{"text": ["Il-Kantilena jista' g\u0127andna struttura kja\u017ctika klassika.", "Din listruttura tag\u0127ti post ewlieni l-parti tan-nofs tal-poe\u017cija biex tis\u0127aq fuq il-kunflitt/it-tensjoni tal-\u0127ajja.", "Dan hu espressjoni u riflessjoni tal-\u0127ajja tal-awtur tal-Kantilena nnifsu fuq tliet livelli inter-relatati: dak affettiv, dak intellettwali u dak morali.", "Pietru Caxaru jg\u0127ix bejn dak li hu xieraq u dak li jo\u0127loqlu g\u0127elt.", "Din il-kitba tipproponi g\u0127all-ewwel darba l-istruttura kja\u017ctika tal-Kantilena u tappo\u0121\u0121ja dan il-qari interpretattiv b'evidenza mill-\u0127ajja ta' Caxaru nnifsu.", "Il-Kantilena hija l-eqdem kitba mag\u0127rufa bil-Malti.", "L-unika kopja tag\u0127ha damet mitlufa g\u0127al \u0127ames sekli.", "Illum hija l-aktar poe\u017cija studjata u kkummentata fil-wirt letterarju Malti.", "Kja\u017cmu, Kja\u017ctiku (defini\u017c\u017cjoni)", "Kja\u017cmu huwa figura tad-diskors fl-arti retorika.", "Mill-Grieg \u03c7\u03af\u03b1\u03c3\u03bc\u03b1 (ki-asma), 'tittraversa', li ti\u0121i mill-Grieg \u03c7\u03b9\u03ac\u03b6\u03c9 (ki\u00e0-\u017co), ji\u0121ifieri 'tie\u0127u l-g\u0127amla tal-ittra X' (Khi bil-Grieg).", "L-a\u0121\u0121ettiv ji\u0121i 'kja\u017ctiku/a' (mhux 'kja\u017cmiku/a').", "B'din it-teknika letterarja, \u017cew\u0121 klawsoli jew aktar huma relatati ma' xulxin permezz ta' struttura inversa bl-iskop li jsir tis\u0127iq fuq punt aktar ewlieni.", "Dan ifisser li l-klawsoli juru paralleli\u017cmu invers.", "Bejn ix-xieraq u l-g\u0127elt", "L-istruttura kja\u017ctika tal-Kantilena", "alli wie\u0127ed jaqra l-Kantilena ta' Pietru Caxaru ma jistax ma jintlaqatx millewwel minn tensjoni li ta\u0127kem kull vers tag\u0127ha: rakkont imnikket, qalb bla l\u0121im, waqg\u0127a \u0121o bir, g\u0127arqa, ba\u0127ar imqalleb, dar ti\u0121\u0121arraf, art bla ri\u017cq.", "Ter\u0121a' u tg\u0127id, jekk wie\u0127ed i\u0127ares aktar fil-qrib lejn is-sura filosofika tal-kitba jsib ukoll li hemm ansjet\u00e0 o\u0127ra, aktar mistura, li ti\u0121i minn taqtieg\u0127a bejn attitudnijiet intellettwali kuntrastanti.", "I\u017cda dan mhuwiex kollox.", "G\u0127ax meta wie\u0127ed jibda jg\u0127arrex il-\u0127ajja privata ta' Caxaru nnifsu, jinteba\u0127 li hemmhekk ukoll kien hemm g\u0127afis ie\u0127or ta' g\u0127amla morali.", "Dan kollu g\u0127andu jwassalna biex nag\u0127arfu li, fi \u0127wejje\u0121 artisti\u010bi, filosofi\u010bi u esperjenzali, separatament u kollettivament, Caxaru g\u0127ex \u0127ajja konfli\u0121\u0121enti bejn ix-xieraq u l-g\u0127elt.", "F'dan li \u0121ej nist\u0127arr\u0121u fil-qosor dawn it-tliet livelli ta' taqtieg\u0127 bit-tama li nkunu nistg\u0127u nifhmu a\u0127jar l-g\u0127ejjun li minnha setg\u0127et issawret il-Kantilena.", "Din is-sena (2016) ja\u0127bat il-\u0127amsin anniversarju mis-sejba tal-Kantilena fl-1966 minn Mikiel Fsadni.", "Godfrey Wettinger, \u0127ar\u0121u l-Kantilena g\u0127all-pubbliku sentejn wara, ilpoe\u017cija ma naqset qatt milli ssa\u0127\u0127ar bil-\u0121miel tag\u0127ha, tqajjem il-kur\u017cit\u00e0 akkademika bil-kumplessit\u00e0 li fiha u tkabbar ilkburija nazzjonali bis-siwi storiku u kulturali li g\u0127andha.", "Jixraq lilna lkoll li nag\u0127mlu minn dan l-anniversarju spe\u010bjali mument ta' \u0121ie\u0127 u ta' radd il-\u0127ajr, i\u017cda wkoll wie\u0127ed li fih nag\u0127tu sehem g\u0127all-i\u017cvilupp tal-istudji akkademi\u010bi li kibru madwar ilKantilena.", "Kunflitt affettiv", "Fil-Kantilena tieg\u0127u, Caraxu jg\u0127id \u0121rajja ta' niket; ti\u0121rib kbir ta' proporzjonijiet apparentement di\u017castru\u017ci.", "Il-\u0121rajja setg\u0127et kienet ta' g\u0127amla personali, b\u0127alma \u0127afna assumew.1 I\u017cda mhux biss.2 Il-Kantilena tista' tkun kitba li qed tle\u0127\u0127en esperjenza komuni g\u0127al \u0127afna, jew ukoll wa\u0127da ta' xejra metafi\u017cika u universali.", "Jekk tassew, b\u0127alma ng\u0127ad b'\u010berta awtorit\u00e0,3 il-Kantilena hija zajal fit-tradizzjoni Andalusjana ta' Ibn Quzm\u00e2n (1078\u20131160), allura tista' tkun g\u0127anja li, b\u0127alma kien ippropona Ibn Quzm\u00e2n innifsu,4 hija \"\u0127afifa, i\u017cda \u0127afifa b'ebusija; popolari daqskemm mg\u0127allma f'waqt wie\u0127ed, iebsa daqskemm ovvja, mudlama daqskemm \u010bara\".", "Bla dubju, ilKantilena \u010bertament g\u0127andha minn dan.", "Kulmin qara l-Kantilena b'attenzjoni jaqbel li hija poe\u017cija jew g\u0127anja ta' m\u0127abba.", "I\u017cda x'g\u0127amla ta' m\u0127abba?", "G\u0127al darba o\u0127ra, \u0127afna assumew li tit\u0127addet dwar relazzjoni eterosesswali li marret g\u0127al kollox \u0127a\u017cin.5 Madanakollu, min-na\u0127a l-o\u0127ra, jekk il-Kantilena aktar tg\u0127anni sentiment kollettiv u \u0121enerali, allura r-relazzjoni g\u0127andha titwessa' fit-tifsir tag\u0127ha u t\u0127addan, ng\u0127idu a\u0127na, l-im\u0127abba g\u0127an-nazzjon, g\u0127all-post tat-twelid, g\u0127at-tmexxija politika u l-bqija.", "Jista' jkun g\u0127all-\u0127ajja nnifisha.", "Li l-Kantilena tista' qieg\u0127da tostor dan kollu, spe\u010bjalment jekk wie\u0127ed iqis ix-xejriet \u0121eopoliti\u010bi li tista' tissu\u0121\u0121erixxi, \u0121ie propost di\u0121\u00e0, anki jekk mhux b'mod elaborat bi\u017c\u017cejjed.6", "Ovvjament, i\u017c-\u017cew\u0121 dimensjonijiet\u2014personali u pubblika\u2014jistg\u0127u ma jeskludux lil xulxin.", "Is-seng\u0127a poetika li t\u0127addan il-Kantilena tista' qieg\u0127da tit\u0127addet dwarhom it-tnejn f'\u0127in wie\u0127ed.", "Madanakollu, hu x'inhu l-ka\u017c, dejjem tibqa' tixref fil-wi\u010b\u010b tag\u0127ha tensjoni inter-relazzjonali li l-bi\u010b\u010ba lkbira tal-istudju\u017ci jaqblu li titfarra\u0121 jew tin\u0127all (ukoll jekk mhux g\u0127al kollox) fl-a\u0127\u0127ar vers.7", "Apparti l-problemi lingwisti\u010bi li dan il-vers partikolari jippre\u017centa,8 din il-konklu\u017cjoni tistrie\u0127 g\u0127al kollox fuq qari lineari tal-poe\u017cija.", "B'dan irridu ng\u0127idu li l-qarrej jasal g\u0127al din il-konku\u017cjoni min\u0127abba li jkun qieg\u0127ed jassumi li l-Kantilena g\u0127andha stil strutturali li jitlob qari minn fuq s'isfel waqt li lawtur jifta\u0127 it-tema tieg\u0127u.", "Dan jippresupponi l-e\u017cistenza ta' mixja tematika, jew g\u0127allanqas tifsira topika, li tavvanza millewwel sal-a\u0127\u0127ar vers billi tibda mill-bidu u tintemm fl-a\u0127\u0127ar.", "G\u0127aldaqstant, b'dan il-mod il-poe\u017cija donnha til\u0127aq il-qu\u010b\u010bata tag\u0127ha fl-a\u0127\u0127ar vers, li b'xi mod iservi b\u0127ala muftie\u0127 interpretattiv tal-kitba kollha.", "S'issa, dawk kollha li t\u0127ajru jag\u0127tu mqar l-i\u010bken interpretazzjoni tal-Kantilena jew ikkummentaw fuqha, kienet liema kienet l-ottika u l-perspettiva li minnha g\u0127amlu dan, dejjem qag\u0127du ma' din l-assunzjoni.", "\u0126add qatt ma qeg\u0127idha f'dubju jew assuma mod ie\u0127or.", "G\u0127ala dan \u0121ara huwa aktarx min\u0127abba li l-osservaturi u listudju\u017ci kollha qiesu l-Kantilena b\u0127ala poe\u017cija jew test liriku f'sens konvenzjonali waqt li l-kon\u010bentrazzjoni tag\u0127hom, \u0121ustament u skont il-kompetenzi rispettivi tag\u0127hom, tefg\u0127uha fuq elementi o\u0127ra tal-kompo\u017cizzjoni.", "G\u0127alkemm kien hemm xi w\u0127ud li taw attenzjoni lil aspetti tal-istruttura fi\u017cika talKantilena,9 \u0127add ma jidher li kkunsidraha b'mod s\u0127i\u0127 filkumpless \u0127olistiku tag\u0127ha.", "Dan ma kienx nuqqas daqskemm g\u0127a\u017cla g\u0127al tis\u0127iq li, fih innifsu, g\u0127alkemm validu, kien parzjali.", "Seta' kien dovut ukoll min\u0127abba dak li ssejja\u0127 'kuntest ta' stennija' jew 'sistema ta' probabbilt\u00e0 internalizzata', ji\u0121ifieri assunzjonijiet istituzzjonali li l-qarrej kritiku O\u010b\u010bidentali japplika g\u0127al kitba b'mod kwa\u017ci awtomatiku.10", "Min\u0127abba l-qari lineari tal-Kantilena, xi w\u0127ud waslu wkoll sabiex ji\u0121\u0121ustifikaw il-vrus li Brandan Caxaru ni\u017c\u017cel bi \u017cball.11 Struttura kja\u017ctika", "I\u017cda jista' jkun li l-Kantilena g\u0127andha binja strutturali differenti; wa\u0127da li nistg\u0127u nsej\u0127ulha 'kja\u017ctika' (jew 'kon\u010bentrika'; '\u010birkwita'; xi w\u0127ud isej\u0127ulha 'ring composition' bl-Ingli\u017c).12 Din il-binja possibbli donnha tista' tikkorrabora, jew g\u0127allanqas tag\u0127ti \u0127jiel ta', l-ori\u0121ini zajal tag\u0127ha.", "Dan g\u0127aliex l-akkademja wriet li l-poe\u017cija miktuba minn Ibn Quzm\u00e2n u dawk li segwew l-istil tieg\u0127u, fil-bi\u010b\u010ba l-kbira tag\u0127hom faslu l-poe\u017ciji tag\u0127hom f'ordni kja\u017ctiku.13 Dan ifisser li l-vrus jirrelataw ma' xulxin billi lkoll jintrabtu ma' fus wie\u0127ed fejn xi w\u0127ud jippontaw lura fi spe\u010bi ta' paralleli\u017cmu invertit b'tali mod li jidhru hekk: A\u2192B\u2192\u010a\u2192D\u2190\u010a\u2190B\u2190A.", "Dan jidher li jsir sabiex jis\u0127qu l-punt [D] li hu komuni g\u0127alihom ilkoll daqskemm ewlieni.14 Isir ukoll g\u0127al ra\u0121unijiet mnemoni\u010bi; \u0127alli t-test jiftakruh b'aktar fa\u010bilit\u00e0,15 kif fil-fatt g\u0127amel Brandan Caxaru.16 Xbieha 'X-1' fil-pa\u0121na li jmiss aktarx turi a\u0127jar dan li rridu ng\u0127idu.", "Fiha tintwera l-fasla strutturali kja\u017ctika tal-Kantilena fil-kumplessit\u00e0 kollha tag\u0127ha.", "Mod ta' kif nistg\u0127u nippre\u017centaw l-istess struttura f'g\u0127amla ta' xbieha \u010biklika hija b\u0127alma jidher fi xbieha 'X-2' (pa\u0121na 8).", "Minn din ix-xbieha to\u0127ro\u0121 a\u0127jar il-koerenza perfetta talistruttura kja\u017ctika tal-Kantilena.", "Hemm mod ie\u0127or ta' kif nistg\u0127u nippre\u017centaw l-istess struttura.", "Fi xbieha 'X-3' (pa\u0121na 9), is-sigli I-A, I-B, I-\u010a u lbqija jirrappre\u017centaw il-vrus tal-Kantilena skont kif jidher fi\u017c\u017cew\u0121 xbihat ta' qabel.", "Din ix-xbieha turi a\u0127jar il-fasla kja\u017ctika tal-istruttura tal-poe\u017cija, fejn 'il-fus' (H), li jirrappre\u017centa lvrus tan-nofs tal-Kantilena, jg\u0127aqqad il-vrus l-o\u0127ra kollha b'paralleli\u017cmu invers perfett.", "Dawn it-tliet xbihat jirrappre\u017centaw l-istess kun\u010bett b'modi differenti.", "B\u0127alma wie\u0127ed jista' jinnota, l-istruttura hija perfettament konsistenti u simetrika fiha nnifisha fit-tliet ka\u017cijiet.", "Wie\u0127ed jista' j\u0127ossu xettiku dwar in-novit\u00e0 ta' din linterpretazzjoni strutturali tal-Kantilena min\u0127abba li, fuq", "Il-fasla kja\u017ctika tal-Kantilena madwar fus wie\u0127ed XBIEHA X-3", "medda ta' kwa\u017ci \u0127amsin sena, \u0127add ma jidher li nnutaha jew ipproponieha pubblikament.", "I\u017cda, jekk wie\u0127ed jistudjaha sew, jista' jara li hi wa\u0127da kwa\u017ci ovvja.", "G\u0127ax il-vrus I-A/II-A, I-B/IIB, I-\u010a/II-\u010a u l-bqija tassew jikkorrispondu ma' xulxin b\u0127al f'mera u tabil\u0127aqq huma organizzati biex, minn barra g\u0127al \u0121ewwa, isawru spe\u010bi ta' \u010brieki (immarkati fi xbieha 'X-1' u 'X-3' b\u0127ala 1, 2, 3 u l-bqija) li g\u0127andhom ilkoll l-istess \u010bentru.", "Wie\u0127ed fa\u010bilment jista' jara li l-vrus kollha jitimg\u0127u l-parti \u010bentrali biex, filwaqt li jg\u0127ollu din il-parti fuqhom ilkoll flimportanza u t-tis\u0127iq, jag\u0127tu sustanza lit-tifsir tag\u0127ha.", "Karatteristika predominanti fil-mudell kja\u017ctiku klassiku hija", "Il-fasla kja\u017ctika ta\u010b-\u010brieki madwar il-parti \u010bentrali tal-Kantilena XBIEHA X-4", "l-pre\u017cenza ta' sebg\u0127a minn dawn i\u010b-\u010brieki madwar il-fus.", "IlKantilena hija fidila lejn dan il-fattur tipiku b\u0127alma hija, kif jista' ji\u0121i vverifikat minn xbieha 'X-4' hawn fuq, lejn karatteristi\u010bi klassi\u010bi o\u0127ra.17", "Distribuzzjoni aktar ekwa", "Minn dan jo\u0127ro\u0121 li l-fasla strutturali tal-Kantilena ma tidhirx organizzata fuq xi prin\u010bipji ta' metodu lineari, b\u0127alma dejjem in\u0127aseb.", "Biex inpo\u0121\u0121uha fi kliem ie\u0127or, il-Kantilena ma tidhirx li hi ma\u0127suba sabiex, g\u0127al finijiet interpretattivi, tiffunzjona b\u0127ala re\u010bitazzjoni, g\u0127anja jew poe\u017cija minn fuq g\u0127al isfel li tintemm b'konklu\u017cjoni jew qu\u010b\u010bata finali.", "Hi strutturalment aktar kumplessa minn hekk.", "Infatti, aktar jidher li g\u0127andha punt fokali fin-nofs li madwarha hemm organizzati \u010brieki dejjem aktar wisg\u0127in li jinkudu lil xulxin.", "G\u0127aldaqstant, il-punt fukali tal-Kantilena ma jidhirx li jinsab fit-tmiem, i\u017cda fin-nofs, b\u0127al f'kull kja\u017cmu klassiku.", "Dan ifisser li Caxaru, waqt li u\u017ca din l-istruttura, ma jidhirx li ried jis\u0127aq l-aktar fuq il-parti finali jew, biex inkunu aktar spe\u010bifi\u010bi, fuq il-kelma tamarra, daqskemm fuq i\u017c-\u017cew\u0121 vrus tan-nofs, hemmhekk fejn iqieg\u0127ed l-\u0127sieb \u010bentrali u ewlieni tieg\u0127u.", "Xbieha 'X-5' ta' hawn ta\u0127t turi dan b'mod grafiku.", "Minn din ix-xbieha 'X-5' jidher \u010bar li d-distribuzzjoni letterarja tal-Kantilena hi aktar bilan\u010bjata milli n\u0127aseb s'issa.", "Aktar 'l isfel ikollna opportunit\u00e0 ng\u0127idu xi \u0127a\u0121a dwar il-kelma tamarra fl-a\u0127\u0127ar vers (l-a\u0127\u0127ar kelma tal-poe\u017cija).", "I\u017cda hawnhekk nistg\u0127u ninnutaw li, fl-g\u0127amla tal-istruttura lineari,", "Id-distribuzzjoni letterarja tal-Kantilena XBIEHA X-5", "l-a\u0127\u0127ar vers, partikolarment il-kelma tamarra, jie\u0127du importanza, mhux biss kbira, i\u017cda wkoll e\u017ca\u0121erata.", "Fuqha tamarra tistrie\u0127 il-fasla kollha tal-poe\u017cija.", "Dan, na\u017c\u017cardaw ng\u0127idu, jesponi l-Kantilena g\u0127all-periklu ta' interpretazzjoni \u017cbaljata g\u0127al kollox.", "Min-na\u0127a l-o\u0127ra, nistg\u0127u ninnutaw ukoll li l-mudell kja\u017ctiku j\u0127eff dan l-i\u017cbilan\u010b u jiddistribwixxi t-toqol b'mod ekwju mal-istruttura kollha.", "G\u0127alkemm il-bidla minn fasla g\u0127al o\u0127ra g\u0127alissa tista' tidher kappri\u010b\u010bu\u017ca u arbitrarja, mill-bqija ta' din il-kitba g\u0127andu jidher a\u0127jar li mhuwiex hekk.", "Hemm ra\u0121unijiet varji daqskemm sinifikanti g\u0127ala l-istruttura talKantilena, kontra dak li dejjem in\u0127aseb s'issa, hi tat-tieni (kja\u017ctika) milli tal-ewwel (lineari) g\u0127amla.", "Wirt letterarju Semitika", "G\u0127alkemm l-istruttura letterarja kja\u017ctika tista' tintlema\u0127 f'diversi kulturi dinjija marbuta ma' opri letterarji li possibbilment g\u0127andhom tradizzjoni orali, inklu\u017c dik Omerika,18 l-ori\u0121ini tidher li hi predominantement wa\u0127da Semitika.19 Wie\u0127ed jista' jinnota l-ba\u017ci soda tag\u0127ha fil-Bibbja, ng\u0127idu a\u0127na, spe\u010bifikament fil-perjodu tal-profeti li kienu kittieba (minn madwar it-850 sal-400 QK).", "Infatti, xi w\u0127ud isej\u0127u din il-binja b\u0127ala l-'Mudell Retoriku Profetiku'.20", "G\u0127alkemm it-temi bibbli\u010bi (evan\u0121eli\u010bi) possibbli \u0121olKantilena di\u0121\u00e0 \u0121ew innutati,21 dan ma sarx f'rabta malistruttura kja\u017ctika tal-poe\u017cija.", "Pjuttost, kien sempli\u010biment mag\u0127mul b'asso\u010bjazzjoni ta' xbihat simili (b\u0127alma hija l-waqa' ta' dar fil-Van\u0121elu ta' Luqa; g\u0127alkemm ma' din wie\u0127ed seta' fa\u010bilment i\u017cid ukoll it-tfig\u0127 fil-bir tal-profeta \u0120eremija kif wie\u0127ed isib f'kapitlu 38 tal-ktieb li j\u0121ib ismu).", "I\u017cda r-rabta skritturali fil-Kantilena hija \u0127afna aktar profonda, kumplessa u wiesg\u0127a minn hekk.", "G\u0127ax il-Kantilena ma tidhirx li sempli\u010bment tag\u0127mel self ta' tixbihat bibbli\u010bi g\u0127all-grafika tag\u0127hom, kif in\u0127aseb, i\u017cda pjuttost tidher li tie\u0127u mill-istess struttura kja\u017ctika ta' bi\u010b\u010biet ewlenin tat-Testment il-", "Qadim22 daqskemm tat-Testment il-\u0120did.23", "Dan mhuwiex il-waqt li nist\u0127arr\u0121u kull test bibbliku li jag\u0127mel u\u017cu mill-mudell kja\u017ctiku.", "Kemm Caxaru kien mid\u0127la tal-istruttura ta' dawn it-testi Ebraj\u010bi ma jistax ikun mag\u0127ruf.", "Jekk kien \u0121ej minn familja Lhudija, kif \u0121ie sostnut,24 allura kien ikun mid\u0127la tal-esi\u0121esi skritturali, inklu\u017c tal-fasla kja\u017ctika ta' xi w\u0127ud mit-testi ewlenin tal-profeti kittieba.", "Li hu aktar \u010bert f'dan kollu hu li l-mudell kja\u017ctiku tat-testi bibbli\u010bi g\u0127adda b'mod integrali g\u0127al \u0121ol-Koran, li, kemm b\u0127ala korp s\u0127i\u0127,25 kif ukoll fit-taqsimiet partikolari tieg\u0127u,26 i\u0127addan diversi g\u0127amliet tal-istruttura kja\u017ctika klassika.", "Minn din listruttura tnebba\u0127 f'kitbietu Ibn Quzm\u00e2n u \u0127afna mis-segwa\u010bi tal-iskola letterarja tieg\u0127u biex \u0127olqu l-opri letterarji tag\u0127hom.", "Il-Kantilena, jekk tabil\u0127aqq hija fl-g\u0127amla ta' zajal tattradizzjoni Andalusjana ta' Ibn Quzm\u00e2n, allura g\u0127andha mnejn tirrifletti l-mudell kja\u017ctiku ta' din is-sura ta' letteratura.", "Hu x'inhu, minkejja dawn ir-riflessjonijiet xi ftit jew wisq spekulattivi dwar minfejn seta' Caxaru tnebba\u0127 biex ifassal ilKantilena b'g\u0127amla kja\u017ctika, dan l-aspett \u0121eneostrutturali ma jinteressaniex direttament.", "G\u0127alina hu bi\u017c\u017cejjed il-fatt li levidenza testwali tal-Kantilena tixhed hi nnifisha g\u0127all-mudell strutturali w\u017cat fil-\u0127olqien tag\u0127ha.", "Tifsira tal-kja\u017cmu", "Di\u0121\u00e0 nnutajna li struttura kja\u017ctika hi karatterizzata minn vrus li jirrelataw ma' xulxin billi lkoll jintrabtu ma' fus wie\u0127ed fejn xi w\u0127ud jippontaw lura f'g\u0127amla ta' paralleli\u017cmu invertit.", "Mix-xbieha 'X-1' dan nistg\u0127u narawh fa\u010bilment evidenzjat \u0121olKantilena.", "Kull vers fl-ewwel strofa (I) huwa rifless bil-maqlub (b\u0127al f'mera) fil-vrus korrispondenti tat-tieni strofa (II).", "Il-vrus I-A u II-A (dawk tat-truf nett) huma t-tnejn sej\u0127a g\u0127as-smieg\u0127: l-ewwel vers g\u0127as-smieg\u0127 fi\u017ciku (oditorju); ittieni, g\u0127as-smig\u0127 mentali (attentiv).", "I\u017c-\u017cew\u0121 vrus li jmiss 'il \u0121ewwa f'kull strofa (I-B, II-B, I-\u010a u II-\u010a) huma mtewma: kollha jit\u0127addtu dwar pre\u017cenzi differenti.", "Il-vrus I-B u II-B it-tnejn jag\u0127mlu appell g\u0127al xi \u0127a\u0121a li tidher (fenomenu), l-ewwel wie\u0127ed (I-B) f'sens negattiv (storja li ma ssibha mkien); it-tieni (II-B), f'sens po\u017cittiv (art li ssibha fa\u010bilment).", "F'ekwivalenza g\u0127al dawn, il-vrus I-\u010a u II-\u010a it-tnejn jag\u0127mlu appell g\u0127al xi \u0127a\u0121a li ma tidhirx (numenu): l-ewwel (I-\u010a) g\u0127al kwalit\u00e0 umana mhux fi\u017cika (sentimenti [tal-qalb] mo\u0127bija mill-ovvju); it-tieni (II-\u010a), g\u0127al kwalit\u00e0 materjali fi\u017cika (attributi mo\u0127bija ta' proprjetajiet immobbli).", "I\u017c-\u017cew\u0121 vrus li jmiss ta' kull strofa (dejjem 'il \u0121ewwa), ji\u0121ifieri I-D, II-D, I-E u II-E, ukoll huma mtewmin: kollha jit\u0127addtu dwar g\u0127emejjel differenti.", "Il-vrus I-D u II-D it-tnejn isemmu xi tip ta' azzjoni me\u0127udha: l-ewwel vers (I-D) bissu\u0121\u0121ett tal-azzjoni fil-passiv (\u0121arrab g\u0127emil li ma kellux kontrol fuqu); it-tieni (II-D), bis-su\u0121\u0121ett fl-attiv (wettaq hu [is-su\u0121\u0121ett] lg\u0127emil possibbli).", "F'ekwivalenza ma' dawn, il-vrus I-E u II-E ittnejn isemmu azzjoni deliberata: l-ewwel vers (I-E) jit\u0127addet dwar is-su\u0121\u0121ett li ja\u0121ixxi fuq ix-xewqat (pjuttost negattivi) tieg\u0127u; it-tieni (II-E), dwar is-su\u0121\u0121ett li ja\u0121ixxi fuq de\u010bi\u017cjoni (aktarx po\u017cittiva) li \u0127a jew seta' jie\u0127u.", "Il-vrus li jmiss f'kull strofa ('il \u0121ewwa), ji\u0121fieri I-F u II-F, it-tnejn jistqarru stat ta' fatt f'rabta diretta mas-su\u0121\u0121ett innifsu: lewwel vers (I-F) jit\u0127addet dwar esperjenza interjuri (sens ta' qtieg\u0127 il-qalb); it-tieni (II-F), dwar esperjenza esterjuri (pjan jew pro\u0121ett li falla).", "Il-vrus ta' wara (G u G\u2032) jiffurmaw il-kwadru dirett g\u0127allparti \u010bentrali (H) billi jvarjaw fuq tema wa\u0127da ritornellata.", "Kull wa\u0127da minn dawn il-vrus hija mag\u0127mula minn \u017cew\u0121 bi\u010b\u010biet: ilparti anterjuri hija repetizzjoni identika (Huakit hy [thi] mirammiti); il-parti posterjuri turi \u017cvilupp tat-tema kwa\u017ci f'g\u0127amla tal-\u0121eneru salmista, fejn dik tat-tieni vers (G\u2032) i\u017c\u017cid tag\u0127rif ma' dak li jing\u0127ata fl-ewwel wie\u0127ed (G).", "Il-parti \u010bentrali (H), mag\u0127mula minn \u017cew\u0121 vrus mtewma, jesprimu l-qalba tat-tema kollha; ir-ra\u0121uni tat-tensjoni u lkunflitt kollu: ji\u0121ifieri, \u0127a\u0121a me\u0127udha li kienet \u0127a\u0121a o\u0127ra (lillu\u017cjoni).", "B\u0127al fil-bi\u010b\u010ba l-kbira tat-testi kja\u017cti\u010bi kollha, din ilparti \u010bentrali torbot direttament mal-vrus l-aktar imbieg\u0127da minnha, ji\u0121ifieri l-vrus tat-tarf tal-poe\u017cija li jirrappre\u017centaw ilkwadru (jew i\u010b-\u010birku) l-aktar wiesg\u0127a (I-A u II-A); vrus li jag\u0127mlu sej\u0127a g\u0127as-smieg\u0127.", "Ir-rabta ta' H ma' I-A tikkonsisti f'appell (ur\u0121enti) biex \u0127addie\u0127or (fi\u017cikament) jisma' l-bxara (H); ir-rabta ta' H ma' II-A tikkonsisti f'kunsill (meqjus) biex \u0127addie\u0127or (mentalment) jitg\u0127allem mill-istess bxara.", "Il-kja\u017cmu kollu fih diversi sfumaturi g\u0127all-u\u017cu \u0121eneriku talmudell li j\u017cidu fil-kumplessit\u00e0 tal-kompo\u017cizzjoni.", "Di\u0121\u00e0 nnutajna diversi minnhom b'g\u0127amla ta' kwalitajiet im\u017cew\u0121a f'oppo\u017cizzjoni g\u0127al xulxin, b\u0127al oditorju\u2013attentiv; fi\u017ciku\u2013 mentali; fenomenu\u2013numenu; negattiv\u2013po\u017cittiv; mhux fi\u017ciku\u2013 fi\u017ciku; passiv\u2013attiv; interjuri\u2013esterjuri.", "Jista' jkun hemm o\u0127rajn ma' dawn li ma nnutajniehomx hawnhekk.", "I\u017cda hemm wie\u0127ed li je\u0127tie\u0121 li ma n\u0127alluhx g\u0127addej.", "Caxaru jibni kull strofa madwar xbihat partikolari: l-ewwel strofa (I) jibniha kollha kemm hi madwar xbihat marbuta mal-ilma (il-bir, il-ba\u0127ar); l-istrofa lo\u0127ra (II), madwar xbihat marbuta mal-art (il-bini, il-\u0127amrija).", "G\u0127andu mnejn ikun siewi ninnutaw hawnhekk li fl-", "astrolo\u0121ija medjevali (li tag\u0127ha Caxaru seta' kien mid\u0127la sew) is-sinjali tal-Art u l-Ilma (Virgo, Taurus u Capricorn, u Cancer, Scorpio u Pisces rispettivament) kienu kompatibbli ma' xulxin u jikkumplementaw lil xulxin.", "Is-sinjali tal-Art raddew is-sigurt\u00e0 u l-istabbilt\u00e0 lis-sinjali tal-Ilma, u g\u0127allmuhom dwar il-pratti\u010bit\u00e0.", "Niex ta\u0127t l-element tal-Ilma huma emozzjonali, sensittivi u jobog\u0127du the karatteristi\u010bi storbju\u017ci tas-sinjali tan-Nar u l-Arja.", "Nies ta\u0127t l-element tal-Art huma pratti\u010bi, persistenti, leali, kriti\u010bi u determinati.", "Kontra n-nies li jkunu ta\u0127t is-sinjali tan-Nar, li je\u0127tie\u0121u rikonoxximent ta' xog\u0127olhom, is-sinjali tal-Art kull pro\u0121ett imwettaq ming\u0127ajr il-\u0127tie\u0121a ta' rikonoxximent.", "G\u0127aldaqstant, is-sinjali tal-Art jistg\u0127u jsibu appo\u0121\u0121 u qlubija minn dawk tal-Ilma; tal-Art jipprovdu spalla soda g\u0127al dawk talIlma.", "Bl-g\u0127a\u017cla ta' dawn l-elementi mill-astrolo\u0121ija medjevali, Caxaru g\u0127andu mnejn qieg\u0127ed jissu\u0121\u0121erixxi, fi \u0127dan il-kja\u017cmu, dan id-diskors.", "Is-siwi tal-kja\u017cmu", "Jekk dan il-qari hu essenzjalment korrett, il-parti \u010bentrali (H) tal-poe\u017cija (Mectatilix il mihallimin ma kitatili li gebel / fen tumayt insib il gebel sib tafal morchi) tie\u0127u post mill-aktar prominenti u essenzjali.", "Minkejja l-fatt li l-importanza ta' dawn il-vrus tan-nofs kienet di\u0121\u00e0 osservata,27 madanakollu ix-xbieha interpretattiva tal-fasla strutturali lineari kienet tgiddibha u ta\u0127dem kontriha, g\u0127ax il-pi\u017c (u t-tis\u0127iq) kollu tal-binja interna tal-poe\u017cija kien jitbieg\u0127ed mill-parti \u010bentrali u jaqa' b'toqol kbir fuq l-a\u0127\u0127ar vers.", "Il-fasla kja\u017ctika mhux biss tne\u0127\u0127i dan il-pi\u017c minn fuq l-a\u0127\u0127ar vers u l-a\u0127\u0127ar kelma nett, u tqassmu b'mod distributtiv fuq il-vrus kollha, i\u017cda trodd il-vrus tan-nofs limportanza \u010bentrali li g\u0127andhom u li jist\u0127oqqilhom.", "Apparti s-siwi li dan kollu jista' jkollu g\u0127al oqsma akkademi\u010bi o\u0127rajn, hu essenzjali g\u0127alina hawnhekk g\u0127aliex huwa propost li l-importanza \u010bentrali li ting\u0127ata lit-tensjoni espressa bil-vrus tan-nofs tal-Kantilena tirrifletti l-istess importanza \u010bentrali li kellha tensjoni simili fil-mo\u0127\u0127 ta' Caxaru.", "Dan hu l-punt ewlieni hawnhekk.", "Il-fatt li, bil-fasla strutturali (kja\u017ctika) nnifisha, Caxaru jag\u0127ti prominenza essenzjali lil kunflitt li l-influss tieg\u0127u jinfirex, qisu b'imwej\u0121a ta' \u0121ebla mitfug\u0127a fl-ilma, mal-poe\u017cija kollha, jindika li hemmhekk jinsab il-muftie\u0127 interpretattiv tal-kitba.", "B'din it-teknika, jidher li ttog\u0127ma a\u0127\u0127arija li l-poeta ried i\u0127alli mas-semmieg\u0127a jew ilqarrejja tieg\u0127u kienet proprju l-impressjoni u s-sentiment ta' dan il-kunflitt.", "Jekk, bl-istruttura (lineari) ta' qabel, tamarra raddet xi ftit tat-tama fit-tmiem tal-kitba, b'din l-istruttura (kja\u017ctika) dik ittama tidda\u0127\u0127al f'dubju serju jew g\u0127allanqas f'dimensjoni o\u0127ra.", "F'rabta ma' dan, hawnhekk ta' min in\u017cid nota korollarja importanti.", "G\u0127ax jidher li, ori\u0121inarjament, il-qari tal-kelma problematika tamarra saret fuq il-presuppost li l-Kantilena kellha fasla strutturali lineari.28 G\u0127alkemm dan il-qari baqa' ji\u0121i rrepetut prattikament minn kul\u0127add, sa\u017c-\u017cmien li saret din linterpretazzjoni ma kien hemm ebda \u0127jiel li dik il-fasla setg\u0127et b'xi mod kienet differenti g\u0127al kollox.", "B\u0127alma l-presuppost ori\u0121inali seta' kien \u017cbaljat, hekk ukoll il-versjoni li ng\u0127atata littifsira ta' tamarra.", "Imma dan ma jistax ji\u0121i ttrattat hawnhekk fiddettall.", "Je\u0127tie\u0121 jit\u0127alla g\u0127al kitba o\u0127ra.", "Lura g\u0127ad-diskors tag\u0127na, wie\u0127ed aktarx m'g\u0127andux iqis itteknika strutturali li u\u017ca Caxaru b\u0127ala xi wa\u0127da frivola.", "Billi qieg\u0127ed, b'mod daqshekk emfatiku u sinifikattiv, il-kunflitt fi\u010b\u010bentru tal-iskema kja\u017ctika tieg\u0127u, Caxaru seta' ried b'xi mod ji\u0121bed l-attenzjoni g\u0127alih.", "Minn dak li \u0121ej se naraw li t-tensjoni u l-kunflitt f'Caxaru kienu, effettivament, \u0127afna aktar qawwija milli nistg\u0127u nobsru.", "Infatti se ji\u0121i propost li dawn kellhom \u0127akma fit-tul fuq mo\u0127\u0127u daqskemm fuq \u0127ajtu.", "Kunflitt intellettwali", "Barra l-kunflitt emozzjonali li rajna hawn fuq, il-Kantilena jidher li toffri evidenza testwali interna li tixhed g\u0127al tensjoni o\u0127ra pre\u017centi fil-mo\u0127\u0127 tal-awtur tag\u0127ha.", "Hija tensjoni ta' natura intellettwali ma\u0127luqa mill-fedelt\u00e0 ta' Caxaru lejn \u017cew\u0121 tradizzjonijiet filosofi\u010bi differenti li huma metodolo\u0121ikament u kun\u010bettwalment distinti minn xulxin u, xi minn daqqiet, sa\u0127ansitra f'kunflitt ma' xulxin.", "Minkejja li fid-da\u0127la g\u0127all-Kantilena Brandan Caxaru sejja\u0127 lil qaribu filosfu,29 ftit t\u0127ajru jag\u0127mlu anali\u017ci mirquma talfilosofija ta' Pietru Caxaru.", "Jista' jkun li dan kien dovut g\u0127allfatt li l-produzzjoni letterarja tieg\u0127u hi hekk \u010bkejkna, limitata kif inhi g\u0127all-Kantilena, li ta\u0127ri\u0121 b\u0127al dan seta' deher wisq niexef u dejjaq.", "Madanakollu, mill-ist\u0127arri\u0121 tal-Kantilena, flimkien ma' dik ta' b\u010bejje\u010b dokumentati o\u0127ra,30 kien tabil\u0127aqq possibbli li jin\u0121abar bi\u017c\u017cejjed tag\u0127rif sabiex jing\u0127ata \u0127jiel tal-filosofija tieg\u0127u u l-kuntest intellettwali li fih g\u0127ex u \u0127adem.31", "Fost \u0127wejje\u0121 o\u0127ra, dan l-ist\u0127arri\u0121 aktarx wera li Caxaru, waqt li konxjament g\u0127a\u017cel po\u017cizzjoni intellettwali li torbot mattradizzjoni Platonika, b'mod impulsiv il-kategoriji mentali tieg\u0127u \u0127admu\u2014\u010bertament min\u0127abba t-ta\u0127ri\u0121 akkademiku li kien ing\u0127ata\u2014skont il-metodolo\u0121ija u l-qafas kun\u010bettwali ta' tradizzjoni filosofika differenti, ji\u0121ifieri dik Aristotelika.", "B\u0127ala parti mill-moviment kbir umanistiku mifrux ma' \u0127afna partijiet tal-Ewropa i\u017cda b'mod spe\u010bjali fi Sqallija, f'dak i\u017c-\u017cmien ilqalba tas-saltna ta' Aragon (li tag\u0127ha Malta kienet tag\u0127mel parti), Caxaru \u0127alla lilu nnifsu ji\u0121i affettwat profondament millispirtu Platoniku.", "I\u017cda minkejja dan, it-ta\u0127ri\u0121 akkademiku u professjonali tieg\u0127u (kwa\u017ci \u010bertament miksub fi Sqallija wkoll) ing\u0127atalu skont l-istil skolastiku Aristoteliku.", "Jidher li Caxaru \u0127addan f'\u0127in wie\u0127ed is-sistema ta' organizzazzjoni intellettwali Aristotelika daqskemm dik Platonika; tal-ewwel b'mod inkonxju, jekk trid (jew awtomatiku), u tat-tieni b'mod aktar konxju u deliberat.", "Minnu nnifsu, min\u0127abba l-kontrapo\u017cizzjoni fundamentali ta\u017c-\u017cew\u0121 sistemi, dan seta' \u0127oloq kunflitt sostenut fil-\u0127ajja privata daqskemm fil-\u0127ajja pubblika tieg\u0127u.", "Dwar il-po\u017cizzjoni Platonika ta' Caxaru, il-Kantilena toffri bi\u017c\u017cejjed xhieda testwali li tista' ti\u0121i osservata mqar b'\u0127arsa \u0127afifa.", "Bosta fatturi interni (li m'g\u0127andniex g\u0127alfejn nid\u0127lu fihom hawnhekk fid-dettall) jixhdu g\u0127al dan.", "Bi\u017c\u017cejjed insemmuhom.", "L-ewwel li tolqot l-g\u0127ajn hija l-g\u0127amla narrattiva tal-Kantilena li fis tfakkarna fit-teknika tas-sura 'mitolo\u0121ika' hekk tipika tal-filosfi kollha fi \u0127dan it-tradizzjoni Platonika sa minn Boezju u Santu Wistin sa Nietzsche u Kierkegaard u lil hawn minnhom.", "It-tieni, fi \u017cmien ossessjonat b'Alla u r-reli\u0121jon, Caxaru jsawwar il-Kantilena tieg\u0127u fuq linji purament profani u sekulari.", "Imbag\u0127ad hemm ukoll it-tis\u0127iq esklussiv tieg\u0127u fuq il\u0127iliet affettivi tal-bniedem ming\u0127ajr ma jirreferi mqar darba g\u0127al dawk intellettwali.", "Ma' dan kollu, biex ifisser relazzjonijiet ta' kaw\u017ca u effett ju\u017ca, mhux tant g\u0127amliet lingwisti\u010bi li huma pre\u010bi\u017ci u determinati, i\u017cda simboli b'sinifikat miftu\u0127 li jissu\u0121\u0121erixxu aktar minn tifsira wa\u0127da.", "Jekk xejn, dawn lelementi juru bi\u010b-\u010bar li, f'din il-kitba (filosofika) tieg\u0127u, Caxaru jag\u0127mel g\u0127a\u017cla konxja biex ja\u0127dem esklussivament b'g\u0127odod intellettwali tal-iskola Platonika tal-\u0127sieb.", "Tensjoni riflessa", "Dan kollu hu f'kuntrast qawwi mal-Aristoteljani\u017cmu ta' Caxaru, li tieg\u0127u l-Kantilena nnifisha tag\u0127ti wkoll xhieda, g\u0127alkemm b'g\u0127amla mistura.", "Infatti, jekk wie\u0127ed i\u0127ares millqrib lejn is-sekwenza lo\u0121ika tal-Kantilena, isib li l-fasla ba\u017cika tag\u0127ha timxi b'mod metikolu\u017c fuq il-metodolo\u0121ija sillo\u0121istika Aristotelika.32 Aktarx Caxaru jag\u0127mel dan b'mod istintiv b'ri\u0127et it-ta\u0127ri\u0121 intellettwali li kien ir\u010bieva mill-iskejjel g\u0127oljin li fi \u017cmienu kienu infallibbilment i\u0127addnu biss il-pro\u010bess lo\u0121iku taliskolastika Aristotelika (Tomista).", "G\u0127aldaqstant, filwaqt li akkademikament Caxaru kien rigoro\u017cament im\u0127arre\u0121 biex ja\u0127seb skont il-kategoriji Aristoteli\u010bi tal-\u0127sieb, fl-istess waqt \u0127addan ukoll g\u0127amliet Platoni\u010bi ta' ra\u0121unar u espressjoni.", "Jidher li Caxaru internalizza g\u0127al kollox tal-ewwel (kif kien ikun mistenni minnu b\u0127ala akkademiku) waqt li fl-istess \u0127in, ming\u0127ajr ma seta' jabbanduna dik, b'g\u0127amla aktar deliberata u riflessiva, g\u0127a\u017cel li j\u0127addan ukoll l-antite\u017ci tag\u0127ha.", "Dan jissu\u0121\u0121erixxi arkeolo\u0121ija mentali pekuljari \u0127afna; konflin\u0121enti; kwa\u017ci kontradittorja.", "Il-fatt li Caxaru kien \u0127abib (intimu, nistg\u0127u nissoponu) madDumnikani li kienu jg\u0127ixu qrib l-Imdina\u2014xi w\u0127ud minnhom mid\u0127la tal-Inkwi\u017cizzjoni fi Sqallija, u \u010bertament paladini talAristoteljani\u017cmu Tomista\u2014jista' jissu\u0121\u0121erixxi li Caxaru kien jg\u0127ix g\u0127amla ta' \u0127ajja intellettwali kemmxejn doppja.", "Fi \u017cmien fanatiku tal-kontroriforma, kien ta' spiss perikolu\u017c ixxejjer \u0127sibijiet li ma kinux g\u0127al kollox ortodossi, spe\u010bjalment f'so\u010bjet\u00e0 mag\u0127luqa u skruplu\u017ca b\u0127alma kienet dik ta' Malta.", "Caxaru ma setax i\u0127ossha wisq fa\u010bli (jew g\u0127allanqas seta' j\u0127ossu skomdu) joqg\u0127od strettament g\u0127all-ideolo\u0121ija normattiva filwaqt li, privatament, b'xi g\u0127amla ta' mog\u0127dija intellettwali parallela, i\u0127addan suriet ta' \u0127sieb li ma kinux konvenzjonali.", "L-uffi\u010b\u010bji g\u0127olja li kien jokkupa fil-qrati \u010bivili u ekkle\u017cjasti\u010bi, biex ma nsemmux il-po\u017cizzjoni tieg\u0127u fil-Kunsill tal-Gvern, \u017cgur li po\u0121\u0121ew fuq spallejh responsabbiltajiet tqal g\u0127all-korrettezza intellettwali daqskemm morali.", "Minkejja dan, ma kienx daqshekk onorabbli\u2014g\u0127allanqas intellettwalment\u2014daqskemm il-\u0127bieb tieg\u0127u (inklu\u017c id-Dumnikani) setg\u0127u \u0127asbu li kien.", "Seta' kien hekk akkademikament, tabil\u0127aqq, i\u017cda (segretament) kien mod ie\u0127or.", "In-nuqqas ta' qbil bejn il-persuna pubblika ta' Caxaru u l\u0127sibijiet (jew l-attitudni) sigrieta tieg\u0127u, bejn l-akkademiku u lintellettwali, bejn l-uffi\u010b\u010bjal pubbliku u l-\u0127assieb privat, bejn lAristoteliku u l-Platoniku, aktarx ma setax jonqos li jipprodu\u010bi fih tensjoni konsiderevoli.", "Minkejja dan, jidher li tqanna biha b'mod kostanti.", "Dan il-kunflitt intellettwali huwa b\u0127al donnu rifless tattensjoni emozzjonali li nilm\u0127u fil-Kantilena (jew, a\u0127jar, dan rifless tal-ie\u0127or).", "Huwa jissu\u0121\u0121erixxi li l-\u0127ajja ta' Caxaru kienet b\u0127al mehrie\u017c ta' sentimenti li kienu l-\u0127in kollu j\u0127axknu u jitqabdu ma' xulxin.", "Tant li \u010b-\u010bentralit\u00e0 assoluta li Caxaru jag\u0127ti lill-kunflitt fil-fasla kja\u017ctika tal-poe\u017cija tieg\u0127u, kif rajna, issa donnha tidher li tie\u0127u dimensjoni aktar intensa.", "Hija dimensjoni mhux biss simbolika, b\u0127alma aktarx hi fil-poe\u017cija, i\u017cda wa\u0127da reali u tan\u0121ibbli \u0127afna; dimensjoni ta' patiment psikolo\u0121iku li, kif se naraw, jissokta jeqliel bl-g\u0127elt morali li Caxaru kellu bilmo\u0127bi.", "Pietru Caxaru kien jg\u0127ix fid-dnub mortali.", "Hekk kien jg\u0127id fuqu kull Kattoliku ta' \u017cmienu li kieku kien jaf bil-\u0127ajja sigrieta tieg\u0127u u kien ta' \u017caqqu f'fommu.", "Infatti, Caxaru kellu relazzjoni intima sesswali fit-tul g\u0127allanqas ma' wa\u0127da mis-sitt skjavi tieg\u0127u li kienu jg\u0127ixu mieg\u0127u.33 Minkejja li pprova ji\u017c\u017cewwe\u0121 g\u0127allanqas darba\u2014arran\u0121ament li, wara \u0127afna thewdin u ta\u0127bit, spi\u010b\u010ba biex sfaxxa34\u2014Caxaru qatt ma \u017c\u017cewwe\u0121.", "Minflok, kellu din ir-relazzjoni mal-iskjava Duminka (kunjom mhux mag\u0127ruf) li kul\u0127add kien isej\u0127ila Mika.35 Minnha nissel mill-anqas erba' wlied (ille\u0121ittmi).36", "Illum hu iebes, aktarx impossibbli, li napprezzaw g\u0127al kollox is-serjet\u00e0 u l-gravit\u00e0 ta' qag\u0127da midinba b\u0127al din.", "Wie\u0127ed lanqas jista' jibda jag\u0127raf x'kien ifisser tabil\u0127aqq g\u0127al Kattoliku tasseklu \u0127mistax li j\u0127ossu ta\u0127t il-\u0127akma tax-xitan u, immensament ag\u0127ar, x'kien ifisser li jemmen li, jekk il-mewt ti\u0121i fuqu g\u0127allg\u0127arrieda, hu ddestinat g\u0127al infern etern.", "L-imma\u0121inazzjoni tag\u0127na ma tistax tibda tqis tassew l-orrur terribbli ta' dan.", "Biex ma nsemmux l-g\u0127ajb u l-riskju kbir li \u0121ab mieg\u0127u g\u0127al persuna tal-kalibru so\u010bjali u politiku ta' Caxaru fl-ewwel g\u0127exieren talkontroriforma; meta l-imsejken kellu jimxi fl-istess toroq u jie\u0127u l-istess nifs ta' nies superstizzju\u017ci li kienu newroti\u010bi dwar il\u0127idmiet insidju\u017ci tax-xitan, u li l-\u0127in kollu kienu jispjunaw fuq xulxin biex jaraw jilm\u0127ux xi g\u0127elt reli\u0121ju\u017c jew morali.", "Ma setax ma jkunx kiefer u oppressiv g\u0127al Caxaru, bniedem li kellu tant x'jitlef f'dak li hu statura politika u reputazzjoni so\u010bjali, li jg\u0127ix f'qag\u0127da b\u0127al din.", "I\u017cda t-turment tieg\u0127u aktarx kien ikun aktar morali milli so\u010bjali jew politiku; il-\u0127sieb tad-dannazzjoni eterna kienet aktarx tkun bil-wisq aktar orribbli u qalila g\u0127alih mill\u0127sieb l-ie\u0127or li j\u0127ammar wi\u010b\u010bu quddiem in-nies jew li ji\u0121i rrovinat finanzjarjament, ukoll jekk \u0127a\u0121a b\u0127al din di\u0121\u00e0 kienet i\u0121\u0121iblu g\u0127ali kbir.", "I\u017cda minkejja dan, xorta wa\u0127da kien jg\u0127ix fid-dnub mortali.", "Mhux g\u0127al ftit jiem jew xhur.", "G\u0127al g\u0127exieren ta' snin.", "G\u0127alkemm dan in\u017camm sigriet, naturalment, jidher li xi w\u0127ud ma setax jonqos li jkunu jafu bih.37 Lil Mika, Caxaru kien sa\u0127ansitra lest jo\u0127ro\u0121 g\u0127onqu g\u0127aliha pubblikament, b\u0127al meta, min\u0127abba li kienet insultat qassis, aktarx da\u0127al biex i\u0127arisha mill-konsegwenzi ma' tribunal ekkle\u017cjastiku.38 I\u017cda minkejja din l-im\u0127abba li kellu g\u0127aliha, tista' titqies \u0127a\u0121a tal-g\u0127a\u0121eb li, meta \u0121ie biex jag\u0127mel it-testment finali tieg\u0127u ftit qabel ma miet, mill\u0121id konsiderevoli li kellu Caxaru ma \u0127alla assolutament xejn la lil Mika u lanqas lit-tfal li kien g\u0127amel mag\u0127ha.39 Kien tahom illibert\u00e0, b\u0127alma kien g\u0127amel mal-iskjavi l-o\u0127ra tieg\u0127u, i\u017cda xejn aktar.", "Mika tidher li kienet bil-wisq i\u017cg\u0127ar minnu g\u0127ax g\u0127exet g\u0127al \u0127afna snin wara mewtu.40", "Mehrie\u017c ta' taqtig\u0127at", "Fi \u017cmien Caxaru, e\u017cattament qabel ma \u0127ar\u0121u d-digrieti fuq i\u017c-\u017cwie\u0121 tal-Kon\u010bilju ta' Trentu (1563), u wkoll fis-snin ta' wara (g\u0127ax kien bil-mod li l-le\u0121islazzjoni nbidlet), il-koabitazzjoni fittul kienet meqjusa b\u0127ala dnub mortali jekkemmildarba ma twassalx g\u0127a\u017c-\u017cwie\u0121.", "Flimkien mal-esklu\u017cjoni mit-tqarbin (li xorta wa\u0127da ma kienx isir ta' spiss mill-Kattoli\u010bi b\u0127alma jsir illum), kien hemm pieni aktar \u0127orox g\u0127al min kien jippersisti f'dan id-dnub.41 Minkejja dan, g\u0127al-li\u0121i u l-prattika kanonika ta' \u017cmien Caxaru, biex koppja ti\u017c\u017cewwe\u0121 kien bi\u017c\u017cejjed li jag\u0127tu lil xulxin kelma ta' kunsens (verba de presenti).42 Dan mhux biss kien jitqies \u017cwie\u0121 validu quddiem il-li\u0121i kanonika (u, g\u0127aldaqstant, \u010bivili) i\u017cda wkoll kien jikkwalifika b\u0127ala sagrament.", "Minkejja li \u017cwi\u0121ijiet i\u010b\u010belebrati pubblikament kienu preferibbli\u2014dan kien iddikjarah ir-Raba' Kon\u010bilju Lateran fl121543\u2014\u017cwi\u0121ijiet mag\u0127mula b'dan il-mod fil-privat u bejn ilkoppja kienu perfettament validi f'g\u0127ajnejn il-Knisja Kattolika.", "I\u017cda filwqt li l-Kon\u010bilju Lateran ma kienx ipprojbixxa \u017c-\u017cwi\u0121ijiet 'klandestini' (kif kienu jissej\u0127u), il-Kon\u010bilju ta' Trentu ipprojbihom.44", "Klandestin jew le, mit-testment ta' Caxaru nafu li hu qatt ma \u017c\u017cewwe\u0121 lill-ma\u0127buba tieg\u0127u Mika.", "Dan aktarx kien min\u0127abba d-differenza e\u017ca\u0121erata li kien hemm fil-klassijiet so\u010bjali tag\u0127hom.", "I\u017cda hu ma \u017c\u017cewwe\u0121 lil \u0127add, la lilha u lanqas lil \u0127addie\u0127or.", "U lanqas ma qatt ille\u0121ittimizza lit-tfal li \u0121ab fid-dinja, la ta' Mika u la li seta' kellu ming\u0127and \u0127addie\u0127or.", "G\u0127all-Knisja Kattolika daqskemm g\u0127as-so\u010bjet\u00e0 onorabbli, Caxaru kien g\u0127a\u017ceb ta' sebg\u0127u dritt u ru\u0127 sewwa.", "Ovvjament ma kienx.", "Jekk dan ma kien jafu \u0127add, hu kien jafu \u017cgur.", "Minkejja l-pretensjonijiet tieg\u0127u, din is-sitwazzjoni ma setg\u0127etx ma to\u0127loqlux tberrin u ansjet\u00e0 konsiderevoli.", "I\u017cda xorta wa\u0127da qag\u0127ad g\u0127aliha sal-a\u0127\u0127ar jiem ta' \u0127ajtu.", "Jista' jkun li kien biex iserra\u0127 kemmxejn il-kuxjenza li, lejn l-g\u0127abex ta' \u0127ajtu, waqt li kien g\u0127adu qed jg\u0127ix ma' Mika u wliedhom, \u0127allas sabiex tinbena wa\u0127da mill-kappelli fil-knisja li d-Dumnikani kienu qeg\u0127din jibnu r-Rabat,45 u \u0127alla istruzzjonijiet biex jindifen flistess kappella (kif eventwalment \u0121ara).46 B\u0127alma kien il-jedd tieg\u0127u b\u0127ala benefattur tag\u0127ha, kien hu nnifsu li g\u0127a\u017cel it-titular tal-kappella.", "Semmieha g\u0127all-Ver\u0121ni l-aktar Glorju\u017ca talG\u0127ajnuna, li d-devozzjoni tag\u0127ha kienet imxerrda fl-in\u0127awi talImdina u r-Rabat mill-Agostinjani (li l-kunvent u l-knisja tag\u0127hom kien eqreb lejn l-Imdina minn dawk tad-Dumnikani).", "Fl-a\u0127\u0127ar ta' \u0127ajtu, fuq is-sodda tal-mewt, meta re\u0121a' t\u0127abbeb mal-Knisja bi qrara \u0121enerali u b'assoluzzjoni in extremis, kienu d-Dumnikani (tar-Rabat) li Caxaru b'e\u010b\u010bezzjonijiet \u017cg\u0127ar \u0127alla b\u0127ala l-werriet universali ta' \u0121idu kollu.47", "G\u0127al darba o\u0127ra, minn dan kollu jidher li l-\u0127ajja ta' Caxaru kienet b\u0127al mehrie\u017c ta' taqtig\u0127at qawwija.", "Bid-differenza li hawnhekk g\u0127andna taqbid ta' g\u0127amla morali serja.", "Meta dan inqeg\u0127duh f'konfront mal-kunflitti personali l-o\u0127ra li semmejna aktar 'il fuq, aktarx ma nistg\u0127ux, ukoll mid-dokumenti li g\u0127andna s'issa, ma naslux g\u0127all-konklu\u017cjoni li Caxaru jidher li kien bniedem ittormentat, affettivament u intellettwalment daqskemm artistikament (b\u0127ala turi x-xbieha 'X-6' fuq il-pa\u0121na li jmiss).", "Bejn ix-xieraq u l-g\u0127elt", "Huwa ra\u0121unevoli li nobsru li Caxaru qatt ma abbanduna lisforzi tieg\u0127u biex, g\u0127allanqas fid-dieher, ma jkunx bniedem de\u010benti ta' integrit\u00e0.", "Dan nistg\u0127u nistennewh minnu.", "Hu kien parti min-nobbilt\u00e0, wara kollox.", "Kienu x'kienu \u010b-\u010birkostanzi morali tieg\u0127u, kellu po\u017cizzjonijiet so\u010bjali u politi\u010bi xi j\u017comm u j\u0127ares, u jidher li g\u0127amel dan b'mod ammirevoli.", "Id-dokumenti kollha ta' \u017cmienu jixhdu g\u0127all-istatura onorabbli li kellu fil-", "Dimensjonijiet u sferi ta' tensjoni u kunflitt fil-\u0127ajja ta' Pietru Caxaru", "Din ir-rettitudni g\u0127andna \u0127jiel tag\u0127ha, kif rajna, kemm fil-fasla strutturali li g\u0127andha l-Kantilena u kemm f'dak li stajna naslu g\u0127alih rigward is-snajja intellettwali tieg\u0127u.", "Fit-tliet sferi ta' \u0127ajtu li st\u0127arri\u0121na\u2014l-artistika, il-filosofika u l-morali\u2014 Caxaru jidher li kellu sens \u010bar ta' dak li hu xieraq skont it-t\u0127ejjija akkademika tieg\u0127u, il-mentalit\u00e0 ta' \u017cmienu u d-drawwet talkontemporanji tieg\u0127u.", "M'g\u0127andniex g\u0127alfejn niddubitaw li dan is-sens ma kienx wie\u0127ed \u0121enwin jew li l-isforz biex i\u017comm malgwidi tieg\u0127u ma kienx wie\u0127ed sin\u010bier.", "Madanakollu, fl-istess waqt lanqas ma nistg\u0127u ma ninnutawx, f'kull wie\u0127ed minn dawn l-istess sferi, suriet paralleli ta' \u0127sieb u g\u0127emil li b'xi mod i\u0127axknu u jitqabdu, jew g\u0127allanqas jikkuntrastaw, mag\u0127hom.", "Dawn is-suriet ma jidhrux li kienu anqas reali jew \u0121enwini mill-o\u0127rajn.", "Tant hu hekk li bil-kemm nistg\u0127u ni\u010b\u0127du jew imqar inraqqdu s-suspett ta' kemm kienet ambivalenti l-e\u017cistenza ta' Caxaru.", "Kemm intellettwalment u kemm so\u010bjalment Caxaru jidher li kien qieg\u0127ed iterraq il-\u0127ajja b'saqajh f'\u017cew\u0121 dinjiet distinti li kwa\u017ci kwa\u017ci jikkontradixxu lil xulxin.", "Minkejja dan, hu ra\u0121unevoli li nobsru li ma setax jag\u0127mel dan b'ser\u0127an il-mo\u0127\u0127 g\u0127al kollox.", "Jekk xejn, il-Kantilena tista' tkun prova tat-tweg\u0127ir u n-nervosi\u017cmu tieg\u0127u; tal-ambigwit\u00e0 tieg\u0127u, jekk trid.", "Dan g\u0127aliex, jekk in\u0127arsu sew lejn l-istess struttura formali tag\u0127ha daqskemm lejn il-kontenut li fiha, ma nistg\u0127ux ma naslux biex narawha qieg\u0127da tikxef mhux biss ittensjoni li, fl-a\u0127\u0127ar mill-a\u0127\u0127ar Caxaru ma jirrisolvix (spe\u010bjalment jekk l-a\u0127\u0127ar vers nag\u0127tuh interpretazzjoni anqas ottimista milli ng\u0127ata s'issa), i\u017cda wkoll i\u010b-\u010bentralit\u00e0 u s-supremazija ta' dik listess tensjoni.", "Jekk il-qari li tajna hawn fuq ta\u010b-\u010birkostanzi so\u010bjali, il-fasla intellettwali u l-prodott artistiku ta' Caxaru mhuwiex \u017cbaljati g\u0127al kollox, allura g\u0127andna naslu biex nag\u0127arfu li l-\u0127ajja ta' Caxaru kienet taqtieg\u0127a ta' forzi kontrastanti u konflin\u0121enti: lortodossija \tvs. \tn-nonkonformit\u00e0; \tl-Aristoteljani\u017cmu \tvs.", "l-Platoni\u017cmu; ir-rettitudni vs. d-dekadenza; ir-reponsabbilt\u00e0 vs. lavventuri\u017cmu; ix-xjentifi\u010bit\u00e0 vs. l-artistrija; ir-rispettabbilit\u00e0 vs. l-g\u0127ajb.", "Fuq na\u0127a g\u0127andna dak li hu xieraq \u2013 ir-rieda ta' Caxaru li j\u0127ares id-dekor ta' \u017cmienu; fuq in-na\u0127a l-o\u0127ra, l-g\u0127elt tieg\u0127u \u2013 ilproponsit\u00e0 li jg\u0127ajjeb id-djuq u l-irbit ta' madwaru.", "It-tnejn jidhru s\u0127a\u0127 u qawwija fl-istess \u0127in.", "Kemm kienu b'sa\u0127\u0127ithom jew kemm, f'waqtiet differenti tal-\u0127ajja adulta tieg\u0127u, Caxaru xaqleb aktar lejn na\u0127a milli lejn o\u0127ra, aktarx qatt ma nistg\u0127u nkunu nafu bl-e\u017catt.", "Madanakollu, nistg\u0127u nibqg\u0127u xi ftit jew wisq \u017cguri li, dejjem jew kultant, \u0127olqu anzjet\u00e0 konsiderevoli fih jew, g\u0127allanqas, skumdit\u00e0 sinifikanti.", "G\u0127alkemm f'dawn il-kelmtejn \u0127adna l-Kantilena b\u0127ala lpunt tat-tluq g\u0127all-ist\u0127arri\u0121 tag\u0127na, pjuttost g\u0127andna nqisuha b\u0127ala l-prodott tat-tensjonijiet intellettwali u morali li Caxaru kellu fil-bi\u010b\u010ba l-kbira tal-\u0127ajja adulta tieg\u0127u.", "Il-Kantilena hija lmanifestazzjoni artistika tag\u0127hom.", "Il-fatt hu li lkoll jinbtu millistess su\u0121\u0121ett u, g\u0127aldaqstant, ilkoll jorbtu ma' xulxin fi kwadru wie\u0127ed.", "G\u0127aldaqstant, f'dan il-kuntest kumpless kollu l-fasla kja\u017ctika tal-Kantilena issa tista' tidher tag\u0127mel aktar sens.", "Hi fasla li tie\u0127u dimensjoni differenti u sinifikat aktar intensa meta nqisuha blisfond tal-\u0127ajja ta' Caxaru fid-diversi oqsma tag\u0127ha.", "Hija fasla li Caxaru ma w\u017cahiex addo\u010b\u010b jew g\u0127alxejn.", "Huwa ma kienx konvenzjonali daqskemm ma kinetx konvenzjonali lkompo\u017cizzjoni poetika tieg\u0127u.", "Tabil\u0127aqq, fil-fasla kja\u017ctika talKantilena huwa \u0127allielna testment ta' ru\u0127u fit-taqtieg\u0127a tag\u0127ha bejn ix-xieraq u l-g\u0127elt. \uf0b3"], "category": "nonfiction", "url": "https://academia.edu", "source": "Extracted from Bejn_ix_xieraq_u_l_ghelt_L_istruttura_kj.docx"}
{"text": ["L-ISKRUTINJU TAL-KUNJOMIJIET", "FIL-LEXICON", "Introduzzjoni", "Kemm-il darba jixref l-argument li l-kunjomijiet, b\u0127an-nomi proprji kollha, jokkupaw po\u017cizzjoni relattivament mar\u0121inali fis-sistema tal-lingwa.", "\u0126afna drabi jitqiesu b\u0127ala kategorija primittiva ta' kliem li jipprovdu sempli\u010bi tikketta ta' referenza.", "Din l-idea pre\u0121udikata hija aktarx konnessa mal-\u0127sieb li n-nomi proprji, f'kuntrast man-nomi komuni, ma j\u0127addnux tifsir kun\u010bettwali.", "Il-kunjomijiet g\u0127al \u017cmien twil kienu jitqiesu b\u0127ala kreazzjonijiet imma\u0121inattivi, imsejsa fuq spe\u010bi ta' drawwa ritwalistika qadima.", "Fir-realt\u00e0, kull kunjom g\u0127andu tifsira \u2013 anki jekk mhux dejjem dik apparenti.", "Kull kunjom jista' ji\u0121i razzjonalizzat u kklassifikat.", "Illessikografi damu ftit mhux \u0127a\u017cin biex fehmu dan.", "F'dan il-kuntest wie\u0127ed g\u0127andu japprezza aktar il-kontribut bikri, imma importanti, ta' Mikiel Anton Vassalli filqasam tal-onomastika, ix-xjenza li tg\u0127arbel l-ori\u0121ini u n-nisel tal-ismijiet proprji.", "L-iskrutinju tal-kunjomijiet sewwasew jaqa' fl-ambitu tal-antroponomastika, l-istudju tal-ismijiet tan-nies li jinkludu wkoll l-ismjiet personali u l-laqmijiet.1 Irridu napprezzaw il-fatt li fi \u017cmienna kemm \u0120u\u017c\u00e8 Aquilina kif ukoll Erin Serracino-Inglott taw lill-kunjomijiet l-importanza li tixirqilhom fid-dizzjunarji tag\u0127hom.2", "Kif wie\u0127ed jista' jobsor, l-ewwel skular Malti li pprovda xi tag\u0127rif fuq kunjomijiet lokali kien \u0120an Fran\u0121isk Abela fil-ktieb indispensabbli Della descrittione di Malta (1647).", "Madankollu, \u0127afna mid-deliberazzjonijiet tieg\u0127u huma ta' natura bijografika u \u0121enealo\u0121ika aktar milli lingwistika.", "L-a\u0121enda tieg\u0127u kienet sewwasew li ji\u010b\u010belebra l-kisbiet u l-attributi ta' diversi familji distinti biex b'hekk jiddefendi l-jedd tannobbli Maltin li jipparte\u010bipaw fit-tmexxija ta' pajji\u017chom fi \u017cmien l-Ordni.", "Minkejja dan, il-commendatore xi kultant jazzarda jag\u0127ti xi tifsiriet etimolo\u0121i\u010bi, b\u0127al fil-ka\u017c tal-kunjomijiet Cuschieri, Asciaq, Xuereb, Curmi, Tabone u Farrugia.3", "Wara Abela, jitfa\u010b\u010ba s-soltu \u0120an Fran\u0121isk Agius de Soldanis, li fil-ktieb tieg\u0127u Il Gozo antico e moderno, sacro e profano (1746) jimxi essenzjalment fuq il-passi tal-prede\u010bissur tieg\u0127u u jitkellem fuq xi familji illustri G\u0127awdxin b\u0127al dawk ta' Apap, Rapa u Cassar.", "F'nofs is-snin \u0127amsin tas-seklu sbatax, imbag\u0127ad, Agius de Soldanis \u0127adem fuq id-dizzjunarju Damma tal Kliem Kartaginis mscerred fel fomm tal Maltin u Ghaucin.", "Dan il-manuskritt ta' erba' volumi jittanta jag\u0127ti s-sinjifikat ta' \u010berti kunjomijiet b\u0127al Balzan, Ciappara, Callus, Cassia, Refalo, u Sammut.4 Irridu g\u0127alhekk nirrikonoxxu l-fatt li Agius de Soldanis, qabel Vassalli, kien di\u0121\u00e0 fehem is-siwi tal-kunjomijiet b\u0127ala elementi lessikali denji ta' studju.", "Vassalli nnifsu jidher li qag\u0127ad \u0127afna fuq dak li kien kiteb qablu l-kanonku G\u0127awdxi.", "Dan jidher \u010bar mit-tifsiriet li jag\u0127ti tal-kunjomijiet Agius, Borg, Buttigieg, Ebejer, Farrugia, Micallef, Mifsud, u Psaila.", "Fl-1796, f'Ruma, Mikiel Anton Vassalli \u0127are\u0121 id-dizzjunarju Ktieb il-Kliem Malti Mfisser bil-Latin u bit-Taljan, mag\u0127ruf b\u0127ala l-Lexicon Melitense-Latino-Italum b'madwar 18,000 kelma.5 Id-dizzjunarju jibqa' trijonf lessikolo\u0121iku, imma ftit kienu dawk li osservaw li Vassalli sa minn kmieni fehem li l-kunjomijiet huma wkoll parti mis-sistema tal-lingwa u li jist\u0127oqqilhom skrutinju daqs kull element lessikali ie\u0127or.6", "Lexicon huwa sewwasew kompendju jew vokabularju ta' kliem, filwaqt li \u0121abra ta' ismijiet tissejja\u0127 onomasticon.", "Imma jibqa' l-fatt li l-onomasticon huwa sottosistema tal-lexicon, g\u0127ax wara kollox kull isem ori\u0121ina minn xi element pree\u017cistenti fil-lingwa.", "G\u0127alhekk mhux lakemm tista' tag\u0127\u017cel bejn Vassalli l-lessikografu u Vassalli l-onomasta.", "It-tieni kompetenza hija sussidjarja g\u0127allewwel wa\u0127da.", "Apparti minn hekk, Vassalli b\u0127al donnu intuwixxa li bis-sa\u0127\u0127a tal-kunjomijiet, l-istess b\u0127al fil-ka\u017c tat-toponimi (l-ismijiet tal-postijiet), jistg\u0127u jixirfu elementi lessikali li llum g\u0127ebu kompletament mill-vokabularju Malti.", "Vassalli inkluda madwar 65 kunjom fil-Lexicon tieg\u0127u.7 Xi drabi jag\u0127ti t-tifsira tag\u0127hom, imma drabi o\u0127ra isemmihom biss ming\u0127ajr ebda kumment.", "Hija tassew \u0127asra li l-appendi\u010bi etimolo\u0121iku li kellu l-\u0127sieb jippubblika aktar tard spi\u010b\u010ba distrutt fi \u017cmien l-irvell kontra l-Fran\u010bi\u017ci.", "B'hekk intilfet minjiera ta' tag\u0127rif li \u017cgur kienet tix\u0127et aktar dawl importanti fuq l-ilsien Malti in\u0121enerali u fuq l-antroponimija lokali inpartikolari.", "Fil-ka\u017c tal-kunjom Buttigieg ju\u017ca l-fra\u017ci cognome di varie famiglie Maltesi; fil-ka\u017c ta' Tabone jikteb cognome di famiglia in Malta; fil-ka\u017c ta' Curmi jg\u0127id cognomen quarumdam familiarum Melitensium; filwaqt li meta jitkellem fuq il-kunjomijiet Chetcuti (Ketk\u016bti), Agius (Aagi\u00f9s), Attard, u Caruana jinqeda bil-fra\u017ci cognome d'alcune (jew di alcune) famiglie.", "Interessanti l-fatt li Vassalli ma jinkludix il-lemma 'kunjom' fil-Lexicon tieg\u0127u.", "Interpretazzjoniet meqjusa korretti", "Vassalli l-onomasta, l-istess b\u0127al Vassalli l-lessikografu g\u0127andu l-limitazzjoniet tieg\u0127u.", "L-istudju tal-kunjomiet minn \u017cmienu 'l hawn g\u0127amel passi ta' \u0121gant u xi spjegazzjonijiet li jag\u0127ti fil-Lexicon illum \u0121ew ikkonfutati, jekk mhux skreditati.", "Madankollu, fejn jid\u0127lu l-kunjomijiet ta' nisel Semitiku, Vassalli kien aktarx korrett u d-deliberazzjonijiet tieg\u0127u \u0121ew ikkonfermati minn studju\u017ci aktar eruditi f'dan il-qasam anki fi \u017cminijietna.", "Jinterpreta tajjeb il-kunjomijiet Agius, Borg, Buttigieg, Caruana, Cassar, Ebejer, Ellul, Farrugia, Mifsud, Saliba, Scerri, Xuereb, Zahra, u Zerafa.", "Agius (Aagi\u00f9s): forma Latinizzata ta' g\u0127a\u0121u\u017c, 'vecchio (decrepito)', 'cadente' [335d].8 In-nasab G\u0127arbi Ibn al-'A\u011f\u016bz ifisser 'bin ix-xi\u0127a' u jintu\u017ca b'antonomasja g\u0127allprofeta E\u017cekjel min\u0127abba l-parentela tieg\u0127u.9", "FlG\u0127arbi al-bur\u011fi g\u0127andha diversi tifsiriet, fosthom 'bor\u0121', 'munzell', u bi twessig\u0127 semantiku 'torri' jew 'forti'.", "B\u0127ala nisba tal-provenjenza t-terminu jista' jfisser xi \u0127add li \u0121ej minn post fortifikat.10 Cf.", "Hekk tfisser fil-fatt il-kelma G\u0127arbija k\u0101rw\u0101n '\u0121liba ta' vja\u0121\u0121uturi fuq diversi bhejjem tat-tag\u0127bija'.", "Il-kunjom seta' tnissel min-nisba tal-provenjenza al-qayraw\u0101n\u012b 'xi \u0127add li \u0121ej mill-belt ta' Qayraw\u0101n (Kairouan fit-Tune\u017cija)'.12 Skont Giloramo Caracausi l-etimu jista' jkun ukoll caruana li fl-Isqalli tfisser 'ricino' (pjanta li minnha jinsilet i\u017c-\u017cejt ir-ri\u0121nu).13", "Skont Caracausi l-kunjom Cassar \u0121ej mill-G\u0127arbi al-qa\u1e63\u1e63\u0101r 'follatore' (wie\u0127ed li ja\u0127sel u ji\u017cbog\u0127 id-drapp; dak li l-Ingli\u017ci jsej\u0127ulu fuller) jew al-\u1e25a\u1e63\u1e63\u0101r 'stuoiaio' (wie\u0127ed li jag\u0127mel il-\u0127sajjar).14", "Ebejer: < g\u0127[a]bajjar jew g\u0127[e]bejjer, plural ta' g\u0127abur, 'montoncino o pecorella di un anno o poco pi\u00f9' [329g, 355c\u2013d].15 Il-kunjom fil-fatt tnissel mill-kunyah G\u0127arbi 'Ab\u016b 'l-'Ab\u0101'ir, aktarx b'referenza g\u0127al xi rag\u0127aj jew ra\u0127\u0127al.", "Elul huwa fil-fatt it-tnax-il xahar fil-kalendarju Lhudi u jkopri l-perjodu minn nofs Awwissu sa nofs Settembru fil-kalendarju Ruman.", "Bl-G\u0127arbi 'ayl\u016bl tfisser pre\u010bi\u017cament 'Settembru'.", "Madankollu, dan il-kunjom seta' tnissel ukoll mill-G\u0127arbi all\u016bl 'affluwenti' jew mill-Ebrajk allul 'abjad'.17 of Maltese Studies 2 (1964): 151\u20132.", "It-terminu nasab ifisser isem li jibda bil-kelma ibn u g\u0127alhekk jirreferi g\u0127al missier jew l-omm l-individwu.", "Farrugia (Farru\u0121a): < farr\u016b\u0121 'pollastro', 'polcino' [183e].18 Fl-G\u0127arbi al-farr\u016b\u011f\u012b tfisser 'wie\u0127ed li jrabbi t-tjur'.19 Vassalli hawnhekk jissu\u0121\u0121errixxi li l-kunjom Pullicino jista' jkun kalk Taljan tal-lessema Maltija.", "Mifsud: < mifs\u016bd (a) 'salassato' (jekk minn fasad), (b) 'corrotto', 'guasto', 'viziato' (jekk minn fised) [488o, 489a].20 It-tnejn jag\u0127mlu sens, imma t-tifsira li jag\u0127ti d-DAFN (mafs\u016bd 'lanced' < mifsad 'lance') toqrob aktar lejn l-ewwel interpretazzjoni.21", "Il-kunyah G\u0127arbi 'Ab\u016b 'l-\u1e62al\u012bb\u012b jirreferi g\u0127al kavallier ta' \u017cmien il-Kru\u010bjati jew g\u0127al Kristjan kwalunkwe.", "Caracausi jislet il-kunjom Scerri mill-Isqalli sciarra 'lite', 'litigio'.23 G\u0127alhekk, indubjament, beda b\u0127ala laqam g\u0127al xi \u0127add pezzakustjoni.", "Il-kunjom fil-fatt tnissel mill-kunyah G\u0127arbi 'Ab\u016b \u0161aw\u0101rib (< \u0161\u0101rib), b'referenza g\u0127al xi \u0127add li kellu musta\u010b\u010bi pjuttost kospikwi.", "Vassalli jindika wkoll lokalit\u00e0 b'dan l-isem.", "Zahra: < \u017cahra 'fiore', 'fioretto' [665i].", "L-isem femminili G\u0127arbi Zah(i)ra, huwa marbut ma' zahra 'fjur (tal-larin\u0121)', 'blanzun' u b'estensjoni metaforika '(tfajla) sabi\u0127a'; jew ma' zahr\u0101 < azhar 'jg\u0127ammex', 'jiddi'.", "Zerafa: 'giraffa' [680l].", "Fl-G\u0127arbi zar\u0101fah tfisser tabil\u0127aqq '\u0121iraffa'; u aktarx ilkunjom beda b\u0127ala laqam g\u0127al xi \u0127add b'g\u0127onqu twil.", "Il-kunjom fil-fatt huwa rifless aferetiku ta' Agresti < Sqalli agresti 'campagnolo', 'persona rustica', ori\u0121inalment laqam g\u0127al xi \u0127add rozz u bla manjieri.24", "Gerhard Rohlfs iltaqa' mal-laqam R\u00e8fulu f'Reggio Calabria, bit-tifsira 'raffica di vento.'25 Min-na\u0127a l-o\u0127ra, ma nistg\u0127ux ninjoraw il-possibilt\u00e0 li l-kunjom huma forma ridotta tal-isem personali Raffaello/Raffaele < Ebrajk Bibliku Refael.", "Spiteri fil-fatt jista' jkun forma sinkopata tal-kunjom meridjonali Taljan Spitaleri < Latin Medjevali hospitarius 'ospitalier'.26 Madankollu, il-kunjom jista' jkollu tifsiriet o\u0127ra marbuta ma' xog\u0127ol fil-metall: Spitero jirreferi g\u0127al wie\u0127ed li jag\u0127mel il-vireg tal-\u0127adid, filwaqt li Spatari jirreferi g\u0127al xi \u0127add li jag\u0127mel ixxwabel.27", "L-a\u0127\u0127ar tliet kunjomijiet huma sintendi ta' nisel Rumanz.", "Interpretazzjonijiet meqjusa dubju\u017ci", "L-etimolo\u0121iji tal-kunjomijiet f'din is-sezzjoni huma dibattibbli.", "Filwaqt li Vassalli jforni spjegazzjonijiet pjuttost affidabbli, studju\u017ci o\u0127rajn jissu\u0121\u0121erixxu alternattivi li huma ugwalment konvin\u010benti.", "Dessoulavy jissu\u0121\u0121errixi t-tifsira 'ma\u0127bub (passjonali)', 'namrat'.28 Il-psewdoThesan (Vocabolario Maltese-Italiano, ca.", "1750) jiddefinixxi l-kelma Maltija g\u0127axxaq b\u0127ala putanegiare (puttaneggiare).29 Spjegazzjoni alternattiva hija li l-kunjom huwa varjant tal-isem G\u0127arbi Is\u1e25\u0101q (Malti I\u017cakk) < Ebrajk Yitschak (Yishaq).", "Ir-referenzi medjevali g\u0127al Presbitero Bartholomeo de Aschac jew de Ysac (1372) jikkostitwixxu glossa li twie\u017cen din it-tieni interpretazzjoni.30 Vassalli jsemmi wkoll it-toponimu \u0126al G\u0127axaq (imma sintendi l-kunjom ippre\u010bieda t-toponimu).31", "G\u0127arbi u Ebrajk ab 'missier'.", "Vassalli g\u0127alhekk jissu\u0121\u0121erixxi li l-kunjom suppost g\u0127andu jinkiteb Abab < ab + ab.", "Min-na\u0127a l-o\u0127ra, te\u017cisti l-possibilt\u00e0 li hu ta' nisel Grieg, marbut (a) malkunjom Apapis < ap\u00e1pe '\u010bikwejra selva\u0121\u0121a (bl-Ingli\u017c dandelion)', jew (b) mala\u0121\u0121ettiv \u00e1pappos 'ming\u0127ajr missier' < p\u00e1ppas 'missier'.32", "Il-kunjom pre\u010bi\u017cament huwa r-rifless tal-kunyah G\u0127arbi 'Ab\u016b \u1e24a\u011far < \u1e25a\u011far '\u0121ebel', 'blat' (bi twessig\u0127 semantiku anki 'fortizza').", "Caracausi g\u0127alhekk jispjega l-kunjom b\u0127ala 'padre' + 'pietra'.33 Vassalli jag\u0127ti wkoll il-kunjom \u0126a\u0121\u0121ar (Haggi\u00e0r) 'lapidatore', 'chi tira pietre' [243d].", "Madankollu, dan il-kunjom qatt ma ltaqjt mieg\u0127u fid-dokumenti; nissuspetta li huwa r-rifless aferetiku tal-istess Buhagiar.", "Casha (Kasha): < qasg\u0127a 'scodella', 'piatto fondo' [411g].", "Din l-interpretazzjoni forsi ma tantx tidher konvin\u010benti, imma spjegazzjonijiet o\u0127ra li ltqajt mag\u0127hom ma kkonvin\u010bewnix lanqas.", "Mil-lat semantiku u fonetiku, il-ver\u017cjoni ta' Vassalli xorta tibqa' l-aktar wa\u0127da plawsibbli.", "Mill-banda l-o\u0127ra, Aquilina jissu\u0121\u0121erixxi l-etimu katk\u016bt 'fellus' (kelma u\u017cata fl-G\u0127arbi talLvant Nofsani) u jfakkarna fil-kelma arkajika ketkuti 'wie\u0127ed li jsejja\u0127 lill-flieles jew xi \u0127add li hu mdorri jid\u0127aq bl-iskossi', mill-verb onomatopejiku ketket < G\u0127arbi katkata.34 Nazzarda nipproponi, b\u0127ala alternattiva, rabta mal-kelma G\u0127arbija ketkuda 'rajjes'.", "Spjegazzjonijiet o\u0127ra li \u0121ew su\u0121\u0121eriti jinkludu: (a) millGrieg korm\u00f3s (G\u0127arbi qurma) 'zokk ta' si\u0121ra' (minfejn \u0127are\u0121 il-kunjom Taljan Curmo);35 (b) Curmi, lokalit\u00e0 f'Zafferana Etnea, provin\u010bja ta' Catania, li aktarx \u0127adet isimha mill-Isqalli curma 'qu\u010b\u010bata'; (\u010b) mit-Taljan colmo 'fawwara talilma'; u (d) min-nisba tal-provenjenza G\u0127arbi al-kurm\u012b 'xi \u0127add mill-Krimea'.36 Vassalli jag\u0127ti wkoll it-toponimu \u0126al Qormi, imma fir-realt\u00e0 l-isem tal-lokalit\u00e0 tnissel mill-kunjom, u mhux bil-maqlub.", "Fil-fatt il-kunjom jista' jinferixxi t-terminu G\u0127arbi mukallaf 'ikkommissjonat', 'awtorizzat', 'marbut'.", "Fil-li\u0121i Musulmana dan it-terminu jirreferi g\u0127al kwalunkwe persuna li hija obbligata twettaq id-dmiritjiet reli\u0121ju\u017ci mitluba mill-I\u017clam.", "Aktar plawsibbli huwa l-etimu G\u0127arbi mukallaf 'im\u0127olli wara', aktrax isem mog\u0127ti lil tarbija mwielda wara l-mewt tal-missier.37 F'dan il-ka\u017c jirrappre\u017centa l-e\u017citu parti\u010bipjali ta' kal\u012bfa 'su\u010b\u010bessur'.", "Studju\u017ci o\u0127rajn, madankollu, jippreferu jorbtu dan il-kunjom mal-kelma G\u0127arbija mu\u1e25allif 'im\u0127allef'.", "38 Ir-referenza g\u0127al Dr Valerio Michallef (Del Giudice), li ggradwa f'Ruma fl-1563, tidher tapprova din l-interpretazzjoni, almenu fuq livell popolari.39", "Psaila (Bsajla): forma diminuttiva ta' basla, allura 'cipolletta', 'cipollina' [58b].40 Probabbilment hawn g\u0127andna e\u017cempju ta' etimolo\u0121ija folk jew paraetimolo\u0121ija, imma safrattant it-tifsira tibqa' elu\u017civa.", "Mill-bqija l-kunjom forsi jintrabat mal-kunyah G\u0127arbi 'Ab\u016b Sala.", "Madankollu hawn min jg\u0127id li huwa ta' ori\u0121ini Griega: (a) rifless tal-isem personali Basilia (femminil ta' Basilio);41 jew (b) e\u017citu tat-terminu qadim ypsilos 'twil' 'g\u0127oli' jew tal-kelma psilos 'irqiq'.42 Ebda minn dawn is-su\u0121\u0121erimenti mhi konvin\u010benti g\u0127alkollox.", "Interpretazzjonijiet meqjusa \u017cbaljati", "L-e\u017cempji f'din is-sezzjoni jixhdu sewwasew il-limitazzjonijiet ta' Vassalli.", "L-interpretazzjonijiet tieg\u0127u jidhru pjuttost dg\u0127ajfin komparati mas-su\u0121\u0121erimenti fornuti minn spe\u010bjalisti o\u0127rajn li \u0121ew aktar tard.", "Abela (Habbela): forma Latinizzata ta' \u0127abbiela (< \u0127abel) 'funari': [239h].", "\u0126afna jippreferu jinterpretawh b\u0127ala l-forma femminili tal-isem bibliku Abele.43 L-alternattivi l-o\u0127ra huma anqas konvin\u010benti min\u0127abba kunsiderazzjonijiet foneti\u010bi: (a) l-isem tal-belt Spanjola ta' Avela (mag\u0127rufa wkoll b\u0127ala Abela, Abila) jew o\u0127ra bl-isem ta' Abella (e\u017c.", "Abella de la Conca), (b) l-isem tal-belt ta' Abella, provin\u010bja ta' Avellino;44 u (\u010b) il-kelma Katalana abella 'na\u0127la'.45", "Anki hawn jidher li g\u0127andna e\u017cempju ta' etimolo\u0121ija folk.", "Il-kunjom, g\u0127all-kuntrarju, huwa aktarx ir-rifless ta' La Maira jew De Maira, li min\u0127abba divi\u017cjoni \u017cbaljata \u0121ew riinterpretati b\u0127ala L'Amaira jew D'Amaira.", "Attard: forma korrota tal-kelma arkajika g\u0127att\u0101r 'aromatario', 'droghiere', 'speziale' [3d, 330h].", "G\u0127all-kuntrarju, Attard huwa forma apokopata ta' Attardo/i li tnissel mill-isem medjevali Actardo < Fran\u010bi\u017c Qadim Atard < \u0120ermani\u017c Qadim Athard, Actard li j\u0127addan l-elementi \u0120ermani\u010bi *atha 'nobbli' + *hard(u) 'qawwi', 'qalbieni'.46 Vassalli jsemmi wkoll it-toponimu \u0126'Attard.", "Calleja (Kalleja): < qallejja < qallej 'friggitore' [401g].", "Hawnhekk g\u0127andna e\u017cempju ie\u0127or ta' etimolo\u0121ija popolari.", "Calleja huwa aktarx ta' nisel Grieg.", "Dan hu ka\u017c klassiku ta' mi\u017cdivi\u017cjoni \u2013 \u017cball ripetut kemm-il darba minn Aquilina.", "Il-kunjom fil-fatt tnissel minn D'Armanin(o), mill-forma diminuttiva ta' Armano.", "L-etenerarju huwa \u010bar daqs il-kristall: Darmanin < Darmanino < D'Armanino < Armanino < Armano.", "Vassalli jsemmi wkoll l-ir\u0127ajjal ta' \u0126al Manin.", "Spjegazzjoni li ftit li xejn tikkonvin\u010bi.", "L-aktar \u017cew\u0121 soluzzjonijiet probbbli huma: (a) forma apokopata tal-kunjom Taljan Falzone/Falsone < falso 'falz', 'qarrieqi'; u (b) addatament tal-Fran\u010bi\u017c Faucon (Taljan Falcone) 'bies', 'falkun', skont kif jixhdu l-forom arkaji\u010bi tal-istess kunjom De Falcono, Fauczono u Fauczone (l-a\u0127\u0127ar tnejn huma forom vokalizzati, au = al).", "Galea: forma Latinizzata ta' kelma li fl-ilsien Kaldew tfisser 'revelat' [307c].", "Hawnhekk Vassalli, f'mument rari, jidher janti\u010bipa l-ossessjoni pjuttost patetika ta' Anton Manwel Caruana u Annibale Preca, li fl-iskrutinju tag\u0127hom ta' xi kunjomijiet Maltin riedu akkost ta' kollox jistabbilixxu qrubija, \u0127afna drabi imsejsa fuq koin\u010bidenza fonetika, ma' elementi lessikali Ebraj\u010bi, Puni\u010bi u orjentali.48 Hu x'inhu Galea jibqa' kunjom problematiku.", "Jista' jkollu ori\u0121ini Rumanza (jekk jintrabat mal-isem personali Latin Gali\u00e0 li jfisser 'Gallu', 'Fran\u010bi\u017c'), Griega (jekk huwa forma mle\u0127\u0127na tal-isem C\u00e0lia li jfisser 'attraenti'), jew Semitika (jekk jirrifletti l-isem G\u0127arbi 'Alya (Alia, Aliyah), forma femminili ta' '\u0101liya 'nobbli', 'sublimi', 'elevat'.", "Veru huwa kunjom Semitiku, imma fil-fatt jirrifletti l-isem G\u0127arbi Sa'\u012bd 'hieni', 'ixxurtjat', jew b'anqas probabbilt\u00e0 l-isem Sayyid < sayyid jew s\u0101'id 'sid', 'rajjes'.", "Dan ilkunjom, fil-fatt, g\u0127andu ori\u0121ini Semitika, u aktarx \u0121ej minn (a) \u0161ar\u012bq 'orjentali' (anki '\u0121uvni grazzju\u017c) jew (b) \u0161ar\u012bk 'kollega', '\u0127abib'.50", "Anki dan g\u0127andu ori\u0121ini Semitika u jintrabat mat-termini (a) at-\u1e6d\u0101b\u016bn\u012b 'wie\u0127ed li ju\u017ca forn im\u0127affer fil-blat biex ja\u0127mi l-ikel jew it-tafal'; jew (b) tabbuni, kelma Si\u010biljana li tfisser 'fidil', 'ba\u0127nan', 'stupidu', imnissla mill-G\u0127arbi \u1e6d\u0101b\u016bn 'g\u0127oxx'.51 Vassalli jsemmi wkoll l-ir\u0127ajjal \u0126al Tab\u016bni (di\u0121\u00e0 estint fi \u017cmienu).", "Xi osservazzjonijiet o\u0127ra", "Vassalli jinkludi l-lemmi G\u0127aw\u010bi ('G\u0127awdxi': 323d), G\u0127abd-Alla ('qaddej jew ilsir ta' Alla': 329e), Mejlaq ('cultro', 'novacule': 470e-f), M\u016bl\u00e6 ('rajjes': 525m), Sultan ('\u0127akkiem', 're': 621h-i), u Sara\u010bin ('Sare\u010ben': 593i), imma g\u0127al xi ra\u0121uni stramba ma j\u017cidx li dawn huma wkoll kunjomijiet Maltin \u2013 Gauci, Abdilla, Meilaq, Mula, Sultana, u Serracino.", "It-tifsira ta' Mula (mill-G\u0127arbi Mull\u0101h) hija sana, imma jista' jag\u0127ti l-ka\u017c li l-kunjom tnissel mit-Taljan meridjonali mula (Grieg moul\u00e1s) 'bag\u0127la' (Ingli\u017c she-mule).", "Skont Godfrey Wettinger, il-kunjom Meilak huwa filfatt Malacio (di\u0121\u00e0 ddokumentat hawn Malta fl-1277), u jirreferi g\u0127all-belt Si\u010biljana ta' Milazzo, provin\u010bja ta' Catania.", "Ta' min i\u017cid hawnhekk li Vassalli, fid-dizzjunarju tieg\u0127u, isemmi toponomi Sqallin o\u0127ra b\u0127al Trapani [135f], Catania [367f] u Lentini [436f] imma g\u0127al darb'o\u0127ra ma jikkommettix ru\u0127i dwar il-valur tag\u0127hom b\u0127ala kunjomijiet.", "L-istess \u0127a\u0121a tg\u0127odd g\u0127at-toponimu Salerno [581m].", "Vassalli jinkludi l-kunjom Fant\u012bn imma j\u017cid 'cognome, ma non nostrale' [181g].", "Fil-fatt dan il-kunjom ma jokkorrix fl-onomasticon Malti tal-lum.", "Isemmi kunjom ie\u0127or li m'g\u0127adux je\u017cisti; dan hu Xara (X\u0101ra), cognementum familiae, b\u0127ala terminu ekkwivalenti ta' S\u016bra, 'xbieha' [628e].52 Anki din tidher interpretazzjoni \u017cbaljata g\u0127ax il-kunjom fil-fatt jirrifletti l-element topografiku Sqalli sciara, Malti xag\u0127ra (< G\u0127arbi \u0161a'rah) 'terra incolta ove cresceno piante selvatiche').", "Jispjega l-kunjom Alfiere tajjeb b\u0127ala agglutinazzjoni tal-artiklu G\u0127arbi al mal-kelma f\u0101ris/fieres 'kavallier' [199g], imma mid-dehra ma indunax li fil-fatt baqa' je\u017cisti fil-forma vokalizzata Aufieri.", "Vassalli jsostni li l-kunjom Magri jista' jkun kalk ta' Dgh\u012bf bis-sens ta' 'rqiq',", "Madankollu, din hi biss traduzzjoni \u017cbaljata tal-isem Deyf (millG\u0127arbi \u1e0dayf li tfisser 'mistieden').", "Wettinger kien sab din il-glossa: Jacobus Magro Deif (iddokumentat fl-1504).53 Dan ifisser li din il-mi\u017cinterpretazzjoni kienet ilha t\u0127uf ferm qabel Vassalli li jsemmi wkoll it-toponimu \u0126al Dg\u0127if (di\u0121\u00e0 estint fi \u017cmienu)."], "category": "nonfiction", "url": "https://academia.edu", "source": "Extracted from Cassar_Mario_Cognomentum_familiae_L_Iskr.docx"}
{"text": ["Trevor \u017bahra u s-serjet\u00e0 tal-Buffu", "Trevor \u017bahra ilu jikteb minn tfulitu.", "Ta' xi disa' snin kien di\u0121\u00e0 beda j\u0127a\u017c\u017ce\u017c xi versi; l-ewwel poe\u017ciji tieg\u0127u dehru fi\u010b-Children's Own fil-\u0127amsinijiet.", "Meta kien fl-a\u0127\u0127ar klassijiet tal-iskola sekondarja, ta' xi \u0127mistax-il sena, Trevor beda jikteb il-famu\u017ci Praspar ta' Kun\u010bett u Marinton, sensiela li mbag\u0127ad ixxandret fl-ewwel \u0127ar\u0121iet tar-rivista Sag\u0127tar fil-bidu tas-sebg\u0127inijiet.", "L-ewwel avventura g\u0127at-tfal, Il-Pulena tad-Deheb, dehret fl-1971, filwaqt li sentejn wara \u0127are\u0121 ir-rumanz umoristiku Is-Surmast (li \u0127afna snin wara l-awtur innifsu kellu jadattah ukoll g\u0127all-palk).", "L-ewwel rumanz strettament adult ta' \u017bahra kien Ta\u0127t il-Weraq tal-Palm (1974) li reba\u0127 \u017cew\u0121 konkorsi letterarji.", "Fl-1975 \u0127are\u0121 ir-rumanz allegoriku \u0126dejn in-Nixxieg\u0127a, filwaqt li Is-Seba' Tron\u0121iet Mewwija reba\u0127 il-Premju Letterarju tal-Gvern g\u0127as-sena 1995.", "Wara \u0121ew sitt \u0121abriet impressjonanti ta' novelli \u2013 Lubien (1996), Provenz (2000), Sepja (2007), Penumbra (2010), Vespri (2015), u 365 (2018), li kollha kisbu rikonoxximent kritiku u aktar su\u010b\u010bessi fil-Premju Letterarju tal-Gvern.", "Madankollu ma nixtieqx na\u0127li dawn il-kelmtejn billi noqg\u0127od ng\u0127id kemm kiteb kotba Trevor jew kemm reba\u0127 midalji u \u010bertifikati ta' mertu.", "Minflok, irrid ng\u0127id xi \u0127a\u0121a dwar il-kwalitajiet saljenti tieg\u0127u, sintendi fil-qasam purament estetiku tal-kitba.", "Nixtieq, fi ftit kliem, u ming\u0127ajr \u0127afna elaborazzjoni li normalment titlob il-kritika letterarja, nipprova nwie\u0121eb il-mistoqsija: G\u0127aliex jog\u0127\u0121obni Trevor b\u0127ala kittieb?", "G\u0127aliex Jog\u0127\u0121obni Trevor?", "Trevor jog\u0127\u0121obni g\u0127ax il-fantasija tieg\u0127u ta\u0127sdek: L-imma\u0121inazzjoni ta' Trevor taffaxxinani.", "Trevor g\u0127andu \u0127abta jbiddel dak li hu familjari f 'dak li mhux; sew meta jaqbad mad-dinja tal-annimali kif ukoll meta jitkellem fuq il-bnieden innifsu, arah jimmanipula, jg\u0127awwe\u0121 u j\u0121edded dak kollu li a\u0127na s-soltu mdorrijin bih: (e\u017c.", "Il-\u0126rejjef ta' Wied Peprina, Il-Ktieb tal-Fenek l-A\u0127mar, Is-Seba' Tron\u0121iet Mewwija).", "Trevor qatt ma j\u0127alli l-affarijiet kif inhuma; quddiemhom dejjem ipo\u0121\u0121i l-filter talfantasija li dlonk ta\u0127sdek bl-inventiva tag\u0127ha.", "Dan l-a\u0127\u0127ar Trevor donnu ddakkar minn dak li fi\u010b-\u010birkoli letterarji jissejja\u0127 ir-Reali\u017cmu Ma\u0121iku, li fih sitwazzjonijiet pjuttost realisti\u010bi, me\u0127udin mill-\u0127ajja ta' kuljum, ji\u0121u kkontaminati, biex ng\u0127id hekk, minn aspetti stravaganti, meravilju\u017ci, drabi wkoll grotteski.", "(Ara wkoll il-kumment fuq Lubien).", "Trevor jog\u0127\u0121obni g\u0127ax jag\u0127ti attenzjoni kbira g\u0127ad-dettall: G\u0127andu \u0127abta jakkumula dettalji sinifikanti li jiksbu tifsira partikolari fl-istejjer li jinse\u0121.", "Hawn jidher li kien influwenzat \u0127afna minn Charles Dickens.", "Sew jekk hi libsa ta' mara, sew jekk hu wi\u010b\u010b ta' xi\u0127, sew jekk hi xi bi\u010b\u010ba g\u0127amara antika, sew jekk hi si\u0121ra fi \u0121nien, sew jekk hi qoxra ta' ktieb, Trevor jorqom kull deskrizzjoni b'dettalji \u0127ajjin li janimaw sa\u0127ansitra l-aktar o\u0121\u0121etti ordinarji.", "Trevor g\u0127andu sens qawwi ta' osservazzjoni \u2013 jaf x'g\u0127andu jara, jisma' u jxomm.", "Meta ji\u0121i g\u0127at-termini tekni\u010bi naf ukoll li jag\u0127mel ri\u010berka skruplu\u017ca.", "Sew jekk hi tip ta' fjura; sew jekk hu xi avveniment storiku; sew jekk hi xi seng\u0127a tal-img\u0127oddi, Trevor ifittex fil-kotba ta' referenza jew isaqsi l-esperti relevanti.", "F'das-sens anki l-fantasija tieg\u0127u hi 'korretta'.", "Trevor jog\u0127\u0121obni g\u0127ax g\u0127andu \u0127akma assoluta tal-lingwa: Jaf il-Malti fuq ponot subg\u0127ajh.", "Trevor huwa surmast tal-idjoma Maltija, jaf ilpossibbiltajiet tal-lingwa, i\u017cda fuq kollox jaf ukoll jissogra bil-lingwa.", "Anki l-Malti ma j\u0127allihx kif sabu; minflok jilg\u0127ab bl-istruttura talfra\u017cijiet u tas-sentenzi; jo\u0127loq kelmiet u espressjonijiet \u0121odda; u kemm-il darba jazzarda jo\u0127ro\u0121 mir-ri\u0121idit\u00e0 tal-grammatika.", "Trevor huwa wkoll poeta tal-kelma.", "Jaf jag\u0127ni l-kelma b'tifsiriet \u0121odda, jaf ukoll li l-fruntiera bejn il-pro\u017ca u l-poe\u017cija ilha li n\u0127allet; na\u0127seb li hu g\u0127alhekk li Trevor m'g\u0127adux jippubblika kotba tal-versi; il-poe\u017cija tieg\u0127u tinsab fin-novelli u fir-rumanzi.", "Trevor jog\u0127\u0121obni g\u0127ax il-bir tal-memorja tieg\u0127u hu bla qieg\u0127: Ikolli ng\u0127id li Trevor kellu tfulija kkulurita \u0121mielha g\u0127ax \u0127afna mill-\u0121rajjiet", "li jo\u0127loq huma ispirati minn esperjenzi jew tifkiriet tal-img\u0127oddi.", "Fuq qrabatu u n-nies tar-ra\u0127al fejn trabba g\u0127andu elf aneddotu x'jirrakkonta; jiftakar x'kienu jieklu u jilbsu, x'kienu j\u0127obbu u ma j\u0127obbux, x'kien ilfer\u0127 u s-saram tag\u0127hom, x'kien jhennihom u jkiddhom, u l-kumplament.", "F'kull storja hemm \u0127jiel ta' awtobijografija, sintendi mbag\u0127bsa middo\u017ca \u0121eneru\u017ca ta' fantasija li semmejna qabel.", "L-essenza ta' dan it-talent kienet distillata b'mod impekkabbli fl-awtobijografija tieg\u0127u Il-\u0120enn li s\u017commni f'sikkti (2008), li jien sibt ru\u0127i fiha b\u0127al Pilatu fil-Kredu.", "Trevor, finalment, jog\u0127\u0121obni g\u0127ax hu komdu f 'kull burdata: M'g\u0127andux burdata wa\u0127da; jaf jifqg\u0127ek bid-da\u0127k daqskemm jaf jissussak emozzjonalment.", "Jaf ikun serju, umoristiku, ironiku u drammatiku.", "Ilmedda ta' sensazzjonijiet u passjonijiet fix-xog\u0127lijiet tieg\u0127u hi tassew vasta.", "Hawn awturi li jistabbilixxu formula u ma jkunux iridu jitilqu minnha.", "Trevor jippreferixxi jdewwaqna ftit minn kollox; xi kultant idewwaqna l-\u0127elu u xi drabi wkoll il-morr.", "Jekk hemm \u0127a\u0121a li Trevor qatt ma dewwaqna hi l-banalit\u00e0.", "Anki fil-mumenti farseski tieg\u0127u, Trevor ma jafx ikun frivolu; anki fi\u010b-\u010bajt tieg\u0127u hemm il-\u0127sieb.", "Il-buffu fi Trevor g\u0127andu l-lat serju tieg\u0127u.", "\u0120abra ta' Kummenti Essenzjali fuq xi Kotba Tieg\u0127u", "Lubien (1996)", "Meta ng\u0127idu li b'dawn in-novelli \u017bahra jaqbad mal-fantastiku, inkunu fta\u0127na argument s\u0127i\u0127 g\u0127ax il-fantastiku, lil hinn mis-semantika taddizzjunarju, g\u0127andu tifsira spe\u010bifika b\u0127ala \u0121eneru letterarju.", "In-narrattiva fantastika, \u0127afna drabi, tinvolvi nies b\u0127alna li jabitaw fid-dinja reali; i\u017cda dawn, f 'daqqa wa\u0127da, i\u0127abbtu wi\u010b\u010bhom ma' \u0127wejje\u0121 inspjegabbli.", "Biss Tzvetan Todorov fil-ktieb tieg\u0127u The Fantastic i\u017cid kriterju essenzjali li fiddinja tal-\u0121eneru hu sine qua non \u2013 l-ambigwit\u00e0.", "Il-fantastiku je\u017cisti appuntu fl-e\u017citazzjoni ta' persuna li taf biss il-li\u0121ijiet tan-natura waqt li qed taffronta avvenimenti sopranaturali.", "Din l-e\u017citazzjoni ma tridx tkun biss tal-karattri jew tan-narratur fil-\u0121rajja nnifisha, i\u017cda tal-qarrej ukoll.", "(Jekk il-qarrej ma jesperjenzax l-istess ambigwit\u00e0, allura l-fantastiku ma jre\u0121ix).", "Todorov jg\u0127id li l-fantastiku hu m\u0127axken bejn \u017cew\u0121 \u0121eneri o\u0127ra li huma l-misterju\u017c (the uncanny) u l-meravilju\u017c (the marvelous).", "Jekk tin\u0127all l-ambigwit\u00e0, nitbieg\u0127du mill-fantastiku u nid\u0127lu f 'xi wie\u0127ed minn dawn il-\u0121eneri \u0121irien.", "Il-fantastiku \u0121enwin la joffri soluzzjoni naturali, xjentifika, jew psikolo\u0121ika u lanqas jikkommetti ru\u0127u favur is-sopranatural.", "Jibqa' jsostni l-ambigwit\u00e0 sal-a\u0127\u0127ar; meta tag\u0127laq il-\u0121rajja, l-ambigwit\u00e0 tibqa' hemm.", "Xbieha xierqa li tillustra din il-qag\u0127da hija dik tal-ekwilibrista li jibqa' sospi\u017c fuq il-\u0127abel stirat ming\u0127ajr ma jeg\u0127leb na\u0127a jew o\u0127ra.", "It-titlu ta' din l-antolo\u0121ija hu sinifikanti.", "Lubien tfisser 'mnieg\u0127es' jew 'imtaqqal bin-ng\u0127as' (drowsy); min hu lubien qieg\u0127ed sewwasew fi stat ambigwu, bejn rieqed u mqajjem, fuq il-fruntiera bejn il-konxju u l-inkonxju, bejn is-sensibbilt\u00e0 u l-\u0127olm, u allura bejn ir-realt\u00e0 u l-fantasija.", "(Ma jistax jonqos, g\u0127alhekk, li din il-kundizzjoni \u0121\u0121orrna lejn l-g\u0127alqa tal-psikolo\u0121ija).", "Il-fantasija ta' \u017bahra xi drabi tidher tersaq lejn il-konvenzjonijiet tarreali\u017cmu ma\u0121iku, terminu \u0121eneriku li g\u0127alkemm qabad sew fi\u010b-\u010birkoli letterarji, mhux lakemm tiddefinih b'mod pre\u010bi\u017c.", "Mhux biss min jiddefinixxi jkun qieg\u0127ed jillimita, i\u017cda xog\u0127ol letterarju \u0121did (u validu) aktarx jisfida, jikkore\u0121i jew jimmodifika l-fruntieri tal-istess \u0121eneru.", "G\u0127aldaqstant, waqt li l-\u0121eneru jibqa' j\u017comm qalba komuni, il-\u0127in kollu qieg\u0127ed jg\u0127awwe\u0121 u j\u0121edded il-qafas tieg\u0127u.", "Il-\u0121eneru hu kkaratterizzat mill-\u0121ustapo\u017cizzjoni ta' rappurta\u0121\u0121 realistiku u affidabbli ma' fantasija stravaganti, fejn il-meravilju\u017c (skont kif fehmu Todorov) jit\u0127allat mal-kwotidjan.", "Ir-reali\u017cmu ma\u0121iku j\u0127addan \u010berta dispo\u017cizzjoni kapri\u010b\u010bu\u017ca u umoristika.", "Gabriel Garcia Marquez qal li tista' \u0121\u0121ieg\u0127el lin-nies jemmnu kollox jekk tg\u0127idu b'mod konvin\u010benti.", "Temi komuni huma: ir-relattivit\u00e0 tal-verit\u00e0, it-tirannija taddestin, u l-\u0121lieda kontra l-assoloti\u017cmu u kull g\u0127amla ta' \u010bertezza.", "L-element fantastiku ta' \u017bahra jista' jidher aktar 'realistiku' g\u0127ax illocus jew l-ambjentazzjoni tar-rakkonti tieg\u0127u hu sewwasew id-dar jew imkejjen familjari f 'ra\u0127al tipiku Malti u mhux f 'xi bosk wa\u0127xi jew kastell abbandunat b\u0127al dawk tar-rumanzi goti\u010bi.", "Fost in-novelli tieg\u0127u forsi l-aktar li joqorbu lejn l-ispirtu tal-\u0121eneru hemm 'Il-\u0126anut tal-\u0126elu' (issensiela ta' kumbinazzjonijiet esa\u0121erati li jwasslu g\u0127all-mewt ta' An\u0121la, ilkatavri jipprotestaw ta\u0127t il-kaptelli, e\u010b\u010b.), 'Is-Si\u0121ra ta\u017c-\u017bebbu\u0121' (Dun Pawl jitkellem fit-tebut, il-\u0127ajja awtonoma tas-si\u0121ra, e\u010b\u010b.), u 'Bizzilla Sewda u Weraq tal-Liedna' (l-istatwa titkellem fi\u010b-\u010bimiterju, i\u010b-\u010bipressa tittanta lillmejjet, e\u010b\u010b.).", "Walter Pater kien iddefinixxa r-Romanti\u010bi\u017cmu b\u0127ala \"strangeness added to beauty\".", "Fil-ktieb The Western Canon, Harold Bloom jg\u0127id li dal-kliem, tabil\u0127aqq, g\u0127andu jg\u0127odd g\u0127al kull letteratura; anzi jsostni li l-kriterju ewlieni li jsawwar xog\u0127ol validu hu l-istramberija.", "Xog\u0127ol stramb hu xog\u0127ol devjanti, e\u010b\u010bentriku, stravaganti, kapri\u010b\u010bu\u017c.", "Xog\u0127ol stramb jitbieg\u0127ed minn dak li hu familjari; jitbieg\u0127ed mill-formula u mill-platitudni.", "F'dal-kuntest ma nistg\u0127ux ninjoraw il-kun\u010bett seminali ta' stranjament, mg\u0127ammed minn Shklovsky u m\u0127addan b\u0127al kredu mill-formalisti Russi u d-dixxipli tag\u0127hom.", "Meta taqra n-novelli ta' \u017bahra bilfors li se tiltaqa' ma' xi \u0127a\u0121a stramba; xi \u0127a\u0121a li ta\u0127sad; xi \u0127a\u0121a li tbieg\u0127dek mill-aspettazzjonijiet tas-soltu.", "Irrealt\u00e0 li titfa\u010b\u010ba f 'xog\u0127lu hi dejjen realt\u00e0 mbag\u0127bsa, xi drabi b'elementi fantasti\u010bi u meravilju\u017ci, xi drabi bil-memorja li issa \u010b\u010bajpret, xi drabi blingastar mistifikanti tal-pre\u017cent mal-passat jew tal-veru mal-mist\u0127ajjel.", "Fi ftit kliem \u017bahra ma j\u0127allix l-affarijiet kif inhuma sewwasew g\u0127ax l-affarijiet ma jarahomx u ma jifhimhomx kif jarahom u jifhimhom \u0127addie\u0127or.", "Wara kollox l-iskop tal-letteratura fittizja hu li din tissodisfa n-ne\u010bessit\u00e0 li nistag\u0127\u0121bu u no\u0127olmu.", "F'din l-antolo\u0121ija l-aktar motiv li jispikka, bla dubju ta' xejn, huwa s-sess; \u0127afna min-novelli ta' \u017bahra huma kkargati b'do\u017ca erotika mhux tas-soltu.", "Din mhijiex e\u017cattament xi \u0127a\u0121a \u0121dida fl-opra tieg\u0127u, i\u017cda hawn donnha sabet espressjoni aktar espli\u010bita u sostenuta.", "Wie\u0127ed, g\u0127alhekk, ma jistax jirre\u017cisti t-tentazzjoni li jaqra dawn ix-xog\u0127lijiet \u0121odda ta' \u017bahra f 'termini Freudjani.", "Jitilg\u0127u fil-wi\u010b\u010b su\u0121\u0121erimenti ta' repressjoni, sadoma\u017coki\u017cmu, u libido infantili; ir-ra\u017can tipiku ta' ambjent Kattoliku b\u0127al jitlef il-\u0121lieda mal-istinti karnali u l-pja\u010biri tal-\u0121isem.", "\u017bahra, ming\u0127ajr sens ta' inibizzjoni, il-\u0127in kollu jikkon\u010bentra fuq iz-zoni ero\u0121eni tal-bniedem b\u0127as-sider, il-fomm u l-kuxxtejn.", "F''Gorgonzola', ilmara mi\u017c\u017cew\u0121a tag\u0127mel elo\u0121ju fuq ix-xofftejn g\u0127aslija u s-swaba' lussurju\u017ci ta' \u017cew\u0121ha; f ''Post Battal', Frans jiddeskrivi b'mod l-aktar libidinu\u017c ixxofftejn u l-kuxxtejn irre\u017cistibbli ta' \u0120ola; f ''Il-Qrieqen', it-tifel jog\u0127xa blg\u0127afsa ta' sider ku\u0121intu Hilda.", "L-attivit\u00e0 sesswali li tispikka tul il-ktieb kollu mhijiex biss vora\u010bi i\u017cda wkoll devjanti.", "F''An\u0121lu Abjad', ix-xebba, bit-t\u0127akkik tas-saqajn minn ta\u0127t il-mejda u bl-ilbies skullat tag\u0127ha, tag\u0127mel minn kollox biex tipprovoka lillmedium li suppost qieg\u0127ed jipprova jikkomunika mal-ispirtu ta' missierha.", "F''Ir-Ri\u0127 Li Jokrob Wa\u0127du', il-pittur Nicolo Armani kemm-il darba jitlaq il-pinzell u t-tila biex joqg\u0127od jitkag\u0127bar mal-qieg\u0127a tal-art ma' Belinda l-mudella.", "F''Xa\u0127xie\u0127 Vjola', Turu, f 'estru ta' \u0121enn, jistupra 'l martu fuq il-bejt bil-bombi ne\u017clin waqt \u0127bit mill-ajru.", "Fl-istess novella naqraw birrelazzjoni lesbika bejn Fran\u0121iska u z-zija Betty li jinqabdu g\u0127arwenin flistess sodda \"g\u0127arqanin xraba u ggranfati ma' xulxin.\"", "Id-deskrizzjonijiet ta' \u017bahra \u0127afna drabi huma espli\u010biti u m\u0127awra, imfasslin ming\u0127ajr wisq qima lejn is-suxxettibbilt\u00e0 ta' \u0127addie\u0127or.", "Provenz huwa meditazzjoni fuq il-kapri\u010b\u010bi sesswali tal-bniedem, fuq ilkapri\u010b\u010bi tal-memorja, fuq il-kapri\u010b\u010bi tat-tfal u tal-kbar, u fuq il-kapri\u010b\u010bi tal\u0127ajja in\u0121enerali.", "F''Gorgonzola' \u017bahra jirrifletti fuq is-sens ta' kontin\u0121enza li donnha tiddetta l-\u0127ajja.", "Sensiela ta' kumbinazzjonijiet ilaqqg\u0127u \u0121uvni u tfajla li eventwalment ji\u017c\u017cew\u0121u u jinqabdu f '\"\u010birku-vizzju\u017c-kattiv-inkejju\u017c\" li jfakkrek fir-rota eterna tad-dannazzjoni li kien i\u0127obb isemmi Nietzsche.", "Kollox idur madwar il-fra\u017ci kru\u010bjali \"li kieku\", li tista' tissu\u0121\u0121erixxi li l-\u0127jut li jsawru l-korsa ta' \u0127ajjitna jintis\u0121u biss bl-element ta\u010b-\u010bans.", "Fl-univers ta' \u017bahra, id-destin jirkeb fuq kull \u0127jiel ta' rieda \u0127ielsa.", "L-aktar storja li tenfasizza das-sens ta' fatali\u017cmu hi 'Ir-Ri\u0127 Li Jokrob Wa\u0127du'.", "Il-mu\u017ci\u010bist Lino Darmanin isib rumanzett qadim, mhux mitmum, li b'g\u0127a\u0121eb kbir tieg\u0127u jipprofetizza \u0127ajtu stess.", "B'hekk jinteba\u0127 li kulma g\u0127adda minnu kien premeditat minn xi qawwa sopranaturali; li hu ma kellu ebda setg\u0127a fuq kulma \u0121ralu.", "Kif jg\u0127idu l-G\u0127arab: Kollox miktub!", "Il-\u0127ajja forsi hi kontin\u0121enti i\u017cda l-kitba ta' kwalit\u00e0 \u017cgur li mhijiex.", "Ilkitba hi frott ta' deliberazzjoni, ta' kalkolu, ta' tirqim u revi\u017cjoni, anki jekk b'element ta' sogru meqjus.", "In-novelli ta' \u017bahra huma strambi g\u0127ax i\u0127alltu l-meravilju\u017c mal-mundan, i\u0127alltu \u010b-\u010bajt mas-serjet\u00e0, i\u0127alltu l-emozzjoni mar-riflessjoni.", "\u017bahra jaf jiddisturba daqskemm jiddeverti.", "Jaf id-differenza bejn il-popolarit\u00e0 u l-popoli\u017cmu, bejn l-intelli\u0121enza u l-intellettwali\u017cmu, bejn is-sentiment u s-sentimentali\u017cmu.", "Provenz (ir-ri\u0127) jista' jkun ri\u0127 mejjet li jinqala' minn imkien, i\u017cda Provenz (il-ktieb) hu xog\u0127ol \u0127aj u nafu minn fejn \u0121ie.", "Il-ktieb Penumbra g\u0127o\u0121obni immens u nikkitni immens fl-istess nifs.", "It-ton hu krepuskulari u malinkoniku\u2026 hu xhieda ta' awtur li donnu qed jifhem li r-rebbieg\u0127a u s-sajf g\u0127addew u da\u0127let il-\u0127arifa (jekk mhux ix-xitwa), u li d-dawl tal-\u0121urnata g\u0127oddu g\u0127eb u wasal il-\u0127in tal-g\u0127abex.", "Il-kelma 'penumbra' hi tassew sinifikattiva.", "Tfisser 'nofs dlam', 'sfumatura li ta\u0127bat nofs triq bejn id-dawl u d-dlam'.", "Tfisser ukoll 'l-a\u0127\u0127ar \u0127jiel ta' dawl qabel ma jibda l-vera dlam'.", "Fl-ewwel novelli tal-ktieb, b\u0127al 'L-G\u0127anja tal-Milied tal-Biera\u0127', 'Insomnja', 'Meta Tag\u0127mel l-Ewwel Xita', 'Vja\u0121\u0121' u 'Funerali', Trevor jitkellem fuq nies emozzjonalment feruti li jg\u0127ixu ta\u0127t sema vistu\u017c; li jixorbu kaf\u00e8 iswed, morr tosku; li jqattg\u0127u \u0127inhom fid-dlam i\u0127arsu filvojt; li joqog\u0127du josservaw il-funerali; li huma konxji li m'g\u0127adx fadlilhom x'jo\u0127olmu.", "Altru li Trevor hu awtur meditattiv u li g\u0127andu xi \u0127a\u0121a aktar profonda xi jg\u0127id lil hinn minn sempli\u010bi rakkont.", "Ma na\u0127sibx li Trevor illum, f 'dan l-istadju ta' \u0127ajtu, hu preokkupat daqstant bil-kontijiet tad-dawl u l-ilma\u2026 hu wisq medhi bil-kontijiet li jrid jag\u0127mel ma' \u0127ajtu \u2013 kontijiet li jolqtu s-su\u010b\u010bessi u anki l-fallimenti tieg\u0127u, kontijiet li jolqtu r-relazzjonijiet mal-g\u0127e\u017cie\u017c tieg\u0127u, kemm \u0127ajjin kif ukoll mejtin.", "L-a\u0127\u0127ar riflessjoni: ikolli ng\u0127id li l-ossessjoni bir-reali\u017cmu so\u010bjali u l-impenn politiku xekklu \u0127afna l-i\u017cvilupp tal-pro\u017ca fittizja f 'Malta.", "Irrakkont realistiku-politiku ja\u0127seb f 'din id-dinja biss.", "Ja\u0127seb fuq il-problemi t'hawn biss; ja\u0127seb wisq fuq il-\u0127ob\u017c u x-xog\u0127ol \u2013 ippermettuli ng\u0127id ja\u0127seb wisq fuq l-g\u0127oli tal-\u0127ajja u t-traffiku fit-toroq.", "U fil-frattemp jinsa l-ispirtu.", "Kemm jog\u0127\u0121obni l-film Cadaveri eccellenti ta' Francesco Rosi, ibba\u017cat fuq ir-rumanz ta' awtur favorit tieg\u0127i, Leonardo Sciascia.", "Hu film politiku g\u0127ax jitkellem fuq il-qtil tal-ma\u0121istrati u r-reazzjoni faxxista tal-istat.", "Imma kemm hi sabi\u0127a x-xena inizjali tal-film meta ma\u0121istrat xi\u0127 g\u0127akka jin\u017cel fil-kripta tal-knisja u b'reverenza kbira joqg\u0127od i\u0127ares lejn l-iskeletri mmermrin.", "Ilma\u0121istrat ukoll qed jag\u0127mel il-kontijiet ma' \u0127ajtu qabel imut huwa wkoll.", "U hawn jer\u0121a' jid\u0127ol Trevor li \u010bertament ma jabbandunax il-\u0127arsa fuq l'al di l\u00e0.", "Jien ninterpreta l-interess ta' Trevor fis-sopranatural u l-makabru b\u0127ala prova ta' awtur li ma jeskludi xejn, lanqas il-mhux-mag\u0127ruf.", "Novelli b\u0127al 'Gerita', 'The Wonder of You', u 'Kemm G\u0127andek G\u0127ajnejn Sbie\u0127', possibbilment l-a\u0127jar novelli f 'din l-antolo\u0121ija \u0121dida tieg\u0127u, jilag\u0127bu log\u0127ba intriganti bejn ir-realt\u00e0 li tidher u realt\u00e0 o\u0127ra mo\u0127bija.", "Il-gost talbi\u017ca' jit\u0127allat mal-ansjet\u00e0 li ma nafux x'hemm sewwasew lil hinn mid-dinja li naraw b'g\u0127ajnejna u mmissu b'idejna.", "Spettru qed ja\u0127kem lil Malta \u2013 l-ispettru tal-opinjoni\u017cmu: il-fenomenu tal-bniedem ma\u0127tur minnu nnifsu biex jitkellem u jqasqas fuq kull ma qieg\u0127ed ji\u0121ri madwarna.", "Sintendi, m'hemm xejn \u0127a\u017cin li wie\u0127ed ikollu opinjoni, aktar u aktar jekk din tkun opinjoni infurmata; il-\u0127a\u017cin hu li l-opinjonista tal-media nbidel f 'tuttologu.", "Din il-kelma, neolo\u0121i\u017cmu jekk tridu, ma ssibhiex fid-dizzjunarji ta' Aquilina u Serracino-Inglott; isselliftha mit-Taljan biex niddefinixxi persuna li tifhem, jew a\u0127jar jidhrilha li tifhem, f 'kollox.", "Mela tuttologu huwa teologu, so\u010bjologu, ekonomista, politiku, edukatur, lingwista, kritiku letterarju, u l-bqija fl-istess nifs.", "F'dan is-sens il-Kavallier Giordimaina, il-protagonist illustri fil-ktieb il-\u0121did ta' Trevor \u017bahra, huwa e\u017cempju limpidu ta' dak li qed nipprova ng\u0127id.", "Il-Kavallier tag\u0127na g\u0127andu opinjoni fuq kollox: fuq il-ve\u0121etarjani\u017cmu, fuq i\u010b-\u010belebat tal-qassisin, fuq il-log\u0127ob tan-nar, fuq il-pro\u0121ett tal-Belt Valletta, fuq i\u010b-\u010bensura, fuq il-Eurovision, fuq l-arti moderna, u sa\u0127ansitra fuq it-tattoos, i\u010b-chewing gum u l-\u0127xejjex medi\u010binali.", "Il-ktieb ta' Trevor jie\u0127u l-forma ta' sensiela ta' ta\u0127ditiet jew sa\u0121\u0121i miktubin appuntu millKavallier Giordimaina: anzjan g\u0127a\u017ceb, attiv f 'diversi g\u0127aqdiet reli\u0121ju\u017ci, \u010bivi\u010bi u kulturali, u mog\u0127ni b'arja inkontrollabbli ta' superjorit\u00e0 morali u intellettwali.", "Jikkwotalek il-Bibbja u s-Santi Padri; isemmi en\u010biklopedija s\u0127i\u0127a ta' artisti, kantanti u kompo\u017cituri; jaf b'Van Gogh u Paganini, daqskemm b'Emile Zola u Humphrey Bogart; jaf bl-allat tal-mitolo\u0121ija klassika daqskemm bl-g\u0127erien ta' Altamira; jaf bid-Da Vinci Code daqskemm bil-Facebook.", "Minn daqshekk il-kavallier tag\u0127na huwa bniedem tassew eklettiku, imma miskin m'g\u0127andu ebda sens ta' qies u bilan\u010b, hekk kif m'g\u0127andu ebda sens ta' \u0121udizzju li tista' tg\u0127idlu koerenti.", "F'wa\u0127da mitta\u0127ditiet tieg\u0127u jg\u0127idilna li l-mobile huwa \u017catat mill-kbar, imma ma jifhimx li l-akbar \u017catat huwa hu nnifsu.", "L-ego\u010bentri\u017cmu tieg\u0127u ma j\u0127allihx jinteba\u0127 li huwa dinosawru, miftum minn kull kunsiderazzjoni pragmatika.", "Tiftakruha x-xena fid-dramm Hamlet, meta d-deffiena jaqilg\u0127u l-fdalijiet tal-buffu Yorick; huma jg\u0127idu hekk fuqu: a fellow of infinite jest, of most excellent fancy.", "Ippermettuli ng\u0127id l-istess \u0127a\u0121a fuq buffu ie\u0127or \u2013 \u0127aj din id-darba \u2013 Trevor huwa bniedem ta' \u0127lieqa bla tarf u ta' imma\u0121inazzjoni e\u010b\u010bellenti.", "Il-ktieb tieg\u0127u litteralment jifqg\u0127ek bid-da\u0127k.", "Imma kif dejjem qbilna jiena u Trevor, id-da\u0127k m'g\u0127andux ikun frivolu jew fierag\u0127.", "Id-da\u0127k kapa\u010bi jkun arma versatili biex inigge\u017c u jekk hemm b\u017conn anki jferi.", "I\u010b-\u010bajt ta' \u017bahra f 'dan il-ktieb jaqa' appuntu f 'din il-kategorija.", "Hu \u010bajt li jirredikola r-reli\u0121jon fundamentalista u kull xorta ta' orjentament assolutist.", "Joqros lill\u0121enituri, lill-g\u0127alliema, lill-politi\u010bi, u lill-irjus il-kbar kollha li jidhrilhom li a\u0127na ma nafu xejn u g\u0127alhekk g\u0127andna nag\u0127tu widen g\u0127al dak li g\u0127andhom x'jg\u0127idulna, b\u0127allikieku huma l-unika portavu\u010bi tal-verit\u00e0 jew addirittura l-oraklu ta' Delfi.", "Imma fuq kollox il-ktieb jissarraf fi kritika \u0127arxa kontra t-tuttolo\u0121ija \u2013 kontra l-pru\u017cunzjoni u l-pretensjoni.", "Il-buffu g\u0127aqli qed jg\u0127idilna: Min jifhem fil-moda jew fl-arkett jew fil-bolli g\u0127andu joqg\u0127od attent qabel jitkellem fuq l-ekonomija u l-li\u0121i, u min jifhem fit-temp jew fit-trobbija tal-fniek jew fil-kultivazzjoni tal-kakti g\u0127andu ja\u0127sibha darbtejn qabel ma jippronunzja ru\u0127u fuq il-pedago\u0121ija u l-medi\u010bina.", "Tassew jaf xi jg\u0127id dal-buffu!", "X'inhuma t-temi ewlenin ta' dan il-ktieb?", "Fuq xiex inhu Vespri? \u2013 essenzjalment fuq \u017cew\u0121 affarijiet: fuq il-\u0121enn tal-im\u0127abba u fuq l-omnipre\u017cenza tal-mewt \u2013 i\u017c-\u017cew\u0121 temi l-kbar tal-letteratura jkolli ng\u0127id.", "Meta ng\u0127id li Trevor jikteb fuq l-im\u0127abba rrid infisser li jikteb ukoll fuq it-temi kollaterali tad-dellirju sesswali u l-fantasija erotika; u meta ng\u0127id li Trevor jikteb fuq il-mewt, irrid infisser ukoll li jikteb fuq it-temi kollaterali tax-xju\u0127ija u l-krepuskolu tal-\u0127ajja.", "Din hi d-dikotomija ta' bejn dawk li l-Griegi tal-Qedem u l-psikolo\u0121i tal-lum isej\u0127u l-eros u t-thanatos \u2013 il-\u0121lieda eterna bejn l-istint tas-sopravivenza u l-prokreazzjoni u l-istint tat-tixjin u l-\u0127asda tal-\u0127ajja; anki jekk b'mod l-aktar morbu\u017c i\u017c-\u017cew\u0121 poli jintrabtu flimkien.", "Hawn min, fil-fatt, sejja\u0127 l-att sesswali b\u0127ala the little death.", "Imma hawn mhux lok li nag\u0127mel xi te\u017ci fuq Freud.", "Nibda bl-ewwel tema \u2013 l-im\u0127abba u s-sess.", "Ji\u0121uni f 'mo\u0127\u0127i dawn ixxbihat: il-protagonist tan-novella 'Id-Dramm' jikkummiedja ma' wa\u0127da mill-atturi wara l-kwinti bejn xena u o\u0127ra tad-dramm; fin-novella '\u010aenturjun' naqbdu mara mi\u017c\u017cew\u0121a titqalleb fis-sodda ma' ra\u0121el ie\u0127or filwaqt li \u017cew\u0121ha qieg\u0127ed jipparte\u010bipa fil-pur\u010bissjoni solenni tal-\u0120img\u0127a l-Kbira liebes b'orgolju kbir ta' \u010benturjun Ruman; insemmu wkoll il-\u0121uvni li jist\u0127ajjel lilu nnifsu invi\u017cibbli (appuntu fin-novella 'Invi\u017cibbli') biex ikun jista' jid\u0127ol bla ma \u0127add jinteba\u0127 fil-kamra tas-sodda tat-tfajla li kien jixxennaq g\u0127aliha mill-bog\u0127od u b'hekk ikun jista' jaraha kif qatt ma seta' jaraha.", "Kultant dawn il-fantasiji eroti\u010bi jie\u0127du xejra insidju\u017ca b\u0127all-\u0127olm in\u010bestu\u017c li jibda jkollu \u0121uvni ftit wara l-mewt ta' ommu fin-novella 'Omm', jew fil-vi\u017cjonijiet nekrofili\u010bi li \u0121uvni ie\u0127or jibda jkollu ta' tfajla liebsa l-iswed idoqq il-vjolin\u010bell f 'kamartu fin-novella 'Mill-Erbg\u0127a ta' Filg\u0127odu'.", "Is-sess fin-novelli ta' Trevor kapa\u010bi jkun makabru daqskemm farsesk, kapa\u010bi jkun \u0121entili u affettwu\u017c daqskemm kapa\u010bi jkun selva\u0121\u0121 u inkwetanti.", "Induru g\u0127at-tieni tema\u2026 Schopenauer kiteb hekk: \"Kieku ma te\u017cistix ilmewt la kienet te\u017cisti l-poe\u017cija u lanqas il-filosofija.\"", "X'lok hemm li no\u0127olqu l-opri tal-arti jew li noqog\u0127du nimmeditaw fuq is-sinifikat ta' \u0127ajjitna kieku konna eterni?", "Quddiem dal-misteru kbir ninfexxew niktbu u nehwdnu, nehwdnu u niktbu\u2026 biex forsi nsibu xi g\u0127amla ta' spjegazzjoni jew sens.", "Finnovelli ta' Trevor il-mewt verament saret omnipre\u017centi \u2013 osservazzjoni li di\u0121\u00e0 g\u0127amilt meta ppre\u017centajt l-a\u0127\u0127ar \u0121abra ta' novelli tieg\u0127u (Penumbra).", "U kif g\u0127edt di\u0121\u00e0 jekk ma jitkellimx direttament fuq il-mewt jitkellem fuq il-preludju tag\u0127ha.", "F''Mixja' niltaqg\u0127u ma' ra\u0121el ta' 86 sena li dig\u00e0 difen tnejn minn uliedu u li jitkellem fuq l-unitilit\u00e0 ta' g\u0127omor twil; fin-novella 'The Journey' niltaqg\u0127u ma' ra\u0121el li jmut fis-sala ta\u010b-\u010binema fejn qatta' snin twal jinnamra mal-atturi divinament sbie\u0127 ta' Hollywood, imqar jekk kien jarahom biss fuq il-li\u017car; f ''Ittra liz-Ziju', anki jekk miktuba b'mod semiumoristiku, izziju tat-titlu issa jinsab ta\u0127t sitt piedi trab ikkundannat g\u0127al dejjem jisma' l-mu\u017cika li kien tant jaborri; fin-novella 'Pjanu', is-Sur Pawl, li xi darba kien pjanist \u010belebri, b\u0127al jimtela bl-entu\u017cja\u017cmu meta fis-sala tad-dar tal-anzjani fejn kien irtira jda\u0127\u0127lu pjanu babygrand; imma minflok jit\u0127ajjar jift\u0127u u jdoqqu, jin\u0127akem minn bi\u017ca' kbir g\u0127ax jist\u0127ajlu 'tebut vojt jistenna katavru'; fin-novella 'Twiebet', l-awtur ipin\u0121ilna xena surreali ta' serbut twiebet mexjin mal-wied tax-xita wara li l-g\u0127arg\u0127ar ikun kaxkarhom mill-\u0127anut tarra\u0127al; f ''Ritratti' l-awtur ifakkarna fid-drawwa bi\u017carra tal-img\u0127oddi meta kienu jie\u0127du ritratti tal-mejtin weqfin dritti u lebsin pulit imwie\u017cna minn qrabathom qabel il-funeral.", "Ma' dan in\u017cid l-enfasi fuq l-irqad b\u0127ala prolessi tal-mewt, nofs triq bejn il-\u0127ajja u l-mewt.", "Kif naqbad niddeskrivi Vespri f 'paragrafu wie\u0127ed \u2013 huwa fanta\u017cmor\u0121ja ta' erwie\u0127, ta' \u0127olm stramb, ta' \u0121onna msa\u0127\u0127ra, ta' djar misterju\u017ci, ta' \u0127rejjef li jinfiltraw fil-\u0127ajja reali, ta' fantasiji eroti\u010bi, ta' memorji li qed ji\u010b\u010bajpru, ta' intimazzjonijiet goti\u010bi, ta' xewqat mhux mitmuma, ta' \u0121rajjiet bla definizzjoni \u010bara, ta' m\u0127abbiet e\u010b\u010bentri\u010bi, ta' \u0127ajjiet destinati g\u0127all-qirda.", "Imma, forsi b'\u010bertu swied ta' qalb, na\u0127seb li fl-a\u0127\u0127ar mill-a\u0127\u0127ar, jekk tag\u0127sar kollox, Trevor b\u0127al irid jg\u0127id fra\u017ci wa\u0127da biss: Qed noqorbu!", "Ma nafx kif Trevor i\u0127ares lejn ix-xog\u0127lijiet tieg\u0127u wara li jtemmhom; biss \u0127a\u0121a wa\u0127da hi \u010berta \u2013 li hu marid bil-vizzju tal-kitba.", "Jalla jibqa' b'dal-vizzju.", "Jalla jibqa' jikteb u jalla jibqa' jemmen li l-a\u0127jar ktieb tieg\u0127u g\u0127adu ma kitbux!", "Trevor m'g\u0127andux g\u0127alfejn jitkellem fuq il-kotba tieg\u0127u \u2013 il-kotba ja\u0127sbu u jitkellmu g\u0127alih!"], "category": "nonfiction", "url": "https://academia.edu", "source": "Extracted from Cassar_Mario_Trevor_Zahra_u_s_Serjeta_ta.docx"}
{"text": ["Dun \u0120or\u0121 fl-ewwel nofs ta' \u0127ajtu", "Meta naqraw dwar il-\u0127ajja ta' San \u0120or\u0121 Preca (1880-1962) \u2013 kif ukoll dwar dik tal-bi\u010b\u010ba lkbira ta' qaddisin o\u0127rajn \u2013 \u0127afna drabi l-inqas li ning\u0127ataw tag\u0127rif huwa dwar it-tiswir psikolo\u0121iku u t-t\u0127ejjija intellettwali tieg\u0127u.", "Filwaqt li jg\u0127idulna x'g\u0127amel u x'm'g\u0127amilx, fejn mar u ma marx, u x'qal u x'ma qalx, \u0127afna drabi jinjoraw g\u0127al kollox l-istorja l-aktar importanti u essenzjali tieg\u0127u: dik psikolo\u0121ika, affettiva u formattiva; dik l-istorja li ma tidhirx; li hi mo\u0127bija mill-g\u0127ajnejn tal-pubbliku.", "Dan in-nuqqas jista' jidher tabil\u0127aqq tal-g\u0127a\u0121eb meta tqis li t-tiswir psikolo\u0121iku u tt\u0127ejjija intellettwali ta' persuna huma l-mutur li jmexxi u j\u0127arrek bniedem f'dak kollu li ja\u0127seb, jg\u0127id u jag\u0127mel.", "Ming\u0127ajr ma ninteb\u0127u, is-se\u0127er kollu ta' nies b\u0127al Dun \u0120or\u0121 \u2013 kemm g\u0127all-", "kontemporanji tieg\u0127u, kif ukoll g\u0127alina \u2013 ti\u0121i minn din l-istorja mo\u0127bija mentali u affettiva.", "Huwa wisq probabbli li, jekk ma niskoprux lilha, aktarx nibqg\u0127u ma nistg\u0127ux inkunu nafu tabil\u0127aqq min kien Dun \u0120or\u0121.", "G\u0127aldaqstant, anali\u017ci filosofika professjonali tieg\u0127u, b\u0127alma qeg\u0127din nag\u0127mlu hawnhekk, l-aktar li tinteressaha hija proprju din l-istorja psikolo\u0121ika u intellettwali tieg\u0127u g\u0127ax huma dawn li wa\u0127edhom jag\u0127a\u0121nu l-personalit\u00e0 tal-individwu u \u0127afna drabi jikkundizzjonaw l-a\u0121ir u l-\u0127idmiet tieg\u0127u tul \u0127ajtu kollha.", "F'dan li \u0121ej se nippruvaw nist\u0127arr\u0121u fil-qosor din l-istorja \u0121ewwinija ta' Dun \u0120or\u0121 fuq l-isfond ta' diversi 'ambjenti' li aktarx sawruha, fosthom il-familja tat-trobbija tieg\u0127u, ilqag\u0127da ta' Malta fi \u017cmien l-ewwel nofs ta' \u0127ajtu, l-edukazzjoni formali tieg\u0127u, u l-politika talKnisja Kattolika.", "Fl-a\u0127\u0127ar nisiltu ftit prin\u010bipji filosofi\u010bi li setg\u0127u nebb\u0127uh fil-missjoni li wettaq.", "Il-familja tat-trobbija", "Dun \u0120or\u0121 g\u0127adda l-ewwel sitt snin ta' \u0127ajtu, mill-1880 sal-1886, fl-in\u0127awi ta' bejn ilMandra\u0121\u0121 u l-Baviera, il-Belt, qrib il-knisja tal-Karmnu.", "Il-familja tieg\u0127u ma kinetx minn dawk li f'dak i\u017c-\u017cmien kienu jissej\u0127u tal-'pasta\u017ci', i\u017cda tal-'puliti'.", "Id-differenza kienet kwestjoni ta' qag\u0127da ekonomiku u klassi so\u010bjali.", "Il-pasta\u017ci kienu l-fqar; il-puliti kienu talklassi ekonomika medja.", "Il-familja ta' Dun \u0120or\u0121, infatti, kienet sta bene, kif ng\u0127idu, u kellha sa\u0127ansitra s-seftura.", "Id-d\u0127ul finanzjarju \u2013 kemm mill-pagi tal-missier (spettur tas-sanit\u00e0 u, aktar tard, merkant) u ta' ommu (g\u0127alliema), kif ukoll mill-proprjet\u00e0 konsiderevoli li lkoppja kellhom mill-anqas fil-\u0126amrun, il-Belt u l-Birgu \u2013 kien kostanti u tajjeb \u0127afna g\u0127al dak i\u017c-\u017cmien.", "Dan hu bi\u017c\u017cejjed sabiex jurina li, relattivament, kontra l-bi\u010b\u010ba l-kbira tat-tfal ta' dak i\u017c\u017cmien, Dun \u0120or\u0121 trabba fil-\u0121id.", "Dan ma setax jing\u0127ad g\u0127al kul\u0127add.", "Skont rapport uffi\u010bjali tal-gvern kolonjali Britanniku f'Malta (1840), 'il-Maltin kienu f'qag\u0127da mill-aktar mi\u017cera.", "Min\u0127abba l-politika uffi\u010bjali, dawk bl-iskola kienu ftit li xejn; in-nobbli qed imutu bil-\u0121u\u0127 u lbqija tal-popolazzjoni jinsabu f'sitwazzjoni \u0127afna ag\u0127ar'.9 Minn kull erbat ir\u0121iel li kienu kapa\u010bi ja\u0127dmu, wie\u0127ed kien bla xog\u0127ol fiss.", "Imma anki dawk li kienu ja\u0127dmu b'mod fiss ma kellhomx d\u0127ul finanzjarju bi\u017c\u017cejjed g\u0127all-g\u0127ajxien tal-familja tag\u0127hom.10 'Id-d\u0127ul tal-Maltin,' kien ikkummenta osservatur Ingli\u017c fl-1882, 'hu hekk baxx li kull tentattiv biex tin\u017camm dik id-dehra li l-Ingli\u017ci jqisu di\u010benti jsir e\u017cer\u010bizzju li jixlihom'.", "Dun \u0120or\u0121 trabba wkoll imfissed.", "Mhux biss kellu tliet ibniet qablu (ta' 10, 8 u 7 snin) biex jaqbdu fih, u anki seftura, imma kien ukoll tfajjel marradi li, skont hu stess, ommu kienet tittrattah b\u0127allikieku kien pupu tal-por\u010bellana.13", "Dawn il-kundizzjonijiet fit-trobbija ta' Dun \u0120or\u0121 jissu\u0121\u0121erixxu li kellu ambjent protett \u0127afna (espress aktar tard f'organizzazzjoni li tipprote\u0121i \u017c-\u017cg\u0127a\u017cag\u0127 u t-tfal).", "Setg\u0127u wkoll \u017cviluppaw minn kmieni dik l-ispiritwalit\u00e0 Kattoika tipika ta' dak i\u017c-\u017cmien g\u0127al nies tal-klassi tieg\u0127u, wa\u0127da li tis\u0127aq l-aktar fuq il-benefi\u010benza u fuq il-\u0127arsien tal-ordni naturali/divin.", "Infatti, it-teolo\u0121ija Kattolika ta dak i\u017c-\u017cmien a\u010b\u010bettat g\u0127al kollox li l-fasla so\u010bjali kienet, mhux biss naturali, imma wkoll divina.", "G\u0127aldaqstant, apparti li l-\u0127akkiem kellu d-dritt li jikkmanda daqskemm il-ma\u0127kum li jobdi, is-sinjur kien fid-dmir li joffri l-benefi\u010benza lill-fqir daqskemm il-fqir li jkun \u0121wejjed u ubbidjenti.", "Skont din it-teolo\u0121ija, dan kien e\u017catt skont ilpjan ta' Alla u skont l-ordni naturali tad-dinja, anki l-faqar u anki l-benefi\u010benza.", "Dan l-ordni naturali jew il-pjan divin ta' kif kienu organizzati l-affarijiet ma seta' qatt jinqeleb jew jinbidel.", "Il-bnedmin ma setg\u0127ux 'jimminaw it-tronijiet tad-drittijiet divini', kif kien jing\u0127ad f'dak i\u017c-\u017cmien.", "Dan lanqas l-organizzazzjoni ta' Dun \u0120or\u0121, snin wara, ma kellha l-i\u010bken intenzjoni li tag\u0127mlu.", "Il-qag\u0127da Maltija", "Ideolo\u0121ikament, il-poplu li Dun \u0120or\u0121 trabba f'nofsu kien ja\u010b\u010betta b\u0127ala naturali l-\u0127akma tal-barrani.", "Kemm il-poplu, kif ukoll il-mexxejja tieg\u0127u, ma kinux imorru lil hinn millassunzjoni li Malta g\u0127andha tkun ma\u0127kuma minn qawwa politika u militari kbira b\u0127alma kienet dik tal-Ingli\u017ci.", "Il-bi\u010b\u010ba l-kbira tal-Maltin ma kinux direttament ippersegwitati jew ma\u0127qura, imma kienu saru parti minn fasla so\u010bjali li fl-aspetti kollha tag\u0127ha kienet qieg\u0127da tifli\u0121hom.", "Ekonomikament, Malta kienet biss sinna inferjuri fl-ingrana\u0121\u0121 enormi tal-imperu Ingli\u017c.", "Il-mi\u017cerja tal-bi\u010b\u010ba l-kbira tal-Maltin ma kinetx qieg\u0127da ti\u0121i mi\u017cmuma biss bl-operazzjoni attiva ta' xi w\u0127ud li kienu mda\u0127\u0127lin fil-mekkani\u017cmu tad-de\u010bi\u017cjonijiet amministrattivi talpolitika f'Malta, imma wisq aktar bil-kooperazzjoni passiva tal-mases.", "Il-Maltin kienu \u0121ew imdorrijin ja\u0127sbu biss f'termini ta' \u0127akma u ma kinux jiddubitaw mis-sistema.", "Bin-nuqqas ta' \u0127ila li jie\u0127du azzjoni kontriha, il-bi\u010b\u010ba l-kbira tal-Maltin kienu qeg\u0127din ja\u010b\u010bettaw implicitament l-istat oppressiv tag\u0127hom u ta\u010bitament jikkonfermew il-qag\u0127da mag\u0127kusa u mwarrba li kienu qeg\u0127din jg\u0127ixu fiha.", "Il-mexxejja politi\u010bi tal-Maltin kienu maqsumin bejn Riformisti u Antiriformisti, maqbudin f'taqbida \u0127arxa dwar l-identit\u00e0 kulturali tal-poplu Malti: min ried jiddefiniha f'termini Puni\u010bi f'kuntest ta' realt\u00e0 Anglo-Sassona u min f'termini Latini.", "Dawn kienu nqasmu b'reazzjoni g\u0127al tliet Kummissjonijiet Rjali Britanni\u010bi li kienu saru bejn l-1877 u l1878 dwar l-ekonomija u t-tassazzjoni, is-sistema edukattiva, u l-amministrazzjoni u t-tinfiq pubbliku.15 B'xi mod jew ie\u0127or, il-Kummissjonijiet riedu li tisseddaq l-'anglikanizzazzjoni' tal-Maltin.", "Filwaqt li r-Riformisti (ta' Sigismondu Savona) kienu favur, l-Antiriformisti (ta' Fortunat Mizzi) kienu kontra.", "It-taqbid bejn i\u017c-\u017cew\u0121 na\u0127at la\u0127aq qu\u010b\u010bata fl-1898, meta Dun \u0120or\u0121 kellu tmintax-il sena, min\u0127abba li \u0120eraldu Strickland (is-Segretarju Ewlieni tal-gvern) ippropona aktar riformi fil-qasam edukattiv.", "'Il bog\u0127od minn dawn it-trikkitrakki ta' politi\u010bi li fl-a\u0127\u0127ar mill-a\u0127\u0127ar kienu qeg\u0127din jg\u0127adduha \u0127arir, jekk mhux anki tajjeb, il-poplu Malti kellu preokkupazzjoni kwa\u017ci wa\u0127danija: kif se jirnexxielu jitma' lil uliedu.", "Mill-bqija, kien bir-reli\u0121jon li jehda l-aktar.", "Luni\u010bi partiti li l-poplu kien jidentifika ru\u0127u mag\u0127hom kienu dawk tal-banda, li f'dan i\u017c-\u017cmien kibru u ssa\u0127\u0127ew bla qies.", "G\u0127alih il-festa tar-ra\u0127al, is-superjorit\u00e0 tal-ka\u017cin, it-tlellix ta\u010b\u010berimonji u t-ti\u017cjin tal-knejjes kienu \u0127afna aktar importanti minn x'kienu qed jag\u0127mlu lpoliti\u010bi.", "Hekk jew b'hekk, il-poplu \u017c-\u017cg\u0127ir ma kellux problemi ta' identit\u00e0 kulturali, u wliedu skola ma kinux imorru.", "'Min irid jara l-istat li fih tinsab imwassla Malta,' kellu jg\u0127id Manwel Dimech fl-1901, 'g\u0127andu joqg\u0127od jg\u0127odd it-tallaba li jinsabu ji\u0121\u0121errew mal-pajji\u017c.", "Nistg\u0127u ng\u0127idu li, minn kull tlieta min-nies li niltaqg\u0127u mag\u0127hom, wie\u0127ed huwa tallab!", "Tallaba fl-ibliet, tallaba flir\u0127ula, tallaba fil-kafejiet, tallaba fi bwieb il-knejjes, tallaba j\u0127abbtu wara l-bwieb tad-djar, tallaba jidhru fit-triqat mhux i\u017cjed wie\u0127ed wie\u0127ed u tnejn tnejn, imma qatta qatta.", "L-art tattallaba saret tista' tissejja\u0127 l-art tal-Maltin!'", "Di\u0121\u00e0 rajna li Dun \u0120or\u0121 qatt ma kellu f'mo\u0127\u0127u li b'xi mod jaqleb ta' ta\u0127t fuq is-sistema politika u ekonomika in\u0121usta li fiha kien qed jg\u0127ix il-poplu Malti.", "Frankament, la kellu r-rieda li jag\u0127milha u wisq anqas it-t\u0127ejjija psikolo\u0121ika me\u0127tie\u0121a sabiex iwettaqha.", "Probabbilment, qatt ma seta' jifhem sewwa, anki jekk ried, il-pro\u010bessi kumplessi ta' fasla ekonomika li kienet fundamentalment \u0127a\u017cina.", "Lill-poplu l-fqir Dun \u0120or\u0121 ma kienx jafu jekk mhux b'mod distakkat.", "Hu qatt m'g\u0127ex fil-faqar u, g\u0127aldaqstant, il-faqar qatt ma seta' jkun jaf xi jfisser f'termini reali.", "B\u0127ala \u010bittadin tal-klassi medja (u, aktar tard, b\u0127ala parti minn istituzzjoni qawwija u komda b\u0127alma kienet il-Knisja), Dun \u0120or\u0121 qatt ma seta' jkollu l-\u0127ila jobsor l-implikazzjonijiet gravi tal-g\u0127aks fuq kull livell tal-\u0127ajja jew inkella il-profondit\u00e0 u l-intensit\u00e0 tal-umiljazzjoni, is-sens ta' \u0127tija u ddeterjorazzjoni fi\u017cika u mentali li l-g\u0127aks \u0121ab mieg\u0127u.", "Ter\u0121a' u tg\u0127id, Dun \u0120or\u0121 kien minn qaddisu be\u017c\u017cieg\u0127.17 Hu stess kien jg\u0127id li kien qisu", "'ti\u0121ie\u0121a mg\u0127axxa'.18 Drabi o\u0127ra kien qal li 'kont qisni sitt \u0127abbiet xa\u0127am f'karta'.19 It-tfal tamparu kienu draw il-karattru godard tieg\u0127u u, meta kienu jitqassmu g\u0127al-log\u0127ob u lilu ma jag\u0127\u017clu \u0127add, fl-a\u0127\u0127ar xi \u0127add kien jg\u0127id: 'Lil \u0120or\u0121 \u0127uduh b'xejn!'", "B'karattru b\u0127al dan, kull azzjoni li seta' jie\u0127u Dun \u0120or\u0121, kemm ta' tifel u kemm ta' adult, ma setg\u0127etx ma tkunx nieqsa minn sentimenti ta' taqieg\u0127, ribelljoni u insidjo\u017cit\u00e0.", "Bil-kontra, fi qbil mal-karattru tieg\u0127u, kellha tkun azzjoni sielma u siekta, anki jekk persistenti.", "Min-na\u0127a l-o\u0127ra, Dun \u0120or\u0121 kien tifel b'fantasija irrealistika.21 Kien jiffantastika li kien qalbieni u li kellu l-\u0127ila sa jitqabad mal-akbar golf u jirba\u0127lu.", "Psikolo\u0121ikament, dan hu aktarx indikattiv ta' persuna bi stima pjuttost baxxa tag\u0127ha nnifisha, persuna li, sabiex twettaq xi azzjoni sinifikattiva, te\u0127tie\u0121 l-appo\u0121\u0121 qawwi u kostanti ta' \u0127addie\u0127or.", "Meta kiber, lorganizzazzjoni tieg\u0127u setg\u0127et serviet ukoll g\u0127alhekk.", "Fuq kollox, Dun \u0120or\u0121 kien persuna marradija.", "Aktar minn hekk, kien konxju \u0127afna ta' dan.", "Dun \u0120or\u0121 mhux biss intlaqat mit-tufojde meta kien g\u0127adu \u017cg\u0127ir, imma qabel ma \u0127a lquddiesa kellu kri\u017ci qawwija ta' dik li setg\u0127et kienet fibrosi \u010bestika, ji\u0121ifieri marda \u0121enetika kronika fil-pulmun,24 li f'dak i\u017c-\u017cmien ma kienx hemm kura g\u0127aliha.", "Jista' jkun li kien g\u0127alhekk li kien jibla' ri\u0127 f'ie\u0127or tul l-ixtiewi kollha.", "Hu x'inhu, hemm evidenza bi\u017c\u017cejjed sabiex tissu\u0121\u0121erixxi li Dun \u0120or\u0121 kien il-\u0127in kollu mba\u017c\u017ca' mid-dg\u0127ufija tal-fi\u017ciku tieg\u0127u.27 Infatti, kien spiss jg\u0127id: 'Kif nista' jien norbot qalbi mad-dinja meta nistenna l-mewt minn \u0127in g\u0127all-ie\u0127or?'", "Din tista' tidher li kienet ting\u0127ad b'nofs \u010bajta, i\u017cda \u010bajta ma kinetx, g\u0127ax jidher li attitudni b\u0127al din \u0121eg\u0127litu jkun mix\u0127ut g\u0127all-pessimi\u017cmu, spe\u010bjalment fir-relazzjonijiet tieg\u0127u ma' o\u0127rajn.", "Dawn il-kwalitajiet kollha tal-karattru personali ta' Dun \u0120or\u0121 aktarx jindikaw li lispiritwalit\u00e0 li seta' ji\u0121i dirett lejha kienet wa\u0127da introverta u mistika, u li kull azzjoni pubblika li seta' jwettaq kienet tkun f'sinkronija ma' dik l-ispiritwalit\u00e0.", "Fil-fatt, dan kien evidenti fil-\u0127ajja kollha tieg\u0127u.", "L-edukazzjoni inizzjali", "Fi \u017cmien it-tfulija ta' Dun \u0120or\u0121 ma kien hemm ebda obbligatorjet\u00e0 skolastika.", "Il-bi\u010b\u010ba lkbira tat-tfal, spe\u010bjalment tal-fqar, ma kinux imorru skola, kemm min\u0127abba li kienu jg\u0127inu lill-familji tag\u0127hom jdawru sold u anki g\u0127aliex ma kienx ikollhom x'jilbsu, la \u0127wejje\u0121 u lanqas \u017craben.", "Dun \u0120or\u0121 ma kienx b\u0127al dawn it-tfal.", "G\u0127aldaqstant, huwa beda jing\u0127ata edukazzjoni formali sa minn \u010bkunitu.", "L-ewwel m'attenda kienu l-iskejjel primarji ta' Birkirkara (fejn il-familja marret toqg\u0127od fl-1886, meta Dun \u0120or\u0121 kellu sitt snin) u l-\u0126amrun (fejn marret, fi Strada Rjali, ftit tax-xhur wara).", "Fl-1892, ta' tnax-il sena, Dun \u0120or\u0121 da\u0127al il-Li\u010beo, il-Belt, fejn dam sal-1896.", "Sentejn wara, fl-1898, ta' tmintax-il sena, da\u0127al is-seminarju, il-Furjana, jistudja g\u0127al qassis.", "Spi\u010b\u010ba s-seminarju tmien snin wara, fl-1906, ta' sitta u g\u0127oxrin sena.", "Wara dan, m'g\u0127amilx studji formali aktar.", "G\u0127al persuna tal-klassi so\u010bjali tieg\u0127u, Dun \u0120or\u0121 ir\u010bieva edukazzjoni formali tipika.", "Listess fis-seminarju.", "Hawnhekk il-filosofija u t-teolo\u0121ija kienu ji\u0121u mg\u0127allma skont il-\u0127sieb Tomista hekk kif im\u0121edded mill-\u00c6terni patris (1879) tal-Papa Ljun XIII 'l quddiem.", "Fost lopri ewlenin li kienu ji\u0121u mg\u0127allma, kien hemm dawk ta\u017c-\u017cew\u0121 \u0120i\u017cwiti famu\u017ci, Mattew Liberatore (1810-1892) u Josef Kleutgen (1811-1883).", "Dawn l-istudji setg\u0127u taw lil Dun \u0120or\u0121 ba\u017ci filosofika bi\u017c\u017cejjed sabiex, fuq il-livell intellettwali, jifhem xi ftit a\u0127jar x'kien qieg\u0127ed ji\u0121ri madwaru fid-dinja so\u010bjali u politika.", "Min-na\u0127a l-o\u0127ra, it-tnebbi\u0127 biex Dun \u0120or\u0121 jibda xi tip ta' organizzazzjoni kateketika jidher li \u0121ie bil-mod il-mod.", "Meta fl-1905, il-familja re\u0121g\u0127et biddlet ir-residenza tag\u0127ha fil-", "\u0126amrun stess, minn Strada Rjali 'l isfel g\u0127al \u0127dejn il-knisja ta' San Gejtanu, li bi\u010b\u010biet millkumpless tag\u0127ha (inklu\u017c iz-zuntier) kien g\u0127adu qed jinbena.", "Dun \u0120or\u0121 kien jitlajja madwar il-knisja u kien jinnota li fl-g\u0127alqa ta' quddiemha, mag\u0127rufa b\u0127ala Ta' Luxtu, kienu jintefg\u0127u \u010borma \u0121uvintur ipejpu u ji\u010b\u010ba\u010b\u010braw.", "Dun \u0120or\u0121 kien sar jafhom sew u kien joqg\u0127od jit\u0127addet mag\u0127hom.42 Dan jidher li wasslu sabiex jinnota li l-formazzjoni kateketika tag\u0127hom kienet nieqsa g\u0127al kollox.", "Dwar dan kien joqg\u0127od jit\u0127asseb \u0127afna.", "It-tnebbi\u0127 li jibda jlaqqa' lil xi w\u0127ud minn dawk il-\u0121uvintur b'mod aktar formali jidher li tnissel minn hawn.", "Dwar dan Dun \u0120or\u0121 tkellem mal-konfessur tieg\u0127u, Dun Alwi\u0121 Attard, f'Jannar tal-1907.", "Xahar wara, fi Frar, beda jlaqqa' l-ftit \u0121uvintur g\u0127at-tag\u0127lim tal-kateki\u017cmu fil-knisja Ta' Nuzzu, il-\u0126amrun stess.", "Imbag\u0127ad, fl-4 ta' Marzu, kera dar (mag\u0127rufa b\u0127ala n-'Numru Sei') fi Triq Fra Diegu, il-\u0126amrun.", "Din id-data hija meqjusa minn xi w\u0127ud b\u0127ala l-bidu tal-M.U.S.E.U.M.47", "Hu mag\u0127ruf li, sax-xhur ta' qabel ma \u0127a l-qaddiesa (ji\u0121ifieri sal-\u0127arifa tal-1906), Dun \u0120or\u0121 ma kellu ebda idea \u010bara fiex kellu japplika ru\u0127u pastoralment.48 Jidher li, flimkien ma' preokkupazzjonijiet pastorali o\u0127ra li seta' kellu f'dak i\u017c-\u017cmien, kien hemm, kif stqarr hu stess, li t-tag\u0127lim tal-kateke\u017ci fil-parro\u010b\u010bi 'ma kienx organizzat wisq'.", "Tidher li kienet din l-idea ewlenija li nebb\u0127et lil Dun \u0120or\u0121, ji\u0121ifieri l-injoranza duttrinali.", "Fi \u0127siebu ma jidher li kien hemm qatt xi idea ta' titjib so\u010bjali ta' xi tip strutturali.", "Il-kun\u010bett inizzjali tieg\u0127u kienu purament klerikali fl-essenza tieg\u0127u.", "Hekk kif, f'Marzu tal-1907, beda l-\u0127idma pubblika tieg\u0127u, Dun \u0120or\u0121 beda mill-ewwel ji\u0121i mwie\u017cen min-nies fil-kuntest aktar wiesg\u0127a tal-qag\u0127da so\u010bjo-reli\u0121ju\u017ca Maltija, spe\u010bjalment fid-dawl tas-suspett li l-kuruna Britannika kienet qed tu\u017ca mezzi insidju\u017ci sabiex bil-mod il-mod twettaq l-'anglikanizzazzjoni' ta' Malta.", "Sa \u017cmien Dun \u0120or\u0121, ftit li xejn jidher li kien hemm f'Malta inizzjattivi simili g\u0127al tieg\u0127u, g\u0127ajr forsi dak ta' Dun Fran\u0121isk Bonnici fl-1884.", "Flimkien ma' grupp ta' qassisin o\u0127ra, dan kien jg\u0127addi minn ra\u0127al g\u0127al ra\u0127al jg\u0127allem il-kateki\u017cmu lit-tfal.50 Dun \u0120or\u0121 kien jafu dan, g\u0127ax fl-1888 Dun Fran\u0121isk kien waqqaf id-Dar ta' San \u0120u\u017cepp fil-\u0126amrun, u kien g\u0127adu kemm miet fil-\u0126amrun stess fi tmiem l-1905.51", "Malli Dun \u0120or\u0121 beda ja\u0127dem min-'Numbru Sei', xi nies immedjatament qalg\u0127uha li din kienet lo\u0121\u0121a tal-ma\u017cuni.", "Ir-ra\u0121uni ma kinetx biss li l-isem kien aktarx stramb u jissu\u0121\u0121erixxi xi \u0127a\u0121a sigrieta jew mo\u0127bija (b\u0127alma kienu l-pro\u010bessi tal-lo\u0121\u0121a), imma ukoll aktarx min\u0127abba li l-kun\u010bett ta' Dun \u0120or\u0121 kien kontra l-vina ta' dak li dejjem sar is-soltu fis-sistema pastorali Kattolika f'Malta.", "I\u017cda dan ma kienx kollox.", "Kien hemm suspett sostenut u apparentement mifrux \u2013 anki fost il-kleru \u2013 li fil-fatt Dun \u0120or\u0121 kellu 'mo\u0127\u0127u \u0127afif', forsi min\u0127abba l-marda pulmunari kronika li kellu.54 Dan ma kienx xi suspett mo\u0127bi u mzekzek minn wara daharu.", "Anzi, kien pubbliku u spiss kien jing\u0127ad f'wi\u010b\u010bu b'ton ta' tmaqdir.", "Infatti, fl-ewwel snin tal-\u0127idma tieg\u0127u, Dun \u0120or\u0121 kemm-il darba \u0121ie mg\u0127ajjar min-nies pubblikament fit-triq u nsultat li 'tilef rasu'.", "Dawn l-imputazzjonijiet ta' ma\u017cunerija u ta' \u0121enn patolo\u0121iku fil-konfront ta' Dun \u0120or\u0121 ma kinux jing\u0127adu b'sens figurattiv jew omoristiku.", "Min kien jag\u0127milhom aktarx kien jifhem litteralment dak li kien qed jg\u0127id.", "Il-konnotazzjoni kienet li Dun \u0120or\u0121 kien iddakkar millere\u017ciji Protestanti.", "Kien g\u0127alhekk li, fl-1907, qabel ma Dun \u0120or\u0121 ta lill-organizzazzjoni tieg\u0127u l-isem ta' 'Mu\u017cew',57 malajr beda jsej\u0127ilha l-'Kumpanija tal-Papidi' (ji\u0121ifieri Wlied il-Papa).", "Dan stqarru hu stess meta qal li dan l-isem kien g\u0127a\u017clu 'biex lilha n\u017commha mbieg\u0127da minn kull suspett ta' ere\u017cija'.", "Min\u0127abba li popolarment u uffi\u010bjalment Dun \u0120or\u0121 u s\u0127abu bdew jitqiesu b\u0127allikieku kienu Protestanti ereti\u010bi min\u0127abba r-riformi\u017cmu impli\u010bitu tag\u0127hom, loppo\u017cizzjoni \u0121ieli \u0127adet xejriet vjolenti fi\u017cikament, b\u0127alma \u0121ara f'G\u0127awdex fil-bidu tal-1914, meta \u0121ew mix\u0127uta \u0121ebel lil s\u0127ab Dun \u0120or\u0121.", "Fl-istess \u017cmien, il-gazzetti Is-Salib u Malta Taghna xandru ittri koroh kontra Dun \u0120or\u0121 li akku\u017cawh bi prepotenza, injuranza duttrinali, u ere\u017cija.61", "Il-politika tal-Knisja", "Dawn kienu affarijiet serji, spe\u010bjalment meta meqjusa fil-kuntest tal-politika tal-Vatikan ta' dawk i\u017c-\u017cminijiet u l-effetti li din kellha f'Malta.", "Infatti, kien \u017cmien meta n\u0127olqot lideolo\u0121ija tal-primat papali, li saret b'reazzjoni u adattament g\u0127a\u010b-\u010birkustanzi partikulari li lPapa sab ru\u0127u fihom fis-seklu 19.", "Wara l-pubblikazzjoni tas-Syllabus Errorum (\u0120abra ta' Ere\u017ciji) mill-Papa Piju IX fl-", "1864, it-trijonf ta' min ried it-tis\u0127i\u0127 ta\u010b-\u010bentralizzazzjoni fil-Knisja (i\u010b-'\u010aentristi') \u0121ie ssi\u0121illat fl-ewwel Kon\u010bilju Vatikan tal-1870 waqt li fl-istess \u017cmien il-Papa tilef l-a\u0127\u0127ar setg\u0127a temporali tieg\u0127u fl-Italja mag\u0127quda.", "F'dan il-Kon\u010bilju, il-Papa \u0121ie ddikjarat infallibbli f'materji ta' fidi u morali u ma\u0127tur il-primat assolut tal-Knisja, ji\u0121ifieri l-kap suprem spiritwali u amministrattiv.", "Fl-ewwel tletin sena wara dan l-i\u017cvilupp \u0121did, fi \u017cmien il-pontifikat twil ta' Ljun XIII, il-po\u017cizzjoni ta\u010b-\u010aentristi ssa\u0127\u0127et u kibret.", "Wara seklu s\u0127i\u0127 ta' disfatti u umiljazzjonijiet, fla\u0127\u0127ar kien hemm impressjoni ta' restawrazzjoni: Ruma ekkle\u017cjastika \u017cahret b'istituzzjonijiet akkademi\u010bi u amministrattivi \u0121odda; il-filosofija skolastika Tomista \u0121iet irxuxtata u m\u0121edda biex twie\u0121eb g\u0127all-ideat moderni u fid-difi\u017ca tal-awtorit\u00e0 papali; il-missjonijiet Kattoli\u010bi ppenetraw sal-ibg\u0127at trufijiet tal-art; kiber is-sens ta' m\u0127abba, lealt\u00e0, ubbidjenza u fervur g\u0127all-Papa; u, g\u0127all-ewwel darba mill-bidu tar-rivoluzzjoni industrijali fis-seklu 18 'il quddiem, il-Knisja qabdet il-barri tal-'kwestjoni so\u010bjali' minn qrunu.65", "Sa \u010bertu punt, anki dawk li kienu kontra l-politika ta' \u010bentralizzazzjoni (il-", "'Kulle\u0121\u0121jalisti') kienu kuntenti b'dan l-i\u017cvilupp po\u017cittiv \u2026 sakemm fl-1903, wara Papa relattivament liberali (Ljun XIII), la\u0127aq wie\u0127ed konservattiv sew \u2013 Piju X \u2013 li kien suspettu\u017c minn kulma kien intellettwali u modern.", "Kontra l-Papa ta' qablu, li fittex kif jadatta lilu nnifsu u l-Knisja g\u0127all-era moderna, Piju X \u0127adha kontriha bil-qawwa kollha; talab konformit\u00e0 totali g\u0127all-primat assolut tieg\u0127u; abolixxa mis-seminarji, il-kulle\u0121\u0121i u l-universitajiet Kattoli\u010bi kollha l-ispekulazzjoni teolo\u0121ika u filosofika; ne\u0127\u0127a bil-pulit minn po\u017cizzjonijiet ta' setg\u0127a isqfijiet li ma kinux jaqblu mieg\u0127u f'kollox; u ssu\u0121\u0121etta kull de\u010bi\u017cjoni tal-isqfijiet fiddjo\u010besijiet tag\u0127hom g\u0127all-approvazzjoni tieg\u0127u.", "Fuq kollox, Piju X ippersegwita bla \u0127niena l-intellettwali Kattoli\u010bi.", "G\u0127alih, kulmin kien juri li ma jaqbilx mieg\u0127u, ma ja\u010b\u010bettax l-awtokrazija tieg\u0127u jew anki ma je\u0127odhiex kontra dawn bi \u0127ruxija, kien 'Modernista'.", "G\u0127aldaqstant, kien isir immedjatament espost g\u0127assanzjonijiet u l-pieni tal-Vatikan.", "Fost \u0127afna \u0127wejje\u0121 o\u0127ra, fl-En\u010biklika Pascendi dominici gregis tal-1907, Piju X ordna lill-isqfijiet sabiex jie\u0127du kull azzjoni me\u0127tie\u0121 \u0127alli jipprojbixxu kwalunkwe letteratura 'qarrieqa'.", "Fl-istess waqt, fl-1904, minn wara l-kwinti Piju X kien qabbad il-kanonisti tieg\u0127u sabiex jibdew i\u0127ejju strument legali u burokratiku li jag\u0127ti forma \u0121uridika u kostituzzjonali lillideolo\u0121ija tas-setg\u0127a papali.", "Dan kien ming\u0127ajr pre\u010bedenti fl-istorja twila tal-Knisja Rumana, g\u0127ax qabel il-Knisja kienet legalment immexxija minn \u0127afna li\u0121ijiet u normi li kienu jag\u0127tu \u0127afna spazju g\u0127all-partikularit\u00e0 ta' kull djo\u010besi.", "Dawn il-li\u0121ijiet kienu jin\u0121abru f'kompilazzjonijiet, li l-Papa ne\u0127\u0127ihom kollha biex \u0127oloq kodi\u010bi ta' li\u0121i \u0121dida li anki timponi filosofija wa\u0127da g\u0127all-istil \u0121did ta' tmexxija fil-Knisja.", "Dan tlesta fl-1917, i\u017cda sa minn qabel il-Papa \u0127adem bis-s\u0127i\u0127 sabiex jimponi fuq l-isqfijiet il-politika Vatikana ta' konformit\u00e0, \u010bentralizzazzjoni u dixxiplina.", "Il-\u0127arsien tal-mer\u0127la", "Din kienet is-sitwazzjoni politika tal-Knisja Kattolika meta f'Mejju tal-1909 l-Isqof Pietru Pace kkundanna l-organizzazzjoni ta' Dun \u0120or\u0121.", "Sakemm ma riedx ji\u0121i ssuspettat hu wkoll li kien Modernista, l-Isqof Pace ma setax ma jit\u0127arrikx kontrih.", "Bl-istess mod, lanqas ma seta' jit\u0127arrek kontrih b'xi mod anqas minn sever \u0127afna.", "Fil-fatt, f'dak i\u017c-\u017cmien l-Isqof Pace kellu ma' wi\u010b\u010bu g\u0127ad ta' nies li kienu qed ixandru tip ta' teolo\u0121ija evan\u0121elika differenti \u0127afna minn dik tieg\u0127u jew tal-Knisja uffi\u010bjali.", "\u0126a\u0121a talg\u0127a\u0121eb, b\u0127al Dun \u0120or\u0121 dawn kienu kollha qeg\u0127din joqg\u0127odu jew ja\u0127dmu l-\u0126amrun.", "Fosthom kien hemm Manwel Dimech, Manwel Camilleri (mag\u0127ruf b\u0127ala Vjoli), Biagio Mastrotto, Gannbattista Falzon u \u0120u\u017c\u00e8 Maurin.70", "\u0120or\u0121 kellu g\u0127oxrin sena u kien seminarista.", "\u0126dax-il sena wara, f'Ottubru tal-1911, l-Isqof Pace ikkundannah g\u0127al darba o\u0127ra.", "Imbag\u0127ad, wara tliet \u0121img\u0127at, skomunikah.74 Dan aktarx kien fl-istess \u017cmien li Dun \u0120or\u0121 jing\u0127ad li kellu d-dehra famu\u017ca tieg\u0127u \u0127dejn is-salib talMarsa.", "B\u0127al Dun \u0120or\u0121, Dimech ukoll kellu qabda qawwija popolari fil-\u0126amrun, u b\u0127alu kien suspettat ta' ma\u017cun Protestant.", "Fl-inkjesta tal-Isqof Mauro Caruana fl-1916 kontra Dun \u0120or\u0121, Dimech issemma' espressament diversi drabi f'rabta ma' Dun \u0120or\u0121; u dan, naturalment, \u010ba\u0127ad xi konnessjoni mieg\u0127u.", "Manwel Camilleri Vjoli kien mill-\u0126amrun u joqg\u0127od qrib \u0127afna ta' fejn kien jg\u0127ix Dun \u0120or\u0121 meta kien tifel.", "Kontra Dimech, Vjoli la kellu \u0127sibijiet rivoluzzjonarji, la kellu movimenti warajh, la xandar gazzetti, la kien illuminat u lanqas tkellem favur in-nisa.", "Kien biss bniedem sempli\u010bi li xtaq jg\u0127ix il-fidi tieg\u0127u f'aktar profondit\u00e0.", "L-Isqof Aw\u017ciljarju An\u0121lu", "Portelli skomunih f'Novembru tal-1914.79 'Pubblikament iddikjara lilu nnifsu Protestant,' \u0127abbar l-Isqof Portelli fil-pastorali tieg\u0127u, 'u g\u0127alhekk apostata.'", "B\u0127al Dimech, Vjoli diversi drabi ssemma' espressament f'rabta ma' Dun \u0120or\u0121 fl-inkjesta tal-Isqof Caruana.", "Biagio Mastrotto kien Fran\u0121iskan Minuri li qaleb mal-Protestanti.82 G\u0127al xi \u017cmien, kien qieg\u0127ed jag\u0127mel xi xog\u0127ol missjunarju evan\u0121eliku f'Malta, spe\u010bjalment il-\u0126amrun.", "L-Isqof", "Pace kkundannah f'Settembru tal-1909,83 erba' xhur wara li kkundanna lil Dun \u0120or\u0121.", "Dan sar min\u0127abba li kienet \u0121iet i\u010b\u010birkulata fost in-nies ittra miftu\u0127a ta' Mastrotto li fiha g\u0127amel \u0127afna akku\u017ci serji dwar abbu\u017ci mill-kleru.", "Gannbattista Falzon u \u0120u\u017c\u00e8 Maurin kienu \u017cew\u0121 sa\u010berdoti Maltin li ne\u017cg\u0127u biex saru Protestanti.", "L-ewwel wie\u0127ed kien Agostinjan mill-Furjana u l-ie\u0127or Fran\u0121iskan Konventwali mill-\u0126amrun.", "Minkejja li l-Isqof Pace skomunikahom f'April tal-1913, il-kurja kellha suspetti qawwija li t-tnejn kienu ilhom ja\u0127dmu minn ta\u0127t fost in-nies b'effett konsiderevoli, spe\u010bjalment fil-\u0126amrun.", "Fost affarijiet o\u0127ra, Maurin kien isostni ma' kul\u0127add li l-Knisja kienet mimlija 'imposturi, idolatriji, pagani\u017cmu, superstizzjonijiet, dispoti\u017cmi, politika, tirannija, assurditajiet, kontradizzjonijiet, falsifikazzjonijiet, <u> interpolazzjonijiet eretikali',88 u Falzon, min-na\u0127a l-o\u0127ra, kien ixandar fost kul\u0127add 'il-korruzzjoni li te\u017cisti fi \u0127dan il-kleru papista'.89", "Il-firxa tal-missjoni", "Kien f'dan l-ambjent delikat u kwa\u017ci splussiv li Dun \u0120or\u0121 ferrex l-organizzazzjoni kateketika tieg\u0127u, l-ewwel f'Malta \u2013 ibda mill-\u0126amrun u minn Bormla \u2013 imbag\u0127ad ukoll f'G\u0127awdex; u mhux biss fost il-\u0121uvintur, imma wkoll fost it-tfajliet.", "Ori\u0121inarjament, il-kun\u010bett fundamentali ta' Dun \u0120or\u0121 \u2013 li j\u0127ejji laj\u010bi g\u0127at-tag\u0127lim kateketiku \u2013 kellu possibbiltajiet progressivi.", "Dan jista' jispjega l-oppo\u017cizzjoni inizzjali li qamet kontrih.", "I\u017cda ma\u017c-\u017cmien (bejn wie\u0127ed u l-ie\u0127or fil-bidu tas-snin tletin tas-seklu lie\u0127or), dawn il-possibbilitajiet \u0121ew innewtralizzati bl-assorbiment tal-organizzazzjoni tieg\u0127u fi \u0127dan l-istruttura akbar tal-politika ekkle\u017cjastika.93", "Dawn il-possibbiltajiet kienu aktarx \u0121ejjin l-aktar mill-bidla so\u010bjo-politika li wettaq Dun", "\u0120or\u0121 f'rabta mal-identit\u00e0 tal-persuna kredenti.", "Fuq il-ba\u017ci tas-s\u0127ubija bejn l-edukazzjoni taladulti u x-xog\u0127ol so\u010bjali fuq na\u0127a, u t-tag\u0127lim u l-etika tal-Knisja fuq in-na\u0127a l-o\u0127ra, Dun", "\u0120or\u0121 t\u0127allem li jibdel il-persuna kredenti minn ri\u010bevitur passiv g\u0127al donatur attiv; minn", "'konsumatur' g\u0127al 'produttur'.", "G\u0127alkemm din tista' tidher b\u0127ala bidla insinifikanti, fil-fatt timplika bidla profonda ta' mentalit\u00e0 u perspettiva; timplika ekkle\u017cjolo\u0121ija \u0121dida.", "Essenzjalment, din kienet l-istess ekkle\u017cjolo\u0121ija li xandar Dimech,97 u l-istess ekkle\u017cjolo\u0121ija li g\u0127amlet possibbli l-Kon\u010bilju Vatikan II.", "Barra minn hekk, kienet tip ta' ekkle\u017cjolo\u0121ija li, g\u0127all-anqas potenzjalment, sfidat l-e\u0121emonija tal-klassijiet tradizzjonalisti u reazzjonarji.99", "G\u0127aldaqstant, nistaqsu: X'kienu l-prin\u010bipji ewlenin tal-filosofija ta' Dun \u0120or\u0121 fl-isfond tad-diversi ambjenti li jidher li sawruha?", "Dawn il-prin\u010bipji aktarx g\u0127andna nfittxuhom fil-filosofija Kattolika li kienet prevalenti fi \u017cmienu, partikularment dik skolastika ta' Liberatore u Kleutgen (li semmejna aktar 'il fuq).100 Dawn kienu \u017c-\u017cew\u0121 arkitetti ewlenin tal-\u00c6terni patris (1879) u, parzjalment, tarRerum novarum (1891) tal-Papa Ljun XIII.", "Huma prin\u010bipji li nistg\u0127u nfissruhom b'dan ilmod:", "L-EWWEL PRIN\u010aIPJU: It-twettiq e\u017cistenzjali u etiku tal-bniedem jissejjes fuq ir-realt\u00e0 ontolo\u0121ika.", "Dan hu prin\u010bipju li seta' kien imnebba\u0127 f'Dun \u0120or\u0121 minn Mattew Liberatore.", "Meta ng\u0127idu 'twettiq e\u017cistenzjali tal-bniedem' irridu nirreferu g\u0127all-og\u0127la perfezzjoni, realizzazzjoni u kuntentizza li jista' jkollu l-bniedem f'din id-dinja.", "Min-na\u0127a l-o\u0127ra, it-", "'twettiq etiku tal-bniedem' jirreferi g\u0127all-a\u0121ir xieraq u tajjeb li jista' jag\u0127mel il-bniedem.", "Dan it-twettiq jista' jintla\u0127aq biss, skont Dun \u0120or\u0121, meta a\u0127na nag\u0127arfu li r-realtajiet kollha jinsabu f'ordni \u0121erarkiku b'Alla \u2013 ir-realt\u00e0 perfetta \u2013 b\u0127ala r-ras tieg\u0127u.", "Hu dan li nifhmu meta ng\u0127idu 'realt\u00e0 ontolo\u0121ika'.", "G\u0127aldaqstant, il-bniedem jista' jsib is-s\u0127u\u0127ija tieg\u0127u f'relazzjoni xierqa ma' Alla, mal-bnedmin l-o\u0127ra u mal-\u0127olqien kollu.", "Dan it-twemmin fundamentalment skolastiku u Tomista, Liberatore (li kien anki \u0121ie Malta bejn l-1848 u l-", "1849), \u0127adha kontra l-ideali\u017cmu ta' Emmanuel Kant (1724-1804), imma b'mod partikulari kontra l-ideali\u017cmu etiku ta' Giovanni Gioberti (1801-1852) u Antonio Rosmini (1797-1855).", "Dawn \u0127afna drabi sejsu t-twettiq e\u017cistenzjali tal-bniedem u l-a\u0121ir etiku tieg\u0127u fuq ba\u017ci sempli\u010biment su\u0121\u0121ettiva u psikolo\u0121ika.", "Dun \u0120or\u0121 m'g\u0127amilx hekk.", "G\u0127alih jidher li ma setax jilma\u0127 ebda tip ta' ordni (e\u017cistenzjali, etiku u aktarx so\u010bjali) ming\u0127ajr Alla.", "IT-TIENI PRIN\u010aIPJU: L-azzjonijiet eti\u010bi ji\u0121u prin\u010bipalment definiti millkunsens tal-fidi.", "G\u0127al Dun \u0120or\u0121, Alla ma kienx sempli\u010biment kun\u010bett; mekkani\u017cmu mentali li bih nistg\u0127u nilm\u0127u ordni (fejn jista' jkun li m'hemmx).", "G\u0127alih din ir-realt\u00e0 assoluta, li kontinwament to\u0127loq u ssostni l-\u0127olqien kollu, ma kinetx sempli\u010biment ipotesi jew teorija.", "Kienet pre\u017cenza konkreta li wie\u0127ed seta' jesperjenzaha.", "Minn hawn ji\u0121i t-tieni prin\u010bipju tal-filosofija ta' Dun \u0120or\u0121 li seta' kien imnebba\u0127 minn Josef Kleutgen.", "Dan sa\u0127aq \u0127afna fuq il-kunsens intellettwali g\u0127all-kelma ta' Alla u g\u0127al Alla nnifsu.", "Dan il-kunsens isir mill-bniedem billibert\u00e0 kollha, mhux sempli\u010biment mid-determinazzjoni li jista' jkollu, daqskemm millesperjenza ta' so\u010bjeta komunitarja li (b\u0127alma rajna fl-ewwel prin\u010bipju) tirrikonoxxi lil Alla b\u0127ala r-realt\u00e0 l-aktar g\u0127olja u perfetta.", "Kleutgen sa\u0127aq fuq dan it-tag\u0127lim kontra filosfi/teologi Kattoli\u010bi b\u0127al George Hermes (1775-1831) u Anton G\u00fcnther (1783-1863), li g\u0127allmu li \u010berti atti ta' fidi jistg\u0127u jissejsu biss fuq ir-ra\u0121uni umana ming\u0127ajr l-g\u0127ajnuna tal-grazzja.", "Dan lanqas Dun \u0120or\u0121 ma kien i\u017commu.", "B\u0127al John Henry Newman (1801-1890; li tnebba\u0127 \u0127afna minn Kleutgen), Dun \u0120or\u0121 g\u0127araf li l-a\u0121ir xieraq u tajjeb tal-bniedem jista' jil\u0127aq ilperfezzjoni tieg\u0127u biss fil-kunsens konxju, ma\u0127sub u \u0127ieles tal-intellett fi \u0127dan komunit\u00e0 li temmen.", "IT-TIELET PRIN\u010aIPJU: Il-\u0121id komuni huwa responsabbilt\u00e0 ta' kull individwu.", "Kemm Liberatore u kemm Kleugten g\u0127allmu dwar in-natura essenzjalment komunitarja tal-bniedem.", "Dan hu tag\u0127lim imnissel mill-filosofija ta' Aristotli (384-322 QK) u m\u0127addan minn Tumas t'Akwinu (1225-1274).", "Per\u00f2 jista' jkun li Dun \u0120or\u0121 tnebba\u0127 bih aktar direttament mit-tis\u0127iq li g\u0127amel fuqu Kleugten fl-\u00c6terni patris (1879) tal-Papa Ljun XIII, tis\u0127iq mhux sempli\u010biment f'sens spiritwali daqskemm aktar u aktar f'sens etiku u so\u010bjali.", "Kattoliku, insibu f'din l-en\u010biklika, seta' tabil\u0127aqq iwie\u0121eb b'mod adegwat g\u0127all-problemi moderni so\u010bjali bi prin\u010bipji eti\u010bi ming\u0127ajr ma ji\u010b\u0127ad bl-i\u010bken mod id-dimensjoni intellettwali tieg\u0127u.", "Dan wera l-importanza tat-tag\u0127lim tal-prin\u010bipji eti\u010bi Kattoli\u010bi g\u0127all-\u0127idma so\u010bjali u politika.", "Impli\u010bitu f'dan it-twemmin hemm li t-tag\u0127lim ikun a\u010b\u010bessibbli g\u0127al kul\u0127add u mhux, ng\u0127idu a\u0127na, g\u0127as-sa\u010berdoti jew g\u0127all-isqfijiet biss.", "G\u0127aldaqstant, bit-t\u0127addin ta' dan it-tielet prin\u010bipju, jidher li Dun \u0120or\u0121 b'xi mod fehem li l-laj\u010bi g\u0127andhom jing\u0127ataw l-istess possibbilt\u00e0 ta' tag\u0127lim daqs kull membru ie\u0127or tal-Knisja.", "G\u0127alhekk, fuq il-ba\u017ci talmag\u0127mudija tag\u0127hom, il-laj\u010bi ma kellhomx biss dmirijiet fil-Knisja, b\u0127ala membri passivi, imma wkoll drittijiet, b\u0127ala membri attivi u parte\u010bipattivi.", "Din hi l-ekkle\u017cjolo\u0121ija li l-Kon\u010bilju Vatikan II g\u0127allem fil-kostituzzjoni dommatika Lumen gentium (1964).", "Dan jista' jkun laktar prin\u010bipju filosofiku (ibba\u017cat fuq it-tnejn l-o\u0127ra ta' qabel) li bih Dun \u0120or\u0121 g\u0127amel l-akbar impatt fuq il-\u0127ajja tal-Knisja."], "category": "nonfiction", "url": "https://academia.edu", "source": "Extracted from Dun_Gorg_Preca_fl_ewwel_nofs_ta_hajtu_18.docx"}
{"text": ["\u0126OXNIN U SOMOR, KOROH U SBIE\u0126: L-G\u0126AJNEJN KURJU\u017bI U \u0126ARSTHOM LEJN IL-\u0120ISEM", "MALTI \u2013 Immanuel Mifsud, L-Akkademja tal-Malti, \u0126\u201fAttard 6 ta\u201f Mejju 2010", "Wie\u0127ed mill-ewwel kummentaturi barranin li kitbu dwar il-\u0121isem Malti kien Jean Quintin, li fl-1536 jikkummenta li d-dehra tal-Maltin kien ta\u0127lita ta\u201f fattizzi Sqallin u G\u0127arab u, kuntrarju g\u0127al dak li nkiteb aktar tard, la kienu xi nies b\u201fsa\u0127\u0127ithom u lanqas ma kienu gwerriera tajbin.", "Quintin jg\u0127id dan waqt li jikkwota ttielet ktieb tal-Fasti ta\u201f Ovidu, fejn Battu, ir-re ta\u201f Malta, jiddikkjara li s-su\u0121\u0121etti tieg\u0127u ma kellhom ebda \u0127ajra partikolari g\u0127all-kumbattiment.", "Quintin, i\u017cda, jispe\u010bifika li n-nisa Maltin kien sbie\u0127 \u0127afna, anki jekk il-mist\u0127ija tag\u0127hom tag\u0127milhom jidhru mgerrxa.", "In-notamenti li jag\u0127mel Sieur de Mont, li vvja\u0121\u0121a lejn il-Lvant fi tmiem is-seklu sbatax, jiddeskrivu lill-Maltin b\u0127ala somor b\u0127all-E\u0121izzjani, x\u201faktarx min\u0127abba d-drawwa li kellhom li j\u0127allu lil uliedhom ji\u0121ru g\u0127eriewen sa ma jag\u0127lqu l-g\u0127axar snin.", "Fl-1764 Camillo Spreti, membru tal-Ordni ta\u201f San \u0120wann, jikteb deskrizzjoni o\u0127ra tal-G\u017cejjer u jikkummenta li l-ir\u0121iel Maltin kienu koroh min\u0127abba lkara\u0121\u0121joni ismar (Si\u010biljan) tag\u0127hom.", "In-nisa, i\u017cda, kienu sbie\u0127 \u0127afna g\u0127alkemm, l-istess b\u0127al Quintin, Spreti jilmenta mill-mist\u0127ija tag\u0127hom.", "Daqs \u0127amsa u g\u0127oxrin sena wara, Domenique Vivant de Non, l-ewwel direttur tal-Louvre u mag\u0127ruf g\u0127all-in\u010bi\u017cjonijiet eroti\u010bi tieg\u0127u, jag\u0127ti deskrizzjoni kuntradittorja ta\u201f dan il\u0121isem meta jikteb li l-\u0121isem Malti kien jidher G\u0127arbi daqs l-ilsien u\u017cat mill-Maltin i\u017cda, b\u201fxi mod, kellhom karna\u0121\u0121jon \u010bar b\u0127an-nies tan-Nord, u passjonali b\u0127an-nies tal-Lvant.", "G\u0127alkemm il-\u0121isem Malti, ikompli de Non, ma kienx sabi\u0127 b\u0127all-Grieg, kien \u0121isem sedu\u010benti, spe\u010bjalment min\u0127abba l-g\u0127ajnejn kbar.", "In-nisa, kienu jqaxxru l-pil ta\u201f wi\u010b\u010bhom b\u201fbi\u010b\u010biet tal-\u0127\u0121ie\u0121 imkisser.", "Louis de Boisgelin, li \u017car Malta fil-bidu tas-seklu dsatax, jirreferi g\u0127all-figura mba\u010b\u010bna u samra tan-nies Maltin; in-nisa sbie\u0127, b\u201fg\u0127ajnejhom skuri u \u0127afna drabi m\u017cejna bid-dehbijiet (1805:77).", "Il-Logotenent \u0120enerali Cockburn, tal-Armata Brittanika, jag\u0127ti wie\u0127ed mill-ag\u0127ar rapporti fuq il-\u0121isem Malti, u fi ktieb li kiteb fl-1815, jg\u0127id li qatt ma ra nies hekk koroh, spe\u010bjalment in-nisa, li sa\u0127ansitra jsej\u0127ilhom \"bastard Turks\" (1815: 58).", "Lanqas Patrick Brydon, ma kien daqstant impressjonat b\u201fdan il-\u0121isem.", "Wara \u017cjara lejn G\u0127awdex, Brydon jikteb li wie\u0127ed irid ikollu imma\u0121inazzjoni fertili daqs ta\u201f Don Quixote biex ixebbah lin-nisa G\u0127awdxin man-ninfa Kalipso (1799: 2).", "\u010aertu Clayton, fi ktieb miktub fl-1854, jesprimi di\u017cappunt kbir bid-dehra ta\u201f nisa ma\u0127mu\u0121in u \u017cmattati (1854: 30), l-istess kif jag\u0127mel Evelyn Waugh meta ra \u0127afna nisa mleffa f\u201fkostum iswed \"f\u201fforma ta\u201f umbrella\" (1931: 123).", "Vja\u0121\u0121atur G\u0127arbi li \u0121ie Malta fis-seklu dsatax, Ax-Xidjaq, jo\u0127ro\u0121 b\u201fidea differenti \u0127afna minn tas-soltu: lir\u0121iel Maltin dehrulu isba\u0127 min-nisa, li, skontu, kellhom wi\u010b\u010bhom pilu\u017c \u0127afna (Cachia 1966: 239).", "William Henry Bartlett, fl-1851, jag\u0127ti deskrizzjoni romantika \u0127afna tan-nisa Maltin, tant li jarahom irre\u017cistibbli u sedu\u010benti, spe\u010bjalment fis-satra tal-mantilla tag\u0127hom.", "L-inkonsistenza ta\u201f dawn il-ftit kummentarji li rreferejt g\u0127alihom, minn \u0127afna kitbiet o\u0127rajn li jsemmu l-\u0121isem Malti, hija l-iktar \u0127a\u0121a evidenti, g\u0127alkemm kumment komuni huwa li l-Maltin kienu jidhru G\u0127arab min\u0127abba l-karna\u0121\u0121jon skur tag\u0127hom.", "Wie\u0127ed ma jistax ma jinnutax li dawn id-deskrizzjonijiet huma mg\u0127obbija bi pre\u0121udizzji politi\u010bi u razzjali.", "Minbarra l-karna\u0121\u0121jon, il-\u0126arsa barranija ffukat ukoll fuq is-sura u d-daqs ta\u201f dan il-\u0121isem.", "In-narrattivi Brittani\u010bi, partikolarment dawk l-aktar re\u010benti, irrakkuntaw \u0121isem b\u201fsa\u0127\u0127tu u mibrum, filwaqt li n-nisa dehru sempli\u010biment \u0127oxnin.", "Pere\u017cmepju l-memoirs ta\u201f Stephen Einar Gilbert Ponder (1937: 212) jirrikonoxxu l-\u0121miel tan-nisa Maltin, i\u017cda j\u017cidu, b\u201fdo\u017ca ta\u201f di\u017cappunt, li dawn kellhom it-tendenza jimbarmu u mbag\u0127ad ji\u0127xienu aktar ma jikbru fl-et\u00e0.", "Ma\u017c-\u017cmien, mela il-korpulenza tinbidel fi \u0127xuna, b\u0127alma wie\u0127ed jista\u201f jara fil-kitba ta\u201f Christopher Kininmonth tal-1957:", "Il-\u0126arsa kolonjali, mela, iddi\u017capprovat is-sura Maltija, u minflok ipproponiet il-forma \u017cnella tal\u0121isem Brittaniku jew Nordiku.", "Il-\u0127xuna ma tqisitx biss b\u0127ala kerha, i\u017cda anki vulgari, b\u0127alma turi rreferenza ta\u201f Kininonmonth g\u0127an-ninfomanija.", "Dan id-diskors jikkorobora dak li tikteb Le\u201fA Kent, flosservazzjoni dwar in-nisa \u0127oxnin: il-korpulenza femminili ta\u201f spiss hija ttrattata bi\u017c-\u017cufjett u bl-ipote\u017ci li din hija r-ri\u017cultat ta\u201f indixxiplina, konkupixxenza u mard (2001: 134; ara wkoll Murray 2008: 59).", "Lejn tmiem l-istorja kolonjali, u\u0127ud minn dawk in-nisa Maltin li kienu jg\u0127ixu f\u201fambjent urban, u allura vi\u010bin il-kolonjalizzaturi tag\u0127hom, \u010bedew g\u0127all-pressjoni li din il-\u0126arsa iebsa nisslet fuqhom u g\u0127a\u017clu li jimitaw il-kultura tal-Ie\u0127or Dominanti fir-rigward tal-\u0127arsien ta\u201f surithom.", "Fl-1972, Nigel Dennis donnu jie\u0127u nifs qawwi meta jinnota li n-numru ta\u201f nisa Maltin irqaq beda jikber, u dan g\u0127aliex in-nisa bdew isegwu pro\u010beduri ta\u201f dieta u bdew ukoll jo\u0127or\u0121u tqal \u0127afna inqas ta\u201f spiss (1972: 15).", "Din il-mara moderna \u2013 ji\u0121ifieri rqiqa, inqas \u201eMediterranja\u201f \u2013 tfe\u0121\u0121 ukoll fil-\u0126arsa tal-poeti r\u0121iel tasseklu g\u0127oxrin, i\u017cda mhux qabel ma kienet irromanti\u010bizzata dik il-mara li ddi\u017cappuntat il-\u0126arsa kolonjali.", "Ilpoeti Romanti\u010bi, jew a\u0127jar u\u0127ud minnhom, \u0127arsu lejn it-tfajla mibruma, samra u b\u201fg\u0127ajnejha skuri, timxi \u0127afja u tg\u0127ix fir-raba\u201f b\u0127ala l-Mara ideali Maltija.", "Il-poeta li fil-poe\u017cija stabbilixxa l-mara ideali kif mistmerra mill-g\u0127ajnejn kolonjali kien Dun Karm, li f\u201fnumru ta\u201f poe\u017ciji kiteb dwar is-sempli\u010bit\u00e0 u l-qdusija tar-ra\u0127\u0127ala Maltin.", "F\u201fdawn il-kitbiet il-\u0126arsa ta\u201f Dun Karm hija affaxxinata mhux biss bil-b\u017culija u ddili\u0121enza tat-tfajliet kampanjoli, i\u017cda, aktar minn hekk, bi \u0121mielhom.", "B\u0127ala regola, dawn it-tfajliet kellhom xag\u0127arhom iswed, sidirhom imdaqqas, \u0121enbejhom wiesg\u0127a, libsin ilbies \u0127afif u \u0127afja.", "Dan ir-ritratt jidher, ng\u0127idu a\u0127na f\u201f \"U Jiena Fra\u0127t\":", "Kienet sabi\u0127a: l-warda ta\u017c-\u017cg\u0127u\u017cija", "Tifta\u0127, tlewwen u tid\u0127ak fuq \u0127addejha;", "Maqtug\u0127a tajjeb, ftit u xejn qawwija, Mixjitha turi s-sa\u0127\u0127a ta\u201f ri\u0121lejha.", "Il-lbies \u0127afif ma kellu ebda \u0127tija", "Ta\u201f g\u0127ajb fjew frug\u0127a, r\u017cin sa fuq minkbejha;", "G\u0127axxqitni, ng\u0127id id-dritt, sura hekk g\u0127aqlija, G\u0127ax il-\u0121miel jirba\u0127, \u201fkk l-g\u0127aqal jimxi mieg\u0127u:", "U jiena fra\u0127t, g\u0127ax rajt xebba Maltija.", "Ir-ra\u0127\u0127ala mimlija li Dun Karm kiteb dwarhom huma dejjem deskritti mhux biss sbie\u0127 i\u017cda wkoll f\u201fsa\u0127\u0127ithom: i\u0121orru sa\u0127\u0127a maskili i\u017cda fl-istess waqt delikati.", "Il-\u0126arsa ta\u201f Dun Karm teroti\u010bizza lil dawn ittfajliet anki permezz tad-deskrizzjoni li jag\u0127ti tal-qag\u0127diet u l-movimenti ta\u201f \u0121isimhom.", "F\u201f\"Xenqet irRaba\u201f\", is-sider mimli tat-tfajla jidher \"ji\u017cfen mal-mixja\" u \u0121enbejhom \"jaqb\u017cu/ Ma\u201f kull medda ta\u201f ri\u0121el\".", "Dun Karm jemfasizza l-\u0121miel tas-sider ta\u201f dawn it-tfajliet meta jikkumparah mal-figura u l-qatg\u0127a tat-tfajliet beltin \u2013 dawk li l-g\u0127ajn kolonjali tg\u0127idx kemm fa\u0127\u0127ret.", "Dawn it-tfajliet kellhom kollox sintetiku \u0121aladarba issottomettew \u0121isimhom g\u0127al re\u0121imi iebsa ta\u201f dieta \u201emhux naturali\u201f, minbarra li \u017cejnuh b\u201fti\u017cjin artifi\u010bjali wkoll.", "It-tfajla tal-belt ti\u0121bed g\u0127al fuqha \u0127arsa mqita g\u0127aliex \u0121isimha tne\u0127\u0127ielu n-naturalezza tieg\u0127u, ji\u0121ifieri ma baqax mimbrum u \u0121ie \u010b\u010barat bit-terer u l-irtokk.", "L-idea Romantika, ter\u0121a\u201f, rat lil din ittfajla beltija b\u0127ala \u017cienja u ba\u017cikament kerha:", "Int ma tafx kif jg\u0127addu l-ljieli", "Fid-daqq u \u017c-\u017cfin, u n-nhar fil-g\u0127a\u017c\u017c u l-frug\u0127a,", "Xi xbejbiet o\u0127ra; u anqas taf kif qaddhom", "\u0120ol-azzar iebes", "Ireqqu, biex imbag\u0127\u201fd jg\u0127addu mat-toroq,", "Ta\u0127t il-g\u0127ajnejn ta\u201f min jiddie\u0127ek bihom, \u0126fief daqs ir-rix, imma ja\u0127asra f\u201fwi\u010b\u010bhom Sfajra u midbiela.", "Wie\u0127ed ma jistax ma jinnutax is-similarit\u00e0 li hemm bejn il-kitbiet ta\u201f Dun Karm, u l-pitturi folkloristi\u010bi tat-tfajliet kampanjoli ta\u201f Edward Caruana Dingli.", "Hawnhekk tidher l-istess tfajla: l-istess binja, l-istess sura, l-istess dehra.", "\"The Orange Seller\" [Fig 1] huwa test paralleli g\u0127al dak ta\u201f Dun Karm: it-tfajla hija mibruma, xag\u0127arha iswed, fuq kollox kampanjola.", "Nosservaw l-emfasi li Caruana Dingli jag\u0127mel fuq is-sider u l-\u0121enbejn billi jserra\u0127 l-id ix-xellugija appuntu bejn dawn i\u017c-\u017cew\u0121 partijiet, bil-pala tal-id tmiss i\u017c\u017cew\u0121 na\u0127at.", "Mill-vi\u010bin [Fig 2] il-wi\u010b\u010b jidher imfaqqa\u201f, ruxxan, g\u0127ajnejn skuri u mbissem.", "\"Country Girls\" [Fig 3] huwa test ie\u0127or li ma jistax ma jfakkarx f\u201f\"Xenqet ir-Raba\u201f\": g\u0127andna l-istess forma tat-tfajla tallarin\u0121, l-istess karna\u0121\u0121jon (mhux ismar), xag\u0127arha mikxuf (kuntrarju g\u0127at-tfajla l-o\u0127ra fuq wara).", "Jekk in\u0127arsu issa lejn il-qag\u0127da tat-tfajla [Fig 4] minbarra li hija \u0127afja, g\u0127andha mixja rpu\u017cata.", "Caruana Dingli jemfasizza l-\u0121enbejn wisg\u0127in permezz tad-dublett pjuttost issikkat mag\u0127ha, is-sider mimli wkoll.", "Hemm \u010berta mist\u0127ija b\u0127alma g\u0127andhom it-tfajliet Dunkarmjani f\u201fpoe\u017ciji b\u0127at-tnejn li semmejt u anki f\u201f\"Irmied\", fejn it-tfajla sabi\u0127a t\u0127ares dejjem lejn l-art.", "Dawn ir-ritratti Romanti\u010bi taw dettalji tax-xag\u0127ar, tal-g\u0127ajnejn, tax-xufftejn, sider, \u0121enbejn u ssaqajn.", "Xi kultant jissemmew ukoll id-dirg\u0127ajn u s-swaba\u201f, i\u017cda qatt il-widnejn, l-imnie\u0127er, il-geddum, i\u017c\u017caqq, il-warrani jew is-swaba\u201f tas-saqajn.", "Dawn il-partijiet, g\u0127all-kuntrarju, kellhom jibdew jissemmew millpoeti ta\u201f wara, li fit-tentattiv tag\u0127hom biex jiddistabbilixxu l-mit Romantiku issatirizzaw it-tip ta\u201f \u0121miel femminili li l-prede\u010bessuri tag\u0127hom elo\u0121jaw.", "Mas-snin sittin, kienet il-mara l-mibruma li \u0121ibdet lejha l-\u0127ars bl-ikrah tal-poeti r\u0121iel, li spiss rawha b\u0127ala l-epitomija tal-primittivi\u017cmu u \u0127assewha tistona mal-ikoni l\u0121odda li bdew jidhru fuq il-pinups, fuq il-li\u017car ta\u010b-\u010binema u anki fuq it-televixin.", "B\u0127alma nnutaw diversi studju\u017ci, spe\u010bjalment mill-kamp femminista, b\u0127al Kathleen Le Besco (2001, 2004), il-\u0121isem kbir beda ji\u0121i rredikolat.", "Dawn huma versi ta\u201f Anton Buttigieg li jillustraw l-argument ta\u201f LeBesco:", "L-akbar pja\u010bir li \u0127adet \u0120or\u0121a l-\u0127oxna, meta marret it-tie\u0121 tal-\u0121ara tag\u0127hha, kien li omm l-g\u0127arus kienet e\u0127xen minnha, u li biex titla\u201f t-tara\u0121 trid terfag\u0127ha.", "Kien hemm darba mara mill-Mosta,", "li simnet u \u0127xienet bil-bosta, u qattg\u0127et g\u0127omorha i\u017c\u017comm \u0121o \u0127o\u0121orha lil \u017caqqha u sidirha \u0121ol-Mosta.", "In-nisa ta\u201f daqs kbir jidhru grotteski fil-poe\u017cija tas-snin sittin u sebg\u0127in, bil-\u0126arsa tiffoka fuq issider, i\u017c-\u017caqq, il-warrani, il-koxox u l-pxiexel.", "Tajjeb li n\u017commu f\u201fmo\u0127\u0127na li dawn il-partijiet jitiqiesu b\u0127ala \u017coni ero\u0121eni\u010bi, filwaqt li l-warrani, il-parti relatata mal-\u0127mie\u0121 tal-bniedem, jikkorrispondi wkoll g\u0127allabbjett.", "Dawn ir-relazzjonijiet iwasslu biex il-\u0127xuna tintrabat mas-sess vulgari aktar milli mal-\u0121miel.", "Filpoe\u017cija tieg\u0127u \"Eman\u010bipazzjoni\", Achille Mizzi, jirredikola mara \u0127oxna: jimmatoforizzalha sidirha ma\u201f pruwa ta\u201f vapur, u l-warrani mal-poppa:", "Fuq il-pruwa l-armatura ta\u201f Zampa \u2026 barbazzali \u2026 \u0121irakoli \u2026 daqs \u010benturjun tiddi.", "Fuq il-poppa mi\u0121mug\u0127 dublett imxattar jikxef il-vini variku\u017ci.", "Kif jikkummentaw Antonia Losano u Brenda Risch, min\u0127abba l-protruberanza tal-warrani, din il-", "parti tal-\u0121isem fa\u010bilment taqa\u201f fil-mira tal-\u0126arsa satirika, g\u0127aliex hemm \"identifikazzjoni tal-parti warranija femminili ma\u201f \u017cona ta\u201f degradazzjoni, e\u010b\u010bess, sesswalit\u00e0 annimaleska, u sottomissjoni\" (2001: 126).", "L-istess notament jista\u201f ji\u0121i applikat g\u0127all-kitba ta\u201f Mario Azzopardi li f\u201fpoe\u017cija bikrija tieg\u0127u, \"B\u0127al Turist\" jitkellem fuq \"it-tbandil o\u0127xon ta\u201f sorm in-nisa tag\u0127na\", filwaqt li f\"Novena lil Van Gogh\" josserva lin-\"nisa b\u201fwi\u010b\u010bhom issingjat van gogh/ \u017caqqhom kbira w sormhom xkaffa g\u0127ad-domni/ il-mixja tag\u0127hom mixja tqila\".", "Biex il-kruha ta\u201f warrani kbir ti\u0121i enfasizzata aktar, kemm \"Eman\u010bipazzjoni\" u kemm \"Palomba\" (ta\u201f Mario Azzopardi) il-warrani jimtela vini variku\u017ci.", "Dan m\u201fhuwiex bi\u017c\u017cejjed.", "Biex il-\u0121isem ta\u201f dawn in-nisa jidher aktar grottesk u difettu\u017c, il-mara l-\u0127oxna ta\u201f Mizzi g\u0127andha \"xag\u0127arha msebbel bit-tg\u0127akkir tar-ri\u0127 isfel\", nifisha \"fih l-in\u0127ir ta\u201f ri\u0127 fil-katusi\", u timxi b\u0127al \"ors polari\".", "Karmni hija mara o\u0127ra fil-poe\u017cija ta\u201f Mario Azzopardi, u dan hu r-ritratt tag\u0127ha:", "Karmni g\u0127andha wi\u010b\u010bha tond u \u017corr", "Karmni b\u201fsaqajn b\u0127a\u010b-\u010bombini t\u201fg\u0127awdex", "Karmni ta\u201f \u0127u\u0121bejha folti u skuri", "Karmni \u0127dejn il-pompa bil-pajp tal-lastku marsus f\u201fidha", "Karmni g\u0127andha \u010berta maskulinit\u00e0 fid-dehra tag\u0127ha, i\u017cda filwaqt li t-tfajla mibruma ta\u201f Dun Karm kellha l-istess sa\u0127\u0127a ta\u0127t forma delikata, dik ta\u201f Azzopardi tidher goffa jekk mhux ukoll mostru\u017ca (fis-sens akkademiku tal-kelma).", "Mela, g\u0127all-kittieba l-moderni, il-kruha \u0121eneralment fissret \u0127xuna u vi\u010bi versa.", "U x\u201fkien il-\u0121miel?", "Liema kienet il-mara ideali g\u0127al dawn il-kittieba li ddesagraw il-mit Romantiku kif promoss minn Dun Karm fil-poe\u017cija u Caruana Dingli fil-pittura?", "Hawnhekk irrid infakkar f\u201fdak li kitbu w\u0127ud mill-vja\u0121\u0121aturi Brittani\u010bi: dawn iddi\u017cgustaw irwie\u0127hom bid-daqs tal-mara Maltija u e\u017caltaw il-\u0121isem \u017cnell, delikat, raffinat tal-mara Nordika.", "Il-kittieba moderni \u0127adu dan il-\u0121isem u po\u0121\u0121ew lilu minflok dak idealizzat mill-poe\u017cija patrijottika.", "M\u201finiex se nargumenta li din l-attitudni kienet biss effett dirett tal-kolonjalizzatur Ingli\u017c, g\u0127alkemm l-effett, imqar minimu, bilfors li kien hemm.", "Tant huwa hekk li anki wa\u0127da mill-poe\u017ciji l-aktar patrijotti\u010bi li g\u0127andna, ippubblikata minn \u0120or\u0121 Pisani fl-1945, appuntu meta, kif jistqarru xi stori\u010bi, il-Maltin bdew joqorbu lejn ilkolonjalizzatur Nordiku, it-tfajla li tag\u0127ti \u0127ajjitha g\u0127al G\u0127awdex fit-tempju tal-\u0120gantija kellha \"xuxtha ta\u201f deh\u201fb\" u \"g\u0127ajnjeha \u017coroq\".", "Il-kolonjali\u017cmu in\u0127oss, i\u017cda, ma jag\u0127tix twe\u0121iba s\u0127i\u0127a g\u0127ala din il-mara ideali nbidlet.", "Wie\u0127ed irid iqis ukoll kemm il-mass media bdew jid\u0127lu fid-djar, kif il-poeti moderni riedu jkunu aktar kontinentali billi jin\u0127allu mill-irbit Latin (biex ma nsemmix Semitiku) ori\u0121inali, kif ukoll il-bidu tat-turi\u017cmu b\u0127ala industrija vitali g\u0127all-pajji\u017c.", "U allura, l-epitomija tal-\u0121miel femminili, bdiet, aktar ma jmur, issir tixbah lill\u0121miel Nordiku: nisa rqaq, bjondi, libsin tal-moda (li f\u201fdawk i\u017c-\u017cminijiet kienet tfisser il-miniskirt, il-halterneck u fuq kollox il-bikini).", "Din il-mara l-\u0121dida, eskludiet g\u0127al kollox lit-tfajla tar-raba\u201f.", "Bdiet tidher mara suppost aktar eman\u010bipata, urbana.", "L-influwenza tal-mass media hija ovvja meta wie\u0127ed jirre\u0121istra l-pre\u017cenza ta\u201f kantanti, attri\u010bi u ikoni pop li bdew ji\u0121u ammirati mill-\u0126arsa maskili tal-poeti r\u0121iel moderni.", "Kienu dawn ilfiguri li bdew ji\u0121u vvenerati minn poeti b\u0127al Mario Azzopardi u Victor Fenech: Urusla Andress, Iva Zanicchi, Gigliola Cinquetti, Martine Carol.", "Kif tinnota l-kritiku tal-arti Lynda Nead, \"il-mara ssir kultura\" (1992: 11), dictum li ma jistax ma jfakkarniex fis-sentenza proverbjali ta\u201f Simone de Beauvoir, \"il-mara ma titwilidx issa tissawwar mara\" (1989: 267).", "Is-sex symbol tal-mass media, l-aktar mara mainstream li setg\u0127et tin\u0127oloq millindustrija tal-komunikazzjoni tal-massa, dak li Umberto Eco jsejja\u0127lu \"l-\u0121miel tal-konsum\" (2004: 418), invada l-poe\u017cija Maltija u ke\u010b\u010ba lill-mara ta\u201f qabel.", "Il-fattizzi Mediterranji tte\u0127dilhom posthom minn dawk Nordi\u010bi.", "Il-poeta-ra\u0121el ta\u201f wara l-Indipendenza gglorifika lill-mara Nordika, lill-Iskandinava sdrajjata tidlek i\u017c\u017cejt tal-ixxemxar hi u ssoff il-Coca Cola mill-istraw (kif tidher fil-poe\u017ciji \"\u017bun\u017can\" u \"Sirena\" ta\u201f Achille Mizzi); lill-\u0120ermani\u017ca tin\u0127abb mal-poeta fin-nightclubs u fl-ilma ba\u0127ar fil-poe\u017cija \"Tifkira Mbieg\u0127da\" ta\u201f Victor Fenech; lit-tfajliet bil-mini skirt a la Iva Zanicchi li joffru \"esibizzjoni ta\u201f saqajn kontinentali\" fil-\"Caffe Premier\" ta\u201f Mario Azzopardi; lit-tfajliet libsin il-bikini b\u0127al Ursula Andress f\u201fdiversi poe\u017ciji; jekk mhux ukoll tal-istrippers fil-Moulin Rouge u fis-swali mudlama b\u0127alma hemm f\u201fpoe\u017ciji ta\u201f Fenech, ta\u201f Philip Sciberras u Achille Mizzi.", "Il-mara l-\u0127oxna, mibruma, b\u201fsidirha u b\u201f\u0121enbejha kbar, ma kienx fadal postha.", "Kif targumenta Iris Young, fis-sa\u0121\u0121 \u010belebri tag\u0127ha \"Throwing Like a Girl\" (2005: 39), il-\"mara tg\u0127ix \u0121isimha b\u0127ala o\u0121\u0121ett u tibqa\u201f ankrata mal-immanenza\".", "U l-ir\u0121iel?", "Huwa evidenti li l-\u0127ars kolonjali ffoka l-aktar fuq il-mara Maltija, x\u201faktarx g\u0127ar-ra\u0121uni", "sempli\u010bi li fil-ma\u0121\u0121oranza tag\u0127hom il-vja\u0121\u0121aturi li kitbu kienu r\u0121iel.", "Il-kummenti dwar is-sess maskili kienu jevalwaw is-sa\u0127\u0127a fi\u017cika u xejn aktar.", "Il-poe\u017cija, i\u017cda, \u0127arset ukoll lejn ir-ra\u0121el, anki meta l-kitba kienet ta\u201f artist maskili.", "It-trattament huwa differenti g\u0127aliex kif jinnutaw diversi studju\u017ci femministi, fosthom Susan Bordo, il-\u0121isem femminili awtomatikament isejja\u0127 is-sesswalita\u201f filwaqt li dak maskili ja\u0127biha.", "Bordo tikteb dan flistudju tag\u0127ha The Male Body (1999).", "Mis-snin sebg\u0127in \u201fil quddiem l-akkademja femminista \u0127adet il-kwistjoni tal-obe\u017cit\u00e0 b\u201fserjet\u00e0 kbira min\u0127abba li rat rabta bejn id-diskors dwar il-\u0127xuna u d-dehra tal-mara f\u201fsistema so\u010bjali patrijarkali.", "Mhux ta\u201f b\u201fxejn li Susie Orbach \u0127ar\u0121et bid-dictum li \"l-\u0127xuna hija tema femminista\" li huwa t-titlu ta\u201f ktieb \u010belebri tag\u0127ha Fat is a Feminist Issue (1978), u warajha kien hemm sensiela twila ta\u201f kitbiet minn na\u0127iet differenti tal-ispektrum femminista li pprodu\u010ba korp akkademiku wiesa\u201f \u0127afna f\u201fdan ir-rigward", "Madankollu, studji o\u0127rajn, qeg\u0127din juru li bir-rivoluzzjoni kulturali tal-moviment Gay u bid-diskors mediku mmotivat mill-fatt li l-istatisti\u010bi juru \u017cieda ta\u201f ka\u017ci ta\u201f kan\u010ber tal-prostata, tnaqqis fil-fertilit\u00e0 u l-fenomenu so\u010bjali (minbarra mediku) tal-u\u017cu tal-Viagra, il-\u0121isem maskili beda jinkixef aktar mill-g\u0127ata li kellu mix\u0127uta fuqu.", "Dan il-pro\u010bess wera lill-\u0121isem maskili b\u0127ala difettu\u017c kif ukoll b\u0127ala \u0121isem spettakolari, bis-suq tal-moda jo\u0127loq u jisfrutta x-xbieha l-\u0121dida tar-ra\u0121el is-sabi\u0127 li jesponi lilu nnifsu g\u0127all-\u0126arsa bil-konsegwenza li anki lir\u0121iel saru su\u0121\u0121etti g\u0127all-preokkupazzjoni bid-dehra tag\u0127hom u konxji tal-\u0126arsa li qieg\u0127da tiffoka fuq \u0121isimhom.", "L-ir\u0121iel, fi kliem ie\u0127or, ukoll iridu jidhru sbie\u0127.", "Qabel il-viagra u l-isplu\u017cjoni kulturali gay li stampat l-ir\u0121iel fir-rivisti u r-riklami, ix-xbieha tar-ra\u0121el kienet tidher i\u017cda kienet tidher b\u201fmod differenti \u0127afna, kif juru dawn i\u017c-\u017cew\u0121 xbihat, il-\u0121uvni Malti kif muri minn Caruana Dingli fil-bidu tas-seklu g\u0127oxrin [Fig 5], u l-\u0121uvni l-ie\u0127or kif muri f\u201friklam ma\u0127ru\u0121 mid-Dipartiment tal-Promozzjoni tas-Sa\u0127\u0127a [Fig 6].", "Il-figura ta\u201f Caruana Dingli, tiffoka fuq il-wi\u010b\u010b tar-ra\u0121el, il-parti sesswali tieg\u0127u mo\u0127bija sew wara l-kitarra, filwaqt li dik tad-DPS, tiffoka fuq it-torso tant li r-ras u l-wi\u010b\u010b lanqas biss jidhru, teroti\u010bizza l-famu\u017c six-pack li tant sar jidher firreklamar u f\u201fokka\u017cjonijiet o\u0127rajn.", "L-istudji tal-maskulinit\u00e0 juru li anki l-ir\u0121iel huma kkon\u010bernati bid-dehra ta\u201f surithom min\u0127abba li l-\u0127arsa m\u201fg\u0127adhiex iffukata biss fuq il-forma femminili i\u017cda anki fuq dik maskili: l-ir\u0121iel ukoll saru \u0121isem.", "Min\u0127abba f\u201fhekk, kif jargumentaw Gill, Henwood u McLean, l-ir\u0121iel da\u0127lu (jew idda\u0127\u0127lu) fi pro\u010bess fejn qeg\u0127din \"jiddefinixxu lilhom infushom\" permezz ta\u201f dehrithom (2005: 39).", "Din il-preokkupazzjoni maskili tikkon\u010berna wkoll il-\u0127xuna.", "Irridu ng\u0127idu li refereni g\u0127al ir\u0121iel \u0127oxnin huma rari \u0127afna, kuntrarju g\u0127ar-referenzi lejn nisa \u0127oxnin.", "Madankollu hemm referenzi g\u0127all-\u0127xuna tal-ir\u0121iel, u din il-\u0127arsa \u0121eneralment tintefa\u201f fuq il-\u0127xuna talpoeta nnifsu, i\u017cda hemm differenzi sinifkanti fil-mod kif din ix-xbiha tid\u0127ol fil-vi\u017cjoni tal-qarrejja.", "L-iktar differenza li tispikka hija li l-awto-ritratt ta\u201f dawn il-kittieba hija nieqsa mill-karikatura, mi\u017c-\u017cebli\u0127 li jakkumpanjaw ix-xbihat ta\u201f nisa \u0127oxnin li sabu rwie\u0127hom l-o\u0121\u0121ett tal-\u0127arsa tag\u0127hom.", "F\u201f\"Lil Ulied Uliedi\" (1980) Achille Mizzi j\u0127ares lejn il-mera u b\u201fdi\u017cgust \u2013 mhux b\u201f\u017cebli\u0127 \u2013 jinnota li sar \"paradoss bin-nu\u010b\u010bali; / im\u017caqqaq, / redikolu\" u min\u0127abba f\u201fhekk ixebbah lilu nnifsu ma\u201f \"xadin arbulat\".", "Anki Albert Marshall juri lpreokkupazzjoni bil-\u0127xuna tieg\u0127u fil-poe\u017cija \"G\u0127andi Binti\" (1997):", "bintikrista tikkummenta li qieg\u0127ed ne\u0127xien bis-sig\u0127at u s-simna tfakkarha f\u201fkoxxet il-madonna imlefilfa minigonna u kul\u0127add jg\u0127idli ag\u0127mel id-dieta ag\u0127mel id-dieta g\u0127ax qed te\u0127xien", "Madankollu, filwaqt li hemm element ta\u201f di\u017cgust, kemm Mizzi kif ukoll Marshall jie\u0127du l-\u0127xuna tag\u0127hom b\u201fmod differenti minn kif tittie\u0127ed il-\u0127xuna ta\u201f \u0127addie\u0127or billi jew igiddbuha jew je\u0127duha \u0127afif \u0127afif.", "Wara li j\u0127ares lejn surtu m\u017caqqa \u2013 \u201edifett\u201f serju tant li jirrendih \"redikolu\" \u2013 Mizzi (\"Lil Ulied Uliedi\") jag\u0127ti \u0127arsa aktar profonda lejn ir-rifless ta\u201f \u0121ismu fil-mera u jara dak li l-mera ma turix: il-virilit\u00e0 maskili li tisboq iddehra difettu\u017ca.", "Sakemm hemm il-virilit\u00e0 \u2013 kwalit\u00e0 kru\u010bjali tal-maskulinit\u00e0 \u2013 qajla jimporta li qieg\u0127ed irabbi lpi\u017c:", "Imma \u0121o \u0121ismi", "hemm il-matri\u010bi tas-se\u0127er.", "Is-sess b\u0127al miraklu divin li jfaqqas i\u010b-\u010bikli jitbieg\u0127du fi\u017c-\u017cmien, u jirradja strate\u0121ija ta\u201f \u010brieki jitwessg\u0127u f\u201fg\u0127adira ta\u201f wisa\u201f bla qies.", "L-ener\u0121ija u l-kapa\u010bit\u00e0 sesswali jpattu g\u0127all-kruha tal-pi\u017c \u017cejjed.", "Il-\u0127xuna maskili m\u201fhijiex kwalit\u00e0 daqstant difettu\u017ca sakemm g\u0127ad hemm is-setg\u0127a sesswali, li, fuq kollox, tidher li tag\u0127ti lir-ra\u0121el ir\u0121ulitu.", "Min\u0127abba li normalment il-\u0127xuna tintrabat mal-figura femminili (g\u0127alkemm dan il-punt jidher li qieg\u0127ed ji\u0121i kkontestat mill-istudji tal-maskulinit\u00e0) l-obe\u017cit\u00e0 tista\u201f thedded direttament l-identit\u00e0 maskili tar-ra\u0121el o\u0127xon.", "Kif tinnota Jana Evans Braziel g\u0127adha n-norma sal-lum li \"l-\u0127xuna tag\u0127mel ra\u0121el \u201eeffemminat\u201f, \u201eming\u0127ajr muskolatura\u201f u \u201eartab\u201f\" (2001: 238).", "Sander Gilman fil-kiteb Fat: A Cultural History of Obesity, juri kif illetteratura wkoll kienet responsabbli g\u0127all-ideolo\u0121ija li l-\u0127xuna tnaqqas l-ir\u0121ulija ta\u201f ra\u0121el: Joe, fil-Pickwick Papers ta\u201f Dickens, g\u0127andu mixja redikola, g\u0127ajnu tmur bih kontinwament, u l-impressjoni li wie\u0127ed jie\u0127u malli j\u0127ares lejh hija tali li tirrendih stupidu.", "Dawn, skont Gilman, huma l-karatteristi\u010bi li jo\u0127olqu l-isterjotip tarra\u0121el l-o\u0127xon (2008: 48): \"il-\u0127xuna hija sinjal ta\u201f intellett u emozzjoni difettu\u017ci\" (46).", "Dawn l-osservazzjonijiet jix\u0127tu dawl fuq g\u0127ala Mizzi jirreferi g\u0127all-potenza sesswali tieg\u0127u immedjatament wara li jiddi\u017cgusta ru\u0127u bilpi\u017c li rabba.", "Il-kapa\u010bit\u00e0 sesswali, li f\u201fMizzi hija dejjem interpretata b\u0127ala qawwa g\u0127all-prokreazzjoni li tag\u0127mel lill-bniedem paragunabbli ma\u201f Alla, tirrisolvi t-theddida temporanja g\u0127all-maskulinit\u00e0 tieg\u0127u.", "Dan li jag\u0127mel Mizzi jfakkar fl-indirizz ta\u201f Karmenu Vassallo lil tfajla li jistqarrilha m\u0127abbtu minkejja li qatt ma raha u ma jafx min hi f\u201f\"Lit-Tfajla ta\u201f M\u0127abbti\" (1938).", "Vassallo wkoll jammetti l-kruha fi\u017cika tieg\u0127u waqt li jkun pront jirreferi l-\u0127arsa ta\u201f din it-tfajla (u tal-qarrejja) lejn il-\u0121miel mo\u0127bi \u0121ewwa fih, anki jekk dan huwa ta\u201f natura differenti \u0127afna mill-\u0121miel li qieg\u0127ed jalludi g\u0127alih Mizzi.", "Min-na\u0127a tieg\u0127u, Marshall ju\u017ca l-umori\u017cmu biex i\u0127affef it-toqol tat-theddida li l-\u0127xuna tpo\u0121\u0121i fuq il-maskulinit\u00e0 tieg\u0127u.", "Il-log\u0127ob bir-rima, ir-referenzi g\u0127allkliem tad-diska \"Papa Don\u201ft Preach\" ta\u201f Madonna (1986), it-ton nebbiexi u s-sens doppju fl-allu\u017cjoni tieg\u0127u g\u0127all-Madonna (il-figura reli\u0121ju\u017ca u l-kantanta pop) inaqqsu s-serjet\u00e0 tas-su\u0121\u0121ett.", "Ter\u0121a\u201f, ir-rabta tal-\u0127xuna tieg\u0127u mal-figura femminili sservi biex il-\u0127arsa ti\u0121i ddevjata g\u0127as-saqajn mikxufin ta\u201f wa\u0127da mara (ta\u201f Madonna jew tal-Madonna) u b\u201fhekk ji\u0121i skansat il-\u0121udizzju tal-qarrejja.", "Wie\u0127ed ma jistax ma jinnutax ukoll kif id-di\u017cgust bil-\u0127xuna tal-poeta ra\u0121el jinbidel f\u201f\u0127arsa fallika malli Marshall jeroti\u010bizza x-xbieha li mag\u0127ha qieg\u0127da tissawwar is-similitudni b\u201f\u017caqqu.", "Biex nikkonkludi, hemm korrispondenza bejn l-istorja tal-\u0121isem Malti u kif din in\u0127admet fil-poe\u017cija lokali.", "Il-\u0126arsa kurju\u017ca u skopofelika rat il-\u0127xuna u l-karna\u0121\u0121jon b\u0127ala l-kwalitajiet l-aktar importanti tassura Maltija.", "Kien hemm \u017cmien meta dawn it-tnejn \u0121ew irromanti\u010bizzati u minnhom in\u0127oloq il-mit talidentit\u00e0 Maltija.", "Meta l-influwenza tal-Ie\u0127or Dominanti rabbiet l-g\u0127eruq, allura l-\u0127arsa lokali kellha tinbidel ukoll, u l-kittieba ta\u201f wara l-Indipendenza \u0127olqu l-miti tag\u0127hom li kienu kongruwenti g\u0127al dak li kien qieg\u0127ed jinbena fil-kultura tal-Punent li huma addottaw u qiesu b\u0127ala tag\u0127hom.", "[Fig 1] Edward Caruana Dingli, The Orange Vendor, Phoenicia Collection (akkwarell, bidu tas-Seklu G\u0127oxrin)", "[Fig 2] Edward Caruana Dingli, The Orange Vendor, Phoenicia Collection (akkwarell, bidu tas-Seklu G\u0127oxrin) (dettall)", "[Fig 3: Edward Caruana Dingli, Country Girls, Phoenicia Collection, (akkwarell, bidu tas-Seklu G\u0127oxrin) (dettall)", "[Fig 4: Edward Caruana Dingli, Country Girls, Phoenicia Collection, (akkwarell, bidu tas-Seklu G\u0127oxrin)", "[Fig 5: Edward Caruana Dingli, The Guitar Player, Phoenicia Collection, (bidu tas-Seklu G\u0127oxrin)", "[Fig 6: Dipartiment tal-Promozzjoni tas-Sa\u0127\u0127a, Poster g\u0127al Kampanja dwar il-Kan\u010ber tal-Prostata]"], "category": "nonfiction", "url": "https://academia.edu", "source": "Extracted from HOXNIN_U_SOMOR_KOROH_U_SBIEH_L_GHAJNEJN.docx"}
{"text": ["\u0126arsa \u0127afifa lejn l-ewwel dizzjunarju Malti-Malti u te\u017cawru mi\u0121bura minn Michael Agius", "Il-lessikografija u l-istudju tag\u0127ha f'pajji\u017cna", "Fil-qasam tal-lessikografija hemm ba\u0127ar jaqsam bejn dak li ji\u0121ri Malta u dak li jse\u0127\u0127 internazzjonalment.", "Minkejja li hemm diversi differenzi, jistg\u0127u ji\u0121u sottolinjati dawk li aktarx huma l-aktar ovvji.", "Wie\u0127ed jinnota, pere\u017cempju, li l-lessikografija ma tintg\u0127allimx b\u0127ala su\u0121\u0121ett g\u0127al rasu fl-Universit\u00e0 imma biss f'g\u0127amla applikata g\u0127all-Malti permezz ta' taqsimastudju elettiva.", "Lanqas ma je\u017cisti xi \u0121urnal akkademiku lokali ddedikat esklu\u017civament g\u0127allmetalessikografija, il-lessikografija jew su\u0121\u0121etti li jmissu mag\u0127ha.", "I\u017cda l-akbar differenza hija li filwaqt li lil hinn minn dil-g\u017cira, dizzjunarji kbar ji\u0121u prodotti bil-\u0127idma kollettiva ta' tim mag\u0127mul minn diversi professjonisti, tradizzjonalment f'pajji\u017cna x-xog\u0127lijiet lessikografi\u010bi lkbar \u0121ew prodotti bl-g\u0127araq tad-demm ta' skulari individwali.", "Bi\u017c\u017cejjed insemmu x-xog\u0127lijiet ta' \u0120an Piet Fran\u0121isk Agius De Soldanis u ta' Mikiel Anton Vassalli fis-seklu 18 u ta' Erin Serracino-Inglott u ta' \u0120u\u017c\u00e8 Aquilina fis-seklu 20.", "Filwaqt li dawn ix-xog\u0127lijiet lessikografi\u010bi kbar huma apprezzati ferm, hemm o\u0127rajn li, g\u0127al diversi ra\u0121unijiet (fosthom g\u0127aliex mhumiex ippubblikati), g\u0127adhom mhumiex mag\u0127rufa daqstant, la fi\u010b-\u010brieki akkademi\u010bi u wisq inqas fost il-pubbliku \u0121enerali.", "Fosthom hemm dizzjunarju u te\u017cawru ta' Michael Agius.", "Profil bijografiku ta' Michael Agius", "Michael (Mikiel) Agius, l-iben wa\u0127dieni ta' Elisa u Spiru Agius (li kien \u0127addied) kellu \u0127ajja movimentata \u0127afna.", "Twieled \u0126al Qormi fis-16 ta' Di\u010bembru tal-1896 u miet fit-2 ta' Ottubru tal-1984.", "Fl-1917, Michael Agius u Assweru Scicluna \u2013 it-tnejn li huma g\u0127alliema fil-primarja ta' Bormla \u2013 waqqfu l-Cospicua Scout Group.", "Fl-1919 Agius i\u017c\u017cewwe\u0121 lil Pawlina mwielda Abdilla u, wara ftit, marru jg\u0127ixu Ruma.", "Hemm martu kienet tg\u0127allem l-Ingli\u017c filwaqt li hu kien jittradu\u010bi l-korrispondenza tal-Banca Commerciale di Roma mit-Taljan g\u0127all-Ingli\u017c u vi\u010beversa.", "Agius kellu \u017cew\u0121 subien: il-kbir \u2013 Joe \u2013 twieled l-Italja filwaqt li Carol twieled Malta.", "Kemm dam l-Italja kien ukoll il-korrispondent ta' The Daily Malta Chronicle kif ukoll it-te\u017corier talAsso\u010bjazzjoni Maltija ta' Ruma.", "Kellu \u0127ila kbira fis-seng\u0127a tas-sinktib (shorthand); fil-fatt fl-1922 ippubblika l-Agius's Three Letter Commercial Code.", "Il-kapa\u010bitajiet tieg\u0127u f'dan il-qasam kienu essenzjali biex jirrapporta l-kelmtejn li kien g\u0127amel l-ewwel Prim Ministru Malti, Joseph Howard, fost o\u0127rajn, waqt ikla f'La Rinascente fl-24 ta' Settembru tal-1923.", "\u010aertu diskors li, skont ir-rapport ta' Agius, kien qal Howard, \u0121ie mbag\u0127ad interpretat b\u0127ala irredentist u wasslu sa\u0127ansitra biex jirri\u017cenja.", "Fil-gazzetti lokali b\u0127al The Daily Malta Chronicle u Il Popolo di Malta kien qam kjass s\u0127i\u0127 u fil-fatt je\u017cistu diversi rapporti konfli\u0121\u0121enti dwar dak li \u0121ara dakinhar tal-ikla f'La", "Agius irritorna Malta g\u0127al \"Complimetary luncheon in honour of Mr M. Agius at the Westminster Hotel, Wednesday October 17th 1923\" (Ara t-tieni xbieha) b\u0127ala l-mistieden ta' Sir Gerald Strickland u beda ja\u0127dem b\u0127ala accountant mal-Forzi Armati Britanni\u010bi f'Malta.", "Agius studja l-G\u0127arbi wa\u0127du u g\u0127alkemm ma kienx jitkellem il-lingwa b'mod profi\u010bjenti, kien kapa\u010bi jaqraha u jifhimha.", "Kien \u0127abib ta' Patri Dijonisju Mintoff O.F.M., Patri Dwardu Fenech O.S.A. u Ninu Cremona.", "Kellu wkoll kuntatti ma' Pietru Pawl Saydon.", "Agius huwa l-awtur ta' tliet rumanzi, mi\u017cmuma fit-taqsima tal-Melitensia fil-Librerija tal-Universit\u00e0, li g\u0127adu mhuwiex mag\u0127ruf meta kitibhom.", "Dawn huma: \u0126asad li \u017bara', Is-Sur\u0121ent Pawlu Barbara, jew, Kif Ta\u0127dem il-Puluzija [sic] u Il-Kur\u010bifiss tal-Imnara: \u0120rajja Spanjola.", "Kien ukoll kontributur firrivista Il-Malti b'\u017cew\u0121 poe\u017ciji, re\u010bensjoni u \u0127ames studji lingwisti\u010bi.", "Dizzjunarju tal-Lsien Malti [sic] \u2013 Id-dizzjunarju ta' Michael Agius", "\u0126arsa lejn il-\"Kotba li Qdewni\" f'Il-Miklem Malti ta' Erin Serracino-Inglott (ix) u l-biblijografija tal-Maltese-English Dictionary ta' \u0120u\u017c\u00e8 Aquilina (xxv) \u2013 i\u017c-\u017cew\u0121 xog\u0127lijiet monumentali li huma l-aktar imfittxija \u2013 tikxef li minkejja li \u0121ie ppre\u017centat lill-Universit\u00e0 ta' Malta fl-197812, i\u017c\u017cew\u0121 lessikografi ma jirreferux g\u0127ad-dizzjunarju ta' Michael Agius li sal-lum g\u0127adu manuskritt mhux ippubblikat.", "Fil-fatt dan hu l-akbar xog\u0127ol ta' Agius.", "Dizzjunarju tal-Lsien Malti [sic] \u0121ie ppre\u017centat lil-Librerija tal-Universit\u00e0 ta' Malta fit-12 ta' Jannar tal-1978 (flimkien ma' Ms. 310 Ftit Sinonomi w Antonomi Maltin [sic] u Ms. 311 Dictionary for Commercial Correspondence), u llum jinsab fid-Dipartiment tal-Arkivji u l-Kollezzjonijiet Spe\u010bjali tal-Universit\u00e0 ta' Malta katalogat b\u0127ala Ms. 312.", "Minn dak li \u0127are\u0121 minn intervista li g\u0127amilt lin-neputijiet ta' Agius, jidher li kien di\u0121\u00e0 qed ja\u0127dem fuq id-Dizzjunarju sa minn qabel l-1961, is-sena li fiha rtira mix-xog\u0127ol, u spi\u010b\u010ba jittajpjah qabel l-1970.", "Madankollu, anke jekk id-data tal-pre\u017centazzjoni lil-Librerija tal-", "Universit\u00e0 tittie\u0127ed b\u0127ala d-data ta' meta tlesta, xorta wa\u0127da jibqa' l-ewwel dizzjunarju MaltiMalti komplet mag\u0127ruf sa issa.", "Dan g\u0127aliex sal-1978, Erin Serracino-Inglott kien g\u0127adu kemm ippubblika l-\u0127ames volum (J-L) ta' Il-Miklem Malti.", "Dizzjunarju tal-Lsien Malti [sic] (Ara t-tielet xbieha) fih b'kollox 868 karta sfajra d-daqs ta' foolscap mi\u0121bura f'erba' volumi \u2013 A-G\u0126; H-L; M-Q; R-\u017b \u2013 kollha miksija bi brown paper xi ftit \u0127oxna bi klippa fuqha biex tehme\u017c il-karti kollha flimkien.", "It-test tad-dizzjunarju huwa ttajpjat fuq ir-recto filwaqt li dak li hemm fuq il-verso \u2013 li m'g\u0127andu xejn x'jaqsam maddizzjunarju \u2013 huwa ingassat.", "Fi \"D\u0127ul il-Ktieb\" (Dizzjunarju 1) Agius jistqarr li kien id-diskors li g\u0127amel Ninu Cremona dwar il-Malti safi fl-ewwel ta' Marzu 1925, li qanqlu biex jibda ja\u0127dem fuq id-dizzjunarju.", "Agius jis\u0127aq fuq il-\u0127tie\u0121a li kienet tin\u0127ass g\u0127al dizzjunarju monolingwi tal-Malti u dan g\u0127al diversi ra\u0121unijiet.", "Isemmi, pere\u017cempju, li l-livell tal-Malti kien qed jarah \"bil-bosta ag\u0127ar minn ta' snin ilu\" (Dizzjunarju 1) kif ukoll li l-kitba kienet qed tkun \"mg\u0127obbija b'\u0127afna kliem barrani (li bosta drabi ma jinftihemx) meta di\u0121\u00e0 g\u0127andna tag\u0127na u g\u0127aldaqshekk \u0127afna kliem Malti qieg\u0127ed jintesa u jintilef u meta xi flien ifettillu jda\u0127\u0127al xi kelma minsija jsej\u0127ulha arkajka.\"", "(Dizzjunarju 1) G\u0127aldaqstant i\u017cid li g\u0127amel kulma seta' biex idomm mhux biss il-kliem \"minsi\" u \"qadim\" imma wkoll dak modern.", "Huwa jfakkar lill-qarrejja li ftit li xejn kellu g\u0127ajnuna billi ma kienx g\u0127adu je\u017cisti dizzjunarju Malti-Malti qabel tieg\u0127u.", "Fl-a\u0127\u0127ar jistqarr li j\u0127ossu sodisfatt li witta t-triq g\u0127al min jit\u0127ajjar jag\u0127mel xog\u0127ol simili fil-futur u lil dawn jirringrazzjahom minn qabel tal-i\u017cbalji li jistg\u0127u jsewwulu kif ukoll talli j\u017cidu xi kliem li jkun \u0127ari\u0121lu minn mo\u0127\u0127u.", "Agius jinnota li d-dizzjunarju tieg\u0127u \"ma jaqbilx g\u0127alkollox fit-taqsim tieg\u0127u ma' dizzjunarji o\u0127rajn \u2013 Maltin u t'ilsna o\u0127rajn \u2013\" (Dizzjunarju 1) u l-iskop ta' dan hu li j\u0127affef dejjem aktar ix-xog\u0127ol tal-utent.", "Fil-ka\u017c tal-verbi, ng\u0127idu a\u0127na, ma jag\u0127tix biss il-mamma u lforom (jew kif isej\u0127ilhom hu l-\"g\u0127amliet\") derivati, imma wkoll il-parti\u010bipju passiv u limperattiv fis-singular u l-plural, g\u0127aliex kien jaf tajjeb li minnu mbag\u0127ad l-utent jista' jsawwar il-verbi fl-indikattiv.", "Fil-lemma kiteb, pere\u017cempju, hemm \"KITEB (V1) (ikteb, iktbu) (miktub, uba, ubin) (INKITEB V7)\".", "Meta ji\u0121i g\u0127an-nomi, imbag\u0127ad, jag\u0127ti, dejjem skont il-ka\u017c, il-maskil, il-femminil jew ilfarrad wa\u0127dieni, il-plural mag\u0127dud, l-g\u0127add imtenni, il-kollettiv u d-diminuttiv.", "Fil-ka\u017c ta' difer, ng\u0127idu a\u0127na, hemm \"dwiefer, diffrejn [sic], dwejfer\", kollha mmarkati bit-taqsiriet li jirreferu g\u0127all-g\u0127amla morfolo\u0121ika tan-nom.", "G\u0127all-a\u0121\u0121ettivi, imbag\u0127ad, jag\u0127ti l-maskil u linflessjonijiet fil-femminil u fil-plural kif ukoll il-komparattiv u d-diminuttiv meta je\u017cistu.", "Il-lessikografija ta' Agius hija aktar preskrittiva milli deskrittiva.", "Dan jidher, ng\u0127idu a\u0127na, f'dak li kiteb dwar il-plural tal-parti\u010bipji passivi fejn g\u0127alkemm ja\u010b\u010betta l-fatt li \u017c-\u017cew\u0121 suffissi tal-plural \"-a\" u \"-in\", pere\u017cempju fi mnikkta u mnikktin, ilhom sew jintu\u017caw, ma jag\u0127tihomx it-tnejn g\u0127aliex hu tal-fehma li dawk li jispi\u010b\u010baw bis-suffiss \"-a\" mal-mog\u0127dija tassnin g\u0127ad i\u0121ibu lill-o\u0127rajn fix-xejn.", "G\u0127aldaqstant, billi huwa kontra l-u\u017cu ta' dan is-suffiss g\u0127allplural, jag\u0127\u017cel li ma j\u0121ibux fid-dizzjunarju u ji\u0121\u0121ustifika din id-de\u010bi\u017cjoni billi jg\u0127id li \"\u2026 je\u0127ti\u0121ilna \u0127afna li ninqdew bil-VERU plural.\"", "(Dizzjunarju, 2)", "L-attitudni ta' Agius lejn il-kliem li mhuwiex ta' nisel Semitiku hi aktarx negattiva.", "Kliem b\u0127al dan iqieg\u0127du fil-parentesi u dan ifisser li \"g\u0127andna ninqdew bih fil-bog\u0127od\" (Dizzjunarju, 2).", "Ng\u0127idu a\u0127na g\u0127al-lemma g\u0127ada jag\u0127ti \"drawwa, tidrija, diri, u\u017cu, (u\u017canza, abitudni, prattika)\".", "Madankollu, fost il-kelmiet ewlenin (headwords) f'dan il-ktieb il-kliem hemm ukoll: boj, ixxejkjat [sic], ke\u010b\u010bapp [sic] u liv li juru li minkejja li Agius jista' jitqies b\u0127ala purist \u2013 l-aktar min\u0127abba l-ideat li jesponi fi \"D\u0127ul il-Ktieb\" kemm g\u0127at-Te\u017cawru u kemm g\u0127ad-Dizzjunarju i\u017cda wkoll min\u0127abba \u010berti g\u0127a\u017cliet li g\u0127amel fi\u017c-\u017cew\u0121 xog\u0127lijiet \u2013 dawn ilkelmiet ewlenin juru li kien ukoll konxju li l-fatt li lingwa tissellef il-vokabolarju li te\u0127tie\u0121 minn ilsna o\u0127ra huwa parti mill-pro\u010bess naturali tal-i\u017cvilupp tag\u0127ha.", "Il-kompilatur i\u0127addem ukoll sistema ta' taqsir il-kliem biex ma jtawwalx i\u017c\u017cejjed flistampa.", "B'kollox ju\u017ca 34 taqsira fosthom \"v. 1\" \u2013 \"v. 10\" g\u0127all-g\u0127axar forom tal-verb; \"A\" g\u0127al", "\"a\u0121\u0121ettiv\"; \"Av\" g\u0127al \"Avverbju (parti\u010belli)\"; \"\u010a\" g\u0127al \"\u010aekkieni (diminuttiv)\"; \"F\" g\u0127al \"G\u0127add", "Farrad (singular)\"; \"N\" g\u0127al \"Nom\"; \"R\" g\u0127al \"\u0120ens ir-ra\u0121el (maskil/maskulin)\"; \"M\" g\u0127al \"\u0121ens il-mara (femminil)\"; \"P/A\" g\u0127al \"Parti\u010bipju/A\u0121\u0121ettiv\"; \"Ppr\" g\u0127al \"Parti\u010bipju Pre\u017cent\"; \"PP\" g\u0127al \"Parti\u010bipju Passat\"; u \"VI\" u \"VT\" g\u0127all-verb intransittiv u transittiv.", "B\u0127ala parti minn dan id-dizzjunarju, Agius jinkludi wkoll noti grammatikali, ng\u0127idu a\u0127na dwar l-appostrofu, l-imperattiv u n-nom mimmat ta\u0127t l-ittri A, I u N rispettivament kif ukoll dwar l-ittra \"g\u0127\" fil-bidu, fin-nofs jew b\u0127ala l-a\u0127\u0127ar konsonanti tal-g\u0127erq ta\u0127t l-ittra G\u0126 biex jg\u0127in lill-qarrej \"jikteb tajjeb u kif titlob il-grammatika\" (Dizzjunarju, 3).", "Ir-raba' xbieha \u2013 e\u017cempju ta' pa\u0121na mid-dizzjunarju", "Il-\u0127ames xbieha \u2013 e\u017cempju ta' pa\u0121na mid-dizzjunarju", "Ftit Sinonomi w Antonomi Maltin [sic] \u2013 It-te\u017cawru ta' Michael Agius", "Ftit Sinonomi w Antonomi Maltin [sic], l-ewwel te\u017cawru tal-Malti mag\u0127ruf sa issa, huwa manuskritt katalogat Ms. 310.", "Anke dan ix-xog\u0127ol, ftit li xejn g\u0127adu ng\u0127ata importanza mill-akkademi\u010bi Maltin.", "Il-manuskritt imsemmi jag\u0127mlu referenza g\u0127alih Joe Felice-Pace (Agius Te\u017cawru 1 ed, iv), Marc Tanti (10) u Dwayne Ellul (51).", "Hu mqassam fi tliet partijiet: \u017cew\u0121 volumi li bejniethom kemm kemm jaqb\u017cu t-tliet mitt pa\u0121na ttajpjata fuq karta tag\u0127ti filblu daqs ta' pitazz (A5), kif ukoll sitta u g\u0127oxrin karta mehmu\u017ca flimkien li fuqhom hemm", "ittajpjata r-revi\u017cjoni tal-ittra \"t\".", "Is-sitt xbieha", "Fit-tliet bi\u010b\u010biet ta' dan il-manuskritt hemm ukoll korrezzjonijiet li saru bil-linka blu.", "Ixxog\u0127ol jikkonsisti fi \"D\u0127ul il-Ktieb\" u t-te\u017cawru fih innifsu, u ma hemm ebda appendi\u010bi.", "Itte\u017cawru ta' Agius huwa mqassam alfabetikament u dejjem maqsum f'\u017cew\u0121 kolonni: tax-xellug merfug\u0127a g\u0127as-sinonimi u tal-lemin g\u0127all-antonimi.", "Kull entrata f'xi na\u0127a minn dawn dejjem tibda bil-kelma ewlenija mag\u0127mula biss minn ittri kapitali (Ara s-seba' xbieha).", "Is-seba' xbieha \u2013 \u0126ajr lid-Dipartiment u l-Kollezzjonijiet tal-Universit\u00e0 ta' Malta.", "Kemm minn kif jidher sew f'dan il-manuskritt kif ukoll skont Felice-Pace, \"Agius kien jaf ilMalti tajjeb u g\u0127alhekk ix-xog\u0127ol tieg\u0127u ji\u017cg\u0127ed kemm fis-sinonimi u kemm fl-antonimi\" (\"Kelmtejn Qabel\" iv).", "L-g\u0127an tieg\u0127u li jikkonserva l-kliem arkajk, mistqarr fi \"D\u0127ul il-Ktieb\" g\u0127ad-Dizzjunarju tal-Lsien Malti (1), jidher hawn ukoll, tant li minn kampjun ta' 33 kelma ewlenija hemm 6 biss li huma ta' nisel Romanz u l-bqija huma kollha ta' nisel Semitiku.", "Lentrati nnifishom ukoll jirriflettu din ix-xejra, g\u0127aliex fil-kampjun ma nstabet ebda kelma ta' nisel Ingli\u017c.", "Meta wie\u0127ed iqis li dan ix-xog\u0127ol sar qabel l-1978, meta Erin Serracino-Inglott, filvolumi li kien la\u0127aq ippubblika mill-Miklem, kien di\u0121\u00e0 rre\u0121istra g\u0127add ta' kliem ta' nisel Ingli\u017c, jidher li ma hemmx rappre\u017centanza xierqa ta' din l-g\u0127ajn li minnha wkoll xorob il-Malti.", "Fi \"D\u0127ul il-Ktieb\" g\u0127at-Te\u017cawru, Agius jibda billi jfisser il-kelmiet ta' nisel Grieg", "\"sinonomu\" [sic] \u2013 \"kelma li tfisser b\u0127al wa\u0127d'o\u0127ra jew li g\u0127oddha tfisser b\u0127alha\" (Ftit Sinonomi 1) u \"antonomu\" [sic] \u2013 \"kelma li tfisser il-maqlub t'o\u0127ra\" (Ftit Sinonomi 1).", "Il\u0121abbar jag\u0127milha \u010bara li dan ix-xog\u0127ol mhux \u0127lief damma ta' sinonimi u antonimi u mhux dizzjunarju veru u proprju; u dan g\u0127al diversi ra\u0121unijiet, fosthom: in-nuqqas tat-tifsir kollu talkliem; in-nuqqas ta' fra\u017cijiet (jew kif isej\u0127ilhom hu \"frejje\u017c\") u idjomi; u n-nuqqas ta' kliem li ma hemmx antonimi g\u0127alih.", "I\u0121ib l-e\u017cempju li g\u0127all-kelma \"\u017ciemel\" ma tin\u0121iebx l-iktar tifsira komuni, dik ta' bhima b'erba' saqajn u l-bqija, i\u017cda jin\u0121ieb tifsir ie\u0127or li g\u0127alih sab sinonimi u antonimi.", "Fil-fatt, hu u jinnota li g\u0127al bosta kliem ewlieni sab sinonimi li jistg\u0127u jitqiesu hekk biss min\u0127abba l-valur figurattiv tag\u0127hom, jer\u0121a' j\u0121ib b\u0127ala e\u017cempju l-kelma \"\u017ciemel\" (ta' \u0127ila, bravu, kapa\u010bi, e\u010b\u010b.) u \"\u0127mar\" (rasu qarg\u0127a, injorant, stuptu [sic], e\u010b\u010b.) tant li jqishom ukoll b\u0127ala antonimi.", "Huwa jfakkar li l-bniedem figurattivament jasal biex ixebbah, pere\u017cempju, karattru ta' bniedem ma' dak ta' xi annimal b\u0127all-\u0127an\u017cir u \u017c-\u017crin\u0121, biex ma nsemmux ukoll il\u0127xejjex, b\u0127all-\u0121idra u l-\u0127assa, u l-frott, b\u0127all-\u0127aw\u0127a u l-bajtra.", "Agius jidher li kien mg\u0127arraf sew bil-kurrenti ta' ideat lingwisti\u010bi dwar is-sinonimija u lantonimija sa qabel l-1978, meta ppre\u017centa l-manuskritt lill-Universit\u00e0.", "Dan jo\u0127ro\u0121 l-aktar meta juri li jaqbel mal-\"g\u0127orrief ta' ilsna barranin [li] ig\u0127idu li ma jistax ikun hemm sinonimi\"", "Il-fehma tieg\u0127u jirfidha billi jislet \u0127ames entrati b\u0127ala e\u017cempji \u2013 \"ma\u0127mu\u0121\", \"naddaf\", \"nadif\", \"da\u0127aq\" u \"tbissem\" \u2013 li juru li tabil\u0127aqq it-tifsir ta' kull wa\u0127da minnhom ftit jew wisq ivarja minn tas-sinonimi tag\u0127ha.", "Min-na\u0127a l-o\u0127ra, i\u017cda, jirrikonoxxi l-fatt li lsien ikollu wkoll \"sinonimi tassew\" (Ftit Sinonomi 1).", "Fost xi e\u017cempji ta' dawn jag\u0127ti: \"domanda \u2013 mistoqsija\"; \"risposta \u2013 twe\u0121iba\"; \"adura \u2013 qiem\"; \"fjur \u2013 warda, l-a\u0127jar, il-qalba, l-itjeb, lifjen\".", "Madankollu, Agius jag\u0127milha \u010bara daqs il-kristall li g\u0127alih dawn \"mhumiex sinonimi i\u017cda traduzzjoni jew barbari\u017cmi\".", "Fl-a\u0127\u0127ar \u017cew\u0121 paragrafi ta' dal-kelmtejn introduttivi g\u0127at-te\u017cawru tieg\u0127u, Agius jistqarr xewqtu li dan it-te\u017cawru jkun g\u0127odda siewja g\u0127al idejn il-kittieba u jittama wkoll li dan ix-xog\u0127ol li \"tista' tg\u0127id, inbeda mix-xejn\", bl-imperfezzjonijiet tieg\u0127u \"ikun ta' siwi g\u0127allistudju\u017ci tal-Malti\" (Ftit Sinonomi 2).", "It-tmien xbieha \u2013 e\u017cempju ta' pa\u0121na mit-te\u017cawru \u2013 \u0126ajr lid-Dipartiment tal-Arkivji u l-Kollezzjonijiet Spe\u010bjali tal-Universit\u00e0 ta' Malta.", "Id-disa' xbieha \u2013 e\u017cempju ta' pa\u0121na mit-te\u017cawru", "G\u0127eluq", "Kif jidher \u010bar, l-g\u0127an ta' din il-kitba mhuwiex xi studju dettaljat fuq il-kontribut lessikografiku ta' Michael Agius.", "Dak jil\u0127aq isir aktar 'il quddiem.", "Xtaqt biss li ner\u0121a' ntella' xi ftit fil-wi\u010b\u010b temi lessikografi\u010bi li, bil-kontra ta' dak li kien ji\u0121ri fl-ewwel snin li fih kienet to\u0127ro\u0121 din ir-rivista u anke ftit wara, illum il-\u0121urnata donnhom ing\u0127ataw il-\u0121enb.", "Xtaqt ukoll li ji\u0121u apprezzati g\u0127al dak li huma x-xog\u0127lijiet lessikografi\u010bi msemmija hawn fuq li ta' min jissottolinja, kienu talewwel, u allura l-kompilatur ma kellux mudelli lokali fuqiex jimxi.", "Fuq kollox xtaqt infakkar ilpersuna\u0121\u0121 ta' Michael Agius biex b\u0127al kull min \u0127adem qatig\u0127 u bi m\u0127abba g\u0127al ilsienna, ma", "jintesiex.", "\u0126ajr lin-neputijiet ta' Michael Agius talli qasmu mieg\u0127i \u0127afna mill-punti u r-ritratti mi\u0121juba filprofil bijografiku, lil Toni Cortis u lil Joe Borg tal-inkora\u0121\u0121iment sa ma sibt \u0127jiel li wassalni biex insib lil dawn id-dixxendenti ta' Agius kif ukoll lis-Sa Mary Samut-Tagliaferro mid-Dipartiment tal-Arkivji u l-Kollezzjonijiet Spe\u010bjali tal-Universit\u00e0 ta' Malta g\u0127ar-ritratti tal-pa\u0121ni ta' \u0121ewwa mit-Te\u017cawru u d-Dizzjunarju.", "Fuq kollox nixtieq nirringrazzja lid-dixxendenti kollha ta' Agius talli tawni l-permess nippubblika l-istess ritratti."], "category": "nonfiction", "url": "https://academia.edu", "source": "Extracted from Harsa_hafifa_lejn_l_ewwel_dizzjunarju_Ma.docx"}
{"text": ["IL-FUNZJONI AVVERBJALI FIL-MALTI", "Da\u0127la", "Tradizzjonalment l-avverbju hu mag\u0127ruf b\u0127ala l-parti tad-diskors li tispe\u010bifika jew timmodifika t-tip ta' azzjoni tal-verb.", "Madankollu l-avverbji jistg\u0127u wkoll jimmodifikaw elementi li ma jaqg\u0127ux ta\u0127t il-verb, pere\u017cempju l-a\u0121\u0121ettivi, It-tifla \u0127elwa immens, ilprepo\u017cizzjonijiet, Tela' 'l fuq i\u017c\u017cejjed, u sa\u0127ansitra avverbji o\u0127ra, Kiber wisq malajr (Brother Henry 190).", "B\u0127alma jispjega Crystal (8), dan il-grupp ta' kliem sar etero\u0121enju billi \u017cdied mieg\u0127u g\u0127add ta' tipi ta' kliem differenti, ng\u0127idu a\u0127na, intensifikaturi b\u0127al tassew.", "Fi kliem ie\u0127or, l-avverbju hu dak li jimmodifika kull element tas-sentenza, inklu\u017c is-sentenza s\u0127i\u0127a, g\u0127all-kuntrarju tal-a\u0121\u0121ettiv li jimmodifika biss in-nom.", "L-avverbju jista' jimmodifika wkoll fra\u017cijiet jew anki sentenzi s\u0127a\u0127, skont jekk ji\u0121ix integrat bejn l-elementi differenti tas-sentenza u jimmodifika wie\u0127ed jew tnejn minnhom biss, jew jekk ji\u0127ux ilforma ta' sentenza subordinata avverbjali u b'hekk jimmodifika s-sentenza prin\u010bipali kollha.", "Fil-ka\u017c tal-Malti ma sarx \u0127afna studju fuq l-avverbji.", "Fil-fatt \u0127afna grammati\u010bi (Cachia 125-29; Cremona 229-300; Sutcliffe 193-199; Brother Henry 190-91) kemm isemmuhom fuq fuq u jinnutaw li jinqasmu, fost l-o\u0127rajn, f'avverbji ta\u017c-\u017cmien, b\u0127al g\u0127ada, f'tal-post, b\u0127al hemm, f'tal-mod, b\u0127al bil-mod, f'tal-kwantit\u00e0/grad, b\u0127al immens, f'tan-negazzjoni, b\u0127al ma \u2026 xejn, jew f'tal-mistoqsija, b\u0127al kif.", "\u0126afna grammati\u010bi bikrin (Cremona 228-30; Brother Henry 190; Zarb 294) iqisu l-avverbju fil-Malti b\u0127ala", "kategorija grammatikali li taqa' ta\u0127t il-parti\u010bella.", "L-iskop ta' din it-te\u017ci hija li nfittex ilkun\u010bett tal-avverbju fiex jissarraf fil-Malti u kif i\u0121ibu ru\u0127hom il-kliem u l-fra\u017cijiet kollha li", "jaqg\u0127u ta\u0127t din il-kategorija.", "Biex nag\u0127mel dan, l-ewwel se nibda billi ni\u010b\u010bara l-kun\u010bett tal-avverbiju billi nesplora kif ji\u0121i u\u017cat fid-deskrizzjoni grammatikali ta' lingwi differenti.", "G\u0127a\u017cilt li niffoka fuq tliet lingwi, l-Ingli\u017c, it-Taljan u l-G\u0127arbi, u nara kif l-avverbju jidher f'dawn il-lingwi biex b'hekk inkun nista' nqabbel id-differenzi u s-similaritajiet interlingwisti\u010bi.", "G\u0127a\u017cilt dawn it-tliet lingwi l-g\u0127aliex min\u0127abba li g\u0127andhom tradizzjoni twila u estensiva ta' ri\u010berka grammatikali u min\u0127abba li fl-istorja lingwistika ta' pajji\u017cna, dawn it-tliet ilsna kellhom l-aktar kuntatt ma' tag\u0127na u allura setg\u0127u jaffettwawh b'xi mod jew ie\u0127or.", "Fejn jid\u0127lu t-transliterazzjonijiet bl-G\u0127arbi ma stajtx nag\u0127ti l-gloss b\u0127alma hu mistenni min\u0127abba li l-kotba li kont qed nikkonsulta ma taw l-ebda \u0127jiel tal-elementi individwali tas-sentenza, anzi \u0127afna drabi l-e\u017cempji li kienu jag\u0127tu kienu bl-G\u0127arbi biss, allura kienet sfida g\u0127alija, li ma naqrax bl-G\u0127arbi biex neqleb l-e\u017cempji bl-alfabett Latin u biex nipprova nsib it-tifsira ta' kull kelma individwali li kienet u\u017cata.", "Fejn kien hemm b\u017conn biex il-punt li nkun qed niddiskuti jo\u0127ro\u0121 akar \u010bar, ni\u017c\u017cilt ukoll il-kategorija grammatikali tat-transliterazzjoni.", "Fejn jid\u0127lu l-e\u017cempji, fejn \u0127assejt li kelli ni\u0121bed l-attenzjoni lejn xi parti partikolari ta' sentenza jew fra\u017ci li kont qed in\u0121ib b\u0127ala e\u017cempju, g\u0127amilt dan billi qtajt linja ta\u0127tha.", "Kritika tal-Letteratura", "L-Avverbju fl-Ingli\u017c", "Il-formazzjoni tal-avverbju", "Biber et al. (539-40) jg\u0127idu li l-avverbju fl-Ingli\u017c jista' jissawwar b'wie\u0127ed minn erba' modi prin\u010bipali.", "Fosthom hemm, l-ewwel nett, l-avverbji sempli\u010bi li huma kelma wa\u0127da u mhumiex mag\u0127mulin minn tag\u0127qid ta' \u017cew\u0121 elementi jew xi forma ta' derivazzjoni blaffiss.", "Dan il-grupp jinkludi kliem b\u0127al well, soon, here u quite.", "\u010aerti avverbji sempli\u010bi jidhru li jkunu \u0121ejjin minn xi klassi ta' kliem o\u0127ra; ng\u0127idu a\u0127na hard hija avverbju fil-fra\u017ci to work hard imma tista' tkun ukoll a\u0121\u0121ettiv meta u\u017cata fis-sens ta' A hard piece of wood filwaqt li up tista' titqies b\u0127ala prepo\u017cizzjoni f'\u010berti ka\u017cijiet, pere\u017cempju He moved up the ladder.", "Il-kelma yesterday tista' tintu\u017ca b\u0127ala avverbju fis-sentenza We went out yesterday u b\u0127ala nom fis-sentenza Yesterday was a beautiful day.", "Madankollu hawn min jargumenta li kliem b\u0127al yesterday fil-fatt huwa dejjem nom li jista' jie\u0127u l-funzjoni ta' avverbju.", "Din l-idea ta' kategoriji grammatikali o\u0127rajn li jiffunzjonaw b\u0127ala avverbji tg\u0127odd g\u0127al kull klassifikazzjoni o\u0127ra.", "Fuq dan, hemm ukoll l-avverbji li ori\u0121inarjament kienu komposti minn \u017cew\u0121 elementi i\u017cda bi\u017c-\u017cmien il-kun\u010betti separati ma baqg\u0127ux jintg\u0127arfu b\u0127ala tnejn i\u017cda fil-mo\u0127\u0127 talkelliem nattiv dawn il-kun\u010betti twa\u0127\u0127du.", "Ta\u0127t dan il-grupp jaqa' l-kliem b\u0127al already, li \u0121ejja minn all + ready.", "L-avverbju kompost jissawwar bit-tag\u0127qid ta' \u017cew\u0121 elementi jew i\u017cjed f'kelma wa\u0127da.", "L-avverbji komposti m'g\u0127andhomx jit\u0127alltu mal-avverbji derivati li jiffurmaw permezz talg\u0127aqda ta' suffiss ma' zokk a\u0121\u0121ettivali.", "L-aktar suffiss produttiv fl-Ingli\u017c huwa \u2013ly, ng\u0127idu a\u0127na, l-a\u0121\u0121ettiv quick isir quickly.", "Il-produttiv\u00e0 ta' din il-forma twassal biex din ilkategorija tkun miftu\u0127a \u0127afna, ji\u0121ifieri dan il-mekkani\u017cmu jintu\u017ca f'kull re\u0121istru u jinfirex fuq kull tip ta' a\u0121\u0121ettiv.", "I\u017cda, il-fatt li kelma tkun tispi\u010b\u010ba bil-ly ma jfissirx li hija awtomatikament avverbju min\u0127abba li hemm kliem li jag\u0127mel parti minn xi kategorija o\u0127ra, ng\u0127idu a\u0127na l-a\u0121\u0121ettiv, li kumbinazzjoni jispi\u010b\u010ba bil-ly ukoll, pere\u017cempju beastly, cowardly, jew deadly.", "Madankollu dawn malajr jintg\u0127arfu mill-avverbji min\u0127abba li dawn g\u0127andhom funzjoni attributtiva u predikattiva, b\u0127alma naraw fis-sentenza 'The deadly dose of poison' filwaqt li l-avverbji m'g\u0127andhomx dawn il-funzjonijiet.", "Dan il-punt jo\u0127ro\u0121 tajjeb il-fatt li l-forma mhix dejjem relevanti biex tag\u0127mel avverbju imma hija l-funzjoni, dik li timmodifika verb, jew \u0121ieli xi kategorija o\u0127ra, li tag\u0127mel kelma, fra\u017ci jew sentenza avverbjali.", "Hemm ukoll avverbji li m'g\u0127andhomx il-ly, b\u0127al well jew hard, jew inkella avverbji li jispi\u010b\u010baw bil-ly li di\u0121\u00e0 kellhom il-ly qabel ma ng\u0127aqdu mas-suffiss avverbjali, li f'dan ilka\u017c ji\u0121i derivazzjoni \u017cero, ji\u0121ifieri li ma \u017c\u017cid xejn mal-forma a\u0121\u0121ettivali, pere\u017cempju, filkelma weekly li ma ti\u0121ix *weeklily imma tibqa' kif inhi.", "Madankollu \u2013ly mhuwiex l-uniku suffiss li jista' jibni l-avverbji; hemm ukoll is-suffiss \u2013wise li jmur ma' \u010berti nomi, ng\u0127idu a\u0127na, pricewise, kif ukoll \u2013wards li wkoll imur ma' nomi, pere\u017cempju, homewards, jew ma' prepo\u017cizzjonijiet, pere\u017cempju, downwards.", "Fuq kollox, hemm dawk il-fra\u017cijiet li jintu\u017caw b\u0127ala avverbji u rari li l-kostitwenti tal-fra\u017ci j\u017commu t-tifsira indipendenti tag\u0127hom, pere\u017cempju sort of, kind of, of course jew at last.", "Wie\u0127ed jista' jargumenta li dan il-grupp jixbah lill-avverbji komposti imma li l-komposti jiddeskrivu l-mod jew i\u017c-\u017cmien ta' kif jew meta se\u0127\u0127et l-azzjoni, il-fra\u017cijiet li ma jbiddlux il-forma tag\u0127hom jimmodifikaw il-grad jew il-kwalit\u00e0 tal-avverbju jew b'xi mod jaffettwa \u010b\u010bertezza.", "Deskrizzjoni skont il-kategoriji semanti\u010bi", "Il-grammati\u010bi mhux kollha jaqblu e\u017catt f'kif g\u0127andhom jinqasmu l-avverbji u l-avverbjali.", "Per\u00f2 \u0127afna minnhom (Quirk et al. 479; Biber et al. 552-54; Chalker 190) jaqblu fil-bi\u010b\u010ba l-kbira fuq dawn il-kategoriji t'hawn isfel:", "L-avverbji tal-post juru l-po\u017cizzjoni, ng\u0127idu a\u0127na, upright, id-direzzjoni, ng\u0127idu a\u0127na, to the left jew id-distanza, ng\u0127idu a\u0127na, far away u jistg\u0127u joqog\u0127du b\u0127ala avverbji jew jing\u0127aqdu ma' a\u0121\u0121ettivi o\u0127ra, b\u0127al fil-ka\u017c tal-kelma far-reaching (Biber et al. 552). b) \u017bmien", "L-avverbji ta\u017c-\u017cmien jistg\u0127u juru informazzjoni dwar il-waqt, then \u2026 then, il-frekwenza, always, il-tul, infinitely jew anki r-relazzjoni, already.", "Avverbju wie\u0127ed ta\u017c-\u017cmien jista' jid\u0127ol f'iktar minn kategorija temporali wa\u0127da; pere\u017cempju f'He is in the office all morning, all morning tista' turi kemm frekwenza, g\u0127ax tispjega li kull filg\u0127odu jkun fluffi\u010bju, kif ukoll it-tul tal-azzjoni.", "L-istess avverbju f'kategorija wa\u0127da jista' jfisser affarijiet differenti skont il-kuntest; pere\u017cempju, always tista' tintu\u017ca fis-sens ta' drawwa, b\u0127al fissentenza He always takes sugar with his tea jew ta' xi \u0127a\u0121a kontinwa, b\u0127al fis-sentenza He has always liked pickles (Biber et al. 553).", "L-avverbji tal-mod fl-Ingli\u017c huma dawk li \u0127afna drabi jispi\u010b\u010ba bis-suffiss \u2013ly b\u0127al mhu slowly, g\u0127alkemm mhux dejjem, u jie\u0127u t-tifsira tal-a\u0121\u0121ettiv li jo\u0127ro\u0121 minnu.", "Apparti li jintu\u017caw b\u0127ala avverbji wa\u0127edhom, dawn i\u0121ibu ru\u0127hom b\u0127ala l-modifikaturi ta' parti\u010bipju nominali, b\u0127al The gently swinging old pendulum.", "Jistg\u0127u jkunu wkoll modifikaturi b\u0127ala a\u0121\u0121ettivi predikattivi komposti, ng\u0127idu a\u0127na, slow-moving.", "F'dan l-irwol ta' modifikatur, dawk l-avverbji li jispi\u010b\u010baw bil-ly jistg\u0127u ji\u0121u analizzati b\u0127ala avverbji tal-grad, b\u0127alma naraw fis-sentenza She's an awfully good cook.", "Huwa interessanti li f'dan is-sens dawn l-avverbji jitilfu l-konnotazzjonijiet negattivi li s-soltu j\u0121orru, u jintu\u017caw biex jenfasizzaw la\u0121\u0121ettiv (Biber et al. 553-54).", "L-avverbji tal-grad jiddiskrivu l-grad tal-kwalit\u00e0 li tkun g\u0127adha kif issemmiet jew se tissemma dalwaqt.", "\u0126afna drabi jintu\u017caw ukoll biex iqabblu dan il-grad huwiex iktar jew inqas jew indaqs minn kif is-soltu jkun.", "Il-po\u017cizzjoni fis-sentenza", "Normalment, meta l-avverbji jkunu qed jimmodifikaw l-a\u0121\u0121ettivi, joqog\u0127du quddiem la\u0121\u0121ettiv.", "I\u017cda hemm ka\u017cijiet, b\u0127al f'tal-kliem enough, li jie\u0127du x-xejra ta' postmodifikatur, pere\u017cempju He likes it enough to buy it.", "Madankollu, enough hija biss postmodifikatur mal-verbi; fejn jid\u0127lu nomi, pere\u017cempju, u b'hekk tkun qed tiffunzjona b\u0127ala a\u0121\u0121ettiv, tista' toqg\u0127od ukoll b\u0127ala premodifikatur, He's got enough money (Quirk et al 1972:", "Meta l-fra\u017cijiet avverbjali jimmodifikaw sentenzi s\u0127a\u0127, dawn g\u0127al darba o\u0127ra jie\u0127du lpo\u017cizzjoni ta' premodifikaturi, ng\u0127idu a\u0127na, il-fra\u017ci avverbjali every morning fis-sentenza Every morning, he stops by the grocery hija premodifikatur g\u0127ax ti\u0121i qabel is-sentenza prin\u010bipali.", "I\u017cda, spe\u010bjalment fejn jid\u0127ol il-lokazzjoni, il-postmodifikazzjoni sse\u0127\u0127 ukoll, pere\u017cempju, above fis-sentenza As shown in the example above \u2026 Hawnhekk to\u0127ro\u0121 limportanza tad-distinzjoni bejn avverbju sentenzjali, b\u0127al every morning, li jista' joqg\u0127od jew fil-bidu tas-sentenza jew fit-tmiem, u bejn avverbju verbali li jrid ikun qrib il-verb.", "L-Avverbju fit-Taljan", "Il-formazzjoni tal-avverbju", "Kif jispjegaw sew Dardano u Trifone (383), mill-att sintattiku l-avverbji fit-Taljan huma maqsumin fi tliet gruppi: l-ewwel nett, hemm dawk li t-tifsira tag\u0127hom tmur altru missentenza li jinsabu fiha, b\u0127al dunque (g\u0127alhekk) fis-sentenza Dunque, non posso essere d'accordo (G\u0127alhekk, ma nistax naqbel), fejn l-avverbju jirreferi g\u0127ad-diskors li ntqal fis-sentenza li tlissnet qabel din is-sentenza.", "It-tieni grupp huwa ta' dawk li jimmodifikaw is-sentenza s\u0127i\u0127a b\u0127al certamente (\u017cgur) fis-sentenza Certamente Simona partir\u00e0 domani con l'aereo (\u017bgur Simona titlaq g\u0127ada bl-ajruplan).", "U l-a\u0127\u0127ar grupp, dawk li jimmodifikaw biss parti mis-sentenza, b\u0127all-kelma chiaramente (\u010bar) fissentenza Mario ha parlato chiaramente (Mario tkellem \u010bar).", "Mill-att morfolo\u0121iku Dardano u Trifone (383-84) g\u0127al darba o\u0127ra jaqsmu l-avverbji fi tliet gruppi: is-sempli\u010bi, il-komposti u d-derivati.", "L-avverbji s-sempli\u010bi huma dawk li g\u0127andhom forma awtonoma u ma jo\u0127or\u0121u minn ebda kelma o\u0127ra.", "Fost dan it-tip ta' avverbji hemm mai (qatt), forse (forsi), bene (tajjeb), dove (fejn), pi\u00f9 (aktar), qui (hawn), assai (\u0127afna), u gia (di\u0121\u00e0).", "Serianni (488) jkompli jispjega li l-avverbji sempli\u010bi ma jistg\u0127ux jinqasmu f'unit\u00e0 i\u017cg\u0127ar, ma fihom la zokk lessikali u lanqas ma fihomx suffissi.", "Dan huwa fatt interessanti meta wie\u0127ed jikkonsidra li fil-Latin Klassiku dawn l-avverbji kienu infatti mifrudin, u kien il-Latin vulgari li g\u0127aqqadhom, ng\u0127idu a\u0127na domani (g\u0127ada) fil-Latin Klassiku kienet d\u0113 m\u0101ne (ta' g\u0127ada).", "L-avverbji komposti huma dawk li jissawru permezz tat-tag\u0127qida ta' \u017cew\u0121 elementi jew aktar, b\u0127al mhuma almeno (mill-inqas) li \u0121ejja minn al + meno, dappertutto (kullimkien) li \u0121ejja minn da + per + tutto, perfino (sa\u0127ansitra) li \u0121ejja minn per + fino (Dardano u", "Serianni (489) jelabora li minkejja li jirreferu g\u0127al kun\u010bett wie\u0127ed, u dan huwa rifless sa\u0127ansitra fil-grafema, xorta jin\u0127assu t-tifsiriet tal-elementi individwi.", "Madankollu l-avverbji komposti xorta jitqiesu b\u0127ala element wie\u0127ed, tant li filgrammati\u010bi antiki Taljani, l-avverbji komposti jinstabu mni\u017c\u017clin ta\u0127t l-avverbji sempli\u010bi (Serianni 489).", "L-avverbji derivati huma dawk kollha li jissawru minn xi parti tad-diskors o\u0127ra flimkien ma' suffiss li normalment ikun jew \u2013mente b\u0127al allegramente (b'mod fer\u0127an), jew \u2013oni b\u0127al ciondoloni (mdendel) (Dardano u Trifone 384-85; Serianni 489-91).", "(552-57) jispjegaw kif it-Taljan akkwista l-istruttura avverbjali derivattiva, b\u0127alma g\u0127amlu \u0127afna lingwi Rumanzi tal-Ewropa tal-Punent, billi addatta l-forma tal-Latin Klassiku a\u0121\u0121ettiv fil-femminil + mente.", "Fil-Latin mente huwa s-singular ablattiv tan-nom femminil mens, li jfisser 'mo\u0127\u0127', u hija g\u0127al din ir-ra\u0121uni etimolo\u0121ika l-g\u0127aliex iz-zokk a\u0121\u0121ettivali jrid ikun fil-femminil (Serianni 490).", "G\u0127alkemm fil-Latin Klassiku din il-forma kienet i\u017c\u017comm i\u017c-\u017cew\u0121 kelmiet separati, kemm semantikament u kemm sintattikament, u g\u0127alhekk setg\u0127u jinqalbu u sa\u0127ansitra kienu mda\u0127\u0127lin separatament fid-dizzjunarju, fitTaljan din il-forma saret ting\u0127aqad f'kelma wa\u0127da, pere\u017cempju lietamente (b'mod fer\u0127an).", "G\u0127al din ir-ra\u0121uni \u017c-\u017cew\u0121 elementi ma jistg\u0127ux jibdlu l-po\u017cizzjonijiet jew ji\u017cdied xi element ie\u0127or bejniethom.", "Biex tg\u0127aqqad ma' dan, l-a\u0121\u0121ettivi li jispi\u010b\u010baw b'\u2013le u \u2013re jitilfu l-e tal-a\u0127\u0127ar qabel is-suffiss avverbjali \u2013mente, ng\u0127idu a\u0127na esemplare ti\u0121i esemplarmente.", "Fit-Taljan Modern is-suffiss \u2013mente tilef kull sens lessikali ta' 'mo\u0127\u0127' u sar iservi biss b\u0127ala markatur grammatikali tal-kategorija tal-avverbji.", "B'dan il-mod sar jitg\u0127aqqad ukoll ma' a\u0121\u0121ettivi li normalment ma ji\u0121ux kwalifikati mas-sens ta' 'mo\u0127\u0127', ng\u0127idu a\u0127na, ripetuto (ripetut) sar jitg\u0127aqqad mieg\u0127u biex jo\u0127loq ripetutatmente (imtenni), kif ukoll jitg\u0127aqqad ma' verbi li s-su\u0121\u0121etti grammatikali tag\u0127hom ikunu inanimati u allura ma jistax jing\u0127add li g\u0127andhom 'mo\u0127\u0127', pere\u017cempju L'albero cresce lentamente (Is-si\u0121ra tikber bil-mod il-mod).", "Fil-ka\u017c tas-suffiss \u2013oni, iz-zokk lessikali li jmur mieg\u0127u normalment ikun nominali, b\u0127al, ng\u0127idu a\u0127na ginocchi (irkopptejn) li ji\u0121i ginocchioni (tal-irkopptejn), b\u0127al fis-sentenza In ginocchioni (g\u0127arkupptejk!) jew ikun verbali b\u0127al ruzzol (titgerbeb) li jsir ruzzoloni (waqa' b'tgerbiba), b\u0127al fis-sentenza Quanti ruzzoloni su quella neve gelata!", "(Kemm-il darba \u017claqt fuq dak is-sil\u0121!).", "I\u017cda ta' min isemmi li, g\u0127all-kuntrarju tas-suffiss \u2013mente, is-suffiss \u2013oni ma tantx g\u0127adu produttiv fit-Taljan tal-lum.", "Hemm xi avverbji li jie\u0127du s-suffiss \u2013oni li jie\u0127du l-prepo\u017cizzjoni a (g\u0127al/biex) qabilhom, pere\u017cempju a balzelloni (jg\u0127aqqad), a tentoni (ibag\u0127bas) (Serianni 491).", "Maiden et al. (552-57) ikomplu jispjegaw kif is-suffiss avverbjali \u2013e tal-Latin Klassiku g\u0127adhom jidhru l-fdalijiet tieg\u0127u fit-Taljan Modern fi kliem b\u0127al bene (tajjeb), male (\u0127a\u017cin), tardi (tard) u lungi (twil).", "Mill-banda l-o\u0127ra jinnutaw li s-suffiss \u2013iter jidher li nqered g\u0127alkollox mit-Taljan.", "Il-Latin Klassiku kien ju\u017ca wkoll il-forom newtri ta' a\u0121\u0121ettivi b\u0127ala avverbji.", "Dan l-u\u017cu tan-newtru g\u0127adu jidher fit-truf tal-lingwa Taljana ffossilizzat fi kliem b\u0127al molto (\u0127afna) jew poco (mhux daqstant).", "Kemm Dardano u Trifone (384) u kemm Serianni (491-92) jsemmu", "l-\"locuzioni avverbiali\", li huma fra\u017cijiet avverbjali mag\u0127mulin minn \u017cew\u0121 konstitwenti jew i\u017cjed li jibqg\u0127u fl-istess sekwenza fissa u g\u0127andhom l-istess funzjoni ta' avverbju.", "Dawn il-fra\u017cijiet avverbjali jinkludu a poco a poco (ftit ftit), per caso (b'kumbinazzjoni), tutt'a un tratto (f'daqqa wa\u0127da), i\u017cda hemm diversi modi kif jissawru.", "Fosthom jistg\u0127u jinstabu ma' xi prepo\u017cizzjoni, con sforzo (bilfors); jistg\u0127u jirduppjaw l-espressjoni bilprepo\u017cizzjoni a, a faccia a faccia (wi\u010b\u010b imb wi\u010b\u010b); bil-prepo\u017cizzjonijiet di \u2026 in, di bene in meglio (mit-tajjeb g\u0127all-a\u0127jar); bl-irdoppjar tan-nom, passo passo (pass pass), blirdoppjar tal-a\u0121\u0121ettiv, bel bello (sabi\u0127 sabi\u0127); jew bl-irdoppjar tal-avverbju stess, or ora (issa stess).", "Maiden (263) jinnota li fit-Taljan popolari ta' spiss jintu\u017caw forom a\u0121\u0121ettivali b\u0127ala avverbji, ng\u0127idu a\u0127na Mia sorella scrive chiaro (o\u0127ti tikteb \u010bar).", "Dan, jispjega Maiden, jista' jkun forma ta' simplifikazzjoni, fis-sens li l-kelliem qieg\u0127ed innaqqas in-numru ta' kategoriji morfosintatti\u010bi.", "Deskrizzjoni skont il-kategoriji semanti\u010bi", "Serianni (493-511) jikklassifika u jispjega l-avverbji fit-Taljan b'dan il-mod:", "a) L-Avverbji tal-mod", "L-avverbji tal-mod jispe\u010bifikaw il-mod kif se\u0127\u0127et azzjoni; pere\u017cempju favorevolmente filfra\u017ci Che era gi\u00e0 favorevolmente predisposto (Dak li kien di\u0121\u00e0 ppreparat u milqug\u0127).", "Laktar li nsibu avverbji f'dan il-grupp huma dawk li jispi\u010b\u010baw bil-mente.", "Apparti din ilfunzjoni jistg\u0127u jintu\u017caw biex jesprimu opinjoni jew perspettiva partikolari ta' kif nistg\u0127u n\u0127arsu lejn su\u0121\u0121ett, ng\u0127idu a\u0127na, il-kelma tecnicamente (teknikament) fis-sentenza La lettera dello studio Albertini tecnicamente veniva giudicata come il tentativo \u2026 (It-tir talistudju Albertin kien teknikament i\u0121\u0121udikat b\u0127ala tentat \u2026).", "Dawk l-avverbji tal-mod li jissawru bis-suffiss \u2013oni \u0121eneralment jiddeskrivu l-po\u017cizzjoni ta' xi parti tal-\u0121isem uman.", "Dawn ikollhom \u010bertu tifsira g\u0127ax jindikaw il-po\u017cizzjoni jew azzjoni abitwali jew repituta, pere\u017cempju La corda ciondoloni (Il-\u0127abel jiddendel).", "\u0126afna drabi l-avverbju tal-mod ikun modifikatur li jkun jista' jirrealizza ru\u0127u kemm b\u0127ala a\u0121\u0121ettiv fil-maskil singular kif ukoll ikollu funzjoni ta' avverbju.", "L-aktar mod frekwenti ta' kif jintu\u017caw jinkludu li, flimkien mal-verb a\u0121\u0121ettiv bil-funzjoni ta' avverbju, jo\u0127olqu fra\u017cijiet iffossilizzati, ng\u0127idu a\u0127na, guardare storto (t\u0127ares bl-ikrah).", "L-u\u017cu ta' dan l-'a\u0121\u0121ettiv avverbjali' qed isir aktar komuni f'dawn l-a\u0127\u0127ar \u017cminijiiet, u l-aktar g\u0127odda b'sa\u0127\u0127itha li g\u0127andu huwa x-xandir promozzjonali li kontinwament ju\u017ca fra\u017cijiet b\u0127al vestire giovane", "(ilbes b\u0127a\u017c-\u017cg\u0127a\u017cag\u0127).", "Funzjoni o\u0127ra tal-a\u0121\u0121ettiv avverbjali hu li ji\u010b\u010bara u jispe\u010bifika ddiskors peress li kieku jintu\u017ca avverbju 'normali' g\u0127alih, jonqos mit-tifsira, ng\u0127ifu a\u0127na, hemm differenza bejn parlare forte (tkellem jg\u0127ajjat) u parlare fortemente (tkellem b'\u0127e\u0121\u0121a).", "L-Avverbji ta\u017c-\u017cmien", "L-avverbji ta\u017c-\u017cmien jiddeterminaw i\u017c-\u017cmien li fih se\u0127\u0127et azzjoni, dawk l-avverbji jew fra\u017cijiet avverbjali li jservu ta' kejl jew tal-azzjoni nnifisha jew tal-perijodu ta\u017c-\u017cmien li fiha sse\u0127\u0127, ng\u0127idu a\u0127na, domani vediamo (g\u0127ada naraw).", "Apparti l-avverbji b\u0127al oggi (illum), ieri (ilbiera\u0127),u l'altro ieri (ilbiera\u0127tlula), ma' dan ilgrupp tid\u0127ol ukoll ancora (g\u0127ad), li tesprimi l-kontinwit\u00e0 ta' azzjoni.", "Huwa tipiku li bl-u\u017cu ta' din il-kelma f'sentenzi interrogattivi, spe\u010bjalment negattivi, il-kelliem jesprimi listag\u0127\u0121ib jew in-nuqqas ta' sabar min\u0127abba li ttawwal l-azzjoni, ng\u0127idu a\u0127na Possibile che tu non abbia ancora finito?", "(Possibbli li g\u0127adek ma lestejtx?).", "Kelma simili hija gi\u00e0 (di\u0121\u00e0), li tindika azzjoni kompluta u mitmuma: Le decisioni sono gi\u00e0 state prese (Idde\u010bi\u017cjonijiet di\u0121\u00e0 ttie\u0127du).", "Mai (qatt) tintu\u017ca biex to\u0127ro\u0121 \u0121rajjiet li ma jse\u0127\u0127ux; pere\u017cempju, non l'ho mai visto cos\u00ec allegro (Qatt ma rajtu daqshekk fer\u0127an).", "Ora (issa) l-ewwel nett tindika azzjoni li qed ise\u0127\u0127 fil-mument tat-ta\u0127dit: che stai facendo ora?", "(x'qed tag\u0127mel b\u0127alissa), imma madankollu \u0121ieli tintu\u017ca f'kuntesti fejn l-azzjoni se\u0127\u0127et fil-passat re\u010benti, \u00e8 andato via ora (g\u0127adu kemm telaq issa), jew li se jse\u0127\u0127u minn hawn g\u0127al ftit ie\u0127or, ora dovremo stare attenti (issa irridu noqog\u0127du attenti).", "Ormai (minn issa/minn dak i\u017c-\u017cmien) tintu\u017ca biex tindika li jkun sar i\u017c-\u017cmien biex isse\u0127\u0127 \u0121rajja, ng\u0127idu a\u0127na, hai ventiquattro anni finiti, ed \u00e8 ormai tempo di lasciare le bizzarrie (g\u0127alhekk erbg\u0127a u g\u0127oxrin sena wasal i\u017c-\u017cmien li \u0121\u0121ib ru\u0127ek sew).", "Presto (dalwaqt) jindika \u0121rajja li se\u0127\u0127et jew se sse\u0127\u0127 f'mument prematur jew qabel i\u017c-\u017cmien li hu mistenni: ti scrivero presto (se niktiblek dalwaqt).", "Prima (l-ewwel), precedentementi (qabel), dopo (wara), poi (imbag\u0127ad) kollha jispe\u010bifikaw l-ordni lineari ta' g\u0127add ta' \u0121rajjiet u jekk il-\u0121rajja se\u0127\u0127itx qabel jew wara l-mument ta' referenza msemmi, kif naraw fis-sentenza di questo parleremo dopo (fuq dan, nitkellmu aktar tard).", "Sempre (dejjem), talvolta (kultant) u talora (\u0121ieli) jindikaw l-i\u017cvol\u0121iment jew il-progress kontinwu, pere\u017cempju fa sempre cos\u00ec (g\u0127amel dejjem hekk), jew ir-repitizzjoni ta' \u0121rajja f'perijodi irregolari: pere\u017cempju, pi\u00f9 che a intravederli talora in distanza (iktar minn \u0127arsa lil hemm kultant).", "Spesso u sovente, li t-tnejn ifissru 'spiss', jindikaw ir-ripetizzjoni frekwenti ta' azzjoni, ng\u0127idu a\u0127na, esco spesso (no\u0127ro\u0121 ta' spiss).", "Ta' min jinnota, imma, li dawn jiddistingwu ru\u0127hom minn dawk ta' qabel (b\u0127al ora) min\u0127abba li dawn jindikaw il-frekwenza ta' azzjoni.", "Avverbji tal-post", "avverbji tal-post jispe\u010bifikaw il-post tal-azzjoni, il-lokuzzjoni ta' o\u0121\u0121ett f'post, iddistanza bejn l-o\u0121\u0121ett u l-interlokaturi.", "F'kwa\u017ci kull avverbju sempli\u010bi tal-post bit-Taljan isib postu fl-ispazju b'relazzjoni g\u0127all-paramentri orizzontal/vertikali, barra/\u0121ewwa, quddiem/wara, fuq/isfel u l-bqija, ming\u0127ajr ma jid\u0127lu f'xi aspett ie\u0127or tarrappre\u017centazzjoni spazjali.", "Dawn jinkludu fuori (barra), dentro (\u0121ewwa), dietro (wara), davanti (quddiem), sopra (fuq), sotto (ta\u0127t), vicino (vi\u010bin) u lontano ('il bog\u0127od).", "L-Avverbji tal-kwantit\u00e0", "L-avverbji tal-kwantit\u00e0 juru l-kwantit\u00e0 tal-o\u0121\u0121ett ming\u0127ajr ma jag\u0127tu kejl pre\u010bi\u017c tieg\u0127u, i\u017cda jag\u0127tu \u0127jiel tal-abbunanza jew in-nuqqas tieg\u0127u.", "Ftit mill-avverbji tal-kwantit\u00e0 l-aktar importanti fit-Taljan jinkludu affatto (bl-ebda mod), li tag\u0127ti s-sens kuntrarju tas-sentenza", "dall'intellettigenza (il-forma estetika mhija bl-ebda mod indipendenti mill-intelli\u0121enza); altrettanto (bl-istess mod), li turi sitwazzjoni re\u010biproka, u \u0127afna drabi tintu\u017ca f'risposti g\u0127al sentenzi awgurali; pere\u017cempju \u2013 Buon appetito \u2013 Grazie, altrettanto! ( \u2013 L-ikla ttajba \u2013 Grazzi, tant ie\u0127or); assai (\u0127afna/bi\u017c\u017cejjed), li normalment tintu\u017ca mal-verbi sapere (jaf) u importare (importa), fis-sens ta' sai assai tu, di come va il mondo (taf bi\u017c\u017cejjed int kif timxi d-dinja), m'importa assai dei suoi discorsi (jimportani \u0127afna minn x'g\u0127andu xi jg\u0127id); u troppo (i\u017c-\u017cejjed) li turi l-a\u010b\u010bess, jew f'\u010berti ka\u017cijiet nuqqas \u017cejjed; pere\u017cempju troppo poco (wisq ftit).", "F'xi espressjonijiet partikolari troppo ssa\u0127\u0127a\u0127 la\u0121\u0121ettiv u titfg\u0127u fis-superlattiv, Troppo bello (sabi\u0127 \u0127afna).", "Avverbji ta' \u0121udizzju", "avverbji ta' \u0121udizzju jikxfu l-attitudni, il-\u0127sibijiet, id-dubji u l-opinjonijiet tal-kelliem fuq is-su\u0121\u0121ett li jkun qed jitkellem fuqu.", "Dawn jinkludu forse (forsi), ng\u0127idu a\u0127na, Forsi verro domani; probabilmente (probabbli), ng\u0127idu a\u0127na, Sta probabilmente ferito; sicuramente (bi\u010b-\u010bert), ng\u0127idu a\u0127na, Sicuramente, non mi fido di lui; ovviamente (ovvjament), ng\u0127idu a\u0127na, ovviamente non ha alcuna idea di quello che sta facendo; u certo (\u017cgur), ng\u0127idu a\u0127na, certo sei tu.", "L-Avverbji interrogattivi u esklamattivi", "L-avverbji interrogattivi jintrodu\u010bu sentenza interrogattiva diretta.", "Dawn jer\u0121g\u0127u jinqasmu fl-avverbji interrogattivi tal-post, b\u0127al dove (fejn), ta\u017c-\u017cmien, b\u0127al quando (meta), tal-mod, b\u0127al come (kif), tal-kejl, b\u0127al quanto (daqs), u ta' kaw\u017ca, b\u0127al perch\u00e9 (g\u0127aliex).", "Hemm xi ka\u017cijiet fejn dawn l-avverbji jintu\u017caw ukoll b\u0127ala kon\u0121unzjonijiet f'sentenzi interrogattivi indiretti, ng\u0127idu a\u0127na, vorrei sapere quando potr\u00f2 rivederla (taf meta se ter\u0121a' taraha).", "Fuq dan, dawn l-avverbji jistg\u0127u wkoll jintu\u017caw f'sentenzi esklamattivi, l-aktar l-avverbji tal-post; pere\u017cempju dove siamo capitati (fejn inzertajna \u0121ejna), tal-mod, pere\u017cempju come era stellato il cielo stanotte (kemm kien mimli kwiekeb is-sema llejla) u tal-kwalit\u00e0, pere\u017cempju Oh quanto me ne rallegro!", "(O kemm qed nifra\u0127!).", "Avverbji pre\u017centattivi", "avverbji pre\u017centattivi jirredu\u010bu kollox f'sens ta' 'hawnhekk'.", "L'avverbju ecco (hawn) juri \u0121rajja.", "Partikolarment, l-avverbju enfatiku ecco (hawn) li ta' spiss jinsab fil-bidu tassentenza g\u0127andu l-karatteristika li jing\u0127aqad mal-pronomi mi, ti, ci, vi, lo; pere\u017cempju, eccoci finalment a casa (hawn a\u0127na, fl-a\u0127\u0127ar wasalna d-dar), jew mal-prefiss iterattiv ri-, ng\u0127idu a\u0127na rieccomi a voi (hawn, er\u0121ajt \u0121ejt g\u0127alik).", "Il-po\u017cizzjoni tal-avverbju", "Skont Serianni (513), l-avverbju fit-Taljan normalment jinsab vi\u010bin tal-kelma jew il-grupp ta' kliem li se jimmodifika.", "\u0120eneralment l-avverbju joqg\u0127od qabel l-a\u0121\u0121ettiv, b\u0127al fil-ka\u017c ta' troppo bello (sabi\u0127 \u0127afna), jew wara l-verb, ng\u0127idu a\u0127na, si diverte spensieratamente (g\u0127andu mo\u0127\u0127 ir-ri\u0127).", "Serianni (513) jkompli biex jispjega li meta l-avverbju jimmodifika s-sentenza s\u0127i\u0127a minflok parti, il-po\u017cizzjoni tieg\u0127u tkun libera \u0127afna, ming\u0127ajr ma jinbidel is-sens tieg\u0127u.", "Hekk naraw minn e\u017cempji [i] sa [iv], li kollha huma possibbli, u kollha jfissru li '\u0120anni l-makakk kkonvin\u010bihom kollha':", "Madankollu, jinnota li l-avverbji tal-\u0121udizzju g\u0127andhom tendenza joqog\u0127du fil-bidu tassentenza; pere\u017cempju, Stranamente, Mario sta dormendo (stramba l-\u0127a\u0121a li Marju", "\u0126afna drabi, l-po\u017cizzjoni wa\u0127edha mhijiex fiha nnifisha bi\u017c\u017cejjed, i\u017cda je\u0127tie\u0121 bilan\u010b bejn il-po\u017cizzjoni tal-avverbju u \u010berta prosodija li grafikament hija rrappre\u017centata permezz ta' virgola.", "G\u0127alhekk, nistg\u0127u ninnutaw id-differenza bejn e\u017cempju [v] u e\u017cempju [vi]:", "Mario sta ridendo, stranamente (Dan x'kien li qed jid\u0127ak Marju)", "Serianni (514) jo\u0127ro\u0121 differenza fit-tifsira ta' sentenza skont il-po\u017cizzjoni tal-avverbju ta\u017c\u017cmien.", "Hekk naraw li g\u0127alkemm e\u017cempju [vii] u e\u017cempju [viii] jixtiehbu, ma jfissrux e\u017cattament l-istess:", "Domani far\u00f2 quel che mi hai detto (G\u0127ada nag\u0127mel dak li g\u0127idtli) viii.", "Far\u00f2 domani quel che mi hai detto (G\u0127ada nag\u0127mlu dak li g\u0127idtli)", "Nistg\u0127u ninnutaw li fl-ewwel sentenza domani (g\u0127ada) g\u0127andha l-funzjoni ta' indikazjoni temporali g\u0127all-azzjoni, filwaqt li fit-tieni sentenza l-avverbju ta\u017c-\u017cmien jag\u0127\u017cel lindikazzjoni temporali minn possibbilitajiet o\u0127rajn (jag\u0127milha \u010bara li g\u0127ada se nag\u0127milha, u mhux xi \u0121urnata o\u0127ra).", "Fi kliem ie\u0127or, fit-tieni sentenza l-kelliem qed jag\u0127mel enfasi li l-azzjoni se ssir g\u0127ada (u mhux pitg\u0127ada jew il-\u0121img\u0127a d-die\u0127la).", "L-Avverbju fl-G\u0127arbi", "Il-Kun\u010bett tal-avverbju", "Skont Haywood (426), l-avverbju b\u0127ala kelma bil-funzjoni unika u spe\u010bjalizzata ta' avverbju ma te\u017cistix fl-G\u0127arbi.", "Minflok hemm diversi modi kif l-G\u0127arbi ju\u017ca l-mekkani\u017cmi l-o\u0127rajn tieg\u0127u biex jo\u0127ro\u0121 bl-istess effett li lingwi o\u0127rajn jil\u0127qu billi jinqdew bl-avverbji.", "L-u\u017cu tal-fra\u017ci prepo\u017cizzjonali", "Il-prepo\u017cizzjonijiet jistg\u0127u jkunu kemm mag\u0127qudin mal-kelma li ti\u0121i warajhom, kif ukoll separati, u dawn fil-fatt jistg\u0127u jkunu wkoll nomi stess fl-akku\u017cattiv.", "E\u017cempju talprepo\u017cjonijiet mag\u0127qudin huwa bi:", "Bi(prep) g\u0127a\u0121\u0121la(n) Malajr/Bl-g\u0127a\u0121\u0121la", "E\u017cempju tal-prepo\u017cizzjonijiet li jibqg\u0127u mifrudin huwa ilejja:", "Jaa ilejja ilmadina", "\u0120ie lejn(prep) il-belt", "L-u\u017cu ta' \u010berti verbi", "Ma' \u010berti verbi l-o\u0121\u0121ett assolut \u0121ieli jaqa' i\u017cda l-a\u0121\u0121ettiv biex jimmodifika lin-nom jibqa' hemm u j\u017comm il-kwalit\u00e0 tal-ka\u017c akku\u017cattiv li jkollu.", "B'hekk l-a\u0121\u0121ettiv ji\u0121i qed jimmodifika l-verb.", "Ng\u0127idu a\u0127na:", "Kitabat ahu ahsan Kitba(n.v.) huwa a\u0127jar(a\u0121\u0121) Jikteb tajjeb", "L-u\u017cu tal-akku\u017cattiv", "L-akku\u017cattiv huwa l-aktar mekkani\u017cmu produttiv fejn jid\u0127ol is-sens ta' avverbju fl-G\u0127arbi.", "G\u0127alhekk l-akku\u017cattiv fl-G\u0127arbi ta' spiss insibuh imsemmi b\u0127ala l-ka\u017c avverbjali.", "Fischer (196) jispjega kif nomi verbali li mhumiex relatati fit-tifsir mal-predikat verbali tag\u0127hom juntu\u017caw b\u0127ala l-o\u0121\u0121etti tas-sentenza, biex b'hekk jiddeskrivu xi jkun qed ji\u0121ri.", "Hekk naraw kif in-nom fl-akku\u017cattiv, immarkat fis-suffiss \u2013an fis-sentenza t'hawn isfel jimmodifika l-verb li jippre\u010bedih.", "Marru \u0121wawar", "Telqu ji\u0121ru kemm jifil\u0127u", "L-u\u017cu ta' prepo\u017cizzjonijiet li jie\u0127du l-akku\u017cattiv ming\u0127ajr it-tanwin", "Fl-G\u0127arbi hemm grupp ta' prepo\u017cizzjonijiet li ma ji\u0127dux it-tanwin (g\u0127add ta' marki diakarti\u010bi li jimmarkaw fost affarijiet o\u0127ra, il-ka\u017c u l-\u0121ens) min\u0127abba li warajhom ji\u0121i l-ka\u017c \u0121enittiv, li huwa mmarkat permezz ta' suffiss \u2013i jew f'\u010bertu ka\u017cijiet \u2013in.", "Hekk naraw filka\u017c tal-kelma ta\u1e25ta (ta\u0127t) fis-sentenza:", "ta\u1e25ta n\u016bri \u0161-\u0161amsi ta\u0127t(prep.) dawl(n.\u0121en.) ix-xemx(n.\u0121en.) ta\u0127t dawl ix-xemx", "L-o\u0121\u0121ett assolut kwalifikat", "L-o\u0121\u0121ett assolut kwalifikat huwa meta jitnissel nom mill-verb ewlieni tas-sentenza flakku\u017cattiv biex jag\u0127ti enfasi fuq l-azzjoni.", "L-o\u0121\u0121ett assolut kwalifikat g\u0127andu l-funzjoni ta' avverbju b\u0127al fl-e\u017cempju t'hawn ta\u0127t.", "Dan jista' jer\u0121a' ji\u0121i mmodifikat minn xi a\u0121\u0121ettiv ie\u0127or biex ikompli j\u017cid mal-kwalitajiet tal-verb ewlieni, ng\u0127idu a\u0127na,", "ilqattu laqta(akk) sa\u0127\u0127itha(akk) ilqattu bis-sa\u0127\u0127a/wa\u0127da u sew", "Il-kostruzzjoni bil-\u1e25\u0101l", "Haywood (394) jispjega l-\u1e25\u0101l b\u0127ala kostruzzjoni partikulari fl-G\u0127arbi li tintu\u017ca biex tispjega l-kundizzjoni jew i\u010b-\u010birkustanza li tirri\u017culta fl-istess \u0127in li sse\u0127\u0127 l-azzjoni.", "Hawnhekk ji\u0121bed l-attenzjoni li dan mhuwiex il-kundizzjoni tas-so\u0121\u0121untiv imma t-tifsira hija eqreb ta' stat.", "Dan is-sens ta' stat ji\u0121i mfisser permezz ta' nom fl-akku\u017cattiv, b\u0127al f'e\u017cempju [xv], jew permezz ta' verb finit, b\u0127al f'e\u017cempju [xvi]:", "Hassan \u0121ie riekeb", "\u0120ie Hassan jirkeb (v.f.)", "Hassan \u0121ie jirkeb", "Parti\u010belli fin-nominattiv li ma je\u0127dux it-tanwin", "L-avverbji ta\u017c-\u017cmien u tal-post fl-G\u0127arbi jie\u0127du l-akku\u017cattiv, b\u0127al ng\u0127idu a\u0127na:", "Labithtu 'indhum sanatan kamilatan Qg\u0127adt(v1pers) g\u0127andhom sena(akk) kollha(akk) Qg\u0127adt g\u0127andhom sena s\u0127i\u0127a", "Tanabbahtu sab\u0101han", "Qomt seb\u0127(akk)", "Qomt filg\u0127odu", "I\u017cda dawn il-kostruzzjonijiet fl-akku\u017cattiv jistg\u0127u je\u0127dulhom posthom fra\u017cijiet", "prepo\u017cizzjonali, l-aktar bil-fi, ng\u0127idu a\u0127na:", "Tanabbahtu fi assab\u0101h", "Qomt fi(prep) is-seb\u0127", "Qomt filg\u0127odu", "Il-Malti tilef il-ka\u017c (in-nominattiv, l-akku\u017cattiv u l-bqija) u allura jidher li ju\u017ca biss ilprepo\u017cizzjoni jew nom mhux immarkat, pere\u017cempju Ilbiera\u0127.", "S'issa fit-taqsima tal-G\u0127arbi rajna biss kif kliem jew fra\u017cijiet fl-akku\u017cattiv ifissru dak li f'lingwi o\u0127rajn jitfissru permezz tal-avverbju, kif jg\u0127id Haywood (426).", "Issa se nid\u0127lu ftit aktar fid-dettall dwar kif jintu\u017caw dawn il-mekkani\u017cmi.", "Holes (232-37), minflok ma jitkellem fuq l-elementi avverbjali tas-sentenza li jimmodifikaw kostitwent individwali, jid\u0127ol fi klassifikazzjoni u spjegazzjoni dettaljata dwar is-sentenzi subordinati avverbjali.", "a) Sentenzi subordinati ta\u017c-\u017cmien", "L-aktar avverbji antiki li jintrodu\u010bu sentenzi subordinati ta\u017c-\u017cmien jinkludu lamma (meta), \u0294ida jew qid (meta, f'ka\u017c ta'), mundu (mindu), u \u1e25atta (sakemm).", "Naraw li, g\u0127alkemm hemm minn dawn l-avverbji li jfissru l-istess, hemm x'jag\u0127\u017cilhom minn xulxin, kemm fuq livell morfolo\u0121iku kif ukoll fuq livell so\u010bjolingwistiku.", "Hekk naraw li fl-G\u0127arbi Klassiku lamma tiddeskrivi stat li se\u0127\u0127 b\u0127ala ri\u017cultat ta' \u0121rajja kompluta u mitmuma, u b'hekk tipprovdi kuntest g\u0127all-\u0121rajja li se sse\u0127\u0127 fis-sentenza prin\u010bipali.", "Hekk naraw, pere\u017cempju, f'sentenza [xx]:", "Meta ilqattnieh bi xabla, da\u0127\u0127al Abdallah xabla fi \u017caqqu", "G\u0127al din ir-ra\u0121uni, sentenzi subordinati li g\u0127andhom lamma ji\u0121u qabel is-sentenza prin\u010bipali.", "Mill-banda l-o\u0127ra, 'endama tirreferi g\u0127all-mument li fih tibda \u0121rajja (\u0127afna drabi f'\u0127abta u sabta).", "Din il-\u0121rajja ma tkunx se\u0127\u0127et qabel il-\u0121rajja tas-sentenza prin\u010bipali imma tkun qieg\u0127da sse\u0127\u0127 fl-istess \u017cmien.", "Dan is-sens jo\u0127ro\u0121 mis-sentenza f'e\u017cempju", "lakhad dalamtahom 'endama habastehom \u017bbaljajt meta tfajthom fil-\u0127abs Ma kontx \u0121ust meta tfajthom il-\u0127abs.", "Fl-G\u0127arbi Standard Modern (G\u0127SM), lamma tintu\u017ca aktar f'testi letterarji milli f'sitwazzjonijiet aktar vi\u010bin il-lingwa kontemporanja u popolari, ng\u0127idu a\u0127na f'gazzetta.", "Madankollu l-G\u0127SM g\u0127andu tendenza li ju\u017ca l-aktar l-avverbji komposti, b\u0127al ba'dma (wara) jew indama (fil-\u0127in meta), min\u0127abba li t-tifsira semantika tag\u0127hom hija aktar pre\u010bi\u017ca, fis-sens li jag\u0127tu aktar dettalji dwar meta se\u0127\u0127et il-\u0121rajja jew azzjoni.", "Apparti minn dawn l-avverbji monomorfemi\u010bi li semmejna, hemm ukoll grupp ta' avverbji li jiffurmaw ru\u0127hom permezz ta' g\u0127aqda bejnhom u bejn il-prepo\u017cizzjonijiet \u0294an (li, dak li) jew m\u0101 (li, xi).", "Dawn il-prepo\u017cizzjonijiet fil-fatt huma, ori\u0121inarjament, nomi li jimmarkaw xi aspett relattiv ta\u017c-\u017cmien u l-post, u li mbag\u0127ad jie\u0127du l-funzjoni ta' avverbju billi jie\u0127du mag\u0127hom il-markatur -a tal-akku\u017cattiv.", "E\u017cempji minn dan it-tip ta' kliem jinkludi \u1e25\u012bnam\u0101", "(fil-mument ta'), ba'da \u0294an (wara li) u baynam\u0101 (filwaqt).", "Dan l-u\u017cu ji\u0121i illustrat f'e\u017cempju", "Filwaqt li nistennew", "Holes (234) jinnota li s-sentenzi subordinati avverbjali fl-G\u0127SM fil-fatt mhuma xejn g\u0127ajr prepo\u017cizzjonijiet segwiti minn sentenzi subordinati nominali.", "Madankollu l-fatt li g\u0127andhom aktar flessibbilit\u00e0 fil-po\u017cizzjoni tag\u0127hom fis-sentenza minn sentenzi subordinati nominali li huma s-su\u0121\u0121ett jew l-o\u0121\u0121ett ta' verb jikxef huma meqjusin b\u0127ala elementi sintatti\u010bi differenti.", "Dawn g\u0127andna minnhom fil-Malti wkoll, u jinkludu b\u0127alma,", "filli, billi u malli.", "b) Espressjonijiet ta' ra\u0121uni u ri\u017cultat", "Ta\u0127t it-taqsima ta' espressjonijiet ta' ra\u0121uni u ri\u017cultat, Holes (234) jg\u0127id li nsibu \u0127afna kliem li jfisser bejn wie\u0127ed u ie\u0127or l-istess.", "Fl-G\u0127SM l-aktar komuni huma li, li'an u \u1e25atta (biex, g\u0127alhekk).", "Emir tamna li arrajul \u0294an yinahi alhadith Emir xewqa biex ir-ra\u0121el jieqaf it-ta\u0127dit", "Emir kien jixtieq li r-ra\u0121el jieqaf jitkellem", "Sentenzi li jesprimu xewqa imma li l-milja tag\u0127hom ma tkunx intle\u0127qet \u0121ieli jibdew b'fa (b'dan il-mod).", "Normalment dawn il-kon\u0121unzjonijiet jirrikjedu li l-verbi li ji\u0121u warajhom ikun u fis-so\u0121\u0121untiv, pere\u017cempju:", "aw jadhakkaru fatanfa'ahu l-dhik'r\u0101 jew jitfakkar tg\u0127amillu l-\u0121id it-tfakkira jew tkunlu ta' \u0121id jekk infakkruh", "Sentenzi subordinati ta' ra\u0121uni jibdew bi kliem b\u0127al li\u0294anna (g\u0127aliex), jitolbu l-istruttura Su\u0121\u0121ett-Verb-Kumpliment, u l-verb irid ikun fl-indikattiv.", "li\u0294anna darbih nahnu m'eaqbtahum g\u0127aliex ilqatnieh a\u0127na kastigati", "g\u0127aliex ilqatnieh \u0121ejna kkastigati", "Ta' min jinnota wkoll li dan it-tip ta' sentenzi fl-G\u0127SM huma flessibbli fil-po\u017cizzjoni tag\u0127hom f'relazzjoni mas-sentenza prin\u010bipali.", "Ji\u0121ifieri dawn is-sentenzi subordinati avverbjali jistg\u0127u ji\u0121u kemm qabel u kemm wara s-sentenza prin\u010bipali.", "Per\u00f2, g\u0127alkemm hija komuni li ssib modifikazzjonijiet avverbjali twal tas-sentenzi prin\u010bipali f'dokmenti u espo\u017cizzjonijiet miktubin, dawn l-aktar li jsiru permezz ta' fra\u017cijiet avverbjali u mhux bissa\u0127\u0127a ta' kliem avverbjali, x'aktarx min\u0127abba li dan it-tip ta' kitba jirrekjedi stil", "impersonali, xi \u0127a\u0121a li l-fra\u017cijiet joffru, g\u0127all-kuntrarju tal-verbi finiti (Holes 234).", "c) Sentenzi Subordinati Kun\u010bessivi/Esklussivi", "Ftit mill-prepo\u017cizzjonijiet li jiffurmaw parti minn din il-kostruzzjoni jinkludu \u0294anna: ma'a \u0294anna (minkejja), 'ala: rra\u0121mi min \u0294anna (g\u0127alkemm, minkejja), 'ala: \u0294anna (g\u0127alkemm), u \u0294illa \u0294anna (imma), li kollha g\u0127andhom sens ta' \"minkejja\" jew \"\u0127lief\".", "B\u0127al kwalinkwe sentenza li tibda b'\u0294anna, dawn l-espressjonijiet jirrikjedu l-ordni Su\u0121\u0121ett-Verb-", "Kumpliment, u la l-propo\u017cizzjonijiet kun\u010bessivi bilfors jirriferu g\u0127al azzjoni kompluta jew", "stati fissi, il-verb irid ikun fl-indikattiv.", "Naraw differenzi funzjonali bejn l-espressjonijiet u bejn il-bqija li semmejna.", "Is-sentenzi subordinati li jibdew b'\u0294anna: ma'a \u0294anna u ala: rra\u0121mi min \u0294anna g\u0127andhom tendenza joqog\u0127du l-aktar qabel is-sentenzi prin\u010bipali biex b'hekk jimmodifikaw il-kontenut tag\u0127hom b'mod spe\u010bifiku.", "Is-sentenzi subordinati li jibdew bl-avverbji l-o\u0127rajn ukoll jitqieg\u0127du fil-bidu tas-sentenza imma jimmodifikaw is-sentenza pre\u010bedenti, fis-sens li lmodifikazzjoni li tinferixxi dik is-sentenza subordinata tirreferi g\u0127as-sentenza ta' qabel, u b'hekk mhumiex parti mis-sentenzi li jimmodifikaw (Holes 235-236).", "L-Avverbju fil-Malti", "L-avverbju fil-Malti, b\u0127al mhu f'dawn it-tliet lingwi pre\u010bedenti li rajna, huwa kun\u010bett wiesa'.", "Cachia (125) jispjega kif \u010berti avverbji g\u0127andhom tliet u\u017ci differenti, ji\u0121ifieri li jimmodifikaw kemm l-a\u0121\u0121ettiv, b\u0127al f'e\u017cempju [xxvi], il-verb, b\u0127al f'e\u017cempju [xxvii], jew avverbju ie\u0127or, b\u0127al f'e\u017cempju [xxviii].", "Il-baqra mla\u0127\u0127ma \u0127afna.", "It-tifla tibki \u0127afna. xxviii.", "Il-fjuri jfew\u0127u sabi\u0127 \u0127afna.", "Madankollu jinnota li mhux kull avverbju jista' jikkwalifika t-tliet kategoriji li huma, u j\u0121ib le\u017cempju ta' malajr, li jista' jimmodifika verb i\u017cda mhux a\u0121\u0121ettiv jew nom.", "Cachia (125) mbag\u0127ad i\u017cid li hemm avverbji li jikkwalifikaw sentenzi s\u0127a\u0127, b\u0127al sfortunatament fis-", "sentenza [xxix]:", "Sfortunatament, m'hemmx tama g\u0127alih.", "F'din is-sentenza l-avverbju sfortunatament mhux qed jimmodifika xi element partikolari tas-sentenza, imma qed jg\u0127id li s-sitwazzjoni s\u0127i\u0127a ppre\u017centata mis-sentenza hija kwalifikata b\u0127ala sfortuna.", "Minn dan l-ispunt ikompli jispjega kif fil-Malti Semitiku \"l-avverbji\" li g\u0127andhom funzjoni ta' avverbju biss, b\u0127al malajr, huma ftit u li dawn ma jintg\u0127arfux mill-binja jew minn xi morfema partikulari.", "Mill-banda l-o\u0127ra, jag\u0127mel referenza g\u0127all-avverbji li ssellifna mitTaljan u li jintg\u0127arfu mis-suffiss \u2013ment, b\u0127al lo\u0121ikament jew verbalment.", "Madankollu, allevolja jsemmi li s-suffiss \u2013ment huwa produttiv \u0127afna fit-Taljan u li sar komuni fil-Malti, ma jg\u0127idx li sar produttiv fil-Malti, b\u0127al donnu ma jikkalkulax li fil-Malti qeg\u0127din jissawru forom avverbjali bil-ment li ma je\u017cistux fit-Taljan, ng\u0127idu a\u0127na pre\u017centament.", "Cachia (126) jsemmi l-istruttura avverbjali bil-prepo\u017cizzjoni bl-artiklu bil- flimkien ma' nomi (fosthom bis-sewwa, bil-mod) jew \u0121ieli a\u0121\u0121ettivi (b\u0127al bil-maqlub).", "Interessanti li ftit li xejn isemmi li struttura avverbjali simili ta' din hi dik bil-prepo\u017cizzjoni bi, li ma ti\u0127ux lartiklu, b\u0127al meta ng\u0127idu \u0126abbha b'ru\u0127u u b'qalbu kollha.", "Mill-banda l-o\u0127ra, meta Felice Pace (80) isostni li l-avverbju fil-Malti ta' nisel Semitiku ma jinbeniex permezz talg\u0127aqda ta' a\u0121\u0121ettiv u l-ka\u017c akku\u017cattiv, sintendi g\u0127ax fil-Malti dan il-ka\u017c ma ji\u0121ix immarkat, jew meta l-mekkani\u017cmu tas-suffiss li ssellifna mit-Taljan ma japplikax, il-Malti", "Semitiku jippreferi jo\u0127loq fra\u017ci avverbjali permezz tal-forma bi + nom jew a\u0121\u0121ettiv definit jew mhux definit permezz tal-artiklu, ng\u0127idu a\u0127na billejl, b'rieda.", "Hekk naraw li Felice Pace ma jiddistingwix bejn il-forma bl-artiklu u l-forma ming\u0127ajr artiklu.", "Binja o\u0127ra tal-fra\u017ci avverbjali li jsemmu kemm Cachia (127), Sutcliffe (198) u anki Borg (139) hija r-repitizzjoni tal-a\u0121\u0121ettiv, ng\u0127idu a\u0127na, Tkellem \u0127elu \u0127elu.", "I\u017cda jkomplu jispjegaw li din il-forma mhux biss tintu\u017ca mill-a\u0121\u0121ettivi, imma jistg\u0127u joqog\u0127du anki nomi, pere\u017cempju Kielha bi\u010b\u010ba bi\u010b\u010ba (Cachia 127-28; Borg 139), verbi, b\u0127al Da\u0127al inkiss inkiss (allevolja b\u0127ala verb dan ma tantx g\u0127adu jinstema'), prepo\u017cizzjonijiet b\u0127al fis-sentenza Qara l-ktieb fuq fuq, jew anki avverbji o\u0127rajn, ng\u0127idu a\u0127na \u0120ie malajr malajr (Cachia 127-28).", "Sutcliffe (198) u Cachia (126-27) jinnutaw ukoll \u010berti avverbji komposti, li jkunu mag\u0127mulin minn aktar minn element wie\u0127ed.", "Fosthom hemm bi\u017c\u017cejjed, daqsiex,", "filg\u0127odu (Cachia 127), g\u0127alkollox, tassew, g\u0127alhekk (Sutcliffe 198).", "Sutcliffe (198) jag\u0127mel nota \u017cg\u0127ira fuq l-avverbji jew il-kon\u0121unzjonijiet avverbjali li jispi\u010b\u010baw b'-iex, pere\u017cempju daqsiex, biex, g\u0127aliex, fiex jew fuqiex.", "Dan jg\u0127id li dan is-suffiss huwa framment ta' \u017cew\u0121 kelmiet li jfissru 'dawk li'.", "Madankollu ma jg\u0127idilniex dawn i\u017c-\u017cew\u0121 kelmiet x'kienu.", "Sutcliffe (199) jid\u0127ol f'deskrizzjoni aktar dettaljata dwar l-avverbji bil-prepo\u017cizzjoni lil, b\u0127al 'il fuq, 'l isfel, 'l hemm u l-bqija; l-avverbji li jintu\u017caw ma' din il-prepo\u017cizzjoni jie\u0127du sens ta' direzzjoni \u0121enerali.", "Ng\u0127idu a\u0127na, filwaqt li Telqet barra tfisser li telqet minn post g\u0127al u marret f'ie\u0127or, Telqet 'il barra tfisser li \u0127ar\u0121et mill-bini li kienet fih.", "Cachia (128) jsemmi fuq fuq fra\u017cijiet verbali li jistg\u0127u jintu\u017caw b\u0127ala avverbjali, b\u0127al, pere\u017cempju, G\u0127oddni wasalt.", "Sutcliffe (195-96) jiddiskutihom \u0127arira aktar bir-reqqa, u j\u017cid mal-lista l-verb donn, i\u017cda ma jid\u0127olx fihom wisq.", "Apparti dawn, Cachia (130) jsemmi wkoll nomi jew verbi li jing\u0127aqdu mas-suffiss pronominali, pere\u017cempju qisni, li ti\u0121i tfisser b\u0127al (minkejja li dawn iqishom b\u0127ala prepo\u017cizzjonijiet).", "Dawn imiss fuqhom Sutcliffe (194-95) ukoll u jikkalkulahom b\u0127ala avverbji min\u0127abba li jinnota li s-suffiss li jintu\u017ca mag\u0127hom huwa l-istess suffiss li jintu\u017ca mal-verbi u mhux tan-nomi, ng\u0127idu a\u0127na, ng\u0127idu G\u0127adni die\u0127el u mhux *G\u0127adi die\u0127el.", "Felice Pace (81) jirreferi g\u0127all-avverbji ta' nisel Rumanz u jsostni li dawn jimxu mallingwa-omm u jie\u0127du s-suffiss \u2013ment; pere\u017cempju minn possibbli to\u0127ro\u0121 possibbilment.", "Li huwa interessanti hu li minkejja li dan is-suffiss avverbjali jidher li qabad u sar produttiv fil-Malti, is-Semitiku xorta \u0127oloq sistema kif jo\u0127loq avverbju b'forma Semitika minn dawn l-a\u0121\u0121ettivi Rumanzi, ng\u0127idu a\u0127na, minn tan\u0121ibbli jo\u0127ro\u0121 b'mod tan\u0121ibbli.", "Interessanti wkoll hu l-fatt li dawn i\u017c-\u017cew\u0121 forom jistg\u0127u jikkoe\u017cistu, b\u0127alma naraw b'mod ra\u0121onevoli \u2013 ra\u0121onevolement.", "Felice Pace (81) jiddiskuti \u010berti suffissi ta' nisel Rumanz li da\u0127lu fis-sistema avverbjali Semitika, u jag\u0127ti l-e\u017cempju ta' \u2013nett.", "Din tintu\u017ca man-numru u l-prepo\u017cizzjonijiet, pere\u017cempju, l-ewwel nett, ta\u0127t nett u wara nett.", "Madankollu ma nistg\u0127ux ng\u0127idu li dan huwa fil-fatt suffiss avverbjali b\u0127al mhu \u2013ment g\u0127ax dan ma jo\u0127loqx avverbji, imma minflok jintensifika s-sens tal-element li jkun qed jaqdi l-funzjoni ta' avverbju.", "Ng\u0127idu a\u0127na, id-differenza bejn l-ewwel u l-ewwel nett hija kwistjoni ta' intensifikazzjoni.", "Skont Borg u Azzopardi-Alexander (38-9) is-sentenza subordinata avverbjali fil-Malti tintg\u0127araf min\u0127abba li tibda b'kon\u0121unzjoni avverbjali kemm sempli\u010bi u kemm komposta, u jag\u0127tu lista li tinkludi meta, x'\u0127in, fil-\u0127in li, qabel ma, wara li, waqt li, (sa) (minn) mindu, kull x'\u0127in, kull darba li, malli, kif, sakemm u sa ma.", "Il-po\u017cizzjoni ta' dawn ilkon\u0121unzjonijiet tvarja skont l-enfasi li jixtieq jag\u0127mel il-kittieb, ng\u0127idu a\u0127na, ninnotaw iddifferenza bejn sentenza [xxx] u sentenza [xxxi], fejn f'sentenza [xxx] l-enfasi hu fuq min g\u0127amel l-azzjoni u f'sentenza [xxxi] huwa fuq l-iskop tal-azzjoni:", "Missieri, biex jonqos, g\u0127amel id-dieta", "Biex jonqos, missieri g\u0127amel id-dieta", "Madankollu, Borg u Azzopardi-Alexander jinnutaw \u010berti ka\u017cijiet fejn bidla fl-ordni to\u0127ro\u0121 l-ambigwit\u00e0.", "Pere\u017cempju, kieku kellha tinbidel l-ordni tas-sentenza [xxxii] to\u0127ro\u0121", "ambigwit\u00e0 dwar fuq min ma jistax ja\u0127dem i\u017cjed:", "Billi nannuh kien marad, ma setax ikompli ja\u0127dem.", "\u010aertu a\u0121\u0121ettivi jistg\u0127u jintu\u017caw b'mod avverbjali.", "Dawn ma jinflettux ru\u0127hom b\u0127alma jag\u0127mlu meta ji\u0121u u\u017cati b'mod a\u0121\u0121ettivali, imma tintu\u017ca dejjem l-forma maskil singular (Borg 139).", "Ng\u0127idu a\u0127na, ng\u0127idu Fl-e\u017cami morna tajjeb, u mhux *Fl-e\u017cami morna tajbin, jew Ipittru sabi\u0127 mhux Ipittru sbie\u0127.", "Il-verbi jistg\u0127u jkollhom u\u017cu avverbjali wkoll.", "Borg (139) isostni li l-verbi fl-imperfett (i\u017cda mhux fil-perfett) jistg\u0127u jaqdu din il-funzjoni u b'hekk naraw sentenzi b\u0127al Telaq ji\u0121ri, fejn Borg janalizza l-verb telaq b\u0127ala l-verb prin\u010bipali u l-verb ji\u0121ri b\u0127ala avverbju.", "Dan huwa spunt tajjeb g\u0127al studju aktar dettaljat, min\u0127abba li sentenza b\u0127al Telaq ji\u0121ri tista' ti\u0121i interpretata b\u0127ala 'telaq bil-\u0121iri' u f'dan il-ka\u017c ji\u0121i il-verb ji\u0121ri jie\u0127u l-funzjoni ta' avverbju, jew b\u0127ala 'beda l-att tal-\u0121iri' fejn il-verb telaq ikun il-markatur tal-aspett ingressiv.", "Skont Borg u Azzopardi-Alexander (59) \u0121eneralment is-sentenzi subordinati avverbjali joqog\u0127du lejn l-a\u0127\u0127ar (f'sentenzi newtrali), ng\u0127idu a\u0127na, Kiel pastizz biex jaqta' l-\u0121u\u0127, jew joqog\u0127du fil-bidu (b'enfasi fuq l-avverbju), ng\u0127idu a\u0127na, Biex jaqta' l-\u0121u\u0127, kiel pastizz.", "Fis-sentenzi tran\u017cittivi, il-fra\u017ci avverbjali toqg\u0127od wara s-su\u0121\u0121ett i\u017cda qabel ilverb meta l-argumenti tas-sentenza jkunu fra\u017cijiet nominali s\u0127a\u0127 u mhux verbi bilpronom mehmu\u017c.", "F'dan il-ka\u017c, il-fra\u017ci avverbjali tkun tista' toqg\u0127od f'kwalinkwe po\u017cizzjoni.", "Fost o\u0127rajn, l-intenzjonijiet ta' dan ix-xog\u0127ol jinkludu li nara liem huma l-forom avverbjali l-aktar produttivi u nqabbel bejn l-u\u017cu tag\u0127hom fil-Malti ma' dawk tal-Ingli\u017c, tat-Taljan u tal-G\u0127arbi.", "G\u0127eluq \u0121enerali", "Kif nistg\u0127u naraw minn dawn it-taqsimiet, il-kun\u010bett tal-avverbju huwa wie\u0127ed wiesa' \u0127afna.", "Madankollu fit-tliet lingwi li setg\u0127u kellhom xi effett fuq is-sistema tal-Malti nistg\u0127u naslu g\u0127al konklu\u017cjoni li l-avverbju huwa dak il-modifikatur li jag\u0127ti xi forma ta' kwalit\u00e0 lill-element li jkun qed jikkwalifika.", "Minkejja din id-definizzjoni \u0121enerali li tapplika g\u0127attliet lingwi barranin li analizzajna, il-mod kif dan il-kun\u010bett jissarraf fil-lingwa u kif dan ji\u0121i mmarkat (jew in-nuqqas ta' marka) fil-grammatika tvarja.", "Dawn is-sistemi grammatikali differenti kollha kellhom xi effett fuq il-mod kif il-Malti tal-lum sar jirrappre\u017centa dan ilkun\u010bett avverbjali, u dan li se naraw fil-kapitli li \u0121ejjin.", "Fl-anali\u017ci tag\u0127na, importanti li nkunu \u010bari fid-distinzjoni bejn modifikatur u avverbju.", "Modifikatur huwa kelma li timmodifika kelma b'mod jew ie\u0127or.", "Avverbju huwa tip ta' modifikatur li jista' jirrealizza b'\u0127afna modijiet u mekkani\u017cmi grammatikali.", "Tabella 1 tfisser din id-differenza b'mod \u010bar:", "Il-funzjoni avverbjali tista' tissarraf f'g\u0127add kbir elementi sentenzjali.", "F'dan il-kapitlu se niffokaw fuq il-kelma individwali li tit\u0127addem biex to\u0127ro\u0121 tifsira avverbjali.", "Avverbju li jimmodifika avverbju ie\u0127or", "Kif di\u0121\u00e0 spjegajna fil-kapitlu pre\u010bedenti, l-avverbji b\u0127al \u0127afna u inqas, li jesprimu intensit\u00e0 jew grad, jistg\u0127u jimmodifikaw avverbji o\u0127rajn.", "I\u017cda qatt ma tin\u0127oloq ambigwit\u00e0 dwar liem wie\u0127ed huwa l-avverbju l-prin\u010bipali u liem wie\u0127ed qed jimmodifika l-avverbju.", "Dan min\u0127abba li sintattikament, l-avverbju prin\u010bipali ji\u0121i r-ras tas-sentenza avverbjali, u l-avverbju l-ie\u0127or ikun \u0121eneralment modifikatur kwalifikattiv jew kwantifikattiv talavverbju ewlieni, ng\u0127idu a\u0127na,", "xxxiii.a.", "Il-mara tg\u0127ajjat g\u0127oli \u0127afna xxxiii.b.", "Sar jirrabja ferm inqas xxxiii.c.", "Mad-daqqa t'g\u0127ajn, nifhmu li l-avverbju prin\u010bipali huwa fil-fatt malajr, b\u0127alma hu ppre\u017centat fil-Figura 1.", "Il-po\u017cizzjoni ta' dawn id-definaturi hija \u0127ielsa u tista' toqg\u0127od kemm wara u kemm quddiem, ng\u0127idu a\u0127na:", "xxxiv.a.", "Kiber malajr wisq xxxiv.b.", "Kiber wisq malajr", "Madankollu nistg\u0127u ng\u0127idu li t-tendenza hi li f'sentenza newtrali l-avverbji definattivi jkunu postmodifikaturi, u joqog\u0127du fuq quddiem biex jo\u0127or\u0121u enfasi, b\u0127all-a\u0121\u0121ettivi.", "Millbanda l-o\u0127ra, wie\u0127ed jista' jargumenta li b\u0127alma avverbji li jispi\u010b\u010baw bis-suffiss \u2013ment, li jikkwalifikaw avverbji o\u0127rajn huma premodifikaturi, pere\u017cempju \u0120rew immensament malajr, avverbji o\u0127rajn ta' nisel mhux Rumanz li jimmodifikaw lil avverbji o\u0127rajn jie\u0127du listess po\u017cizzjoni, b\u0127ala mekkani\u017cmu ta' regulazzjoni fil-grammatika mentali tal-kelliem.", "Ra\u0121uni o\u0127ra ta' din it-taqliba tista' tkun l-influwenza tal-Ingli\u017c, fejn l-intensifikatur talavverbju dejjem ji\u0121i qabel l-avverbju.", "L-avverbji bis-suffiss \u2013ment", "L-avverbji li jispi\u010b\u010baw bis-suffiss \u2013ment jistg\u0127u jkunu kemm premodifikaturi, b\u0127al e\u017cempju [xxxv.a.], kif ukoll post modifikaturi, b\u0127al e\u017cempju [xxxv.b.].", "Issa se naraw jekk hemmx xi forma ta' sistema li jimxu mag\u0127ha jew jekk il-po\u017cizzjoni tag\u0127hom hijiex arbitrarja.", "xxxv.a.", "\u0120anni jitkellem verament bil-herra xxxv.b.", "\u0120anni qabe\u017c i\u010b-\u010bint salva\u0121\u0121ament", "L-ewwel nett, f'dan il-punt irridu niddistingwu bejn avverbji sentenzjali u avverbji verbali.", "Ng\u0127idu a\u0127na, fis-sentenza Ilbiera\u0127 irkibt tal-linja mill-ewwel, il-kelma ilbiera\u0127 qed tikkwalifika irkibt tal-linja mill-ewwel, ji\u0121ifieri s-sentenza s\u0127i\u0127a.", "Mill-banda l-o\u0127ra millewwel qed tikkwalifika l-fra\u017ci verbali irkibt tal-linja.", "L-avverbji jistg\u0127u jitpo\u0121\u0121u f'diversi po\u017cizzjonijiet fi \u0127dan sentenza, u din il-po\u017cizzjoni jista' jkollha xi differenza fit-tifsir.", "G\u0127alissa se naqbdu mal-po\u017cizzjoni inizzjali u l-po\u017cizzjoni terminattiva.", "Meta avverbju li jispi\u010b\u010ba bis-suffiss \u2013ment ikun qed jimmodifika sentenza s\u0127i\u0127a, l-avverbju jista' jie\u0127u kemm po\u017cizzjoni inizzjali kif ukoll po\u017cizzjoni fit-tarf ta' wara tas-sentenza, b\u0127alma jag\u0127mel ori\u0121inarjament fit-Taljan.", "Id-differenza bejn dawn i\u017c-\u017cew\u0121 possibbilitajiet hija li meta tkun f'po\u017cizzjoni inizzjali, tag\u0127ti sens newtrali, filwaqt li meta tkun lejn l-a\u0127\u0127ar ti\u0121bed aktar enfasi lejn l-avverbju, li \u0127afna drabi jkun meg\u0127jun mill-intonazzjoni.", "E\u017cempju ta' dan fil-Malti huwa s-sentenza [xxxvi]:", "Di\u017cgrazzjatament s'issa g\u0127ad m'g\u0127andna l-ebda studju serju fuq dan is-", "su\u0121\u0121ett.", "G\u0127alkemm is-sentenza kif inhi ppre\u017centata f'e\u017cempju [xxxvi] tag\u0127ti sens ta' sentiment ta' di\u017cgrazzja lejn il-fatti li tippre\u017centa, dan is-sentiment xorta ma jo\u0127ro\u0121x daqshekk qawwi.", "Mill-banda l-o\u0127ra, jekk nie\u0127du l-istess sentenza u l-avverbju nitfg\u0127uh fuq wara, b\u0127alma ji\u0121ri f'e\u017cempju [xxxvii], g\u0127andna x'nifhmu li s-sens ta' di\u017cgrazzja huwa \u0121udizzju personali tal-kelliem u li dan il-\u0121udizzju jo\u0127ro\u0121 aktar qawwi.", "Din timxi id f'id mat-tendenza fit-Taljan fejn meta l-avverbju tal-\u0121udizzju jimmodifika sentenza s\u0127i\u0127a, \u0121eneralment joqg\u0127od filbidu tas-sentenza, g\u0127alkemm jista' joqg\u0127od fuq wara, bl-g\u0127ajnuna ta' \u010bertu prosodija, li grafikament tkun immarkata b'virgola.", "S'issa g\u0127ad m'g\u0127andna l-ebda studju serju fuq dan is-su\u0121\u0121ett,", "di\u017cgrazzjatament.", "L-avverbju li jispi\u010b\u010ba bis-suffiss \u2013ment jista' jimmodifika wkoll elementi individwali missentenza.", "Ng\u0127idu a\u0127na, jista' jimmodfika verb (e\u017cempju [xxxviii.a.]), a\u0121\u0121ettiv (e\u017cempji", "b.] u [vi.c.]) jew avverbju ie\u0127or (e\u017cempju [xxxviii.d.]).", "Li ninnutaw minn dawn le\u017cempji huwa li meta l-avverbju bis-suffiss \u2013ment (li qed jimmodifika l-kostitwenti tassentenza) ikun qed ifisser xi \u0127sus, b\u0127al f'e\u017cempju [vi.b.] jew ikollu sens ta' intensifikazzjoni, b\u0127al f'e\u017cempju [vi.d.], il-po\u017cizzjoni tieg\u0127u tkun ristretta g\u0127al qabel ilkostitwent li qed jimmodifika, kif juruna l-e\u017cempji [xxxviii.e.] u [xxxviii.f].", "Bl-istess mod naraw li meta dan l-avverbju jkun qed jispe\u010bifika xi kwalit\u00e0 partikolari tal-kostitwent, b\u0127al mhu fl-e\u017cempju [xxxviii.c.], il-po\u017cizzjoni tieg\u0127u tkun aktar libera, kif juruna l-possibilitajiet ippre\u017centati f'e\u017cempju [xxxviii.g.].", "Ta' min jinnota, per\u00f2, li biex ti\u0121i wara te\u0127tie\u0121 lg\u0127ajnuna tal-virgola.", "B\u0127al meta jimmodifika s-sentenza s\u0127i\u0127a, f'dan il-ka\u017c meta jie\u0127u lpo\u017cizzjoni quddimija tkun sentenza newtrali waqt li jag\u0127ti \u0127jiel \u017cg\u0127ir ta' formalit\u00e0, waqt li fil-po\u017cizzjoni warranija, Malta \u0121abet industrija \u0127afna i\u017cjed avvanzata teknolo\u0121ikament minn qabel, jag\u0127ti aktar enfasi lill-kwalit\u00e0 li jippre\u017centa.", "xxxviii.a.", "Meta wie\u0127ed ti\u0121ih is-sieg\u0127a, jkun jaf dak li verament irid xxxviii.b.", "Irridu nag\u0127mluha \u010bara u espli\u010bita li d-demostrazzjonijiet", "\u0121enwinament spontanji \u2026", "F'Malta \u0121abet industrija \u0127afna i\u017cjed teknolo\u0121ikament avvanzata", "minn qabel", "\u0120era verament malajr xxxviii.e. *Id-demostrazzjonijiet kienu spontanji \u0121enwinament xxxviii.f. *\u0120era malajr verament xxxviii.g.", "F'Malta \u0121abet industrija \u0127afna i\u017cjed avvanzata, teknolo\u0121ikament,", "minn qabel", "L-avverbju b'\u2013ment jista' jimmodifika wkoll sentenza subordinata.", "Kif naraw fl-e\u017cempju [xxxix], l-avverbju storikament qed jimmodifika s-sentenza subordinata s\u0127i\u0127a, min\u0127abba li sintattikament xorta qed jie\u0127u po\u017cizzjoni inizzjali.", "Dan jista' jse\u0127\u0127 peress li l-li f'dan ilka\u017c hija kon\u0121unzjoni ta' subordinanza u ma ti\u0127ux po\u017cizzjoni grammatikali g\u0127ajr li turi ssubordinanza.", "\u2026 unjoni fid-diversit\u00e0 u t-tendenza kuntrarja fl-Ewropa, li storikament riedet", "issa\u0127\u0127a\u0127 \u010berta egemonija \u2026", "Avverbju jista' jie\u0127u l-forma ta' sentenza subordinata avverbjali, b\u0127al mhi s-sentenza f'e\u017cempju [xI], il-funzjoni tal-avverbju spe\u010bjalment hija li jo\u0127ro\u0121 l-importanza billi jiffoka fuq \u0121rajja partikolari, u din ter\u0121a', timmodifika s-sentenza prin\u010bipali s\u0127i\u0127a.", "Interessanti li ninnutaw li din hija fil-fatt sentenza avverbjali sentenzjali, u l-po\u017cizzjoni tag\u0127ha tista' timxi b\u0127al l-avverbji sentenzjali b'\u2013ment ta' e\u017cempji [xxxviii.c.] u [xxxviii.g.].", "L-ajruplani, spe\u010bjalment waqt il-landing, i\u0127allu dan id-depo\u017citu.", "Fil-fatt, l-avverbju jista' joqg\u0127od f'kwa\u017ci kull po\u017cizzjoni fis-sentenza, imma d-differenza tkun f'liem element ikun qed jimmodifika.", "Naraw il-possibilitajiet kollha:", "Naturalment ommi \u0127ar\u0121et biex tixtri l-\u0127wejje\u0121. xli.b.", "Ommi naturalment \u0127ar\u0121et biex tixtri l-\u0127wejje\u0121. xli.c.", "Ommi \u0127ar\u0121et naturalment biex tixtri l-\u0127wejje\u0121. xli.d.", "Ommi \u0127ar\u0121et biex naturalment tixtri l-\u0127wejje\u0121. xli.e.", "Ommi \u0127ar\u0121et biex tixtri naturalment il-\u0127wejje\u0121. xli.f. \t?Ommi \u0127ar\u0121et biex tixtri l-\u0127wejje\u0121 naturalment. xli.g. \tOmmi \u0127ar\u0121et biex tixri l-\u0127wejje\u0121, naturalment.", "Meta nanalizzaw dawn is-sentenzi nistg\u0127u nifhmu li f'e\u017cempji [xIi.a.], [xIi.b.], [xIi.c.] u", "[xIi.g.] l-avverbju naturalment qed jimmodifika s-sentenza s\u0127i\u0127a, filwaqt li f'e\u017cempji [xIi.d.], [xIi.e.] u [xIi.f.] l-avverbju qed jimmodifika biss is-sentenza subordinata avverbjali, minkejja li f'e\u017cempju [xIi.f.] jinstema' jistona xi ftit kif inhu.", "Madankollu, jekk nag\u0127tuh intonazzjoni partikolari, immarkat bil-virgola f'e\u017cempju [xIi.g.], ti\u0121i a\u010b\u010bettabbli u l-avverbju jkun qed iwassal il-firxa tieg\u0127u fuq is-sentenza s\u0127i\u0127a.", "Minn hawn nag\u0127tu aktar e\u017cempji ta' possibilitajiet b'avverbji o\u0127ra biex inkunu nistg\u0127u nqabblu r-ri\u017cultati:", "Eventwalment ommi faddlet biex issiefer l-Ingilterra. xlii.b.", "Ommi eventwalment faddlet biex issiefer l-Ingilterra. xlii.c.", "Ommi faddlet eventwalment biex issiefer l-Ingilterra. xlii.d.", "Ommi faddlet biex eventwalment issiefer l-Ingilterra. xlii.e.", "Ommi faddlet biex issiefer l-Ingilterra eventwalment.", "Minn dan l-e\u017cempju naraw g\u0127al darba o\u0127ra li f'e\u017cempji [xIii.a.], [xIii.b.] u [xIii.c.] lavverbju eventwalment qed jimmodifika s-sentenza s\u0127i\u0127a filwaqt li fl-a\u0127\u0127ar \u017cew\u0121 sentenzi l-avverbju qed jimmodifika mhux is-sentenza subordinata avverbjali, imma lfra\u017ci verbali tas-sentenza subordinata avverbjali.", "Din l-anali\u017ci nistg\u0127u ner\u0121g\u0127u nippruvawha b'avverbji tal-istess xorta biex nikkonfermaw il-konklu\u017cjonijiet, u f'dan il-ka\u017c se nie\u0127u immedjatament u sempli\u010biment:", "Immedjatament \u0120anni po\u0121\u0121a biex jiekol. xliii.b.", "\u0120anni immedjament po\u0121\u0121a biex jiekol. xliii.c.", "\u0120anni po\u0121\u0121a immedjatament biex jiekol. xliii.d. ?\u0120anni po\u0121\u0121a biex immedjatament jiekol. xliii.e.", "\u0120anni po\u0121\u0121a biex jiekol immedjatament. xliii.f.", "\u0120anni po\u0121\u0121a biex jiekol, immedjatament.", "Hawnhekk huwa interessanti li f'e\u017cempji [xIiii.a.] [xIiii.b.] u [xIiii.f.] l-avverbju immedjatament qed jikkwalifika s-sentenza s\u0127i\u0127a, f'e\u017cempju [xIiii.c.] qed jimmodifika ssentenza prin\u010bipali, u f'e\u017cempji [xIiii.d.] u [xIiii.e.] qed jikkwalifika l-verb jiekol.", "Naraw ukoll li f'dan il-ka\u017c, l-avverbju jin\u0127ass stramb qabel il-verb tas-sentenza subordinata avverbjali, b\u0127alma naraw fis-sentenza f'e\u017cempju [xIiii.d.].", "Ra\u0121uni ta' dan jista' jkun g\u0127aliex il-kon\u0121unzjoni ta' skop ma ti\u0127ux gost tinfired mill-fra\u017ci verbali.", "Sempli\u010biment iddejjaqt ng\u0127ajjat g\u0127ax \u0127add ma jisma'. xliv.b.", "Iddejjaqt sempli\u010biment ng\u0127ajjat g\u0127ax \u0127add ma jisma'. xliv.c.", "Iddejjaqt ng\u0127ajjat sempli\u010biment g\u0127ax \u0127add ma jisma'. xliv.d.", "Iddejjaqt ng\u0127ajjat g\u0127ax sempli\u010biment \u0127add ma jisma'. xliv.e. \t*Iddejjaqt ng\u0127ajjat g\u0127ax \u0127add sempli\u010biment ma jisma'. xliv.f. \tIddejjaqt ng\u0127ajjat g\u0127ax \u0127add ma sempli\u010biment jisma'.", "Iddejjaqt ng\u0127ajjat g\u0127ax \u0127add ma jisma' sempli\u010biment.", "Minn dawn l-e\u017cempji nosservaw li f'e\u017cempji [xIiv.a.] u [xIiv.g.], l-avverbju sempli\u010biment jikkwalifika s-sentenza s\u0127i\u0127a, filwaqt li f'e\u017cempju [xIiv.b.] jimmodifika l-argument tal-verb tas-sentenza prin\u010bipali, f'e\u017cempju [xIiv.c.] qed jimmodifika s-sentenza subordinata s\u0127i\u0127a, f'e\u017cempju [xIiv.d.] qed jimmodifika l-argument tas-sentenza subordinata u f'e\u017cempju [xIiv.f.] qed jimmodifika biss il-verb tas-sentenza subordinata.", "Biex nikkonkludu fuq dan il-punt, nistg\u0127u ng\u0127idu li meta l-avverbju jie\u0127u po\u017cizzjoni inizjali jew finali (b'intonazzjoni partikolari) ikun qed jimmodifika s-sentenza s\u0127i\u0127a, u li ttifsira tal-avverbju tista' taffettwa l-possibbilitajiet ta' po\u017cizzjonijiet li jie\u0127u fis-sentenza.", "Punt ta' interess ie\u0127or huwa jekk it-tip ta' sentenza subordinata tag\u0127milx differenza flim\u0121iba tal-avverbju.", "Fi kliem ie\u0127or, jekk il-po\u017cizzjoni u s-sehem tal-avverbju jinbidlux skont jekk is-sentenza subordinata tkunx nominali, a\u0121\u0121ettivali, avverbjali.", "Nibdew lanali\u017ci ta' dawn is-sentenzi subordinati b'tan-nominali; jekk nie\u0127du s-sentenzi:", "Finalment ommi qaltli li \u0127ija se ji\u017c\u017cewwe\u0121. xlv.b.", "Ommi finalment qaltli li \u0127ija se ji\u017c\u017cewwe\u0121. xlv.c.", "Ommi qaltli finalment li \u0127ija se ji\u017c\u017cewwe\u0121. xlv.d.", "Ommi qaltli li finalment \u0127ija se ji\u017c\u017cewwe\u0121. xlv.e. \tOmmi qaltli li \u0127ija finalment se ji\u017c\u017cewwe\u0121. xlv.f. \t*Ommi qaltli li \u0127ija se finalment ji\u017c\u017cewwe\u0121.", "Ommi qaltli li \u0127ija se ji\u017c\u017cewwe\u0121, finalment.", "Minn dawn l-e\u017cempji naslu g\u0127all-konklu\u017cjoni li g\u0127as-sentenzi subordinati nominali, lavverbju jrid ji\u0121i wara l-parti\u010bella li, inkella jkun qed jimmodifika s-sentenza prin\u010bipali.", "Jidher kemm dan huwa minnu billi jekk in\u0127arsu lejn l-e\u017cempji fejn l-avverbju jie\u0127u po\u017cizzjoni quddiem il-li ti\u0121i mmodifikata l-azzjoni fil-parti prin\u010bipali, li f'dan il-ka\u017c huwa latt li ommi tinfurmani permezz tat-ta\u0127dit.", "Jekk nie\u0127du e\u017cempju ta' sentenza subordinata a\u0121\u0121ettivali, nistg\u0127u ng\u0127idu li l-istess prin\u010bipji japplikaw.", "Minn dawn l-e\u017cempji li \u0121ejjin naraw li biex jimmodifika s-sentenza subordinata a\u0121\u0121ettivali, l-avverbju jrid joqg\u0127od wara l-kon\u0121unzjoni li.", "Sfortunatament ommi ma da\u0127litx fid-dar li kienet toqg\u0127od fiha n-", "Ommi sfortunatament ma da\u0127litx fid-dar li kienet toqg\u0127od fiha n-", "?Ommi ma da\u0127litx, sfortunatament, fid-dar li kienet toqg\u0127od fiha n-", "*Ommi ma da\u0127litx fid-dar, sfortunatament, li kienet toqg\u0127od fiha n-", "Ommi ma da\u0127litx fid-dar li sfortunament kienet toqg\u0127od fiha n-", "Ommi ma da\u0127litx fid-dar li kienet sfortunament toqg\u0127od fiha n-", "*Ommi ma da\u0127litx fid-dar li kienet toqg\u0127od, sfortunament, fiha n-", "Ommi ma da\u0127litx fid-dar li kienet toqg\u0127od fiha, sfortunament, in-", "Ommi ma da\u0127litx fid-dar li kienet toqg\u0127od fiha n-nanna,", "Il-mod kif dan it-tip ta' avverbju j\u0121ib ru\u0127u f'sentenzi subordinati avverbjali kapa\u010bi jinbidel skont x'tip ta' sentenza avverbjali tkun.", "Hawnhekk se nikkon\u010bentraw fuq tal-iskop, tarra\u0121uni u tal-post min\u0127abba li dawn huma l-aktar avverbji li jistg\u0127u jer\u0121g\u0127u ji\u0121i modifikati.", "Mela, f'sentenza subordinata avverbjali ta' skop naraw li biex jimmodifika s-sentenza subordinata s\u0127i\u0127a, kif naraw mill-e\u017cempji li \u0121ejjin, l-avverbju rrid ji\u0121i bejn il-verb u lavverbju ta' skop (ara e\u017cempji [xIvii.d.] u [xIvii.e]).", "Interessanti li b'dan il-mod biss tkun qed ti\u0121i kwalifikata s-sentenza subordinata s\u0127i\u0127a, g\u0127ax jekk l-avverbju kellu jitqieg\u0127ed bejn l-avverbju ta' skop u l-verb, b\u0127al fis-sentenza f'e\u017cempju [xIvii], dan ikun qed jikkwalifika biss l-azzjoni li sse\u0127\u0127 fis-sentenza subordinata.", "Naturalment ommi \u0127ar\u0121et biex tixtri l-\u0127wejje\u0121. xlvii.b.", "Ommi naturalment \u0127ar\u0121et biex tixtri l-\u0127wejje\u0121. xlvii.c.", "Ommi \u0127ar\u0121et naturalment biex tixtri l-\u0127wejje\u0121. xlvii.d.", "Ommi \u0127ar\u0121et biex naturalment tixtri l-\u0127wejje\u0121. xlvii.e.", "Ommi \u0127ar\u0121et biex tixtri naturalment l-\u0127wejje\u0121. xlvii.f. \tOmmi \u0127ar\u0121et biex tixtri l-\u0127wejje\u0121 naturalment.", "Madankollu, ma nistg\u0127ux ng\u0127idu li dan jg\u0127odd g\u0127al kull avverbju bis-suffiss \u2013ment; minkejja li avverbji o\u0127rajn joqog\u0127du fl-istess struttura, b\u0127al pere\u017cempju sempli\u010biment fissentenza \u0126ar\u0121et sempli\u010biment biex tie\u0127u ftit arja, avverbji b\u0127al eventwalment, biex jimmodifika s-sentenza subordinata, irid bilfors joqg\u0127od bejn l-avverbju tal-iskop u l-verb (jew fra\u017ci verbali), ng\u0127idu a\u0127na Ommi faddlet biex eventwalment issiefer l-Ingilterra.", "Hemm din ir-restrizzjoni fuq il-po\u017cizzjoni min\u0127abba li tibdil tal-po\u017cizzjoni tal-avverbju bissuffiss \u2013ment f'dan il-ka\u017c i\u0121ib mieg\u0127u bidla fit-tifsira fis-sentenza kollha.", "Dan ifisser li filwaqt li f'dan l-e\u017cempju pre\u010bedenti l-avverbju bis-suffiss \u2013ment jag\u0127mel parti missentenza subordinata avverbjali, fis-sentenza Ommi faddlet eventwalment biex issiefer l-Ingilterra jidher \u010bar li l-avverbju bis-suffiss \u2013ment jag\u0127mel mal-fra\u017ci verbali tassentenza nominali prin\u010bipali.", "Nimxu issa g\u0127al sentenzi subordinati avverbjali ta' ra\u0121uni, u nindunaw li ma' dan it-tip ta' avverbju, l-avverbju bis-suffiss \u2013ment ma joqg\u0127od fl-ebda po\u017cizzjoni possibbli li biha jista' jimmodifika s-sentenza subordinata nfisha.", "Dan narawh mill-fatt li f'sentenzi b\u0127al Iz-zija qab\u017cet naturalment g\u0127aliex b'sa\u0127\u0127itha, l-avverbju naturalment qed jimmodifika lverb qab\u017cet u mhux is-sentenza subordinata.", "Xi \u0127a\u0121a simili ti\u0121ri g\u0127al kull possibilit\u00e0:", "Naturalment, iz-zija qab\u017cet g\u0127aliex g\u0127andha s-sa\u0127\u0127a. xlviii.b.", "Iz-zija naturalment qab\u017cet g\u0127aliex g\u0127andha s-sa\u0127\u0127a. xlviii.c.", "Iz-zija qab\u017cet naturalment g\u0127aliex g\u0127andha s-sa\u0127\u0127a. xlviii.d.", "Iz-zija qab\u017cet g\u0127aliex naturalment g\u0127andha s-sa\u0127\u0127a. xlviii.e.", "Iz-zija qab\u017cet g\u0127aliex g\u0127andha naturalment is-sa\u0127\u0127a. xlviii.f. \tIz-zija qab\u017cet g\u0127aliex g\u0127andha s-sa\u0127\u0127a, naturalment.", "Minn dawn l-e\u017cempji nistg\u0127u naslu g\u0127al numru ta' konklu\u017cjonijiet.", "Sentenzi [xIviii.a.] u [xIviii.f.] juru l-avverbju sentenzjali, filwaqt li l-istess avverbju f'sentenzi [xIviii.b.] sa [xIviii.e.] jie\u0127u l-funzjoni ta' avverbju verbali; f'e\u017cempji [xIviii.b] u [xIviii.c.] qed jimmodifika l-fra\u017ci verbali fis-sentenza prin\u010bipali, u f'e\u017cempji [xIviii.d.] u [xIviii.e.] qed jimmodifika lfra\u017ci verbali tas-sentenza subordinata, l-argument tal-kon\u0121unzjoni subordinattiva.", "Dan jg\u0127odd ukoll kieku s-sentenza kellha tqieg\u0127ed l-avverbju bis-suffiss \u2013ment wara lavverbju ta' ra\u0121uni.", "Dan minflok jimmodifika l-verb li ji\u0121i warajh, b\u0127alma ji\u0121ri fis-sentenza f'e\u017cempju [xIix]:", "Iz-zija qab\u017cet g\u0127aliex fa\u010bilment ma til\u0127aqx.", "Il-fra\u017ci avverbjali tal-post ma ta\u010b\u010bettax li ti\u0121i mmodifikata minn avverbju bis-suffiss \u2013ment lanqas.", "Jekk nie\u0127du s-sentenzi fl-e\u017cempji [I.a.] u [I.b.] nistg\u0127u mad-daqqa t'g\u0127ajn ninterpretaw li l-avverbju naturalment qed jimmodifika s-sentenza s\u0127i\u0127a.", "Anki jekk lavverbju bis-suffiss \u2013ment joqg\u0127od bejn l-avverbju tal-post u l-bqija tas-sentenza, xorta ma jkunx qed jimmodifika l-avverbju tal-post, kif naraw mill-e\u017cempju [I.c.], fejn naturalment qed jikkwalifika l-fra\u017ci a\u0121\u0121ettivali il-kwiet.", "L-istess jg\u0127odd g\u0127al e\u017cempji [I.d.] u [I.e.] fejn naturalment dejjem jirreferi g\u0127all-fra\u017ci a\u0121\u0121ettivali il-kwiet, anki jekk f'e\u017cempju [I.d.] hemm jie\u0127u l-funzjoni ta' psewdoverb, u mhux avverbju.", "Interessanti li filwaqt li hemm jista' jie\u0127u din il-funzjoni, il-ver\u017cjoni mtawla hemmhekk ma toqg\u0127odx b\u0127ala", "Il-kwiet hemm, naturalement.", "Naturalement, il-kwiet hemm.", "Il-kwiet, naturalment, hemm.", "Hemm naturalment il-kwiet.", "Hemmhekk naturalment il-kwiet.", "Mit-tqabbil tar-ri\u017cultat tal-avverbji li jispi\u010b\u010baw b'-ment tal-MLRS mat-traduzzjoni tag\u0127hom fit-Taljan, nistg\u0127u naslu g\u0127all-konklu\u017cjoni li fil-bi\u010b\u010ba l-kbira tal-ka\u017cijiet, l-avverbji bissuffiss \u2013ment huma missellfa direttament mit-Taljan, u dan ifisser li dan is-suffiss g\u0127adu mhuwiex produttiv fil-Malti.", "Madankollu jidher li t-triq f'dik id-direzzjoni qed tkun im\u0127ejjija di\u0121\u00e0, hekk kif naraw dawn e\u017cempji ta' avverbji bis-suffiss \u2013ment, li ma jaqblux mattraduzzjoni tag\u0127hom fit-Taljan:", "Ba\u017cikament MT > FondamentalmenteTL li.c.", "Dawn huma binjiet \u0121odda fil-Malti, u dan ifissser li dan is-suffiss qed isir produttiv fi lsienna.", "Redupplikazzjoni", "Binja avverbjali o\u0127ra possibbli fil-Malti hija r-ripetizzjoni tal-a\u0121\u0121ettivi (\u0127afif \u0127afif), tan-nomi (sieq sieq), tal-verbi (inkiss inkiss), tal-prepo\u017cizzjonijiet (kemm kemm) u anki avverbji", "(malajr malajr).", "L-aktar forma Semitika qrib ta' din il-forma xorta hija 'l bog\u0127od \u0127afna minn dak li hi fil-Malti llum; fl-G\u0127arbi l-o\u0121\u0121ett assolut jintu\u017ca biex ikun jista' ji\u0121i kwalifikat minn a\u0121\u0121ettiv u b'hekk jevita l-b\u017conn ta' avverbju, pere\u017cempju \u0120era \u0121irja tajba.", "Madankollu, fit-Taljan ji\u0121ri l-istess \u0127a\u0121a b\u0127alma ji\u0121ri fil-Malti, fejn kelma ti\u0121i repituta biex", "timmodifika element ie\u0127or tas-sentenza, ng\u0127idu a\u0127na passo passo fis-sentenza Avanzo passo passo.", "Wie\u0127ed jista' jargumenta li f'dan il-mekkani\u017cmu, l-ewwel element ikun nom u t-tieni wie\u0127ed ikun nom ukoll.", "Ir-ri\u017cultat huwa nom kompost li g\u0127andu funzoni", "Il-probabilit\u00e0 hija li l-Malti \u0127a din is-sistema mit-Taljan, x'aktarx f'xi perijodu fejn kien hawn il-bilingwi\u017cmu bejn il-Malti u t-Taljan, u l-Maltin issellfu dawn lespressjonijiet mit-Taljan u addottaw din is-sistema.", "I\u017cda din l-istqarrija tal-a\u0127\u0127ar hija biss ipote\u017ci u tirrekjedi studju dijakroniku aktar fil-fond biex ti\u0121i mirfuda.", "Il-punt ta' interess f'din il-binja huwa li, filwaqt li fit-Taljan i\u017comm bejn wie\u0127ed u ie\u0127or listess tifsira (anki jekk din ti\u0121i intensifikata), fil-Malti t-tifsira tal-kelma ori\u0121inali \u0127afna drabi tinbidel.", "Ng\u0127idu a\u0127na, fejn is-sentenza mmodifikata minn a\u0121\u0121ettiv Qara \u0127afif tfisser li qara ktieb li ma kienx impenjattiv, Qara l-ktieb \u0127afif \u0127afif tfisser li kemm qalleb daqsxejn \u0121o fih biex jie\u0127u l-idea \u0121enerali ta' fuqiex inhu.", "L-istess ji\u0121ri g\u0127allprepo\u017cizzjonijiet, fejn it-tifsira tag\u0127hom ti\u0121i intensifikata.", "Ji\u0121ifieri, jekk nie\u0127du lprepo\u017cizzjoni fuq, li tfisser l-oppost ta' ta\u0127t, b'din il-binja ti\u0121i fuq fuq, li hija avverbju li jfisser b'mod superfi\u010bjali.", "Man-nomi, din il-binja tag\u0127ti sens ta' 'wa\u0127da wara l-o\u0127ra', ji\u0121ifieri, jekk ng\u0127idu In\u017cel tar\u0121a ikunu qed nikkmandaw lil xi \u0127add jin\u017cel tar\u0121a wa\u0127da, i\u017cda jekk ng\u0127idu In\u017cel tar\u0121a tar\u0121a tfisser li trid tin\u017cel it-tara\u0121 kollu tar\u0121a wa\u0127da wara lo\u0127ra, u mhux tnejn tnejn, pere\u017cempju.", "Ji\u0121ifieri hawnhekk qed niddeskrivu l-mod kif wie\u0127ed g\u0127andu jin\u017cel it-tara\u0121 u mhux in-numru ta' tar\u0121iet li jrid jin\u017cel.", "Il-verbi mmodifikati minn avverbju ta' riduplikazzjoni jie\u0127du sens ta' intensifikazzjoni jew ta' aktar attenzjoni lejn l-irqaqat li jippre\u017centa l-verb, pere\u017cempju, \u0126alliel ikesslek tfisser li joqg\u0127od g\u0127assa qabel ma ja\u0127bat, filwaqt li Da\u0127al inkiss inkiss tfisser li hu u die\u0127el qag\u0127ad jg\u0127asses il-\u0127in kollu.", "L-avverbju f'din il-binja jista' juri \u0127e\u0121\u0121a u ur\u0121enza f'dak li hu t-tifsira ori\u0121inali tieg\u0127u, b\u0127alma naraw fis-sentenza Kiel malajr malajr u telaq.", "Din il-forma ma tantx hi produttiva g\u0127all-avverbji hekk min\u0127abba n-nuqqas ta' avverbji 'puri', b\u0127al mhu malajr, li g\u0127andhom forma u funzjoni ta' avverbju biss.", "Mal-avverbji ta' min isemmi li din il-binja lanqas mhi produttiva fejn jid\u0127lu l-prepo\u017cizzjonijiet, pere\u017cempju fuq fuq, u l-verbi, b\u0127al inkiss inkiss, i\u017cda l-aktar li nsibu minn dawn huma l-a\u0121\u0121ettivi u n-nomi.", "\u0126afna avverbji fil-Malti huma komposti, ji\u0121ifieri jing\u0127aqdu ma xi kelma o\u0127ra jew i\u017cjed biex jispe\u010bifikaw it-tifsira tag\u0127hom.", "F'Tabella 2 li \u0121ejja nistg\u0127u naraw u\u0127ud minn dawn le\u017cempji.", "Il-fatt li ma\u017c-\u017cmien \u0127afna minn dawn l-avverbji tg\u0127aqqdu ortografikament jag\u0127ti \u0127jiel ta' x'hemm g\u0127addej f'mo\u0127\u0127 il-kelliem nattiv; dan ifisser li g\u0127all-kelliem tal-Malti dawn ilkun\u010betti ma baqg\u0127ux mifrudin imma twa\u0127\u0127du.", "Ninnutaw li l-bi\u010b\u010ba l-kbira ta' dawn lespressjonijiet huma avverbji ta\u017c-\u017cmien u li, fil-fatt, \u0127afna mill-e\u017cempji li jaqg\u0127u ta\u0127t din il-kategorija twa\u0127\u0127du ortografikament.", "Dan jurina li l-kun\u010bett ta\u017c-\u017cmien f'mo\u0127\u0127 dawn ilkelliema ma baqax jissarraf f'direzzjoni lejn perijodu imma saru jikkonsidrawh b\u0127ala perijodu s\u0127i\u0127.", "Dan narawh anki f'avverbji o\u0127rajn, fejn, pere\u017cempju, sirna naraw espressjonijiet b\u0127al Mur hemm imbag\u0127ad ejja hawn, minflok Mur 'l hemm imbag\u0127ad ejja 'l hawn.", "Ikun interessanti kieku wie\u0127ed kellu jag\u0127mel studju tal-korp fuq dan il-moviment biex jara liem hu l-varjant l-aktar popolari u jekk hemmx xi distinzjoni bejniethom f'mo\u0127\u0127 il-kelliem nattiv tal-Malti.", "I\u017cda g\u0127al dan ix-xog\u0127ol nixtieq niffoka fuq l-istrutturi avverbjali biex no\u0127loq sies sod, li fuqu jistg\u0127u jinbnew aktar xog\u0127lijiet.", "Punt ie\u0127or huwa dwar l-avverbji tar-ra\u0121uni; minkejja l-ewwel erba' e\u017cempji mni\u017c\u017clin f'Tabella 2 jag\u0127tu l-istess sens ta' ra\u0121uni, mhux kollha jistg\u0127u jintu\u017caw bl-istess mod.", "Ng\u0127idu a\u0127na, is-sentenzi f'e\u017cempji [Iii.a.] sa [Iii.c.] kollha huma possibbli, i\u017cda e\u017cempju [Iii.d.] mhuwiex a\u010b\u010bettabbli.", "Ir-ra\u0121uni ta' dan jista' jkun li filwaqt li l-kon\u0121unzjonijiet pre\u017centi f'e\u017cempji [Iii.a.], [Iii.b.] u [Iii.c.] jintu\u017caw ukoll biex jintrodu\u010bu mistoqsija, jistg\u0127u jintu\u017caw biex jag\u0127tu kemm ir-ra\u0121uni u kemm l-iskop ta' xi \u0127a\u0121a, l-kon\u0121unzjoni f'e\u017cempju", "[Iii.d.] tista' turi biss ra\u0121uni.", "Ma nafx g\u0127aliex \u0121ie. lii.b.", "Ma nafx g\u0127alfejn \u0121ie. lii.c.", "Ma nafx g\u0127al xiex \u0121ie. lii.d. *Ma nafx g\u0127ax \u0121ie.", "Fejn jid\u0127ol il-kliem kompost, \u0121ieli diffi\u010bli li nidde\u010biedu jekk \u017cew\u0121 kelmiet humiex komposti, b\u0127al filg\u0127odu, jew jekk fil-fatt ikunux fra\u017cali, b\u0127al mhuma minn fuq.", "Per\u00f2 g\u0127al diskussjoni aktar iddettaljata fuq dan is-su\u0121\u0121ett wie\u0127ed jista' jirreferi g\u0127all-artiklu ta'", "Kategoriji grammatikali o\u0127rajn b\u0127ala avverbji", "L-A\u0121\u0121ettivi b\u0127ala avverbji", "Borg (139) jag\u0127mel referenza g\u0127all-a\u0121\u0121ettivi li jaqdu l-funzjoni ta' avverbju, i\u017cda g\u0127allkuntrarju ta' kif jag\u0127mlu meta jiffunzjonaw b\u0127ala a\u0121\u0121ettivi, b\u0127ala avverbji ma jinflettux ru\u0127hom skont in-nom li qed jikkwalifikaw.", "Ng\u0127idu a\u0127na, meta tie\u0127u l-funzjoni ta' a\u0121\u0121ettiv, il-modifikatur 'tajjeb' jinfletti ru\u0127u biex jaqbel man-nom, pere\u017cempju Kemm \u0121ewk tajbin il-pastini.", "Mill-banda l-o\u0127ra meta tie\u0127u l-funzjoni ta' avverbju, jie\u0127u wkoll il-kwalitajiet formali tag\u0127hom billi ma jinflettix.", "Hekk naraw li fis-sentenza O\u0127ti sajret il-pizza tajjeb jibqa' fil-forma mhux immarkata, li fil-ka\u017c tal-Malti hija identika g\u0127all-forma maskil singular.", "Dan jg\u0127odd g\u0127al kull modifikatur li jista' jiffunzjona kemm ta' a\u0121\u0121ettiv u kemm ta' avverbju.", "Ra\u0121uni o\u0127ra ta' dan il-fenomenu, din id-darba ta' xe\u0127ta aktar intwittiva, hija li l-fatt li dan it-tip ta' avverbju \u0121eneralment jikkwalifika verb, u dan jag\u0127milha diffi\u010bli biex il-kelliem jassenja \u0121ens g\u0127ax verb m'g\u0127andux \u0121ens grammatikali tieg\u0127u nnifsu, imma juri l-\u0121ens tas-su\u0121\u0121ett tieg\u0127u permezz tal-inflessjoni.", "B'hekk il-morfolo\u0121ija mentali talkelliem t\u0127allih fid-default, fil-maskil singular.", "Forsi minflok insej\u0127ulhom a\u0121\u0121ettivi b'funzjoni avverbjali, a\u0127jar ng\u0127idu li huma dawn it-tip ta' kliem huma modifikaturi, u \u0121ieli jaqdu l-funzjoni a\u0121\u0121ettivali, fejn jinflettu skont l-g\u0127add u l-\u0121ens, u \u0121ieli jaqdu l-funzjoni avverbjali fejn jie\u0127du l-forma mhux immarkata tal-maskil singular, allevolja ma jkunux qed jirreferu g\u0127al xi \u0127a\u0121a la maskila u la fis-singular.", "Fost dawn il-modifikaturi nsibu tajjeb (mort tajjeb fl-e\u017cami), \u0127a\u017cin (ftehmna \u0127a\u017cin), sabi\u0127", "(jilbsu sabi\u0127), ikrah (tpin\u0121i ikrah), kbir (jara kbir), differenti (qed narak differenti), l-istess? (dejjem nieklu l-istess) (niktellmu fuq dan l-e\u017cempju aktar 'il quddiem) u \u010bar (tkellem \u010bar).", "Kif naraw minn din il-lista, waqt li l-bi\u010b\u010ba l-kbira ta' dawn l-a\u0121\u0121ettivi huma ta' nisel Semitiku, mhumiex ristretti g\u0127al dan il-grupp biss, imma jid\u0127lu anki modifikatur ta' nisel Rumanz, b\u0127al differenti u \u010bar (li, i\u017cda, anki fil-funzjoni a\u0121\u0121ettivali tag\u0127hom ma jinflettux).", "Il-ka\u017c ta' l-istess jevoka l-\u0127sieb il-g\u0127aliex mhuwiex \u010bar jekk il-kelma, b\u0127al mhu mi\u0121jub fle\u017cempju Dejjem nieklu l-istess, tiffunzjonax b\u0127ala avverbju, billi tiddeskrivi l-mod ta' kif nieklu, jew jekk hix sempli\u010biment a\u0121\u0121ettiv fejn in-nom li tikkwalifika jit\u0127alla barra b'mod fakulattiv, ng\u0127idu a\u0127na Dejjem nieklu l-istess (ikel).", "Din l-ambigwit\u00e0 tippermettilu ji\u0121i interpretat bi\u017c-\u017cew\u0121 modijiet.", "L-imperfett b\u0127ala avverbju", "Fl-istess artiklu Borg (139) jirreferi g\u0127all-verbi fl-imperfett li jie\u0127du funzjoni avverbjali b\u0127al ji\u0121ri fis-sentenza Telaq ji\u0121ri fejn, skontu, ji\u0121ri qed jimmodifika il-verb telaq, ji\u0121ifieri qed juri kif telaq.", "Per\u00f2 jekk nie\u0127du dan l-argument mill-perspettiva tal-aspett, f'dan l-e\u017cempju lverb telaq juri wkoll l-ingressivit\u00e0 tal-aspett fa\u017ciku.", "Dan ifisser li l-verb telaq, b\u0127ala l-verb aw\u017ciljarju perifrastiku, qed jiddiskrivi f'liem fa\u017ci jinsab fiha l-verb prin\u010bipali, li f'dan il-ka\u017c huwa ji\u0121ri.", "B'dan il-mod nistg\u0127u nargumentaw li fil-fatt il-verb telaq jista' jkun dak li g\u0127andu l-funzjoni avverbjali.", "I\u017cda din l-interpretazzjoni tg\u0127odd biss g\u0127al xi verbi mag\u0127\u017culin, pere\u017cempju feta\u0127, qabad u rama.", "Biex inkomplu fuq dan l-argument, Borg (139) isostni li l-verb fl-imperfett jista' ji\u0121i mmodifikat minn verb fl-imperfett ie\u0127or, u j\u0121ib l-e\u017cempju ta' Telaq jimxi ji\u0121ri.", "Dan g\u0127al darba o\u0127ra jsa\u0127\u0127a\u0127 l-argument tieg\u0127u li jimxi g\u0127andu funzjoni avverbjali, g\u0127ax qed jer\u0121a' ji\u0121i mmodifikat biex ifisser kif qed jimxi.", "Madankollu, l-argument ewlieni ta' Borg ikompli jissa\u0127\u0127a\u0127 meta nie\u0127du e\u017cempji o\u0127rajn, ng\u0127idu a\u0127na, \u0127are\u0121 jibki.", "Hawnhekk naraw bi\u010b-", "\u010bar li f'dan il-ka\u017c il-verb jibki huwa fil-fatt modifikatur avverbjali tal-verb \u0127are\u0121 g\u0127ax qed juri f'liema stat (ta' biki) xi \u0127add \u0127are\u0121.", "Naraw ukoll li din il-binja tista' tfisser ukoll irra\u0121uni, g\u0127aliex \u0126are\u0121 jibki tista' tfisser ukoll li \u0127are\u0121 biex jibki.", "Din l-interpretazzjoni tapplika wkoll g\u0127al e\u017cempji o\u0127rajn, ng\u0127idu a\u0127na, Da\u0127al jin\u0127asel, fejn jin\u0127asel qed juri liskop il-g\u0127aliex 'da\u0127al'.", "Hawnhekk na\u0127seb li importanti li niddistingwu bejn i\u017c-\u017cew\u0121 tipi ta' funzjonijiet avverbjali li jistg\u0127u jkollhom il-verbi fl-imperfett.", "Fis-sentenza \u0126are\u0121 jg\u0127ajjat il-verb jg\u0127ajjat qed jiddeskrivi kif \u0121rat l-azzjoni, filwaqt li fis-sentenza \u0126are\u0121 jixtri qed naraw il-g\u0127aliex qed isse\u0127\u0127 l-azzjoni.", "Ta' min isemmi, per\u00f2, li meta dawn il-binjiet juru l-kif, f'\u0127afna ka\u017ci tid\u0127ol daqsxejn ambigwit\u00e0 min\u0127abba li dawn dejjem jistg\u0127u ji\u0121u interpretati li qed juru r-ra\u0121uni, b\u0127al fil-ka\u017c ta' \u0126are\u0121 jg\u0127ajjat.", "Din l-anali\u017ci tal-verb aw\u017ciljarju tg\u0127odd mhux biss g\u0127all-verbi aw\u017ciljarji perifrasti\u010bi li jaqg\u0127u ta\u0127t l-ingressivi, imma anki g\u0127all-inkoattiv (sar ji\u0127mar), kontinwattivi (kompla jimxi), l-iterattivi (ner\u0121a' nibki), id-durattivi (qag\u0127ad jirrabja) u t-terminattivi (waqaf jg\u0127ajjat).", "Minn dan l-argument nistg\u0127u ni\u0121bru li, b\u0127ala aw\u017ciljarji, dawn il-verbi minnhom infushom g\u0127andhom sens ta' modifikazzjoni, allura b'mod intwittiv jinftehmu li l-aw\u017ciljarji qed jimmodifikaw il-verbi prin\u010bipali, u b'hekk kwa\u017ci jie\u0127u funzjoni avverbjali f'sens wiesa'.", "Sentenzi o\u0127rajn li mad-daqqa t'g\u0127ajn jidhru li jixbhu dan l-e\u017cempju li jag\u0127ti ori\u0121inarjament Borg, jinkludu Qam iwer\u017caq, \u0126are\u0121 jg\u0127ajjat u Ni\u017cel jg\u0127a\u0121\u0121el.", "Minkejja li dawn is-sentenzi jidhru li g\u0127andhom l-istess struttura sintattika b\u0127all-e\u017cepmju Telaq ji\u0121ri, differenza importanti hi l-verbi prin\u010bipali (qam, \u0127are\u0121 u ni\u017cel) ma jag\u0127mlux mal-grupp ta' verbi li jistg\u0127u jkunu aw\u017ciljarji perifrasti\u010bi.", "B'hekk nistg\u0127u ng\u0127idu li l-argument ta' Borg ma kienx \u017cbaljat, u fil-fatt il-verbi fl-imperfett jistg\u0127u jaqdu funzjoni avverbjali, imma rridu noqog\u0127du attenti g\u0127as-semantika u g\u0127all-funzjoni morfolo\u0121ika tal-verb ewlieni.", "Il-verbi iwer\u017caq, jg\u0127ajjat u jg\u0127a\u0121\u0121el f'dawn l-e\u017cempju huma meqjusin b\u0127ala avverbjali min\u0127abba li mhumiex qed ikunu kwalifikati b'xi mod mill-fra\u017ci verbali tas-sentenzi, imma qed jikkwalifikaw il-verb prin\u010bipali huma.", "Il-parti\u010bipju passiv b\u0127ala avverbju", "Simili tal-punt pre\u010bidenti hija l-idea tal-parti\u010bipju passiv u\u017cat b\u0127ala avverbju, ng\u0127idu a\u0127na, \u0126are\u0121 imbellah jew Da\u0127al irrabjat.", "Il-kwistjoni li tinqala' hawnhekk hija jekk dawn il-parti\u010bipji humiex qed jikkwalifikaw il-verbi jew jekk humiex jikkwalifikaw xi espressjonijiet fakulattivi, b\u0127al, pere\u017cempju, il-pronomi jew is-su\u0121\u0121etti tas-sentenza.", "Madankollu, l-intwizzjoni ta' kelliem nattiv tg\u0127idilna li, b\u0127all-verbi fl-imperfett, dawn ilparti\u010bipji passivi jintu\u017caw biex jispjegaw kif se\u0127\u0127et l-azzjoni, min\u0127abba li l-perspettiva talkelliem hija fuq dak li qed ji\u0121ri minn barra u mhux minn dak li qed i\u0127oss minn \u0121ewwa ssu\u0121\u0121ett.", "Fil-fatt, e\u017cempju [Iii] juri kif il-kelliema jistg\u0127u jiddeskrivu biss dik is-sitwazzjoni li qed jaraw quddiemhom u mhux dak li ji\u0121ri li mbag\u0127ad ti\u0121i riflessa fl-azzjoni.", "Min\u0127abba dan, wie\u0127ed jista' jasal g\u0127all-konklu\u017cjoni li l-parti\u010bipju passiv ma jkunx qed jimmodifika lverb, u allura jaqdi funzjoni avverbjali, i\u017cda jkun qed jirrifletti l-istat li jinsab fih is-su\u0121\u0121ett, u allura jkun qed jiffunzjona b\u0127ala a\u0121\u0121ettiv.", "Dan jo\u0127ro\u0121 \u010bar minn e\u017cempju [Iiii] ukoll min\u0127abba li dan l-e\u017cempju jag\u0127milha evidenti li l-parti\u010bipju passiv qed jirreferi g\u0127assu\u0121\u0121ett u mhux il-verb.", "Da\u0127al qisu rrabjat imma fir-realt\u00e0 ma kien irrabjat xejn.", "Din il-konklu\u017cjoni ti\u0121i kkonfermata mill-fatt li jekk in\u017cidu aktar elementi mas-sentenza, listruttura tixhed li r-relazzjoni hija bejn is-su\u0121\u0121ett u l-parti\u010bju passiv, ng\u0127idu a\u0127na, \u0126are\u0121 mit-teatru mbellah b'dak li ra, jew Da\u0127al id-dar irrabjat g\u0127al ommu.", "B'hekk, meta din ilbinja jkollha l-elementi mi\u017cjuda, tkun iktar fa\u010bli li wie\u0127ed jargumenta li minflok li lparti\u010bpju qed jiddiskrivi kif se\u0127\u0127 il-verb, qed jiddeskrivi l-istat li jinsab fih is-su\u0121\u0121ett waqt li qed iwettaq l-azzjoni.", "G\u0127al dawn ir-ra\u0121unijiet kollha wie\u0127ed jista' jg\u0127id li din il-binja mhijiex avverbjali, imma hija e\u017cempju ta' predikazzjoni sekondarja, li fil-bi\u010b\u010ba l-kbira tag\u0127ha dejjem ikollha funzjoni a\u0121\u0121ettivali.", "Il-Malti g\u0127andu numru ta' psewdoverbi, li huma elementi lingwisti\u010bi li jkollhom xi kwalitajiet tal-verbi, i\u017cda ma jipposseduhomx kollha.", "Fost il-lista li jag\u0127ti Peterson (187) insibu donn-, fi-, g\u0127ad-, g\u0127and-, g\u0127odd- u qis-.", "Xi w\u0127ud minn dawn jistg\u0127u jiffunzjonaw b\u0127ala avverbji f'\u010berti ka\u017cijiet, fis-sies li qed jag\u0127tu informazzjoni fuq il-mod ta' kif saret lazzjoni espressa mill-verb.", "Donn- jintu\u017ca biex titrattab il-qawwa tal-verb, jew biex jag\u0127ti x'jifhem li dak li qed jintqal huwa ta' opinjoni personali, pere\u017cempju Donnu nfixel x\u0127in ra d-demm, jew anki biex jo\u0127ro\u0121 xi xebh, pere\u017cempju Donnu pappagall, jirrepeti kulma jisma'.", "Dan il-psewdoverb marbut \u0127afna mal-psewdoverb qis- li wkoll jo\u0127ro\u0121 ix-xebh, Qisni qatt ma g\u0127amilt dan ix-xog\u0127ol.", "Dawn jistg\u0127u jitqiesu b\u0127ala avverbjali min\u0127abba li qed jimmodifikaw i\u010b-\u010bertezza tal-affirmazzjoni.", "G\u0127ad- jintu\u017ca biex juri azzjoni g\u0127adha ma se\u0127\u0127itx imma li aktarx dalwaqt isse\u0127\u0127, ng\u0127idu a\u0127na, It-tifel g\u0127adu ma da\u0127alx.", "Is-sens avverbjali jo\u0127ro\u0121 minn dan peress li jag\u0127ti x'jifhem li hemm azzjoni mistennija, i\u017cid kwalit\u00e0 ma' fatt ippre\u017centat mill-verb.", "Dan relatat mal-verb beda, g\u0127aliex minnu nnifsu, f'\u010berti u\u017ci jimplika l-bidu ta' xi \u0127a\u0121a, ng\u0127idu a\u0127na G\u0127adha tielg\u0127a x-xemx.", "G\u0127and-, fost id-diversi tifsiriet li g\u0127andu, ifisser ukoll il-possess meta u\u017cat b\u0127ala psewdoverb, jew lokazzjoni meta u\u017cat b\u0127ala prepo\u017cizzjoni, u g\u0127alhekk tista' tintu\u017ca avverbjalment, pere\u017cempju, Il-kotba qeg\u0127din g\u0127andi.", "G\u0127odd- tag\u0127ti dan is-sens ta' kwa\u017ci, perka\u017cu G\u0127oddni waqajt g\u0127al wi\u010b\u010bi fejn qed turi li l-azzjoni g\u0127al ftit kienet se sse\u0127\u0127 imma ma se\u0127\u0127itx.", "Interessanti li f'\u010bertu ka\u017cijiet g\u0127odd- u kwa\u017ci jistg\u0127u joqog\u0127du t-tnejn, pere\u017cempju Kwa\u017ci wasalt u G\u0127oddni wasalt.", "Mandankollu, g\u0127odd- qisha dejjem i\u0121\u0121orr mag\u0127ha sens negattiv, ng\u0127idu a\u0127na, Kont g\u0127oddni wasalt meta qabdet ix-xita, filwaqt li kwa\u017ci tista' tintu\u017ca kemm f'sitwazzjoni negattiva Kwa\u017ci ksirt sieqi, kif ukoll f'sitwazzjoni posittiva jew newtrali, Kwa\u017ci kiltu kollu.", "Il-Fra\u017ci u s-Sentenza Subordinata Avverbjali", "Importanti g\u0127al din it-taqsima biex niddistingwu bejn fra\u017ci avverbjali u sentenza avverbjali.", "Fra\u017ci avverbjali hija introdotta minn prepo\u017cizzjoni u ma tinkludix verb, pere\u017cempju taret ta\u0127t il-mina, niltaqg\u0127u wara s-sieg\u0127a.", "Sentenza subordinata avverbjali hija introdotta minn kon\u0121unzjoni subordinattiva imma l-argument tieg\u0127u \u0121eneralment ikollu verb, pere\u017cemju Imur x\u0127in tin\u017cel ix-xemx, Taret biex tie\u0127u \u0127sieb il-bejta, Niltaqg\u0127u fejn ta\u0127dem ommi.", "Il-fra\u017ci avverbjali", "Il-prepo\u017cizzjoni", "Kif g\u0127idna fl-ewwel kapitlu, f'\u010berti ka\u017cijiet, il-Malti \u017camm mas-sistemi G\u0127arbin tieg\u0127u billi ju\u017ca l-mekkani\u017cmu tal-binja bi prepo\u017cizzjoni biex jo\u0127loq forom avverbjali li juru l-mod.", "Hekk naraw li b\u0127alma fl-G\u0127arbi tista' tg\u0127id bisur'a ja', fil-Malti tista' tg\u0127id ukoll \u0120ie blg\u0127a\u0121la.", "E\u017cempji o\u0127rajn jinkludu bil-mod, bil-herra, bis-sa\u0127\u0127a.", "Madankollu, \u010berti aspetti mill-grammatika li ji\u0121u implimentati fl-G\u0127arbi, ng\u0127idu a\u0127na, l-akku\u017cattiv, ma setax", "jissarraf fil-Malti min\u0127abba li l-Malti tilef numru minn dawn il-forom.", "Mistoqsija tajba tkun jekk il-prepo\u017cizzjoni bi hijiex l-unika wa\u0127da b'din il-funzjoni avverbjali.", "Ir-risposta hija wa\u0127da kumplessa; filwaqt li prepo\u017cizzjonijiet o\u0127rajn b\u0127al fi, \u0121o, ta\u0127t u g\u0127al jo\u0127olqu sentenzi prepo\u017cizzjonali avverbjali, bi hija l-unika wa\u0127da li to\u0127loq fra\u017ci avverbjali li turi manjiera.", "Dan jista' jkun ri\u017cultat tas-semantika tag\u0127hom, fejn bi, g\u0127ax g\u0127andha dan is-sens ta' manjiera, kemm fejn jid\u0127lu kwalitajiet, pere\u017cempju, Tkellem bil-herra, u kemm biex tispjega kif twettqet azzjoni, pere\u017cempju, Mar bil-mixi, minnha nnifisha g\u0127andha kwalitajiet avverbjali.", "Fi kliem ie\u0127or, il-prepo\u017cizzjoni bi g\u0127andha mill-inqas \u017cew\u0121 tifisiriet: tista' tfisser kif jew tista' tfisser biex.", "Irridu ng\u0127arfu ddifferenza bejn l-u\u017cu avverbjali ta' sentenza prepo\u017cizzjonali b'bi, u l-u\u017cu a\u0121\u0121ettivali tag\u0127ha; e\u017cempju [Iiv.] juri l-u\u017cu avverbjali, filwaqt li e\u017cempju [Iv.] juri l-istess binja imma b'funzjoni a\u0121\u0121ettivali.", "Mar g\u0127alih bil-karozza. lv.", "Ir-ra\u0121el bil-kappell.", "Tarf ie\u0127or li nistg\u0127u naqbdu mieg\u0127u huwa jekk il-prepo\u017cizzjonijiet dejjem je\u0127dux l-artiklu fil-binja avverbjali jew le.", "Il-prepo\u017cizzjoni bi tista' toqg\u0127od biss ma' fra\u017cijiet nominali u g\u0127alhekk, b\u0127al kull prepo\u017cizzjoni o\u0127ra, hemm il-possibilit\u00e0 li tie\u0127u l-artiklu jew le.", "Fil-fatt, nistg\u0127u ng\u0127idu li fil-funzjoni avverbjali tag\u0127ha \u0121eneralment dejjem tie\u0127u l-artiklu, b\u0127al filka\u017c tas-sentenzi [Ivi.a.] sa [Ivi.c.].", "I\u017cda kwalinke prepo\u017cizzjoni tista' tie\u0127u nom definit jew mhux definit permezz tal-artiklu.", "Li hu interessanti hu li jekk in-nom jer\u0121a' ji\u0121i kkwalifikat minn a\u0121\u0121ettiv li ma tag\u0127\u017cilx entit\u00e0 partikolari, l-artiklu jaqa', ng\u0127idu a\u0127na, b\u0127alma naraw fis-sentenzi [Ivii.a.] sa [Ivii.c.].", "Inqabblu dawn l-e\u017cempji mas-sentenza [Ivii.d.], naraw li f'dan il-ka\u017c, is-sentenza a\u0121\u0121ettivali qieg\u0127da b'tali mod li tag\u0127\u017cel is-sitwazzjoni minn sitwazzjonijiet o\u0127rajn.", "Dawn l-osservazzjonijiet juru li n-nom li qed jikkwalifikaw l-azzjoni dejjem irid ikun definit b'xi mod, anki jekk mhux bl-artiklu, u dan juri li jkun qed jirreferi g\u0127al okkurrenza ta' azzjoni partikolari.", "\u0120ejna bil-karozza.", "Da\u0127aq bis-skossi.", "\u0120ejna b'karozza wa\u0127da. lvii.b.", "Da\u0127aq b'skossi qosra.", "Tkellem bl-arroganza ta' xi \u0127add li jaf kollox.", "Kif semmejna fl-ewwel kapitlu, apparti l-kategorija tradizzjonali ta' parti\u010bella li ting\u0127atalhom, il-prepo\u017cizzjonijiet jistg\u0127u jiffunzjonaw ukoll b\u0127ala psewdoverbi.", "Meta jaqdu din il-funzjoni, donnhom jinqabdu bejn \u017cew\u0121 settijiet ta' kwalitajiet.", "Dan nistg\u0127u narawh mill-e\u017cempji, Il-ktieb fih \u0127afna artikli, fejn it-tifsira semantika tal-prepo\u017cizzjoni donnha titra\u017c\u017can xi ftit u minflok isiru b\u0127al espressjonijiet fissi.", "Madankollu ma tantx nistg\u0127u nist\u0127qu li din il-funzjoni hija kompletament avverbjali, g\u0127ax f'dawn l-e\u017cempji aktar ixeqilbu lejn l-argument tal-verb.", "Elementi b\u0127al Filg\u0127odu, G\u0127all-\u0127abta tas-sebg\u0127a, Inkiser fit-tara\u0121 u Il-parking bil-flus huma e\u017cempji tajbin ta' kif il-prepo\u017cizzjonijiet jistg\u0127u jinqdew biex ifissru funzjoni avverbjali.", "Interessanti li naqbdu d-differenza bejn filg\u0127odu u fit-tara\u0121; g\u0127alkemm it-tnejn li huma juru xi forma ta' lokazzjoni, l-ewwel wa\u0127da fi\u017c-\u017cmien u l-o\u0127ra fl-ispazju, il-kelma filg\u0127odu u kliem ie\u0127or li jixbahha donnu tilef dan is-sens ta' deissi diretta.", "Ji\u0121ifieri m'g\u0127adux fil-grammatika mentali tal-kelliem nattiv li dan il-kliem qed jag\u0127\u017cel perijodu u jippunta lejh.", "Minflok dan sar jirreferi g\u0127all-perijodu fih innifsu.", "Kliem ta' din ix-xorta jinkludi filg\u0127axija, billejl, binhar, filwaqt u dalwaqt.", "Fil-fatt, kif semmejna di\u0121\u00e0 fit-taqsima 2.2, dan il-fenomenu \u0127afna drabi jkun mirfud mill-ortografija.", "Mill-banda l-o\u0127ra dawk li jallokaw post ma japplikax g\u0127alihom dan il-fenomenu.", "Dawn il-fra\u017cijiet jiffunzjonaw b\u0127ala avverbji u mhux b\u0127ala argument tal-verb g\u0127ax qeg\u0127din i\u017cidu informazzjoni \u017cejda massentenza u mhux ikompluha.", "Ng\u0127idu a\u0127na, hemm differenza fil-fra\u017ci fil-kantina bejn Ni\u017cel fil-kantina, fejn hija argument, u \u017bfint fil-kantina, fejn hija sentenza prepo\u017cizzjonali b'funzjoni avverbjali.", "L-o\u0121\u0121ett assolut ikkwalifikat u s-suffis -un", "Il-Malti jixbah l-G\u0127arbi fl-u\u017cu tal-o\u0121\u0121ett assolut ikkwalifikat, ng\u0127idu a\u0127na, waqa' waqg\u0127a kbira, imma bl-akku\u017cattiv mhux immarkat.", "Hawnhekk naraw verb u fra\u017ci nominali b'funzjoni avverbjali, g\u0127aliex qed tiddeskrivi kif waqa'.", "Huwa interessanti kif din il-binja mbag\u0127ad ntg\u0127a\u0121net mas-suffiss Sqalli \u2013one, li jimmarka l-akkrexxattiv.", "B'hekk naraw binjiet b\u0127al Raqad raqda raqdun li tfisser 'raqad raqda tajba/twila'.", "Madankollu, g\u0127alkemm dan is-suffiss huwa produttiv \u0127afna man-nomi, ng\u0127idu a\u0127na, furkettun, ku\u010b\u010barun, sinjurun, meta dawn in-nomi kienu jkunu parti mill-o\u0121\u0121ett assolut donnu joqg\u0127od biss ma' erba' e\u017cempji arbitrarji, ng\u0127idu a\u0127na, raqad raqda raqdun, qabe\u017c qab\u017ca qab\u017cun, qasam qasma qasmun.", "Naraw differenza wkoll bejn dawn l-e\u017cempji li g\u0127adna kemm semmejna u, pere\u017cempju, Kilna ikla iklun, fejn f'dan il-ka\u017c ma ti\u0121ix funzjoni avverbjali imma kumpliment, g\u0127aliex ikla iklun hija l-o\u0121\u0121ett diett tal-verb kiel, mentri raqad huwa verb intransittiv u raqda raqdun mhijiex l-o\u0121\u0121ett tieg\u0127u.", "Il-binja 'b'mod + a\u0121\u0121ettiv' jew is-suffiss '\u2013ment'", "\u010aerti fra\u017cijiet avverbjali jistg\u0127u jo\u0127or\u0121u minn a\u0121\u0121ettivi li jsegwu u li jimmodifikaw il-fra\u017ci b'mod, b\u0127alma naraw b'mod naturali, b'mod spe\u010bjali u b'mod dirett.", "Felice Pace (81) jirreferi g\u0127al dan it-tip ta' avverbji u jqabbilhom ma' dawn li jie\u0127du s-suffiss Taljan \u2013ment.", "Sa\u0127ansitra Felice Pace (80) jasal jistqarr kif kelma tista' tid\u0127ol fi\u017c-\u017cew\u0121 mekkani\u017cmi u li dawn il-forom jikkoe\u017cistu u jintu\u017caw bl-istess mod, pere\u017cempju b'mod regolari u regolarment.", "G\u0127alih dawn g\u0127andhom l-istess tifsira u jistg\u0127u jitbiddlu bejniethom.", "Per\u00f2 lewwel nett nistg\u0127u ninnutaw li mhux kull a\u0121\u0121ettiv jista' joqg\u0127od g\u0127a\u017c-\u017cew\u0121 mekkani\u017cmi avverbjali.", "Pere\u017cempju, filwaqt li ng\u0127idu verament, ma nistg\u0127ux ng\u0127idu *b'mod veru.", "Blistess mod nistg\u0127u ng\u0127idu b'mod arroganti i\u017cda ma ng\u0127idux *arrogantament.", "It-tieni punt li nixtieq no\u0127ro\u0121 huwa li minkejja li hemm xi kliem li joqg\u0127od g\u0127a\u017c-\u017cew\u0121 mekkani\u017cmi, dan ma jfissirx li, f'kull ka\u017c, i\u017c-\u017cew\u0121 forom li jin\u0127olqu jfissru l-istess \u0127a\u0121a jew li espressjoni wa\u0127da tista' tintu\u017ca flok l-o\u0127ra.", "Dan jo\u0127ro\u0121 fl-e\u017cempji li \u0121ejjin fejn f'[Iviii.a.] l-avverbji bil-ment qed jag\u0127tu bixra \u0121enerali lis-sentenza kollha u f'[Iix.a] lavverbju qed ji\u0121bor il-qofol tas-sitwazzjoni, u qed jikkwalifika s-sentenza s\u0127i\u0127a wkoll.", "F'[Iviii.b.] u [Iix.b.] l-avverbju bil-binja b'mod + a\u0121\u0121ettiv qed jimmodifka l-fra\u017ci verbali.", "Irridu prattikament nibdew mill-bidu. lix.b.", "Irridu naslu b'mod prattiku.", "Naraw li l-avverbji li jispi\u010b\u010baw bis-suffiss \u2013ment g\u0127andhom \u0127abta jitfg\u0127u perspettiva \u0121enerali ta' opinjoni jew attitudni fuq is-sentenza s\u0127i\u0127a, filwaqt li l-binja b'mod tag\u0127laq ilfirxa tag\u0127ha g\u0127all-verb tas-sentenza biss.", "G\u0127alhekk nistg\u0127u naslu g\u0127all-konklu\u017cjoni li fejn l-avverbji bis-suffiss \u2013ment jistg\u0127u jimmodifikaw sentenzi s\u0127a\u0127, g\u0127alkemm mhux dejjem, b\u0127al, ng\u0127idu a\u0127na, fa\u010bilment, kif ukoll elementi partikolari tas-sentenza, lavverbji bil-binja b'mod + a\u0121ettiv g\u0127andhom tendenza jimmodifikaw il-fra\u017ci verbali biss.", "Fuq dan, il-binja b'mod tista' tintu\u017ca wkoll ma' sentenzi subordinati li jie\u0127du l-po\u017cizzjoni ta' a\u0121\u0121ettiv biex jag\u0127tihom bixra avverbjali, ng\u0127idu a\u0127na Ridna li no\u0127or\u0121u l-fatti b'mod li ma noffenduhomx, fejn b'mod li ma noffenduhomx g\u0127andha funzjoni avverbjali.", "Naraw li f'dan il-ka\u017c il-binja b'mod fil-fatt tkun qed timmodifika sentenza subordinata o\u0127ra, li f'dan il-ka\u017c hija li no\u0127or\u0121u l-fatti u mhux is-sentenza l-prin\u010bipali.", "Apparti dan, il-binja b'mod tista' tirristrin\u0121i l-firxa tal-modifikazzjoni tag\u0127ha g\u0127all-verb u l-o\u0121\u0121ett ta' sentenza prin\u010bipali, ng\u0127idu a\u0127na, Il-poeta \u0127are\u0121 il-\u0127sus b'mod allegoriku, fejn qed timmodifika biss il-bi\u010b\u010ba \u0127are\u0121 il-\u0127sus.", "Il-po\u017cizzjoni tal-avverbji bis-suffiss \u2013ment tvarja \u0127afna, kif nistg\u0127u naraw minn l-e\u017cempji [Ix.a.] u [Ix.b.]:", "Il-bini huwa intrinsikament ikkumplikat. lx.b.", "Emozzjonalment, m'g\u0127ad fadallu xejn. lx.c.", "Kulturalment, in-nies tal-pajji\u017ci tal-Lvant i\u0127obbu jilqg\u0127u n-nies f'darhom.", "E\u017cempju [Ix.a.] juri avverbju bis-suffiss \u2013ment li qed jimmodifika biss l-a\u0121\u0121ettiv, u allura jkun jista' joqg\u0127od biss quddiemu (intrinsikament ikkumplikat), warajh (ikkumplikat intrinsikament), jew l-iktar wara s-su\u0121\u0121ett (Il-bini, intrinsikament, huwa kkumplikat).", "Millbanda l-o\u0127ra, e\u017cempju [Ix.b.] qed jirreferi g\u0127al livell partikolari tal-qag\u0127da ta' bniedem, qed jitkellem fuq bixra, allura huwa avverbju sentenzjali i\u017cda l-firxa tieg\u0127u hija aktar ristretta.", "B'hekk ikun jista' jie\u0127u biss po\u017cizzjoni inizzjali jew fit-tarf a\u0127\u0127ari.", "E\u017cempju [Ix.c.], i\u017cda, huwa avverbju sentenzjali imma jag\u0127ti l-kwalit\u00e0 li jfisser li t-tifsira hija aktar mifruxa, u allura b\u0127ala avverbju jkun jista' joqg\u0127od f'aktar po\u017cizzjonijiet apparti dik ippre\u017centata fl-e\u017cempju, kif naraw minn sentenzi [Ix.d.] sa [Ix.g.]", "In-nies tal-pajji\u017ci tal-Lvant, kulturalment, i\u0127obbu jilqg\u0127u n-nies f'darhom. lx.f.", "In-nies tal-pajji\u017ci tal-Lvant i\u0127obbu, kulturalment, jilqg\u0127u n-nies f'darhom. lx.g.", "In-nies tal-pajji\u017ci tal-Lvant i\u0127obbu jilqg\u0127u n-nies, kulturalment, f'darhom. lx.h.", "In-nies tal-pajji\u017ci tal-Lvant i\u0127obbu jilqg\u0127u n-nies f'darhom, kulturalment.", "L-avverbji bil-binja b'mod + a\u0121\u0121ettiv li jimmodifikaw is-sentenza s\u0127i\u0127a j\u0121ibu ru\u0127hom b\u0127all-avverbji sentenzjali bis-suffiss \u2013ment, ji\u0121ifieri meta jkunu qed jag\u0127tu lem\u0127a lejn qag\u0127da \u0121enerali b\u0127al e\u017cempji [Ixi.a.] u [Ixi.b.], ikunu liberi \u0127afna fil-po\u017cizzjoni tag\u0127hom.", "I\u017cda fil-ka\u017c ta' e\u017cempju [Ixi.c.] l-avverbju qed jikkwalifika biss il-verb, allura l-po\u017cizzjoni tieg\u0127u hija marbuta li ti\u0121i warajh.", "B'mod \u0121enerali, in-nies ma jag\u0127tux kas tal-ambjent. lxi.b.", "In-nies, b'mod irrisponsabbli, jarmu \u017c-\u017cibel bl-addo\u010b\u010b. lxi.c.", "Il-mastrudaxxa ja\u0127dem l-injam b'mod partikolari.", "L-u\u017cu tal-a\u0121\u0121ettiv definit", "Fejn lingwi o\u0127rajn ju\u017caw l-avverbji, kif naraw fl-Ingli\u017c ng\u0127idu The boy slyly got his way, jew bit-Taljan Furbescamente il ragazzo ha ottenuto il suo desiderio, il-Malti kultant ju\u017ca il-binja nom definit a\u0121\u0121ettiv definit, ng\u0127idu a\u0127na It-tifel l-intelli\u0121enti biex jo\u0127ro\u0121 l-istess sens, allevolja li fil-Malti dan ma ji\u0121ix avverbju imma a\u0121\u0121ettiv.", "B'hekk is-sentenza ppre\u017centata bl-Ingli\u017c u bit-Taljan fil-Malti ti\u0121i It-tifel il-makakk \u0121abha \u017cew\u0121.", "I\u017cda, g\u0127al darba o\u0127ra, ma nistg\u0127ux ng\u0127idu li dan huwa mod kif jitfisser is-sens avverbjali bil-Malti, g\u0127ax dan huwa fil-fatt mekkani\u017cmu a\u0121\u0121ettivali.", "Fl-e\u017cempju li g\u0127andna, nafu biss li t-tifel huwa makakk, imma m'g\u0127andna xejn x'jag\u0127tina \u0127jiel li din il-kwalit\u00e0 tat-tifel kellha x'taqsam mal-azzjoni ppre\u017centata mis-sentenza.", "L-uniku \u0127jiel \u017cg\u0127ir li nistg\u0127u ni\u0121bru huwa li la dan l-a\u0121\u0121ettiv intu\u017ca b'mod kwa\u017ci superfluwu, nistg\u0127u nobsru li din il-kwalit\u00e0 affettwat b'xi mod l-azzjoni.", "Is-sentenzi subordinati avverbjali jinqasmu skont it-tip ta' avverbju li jibdew bihom, ji\u0121ifieri, tar-ra\u0121uni, tal-iskop, ta\u017c-\u017cmien u anki tal-post.", "tar-ra\u0121uni", "Is-sentenzi subordinati avverbjali tar-ra\u0121uni \u0121eneralment ikunu jibdew b'kon\u0121unzjoni subordinata li tkun segwita minn verb, pere\u017cempju Tela' l-Belt g\u0127ax ried jixtri \u017carbun.", "Dawn il-verbi jistg\u0127u jkunu f'kwalinkwe temp; perfett: Tela' l-Belt g\u0127ax qab\u017citlu d-dar, limperfett: Tela' l-Belt g\u0127ax jrid imur jara film, u fil-futur: Tela' l-Belt g\u0127ax se jixtri kompjuter.", "Anki meta l-avverbji tar-ra\u0121uni jkunu segwiti minn hemm, din xorta tg\u0127odd b\u0127ala verb min\u0127abba li f'dan il-ka\u017c tkun qed tintu\u017ca b\u0127ala 'je\u017cisti' jew 'huwa', b\u0127al fissentenza Tela' l-Belt g\u0127ax id-dar m'hemmx sabi\u0127.", "Inkunu \u010berti li l-funzjoni ta' din ilkelma tkun ta' verb meta tkun tista' tie\u0127u n-negattiv.", "Naraw li fl-ewwel erba' e\u017cempji, issu\u0121\u0121ett huwa l-istess wie\u0127ed tas-sentenza subordinata, i\u017cda fl-a\u0127\u0127ar wie\u0127ed, is-su\u0121\u0121ett tas-sentenza subordinata huwa l-o\u0121\u0121ett tas-sentenza prin\u010bipali.", "Apparti dawn ilpossibilitajiet, is-su\u0121\u0121ett tas-sentenza subordinata jista' jkun element \u0121did, pere\u017cempju Tela' l-Belt g\u0127ax o\u0127tu riedet tarah.", "Dan ifisser li s-sentenza avverbjali hija referenzjalment indipendenti mis-sentenza prin\u010bipali, g\u0127alhekk jista' jkollha temp, aspett, su\u0121\u0121ett u elementi o\u0127ra g\u0127aliha.", "Apparti dawn, insibu wkoll sentenzi subordinati avverbjali ta' ra\u0121uni li jkunu segwiti minn a\u0121\u0121ettivi, pere\u017cempju Baqa' j\u0127ares lejn il-pittura g\u0127ax kienet sabi\u0127a, jew parti\u010bipji passivi, pere\u017cempju Qatilha g\u0127ax huwa kien mi\u0121nun.", "ta\u017c-\u017cmien", "Is-sentenzi subordinati ta\u017c-\u017cmien ikunu mag\u0127mulin minn verbi li jkun fil-perfett, b\u0127al f'e\u017cempju [Ixii.], jew fl-imperfett, b\u0127al f'e\u017cempju [Ixiii].", "F'xi ka\u017cijiet, jistg\u0127u anki joqog\u0127du fil-futur, b\u0127al f'e\u017cempju [Ixiv].", "Fil-ka\u017c tal-kon\u0121unzjonijiet subordinattivi meta jew x\u0127in min\u0127abba li \u0127afna drabi jirreferu g\u0127al \u017cew\u0121 sitwazzjonijiet li jse\u0127\u0127u fl-istess \u0127in, it-temp tal-verbi rrid ikun l-istess.", "Dawk l-elementi li jixbhu lil dawn is-sentenzi subordinati imma li jkunu segwiti min-nomi jkunu fil-fatt fra\u017cijiet avverbjali, Narak wara l-ikel.", "Is-su\u0121\u0121ett ta' dawn is-sentenzi subordinati jistg\u0127u jkunu kwalinkwe element. lxii.", "\u0120ew x\u0127in semg\u0127u x'\u0121ara. lxiii.", "I\u017c-\u017cwiemel ji\u0121ru meta tag\u0127tihom bil-frosta. lxiv.", "Huma se jaslu fl-istess \u0121urnata meta se nitilqu a\u0127na.", "L-avverbju ta\u017c-\u017cmien qabel ma, mill-banda l-o\u0127ra, ma ja\u010b\u010bettax li s-sentenza subordinata avverbjali li jintrodu\u010bi tkun referenzjalment indipendenti mis-sentenza prin\u010bipali, kif naraw minn e\u017cempju [Ixv].", "I\u017cda, is-sentenzi subordinati li jibdew bilkon\u0121unzjoni wara li jidhru li m'g\u0127andhomx din ir-relazzjoni mas-sentenza prin\u010bipali, kif jurina l-e\u017cempju [Ixvi].", "Qabel ma jitlaq, jiekol platt g\u0127a\u0121in. lxvi.", "L-omm to\u0127lom biz-ziju Kru\u010b wara li kien ilu seba' snin mejjet.", "Minn dawn l-e\u017cempji li \u0127ri\u0121na, naraw li d-dipendenza tas-sentenza subordinata avverbjali ta\u017c-\u017cmien fuq is-sentenza prin\u010bipali jiddipendi \u0127afna fuq it-tip ta' kon\u0121unzjoni subordinattiva.", "Ir-relazzjoni li din to\u0127loq bejn i\u017c-\u017cew\u0121 sentenzi ti\u0121i riflessa fil-flessibilit\u00e0 tal-grammatika ta\u017c-\u017cew\u0121 sentenzi fejn jid\u0127lu t-temp u l-aspett.", "ta' skop", "Is-sentenzi subordinati ta' skop jintu\u017caw ma' fra\u017cijiet verbali biss, imma dawn jistg\u0127u jkunu jew fl-imperfett, It-tifel tela' mal-\u0127ajt biex jil\u0127aq is-si\u0121ra, jew forsi f'xi varjanti, filperfett, ?It-tifel tela' ma\u010b-\u010bint biex ra x'hemm.", "Ninnutaw li f'dan il-ka\u017c ma joqg\u0127odx ilfutur, kif nistg\u0127u naraw mill-e\u017cempju Se no\u0127or\u0121u biex ni\u010b\u010belebraw u mhux *Se no\u0127or\u0121u biex se ni\u010b\u010belebraw.", "B\u0127at-tip ta' sentenza subordinata ta' qabel, is-su\u0121\u0121ett ta' dan it-tip ta' sentenza subordinata jista' jkun jew l-istess b\u0127al tas-sentenza prin\u010bipali, e\u017cempju Irra\u0121el \u0127are\u0121 l-ikel biex jiekol, jista' jkun l-o\u0121\u0121ett tas-sentenza prin\u010bipali, e\u017cempju L-omm tredda l-ulied biex jikbru b'sa\u0127\u0127ithom, jew element ie\u0127or, Ir-ra\u0121el \u0121ibed is-si\u0121\u0121u biex", "ipo\u0121\u0121i t-tifel.", "tal-post", "Is-sentenzi subordinati avverbjali tal-post jistg\u0127u jkollhom l-avverbju tag\u0127hom segwit minn verbi, e\u017cempju \u0126adt ng\u0127asa fejn urewna l-a\u0127\u0127ar darba, i\u017cda mhux minn nomi, e\u017cempju Po\u0121\u0121ejna \u0127dejn l-istatwa, g\u0127ax f'dan il-ka\u017c din ti\u0121i fra\u017ci avverbjali.", "Il-verbi jistg\u0127u jkunu kemm fil-perfett, b\u0127all-e\u017cempju tal-ewwel, u kemm fl-imperfett It-tifel qieg\u0127ed bilqieg\u0127da fejn i\u0127obb joqg\u0127od is-soltu.", "Is-su\u0121\u0121ett tas-sentenza g\u0127al darba o\u0127ra jista' jkun jew l-istess su\u0121\u0121ett tas-sentenza prin\u010bipali, Kanta fejn nintefg\u0127u s-soltu, jew xi element \u0121did, Il-\u0121uvni mar ikellem it-tfajla quddiem id-dar fejn kienet toqg\u0127od.", "Kif nistg\u0127u nosservaw minn din l-anali\u017ci, is-su\u0121\u0121ett tas-sentenzi subordinati avverbjali mhuwiex marbut referenzjalment mas-sentenza prin\u010bipali li minnha jag\u0127mlu parti.", "Naraw ukoll li filwaqt li s-sentenzi subordinati avverbjali ta\u017c-\u017cmien u tar-ra\u0121uni jistg\u0127u jie\u0127du verbi fit-tliet tempijiet, tal-post u tal-iskop jistg\u0127u jie\u0127du biss il-forma tal-imperfett u fil-perfett, dan min\u0127abba li \u0127afna drabi l-imperfett jintu\u017ca biex ifisser it-temp tal-futur jew g\u0127ax b'dawn is-sentenzi nkunu rridu nfissru drawwa.", "Hawnhekk importanti li no\u0127or\u0121u d-differenza bejn l-argument tas-sentenza u sentenza subordinata avverbjali.", "L-argument ikun parti indispensabbli tas-sentenza, ji\u0121ifieri ttifsira li jipprovdi lis-sentenza huwa sinjifikanti g\u0127as-sens \u0121enerali tas-sentenza li jo\u0127ro\u0121 mill-predikat prin\u010bipali, ji\u0121ifieri il-verb, kif nistg\u0127u naraw mis-sentenza Pawlu qalli g\u0127aliex qam kmieni, li hija rappre\u017centata f'Figura 2.", "Sentenza subordinata avverbjali tag\u0127ti informazzjoni lis-sentenza li mhux ne\u010b\u010besarju g\u0127at-tifsira tas-sentenza, informazzjoni li s-sentenza prin\u010bipali tg\u0127addi ming\u0127ajrha biex twassal it-tifsira tag\u0127ha.", "Dan narawh fis-sentenza fl-e\u017cempji [Ixvii] u [Ixviii] li huma rrappre\u017centati minn Figuri 3 u 4 rispettivament.", "Ilbiera\u0127 Pawlu kanta. lxviii.", "Pawlu kanta bil-mod.", "Id-differenza li naraw bejn dawn i\u017c-\u017cew\u0121 avverbji hija li dak ta' e\u017cempju [Ixvii] huwa sentenzjali u jservi biex jag\u0127ti sfond temporali lis-sentenza, filwaqt li dak ta' e\u017cempju [Ixviii] huwa verbali, u b'hekk jag\u0127ti kwalitajiet \u017cejda dwar il-verb.", "Konklu\u017cjoni", "Kif nistg\u0127u naraw, il-Malti jidher li ju\u017ca elementi mit-tliet lingwi barranin li kellhom xi sehem fil-formazzjoni ta' lsienna.", "Madankollu, kif rajna, il-Malti ma qag\u0127adx fuq dak li ssellef biss imma addatta dawn il-mekkani\u017cmi biex \u0127oloq forom ori\u0121inali.", "F'din it-taqsima se nag\u0127tu \u0127arsa fuq fuq ta' dak li ddiskutejna fil-kapitli pre\u010bedenti.", "Nibdew bl-avverbju bis-suffiss \u2013ment; kif rajna dawn jistg\u0127u jintu\u017caw b\u0127ala avverbji sentenzjali kif ukoll b\u0127ala avverbji verbali.", "G\u0127alkemm \u0127afna mill-avverbji li huma mibnijin b'dan is-suffiss jistg\u0127u jkunu ta\u017c-\u017cew\u0121 tipi, hemm xi w\u0127ud li jistg\u0127u jkunu biss avverbji verbali, b\u0127al mhu verament.", "Fejn jid\u0127lu dawk li jistg\u0127u jkunu kemm avverbji sentenzjali kif ukoll avverbji verbali, il-fattur li jiddetermina sa fejn tasal il-firxa tag\u0127hom hija lpo\u017cizzjoni tag\u0127hom fis-sentenza; ji\u0121ifieri, jekk dan it-tip ta' avverbju joqg\u0127od f'po\u017cizzjoni inizzjali jew fit-tarf warrani tas-sentenza bil-prosodija l-korretta jie\u0127du x-xe\u0127ta ta' avverbji sentenzjali filwaqt li jiffunzjonaw ta' avverbji verbali jekk jie\u0127du xi po\u017cizzjoni interna fissentenza.", "Minkejja li huwa fatt li l-bi\u010b\u010ba l-kbira tal-\u0127afna e\u017cempji li g\u0127andna tal-avverbji bis-suffiss \u2013ment fil-Malti huma misslefin mit-Taljan, hemm bidu ta' produttivit\u00e0 fihom min\u0127abba li hemm xi erbg\u0127a minnhom li fil-Malti g\u0127andhom forma differenti mittraduzzjoni tag\u0127hom fit-Taljan.", "Nimxu g\u0127ar-redupplikazzjoni fejn nom, verb, a\u0121\u0121ettiv, avverbju jew prepo\u017cizzjoni ji\u0121u repetuti biex jag\u0127tu iktar informazzjoni dwar is-sitwazzjoni.", "Fejn jid\u0127lu l-avverbji u la\u0121\u0121ettivi, ir-redupplikazzjoni \u0127afna drabi g\u0127andu sens ta' intensifikazzjoni, pere\u017cempju", "Da\u0127al malajr malajr jew Il-pupa \u0127elwa \u0127elwa.", "Mill-banda l-o\u0127ra, in-nomi u l-verbi jservu b\u0127ala deskrizzjoni ta' sitwazzjoni, ng\u0127idu a\u0127na, Nimxu pass pass jew Da\u0127al inkiss inkiss.", "Il-prepo\u017cizzjonijiet li jid\u0127lu f'dan il-mekkani\u017cmu \u0121eneralment i\u0121arrbu xi tibdil fittifsira, pere\u017cempju, Kiel kemm kemm to\u0127ro\u0121 is-sens ta' kwantit\u00e0 tal-kelma kemm u", "Il-kliem kompost huwa grupp ta' \u017cew\u0121 kelmiet jew i\u017cjed li jmorru flimkien biex jirreferu g\u0127al xi \u0127a\u0121a aktar spe\u010bifika, pere\u017cempju l-kelma g\u0127odwa ting\u0127aqad mad-demonstrattiv biex tifforma dalg\u0127odu.", "F'dawn l-a\u0127\u0127ar \u017cminijiet \u0127afna minn dawn l-espressjonijiet saru jing\u0127aqdu ortografikament, fenomenu li juri l-kun\u010bett ta' dan il-kliem sar jissarraf f'direzzjoni jew stat partikolari.", "Madankollu ta' min joqg\u0127od attent li ma n\u0127awdux il-kliem kompost mal-fra\u017cijiet b\u0127al mhuma minn ta\u0127t.", "Id-differenza hija li l-fra\u017cijiet juru biss sitwazzjoni partikolari, ng\u0127idu a\u0127na, It-tifel g\u0127adda minn ta\u0127t il-mejda, mill-banda l-o\u0127ra l-kliem kompost jirreferi g\u0127al stat jew sitwazzjoni \u0121enerali, pere\u017cempju, Qam dalg\u0127odu.", "F'din is-sentenza, g\u0127alkemm dalg\u0127odu qed jirreferi g\u0127al \u017cmien partikolari f'din il-\u0121urnata, mhux qed jag\u0127\u017cel jew jiddeskrivi sitwazzjoni jew azzjoni partikolari.", "Tul dan ix-xog\u0127ol \u0127ri\u0121na d-differenza bejn modifikatur u avverbju.", "Modifikatur jista' jsib ru\u0127u f'\u0127afna forom differenti, fosthom hemm l-a\u0121\u0121ettiv jew l-avverbju.", "Ng\u0127idu a\u0127na, sabi\u0127, huwa modifikatur li jista' jiffunzjona b\u0127ala a\u0121\u0121ettiiv, pere\u017cempju, It-tfal sbie\u0127, u b'hekk jinfletti ru\u0127u skont is-su\u0121\u0121ett, jew b\u0127ala avverbju, pere\u017cempju \u0120anni kanta sabi\u0127, u f'dan il-ka\u017c jibqa' fil-forma mhux immarkata.", "Kif rajna, \u0121ieli kategoriji grammatikali o\u0127rajn jiffunzjonaw b\u0127ala avverbji.", "Jekk nie\u0127du lverbi, hemm tliet modi kif dawn jistg\u0127u j\u0121ibu ru\u0127u b\u0127ala avverbju; l-ewwel \u017cew\u0121 possibbiltajiet jinvolvu l-verbi fl-imperfett li jistg\u0127u juri kif xi \u0127a\u0121a qed ti\u0121ri, pere\u017cempju \u0126are\u0121 ji\u0121ri, li tfisser li \u0127are\u0121 bil-\u0121iri, jew jistg\u0127u juru l-iskop il-g\u0127aliex qed ti\u0121ri xi \u0127a\u0121a, pere\u017cempju, \u0126are\u0121 ipejjep, li tfisser li \u0127are\u0121 biex ipejjep.", "L-a\u0127\u0127ar possibbilt\u00e0 hija li l-verb fl-imperfett ikun il-verb il-prin\u010bipali filwaqt li l-verb l-ie\u0127or i\u0121ib ru\u0127u daqslikieku aw\u017ciljarju li jimmodifika s-sitwazzjoni ppre\u017centata mill-verb il-prin\u010bipali, ng\u0127idu a\u0127na, Qabad jiekol, fejn qabad qed jimmodifika jiekol billi qed jindika f'liema stat tal-azzjoni wasal.", "Millbanda l-o\u0127ra, g\u0127alkemm il-parti\u010bpju passiv \u0121ieli jidher li j\u0121ib ru\u0127u b\u0127ala avverbju, sibna li fil-fatt dan kull mhu predikazzjoni sekondarja, g\u0127ax il-parti\u010bipju passiv ikun qed jimmodifika l-istat \u0121ewwieni tas-su\u0121\u0121ett u mhux l-azzjoni, kif nistg\u0127u nifhmu missentenza Da\u0127al ikkonfondut.", "G\u0127al din ir-ra\u0121uni, jekk inqabblu l-verbi fl-imperfett, ng\u0127idu a\u0127na, \u0126are\u0121 jg\u0127a\u0121\u0121el, mal-partipju passiv, ng\u0127idu a\u0127na, \u0126are\u0121 mg\u0127a\u0121\u0121el, in\u0127ossu lparti\u010bipju passiv huwa aktar personali filwaqt li l-verb fl-imperfett qed jirreferi biss g\u0127assitwazzjoni ppre\u017centata.", "Din l-idea ta' funzjoni mtenni tg\u0127odd ukoll g\u0127all-prepo\u017cizzjonijiet; prepo\u017cizzjoni jista' jkollha funzjoni a\u0121\u0121ettivali, b\u0127al fis-sentenza Il-mara bin-nu\u010b\u010bali, jew funzjoni avverbjali, b\u0127al fis-sentenza \u0120ie bil-mixi.", "Madankollu, mhux dejjem ikun hemm b\u017conn li n-nom li ji\u0121i wara l-prepo\u017cizzjoni jie\u0127u l-artiklu, imma b'xi mod jew ie\u0127or dejjem irid ji\u0121i definit, sew jekk bl-artiklu, u sew permezz ta' a\u0121\u0121ettiv, ng\u0127idu a\u0127na Tkellem b'arja kbira.", "In-nomi \u0121ieli jistg\u0127u jkollhom funzjoni avverbjali wkoll, b\u0127al fil-ka\u017c tal-o\u0121\u0121ett assolut.", "Dan jista' jintu\u017ca wa\u0127du, biex jag\u0127ti sens ta' kobor, b\u0127al fil-fra\u017ci Qabe\u017c qab\u017ca.", "I\u017cda l-o\u0121\u0121ett assolut \u0127afna drabi jer\u0121a' ji\u0121i kkwalifikat minn a\u0121\u0121ettiv, ng\u0127idu a\u0127na, Raqad raqda twila, u b'dan il-mod il-Malti jevita l-b\u017conn ta' avverbju 'propju' li ju\u017caw f'lingwi o\u0127rajn.", "F'\u010berti ka\u017cijiet il-Malti jlaqqa' flimkien \u017cew\u0121 mekkani\u017cmi ta' nisel differenti, b\u0127alma ji\u0121ri meta lo\u0121\u0121ett assolut ji\u0121i kkwalifikat minn nomi ie\u0127or bis-suffiss \u2013un, li hu ta' nisel Taljan, b\u0127al fis-sentenza, Raqad raqda raqdun.", "Id-diversi mekkani\u017cmi grammatikali li jo\u0127olqu forom jew binjiet avverbjali \u0121ieli jid\u0127lu f'xulxin, ng\u0127idu a\u0127na, hemm \u010berti ka\u017cijiet fejn il-binja b'mod + a\u0121\u0121ettiv u s-suffiss \u2013ment jo\u0127olqu avverbjali li jfissru l-istess, pere\u017cempju b'mod metaforiku u metaforikament.", "I\u017cda g\u0127alkemm \u0121ieli nsibu \u017c-\u017cew\u0121 forom, mhux dejjem dawn il-forom ifissru l-istess \u0127a\u0121a, ng\u0127idu a\u0127na teknikament hija perspettiva jew angolu kif wie\u0127ed jista' j\u0127ares lejn sitwazzjoni filwaqt li b'mod tekniku huwa l-mod kif wie\u0127ed janalizza jew i\u0121arrab sitwazzjoni.", "Fi\u017c-\u017cew\u0121 mekkani\u017cmi, il-po\u017cizzjoni tag\u0127hom fis-sentenza tiddetermina l-", "firxa tal-avverbjali.", "Fejn jid\u0127lu s-sentenzi subordinati avverbjali, it-tip ta' kon\u0121unzjoni li jkollhom tiddetermina l-im\u0121iba tag\u0127hom.", "Nibdew bis-sentenza subordinata tar-ra\u0121uni, din hija referenzjalment indipendenti mis-sentenza prin\u010bipali u tista' tkun sentenza s\u0127i\u0127a jew sempli\u010biment a\u0121\u0121ettiv.", "Is-sentenza subordinata ta\u017c-\u017cmien jistg\u0127u jkunu kemm referenzjalment", "dipendenti jew indipendenti fuq is-sentenza prin\u010bipali, skont it-tifsira tal-kon\u0121unzjoni li jkollha.", "G\u0127as-sentenza subordinata ta' skop, il-bqija tas-sentenza tkun jew sentenza s\u0127i\u0127a jew fra\u017ci verbali, u fi\u017c-\u017cew\u0121 ka\u017cijiet il-verb dejjem ikun fl-imperfett.", "Is-sentenza subordinata avverbjali tal-post hija indipendenti g\u0127all-a\u0127\u0127ar mit-temp, mill-aspett u ssu\u0121\u0121ett tas-sentenza prin\u010bipali min\u0127abba li tista' tirreferi g\u0127al post f'kwalinkwe \u017cmien u dwar kwalinkwe persuna.", "Minkejja dawn il-konklu\u017cjonijiet kollha, ta' min isemmi li l-istudju fuq it-Taljan u l-G\u0127arbi, u l-iktar it-tqabbil ta' dawn i\u017c-\u017cew\u0121 lingwi mal-Malti seta' jkun a\u0127jar kieku saru minn xi \u0127add li jaf jew inkella li huwa mid\u0127la ta' dawn i\u017c-\u017cew\u0121 ilsna, biex b'hekk ikollu idea aktar \u010bara u jkun jista' jqabbel a\u0127jar.", "Hemm aktar xog\u0127ol li jista' jsir fuq il-funzjoni avverbjali.", "Fost l-o\u0127rajn jista' jsir studju diakroniku fuq l-u\u017cu ta' \u010bertu forom jew binjiet avverbjali u jqabbluhom mal-u\u017cu avverbjali tal-lum biex b'hekk nifhmu kif qed ji\u017cviluppa l-Malti f'dan il-qasam.", "Wie\u0127ed jista' anki j\u0127ares lejn il-firxa tal-avverbju f'tipi ta' sentenzi differenti, li jinkludu sentenzi intran\u017cittivi, sentenzi monotran\u017cittivi, sentenzi ditransittivi, sentenzi sempli\u010bi u sentenzi kumplessi, biex b'dan il-mod ikollna \u0127arsa lejn l-im\u0121iba tal-avverbji f'kull tip ta' sentenza.", "Wie\u0127ed jista' j\u0127ares ukoll lejn il-livell ta' formalit\u00e0 tas-sentenza u jekk dan jaffettwax it-tip jew il-binja tal-avverbji li jintu\u017caw, jew jekk re\u0121istru partikolari g\u0127andux tendenza ju\u017ca binja jew forma avverbjali aktar minn re\u0121istru ie\u0127or."], "category": "nonfiction", "url": "https://academia.edu", "source": "Extracted from IL_FUNZJONI_AVVERBJALI_FIL_MALTI.docx"}
{"text": ["IL-LINGWA TAL-LETTERATURA: RIFLESSJONIJIET FUQ XEMG\u0126AT", "(Dawn l-ispunti \u0121ew ippre\u017centati b\u0127ala parti mill-webinar pubbliku bi\u017c-Zoom, Mal-Kliem li Jaqa', nhar il-25 u s-26 ta'", "Settembru 2020, li kien ma\u0127sub g\u0127al-letturi u l-g\u0127alliema kollha fil-livell postsekondarju organizzat mid-Dipartimenti talMalti fil-Fakult\u00e0 tal-Arti tal-Universit\u00e0 u l-Junior College biex \u0121ew diskussi s-su\u0121\u0121etti tal-lingwa, il-lingwistika u lletteratura fis-sillabi l-\u0121odda tal-Malti fil-Livell Intermedju u Avvanzat.)", "Il-lingwa minn Venere u l-letteratura minn Marte?", "Kultant, fil-klassijiet tag\u0127na, nag\u0127tu din limpressjoni, li l-lingwa u l-letteratura \u0121ejjin minn \u017cew\u0121 pjaneti differenti, ma jit\u0127alltux flimkien u b\u0127allikieku jg\u0127addu ming\u0127ajr xulxin.", "Imma r-realt\u00e0 mhix din.", "Kif nafu lkoll, ming\u0127ajr il-lingwa m'g\u0127andniex letteratura u ming\u0127ajr il-letteratura l-lingwa ma tistag\u0127nax, ma tkunx dik li hi.", "G\u0127alhekk hemm dinja wa\u0127da, li fiha l-lingwa u l-letteratura jimxi id f'id u jikbru ma' xulxin u bissa\u0127\u0127a ta' xulxin.", "Din hi d-dinja ta' An\u0121la x-Xmaksa u u Nikol x-Xmaksu li fiha n\u0127alltu u naqsmu.", "Din hi d-dinja li fiha ma nanalizzawx biss l-istil u t-temi u n-narratur imma nid\u0127lu ftit iktar fiddettall biex niskopru kif inhi mibnija n-novella saff saff u x'inhuma l-effetti li t\u0127alli.", "Mela din hi wkoll id-dinja tal-lessiku, tal-morfolo\u0121ija u tas-sintassi.", "Id-dinja li fiha kull kelma g\u0127andha l-pi\u017c tag\u0127ha, iddenotazzjonijiet u l-konnotazzjonijiet tag\u0127ha.", "Pere\u017cempju f'\"\u0126anut tal-\u0126elu\" l-Monsinjur iredden qag\u0127ad mhux iparla, jew jipprietka jew jispjega; min-na\u0127a l-o\u0127ra u l-kappillan f'\"Gerita\" qag\u0127ad igedwed.", "F'\"Bo\u010b\u010ba tal-\u0127\u0121ie\u0121\" Salvinu \"jifli\" l-bo\u010b\u010ba mhux sempli\u010bement \"i\u0127ares\" lejha; \"ix-xita l-\u0127in kollu traxxax u tieqaf g\u0127al ftit ter\u0121a' traxxax\" (72) f'\"Bo\u010b\u010ba tal-\u0127\u0121ie\u0121\" i\u017cda f'\"Ta\u0127t fanal mitfi\" tag\u0127mel \u0127alba xita (155).", "G\u0127aldaqstant, tajjeb li fil-klassijiet tag\u0127na niddiskutu l-implikazzjonijiet ta' kull kelma, tal-g\u0127a\u017cla tal-kliem.", "Hekk l-istudenti jaslu biex jifhmu anke l-fatt li novella ma tinkitibx \u010bumm bumm, imma fiha \u0127afna \u0127sieb \u2026 u a\u0127na l-qarrejja daqstant ie\u0127or irridu na\u0127sbu wkoll.", "Dawn ta' \u017bahra, hekk huma fil-fatt, novelli li jirrikjedu \u0127sieb.", "G\u0127ax dawn ta' \u017bahra huma n-novelli tal-kbar.", "Mhumiex l-istejjer tal-pastizzi tal-pi\u017celli, tal-a\u0127wa mqabbdin ma' xulxin jew tal-annimali (er\u0127ilha li anke f'dawn insibu saffi li jappellaw g\u0127all-kbar ukoll).", "L-istudenti jiddarsu, forsi (mhux \u010berta hix il-kelma pre\u010bi\u017ca) meta jaqraw kliem b\u0127al 'pixxa', '\u0127ara' jew 'sormi'.", "Mhux kliem li qatt ma semg\u0127uh imma meta jaqrawh fil-klassi u jisimg\u0127u lillg\u0127alliema tag\u0127hom jaqrawh, i\u0127ossuhom skomdi.", "U tajjeb li j\u0127ossuhom skomdi.", "Dan hu wie\u0127ed millg\u0127anijiet tal-letteratura.", "Minn hawn imma, nag\u0127mlu pass ie\u0127or, nispjegaw l-effetti tal-kliem u\u017cat, pere\u017cempju l-missier fin-novella \"Gerita\" ma kienx se jitkellem bil-binti u l-povra b\u0127alma titkellem iz-zija Silvja fi \"\u0126\u0121ie\u0121\".", "U hemm skop g\u0127aliex ma jitkellimx hekk.", "Mill-kliem li ju\u017ca to\u0127ro\u0121 l-aggressjoni tieg\u0127u u nifhmu g\u0127aliex sfaxxat il-familja tieg\u0127u u Gerita spi\u010b\u010bat fiex spi\u010b\u010bat.", "Nistg\u0127u nifhmu wkoll l-azzjonijiet ta' Gerita iktar 'il quddiem fin-novella.", "Interessanti wkoll li f'\"Ta\u0127t fanal mitfi\" minkejja li jg\u0127idilna li Pullu jaqbe\u017c u jidg\u0127i qatt ma nisimg\u0127uh jidg\u0127i (fil-veru sens tal-kelma jidg\u0127i).", "F'dan is-sens, \u017bahra ja\u017c\u017carda imma huwa wkoll kawt, jg\u0127idilna u mhux jurina, forsi biex i\u0127alli d-dag\u0127a g\u0127all-imma\u0121inazzjoni tag\u0127na.", "Teknika o\u0127ra li permezz tag\u0127ha jg\u0127inna npin\u0121u a\u0127jar l-istampa tan-novella hija dik tas-similitudni.", "Is-similitudni to\u0127loq stil g\u0127aliha; \u0121ieli dda\u0127\u0127aq, \u0121ieli tkabbar, \u0121ieli ddarras \u2026 u din hija l-lingwa talletteratura, anzi l-lingwi tal-letteratura.", "Permezz tas-similitudni jo\u0127loq g\u0127add ta' paralelli\u017cmi b\u0127al An\u0121lu li \"wi\u010b\u010bu tpa\u0127pa\u0127 u sar donnu \u0121u\u0121\u00f9\" (50) u b\u0127al An\u0121la x-Xmaksa li \"kienet imqadda u lixxa daqs it-twavel tal-fraxxnu li kien jin\u010bana Nikol it-Tarzna\" (51) u Ro\u017cina \"niexfa u mqadda u siekta b\u0127all-isto\u010b\u010bijiet tal-\u0121in\u0121er \u0121ol-kaxxi tal-\u0127elu!\" (57).", "Ji\u0121ifieri mhux talli l-o\u0121\u0121etti jie\u0127du karatteristi\u010bi tal-bnedmin, talli fin-novelli ta' \u017bahra l-karattri jiddakkru mill-o\u0121\u0121etti ta' madwarhom ukoll.", "Flimkien ma' dawn it-tekniki, i\u0127addem il-metafora u f'\u017bahra nsibu fost l-iktar metafori friski u sbie\u0127 (issa x'inhu s-sabi\u0127 argument g\u0127al darba o\u0127ra).", "Dawn huma xi e\u017cempji li ju\u017ca \u017bahra.", "\u0126ANUT TAL-\u0126ELU", "\"Leli jibqa' b'g\u0127ajnejh impe\u010bp\u010bin fuq l-g\u0127odda, inaqqar skalora ta\u010b\u010bi minn fuq il-pett ta\u017c-\u017carbun bil-munqar ta' martell daqs nitfa.\" (47)", "\"\u2026 jirrendilux aktar jekk jie\u0127u ishma fit-taqsima ta\u010b-\u010bikkulata jew kont kurrenti fil-\u0121u\u0121\u00f9.\" (48)", "\"Sieqha marret \u0121o nofs il-bi\u017ca' ta' Smida\" (56)", "BO\u010a\u010aA TAL-\u0126\u0120IE\u0120", "\"Il-bieb tal-bit\u0127a bil-\u0127\u0121ie\u0121 ikkulurit li fi n\u017cul ix-xemx ta' Mejju kien jilg\u0127ab kalejdoskopju mal-madum tal-kontrantrata.\" (67) \"I\u017cda f'dan l-eden ta' tifkiriet kien hemm ukoll il-lifg\u0127a\" (69)", "\"Ommu \u2026 tferfer f'idejha l-\u0121lekk daqs nitfa li mal-\u0127alib ta' lewnu kien \u017cdiedlu \u0127afna te u kaf\u00e8\" (152)", "\"Ma riditx tara l-mewt ipparkjata\" (152)", "\"\u0120abru \u010b-\u010baqquf tal-platt u mes\u0127u l-bikja kollha minn mal-\u0127ajt\" (153)", "\"imbag\u0127ad \u0121img\u0127a wara waslu x-xju\u0121 u l-istilel bdew jintfew wa\u0127da wa\u0127da\" (253)", "Dawn it-tipi ta' metafori differenti jkomplu jag\u0127tu \u0127ajja lill-karattri u l-o\u0121\u0121etti tag\u0127na.", "In\u0121ustament, il-metafora g\u0127andna \u0127abta norbtuha mal-poe\u017cija.", "Hawnhekk jista' jid\u0127ol anke largument ta' x'inhi poe\u017cija u x'inhu pro\u017ca u kif nag\u0127mlu differenza bejn it-tnejn \u2026 imma mhux se nid\u0127ol fiha llum.", "Aspett ie\u0127or li \u0127afna drabi norbtuh mal-poe\u017cija huwa r-rima.", "B\u0127allikieku l-pro\u017ca ma tistax tapprofitta ru\u0127ha mir-rima wkoll.", "Ir-rima, \u0127elwa, li tpaxxi l-widna \u017bahra, ter\u0121a' u tg\u0127id ju\u017caha f'okka\u017cjonijiet \u0127orox u qliel: \"Rafela qag\u0127det timsa\u0127 il-\u0127amrija u d-dmug\u0127 u titlob lix-xjaten i\u0121orruh\" (152).", "X'inhu l-effett li jin\u0127oloq hawn?", "Qed itaffi mill-gravit\u00e0 tas-sitwazzjoni?", "Jew qed jix\u0127et iktar attenzjoni fuqha?", "Fil-qalba tax-xog\u0127ol ta' \u017bahra nsibu l-innovazzjoni lingwistika.", "Il-mod kif ju\u017ca l-lingwa b'mod \u0121did u frisk, il-mod kif i\u0121edded il-lingwa.", "Bi\u017c\u017cejjed in\u0127arsu lejn dawn l-e\u017cempji biex naraw kemm qed jo\u0127loq kliem \u0121did, kemm lanqas l-g\u0127a\u017cla tal-ismijiet mhi inno\u010benti, kemm il-Malti hu ta' \u017bahra u mhux \u017bahra hu tal-Malti.", "Insibu pere\u017cempju diversi aptronimi b\u0127al \"Su\u0121\u0121eritur-Direttur-Xi\u0127\" u Petitu, u l-anagramma Atanas; Miss Glenda li tfakkarna fis-sa\u0127\u0127ara t-tajba fl-istejjer ta' Oz.", "\u017bahra joftoq il-lingwa u jibnieha mill-\u0121did u jo\u0127loq plurali li lanqas qatt ma konna naf li jistg\u0127u je\u017cistu \u2026 imma li meta tismag\u0127ha ma tg\u0127idx, \"dan x'inhu jg\u0127id?\"", "Tifhem mill-ewwel g\u0127al xiex ikun qed jirreferi.", "Tabella numru 2: L-innovazzjoni lingwistika f'\u017bahra", "Drabi o\u0127ra, imma ju\u017ca idjomi u qwiel popolari.", "X'bilan\u010b je\u0127ti\u0121ilha ssib il-kitba bejn il-\u0121did u l-qadim, il-\u0121did li jaqla' l-qadim u l-qadim li jikkonsolida postu g\u0127ax hu sabi\u0127 ukoll, u j\u0127alli effett partikolari?", "Dawn il-qwiel u l-idjomi partikolarment ninnutawhom fin-novella \"Is-Su\u0121\u0121eritur\" b\u0127al \"g\u0127ajnejhom mag\u0127luqin\", \"iqajmu rixhom\", u \"\u0127alqha miftu\u0127.\"", "Mela n-novelli ta' \u017bahra mhux \u0121did biss, imma tradizzjonali wkoll.", "Bilan\u010b perfett li jirniexxielu jo\u0127loq f'\u0127afna minn novelli tieg\u0127u.", "Dawn in-novelli fil-fatt huma wkoll (ippermettuli klix\u00e8) memorji ta' Malta minsija.", "Hawn irridu nag\u0127mlu tikka iktar sforz mal-istudenti, nuruhom stampi ta' dawn lo\u0121\u0121etti, nispjegaw x'inhuma \u2026 g\u0127ax \u0127afna minnhom m'g\u0127andhomx esperjenza ta' dawn l-o\u0121\u0121etti u allura la g\u0127andhom esperjenza tag\u0127hom u lanqas jafu x'inhuma u x'jissej\u0127u.", "Meta jindirizza dawn l-aspetti, ikun qed jo\u0127loq ukoll sett ta' re\u0121istri differenti.", "Mela n-novelli ta' \u017bahra huma wkoll dokument, arkivji jekk trid, ta' diversi kelmiet li w\u0127ud minnhom m'g\u0127andhomx jintu\u017caw.", "Dan hu l-mod kif il-letteratura tikkontribwixxi g\u0127al-lingwa.", "Mod wie\u0127ed biss, naturalment.", "Filwaqt li jag\u0127ni l-kitba bl-g\u0127a\u017cla tal-lessiku u x-xbihat, \u017bahra j\u0127addem il-Malti \u2026 imma wkoll lIngli\u017c.", "Tabella numru 3: Il-kliem mill-Ingli\u017c f'\u017bahra", "Fuq na\u0127a ju\u017ca kliem li jirreferi g\u0127al o\u0121\u0121etti li m'g\u0127adniex nu\u017cawhom jew jivvinta kelma g\u0127al o\u0121\u0121ett li \u0127afna minnha jirreferu g\u0127alih bl-Ingli\u017c b\u0127al \"tarbija tal-\u0121u\u0121\u00f9\" g\u0127al \"jelly baby\" (forsi jag\u0127mel dan biex jg\u0127addi \u017c-\u017cmien?) u fuq in-na\u0127a l-o\u0127ra, ju\u017ca kliem mill-Ingli\u017c meta (1) g\u0127andu b\u017connu, (2) g\u0127andna kelma g\u0127alih bil-Malti.", "Pere\u017cempju interessanti li l-kittieb ta' \"Fuklar Qadim u Bnadar Im\u010barrta\" ju\u017ca l-kelma \"fireplace\" fin-novella \"Rmied\".", "Imma meta jag\u0127mel hekk?", "Jag\u0127mel hekk, fost l-o\u0127rajn, fid-diskors dirett.", "G\u0127ax kemm minna ju\u017caw il-kelma fulkar meta jkunu qed jitkellmu?", "Mhux fireplace nu\u017caw?", "L-u\u017cu ta' kliem mill-Ingli\u017c u anke kliem minn lingwi o\u0127ra kif naraw fin-novella \"Cherry\", bla dubju, iqieg\u0127du diffikult\u00e0 lit-traduttur.", "Imma dan ukoll diskors g\u0127al darba o\u0127ra.", "Fl-istess waqt, g\u0127aliex le?", "Tajjeb li l-istudenti jkunu konxji tieg\u0127u.", "Daqstantie\u0127or tajjeb li jkunu konxji tal-metastorja.", "G\u0127ax \u017bahra ma jiktibx biss storja imma stejjer u stejjer fi stejjer.", "Dan hu l-\u0121enn li j\u017comm lil \u017bahra f'sikktu.", "Dan hu \u017bahra tal-iperbole, tal-leitmotif, tal-kuluri rari u lalliterazzjonijiet.", "Dan hu \u017bahra li permezz tan-narraturi jo\u0127ro\u0121 'il barra mill-istorja, ikellimna u j\u0121ibna kompli\u010bi ta' dak li qed ji\u0121ri fl-istejjer.", "Iwassalna biex, b\u0127al Petitu, no\u0127or\u0121u mill-bo\u010b\u010ba tag\u0127na, mid-dinja tag\u0127na, u niskopru dinjiet \u0121odda."], "category": "nonfiction", "url": "https://academia.edu", "source": "Extracted from IL_LINGWA_TAL_LETTERATURA_RIFLESSJONIJIE.docx"}
{"text": ["Id-Dumnikan Baskal Vassallo, il-poeta", "Malti li qatt ma rajna kitbietu", "\"Hu u jixrob b'g\u0127ajnejh imwa\u0127\u0127lin f'tieg\u0127i, qg\u0127adt na\u0127seb fuq ix-xebh li kien hemm bejn dan Baskal Vassallo u bejni.", "B\u0127ali kien jikteb bil-Malti, b\u0127ali safa mg\u0127oddi mill-\u0127al\u0121, donni bsart li b\u0127alu kelli nduq ittitrif minn art twelidi \u2013 l-g\u0127ana biss kien jag\u0127\u017cilna, u l-aktar g\u0127al min kien miktub.\"", "Mikiel Anton Vassalli f'Il-\u0126olma Maltija (1994: 355)", "Il-Kantilena hija l-ewwel kitba bil-Malti li nafu biha u g\u0127aldaqstant ng\u0127oddu lill-awtur tag\u0127ha, Pietru Caxaru (c. 1400\u20131485), b\u0127ala l-ewwel poeta Malti.", "Sa ma t\u0127abbret is-sejba tag\u0127ha minn Patri Mikiel Fsdani O.P. u l-Professur Godfrey Wettinger fid-29 ta' Ottubru tal-1968 (Fsadni, 1994: 38), il-poe\u017cija Mejju \u0121ie bil-Ward u \u017c-\u017bahar tat-tabib \u0120an Fran\u0121isk Bonamico (1639\u20131680), iddedikata lill-Gran Mastru Cottoner (Wettinger u Fsadni, 1983:12), kienet tin\u017camm b\u0127ala l-eqdem bi\u010b\u010ba xog\u0127ol letterarja bilMalti.", "I\u017cda jekk Caxaru jista' jing\u0127add b\u0127ala l-ewwel poeta Malti, Bonamico ma jistax jitqies b\u0127ala t-tieni poeta li nafu li kiteb bil-Malti peress li fit-tieni nofs tasseklu sittax \u010bertu Patri Baskal ('Pasquale') Vassallo, Duminikan, kiteb xi poe\u017ciji bit-Taljan u bil-Malti dedikati lit-tfal li w\u0127ud minnhom nqerdu u l-bqija ntilfu.", "Isem Patri Baskal rajnieh ife\u0121\u0121 fid-dinja moderna g\u0127all-ewwel darba fl-1974 meta Patri Fsadni \u0127are\u0121 ilktieb Id-Dumnikani fir-Rabat u fil-Birgu sal-1620 li jterraq l-istorja ta-Dumnikani f'Malta fejn fil-kaptilu dwar \"Il-\u0127ajja tal-patrijiet\" naqraw dwar il-kri\u017ci morali (1974: 212) li \u0127akmet lill-Ordni tal-Predikaturi f'Malta.", "Dan it-tag\u0127rif dwar Patri Baskal Vassallo, Patri Fsadni siltu mill-Arkivju tal-Inkwi\u017cizzjoni talMu\u017cew tal-Katidral fl-Imdina.[2] Hu jer\u0121a' jsemmi lil Patri Baskal fil-ktieb tieg\u0127u, Dumnikani Maltin mag\u0127rufa (2003: 24) barra li saret referenza g\u0127alih fil-ktieb L-G\u0127anja ta' Pietru Caxaru \u2013 Poe\u017cija bilMalti Medjevali (1983: 42).", "Kif sirna nafu bil-kitbiet ta' Patri Baskal?", "Dan il-patri, imwieled \u0126a\u017c-\u017bebbu\u0121, bin Martino, da\u0127al madDumnikani fir-Rabat fl-1578 u qaddes fl-1584.", "imqareb, laxk fil-\u0127ajja morali tieg\u0127u u jidher bi\u010b-\u010bar li s-sa\u010berdozju u l-\u0127ajja reli\u0121ju\u017ca ma kinux il-vokazzjoni tieg\u0127u.", "Kien g\u0127adu student meta \u0121ie ppro\u010bessat l-ewwel darba i\u017cda la nafu fuq xiex u lanqas nafu x'kien le\u017citu ta' dan il-pro\u010bess.", "Ftit wara li qaddes re\u0121a' \u0121ie ppro\u010bessat u nstab \u0127ati li fera lill-pirjol tieg\u0127u u \"aktarx, g\u0127aliex kellu x'jaqsam mat-tifel Andrea Castelletti\".", "B\u0127ala pieni ta' dan l-g\u0127emil \u0121ie m\u010ba\u0127\u0127ad mill-vu\u010bi attiva u passiva u minn kull uffi\u010b\u010bju i\u017cda n\u0127afrulu fl-1586 mill-\u0120eneral tal-Ordni Dumnikan.", "Mid-dehra dan Patri Baskal kien ilu jikteb bil-mo\u0127bi l-poe\u017ciji li ja\u0127arqu, sa minn qabel ma qaddes fl-1584.", "Dawn il-versi \u2013 mid-dehra meqjusa inkriminanti \u2013 instabu mill-pirjol tieg\u0127u biex b'hekk fl-1588, erba' snin biss wara li qaddes, re\u0121a' sab ru\u0127u fl-inkwiet i\u017cda din id-darba fi pro\u010bess quddiem l-Inkwi\u017citur.", "F'dawn il-pro\u010beduri kriminali, insiru nafu li Patri Baskal kiteb bosta cantilene bit-Taljan u bil-Malti ddedikati lit-tfal li kienu meqjusa b\u0127ala moralment", "Il-Kunvent tad-Dumnikani fir-Rabat", "\u0127\u017ciena.", "Dan ir-reli\u0121ju\u017c e\u010b\u010bentriku kiteb \u017cew\u0121 libretti ta' g\u0127anjiet u xi g\u0127anjiet o\u0127ra fuq b\u010bejje\u010b tal-karti.", "\"Wie\u0127ed mil-libretti,\" jikteb Patri Mikiel Fsadni, \"miktub fuq folji kbar in octavo folio [15 \u00d7 23 cm], kien jibda Questo quinterno \u00e8 mio, Pasquale Vassallo u jag\u0127laq bil-kitba et fa lo disegno che vuoi tu; lg\u0127anjiet ta' dan il-librett aktarx kienu kollha miktuba bit-Taljan; wa\u0127da minnhom kienet dedikata lil", "Andrea Castelletti u o\u0127ra lil Giovanni Maria Cassia.\"", "Patri Fsadni jkompli jirrakkontalna li \"P. Vassallo kellu ktejjeb ie\u0127or bil-g\u0127anjiet li hu kiteb bl-ilsien Malti (Canzone in lingua maltese, canzone moresche) u bit-Taljan: dan kien jikkonsisti f'\u017cew\u0121 folji kbar, kull wa\u0127da mitwija f'erba'; b'hekk b'kollox kien fih tmien folji \u017cg\u0127ar jew sittax-il pa\u0121na.", "Fih kien hemm miktuba bosta g\u0127anjiet; \u0127amsa minnhom dedikati lil \u0127amest itfal mill-Imdina, Andrea Castelletti, Giovanni Maria Cassia, Giacomo Leonardo Surdo, Giovanni Maria Zammit u Girolamo", "Patri Vassallo ammetta quddiem l-Inwki\u017citur li kien sodomita u li kien jg\u0127ix \u0127ajja \u0127a\u017cina i\u017cda \u010ba\u0127ad lakku\u017ca li kien eretiku.", "L-e\u017cilju minn Malta kien fost ilpieni li qala' Patri Baskal.", "I\u017cda b'xi mod re\u0121a' sab ru\u0127u Malta (1974: 217-222).", "I\u017cda x'setg\u0127u kienu dawn il-cantilene li kiteb Baskal Vassallo?", "Dak li kitbu Fsadni u Wettinger dwar ilkitba u l-u\u017cu tal-cantilene, il-poe\u017ciji u l-g\u0127anjiet bilMalti fi \u017cmien Pietru Caxaru, li g\u0127ex xi seklu qabel Vassallo u li b\u0127alu Vassallo kien mid\u0127la tar-Rabat u lImdina, jista' jg\u0127odd g\u0127all-kitbiet ta' Patri Baskal:", "\"M'g\u0127andux g\u0127alfejn wie\u0127ed jistag\u0127\u0121eb li Pietru Caxaru kiteb l-G\u0127anja tieg\u0127u bil-Malti forsi ma' g\u0127anjiet o\u0127rajn ukoll.", "Nafu li f'G\u0127awdex i\u017c-\u017cg\u0127a\u017cag\u0127 sa mis-seklu \u0127mistax, jekk mhux minn qabel ukoll, kellhom id-drawwa li jkantaw l-g\u0127anjiet jew cantileni fit-triqat fil-g\u0127axijiet, g\u0127anjiet li wie\u0127ed g\u0127andu ja\u0127seb kienu aktarx bil-Malti, dwar l-im\u0127abba \u2013 ta' dieqa jew da\u0127q, kif baqa' l-g\u0127ana Malti sa da\u017c\u017cmien.", "Sa\u0127ansitra jidher li l-Lhud ta' Sqallija u aktarx ukoll dawk ta' Malta u G\u0127awdex kellhom l-g\u0127ana jew poe\u017ciji letterarji tag\u0127hom miktubin bl-Ebrajk i\u017cda f'G\u0127arbi mitkellem qrib \u0127afna tal-Malti tal-G\u0127anja tas-seklu \u0127mistax, meta bejn terz u kwart tan-nies tal-Imdina kienu Lhud imrobbijin Malta u jitkellmu bil-Malti, nies li Pietru Caxaru kien jafhom", "G\u0127aldaqstant tabil\u0127aqq nistg\u0127u ng\u0127idu li Patri Baskal Vassallo hu t-tieni poeta Malti li kiteb bil-Malti - minkejja li s'issa g\u0127adna ma rajna xejn minn kitbietu.", "\"Nafu biss illi wara xahar u g\u0127oxrin \u0121urnata li [Vassalli] kien ilu fil-\u0126abs tal-Imdina, ji\u0121ifieri fis-7 ta' Di\u010bembru, 1799, Vassalli marad u \u0127aduh fl-Isptar li kien hemm fil-Kunvent tad-Dumnikani tar-Rabat.", "Dan il-Kunvent dik il-\u0127abta kien iservi b\u0127ala sptar.\"", "(Cremona, Silta minn \"Mikiel Anton Vassalli u \u017bminijietu\", 1975).", "Dan l-artiklu sejjistu l-aktar fuq ri\u010berka li wettaq u ppubblika Patri Mikiel Fsadni O.P. (T: il-15 ta' April 1916 \u2013 M: it-18 ta' April 2013).", "Dan l-istoriku Dumnikan hu wie\u0127ed mill-ifjen ri\u010berkaturi tal-istorja ta' Malta li qatt ra pajji\u017cna u minkejja li l-qasam tieg\u0127u kien l-istorja tad-Dumnikani f'Malta, it-tiftix tieg\u0127u f'sorsi primarji kkontribwixxa \u0127afna lil oqsma varji tal-istorja ta' Malta u l-ilsien Malti.", "Hu wettaq \u0127afna ri\u010berka f'manuskritti li hemm fil-kunventi tadDumnikani f'Malta, partikularment fir-Rabat, il-Birgu u l-Belt Valletta, fil-Biblijoteka Nazzjonali, fl-Arkivju tal-Inkwi\u017cizzjoni fil-Mu\u017cew tal-Katidral fl-Imdina u flArkivju Nutarili fil-Belt, l-arkivju fejn instabet IlKantilena fit-22 ta' Settembru 1966 (Wettinger u Fsadni, 1983: 11).", "Barra minn hekk, nistg\u0127u ng\u0127idu li", "Patri Fsadni kien wie\u0127ed mill-pijunieri tar-ri\u010berka flArkivju Nutarili peress ftit li xejn kien isir tiftix hemm qabel ma dan id-Duminikan beda j\u017curu biex jirri\u010berka b'ri\u017cq l-istorja tad-Dumnikani f'Malta li kien qed jikteb.", "I\u017cda kollox ma' kollox hija r-rabta ta' Patri Fsadni mas-sejba ta' Il-Kantilena li tag\u0127mel ismu immortali fl-istorjografija ta' pajji\u017cna.", "Skont Patri Mark Montebello O.P., g\u0127al \u0127afna snin kollega talistoriku Dumnikan fl-istess kunvent tad-Dumnikani fir-Rabat, kien Patri Fsadni wa\u0127du li sab Il-Kantilena fit-22 ta' Settembru 1966.", "JOHN J. CREMONA U L-ESPERJENZA", "POETIKA TIEG\u0126U", "John J. Cremona twieled ix-Xag\u0127ra fis-6 ta' Jannar 1918.", "Iggradwa bil-BA (1936) mill-Universit\u00e0 Irjali ta' Malta u \u0127a D.Litt.", "(1939) mill-Universit\u00e0 ta' Ruma.", "Imbag\u0127ad da\u0127al g\u0127all-kors tal-Li\u0121i u kiseb b'su\u010b\u010bess kbir LL.D. (1942) mill-Universit\u00e0 Irjali ta' Malta; ing\u0127ata scholarship u \u0121ab First Class Honours (1946) u Ph.D. fil-Li\u0121i (1951) mill-Universit\u00e0 ta' Londra.", "Ilkarriera tieg\u0127u kompliet u sar wie\u0127ed mill-aktar \u0121uristi importanti tag\u0127na fl-oqsma nazzjonali u internazzjonali g\u0127ax (fost \u0127idmiet o\u0127rajn) fassal ilKostituzzjoni ta' Malta, la\u0127aq Prim Im\u0127allef, u n\u0127atar Vi\u010bi-President tal-Qorti Ewropew tad-Drittijiet Umani.", "Il-karriera poetika tieg\u0127u bdiet minn meta beda jistudja Ruma fejn kien jippubblika l-poe\u017ciji tieg\u0127u bit-Taljan u reba\u0127 darbtejn premju fil-Mostra Nazionale di Poesia Contemporanea.", "G\u0127amel \u017cmien twil kien il-Vi\u010bi-President tal-International Poetry Society tal-Ingilterra li kellha b\u0127ala President lillpoeta u drammaturgu Ingli\u017c Christopher Fry (19072005).", "Xi poe\u017ciji tieg\u0127u nqraw mill-Poet Laureate", "Ingli\u017c Cecil Day-Lewis (1904-1972) fl-1969 u mirRe\u0121ina Elizabeth II fl-1992 meta inawgurat uffi\u010bjalment is-Siege Bell Memorial.", "Kiteb u ppubblika poe\u017ciji bit-Taljan (Eliotropi, 1937), bl-Ingli\u017c (Songbook of the South, 1940, u Malta Malta, 1992), u bil-Malti (Mas-Seb\u0127 G\u0127asafar, 2004, Ekwinozju, 2006, Il-Kantiku tax-Xag\u0127ra: Poe\u017ciji, 2012, u Poe\u017ciji, 2018).", "U \u0127are\u0121 ukoll wie\u0127ed bit-tliet lingwi: Poesie, Poems, Poe\u017ciji (2009)."], "category": "nonfiction", "url": "https://academia.edu", "source": "Extracted from Id_Dumnikan_Baskal_Vassallo_il_poeta_Mal.docx"}
{"text": ["Il-Forma Ortografika u t-Tifsira Semantika fl-G\u0127a\u017cla tal-Lessiku Malti fl-Oqsma tat-", "Traduzzjoni u tat-Terminolo\u0121ija", "Astratt: Din l-anali\u017ci turi kif is-Semitiku, ir-Rumanz u l-Ingli\u017c li minnhom mag\u0127mul il-Malti jippermettu dinami\u017cmu u flessibilit\u00e0 kbira fil-qasam tat-traduzzjoni kemm letterarja kif ukoll nonletterarja.", "Il-forma ortografika u t-tifsira semantika tal-kliem Malti-Rumanz huma \u0127afna drabi l-istess b\u0127al dawk tal-kliem Malti-Ingli\u017c u dan g\u0127ax kemm l-Ingli\u017c kif ukoll it-Taljan g\u0127andhom fil-lessiku g\u0127add ta' g\u0127eruq komuni li etimolo\u0121ikament imorru lura g\u0127al-Latin Medjevali.", "Ir-rwol tat-traduzzjoni hu li jwassal it-test sors b'mod awtentiku lillqarrej tat-test mira u mhux li jippreserva l-element Semitiku fil-Malti.", "G\u0127alhekk g\u0127andha ssir distinzjoni bejn lingwa u traduzzjoni sabiex ji\u0121i osservat id-determini\u017cmu lingwisitku stabbilit mill-awtur tal-lingwa sors fl-g\u0127a\u017cla tal-lessiku li twassal g\u0127ar-replika vera tat-test ori\u0121inali fil-lingwa mira tat-traduttur.", "Kliem muftie\u0127: forma ortografika, tifsira semantika, lessiku, terminolo\u0121ija, traduzzjoni letterarja, traduzzjoni nonletterarja, etimolo\u0121ija, sinonimi, determini\u017cmu lingwistiku,", "Anglo-Normann, Anglo-Sassonu, Ingli\u017c, Rumanz, Semitiku, Latin, koe\u017cistenza lingwistika", "t-ta\u0127lita tas-Semitiku, ir-Rumanz u l-Ingli\u017c1 tag\u0127mel il-Malti lingwa m\u0127allta,2 flessibbli u dinamika.", "Dawn it-tliet karatteristi\u010bi huma ta' vanta\u0121\u0121 kbir fil-qasam tat-traduzzjoni u bis-sa\u0127\u0127a tag\u0127hom \u2013 dejjem jekk jit\u0127addmu kif suppost \u2013 kemm it-traduzzjoni nonletterarja kif ukoll dik letterarja jirri\u017cultaw f'replika \u0121enwina tattest sors u konsegwentement fi traduzzjoni li wie\u0127ed jista' joqg\u0127od fuqha.", "Madankollu, meta ji\u0121u analizzati testi tradotti bil-Malti f'dawn i\u017c-\u017cew\u0121 oqsma ewlenin tat-traduzzjoni wie\u0127ed isib li mhux qed jittie\u0127ed vanta\u0121\u0121 s\u0127i\u0127 minn din ir-realt\u00e0 lessikali li hu jgawdi minnha.", "L-g\u0127arfien u t-t\u0127addim korrett f'dan ir-rigward g\u0127andhom ikunu ferm utli biex jinkisbu l-konsistenza u l-koerenza b'mod spe\u010bjali fit-testi nonletterarji.", "Dan jg\u0127odd l-aktar meta x-xog\u0127ol tradott ikun qed isir minn bosta tradutturi li jkunu qed ja\u0127dmu f'ambjenti differenti u 'l bog\u0127od minn xulxin.", "Meta l-konsistenza u l-koerenza ji\u0121u osservati x-xog\u0127ol a\u0127\u0127ari jirri\u017culta fi kwalit\u00e0 globali a\u0127jar.", "Vanta\u0121\u0121i o\u0127rajn g\u0127at-traduzzjoni nonletterarja huma \u017c-\u017cieda fil-produzzjoni kemm fejn tid\u0127ol ir-revi\u017cjoni kif ukoll fit-testi tradotti dan min\u0127abba l-\u0127in mirbu\u0127 iffrankat mit-tiftix \u017cejjed f'sorsi terminolo\u0121i\u010bi.", "Mill-banda l-o\u0127ra filkamp tat-traduzzjoni letterarja l-g\u0127arfien u t-t\u0127addim korrett ta' lessiku m\u0127allat, flessibbli u dinamiku jwassal biex tintla\u0127aq b'mod aktar fa\u010bli l-ekwivalenza letterarja b'konsistenza u b'koerenza interna.", "Sfortunatament \u0127afna meta ji\u0121u biex jittradu\u010bu kemm testi letterarji kif ukoll testi nonletterarji g\u0127adhom ja\u0127sbu li l-Malti \"korrett\" hu dak Semitiku u jekk te\u017cisti g\u0127a\u017cla l-preferenza g\u0127andha ting\u0127ata:", "\u2022 l-ewwel lill-kliem Semitiku u mhux Rumanz; \u2022 it-tieni lill-kliem Semitiku u mhux Ingli\u017c; \u2022 it-tielet lill-kliem Rumanz u mhux Ingli\u017c.", "Dan ir-ra\u0121unar \u017cbaljat iwassal biex lingwa \u0127ajja u m\u0127allta b\u0127all-Malti ti\u0121i ffossilizzata f'element lingwistiku retrogradu kif ukoll biex jintilef sostanzjalment l-aspett formali tat-traduzzjoni.", "Kemm l-insistenza \u017cejda fuq is-Semitiku b'detriment tar-Rumanz u l-Ingli\u017c, kif ukoll l-insistenza \u017cejda fuq ir-Rumanz b'detriment tal-Ingli\u017c jo\u0127olqu bosta problemi fil-", "kwalit\u00e0 tat-traduzzjoni u t-terminolo\u0121ija li se nittrattawhom aktar tard.", "La s-Semitiku, la r-Rumanz u lanqas l-Ingli\u017c ma g\u0127andhom jitwarrbu mill-u\u017cu jekk l-u\u017cu je\u0127tie\u0121hom.", "L-g\u0127a\u017cla tat-termini fi kwalunkwe traduzzjoni je\u0127ti\u0121ilha tkun skont il-kuntest lingwistiku li fih in\u0127oloq it-test sors u biex dan finalment ji\u0121i rifless fit-test mira u mhux fuq kun\u010betti lingwisti\u010bi puristi u retrogradi.", "G\u0127alhekk fit-traduzzjoni g\u0127allMalti hu l-kuntest lingwistiku li g\u0127andu jiddetermina jekk l-g\u0127a\u017cla lessikali g\u0127andhiex tkun mis-Semitiku, mir-Rumanz jew mill-Ingli\u017c.3 Fejn tid\u0127ol it-terminolo\u0121ija din je\u0127ti\u0121ilha sa fejn hu possibbli tanti\u010bipa e\u017cattament il-kuntest li fih se jintu\u017caw it-termini biex tin\u0127oloq relazzjoni simbjotika bejn it-termini u t-test b'u\u017cu spe\u010bifiku.", "Dan jirri\u017culta biex termini spe\u010bjalizzati jintu\u017caw b'mod korrett f'kuntest partikulari bi pre\u010bi\u017cjoni li twassal g\u0127al konsistenza u koerenza s\u0127i\u0127a.", "Wara li ji\u0121i stabbilit il-kuntest it-tieni pass ikun, kif se nispjega hawn isfel, li jit\u0127addem il-prin\u010bipju tal-forma ortografika u tat-tifsira semantika.", "Dan il-prin\u010bipju jwassal biex jit\u0127addmu l-kun\u010betti lingwisti\u010bi misjuba fissimjotika strutturalista ta' Ferdinand de Saussure4 f'testi tradotti kemm letterarji kif ukoll f'dawk nonletterarji.", "Il-prin\u010bipju strutturalista tal-forma ortografika u tat-tifsira semantika", "Saussure f'Cours de Linguistique g\u00e9n\u00e9rale jo\u0127ro\u0121 bil-kun\u010bett tas-sinjal lingwistiku u jiddiskuti l-aspetti strutturali tal-lingwa u fost affarijiet o\u0127rajn jenfasizza l-forma akustika (konkretizzata fil-lingwa miktuba bi grafemi ortografi\u010bi li jirriflettu l-fonetika) u t-tifsira semantika tal-kliem:", "Il-punti ewlenin tal-Cours ta' de Saussure huma dawn: (a) is-sinjal lingwistiku hu entit\u00e0 psikolo\u0121ika li ti\u0121bor fiha kemm il-kun\u010bett (jew l-idea), u kemm ix-xbieha akustika, ji\u0121ifieri l-\u0127sejjes konvenzjonali li nag\u0127mlu biex infissru kun\u010bett; (b) il-kun\u010bett jissejja\u0127 signifi\u00e9, fil-waqt li x-xbieha akustika tissejja\u0127 signifiant; is-signifi\u00e9 hu, pere\u017cempju, \u017ciemel kif jitnissel fil-mo\u0127\u0127 qabel ma norbtuh ma' lsien determinat, filwaqt li s-signifiant hu '\u017ciemel' meta torbtu mal-Malti, jew 'cheval' meta torbtu mal-Fran\u010bi\u017c, jew 'horse' meta torbtu mal-Ingli\u017c; \u2026 [it-tipa skura misjuba fit-test ori\u0121inali]5", "E\u017cempju ta' dan hu l-u\u017cu korrett ta' Nazzjonijiet Uniti flok \u0120nus Mag\u0127quda.", "Dwardu Fenech, OSA, Studji Lingwisti\u010bi tas-Seklu XX: Lingwistika \u0120enerali (Malta, 1980), 14\u201315.", "Kif jg\u0127id Dwardu Fenech, Saussure jispjega li kemm il-forma akustika riflessa fil-forma ortografika kif ukoll it-tifsira semantika li din ting\u0127ata huma arbitrarji u li m'hemm ebda rabta lo\u0121ika bejnhom it-tnejn.", "Din ir-rabta arbitrarja bejn is-signifiant u s-signifi\u00e9 twassal g\u0127all-\u0127olqien ta' lingwi differenti.", "Meta wie\u0127ed jifhem sew dawn i\u017c\u017cew\u0121 aspetti tas-sinjal lingwistiku kif spjegati f'Saussure jinduna li kull kelma, kemm fil-lingwa sors kif ukoll fil-lingwa mira, hi arbitrarja mag\u0127mula strutturalment minn dak li jien qed insej\u0127ilhom g\u0127al finijiet tat-traduzzjoni: il-prin\u010bipju tal-forma ortografika u t-tifsira semantika.", "G\u0127alhekk meta t-traduttur jew it-terminolo\u0121ist jag\u0127mel anali\u017ci talkliem fit-test sors, jew fid-dejtabej\u017c tat-termini li qed ja\u0127dem fuqhom g\u0127andu j\u0127addem metodolo\u0121ija mibnija fuq dan il-prin\u010bipju ba\u017ciku.", "U hu u jag\u0127mel dan g\u0127andu jimxi mal-istess linji etimolo\u0121i\u010bi u semanti\u010bi interlingwisti\u010bi bejn it-termini tat-test sors u dawk tat-test mira.6", "Dan kollu li spjegajt hawn fuq jg\u0127odd b'mod partikulari fil-bini tat-terminolo\u0121ija.", "Dan g\u0127ax fl-a\u0127\u0127ar mill-a\u0127\u0127ar it-terminolo\u0121ija hi me\u0127tie\u0121a f'kull qasam tat-traduzzjoni.7 B'hekk it-terminolo\u0121ija g\u0127andu jkollha \u017cew\u0121 g\u0127anijiet ewlenin:", "il-\u0127olqien \u010bar u konsistenti ta' kliem li jintu\u017ca f'kuntesti spe\u010bjalizzati; u", "it-t\u0127affif tal-pro\u010bess tat-traduzzjoni.", "Terminolo\u0121ija li ma tirri\u017cultax fit-t\u0127affif tal-pro\u010bess tat-traduzzjoni to\u0127loq aktar problemi milli rimedji.", "To\u0127loq in\u010bertezzi, \u010bpar lingwistiku u \u0127ela ta' ri\u017corsi li jistg\u0127u jkunu aktar produttivi f'ka\u017c fejn ix-xog\u0127ol tat-traduzzjoni jsir ta\u0127t pressjoni ta' \u0127in.", "Terminolo\u0121ija korretta g\u0127andha tara l-kwadru s\u0127i\u0127 li fih se tit\u0127addem u g\u0127andha tevita g\u0127alkollox l-inkonsistenzi u n-nuqqas ta' armonizzazzjoni lessikali.", "L-anali\u017ci lingwistika abba\u017ci tal-prin\u010bipju strutturalista spjegat hawn fuq twassal g\u0127al dawn it-tliet possibbiltajiet li g\u0127andhom jitqiesu mit-tradutturi u", "Hawnhekk je\u0127tie\u0121 li ji\u0121i enfasizzat li l-prin\u010bipju tal-forma ortografika u t-tifsira semantika ma jistax ji\u0121i applikat b'mod ri\u0121idu u kontinwu fil-pro\u010bess ta' kull traduzzjoni.", "Li kieku dan kien possibbli kieku naslu g\u0127all-punt li fih it-traduzzjoni mill-bniedem tispi\u010b\u010ba u te\u0127dilha postha g\u0127alkollox it-traduzzjoni mekkanika.", "Hawn l-idea \u017cbaljata li l-letteratura ma je\u0127ti\u0121ilhiex terminolo\u0121ija spe\u010bjalizzata.", "Biex wie\u0127ed jinduna kemm din hi \u0127lieqa infondata nistieden lill-qarrej jaqra r-rumanz Salammb\u00f4 ta' Gustave Flaubert tradott g\u0127all-Malti mill-awtur pre\u017centi fl-2014.", "Fir-rumanz jinsabu fost o\u0127rajn glossarji tal-\u0121ebel u l-metalli prezzju\u017ci u tal-kejl kif kien jintu\u017ca f'Karta\u0121ni talqedem.", "mit-terminolo\u0121isti meta jag\u0127\u017clu l-lessiku jew jiffurmaw il-glossarji tag\u0127hom:", "1.1 a) E\u017cempji fejn il-forma ortografika u t-tifsira semantika tal-lingwa sors huma ekwivalenti g\u0127al dawk tal-lingwa mira:", "F'din il-possibbilt\u00e0 r-Rumanz u l-Ingli\u017c g\u0127andhom jing\u0127ataw preferenza fuq is-Semitiku u l-Ingli\u017c fuq ir-Rumanz, kemm min\u0127abba r-rabta etimolo\u0121ika tal-forma ortografika kif ukoll tat-tifsira semantika bejn itterminu sors u dak mira.", "Skont dan il-prin\u010bipju information (ara Tabella 1 hawn fuq) je\u0127ti\u0121ilha ti\u0121i tradotta bil-Malti b\u0127ala informazzjoni u mhux tag\u0127rif.", "Billi information tfisser bil-Malti kemm tag\u0127rif kif ukoll informazzjoni l-g\u0127a\u017cla tattraduttur g\u0127andha taqa' fuq informazzjoni u mhux fuq tag\u0127rif dan g\u0127ax it-terminu fit-test sors g\u0127andu sinonimu fil-Malti li jixbhu kemm filforma ortografika kif ukoll fit-tifsira semantika tieg\u0127u.", "Il-kelma tag\u0127rif g\u0127andha biss rabta fil-livell semantiku i\u017cda mhux f'dak formali u etimolo\u0121iku; g\u0127alhekk g\u0127andha titwarrab f'dan il-kuntest partikulari.8", "L-istess prin\u010bipju g\u0127andu japplika g\u0127al kliem li evolva lingwistikament.", "Pere\u017cempju, jekk card fir-realt\u00e0 mhix karta u fiddiskors kul\u0127add ju\u017ca kard it-traduttur ma g\u0127andux dritt li ju\u017ca karta minflok kard fil-kalk lingwisitiku karta ta' kreditu g\u0127as-sempli\u010bi ra\u0121uni li j\u0127oss li g\u0127andu jimxi fuq il-mudell tat-terminu karta tal-identit\u00e0 \u2013 li fil-verit\u00e0 fil-passat verament kienet ting\u0127ata fuq bi\u010b\u010ba karta/par\u010bmina \u2013 jew g\u0127ax sempli\u010bement i\u0127oss li kard mhix Maltija minkejja li din di\u0121\u00e0 dda\u0127\u0127let fid-dizzjunarji Maltin u fid-diskors ta' kuljum!", "E\u017cempji xejn tekni\u010bi u \u0127fief li fihom tit\u0127addem il-mentalit\u00e0 \u017cbaljata li tag\u0127ti preferenza lis-Semitiku u twarrab ir-Rumanz/l-Ingli\u017c huma kliem tradott millIngli\u017c b\u0127al section, capacity, protection, preparation, u survey, li ji\u0121i tradott bis-Semitiku b'taqsima, \u0127ila, \u0127arsien, t\u0127ejjija, u st\u0127arri\u0121 minflok ma ji\u0121i tradott b'sinonimi Rumanzi/Ingli\u017ci bl-istess forom ekwivalenti b\u0127alu, ji\u0121ifieri sezzjoni, kapa\u010bit\u00e0, protezzjoni, preparazzjoni u servej.9 L-istess jista' jing\u0127ad g\u0127as-Semitiku u l-Ingli\u017c meta wie\u0127ed jippreferi ju\u017ca p.e. \u0127olqa, ni\u017c\u017cel, u tella' flok link, iddawnlowdja, u applowdja biex jittradu\u010bi link, to download, to upload.", "U b'mod simili g\u0127al dak li jsir bl-Ingli\u017c vis-\u00e0-vis ir-Rumanz; dan g\u0127ax hawn min ju\u017ca kliem Taljan g\u0127as-sempli\u010bi ra\u0121uni li j\u0127oss li l-kliem missellef mill-Ingli\u017c g\u0127andu jitwarrab.", "Pere\u017cempju tender, code, u card qed ji\u0121u tradotti b\u0127ala offerta, kodi\u010bi (usercode > kodi\u010bi tal-utent), karta (credit card > karta tal-kreditu) minflok tender, kowd (ju\u017cerkowd/usercode), kard (kredit kard) kif jintu\u017caw fit-ta\u0127dit ta' kuljum.", "Din il-mentalit\u00e0 timmina l-iskop komunikattiv tat-traduzzjoni billi xxekkel il-komunikazzjoni bil-kitba g\u0127ax tbeg\u0127edha mill-komunikazzjoni mitkellma.", "Dan minkejja kif jg\u0127id tajjeb Manwel Mifsud: 'English today is definitely the most important direct linguistic influence on Maltese especially in the field of lexis \u2026'.10 Din is-sitwazzjoni hi aktar gravi meta l-qarrej Malti jkollu jag\u0127mel sforz aktar qawwi biex jifhem kliem b\u0127al sidebar u interface mill-Ingli\u017c filqasam tal-IT li qed ji\u0121i tradott \u017cbarra u interfa\u010b\u010bja, termini li \u0127add ma ju\u017cahom fid-diskors ta' kuljum u li huma artifi\u010bjali g\u0127all-a\u0127\u0127ar.", "G\u0127alhekk, in-nozzjoni ta' traduzzjoni bba\u017cata fuq il-forma ortografika u t-tifsira semantika bla dubju ta' xejn tag\u0127mel l-a\u0127jar u\u017cu possibbli mit-ta\u0127lit, il-flessibilit\u00e0 u d-dinami\u017cmu tal-lessiku Malti.", "Dan li \u0121ej hu e\u017cempju ie\u0127or li juri kif din in-nozzjoni tista' sservi biex tintla\u0127aq konsistenza u koerenza s\u0127i\u0127a f'test tradott.", "B\u0127ala mudell se nie\u0127u t-tliet termini bl-Ingli\u017c capacity, ability u skill.", "Skont innozzjoni tal-prin\u010bipju tal-forma ortografika u t-tifsira semantika dawn je\u0127ti\u0121ilhom ji\u0121u tradotti rispettivament bil-Malti b\u0127ala kapa\u010bit\u00e0, abbilt\u00e0, u \u0127ila fejn l-uniku terminu li jimxi biss mat-tifsira semantika hu \u0127ila billi ma te\u017cistix il-forma ortografika me\u0127tie\u0121a li tikkorrispondi ma' skill la fl-istrata tar-Rumanz u lanqas f'dik tal-Ingli\u017c.", "Etimolo\u0121ikament skill hi \u0121ejja mill-Ingli\u017c Anglo-Sassonu u mhux mil-Latin AngloNormann b\u0127alma ji\u0121ri fil-ka\u017c ta' capacity u ability.", "Dan kollu jfisser li meta traduttur jiltaqa' mal-kelma skill jista' korrettament jittradu\u010biha b\u0127ala kapa\u010bit\u00e0 billi fil-fatt skill tfisser kapa\u010bit\u00e0, i\u017cda hu g\u0127andu jevita li jag\u0127mel dan, u minflok ju\u017ca \u0127ila biex kull sinonimu fil-lingwa sors kemm jista' jkun jikkorrispondi ma' dak tal-lingwa mira abba\u017ci talforma ortografika u tat-tifsira semantika tieg\u0127u.", "Fejn dan mhux possibbli g\u0127andha tin\u017camm il-forma Semitika g\u0127all-finijiet tat-tifsira semantika biss.", "G\u0127alhekk b'mod \u0121enerali s-Semitiku-Malti g\u0127andu ji\u0121i rifless meta fl-Ingli\u017c jintu\u017ca l-Anglo-Sassonu.", "Barra minn hekk jekk l-awtur ta' test jippreferi li fl-Ingli\u017c ju\u017ca capacity meta hu fa\u010bilment seta' u\u017ca skill mela t-traduttur fejn il-Malti jippermettilu je\u0127tie\u0121 joqg\u0127od g\u0127allg\u0127a\u017cla li tkun saret fil-lingwa tat-test ori\u0121inali.", "Meta wie\u0127ed jimxi ma' dan il-prin\u010bipju jkun qed jevita l-possibbilt\u00e0 li jsib ru\u0127u f'morsa.", "Pere\u017cempju, jekk approach ti\u0121i tradotta b\u0127ala strate\u0121ija, il-fra\u017ci a strategic approach ikollha ti\u0121i tradotta strate\u0121ija strate\u0121ika!", "Mentri jekk approach ti\u0121i tradotta skont il-prin\u010bipju tal-forma u tat-tifsira semantika t-traduzzjoni tkun approw\u010b strate\u0121iku, u b'hekk tkun \u0121iet evitata l-assurdit\u00e0 li g\u0127adni kif semmejt.", "L-istess ji\u0121ri meta practice minflok ma ti\u0121i tradotta prattika ti\u0121i tradotta prassi.", "L-inkonsistenza tista' tin\u0127oloq ukoll fi glossarju terminolo\u0121iku meta terminu ji\u0121i dikuntestwalizzat mill-kumplament tal-paradigma stabbilita g\u0127al termini simili.", "L-e\u017cempju li \u0121ej me\u0127ud minn Terminolo\u0121ija Maltija", "Suppliment ma' L-A\u010b\u010bent:11", "F'Tabella 2 qed naraw traduzzjoni korretta kelma b'kelma talewwel erba' fra\u017cijiet li jinkludu l-a\u0121\u0121ettiv thermal.", "I\u017cda dan mhux il-ka\u017c ta' thermal siphon.", "M'hemm ebda \u0121ustifikazzjoni lo\u0121ika g\u0127ala l-fra\u017ci thermal siphon g\u0127andha ti\u0121i tradotta b\u0127ala termosifun meta l-kumplament tal-fra\u017cijiet jag\u0127mlu xift strutturali li permezz tieg\u0127u jitfg\u0127u l-a\u0121\u0121ettiv wara n-nom biex jin\u0127olqu l-fra\u017cijiet ekwivalenti.", "Filka\u017c ta' termosifun flok dan ix-xift strutturali nsibu traskrizzjoni fonetika biex b'hekk it-terminu jiddikuntestwalizza ru\u0127u mill-bqija tal-grupp lessikali li suppost qed jag\u0127mel parti minnu u jo\u0127loq anomalija kemm fillivell tal-\u0121bir tat-terminolo\u0121ija kif ukoll fil-metodu tal-istrutturazzjoni tal-fra\u017ci bil-Malti.", "Ka\u017c ie\u0127or ta' din ix-xorta ta' terminolo\u0121ija li ma timxix g\u0127alkollox mal-prin\u010bipju tal-forma ortografika u t-tifsira semantika jinsab fil-folju Terminolo\u0121ija Maltija Suppliment ma' L-A\u010b\u010bent Nru 11.12 Hawnhekk naraw li n-nom nutrient li f'dawn il-fra\u017cijiet g\u0127andu funzjoni a\u0121\u0121ettivali u l-a\u0121\u0121ettiv nutritional mhumiex qed ji\u0121u u\u017cati b'mod lo\u0121iku u konsistenti fil-paradigma li jidhru fiha:", "Termini bl-Ingli\u017c L-A\u010b\u010bent Su\u0121\u0121erimenti", "* Permezz tal-parti\u010bella ta' u tal-po\u017cizzjoni li fiha normalment jitqieg\u0127ed l-a\u0121\u0121ettiv in-nom nutrijent i\u017comm fil-Malti l-fun\u017cjoni a\u0121\u0121ettivali li g\u0127andu fl-Ingli\u017c.", "G\u0127all-kuntrarju Tabella 4 turi e\u017cempju ta' u\u017cu korrett tal-prin\u010bipju talforma ortografika u t-tifsira semantika.", "Dawn l-e\u017cempji huma me\u0127udin ukoll minn Terminolo\u0121ija Maltija Suppliment ma' L-A\u010b\u010bent, Nru 11:13", "Termini bl-Ingli\u017c L-A\u010b\u010bent", "Hawnhekk naraw li l-lessemi u\u017cati kollha jimxu mal-prin\u010bipju talforma ortografika u t-tifsira semantika u jistg\u0127u jitqiesu validi billi ma jirrappre\u017centaw ebda xkiel kemm g\u0127al min jittradu\u010bi kif ukoll g\u0127al min jaqrahom.", "1.2 b) Fejn il-forma ortografika tal-lingwa sors u dik tal-lingwa mira ma jaqblux bejniethom i\u017cda tinsab ekwivalenza fit-tifsira semantika:", "F'din il-possibbilt\u00e0 s-Semitiku g\u0127andu jing\u0127ata preferenza billi m'hemmx aktar rabta formali bejn it-terminu sors u dak mira.", "Meta l-possibbilt\u00e0 (b) mog\u0127tija hawn fuq ma ti\u0121ix osservata tin\u0127oloq inkonsistenza terminolo\u0121ika.", "Dawn l-e\u017cempji hawn ta\u0127t ta' dan it-tip ta' inkonsistenza fit-terminolo\u0121ija qed jittie\u0127du wkoll f'dan il-ka\u017c minn", "Terminolo\u0121ija Maltija Suppliment ma' L-A\u010b\u010bent:14", "Fl-e\u017cempji mog\u0127tija f'Tabella 6 qed nindunaw kif it-terminu wind flIngliz qed ji\u0121i tradott fil-Malti daqqa b\u0127ala ri\u0127/irjie\u0127 u daqqa b\u0127ala eoliku/a. Jekk wie\u0127ed janalizza l-kuntest ta' din il-lista ta' termini wie\u0127ed fa\u010bilment jinduna li l-kelma eoliku tista' bla problemi ta' xejn", "L-A\u010b\u010bent, Nru 12, Novembru 2014.", "titne\u0127\u0127a u minflokha ti\u0127dilha dejjem postha ri\u0127/irjie\u0127.", "Il-vanta\u0121\u0121i ta' dan huma:", "it-traduttur li jkun qed ju\u017ca dawn it-termini jsibha ferm aktar fa\u010bli li jiftakar terminolo\u0121ija li tkun konsistenti milli wa\u0127da li ming\u0127ajr ebda ra\u0121uni valida qed to\u0127loq inkonsistenza;", "jin\u0127ela anqas \u0127in meta wie\u0127ed i\u017comm f'mo\u0127\u0127u li wind hi ekwivalenti g\u0127al ri\u0127;", "ti\u0121i evitata l-inkonsistenza interna fil-lista terminolo\u0121ika.", "It-terminu eoliku g\u0127andu jintu\u017ca biss meta s-sors jag\u0127mel u\u017cu milla\u0121\u0121ettiv eolic.15 F'dan il-ka\u017c tapplika l-possibbilt\u00e0 (a) spejgata hawn fuq.", "B'hekk jekk il-metodu tal-forma ortografika u t-tifsira semantika jit\u0127addem sew ti\u0121i evitata l-inkonsistenza interna ta' din it-terminolo\u0121ija.", "Kif qed naraw il-kelma ri\u0127 fil-Malti ma g\u0127andha ebda rabta fil-forma ortografika ma' wind fl-Ingli\u017c.", "L-unika rabta bejniethom hi wa\u0127da semantika.", "Lanqas eoliku ma g\u0127andha rabta formali mal-kelma wind u g\u0127alhekk mhix eli\u0121ibbli li tintu\u017ca flokha.", "Apparti dan kollu billi ri\u0127 hi l-kelma u\u017cata li tinftiehem minn kul\u0127add din lo\u0121ikament g\u0127andha ting\u0127ata prijorit\u00e0 fuq eoliku, i\u017cda g\u0127all-kuntrarju f'Tabella 6 eoliku f'\u010berti entrati qed tie\u0127u post ri\u0127.", "Mill-banda l-o\u0127ra li kieku t-terminu eolic \u0121ie mog\u0127ti bl-Ingliz irrispettivament jekk jinftehemx a\u0127jar bilMalti, kien ikun g\u0127aqli li jintu\u017ca eoliku billi dan ikun qed jirrifletti l-forma ortografika u t-tifsira semantika tat-terminu kif determinat fillingwa sors.16", "1.3 \u010b) Fejn il-kontentut semantiku tal-lingwa sors ma jikkorrispondix ma' dak tal-lingwa mira i\u017cda fl-istess waqt je\u017cisti xebh fil-forom ortografi\u010bi ta\u017c-\u017cew\u0121 lingwi.", "Je\u017cistu madankollu dawk li jissej\u0127u \u0127bieb foloz li l-forma ortografika u t-tifsira semantika tag\u0127hom u\u017cati fil-lingwa sors ma jippermettulniex li nu\u017caw g\u0127alkollox dan il-prin\u010bipju f'\u010berti mumenti fil-pro\u010bess tattraduzzjoni.", "E\u017cempju ta' dan bejn l-Ingli\u017c u l-Malti hu l-kliem li \u0121ej:", "Hawnhekk, sintendi, it-traduttur je\u0127tie\u0121 juri wkoll dawk li Chomsky18 jirreferi g\u0127alihom b\u0127ala l-kompetenza fil-lingwa materna u t-twettiq19 tal-kapa\u010bitajiet tieg\u0127u fil-lingwi barranin li minnhom ikun qed jittradu\u010bi.", "Meta traduttur ja\u0127kem dawn i\u017c-\u017cew\u0121 aspetti jkun jista' fa\u010bilment jevita l-problema tal-\u0127bieb foloz.", "U ma j\u017commx aktar mal-prin\u010bipju talforma ortografika u jfittex it-terminu li semantikament iwassal it-tifsira me\u0127tie\u0121a.", "L-etimolo\u0121ija u l-u\u017cu tas-sinonimi", "L-etimolo\u0121ija g\u0127andha rwol ewlieni f'dan l-avvi\u010binament li qed nipproponi u g\u0127andha rabta vi\u010bin \u0127afna ma' dak li ntqal hawn fuq.", "L-g\u0127a\u017cla tal-kelma li tirrifletti x-xebh fil-forma ortografika u t-tifsira semantika tiddependi g\u0127alhekk mill-e\u017cistenza parallela ta' sinonomi interlingwisti\u010bi li etimolo\u0121ikament \u0121ejjin minn sors lingwistiku komuni.20", "G\u0127alhekk, waqt il-pro\u010bess tat-traduzzjoni t-traduttur je\u0127tie\u0121lu jag\u0127raf din ir-rabta etimolo\u0121ika.", "Kif jg\u0127id Charles Briffa fit-traduzzjoni g\u0127all-Malti:", "\u0126a\u0121a o\u0127ra li rridu naraw hija jekk il-kliem ewlieni huwiex Semitiku jew non-Semitiku (ji\u0121ifieri, Romanz jew Ingli\u017c).", "Din l-g\u0127a\u017cla jkollha x'taqsam ma' kultura jew tendenza personali tal-awtur.", "Imma fl-anali\u017ci tag\u0127na je\u0127tie\u0121 niflu l-kliem ewlieni biex naraw minn fejn huwa \u0121ej.21", "It-traduttur g\u0127andu g\u0127alhekk ikun konxju li fil-Malti, madankollu, je\u017cisti xebh importanti bejn ir-Rumanz u l-Ingli\u017c.", "L-inva\u017cjoni Normanna li wasslet g\u0127at-t\u0127addim tal-Fran\u010bi\u017c b\u0127ala l-lingwa tat-tmexxija fl-Ingilterra u konsegwentement tal-klassi nobbli \u0127olqot dak li jissejja\u0127 l-AngloNormann b'etimolo\u0121ija li tmur ukoll lura lejn il-Latin.22 G\u0127al din ir-ra\u0121uni kliem Ingli\u017c li \u0121ej min-Normann tal-Anglo-Normann, u allura mill-", "Fran\u010bi\u017c,23 fa\u010bilment jista' ji\u0121i u\u017cat bil-Malti billi di\u0121\u00e0 je\u017cisti fis-superstrat Rumanz (essenzjalment Taljan) li la\u0127aq da\u0127al fih qabel l-influwenza Ingli\u017ca.", "Dan ifisser li fit-traduzzjoni mill-Ingli\u017c g\u0127all-Malti kliem b\u0127al information, attitude, mobility, confusion e\u010b\u010b., li fl-Ingli\u017c \u0121ej mill-AngloNormann jista' fa\u010bilment ji\u0121i tradott g\u0127all-Malti billi jappartjeni g\u0127allistess sors lingwistiku tas-superstrat Rumanz u b'hekk jista' jitqies b\u0127ala sett ta' lessemi ekwivalenti b'xebh fil-forma ortografika u bl-istess tifsira semantika fir-relazzjoni tieg\u0127u mal-lessiku tal-lingwa sors.", "L-avvi\u010binament tal-forma ortografika u tat-tifsira semantika sibtu utli pere\u017cempju fit-traduzzjoni tieg\u0127i ta' Mix-Xaqliba ta' Dar Swann", "\u2013 L-Ewwel Parti: Combray.24 F'silta partikulari Proust jilg\u0127ab bl-asso\u010bjazzjoni a\u010b\u010bidentali formali li tinsab bejn douceur u douleur.", "Bil-Malti wie\u0127ed jista' jittradu\u010bi douleur b\u0127ala dulur i\u017cda douceur ma tistax ti\u0121i riflessa b'xebh fil-forma ortografika u bl-istess tifsira semantika tag\u0127ha jekk tintu\u017ca l-kelma \u0127lewwa.", "Biex din ir-rabta akustika bejn i\u017c-\u017cew\u0121 kelmiet Fran\u010bi\u017ci ma tintilifx fit-traduzzjoni bilMalti \u0127tie\u0121li no\u0127loq il-kelma dol\u010bezza (p.e. id-dol\u010bezza tal-\u0127ajja).", "Din mhix sempli\u010bement li\u010benzja poetika.", "Il-kliem dol\u010bier u dol\u010berija di\u0121\u00e0 jinsab fil-lessiku Malti b'hekk kulma hu me\u0127tie\u0121 hu li jin\u0127olqu l-forom grammatikali kollha neqsin jew li g\u0127adhom ma \u0121ewx re\u0121istrati millessikografi.", "Barra minn hekk l-u\u017cu ta' lessemi li etimolo\u0121ikament wie\u0127ed jista' jsej\u0127ilhom a\u0127wa jew ku\u0121ini jobbligana n\u017commu mal-kategorizzazzjoni grammatikali tag\u0127hom; ji\u0121ifieri, fejn hu possibbli fit-traduzzjoni nom ji\u0121i sostitwit b'nom, a\u0121\u0121ettiv b'a\u0121\u0121ettiv, avverbju b'avverbju e\u010b\u010b. Fejn je\u017cisti nuqqas fil-forom tal-kategoriji lessikali tista' ssir espansjoni kemm fil-livell formali kif ukoll semantiku.", "G\u0127alhekk biex tin\u017camm il-kategorizzazzjoni grammatikali fl-g\u0127a\u017cla tas-sinonimi me\u0127tie\u0121 li jin\u0127olqu l-forom neqsin.", "Hawnhekk naraw kemm hi importanti l-anali\u017ci tad-dizzjunarji monolongwi, bilingwi u tat-te\u017cawri mit-tradutturi li jixtiequ jattwaw b'su\u010b\u010bess dan il-metodu li jwassal g\u0127ar-replika vera tattraduzzjoni sew letterarja kif ukoll nonletterarja.", "Dan mhux biss g\u0127ax iddizzjunjarji jg\u0127inu lit-traduttur isib il-kelma li jkun qed ifittex i\u017cda huma j\u0121ibuh konxju tan-nuqqas lessikali u tal-kontribuzzjoni li jista' jag\u0127ti lillingwa li g\u0127adha ma \u017cviluppatx il-potenzjal lingwistiku kollu.", "G\u0127alhekk, it-traduttur je\u0127tie\u0121lu jifhem l-importanza tal-etimolo\u0121ija ta\u017c-\u017cew\u0121 lingwi li jkun qed ja\u0127dem bihom u dejjem imur g\u0127al dik ilkelma li g\u0127andha xebh mal-forma ortografika u l-istess tifsira semantika tal-kelma fit-test tal-lingwa sors.", "Dan l-avvi\u010binament g\u0127andu jg\u0127inu jwarrab mill-Malti l-pre\u0121udizzji kontra l-Ingli\u017c favur is-Semitiku jew ir-Rumanz.", "Termini li da\u0127lu fil-Malti mill-Ingli\u017c \u2013 aktar u aktar jekk huma dokumentati fid-dizzjunarji \u2013 b\u0127alma jg\u0127id Serracino-Inglott di\u0121\u00e0 \u0127allsu d-dazju tag\u0127hom25 u \u0121ew di\u0121estiti26 u g\u0127alhekk bla dubju ta' xejn g\u0127andhom jitqiesu b\u0127ala sinonomi tal-kliem ekwivalenti tag\u0127hom b'ori\u0121ini Semitika jew Rumanza.", "B'dal-mod ix-xebh filforma ortografika u t-tifsira semantika kif spjegajt aktar 'il fuq g\u0127andu jkun l-ewwel g\u0127a\u017cla li mag\u0127ha g\u0127andha timxi t-traduzzjoni fejn jid\u0127ol il-lessiku u b'hekk ting\u0127a\u017cel il-kelma Ingli\u017ca jew Rumanza l-aktar pertinenti u mhux wa\u0127da Semitika g\u0127as-sempli\u010bi ra\u0121uni g\u0127ax hi li hi.", "It-tieni g\u0127a\u017cla meta l-ewwel g\u0127a\u017cla ma tasalx g\u0127andha tkun it-tifsira semantika, ji\u0121ifieri f'dan il-ka\u017c ting\u0127a\u017cel il-kelma li etimolo\u0121ikament \u0121ejja mis-Semitiku.", "Pere\u017cempju l-kelma selection g\u0127andha ti\u0121i tradotta b\u0127ala selezzjoni u mhux g\u0127a\u017cla, mentri choice g\u0127andha tinqaleb g\u0127a\u017cla; l-istess g\u0127andu ji\u0121ri fi kliem ie\u0127or, p.e. prayer > talba; request > rikjesta; demand > domanda.", "Meta l-g\u0127a\u017cla tkun bejn kliem Rumanz u ie\u0127or Ingli\u017c li ma g\u0127andux irbit etimolo\u0121iku bejnietu jing\u0127ata preferenza wkoll ix-xebh fil-forma ortografika u t-tifsira semantika spe\u010bjalment f'testi nonletterarji fejn je\u0127ti\u0121ilha tin\u017camm konsistenza fuq medda wiesg\u0127a u fit-tul.", "G\u0127alhekk kliem Rumanz stabbilit ma g\u0127andux jing\u0127ata pre\u010bedenza fuq kliem missellef mill-Ingli\u017c fejn il-kuntest ikun je\u0127tie\u0121 lil dan tal-a\u0127\u0127ar jit\u0127alla fih.", "Pere\u017cempju train g\u0127andha ti\u0121i tradotta b\u0127ala trejn u mhux ferrovija jew tren u l-istess jg\u0127odd g\u0127allkelma hotel li g\u0127andha ti\u0121i tradotta \u0127otell u ting\u0127ata preferenza fuq lukanda fejn il-kuntest jitlob li jsir dan. lt-terminu cancer bl-Ingli\u017c jista' ji\u0121i tradott kan\u010ber/kan\u010brijiet, kankru/kankrijiet jew kanser/kansers.", "Madankollu l-aktar varjant li josserva x-xebh fil-forma u bl-istess tifsira semantika hu dak ta' kanser.", "B'hekk fil-fehma tieg\u0127i g\u0127andha tin\u017camm din l-unit\u00e0 lessikali.", "Il-forma kan\u010ber, b\u0127all-forma kanser, tintu\u017ca fiddiskors korrenti i\u017cda dik tal-plural kan\u010brijiet, g\u0127alkemm te\u017cisti, ftit li xejn ting\u0127ad fid-diskors.", "Biex ti\u0121i evitata l-anomalija fit-traduzzjoni li fis-singular tintu\u017ca kan\u010ber, imbag\u0127ad jing\u0127ata l-plural kansers, je\u0127tie\u0121 li l-anali\u017ci terminolo\u0121ika tqis ukoll il-frekwenza tal-u\u017cu ta' din il-kelma fil-forma tal-plural.", "Hawnhekk wie\u0127ed jista' jargumenta li g\u0127andna nippruvaw inda\u0127\u0127lu aktar l-u\u017cu tal-plural kan\u010brijiet.", "I\u017cda dan ikun qed idawwar l-arlo\u0121\u0121 lura; fid-dizzjunarju Ingli\u017c/Malti ta' Aquilina nsibu li l-forma kanser ting\u0127ata prijorit\u00e0 fuq i\u017c-\u017cew\u0121 varjanti l-o\u0127rajn minkejja li fid-dizzjunarju Malti/Ingli\u017c li nkiteb aktar qabel ting\u0127ata prijorit\u00e0 lill-kelma kan\u010ber.", "Dan ix-xift lessikali jista' jitqies mal-ewwel daqqa t'g\u0127ajn b\u0127ala inkonsistenza i\u017cda wara riflessjoni wie\u0127ed jasal g\u0127allkonklu\u017cjoni li hu pjuttost l-i\u017cvilupp so\u010bjolingwistiku li wassal aktar tard lil Aquilina g\u0127al dan it-tip ta' ristrutturar lessikali.", "L-u\u017cu ta' termini b\u0127al subparagrafu, subnazzjonali, subdivi\u017cjoni, subkodi\u010bi, flok sottoparagrafu, sottonazzjonali, sottodivi\u017cjoni, sottokodi\u010bi, kif inhuma korrettament u\u017cati f'IATE27 juri l-\u0127tie\u0121a anki jekk subkonxja li jin\u017camm ix-xebh fil-forma ortografika u fit-tifsira semantika tal-lingwa sors.", "B'hekk din il-bidla fil-konkatinazzjoni talprefissi ma g\u0127andhiex titqies b\u0127ala rigressiva jew negattiva g\u0127ax ma g\u0127adhiex i\u017c\u017comm mat-Taljan i\u017cda b\u0127ala wa\u0127da me\u0127tie\u0121a fil-kuntest tat-traduzzjoni biex ji\u0121u stabbiliti b'mod effi\u010bjenti termini li fa\u010bilment i\u017commu l-konsistenza f'firxa ta' dokumenti.", "Min-na\u0127a tat-traduttur din l-g\u0127a\u017cla tal-lessiku g\u0127andha tkun de\u010bi\u017cjoni konxja u deliberata u \u0127add ma g\u0127andu jakku\u017cah li mhux kapa\u010bi j\u0127addem il-lingwa\u0121\u0121 tieg\u0127u b'sinonimi mill-element Rumanz flok dak Ingli\u017c.", "Mill-banda l-o\u0127ra l-prin\u010bipju tax-xebh fil-forma ortografika u t-tifsira semantika ma jistax jit\u0127addem bejn sinonimi intralingwisti\u010bi.", "G\u0127alhekk hu ferm aktar diffi\u010bli li tin\u017camm il-koerenza lessikali meta l-lessiku me\u0127tie\u0121 g\u0127at-traduzzjoni ta' test bl-Ingli\u017c ikun jiddependi g\u0127all-a\u0127\u0127ar bejn sinonimi intralingwisti\u010bi Semiti\u010bi jew Rumanzi: e\u017c: agreement: ftehim jew qbil; knowledge: g\u0127erf, tag\u0127rif, jew g\u0127arfien; currency: valuta jew munita; trader: negozjant jew kummer\u010bjant, charm: se\u0127er jew g\u0127axqa; ship: vapur jew bastiment, e\u010b\u010b. Hawnhekk jidher fid-deher kemm hu vanta\u0121\u0121 g\u0127all-qasam tat-traduzzjoni li l-Malti hu lingwa m\u0127allta billi kif jidher mill-e\u017cempji li g\u0127adni kif tajt kieku l-Malti kellu jkun kollu Semitiku kieku tkun aktar diffi\u010bli li jkollna konsistenza u koerenza lessikali intralingwistika kif qed nissu\u0121\u0121erixxi li g\u0127andu jsir f'din il-kitba.", "Dan jibqa' jg\u0127odd ukoll li kieku l-Malti kellu j\u017comm fih biss is-Semitiku u r-Rumanz u jwarrab g\u0127alkollox ilkliem missellef mill-Ingli\u017c.", "Jekk fil-lingwa sors l-awtur ta' test letterarju jew ta' test nonletterarju jag\u0127mel g\u0127a\u017cla deliberata fost il-paradigmi sinonimi fil-lingwa mira t-traduttur je\u0127tie\u0121lu li josserva din l-g\u0127a\u017cla biex ikun jista' jirriflettiha fit-traduzzjoni tieg\u0127u.", "Traduttur li jibdel termini jew kliem li jinsab fit-test ori\u0121inali meta l-lingwa mira tippermettilu termini jew kliem ekwivalenti kemm fil-livell tax-xebh fil-forma ortografika u fit-tifsira semantika jkun qed ji\u017cvija bla b\u017conn mill-ekwivalenza li je\u0127ti\u0121ilha twassal ir-replika tat-test tradott.", "Jekk in\u0127arsu lejn dan l-e\u017cempju li \u0121ej f'titlu ta' rumanz partikulari nindunaw kemm isir \u017cball meta traduttur jie\u0127u riskju li ma jimxix mal-prin\u010bipju spjegat f'din il-kitba.", "It-titli ta' xog\u0127lijiet letterarji bosta drabi juru dan in-nuqqas.", "E\u017cempju klassiku", "hu l-ka\u017c tat-traduzzjoni g\u0127all-Ingli\u017c tal-isem tar-rumanz \u00c0 la Recherche du temps perdu ta' Marcel Proust li Charles Kenneth Scott Moncrieff jittradu\u010bih b\u0127ala Remembrance of Things Past, fra\u017ci li Scott Moncrieff jo\u0127odha minn Shakespeare u li assolutament ma tirriflettix dak li Proust kellu f'mo\u0127\u0127u fl-isem tar-rumanz tieg\u0127u!", "Meta l-ver\u017cjoni ta' Scott Moncrieff bl-g\u0127ajnuna ta' esperti Fran\u010bi\u017ci \u0121iet riveduta fit-tielet edizzjoni Ingli\u017ca tax-xog\u0127ol letterarju minn D. J. Enright fl-1992 l-isem kif ori\u0121inarjament tradott minn Scott Moncrieff inbidel u sar In Search of Lost Time li hu kelma b'kelma tal-isem bil-Fran\u010bi\u017c u li sintendi fl-a\u0127\u0127ar kien qed jirrifletti pre\u010bi\u017cament dak li Proust kellu f'mo\u0127\u0127u.", "Ta' min jinnota li n-nomi recherche u search kif ukoll temps u time etimolo\u0121ikament \u0121ejjin mil-Latin.", "G\u0127alhekk it-traduttur hu su\u0121\u0121ett g\u0127all-g\u0127a\u017cla mag\u0127mula mill-awtur tax-xog\u0127ol li jkun qed jittradu\u010bi u b'hekk isib lilu nnifsu quddiem dak li jista' jissejja\u0127 determini\u017cmu lingwistiku li ma j\u0127allilux g\u0127a\u017cla o\u0127ra \u0127lief li jag\u0127mel u\u017cu mis-sinonimi interlingwisti\u010bi tal-lingwa sors u tallingwa mira disponibbli.", "Meta jit\u0127addem dan il-metodu t-traduzzjoni tkun qed tqarreb lejn replika vera tat-test ori\u0121inali.", "L-g\u0127arfien tal-koe\u017cistenza attiva mal-Ingli\u017c u tal-koe\u017cistenza passiva mat-Taljan/Rumanz", "Fl-artiklu 'Terminology of Italian origin used in EU Maltese', Sandro Caruana jag\u0127ti l-impressjoni li mal-ewwel daqqa t'g\u0127ajn tidher rilevanti li t-terminolo\u0121ija misjuba fid-dokumenti tal-UE qed tittie\u0127ed mit-Taljan.", "Jekk wie\u0127ed i\u0127ares u janalizza minn angoli differenti jinduna li dan mhux ne\u010bessarjament il-ka\u017c.", "Fl-anali\u017ci tieg\u0127u Caruana ma jag\u0127milx distinzjoni kru\u010bjali, ji\u0121ifieri jekk il-lessiku Taljan utilizzat fid-dokumenti tal-UE hux ukoll l-istess lessiku li l-Ingli\u017c akkwistah mil-Latin permezz tal-Anglo-Normann.29 Billi fil-fatt dan hu l-ka\u017c tal-ma\u0121\u0121uranza tal-kliem li qed jintu\u017ca fit-traduzzjoni me\u0127tie\u0121a g\u0127all-finijiet ta' dokumenti tal-UE, dan it-tip ta' lessiku ma jistax ji\u0121i attribwit strettament lit-Taljan billi hu m\u0127addem fl-Ingli\u017c ukoll.", "Jista' ji\u0121i attribwit mill-banda l-o\u0127ra lessiku Taljan b\u0127all-verb fil-fra\u017ci jintavola l-abbozz fil-Parlament / presents the emendment in Parliament jew in-nom \u017cbaljat trattur \u2013 li ma jinsab f'ebda dizzjunarju bil-Malti \u2013 flok l-u\u017cu tal-kelma missellfa trakter, misjuba kemm fid-dizzjunarji ta' Aquilina u fit-te\u017cawru ta' Serracino-Inglott u u\u017cata fid-diskors im\u0127addem.", "Dan it-tip ta' kliem ma\u0127luq mit-Taljan jitfa' lura l-arlo\u0121\u0121 tal-koe\u017cistenza attwali tal-Malti mal-Ingli\u017c u jispi\u010b\u010ba biex ikompli j\u017cid il-varjanti bla b\u017conn spe\u010bjalment fil-qasam tat-traduzzjoni.", "Dan l-u\u017cu ta' kliem Taljan bla b\u017conn, kif jg\u0127id tajjeb Caruana, qed jidda\u0127\u0127al fil-Malti min\u0127abba li \u0127afna drabi l-g\u0127a\u017cla tal-kliem mit-Taljan issir abba\u017ci ta' 'the idiolect of individual translators, journalists'.30", "Se nu\u017ca l-e\u017cempji mog\u0127tija minn Caruana biex nuri li l-kliem u\u017cat fid-dokumenti tal-UE fil-Malti qed jag\u0127mel dan g\u0127ax it-traduzzjoni qed issir mill-Ingli\u017c billi dan il-lessiku kif g\u0127idt hawn fuq g\u0127andu g\u0127eruq komuni fil-Latin.", "Caruana ju\u017ca tliet e\u017cempji biex jo\u0127ro\u0121 il-pre\u017cenza tas-Semitiku, tat-Taljan u tal-Ingli\u017c fid-dokumenti tal-UE.", "Se nag\u0127mel referenza g\u0127all-e\u017cempji (2) u (3) li fihom Caruana jirreferi g\u0127arRumanz u g\u0127all-Ingli\u017c u mhux se nirreferi g\u0127all-e\u017cempju (1) billi dan jikkon\u010berna s-Semitiku.", "E\u017cempju (2) mog\u0127ti minn Caruana hu:", "Il-punt kollu tal-politika re\u0121jonali hija [sic] biex ittejjeb il-koe\u017cjoni so\u010bjali u ekonomika bejn ir-re\u0121juni Ewropej./The whole point of the regional policy is to improve social and economic cohesion between European regions.31", "I\u017cda l-u\u017cu ta' nomi u a\u0121\u0121ettivi mis-superstrat Taljan hu mistenni billi m'hemmx ekwivalenza lessikali fis-Semitiku g\u0127al: punt, politika, re\u0121jonali, koe\u017cjoni, so\u010bjali, ekonomika, re\u0121juni, Ewropej.", "Effettivament dawn huma l-uni\u010bi termini li joffri l-Malti.", "Fil-fatt dan il-kliem da\u0127al filMalti ferm qabel ma Malta da\u0127let fl-Unjoni Ewropea u mhux g\u0127ajr irri\u017cultat tal-koe\u017cistenza li l-Malti kellu dari mat-Taljan.", "Madankollu, ittmien kelmiet inkwistjoni kollha jinsabu fl-Anglo-Normann u g\u0127alhekk it-Taljan mhux ne\u010bessarjament qed jinstiga l-u\u017cu tag\u0127hom.", "Kieku dan mhux minnu kieku t-traduzzjoni ta' application form mill-Ingli\u017c g\u0127all-Malti b\u0127ala formola ta' applikazzjoni ti\u0121i mibnija fuq modulo di domanda u tispi\u010b\u010ba ssir modulu ta' domanda li assolutament mhix a\u010b\u010bettabbli.", "Dan l-e\u017cempju juri b'mod \u010bar daqs il-kristall li l-hekk imsejja\u0127 kliem mit-Taljan fil-fatt qed jidda\u0127\u0127al fil-pro\u010bess tat-traduzzjoni billi l-Ingli\u017c b\u0127ala t-test sors g\u0127andu rabta komuni mat-Taljan li ilu stabbilit fil-Malti.", "Madankollu, dan l-irbit komuni bejn it-Taljan u l-Ingli\u017c qed jo\u0127loq varjanti li jfixklu l-aktar il-konsistenza tat-traduzzjoni nonletterarja.", "E\u017cempju ta' dawn ilvarjanti ortografi\u010bi hu l-kliem li jispi\u010b\u010ba bis-suffiss etimolo\u0121iku Rumanz /-logu/ u dak etimolo\u0121iku Ingli\u017c /-ist/: terminologu jew terminolo\u0121ist, arkeologu jew arkeolo\u0121ist, u kliem ie\u0127or b\u0127al paradimma jew paradigma, artikolu jew artiklu, e\u010b\u010b. Ray Fabri jsejja\u0127 pari ta' forom ta' din ix-xorta conflicting forms u jag\u0127ti dawn l-e\u017cempji:", "Dan il-fenomenu ovvjament qed jid\u0127ol fil-Malti min\u0127abba li l-Ingli\u017c aktar ma jg\u0127addi \u017c-\u017cmien aktar qed isa\u0127\u0127a\u0127 il-koe\u017cistenza tieg\u0127u malMalti biex b'hekk qed jin\u0127olqu dawn it-tipi ta' varjanti ortografi\u010bi li jistg\u0127u jitqiesu wkoll sinonimi intralingwisti\u010bi.", "Ta' min jag\u0127milha \u010bara li f'ka\u017cijiet b\u0127al dawk indikati minn Fabri l-g\u0127a\u017cla tat-termini li g\u0127andhom jintu\u017caw waqt il-pro\u010bess tat-traduzzjoni l-a\u0127jar tittie\u0127ed abba\u017ci tal-lingwa sors li minnha tkun qed issir it-traduzzjoni, ji\u0121ifieri vi\u017cwali, modernizzazzjoni, u xjentist g\u0127andhom jing\u0127ataw prijorit\u00e0 meta t-test sors ikun l-Ingli\u017c.", "Rigward il-verbi missellfin Caruana korrettament jammetti permezz ta' din l-osservazzjoni li:", "Joseph Aquilina, li hu s-sors etimolo\u0121iku li Caruana jirreferi g\u0127alih,39 di\u0121\u00e0 jitkellem dwar din it-tendenza li kienet qed taqbad ilmumentu tag\u0127ha minn wara t-Tieni Gwerra Dinjija.", "Fl-introduzzjoni tad-Dizzjunarju tieg\u0127u (1987\u20131990) Aquilina jispejga b'mod \u010bar ilpre\u017cenza tal-Ingli\u017c fil-lessiku Malti.", "Mid-data tal-pubblikazzjoni tad-dizzjunarju ta' Aquilina g\u0127addew di\u0121\u00e0 kwa\u017ci 30 sena u d-dizzjunarju tieg\u0127u g\u0127adu qatt ma \u0121ie a\u0121\u0121ornat g\u0127all-u\u017cu tal-Malti kontemporanju.", "U sadattant il-Malti baqa' jixrob mill-Ingli\u017c.", "G\u0127alhekk i\u010b-\u010ba\u0127da fil-qasam tat-traduzzjoni tal-importanza tal-lingwa Ingli\u017ca b\u0127ala l-lingwa franka fil-livell dinji u tal-koe\u017cistenza attwali tal-Malti u l-Ingli\u017c u l-fehma li g\u0127ad hawn koe\u017cistenza attiva mat-Taljan fil-livell lokali huma \u017cbalji kbar.", "Din l-g\u0127a\u017cla turi nuqqas ta' g\u0127arfien bejn il-livelli dijakroni\u010bi u sinkroni\u010bi tal-lessiku Malti.", "Hi twassal ukoll biex to\u0127loq ostakli fil-komunikazzjoni tat-testi tradotti billi to\u0127loq artifi\u010bjalit\u00e0 superfluwa.", "Din l-attitudni tidher meta termini bl-Ingli\u017c b\u0127al dawn mog\u0127tija f'Tabella 8 hawn ta\u0127t ji\u0121u tradotti minn kliem ta' nisel Rumanz b'akkumpanjament ta' kliem Semitiku flok ma jit\u0127allew billi da\u0127lu fid-diskors ta' kuljum bl-Ingli\u017c jew inkella ji\u0121u traskritti fonetikament minnu:", "Kliem Malti Ingli\u017c Taljanizzazzjoni u\u017cat fid-diskors anakronistika", "E\u017cempju bl-enfa\u017ci fuq kelma wa\u0127da jista' jittie\u0127ed bil-kelma benchmark kif tidher u\u017cata f'kuntesti differenti mog\u0127tija f'IATE f'Tabella 9 hawn ta\u0127t:", "Qasam stabbilit Ingli\u017c Traduzzjoni Misjuba skont IATE fil-IATE", "F'Tabella 9 wie\u0127ed jinnota li g\u0127as-sitt oqsma li fl-Ingli\u017c tidher ilkelma benchmark fil-Malti t-traduzzjoni qed tvarja b'tali mod li wie\u0127ed jie\u0127u l-impressjoni li te\u017cisti ossessjoni li fejn fit-traduzzjoni kelma Ingli\u017ca tista' tintu\u017ca b\u0127ala kelma missellfa jsir minn kollox biex dan ma jse\u0127\u0127x.", "Wie\u0127ed josserva li minflok il-kelma tit\u0127alla bil-Malti-Ingli\u017c issir kutrumbajsa lingwistika li tirri\u017culta fi traduzzjoni li tkun biss \u0121ustifikata li kieku wie\u0127ed ikun qed jittradu\u010bi mit-Taljan f'kuntest so\u010bjokulturali li fih l-Ingli\u017c ma je\u017cistix.", "Meta wie\u0127ed jibni terminolo\u0121ija b'dan ilmod ma jkunx g\u0127ajr qed itaqqal il-pro\u010bess tat-traduzzjoni li min\u0127abba f'hekk it-traduttur bilfors ikollu joqg\u0127od jieqaf u jmur ifittex, f'dan ilka\u017c, f'IATE bil-konsegwenza li jintilef \u0127afna \u0127in bla b\u017conn.", "E\u017cempju konkret ie\u0127or ta' kemm it-traduzzjoni lejn il-Malti to\u0127loq ambigwit\u00e0 meta ti\u0121i mi\u010b\u0127uda l-possibbilt\u00e0 li jintu\u017ca kliem Ingli\u017c li da\u0127al fil-Malti jidher fl-e\u017cempju li \u0121ej bil-kliem charter u card:", "student charter > karta tal-istudent minflok \u010barter jew charter tal-istudent", "student card > karta tal-istudent minflok kard tal-istudent", "G\u0127alhekk, meta European Youth Card ti\u0121i tradotta b\u0127ala Karta Ewropea g\u0127a\u017c-\u017bg\u0127a\u017cag\u0127 din tkun qed ting\u0127ata \u017cew\u0121 tifsiriet g\u0127alkollox differenti minn xulxin.", "Meta fil-fatt hi g\u0127andu jkollha tifsira unika.", "L-ambigwit\u00e0 tin\u0127oloq g\u0127ax wie\u0127ed ma jistax jinduna bit-tifsira korretta, spe\u010bjalment jekk lanqas il-kuntest ma jkun ta' g\u0127ajnuna.", "Il-kelmiet charter u card g\u0127andhom jibqg\u0127u etimolo\u0121ikament jirreferu g\u0127all-Ingli\u017c.", "Mill-banda l-o\u0127ra t-twessig\u0127 semantiku tal-kelma karta ma jirri\u017cultax g\u0127ajr f'ambigwita fit-tifsira.", "Apparti dan kollu, f'ka\u017c ta' traduzzjoni lura (back translation) ikun ferm diffi\u010bli li wie\u0127ed jiddetermina spe\u010bjalment f'sentenza jew anki f'paragrafu barra l-kuntest jekk karta tal-istudent g\u0127andhiex ti\u0121i tradotta b\u0127ala student charter jew student card jew letteralment il-karta tal-istudent b'referenza g\u0127al p.e. il-karta ta' xi e\u017cami partikulari li l-istudent ikun qag\u0127ad g\u0127alih.", "Hawnhekk ta' min isemmi li g\u0127alkemm it-traduzzjoni lura \u0127afna drabi ma ssirx bil-kitba din spiss issir mentalment u g\u0127alhekk hi kru\u010bjali g\u0127all-komunikazzjoni, spe\u010bjalment f'kuntest bilingwi.", "L-g\u0127a\u017cla lo\u0121ika biex ti\u0121i evitata din ix-xorta ta' ambigwit\u00e0 g\u0127andha tkun dik li jintu\u017caw it-termini \u010barter u kard billi dawn joffru ekwivalenza formali u semantika s\u0127i\u0127a bejn i\u017c-\u017cew\u0121 lingwi involuti.", "E\u017cempju simili hu dak ta' blue card meta ti\u0121i tradotta karta blu.", "Karta blu tista' tinftiehem mhux biss b\u0127ala blue card i\u017cda wkoll b\u0127ala bi\u010b\u010ba karta blu mentri kard blu ma t\u0127allix lok g\u0127al din l-interpretazzjoni.", "Kif naraw fit-tabelli u fl-e\u017cempji ta' hawn fuq i\u010b-\u010ba\u0127da tal-Ingli\u017c qed issir minkejja l-fatt li aktar ma jg\u0127addi \u017c-\u017cmien l-i\u017cviluppi teknolo\u0121i\u010bi u xjentifi\u010bi aktar qed jin\u0127assu b'mod mg\u0127a\u0121\u0121el u jitolbu li l-Malti mhux talli ma jiffossilizzax ru\u0127u, i\u017cda li jin\u0127all minn kull forma ta' xkiel li jista' jwaqqaflu l-progress li g\u0127addejjin minnu f'dawn l-oqsma lingwi o\u0127rajn.", "L-arlo\u0121\u0121 lingwisitiku ma jistax g\u0127alhekk jitmexxa lura.", "Min jag\u0127mel dan ikun qed jo\u0127loq anakroni\u017cmi lingwisti\u010bi u jxekkel i\u010b\u010barezza tal-kitba li je\u0127ti\u0121ilha tirrifletti l-lingwa\u0121\u0121 kontemporanju.", "G\u0127alhekk irid jew ma jridx, wie\u0127ed g\u0127andu jammetti li llum il\u0121urnata l-Malti aktar minn qatt qabel jinsab f'koe\u017cistenza attiva malIngli\u017c u li l-koe\u017cistenza mat-Taljan saret passiva g\u0127all-a\u0127\u0127ar.", "Kif jg\u0127id tajjeb Mifsud:", "Bis-sa\u0127\u0127a tas-self mill-Ingli\u017c il-Malti, b\u0127ala lingwa m\u0127allta, flessibbli, u dinamika, jag\u0127milha possibbli li nimxu mal-progress intellettwali, xjentifiku, u teknolo\u0121iku.", "F'intervista li saritlu minn Therese Bonni\u010bi, Charles Briffa jikkorrobora ma' dak li qed jing\u0127ad hawn fuq minn Mifsud:", "Is-sa\u0127\u0127a ta' din il-koe\u017cistenza tidher ukoll \u010bara f'Maltese and other Languages: A Linguistic History of Malta ta' Joseph M. Brincat.", "Flanali\u017ci so\u010bjolingwistika tieg\u0127u, Brincat jikxef din il-koe\u017cistenza attiva bejn il-Malti u l-Ingli\u017c u juri espli\u010bitament li llum il-\u0121urnata l-koe\u017cistenza mat-Taljan hi wa\u0127da passiva.", "Fost e\u017cempji o\u0127rajn Brincat juri dan b'mod konkret meta jirriferi g\u0127all-g\u0127a\u017cla tal-lingwa li l-Maltin jippreferu jaqraw biha:", "Bla dubju ta' xejn kif juri tajjeb Brincat il-koe\u017cistenza attiva li l-Malti kellu fil-passat mat-Taljan spi\u010b\u010bat jew qed tmajna g\u0127alkollox.", "Illum din kompliet tie\u0127u daqqa ta' \u0127arta wkoll min\u0127abba li t-Taljan, blintroduzzjoni tal-kejbil televixin u tal-internet, ma g\u0127adux fil-G\u017cejjer Maltin l-ewwel sors awdjovi\u017cwali u postu \u0127adulu l-Ingli\u017c li attwalment jinsab fuq quddiem nett tal-mezzi ewlenin tal-komunikazzjoni.", "Ilkoe\u017cistenza attiva anki intensiva li g\u0127andu l-Ingli\u017c illum mhux biss f'pajji\u017cna i\u017cda wkoll f'pajji\u017ci o\u0127rajn \u0127add ma jista' ja\u0127rabha.", "Kif jg\u0127idu Rotem Kowner u Judith Rosenhouse b'referenza g\u0127all-u\u017cu tal-Ingli\u017c fuq livell dinji:", "Fis-siltiet li \u0121ejjin me\u0127udin kif \u0121ie \u0121ie minn edizzjonijiet tal-ver\u017cjoni", "Bel\u0121jana tal-maga\u017cin Paris Match nindunaw kemm l-influwenza talIngli\u017c kif isostnu Kowner u Rosenhouse kontinwament t\u0127alli l-impatt tag\u0127ha fuq lingwa b\u0127all-Fran\u010bi\u017c li g\u0127andha mezzi biex tirre\u017cistiha aktar mill-Malti:", "L-istess influwenza li l-Ingli\u017c qed i\u0127alli fuq lingwa b\u0127all-Fran\u010bi\u017c qed tin\u0127ass ukoll fost il-kittieba Maltin.", "Dawn li \u0121ejjin huma tliet e\u017cempji minn tliet kotba ppubblikati dawn l-a\u0127\u0127ar g\u0127oxrin sena li juru l-koe\u017cistenza attiva bejn il-Malti u l-Ingli\u017c korrettament im\u0127addma mill-awturi Maltin ikkwotati:", "Imissek tmur fuqhom kollha u taqlibhom wie\u0127ed wie\u0127ed.", "Ara ma ter\u0121ax tibki g\u0127ax int m'intix baby.", "G\u0127alhekk fil-pro\u010bess tat-traduzzjoni me\u0127tie\u0121 li jkun rikonuxxut il-fatt li kliem missellef mill-Ingli\u017c hu daqsinsew Malti b\u0127alma hu l-kliem Rumanz li \u0121ej mit-Taljan jew mill-Isqalli meta dawn kien g\u0127ad kellhom koe\u017cistenza lingwistika attiva.", "Dan ma jfissirx li minn estrem immorru g\u0127al ie\u0127or u nwarrbu l-element Rumanz biex imbag\u0127ad inda\u0127\u0127lu kliem mhux me\u0127tie\u0121 mill-Ingli\u017c.", "Fit-traduzzjoni tieg\u0127i ta' Salammb\u00f4,51 nista' ng\u0127id li \u0127lief fejn jid\u0127lu l-ismijiet Klassi\u010bi derivati mil-Latin jew millGrieg ma u\u017cajtx kliem missellef mill-Ingli\u017c.", "Dan g\u0127as-sempli\u010bi ra\u0121uni li t-test Fran\u010bi\u017c ippermettieli nu\u017ca lessiku Semitiku u Rumanz b'xebh malforma ortografika u mat-tifsira semantika.", "Apparti dan kollu l-kuntest ma kienx jitlob li jsir u\u017cu minn lessiku missellef mill-Ingli\u017c.", "Din l-g\u0127a\u017cla ma stajtx nag\u0127milha fit-traduzzjoni ta' Combray52 fejn f'\u010berti mumenti l-element Ingli\u017c jin\u0127ass fit-test ta' Proust u g\u0127alhekk kelli n\u0127allih fil-Malti.", "I\u017cda kif semmejt aktar 'il fuq l-element Rumanz fil-Malti g\u0127andu ji\u0121i ppreservat u \u017cviluppat g\u0127all-\u0127ti\u0121ijiet tat-traduzzjoni l-aktar fejn jinsabu nuqqasijiet fil-klassifikazzjoni grammatikali ta' termini li ilhom stabbiliti fil-Malti qabel il-koe\u017cistenza attwali tal-Malti malIngli\u017c.", "E\u017cempju ta' dan hu l-\u0127olqien ta' forom \u0121odda a\u0121\u0121ettivali minn nomi estratti mit-Taljan b\u0127al strada, stat, ferrovija, foresta, u prezz biex b'hekk ikollna l-a\u0121\u0121ettivi korrespondenti stradali, statali, ferrovjali, forestali, u prezzabbli, li s'issa ma jidhrux fid-dizzjunarji i\u017cda li qed jintu\u017caw korrettament f'kuntesti ta' traduzzjonijiet legali, fi glossarji mi\u0121burin minn studenti tat-traduzzjoni fl-Universit\u00e0 u f'dejtabej\u017cis b\u0127al IATE.", "Dan it-twessig\u0127 ma g\u0127andux jitqies b\u0127ala importazzjoni ta' kliem missellef sinkronikament b\u0127al dak li qed isir mill-Ingli\u017c, i\u017cda g\u0127andu jitqies b\u0127ala estensjoni fil-klassifikazzjoni ta' kliem Rumanz li dijakronikament ma akkwistax il-kategoriji grammatikali kollha fil-Malti u li llum je\u0127tie\u0121lu li jakkwistahom.", "U dan l-akkwist paradossalment l-element Malti-Rumanz qed jag\u0127mlu permezz tat-", "traduzzjonijiet mill-Ingli\u017c, fejn dan jag\u0127mel u\u017cu minn dawn il-forom li l-influwenza mit-Taljan ma la\u0127qitx iffurmathom.", "Konklu\u017cjoni", "Dan l-artiklu jo\u0127ro\u0121 fil-bera\u0127 l-aspett kontinwu tal-i\u017cvilupp tal-lingwa, \u017cvilupp li f'ka\u017c ta' lingwa minuri dejjem ikun ikkundizzjunat millingwi dominanti li jaqa' ta\u0127t l-isfera tal-influwenza tag\u0127hom.", "Juri wkoll kif il-Malti kontemporanju qed jesperjenza taqlib si\u017cmiku fittliet strati li fuqhom hu mibni.", "Is-superstrat Rumanz qieg\u0127ed ftit ftit jo\u0127odlu postu jew jag\u0127mel il-wisa' g\u0127all-abstrat Ingli\u017c.", "Mill-banda l-o\u0127ra l-istrat Semitiku g\u0127alkemm g\u0127adu b'sa\u0127\u0127tu xotra wa\u0127da qed jithe\u017c\u017ce\u017c fost o\u0127rajn bl-u\u017cu aktar frekwenti ta' suffissi konkatinati (p.e. rie\u017caminazzjoni flok e\u017caminazzjoni mill-\u0121did) u l-a\u010b\u010bettazzjoni tal-/s/ b\u0127ala suffiss morfolo\u0121iku b'funzjoni grammatikali minn lingwa IndoEwropea g\u0127al wa\u0127da Semitika.", "Intqal ukoll li l-iskop tat-traduzzjoni mhux li tippreserva xi element partikulari tal-lingwa.", "L-iskop tag\u0127ha hu li twassal it-test sors billi to\u0127loq kemm jista' jkun replika pre\u010bi\u017ca fil-lingwa mira.", "Id-diskors jinvolvi essenzjalment erba' aspetti: il-prattiki so\u010bjali, l-investigazzjoni, it-ta\u0127dit, u l-kitba.", "It-traduzzjoni tag\u0127mel parti minn dawn l-aspetti u g\u0127alhekk hi g\u0127andha funzjoni essenzjali spe\u010bjalment fejn jid\u0127lu l-lingwi minuri b\u0127alma hi l-lingwa Maltija.", "I\u017cda tkun qed issir \u0127sara kbira lill-Malti mill-qasam tat-traduzzjoni min\u0127abba l-idea \u017cbaljata li g\u0127andha ting\u0127ata prijorit\u00e0 lill-element Semitiku fuq i\u017c-\u017cew\u0121 elementi l-o\u0127rajn.", "L-istess \u0127sara tkun qed isse\u0127\u0127 meta ting\u0127ata prijorit\u00e0 lit-Taljan fuq l-Ingli\u017c.", "Effettivament, meta jsir dan it-traduzzjoni tispi\u010b\u010ba mimlija prezzjo\u017ci\u017cmi lingwisti\u010bi bl-u\u017cu tal-perifra\u017cijiet iperboli\u010bi, ta' metafori artifi\u010bjali u ta' neolo\u0121i\u017cmi ridikoli.", "Mill-banda l-o\u0127ra l-kitba li fiha l-Malti hu s-sors ori\u0121inali ma g\u0127andhiex tkun imxekkla mill-prin\u010bipju strutturali applikat fil-qasam tat-traduzzjoni.", "Il-\u0121urnalisti, l-awturi, u l-poeti Maltin, billi mhumiex marbutin maddetermini\u017cmu lingwistiku li semmejt hawn fuq stabbilit minn awtur barrani, g\u0127andhom jimir\u0127u bil-libert\u00e0 li jippermettulhom kitbiethom biex b'hekk ikomplu jippreservaw aspetti essenzjali o\u0127rajn tal-lingwa Maltija.", "Il-konklu\u017cjoni li tista' tin\u0121ibed minn dak li ntqal f'din il-kitba hi li ba\u017cikament l-e\u017cer\u010bizzju tat-traduzzjoni ta' testi nonletterarji je\u0127tie\u0121 li jimxi mal-prin\u010bipju strutturali tax-xebh tal-forma ortografika u t-tifsira semantika biex ting\u0127ata dik li, b'referenza g\u0127al J. Ch.", "Margot, Laurent Seychell isej\u0127ilha 'traduzzjoni bla tradiment'.53 Dan iwassal biex jinkisbu l-konsistenza u l-koerenza ne\u010bessarji b'mod globali u \u0121enerali.", "Fir-rigward ta' testi letterarji t-traduzzjoni xorta wa\u0127da je\u0127ti\u0121ilha, fejn hu possibbli, timxi mal-istess prin\u010bipju biex ma tipperikolax l-ekwivalenza li twassal g\u0127ar-replika awtentika tat-testwalit\u00e0 tat-test tradott.", "Il-prin\u010bipju strutturalista g\u0127andu ji\u0121i osservat mit-tradutturi billi hu t-tieni pass wara dak tal-g\u0127arfien tal-kuntest li je\u0127tie\u0121lu jsegwi fil-pro\u010bess tat-traduzzjoni.", "Meta dan il-prin\u010bipju assolutament ma jkunx jista' jit\u0127addem spe\u010bjalment fejn tid\u0127ol p.e. it-traduzzjoni talidjoma, tal-metafori, l-onomatopej jew tal-malapropi\u017cmi je\u017cistu passi u pro\u010beduri o\u0127rajn biex dawn l-ostakli ji\u0121u mwittija.", "G\u0127alhekk ittraduzzjoni g\u0127andha tkun sa fejn hu possibbli r-riflessjoni tal-ori\u0121inal u ladarba kif rajna l-lessiku Malti hu flessibbli u dinamiku bi\u017c\u017cejjed min\u0127abba n-natura m\u0127allta tieg\u0127u biex iwassalha hu g\u0127andu jit\u0127alla jag\u0127mel dan bla ma jixxekkel minn idjosinkraziji \u017cbaljati li jwasslu li jag\u0127tu importanza sproporzjonata lil wie\u0127ed mit-tliet elementi li jiffurmawh.", "Finalment, ma nistg\u0127ux nibqg\u0127u ng\u0127oddsu rasna fir-ramel g\u0127allpre\u017cenza tal-lingwa Ingli\u017ca fil-livell internazzjonali, fl-i\u017cvilupp xjentifiku u teknolo\u0121iku u fl-oqsma bankarji u finanzjarji flimkien ma' kuntesti lingwisti\u010bi o\u0127rajn ming\u0127ajr ma nkunu qed nag\u0127mlu \u0127sara irreparabbli lill-Malti.", "Il-problema mhix li l-Ingli\u017c se jiddomina lil ilsienna i\u017cda li qed nitilfu l-kompetenza nattiva ta' kif dan in\u0127alluh jintu\u017ca b'mod naturali b\u0127ala kliem missellef.", "Paradossalment meta nippruvaw inwarrbu kliem missellef mill-Ingli\u017c qed nirriskjaw li flok ma nippreservaw is-Semitiku u r-Rumanz inkunu qed neqirdulhom l-u\u017cu naturali u idjomatiku tag\u0127hom"], "category": "nonfiction", "url": "https://academia.edu", "source": "Extracted from Il_Forma_Ortografika_u_t_Tifsira_Semanti.docx"}
{"text": ["Il-Kanonku \u0120ann Piet Fran\u0121isk Agius de Soldanis, lessikografu u traduttur", "hemm interess an l-a\u0127\u0127ar re\u0121a' kien", "qawwi f'\u0120ann Piet Fran\u0121isk Agius de Soldanis wara li f'Novembru li g\u0127adda \u0121ie ppubblikat g\u0127all-ewwel darba d-dizzjunarju tieg\u0127u, id\u1e0aamma.", "Din hija t-traskrizzjoni tal-ewwel volum minn sett ta' erba' (Libr.", "Ms 143/i) li huwa Malti-TaljanLatin, u li fih 1,036 pa\u0121na.", "Ittieni u t-tielet volumi huma Taljan-Latin-Malti filwaqt li r-", "raba' volum huwa Latin- Rosabelle Carabott tippre\u017centa kopja tad-\u1e0aamma lill-President tar-Repubblika lTaljan-Malti.", "Din il-pubblikazzjoni hija frott ta' \u017cew\u0121 te\u017cijiet tal-BA (Unuri) ta' \u017cew\u0121 studenti tal-Malti talUniversit\u00e0 ta' Malta \u2013 Joanne Trevisan u Rosabelle Carabott \u2013 li g\u0127amlu t-traskrizzjoni tad-\u1e0aamma.", "Carabott imbag\u0127ad irrevediet u editjat il-ver\u017cjoni ppubblikata.", "Qabel din il-pubblikazzjoni, fl-2010 rajna l-\u0127ar\u0121a spe\u010bjali tal-Journal of Maltese Studies \u2013 Essays on de Soldanis.", "Fl-2012 imbag\u0127ad \u0127ar\u0121et il-\u0121abra ta' papers 'De Soldanis \u2013 An eighteenth century intellectual' fl-okka\u017cjoni tal-wirja intitolata \"Giovanni Pietro Francesco Agius de Soldanis \u2013 an eighteenth century Gozitan, ecclesiastic and scholar\" li saret biex tikkommemora t-300 sena minn twelidu.", "De Soldanis kien promotur \u0127abrieki tal-ilsien Malti.", "Kien konvint li l-Malti \u0121ej direttament mill-ilsien Puniku u li seta' jg\u0127in fl-istudju tallingwa Etruska.", "Kienet tag\u0127tih \u0121ewwa li l-Maltin ma tantx japprezzaw ilsienhom, i\u017cda kiteb li l-grammatika li \u0127adem fuqha kienet se tressaq lin-nies lejn il-Malti u jibdew i\u0127addmuh aktar (Cassar Pullicino, 2010: 2526).", "Barra d-\u1e0aamma, li l-ewwel volum tag\u0127ha \u0121ie ppubblikat is-sena l-o\u0127ra, hu tana l-ewwel grammatika tal-Malti flimkien mal-alfabett Malti bil-karattri Latini bit-titlu Nuova Scuola di Grammatica per agevolmente apprendere la lingua Punica-Maltese li nsibuha fil-pa\u0121ni 65117 tal-ktieb li ppubblika f'Ruma fl-1750 \u2013 mag\u0127ruf l-aktar b\u0127ala Della Lingua Punica.", "Ftit tas-snin wara, de Soldanis rreveda din ilgrammatika u \u0127ejja t-tieni edizzjoni tag\u0127ha li qatt ma \u0121iet ippubblikata.", "Fiha nsibu 44 lezzjoni tal-grammatika tal-Malti, it-tmien djalogi folkloristi\u010bi tieg\u0127u, li \u0120u\u017c\u00e8 Cassar Pullicino ppubblika fl-1947, u xi talb maqlub g\u0127all-Malti.", "Id-\u1e0aamma hija l-aqwa rabta ta' de Soldanis mat-traduzzjoni peress li hija g\u0127odda li taqdi perfettament it-tifsira ta' traduzzjoni espressa minn Umberto Eco: \"Translation is always a shift, not between two languages, but between two cultures or two encyclopedias\" (2001: 17).", "Dan g\u0127aliex f'din id-\u1e0aamma de Soldanis mhux biss jag\u0127ti t-tifsira ta' \u0127afna mill-kliem u\u017cat fis-safef so\u010bjali u l-oqsma ta' \u0127idma kollha ta' Malta tas-seklu 18, kif \u0121eneralment jag\u0127mel dizzjunarju, imma jag\u0127ti wkoll \u0127afna informazzjoni storika u so\u010bjali ta' \u017cmienu li mhix strettament marbuta mat-tifsira tal-kliem.", "Dan jag\u0127mlu permezz ta' entrati xi kultant twal mhux \u0127a\u017cin b\u0127al fil-ka\u017c ta' Karrakka (p. 441) b'entrata itwal minn pa\u0121na jew b\u0127al fil-ka\u017c ta' Mnaria (p. 607) b'entrata ta' pa\u0121na.", "Biagio Vella jg\u0127id li d-\u1e0aamma mhix sempli\u010bi vokabularju jew damma ta' kliem imma jsej\u0127ilha \"encyclopaedic lexicon\" (2012: 113).", "G\u0127aldaqstant, fid-\u1e0aamma naqraw mhux biss letimolo\u0121ija ta' ismijiet ta' \u010berti bliet (casali), ir\u0127ula u postijiet li g\u0127ebu jew sa\u0127ansitra g\u0127adhom mag\u0127na, imma nsibu wkoll \u0127jiel storiku dwarhom.", "Pere\u017cempju, fil-ka\u017c ta' Birkarkara (p. 79), barra li jg\u0127idilna minn fejn \u0121ej l-isem, jg\u0127idilna wkoll li dan il-casale m'g\u0127adux kbir b\u0127al qabel peress li minnu nibtu casali o\u0127rajn.", "Fil-ka\u017c ta' Bormla (p. 87), barra li jag\u0127tina diversi tifsiriet tal-isem, jg\u0127idilna wkoll li kien il-Gran Mastru Zondadari li taha l-isem Cospicua Citt\u00e0, belt popolatissima, spe\u010bjalment b'nies li g\u0127andhom negozju marittimu.", "Jg\u0127idilna wkoll li jekk taqbad iddg\u0127ajsa minn Bormla, fi kwarta tasal il-Belt.", "Interessanti wkoll l-entrata ta' Felfla (p. 235) fejn fost affarijiet o\u0127rajn naqraw li kien hemm \u017cmien meta fuqha kien hemm kappella u kien imur sa\u010berdot iqaddes quddiesa fiha f'kull festa tal-pre\u010bett.", "Hemm \u0127afna i\u017cjed entrati dwar", "bliet, ir\u0127ula u lokalitajiet Maltin b\u0127al Mdina (p. 551), Melliehha (p. 562), Mgar (p. 581), Msida (p. 632), Nascar (p. 646), Rabat (p. 680), ta Samra (p. 717), Scaghra tal Gha\u017c\u017cenin (p. 724), Sakkaja (p. 715), Sannat (p. 718), Tok (p.", "823) u \u0127afna o\u0127rajn.", "L-istess jag\u0127mel meta ji\u0121i biex jag\u0127ti t-tifsiriet ta' kliem li jevoka drawwiet, u\u017canzi, snajja' u \u010belebrazzjonijiet.", "Fost dawn, jitkellem dwar ilKokkagna (p. 479), l-arblu li fil-ponta tieg\u0127u kien ikun hemm \u010birku b'xi premjijiet imdendlin, b\u0127al ti\u0121ie\u0121, \u0127ajjin jew mejtin, vitelli, ng\u0127a\u0121, \u0127rief, imtaten jew per\u017cut, u nnies (popolaccio) kienet tag\u0127ti s-salt biex til\u0127aqhom.", "Dan l-arblu kien jintrama nhar itTnejn tal-Karnival fil-pjazza quddiem il-bieb tal-Palazz Ma\u0121isterjali, il-Belt, bejn it-Te\u017cor u l-Konservatorju.", "B\u0127ala \u017cieda li de Soldanis aktarx g\u0127amel \u017cmien wara, jg\u0127idilna li aktar tard din id-drawwa nqatg\u0127et.", "Kuntrarjament g\u0127al dak li g\u0127amel Vassalli filLexicon, fid-\u1e0aamma de Soldanis ma da\u0127\u0127alx biss kliem ta' nisel semitiku i\u017cda da\u0127\u0127al ukoll kliem ta' nisel Taljan.", "Bid-\u1e0aamma u bilgrammatika \u2013 u allura bl-alfabett Malti b'karattri Latini \u2013 de Soldanis kien jemmen li ta soluzzjoni g\u0127all-problema li kien hemm fi \u017cmienu g\u0127all-mod kif kienu ji\u0121u mg\u0127allma lLatin u t-Taljan, fejn studenti li ma kinux mid\u0127la ta' dawn l-ilsna barranin kellhom jitg\u0127allmuhom bil-Malti ming\u0127ajr ma kienu jifhmu e\u017catt x'qed jitg\u0127allmu u g\u0127aldaqstant illivell tat-tag\u0127lim tat-Taljan u l-Latin kien jibqa' baxx.", "I\u017cda bis-sa\u0127\u0127a tad-\u1e0aamma, ilKanonku G\u0127awdxi kien jemmen li qed jg\u0127in Traduttur", "Bis-sa\u0127\u0127a ta' ittra li de Soldanis bag\u0127at lil \u0127abibu Ignazio Saverio Mifsud fil-25 ta' Frar 1755, nafu li de Soldanis kien qed i\u0127ejji d\u1e0aamma u edizzjoni \u0121dida tal-grammatika li kien \u0127are\u0121 fl-1750 mag\u0127rufa l-aktar b\u0127ala Nuova Scuola dell'antica lingua punica scoperta nel moderno parlare Maltese e Gozitano (il-Manuskritt nru 144 tal-Bibljoteka Nazzjonali) (Cassar Pullicino 1947: 99-100).", "F'dan ix-xog\u0127ol, li minkejja jidher li tlesta g\u0127all-istampa qatt ma \u0121ie ppubblikat, insibu ttraduzzjoni mil-Latin g\u0127all-Malti tal-Miserere (is-Salm 50) u tal-Litanija tal-Madonna.", "Insibu wkoll il-qlib mit-Taljan g\u0127all-Malti talMissierna u talb ie\u0127or (Cassar Pullicino 1980:", "It-traduzzjoni tal-Miserere mil-Latin g\u0127allMalti nsibuha fil-pa\u0121ni 315-316 u tidher fuq \u017cew\u0121 kolonni: fuq ix-xellug naraw il-ver\u017cjoni bil-Latin u fuq il-lemin naraw dik bil-Malti ta' de Soldanis.", "Cassar Pullicino jg\u0127idilna li \"G\u0127ad li t-traduzzjoni ma fihiex mertu letterarju kbir, de Soldanis fejn seta' pprova jinqeda bir-rima biex jikseb l-effetti li xtaq, g\u0127alkemm minnhom infishom is-Salmi", "joqog\u0127du aktar fuq l-effett ritmiku milli fuq irrima\".", "Cassar Pullicino jkompli jg\u0127idilna li \"xi drabi t-test Malti huwa parafra\u017ci, u f'xi versi lawtur jitbieg\u0127ed sewwa mil-Latin talori\u0121inal\" (1980: 3-4).", "Minkejja dan, Cassar Pullicino jqis din it-traduzzjoni ta' \"importanza storika\" (1980: 5).", "lill-istudenti tat-Taljan u l-Latin jifhmu a\u0127jar il-kliem \u0121did li kienu jiltaqg\u0127u mieg\u0127u (Cassar Pullicino 2010: 30-31).", "F'\u010berti edizzjonijiet dan is-salm jidher b\u0127ala s-Salm 50 u f'edizzjonijiet o\u0127ra jidher b\u0127ala s-Salm 51.", "Dan g\u0127aliex f'xi edizzjonijiet is-salmi jing\u0127addu skont il-Bibbja Lhudija, li mis-Salm 10 sas-Salm 147 hi dejjem wie\u0127ed 'il quddiem millver\u017cjoni Griega u mill-Vulgata.", "Ir-ra\u0121uni hi li s-Salm 9 tal-Bibbja Griega, fil-Bibbja Lhudija jinqasam fis-Salmi 9 u 10.", "Min-na\u0127a l-o\u0127ra, is-Salmi 146 u 147 tal-Bibbja Griega jing\u0127aqdu f'Salm wie\u0127ed, is-Salm 147 tal-Bibbja Lhudija.", "Cassar Pullicino (1980: 3) jg\u0127id li dawn is-salmi f'dan il-ktieb inqalbu minn Naudi i\u017cda Cassar jg\u0127idilna: \"L-awtur ta' dan ix-xog\u0127ol [il-ktieb] g\u0127adu mhux mag\u0127ruf; probabbilment kien Dr Cleardo Naudi, i\u017cda hawn min jg\u0127id li hu ta' Vassalli.\"", "('L-Istorja tal-Ilsien Malti': il-websajt uffi\u010bjali tal-Akkademja tal-Malti).", "Bis-sa\u0127\u0127a ta' sorsi differenti Vella jag\u0127ti tliet possibilitajiet: jista' jkun li dan il-ktieb hu ta' Naudi, jista' jkun ta' Vassalli u jista' jkun ukoll li la hu ta' wie\u0127ed u lanqas tal-ie\u0127or (2005: 22).", "In-numri tal-versi li qed jidhru hawn ma jikkorrispondu ma' ebda kodifikazzjoni Biblika regolari.", "Ismu ma jidhirx fil-ktieb imma nafu fi\u010b-\u010bert li Mikiel An\u0121 Camilleri hu t-traduttur ta' dan il-kiteb u kulma fih: ara la\u010b\u010bent Nru 15 p. 32.", "\"Dan il-ktieb, stampat Londra, ma fih imkien l-isem tat-traduttur, i\u017cda mill-korrispondenza ta' dik is-So\u010bjet\u00e0 [British and Foreign Bible Society] nafu li t-traduttur kien Giovanni Falzon, Malti li dik il-\u0127abta kien joqg\u0127od Tune\u017c.\"", "Ara la\u010b\u010bent Nru 15 p. 32.", "Nixtieq nirringrazzja lis-Sa Mary Samut Tagliaferro tal-Melitensia tal-Librerija tal-Universit\u00e0 ta' Malta talli g\u0127initni nsib dan il-ktieb.", "In-numri tal-versi li qed jidhru hawn ma jikkorrispondu ma' ebda kodifikazzjoni Biblika regolari.", "Il-Missierna u talb ie\u0127or maqlub g\u0127all-Malti", "Fost it-talb li hemm maqlub g\u0127all-Malti nsibu lMissierna, maqluba mit-Taljan.", "Fi studju ta' tqabbil tat-traduzzjonijiet varji ta' din it-talba tant importanti g\u0127all-Insara, Cassar jg\u0127idilna li: \"Agius de Soldanis jidher li kien l-ewwel wie\u0127ed li nqeda bil-formula 'la dda\u0127\u0127alniex' (bix-x tan-negattiv, anki jekk jag\u0127tiha sc a la Taljana).\"", "Cassar isemmi wkoll l-influwenza Taljana li tidher ukoll fi-u\u017cu tal-gl (flok -lj-) fil-kelma koglum (g\u0127al 'kuljum') (2013: 73).", "Maqlubin mit-Taljan g\u0127all-Malti nsibu wkoll l-Ave", "Maria, il-Kredu, is-Salve Regina u l-Att tal-Fidi, lAtt ta' Speranza u l-Att ta' Karit\u00e0.", "Il-Litanija tal-", "Madonna nsibuha maqluba mil-Latin.", "Parti mil-Litanija tal-Madonna", "Id-djalogi maqlubin mill-Malti g\u0127at-Taljan", "Fl-istess edizzjoni mhux ippubblikata talgrammatika nsibu wkoll il-famu\u017ci djalogi folkloristi\u010bi miktubin bil-Malti minn de Soldanis innifsu, bi traduzzjoni bit-Taljan \u0127dejhom.", "Traskrizzjoni s\u0127i\u0127a ta' dawn iddjalogi tag\u0127tiha Rosabelle Carabott f''De Soldanis \u2013 An eighteenth century intellectual'.", "Dawn id-djalogi jag\u0127tuna \u0127jiel tal-\u0127ajja so\u010bjali tal-Maltin tat-tieni nofs tas-seklu 18.", "F'Della Lingua Punica li de Soldanis ippubblika fl1750 kien \u0127are\u0121 tnejn o\u0127rajn b\u0127alhom imma iqsar.", "Cassar Pullicino, dak li kixifhom fl1947, jg\u0127idilna li s-siwi ta' dawn id-djalogi qieg\u0127ed fil-fatt li: \"(a) huma miktubin b'Malti idjomatiku g\u0127all-a\u0127\u0127ar li nistg\u0127u nqisuh b\u0127ala mera ta' kif kienu jitkellmu n-nies tal-poplu f'nofs is-seklu tmintax; (b) jix\u0127tu dawl kbir fuq il-\u0127ajja, ix-xog\u0127ol, is-snajja' u d-drawwiet Maltin ta' dak i\u017c-\u017cmien, u (\u010b) juruna g\u0127idut u kliem li llum jew mietu jonkella nbidlu u nafuhom xort'o\u0127ra\" (1947: 100).", "Fl-1971 dawn id-djalogi nqalbu g\u0127all-Ingli\u017c u \u0121ew ippubblikati minn David R. Marshall, li jqishom ta' importanza kbira anki min\u0127abba ra\u0121unijiet lingwisti\u010bi u so\u010bjokulturali (1971: 1).", "Fl-1746 de Soldanis kien kiteb li l-Malti kien \u0121ej mill-G\u0127arbi \u2013 minn G\u0127arbi ma\u0127lul u m\u0127allat.", "I\u017cda ftit wara li kiteb dan, il-Kanonku G\u0127awdxi biddel il-po\u017cizzjoni tieg\u0127u u beda jg\u0127id li l-Malti \u0121ej mill-Puniku.", "Biex isostni din il-fehma fl-1757 \u0127are\u0121 l-'Annone", "Cartaginese' (Ciappara, 2010: 44). korrispondenza bejn il-Malti ta' de Soldanis u l-Puniku ta' Hanno\" (1994: 97).", "Li de Soldanis ma tax traduzzjoni tajba nafuh kemm mit-traduzzjonijiet li saru tul i\u017c-\u017cmien (g\u0127all-Ingli\u017c u ilsna o\u0127ra) kif ukoll mit-traduzzjoni libera ta' xi w\u0127ud minn dan il-kliem Puniku minn Plautus stess fil-bidu talewwel att.", "Cachia jg\u0127id li \"De Soldanis ma riedx jammetti li Plautus \u0127allielna traduzzjoni tal-ewwel g\u0127axar versi Puni\u010bi u g\u0127alhekk ma tax kasha.", "Barra minn hekk, de Soldanis ma ndunax li \u017c-\u017cew\u0121 ver\u017cjonijiet talkliem Puniku jfissru bejn wie\u0127ed u ie\u0127or l-istess, u g\u0127alhekk \u0127aseb li t-tieni ver\u017cjoni hija kontinwazzjoni tad-diskors ta' Hanno, u flok g\u0127axar versi, po\u0121\u0121a f'\u0127alq Hanno 16-il vers\" (1994: 97).", "Xi tag\u0127rif dwar de Soldanis", "Giovanni Pietro Francesco Agius de Soldanis twieled ir-Rabat, G\u0127awdex, fil-31 ta' Ottubru 1712.", "Studja l-Latin u lingwi o\u0127ra f'Malta u ta' 17-il sena la\u0127aq Kanonku tal-Knisja Kolle\u0121jata ta' G\u0127awdex meta kien g\u0127adu ma \u0121iex ordnat sa\u010berdot.", "Studja lfilosofija u t-teolo\u0121ija fil-Kulle\u0121\u0121 tal-\u0120i\u017cwiti, ilBelt.", "Iggradwa fil-li\u0121i mill-Universit\u00e0 ta' Padova, lItalja.", "Kien membru ta' mill-anqas erba' akkademji Taljani li minnhom kien igawdi stima kbira u kien i\u017comm korrispondenza kontinwa ma' w\u0127ud millmembri tag\u0127hom.", "Fl-1763 in\u0127atar l-ewwel librar tal-Bibljoteka Nazzjonali.", "Miet fit-30 ta' Jannar", "Fost il-\u0127afna", "xog\u0127lijiet li kiteb insibu 'Il Gozo antico-moderno e sacro-profano', maqlub g\u0127all-Malti minn Dun \u0120u\u017cepp Farrugia u ppubblikat b\u0127ala 'G\u0127awdex bil-\u0120rajja Tieg\u0127u' mill-Istamperija tal-Gvern f'\u017cew\u0121 volumi: l-ewwel volum fl-1936 u t-tieni volum fl-1953.", "Edizzjoni facsimile ta\u017c-\u017cew\u0121 volumi \u0121iet ippubblikata f'volum wie\u0127ed fl-1999.", "Fl-istess sena Dun Anton Mercieca \u0127are\u0121 traduzzjoni bl-Ingli\u017c tal-ver\u017cjoni Maltija b\u0127ala 'Gozo: Ancient and Modern' (Cassar Pullicino, 2010: 150).", "L-istoriku eminenti, il-Prof.", "Frans Ciappara, jiddeskrivi lil de Soldanis b\u0127ala \"a walking encyclopaedia\".", "Jirrimarka li f'kitbietu de Soldanis kien ta' spiss jorbot \u0127sibijietu mal-argumenti talkittieba l-o\u0127ra li kien jistudja.", "Isejja\u0127lu wkoll \"bookworm\" u jirrimarka kemm kien i\u0127obb jikteb.", "Illibrerija kien jifta\u0127ha g\u0127all-o\u0127rajn ukoll, u kienet imkien fejn kienu jiltaqg\u0127u l-istruwiti.", "Il-kobor tieg\u0127u kien impressjona lin-nies ta' \u017cmienu u jimpressjona lilna, illum (2010: 36)."], "category": "nonfiction", "url": "https://academia.edu", "source": "Extracted from Il_Kanonku_Gann_Piet_Frangisk_Agius_de_S.docx"}
{"text": ["Da\u0127la", "L-G\u0127an tal-Istudju", "L-g\u0127an ta' dan l-istudju hu li jag\u0127ti \u0127arsa relattivament dettaljata lejn il-verbi kwadrilitteri Maltin.", "Ng\u0127id \"relattivament\" g\u0127aliex dan ix-xog\u0127ol bl-ebda mod ma jkopri kulma jista' jing\u0127ad dwar il-kwadrilitteri.", "Fil-fatt, g\u0127an ie\u0127or hu li j\u0127ajjar studji o\u0127ra dwar il-verbi u dwar is-sura kwadrilittera, kemm verbali kif ukoll nominali.", "Meta wie\u0127ed iqis il-ftit snin li ilu ffurmat ilsienna u r-rata li biha qed jevolvi, jifhem li g\u0127ad fadal \u0127afna studju lingwistiku xi jsir.", "Madanakollu, nittama li dan l-istudju jkun ta' kontribut, \u017cg\u0127ir kemm hu \u017cg\u0127ir, lejn ix-xjenza lingwistika u lejn l-g\u0127arfien ta' lsienna.", "Il-Metodu ta' Studju u Ri\u010berka", "Kien je\u0127tie\u0121 li minn kmieni nibda ni\u0121bor il-kwadrilitteri mid-dizzjunarji u xog\u0127lijiet o\u0127rajn.", "B'hekk kelli l-ba\u017ci lesta.", "Xog\u0127ol b\u0127al dan kien jirrikjedi wkoll \u0127afna qari.", "G\u0127alhekk qattajt bosta sig\u0127at infittex il-kotba, naqra u nni\u017c\u017cel xi punti u noti skont kif kien me\u0127tie\u0121.", "Kelli wkoll g\u0127add ta' diskussjonijiet mal-Professur Manwel Mifsud fejn t\u0127additna u \u0127adna l-a\u0127jar de\u010bi\u017cjonijiet possibbli.", "Tawni wkoll l-opinjoni tag\u0127hom il-Professur Albert Borg, il-Professur Oliver Friggieri u s-Sur Olvin Vella.", "Imbag\u0127ad bdejt l-anali\u017ci tieg\u0127i dwar dak li qalu studju\u017ci o\u0127rajn sa ma f'\u010bertu punt kelli nibda nag\u0127mel l-g\u0127a\u017cliet tieg\u0127i.", "Wara bdiet il-kitba u sig\u0127at twal ta' revi\u017cjoni.", "Waqt il-kitba kemm -il darba er\u0121ajt qrajt siltiet minn kotba u rreferejt g\u0127all-kwadrilitteri nfushom.", "M'hemmx skema ri\u0121ida u wa\u0127da li biha jinbena x-xog\u0127ol, ji\u0121ifieri ktieb li tkun qrajtu fil-bidu \u0127afna drabi ma terfg\u0127ux darba g\u0127al dejjem.", "Madanakollu, \u010bertu ppjanar strett g\u0127enni bil-bosta.", "Xi Diffikultajiet", "\u0126afna studenti jqisu l-lingwistika tqila jew tedjanti.", "I\u017cda jkolli nistqarr li jien insibha interessanti wisq.", "Dan ma jfissirx li nsibha fa\u010bli.", "\u0126afna drabi nsib lili nnifsi nit\u0127abat ma' \u010berti kun\u010betti jew ideat u jkolli ng\u0127id li tqal sibthom, ng\u0127idu a\u0127na, l-ideat li jippre\u017centa SerracinoInglott f'diversi kitbiet minn tieg\u0127u.", "Barra minn hekk, l-g\u0127arfien tieg\u0127i tal-G\u0127arbi huwa ba\u017ciku u g\u0127aldaqstant g\u0127amilt u\u017cu tal-iktar testi a\u010b\u010bessibbli b'lingwi li jiena aktar familjari", "mag\u0127hom.", "Diffikult\u00e0 o\u0127ra hija l-\u0127in.", "Minkejja li bdejt na\u0127dem fuq it-te\u017ci xhur ilu, xorta wa\u0127da sibtni mag\u0127fusa bil-\u0127in g\u0127aliex jid\u0127lu impenji universitarji o\u0127ra li huma wkoll ikun je\u0127ti\u0121ilhom ixxog\u0127ol.", "Diffikult\u00e0 o\u0127ra marbuta ma\u017c-\u017cmien kienet dwar dak li g\u0127andu jid\u0127ol fit-te\u017ci.", "Fil-bidu konna qed na\u0127sbuha nittrattawx ukoll in-nomi kwadrilitteri.", "\u010aerta li kienet tkun bi\u010b\u010ba xog\u0127ol interessanti g\u0127aliex di\u0121\u00e0 kont \u0121bart in-nomi kwadrilitteri minn Vassalli u Aquilina.", "Madanakollu, il-verbi kien fihom \u0127afna xog\u0127ol li kellu jsir sew u g\u0127alhekk a\u0127jar ftit inqas u tajjeb milli \u0127afna u \u0127a\u017cin.", "Sfida o\u0127ra kienet marbuta mal-\u0121abra tal-kwadrilitteri u l-mod kif g\u0127andhom ji\u0121u ppre\u017centati f'tabella wa\u0127da li ti\u0121borhom ilkoll flimkien kif jidher fit-tielet kapitlu.", "Il-Fasla tal-Kapitli", "L-ewwel kapitlu hu ma\u0127sub biex jag\u0127ti \u0127arsa \u0127afifa u \u0121enerali lejn it-tematika li se tkun diskussa.", "Kapitli tnejn sa erbg\u0127a huma marbutin flimkien g\u0127ax isegwu lo\u0121ikament wie\u0127ed mill-ie\u0127or.", "It-tieni kapitlu jag\u0127ti \u0127arsa lejn il-kwadrilitteri fl-G\u0127arbi u l-mod li bih diversi studju\u017ci \u0127arsu lejn il-kwadrilitteri.", "It-tielet kapitlu jippre\u017centa \u0121abra ta' verbi kwadrilitteri minn g\u0127add ta' xog\u0127lijiet.", "Hekk, wara li jkun ra xi ntqal dwarhom, wie\u0127ed ikun jista' j\u0127ares lejn il-kwadrilitteri nfushom.", "Fir-raba' kapitlu mbag\u0127ad nanalizza l-kwadrilitteri f'dawl sinkroniku.", "Il-\u0127ames kapitlu jag\u0127laq dan ix-xog\u0127ol b'xi konklu\u017cjonijiet u su\u0121\u0121erimenti li", "jift\u0127u t-triq g\u0127al studji o\u0127ra.", "Xi Punti \u0120enerali", "Il-verbi huma parti tad-diskors li ti\u0121i m\u0127addma qatig\u0127.", "Fi lsienna l-verbi jistg\u0127u jkunu trilitteri jew kwadrilitteri.", "Aquilina jg\u0127id li \"b\u0127all-G\u0127arbi, l-akbar numru ta' verbi Maltin huma trilitteri, numru i\u017cg\u0127ar [ta' verbi] huma kwadrilitteri u numru konsiderevoli biss huwa apparentement biradikali\u2026\" (Aquilina, Maltese 70).", "Barra minn hekk fid-dizzjunarju tieg\u0127u jda\u0127\u0127al xi \u017cew\u0121 kelmiet li jorbot mag\u0127hom g\u0127erq b'\u0127ames radikali.", "Il-verbi kwadrilitteri g\u0127adhom ji\u0121u inklu\u017ci f'kull anali\u017ci verbali g\u0127aliex b'hekk biss tkun qed ting\u0127ata stampa \u010bara u s\u0127i\u0127a tal-verbi Maltin.", "Min-na\u0127a l-o\u0127ra, studju\u017c b\u0127al Serracino-Inglott mhux talli ma tahomx il-\u0121enb, talli rabathom direttament u kwa\u017ci kwa\u017ci esklu\u017civament mattrilitteri.", "Din l-importanza li ting\u0127ata lill-verbi trilitteri g\u0127andha mnejn ti\u0121i mill-fatt li huma aktar numeru\u017ci.", "I\u017cda hemm differenza bejn kwantit\u00e0 u frekwenza.", "Fuq tal-a\u0127\u0127ar ma nistg\u0127ux nikkummentaw g\u0127aliex m'g\u0127andniex provi mir-ri\u010berka, i\u017cda nissuspetta li l-verbi trilitteri huma aktar frekwenti minn dawk kwadrilitteri min\u0127abba li huma aktar ba\u017ci\u010bi.", "Permezz ta' din it-te\u017ci ser jinqeda l-b\u017conn li kien hemm li l-verbi kwadrilitteri ji\u0121u ttrattati g\u0127alihom infushom u mhux, b\u0127as-soltu, b\u0127ala klassi mar\u0121inali mdendla ma' djul it-trilitteri.", "G\u0127alhekk ser nin\u017cel fil-fond kemm nista' sabiex nag\u0127raf a\u0127jar x'joffru dawn il-verbi.", "Nistqarr li \u017cew\u0121 aspetti tal-verbi kwadrilitteri li jinteressawni \u0127afna huma l-ewwel il-verbi kwadrilitteri mhux-Semiti\u010bi u l-mod kif integraw ru\u0127hom ma' dawk Semiti\u010bi u t-tieni l-verbi kwadrilitteri onomatopej\u010bi.", "Dan g\u0127aliex nemmen li permezz ta' dawn i\u017c-\u017cew\u0121 aspetti l-Malti jispikka b\u0127ala lsien awtonomu li m'g\u0127andu b\u017conn ebda lsien ie\u0127or biex jag\u0127mlu s\u0127i\u0127."], "category": "nonfiction", "url": "https://academia.edu", "source": "Extracted from Il_Kwadrilitteri_fil_Malti.docx"}
{"text": ["Bejn \"wie\u0127ed\" u \"ie\u0127or\"", "Allura l-lessiku xi jkun?", "Meta nitkellmu fuq anali\u017ci lessikali ta' test letterarju, nikkunsidraw kemm prin\u010bipji lingwisti\u010bi kif ukoll letterarji; f'dan is-sens, in\u0127arsu lejn l-anali\u017ci lessikali b\u0127ala qasam li jimxi fuq prin\u010bipji lingwisti\u010bi biex jiddeskrivi fenomeni letterarji.", "F'din ilkitba nag\u0127tu \u0127arsa lejn fa\u010b\u010bati differenti tal-lessiku, mhux biss lejn il-kliem b\u0127ala unit\u00e0, imma b\u0127ala unitajiet li jsawru stampa s\u0127i\u0127a.", "Il-kelma \"lessiku\", li fil-Malti \u0127adnieha mit-Taljan, \u0121ejja mill-Grieg \"lexicon.\"", "Ilkelma \"lexik n\" tfisser marbut mal-kliem ta' lingwa (Onions, 1966, p. 512), proprju g\u0127ax il-lessiku huwa kliem mi\u0121bur (fis-sura ta' dizzjunarju) u m\u0127addem f'testi differenti.", "Il-lessiku huwa l-kliem li je\u017cisti, li n\u0127addmu, li nu\u017caw, li nivvintaw; xog\u0127olna hu li nistudjawh, fih innifsu u f'kuntest.", "Peress li l-lessiku jaqa' fil-parametri tal-lingwa, nitilqu minn definizzjoni lingwistika.", "Crystal (2008) jikteb li f'sens \u0121enerali, it-terminu \"lessiku\" huwa sinonimu ma' \"vokabolarju\", u li dizzjunarju huwa \u0121abra ta' da\u0127liet lessikali (p. 278); ji\u0121ifieri \u0121abra ta' kliem tifforma l-lessiku.", "Fid-dizzjunarji tal-letteratura nsibu li l-kelma \"lexicon\" tirreferi g\u0127al ktieb tal-kliem jew dizzjunarju, jew il-vokabolarju ta' lingwa partikolari, attivit\u00e0, klassi so\u010bjali u lbqija.", "Fid-definizzjoni tieg\u0127u, Friggieri (2000) irikkeb \u017c-\u017cew\u0121 lentijiet li n\u0127arsu minnhom lejn il-lessiku:", "il-kelma mag\u0127\u017cula biex tindika d-damma tal-kliem, il-vokabolarju ta' awtur, studjat bir-reqqa bis-sa\u0127\u0127a tal-kompjuter biex tinstab identit\u00e0 stilistika tieg\u0127u.", "Bis-sa\u0127\u0127a ta' dan il-pro\u010bess ta' g\u0127arfien tal-'lexis', u mbag\u0127ad bis-sa\u0127\u0127a tal-g\u0127arfien tat-tqassim tal-kliem fix-xog\u0127ol tal-awtur, imsejja\u0127 'taxis', awtur hu msarraf f'\u0121abra s\u0127i\u0127a ta' kliem.", "B'dan il-metodu jkunu mist\u0127arr\u0121a l-g\u0127elieqi lessikali, il-kombinazzjonijiet tal-kliem, l-istruttura sintattika, ilfrekwenza tal-kliem fit-test, l-aktar tal-kliem essenzjali, il-varjanti, it-tul tas-sentenzi u kulma jirrendi l-awtur b\u0127ala dokument verbali.", "Il-kliem f'lingwa qatt mhu sospi\u017c fl-arja, dejjem hu u\u017cat f'kuntest, u daqstant ie\u0127or fil-letteratura fejn il-kliem i\u0127alli effetti partikolari.", "Min-na\u0127a l-o\u0127ra, l-g\u0127a\u017cliet lingwisti\u010bi jo\u0127olqu l-kuntest tag\u0127hom stess.", "Hirsh (1999) jikteb li dak li qed jintqal f'poe\u017cija u l-mod kif qed jintqal huma inseparabbli (p. 10).", "G\u0127alhekk ma rridux nieqfu mal-identifikazzjoni tal-kliem imma ng\u0127arblu x'inhu dan il-kliem.", "Minn kelma g\u0127al o\u0127ra nag\u0127rfu tessut differenti g\u0127ax l-istess kliem irendi lilu nnifsu partikolarijiet li ja\u0121ixxu skont kuntesti differenti.", "Il-kelma \"i/rkiekel\" aktarx li norbtuha l-ewwel m'oqsma b\u0127all-medi\u010bina jew \u0127jata; jista' jkun li ma nimma\u0121inawhiex u\u017cata f'test poetiku, ma nikkunsidrawhiex poetikament fertili.", "Fil- fatt, \u0127arsa lejn il-Korpus tal-Lingwa Maltija (MLRS) turina li nsibuha u\u017cata darba biss f'test poetiku u li tintu\u017ca l-iktar fil-gazzetti u l-li\u0121i Ewropea.", "Madanakollu, il-vers \"Le\u0127nek bejn l-irkiekel\" fil-poe\u017cija \"l-im\u0127abba l-kapri\u010b\u010b\" ta' Adrian Grima (2010, p. 23) jag\u0127ti dimensjoni o\u0127ra lil din il-kelma.", "Jinse\u0121 biha xbieha li fil-kuntest ta' poe\u017cija t\u0127alli impatt su\u0121\u0121estiv, tag\u0127ti su\u0121\u0121erimenti eroti\u010bi, u hi poetikament fertili, fost lo\u0127rajn g\u0127ax qabilha hemm in-nom \"le\u0127nek\" u l-prepo\u017cizzjoni \"bejn\" li jimpliktaw intimit\u00e0.", "Hawnhekk tid\u0127ol id-differenza bejn il-lessiku u\u017cat f'test letterarju u l-lessiku u\u017cat fil\u0127ajja ta' kuljum.", "Friggieri (2000) jikteb li \"il-poeta jrid jg\u0127id xi \u0127a\u0121a, b\u0127alma jridu jag\u0127mlu l-bnedmin kollha, i\u017cda ma jg\u0127idhiex bil-mod kif jitkellmu l-bnedmin kollha\" (p. xxi-xxii).", "Kull kelma f'test letterarju (tajjeb) hi mag\u0127\u017cula bi \u0127sieb, hi u\u017cata u m\u0127addma g\u0127al ra\u0121uni; biex noqorbu li niskopru x'inhi r-ra\u0121uni, ng\u0127idu a\u0127na biex tintise\u0121 metafora, jew jit\u0127addem stil partikolari, irridu nanalizzaw ix-xog\u0127ol mill-qrib.", "Mhux t'i\u0121ri u \u0121erri", "Filwaqt li nistg\u0127u naqraw test letterarju g\u0127all-gost, meta qed naqraw test biex nikkritikawh, irid ikollna g\u0127ajn g\u0127ad-dettall.", "Ma jfissirx li l-qari analitiku ma jistax ikun qari g\u0127all-gost ukoll; biss, tipi ta' qari differenti je\u0127tie\u0121u g\u0127ajn kritika differenti u livell ta' attenzjoni differenti.", "Irridu nieqfu u na\u0127sbu fuq l-u\u017cu tal-kliem, il-forma u s-sens tieg\u0127u.", "Ming\u0127ajr ma nivvintaw, jew naqraw dak li m'hemmx, jew ninterpretaw \u0127a\u017cin, nibdew billi n\u0127arsu lejn il-kliem b\u0127ala g\u0127a\u017cla ma\u0127suba.", "Il-kittieb ikun g\u0127a\u017cel kelma u mhux o\u0127ra g\u0127al skop partikolari.", "Ji\u0121ifieri filwaqt li \u010berti g\u0127a\u017cliet setg\u0127u kienu arbitrarji, il-poe\u017cija iktar mill-pro\u017ca, tant hi kompatta, li meta na\u0127sbu fuqha ma nistg\u0127ux ma na\u0127sbux fuq l-g\u0127a\u017cla u l-u\u017cu ta' \u010bertu kliem.", "Fil-poe\u017cija \"Simone!", "Simone!\" ta' Immanuel Mifsud (2013, p. 64)", "Simone! kemm se ddum ti\u017cbog\u0127 xag\u0127rek u tidlek l-a\u0127mar ma' xufftejk biex ta\u0127bi kemm bews ir\u0127is faqqajt matul \u017cg\u0127o\u017citek?", "G\u0127ajnejk kulur il-weraq li jitmieg\u0127ek G\u0127adhom jistadu l-\u0121uvintur g\u0127al lejla u lesta sa\u0127ansitra t\u0127allas tajjeb biex ma tibqax bilqieg\u0127da f'rokna wa\u0127dek.", "l-u\u017cu tal-punt esklamattiv wara n-nom proprju li hu isimha jista' jurina li qed isej\u0127ilha, li qed isejja\u0127 isimha b'\u010bertu mod, jew li qed jelevaha tant, li s-sej\u0127a t'isimha te\u0127tie\u0121 punt esklmattiv warajha.", "Il-punt esklamattiv jaffettwa l-mod li bih jinqara isimha.", "Isimha u\u017cat darbtejn jimplika li qed isejja\u0127 g\u0127al iktar minn darba.", "Imma jista' jfisser ukoll li qed jiftakar, jew a\u0127jar ifakkar lilu nnifsu.", "Il-fatt li ju\u017ca din is-sekwenza fit-titlu wkoll tpo\u0121\u0121i importanza ikbar fuq isimha, u g\u0127alhekk ukoll, fuqha stess.", "Seta' u\u017ca \"tidlek\" xag\u0127rek a\u0127mar u \"ti\u017cbog\u0127\" xuftejk \u0127omor?", "Seta' u\u017ca ti\u017cbog\u0127 fi\u017c\u017cew\u0121 ka\u017ci?", "Kif g\u0127edna qabel, l-g\u0127a\u017cla ta' kull kelma f'poe\u017cija tajba hija ma\u0127suba.", "Ilverb \"ti\u017cbog\u0127\" \u0127afna drabi nu\u017cawh max-xag\u0127ar u l-verb \"tidlek\" jitra\u017cmetti azzjoni intima.", "Ix-xufftejn infushom, huma parti sensittiva tal-\u0121isem li mag\u0127ha norbtu l-bews.", "L-u\u017cu tal-verb \"ta\u0127bi\" wkoll huwa interessanti.", "Seta' u\u017ca \"tostor\" jew \"tg\u0127atti\" imma f'\"ta\u0127bi\" hemm tifsir li ma nsibuhx fil-verbi l-o\u0127ra.", "Li ta\u0127bi ma jfissirx biss li ma turix, imma li \u017c\u017comm xi \u0127a\u0121a sigrieta u allura tkun qed tag\u0127mel hekk bi \u0127sieb.", "Anke l-u\u017cu tal-verb \"faqqajt\" interessanti.", "It-tifsira l-iktar immedjata li taslilna tintrabat mat-tfig\u0127 ta' xi \u0127a\u0121a, i\u017cda dan il-verb g\u0127andu konnotazzjonijiet sesswali wkoll.", "G\u0127aliex l-u\u017cu tal-kelma \"kulur\"?", "Forsi g\u0127ax f'\"weraq\" hemm il-\u0127oss tal-ittra r; forsi g\u0127ax il-kelma \"kulur\" tintu\u017ca ferm iktar minn \"lewn\" u ma tin\u0127assx arkajka daqsha; imma daqstant ie\u0127or g\u0127a\u017cla b\u0127al din jista' jkun li hi marbuta mas-sillabar.", "Il-verb \"jitmieg\u0127ek\" \u0127afna drabi nu\u017cawh mal-persuni u g\u0127alhekk hemm estensjoni talazzjoni, moviment qed jg\u0127addi mill-persuna g\u0127all-weraq, u li l-weraq qed irendihom aktar \u0127ajjin.", "Barra minn hekk, il-kelma \"tmieg\u0127ek\" tevoka l-kelma \"mieg\u0127ek.\"", "F'din il-poe\u017cija jin\u0127oloq ukoll kuntrast qawwi bejn i\u017c-\"\u017cg\u0127o\u017cija\" li g\u0127addiet u l-\"\u0121uvintur\" fil-pre\u017cent.", "L-g\u0127a\u017cla ta' dawn i\u017c-\u017cew\u0121 kelmiet u s-sensi li j\u0121orru mag\u0127hom jo\u0127olqu tensjoni, kuntrast, li jwassalna nibdew niffurmaw idea a\u0127jar ta' min tista' tkun Simone.", "L-g\u0127a\u017cla tal-kelma \"rokna\" mhi xejn inqas interessanti.", "G\u0127aliex mhux bilqieg\u0127da kokka?", "Jew mal-\u0127ajt?", "G\u0127all-kuntrarju ta' kantuniera (li g\u0127andha implikazzjonijiet o\u0127rajn), rokna mag\u0127mula biex tostor, fiha titfa' dak li ma tridx, tgeddes u ta\u0127bi.", "Il-fatt li \"bilqieg\u0127da\" wkoll jurina kemm g\u0127adda \u017cmien.", "Imbag\u0127ad, ilkelma \"wa\u0127da\" hi s-si\u0121ill ta' din ix-xbieha li fassalna ta' Simone.", "Ma g\u0127andna l-ebda dubju mill-istat solitarju ta' Simone li jispikka f'kuntrast mal-passat aktar kulurit.", "Spunt mill-poe\u017cija \"Simone!", "Simone!\" iwassalna biex nirriflettu fuq ir-repetizzjoni tal-kliem \u2013 jekk \u0127dejn xulxin, epi\u017cewski; jekk fil-bidu tal-versi, anafora; jekk fl-a\u0127\u0127ar epifora u l-bqija \u2013 tkun ripetuta bi skop.", "Fil-ka\u017c ta' epi\u017cewski, daqskemm meta g\u0127andna ripetizzjonijiet o\u0127rajn, il-kelma tkun ripetuta biex jisseddaq argument jew sentiment partikolari.", "Li na\u0127sbu fuq x'seta' nkiteb differenti, ng\u0127idu a\u0127na li ma ntu\u017catx epi\u017cewski, jg\u0127inna napprezzaw il-kitba kif inhi, dak li qed isawwarha, u g\u0127aliex.", "Ji\u0121ifieri tajjeb nistaqsu lilna nfusna l-oppost: li kieku l-poeta/poetessa m'u\u017cawx din ilkelma, x'effett kien ikollna?", "Dan jg\u0127inna nag\u0127rfu l-importanza, l-impatt tal-effett tal-fatt li ntu\u017ca l-kliem li u\u017ca.", "Fil-poe\u017cija \"Bejn tnejn\" ta' Simone Galea (2011, p. 54) b\u0127alma tag\u0127mel fil-poe\u017ciji kollha li qeg\u0127din fl-a\u0127\u0127ar taqsima tal-ktieb tag\u0127ha, tiddjaloga permezz tal-poe\u017cija nnifisha ma' poe\u017ciji o\u0127ra.", "u jiena na\u0127bi wi\u010b\u010bi bejn idejja,", "imxennaq s\u0127i\u0127", "li n\u0127oss jitlieg\u0127eb, misterju\u017c bla jidher, ir-ri\u0127", "Galea titlaq mill-poe\u017cija \"Bejn\" i\u017cda matul il-poe\u017cija tu\u017ca kliem, lessiku tipiku, ta'", "Vella; kliem li jirrikorri kemm-il darba fil-kitbiet tieg\u0127u.", "Hekk, tidwi d-diskors ta' Vella permezz tal-g\u0127a\u017cla tal-lessiku b\u0127al \"ri\u0127,\" \"kuluri\" u \"g\u0127ajjien\", anke jekk Vella ju\u017cahom f'kuntest differenti minn dan.", "L-iktar \u017cew\u0121 kelmiet qawwija f'dan is-sens huma \"ri\u0127\" u \"erwie\u0127.\"", "Minbarra ddrabi kollha li jissemma r-\"ri\u0127\" matul il-poe\u017cija, fl-a\u0127\u0127ar tag\u0127laq il-poe\u017cija bilfra\u017ci \"Qoffa Ri\u0127.\"", "Fil-fatt, \"Qoffa ri\u0127\" (2000, p. 310-1) hija l-a\u0127\u0127ar \u0121abra ta' poe\u017ciji ta' Vella ppubblikata fl-1985.", "Hi wkoll poe\u017cija fl-istess \u0121abra.", "G\u0127alhekk permezz ta' din il-fra\u017ci ji\u017cdied saff ie\u0127or ta' qari, dak intertestwali.", "Hemm ukoll illog\u0127ba bejn ir-\"ri\u0127\" u r-\"ru\u0127\"; il-kelma \"ru\u0127\" li tidwi l-kelma \"ri\u0127\" u vi\u010bi-versa, Galea tu\u017caha fil-plural.", "B\u0127alm'g\u0127amlet Galea bil-versi ta' Vella, fin-\u00ad\u2010novella \"\u0126ars\" ta' Immanuel Mifsud (2008, p. 75-6), Mifsud iwessa' l-\u0127arsa ta' din in-novella billi ju\u017ca l-epigrafu millpoe\u017cija ta' Dun Karm.", "Interessanti l-varjazzjonijiet lingwisti\u010bi: \"waqa' l-frisk\" u \"jiffriska.\"", "Varjazzjoni b\u0127al din tippermetti nuqqas ta' ripetizzjoni, i\u017cda idea marbuta mal-istess kun\u010bett.", "Ottubru u di\u0121\u00e0 donnu beda jaqa' l-frisk.", "G\u0127all-inqas fis-sieg\u0127a ta' filg\u0127odu, fil-ftu\u0127 tal-pjazza, di\u0121\u00e0 beda jiffriska sew, aktar u aktar jekk tkun liebes komma qasira.", "Tawwal g\u0127onqu biex minn \u0121ol-karozza j\u0127ares lejn it-tieqa jara jilma\u0127x xi dawl.", "Taqtg\u0127u b'sikkina.", "\u0126a nistenna ftit ie\u0127or.", "Issa npejjep dan u jekk ma jidher xejn in\u010bempel.", "Ir-radju kemm kemm jinstema': Abba, Dancing Queen.", "Dan kien \u017cmien.", "Dak kien \u017cmien meta konna mmorru ni\u017cfnu.", "Kien i\u017c-\u017cmien meta ommu kienet dejjem tibki tarah die\u0127el f'nofs ta' lejl.", "U dejjem tibki g\u0127ax ma kienx ja\u0127dem, \u0127lief daqqa 'l hawn u daqqa 'l hemm.", "U dejjem tibki g\u0127ax ma riedx jazzetta, isib xi xebba tal-galbu, jin\u0121abar mag\u0127ha, ji\u017c\u017cew\u0121u, ikollhom it-tfal.", "B\u0127alma g\u0127amlu ku\u0121inietu kollha.", "Anki Grace, avolja Grace ja\u0127asra mhix sabi\u0127a, anki Grace i\u017c\u017cew\u0121et.", "U dejjem tibki g\u0127ax ma baqax imur il-knisja, lanqas il-\u0126add, lanqas g\u0127all-pra\u010bett tal-\u0126add.", "Sa\u0127\u0127a missieru, meta kien g\u0127adu \u0127aj, ma kienx imur min\u0127abba l-interdett, imma issa dak kien g\u0127adda, issa l-1977.", "Kienet tibki g\u0127ax tarah tbieg\u0127ed minn Alla u donnu li g\u0127alxejn kienet titolbu lil \u0120es\u00f9 Sagramentat, g\u0127ax dat-tifel \u0127are\u0121 \u0127a\u017cin, \u0127are\u0121 ma j\u0127obbx il-Bambin u lill-Madonna.", "U g\u0127alhekk baqg\u0127et tittama li xi darba dat-tifel jara d-dawl, id-dawl ma iddielu qatt.", "Sa issa g\u0127adu miexi fid-dlam, sa snin twal wara li mietet b'qalbha maqsuma.", "Ta' min nas\u0127bu fuq l-u\u017cu ta' kliem b\u0127ala sentenza, ji\u0121ifieri kliem b\u0127al \"xejn,\" \"dlam,\" u \"sigarett\" li jaqtg\u0127u wa\u0127du b'ittra kapitali u punt, daqslikieku kien sentenza s\u0127i\u0127a.", "X'qed jissu\u0121\u0121erixxi dan il-kliem?", "X'g\u0127andu spe\u010bjali iktar minn kliem ie\u0127or?", "X'impatt qed i\u0127alli?", "Minn \"Kien i\u017c-\u017cmien\" sa \"kollha\" ju\u017ca diversi kelmiet li permezz tag\u0127hom jidwi ddiskors ta' ommu; kliem b\u0127al \"jazzetta,\" u \"tal-galbu\".", "Anke s-sekwenza tal-\u0121rajjiet tixhed l-ideal tal-omm: l-ewwel ji\u017c\u017cew\u0121u, imbag\u0127ad wara jkollhom it-tfal.", "Imbag\u0127ad, kliem b\u0127al \"Bambin\" jurina l-mod kif l-omm kienet tittratta lill-iben, ji\u0121ifieri qisu g\u0127adu tifel u kwa\u017ci kwa\u017ci mhux qed tirrealizza li kiber.", "Anke r-rima ta' \"\u0127a\u017cin\" ma' \"Bambin\" tissu\u0121\u0121erixxi diskors sempli\u010bi u infantili imma li f'dan il-kuntest ifisser \u0127afna.", "Hekk wie\u0127ed irid jifhem l-importanza li niflu u ng\u0127arblu kull kelma ming\u0127ajr ma nfettqu \u017c\u017cejjed.", "Il-kliem innifsu u l-g\u0127a\u017cla konxja tieg\u0127u g\u0127andu pi\u017c li je\u0127tie\u0121 li ni\u017cnuh.", "Il-kliem onomatopejku jimita l-\u0127sejjes li nisimg\u0127u madwarna fid-dinja; joffri esperjenza akustika.", "\u010aertu kliem hu iktar onomatopejku minn ie\u0127or.", "Ng\u0127idu a\u0127na qa\u0127qa\u0127 g\u0127al meta xi \u0127add jisg\u0127ol hi iktar qrib tal-\u0127oss li jag\u0127mel xi \u0127add li jisg\u0127ol fid-dinja minn \u010bap\u010bap g\u0127all-\u0127oss ta' \u010bap\u010bip fid-dinja.", "Meta l-kliem onomatopejku jkun u\u017cat f'poe\u017cija jag\u0127mel \u0127oss ikbar, i\u0127alli effetti partikolari li ta' min ninnutawhom.", "B'rabta ma' dan, insibu d-diskors ta' Friggieri dwar \"il-\u0127ila ta' \u010bertu kliem li bil-\u0127sejjes tieg\u0127u jirriprodu\u010bi l-azzjoni jew il-\u0127oss li lkliem jirrappre\u017centa; \u0127oss lingwistiku li jimita \u0127oss naturali, 'il barra mil-lingwa; ilqbil bejn il-\u0127oss u l-kelma u t-tifsira tal-kelma.\" (2000, p. 523)", "Il-verbi bis-sekwenza 1212 jinqasmu fi tnejn: xi w\u0127ud huma onomatopej\u010bi, u o\u0127rajn huma iterattivi.", "Fil-fatt, Ullman jaqsamhom b'dan il-mod; fuq na\u0127a jg\u0127idu li g\u0127andna l-verbi onomatopej\u010bi primarji b\u0127al qa\u0127qa\u0127 u fuq in-na\u0127a l-o\u0127ra l-verbi onomatopej\u010bi sekondarji b\u0127al mesmes.", "Tal-a\u0127\u0127ar, jg\u0127id Ullman, ma jroddux esperjenza akustika i\u017cda wa\u0127da movimentali.", "Biex nidentifikaw kelma onomatopjeka fil-Malti, tajjeb in\u0127arsu lejn is-sura tag\u0127ha.", "Ng\u0127idu a\u0127na diversi kliem onomatopejku fil-Malti hu verb kwadriltiteru, b\u0127al pa\u010bpa\u010b, qa\u0127qa\u0127, u sefsef.", "Imma mhux il-verbi kwadrilitteri biss huma onomatopej\u010bi; ng\u0127idu a\u0127na a\u010b\u010b\u00f9, \u0127a\u0127a, xpla\u0127\u0127, trinn trinn, xpluff u blumm, biex inkunu semmejna ftit.", "Kif qed ninnutaw, il-kliem onomatopejku jintrabat ma' \u0127sejjes li jag\u0127mlu n-nies b'\u0121isimhom, li jag\u0127mlu l-annimali, li jag\u0127mlu l-istrumenti, u li jag\u0127mlu o\u0121\u0121etti o\u0127ra, fost l-o\u0127rajn.", "Mary Meilak, mag\u0127rufa g\u0127all-u\u017cu ta' kliem onomatopejku, fil-poe\u017cija \"Bott fit-triq\" (1945, p. 36) tu\u017ca l-\u0127oss \"gro\" ripetut g\u0127al kemm-il darba biex tirreplika l-\u0127oss li jag\u0127mel il-bott fid-dinja.", "Il-puntini qabel il-\"gro\" jixhdu li dan il-\u0127oss \u0121ej minn qabel \u2013 hu bott li qed jitrembel u ma' kull trembila jag\u0127mel dan il-\u0127oss.", "Bla saqajn u 'l fuq u 'l isfel", "Tiela' u nie\u017cel b\u0127al mekkuk,", "Mir irmiek bla jdejn kien donnu, Mank ma\u017c-\u017cibel ma xe\u0127tuk!", "Isma' \u0127ej, il-mar\u010b tad-Do!", "Fil-poe\u017cija \"Da\u0127q\" (1945, p. 88) permezz ta' \"\u0126a\u0127-\u0127a\u0127-\u0127aj!\u2026\" Meilak tirreplika l\u0127oss tad-da\u0127q; \u0127oss li g\u0127alih nu\u017caw kliem differenti b\u0127al \"\u0127a\u0127a\" jew \"\u0127a\u0127 \u0127aj.\"", "Din is-sekwenza onomatopejka tixhed l-isem tal-poe\u017cija stess.", "\u0126a\u0127-\u0127a\u0127-\u0127aj!", "\u0126a\u0127-\u0127a\u0127-\u0127aj!", "\u0126a nsa\u0127\u0127u d-demm,", "\u0126a\u0127-\u0127a\u0127-\u0127aj!", "Dment il-kus \u0121mielu G\u0127ax i\u017c-\u017cejt dalwaqt jintemm!", "Il-poe\u017cija \"int tibki Mar? \u2013 g\u0127alik g\u0127ax na\u0127seb li iva\" ta' Simone Inguanez (2005, p. 86), g\u0127all-kuntrarju ta' dawk ta' Mary Meilak, hi poe\u017cija kontemporanja.", "int tibki Mar meta jfarfru l-fjuri \u2013 mg\u0127aw\u0121in ta\u0127t in-nida u d-dlam tax-xemx nie\u017cla tg\u0127a\u0121\u0121el?", "tibki Mar meta r-ramla ttir u jersaq il-mew\u0121 jitkaxkar jitkarkar \u2013 g\u0127aliha g\u0127alxej' u jikxef l-arzell iggranfat?", "int tibki g\u0127id meta jisktu", "il-passi barra g\u0127addejjin u nersqu qrib u tismag\u0127ni nofs wi\u010b\u010bi jid\u0127aq nofs jokrob?", "inti tibki Mar tibki int", "tog\u0127rokli dahri u t\u0127oss qalbi t\u0127abbat?", "tibki int g\u0127id meta nieqfu \u2013 la ng\u0127ejjew nid\u0127qu u nin\u017clu t-tara\u0121 ni\u0121ru \u0127afjin", "b\u0127almin prova jemmen li dara?", "G\u0127alkemm m'g\u0127andniex kliem onomatopejku, hawnhekk g\u0127andna kliem li jimplika \u0127oss.", "Il-kelma \"tibki\" \u0121\u0121ieg\u0127lna na\u0127sbu fl-ilfiq, fil-\u0127sejjes li wie\u0127ed jag\u0127mel meta jibki.", "Il-verbi kwadrilitteri \"jitkaxkar\" u \"jitkarkar\" it-tnejn li huma jimplikaw \u0127oss \u2013 \u0127oss li hu kemxejn simili i\u017cda fl-istess waqt hemm elementi simili wkoll.", "Li tu\u017ca \u017cew\u0121 verbi kwa\u017ci l-istess wara xulxin jurina burdati differenti tal-mew\u0121, imma li huma simili, g\u0127ax \u0127er\u0121in mill-istess mew\u0121.", "Hawnhekk anke n-nom plural \"passi\" jimplika \u0127oss u dan il-\u0127oss ikompli ji\u0121i kkonsolidat mill-verb \"tismag\u0127ni.\"", "Dan g\u0127all-kuntrarju ta' \"\u0127afjin\" lejn l-a\u0127\u0127ar talpoe\u017cija; anke jekk timxi \u0127afi tkun qed tpassi wkoll, tkun qed tag\u0127mel dan bla \u0127oss.", "Ilverb \"jokrob\" g\u0127alkemm mhux jimita l-\u0127oss tal-krib, qed jirreferi g\u0127all-\u0127oss ta' \"krib\" li jsir fid-dinja.", "L-istess \"nid\u0127qu\"; g\u0127alkemm m'g\u0127andniex kelma onomatopejka, il-verb stess jimplika il-\u0127oss tad-da\u0127q u jevoka l-element sensorju tassmig\u0127.", "Iktar 'il quddiem, il-verb l-istess verb jinbidel fl-ewwel persuna plural u g\u0127alhekk id-da\u0127q hu frott il-kompli\u010bit\u00e0; jista' jimplika li d-da\u0127q qed jinstema' iktar.", "Il-verb \"t\u0127abbat\" jevoka \u0127oss, daqskemm hu verb iterattiv.", "F'din il-poe\u017cija, il-\u0127sejjes mhux biss jispikkaw fihom infushom, imma jispikkaw iktar f'kuntrast man-nuqqas ta' \u0127sejjes.", "Barra minn hekk, il-kliem onomatopejku jew ilkliem li j\u0127alli effett akustiku, mhux biss im\u0127addem fil-poe\u017cija, imma anke fil-pro\u017ca.", "Fin-novella \"Ir-ra\u0121el li waqag\u0127lu l-mobile fil-loki\" ta' Clare Azzopardi (2006, p. 59)", "Bertu jid\u0127ol ipixxi.", "Filwaqt li jkun qed itella' l-ku\u017cakk bl-istess kalma li jtella' lfurketta mbur\u0121ata minn \u0121ot-ta\u0121en g\u0127al \u0121o \u0127alqu, tinqata' l-bozza talkamra tal-banju.", "Jin\u0127asad.", "U jaqag\u0127lu l-mobile mill-but tal-\u0121akketta fil-loki.", "Fl-istess \u0127in li l-mobile ta' Bertu jag\u0127mel xpluff fi flett numru 2, fi flett numru 1 Karla twer\u017caq.", "Hekk ismag\u0127ha:", "U fl-istess \u0127in li Karla twer\u017caq, fi flett numru 3 Marjo jg\u0127ajjat, \"istja Mer!\"", "Fis-sitta ta' filg\u0127axija.", "Istja Mer!", "L-ewwel mobile dam g\u0127andu sitt xhur.", "It-tieni mobile erbg\u0127a.", "Kollha waqg\u0127ulu fil-loki.", "Kollha waqg\u0127ulu mill-but ta' l-istess \u0121akketta.", "Kull darba kellu jda\u0127\u0127al idu fl-ilma mdardar bil-pip\u00ec (mank \u0121ietu f'mo\u0127\u0127u jifflaxxjah qabel) ji\u0121bor il-mobile li jkun \u0121a miet u jidfnu fuq qalbu fil-landa ta\u017c-\u017cibel.", "Karla kienet ilha li xtrat il-ktieb ta' stejjer qosra ta' Djuna Barnes minn meta x-xemx telg\u0127et u dde\u010bidiet li ma tin\u017cilx.", "Kienet \u0127aditu r\u0127is \u0127afna.", "\u0126amsin \u010bente\u017cmu kollox \u2013 daqs cappuccino jbaqbaq blim\u0127abba.", "U kien g\u0127adu \u0121did fjamant \u2013 daqs \u0127ajjitha.", "Kienet g\u0127adha qatt ma fet\u0127itu g\u0127ax kienu nfet\u0127u bi\u017c\u017cejjed kotba dak is-sajf.", "Issa kienet bdiet die\u0127la l-\u0127arifa u l-ktieb kien nixef sew mill-g\u0127araq jinten tas-sajf.", "G\u0127alhekk \u0127asset li kien wasal \u017cmienu.", "Hi u tqalleb il-ktieb, waqa' envelowp minn qalb il-pa\u0121ni.", "Fuqu kellu miktub, JEKK JISMEK KARLA TIFT\u0126UX.", "Mill-bidu nett il-kelma \"pixxi\" \u2013 li g\u0127all-bidu jaf ta\u0127sad lill-qarrej \u2013 timplika l-\u0127oss li wie\u0127ed jag\u0127mel fid-dinja permezz tal-konsonanti \"x\" imtennija.", "L-azzjoni deskritta f'dettall fil-paragrafu \"Filwaqt \u2026 loki\" hi kkonsolidata mill-kelma \"Xpluff.\"", "Din il-kelma onomatopejka, wa\u0127edha, to\u0127loqilna tbissima \u2013 hi kelma wa\u0127da li qed tirreplika \u0127oss u li permess tag\u0127ha s-sitwazzjoni qed titwaqqa' g\u0127a\u010b-\u010bajt.", "Daqshekk hu qawwi l-effett ta' kelma wa\u0127da.", "L-effett tal-kelma ji\u0121i intensifikat millfra\u017ci \"jag\u0127mel xpluff\" \u2013 fra\u017ci li tin\u0127ass infantili.", "L-u\u017cu tal-kelma \"xpluff\" f'kuntest \u0121did, i\u0127alli l-istess effett \u2013 ta' ridikola\u0121ni u \u017cufjett \u2013 b'teknika differenti.", "Il-kakofonija ta' \u0127sejjes tkompli ti\u0121i intensifikata mill-verb twer\u017caq, mill-e\u017cemplifikazzjoni tal-verb \"twer\u017caq\" permezz ta' g\u0127ajta twila rappre\u017centata minn ittra wa\u0127da mtawla, u millqofol li jil\u0127aq id-diskors dirett \"istja Mer!\"", "Dawn il-\u0127sejjes g\u0127alkemm huma katina \u2013 kull \u0127oss hu differenti minn ta' qablu, daqskemm kull \u0127oss iwassal g\u0127al ta' qablu.", "Il-verb \"jifflaxxjah\" ifakkarna fil-kelma \"pixxa\" \u2013 i\u017c-\u017cew\u0121 xejiet iservu ta' tfakkira, ta' x'wassal g\u0127al katina ta' \u0127sejjes, g\u0127ajjat u storbju.", "U l-kelma \"cappuccino\", kelma li tirreferi g\u0127al o\u0121\u0121ett komuni li tant hu komuni li hu deskritt b\u0127ala \"r\u0127is \u0127afna\", ting\u0127ata qawwa \u0121dida mill-verb \"ibaqbaq\" \u2013 kelma li timplika \u010berta intensit\u00e0, tant li biex qed ibaqbaq?", "Bl-im\u0127abba.", "Peress li poe\u017cija tinkiteb primarjament biex tinqara, ma ninsewx illi biex kelma tkun poetika, akustikament sabi\u0127a, mhux ne\u010bessarjament tkun onomatopejka.", "Hemm tekniki o\u0127ra li jit\u0127addmu biex irendu l-poe\u017cija smig\u0127 sabi\u0127 (rima, alliterazzjoni, tul ta' sillabi differenti \u2026 ) jew mhux (assonanza, konsonanza, dissonanza, kakofonija u lbqija).", "L-istess f'silta pro\u017cajka, hemm effetti o\u0127ra akusti\u010bi li jistg\u0127u jin\u0127olqu b'tekniki b\u0127ad-diskors dirett.", "Il-lessiku u t-tema: id f'id?", "Il-lessiku jista' jurina x'inhi t-tema.", "Il-lessiku jista' qabelxejn jindikalna jekk poe\u017cija hix monotematika jew politematika.", "Dwar il-poe\u017ciji ta' Briffa, Friggieri (2000) jikteb li \"St\u0127arri\u0121 xjentifiku ta' din ixxe\u0127ta juri, fost l-o\u0127rajn, li Ru\u017car Briffa huwa poeta monotematiku li jis\u0127aq il-\u0127in kollu fuq is-sens ta\u017c-\u017cmien b\u0127ala qawwa qerrieda fuq is-sens tal-ispazju b\u0127ala dimensjoni fi\u017cika tan-niket individwali, it-tnejn espressjoni ta' diqa u solitudni\" (p. 413) Ilpoe\u017cija \"Wa\u0127di\" (p. 78-9) hi e\u017cempju \u010bar ta' dan (ara wkoll \"Wa\u0127dieni\", \"Il-Kotra u Jien\", \"Wa\u0127di (Varjazzjoni)\" ta' Briffa stess.", "Wa\u0127di tlajt l-g\u0127oljiet \u0127adrana, wa\u0127di n\u017cilt qalb il-widien, wa\u0127di, wa\u0127di, wa\u0127di, dejjem wa\u0127di l-ib\u0127ra fraqt, meg\u0127jun ma' mkien.", "Ma \u010b\u0127adt qatt is-sliem ta' \u0127biebi, imma s-sliem waqaf mat-triq, g\u0127aliex \u0127add ma ried jissokta, kul\u0127add bih g\u0127amel id-diq.", "\u0126sibt g\u0127al \u017cmien illi l-Im\u0127abba se tressaqni lejn il-G\u0127an, imma f'nofs it-triq imwieg\u0127ra birdet, bidlet mas-ser\u0127an.", "Wa\u0127di kont x\u0127in dell il-Hena g\u0127al xi \u017cmien qed jersaq rajt, \u0127add ma qasam id-diq mieg\u0127i x\u0127in jitbieg\u0127ed id-dell rajt.", "Il-lessiku g\u0127alhekk jista' jg\u0127inna biex nidentifikaw tema.", "Jekk l-g\u0127alqa lessikali ta' poe\u017cija tkun marbuta, ng\u0127idu a\u0127na man-natura, jista' jag\u0127ti l-ka\u017c li t-tema tal-poe\u017cija tkun in-natura (ara wkoll \"Lill-Farfett\" ta' Ru\u017car Briffa, \"Il-Bilbla\" ta' \u0120or\u0121 \u017bammit u \"L-G\u0127asfur\" ta' Ninu Cremona, fost diversi poe\u017ciji ta' Anton Buttigieg).", "Madankollu, jista' jkollna poe\u017ciji li ju\u017caw kliem marbut man-natura, i\u017cda li t-tema tag\u0127hom ma tkunx in-natura; ma jkunux qed ju\u017caw dak il-kliem biex jitkellmu fuq innatura.", "Il-kliem marbut man-natura aktarx iservi b\u0127ala metafora, xbiha g\u0127al xi \u0127a\u0121a iktar profonda.", "Poe\u017ciji interessanti huma dawk ta' Anton Buttigieg \u2013 il-poeta tannatura \u2013 li ju\u017ca l-annimali/elementi naturali, i\u017cda f'numru minnhom dawn iservu ta' allegorija, ng\u0127idu a\u0127na \"Il-Mewt tas-Sie\u0127ba\" fejn il-melvizz u l-melvizza huma hu u l-mara tieg\u0127u li \u0127allietu.", "Hekk ukoll jista' jkollna poe\u017cija li l-lessiku, ir-re\u0121istru u ttema tag\u0127ha jmorru id f'id, jista' kollha poe\u017ciji li jisselfu lessiku minn g\u0127alqa lessikali partikolari u allura jiffurmaw re\u0121istru li mhux ne\u010bessarjament ikun it-tema.", "Il-poe\u017cija \"Dik il-bi\u010b\u010ba fuq Pjanu - Zbigniew Preisner: 'G\u0127axar Bi\u010b\u010biet \u0126fief g\u0127allPjanu'\" ta' Immanuel Mifsud (2001, p. 82) tag\u0127mel dan; minkejja li ju\u017ca xbihat me\u0127uda min-natura, it-tema mhix strettament in-natura.", "X\u0127in nisma' dik il-bi\u010b\u010ba fuq il-pjanu f'idejja jibdew jift\u0127u \u0127afna fjuri, i\u0127arsu kull kulur u jitbissmuli.", "X\u0127in nisma' dik il-bi\u010b\u010ba fuq il-pjanu in\u0127oss il-ba\u0127ar \u0127iere\u0121 minn g\u0127ajnejja, u jo\u0127ro\u0121 kalm, u blu, u ming\u0127ajr mew\u0121a.", "X\u0127in nisma' dik il-bi\u010b\u010ba fuq il-pjanu madwari jibda nie\u017cel qtar ix-xita, u jikber il-\u0127axix mad-dawra kollha, u to\u0127ro\u0121 tfu\u0127 ir-ri\u0127a tal-\u0127amrija.", "Iss' g\u0127idli ftit: xi jkun qed ji\u0121ri lilek x'\u0127in tisma' dik il-bi\u010b\u010ba fuq il-pjanu?", "Hawnhekk Immanuel Mifsud ju\u017ca kliem li jirreferi g\u0127ad-dinja naturali: \"fjuri\", \"ba\u0127ar\", \"mew\u0121a\", \"xita\", \"\u0127axix\", \"\u0127amrija.\"", "Varjant tal-kelma \"ba\u0127ar\" u l-kelma \"\u0127axix\" insibuhom ukoll fil-poe\u017cija \"\u0126biebi.\"", "Il-pre\u017cenza ta' lessiku komuni f'poe\u017ciji minn perijodi differenti tindikalna \"\u2026 bejn i\u017c-\u017cew\u0121 eri hemm diversi punti konver\u0121enti, li huma komuni u li fuq kollox qatt ma naqsu mil-letteratura miktuba f'Malta\" (Mifsud, \"Fili\"; ara l-kummenti dwar l-elementi naturali fil-poe\u017ciji ta' Daniel Massa, Achille Mizzi u Joe Friggieri).", "Madankollu, it-tema ma nistg\u0127ux ng\u0127idu li hi n-natura.", "Dawn l-elementi naturali kollha qed jo\u0127olqu imma\u0121ni li permezz tag\u0127ha nesperjenzaw u nimma\u0121inaw episodju partikolari deskritt permezz tal-poe\u017cija nnifisha.", "G\u0127aldaqstant, it-temi ta' din il-poe\u017cija nistg\u0127u ng\u0127idu li huma lmemorja, il-we\u0121g\u0127a, l-intimit\u00e0 u l-esperjenza.", "Id-diskors dwar il-fjuri jifjorixxi.", "Il-fjura jista' jkollha tifsira litterali; i\u017cda l-fjura b\u0127ala simbolu tista' tfisser affarijiet differenti.", "Daqskemm tista' tirrappre\u017centa l-parti tal-mara, tista' wkoll tissimbolizza element ta' fer\u0127 jew ta' niket.", "Fil-poe\u017cija \"Niftakar\" ta' Anton Buttigieg, it-tismija tal-fjura (u varjanti tag\u0127ha \"\u017cahar\" u \"ward\") to\u0127loq kuntrast minn innifisha; hemm il-fjuri li qed jissimbolizzaw il-fer\u0127 fittie\u0121 (ara wkoll \"Ephithalamion\" ta' Karmenu Vassallo u \"Epithalamion\" ta' Ru\u017car Briffa) u fuq in-na\u0127a l-o\u0127ra (l-istess) fjuri li qed jirrappre\u017centaw in-niket fil-funeral.", "Mill-isem tal-fjuri fi\u017c-\u017cew\u0121 partijiet tal-poe\u017cija to\u0127ro\u0121 it-tensjoni li tqanqal fil-qarrej dieqa ikbar.", "Fil-ka\u017c ta' Romanti\u010bi, tajjeb nirrikonoxxu li l-ambjent huwa tar\u0121a biex il-poeta jirrifletti fuq affarijiet o\u0127ra.", "Anton Buttigieg, interessanti f'dan is-sens, g\u0127ax laqqamnieh \"il-poeta tan-natura\" g\u0127alkemm ma jfissirx li kiteb fuq hekk biss.", "IrRomanti\u010bi\u017cmu kien moviment li apprezza s-sbu\u0127ija tan-natura; hu l-moviment li rritorna lejn in-natura u l-\u0121enesi tal-istorja.", "Kull element kien ikkunsidrat mog\u0127ni b'sensibbilt\u00e0 li t\u0127oss u ta\u0127seb.", "Dan ma jfissirx li kull poeta/poetessa ttrattaw it-tema tal-ambjent bl-istess mod imma kien hemm sentiment komuni.", "Poe\u017cija li tg\u0127inna nirriflettu fuq in-natura b\u0127ala tar\u0121a li twassal il-poeta jirrifletti fuq affarijiet o\u0127rajn hija \"Inti ma Tar\u0121ax\" ta' Dun Karm (1980, p. 311).", "Kollox jar\u0121a': tar\u0121a' l-\u0127dura", "Fuq l-inxif minn tal-\u0127arifa;", "Tar\u0121a' x-xemx fuq in-nies ma\u0127qura", "Wara x-xita, wara l-bard; Tar\u0121a' tfu\u0127 \u017ciffa \u0127afifa Qalb ir-rimi, qalb il-ward.", "Kollox jar\u0121a'; i\u017cda minn qabrek", "Int ma tar\u0121a', j'omm g\u0127alija;", "Da\u0127ket fommok, kelmet sabrek", "G\u0127ebu mieg\u0127ek f'art l-imwiet; Tal-im\u0127abba, tal-mog\u0127drija", "Qatt ma jer\u0121g\u0127u l-\u0127lewwiet.", "Hawnhekk in-natura, u allura l-kliem li bih qed jirreferi g\u0127an-natura jservu ta' spunt biex Dun Karm jirrifletti fuq il-\u0127ajja nnifisha.", "Hemm paragun bejn l-elementi naturali: il-\u0127dura, il-\u0127arifa, ix-xemx, ix-xita, il-bard, i\u017c-\u017ciffa, ir-rimi, il-ward, lessiku mag\u0127\u017cul mid-dinja naturali biex je\u017cemplifika t-ti\u0121did, u ommi li mietet u mhux se tirritorna.", "I\u017c-\u017cew\u0121 poe\u017ciji li jmiss g\u0127andhom kwa\u017ci l-istess isem.", "Minkejja li fihom hemm lisem tal-belt \"Londra\", x'hemm differenti bejniethom?", "X'forom tal-kelma \"Londra\" qed jintu\u017caw fi\u017c-\u017cew\u0121 poe\u017ciji?", "Xi rwol g\u0127andha Londra fil-bqija ta' kull poe\u017cija?", "Mill-kliem li ju\u017caw, x'ton u burdata jidher li g\u0127andhom?", "London by night, il-gozz \u0127wejje\u0121, il-kartun li rajt; il-ftit kliem bis-sens, l-ispirtu, li smajt; il-\u0127alfa sigrieta li \u0127lift li qatt ma ner\u0121a' nag\u0127mel London by night.", "Landin ta\u010b-\u010bajt, li t\u0127allik ixxomm l-alko\u0127ol ta' mnifsejha baj", "li t\u0127allik tisker bil-kes\u0127a ta\u0127t \u0127ajt; li meta ssej\u0127ilha tinjorak u tibqa' fejn bqajt.", "Landin orrajt.", "Issa jien qieg\u0127ed hawn ta\u0127t das-saqaf inserra\u0127 mal-\u0127ajt; u dawk l-u\u010bu\u0127 imgerfxin saru attrazzjonijiet \"Londra\" ta' Claudia Gauci", "Inqbadna f'\u0127in stramb f'dil-lukanda tnieg\u0127es ta\u0127t sema serju, xejn \u0121did imm'g\u0127adni ma drajtux.", "In\u0127ossu jimlieni, irid jid\u0127ol fejni, jintelaq fuqi, jimla l-kamra, jifnini.", "Nassorbi kollox morsa ma' rasi u n\u0127allih idur f'\u0127alqi, qares bla lewn.", "L-emikranja tintrass ma' \u0121binek irritat id-do\u010b\u010ba \u0127amalla tinkini fuq in-na\u0127a l-o\u0127ra tal\u0127ajt l-ambulanzi jwer\u017cqu ma jiqfux lament twil gri\u017ca\u0127dar skur.", "Nixref mit-tieqa bla storbju u l-mewt ta\u0127sadni.", "Nixtieq g\u0127adu sieg\u0127a ilu mieg\u0127ek fis-s\u0127ana nomog\u0127odu panina mal-kaf\u00e8 u nitwennsu mal-\u0127olm ir\u0127is tag\u0127na.", "Fittex qum u g\u0127idli li ming\u0127ajrek \u0127ajtek tiswied", "fuq London by night. li trid tarani f'kull kamra ta' darek", "li ming\u0127ajri kollox stunat u tib\u017ca'", "li dal-gri\u017c indelibbli se jid\u0127ol f'g\u0127ajnejk u jisfrundak.", "Illejla \u0127ares sew lejja, be\u0127siebni npitter xofftejja \u0127omor.", "Tridx nixjie\u0127u u mmutu fl-istess \u0127in?", "I\u017c-\u017cew\u0121 poe\u017ciji jitkellmu fuq esperjenza ta' Londra.", "Imma fil-poe\u017cija ta' Grima, l-u\u017cu tal-kelma \"Landin\", ji\u0121ifieri Londra bl-Ingli\u017c miktuba b'mod fonetiku Malti, tag\u0127tina x'nifhmu li qed jg\u0127addi \u017c-\u017cmien, li qed jironizza s-sitwazzjoni biex itella' fil-wi\u010b\u010b aspetti li huma ferm iktar krudi minn \"Londra\" b\u0127ala l-belt sabi\u0127a jew ideali.", "Minna\u0127a l-o\u0127ra, fil-poe\u017cija ta' Gauci, Londra qed toffri mkien fejn hi u persuna o\u0127ra qed jaqsmu esperjenza komuni \u2013 daqskemm Londra seta' kien post ie\u0127or, seta' wkoll ma kienx, imma g\u0127ax hu Londra, din l-esperjenza, dan l-inkontru, se\u0127\u0127.", "Il-lessiku u r-re\u0121istru", "Meta na\u0127sbu fuq il-kliem tajjeb li n\u0127arsu lejh b\u0127ala parti minn katina.", "L-g\u0127a\u017cla tal-kliem flimkien tifforma dik li jg\u0127idulha g\u0127alqa lessikali; ji\u0121ifieri konxjament jew inkonxjament il-kittieb jag\u0127\u017cel li ju\u017ca kliem marbut ma' qasam partikolari biex jitkellem fuq xi \u0127a\u0121a partikolari.", "L-g\u0127alqa lessikali hi grupp ta' kliem marbut ma' qasam partikolari, ng\u0127idu a\u0127na kuluri; grupp ta' kliem li jaqsam xi \u0127a\u0121a komuni.", "L-istess b\u0127alma kliem differenti mhux ne\u010bessarjament jindika tema, hekk ukoll ir-re\u0121istru.", "Meta g\u0127andna metafora jew allegorija, ir-re\u0121istru ma jkunx it-tema.", "Meta g\u0127andna silta letterarja hemm aspetti o\u0127ra li qeg\u0127din ja\u0127dmu u li jikkontribwixxu tifsir differenti lil kliem, lil hin mit-tifsira tal-wi\u010b\u010b.", "Kitbiet li jsemmu kliem b\u0127al \"mejda,\" \"si\u0121\u0121u,\" \"surmast,\" \"librerija\" u \"g\u0127alliema\" il-lessiku tag\u0127hom jaqa' ta\u0127t ir-re\u0121istru \"skola\"; kitbiet li jsemmu kliem b\u0127al \"ma\u0127bub,\" \"qalb,\" \"valentinu,\" \"fjura,\" \"kartolina\" jaqg\u0127u ta\u0127t ir-re\u0121istru \"im\u0127abba/nuqqas ta' m\u0127abba\"; daqskemm kitbiet li jsemmu kliem b\u0127al \"pistola,\" \"nar,\" \"\u0121lied,\" \"taqbid,\" u \"mewt\" jaqg\u0127u ta\u0127t ir-re\u0121istu ta' gwerra.", "F'din il-parti mill-poe\u017cija \"Karozza.", "Dg\u0127ajsa.", "\u017biffa\" ta' Glen Calleja (2009, p. 134), li tirrifletti l-bqija tal-poe\u017cija, g\u0127andna iktar minn re\u0121istru wie\u0127ed im\u017cew\u0121a flimkien.", "F'Marzu l-lew\u017c jistenba\u0127 morr.", "Morr il-lew\u017c jistenba\u0127 f'Marzu", "Ma' \u0121urnata o\u0127ra kies\u0127a", "Mejta biex idduq sekonda s\u0127ana.", "Ri\u0127 u rwejja\u0127 ta' \u0127ob\u017c lest mo\u0127mi u xemx xejn.", "Xejn xemx u rwiefen, imma rwiefen xi \u0127a\u0121a!", "Jg\u0127addi.", "B\u0127al karozza li t\u0127alli w'rajha t-triq li tg\u0127addi minnha.", "Marzu u karozza.", "U April dg\u0127ajsa tal-qlug\u0127.", "Hawn g\u0127andna diversi gruppi ta' kliem li jaqg\u0127u ta\u0127t re\u0121isti differenti.", "\"lew\u017c\", \"morr\", \"\u0127ob\u017c\", u \"mo\u0127mi\" kollha jaqg\u0127u ta\u0127t ir-re\u0121istru tal-ikel.", "Il-kliem \"kies\u0127a\", \"s\u0127ana\", \"ri\u0127\", \"rwiefen\" u \"xemx\" kollha jaqg\u0127u ta\u0127t ir-re\u0121istru talelementi naturali.", "Il-kliem \"kies\u0127a\" u \"s\u0127ana\" jaqg\u0127u ta\u0127t ir-re\u0121istru tas-sensi, b'mod spe\u010bjali l-\u0127ass.", "\"Karozza\" u \"dg\u0127ajsa\" jaqg\u0127u ta\u0127t ir-re\u0121istru tal-in\u0121enju.", "U \"Marzu\" u \"April\" huma parti mix-xhur.", "Imma l-poe\u017cija la hi fuq l-in\u0121enji u lanqas fuq in-natura.", "Il-poe\u017cija titkellem primarjament fuq ix-xhur u l-ikel u dak kollu li jmur mieg\u0127u f'xhur differenti.", "Minkejja li qed nag\u0127mlu distinzjoni bejn pro\u017ca u poe\u017cija, id-distinzjoni bejniethom mhux dejjem skjetta.", "Id-diskors marbuta mar-re\u0121istru jissekonda dan.", "Morfolo\u0121iku, morfolo\u0121ika, morfolo\u0121i\u010bi", "Meta ng\u0127idu studju morolo\u0121iku nkunu qed infissru l-istudju tal-mod kif jinqasam u lmod kif jinbena l-kliem.", "Anali\u017ci lessikali t\u0127ares lejn il-partijiet tad-diskors u l-mod kif jinflettu jew jikkonjugaw ru\u0127hom, fost l-o\u0127rajn.", "U\u017cu ta' kelma f'temp u mhux f'ie\u0127or, f'g\u0127add u mhux f'ie\u0127or, f'\u0121ens u mhux f'ie\u0127or, tag\u0127mel differenza mhux biss g\u0127al dik is-sentenza i\u017cda g\u0127as-silta kollha.", "Ji\u0121ifieri jekk silta tu\u017ca l-verbi perfetti aktarx li qed titkellem fuq il-passat, u jekk silta tu\u017ca verbi imperfetti aktarx li qed titkellem fuq drawwa.", "Xi aspetti morfolo\u0121i\u010bi", "Saru diversi studji lessikali li jmissu aspetti morfolo\u0121i\u010bi.", "T'hawn huma xi osservazzjonijiet fuq tlieta minnhom imnebb\u0127a minn Friggieri.", "Fit-tabella t'hawn ta\u0127t identifikajt diversi aspetti morfolo\u0121i\u010bi li ta' min in\u0127arsu lejhom a\u0127na u nanalizzaw xog\u0127ol letterarju.", "\u017bgur illi dawn mhumiex l-uni\u010bi aspetti (aspetti o\u0127ra huma n-nomi fis-singular u fil-plural, il-kollettiv, l-o\u0121\u0121ett dirett u l-o\u0121\u0121ett indirett \u2026 ) u dejjem tajjeb li narawhom fid-dawl tal-kuntest.", "Biss, aspetti b\u0127al dawn, li forsi fa\u010bli ninjorawhom, jistg\u0127u jg\u0127idulna \u0127afna dwar bi\u010b\u010ba xog\u0127ol letterarja.", "In-neolo\u0121i\u017cmi", "In-neolo\u0121i\u017cmi huma kliem \u0121did; kliem ma\u0127luq aktarx min\u0127abba l-b\u017conn tieg\u0127u.", "Helene Cixous tikteb li \"\u2026 we are well aware that one knows how to fabricate neologisms; when there is a need for them, they come! \u2026\" (2014, p. 58) Xi kitbiet letterarji jo\u0127olqu l-b\u017conn ta' \u010berti kliem li jinftiehem g\u0127ax ikollu, ng\u0127idu a\u0127na g\u0127erq komuni ma' kliem li nafu, i\u017cda li jfisser affarijiet li altrimenti m'g\u0127andniex kelma (tal-inqas wa\u0127da) g\u0127alihom, m'g\u0127andniex a\u010b\u010bess g\u0127ax-xbieha/\u0127oss/sentiment u lbqija li jo\u0127olqu, jissu\u0121\u0121erixxu jew jevokaw.", "In-neolo\u0121i\u017cmi jistg\u0127u jin\u0127olqu fuq mudelli ta' kliem Semitiku i\u017cda dan hu pro\u010bess iktar ristrett.", "Fil-ka\u017c tal-kwadrilitteri, Manwel Mifsud jikteb li dan il-pro\u010bess m'g\u0127adux ji\u0121i m\u0127addem mill-poplu, \"tant li dawk il-ftit verbi kwadrilitteri s\u0127a\u0127 iffurmati ri\u010bentement b'dan il-pro\u010bess jinstabu l-aktar fil-letteratura, ng\u0127idu a\u0127na qanpen fil-poe\u017cija ta' Mario Azzopardi Assedju- Stil 1967\" (2010, p. 17)", "Fil-poe\u017cija-e\u017cempju li \u0121ejja, \"EX-VOTO - tini. sib. trid. dawwal. armi.\" ta' Glen Calleja (2014, p.15-20), nidentifika n-neolo\u0121i\u017cmi, nesponi kif issawru u nsaqsi dwar l-effett tag\u0127hom.", "trid tibda mawrietek fis-salott tar-Re\u0121im", "trid tag\u0127raf, b'xag\u0127rek quddiem g\u0127ajnejk, xi jfissru \u010berta tkaken u t-toqol tal-pass fejn u kif u g\u0127al min jaqg\u0127a w jieqaf u xi j\u0127alli wara dahru trid titg\u0127allem taqra l-isdra immedaljati trid tmissilhom bi\u017clejhom imqajjma minn fuq il-flokk biex jift\u0127u kamra kliem protett", "trid tmiss l-ilma u ssel\u0121u u to\u0127loq g\u017cejjer t'ambjent naturali pristin", "safi, dik il-kelma li ridt", "Is-suffiss pronominali (possessiv) \u0121eneralment jing\u0127aqad ma' nomi li huma qrib tag\u0127na (b\u0127al id, saqajn, u dar).", "Hawnhekk Calleja qed jg\u0127aqqadu man-nom verbali tal-unit\u00e0 \"mawra.\"", "U b\u0127alma minn seqer nag\u0127mlu isqra, minn sider nag\u0127mlu isdra.", "G\u0127alkemm mhux strettament neolo\u0121i\u017cmu, \"isdra\" ma tantx jintu\u017ca fil-kuntest talbnedmin imma tat-ti\u0121ie\u0121 u g\u0127alhekk hawnhekk qed jag\u0127mel u\u017cu \u0121did tieg\u0127u.", "Il-parti\u010bipju passiv fil-plural mhux Semitiku \u2013ati, qed ju\u017cah ma' \"immedalja\" \u2013 nom li qelbu f'verb filwaqt li min-nom sil\u0121 qed jo\u0127ro\u0121 il-verb \"issel\u0121u.\"", "F'parti o\u0127ra tal-istess poe\u017cija jikteb hekk:", "armi l-lukanda fejn morna 'l bog\u0127od u \u0121ejna lura iktar televi\u017civi minn qatt qabel armi l-gallarija mnejn \u0121ibdu x-xena ta' \u0127biberija armi s-sular s\u0127i\u0127 u l-prekawzjonijiet arm'imla l-kennierji tal-iMdini bil-pjanijiet tieg\u0127ek tieg\u0127i mag\u0127mulin biex jorqdu w ma jqumux", "Ftit huma l-bliet l-ir\u0127ula li huma plural (b\u0127all-Imrie\u0127el), u ebda isem ta' belt jew ra\u0127al m'g\u0127andu plural.", "Calleja jaqbad l-Imdina u jtiha l-plural s\u0127i\u0127 -i.", "X'effett t\u0127alli din il-kelma?", "X'qed irendiha?", "Fuq kollox, in-neolo\u0121i\u017cmi, g\u0127alkemm huma tarbija \u0121dida ta' lingwa, ma\u017c-\u017cmien jistg\u0127u jindraw u jsiru parti mill-vokabolarju tag\u0127na wkoll.", "Meta n-neolo\u0121i\u017cmu jit\u0127addem fil-letteratura, jaf ikun iktar diffi\u010bli jaqbad, jekk il-poplu ma jkunx mid\u0127la ta' dak ix-xog\u0127ol u ma jsibx il-b\u017conn tan-neolo\u0121i\u017cmu.", "Minn \"imrammti\" sa \"boathouse\": il-lessiku b\u0127ala indikazzjoni tal-perjodu", "Il-lessiku u\u017cat jista' jag\u0127tina \u0127jiel tal-perijodu li fih inkiteb ix-xog\u0127ol.", "Ng\u0127idu a\u0127na \u0127arsa lejn l-etimolo\u0121ija tal-kliem mill-ewwel turina li poeta b\u0127al Anastasju Cuschieri kien iktar inklinat lejn g\u0127a\u017cliet Semiti\u010bi filwaqt li \u2013 g\u0127ax il-lingwa kompliet tevolvi u tikteb ukoll \u2013 insibu pre\u017cenza ta' kliem mit-Taljan u l-Ingli\u017c iktar qawwija fil-poe\u017ciji Moderni u Kontemporanji.", "Interessanti li Dun Karm jag\u0127mel u\u017cu minn kliem Ingli\u017c (innota l-mod kif jiktbu/l-ortografija) proprju biex jironizza s-sitwazzjoni, ng\u0127idu a\u0127na fil-poezija \"Progress\" meta jikteb:", "Imma g\u0127andna l-ajurplani, It-talkie, il-wajjerless \u2026", "Evviva s-seklu tag\u0127na,", "Is-seklu tal-progress! \u2026", "Din il-poe\u017cija ta' Simone Galea hi interessanti g\u0127ax tag\u0127mel u\u017cu minn kliem Ingli\u017c \u2013 \"windskrin\" u \"wajpers\" \u2013 li altrimenti m'g\u0127andniex ie\u0127or floku, anke jekk malewwel qari jaf ja\u0127sadna.", "Im\u0127abbti b\u0127al qtar tax-xita", "li jin\u017cel fuq il-windskrin tieg\u0127ek.", "Malli jtellfek milli tara \u010bar ittajru ma' kullimkien bil-wajpers.", "Friggieri (f'Vella, 2000) jikteb li l-gosti letterarji jistg\u0127u jinbidlu minn \u017cmien g\u0127al \u017cmien (p. xxii).", "U huwa proprju g\u0127alhekk li ninnutaw bidla fit-testi letterarji, daqskemm it-testi letterarji jimbuttaw \u010berti bidliet.", "Bl-aspetti morfolo\u0121i\u010bi friski f'mo\u0127\u0127na, ta' min in\u0127arsu lejn aspetti morfolo\u0121i\u010bi li jistg\u0127u jag\u0127tuna \u0127jiel ta\u017c-\u017cmien li x-xog\u0127ol letterarju jkun inkiteb fih \u2013 tal-inqas hux kontemporanju jew le.", "Jista' jag\u0127ti l-ka\u017c li xog\u0127ol letterarju ju\u017ca forom arkaj\u010bi, i\u017cda aktar li jag\u0127mel dan bi skop ta' satira, ironija u l-bqija.", "Wa\u0127da mit-tekniki li kienet tit\u0127addem hija \u017c-\u017cieda ta' ittra jew sillaba.", "G\u0127all-kuntrarju tal-kliem immarkat hawn, illum nu\u017caw \"dawn,\" \"\u0120gantija,\" u \"hekk.\"", "Fil-bidu:", "Min ibiddel l-imkien ibiddel il-vintura; G\u0127aliex l-iradi g\u0127al kull xiber sura:", "Hemm art bajda, w hemm art sewda u \u0127amra.", "Aktar minn hedawn hemm trid minnha tmarra.", "Minn \"Il-Kantilena ta' Pietru Caxaru\" (1992, p. 51)", "G\u0127ad-dawl tal-qamar sbejja\u0127, fis-sig\u0127at \u0127elwa tal-lejliet sajfija, hemmhekk fis-skiet tax-Xag\u0127ra dejjem \u0127adra, to\u0127lom il-\u0120igantija.", "Minn \"Il-\u0120gantija t'G\u0127awdex\" ta' \u0120or\u0121 Pisani (1963, p.58)", "Fl-a\u0127\u0127ar:", "benninni bil-lajma ta' le\u0127nek jirtog\u0127od, benninni, benninni, hekk, hekka, bil-mod.", "Minn \"Lil Ommi\" ta' Ru\u017car Briffa (40-1)", "Parti\u010bella li biddlet l-u\u017cu tag\u0127ha hija l-parti\u010bella \"ja.\"", "Snin ilu, din il-parti\u010bella kienet tintu\u017ca biex tfa\u0127\u0127ar, aktarx fil-forma ta' apostrofi.", "Nadurawk ja \u0126ob\u017c tas-Sema Frott l-im\u0127abba l-i\u017cjed bnin.", "G\u0127alik l-an\u0121li dlonk titniehed, Inti l-hena tal-bnedmin.", "Nadurawk ja \u0126ob\u017c tas-Sema Frott l-im\u0127abba l-i\u017cjed bnin.", "Minn \"Innu Ewkaristiku\" ta' Dun Karm (1980, p. 345)", "Illum, l-istess parti\u010bella tintu\u017ca biex tmaqdar.", "Ieqaf hemm.", "Jew be\u0127siebek tg\u0127affi\u0121na", "mad-dar u s-si\u0121ar tag\u0127na? \u2026", "Minn \"\u0120enin\" ta' Karl Schembri (2009, p. 26)", "Biex infa\u0127\u0127ru, konna u bqajna nu\u017caw \"o\" u l-varjanti tag\u0127ha.", "F'dawn il-versi ninnutaw ukoll l-u\u017cu tal-forma \"dana\" g\u0127all-kuntrarju ta' \"dan.\"", "Mhux il-ward", "Jiena fittixt \u0127a nsebba\u0127 darek", "U nfewwa\u0127lek lil altarek,", "Imma x-xewk minn qalb ix-xag\u0127ri", "U g\u0127ollieq, marr\u00e2d, musfari, O Madonna tad-Duluri, Dana biss!", "Minn \"L-G\u0127anja tal-Imnikket\" ta' Ru\u017car Briffa (1983, p. 65-6)", "Interessanti wkoll il-bidliet vokali\u010bi li ninnutaw.", "Il-qawl \"Xemx u xita Alla jaf meta\", instab li kien jintqal \"Xemx u xita Alla jaf mita.\"", "Fil-fatt, il-qawl, b\u0127al \u0127afna qwiel o\u0127ra, meta wie\u0127ed jg\u0127id \"mita,\" jirrima.", "Biss, din il-forma arkajka tal-kelma nsibuha anke fil-poe\u017ciji.", "Mita, fis-sajf, kif jisba\u0127,", "Nixref mit-tieqa tieg\u0127i,", "Biex nara l-mew\u0121 ta' ta\u0127ti", "Stenba\u0127x bi\u010b-\u010biera mieg\u0127i;", "U nilm\u0127u donnu \u0121elu", "Mag\u0127qud bit-trab tan-nir,", "Bil-qlug\u0127 tad-dg\u0127ajjes \u0127ier\u0121a", "B\u0127al qatg\u0127a gawwi kbir;", "Minn \"Il-Ba\u0127ar\" ta' \u0120u\u017c\u00e8 Muscat Azzopardi (1996, p. 42-3)", "Imma fuq kollox, insibu kliem li nqata' g\u0127ax floku da\u0127al ie\u0127or g\u0127all-istess u\u017cu.", "Flistess waqt, mhux il-kliem biss jindikalna l-perjodu tal-kitba.", "Din is-silta minn Ine\u017c Farru\u0121 ta' Anton Manwel Caruana (2001, p. 72) te\u017cemplifika dan.", "B'dawn it-thewdin \u0120u\u017ceppi kien jidhirlu illi huwa sejjer aktarx g\u0127all-mewt, inkella biex jara u jkellem il-ma\u0127buba tieg\u0127u.", "F'din is-sentenza ninnutaw li l-u\u017cu s\u0127i\u0127 tal-kelma \"illi\" u l-kelma \"inkella\" li f'dan ilkuntest tin\u0127ass xi ftit arkajka.", "L-isem \"\u0120u\u017ceppi\" u l-kunjom \"Qormi\" ukoll ji\u0121bdulna l-attenzjoni g\u0127ax kien hemm \u017cmien fejn il-/q/ kienet tin\u0127ass /k/ u proprju Qormi huma l-kunjom Curmi.", "Il-paragrafu minn Ine\u017c Farru\u0121 ikompli hekk:", "Qatt it-triq ma dehritlu hekk twila, ma \u0127assu hekk tqil fil-mixi, hekk imdejjaq bil-bg\u0127id daqs dik id-darba.", "F'din is-sentenza g\u0127andna g\u0127add ta' inver\u017cjonijiet; teknika li kienet tintu\u017ca millkittieba pre-Romanti\u010bi u Romanti\u010bi, kemm fil-pro\u017ca kif ukoll fil-poe\u017cija.", "Ng\u0127idu a\u0127na \"ma \u0127assu hekk tqil il-mixi\" hi inver\u017cjoni ta' \"ma \u0127ass il-mixi hekk tqil.\"", "Meta beda joqrob g\u0127at-telg\u0127a li tie\u0127u quddiem \u0126al Far, \u0127ass qalbu t\u0127abbat b\u0127al min ma jafx hux sejjer g\u0127all-\u0127ajja jew g\u0127allmewt.", "L-ewwel \u0127sieb li \u0121iet malli wasal, kien li j\u0127ares lejn ittieqa ta' wara d-dar ta' Lippu.", "Sabha miftu\u0127a.", "Wara ftit ra 'l Ine\u017c tixref u t\u0127ares lejn it-triq b\u0127al dari biex tara hux \u0121ej.", "Ma kienx jaf i\u017cjed x'ja\u0127seb, bil-fer\u0127 nesa kulma \u0121ralu, kulma g\u0127adda minn mo\u0127\u0127u tul it-triq; \u0127eff fil-mixi f'daqqa, wasal f'tarf it-telg\u0127a, \u0127ares fis warajh, mal-\u0121enb, g\u0127an-na\u0127a ta' \u0121ewwa, hemmx xi nies, xi \u0127add jarah, u bla telf ta' \u017cmien baqa' sejjer mal-\u0127ajt g\u0127al ta\u0127t it-tieqa.", "\"Ma kontx na\u0127seb li narak,\" qaltlu Ine\u017c xi ftit imqita.", "\"Ma kontx nitma illi int tag\u0127mel din it-triq g\u0127al min ma jridx jaf bik i\u017cjed, irid iwarrbek, jinsiek.\"", "U fil-\u0127in g\u0127ajnejha dehru ji\u0127maru u jleqqu bid-dmug\u0127.", "\"Ine\u017c, a\u0127firli, tg\u0127idli xejn, issemili xejn minn kulma g\u0127amilt,\" wie\u0121eb Qormi, bejn sog\u0127bien milli \u0121ralu u bejn fer\u0127an li raha tistennieh u tkellmu.", "Hawnhekk is-silta mi\u017cg\u0127uda bi kliem arkajku li xi w\u0127ud minnu llum inqata' g\u0127alkollox, sakemm mhux f'xi djaletti, b\u0127al: \"bg\u0127id,\" \"\u0127eff,\" \"imqita,\" u \"nitma.\"", "Interessanti li verb b\u0127al \"nitma\" g\u0127adna nu\u017cawh fit-talb.", "L-u\u017cu tad-djalett jista' jkun indikatur ta\u017c-\u017cmien; i\u017cda \u017cgur illi huwa fattur interessanti fil-kitba.", "Il-ktieb Ulied in-Nanna Venut fl-Amerka (1984) huwa ka\u017c e\u010b\u010bezzjonali.", "Biss, ma nistg\u0127u neskludu ka\u017cijiet o\u0127rajn ukoll fil-letteratura tag\u0127na b\u0127al Fuq l-G\u0127ajn ta' San Bastjan ta' Kilin, Meta jaqa' \u010b-\u010bpar ta' Trevor \u017bahra, u Il-Ba\u0127ar rasu iebsa ta' Lino Psaila.", "Kif jispjega Michael Spagnol fit-ta\u0127dita \"Id-Dritt li Tg\u0127awwe\u0121,\" (2013) id-djalett jirreferi g\u0127al differenzi fuq livelli lingwisti\u010bi differenti fosthom fonolo\u0121i\u010bi b\u0127al dur, kniesja, mimlia; morfolo\u0121i\u010bi b\u0127al torot, ti\u0121ien, kwieter; sintatti\u010bi b\u0127al naqta' xxag\u0127ar, ma qig\u0127edx hawn, u lessikali b\u0127al mano\u010b\u010ba, pizz, u \u010bombini.", "Kif jispjega Spagnol fl-istess ta\u0127dita, id-djalett \u0127afna drabi jintu\u017ca fid-djalogi b\u0127ala teknika ta' karatterizzazzjoni, jew biex jag\u0127ti bixra partikolari lil xi karattru u jg\u0127idilna, ng\u0127idu a\u0127na l-istatus so\u010bjali u \u0121eografiku tieg\u0127u.", "Id-djalett jg\u0127in biex ilkarattri jag\u0127milhom iktar realisti\u010bi, jg\u0127in lill-qarrej jasso\u010bja ru\u0127u mag\u0127hom u jemmen li je\u017cistu, anke jekk il-karattri jsiru sterjotipi.", "Fil-letteratura, id-djalett jista' jkun reali, jew forma djalettali li jo\u0127loq li l-awtur jew anke ta\u0127lita tat-tnejn.", "U\u017cu interessanti ie\u0127or tal-lingwa huwa dak tal-kowd swi\u010bing; ji\u0121ifieri meta wie\u0127ed jaqbel minn lingwa g\u0127al o\u0127ra bla ma ja\u0127seb xejn u jibqa' g\u0127addej b'mod normali.", "Ilkowd swi\u010bing ise\u0127\u0127 meta persuna tkun bilingwi u g\u0127alhekk tal-inqas ikollha g\u0127arfien ta' \u017cew\u0121 lingwi.", "Fil-letteratura tag\u0127na ftit li xejn insibu l-u\u017cu tal-kowd swi\u010bing, minkejja li hu fenomenu tant \u0127aj fostna.", "Fir-rumanz Is-sriep re\u0121g\u0127u saru valenu\u017ci ta' Alex Vella Gera (2012, p. 328-9), mandakollu, jintu\u017ca.", "Id-djalogu wkoll huwa aspett importanti \u0127afna.", "Kif rajna fil-ka\u017c tad-djalett u l-kowd swi\u010bing jista' jg\u0127idilna \u0127afna fuq i\u017c-\u017cmien li fih inkiteb silta daqskemm fuq il-karattri nfushom, prodott ta' \u017cmien (u anke \u010birkustanzi o\u0127rajn) stess.", "Ma ninsewx ukoll li daqskemm l-g\u0127a\u017cla tal-lessiku tg\u0127idilna xi \u0127a\u0121a dwar is-silta fiha nnifisha u dak kollu li jg\u0127ammar fiha (il-karattri, l-ambjent u l-bqija), tg\u0127idilna wkoll dwar in-narratur jew l-awtur.", "Ng\u0127idu a\u0127na l-awtur Ammani Walid Nabhan, ta' spiss ju\u017ca forom (neolo\u0121i\u017cmi jew kalki) li nag\u0127rfuhom li huma tieg\u0127u proprju g\u0127ax trabba bl-G\u0127arbi u li jinftiehmu g\u0127ax il-Malti \u0121ej mill-G\u0127arbi.", "Hekk ukoll, kultant nistg\u0127u nag\u0127rfu awtur mil-lessiku li ju\u017ca, daqskemm mill-istil u karatteristi\u010bi o\u0127rajn.", "Mhux fa\u010bli li nidenfitikaw i\u017c-\u017cmien li fih inkiteb xog\u0127ol letterarju, spe\u010bjalment g\u0127ax il-lessiku u \u010berti tekniki jintu\u017caw skont il-b\u017conn u biex jin\u0127olqu effetti partikolari.", "Daqstant ie\u0127or l-istil u l-forma.", "Jibqa' l-fatt, li rridu nkunu sensittivi g\u0127al kliem li jintu\u017ca, imqar kelma wa\u0127da tista' tissu\u0121\u0121erixxi affarijiet li altrimenti ming\u0127ajrha ma niskoprux bi\u017c\u017cejjed affarijiet dwar il-karattri u s-sitwazzjoni."], "category": "nonfiction", "url": "https://academia.edu", "source": "Extracted from Il_Lessiku_fDiversi_Xoghlijiet_Letterarj.docx"}
{"text": ["Il-Mara l-\u0126oxna: ix-xipli, il-godlija, u l-bejniet", "Minn g\u0127ana b\u0127al L-Aqwa Nisa, g\u0127all-poe\u017ciji li jittrattaw il-\u0121isem analizzati fid-dettall minn", "Immanuel Mifsud, il-kummenti u l-idjoma fuq id-dehra tag\u0127na, b\u0127ala bnedmin u b\u0127ala Maltin, ma jonqsux.", "Imma qabelxejn, xi tkun idjoma?", "Idjoma hija fra\u017ci li intu\u017cat \u0127afna u g\u0127alhekk it-tifsira tag\u0127ha ma taqbadhiex mill-kelmiet\t individwali\t li\t jsawruha.\t Tista'\t tfisser\t ukoll\t il-mod\t kif\t titkellem\t persuna.\t F'din\t il-kitba\t qsajra\t niffoka\t fuq\t l-idjomi\t li\t nu\u017caw\t biex\t niddeskrivu\t l-\u0121isem.", "It-titlu ta' dil-kitba jirreferi g\u0127all-mara l-\u0127oxna, jew kif isej\u0127ulha wkoll, l-alla tal-fertilit\u00e0, li tippopola t-tempji tag\u0127na.", "L-arkeologu David H.Trump jg\u0127id li d-deskrizzjoni tal-figura tal-\u00admara l-\u0127oxna mhi xejn iktar minn pre\u0121udizzju maskili g\u0127ax is-sess\t tal-figuri\t mhux\t indikat\t b'mod\t espli\u010bitu.\t Li\t nqisuha\t mara,\t jg\u0127id\t Trump,\t hija\t konvenjenza,\t iktar\t milli\t prova.", "Imma l-mara u anke lir-ra\u0121el, b'liema modi nirreferu g\u0127alihom?", "Huma proprju l-idjomi li jix\u0127tu dawl fuq xi \u0127add li minnu naraw id-dawl, jew le.", "Is-similitudnijiet", "Interessanti nirriflettu fuq l-o\u0121\u0121etti jew entitajiet li mag\u0127hom inqabblu l-persuna \u0127oxna jew irqiqa.", "Jekk xi \u0127add ikun irqiq, ironikament, inqabbluh ma' xi \u0127a\u0121a tal-ikel u ng\u0127idu qisu aringa jew qisu sifja.", "L-annimali ta' spiss isibu ru\u0127hom dawk li mag\u0127hom inqabblu persuna, spe\u010bjalment jekk din tkun \u0127oxna, f'idjomi b\u0127al qisu baqra.", "Similitudnijiet o\u0127rajn ju\u017caw il-parti\u010bella \"daqs.\"", "\u0126u minn irqiq daqs serratizz jew o\u0127xon daqs bettija.\t Tqabbiliet\t b\u0127al\t dawn\t jg\u0127inu\t lill-kelliema\t jipper\u010bepixxi\t d-daqs\t tal-persuna\t msemmija\t a\u0127jar.", "Idjomi o\u0127rajn", "Ta' spiss flok irqiq nu\u017caw niexef u nsibu g\u0127add ta' idjomi li ju\u017caw din il-kelma b\u0127al niexef g\u0127uda, niexef qasba u niexef qoxqox.", "Nu\u017caw ukoll idjomi b\u0127al irqiq lasta, irqiq stikka u rqiq\t lewlu.\t Fejn\t tid\u0127ol\t l-irquqija\t ta'\t spiss\t nu\u017caw\t il-\u0121isem\t stess\t biex\t nispjegaw\t il-qag\u0127da\t tal-\u00adbniedem\t f'idjomi\t b\u0127al\t g\u0127adma\t u\t \u0121ilda\t u\t \u017caqqu\t ma'\t dahru.\t G\u0127all-\u0127xuna\t nu\u017caw\t g\u0127add\t ta'\t o\u0121\u0121etti\t li\t huma\t kbar\t f'idjomi\t b\u0127al\t o\u0127xon\t kartell,\t o\u0127xon\t katuba\t u\t o\u0127xon\t romblu.\t Ta'\t min\t ninnutaw\t li\t filwaqt\t li\t fejn\t tid\u0127ol\t l-irquqija\t nsibu\t referenza\t g\u0127all-injam\t b\u0127ala\t materjal,\t fejn\t tid\u0127ol\t il-\u0127xuna\t nsibu\t referenza\t g\u0127all-o\u0121\u0121etti\t mag\u0127mula\t mill-injam.", "L-ewfemi\u017cmi", "Peress li wa\u0127da mill-kwalitajiet evidenti f'u\u0127ud minna hi l-prudenza, ta' spiss insibu min ju\u017ca l-ewfemi\u017cmi biex lil dak li jkun jg\u0127idlu rqiq jew o\u0127xon \u2026 bla ma jg\u0127idhielu.", "Mela lil xi \u0127add irqiq\t ng\u0127idulu\t se\t jinqasam\t jew\t mixrub\t u\t lil\t xi\t \u0127add\t o\u0127xon\t ng\u0127idulu\t mibrum,\t mimli\t jew\t qawwi.\t Ng\u0127iduha\t kif\t inhi,\t li\t xi\t \u0127add\t ikun\t o\u0127xon\t jew\t irqiq\t jiddependi\t mill-per\u010bezzjoni\t ta'\t dak\t li\t jkun;\t billi\t nu\u017caw\t ewfemi\u017cmu\t m'a\u0127na\t se\t n\u017cidu\t jew\t innaqqsu\t xejn\t lil\t dak\t li\t jkun,\t \u0127lief\t li\t nkunu\t qed\t nag\u0127mlu\t u\u017cu\t effettiv\t tal-lingwa.", "Il-kollokazzjonijiet", "Interessanti wkoll il-kollokazzjonijiet tal-kliem o\u0127xon u rqiq (u l-inflezzjonijiet tag\u0127hom).", "Daqskemm irqiq jew o\u0127xon jintu\u017caw g\u0127all-bnedmin jintu\u017caw g\u0127all-o\u0121\u0121etti, u \u0127afna drabi filwaqt li l-\u0127xuna fil-bniedem mhux meqjusa b\u0127ala kwalit\u00e0 kif jidher minn idjomi\t b\u0127al\t tank\t \u0127*ara,\t fl-o\u0121\u0121etti\t tista'\t titqies\t b\u0127ala\t kwalit\u00e0\t f'idjomi\t b\u0127al\t ktieb\t o\u0127xon.\t \u0126arsa\t lejn\t l-MLRS\t turina\t li\t l-kelma\t o\u0127xon\t toqg\u0127od\t ma'\t kliem\t b\u0127al\t \u017cball,\t mel\u0127,\t zokk,\t le\u0127en,\t \u010bpar,\t \u0127abel,\t xag\u0127ar\t u\t nu\u010b\u010bali,\t u\t \u0127oxna\t toqg\u0127od\t ma'\t gidba,\t qoxra,\t \u0121ilda,\t lenti,\t musrana,\t \u0121akketta,\t karta\t u\t pezza.\t Ta'\t min\t ng\u0127idu\t li\t filwaqt\t li\t l-kelma\t mara\t titla'\t b\u0127ala\t wa\u0127da\t mill-kliem\t li\t l-iktar\t jikkollokaw\t ma'\t \u0127oxna,\t ra\u0121el\t ma\t titlax\t b\u0127ala\t wa\u0127da\t mill-kelmiet\t li\t l-iktar\t jikkollokaw\t ma'\t o\u0127xon.", "Fejn ji\u0127dol irqiq insibu li din tikkolloka ma' kliem b\u0127al deni, tewm, tursin, basla, b\u017caru, saff, frott, le\u0127en, trab, xorb, wajer u raba', u rqiqa toqg\u0127od ma' statura, xag\u0127arha, falda, linja, twila, tipa,\t basla,\t takkuna,\t werqa,\t u\t toqba.\t Interessanti\t li\t kemm\t irqiq/a\t kif\t ukoll\t o\u0127xon/\u0127oxna\t nsibu\t li\t joqog\u0127du\t ma'\t numru\t ta'\t kliem\t komuni\t (li\t mhumiex\t il-\u0121isem).", "G\u0127all-grazzja t'Alla", "\u2026 wasalna fl-a\u0127\u0127ar.", "U hawnhekk ma nistg\u0127ux ma nsemmux l-idjoma reli\u0121ju\u017ca li dejjem issibha postha fid-diskors tag\u0127na hekk li g\u0127al xi \u0127add o\u0127xon ng\u0127idu li qieg\u0127ed fil-grazzja t'Alla.", "Ma ninsewx li l-kliem jitg\u0127abba\t b'tifsiriet\t u\t konnotazzjonijiet\t ma\u017c-\u017cmien\t skont\t il-\u00adkuntest\t u\t l-kultura\t li\t jkun\t kiber\t fiha.\t Hawn\t mhux\t se\t nid\u0127ol\t f'kemm\t il-mara\t ti\u0121i\t \u0121\u0121udikata\t iktar\t mir-ra\u0121el\t u\t kemm\t hemm\t hemm\t qwiel\t li\t jippre\u0121udikaw\t lill-mara\t \u2026\t imma\t din\t xi\t \u0127a\u0121a\t li\t ta'\t min\t na\u0127sbu\t fuqha\t sew.", "Nispi\u010b\u010ba bi fra\u017ci li kienet tu\u017caha n-nanna g\u0127al xi \u0127add li mhux mejjet bil-\u0121u\u0127 u jkun jifla\u0127.", "Kienet tg\u0127id: jekk taqbdu toqtlu!", "U ma kinitx tkun qed tg\u0127id bid-da\u0127q."], "category": "nonfiction", "url": "https://academia.edu", "source": "Extracted from Il_Mara_l_Hoxna.docx"}
{"text": ["Il-\u0127tie\u0121a tat-traduzzjoni letterarja minn lingwi barranin", "Il-letteratura b\u0127all-arti ma taqax ta\u0127t il-limitazzjonijiet tad-distanzi u ta\u017c-\u017cminijiet.", "Hi f'kull sens universali g\u0127ax tappartjeni g\u0127all-umanit\u00e0 kollha u mhux biss g\u0127all-ilsien li ori\u0121inalment tinkiteb bih.", "Madankollu b'kuntrast mal-arti vi\u017civa, id-diversit\u00e0 tal-lingwi tag\u0127milhielna impossibbli li naqraw kull xog\u0127ol letterarju bil-lingwa ori\u0121inali u min\u0127abba dan to\u0127ro\u0121 bla ambigwit\u00e0 ta' xejn l-importanza tat-traduzzjoni.", "Jekk pajji\u017c japprezzax jew le t-traduzzjoni letterarja bi lsienu jiddependi minn kif i\u0127ares lejn il-qari u lejn ilsien pajji\u017cu.", "Popli li g\u0127andhom id-drawwa li jaqraw mhux biss ix-xog\u0127lijiet ta' awturi nattivi i\u017cda dawk ta' awturi barranin japprezzaw is-siwi tattraduzzjoni.", "Dan jidher \u010bar mill-g\u0127add kbir ta' kotba ta' kull \u0121eneru li ji\u0121u tradotti g\u0127allIngli\u017c, il-Fran\u010bi\u017c, it-Taljan, il-\u0120ermani\u017c, l-Ispanjol e\u010b\u010b. Hu fatt li \u0127add ma jista' ji\u010b\u0127du li meta wie\u0127ed ma jafx jaqra jew jifhem sew xog\u0127ol b'lingwa barranija ta' bilfors ikollu jirrikorri g\u0127at-traduzzjoni biex jirnexxielu jag\u0127mel dan.", "Madakollu, id-differenza bejnna l-Maltin u popli o\u0127rajn b'lingwi \u2013 b'industrija u tradizzjoni ta' pubblikazzjoni stabbiliti \u2013 hi li bosta minna nippreferu nag\u0127\u017clu li naqraw traduzzjoni ta' xog\u0127lijiet ta' awturi barranin aktarx bl-Ingli\u017c jew b'lingwa o\u0127ra milli bil-Malti.", "Dan jirri\u017culta bla dubju ta' xejn mill-bilingwi\u017cmu ta' pajji\u017cna, min-nuqqas ta' interess fil-qari b'mod \u0121enerali, u sfortunatament mill-istigmatizzazzjoni li l-Malti mhux kapa\u010bi jwassal is-sbu\u0127ija u lekwivalenza letterarja ta' xog\u0127lijiet miktubin b'ilsna barranin.", "Il-ftit tradutturi Maltin li lesti jittradu\u010bu xog\u0127lijiet letterarji bil-Malti jista' jkun ukoll fattur ie\u0127or g\u0127an-nuqqas ta' traduzzjonijiet ta' awturi barranin.", "Je\u0127ti\u0121ilna g\u0127alhekk nibdlu l-mentalit\u00e0 tag\u0127na u nibdew napprezzaw li traduzzjoni bil-Malti mhux biss hi valida daqs traduzzjoni b'lingwa o\u0127ra li kapa\u010bi naqraw biha i\u017cda toffrilna wkoll is-sodisfazzjon li naqraw u n\u0127addmu lsien pajji\u017cna.", "Ma nkun qed ng\u0127id xejn \u0121did jekk ng\u0127id li l-kuntest limitat tax-xog\u0127lijiet letterarji bilMalti ma jippermettilniex g\u0127a\u017cla kbira.", "Madankollu dan in-nuqqas ta' materjal ta' qari bil-Malti jista' jimtela b'xog\u0127lijiet tradotti.", "B'hekk kulma nkunu qed nag\u0127mlu hu li nimportaw kapolavuri letterarji minn pajji\u017chom u niddomestikawhom g\u0127al \u0127ti\u0121ijiet tag\u0127na.", "Fuq na\u0127a, fost dawn il-\u0127tie\u0121ijiet hemm dik li \u0127afna drabi dawk li j\u0127obbu jaqraw bil-Malti ma jsibux bi\u017c\u017cejjed kotba bil-Malti li jissodisfawlhom xewqithom u jokkupawlhom il-\u0127in disponibbli tag\u0127hom g\u0127all-qari.", "B'hekk jispi\u010b\u010baw jirrikorru g\u0127al qari bi lsien barrani.", "Fuq in-na\u0127a l-o\u0127ra hawn minn iqis li t-traduzzjoni ta' xog\u0127lijiet barranin b\u0127ala theddida g\u0127all-awturi Maltin!", "Meta kont qed infittex pubblikatur g\u0127allewwel rumanz tradott minni skantajt bis-s\u0127ih meta bosta pubblikaturi wrew li kienu kontra t-traduzzjoni ta' xog\u0127lijiet letterarji; kien hemm min qalli li r-ri\u017corsi li g\u0127andhom lesti ju\u017cawhom biss g\u0127at-talent Malti.", "B\u0127allikieku t-talent Malti hu mhedded mittraduzzjoni!", "Jew inkella b\u0127al dak li qallu tradutturi b\u0127al Saydon u Xuereb ma' kkontribwixxewx g\u0127at-talent Malti!", "Kittieb jew pubblikatur ta' vera ma g\u0127andux jara ttraduzzjoni ta' xog\u0127lijiet letterarji barranin b\u0127ala theddida.", "Ftit huma l-awturi barranin kbar li ma jaqrawx jew li ma qrawx xog\u0127lijiet letterarji tradotti bi lsienhom.", "Nasal biex ng\u0127id ukoll li ma jipprovawx jew ipprovawx jittradu\u010bu huma stess xog\u0127lijiet tal-awturi preferiti tag\u0127hom, u li fl-a\u0127\u0127ar mill-a\u0127\u0127ar jispi\u010b\u010baw jinfluwenzawlhom kitbiethom.", "G\u0127alhekk, hi tassew sfortuna li min jit\u0127ajjar jikteb bil-Malti s'issa ftit li xejn jista' jgawdi mit-traduzzjoni bil-Malti ta' bosta mill-awturi barranin u japprezza verament kemm ittraduzzjoni hi importanti g\u0127alih.", "Minn dan il-lat sakemm is-sitwazzjoni tibqa' dik li hi lkittieb Malti jinsab tassew tellief.", "Insemmi biss aspett wie\u0127ed: il-livell ta' intertestwalit\u00e0 li jista' j\u0127addem ir-rumanzier lokali.", "Jekk dan b\u0127all-awturi barranin ikollu g\u0127addispo\u017cizzjoni tieg\u0127u x-xog\u0127lijiet letterarji bi lsienna \u017cgur li jkun jista' jtejjeb il-livell taxxog\u0127lijiet letterarji tieg\u0127u.", "L-intertestwalit\u00e0 fost affarijiet o\u0127rajn ti\u0121\u0121enera l-letteratura per\u00f2 din tista' tkun aktar effettiva jekk preferibbilment tittie\u0127ed minn xog\u0127lijiet tradotti ji\u0121ifieri tkun intertestwalit\u00e0 intralingwistika aktar milli interlingwistika.", "L-g\u0127a\u017cla tieg\u0127i li nittradu\u010bi xog\u0127lijiet minn awturi Fran\u010bi\u017ci hi pjuttost marbuta ma' dak li qed jing\u0127ad hawn fuq u mal-importanza tat-traduzzjoni fl-i\u017cvilupp letterarju.", "S'issa tradu\u010bejt g\u0127all-Malti r-rumanz Meaulnes it-Twil/Le Grand Meaulnes ta' AlainFournier u n-novella Id-Dar tal-Qattus bir-Rakketta f'Idu/La maison du chat-qui-pelote ta' Balzac.", "Is-sena d-die\u0127la bi\u0127siebni nippubblika r-rumanz klassiku Salammb\u00f4 ta' Gustav Flaubert b\u0127ala t-tieni ktieb fis-seniela Traduzzjonijiet Kotba Letterarji.", "Ma kontx nasal g\u0127al-livell tat-traduzzjoni ta' Salammb\u00f4 li kieku ma' \u017cammejtx quddiemi t-traduzzjoni biblika ta' Saydon u t-traduzzjonijiet tal-epi\u010bi Griegi ta' Xuereb.", "Ix-xog\u0127lijiet letterarji li s'issa ttradu\u010bejt kollha \u0121ew tradotti f'lingwi o\u0127rajn g\u0127aliex dawn jag\u0127rfu l-vanta\u0121\u0121i li wie\u0127ed jakkwista meta jaqrahom bi lsien pajji\u017chom.", "Kull meta qarrej jaqra b'lingwa li mhix tieg\u0127u ma jkunx qed jag\u0127mel g\u0127ajr traduzzjoni mentali ta' dak li jaqra; g\u0127alhekk meta hu jaqra t-traduzzjoni Ingli\u017ca ta' ktieb ng\u0127idu a\u0127na bil-Fran\u010bi\u017c ma jkunx qed jag\u0127mel mentalment g\u0127ajr it-traduzzjoni ta' traduzzjoni.", "F'dan is-sens it-traduzzjoni bilMalti ta' rumanz Fran\u010bi\u017c toqrob aktar lejn ix-xog\u0127ol ori\u0121inali meta qarrej Malti jaqrah bil-Malti u mhux b'lingwa o\u0127ra.", "In-nuqqas ta' traduzzjoni letterarja bil-Malti g\u0127adu jo\u0127loqilna lakuna li lingwi barranin ilhom li \u0127asbulha.", "Ng\u0127alaq billi nistaqsi xi \u0127tie\u0121a kellu l-Ingli\u017c li jittradu\u010bi 'l fuq minn disg\u0127in bi\u010b\u010ba xog\u0127ol letterarja ta' Balzac kemm f'\u0127ajtu kif ukoll wara mewtu meta b\u0127ala lingwa hu mog\u0127ni b'letteratura hekk rikka?", "B'liema mod mela nistg\u0127u ni\u0121\u0121ustifikaw li \u0127ti\u0121ijietna f'dan ir-rigward g\u0127andhom ikunu anqas minn dawk ta' \u0127addie\u0127or?"], "category": "nonfiction", "url": "https://academia.edu", "source": "Extracted from Il_htiega_tat_traduzzjoni_letterarja_min.docx"}
{"text": ["30 ta' Ottubru 2013 (ippubblikata fit-3 ta' Novembru 2013)", "Taqbel ma' min jag\u0127tik it-tikketta ta' ribellu\u017c?", "Jien bniedem indipendenti, kurju\u017c u \u0127afna drabi imprevedibbli.", "Il-karattru tieg\u0127i jirribella kontra kull g\u0127amla u sura ta' jasar mentali, fi\u017ciku u materjali, tieg\u0127i u ta' \u0127addie\u0127or.", "L-istrutturi so\u010bjali, politi\u010bi, ekonomi\u010bi u reli\u0121ju\u017ci li jg\u0127akksu lil xi \u0127add ma nissaportihomx.", "Jien m'g\u0127andix o\u0121\u0121ezzjoni g\u0127al xi \u0127add li jehda jog\u0127la 'l fuq fis-so\u010bjet\u00e0; imma ma na\u010b\u010bettax li dan jag\u0127mlu askapitu ta' xi \u0127add ie\u0127or.", "Li wie\u0127ed jew wa\u0127da jkun ribellu\u017c quddiem l-in\u0121ustizzji u l-isfruttamenti huwa dover uman daqskemm nisrani.", "Mag\u0127ruf li tg\u0127ida kif t\u0127ossha.", "Tikkonferma li din mhux l-ewwel darba li \u0121abitek fl-inkwiet mat-tmexxija tal-Knisja f'Malta?", "Mhux mat-tmexxija tal-Knisja biss.", "\u0120abitni fl-inkwiet ma' kulmin jog\u0127xa b'diskorsi politi\u010bi (fis-sens wiesg\u0127a tal-kelma) li ja\u0127bu din u l-o\u0127ra, jew jg\u0127aw\u0121u kemxejn lil hawn jew lil hinn, biex jipprovaw jg\u0127adduha franka jew jimmanipulaw lil \u0127addie\u0127or.", "Dan ma na\u010b\u010bettahx.", "L-onest\u00e0 fil-\u0127sieb, fil-kliem u fl-g\u0127emil inqisha b\u0127ala kwalit\u00e0 li g\u0127andu jkollu kul\u0127add, kemm dawk li m'g\u0127andhomx setg\u0127a u kemm dawk li g\u0127andhom.", "\u0126afna drabi ssib li l-ewwel \u0127a\u0121a li dawn tal-a\u0127\u0127ar jabbandunaw hekk kif jil\u0127qu ftit hija l-onest\u00e0.", "Isiru 'politi\u010bi'; nies li j\u0127ammu u jfasslu kif se jibqg\u0127u jirkbu fuq \u0127addie\u0127or.", "Dan g\u0127alija huwa immaturit\u00e0 umana daqskemm kontra l-prin\u010bipji ta' \u0120es\u00f9 (li n\u017comm b\u0127ala mudell ewlieni f'\u0127ajti).", "Fil-bidu tad-disg\u0127inijiet kellek xi programmi tar-radju li kienu twaqqfu mill-awtoritajiet ekkle\u017cjasti\u010bi.", "X'kienet ir-ra\u0121uni?", "Kien i\u017c-\u017cmien meta da\u0127al l-hekk imsejja\u0127 'plurali\u017cmu fix-xandir'.", "Kont \u0121ejt mistieden biex nag\u0127mel serje ta' programmi fuq stazzjon \u0121did tar-radju u g\u0127amilthom.", "Ir-reazzjoni tal-Ar\u010bisqof Mercieca kienet, na\u0127seb, kemxejn paniku\u017ca u esa\u0121erata.", "\u0120ieg\u0127el lis-superjuri tieg\u0127i jwaqqfuni mill-programmi u sa\u0127ansitra jimponu silenzju pubbliku fuqi g\u0127al xi xhur.", "Jien obdejt g\u0127ax emmint u g\u0127adni nemmen li, jekk dik kienet de\u010bi\u017cjoni \u0127a\u017cin, il-\u0127a\u017cen tag\u0127ha jag\u0127mel aktar \u0127sara lil min jag\u0127milha milli lil min issir.", "Minkejja dan, g\u0127araft fil-la\u0127am il-\u0127aj li mhux kulmin jippriedka l-onest\u00e0, is-sin\u010berit\u00e0 u l-verit\u00e0 i\u0127obbhom jew jg\u0127ixhom tabil\u0127aqq.", "Ftit xhur ilu l-Kurja dde\u010bidiet li tibg\u0127atek il-Messiku, pajji\u017c li g\u0127addej minn sitwazzjonijiet diffi\u010bli.", "Kif affettwatek din l-esperjenza?", "Kienu bag\u0127tuni s-superjuri tieg\u0127i min\u0127abba li qiesu li l-pressjoni straordinarja li kien qed jag\u0127mel l-Ar\u010bisqof fuqi setg\u0127et ti\u017cviluppa f'konfront miftu\u0127 u ikrah bejnietna.", "G\u0127alkemm il-Messiku batejt, g\u0127ax kont qisni ru\u0127 fil-limbu, xorta wa\u0127da g\u0127amilt \u0127ilti kollha biex nikseb l-aqwa \u0121id mill-esperjenza.", "Mhuwiex rari li jkunu l-g\u0127edewwa l-akbar benefatturi tieg\u0127ek.", "Il-Messiku kelli x-xorti li nesperjenza kemm il-gwerer armati narkoti\u010bi fit-tramunana tal-pajji\u017c, kemm l-g\u0127ana kulturali ta\u010b-\u010bentru (spe\u010bjalment fil-Belt tal-Messiku), kif ukoll id-dinja tal-Maja fin-nofsinhar tal-pajji\u017c.", "Kienet esperjenza qawwija li koin\u010bidiet mar-rieda tieg\u0127i li nibda nirtira ftit mill-\u0127ajja pubblika u nin\u0121abar ftit aktar fija nnifsi.", "Id-de\u010bi\u017cjoni li tintbag\u0127at il-Messiku qajmet \u010bertu mistoqsijiet filwaqt li int a\u010b\u010bettajtha fis-silenzju.", "Tqabbel dan li \u0121ara ma' estradizzjonijiet o\u0127ra fil-passat li ma riduhomx Malta, fosthom ta' Manuel Dimech u o\u0127rajn?", "Lanqas na\u017c\u017carda nqabbel lili nnifsi ma' persuna b\u0127al Manwel Dimech, li kien ferm superjuri g\u0127alija, kemm fl-integrit\u00e0 morali tieg\u0127u, kemm fl-intelli\u0121enza u wisq aktar koerenti fl-g\u0127a\u017cliet ta' \u0127ajtu.", "Barra minn hekk, l-estradizzjoni ta' Dimech kienet bil-wisq aktar serja.", "It-tluq tieg\u0127i g\u0127all-Messiku jien kont a\u010b\u010bettajtu g\u0127all-istess ra\u0121uni li semmejtlek qabel: li, jekk kienet de\u010bi\u017cjoni \u0127a\u017cina, il-\u0127a\u017cen tag\u0127ha ma jaqax fuqi li qg\u0127adt g\u0127aliha, i\u017cda fuq min g\u0127amilha.", "Il-Papa Fran\u0121isku qed jipprova jag\u0127ti dehra \u0121dida lil Knisja u jag\u0127mila aktar tolleranti.", "Huwa korrett li ng\u0127idu li l-Papa jrid Knisja aktar liberali u inqas konservattiva?", "Iva, jekk ta\u010b\u010betta li l-Papa hu konservattiv liberali.", "\u010ajo\u00e8 jxaqleb lejn it-tarf liberali tal-ispectrum konservattiv.", "Liberali pur u sempli\u010bi mhuwiex.", "Barra minn hekk, s'issa l-Papa ma jidhirlix li qatt tkellem dwar revi\u017cjoni ta' xi duttrina (la dommatika u lanqas morali), i\u017cda biss dwar il-\u0127tie\u0121a ta' metodi a\u0127jar u aktar sempli\u010bi ta' kif titwassal l-istess duttrina ta' qabel.", "Fl-istess waqt, minkejja li l-Papa qieg\u0127ed jag\u0127mel \u0127afna e\u017cortazzjonijiet (jew t\u0127e\u0121\u0121i\u0121, jekk trid) g\u0127al Knisja aktar sempli\u010bi, s'issa ma jidhirx li t\u0127ajjar jag\u0127mel bidliet sinifikattivi ta' natura strutturali.", "\u017bgur li \u0121ibed \u0127afna attenzjoni fuqu nnifsu.", "Dan ma jg\u0127inx fid-de\u010bentralizzazzjoni li g\u0127andha b\u017conn il-Knisja u li pprova jo\u0127loq il-Kon\u010bilju Vatikan II.", "Imma hawnhekk m'a\u0127niex nitkellmu fuq x'persuna hu, imma fuq x'persuna g\u0127andha tkun il-Knisja fil-fasla istituzzjoni tag\u0127ha.", "Ma ta\u0127sibx li f'Malta hi diffi\u010bli li l-Knisja titbieg\u0127ed mill-g\u0127eruq konservattivi?", "X'inhi r-ra\u0121uni?", "L-Ar\u010bisqof Pawlu Cremona kien \u0121ab mieg\u0127u \u0127afna tama li se jdawwar it-tmun, i\u017cda dan ma \u0121arax.", "Frankament, ma jidhirx li l-affarijiet se jinbidlu fil-futur prevedibbli (g\u0127all-anqas mhux jekk ma ti\u0121rix xi \u0127a\u0121a mirakolu\u017ca).", "Biex l-affarijiet jinbidlu mil-lat istituzzjonali huma me\u0127tie\u0121a de\u010bi\u017cjonijiet ta' natura fundamentali \u0127afna, li ma na\u0127sibx li hemm ir-rieda u t-t\u0127ejjija politika g\u0127alihom.", "Kif inhuma sejrin l-affarijiet, il-Knisja se tibqa' miexja fuq 'extinction course'.", "Qed teqred lilha nnifisha u ma tafx kif g\u0127andha ddawwar il-korsa.", "Il-kampanja tad-Divorzju x'effett \u0127alliet fuq il-Knisja lokali?", "Bih il-Knisja sparat \u0121o saqajha.", "Iffukat fuq it-teknikalitajiet tad-divorzju ming\u0127ajr ma nteb\u0127et dwar xiex kien l-kwestjoni essenzjalment, ji\u0121ifieri jekk g\u0127andhiex moralit\u00e0 partikulari (f'dan il-ka\u017c, dik Kattolika) ti\u0121i imposta fuq il-popolazzjoni kollha.", "Tant dan ma nteb\u0127itx biha (u lanqas tg\u0127allmet), li issa, fil-kwestjoni tal-unjonijiet \u010bivili bejn nies tal-istess sess, qieg\u0127da ter\u0121a' tirrepeti l-i\u017cball li kienet g\u0127amlet fil-kampanja tad-divorzju.", "Dan jikkonferma l-'extinction course' li semmejt qabel.", "Fl-opinjoni tieg\u0127ek, fiex g\u0127andha tinbidel il-knisja lokali?", "Mistoqsija diffi\u010bli wisq biex inwe\u0121ibha bil-\u0127effa.", "Imma fi ftit kliem nista' ng\u0127id li l-Knisja f'Malta trid tieqaf tilg\u0127abha ta' istituzzjoni ta' setg\u0127a.", "Trid tin\u017ca' kull pretensjoni ta' setg\u0127a li g\u0127andha, inklu\u017c fis-sura tar-ra\u0121unar u d-diskors tag\u0127ha, kif ukoll fil-privile\u0121\u0121i politi\u010bi li kisbet matul is-snin.", "Trid tkun Knisja umli, li tirrispetta lil kul\u0127add, bid-differenzi kollha tag\u0127hom, u tg\u0127ix \u0127ajjitha fuq livell ugwali ta' moviment so\u010bjali o\u0127ra.", "Taqbel mal-Unjoni \u010aivili u d-dritt li koppji omosesswali jaddottaw?", "Jien naqbel li l-omosesswali g\u0127andhom id-dritt li jkollhom a\u010b\u010bess biex jag\u0127\u017clu g\u0127amla ta' unjoni li mhijiex dik Kattolika, u li l-istat jipprovdi l-possibbilt\u00e0 legali ta' unjoni li l-omosesswali jistg\u0127u jag\u0127\u017cluha liberament.", "Naqbel ukoll li, la darba l-istat se jipprovdi g\u0127amla ta' unjoni legali b\u0127al din, ma ji\u010b\u0127dilha ebda dritt milli di\u0121\u00e0 g\u0127andhom unjonijiet \u010bivili o\u0127ra.", "Issa, jekk b\u0127ala Kattoliku naqbilx ma' omosesswalit\u00e0 attiva hija kwestjoni o\u0127ra.", "Jien nista' lo\u0121ikament ma naqbilx ma din u naqbel mal-o\u0127ra.", "Taqbel mad-dekriminalizzazzjoni ta' soft-drugs b\u0127all Kannabis?", "Id-dekriminalizzazzjoni tas-soft-drugs taqta' minn saqajha l-bi\u010b\u010ba kbira tal-kummer\u010b u l-isfruttament li b\u0127alissa qieg\u0127ed isir.", "G\u0127aldaqstant, ma nistax ma naqbilx mag\u0127ha.", "Madanakollu, ma naqbilx ma' min jippre\u017centa din it-tip ta' dekriminalizzazzjoni b\u0127al xi soluzzjoni finali g\u0127all-problema tal-kummer\u010b u l-isfruttament tad-droga.", "Id-dekriminalizzazzjoni mhijiex bakketta ma\u0121ika li ssolvi l-kwestjoni kollha.", "Tista' tkun xabla b'\u017cew\u0121t ixfar.", "Patri Mark i\u0127ossu f'kunflitt mat-tag\u0127lim tal-Knisja?", "Lanqas xejn.", "Jien nipprofessa g\u0127al kollox it-tag\u0127lim ba\u017ciku u fundamentali tal-Knisja Kattolika fl-intier tieg\u0127u.", "Fejn in\u0127ossni f'konflitt ma' xi w\u0127ud fit-tmexxija tal-Knisja f'Malta huwa fil-vi\u017cjoni antropolo\u0121ika u ekkle\u017cjolo\u0121ika tieg\u0127i u tag\u0127hom.", "Ng\u0127id \"f'Malta\", g\u0127ax f'\u0127afna pajji\u017ci tad-dinja lanqas isqfijiet u kardinali ma jaqblu mag\u0127hom f'dawn l-aspetti.", "Fl-a\u0127\u0127ar snin kont pre\u017centi u indirizzajt diversi drabi attivitajiet tal-Partit Laburista.", "Tikkunsidrak Laburist?", "X'relazzjoni g\u0127andek mal-PL?", "Lanqas xejn.", "I\u017cda mal-ideali li jirrappre\u017centa l-moviment laburista dinji u mal-mod ta' anali\u017ci so\u010bjalista, iva.", "Ir-relazzjoni li jien g\u0127andi mal-PL hija b\u0127alma g\u0127andhom il-bi\u010b\u010ba l-kbira tan-nies: m'iniex xi wie\u0127ed \"minn ta' \u0121ewwa\", kif ng\u0127idu, u lanqas irrid inkun.", "Ma t\u0127ossx li b\u0127ala reli\u0121ju\u017c trid i\u017c\u017comm il-bog\u0127od minn attivitajiet politi\u010bi?", "Fil-fatt hekk nag\u0127mel b'mod konsistenti.", "Rarament u e\u010b\u010bezzjonalment nie\u0127u sehem f'xi attivit\u00e0 politika g\u0127aliex ikunu stednuni g\u0127aliha.", "Minn dan il-lat u b'dan il-mod, jien dejjem lest nie\u0127u sehem f'attivitajiet b\u0127al dawn kemm ta' partit u kemm ta' ie\u0127or.", "F'okka\u017cjonijiet b\u0127al dawn, inwassal it-twemmin tieg\u0127i b\u0127ala nisrani u b\u0127ala Kattoliku.", "Ktibt u tkellimt diversi drabi fuq persona\u0121\u0121i Maltin b\u0127al Manuel Dimech u Dom Mintoff.", "Minn hemm aktar Maltin li jispirawk u g\u0127aliex?", "Fil-kuntest Malti ma tantx hemm wisq aktar li nammira u jispirawni.", "Ma' dawn li semmejt int, nista' n\u017cid lil \u0120iovanni Nicol\u00f2 Muscat (li g\u0127ex fi tmiem is-seklu 18) u Mikiel Anton Vassalli.", "X'inhu l-aktar valur li tg\u0127ozz f'\u0127ajtek?", "L-indipendenza (fl-oqsma kollha tag\u0127ha).", "Jekk ikollok tbiddel \u0127a\u0121a wa\u0127da mis-so\u010bjet\u00e0, xi tbiddel?", "Tkun wa\u0127da ming\u0127ajr partiti fejn kull de\u010bi\u017cjoni tittie\u0127ed direttament mill-poplu kon\u010bernat u fejn kull awtorit\u00e0 tkun tiddependi direttament mill-poplu.", "Il-faqar f'Malta, je\u017cisti?", "X'ta\u0127seb li jikka\u0121unah?", "Je\u017cistu \u0127afna tipi ta' faqar.", "L-ag\u0127ar wie\u0127ed hu dak mentali u psikolo\u0121iku, li mbag\u0127ad, bosta drabi, i\u0121ib b'effett tieg\u0127u g\u0127amliet o\u0127ra ta' faqar, inklu\u017c dak materjali.", "Il-kaw\u017ca ewlenija ta' dan il-faqar hija s-sistema so\u010bjali, ekonomika u politika li n\u0127addnu."], "category": "nonfiction", "url": "https://academia.edu", "source": "Extracted from Intervista_bil_Malti_Interview_in_Maltes.docx"}
{"text": ["Introduzzjoni", "Ir-rakkont Im\u0127abba ta' Swann, kif jixhed it-titlu, g\u0127andu b\u0127ala tema ewlenija l-im\u0127abba li Charles", "Minkejja li fil-bidu tar-rakkont ti\u0121i a\u010b\u010bentwata l-promiskwit\u00e0 sesswali tieg\u0127u, Swann, ironikament, jispi\u010b\u010ba biex ikun iddominat mill-passjoni g\u0127al Odette.", "L-im\u0127abba ta' Swann g\u0127al Odette tibda b'indifferenza, i\u017cda gradwalment hu jin\u0127akem mill-g\u0127ira, li paradossalment aktar ma \u0121\u0121ieg\u0127lu jipprova jippossiedi lil Odette aktar tispi\u010b\u010ba tbieg\u0127du minnha.", "Naraw fir-rakkont kif fil-bidu Odette hi l-parti ddominata, i\u017cda eventwalment issir il-parti li tiddomina.", "Swann jibda biex ixebbahha ma' Siffora, bint \u0120etru, fil-pittura ta' Sandro Botticelli, u b'hekk permezz tal-arti jissublimizzaha fil-fantasija tieg\u0127u.", "Hu jiskopri l-intensit\u00e0 ta' m\u0127abbtu g\u0127al Odette meta lejla minnhom jasal tard g\u0127a\u010b-\u010bena g\u0127and il-Verdurinijiet u ma jsibhiex hemm.", "Minn dik illejla tibda relazzjoni ta' m\u0127abba stabbli bejniethom, i\u017cda l-im\u0127abba ta' Swann g\u0127al Odette ssir f'salt wie\u0127ed suspettu\u017ca wara li f'serata minnhom, din i\u0121\u0121ib ti\u010b\u010bena mag\u0127ha g\u0127and il-Verdurinijiet lillcomte de Forcheville.", "Dik illejla Swann jinduna li Odette hi apprezzata bil-bosta minn ir\u0121iel o\u0127rajn.", "B'reazzjoni g\u0127al dan, im\u0127abbtu g\u0127aliha tinbidel gradwalment f'fissazzjoni li Odette qed taqlibhielu kemm b'relazzjonijiet lesbjani kif ukoll b'relazzjonijiet ma' r\u0121iel o\u0127rajn.", "Swann jispi\u010b\u010ba jittormenta lilu nnifsu, maqtug\u0127 mir-realt\u00e0 u ma\u0127kum g\u0127alkollox minn passjoni g\u0127al mara li ironikament ma jara xejn spe\u010bjali fiha.", "Ir-rakkont jikxef u jifli l-i\u010bken dettalji kemm tal-kurrenti ta' fidu\u010bja kif ukoll tal-kontrokurrenti ta' suspetti li jirriflettu l-qag\u0127da ta' Swann fir-relazzjoni tieg\u0127u ma' Odette.", "B\u0127ala narratur omnipre\u017centi, Marcel ji\u017cvela u jiddeskrivi t-ta\u0127wid suspettu\u017c fis-subkonxju ta' Swann flimkien mal-isfumatura bejn il-\u0127olm u r-realt\u00e0 li fit-thewdin tieg\u0127u jsib lilu nnifsu fiha.", "F'mo\u0127\u0127 Swann tinbena relazzjoni ta' m\u0127abba-mibeg\u0127da Freudjana sa\u0127ansitra qabel ma Freud jo\u0127ro\u0121 bit-teorija tal-psikanali\u017ci.", "Is-sentenzi interminabbli tat-test huma ri\u017cultat ta' din l-anali\u017ci Proustjana li la hi xjentifika u lanqas psewdoxjentifika, i\u017cda letterarja u artistika.", "Dan g\u0127ax fil-kuntest letterarju li minnu jixrob Proust, lg\u0127an tal-kitba hu li l-kliem ipitter: li permezz tal-kliem titpitter in-nixxieg\u0127a tas-subkonxju li l-pittura ma tistax tesprimi b'mod daqstant espli\u010bitu daqs il-kitba.", "U b'hekk waqt il-qari l-qarrej jing\u0127ata dak li hu g\u0127addej minn mo\u0127\u0127 il-protagonist(i)/persuna\u0121\u0121(i) tar-rumanz.", "I\u017cda billi din hi anali\u017ci letterarja u fl-istess waqt artistika tin\u0127oloq ukoll fir-rumanz allegorija mibnija fuq il-personifikazzjonijiet sottili tal-im\u0127abba, l-g\u0127ira, il-kur\u017cit\u00e0, u l-verit\u00e0, li b\u0127all-allat nisa fil-mitolo\u0121ija Griega u fl-epi\u010bi Omeri\u010bi jissieltu fl-isfond fis-subkonxju ta' Swann.", "G\u0127all-kuntrarju ta' dak li ji\u0121ri fil-partijiet l-or\u0127ajn ta' G\u0127at-Tfittxija ta\u017c-\u017bmien Mitluf, f'Im\u0127abba ta' Swann Marcel (in-narratur) / Proust (l-awtur) jiffoka fuq il-persuna\u0121\u0121 ta' Swann, li hu lprotagonist ewlieni, u g\u0127aldaqstant jista' jitqies, fuq livell \u0121enerali, b\u0127ala wie\u0127ed mill-epi\u010bentri tassostrat tas-seba' volumi tar-rumanz.", "Madankollu, Marcel, li hu wkoll l-eroj prin\u010bipali tar-rakkont, minkejja li hu estern g\u0127al din il-parti tar-rumanz, billi meta din isse\u0127\u0127 kien g\u0127adu ma twelidx, g\u0127andu fih po\u017cizzjoni partikulari billi hu nnifsu hu kompost mill-persuna\u0121\u0121 ta' Swann.", "Marcel jag\u0127raf lilu nnifsu fi Swann u dan, bla dubju, jispjega g\u0127ala l-fokalizzazzjoni dominanti hi l-fokalizzazzjoni interna ta' Swann.", "Minn din il-perspettiva, Swann mhux \u0127lief il-varjant tal-jien intern tan-narratur li jidentifika ru\u0127u mieg\u0127u g\u0127ax b\u0127alu hu ta' dixxendenza Lhudija, erudit, u wa\u0127du fost il-kbarat.", "Marcel \u2013 minkejja li Swann hu u ji\u010b\u010bena g\u0127and prozitu f'Combray kien itelliflu fi \u010bkunitu l-bewsa tant mixtieqa ta' ommu \u2013 jibqa' j\u0127ares lejh kemm b'simpatija kif ukoll b'empatija u indul\u0121enza.", "B'hekk ikompli jammirah u jidentifika ru\u0127u mill-qrib mieg\u0127u.", "Din is-su\u0121\u0121ettivit\u00e0 ta' Marcel, flimkien mal-interess partikulari li juri lejn Swann, jitqanqlu wkoll min\u0127abba l-fatt li m\u0127abbet Swann g\u0127al Odette tbassar u fl-istess waqt i\u0121\u0121edded id-diqa li hu jesperjenza aktar 'il quddiem fir-rumanz kemm ma' Gilberte, kif ukoll ma' Albertine.4", "F'din it-tieni parti tal-ewwel volum, li g\u0127andna f'idejna, naraw di\u0121\u00e0 t-tifsira ta\u017c-\u017cmien misjub mill\u0121did.", "Dan g\u0127ax Im\u0127abba ta' Swann hu r-rakkont dwar dak li \u0121ara qabel ma n-narratur kien twieled.", "Issejba ta' \u017cmien mitluf hi fuq kollox wa\u0127da mill-g\u0127anijiet prin\u010bipali tar-rumanz.", "U dan jintla\u0127aq g\u0127ax l-istorja tevolvi permezz ta' sekwenzi \u010birkulari differenti li juru kif il-passat jinsab fil-pre\u017cent u lpre\u017cent fil-passat.", "Fuq kollox, f'Im\u0127abba ta' Swann tkompli t-tema tal-memorja involontarja li din id-darba titwieled mi\u010b-\"\u010bkejkna fra\u017ci\" tas-sonata ta' Vinteuil.", "Bl-istess mod li l-petite madeleine tqanqal f'Marcel ittifkiriet ta' tfulitu f'Combray, i\u010b-\"\u010bkejkna fra\u017ci\" twassal lil Swann it-tifkiriet tal-im\u0127abba tieg\u0127u g\u0127al Odette.", "U f'okka\u017cjoni minnhom, meta Swann jismag\u0127ha g\u0127al g\u0127arrieda, imur anki lil hinn millmemorja involontarja esperjenzata minn Marcel u ji\u017cvela fih innifsu sintomi ta' sinestesija.", "Din twassal biex Swann jesperjenza sintomi ta' konfu\u017cjoni bejn is-sensi \u2013 f'dan il-ka\u017c bejn is-sensi tassmig\u0127 (\"i\u010b-\u010bkejkna fra\u017ci\" li permezz tal-memorja involontarja tfakkru fl-img\u0127oddi tieg\u0127u ma' Odette) u tax-xamm (is-sensazzjoni kemm imma\u0121inarja kif ukoll involontarja tar-ri\u0127a tal-fjuri li fi Swann tikseb dimensjoni o\u0127ra b'rabta kemm mal-pre\u017cent kif ukoll mal-passat).", "Bla dubju ta' xejn, ir-rakkont Im\u0127abba ta' Swann ikompli ji\u017cvela l-kobor ta' Proust.", "G\u0127alhekk, hu biss b'qari assidwu, intensiv u intelli\u0121enti li l-qarrej jista' jibqa' jiskopri dak kollu offrut lilu minnu.", "Id-dinja Proustjana testendi mill-arti sal-filosofija, mill-istorja so\u010bjali sal-psikolo\u0121ija individwali.", "Dinja li tix\u0127et l-im\u0121iba tal-bniedem ta\u0127t il-lenti u b'hekk tikxef dak li hu universali fin-natura umana."], "category": "nonfiction", "url": "https://academia.edu", "source": "Extracted from Introduzzjoni_Imhabba_ta_Swann_Academia2.docx"}
{"text": ["It-traduzzjoni mill-Malti lejn lingwi o\u0127rajn li tikkon\u010berna l-letteratura lokali g\u0127adha relativament fil-bidu tag\u0127ha billi ftit kienu dawk il-kittieba jew tradutturi Maltin li flimg\u0127oddi kienu j\u0127arsu lil hinn minn xtutna biex joffru lill-barranin dak li jin\u0127oloq lokalment.", "Ovvjament issa li l-Malti \u0121ie stabbilit u standardizzat u l-e\u017cistenza tieg\u0127u ma g\u0127adhiex tiddependi minn mentalit\u00e0 fejn il-barrani hu tajjeb u ta' \u0121ewwa \u0127a\u017cin l-awturi qed jing\u0127atalhom in-nifs u l-ispazju sabiex xog\u0127olhom ji\u0121i tradott lejn lingwi barranin.", "Il-ftit xog\u0127lijiet li se nsemmi f'din il-kontribuzzjoni qasira huma biss u\u0127ud mix-xog\u0127lijiet li s'issa \u0121ew tradotti, je\u017cistu o\u0127rajn li min\u0127abba nuqqas ta' spazju u ta' \u0127in biex nikteb dan l-artiklu f'din ir-rivista mhux possibbli li nsemmihom.", "Madankollu anki li kieku kelli nsemmihom kollha kemm huma xorta jibqa' evidenti l-istat ta' fatt li t-traduzzjoni mill-Malti lejn lingwi barranin g\u0127adha fil-istadju embrijoniku tag\u0127ha.", "It-traduzzjoni lejn lingwi barranin fil-ka\u017c tag\u0127na tie\u0127u mog\u0127dijiet differenti milli jsir f'lingwi o\u0127rajn mitkellmin minn popolazzjonijiet bil-ferm akbar minn tag\u0127na u b'ri\u017corsi li lanqas biss qatt no\u0127olmu li jkollna.", "Fil-lingwi Ewropej \u2013 biex nillimita ru\u0127i g\u0127al dan il-kuntest \u0121eografiku \u2013 li ji\u0121ri \u0121eneralment hu li it-traduzzjoni \u0127afna drabi ssir minn traduttur nattiv tallingwa mira li jkun studja l-lingwa sors li mbag\u0127ad jittradu\u010bi t-test lejn il-lingwa ta' lsien pajji\u017cu.", "B'e\u017cempju aktar konkret dan ifisser li traduttur Ingli\u017c li jaf l-Ispanjol jittradu\u010bi lil Don Quitote mill-Ispanjol g\u0127all-Ingli\u017c.", "Fil-ka\u017c tal-Malti, billi ftit huma l-barranin li g\u0127andhom \u0127akma tal-Malti u b'hekk jistg\u0127u jeqilbu minnu lejn ilsienhom, it-traduzzjoni ta' spiss issir billi ting\u0127a\u017cel wa\u0127da minn dawn l-erba' mog\u0127dijiet:", "it-traduzzjoni ssir mill-awtur Malti nnifsu kif se naraw fil-ka\u017c ta' Alfred Sant;", "it-traduzzjoni ssir minn xi Malti/ja b'\u0127akma bilingwi li j/tkun ilu/ha j/tg\u0127ix fil-pajji\u017c barrani e\u017cempju tipiku hi Nadja Mifsud;", "\u010b) it-traduzzjoni ssir minn xi \u0127add lokalment li jkollu \u0127akma tajba tal-lingwa mira b\u0127al", "Charles Briffa (lejn l-Ingli\u017c) u Laurent Seychell (lejn il-Fran\u010bi\u017c);", "d) u fl-a\u0127\u0127ar nett idealment it-traduzzjoni ssir minn xi \u0127add barrani b\u0127all-\u0120ermani\u017c Michael Apweiler li g\u0127al dawn l-a\u0127\u0127ar g\u0127axar snin wera interess fi lsienna u baqa' jippersevera sa kemm tg\u0127allmu kif xieraq u b'hekk akkwista l-kompetenzi me\u0127tie\u0121a biex jittradu\u010bi direttament mill-Malti g\u0127all-\u0120ermani\u017c.", "Mhix esklu\u017ca l-possibbilt\u00e0 li x-xog\u0127ol tradott mill-Malti lejn lingwi o\u0127rajn jista' jkun qed isir b'dik li tissejja\u0127 relay translation ji\u0121ifieri jkun traduzzjoni ta' traduzzjoni li fil-bi\u010b\u010ba l-kbira tal-ka\u017cijiet tkun saret bl-Ingli\u017c.", "B\u0127ala regola ftit huma l-awturi li jittradu\u010bu xog\u0127lijiethom.", "Alfred Sant da\u0127al g\u0127al din l-isfida u ttradu\u010ba b'su\u010b\u010bess ir-rumanz makabru u satiriku tieg\u0127u L-G\u0127alqa tal-Iskarjota lejn lIngli\u017c bl-isem The Iscariot Field.", "Ta' min jinnota hawnhekk li Sant jag\u0127\u017cel korrettament li jittradu\u010bi l-isem tar-rumanz tieg\u0127u kelma b'kelma li mill-esperjenza tieg\u0127i fit-traduzzjonijiet letterarji lejn il-Malti hi l-a\u0127jar avvi\u010binament fil-qlib ta' titlu letterarju billi dan ikun qed jag\u0127ti prijorit\u00e0 s\u0127i\u0127a lil dik li fit-teorija tat-traduzzjoni tissejja\u0127 l-ekwivalenza formali.", "Din lekwivalenza ti\u0121i stabbilita bis-sa\u0127\u0127a tat-traduzzjoni lura (back translation).", "Traduttur li jippreferi j\u017comm it-traduzzjoni tieg\u0127u lil hinn mill-adattament je\u0127tie\u0121lu li j\u017comm ma' din lewwel g\u0127a\u017cla.", "U ma ju\u017cax l-ekwivalenza dinamika \u0127lief meta assolutament ma jkollux lg\u0127a\u017cla li jittradu\u010bi t-titlu kelma b'kelma.", "It-traduzzjoni tat-titlu ta' rumanz kif nispjega flintroduzzjoni tieg\u0127i ta' Meaulnes it-Twil / Le Grand Meaulnes ta' Alain-Fournier \u0127afna drabi tinvolvi \u0127afna aktar diffikultajiet milli wie\u0127ed jinduna bihom mal-ewwel mad-daqqa t'g\u0127ajn.", "Ir-rebbie\u0127 tal-premju letterarju tal-Unjoni Ewropea 2011 Fl-Isem tal-Missier (u tal-", "Ix-xog\u0127ol ta' Mifsud se jkun ukoll tradott bil-Fran\u010bi\u017c minn Nadja Mifsud Mutschler u bil-Ma\u010bedonu minn Vladimir", "Xog\u0127ol letterarju ie\u0127or li s'issa \u0121ie tradott blIngli\u017c hu dak ta' Herbert Ganado Rajt Malta Tinbidel.", "Ittraduzzjoni ta' din l-awtobijografija saret minn Michael", "L-isem My Century mog\u0127ti minn Refalo hu wie\u0127ed b'ekwivalenza dinamika.", "Dan it-titlu li hu adattatment jista' ji\u0121i \u0121\u0121ustifikat billi prattikament dak li jirrakkonta Ganado jkopri l-medda tas-seklu g\u0127oxrin.", "Traduzzjoni letterarja o\u0127ra hi dik ta' Charles Briffa li qeleb g\u0127all-Ingli\u017c Il-Gidba / The Lie ta' Oliver Fri\u0121\u0121ieri.", "Re\u010bentement \u0121ie tradott ukoll bl-Ingli\u017c din id-darba minn Antoinette Pace r-rumanz Ilkoll ta' Nisel Wie\u0127ed ta' Rena", "Fit-traduzzjoni tag\u0127ha Pace g\u0127a\u017clet li tittradu\u010bi ttitlu tal-ktieb ta' Balzan b\u0127ala Bonds in the Mirror of Time.", "Traduzzjoni interessanti li saret mill-Malti g\u0127all-", "Fran\u010bi\u017c hi dik tal-\u0121abra ta' rakkonti \u010apar ta' Alfred Sant.", "Seychell korrettament jag\u0127\u017cel l-ekwivalenza formali tat-titlu tal-\u0121abra ta' rakkonti kif mog\u0127ti mill-awtur innifsu.", "Kif jg\u0127id Sant stess dwar dan il-pro\u010bess tattraduzzjoni:", "Il-\u0127abib tieg\u0127i l-Professur Laurent Seychell da\u0127al g\u0127al \u0127idma diffi\u010bli meta qaleb g\u0127all-Fran\u010biz \u0121abra ta' rakkonti \"\u010apar\" li \u0127ri\u0121t bil-Malti mal-SKS is-sena li g\u0127addiet.", "Wettaqha fi \u017cmien qasir u \u0127ari\u0121ha ktieb.", "Sa fejn naf jien, g\u0127amel kollox hu \u2013 li jrendi l-isforz kollu aktar impressjonanti.", "Pre\u017centament, Seychell g\u0127adu kif \u0127are\u0121 ukoll f'volum wie\u0127ed it-traduzzjoni mill-Malti g\u0127allFran\u010bi\u017c tad-drammi ta' Joe Fri\u0121\u0121ieri L-G\u0127anja ta\u010b-\u010ainju u Caravaggio: L-Inkjesta.", "F'din ittraduzzjoni tispikka wkoll korrettament it-traduzzjoni tat-titli ta\u017c-\u017cew\u0121 drammi li rispettivament \u0121ew tradotti minn Seychell b\u0127ala Le Chant du Cygne u Caravage: L-Enqu\u00eate.", "Hawnhekk nixtieq nifta\u0127 parente\u017cijiet u nenfasizza li mhux fa\u010bli li wie\u0127ed jittradu\u010bi millMalti lejn il-Fran\u010bi\u017c b\u0127alma mhux fa\u010bli li ssir it-traduzzjoni mill-Fran\u010bi\u017c g\u0127all-Malti spe\u010bjalment meta wie\u0127ed iqis in-nuqqas ta' sorsi lessikografi\u010bi mill-Fran\u010bi\u017c g\u0127all-Malti.", "Verament hawnhekk it-traduttur kemm jekk ikun qed jittradu\u010bi mill-Fran\u010bi\u017c g\u0127all-Malti kif ukoll jekk ikun qed jittradu\u010bi mill-Malti g\u0127all-Fran\u010bi\u017c ikun qed jg\u0127um letteralment fil-ba\u0127ar wa\u0127du.", "F'dan ir-rigward lil Seychell tassew ta' min jaqlag\u0127lu l-kappell.", "Michael Apweiler, kollega \u0120ermani\u017c, li sirt nafu bejn l-2004 u l-2007 fl-Antenna tat-", "Traduzzjoni tal-Kummissjoni Ewropea f'Malta, qaleb g\u0127all-\u0120ermani\u017c xi poe\u017ciji tal-kollega tag\u0127na Antoine Cassar.", "Hu qaleb ukoll tliet stejjer qosra ta' Pierre J. Mejlak ir-rebbie\u0127 talpremju letterarju Ewropew tas-sena 2014 li \u0121ew ippre\u017centati lill-pubbliku \u0120ermani\u017c waqt wie\u0127ed mill-iljieli letterarji organizzati fir-Rappre\u017centanza tal-Kummissjoni f'Berlin.", "Interessanti wkoll li t-traduzzjoni lejn lingwa o\u0127ra tista' tidher f'xog\u0127lijiet ta' studji dwar awtur partikulari u mhux b\u0127ala pubblikazzjoni separata.", "E\u017cempju ta' dan hu The Essential Oliver Friggieri ta' Charles Briffa li jinkludi fih it-traduzzjoni bl-Ingli\u017c ta' L-Istramb ta' Fri\u0121\u0121ieri bl-isem ta' The Misfit.", "Briffa editja wkoll is-sitt volum ta' Lesser Used Languages of Europe (sensiela internazzjonali ta' kotba ma\u0127ru\u0121a minn Francis Boutle Publishers ta' Londra) li j\u0121ib l-isem This Fair Land \u2013 An Anthology of Maltese Literature.", "Din l-antolo\u0121ija kif g\u0127arrafni Briffa stess:", "Hija \u0121abra komprensiva ta' madwar 200 test bil-Malti akkumpanjati minn traduzzjonijiet friski bl-Ingli\u017c.", "g\u0127ajdut orali tas-sekli mg\u0127oddija u l-ftit kitbiet bikrin bil-Malti sal-esperimenti u t-ta\u0127bit biex il-Malti jibqa' \u0127aj tas-sekli tmintax u dsatax u l-kisbiet kbar fil-kitba bil-Malti tas-sekli g\u0127oxrin u wie\u0127ed u g\u0127oxrin, This Fair Land jesplora l-isforzi ta' kittieba individwali u joffri \u0121rajja \u010bara tal-atmosfera storika wiesg\u0127a li sawret l-espressjoni miktuba.", "Poe\u017cija, pro\u017ca, drama, kitba reli\u0121ju\u017ca, artikli \u0121urnalisti\u010bi, testi stori\u010bi, stiltiet xjentifi\u010bi, espo\u017cizzjonijiet kulturali \u2013 kollha juru l-evoluzzjoni tallingwa li g\u0127al sekli s\u0127a\u0127 kienet imwarrba mill-\u0127akkiema barranin u mill-Maltin tal-klassijiet g\u0127olja, imma baqg\u0127et \u0127ajja bissa\u0127\u0127a u r-rieda tal-Maltin il-baxxi ta' bla edukazzjoni.", "Il-kitbiet bil-Malti mag\u0127\u017cula u t-traduzzjonijiet friski bl-Ingli\u017c juru l-mo\u0127\u0127 Malti fi \u017cminijiet differenti u juru", "x'kellu \u0127ila jikseb dan l-ilsien minkejja l-i\u017cvanta\u0121\u0121i politi\u010bi u ideolo\u0121i\u010bi li kienu jo\u0127onquh.", "Din il-\u0121rajja tal-Malti (l-unika lingwa Semitika indi\u0121ena li g\u0127andha l-Ewropa) qed tixxandar mad-dinja kollha f'sensiela internazzjonali li tqabbilha ma'", "lingwi ma\u0127qura o\u0127ra.", "Kif jg\u0127id tajjeb Briffa t-traduzzjoni mill-Malti lejn lingwi o\u0127rajn toffri l-opportunit\u00e0 li lkultura, l-istorja u t-talenti Maltin jo\u0127or\u0121u lil hinn mill-g\u017cejjer tag\u0127na.", "Il-letteratura Maltija hi parti essenzjali minn dak li jag\u0127milna Maltin.", "G\u0127alhekk jekk irridu nuru li ne\u017cistu fl-oqsma tal-letteratura u tat-traduzzjoni letterarja fil-livell internazzjonali je\u0127tie\u0121 li ti\u017cdied ittraduzzjoni mill-Malti lejn lingwi o\u0127rajn.", "L-idea li dan hu possibbli tg\u0127in biex il-kittieb lokali jtejjeb il-prodott tieg\u0127u.", "Il-possibbilt\u00e0 li xog\u0127lu jista' ji\u0121i tradott tag\u0127mlu konxju li se jkun qed jesponi lilu nnifsu lil hinn mill-insularit\u00e0 protettiva li normalment jopera fiha b'hekk ikun flinteress tieg\u0127u li xog\u0127lu jkun i\u0127abbatha kemm hu possibbli ma' dak ta' kittieba barranin.", "Din il-possibbilit\u00e0 tg\u0127in ukoll sabiex ir-ri\u017corsi lingwisti\u010bi li je\u017cistu f'pajji\u017cna jit\u0127addmu fil-kamp tat-traduzzjoni biex b'hekk jintu\u017caw talenti li g\u0127adhom midfunin.", "Nixtieq nag\u0127laq dan l-artiklu qasir billi g\u0127al darb'o\u0127ra nikkwota lil Sant li b'referenza b'mod partikular g\u0127at-traduzzjoni ta' Seychell u b'mod \u0121enerali g\u0127at-traduzzjoni mill-Malti lejn lingwi o\u0127rajn jg\u0127id b'mod \u0121ust li:", "It-traduzzjoni ta' kitba Maltija f'ilsien ie\u0127or hi avventura iebsa \u0127afna u ma tantx issib appo\u0121\u0121.", "Suppost tg\u0127in biex il-Malti jsir aktar mag\u0127ruf fil-bqija tal-Ewropa\u2026 G\u0127adna lura sew milli naslu sa din il-mira.", "Sortunatament din hi l-qag\u0127da li ninsabu fiha f'dan ilqasam partikulari tat-traduzzjoni.", "Madankollu lammissjoni ta' dan l-istat ta' fatt \u2013 minna li nisabu involuti fil-qasam tat-traduzzjoni letterarja \u2013 hu sinjal tajjeb g\u0127ax konxi minn din il-problema nistg\u0127u nag\u0127mlu sforzi biex din ti\u0121i gradwalment solvuta.", "Mezz li bih ilpubblikaturi jistg\u0127u forsi8 jakkwistaw fondi g\u0127at-", "traduzzjonijiet letterarji hu billi jikkuntattjaw lid-Direttorat \u0120enerali EAC li g\u0127andu fondi disponibbli biex pubblikaturi interessati f'xog\u0127lijiet letterarji u kulturali jing\u0127ataw appo\u0121\u0121 finanzjarju.", "I\u017cda l-appo\u0121\u0121 finanzjarju mhux kollox u xorta wa\u0127da \"l-avventura tibqa iebsa\".", "Fil-kuntest limitat tag\u0127na me\u0127tie\u0121a fuq kollox determinazzjoni soda li \u0127afna drabi tirrikkjedi sagrifi\u010b\u010bju personali biex verament jintla\u0127qu r-ri\u017cultati mixtiqin."], "category": "nonfiction", "url": "https://academia.edu", "source": "Extracted from It_traduzzjoni_ta_xoghlijiet_letterarji.docx"}
{"text": ["Ix-xog\u0127lijiet Klassi\u010bi u l-kitbiet ta' Santu Wistin bil-Malti - L-ewwel parti", "Minn din il-\u0127ar\u0121a ta' l-a\u010b\u010bent se nibda sensiela ta' tliet artikli dwar ix-xog\u0127lijiet Klassi\u010bi u l-kitbiet ta' Santu Wistin maqlubin g\u0127all-Malti.", "Fl-ewwel artiklu se nag\u0127ti \u0127arsa lejn il-pro\u017ca, il-poe\u017ciji u ddrammi Griegi u Latini maqlubin g\u0127all-Malti, mhux ne\u010bessarjament ippubblikati.", "Id-drammi li se naqraw dwarhom f'dan l-artiklu qatt ma ttellg\u0127u f'Malta.", "Fit-tieni artiklu se nikteb dwar ixxog\u0127lijiet teatrali Griegi u Latini maqlubin g\u0127all-Malti li ttellg\u0127u f'Malta filwaqt fit-tielet, se nikteb dwar ix-xog\u0127lijiet ta' Santu Wistin maqlubin g\u0127all-Malti li \u0127afna minnhom \u0121ew tradotti minn Valentin Vince Barbara.", "U\u0127ud minn dawn it-traduzzjonijiet Maltin inqalbu mil-lingwa ori\u0121inali ji\u0121ifieri millGrieg jew mil-Latin i\u017cda hemm o\u0127rajn li ma nafux e\u017cattament minn liema lingwa nqalbu.", "\u0126ajr: Il-Kunsill Nazzjonali tal-Ktieb Fil-fatt it-traduttrici Maria Giuliana Fenech tosserva li \"mhux [it-traduzzjonijiet tal-Klassi\u010bi g\u0127all-Malti] kollha \u0121ew tradotti mill-ori\u0121inal u, dan il-punt mhux dejjem intqal \u010bar u tond mill-istess tradutturi\" (2011, p. 81).", "X'nifhmu b'Il-Klassi\u010bi", "Hemm qbil fost l-istudju\u017ci li meta nu\u017caw il-kelma wa\u0127edha bl-artiklu, il-Klassi\u010bi (the Classics) inkunu qed nirreferu biss g\u0127ax-xog\u0127lijiet letterarji, inklu\u017ci dawk filosofi\u010bi u stori\u010bi, li nkitbu bilGrieg jew bil-Latin sa minn elfejn sena Qabel Kristu sal-waqg\u0127a tal-Imperu Ruman.", "G\u0127aldaqstant meta ma rridux nirreferu g\u0127al dawn, g\u0127andna n\u017cidu kwalifika mal-kelma Klassi\u010bi.", "Il-Klassi\u010bi Maltin tirreferi g\u0127al dawk ix-xog\u0127lijiet letterarji ewlenin li jisbqu kull \u017cmien jew kull isem ie\u0127or.", "Fil-ka\u017c talpoe\u017cija, g\u0127andna, pere\u017cempju, Il-Jien u lil Hinn Minnu (1938) ta' Dun Karm, fil-ka\u017c tal-pro\u017ca nistg\u0127u nsemmu Is-Salib tal-Fidda (1939) ta' Wistin Born, fil-ka\u017c tat-teatru, Il-Fidwa tal-Bdiewa (1936) ta' Ninu Cremona fost l-o\u0127rajn.", "+ Mhux ippubblikati", "Il-\u0127rejjef ta' Esopu", "Fl-1931 naraw l-ewwel testi Klassi\u010bi mi\u0121jubin g\u0127all-Malti: sitt \u0127rejjef ta' Esopu fil-forma ta' poe\u017ciji.", "Sir Temi Zammit (30 ta' Settembru 1864 \u2013 2 ta' Novembru 1935) jag\u0127tina InNemla u l-Wer\u017cieq (Marzu 1931, p. 32), IrReg\u0127ba u Il-G\u0127orab (\u0120unju 1931, p. 56), I\u017c\u017brin\u0121 u l-Barri (Settembru 1931, p. 83) u IxXi\u0127 u l-Mewt (1931, p. 7); Dun Karm (18 ta' Ottubru 1871 \u2013 13 ta' Ottubru 1961) jag\u0127tina Il-Baqra, l-G\u0127aniqa, in-Nag\u0127\u0121a u l-Iljun (\u0120unju 1931, p. 59).", "Esopu, li lilu ji\u0121u attribwiti dawn il-\u0127rejjef, kien \u0127arrief u skjav li g\u0127ex bejn is-620 u l-564 Qabel Kristu fil-Gre\u010bja l-Antika.", "Dawn il\u0127rejjef kienu jiffurmaw parti mit-tradizzjoni orali u, minkejja li huma ta' ori\u0121ini varji, waslulna permezz ta' g\u0127add ta' sorsi f're\u0121istri verbali differenti u mezzi artisti\u010bi popolari.", "G\u0127aldaqstant, matul i\u017c-\u017cmien, kien hemm \u017cidiet u tnaqqis mill-\u0127rejjef ori\u0121inali.", "Fuq kollox, dawn il-\u0127rejjef jag\u0127mlu parti integrali mill-korp letterarju Klassiku tal-Gre\u010bja lAntika (Wikipedia).", "Huwa b'mod konxju li g\u0127a\u017cilt \"mi\u0121jubin g\u0127allMalti\" u mhux \"maqlubin/tradotti g\u0127all-Malti\".", "Fl-artiklu \"Shakespeare bil-Malti\" (l-a\u010b\u010bent, Nru 15) Clare Vassallo u jiena ktibna dwar \"iddistinzjoni bejn it-traduzzjoni 'stretta' u dik 'libera'\" u rajna li \"din l-id \u0127ielsa tat-traduttur tkun ta' spiss akkumpanjata minn strate\u0121ija ta' domestikazzjoni fejn l-intenzjoni tattraduzzjoni, jew a\u0127jar, tal-adattament, tkun aktar vi\u010bin tal-aspettattivi letterarji tal-udjenza mira milli tat-test sors\" (l-a\u010b\u010bent, 2017, p. 39).", "Dan jg\u0127odd g\u0127at-testi ta' Esopu mi\u0121jubin g\u0127all-Malti.", "Hu x'inhu, adattament jew traduzzjoni, dawn it-testi ikkontribwew bil-kif g\u0127all-korp letterarju Malti.", "Ma nafux minn liema lingwa nqalbu l-\u0127rejjef ta' Esopu bil-Malti, u lanqas nafu jekk \u0121ewx tradotti jew adattati.", "I\u017cda Oliver Friggieri, filktieb tieg\u0127u Dun Karm \u2013 Il-Poe\u017ciji mi\u0121bura, jg\u0127odd il-\u0127rafa, Il-Baqra, l-G\u0127aniqa, inNag\u0127\u0121a u l-Iljun ta' Dun Karm (1980, p 449) b\u0127ala traduzzjoni u jda\u0127\u0127alha fl-istess taqsima fejn insibu dik li hi meqjusa b\u0127ala l-aqwa traduzzjoni tal-poeta nazzjonali, L-Oqbra (1980, p. 451).", "Dwar il-\u0127ames \u0127rejjef li tana Temi Zammit, filwaqt li g\u0127al In-Nemla u l-Wer\u017cieq jg\u0127idilna biss li qalibha mill-Fran\u010bi\u017c, g\u0127all-erba' l-o\u0127ra ma jg\u0127idilna xejn.", "Jekk dawn huma traduzzjoni, ma nafux minn liema test inqalbu.", "L-akbar g\u0127add ta' \u0127rejjef ta' Esopu bil-Malti tahomlna Bro.", "Henry Grech F.S.C. (18 ta' Di\u010bembru 1918 \u2013 10 ta' \u0120unju 1981).", "Anke dawn huma ppre\u017centati f'versi, ippubblikati fi ktieb ma\u0127ru\u0121 fl-1963 li re\u0121a' \u0121ie stampat fl-1966.", "B\u0127al Temi Zammit u Dun Karm, Bro.", "Henry ma jg\u0127idx minn fejn \u0127adhom jew jekk humiex traduzzjoni jew adattament.", "L-istess ng\u0127idu g\u0127a\u017c\u017cew\u0121 \u0127rejjef li tana fi pro\u017ca l-poeta Achille Mizzi, Il-lifg\u0127a u l-Iima u Ra\u0121el migdum mill-kelb (Cortis, 2009, p. 18).", "Wara l-pubblikazzjoni tal-kotba ta' Bro.", "Henry, naraw xi awturi Maltin, w\u0127ud minnhom g\u0127alliema, jisfruttaw l-element didattiku tal-\u0127rejjef ta' Esopu u jo\u0127or\u0121u g\u0127add ta' kotba bba\u017cati fuq dawn il-\u0127rejjef jew ispirati minnhom.", "Il-bi\u010b\u010ba l-kbira ta' dawn il-pubblikazzjonijiet huma mmirati lejn it-tfal u l-", "\u0127rejjef ta' Esopu li nsibu fihom huma addattati u ppre\u017centati b'\u0127afna modi u L-edizzjoni tal-1966 lwien, \u0121eneralment akkumpanjati minn illustrazzjonijiet.", "Bro Henry innifsu, fl-1984, \u0127are\u0121 g\u0127add minn dawn il-\u0127rejjef f'edizzjoni tal-Ladybird barra li fl-1975 kien \u0127are\u0121 L-Ewwel ktieb tal-\u0126rejjef Esopu.", "Fi \u017cmien tad-deheb g\u0127all-Malti tinqaleb Aeneis ta' Vir\u0121ilju", "Bejn l-1938 u l-1941 idDumnikan Albert M. Grech (10 ta' Mejju 1883 \u2013 7 ta'", "Jannar 1942) qaleb milLatin g\u0127all-Malti l-ewwel sitt kotba ta' L-Enejjija (Aeneis) ta' Vir\u0121ilju.", "Din ittraduzzjoni g\u0127andha importanza partikolari peress li twieldet fi \u017cmien tad-deheb g\u0127all-Malti.", "Mhux ta' b'xejn fl-introduzzjoni tal-Ewwel Ktieb Grech jg\u0127idlina: \"Kemm l-ilsien Malti hu g\u0127addej \u0121mielu 'l quddiem bit-t\u0127abrik ta' bosta qalbiena u \u0127abbejja tieg\u0127u, kemm qieg\u0127ed jitfa' bis-s\u0127i\u0127 g\u0127eruqu u jie\u0127u l-qag\u0127da ta' lsien miktub bir-reqqa, hi \u0127aga li llum jaraha kol\u0127add\" (1938, I Ktieb, p. iii).", "X'kienu dawk l-i\u017cviluppi marbuta mal-Malti?", "Fl-1934, il-Gvern Ingli\u017c irrikonoxxa l-Malti b\u0127ala ilsien uffi\u010bjali (flimkien mal-Ingli\u017c).", "Fl-istess nifs \u0121iet rikonoxxuta b'mod uffi\u010bjali l-ortografija tal-", "G\u0127aqda Kittieba tal-Malti (illum l-Akkademja tal-Malti) li l-istess g\u0127aqda kienet \u0127ar\u0121et fl1924.", "B'hekk intemmet il-kwistjoni tal-lingwa li kienet ilha g\u0127addejja mis-seklu ta' qabel u tnieda dak li hu meqjus b\u0127ala perjodu taddeheb g\u0127al ilsienna, fundamentali g\u0127all-Malti tal-lum.", "Kien f'dan il-perjodu li rajna l-Malti jintu\u017ca fil-Qrati minflok it-Taljan, lil Ninu Cremona jo\u0127ro\u0121 il-grammatika tal-Malti Tag\u0127lim fuq il-kitba Maltija f'\u017cew\u0121 volumi (1934 u 1938), ji\u0121u introdotti korsijiet tal-Malti g\u0127all-\u0127addiema ta\u010b-\u010bivil li kienu abbinati mali\u017cvilupp fil-karriera.", "Fl-1935 naraw il-Malti jsir obbligatorju biex wie\u0127ed ja\u0127dem malGvern u fl-istess sena l-e\u017cami tal-matrikola talMalti jsir obbligatorju biex wie\u0127ed seta' jid\u0127ol l-Universit\u00e0 u fl-1937 re\u0121a' \u0121ie stabbilit idDipartiment tal-Malti wara assenza ta' 108 snin (Brincat, 2011, p. 358).", "Mil-lat letterarju, id-de\u010bennju tal-tletinijiet jifta\u0127 bir-rumanz satiriku Ulied in-nanna Venut fl-Amerika (1930) ta' \u0120wann Mamo.", "I\u017cda li kieku kellna niffukaw biss fuq l-1938, is-sena li fiha nqalbu l-Ewwel u t-Tieni Ktieb ta' LEnejjija, naraw ippubblikati l-ktieb tal-poe\u017ciji", "Nirien ta' Karmenu Vassallo, u r-rumanzi Ta\u0127t", "Tliet Saltniet ta' \u0120u\u017c\u00e8 Aquilina, Leli ta' \u0126a\u017c\u017bg\u0127ir ta' \u0120u\u017c\u00e8 Ellul Mercer, u Triq id-Dejqa Nru 13 ta' Ivo Muscat Azzopardi.", "Fl-istess sena naraw lil Dun Karm ilesti l-poema Il-Jien u Lilhinn Minnu.", "Fl-1937 naraw ippubblikat \u017bmien l-Ispanjoli ta' \u0120u\u017c\u00e8 Galea u fl-1939 IsSalib tal-Fidda ta' Patri Wistin Born, i\u017c-\u017cew\u0121 rumanzi li, flimkien ma' Ta\u0127t Tliet Saltniet u Leli ta' \u0126a\u017c-\u017bg\u0127ir, re\u010bentement \u0121ew meqjusa b\u0127ala fost l-a\u0127jar rumanzi Maltin tal-ewwel nofs tas-seklu g\u0127oxrin (Aloisio, 2017, pp. 4143).", "Hu f'dan l-isfond storiku, lingwistiku u letterarju li nistg\u0127u nifhmu l-importanza talqlib g\u0127all-Malti ta' L-Enejjija ta' Grech li filfatt jikteb:", "\"B'dal-\u0127jiel f'mo\u0127\u0127i, u m\u0127ajjar ukoll millim\u0121iba ta' Maltin b\u0127ali, li bla ma qatg\u0127u qalbhom fl-ebda tfixkil li g\u0127addew minnu, taw daqqa t'id lit-ta\u0127ri\u0121 miktub ta' lsienna, u fuq kollox ta' dawka li qalbu fih ix-xog\u0127ol sabi\u0127 ta' nies barranin, jien \u0127sibt \u0127a nag\u0127ti wkoll iddaqqa t'idi u naqleb fil-Malti tag\u0127na l-G\u0127anja", "It-traduzzjoni ta' Grech tinkludi aktar kliem semitiku milli rumanz minkejja li x-xog\u0127ol inqaleb mil-Latin; pere\u017cempju ju\u017ca Rumi g\u0127al Ruman, xerq g\u0127al orjentali, \u0127arb g\u0127al gwerra.", "Grech huwa wkoll produttiv \u0127afna fl-u\u017cu talverb semitiku.", "L-Enejjija qatt ma \u0121iet ippubblikata.", "Grech ma jg\u0127idx espli\u010bitament li qaleb dan ixxog\u0127ol direttament mil-Latin g\u0127all-Malti i\u017cda jikteb \"f'dal-qlib bi \u0127siebni n\u017comm bir-reqqa kollha sew il-\u0127sieb kemm il-kliem tal-G\u0127annej Rumi, mnejn ma nitbig\u0127edx \u0127lief meta ma nistax nag\u0127mel ie\u0127or, bil-g\u0127an li n\u0121ieg\u0127el ilVir\u0121il innifsu jg\u0127anni bil-Malti tag\u0127na daka li g\u0127anna bil-Lati tieg\u0127u\" (1938, I Ktieb, p. iv).", "Din hi indikazzjoni li l-qlib sar direttament mil-Latin.", "Barra minn hekk fl-1936 ittradu\u010ba wkoll mil-Latin g\u0127all-Malti l-innijiet ta' San Tumas t'Akwinu dwar l-Ewkaristija, LG\u0127anjiet dwar l-Ewkaristija (1936).", "Hu kien jag\u0127ti wkoll il-privat tal-Latin li\u017c-\u017cg\u0127a\u017cag\u0127 li kienu bi\u0127siebhom isiru sa\u010berdoti (Fsadni, 2003, p. 166).", "Meta kien il-Belt, g\u0127amel \u017cmien jg\u0127allem it-Teolo\u0121ija fis-Seminarju talAr\u010bisqof.", "I\u017cda fuq kollox, tqabbil fuq fuq bejn ix-xog\u0127ol ori\u0121inali u t-test ta' L-Enejjija jurina li Grech tana traduzzjoni interlingwsitika (ara t-tabella tat-tqabbil tal-ewwel seba' versi mattest Latin u mat-traduzzjoni ta' Xuereb).", "Prova ta' dan narawha fl-a\u0127\u0127ar pa\u0121ni ta' kull wie\u0127ed mis-sitt kotba fejn insibu \"Damma ta' ismijiet in-nies, il-\u0127wejje\u0121 u l-imkejjen\" bil-Malti u bil-Latin, spe\u010bi ta' dizzjunarju \u017cg\u0127ir MaltiLatin tal-kliem u\u017cat fit-traduzzjoni.", "Fit-traduzzjoni ta' L-Enejjija (u tal-innijiet Ewkaristi\u010bi ta' San Tumas t'Akwinu) ninnutaw li Grech ju\u017ca tajjeb lortografija tal-", "G\u0127aqda Kittieba talMalti li kienet \u0121iet rikonoxxuta b'mod uffi\u010bjali ftit snin qabel.", "Dan hu f'kuntrast qawwi ma' dak li kiteb u ppubblika hu stess fil-bidu tas-seklu g\u0127oxrin fejn \u0127addem ortografija tal-Malti Ttaljanizzata \u0127afna.", "Fl-1975, il-Professur Oliver Friggieri ppubblika De Arte Poetica ta' Quintus Horatius Flaccus (65 QK-8 QK), mag\u0127ruf a\u0127jar b\u0127ala Orazju.", "Din hi traduzzjoni mil-Latin g\u0127all-Malti L-edizzjoni tal-1988 ta' xog\u0127ol Klassiku importanti meqjus b\u0127ala bi\u010b\u010ba g\u0127odda siewja u ba\u017cika biex wie\u0127ed jibda jifhem il-kritika letterarja.", "Fl-1988, il-Professur Friggieri re\u0121a' \u0127are\u0121 din it-traduzzjoni f'edizzjoni annotata.", "Fid-da\u0127la g\u0127al din l-edizzjoni Friggieri jistqarr li De Arte Poetica \"hi xog\u0127ol iebes bil-bosta f'dik li hi traduzzjoni g\u0127aliex hi mbieg\u0127da b'sekli s\u0127a\u0127 u hi wkoll poe\u017cija, ji\u0121ifieri fiha kontenut imsarraf f'metafori, waqt li l-ilsien hu m\u0127addem bil-mod spe\u010bjali tal-poe\u017cija biex jinsiltu minnu s-setg\u0127at kollha\" (1988, p. i).", "Friggieri jg\u0127id li \"din l-esperjenza tieg\u0127i filqlib ta' test importanti u diffi\u010bli b\u0127al dan [i.e. ta' De Arte Poetica] \u0121ibitni wi\u010b\u010b imb wi\u010b\u010b, mill-\u0121did, mas-se\u0127er u mal-g\u0127ana (lessikali, idjomati\u010bi, sintatti\u010bi) tal-Malti\" (1988, p. i).", "Fl-2008, il-Prof.", "Friggieri ppubblika ttraduzzjoni mill-Ingli\u017c g\u0127all-Malti tat-tra\u0121edji Antigone u Edipu s-Sultan ta' Sofokle u Medea ta' Ewripide fil-ktieb Tliet Drammi Griegi.", "Fil-verit\u00e0 dawn kienu \u0121ew ippubblikati separatament qabel meta ttellg\u0127u b\u0127ala xog\u0127lijiet teatrali u g\u0127alhekk nitkellem dwarhom fl-artiklu li jmiss.", "Patri Victor Xuereb S.J. (4 ta' Ottubru 1930 \u2013 26 ta' Awwissu 2017) tana l-akbar g\u0127add ta' traduzzjonijiet tal-Klassi\u010bi g\u0127all-Malti, kemm mil-Latin kif ukoll mill-Grieg, fosthom LOdissea (1989) ta' Omeru li fl-1991 rebb\u0127itu l-", "Premju tal-Aqwa Ktieb tas-Sena, mog\u0127ti millKunsill Nazzjonali tal-Ktieb Malti, u l-premju Citt\u00e0 di Valletta (Xuereb, 1999, p. vi).", "L-Odissea, tradizzjonalment attribwita lil Omeru u aktarx komposta vi\u010bin it-tmiem it-8 seklu Qabel Kristu xi mkien fl-Ionja, fil-kosta Griega ta' Anatolja, hi t-tieni l-eqdem bi\u010b\u010ba xog\u0127ol letterarja fid-Dinja O\u010b\u010bidentali \u2013 leqdem hi L-Il\u00ecjade, ukoll attribwita lil Omeru.", "L-Odissea hija segwitu parzjali g\u0127al L-Il\u00ecjade (Wikipedia).", "Kemm il-Grieg kif ukoll il-Latin Xuereb kien jafhom sew: Flimkien mal-filosofija, hu studjahom fil-fond fl-Universit\u00e0 ta' Oxford minn fejn fl-1961 kiseb M.A. (Oxon) filLingwi Klassi\u010bi u fil-filosofija.", "G\u0127allem ilLatin u l-Grieg fl-Universit\u00e0 ta' Gonzaga, f'Washington (1965-1967) u l-Grieg flUniversit\u00e0 ta' Malta (Xuereb 1999, p. vi; Schiavone 2009, p. 1653).", "Fl-introduzzjoni g\u0127al L-Odissea Xuereb jirrakkontalna kif da\u0127al g\u0127al din it-traduzzjoni:", "\"Il-\u0127sieb li xi darba rrid naqleb l-Odissea g\u0127all-Malti kien ilu jberren \u0121o mo\u0127\u0127i minn meta kont nistudja Oxford.", "Hemm hekk kelli nistudja l-Odissea sewwa g\u0127aliex kienet fissillabu tal-e\u017cami.", "U aktar ma kont naqraha flori\u0121inal, aktar kont nissa\u0127\u0127ar bil-\u0127effa u bilmu\u017cikalit\u00e0 tal-kliem li Omeru kien kiteb, elfejn", "Fr Victor Xuereb S.J., dakinhar tat-tnedija ta' L-Il\u00ecjade flimkien mal-ex Ministru Dr Louis Galea.", "\u0126ajr lill-Arkivju Pronvin\u010bjali tal-\u0120i\u017cwiti, in-Naxxar.", "u seba' mitt sena ilu!", "Imbag\u0127ad, kemm domt lAmerika, kelli ng\u0127allem l-Odissea fl-", "Universit\u00e0 ta' Gonzaga fi Spokane.", "U mill-", "1979 sal-1981 kont ng\u0127allem xi kotba talOdissea lill-istudenti tas-sixth form tal-Kulle\u0121\u0121 ta' Saint Ignatius, Londra.", "Aktar ma kont nistudjaha u ng\u0127allimha, aktar kont nit\u0127e\u0121\u0121e\u0121 biex naqlibha g\u0127all-Malti\" (1989, p. iv).", "Dwar din it-traduzzjoni Mons. Lawrenz", "Cachia, fir-re\u010bensjoni ta' din L-Odissea, jikteb li Xuereb \"wera li jaf il-Malti sewwa u li g\u0127andu vokabularju ta' kliem Malti Semitiku wiesa' \u0127afna.", "Ju\u017ca wkoll kliem Rumanz u na\u0127seb li t-ta\u0127lita bejn it-tnejn hija fi proporzjoni \u0121ust u g\u0127alhekk tin\u0127ass bilan\u010bjata \u0127afna.\"", "Cachia jg\u0127id ukoll li \"huwa dmir ta' min jittradu\u010bi li jag\u0127ti s-sens fidil b\u0127allori\u0121inal.", "Dan Patri Xuereb jag\u0127mlu sewwa\" i\u017cda jikkritikah fit-tiswir tal-versi \u2013 \"Patri Victor mhux imkisser bi\u017c\u017cejjed fis-seng\u0127a talversi\" (Cachia, 1995, p. 257; p. 259).", "Mill-Grieg, Xuereb tana \u017cew\u0121 traduzzjonijiet ippubblikati o\u0127ra.", "Fl-1999, tana L-Il\u00ecjade ta' Omeru, li skont it-traduttur, \"il-Griegi kienu jqisu L-Il\u00ecjade b\u0127ala og\u0127la u aktar poetika mill-Odissea\" (Xuereb, 1999, p. vi).", "Fl-2008, tana Ir-Repubblika ta' Platun, ktieb li Xuereb jg\u0127id li studjah fl-ori\u0121inal Grieg meta kien student fl-Universit\u00e0 ta' Oxford (2008, p. xiii).", "Fl-2004, Xuereb \u0127are\u0121 it-traduzzjoni mil-Latin g\u0127all-Malti ta' L-Enejde ta' Vir\u0121ilju.", "It-traduttur \u0120i\u017cwita jistqarr li \"\u0127abatli tajjeb li d\u0127alt g\u0127al din il-bi\u010b\u010ba xog\u0127ol iebsa tal-qlib ta' L-Enejde mil-Latin g\u0127all-Malti, wara li di\u0121\u00e0 ppubblikajt L-Odissea u L-Il\u00ecjade ta' Omeru.", "Jien stess stajt napprezza i\u017cjed id-differenza li hemm bejn il-versi ta' Omeru u dawk intarzjati f'xulxin u meg\u0127rukin ta' Vir\u0121ilju.", "Ng\u0127id biss li \u0127adt gost nittradu\u010bi L-Enejde aktar milli \u0127adt fix-xog\u0127lijiet ta' Omeru.", "L-Enejde titlob sfida akbar\" (2004, p. xiv).", "Traduzzjonijiet mhux ippubblikati ta' Xuereb", "Xuereb kien produttiv \u0127afna fit-traduzzjonijiet g\u0127ax barra l-erba' opri kbar u voluminu\u017ci li ppubblika, \u0127alla warajh g\u0127add sabi\u0127 ie\u0127or ta' traduzzjonijiet mill-Grieg u mil-Latin li ma la\u0127aqx ippubblikahom.", "Nota bijografika fil-ktieb tieg\u0127u Il-Mitolo\u0121ija tg\u0127id li Xuereb \"g\u0127andu maqlubin g\u0127all-Malti mill-Grieg is-seba' tra\u0121edji ta' Sofokle u l-Arti Poetika ta' Aristotli\" (1999, p. vi) u sa\u0127ansitra dawn \u0121ew elenkati b\u0127ala pubblikazzjonijiet flentrata dwar dan it-traduttur \u0120i\u017cwita li hemm fid-Dictionary \tof \tMaltese \tBiographies (Schiavone, 2009, p. 1653).", "Skont Xuereb stess, is-seba' tra\u0121edji ta' Sofokle kellhom ji\u0121u ppubblikati mill-Universit\u00e0 ta' Malta (2008, p. xiii) imma fil-verit\u00e0 dan qatt ma sar.", "Lanqas ittraduzzjoni ta' L-Arti Poetika ta' Aristotli, qatt ma \u0121iet ippubblikata.", "I\u017cda din il-ftit informazzjoni \u0121eg\u0127litni nkompli ng\u0127arrex u nfittex u l-kur\u017cit\u00e0 tar-ri\u010berka wasslitni fl-Arkivji Provin\u010bjali tal-\u0120i\u017cwiti", "Xellug: Manuskritt tat-traduzzjoni tal-Ewwel Ktieb ta'", "L-Odi ta' Orazju.", "\u0126ajr lill-Arkivju Pronvin\u010bjali tal-", "\u0120i\u017cwiti", "Lemin: L-a\u0127\u0127ar stezura lesta g\u0127all-istampar ta' L-Odi ta' Orazju I-III, IV, li sibt f'dar privata.", "Hemm sibt manuskritti, typescripts, computer printouts u ste\u017curi lesti g\u0127allistampa ta' w\u0127ud minn dawn ix-xog\u0127lijiet, inklu\u017c ste\u017cura finali ta' L-Arti Poetika.", "FlArkivji Provin\u010bjali tal-\u0120i\u017cwiti m'hemmx ste\u017cura finali ta' kull wie\u0127ed minn dawn ixxog\u0127lijiet maqlubin g\u0127all-Malti li kont qed infittex.", "G\u0127aldaqstant komplejt infittex u minn dar privata rnexxieli nikseb kopja tal-a\u0127\u0127ar ste\u017cura tat-tra\u0121edji kollha bil-Malti ta' Sofokle u ta' L-Odi ta' Orazju maqlubin minn Xuereb i\u017cda li qatt ma \u0121ew ippubblikati.", "It-traduzzjonijiet ta' g\u0127alliema universitarji o\u0127ra", "Barra Oliver Friggieri u Victor Xuereb, hemm g\u0127alliema o\u0127ra minn dipartimenti varji tal-Fakult\u00e0 talArti tal-Universit\u00e0 ta' Malta li tawna traduzzjonijiet g\u0127all-Malti ta' xog\u0127lijiet Klassi\u010bi.", "Fl-1995 naraw lill-Professur Michael Zammit jag\u0127tina l-qlib mill-Grieg g\u0127all-Malti ta' L-Apolo\u0121ija ta' Platun.", "Zammit, professur fid-Dipartiment tal-Filosofija, dan l-a\u0127\u0127ar tana wkoll Il-Metamorfosi: L-Ewwel \u0120abra ta' Siltiet, traduzzjoni mil-Latin g\u0127all-Malti ta' siltiet mill-Metamorph\u014dse\u014dn libr\u012b ta' Ovidju.", "Dawn huma rakkonti li Ovidju kiteb dwar l-Allat u figuri miti\u010bi.", "Fid-da\u0127la g\u0127al dan il-ktieb,", "Zammit jg\u0127idilna li \"Ovidju, li ismu s\u0127i\u0127 kien Publius Ovidius Naso, twieled f'Sulmo (illum", "Sulmona), villa\u0121\u0121 \u010bkejken f'wied fil-g\u0127oli fl-Apennini, madwar sena wara l-assassinju ta' \u0120ulju \u010aesari.", "\u0126a l-fama b\u0127ala poeta, u sar popolari f'Ruma, fi \u017cmien l-Imperatur Awgustu.", "Il-Metamorfosi kitbu bejn wie\u0127ed u ie\u0127or fi \u017cmien it-twelid ta' \u0120es\u00f9\" (2018, p. xi).", "Il-Professur Zammit qaleb ukoll g\u0127all-Malti Il-B\u0127agawad Gita li tfisser l-G\u0127anja tal-Qaddis, xog\u0127ol bis-Sanksrit.", "Is-Sanskrit hija lingwa tal-Indja antika bi storja dokumentata ta' 3,500 sena.", "Skont Zammit id-definizzjoni ta' x'nifhmu bi \"Klassi\u010bi\" g\u0127andha tkopri wkoll is-Sanskrit.", "Fl-2011 rajna t-traduzzjoni mil-Latin g\u0127all-Malti tal-ewwel seba' kotba ta' L-Erojdi ta' Ovidju.", "Din hi t-te\u017ci tal-MA mhux ippubblikata f'\u017cew\u0121 volumi li Maria Giuliana Fenech, lettur part time flUniversit\u00e0 ta' Malta u l-President tal-Malta Classics Association, \u0121abet mill-Universit\u00e0 ta' Malta.", "Ittutur tag\u0127ha f'din it-te\u017ci kien il-Professur Horatio Ceasar Roger Vella, g\u0127alliem tal-Latin fidDipartiment tal-Klassi\u010bi u l-Arkeolo\u0121ija tal-istess Universit\u00e0 li fl-2012 tana t-traduzzjoni ta' L-Ele\u0121iji ta' Properzju.", "Fl-2012, Dr Karmenu Serracino ppubblika fi ktieb Dwar l-Arti talPoe\u017cija bil-Malti.", "Fil-verit\u00e0, din hi t-traduzzjoni mill-Grieg g\u0127all-Malti ta' dik li tradizzjonalment hi mag\u0127rufa b\u0127ala Il-Poetika ta' Aristotli li Serracino ppre\u017centa fl-1998 b\u0127ala t-te\u017ci tal-Masters tieg\u0127u.", "Dan ittraduttur ilu sa mill-1997 jg\u0127allem fid-Dipartiment tal-Klassi\u010bi u lArkeolo\u0121ija tal-Universit\u00e0 ta' Malta.", "Dan ix-xog\u0127ol ta' Aristotli, li nkiteb fis-sena 335 QK, huwa l-aktar xog\u0127ol bikri li nafu bih s'issa li jittratta temi g\u0127at-teorija tad-drama u tteorija letterarja.", "It-traduzzjoni ta' Serracino \u0121iet deskritta b\u0127ala \"g\u0127adma iebsa u g\u0127a\u017cla kura\u0121\u0121u\u017ca li tesplora xog\u0127ol ferm presti\u0121\u0121ju\u017c li influwenza bil-kbir il-kritika letterarja\" (Falzon, April 2013, p.", "Fl-2013, Serracino kien qal lil l-a\u010b\u010bent li din it-traduzzjoni \"hija biss parti minn vja\u0121\u0121 li xog\u0127ol Aristotli ilu jag\u0127mel g\u0127al sekli s\u0127a\u0127 u li g\u0127adu jag\u0127mel sal-lum.", "Permezz ta' dan ixxog\u0127ol, il-lingwa Maltija issa saret ukoll parti minn din listorja kbira u importanti fl-Istorja tal-letteratura Klassika, ilkritika letterarja u t-teatru\" (Falzon, April 2013, p. 36).", "Fuq il-lemin tidher Ste\u017cura lesta g\u0127all-istampa ta' L-Arti Poetika ta' Aristotli ta' Victor Xuereb", "B\u010bejje\u010b Klassi\u010bi \u017cg\u0127ar maqlubin g\u0127all-Malti", "Fil-ktieb Letteratura tal-1992 (ed Toni Cortis), fit-taqsima ddedikata lill-Klassi\u010bi, flimkien ma' traduzzjoni ta' b\u010bejje\u010b minn xog\u0127lijiet kbar stampati f'pubblikazzjonijiet separati, naraw traduzzjoni g\u0127all-Malti ta' b\u010bejje\u010b \u017cg\u0127ar li ma dehru mkien ie\u0127or, fosthom dawk ta' Mark Anthony Sammut u missieru Frans Sammut.", "Barra t-traduzzjoni bil-Malti, hawn naraw ukoll il-ver\u017cjoni ori\u0121inali bil-", "*L-Odi 3.13", "**Dan hu isem il-ktieb.", "Pa\u0121na minn Vox Depicta", "Fl-istess taqsima naraw \"Lil Anaktorja\" ta' Saffo maqluba g\u0127all-Malti minn Victor Xuereb u \"Bandusia\" ta' Orazju maqluba minn Achille Mizzi.", "Fl-2017, rajna ppubblikat Vox Depicta, ktieb ta' proverbji Latini maqlubin g\u0127all-Malti u lIngli\u017c, editjat minn Lara Zammit u Maria Zammit.", "Dan il-ktieb hu frott ilkollaborazzjoni bejn Malta Classics", "Konklu\u017cjoni", "Dan l-ewwel artiklu minn sensiela ta' tlieta g\u0127eni niskopri mill-\u0121did is-se\u0127er tal-antikit\u00e0 Klassika u l-letteratura tag\u0127ha.", "Barra minn hekk in\u0127oss li bil-kxif g\u0127all-ewwel darba ta' LEnejjija ta' Patri Albert M. Grech O.P. u ttraduzzjonijiet mhux ippubblikati ta' Patri Victor Xuereb S.J. hawn qieg\u0127da ssir \u0121ustizzja storika ma' dawn it-tradutturi li kellhom g\u0127al qalbhom \u0127afna l-ilsien Malti u g\u0127alhekk \u0127aqqhom ir-rikonoxximent tag\u0127na.", "Fil-fatt, ittnejn jg\u0127idulna li l-\u0127e\u0121\u0121a li kellhom g\u0127allMalti li \u0121ag\u0127ltihom jid\u0127lu g\u0127al dan ix-xog\u0127ol: Grech jg\u0127idilna li da\u0127al g\u0127al din l-g\u0127adma iebsa \"g\u0127aliex rajt ukoll li minnu l-g\u0127a\u017ci\u017c ilsien Malti sata' jikseb daqsxejn ta' fejda \u0121mielha\" (1938, I Ktieb, p. iv).", "Min-na\u0127a l-o\u0127ra, Xuereb jg\u0127idilna \"ma kien ikolli qatt kura\u0121\u0121 nid\u0127ol g\u0127al din il-bi\u010b\u010ba xog\u0127ol filosofika bil-Malti [\"Ir-Repubblika\" ta' Platun] li kieku ma kinetx il-\u0127erqa li g\u0127andi li nara l-letteratura Maltija tikber u tistag\u0127na bi traduzzjonijiet dejjem \u0121odda\" (2008, p. xiii).", "Bis-sa\u0127\u0127a ta' dawn ix-xog\u0127lijiet il-Malti kiber u stag\u0127na.", "Bl-istess mod, hu sinifikanti lkontribut lill-Malti tal-bqija tat-tradutturi li tawna l-qlib g\u0127all-Malti ta' xog\u0127lijiet Klassi\u010bi."], "category": "nonfiction", "url": "https://academia.edu", "source": "Extracted from Ix_xoghlijiet_Klassici_u_l_kitbiet_ta_Sa-1.docx"}
{"text": ["Ix-xog\u0127lijiet Klassi\u010bi u l-kitbiet ta' Santu Wistin bil-Malti \u2013 it-Tieni Parti", "Dan hu t-tieni artiklu minn sensiela ta' tlieta li bdiet fil-\u0127ar\u0121a pre\u010bedenti ta' l-a\u010b\u010bent.", "F'dan lartiklu se nag\u0127ti \u0127arsa lejn ix-xog\u0127lijiet teatrali Griegi u Latini maqlubin g\u0127all-Malti li ttellg\u0127u f'Malta.", "Fl-ewwel artiklu ktibt li meta nu\u017caw il-Klassi\u010bi (bl-artiklu) qed nirreferu biss g\u0127ax-xog\u0127lijiet li nkitbu bil-Grieg jew bil-Latin sa minn elfejn sena Qabel Kristu sal-waqg\u0127a tal-Imperu Ruman.", "Hu minnu li l-istudju tal-Klassi\u010bi jkopri dan il-perjodu storiku i\u017cda peress li l-eqdem kitbiet li g\u0127andna huma dawk li nemmnu li huma ta' Omeru, dan ifisser li effettivament ilperjodu li ji\u0121bor fih il-kitbiet Klassi\u010bi li qed nirreferi g\u0127alihom f'din is-sensiela jibda bejn wie\u0127ed u ie\u0127or fit-tmien seklu Qabel Kristu.", "F'din is-sensiela m'iniex nirreferi g\u0127all-Bibbja li xi kultant ting\u0127add ukoll mal-kitbiet Klassi\u010bi.", "Kelma \u017cg\u0127ira dwar it-terminu addattament fl-ambitu tat-traduzzjoni.", "Fil-ka\u017c tax-xog\u0127lijiet teatrali Klassi\u010bi, l-addattament jew isir mittraduttur jew aktarx ikun misjuq mid-direttur teatrali nnifsu.", "Dan jag\u0127mlu bi skop li jaqdi l-fantasija teatrali u jintg\u0127o\u0121ob maludjenza jew biex jissodisfa l-e\u017ci\u0121enzi tal-mezzi differenti li bih tista' tixxandar it-traduzzjoni \u2013 fuq ir-radju jew fuq it-televi\u017cjoni, tittella' fuq il-palk jew ti\u0121i ppubblikata fi ktieb stampat jew elettroniku.", "Introduzzjoni", "Bejn l-1947 u l-1950, l-udjenzi Maltin setg\u0127u jgawdu l-pre\u017centazzjoni bl-Ingli\u017c ta' \u0127ames xog\u0127lijiet teatrali Klassi\u010bi, tlieta mtellg\u0127in mill-ferg\u0127a Maltija tal-Virgil Society ibba\u017cata f'Londra, u tnejn imtellg\u0127in mill-British Institute Players.", "L-ewwel ma ttellg\u0127et f'dan il-perjodu kienet il-produzzjoni Captivi ta' Plautus fi Frar tal-1947 u xahar wara ttellg\u0127u Orestes u Iphigenia in Aulis, it-tnejn ta' Ewripide.", "F'Mejju tal-1948 ittellg\u0127et Hippolytus ta' Ewripide u fl-1950 ittellg\u0127et Agamemnon ta' Eskilu (Serracino, 2016, pp. 290-296).", "*Ma\u0127ru\u0121in fi ktieb fl-2008.", "**B\u0127ala parti minn Evenings on Campus.", "***Dawn huma l-uni\u010bi \u017cew\u0121 produzzjonijiet li ttellg\u0127u f'Malta li l-ilsien ori\u0121inali tag\u0127hom hu l-Latin meta l-ilsien ori\u0121inali tal-bqija li qed jidhru f'din it-tabella hu l-Grieg.", "(D) = Direttur.", "L-ewwel dramm Klassiku bil-Malti", "Ix-xog\u0127lijiet Klassi\u010bi li ttellg\u0127u bejn l-1947 u l-1950 kienu kollha bl-Ingli\u017c i\u017cda dawn kienu biss \u0121amra \u017cg\u0127ira li baqg\u0127et tkebbes l-im\u0127abba g\u0127at-teatru Klassiku.", "F'Awwissu tal-1968 ittella' l-ewwel dramm Klassiku Grieg bil-Malti fil-Festival tat-Teatru Klassiku (Times of Malta, 3/8/1968, p. 16; Xuereb, 2018, p. 36), organizzat mill-University Players fit-Teatru Grieg tal-Kulle\u0121\u0121 tal-Edukazzjoni, Ta' Giorni.", "Id-drammaturgu u r-rumanzier Alfred Sant, li kien wie\u0127ed mill-instigaturi ewlenin talfestival, u l-poeta Philip Sciberras, jemmnu li l-produzzjoni ta' Edipu Sultan ta' Sofokle (c. 497/6 \u2013 c. 406/5 QK), traduzzjoni g\u0127all-Malti mill-Ingli\u017c ta' Louis Azzopardi (1918-1989), hi l-ewwel tra\u0121edja Griega Klassika bil-Malti li qatt ittellg\u0127et f'Malta (Serracino, 2018, p. 152).", "O\u0127t Azzopardi hi l-attri\u010bi Karmen Azzopardi; huma ta' dixxidenza diretta ta' Mikiel Anton Vassalli (Schiavone, 2009, p. 138).", "Edipu Sultan ma kinitx l-unika traduzzjoni ta' test Klassiku ta' Louis Azzopardi (ritratt).", "Hu qaleb g\u0127all-Malti wkoll In-Nisa ta' Trojja u Ifi\u0121enja f'Tauris ta' Ewripide, Antigone, Ajjaks u Elektra ta' Sofokle u I\u017c-\u017brin\u0121ijiet ta' Aristofane.", "Jidher li Ifi\u0121enja f'Tauris, Ajjaks u Elektra qalibhom biex jixxandru fuq ir-radju.", "Ma jidhirx li Azzopardi qaleb dawn ix-xog\u0127lijiet Klassi\u010bi mill-Grieg (Serracino, 2018, p. 152).", "Dan it-traduttur mill-\u0126amrun, deskritt mill-istoriku tar-Rediffusion f'Malta Toni Sant, b\u0127ala \"among the most prolific", "translators of radio drama into Maltese\" ta' \u017cmienu (2016, p. 110), qaleb \u0127afna xog\u0127lijiet letterarji g\u0127all-Malti u \u0127oloq \u0127afna drammi ori\u0121inali biex ji\u0121u ppre\u017centati b\u0127ala drammi radjufoni\u010bi u produzzjonijiet teatrali, l-aktar mill-Malta Drama League (Schiavone, 2009, p.", "139 u ri\u010berka f'dar privata).", "Fi kliem id-drammaturgu Francis Ebejer, li fi\u017c\u017cmien li ttellg\u0127et Edipu Sultan kien il-kritiku teatrali ta' The Sunday Times of Malta, din kienet traduzzjoni ta' \u0121miel straordinarju (18/8/1968, p. 21).", "Il-produzzjoni tad-dramm kienet tinvolvi, fost o\u0127rajn, lil Albert Marshall b\u0127ala direttur u lil Lino Farrugia b\u0127ala attur, tnejn li wara kellhom jag\u0127mlu isem fit-teatru u t-televi\u017cjoni Maltin u ma\u017c-\u017cmien, jidderie\u0121u u jipprodu\u010bu g\u0127add ta' drammi Klassi\u010bi bl-Ingli\u017c u bil-Malti (ara t-tabella).", "Il-Bakkanti", "F'Settembru 1973 il-kumpanija Teatru-", "Workshop tellg\u0127et Il-Bakkanti ta' Ewripide (c. 480 \u2013 c. 406 QK), traduzzjoni g\u0127all-Malti u direzzjoni ta' John J. Schranz, fit-Teatru Grieg tal-Kulle\u0121\u0121 tal-Edukazzjoni, Ta' Giorni.", "Il-produzzjoni ta'", "Edipu Sultan fl1968 u Il-Bakkanti fl-1973 se\u0127\u0127et fi sfond ta' entu\u017cja\u017cmu u \u0127ajja \u0121dida fix-xena artistika u letterarja Maltija u fost sforz qawwi biex ji\u0121i promoss l-u\u017cu talMalti fl-oqsma", "kollha tas-so\u010bjet\u00e0 Maltija.", "Fl-1966 twieled ilMoviment Qawmien Letterarju (MQL), li kellu l-ewwel g\u0127an tieg\u0127u \"li waqt li jkabbar fost ilpoplu Malti interess fil-letteratura, i\u0127abrek biex ida\u0127\u0127al f'kull qasam ta' kitba bil-Malti \u2013 pro\u017ca, poe\u017cija u palk \u2013 l-a\u0127\u0127ar xejriet fil-letteratura kontemporanja internazzjonali\" (It-Triq talQawmien, 1996, p. 42).", "Il-moviment kellu jag\u0127mel \u0127iltu kollha biex juri lill-poplu Malti \"is-siwi tal-ilsien tieg\u0127u\" (It-Triq tal-Qawmien, 1996: 42).", "Din l-organizzazzjoni \u0121abret fi \u0127danha awturi, drammaturgi u poeti \u017cg\u0127a\u017cag\u0127 li 'l quddiem kellhom ikunu w\u0127ud mill-pilastri tal-letteratura moderna Maltija b\u0127al Frans Sammut, Oliver Friggieri, Alfred Sant, Mario Azzopardi u Oreste Calleja.", "F'dak li hu teatru bil-Malti, Francis Ebejer (1925-1993) kien jiddomina x-xena tas-snin sittin u sebg\u0127in biex tana kapolavuri tal-pro\u017ca teatrali Maltija moderna kemm g\u0127at-teatru kif ukoll g\u0127attelevi\u017cjoni, fosthom Vakanzi tas-sajf (1962), Boulevard (1964), Menz (1967), Il-\u0126add fuq ilBejt (1971), L-Imnarja \u017bmien il-Qtil (1973) u Meta morna sal-Mellie\u0127a (1976) (Schiavone, 2009, p. 741).", "\u0126afna mill-atturi involuti fl-ewwel Festival tatTeatru Klassiku flimkien mal-protagonisti talMQL fil-bidu tas-snin sebg\u0127in \u0121ew involuti filfestival tad-drama annwali \"Xsenuru\" (Azzopardi, 2003, p. 133) fejn matulu rajna jittellg\u0127u g\u0127all-ewwel darba I\u0121sma I\u0127irsa ta' Oreste Calleja, fost xog\u0127lijiet o\u0127ra importanti.", "Meta traduzzjoni bil-Malti taqla' kontroversja", "Huwa f'dan l-isfond so\u010bjoletterarju li nistg\u0127u nifhmu kif traduzzjoni g\u0127all-Malti ta' dramm Klassiku Grieg tista' to\u0127loq kontroversja dwar l-u\u017cu tal-ilsien nazzjonali fis-so\u010bjet\u00e0 Maltija.", "Ftit jiem qabel ma ttella' d-dramm, Il-Bakkanti, dehret ittra, \"Language for a Greek play\",", "miktuba ta\u0127t in-nom de plume ta' Thoughtful minn San \u0120iljan, fejn l-awtur \u0127adha qatta bla \u0127abel kontra \"x-xejra ta' dak i\u017c-\u017cmien\":", "\u0120img\u0127a wara, Oliver Friggieri wie\u0121eb lil", "Fi ftit kliem qallu:", "L-ideat espressi minn Thoughtful huma skaduti; il-kwistjoni tal-lingwa kienet ilha li ndifnet;", "Li l-Maltin, b\u0127ala nazzjon indipendenti, g\u0127andhom lingwa, mhix kwistjoni ta' sentimenti imma ta' sens komun;", "L-u\u017cu tal-Malti f'Malta mhux kwistjoni ta' \"xejriet\" imma hu naturali;", "Friggieri jirribatti li x-'xejra' li l-Malti jintu\u017ca aktar, hu mhux jaraha.", "G\u0127allMa\u0121enb l-ittra ta' Friggieri, ta\u0127t l-istess titlu, dehret ittra ta' Anthony Licari fejn qal li g\u0127alih kienet dejjem naturali g\u0127al persuna ta' kwalunkwe nazzjonalit\u00e0 li t\u0127ossha kburija meta tesperjenza pre\u017centazzjoni kulturali serja billingwa proprja tag\u0127ha.", "Ner\u0121g\u0127u naraw The Bacchae", "The Bacchae ta' Ewripide r\u0121ajna rajnieha bilMalti fl-1983, bit-titlu Allat Im\u0121arrfa, imtellg\u0127a mill-kumpanija teatrali, ATEATRU, bi traduzzjoni u addattament ta' \u0120u\u017ci Gatt ta\u0127t id-direzzjoni ta' Dominic Said.", "\"Fis-snin tmenin tas-seklu l-ie\u0127or, is-so\u010bjet\u00e0 Maltija pprodu\u010biet fenomenu kulturali li kien mag\u0127ruf bl-isem ta' ATEATRU,\" spjegali Gatt, \"il-Gvern kien tana kamra mdaqqsa filforti ta' Tign\u00e9 [Tas-Sliema] li dak i\u017c-\u017cmien kien f'idejn l-Asso\u010bjazzjoni Sportiva Tign\u00e9 (AST).", "F'dik il-kamra (u bnadi o\u0127ra ta' Tign\u00e9) kienu saru rappre\u017centazzjonijiet teatrali li g\u0127andhom il-post \u010bkejken tag\u0127hom fl-istorja tal-kultura popolari Maltija.", "Konna \u0121emg\u0127a ta' \u017cg\u0127a\u017cag\u0127, \u0127afna minna \u017cg\u0127a\u017cag\u0127 proletarji, li ma kellniex pretensjonijiet ta' sofistikazzjoni kulturali, imma konna ntba\u0127na li dak li konna qed nag\u0127mlu kien qed ji\u0121i nnutat, u allura \u0127adna r-riskji.", "F'nofs din l-ewforija ta' su\u010b\u010bess, kien avvi\u010binani \u010bertu Dominic Said, li kien ukoll parti minn dal-fenomenu, u tani script ta' The Bacchae, bl-Ingli\u017c.", "It-test Ingli\u017c di\u0121\u00e0 kellu \u0127afna paragrafi minnu maqtug\u0127in (minn Said, li xtaq li jissimplifika ftit l-istorja), u jien a\u010b\u010bettajt li naqleb it-test mill-Ingli\u017c g\u0127all-", "Fl-1991 Gatt re\u0121a' g\u0127amel l-istess \u0127a\u0121a bliscript ta' The Knights, kummiedja Klassika", "Griega ta' Aristofane (c. 446 \u2013 c. 386 QK) li ttellg\u0127et b\u0127ala parti mill-Festival", "Internazzjonali tal-Arti ta' dik is-sena.", "Fuq talba tad-direttur teatrali Saviour Pirotta, Gatt qalibha g\u0127all-Malti mill-Ingli\u017c u addattaha.", "\"Fi\u017c-\u017cew\u0121 ka\u017ci [ji\u0121ifieri, fil-ka\u017ci ta' Allat Im\u0121arrfa u Il-Kavallieri],\" kompla jiktibli Gatt, \"it-traduzzjoni saret mill-Ingli\u017c, u fi\u017c-\u017cew\u0121 ka\u017ci x-xewqa tieg\u0127i kienet li nipprodu\u010bi produzzjoni teatrali li tag\u0127mel sens bil-Malti, u b'Malti tajjeb, imma ming\u0127ajr pretensjonijiet akkademi\u010bi.", "Forsi g\u0127al dir-ra\u0121uni, i\u017c-\u017cew\u0121 scripts g\u0127adhom g\u0127andi (imgerfxin ftit) imma qatt ma ppubblikajthom.\"", "G\u0127arbi g\u0127all-Malti xi siltiet mill-kitba ta' Kahlil Gibran.", "G\u0127al ATEATRU fl-1983 qaleb ukoll g\u0127all-Malti d-dramm Marat Sade \u2013 Il-", "Persekuzzjoni u l-Qtil ta' Jean-Paul Marat ta\u0127t id-Direzzjoni tal-Marki\u017c De Sade kif imtella' mill-Im\u0121ienen ta' Charenton ta' Peter Weiss (Xuereb, 2017, p. 388).", "Drammi Klassi\u010bi Latini", "F'Mejju tal-1983, il-kumpanija Actors' Studio tellg\u0127et Il-\u0126abel ta' Titus Maccius Plautus (c. 254 \u2013 184 QK), mag\u0127ruf a\u0127jar b\u0127ala Plautus, fid-Deporres Arts Centre, Tas-Sliema, ta\u0127t iddirezzjoni ta' Michael Tabone (Ellul, 1983:", "Din il-kummiedja, aktarx l-ewwel xog\u0127ol teatrali Latin li qatt ittella' bil-Malti, inqaleb mill-Ingli\u017c minn Alfred Scalpello, senior lecturer fl-Universit\u00e0 ta' Malta fejn jg\u0127allem il\u0120ermani\u017c u t-traduzzjoni, jag\u0127mel ri\u010berka dwar il-kultura u l-letteratura tal-\u0120ermanja u xi kultant ja\u0127dem ta' interpretu mill-\u0120ermani\u017c g\u0127all-Malti f'xi istituzzjonijiet tal-UE.", "Barra Il-\u0126abel ta' Plautus, Scalpello qaleb g\u0127all-Malti tliet drammi ta' Anton Chekov: Il\u0120nien ta\u010b-\u010airasa, Il-\u0120ublew u L-Ors li \u0121ew tra\u017cmessi fuq ir-radju, it-televi\u017cjoni u ttellg\u0127u fit-Teatru Manoel.", "Mill\u0120ermani\u017c qaleb g\u0127all-Malti Der Beobachter ta' Charlotte Link (In-Nemmies \u2013 Horizons, 2016).", "Fl-2001, flimkien ma' Dr Thomas Freller, ittradu\u010ba mill-\u0120ermani\u017c Gotiku g\u0127all-Ingli\u017c, id-deskrizzjoni bikrija ta' Malta ta' Friedrich Breithaupts, Malta Island of Christian Heroes (pubblikazzjoni tal-Fondazzjoni Patrimonju", "Dramm Latin ie\u0127or li ttella' bil-Malti kien Medea ta' Seneca.", "F'\u0120unju tal-1999 l-istudenti ta\u010b-\u010aentru tad-Drama Mikelan\u0121 Borg, il-Blata l-Bajda, tellg\u0127u serata ta' g\u0127eluq is-sena akkademika li fiha ppre\u017centaw Medea ta' Lucius Annaeus Seneca, mag\u0127ruf a\u0127jar b\u0127ala Seneca jew a\u0127jar Seneca \u017c-\u017bg\u0127ir (4 QK - 65 WK).", "Il-poster u \u017cew\u0121 xeni minn Il-\u0126abel ta' Plautus, imtella' fl-1983 fid-Deporres Arts Centre, Tas-Sliema, mill-Actors'", "\u0126ajr: Alfred Scalpello", "Din it-tra\u0121edja Rumana b'tema Griega nqalbet mit-Taljan g\u0127all-Malti mill-g\u0127alliem tad-drama, Immanuel Mifsud (ritratt).", "Dan l-awtur Malti ta' fama internazzjonali qaleb u addatta wkoll The Bacchae ta' Ewripide u ppre\u017centah flimkien mal-istudenti tieg\u0127u f'Malta u f'Sarajevo ta\u0127t ittitlu ta' Bakki.", "Mifsud hu l-awtur ta' Fl-Isem tal-Missier (u tal-iben), il-ktieb rebbie\u0127 tal-Premju tal-Letteratura tal-", "Unjoni Ewropea tal-2011.", "Aktar kummiedji ta' Aristofane", "F'Malta, barra Il-Kavallieri tal-1991, ittellg\u0127u tliet kummiedji o\u0127ra ta' Aristofane bil-Malti: The", "Frogs ittellg\u0127et bil-Malti darbtejn, darba fl-1984 b\u0127ala \u017brin\u0121ijiet u darb'o\u0127ra fl-1996, b\u0127ala 2000 \u017brin\u0121.", "Fl-1995 rajna l-kummiedja The Assembly of Women (Ecclesiasuzae), ta\u0127t l-isem ta' IlParlament tan-Nisa u fl-2004 The Clouds ippre\u017centata b\u0127ala S\u0127ab.", "Hemm rabta twila bejn il-kummiedji ta' Aristofane u Malta li tmur lura sal-ewwel nofs tas-seklu dsatax.", "John Hookham Frere (1769-1846) meta kien qed jg\u0127ix f'Malta.", "L-ewwel tlieta n\u0121abru fi ktieb li \u0121ie stampat fl-Istamperija tal-Gvern fil-Belt Valletta fl-1839 i\u017cda l-frontispizju tieg\u0127u \u0121ie stampat flIngilterra u jg\u0127id li l-ktieb \u0127are\u0121 f'Londra fl-1840.", "Jing\u0127ad li Frere kien ilu ja\u0127dem fuq dawn ittraduzzjonijiet minn ftit wara li wasal Malta fl-1821.", "Hu baqa' jg\u0127ix f'Malta sa meta miet fl-1846 (Cassar, 1984, pp. 52, 49).", "F'Mejju tal-1983 il-kumpanija Actors' Studio ppre\u017centat \u017brin\u0121ijiet fit-Teatru Manoel bi traduzzjoni u direzzjoni ta' Joe Bonnici.", "Ilkritiku teatrali Paul Xuereb ftit li xejn kellu kliem ta' tif\u0127ir g\u0127al din il-produzzjoni imma fa\u0127\u0127ar it-traduzzjoni g\u0127all-Malti ta' Bonnici (2017, p. 45).", "F'Lulju tal-1996, il-Koperattiva Kulturali Universitarja ppre\u017centat 2000 \u017brin\u0121, spettaklu", "psewdokontemporanju mnebba\u0127 millkummiedja klassika ta' Aristofane.", "Ittellg\u0127et b\u0127ala parti mill-programm ta' Evenings on Campus tas-sajf tal-1996, bl-addattament ta' Albert Marshall u bid-direzzjoni ta' Toni Sant (Xuereb, 2017, p. 549).", "Il-kummiedja Il-Parlament tan-Nisa \u0121iet ippre\u017centata fl-1995 minn Joe Friggieri li barra li dderi\u0121ieha, ittradu\u010bieha g\u0127all-Malti wkoll.", "It-traduzzjoni g\u0127all-Malti ta' S\u0127ab, li ttellg\u0127et b\u0127ala parti mill-programm ta' Evenings on Campus tal-2004, saret minn Franklin Mamo.", "It-traduzzjonijiet ta' Oliver Friggieri", "Id-drammaturgi Eskilu, Ewripide u Sofokle huma t-trijumvirat prin\u010bipali tat-tra\u0121edja Griega li l-g\u0127an ewlieni tag\u0127ha hu li to\u0127loq dawk li Aristotli fi Dwar l-Arti tal-Poe\u017cija (maqlub g\u0127all-Malti mill-Grieg, Dr Karmenu Serracino, 2012) isej\u0127ilhom il-mimesis (l-imitazzjoni) u l-catharsis (il-purifikazzjoni talemozzjonijiet), \u017cew\u0121 ingredjenti li jintrigaw l-udjenzi universali u fl-istess \u0127in jag\u0127mluha popolari mag\u0127hom.", "Bejn l-1989 u l-2016 l-udjenza Maltija kellha l-okka\u017cjoni tara sitt tra\u0121edji ta' Ewripide u Sofokle, b'u\u0127ud minnhom ji\u0121u ripetuti fi sta\u0121uni teatrali varji u f'siti teatrali differenti, sa\u0127ansitra blistess traduzzjoni.", "Bejn l-1989 u l-1990 rajna trilo\u0121ija ta' tra\u0121edji Griegi maqlubin g\u0127all-Malti mill-Ingli\u017c minn Oliver Friggieri, li minkejja li hu mag\u0127ruf l-aktar g\u0127all-kritika letterarja u x-xog\u0127lijiet letterarji tieg\u0127u, kien ukoll traduttur prolifiku (Said, 2012, p. 27).", "I\u010b-\u010biklu beda f'April tal-1989 bil-pre\u017centazzjoni ta' Edipu s-Sultan ta' Sofokle mill-Koperatturi fit-Teatru Manoel, ta\u0127t id-Direzzjoni ta' Carmel S. Aquilina.", "\"Fil-qlib tieg\u0127i fittixt, qabel xejn, li nersaq kemm nista' lejn ir-reqqa li jitlob test Klassiku b\u0127al dan,\" kiteb Friggieri fil-programm ta' Edipu s-Sultan li tqassam lill-membri tal-udjenza.", "\"Id-dinjit\u00e0 talespressjoni, il-burdati differenti tat-ta\u0127dit, it-tensjoni li tin\u0127ass fil-versi, ir-ritmi differenti li timxi bihom il-kuxjenza matul id-dramm kollu: huma lkoll xejriet tal-kontenut u tal-forma li \u0127abrikt li rroddhom fl-a\u0127jar Malti li stajt nasal g\u0127alih\".", "Fl-istess programm Friggieri jg\u0127idilna li studja l-Grieg u l-Latin fis-Seminarju u fl-Universit\u00e0 i\u017cda biex qaleb Edipu s-Sultan kellu jistrie\u0127 fuq \u017cew\u0121 traduzzjonijiet bl-Ingli\u017c ta' John Gassner u H.D.F. Kitto.", "It-trilo\u0121ija kompliet f'Lulju tal-istess sena bil-pre\u017centazzjoni ta' Antigone ta' Sofokle fisSur ta' De Redin, l-Imdina, ta\u0127t id-direzzjoni ta' Joe Friggieri.", "\"Fil-qlib tieg\u0127i ta' Antigone g\u0127all-Malti nixtieq li ter\u0121a' tidher il-vi\u017cjoni tad-dinja ta' Sofokle, img\u0127oddija mix-xquq qodma tal-ilsien tag\u0127na,\" jikteb Oliver Friggieri fil-programm tas-serata, \"Is-sbu\u0127ija, l-espressivit\u00e0, l-g\u0127ana tal-kliem u talfra\u017ceolo\u0121ija tal-Malti huma g\u0127odod mill-aqwa f'idejn it-traduttur li jrid juri g\u0127al darb'o\u0127ra li dan l-ilsien qadim u g\u0127ani, sikwit im\u017cebla\u0127 u mwarrab sa\u0127ansitra fis-seklu 'tal-progress', ma jonqsu xejn mill-qawwa u mill-medda tal-ilsna l-o\u0127ra li tlaqqg\u0127u ma' din i\u010b-\u010aivilt\u00e0 kbira.", "G\u0127andu mnejn li min\u0127abba l-qedem tieg\u0127u, ilsienna hu eqreb lejha minn ilsna o\u0127ra\".", "I\u010b-\u010biklu trittiku g\u0127alaq f'Awwissu tas-sena ta' wara bil-produzzjoni ta' Medea ta' Ewripide fis-Sur ta' De Redin ta\u0127t id-direzzjoni ta' Lino Farrugia.", "Fil-programm, Oliver Friggieri jikteb li permezz tat-traduzzjoni g\u0127all-Malti ta' Medea \"il-Maltin jissoktaw jinteb\u0127u kemm lilsien Malti hu g\u0127ani u sabi\u0127 u kemm jista' jiltaqa' bla bi\u017ca' mal-aqwa xog\u0127lijiet letterarji ta' kull \u017cmien\" g\u0127aliex \"Medea hi e\u017cempju ta' poe\u017cija qawwija li tqajjem is-setg\u0127at rieqda kollha tal-lingwa, u turi kemm il-poe\u017cija hi tabil\u0127aqq l-aqwa muftie\u0127 li jbexxaq sa ma jifta\u0127 bera\u0127 il-bieb maqful tal-qalb talbniedem.\"", "It-tliet tra\u0121edji Griegi kif tradotti minn Friggieri n\u0127ar\u0121u fi ktieb wie\u0127ed fl-2008.", "Medea kif tradotta minn Oliver Friggieri re\u0121g\u0127et ittellg\u0127et fl-1999 mill-istudenti ta\u010b\u010aentru tad-Drama Mikelan\u0121 Borg ta\u0127t iddirezzjoni tal-g\u0127alliem tag\u0127hom John Suda.", "Fl-2008 rajna addattament ta' din it-tra\u0121edja fuq il-campus tal-Universit\u00e0 l-Qadima, il-Belt", "Valletta mill-kumpanija Teatru D\u00f9.", "In-nisa ta' Ewripide", "In-nisa jg\u0127aqqdu t-tliet tra\u0121edji Griegi ta' Ewripide li ttellg\u0127u bil-Malti bejn l-2001 u l-2005.", "Fil-verit\u00e0 hemm konnessjoni qawwija bejn In-Nisa ta' Trojja, li ttellg\u0127et fit8 ta' Lulju 2001 u \u0126ekuba, li ttellg\u0127et \u0121img\u0127a wara: \u0126ekuba hija l-mara protagonista tat-tra\u0121edja ta' In-Nisa ta' Trojja fejn in-nisa jiddeskrivu l-\u0127ajja wara l-waqg\u0127a ta' Trojja, inklu\u017c il-\u0127tif ta' \u0126ekuba minn Odisseu li \u017cammha b\u0127ala skjava.", "Anke t-tra\u0121edja \u0126ekuba sse\u0127\u0127 wara l-waqg\u0127a", "ta' Trojja: Polidorus, l-i\u017cg\u0127ar iben ta' Priam u \u0126ekuba, jintbag\u0127at g\u0127and is-Sultan Polimestor biex jipprote\u0121ih i\u017cda meta Trojja taqa', Polimestor joqtol lil Polidorus.", "\u0126ekuba ssir taf b'dan u meta Polimestor i\u017cur Trojja mirbu\u0127a, \u0126ekuba tag\u0127mih u toqtollu \u017c-\u017cew\u0121 uliedu.", "Din it-trilo\u0121ija ta' tra\u0121edji femministi ta' Ewripide waslet fi tmiemha bilproduzzjoni ta' In-Nisa Feni\u010bi f'Awwissu 2005.", "John Suda ttradu\u010ba In-Nisa ta' Trojja, produzzjoni li kienet tinvolvi l-istudenti tad-drama, ta\u0127t id-direzzjoni artistika ta'", "addattament milli produzzjoni s\u0127i\u0127a (2018, p. 39).", "L-istess produzzjoni ttellg\u0127et fit-Teatru Grieg ta' Siraku\u017ca, Sqallija (APGRD \u2013 Archive of Performances of Greek & Roman", "\u0126ekuba \u0121iet tradotta minn Alfred Palma fuq kummissjoni esklu\u017civa tal-attri\u010bi Karmen Azzopardi li \u0127admet il-parti protagonista ta' \u0126ekuba.", "Din \u0121iet ippre\u017centata fit-Teatru Grieg, Ta' Qali, fil-15 ta' Lulju 2001, mill-kumpanija Talenti, ta\u0127t id-direzzjoni ta' \u017bepp Camilleri (1955-2019).", "Paul Xuereb, f're\u010bensjoni ta' din il-produzzjoni, fa\u0127\u0127ar it- 3", "Imma\u0121ni (\u0127ajr Mario Micallef)", "1 Karmen Azzopardi fil-parti ta' \u0126ekuba fil-produzzjoni tal-2001.", "2 Tpin\u0121ija ta' Mario Azzopardi li dehret fil-programm tad-dramm Agamemnon li ttella' fl-1971.", "Xena mill-produzzjoni ta' \u0126ekuba tal-2016.", "Karmen Azzopardi f'In-Nisa Feni\u010bi tal-2005.", "traduzzjoni ta' Palma, i\u017cda staqsa g\u0127ala xi ismijiet ta' xi karattri \u0121ew taljanizzati filwaqt li o\u0127rajn ing\u0127ataw stil Grieg (The Sunday Times of Malta, 15/7/2019, p. 23).", "Din mhix l-unika traduzzjoni ta' Palma li ttellg\u0127et fuq il-palk Malti: 10 mis-26 xog\u0127ol ta' Shakespeare li Palma qaleb g\u0127all-Malti ttellg\u0127u fit-Teatru Manoel mill-istess kumpanija li tellg\u0127et \u0126ekuba fl-ewwel g\u0127axar snin ta' dan is-seklu.", "Barra minn hekk, hu qaleb is-sunetti kollha ta' Shakespeare (Vassallo u Said, la\u010b\u010bent, Jannar 2017, p. 43).", "L-istess \u0126ekuba re\u0121g\u0127et ittellg\u0127et mill-istess kumpanija fit-Teatru Manoel f'Novembru 2016 ta\u0127t id-direzzjoni ta' Josette Ciappara.", "Karmen Azzopardi re\u0121g\u0127et \u0127admet il-parti prin\u010bipali ta' \u0126ekuba (APGRD \u2013 Archive of Performances of Greek & Roman Drama).", "Lino Farrugia dderie\u0121a In-Nisa Feni\u010bi li ttellg\u0127et fl-2005 b\u0127ala parti minn Evenings on Campus.", "Kien hu li qalibha g\u0127all-Malti millIngli\u017c bl-g\u0127ajnuna ta' ver\u017cjoni mit-Taljan.", "Karmen Azzopardi \u0127admet il-parti ta' Jokasta filwaqt li Mario Micallef \u0127adem il-parti ta' Edipu (The Malta Independent, 23/8/2005).", "Konklu\u017cjoni", "Fi\u017c-\u017cew\u0121 artikli li dehru s'issa f'din is-sensiela rajna li t-traduzzjoni tat-tra\u0121edji Klassi\u010bi ta' Sofokle u Ewripide kienet prolifika, anke jekk mhux dejjem inqalbu mill-Grieg, l-ilsien ori\u0121inali.", "Mit-trijumvirat prin\u010bipali tat-tra\u0121edja Griega, f'dak li hu qlib g\u0127all-Malti, jonqos Eskilu li t-tra\u0121edja tieg\u0127u ta' Agamemnon ittellg\u0127et darbtejn bl-Ingli\u017c f'Malta i\u017cda qatt bil-Malti.", "G\u0127al dawk li huma kummiedji Griegi, jidher li dawk ta' Aristofane huma popolari mhux biss mat-tradutturi imma anke mal-udjenzi Maltin.", "It-traduzzjonijiet tax-xog\u0127lijiet Klassi\u010bi Latini huma skarsi: inqalbu tnejn biss, Il-\u0126abel ta' Plautus u Medea ta' Seneca \u2013 u mhux milLatin, il-lingwa ori\u0121inali.", "Din l-iskarsezza ta' xog\u0127lijiet teatrali Latini maqlubin g\u0127all-Malti hi stramba tassew meta tqis li, min\u0127abba lpre\u017cenza twila u attiva tal-Kattoli\u010bi\u017cmu f'Malta, il-Latin kien mifrux u m\u0127addem ferm aktar mill-Grieg.", "F'dan l-artiklu, g\u0127al darb'o\u0127ra rajna li, biex nu\u017ca kliem Oliver Friggieri li deher filprogramm teatrali ta' Edipu s-Sultan tal-1989, \"il-Malti huwa lsien g\u0127ani u sabi\u0127, espressiv u mog\u0127ni bix-xejriet kollha li b'ebda mod ma jag\u0127mluh inferjuri quddiem l-ilsna meqjuma lo\u0127ra.\"", "Forsi wasal i\u017c-\u017cmien li nag\u0127tu kas listedina li kien g\u0127amlilna l-awtur eminenti flistess programm meta qal: \"Nemmen li minbarra drammi ori\u0121inali Maltin, it-teatri lokali g\u0127andhom jippre\u017centaw kull dramm barrani bil-Malti, ji\u0121ifieri b'din il-lingwa li daqskemm hi sabi\u0127a u g\u0127anja hi wkoll imkasbra, sikwit imwarrba min\u0127abba kriterji foloz li d-dinja moderna ilha li \u010ba\u0127dithom.\"", "Tal-g\u0127ajnuna li tawni biex nikteb dan l-artiklu nixtieq nirringrazzja lil: Alfred Palma, Alfred Scalpello, \u0120u\u017ci Gatt, Immanuel Mifsud, Karmen Azzopardi, Karmenu Serracino, Lino Farrugia, Mario Micallef u l-membri kollha talistaff tal-Melitensia tal-Librerija tal-Universit\u00e0 ta' Malta.", "\u0126ajr ukoll g\u0127all-imma\u0121ni fil-pp.", "55 u 60 lill-iSchool of Performing Arts' Digital Archive tal-Universit\u00e0 ta' Malta."], "category": "nonfiction", "url": "https://academia.edu", "source": "Extracted from Ix_xoghlijiet_Klassici_u_l_kitbiet_ta_Sa-2.docx"}
{"text": ["Kelmtejn mit-traduttur", "Da\u0127la", "Hu ta' sodisfazzjoni kbir g\u0127alija li qed nippre\u017centa Id-Dar tal-Qattus bir-Rakketta f'Idu / La Maison du chat-qui-pelote, l-ewwel traduzzjoni tieg\u0127i mill-pinna ta' Honor\u00e9 de Balzac, meqjus fil-kamp letterarju Fran\u010bi\u017c b\u0127ala l-akbar rumanzier tas-seklu dsatax.", "G\u0127alhemm f'\u0127ajtu Balzac qala' kritika negattiva kbira minn irkejjen li ma kinux lesti japprezzaw linnovazzjonijiet u l-\u0127iliet letterarji tieg\u0127u, hu xorta wa\u0127da kien apprezzat minn \u017cmienu 'l hawn kemm minn pubbliku ta' qarrejja mifruxin mad-dinja kollha kif ukoll minn awturi kbar b\u0127alu kontemporanji u mhux, fosthom Hugo, Baudelaire, Dostoyevsky, Browning, Marx, Strindberg, Proust u Alain.", "Illum il-\u0121urnata l-kriti\u010bi u l-istori\u010bi tal-letteratura jqisuh kif tassew jist\u0127oqlu b\u0127ala missier ir-rumanz Fran\u010bi\u017c modern.", "It-traduzzjonijiet tax-xog\u0127lijiet ta' Balzac b'bosta lingwi bdew fi \u017cmienu u ftit tas-snin wara mewtu.", "Sal-lum xog\u0127lu g\u0127adu ji\u0121i ppubblikat bil-Fran\u010bi\u017c u bi traduzzjonijiet a\u0121\u0121ornati jew b'ver\u017cjonijiet ta' traduzzjonijiet \u0121odda minn pubblikaturi mid-dinja kollha.", "Sa fejn naf jien dan hu l-ewwel xog\u0127ol ta' Balzac li qed ji\u0121i tradott g\u0127all-Malti.", "Ninsabu ferm wara ilsna o\u0127rajn.", "Dan ma jfissirx li g\u0127andna g\u0127ax naqtg\u0127u qalbna li xi darba xog\u0127lijiet letterarji minn awturi b\u0127al Balzac jaraw id-dawl bi lsienna.", "La xejn ma \u017camm jew i\u017comm il-lingwi kbar milli jittradu\u010bu xog\u0127lijiet letterarji allura xejn ma g\u0127andu j\u017commna milli nag\u0127mlu b\u0127alhom.", "Il-lingwi l-kbar fehmu u g\u0127adhom jifhmu li t-traduzzjoni letterarja hi l-g\u0127ajn li \u0127te\u0121ilhom jixorbu minnha biex ikomplu jikbru u jissa\u0127\u0127u.", "Balzac innifsu fil-bidu tal-karriera tieg\u0127u hu prova ta' din it-tendenza billi b\u0127ala awtur hu \u0121ie influwenzat \u2013 biex nag\u0127ti e\u017cempju wie\u0127ed biss \u2013 mix-xog\u0127ol ta' James Fenimore Cooper li fi \u017cmienu kien di\u0121\u00e0 tradott g\u0127all-Fran\u010bi\u017c.3 Mela jekk il-Malti kemm dak miktub kif ukoll mitkellem irid tassew jissa\u0127\u0127a\u0127 je\u0127tie\u0121lu ta' bilfors li jinkorpora fih \u2013 b\u0127alma g\u0127amlu u g\u0127adhom jag\u0127mlu lingwi aktar mifruxin minnu \u2013 ix-xog\u0127lijiet letterarji tal-awturi l-kbar miktubin b'ilsna barranin.", "Il-\u0121eneru tal-letteratura tradotta ma jag\u0127milx g\u0127ajr isa\u0127\u0127a\u0127 il-kittieb Malti u fl-a\u0127\u0127ar mill-a\u0127\u0127ar il-letteratura Maltija.", "Nimma\u0121ina li bosta minnkom se jistaqsu lilhom infushom g\u0127aliex fost il-lista twila taxxog\u0127lijiet letterarji ta' Balzac l-g\u0127a\u017cla tieg\u0127i kellha taqa' fuq ir-rakkont ta' La Maison du chat-qui-pelote jew kif qed nittradu\u010bih bl-isem ta' Id-Dar tal-Qattus bir-Rakketta f'Idu?", "Fil\u0127ajja xejn ma ji\u0121ri b'kapri\u010b\u010b.", "Din in-novella twila ta' Balzac kienet tag\u0127mel parti millprogramm ta' studju li jien segwejt fl-Universit\u00e0 ta' Poitiers fl-1988.", "Konna g\u0127amilnielha anali\u017ci testwali li fiha studjajna l-kapa\u010bit\u00e0 tat-teknika u l-istil ta' Balzac li mhux lakemm tifhimhom kif \u0121ib u la\u0127aq.", "G\u0127alhekk meta rritornajt Malta kienet di\u0121\u00e0 nibtet fija x-xewqa li xi darba nittradu\u010bi din in-novella bil-Malti biex il-qarrej lokali jkun jista' japprezzaha daqsinsew bi lsien pajji\u017cu.", "Tag\u0127rif dwar il-kitba u l-istil ta' Balzac", "Fil-letteratura, in-novelli u r-rumanzi ta' Balzac taw bidu g\u0127ar-reali\u017cmu tas-seklu dsatax.", "Balzac joffri lill-qarrej narrazzjoni u deskrizzjoni affidabbli ta' dak li kien g\u0127addej madwaru kemm fuq livell personali kif ukoll fuq dak storiku u so\u010bjali.", "Hu jibqa' mag\u0127ruf \u0127afna g\u0127addeskrizzjonijiet iddettaljati tal-persuna\u0121\u0121i u tal-lokalitajiet li kien josserva.", "F'kitbitu, kif ng\u0127idu bil-Malti, kien iqaxxar dak kollu li kien jiddeskrivi.", "Fil-fatt, f'Id-Dar tal-Qattus birRakketta f'Idu hu jirnexxilu jpitter bil-linka u l-kitba dak li l-pittur jirnexxilu jpitter fuq it-tila bi\u017c-\u017cjut u l-kuluri.", "Balzac twieled u g\u0127ex bejn is-snin 1799 u 1850.", "Perjodu li kien rikk fl-istorja u mimli taqlib politiku, ekonomiku u so\u010bjali kemm fi Franza kif ukoll fl-Ewropa.", "Fl-1799 l-Ewwel Repubblika Fran\u010bi\u017ca li kienet \u0127adet post il-Monarkija kienet fi triqtha lejn l-Imperu ta' Napuljun Bonaparti.", "Balzac fi tfulitu esperjenza l-glorja ta' Napuljun u fl-adolexxenza lwaqg\u0127a tieg\u0127u li \u0127alliet konsegwenzi kbar kemm fuq is-so\u010bjet\u00e0 Fran\u010bi\u017ca kif ukoll fuq isso\u010bjetajiet kontinentali.", "Hu assista wkoll g\u0127ar-ritorn tal-Monarkija ta' Karlu X, l-irvellijiet kontriha, ir-renju ta' Lwi\u0121i Filippu ta' Franza, u l-bidu politiku tat-Tieni Repubblika mmexxija minn Karlu Lwi\u0121i Napuljun Bonaparti.", "G\u0127alhekk nistg\u0127u nimma\u0121inaw x'ta\u0127lita ta' ideat, kredijiet u realtajiet kienu j\u0127awdu l-qag\u0127da politika li g\u0127ex fiha l-awtur.", "B'ri\u017culat ta' dan l-isfond so\u010bjali, politiku u storiku, fir-reali\u017cmu ta' xog\u0127lijietu Balzac jinkorpora u jirrifletti bl-akbar awtenti\u010bit\u00e0 li tista' toffri d-deskrizzjoni narrattiva, il-persuna\u0121\u0121i li hu jirnexxilu jo\u0127loq mill-ima\u0121inazzjoni tieg\u0127u.", "Permezz ta' persuna\u0121\u0121i fittizji u mhux, hu jiddeskrivi nies li ta' kuljum kien ja\u0127bat mag\u0127hom fl-epoka ta' \u017cmienu: il-membri ta' familtu, \u0127biebu, il-kuntatti letterarji, ir-rivali, il-politi\u010bi b'ideali\u017cmi differenti, il-membri tas-so\u010bjet\u00e0 in\u0121enerali.", "F'\u010berti persuna\u0121\u0121i Balzakjani niltaqg\u0127u wkoll ma' karattri me\u0127udin minn tnejn jew tliet persuni li jissawru bil-pinna tal-awtur f'persuna\u0121\u0121 wie\u0127ed.", "F'din in-novella b'mod partikulari Balzac ifassal il-persuna\u0121\u0121i ta' Virginie u Augustine fuq i\u017c-\u017cew\u0121 \u0127utu bniet Laure u Laurence filwaqt li l-persuna\u0121\u0121i tas-Sur u l-Madama Guillaume jsawwarhom fuq in-nanniet materni tieg\u0127u li f'Pari\u0121i kienu fin-negozju tad-drappijiet fl-epoka Napoleonika.", "Hawnhekk naraw li Balzac kien di\u0121\u00e0 qed i\u0127addem it-teknika li Proust aktar tard isej\u0127ilha \"illuminazzjoni retrospettiva\" fejn il-kittieb jistrie\u0127 fuq il-memorji ta' tfulitu meta jer\u0121a' jiltaqa' mag\u0127hom snin wara hu u jikteb ix-xog\u0127ol letterarju tieg\u0127u.", "Hu fatt mag\u0127ruf li x-xog\u0127lijiet letterarji jittraxxendu \u017cmienhom.", "I\u017cda dawn ma jirnexxilhomx jibqg\u0127u validi jekk ma jmissux man-nervituri tan-natura u l-kundizzjoni umana.", "U bla dubju ta' xejn La Com\u00e9die humaine, l-opra s\u0127i\u0127a tal-univers ma\u0127luq minn Balzac, jirnexxilha tag\u0127mel dan il-pass kreattiv.", "Ir-reali\u017cmu m\u0127addem minn Balzac fih innifsu ma jg\u0127id \"xejn\" \u0121did i\u017cda x-\"xejn\" li jg\u0127id jew a\u0127jar li jsawwar kitbietu jfisser \u0127afna.", "B'hekk, b\u0127all-bi\u010b\u010ba lkbira tax-xog\u0127lijiet ta' Balzac, in-novella La Maison du chat-qui-pelote hi e\u017cempju konkret tar-reali\u017cmu b\u0127ala fenomenu letterarju.", "U g\u0127alkemm din mhix \u0127lief rakkont qasir (r\u00e9cit), minn xeni tal-\u0127ajja privata, xorta wa\u0127da jinsabu marsusin fiha b\u0127as-sardin g\u0127add ta' temi marbutin man-natura umana.", "Fost o\u0127rajn niltaqg\u0127u ma' dawk tal-im\u0127abba, id-divorzju, ilkonflitti fi \u0127dan l-artisti, id-destin, il-klassijiet so\u010bjali, l-ambizzjonijiet, l-edukazzjoni u b'mod spe\u010bjali t-tema tas-sopravvent tal-familja fuq l-individwu.", "Sitwazzjonijiet li n\u0127abbtu wi\u010b\u010bna mag\u0127hom jew ma xi w\u0127ud minnhom jekk mhux ta' kuljum tal-anqas f'diversi fa\u017cijiet matul \u0127ajjitna.", "L-istorja ta' Id-Dar tal-Qattus bir-Rakketta f'Idu tista' tinqara g\u0127al dak li hi.", "I\u017cda allegorikament tista' titqies ukoll li hi l-\u0127rafa ta' \u010aenerentola bil-maqlub jew it-tkomplija tag\u0127ha lil hinn mit-tmiem po\u017citiv li din tispi\u010b\u010ba bih.", "Ir-realt\u00e0 wara kollox mhix \u0127lief iddi\u017cintegrazzjoni tal-illu\u017cjonijiet tal-\u0127rejjef imma\u0121inattivi.", "Hawnhekk hu rimarkabbli l-fatt li Balzac jipponta lejn din l-interpretazzjoni fejn fir-rakkont jag\u0127mel referenza diretta g\u0127al din il-\u0127rafa meta l-familja Guillaume tmur g\u0127ar-rapprezentazzjoni tag\u0127ha fit-teatru tal-Vari\u00e9t\u00e9s.", "Dan ir-rakkont jixhed ukoll li n-novelli u r-rumanzi ta' Balzac mhumiex sempli\u010bement stejjer i\u017cda wkoll mezz li bih l-awtur jesponi l-filosofija tieg\u0127u u dik tal-filosfi li hu kien mid\u0127la tag\u0127hom bis-sa\u0127\u0127a tal-qari intensiv tieg\u0127u.", "F'Id-Dar tal-Qattus bir-Rakketta f'Idu to\u0127ro\u0121 fiddeher l-influwenza Platonika meta Balzac jirreferi g\u0127all-kun\u010bett tal-intelli\u0121enza u jekk din hix pre\u017centi fil-bniedem qabel twelidu.", "Naraw ukoll kif hu j\u0127addem it-teorija tieg\u0127u li n-nies u lo\u0121\u0121etti ta' madwarhom huma organikament asso\u010bjati.", "E\u017cempju tipiku f'din in-novella hu dak tal-Madama Guillaume li ma tistax te\u017cisti ming\u0127ajr il-\u0127anut tad-drappijiet.", "Fi kliem ie\u0127or filbi\u010b\u010ba l-kbira tax-xog\u0127lijiet ta' Balzac tin\u0127ass bejn il-persuna\u0121\u0121i u l-ambjent tag\u0127hom relazzjoni simbjotika.", "Balzac jiddeskrivi lil Madama Guillaume b\u0127ala mara mwa\u0127\u0127la malbankun tal-\u0127anut biex b'hekk hi kwa\u017ci kwa\u017ci ssir parti minnu u hu parti minnha.", "Fin-novella jin\u0127ass ukoll l-aspett teatrali.", "Id-diskors tal-persuna\u0121\u0121i fir-rakkont hu ftit i\u017cda dan fa\u010bilment jista' jitqies b\u0127ad-diskors li jing\u0127ad fuq il-palk fl-isfond tax-xeni deskrittivi mpittrin millawtur innifsu.", "F'\u010berti mumenti l-qarrej isibha diffi\u010bli ferm biex jiddistingwi bejn Balzac irrumanzier u Balzac id-drammaturgu.", "Dan l-element teatrali jin\u0127ass l-aktar lejn tmiem innovella.", "Madankollu, sabiex nifhmu r-rakkont a\u0127jar u fl-istess waqt x'kellu f'mo\u0127\u0127u Balzac je\u0127ti\u0121ilna npo\u0121\u0121u Id-Dar tal-Qattus bir-Rakketta f'Idu fit-tapizzerija tal-Kummiedja Umana fejn hu jkompli ji\u017cviluppa b'mod aktar profond xi w\u0127ud mill-persuna\u0121\u0121i li jinsabu fih fid-diversi partijiet tag\u0127ha.", "Hu jag\u0127mel dan billi jkompli jisfrutta f'kitbiet o\u0127rajn \u0127ajjet il-persuna\u0121\u0121i tieg\u0127u bl-u\u017cu tat-teknika tal-persuna\u0121\u0121i rikurrenti.", "Din it-teknika j\u0127addimha b'kapa\u010bit\u00e0 kbira kemm f'din in-novella kif ukoll b'mod retrospettiv f'xog\u0127lijiet sussegwenti.", "Karattri b\u0127al Joseph Lebas u d-Dukessa de Carigliano, li jidhru g\u0127all-ewwel darba f'Id-Dar tal-Qattus birRakketta f'Idu, biex nag\u0127ti e\u017cempju bihom, jidhru u jkomplu ji\u0121u \u017cviluppati u analizzati f'novelli u f'rumanzi o\u0127rajn li Balzac kitibhom ftit ta\u017c-\u017cmien jew snin wara.", "Mentri persuna\u0121\u0121i o\u0127rajn b\u0127al C\u00e9sar Birotteau, li f'Id-Dar tal-Qattus bir-Rakketta f'Idu isimu jissemma darba biss, apparti milli jidher wkoll f'xog\u0127lijiet o\u0127rajn tal-Kummiedja Umana, i\u0121ib sa\u0127ansitra l-isem tar-rumanz miktub proprju dwaru bejn 1833\u20137.", "Kif jinsisti Hubert Juin, flimkien ma' studju\u017ci u ammiraturi o\u0127rajn tal-awtur fosthom Marcel Proust, il-kobor ta' Balzac jista' bl-a\u0127jar mod jidher u ji\u0121i apprezzat bil-qari u l-anali\u017ci tax-xog\u0127ol integrali tieg\u0127u.", "Dan hu xog\u0127ol tassew kolossali li fih niltaqg\u0127u ma' kwa\u017ci 3,500 persuna\u0121\u0121.", "Teknika favorita li Balzac ju\u017ca f'din in-novella hi dik tal-mise en ab\u00eeme li permezz tag\u0127ha jo\u0127loq kwadru \u0121o kwadru b\u0127al meta n\u0127arsu lejn id-dehriet ma jispi\u010b\u010baw qatt f'\u017cew\u0121 mirjiet li jirriflettu lil xulxin.", "F'dan il-ka\u017c, biex nie\u0127du e\u017cempju wie\u0127ed biss, in\u0127arsu ftit lejn l-isem tan-novella.", "L-isem Id-Dar tal-Qattus bir-Rakketta f'Idu mhux biss hu l-isem tal-ktieb i\u017cda wkoll hu l-isem tad-dar tan-negozju li dwarha ti\u017cvol\u0121i parti sostenzjali mill-istorja.", "B'hekk mir-realt\u00e0 tan-narrazzjoni ng\u0127addu g\u0127ar-realt\u00e0 tat-titlu, tal-qoxra tal-ktieb.", "Fl-istorja d-dar bittabella tal-Qattus bir-Rakketta ti\u0121i mpittra mill-pittur de Sommervieux; g\u0127alhekk it-titlu u ddar jer\u0121g\u0127u jidda\u0127\u0127lu fi kwadru ie\u0127or permezz tax-xena artistika.", "Inkomplu mbag\u0127ad ninkorporaw dan kollu fi kwadri o\u0127rajn meta n\u017commu f'mo\u0127\u0127na li n-novella tag\u0127mel parti integrali wkoll mix-Xeni tal-\u0126ajja Privata (Sc\u00e8nes de la vie priv\u00e9e), mill-Istudji tal-Manjieri (\u00c9tudes des moeurs), mill-Kummiedja Umana (La Comedie humaine): id-dinja li Balzac billi miet ta' wie\u0127ed u \u0127amsin sena ma rnexxilux kif xtaq li jo\u0127loqha u ji\u017cviluppaha kollha u li finalment kienet tag\u0127mel parti minn mo\u0127\u0127u u \u0127ajtu.", "Mela fi ftit kliem din il-mise en ab\u00eeme partikulari bejn wie\u0127ed u ie\u0127or f'din in-novella timxi fuq dawn il-linji: id-dinja esterna \u2013 limma\u0121inazzjoni jew mo\u0127\u0127 l-awtur \u2013 Ix-Xeni tal-\u0126ajja Privata, L-Istudji tal-Manjieri u lKummiedja Umana fit-totalit\u00e0 tag\u0127ha \u2013 in-novella stess \u2013 it-titlu tan-novella \u2013 id-dar infisha \u2013 il-pittura ta' Sommervieux."], "category": "nonfiction", "url": "https://academia.edu", "source": "Extracted from Kelmtejn_mit_traduttur.docx"}
{"text": ["Kummenti kriti\u010bi dwar It-Te\u017cawru: \u0120abra ta' Sinonimi u Antonimi ta' Albert W. Agius", "F'dan l-istudju se jitqieg\u0127ed ta\u0127t lenti kritika te\u017cawru ewlieni ta' lsienna, midmum minn", "Albert W. Agius, skont qafas g\u0127all-anali\u017ci ta' xog\u0127lijiet lessikografi\u010bi (Ellul, Proposta, 99-104).", "G\u0127alhekk se nibda billi ni\u0121bor fil-qosor x'jg\u0127id il-kompilatur stess dwar xog\u0127lu u wara ng\u0127addi biex niffoka fuq il-kriterji esterni, marbuta mal-pre\u017centazzjoni, l-a\u010b\u010bessibilit\u00e0 u lkontenut (Jackson, 176) ta' It-Te\u017cawru: \u0120abra ta' Sinonimi u Antonimi (BDL, 2010).", "Biex nag\u0127mel dan se n\u0127ares lejn kampjun randomizzat i\u017cda rappre\u017centattiv u nifli la\u0127\u0127ar entrata ta' kull 20 pa\u0121na tat-te\u017cawru b'attenzjoni spe\u010bjali g\u0127all-firxa tal-vokabolarju, it-trattament tal-omonimi u l-omografi, it-trattament tal-lessemi polisemi\u010bi, it-tqassim tattifsiriet differenti ta' kelma, is-sinonimija, l-antonimija, id-deskrizzjonijiet grammatikali, lortografija u l-u\u017cu tat-tikketti li jindikaw il-kuntest.", "X'jg\u0127idu l-kompilatur u l-editur/i dwar it-Te\u017cawru u s-sinonimija", "L-ewwel edizzjoni tat-te\u017cawru ta' Albert W. Agius dehret g\u0127all-ewwel darba fis-sena 2000 blisem It-Te\u017cawru: \u0120abra ta' Sinonimi u tifsiriet jixtiebhu Maltin.", "G\u0127axar snin wara, imbag\u0127ad, \u0127ar\u0121et it-tieni edizzjoni mkabbra bl-isem It-Te\u017cawru: \u0120abra ta' Sinonimi u Antonimi.", "It-titli we\u0127idhom di\u0121\u00e0 fihom x'tixtarr g\u0127aliex jitfg\u0127u dawl kemm fuq l-attitudni li jie\u0127u Agius dwar is-sinonimija kif ukoll jimmarkaw differenzi ewlenin bejn i\u017c-\u017cew\u0121 \u0127ar\u0121iet.", "Fit-tnejn li huma Agius ma jag\u0127tix biss sinonimi assoluti \u2013 li skont diversi studju\u017ci huma estremament rari (Cruse 155) \u2013 i\u017cda wkoll kliem li hu qrib sewwa fit-tifsir, fra\u017cijiet u anke idjomi.", "Fit-tieni edizzjoni, imbag\u0127ad, kien hemm diversi bidliet; l-aktar wa\u0127da importanti kienet il-\u0121abra wkoll tal-antonimi li kienu neqsin mill-ewwel \u0127ar\u0121a.", "L-edizzjoni tat-te\u017cawru mist\u0127arr\u0121a f'dan l-istudju hija tal-2010; madankollu se jsiru referenzi wkoll g\u0127all-Kelmtejn Qabel u d-Da\u0127la ta\u017c-\u017cew\u0121 edizzjonijiet.", "Id-diskors ewlieni dwar x'qed ji\u0121i mifhum bit-terminu 'sinonimija' jag\u0127mlu Joe Felice-", "Pace: l-editur uniku tal-ewwel edizzjoni u l-koeditur tat-tieni edizzjoni ma' Reno Fenech.", "Fil-", "Kelmtejn Qabel tal-ewwel edizzjoni jag\u0127mel differenza bejn il-'kelma tifsira' li jorbotha ma' \"ekwivalenza s\u0127i\u0127a\" fit-tifsir u l-'kelma sinonimu' li jaraha b\u0127ala \"tifsira li toqrob \u0127afna g\u0127assens tal-kelma li nkunu rridu nfissru imma li g\u0127andha tifsira usa' jew idjaq minnha\" (Agius Te\u017cawru 1 ed, i).", "Fil-fatt Felice-Pace jemmen li \"tista' tg\u0127id li ebda kelma, qrib kemm hi qrib kelma o\u0127ra, m'g\u0127andha t-tifsira e\u017catta tag\u0127ha\".", "Min-na\u0127a tieg\u0127u anke Agius jag\u0127mel referenza g\u0127al din il-kwestjoni u jikkwota d-definizzjonijiet rispettivi tal-kelma 'sinonimu' kif mi\u0121juba minn Erin Serracino-Inglott u Dun Karm Psaila rispettivament (Agius Te\u017cawru 1 ed, v).", "Kemm Felice-Pace u kemm Agius jaraw l-istorja rikka ta' lsienna bir-relazzjonijiet kontinwa ma' ilsna o\u0127ra b\u0127ala s-sors tal-abbundanza tal-vokabolarju li jesprimi l-istess ideat.", "Felice-Pace jattribwixxi l-\"kotra ta' sinonimi jew kwa\u017ci sinonimi g\u0127al \u0127afna kliem f'dan itte\u017cawru\" g\u0127all-fatt li lsienna ja\u010b\u010betta kliem li mhuwiex trilitteru jew kwadrilitteru ming\u0127ajr inkwiet ta' xejn u li dan jista' wkoll jg\u0127addi minn pro\u010bess ta' twessig\u0127 jew tidjiq semantiku (Agius Te\u017cawru 1 ed, iii).", "Agius jifhimha li \"il-Malti huwa rikk \u0127afna g\u0127aliex g\u0127andna kliem b'etimolo\u0121iji differenti\" (1 ed, vii) u g\u0127alhekk, kif stqarr f'intervista ma' Marc Tanti, irid millinqas ikun hemm tliet sinonimi g\u0127al kull kun\u010bett (Tanti 10).", "Isiru wkoll referenzi g\u0127an-natura ta' te\u017cawru f'kuntrast ma' \u0121eneri o\u0127ra.", "Felice-Pace jag\u0127\u017cel bejn 'ktieb tas-sinonimi' u 'te\u017cawru' \"li g\u0127andu medda usa' minn ktieb tas-sinonimi\" (Agius Te\u017cawru 1 ed, i).", "Jg\u0127id ukoll li g\u0127alkemm Agius da\u0127\u0127al xi fra\u017cijiet li jistg\u0127u joqorbu aktar lejn dak li jkollu f'mo\u0127\u0127u l-kelliem, dawn mhumiex definizzjonijiet g\u0127aliex dawn posthom huwa d-dizzjunarju (1 ed, ii).", "Min-na\u0127a tieg\u0127u Agius ifisser il-kelma 'te\u017cawru' li biha laqqam lil dan ix-xog\u0127ol (v) u jxebbhu ma' senduq tal-g\u0127arusa \"mimli b'\u0121ojjelli lingwisti\u010bi\" li huma s-sinonimi flimkien mal-fra\u017cijiet u l-espressjonijiet popolari (vi).", "Agius jara primarjament \u017cew\u0121 u\u017ci g\u0127al dan it-te\u017cawru b\u0127ala ktieb ta' referenza: li", "jg\u0127in lill-fittiexa jsibu dik il-kelma pre\u010bi\u017ca li jkollhom b\u017conn l-aktar fit-ta\u0127dit; u li jg\u0127in lillkittieba jsibu kelma bl-istess tifsira minflok dik li jkollhom f'mo\u0127\u0127hom u hekk jevitaw irripetizzjoni (v).", "I\u017cda minbarra l-\u0127tie\u0121a b\u0127ala ktieb ta' referenza, Agius ja\u0127seb ukoll f'u\u017ci o\u0127ra.", "Jifhimha li g\u0127al \u010berti nies dan il-ktieb jaf jiswa kemm b\u0127ala divertiment \u2013 billi pere\u017cempju, min ikun iqalleb il-folji kapa\u010bi jinteba\u0127 kemm-il tifsira differenti jaf ikollha l-istess kelma (vi) \u2013 u kemm biex ikattar il-kreattivit\u00e0 (vii).", "Agius ifisser kif xog\u0127lu mhuwiex indirizzat g\u0127al xi udjenza partikolari u g\u0127alhekk ma setax joqg\u0127od attent g\u0127all-\u0127ti\u0121ijiet partikolari ta' xi grupp ta' utenti.", "Fi kliemu \"L-iskop tieg\u0127i hu li It-Te\u017cawru jiswa g\u0127all-akbar numru ta' nies possibbli\" (vi) fosthom studenti, g\u0127alliema, kittieba, awturi, \u0121urnalisti, xandara, skrivani tal-gvern, il-banek u d-ditti kummer\u010bjali, kif ukoll dawk li jedhew jilag\u0127bu bil-kliem (ix).", "G\u0127al dan il-g\u0127an ma rabatx lilu nnifsu li jippre\u017centa biss sinonimi \"fil-veru sens tal-kelma\" (vi) i\u017cda minflok ippre\u017centa l-akbar g\u0127add ta' kliem li jaqblu \"b'xi mod fit-tifsir tag\u0127hom\" (vii).", "Agius jinforma wkoll lill-utenti b'xi g\u0127a\u017cliet li g\u0127amel konxjament.", "Wa\u0127da minnhom hi li ma jippre\u017centax kelmiet ewlenin (headwords) li marbuta mag\u0127hom ma kellux mill-inqas tliet sinonimi jew fra\u017cijiet xierqa.", "De\u010bi\u017cjoni o\u0127ra li \u0127a g\u0127all-ewwel edizzjoni kienet li ma jag\u0127ti ebda ordni partikolari fil-mikrostruttura u dan g\u0127aliex jifhimha li \u0127add \u0127lief il-fittiex stess m'g\u0127andu l-\u0127ila jag\u0127raf liema hija l-aktar kelma li tg\u0127odd g\u0127alih fil-kuntest.", "G\u0127al din l-istess ra\u0121uni, l-ordni li ta lis-'sinonimi' fit-tieni edizzjoni hija wa\u0127da alfabetika.", "G\u0127a\u017cel ukoll li ma jag\u0127laqx il-bibien g\u0127all-kliem li mhuwiex ta' nisel G\u0127arbi (vii) kif ukoll li f'differenzi flortografija bejn Erin Serracino-Inglott u \u0120u\u017c\u00e8 Aquilina jimxi aktar ma' tal-a\u0127\u0127ar (viii).", "Ilkompilatur jirrimarka li fi\u017c-\u017cew\u0121 edizzjonijiet hemm \"kliem li ntilef ma\u017c-\u017cmien\" (Agius", "Te\u017cawru 2 ed, x) li \u0127asibha darbtejn i\u0127allihx barra jew le, i\u017cda li fl-a\u0127\u0127ar mill-a\u0127\u0127ar \u017cammu.", "Anali\u017ci ta' kampjun skont il-kriterji esterni", "Il-pa\u0121ni huma mqassma f'\u017cew\u0121 kolonni b'persenta\u0121\u0121 qawwi ta' spazju abjad li jserra\u0127 l-g\u0127ajn u bi spazju de\u010benti bejn il-linji.", "Biex tittejjeb l-a\u010b\u010bessibbilt\u00e0 jintu\u017ca wkoll il-kulur blu kif ukoll il-kliem imxengel.", "Il-kelma ewlenija hi miktuba kollha kemm hi bil-kapitali.", "\u017bvanta\u0121\u0121 ta' din lg\u0127a\u017cla huwa li l-fittiex ma jistax jag\u0127raf meta kelma partikolari, skont ir-regoli ortografi\u010bi, suppost tibda b'ittra kbira.", "Il-kelma ewlenija hija segwita minn deskrizzjoni grammatikali filforma ta' abbrevjazzjoni miktuba mxengla.", "Hawn ta' min jg\u0127id li l-lista tal-abbrevjazzjonijiet fiha biss 25 taqsira u dan jag\u0127mel it-te\u017cawru aktar a\u010b\u010bessibbli g\u0127all-utent medju.", "Isegwu, imbag\u0127ad, hemm is-sinonimi u l-kliem relatat li huwa mqassam skont it-tifsiriet differenti li g\u0127andha l-kelma ewlenija.", "Ng\u0127idu a\u0127na g\u0127al-lemma DA\u0126AL Agius jag\u0127ti sitt tifsiriet (li jinkludu wkoll il-lemma segwita minn prepo\u017cizzjonijiet b\u0127al fi u bejn) li jikkomparaw tajjeb \u0127afna mat-tmienja li jag\u0127ti Erin Serracino-Inglott u l-\u0127amsa ta' Aquilina.", "Kull tifsira, g\u0127alkemm ting\u0127ata numru blu fil-bidu tag\u0127ha, ma tibdiex f'vers \u0121did i\u017cda tkompli fi \u0127dan listess paragrafu.", "Hekk kif jispi\u010b\u010baw is-sinonimi hemm it-taqsira 'A.' li tirreferi g\u0127all-kelma 'antonimi'.", "Dawn jinstabu fil-ma\u0121\u0121oranza tal-entrati u huma mqassma skont it-tifsiriet differenti tallemma li huma nnumerati.", "Kif jistqarr Agius stess (Te\u017cawru 2 ed, x) kemm il-lista tassinonimi u kemm dik tal-antonimi huma f'ordni alfabetika biex is-su\u0121\u0121ettivit\u00e0 tal-\u0121abbar ma tinfluwenza b'ebda mod lill-fittiex fl-g\u0127a\u017cliet tieg\u0127u.", "L-ispazju bejn l-entrati huwa wie\u0127ed komdu filwaqt li karatteristika o\u0127ra tat-te\u017cawru li llum jag\u0127mluha diversi xog\u0127lijiet lessikografi\u010bi hija li fil-\u0121enb ta' kull pa\u0121na hemm l-ittra miktuba bl-abjad \u0121o kaxxa blu li tidher ukoll meta l-ktieb ikun mag\u0127luq, u hekk min mhux daqstant mid\u0127la tal-kotba ta' referenza jista' di\u0121\u00e0 jkollu idea ta' fejn tinsab il-kelma li qed ifittex.", "Il-makrostruttura m\u0127addma minn Agius hi strettament alfabetika, jew skont Svens\u00e9n", "(371) \"strict-alphabetical\" u hi simili \u0127afna g\u0127al dik li j\u0127addem Erin Serracino-Inglott f' IlMiklem Malti.", "Sistema b\u0127al din fiha l-vanta\u0121\u0121 ewlieni li ma tippretendix, ng\u0127idu a\u0127na, li lutent ifittex permezz tal-ewwel konsonanti tal-g\u0127erq.", "Vanta\u0121\u0121 ie\u0127or ta' dis-sistema hu li ma hemmx wisq referenzi g\u0127al entrati o\u0127ra.", "Hekk wie\u0127ed ftit li xejn isib problemi waqt it-tiftix g\u0127aliex l-ordni hi ddettata g\u0127alkollox mill-alfabett.", "Ta\u0127t l-ittra 'm', ng\u0127idu a\u0127na, wie\u0127ed isib bosta parti\u010bipji passivi minn mag\u0127dub sa m\u017cieg\u0127el waqt li ta\u0127t l-ittra 'n' hemm bosta verbi tas-seba' forma minn nbala' sa ntrifed.", "Svens\u00e9n (372) hu tal-fehma li din mhix is-sistema ideali g\u0127al min l-g\u0127an tieg\u0127u hu li jitg\u0127allem il-vokabolarju min\u0127abba li dit-tip ta' makrostruttura ma to\u0127loqx dawk li jissej\u0127u ni\u010be\u010b, b\u0127alma jag\u0127mel ng\u0127idu a\u0127na Aquilina filMaltese-English Dictionary, fejn ji\u0121bor kull lessema dderivata mill-istess g\u0127erq fl-istess entrata.", "G\u0127alkemm fis-sottotitlu tal-ktieb ta' Agius hemm il-kelma antonimi din mhix mifhuma biss fis-sens tradizzjonali ta' oppo\u017cizzjoni binarja (e\u017c. swied-bjad) i\u017cda ti\u0121bor fiha lkategoriji kollha tal-oppo\u017cizzjoni: kemm dik binarja (e\u017c. feta\u0127-g\u0127alaq), polari (e\u017c. kbir-\u017cg\u0127ir), perspettivali (e\u017c. mirbu\u0127-rebbie\u0127) u anke direzzjonali (e\u017c.", "L-entrata ta' MIBRUM wa\u0127edha hija prova bi\u017c\u017cejjed ta' kemm is-sinonimija u lantonimija ta' Agius mhumiex limitati g\u0127all-kelma ortografika (bi spazju abjad qabilha u spazju ie\u0127or fi tmiemha).", "Fost l-eluf ta' listi ta' sinonimi u antonimi hemm ukoll fra\u017cijiet b\u0127al g\u0127admu barra, idjomi b\u0127al g\u0127adma u \u0121ilda, similitudnijiet b\u0127al qisu lasta u anke metafori b\u0127al \u010bag\u0127ki, tron\u0121i u bakkajlawwa.", "Bl-istess mod fi XXAWWAT hemm b\u0127ala sinonimi baqa'", "bla sold fil-but u tilef flusu.", "F'diversi ka\u017ci Agius jiddeskrivi grammatikalment il-kelmiet ewlenin b'\u017cew\u0121 modi.", "ASSO\u010aJA, BIEG\u0126ED, \u0126ALLAS, KEWA U TMEJJEL, ng\u0127idu a\u0127na, huma deskritti kemm b\u0127ala verbi transittivi u kemm b\u0127ala verbi intransittivi, g\u0127aliex jistg\u0127u tabil\u0127aqq jintu\u017caw hekk skont kif jit\u0127addmu fis-sentenza.", "Il-ka\u017c ta' ASSO\u010aJA g\u0127andu jservi b\u0127ala e\u017cempju.", "Hawn Agius jag\u0127ti \u017cew\u0121 tifsiriet ewlenin: ta' abbonament, jew d\u0127ul f'g\u0127aqda, u ta' tlaqqig\u0127 (e\u017c. ta' ideat, persuni e\u010b\u010b).", "Madankollu b'ebda mod ma hu indikat liema mit-tifsiriet hija ttransittiva u liema hija l-intransittiva.", "G\u0127aldaqstant abbona u affilja li jista' jkollhom tifsira kemm transittiva u kemm intransittiva huma mqieg\u0127da mal-istess grupp ta' da\u0127\u0127al f'g\u0127aqda b'tifsira transittiva biss u ssie\u0127eb b'tifsira intransittiva biss.", "L-istess jg\u0127odd ukoll g\u0127all-verbi lo\u0127ra kollha me\u0127uda mill-kampjun u msemmija aktar 'il fuq.", "\u017bew\u0121 abbrevjazzjonijiet differenti, pere\u017cempju g\u0127all-a\u0121\u0121ettiv u g\u0127an-nom, ukoll jitqieg\u0127du wara l-istess kelma ewlenija b\u0127al fil-ka\u017c ta' SADIST.", "Verb ie\u0127or li did-darba mhuwiex deskritt sew grammatikalment huwa BIEG\u0126ED.", "Dan hu verb fit-tielet forma li min-natura tat-tifsira kaw\u017cattiva tag\u0127ha (Borg, 229) sintattikament tie\u0127u funzjoni transittiva i\u017cda Agius jimmarka dal-verb kemm b\u0127ala transittiv u kemm b\u0127ala intransittiv.", "Ma' dawn l-impre\u010bi\u017cjonijiet ji\u017cdiedu wkoll il-parti\u010bipji passivi kollha li jinsabu ta\u0127t l-ittra 'm' u li huma deskritti lkoll b\u0127ala a\u0121\u0121ettivi minflok b\u0127ala parti\u010bipju passiv b'funzjoni a\u0121\u0121ettivali.", "Il-firxa tas-sinonimi mog\u0127tija minn Agius hija wa\u0127da wiesg\u0127a u tinkludi kemm lessiku ta' nisel G\u0127arbi e\u017c. fired u tawwal (f'BIEG\u0126ED) anke dak antik (b\u0127al ng\u0127idu a\u0127na fatam) u kemm kliem ta' nisel Taljan b\u0127al ddistakka, illarga u e\u017cilja (f'BIEG\u0126ED) u Ingli\u017c b\u0127al ddesinjat (f'NOMINAT).", "Fir-rigward tal-kliem me\u0127ud mill-Ingli\u017c, Agius jimxi fuq il-passi ta\u017c-\u017cew\u0121 lessikografi ewlenin li \u0121ew qablu u ma joqg\u0127odx lura milli jinkludi dal-kliem b\u0127ala kliem ewlieni anke meta jkun je\u017cisti kliem ie\u0127or li jkollu, tista' tg\u0127id, l-istess tifsira.", "Fost dan ilkliem, miktub fonetikament, insibu: \u010aALIN\u0120, \u010aAMPJIN, \u010aANS, \u010aAR\u0120, KADETT, PAKK, KKOW\u010aJA, KKRAXXJA, \u0126ANDIKAP, SWI\u010a\u010aJA u o\u0127rajn.", "Hemm ukoll waqtiet fejn sa\u0127ansitra Agius jippreferi jag\u0127\u017cel kliem arkajk minflok ie\u0127or li hu aktar kurrenti.", "Fost l-antonimi ta' FERRA\u0126, ng\u0127idu a\u0127na, jag\u0127ti: hemmem (minflok ippreokkupa jew inkwieta), \u0127anfes (minflok irrita), vvessa (minflok ippersegwita jew \u0127aqar) u \u017carab (minflok opprima).", "B\u0127ala sinonima ta' LEST, ng\u0127idu a\u0127na, jag\u0127ti sa\u0127ansitra slistu li ma jimmarkahiex b\u0127ala kelma arkajka, anke jekk tidher l-a\u0127\u0127ar fid-dizzjunarju ta' Vassalli u Serracino-Inglott li jag\u0127tiha g\u0127alkemm jg\u0127id li \"m'g\u0127adhiex ting\u0127ad\".", "Min-na\u0127a l-o\u0127ra hemm ukoll e\u017cempji ta' traduzzjonijiet letterali (calques) ta' espressjonijiet b'lingwi o\u0127ra b\u0127all-Ingli\u017c b\u0127al fil-ka\u017c tal-kelma ewlenija PEDANTIKU fejn tin\u0121ieb il-fra\u017ci li jimxi mal-ktieb b\u0127ala sinonima.", "L-u\u017cu tat-tikketti f'Agius huwa limitat ferm, madankollu dawn jinhem\u017cu kull fejn jistg\u0127u j\u0127ollu xi ambigwitajiet.", "F'dan it-te\u017cawru hemm indikazzjonijiet li g\u0127andhom x'jaqsmu l-aktar ma' u\u017cu partikolari tal-kelma.", "Ng\u0127idu a\u0127na fil-ka\u017c ta' BIEG\u0126ED hemm tawwal (triq), qassar (triq) u qassar (\u017cmien); fil-ka\u017c ta' DA\u0126AL hemm iggrava (mard) filwaqt li hu indikat ukoll li t-tieni tifsira ta' NOMINAT hi u\u017cata b\u0127ala terminu fil-Parlament.", "Jintu\u017caw ukoll f'waqthom tikketti li juru kliem vulgari (e\u017c.", "TMEJJEL \u2013 tnejjek vulg. u LIBA \u2013 sperma vulg.)", "Madankollu xi drabi dawn it-tikketti huma nieqsa meta jkunu tassew me\u0127tie\u0121a, ng\u0127idu a\u0127na biex jindikaw jekk xi kelma hix arkajka jew le b\u0127al fil-ka\u017c ta' LITEM, BEKKET, BIDLI, \u010aEFA u bosta o\u0127rajn.", "F'diversi entrati tin\u0127ass qawwija ferm il-pre\u017cenza ta' Erin Serracino-Inglott.", "Fil-ka\u017c ta' DISPENSA l-lessikografu tal-Miklem jag\u0127ti \u017cew\u0121 tifsiriet i\u017cda Agius jag\u0127\u017cel biss wa\u0127da minnhom u jag\u0127ti s-sinonimi kollha hekk kif mi\u0121juba mill-ie\u0127or: e\u017cenzjoni, \u0127elsa (minn xi weg\u0127da), liberazzjoni, li\u010benzja, ma\u0127fra temporanja u permess filwaqt li j\u0127alli barra g\u0127otja ta' sensja \u2026 u dispensar ta' darba.", "Anke meta Serracino-Inglott jag\u0127ti biss \u017cew\u0121 tifsiriet ta' xi kelma ewlenija, Agius jag\u0127mel l-istess.", "Dan jidher, ng\u0127idu a\u0127na f'entrati b\u0127al ta' G\u0126AKKAR u FERRA\u0126, fost o\u0127rajn.", "Mal-ewwel daqqa t'g\u0127ajn lejn il-lista tas-sinonimi u l-kliem relatat li jag\u0127ti Agius, wie\u0127ed jirrealizza li fl-istess tifsira (e\u017c. nru 1 ta' FERRA\u0126) hemm lessemi li millinqas huma relatati ma' \u017cew\u0121 tifsiriet o\u0127ra.", "Hekk pere\u017cempju allegra, ferra\u0127 u henna huma mqieg\u0127da fl-istess keffa ta' hellel, melles u sabbar fil-ka\u017c ta' FERRA\u0126 filwaqt li g\u0127a\u017c\u017cen u tnikker jitqieg\u0127du mal-istess grupp ta' qammel u qan\u010be\u010b fil-ka\u017c ta' G\u0126AKKAR.", "Fil-ka\u017c ta' ILLITTERATu KONKRET, min-na\u0127a l-o\u0127ra, g\u0127alkemm hemm \u0127jiel ta' tifsiriet differenti, Agius jimxi b\u0127al Erin Serracino-Inglott u ma jidentifikax it-tifsiriet ewlenin i\u017cda j\u0127alli s-sinonimi kollha fi grupp wie\u0127ed.", "Matul ix-xog\u0127ol kollu jin\u0127ass sforz \u0121enwin mill-\u0121abbar li joffri kemm jista' jkun sfumaturi fit-tifsir u possibbiltajiet g\u0127all-fittiex; madankollu, xi drabi l-pre\u010bi\u017cjoni ting\u0127ata l\u0121enb tant li f'\u010berti entrati, flimkien ma' lessemi addattati hemm ukoll o\u0127rajn li mhumiex daqstant xierqa.", "G\u0127all-ewwel tifsira tal-a\u0121\u0121ettiv \u0120ENJALI, ng\u0127idu a\u0127na, flimkien ma' lessemi xierqa b\u0127al d\u0127uli, fabbli, ferrie\u0127i, \u0121entili, \u0127duti u o\u0127rajn hemm ukoll fer\u0127an, galbat u hieni.", "Listess jista' jing\u0127ad g\u0127at-tieni tifsira fejn flimkien ma' lessemi b\u0127al bravu, dehni, g\u0127aqli u o\u0127rajn hemm \u0127abrieki, \u0127awtiel u lvent, i\u017cda l-antonimi jidhru li huma aktar xierqa.", "Issinonimi tal-verb KEWA wkoll huma interessanti minn dan il-lat.", "Minbarra lessemi b\u0127al \u0127ema, xawwat u xewa hemm ukoll debbel u qela li t-tifsira tag\u0127hom hija pjuttost differenti tant li setg\u0127u fa\u010bilment t\u0127allew barra minn din l-entrata.", "Fost l-antonimi ta' MAQDARI jag\u0127ti wkoll disprezzatur, li aktar ixxaqleb lejn is-sinonimija milli lejn l-antonimija, u reli\u0121ju\u017c; filwaqt li fost l-antonimi ta' VIZZJU hemm \u0121ustizzja, karit\u00e0, pa\u010benzja u skjettezza.", "Hemm ukoll xi nuqqasijiet ta' xe\u0127ta ortografika, ng\u0127idu a\u0127na l-inklu\u017cjoni ta' rg\u0127iba minflok reg\u0127ba b\u0127ala sinonima ta' KLUBIJA.", "Hemm ukoll xi inkonsistenzi meta jitqabblu kelmiet ewlenin li jinzertaw antonimi.", "Meta wie\u0127ed iqabbel l-antonimi ta' ILLITTERAT mas-sinonimi ta' LETTERAT isib li bravu, mg\u0127allem sewwa, mo\u0127\u0127u miftu\u0127, professur, sapjenti u \u017cviluppat ma jidhrux fi\u017c-\u017cew\u0121 listi.", "Listess jista' jing\u0127ad meta jitqabblu s-sinonimi ta' ILLITTERAT mal-antonimi ta' LETTERAT.", "Filka\u017c ta' KEWA, imbag\u0127ad, hemm \u017cew\u0121 gruppi ta' sinonimi i\u017cda biss grupp wie\u0127ed ta' antonimi.", "Dan ma ji\u0121rix biss meta jidher rifless fil-mikrostruttura b'mod espli\u010bitu i\u017cda wkoll, f'ka\u017ci b\u0127al ta' KONKRET, fejn tifsiriet differenti jin\u017cammu fi grupp wie\u0127ed ta' sinonimi u lantonimi mi\u0121juba jikkorrispondu biss g\u0127al tifsira wa\u0127da minnhom.", "Astratt, fantastiku u flajru, pere\u017cempju, jistg\u0127u jitqiesu b\u0127ala antonimi ta' fattwali, reali u minnu imma mhux listess jista' jing\u0127ad g\u0127al mastizz u solidu.", "Min\u0127abba l-kobor tat-te\u017cawru ta' Agius kien impossibbli li jesplora s-sinonimi tattifsiriet kollha li jista' jkollha l-istess lessema u g\u0127aldaqstant \u0121eneralment jag\u0127\u017cel l-aktar tifsiriet li j\u0127oss u li fil-fatt aktarx jintu\u017caw l-aktar.", "Ng\u0127idu a\u0127na fil-ka\u017c ta' \u0126ALLAS li g\u0127aliha Aquilina jag\u0127ti tliet tifsiriet (to pay, to repay u to comb) u li mag\u0127hom Erin Serracino-Inglott i\u017cid \u0127elles, illibera u o\u0127rajn, Agius jag\u0127\u017cel li j\u0127alli barra t-tifsira \u017cejda ta' Serracino-Inglott u to comb.", "Jag\u0127\u017cel ukoll li jag\u0127ti lit-tieni tifsira ta' Aquilina biss konnotazzjonijiet negattivi (bekket, bikkem, ge\u017ca u kkastiga) kif jidher ukoll mill-antonimi (e\u017c. ddejjen fl-ewwel grupp u \u0121ietu kompassjoni fit-tieni grupp).", "Agius huwa kemm jista' jkun korrett anke fejn jid\u0127lu varjanti ortografi\u010bi jew foneti\u010bi u jie\u0127u \u0127sieb li jippre\u017centa l-akbar numru ta' g\u0127a\u017cliet possibbli.", "Dan jag\u0127mlu, ng\u0127idu a\u0127na, g\u0127all-kelma ewlenija REKLAM fejn jag\u0127ti wkoll RIKLAM; fl-entrata ta' MAQDARI fejn jag\u0127ti kemm inde\u010benti u indi\u010benti kif ukoll de\u010benti u di\u010benti; fl-entrata ta' MIBRUM fejn jag\u0127ti kkomplikat u komplikat; u fl-entrata ta' MREKKEN fejn jag\u0127ti mgeddes u mgezzez kif ukoll rovinat u rvinat, fost e\u017cempji o\u0127ra.", "Kelmiet ewlenin omonimi\u010bi b\u0127al BANK u HERRA mhux dejjem huma ttrattati bl-istess mod.", "Is-sinonimi u l-antonimi ta' BANK, ng\u0127idu a\u0127na, huma mi\u0121bura kollha fl-istess entrata filwaqt li dawk ta' HERRA huma mqassma f'\u017cew\u0121 entrati: g\u0127an-nom u l-verb rispettivament.", "Anke kliem polisemiku b\u0127al QARME\u010a, QARIB u QASAM huwa ttrattat f'entrati separati.", "Hemm ukoll \u010berti entrati li minkejja li l-gruppi tal-kliem fihom huma mqassma b'numri differenti skont kemm ikun hemm tifsiriet, xorta wa\u0127da m'hemmx linja \u010bara li tindika d-differenza bejn tifsira u o\u0127ra.", "E\u017cempju ta' dan huma l-ewwel \u017cew\u0121 gruppi ta' sinonimi tal-kelma ewlenija SPIRTU li fihom hemm sustanza bla \u0121isem u pre\u017cenza li ma tidhirx rispettivament.", "Konklu\u017cjoni", "Dan ix-xog\u0127ol ta' Agius jiswa mitqlu deheb, u dan mhux biss g\u0127aliex kien l-ewwel te\u017cawru Malti li qatt \u0121ie stampat.", "Vi\u017cwalment huwa a\u010b\u010bessibbli bl-u\u017cu ta' \u017cew\u0121 kuluri u b'distinzjoni \u010bara \u0127afna (bl-u\u017cu tal-korsiv) bejn is-sinonimi u l-antonimi, fost o\u0127rajn.", "G\u0127alhekk huwa pjuttost fa\u010bli biex jintu\u017ca minn tipi differenti ta' fittiexa li bi 8,000 kelma ewlenija g\u0127andhom probabbilt\u00e0 kbira li jsibu l-kliem li jkunu qeg\u0127din ifittxu bil-varjanti foneti\u010bi jew ortografi\u010bi tieg\u0127u.", "Il-firxa tas-sinonimi mog\u0127tija minn Agius hija wa\u0127da wiesg\u0127a ferm: hi rappre\u017centattiva tat-tliet g\u0127ejun lingwisti\u010bi ewlenin li minnhom xorob il-Malti u tinkludi kliem individwali, fra\u017cijiet, idjomi, similitudnijiet u metafori li jkomplu jag\u0127nu lil dan itte\u017cawru.", "Wie\u0127ed irid jinnota l-isforz li sar mill-kompilatur biex iqassam is-sinonimi fi gruppi skont ittifsiriet differenti li jista' jkollha l-kelma ewlenija.", "Madankollu hemm ukoll ka\u017cijiet fejn mhux talli dan ma jse\u0127\u0127x, talli l-antonimi jikkorrispondu biss ma' tifsira wa\u0127da minn diversi li jista' jkollha l-kelma ewlenija.", "Agius tabil\u0127aqq jirnexxilu jqieg\u0127ed quddiem min jikkonsulta t-te\u017cawru l-akbar ammont possibbli ta' sinonimi i\u017cda, f'xi ka\u017cijiet, wie\u0127ed isib li fost il-\u0127afna sinonimi relevanti hemm o\u0127rajn li mhumiex.", "Il-\u0121abbar qassam is-sinonimi u l-antonimi f'ordni alfabetiku biex, fi kliemu, ma jinfluwenzax lill-fittiex fl-g\u0127a\u017cliet li jista' jag\u0127mel.", "Did-de\u010bi\u017cjoni hi b\u0127al xafra li taqta' minn \u017cew\u0121 na\u0127at g\u0127aliex filwaqt li l-g\u0127an tal-g\u0127a\u017cla o\u0121\u0121ettiva jista' tabil\u0127aqq jintla\u0127aq minn utenti mkissra sew fil-lingwa, in\u0127oss li l-kompilatur ma jiggwidax bi\u017c\u017cejjed lill-fittiex ta' livell baxx jew medju u jwasslu sas-senduq li g\u0127alkemm verament \"mimli b'\u0121ojjelli lingwisti\u010bi\" (Agius Te\u017cawru 1 ed, vi), ma jkunx jaf x'se jaqbad jag\u0127mel bihom.", "Dil-problema setg\u0127et ing\u0127elbet li kieku ntu\u017cat sistema ta' tikketti li tiggwida lill-fittiexa f'liema sitwazzjonijiet huwa a\u010b\u010bettabbli jew mhux li ju\u017ca s-sinonimi jew l-antonimi mifruxa quddiemu."], "category": "nonfiction", "url": "https://academia.edu", "source": "Extracted from Kummenti_Kritici_dwar_It_Tezawru_Gabra_t.docx"}
{"text": ["L-IMITAZZJONI TA' KRISTU", "L-EWWEL TAQSIMA", "IL-PJAN TA' SALVAZZJONI", "It-tfittix tal-bniedem u t-twe\u0121iba ta' Alla.", "Ir-reli\u0121jonijiet b\u0127ala prova ta' kif il-bniedem ifittex li jifhem.", "Ir-relazzjoni bejn fidi u ra\u0121uni: il-fidi u \u010b-\u010bertezza xjentifika, il-fidi u s-superstizzjoni, il-fidi u l-fanati\u010bi\u017cmu.", "It-twe\u0121iba ta' Alla: Il-Bibbja b\u0127ala l-Kelma ta' Alla fi kliem il-bniedem.", "L-", "Ispirazzjoni.", "Interpretazzjoni tajba tal-Bibbja.", "L-intervent ta' Alla fl-istorja permezz ta' kliem u g\u0127emil.", "It-Testment il-Qadim u t-Testment il-\u0120did.", "Tifsil tal-Istorja tas-Salvazzjoni.", "\u010b.", "Sehem il-fidi Nisranija fl-i\u017cvillup uman.", "Xi persuni li sabu t-tifsira g\u0127all-\u0127ajjithom fil-fidi Nisranija.", "Alla tas-Salvazzjoni.", "Il-\u0126olqien u l-Waqg\u0127a: L-esperjenza umana tal-\u0127a\u017cen u l-messa\u0121\u0121 bibbliku tal-\u0120enesi 1-3; il-\u00ad\u0126olqien u evoluzzjoni, il-Waqg\u0127a, in-natura u l-konsegwenzi tad-dnub, id-Dnub tad-Dinja (Dnub Ori\u0121inali)", "L-E\u017codu: Yahweh, Alla li je\u0127les mill-jasar u joffri \u0127elsien s\u0127i\u0127 permezz tal-Patt.", "\u010b.", "\u0120es\u00fa Kristu: il-milja tar-Rivelazzjoni u tas-Salvazzjoni; evidenza storika ta' \u0120es\u00fa f'dokumenti mhux insara u fl-Evan\u0121elji; \u0120es\u00fa b\u0127ala ir-rivelazzjoni s\u0127i\u0127a tal-pro\u0121ett ta' Alla g\u0127all-i\u017cvillup uman.", "It-twe\u0121iba tal-bniedem lil \u0120es\u00fa: de\u010bi\u017cjoni g\u0127all-\u0127ajja jew mewt.", "Komunit\u00e0 ta' Salvazzjoni", "Il-Knisja: il-Poplu \u0120did ta' Alla, il-\u0120isem ta' Krist, is-Sagrament ta' l-g\u0127aqda tag\u0127na ma' Alla u bejnietna.", "L-Ispirtu s-Santu jibni l-Knisja permezz ta' Kari\u017cmi u Ministeri; il-\u0120erarkija (Papa, Isfqijiet, Sa\u010berdoti); \u0126ajja Reli\u0121ju\u017ca.", "Il-bnedmin kollha\t huma\t msej\u0127a\t biex\t ikunu\t parti\t mill-Knisja:", "Ekumeni\u017cmu u Missjoni;kif l-Insara g\u0127andhom ikun membri vera u \u0127ajja tal-Knisja.", "Il-Missjoni tal-Knisja:", "Fil-Knisja u permezz tag\u0127ha, Kristu jkompli il-\u0127idma tieg\u0127u ta' rikon\u010biljazzjoni.", "Is-Sagrament tar-Rikon\u010biljazzjoni ma' Alla u bejnietna.", "Fil-Knisja u permezz tag\u0127ha, Kristu jkompli ji\u010b\u010belebra l-G\u0127id il-\u0120did, jibni il-Komunit\u00e1 Nisranija: il-\u0127elsien tal-Poplu l-\u0120did ta' Alla u l-Patt il-\u0120did fid-Demm ta' Kristu; attitudnijiet xierqa g\u0127a\u010b-\u010belebrazzjoni tal-Quddiesa.", "Il-\u0126add b\u0127ala Jum il-Mulej.", "Fil-Knisja u permezz tag\u0127ha, Kristu jkompli l-\u0127idma tieg\u0127u li jfejjaq il-firdiet so\u010bjali, politi\u010bi u razzjali u jag\u0127ti \u0127elsien s\u0127i\u0127 lill-persuna umana; il-prin\u010bipji tat-tag\u0127lim so\u010bjali tal-Knisja; l-\u00adinvolviment tan-Nisrani fil-promozzjoni tal-Jeddijiet tal-Nniedem u tal-Pa\u010bi b\u0127ala\t \u010bittadini\t tal-\u00adpajji\u017c\t u\t tad-dinja\t kollha.", "L-EWWEL KTIEB", "TAL-IMITAZZJONI TA' KRISTU", "TWISSIJIET BIEX WIE\u0126ED JISTA' JG\u0126IX \u0126AJJA TAR-RU\u0126", "I Hemm b\u017conn li n-Nisrani jixxiebe\u0127 lil \u0120esu Kristu, u jix\u0127et ta\u0127t riglej\u0127 il-frug\u0127a tad-dinja.", "\"Min jimxi wrajja, ma jimxix fid-dlam,'' ig\u0127id is-Sinjur.", "Dawn il-kelmiet huma ta' Kristu,biex iwiddibna li nixbhu\u0127 dejjem fil-\u0127ajja tieg\u0127u jekk irridu nkunu mfejqin mill-g\u0127ama tal-qalb.", "L-aqwa dmir tag\u0127na mela g\u0127andu jkun li na\u0127sbu\t sewwa\t fuq\t il-\u0127ajja\t ta'\t Kristu.", "It-tag\u0127lim ta' Kristu huwa og\u0127la u isba\u0127 minn tal-Qaddisin kollha; u min inissel \u0121ewwafih l-\u00adispirtu ta' \u0120esu Kristu, isib f'dat-tag\u0127lim manna mo\u0127bija.", "Imma l-kbira hi li bosta w\u0127ud jisimg\u0127u spiss il-kliem ta' l-Evan\u0121elju,\t u\t x-xewqa\t mejta\t jnisslu\t fihom,\t g\u0127ax\t ma\t g\u0127andhomx\t l-ispirtu\t ta'\t Kristu.", "Min irid mela jisma' u jtieg\u0127em sewwa l-kliem ta' Kristu g\u0127andu jqis li \u0127ajtu tkun tixbeh lil tieg\u0127u.", "Issa x'jiswielek li tkun taf tithaddet daqs duttur tal-Knisja fuq it-Trinita, jekk imbaghadma g\u0127andekx dik l-umilta tal-qalb, li biha biss tista' tog\u0127\u0121ob lit-Trinita?", "Mhux il-kliem sabi\u0127, le, li jag\u0127mlek qaddis; biss bit-tjieba tista' tkun tog\u0127\u0121ob 'l Alla.", "A\u0127jar in\u0127oss \u0121o qalbi ndiema ta'\t dnubieti,\t milli\t nkun\t naf\t infisser\t x'inhi\t l-indiema.\t Ag\u0127mel\t kont\t li\t taf\t bl-amment\t l-Iskrittura\t kollha\t u\t t-tag\u0127lim\t tal-G\u0127orrief:\t x'jiswielek\t dan\t kollu,\t jekk\t ma\t jkollokx\t l-im\u0127abba\t u\t l-\u0127niena\t t'Alla?\t Frug\u0127a\t tal-frug\u0127at\t u\t kollox\t frug\u0127a,\t barra\t milli\t wie\u0127ed\t i\u0127obb\t 'l\t Alla\t u\t lilu\t wa\u0127du\t jservi.\t Taf\t liema\t hu\t l-akbar\t g\u0127erf?\t Li\t tix\u0127et\t id-dinja\t wara\t spallejk,\t biex\t tista'\t timxi\t lejn\t is-saltna\t tal-\u0120enna.", "Frug\u0127a mela, li trekken \u0121id ta' din id-dinja, u fih tqieg\u0127ed it-tama tieg\u0127ek.", "Frug\u0127a, lit\u0127abrek g\u0127all-unuri u g\u0127al xi post g\u0127oli.", "Frug\u0127a, li tpaxxi u tikkuntenta lil \u0121ismek u tfittex il-\u0121ibdiet tad-dinja, biex\t imbag\u0127ad\t ikollok\t tpattihom\t qares.\t Frug\u0127a,\t li\t tixtieq\t \u0127ajja\t twila,\t ming\u0127ajr\t \t ma\t jimpurtak\t xejn\t jekk\t tkun\t qaddisa.\t Frug\u0127a\t li\t ma\t ta\u0127sibx\t \u0127lief\t f'din\t il-\u0127ajja,\t u\t mill-o\u0127ra\t xejn\t ma\t jimpurtak.\t Frug\u0127a\t li\t ti\u0121\u0121erra\t wara\t l-\u0127wejje\u0121\t ta'\t did-dinja\t li\t b\u0127al\t xejn\t ig\u0127addu,\t bla\t xejn\t ma\t tqisha\t t-thennija\t ta'\t dejjem.", "\u0120ib spiss quddiem g\u0127ajnejk il-kelmiet illi bil-\u0127ars il-g\u0127ajnejn qatt ma jimtlew, anqas il-\u00adwidnejn bis-smig\u0127.", "Fittex mela \u0127oll qalbek mill-im\u0127abba tal-\u0127wejje\u0121 ta' din id-dinja, u mlieha bl-\u00adim\u0127abba tal-\u0127wejje\u0121 tad-dinja l-o\u0127ra.", "G\u0127ax kun af li\t dawk\t li\t jridu\t jqatg\u0127u\t ix-xewqat\t tag\u0127hom\t tad-\u00addinja\t jkasbru\t r-ru\u0127\t tag\u0127hom\t u\t jitilfu\t l-\u0127niena\t t'Alla.", "II Il-bniedem g\u0127andu j\u017comm ru\u0127u ta' \u010bkejken li hu.", "Il-bniedem minnu nnifsu, dejjem jixtieq jaf: imma x'jiswa l-g\u0127erf wa\u0127du ming\u0127ajr l-im\u0127abba t'Alla?", "A\u0127jar bniedem ta' xejn u fidil lejn Alla minn wie\u0127ed g\u0127aref imma minfu\u0127 bil-g\u0127erf tieg\u0127u, li flok li jag\u0127ti daqqa\t ta'\t g\u0127ajn\t fuqu\t j\u0127abbat\t rasu\t biex\t jara\t kif\t jit\u0127arrku\t l-kwiekeb.\t Min\t jag\u0127raf\t sewwa\t lilu\t nnifsu,\t jsib\t li\t ma\t fihx\t \u0127lief\t \u010bokon,\t u\t ma\t j\u0127obbx\t li\t jkun\t imfa\u0127\u0127ar.\t Ag\u0127mel\t kont\t li\t jien\t naf\t kulma\t fiha d-dinja: jekk jien ma jkollix l-im\u0127abba, x'jiswieli dan il-g\u0127erf quddiem dak Alla, li g\u0127ad\t jg\u0127arbilni\t fuq\t il-g\u0127amil\t tieg\u0127i?", "Jekk tara li g\u0127andek \u0127rara \u017cejda li titg\u0127allem, g\u0127akkisha, g\u0127ax din ixxeridlek l-Ispirtu tieg\u0127ek, tag\u0127mik.", "L-g\u0127orrief i\u0127obbu b\u0127alxejn juru ru\u0127hom , u jkunu mi\u017cmumin b'g\u0127orrief; i\u017cda hemm bosta \u0127wejje\u0121 li ftit jew xejn\t hemm\t b\u017conn\t li\t nkunu\t nafuhom.\t Ible\u0127\t hu\t min\t jimpurtah\t wisq\t minn\t \u0127wejje\u0121\t li\t ebda\t \u0121id\t g\u0127al\t ru\u0127u\t ma\t jag\u0127mlulu.\t Mhux\t bil-kliem\t wisq,\t le,\t nserr\u0127u\t ru\u0127na;\t il-\u0127ajja\t tajba\t hi\t l-hena\t tal-mo\u0127\u0127;\t is-safa\t tar-ru\u0127\t hi\t dik\t li\t tista'\t tnissel\t tama\t f'Alla.", "Aktar ma taf \u0127wejje\u0121 sbie\u0127, aktar qalil ikun il-\u0127aqq li jsir minnek, \u0127lief biss jekk tkun g\u0127ixt \u0127ajja tajba.", "Jekk inti tajjeb f'xi seng\u0127a jew f'xi g\u0127erf, xejn la tintefa\u0127; anzi ib\u017ca' jekk\t tara\t li\t taf\t wisq.\t Jekk\t da\u0127allek\t f'mo\u0127\u0127ok\t li\t taf\t bosta\t \u0127wejje\u0121\t u\t li\t tafhom\t tajjeb,\t ftakar\t li\t wisq\t aktar\t huma\t dawk\t li\t ma\t tafx.\t Xejn\t la\t tifta\u0127ar\t bil-g\u0127erf\t tieg\u0127ek,\t anzi\t dejjem\t stqarr\t li\t ma\t taf\t xejn.\t Kif\t g\u0127andek\t \u0127ila\t tg\u0127id\t li\t int\t eg\u0127ref\t min\t \u0127addie\u0127or,\t jekk\t tant\t u\t tant\t jafu\t aktar\t minnek\t u\t jifhmu\t l-Li\u0121i\t a\u0127jar\t minnek?\t Jekk\t trid\t taf\t u\t titg\u0127allem\t xi\t \u0127a\u0121a\t g\u0127all-\u0121id,\t g\u0127andek\t tixtieq\t li\t ma\t tkunx\t mag\u0127ruf,\t li\t tkun\t mi\u017cmum\t b\u0127al\t \u0127a\u0121a\t ta'\t xejn.\t Il-lezjoni\t l-aktar\t sabi\u0127a\t u\t ta'\t l-akbar\t \u0121id\t hi\t din:\t li\t tag\u0127raf\t sewwa\t lilek\t innifsek,\t u\t tistma\t ru\u0127ek\t ta'\t xejn.\t L-akbar\t g\u0127erf\t u\t l-akbar\t tjieba\t hi\t din:\t li\t ma\t tag\u0127ti\t xejn\t kont\t tieg\u0127ek\t innifsek,\t u\t tistma\t wisq\t lil\t o\u0127rajn.\t Jekk\t tara\t li\t xi\t \u0127add\t waqa'\t f'xi\t dnub\t kbir\t li\t jaf\t kul\u0127add,\t ma\t g\u0127andux\t jid\u0127ol\t f'rasek\t li\t int\t a\u0127jar\t minnu;\t inti\t taf\t kemm\t g\u0127andek\t \u0127ila\t ddum\t tajjeb?\t A\u0127na\t lkoll\t m'a\u0127na\t xejn;\t imma\t g\u0127alik\t intant,\t qis\t li\t ma\t hawnx\t min\t hu\t debboli\t aktar\t minnek.", "III Il-bniedem g\u0127andu jfittex li jitg\u0127allem is-sewwa.", "Inbierek dak il-bniedem li s-sewwa tg\u0127allmu hu stess, tidhirlu sewwa kif inhi, u mhuxb'xi mxib\u0127iet, b'figuri u bi kliem li jg\u0127addi.", "Il-fehma mg\u0127aw\u0121a ta' mo\u0127\u0127na u s-sensi tag\u0127na spiss iqarrqu bina, g\u0127ax ma\t jwasslux\t fil-bg\u0127id.\t Issa\t x'iwitina\t li\t nkunu\t nafu\t \u0127wejje\u0121\t mo\u0127bija\t u\t tqal\t li\t fuqhom\t Alla\t ma\t j\u010banfarniex\t nhar\t il-\u0121udizju,\t jekk\t ma\t nkunux\t nafuhom?\t Bluha,\t \u0121enn,\t li\t nix\u0127tu\t wara\t spallejna\t \t l-\u00ad\u0127wejje\u0121\t \t tar-ru\u0127\t lit\t tant\t ja\u0127tie\u0121u,\t biex\t nitg\u0127allmu\t \u0127wejje\u0121\t kurju\u017ci\t li\t forsi\t jkunulna\t ta'\t \u0127sara!\t Sewwa\t sew\t b\u0127al\t dak\t li\t g\u0127andu\t g\u0127ajnej\u0127\t u\t ma\t jarax.", "Issa x'jimpurtani mill-kwistjonijiet kollha tal-g\u0127orrief?", "Dak il-bniedem, li l- Verb Etern jitkellem mieg\u0127u, xejn ma jfittixhom \u0127wejje\u0121 b\u0127al dawn kollha frug\u0127a.", "Minn dan il-Verb huma \u0121ejjin il-\u00ad\u0127wejje\u0121 kollha; kollox jag\u0127ti xhieda tieg\u0127u; Huwa\t hu\t li\t bid-divinita\t tieg\u0127u\t jitkellem\t \u0121ewwa\t fina,\t u\t ming\u0127ajru\t la\t nistg\u0127u\t nifhmu\t ebda\t \u0127a\u0121a,\t anqas\t ing\u0127idu\t xejn\t fuqha.\t Bniedem,\t li\t g\u0127alih\t Alla\t huwa\t kollox;\t li\t kulma\t jag\u0127mel\t kollu\t jag\u0127mlu\t g\u0127al\t Alla;\t li,\t f'kull\t \u0127a\u0121a,\t jfittex\t jekk\t tistax\t tog\u0127\u0121ob\t 'l\t Alla;\t bniedem\t hekk\t xejn\t ma\t jista'\t g\u0127alih,\t qalbu\t dejjem\t b\u0127ala\t sur,\t u\t hu\t qatt\t ma\t jitlef\t il-pa\u010bi\t m'Alla.", "O Alla, mela, li Inti l-istess Verita, ag\u0127mel li jien inkun ha\u0121a wa\u0127da mieg\u0127ek, bir-rabta ta' karita eterna.", "Bosta drabi ji\u0121rili li neg\u0127ja naqra u nisma'; imma fik, fik, Sinjur, jinsab dak kollu\t li\t nixtieq.", "Quddiemek, jisktu, iddew, l-g\u0127orrief u l-\u0127lejjaq kollha, u tkellem mieg\u0127i Int wa\u0127dek.", "Aktar ma wie\u0127ed i\u017comm ru\u0127u mi\u0121bur u aktar ma j\u017comm qalbu ma\u0127lula mid-dinja aktar jista' jifhem il-\u0127wejje\u0121 tas-sema; g\u0127ax mis-sema jkun jir\u010bievi d-dawl biex jifhem.", "Ru\u0127 safja, ma\u0127lula minn din l-art u li\t timxi\t dejjem\t dritt,\t ma\t tixxerridx\t fi\t \u0127wejje\u0121\t fierg\u0127a,\t g\u0127alliex\t anzi\t kollox\t tie\u0127u\t u\t tag\u0127mel\t f'\u0121ie\u0127\t Alla.\t L-istudju\t tag\u0127ha\t m'hux\t \u0127lief\t li\t traqqad\t ix-xewqat\t \u0127\u017ciena.", "Ng\u0127iduha: x'inhu li j\u0127awdek, u j\u0127abbtek \u0127lief il-\u0121ibdiet ta' qalbek, li inti ma tag\u0127rafx tg\u0127akkishom?", "Min hu tajjeb, l-ewwel ji\u017cen f'qalbu dak li g\u0127andu jag\u0127mel.", "Ma j\u0127allix li tag\u0127ilbu passjoni \u0127a\u017cina: imma ji\u017cen\t eg\u0127milu\t fil-keffa\t tar-ra\u0121uni\t tas-sewwa\t t'Alla.\t Ma\t jing\u0127atax\t kumbatt\t aqwa\t minn\t meta\t wie\u0127ed\t ikollu\t jirba\u0127\t lilu\t nnifsu.\t Dan\t g\u0127andu\t jkun\t l-aqwa\t dmir\t tag\u0127na\t li\t nirb\u0127u\t lilna\t nfusna\t \u0127alli\t nsiru\t qawwija\t \u0121urnata\t aktar\t mill-o\u0127ra,\t u\t dejjem\t noktru\t fil-virtu.", "F'din il-\u0127ajja, kemm il-\u0127a\u0121a hawn tajba, hi m\u0127allta b'xi ftit tal-g\u0127aw\u0121, u kemm ra\u0121unar nag\u0127mlu, g\u0127alkemm jidhrilna li hu jkun kollu dawl, ikun fih, tib\u017cax, xi ftit tad-dlam.", "Taf liema hi t-\u00adtriq li\t twassalna\t dritt\t g\u0127and\t Alla?\t \u2013\t Li\t nag\u0127arfu\t lilna\t nfusna\t bl-umilta\t u\t mhux\t li\t ng\u0127arblu\t wisq\t fuq\t il-\u00adg\u0127erf.", "Niftiehmu, mhux g\u0127ax kieku t-tag\u0127lim jew il-g\u0127erf ta' xi \u0127wejje\u0121 fihom xi tg\u0127id fihom\t infushom,\t meta\t wie\u0127ed\t jistudjahom\t skond\t il-qalb\t t'Alla:\t imma\t dejjem\t g\u0127andna\t nfittxu\t qabel\t xejn\t li\t l-kuxjenza\t tag\u0127na\t tkun\t nadifa,\t u\t \u0127ajjitna\t ta'\t veri\t nsara.\t X'ji\u0121rilhom\t x'u\u0127ud\t li\t aktar\t jistudjaw\t biex\t jitg\u0127allmu\t l-g\u0127erf\t inkella\t biex\t ikunu\t nsara\t tajba?\t Li\t jaqg\u0127u\t spiss\t f'xi\t erruri\t u\t ma\t jag\u0127mlu\t ebda\t frott\t ta'\t tjieba,\t jew\t wisq\t ftit.", "Eh, ja\u0127asra!", "Li kienu j\u0127abirku biex jin\u017cg\u0127u minn xi vizzju u jilbsu l-virtu aktar milli jfittxu kwistjonijiet fierg\u0127a, ma konniex naraw fid-dinja skandli daqs kemm naraw, u forsi forsi l-kunventi kienu jg\u0127adduha a\u0127jar\t ukoll.", "Fil-\u0121urnata tal-\u0121udizzju, l-Im\u0127allef ma jsaqsiniex xi qrajna, le, imma x'g\u0127amilna; anqas jekk t\u0127additniex sabi\u0127, imma jekk g\u0127exniex tajjeb.", "G\u0127idli \u0127a\u0121a, fejn huma l-lum dawk il-g\u0127orrief kollha, l'int smajt bihom u li tant kienu\t msemmijin\t g\u0127all-g\u0127erf\t tag\u0127hom\t ?\t Illum\t o\u0127rajn\t la\u0127qu\t flokhom,\t u", "Alla jaf jekk ja\u0127sbux aktar fihom.", "F'\u0127ajjithom kienu jidhru xi \u0127a\u0121a; illum \u0127add ma jsemmilhom i\u017cjed.", "Eh, kemm ig\u0127addi malajr il-kobor ta' did-dinja!", "Mhux li kieku mxew f'\u0127ajjithom kif kien jaqbel mal-g\u0127erf tag\u0127hom!", "G\u0127ax hekk biss sata' jiswielhom il-g\u0127erf u l-qari tag\u0127hom.", "Kemm hawn nies fid-dinja li jintilfu g\u0127ax\t jintef\u0127u\t bil-g\u0127erf\t tag\u0127hom,\t u\t ftit\t jimpurtahom\t li\t jservu\t 'l\t Alla!\t Billi\t aktar\t ifittxu\t li\t jidhru\t kbar\t u\t g\u0127orrief\t jew\t li\t jkunu\t umli;\t fuq\t hekk\t jintilfu\t fil-\u0127sibijiet\t ta'\t mo\u0127\u0127hom.\t Kbir\t hu,\t min\t g\u0127andu\t m\u0127abba\t kbira.\t Kbir\t hu\t min\t jara\t ru\u0127u\t \u017cghir,\t u\t xejn\t ma\t jag\u0127ti\t kont\t ta'\t l-unuri\t tad-dinja.\t G\u0127aref\t hu\t min\t il-\u0127wejje\u0121\t \t ta'\t din\t l-art\t iqishom\t b\u0127ala\t tajn,\t biex\t hekk\t jirba\u0127\t lil\t \u0120esu\t Kristu.\t G\u0127aref\t hu\t min\t jix\u0127et\t ta\u0127t\t ri\u0121lejh\t il-volonta\t tieg\u0127u,\t biex\t jag\u0127mel\t biss\t il-volonta\t t'Alla.", "IV Il-bniedem g\u0127andu jimxi f'kollox bil-g\u0127aqal.", "Ma g\u0127andniex nemmnu dak kollu li nisimg\u0127u, u dak li jg\u0127addilna minn mo\u0127\u0127na immag\u0127andna nixtarru kollox quddiem Alla bil-g\u0127aqal u \u017c-\u017cmien.", "Ja\u0127asra g\u0127alina!", "Id-deni fuq l-o\u0127rajn nemmnuh u ng\u0127iduh aktar malajr mill-\u0121id.", "Kemm\t a\u0127na\t debboli!\t Imma\t min\t hu\t sewwa,\t ma\t jemminx\t minnufih\t dak\t li\t ji\u0121u\t jsefsulu;\t g\u0127aliex\t jaf\t li\t l-bniedem\t aktar\t mi\u0121bud\t lejn\t id-deni,\t u\t dak\t ilsienu\t b\u0127alxejn\t iqassas.", "La tag\u0127mel ebda \u0127a\u0121a bil-g\u0127a\u0121la bla ma ta\u0127sibha, anqas tkun dejjem marbut bissmal-fehma tieg\u0127ek: dan hu veru g\u0127erf.", "I\u017cjed; ma g\u0127andekx temmen b'g\u0127ajnek mag\u0127luqa kulma jg\u0127idulek, anqas tmur twassal kulma tisma' u kulma\t jidhirlek\t fuq\t eg\u0127mil\t in-nies.", "Dejjem hu parir minn bniedem tajjeb, minn bniedem tal-kuxjenza, u ag\u0127mel kif jg\u0127idlek hu, mhux kif idoqqlok mo\u0127\u0127ok.", "Taf g\u0127aliex?", "G\u0127ax min ig\u0127ix tajjeb Alla jag\u0127tih bosta dawlijiet u jag\u0127mlu g\u0127aref: u aktar\t ma\t wie\u0127ed\t ikun\t mimli\t u\t marbut\t m'Alla\t aktar\t jikber\t fih\t il-g\u0127aqal\t u\t l-fara\u0121\t tar-ru\u0127.", "V Kif g\u0127andha tinqara l-Iskrittura.", "Fl-Iskrittura mqaddsa g\u0127andna nfittxu l-Verita, mhux il-\u0121miel ta' kliem.", "Dan il-Ktiebdivin g\u0127andu jinqara bl-istess spirtu li bih kien miktub.", "Infittxu fih il-\u0121id ta' ru\u0127na u mhux il-kliem sabi\u0127.", "Il-kotba tar-ru\u0127, g\u0127alkemm ikunu miktubin\t \u0127afif,\t g\u0127andna\t nie\u0127du\t pja\u010bir\t naqrawhom\t daqs\t kotba\t o\u0127ra\t ta'\t xi\t g\u0127erf\t kbir.\t Meta\t ni\u0121u\t biex\t naqraw\t xi\t ktieb,\t ma\t g\u0127andniex\t infittxu\t jekk\t l-awtur\t tieg\u0127u\t kienx\t g\u0127aref\t jew\t le,\t biss\t l-im\u0127abba tal-verita g\u0127andha \u0121\u0121ag\u0127alna naqrawh.", "Ma g\u0127andniex infittxu min kitbu; biss naraw\t x'inhu\t li\t fih\t miktub.", "Il-bnedmin ig\u0127addu, jintemmnu; imma l-verita t'Alla tibqa' g\u0127al dejjem.", "Alla jitkellem mag\u0127na b'bosta manjieri, bla ma jfittex wi\u010b\u010b \u0127add.", "A\u0127na u naqraw l-Iskrittura bosta drabi l-kur\u017cita tfikilna u ttelifna l-\u0121id meta rridu ng\u0127arrblu sewwa u nifhmu s-sens ta' \u0127wejje\u0121, li g\u0127andna ng\u0127addu fuqhom \u0127afif \u0127afif.", "Jekk trid tag\u0127mel \u0121id f'ru\u0127ek aqra bl-umilta,\t bil-fidi\t u\t b'qalb\t safja,\t u\t xejn\t la\t tirg\u0127eb\t li\t tkun\t imsejja\u0127\t g\u0127aref.\t Xejn\t la\t ti\u0121ik\t bi\t kbira\t li\t tie\u0127u\t parir;\t u\t isma'\t l-kliem\t tal-qaddisin\t bis-skiet,\t b'\u0121abra\t kbira.\t Il-kliem\t ta'\t l-antiki\t ta'\t min\t jisimg\u0127u,\t g\u0127ax\t il-proverbji\t tag\u0127hom\t ma\t qalulhomx\t fuq\t xejn.", "VI Fuq il-\u0121ibdied \u0127\u017ciena.", "Malli wie\u0127ed jixtieq xi \u0127a\u0121a imma b'xewqa ta' barra mill-qies, minnufih qalbu titlef il-pa\u010bi tag\u0127ha.", "Il-kburi u x-x\u0127i\u0127 qatt ma g\u0127andhom kwiet; imma min hu umli u qalbu safja, dejjem hu f'pa\u010bi l-aktar\t kbira.", "Min g\u0127adu ma mietx g\u0127alih innifsu, ma' l-ewwel tentazjoni ta' xejn, jaqa'.", "Min g\u0127andu ru\u0127u debboli; min g\u0127adu ma ra\u017c\u017canx lil \u0121ismu; min hu mog\u0127ti g\u0127all-pja\u010biri, ibati wisq u wisq, sa ma jinfatam\t mix-xewqat\t ta'\t din\t l-art;\t u\t hekk\t jirnexxilu\t li\t jsikkithom;\t tarah\t isir\t fonqla\t u\t g\u0127al\t kull\t \u0127a\u0121a\t ta'\t xejn\t jintilef\t jekk\t ta\u0127bat\t tmeri\u0127.", "Jekk imbag\u0127ad jikkuntenta l-passjoni \u0127a\u017cina, minnufih il-kuxjenza tg\u0127awwarlu qalbug\u0127ax mhux billi tikkuntenta l-passjoni sejjer issib il-pa\u010bi li kont tfittex.", "Jekk mela trid issib il-vera pa\u010bi,il-\u00adpa\u010bi tal-qalb, g\u0127andek tra\u017c\u017can ix-xewqat \u0127\u017ciena, mhux taqa' g\u0127alihom.", "Il-pa\u010bi u l-hena, mela, ma jinsabux fil-qalb ta' min i\u0127obb lil \u0121ismu, anqas ta' min hu marbut ma' did-\u00addinja.", "Min ig\u0127ix skond il-qalb t'Alla, u min iservih bil-\u0127rara, dawn g\u0127andhom il-vera pa\u010bi.", "VII Fuq li ma g\u0127andniex inqieg\u0127du t-tama tag\u0127na fi hwejje\u0121 qarrieqa u fierg\u0127a.", "Kemm hu sejjer imqarraq min iqieg\u0127ed it-tama tieg\u0127u fil-bnedmin u fil-\u0127wejje\u0121 tad-dinja!", "Ma g\u0127andniex ti\u0121ik mist\u0127ija li sservi lill-proxxmu tieg\u0127ek min\u0127abba f'\u0120esu Kristu u li tg\u0127addi ta' fqir min-nies.", "It-tama tieg\u0127ek la tqeg\u0127idhiex fik innifsek, imma f'Alla.", "Ag\u0127mel dak li tista'; Alla\t jwettaqlek\t ix-xewqat\t tajba\t tieg\u0127ek,\t la\t tib\u017cax.\t Xejn\t la\t tafda\t fil-g\u0127erf\t tieg\u0127ek,\t anqas\t f'xi\t \u0127add\t li\t jkun\t mo\u0127\u0127u\t jil\u0127aqlu;\t i\u017cda\t itma'\t dejjem\t fil-\u0127niena\t t'Alla,\t li\t jg\u0127in\t lill-umli\t u\t jra\u017c\u017can\t lill-kburi.", "Xejn la timla' rasek bil-\u0121id, jekk qatt int g\u0127ani, anqas b'xi \u0127sieb li g\u0127andhom xi setg\u0127a; i\u017cda itma' biss f'Alla, g\u0127ax Hu tana kull ma g\u0127andna, u jixtieq fuq kollox jag\u0127tina Lilu nnifsu.", "La tintefa\u0127x bis-sa\u0127\u0127a jew bil-\u0121miel ta' \u0121ismek;l-i\u010bken marda tne\u0127\u0127ilek sa\u0127\u0127tek u tkerrhek; jekk inti tiswa g\u0127al xi \u0127a\u0121a, jew rasek til\u0127aqlek; xejn titg\u0127axxaq bik innifsek; li ma tmurx tonqos 'l Alla, li tak\t it-tajjeb\t li\t g\u0127andek.", "La \u017c\u017comx ru\u0127ek b'a\u0127jar minn \u0127addie\u0127or; Alla li jifli l-qlub tal-bnedmin, g\u0127andu mnejnisibek ag\u0127ar minn kul\u0127add.", "La tintefa\u0127x bl-opri tajba li tag\u0127mel, g\u0127aliex l-u\u017cin li bih ji\u017cen Alla xejn ma jixbe\u0127 lil tal-bnedmin;\t u\t ,\t aktarx,\t dak\t li\t jog\u0127\u0121ob\t lilna\t ma\t jog\u0127\u0121obx\t Lilu.", "Jekk tara xi \u0127a\u0121a tajba fik, dejjem g\u0127andek ta\u0127seb li l-proxxmu tieg\u0127ek hu a\u0127jar minnek: u hekk tkun dejjem umli.", "Int ma titlef xejn jekk i\u017c\u017comm ru\u0127ek b'anqas mill-o\u0127rajn; imma titlef wisq jekk\t jidhirlek\t li\t int\t a\u0127jar\t minn\t \u0127addiehor.\t F'qalb\t l-umli\t l-pa\u010bi\t ma\t taqta'\t qatt;\t imma\t qalb\t il-kburi\t hi\t dejjem\t im\u0127abbta\t bil-g\u0127ira\t u\t bil-korla.", "VIII Fuq li ma g\u0127andniex nin\u0121ibdu \u017cejjed g\u0127al xulxin.", "La tifta\u0127x qalbek ma' kul\u0127add; biss afda ma'bniedem tal-g\u0127aqal li jib\u017ca' mn'Alla.", "Qis li jkollok x'taqsam ftit ma\u017c-\u017cg\u0127a\u017cag\u0127 u man-nies tad-dinja.", "Lill-g\u0127onja la tmellishomx \u017cejjed, u xejn la tfittex il-\u0127biberija tal-kbarat.", "Kun, iva,\t \u0127abib\t ma'\t l-umli\t u\t ma'\t min\t hu\t qalbu\t miftu\u0127a,\t man-nies\t tar-ru\u0127\t u\t ta' \u0127ajja tajba: u qis li ma tit\u0127additx mag\u0127hom \u0127lief fuq \u0127wejje\u0121 tar-ru\u0127.", "In-nisa \u017comm dejjem\t ru\u0127ek imbieg\u0127ed minnhom; imma mbag\u0127ad itlob 'l Alla g\u0127at-tajbin kollha flimkien.", "Id-d\u0127ulija\t g\u0127andek\t tixtieqha\t ma'\t Alla\t u\t ma'\t l-An\u0121li\t tieg\u0127u.\t Tixtieqx\t li\t tag\u0127milha\t \u017cejjed\t man-nies.", "Karit\u00e0 u m\u0127abba g\u0127andu jkollna lejn kul\u0127add; Imma d-d\u0127ulija \u017cejda ma g\u0127andniexx'irriduha.", "Bosta drabi ji\u0121ri li bniedem nistmawh sakemm inkunu nafuh fuq li jsemmu fuqu; meta mbag\u0127ad nag\u0127mluha mieg\u0127u, drabi nsibuh xorta o\u0127ra.\t Drabi\t jidhrilna\t li\t billi\t nuru\t rwie\u0127na\t spiss\t nag\u0127tu\t gost\t lill-o\u0127rajn bina; imma mbag\u0127ad x'ji\u0121ri?", "Li billi jarawna aktar mill-qorob, jibdew isibu d-difetti\t tag\u0127na,\t u\t jarawna\t koro\u0127.", "IX Kemm hi \u0127a\u0121a sabi\u0127a l-ubbidjenza, u li tkun ta\u0127t \u0127addie\u0127or.", "Kemm hi \u0127a\u0121a sabi\u0127a li tg\u0127ix ta\u0127t l-obbidjenza ta' Kap, u li tag\u0127mel dak li jg\u0127idulek!", "Wisq a\u0127jar tobdi milli tkun tikkmanda.", "X'u\u0127ud jobdu g\u0127ax ma jistg\u0127ux jag\u0127mlu ie\u0127or, mhux g\u0127ax i\u0127obbu l-\u00adobbidjenza;\t il-kmand\t ta'\t l-o\u0127rajn\t ig\u0127ajjihom,\t u\t g\u0127al\t \u0127a\u0121a\t ta'\t xejn\t igemgmu.\t Imma\t b\u0127alhom\t dawn\t ma\t jistg\u0127u\t qatt\t ikunu\t f'sikthom,\t jekk\t huma\t ma\t joqog\u0127dux\t g\u0127al\t min\t hu\t fuqhom\t b'qalbhom\t kollha\t g\u0127all-im\u0127abba\t t'Alla.", "I\u0121ri 'l hawn u tqalleb 'l hemm\u2026ma ssib qatt il-pa\u010bi tal-qalb \u0127lief jekk tobdi f'kollox, u bl-umilta, lil min hu fuqek.", "Bosta w\u0127ud isibu ru\u0127hom imqarrqin, billi jixtiequ jqallbu u jbiddlu, u jinsabu\t band'o\u0127ra\t milli\t fejn\t huma.", "Tabil\u0127aqq li l-bniedem i\u0127obb jimxi skond il-fehma ta' mo\u0127\u0127u, u li hu aktar i\u0127obb jag\u0127milha ma' min ja\u0127seb b\u0127alu.", "Imma jekk Alla rriduh fostna, je\u0127ti\u0121ilna drabi ma nqisuhiex il-fehma tag\u0127na, biex hekk ingawdu\t l-pa\u010bi.", "Issa liema hu dak il-bniedem li jaf kollox sewwa?", "Tkunx mela marbut \u017cejjed mal-fehmiet tieg\u0127ek, i\u017cda idra isma' l-kliem ta' l-o\u0127rajn.", "Jekk stess il-fehma tieg\u0127ek hi tajba, u int, biex tag\u0127ti gost 'l\t Alla,\t tag\u0127mel\t kif\t ig\u0127idlek\t \u0127addiehor,\t oqg\u0127od\t \u017cgur\t li\t jkun\t jaqbillek\t a\u0127jar.", "Smajthom ig\u0127idu aktar minn darba li wisq a\u0127jar tie\u0127u parir jew tag\u0127tih.", "Jista' jintg\u0127ata wkoll li wie\u0127ed ja\u0127seb tajjeb; imma min ma jridx jisma' l-parir ta' l-o\u0127rajn meta g\u0127al xi \u0127a\u0121a jkun je\u0127tie\u0121\t hekk\t juri\t ru\u0127u\t jkun\t supperv\t u\t ta'\t rasu\t iebsa.", "X Fuq li g\u0127andna na\u0127arbu l-kliem ta' bla b\u017conn.", "A\u0127rab kemm tista' l-frattarijiet tad-dinja.", "Il-kumpanija tad-dinja ftit jew wisq tag\u0127meldeni, avolja wie\u0127ed imur fiha b'fini tajjeb: g\u0127ax il-vanita t\u0127assrilna ru\u0127na u tag\u0127milna lsiera.", "Kemm u kemm drabi nixtieq li ma fta\u0127tx fommi,\t li\t ma\t rajt\t lil\t \u0127add.", "Imma g\u0127aliex g\u0127andna tant \u0127rara li nitkellmu u nit\u0127addtu ma' xulxin, la darba kemm kemm nistg\u0127u nift\u0127u fommna bla ma noffendu 'l Alla?", "A\u0127na n\u0127obbu wisq nit\u0127addtu, g\u0127ax jidhrilna li b'hekk g\u0127andna nfarr\u0121u\t lil\t xulxin;\t biex\t nidhu\t ftit\t lil\t mo\u0127\u0127na\t g\u0127ajjien\t u\t mixg\u0127ul\t b'bosta\t \u0127sibijiet;\t u\t g\u0127ax\t nie\u0127du\t gost\t insemmu\t u\t n\u0121ibu\t quddiem\t g\u0127ajnejna\t dawk\t il-\u0127wejje\u0121\t li\t n\u0127obbu\t jew\t nixtiequ.", "Imma, ja\u0127asra g\u0127alina!", "Dan xejn ma jiswielna, g\u0127ax dan is-ser\u0127 ta' barra jag\u0127laq il-qalb tag\u0127na g\u0127as-ser\u0127 ta' \u0121ewwa, il-fara\u0121 li jibg\u0127at Alla; u g\u0127alhekk hemm b\u017conn li ma nitg\u0127a\u017c\u017cnux, li nitolbu, li ma\t noqog\u0127dux\t battala\t ebda\t \u0127in.", "Jekk imbag\u0127ad ikun xieraq u sewwa li nit\u0127addtu, nit\u0127addtu fuq \u0127wejje\u0121 tar-ru\u0127.", "Id-drawwa \u0127a\u017cina u dik li ma n\u0127abirkux g\u0127all-\u0121id tar-ru\u0127, dawn i\u017c-\u017cew\u0121 \u0127wejje\u0121 ja\u0127tu li ma tantx in\u017commu lsienna.", "Imma mbag\u0127ad hu\t ta'\t \u0121id\t kbir\t g\u0127al\t ru\u0127na\t li\t nissie\u0127bu\t flimkien,\t nit\u0127addtu\t fuq\t \u0127wejje\u0121\t tar-ru\u0127,\t l-\u00adaktar\t jekk\t nixxierku\t flimkien\t b'qalb\t u\t fehma\t wa\u0127da\t kif\t irid\t Alla.", "XI Kif g\u0127andna naqilg\u0127u l-pa\u010bi u ng\u0127addu 'l quddiem fir-ru\u0127.", "Li ma konniex nimlew rasna bil-kliem u bl-eg\u0127mil ta' l-o\u0127rajn, u bi \u0127wejje\u0121 li mag\u0127hom ma g\u0127andniex x'naqsmu, pa\u010bi kbira konna nsibu f'qalbna.", "Kif jista' jkun kwiet min jinda\u0127al fil-\u0127wejje\u0121 ta' l-o\u0127rajn; min\t jidhi\t ru\u0127u\t \t fi\t \u0127sibijiet\t barranin;\t min\t darba\t fil-mitt\t sena\t jin\u0121abar\t \u0121abra\t fih\t innifsu?\t Imberkin\t in-nies\t ta'\t ftit\t \u0127sibijiet,\t g\u0127ax\t pa\u010bi\t kbira\t jgawdu.", "G\u0127aliex x'u\u0127ud mill-Qaddisin tant g\u0127addew 'il quddiem fil-perfezjoni u fl-orazjoni?", "G\u0127ax ma kinux ifittxu \u0127lief li jg\u0127akksu fihom infushom ix-xewqat tad-dinja; u hekk marbutin b'qalbhom kollha m'Alla, kienu joqog\u0127du b'g\u0127ajnejhom miftu\u0127a fuqhom innifshom.", "Imma a\u0127na lsiera tal-\u00adpassjonijiet\t tag\u0127na,\t ma\t nfittxux\t \u0127lief\t \u0127wejjeg\t fierg\u0127a.\t I\u017cjed:\t drawwa\t ha\u017cina\t wisq\t rari\t naqtg\u0127uha\t g\u0127al\t kollox,\t u\t xejn\t ma\t nqisu\t li\t dejjem\t ing\u0127addu\t 'l\t quddiem\t fit-tjieba;\t u\t g\u0127alhekk\t dejjem\t nibqg\u0127u\t berdin\t u\t kes\u0127in.", "Li konna mmutu sewwa g\u0127alina nfusna, u ma nitg\u0127abbewx bi \u0127wejje\u0121 barranin kiekunistg\u0127u nduqu xi ftit mill-\u0127lewwiet tas-sema li xxerred fil-qalb il-\u0121abra tar-ru\u0127.", "L-aktar li jfixkilna (anzi l-\u00adaqwa tfixkila) hu li m'a\u0127niex me\u0127lusin\t mill-passjonijiet\t u\t mix-xewqat\t \u0127\u017ciena,\t u\t li\t xejn\t ma\t nfittxu\t li\t naqbdu\t t-triq\t it-tajba\t tal-qaddisin:\t u\t g\u0127andna\t wkoll,\t li\t meta\t nsibu\t ru\u0127na\t fl-i\u010bken\t g\u0127aw\u0121,\t minnufih\t naqtg\u0127u\t qalbna,\t u\t tarana\t dlonk\t irridu\t s-sabar\t minn\t g\u0127and\t bnedmin\t b\u0127alna.", "Li konna b'kura\u0121\u0121 nilqg\u0127ulu l-g\u0127adu tag\u0127na, b\u0127ala suldat qawwi, kieku minnufih naraw il-\u00adg\u0127ajnuna t'Alla tin\u017cel fuqna mis-sema, g\u0127ax Hu qieg\u0127ed lest biex ig\u0127in 'il dawk li jikkumbattu u jitimg\u0127u fih.", "Anzi Hu stess\t ida\u0127\u0127alna\t fit-ti\u0121rib,\t imma\t biex\t imbag\u0127ad\t no\u0127or\u0121u\t rebbi\u0127in.", "Jekk inda\u0127\u0127lu f'mo\u0127\u0127na li l-perfezjoni tinsab mi\u0121bura f'dit-tjieba ta' barra biss, \u0127ajja qasira jkollha t-tjieba tag\u0127na.", "Imma le; na\u0127sdu \u0127asda mill-g\u0127erq u xog\u0127ol ta' darba, \u0127alli nin\u017cg\u0127u mill-passjonijiet tag\u0127na, u jkollna pa\u010bi f'ru\u0127na.", "Li konna neqirdu mqar vizzju wie\u0127ed fis-sena, kieku f'qasir \u017cmien insiru perfetti.", "Imma x'insibu aktarx, jekk sewwa ng\u0127arblu lilna nfusna?", "Li fil-bidu tal-konversjoni tag\u0127na konna wisq a\u0127jar u aktar indaf mil-lum, li ilna\t taparsi\t s-snin\t mexjin\t fit-triq\t tat-tjieba.\t Il-\u0127rara\t tag\u0127na\t u\t t-\u00adtjieba\t mela\t g\u0127andna\t nqisu\t li\t kull\t jum\t joktru;\t imma\t llum\t ikollu\t xorti\t kbira\t min\t g\u0127andu\t mqar\t sehem\t \u017cg\u0127ir minn dil-\u0127rara.", "Nag\u0127mlu mela li nbatu mqar ftit sa nirb\u0127u lilna nfusna, u mbag\u0127ad 'il\t quddiem\t kollox\t ji\u0121ina\t \u0127afif,\t anzi\t \u0127elu.", "Ji\u0121ina tqil li ninfatmu minn xi \u0127a\u0121a li nkunu mdorrija biha; imma ji\u0121ina itqal imbag\u0127adimmorru kontra l-volonta tag\u0127na.", "Imma jekk ma g\u0127andekx \u0127ila tirba\u0127 \u0127wejje\u0121 \u017cg\u0127ar u \u0127fief, trid tirba\u0127 il-kbar?", "Jekk g\u0127andek\t mela\t xi\t \u0121ibda\t \u0127a\u017cina,\t ilqg\u0127ilha\t minn\t kmieni,\t u\t fittex\t in\u017ca'\t wkoll\t minn\t xi\t drawwiet\t \u0127\u017ciena,\t g\u0127ax\t imbag\u0127ad\t ji\u0121rilek\t li\t jkakruk\t fi\t \u0127wejje\u0121\t ikbar.\t Ah!\t Li\t kont\t taf\t x'pa\u010bi\t ssib\t ru\u0127ek\t fiha,\t u\t kemm\t tferra\u0127\t lill-o\u0127rajn,\t jekk\t timxi\t dejjem\t dritt!\t Int\t kont\t \u017cgur\t t\u0127abrek\t aktar\t li\t tg\u0127addi\t 'l\t quddiem\t fil-perfezjoni.", "KAP.XII Il-gwaj ji\u0121i fuqna g\u0127all-\u0121id tag\u0127na.", "\u0120id iservina, li kultant jinqalg\u0127ilna xi g\u0127aw\u0121, xi salib, g\u0127ax bihom il-bniedem ja\u0127tie\u0121lujid\u0127ol \u0121ewwa fih innifsu, u hemm jinteba\u0127 li f'din id-dinja hu e\u017ciljat u ma jibqax jitma' i\u017cjed f'ebda \u0127aga ta' dina\t l-art.\t Gid\t tag\u0127na\t wkoll\t li\t nixorbu\t xi\t \u0127a\u0121a\t kontra\t qalbna,\t u\t li\t f'mo\u0127\u0127\t in-nies\t inkunu\t miktubin\t \u0127a\u017cin\t jew\t mhux\t tajjeb\t sa\t barra,\t avolja\t l-eg\u0127mil\t u\t l-\u0127sibijiet\t tag\u0127na\t jkunu\t tajba.\t Dan\t kollu\t jservi\t biex\t jag\u0127milna umli, biex ma nintefhux bina nfusna.", "Meta d-dinja \u017c\u017cebla\u0127na, meta ma nkunux\t mi\u017cmumin\t b'tajbin,\t a\u0127jar\t g\u0127alina,\t g\u0127ax\t infittxu\t \u0121ewwa\t fina\t 'l\t Alla\t b'xhud\t tajjeb\t tag\u0127na.", "Ghaldaqstant ja\u0127tie\u0121lu l-bniedem jirtabat tant tajjeb m'Alla, li ma jkollux b\u017conn kullwa\u0127da jfittex is-sabar minn g\u0127and il-bnedmin.", "Meta bniedem ta' qalb tajba jigih xi salib, jew tentazjoni, jew xi \u0127sibijiet \u0127\u017ciena, hemm i\u0127oss\t li\t aktar\t g\u0127andu\t b\u017conn\t t'Alla;\t g\u0127ax\t jara\t li\t ming\u0127ajru\t ebda\t \u0127a\u0121a\t tajba\t ma\t jista'\t jaghmel.\t Tarah\t jitnikket,\t jolfoq\t u\t jitlob\t g\u0127all-b\u017connijiet\t li\t fihom\t jinsab.\t Tarah\t jixba'\t minn\t \u0127ajtu,\t jixtieq\t imut,\t bi\t \u0127rara\t kbira\t li\t ru\u0127u\t tin\u0127all\t minn\t \u0121ismu,\t \u0127alli\t tirtabat\t ma'\t Kristu.\t Hemm\t fl-\u00ada\u0127\u0127arnett\t jara\t u\t jistqarr,\t li\t did-dinja\t ma\t tag\u0127tix\t u\t la\t thennija\t u\t la\t kwiet.", "Kap. XIII Fuq li g\u0127andna nilqg\u0127u lit-tentazjoni.", "Sakemm ing\u0127ixu fuq din l-art ma nistg\u0127ux ing\u0127addu bla slaleb u tentazjonijiet, ug\u0127alhekk fil-\u00adktieb ta' \u0120obb hemm miktub:``il-\u0126ajja tal-bniedem fuq l-art ma hix \u0127lief tentazjoni.''", "G\u0127alhekk mela hemm b\u017conn li kulhadd jag\u0127mel g\u0127assa\t g\u0127at-tentazjonijiet\t tieg\u0127u\t u\t jitlob\t lejl\t u\t nhar,\t \u0127alli\t d-\u00addemonju\t ma\t jista'\t qatt\t iqarraq\t bina.\t Dal-g\u0127adu\t ma\t jorqod\t qatt,\t anzi\t jdur\t u\t ji\u0121\u0121erra\t jfittex\t lil\t min\t jibla'.\t U\t \u0127a\u0121'oHra;\t ma\t jing\u0127atax\t ebda\t bniedem\t perfett\t u\t qaddis,\t li\t kultant\t ma\t ti\u0121i\u0127x\t xi\t tentazjoni,\t u\t ma\t jistax\t ikun\t li\t ng\u0127ixu\t ming\u0127ajrhom\t g\u0127al\t kollox.", "B'dan kollu, it-ti\u0121rib bosta drabi hu ta' \u0121id lill-bniedem, g\u0127alkemm ta' tfixkil kbir; g\u0127ax jag\u0127milna umli, isaffina u jg\u0127allimna.", "U l-Qaddisin kollha ma g\u0127addewx 'il quddiem fit-tjieba u l-perfezjoni b'dawn is-slaleb u t-tentazjonijiet?\t Dawk\t imbag\u0127ad,\t li\t ma\t g\u0127arfux\t jilqg\u0127u\t lit-tentazjonijiet,\t tfixklu\t u\t t\u0127awdu\t g\u0127al\t kollox.\t U\t kun\t af\t li\t ma\t hemm\t ebda\t stat,\t g\u0127alkemm\t ta'\t qdusija,\t ebda\t lok,\t g\u0127alkemm\t imwarrab\t u\t mo\u0127bi,\t li\t fihom\t ma\t tiltaqax\t ma'\t slaleb\t u\t tfixkil.", "3.\u0126add minna ma jista' jg\u0127id, dment li g\u0127adu \u0127aj: `'Jien ma jistg\u0127ux g\u0127alija t-tentazjonijiet''; g\u0127ax g\u0127andna fina nfusna x'ji\u0121bidna g\u0127alihom min\u0127abba li tnissilna fil-\u0127tija.", "Anzi kif t\u0127allina tentazjoni jew xi salib, minnufih jinqala'\t l-\u0121did\t u\t dejjem\t ikollna\t x'i\u0127abbatna,\t x'inbatu,\t la\t darba\t tlifna\t l-hena\t tag\u0127na\t ewlenija.", "Bosta w\u0127ud jidhrilhom li g\u0127andhom ja\u0127arbu s-slaleb, imma mbag\u0127ad x'ji\u0121rilkom?", "Li aktar isibuhom ma' wi\u010b\u010bhom.", "Mhux min ja\u0127rabhom mela, le; imma jsir qawwi kontra l-eg\u0127dewwa kollha min jissaporti t-ti\u0121rib bil-pa\u010benzja u bl-umilta.", "Min ma jqisx \u0127lief il-qoxra ta' barra, bla ma ja\u0127sadhom mill-g\u0127erq, ftit jiswielu; anzi t-\u00adtentazjonijiet aktar malajr ji\u0121u fuqu, u b'qawwa akbar.", "Bil-ftit il ftit bil-pa\u010benzja, bil-qalb it-tajba, u bil-ghajnuna t'Alla fuq kollox,\t aktar\t tirba\u0127\t it-tentazjonijiet,\t milli\t kieku\t tissa\u0127\u0127an\t fuqhom\t u\t tmur\t b'mo\u0127\u0127ok li b'hekk tirba\u0127.", "Meta tkun tentat, fittex dejjem min jag\u0127tik xi dawl, u ma' min hu\t ma\u0127qur\t bit-tentazjoni\t la\t tkunx\t a\u0127rax;\t anzi\t farra\u0121lu\t qalbu\t kif\t irid\t lilek\t innifsek.", "Il-bidu tat-tentazjonijiet il-\u0127\u017ciena kollha taf x'inhu?", "Li wie\u0127ed ma jkunx sod fil-fehmiet tieg\u0127u, u li jkollu tama \u017cg\u0127ira f'Alla.", "Kif bastiment bla tmun il-mew\u0121 i\u0127abbtu 'l hawn u 'l hemm, hekk bniedem li\t l-proponimenti\t tieg\u0127u\t m'humiex\t sodi,\t f'bosta\t xorti\t ji\u0121i\t tentat.", "Kif in-nar i\u0121arrab il-qawwa tal-\u0127adid, hekk it-tentazjoni tikxef min hu bniedem tajjeb.", "X'ji\u0121ifieri?", "Li aktarx ma nafux kemm nifil\u0127u; imma t-tentazjoni turi x'niswew.", "G\u0127andna fuq kollox noqog\u0127du b'g\u0127ajnejna miftu\u0127a, l-aktar fil-bidu tat-tentazjoni.", "Il-g\u0127adu nirb\u0127u\u0127 aktar malajr jekk ma n\u0127allu\u0127x jid\u0127ol mill-bieb ta' mo\u0127\u0127na 'l \u0121ewwa.", "Mill-g\u0127atba 'l barra, malli j\u0127abbat, nilqg\u0127u.", "U g\u0127alhekk kellu ra\u0121un ig\u0127id\t dak\t il-g\u0127aref;\t `'Ilqa'\t mill-ewwel;\t jekk\t il-mard\t jil\u0127aq\t jid\u0127ol\t 'il\t \u0121ewwa,\t id-duwa\t ftit\t li\t xejn\t tkun\t tiswa\t i\u017cjed.''", "Infatti, kif jitnisslu t-tentazjonijiet? \u2013 L-ewwel ig\u0127addilna, hekk, \u0127sieb \u0127a\u017cin minn mo\u0127\u0127na, imbag\u0127ad nibdew nieqfu fuq dak il-\u0127sieb, imbag\u0127ad nibdew nie\u0127du gost bih, wara ftit tinbet xewqa ha\u017cina, u fl-a\u0127\u0127ar nispi\u010b\u010baw biex nag\u0127tu\t widen.\t Ji\u0121ri\t mbag\u0127ad\t li\t d-demonju\t jibda\t jidh\u0127ol\t minn\t kullimkien,\t la\t darba\t ma\t lqajni\u0127x\t mill-ewwel.\t U\t aktar\t ma\t wie\u0127ed\t jitg\u0127a\u017c\u017cen\t jer\u0127ilu\t jsir\t debboli\t minn\t \u0121urnata\t g\u0127all-o\u0127ra,\t u\t l-g\u0127adu\t aktar\t isir\t qawwi\t fuqu.", "L-aktar tentazjonijiet qawwija lil x'u\u0127ud ji\u0121uhom fil-bidu tal-konversjoni tag\u0127hom; lil x'u\u0127ud fl-\u00ada\u0127\u0127ar.", "Hemm o\u0127rajn imbag\u0127ad li \u0127ajjithom kollha tentazjoni wa\u0127da.", "Hemm ukoll u\u0127ud li ji\u0121u tentati \u0127afif.", "Kollox imma skond il-g\u0127erf t'Alla, li\t kollox\t iqassam\t sewwa;\t li\t ji\u017cen\t l-istat\t u\t l-merti\t tal-\u00adbnedmin;\t u\t s-slaleb\t li\t jibag\u0127tilna\t jkunu\t meqjusin\t g\u0127as-salvazjoni\t tal-mag\u0127\u017culin\t tieg\u0127u.", "Ma g\u0127andniex mela naqtg\u0127u qalbna meta nkunu tentati, anzi bi \u0127rara akbar g\u0127andna nitolbu 'l Alla \u0127alli jg\u0127inna f'kull hemm, li fih inkunu ninsabu: Infatti jg\u0127id San Pawl, li Hu ma j\u0127allix li\t nkunu\t tentati\t aktar\t milli\t nifil\u0127u.\t Mela\t meta\t nkunu\t tentati\t \t jew\t im\u0127abbtin,\t inqisu\t li\t numiljaw\t rwie\u0127na\t ta\u0127t\t idejn\t Alla,\t g\u0127ax\t Hu\t jsalva\t u\t jg\u0127olli\t lill-umli.", "Fit-tentzjonijiet u fis-slaleb jidher sewwa kemm \u0121ie 'l quddiem il-bniedem.", "Bihom ukoll jaqla' merti ikbar, u l-virtu tieg\u0127u aktar issir tiddi.", "G\u0127ax, kos, ing\u0127iduha: xejn m'hu g\u0127a\u0121eb li bniedem ikun tajjeb u kollu \u0127rara g\u0127al-li\u0121i t'Alla, jekk ma jkollu xejn x'ifixklu: imma jekk hu jkollu\t tentazjonijiet,\t u\t jsofrihom\t bil-pa\u010benzja,\t hemm\t tama\t kbira\t li\t t-tjieba\t tieg\u0127u\t aktar\t tikber.", "X'u\u0127ud jo\u0127or\u0121u rebbi\u0127in mit-tentazjonijiet qawwija, u fil-\u0127fief ta' sikwit i\u0127allu li d-demonju jirba\u0127hom, biex hekk jumiljaw rwie\u0127hom, li ma jafdawx f'\u0127ilithom fit-tentazjonijiet qawwija, la darba fi \u0127wejje\u0121 \u017cg\u0127ar b\u0127alxejn jaqg\u0127u.", "XIV Ma g\u0127andniex na\u0127sbu \u0127azin fl-o\u0127rajn.", "1.G\u0127ajnejk \u017commhom miftu\u0127a fuqek innifsek, u la toqg\u0127odx tag\u0127mel il-\u0127aqq minn eg\u0127mil l-o\u0127rajn.", "Min ja\u0127seb \u0127a\u017cin fuq \u0127addie\u0127or, i\u0127abbat mo\u0127\u0127u g\u0127al xejn, aktarx ifallilu u ftit jew wisq jidneb.", "Imma min jag\u0127ti daqqa ta' g\u0127ajn u jg\u0127arbel lilu nnifsu, dejjem jirba\u0127, u ma jit\u0127abatx g\u0127al xejn.", "\u0126aga jidhrilna li hi tajba jew \u0127a\u017cina, fuq li nkunu na\u0127mluha jew le; g\u0127ax l-im\u0127abba tag\u0127na nfusna tag\u0127mina, u ma t\u0127alliniex naraw il-\u0127a\u0121a kif imissna.", "Li konna nag\u0127mlu fehma li tabil\u0127aqq irridunog\u0127\u0121bu 'l\t Alla,\t ma\t konniex\t nit\u0127awdu\t g\u0127al\t kull\t \u0127a\u0121a\t li\t fiha\t \u0127addiehor\t ma\t jaqbilx\t mag\u0127na.", "Bosta drabi wkoll ikun hemm xi imma \u0121o qalbna, jew forsi barra minna li ssa\u0127\u0127nilnademmna.", "Bosta w\u0127ud, f'dak li jag\u0127mlu, ifittxu, bla ma jafu, il-pja\u010bir tag\u0127hom infushom, u huma anqas jindunaw.", "Tarahom kollha\t \u0127enjin\t meta\t kollox\t ikun\t g\u0127al\t qalbhom\t u\t kul\u0127add\t joqog\u0127dilhom;\t imma\t jekk \u0127a\u0121a ma to\u0127or\u0121ilhomx kif iridu, tarahom jiddejqu minnufih u jsewdu qalbhom.", "hemmx ftehim, jinqala' \u0121lied u lwiem, bejn il-\u0127bieb, il-\u0121irien, u sa bejn il-patrijiet u n-nies tajba.", "Drawwa \u0127a\u017cina ma tinqatax bla tbatija u \u0127add ma jie\u0127u gost joqg\u0127od g\u0127al fehmiet \u0127addie\u0127or.", "Jekk inti aktar tafda fil-fehma u l-\u0127ila tieg\u0127ek, milli trid toqg\u0127od g\u0127al li jg\u0127allimna \u0120esu Kristu, rari jkollok\t dawlijiet\t mis-Sema;\t u\t jekk\t ikollok,\t bi\u017c-\u017cmien\t twil,\t u\t bit-tbatija.\t G\u0127aliex\t Alla\t jridna\t nkunu\t so\u0121\u0121etti\t lejh,\t u\t li\t l-\u0127rara\t ta'\t l-im\u0127abba\t tkun\t teg\u0127leb\t fina\t d-dawl\t tal-mo\u0127\u0127\t tag\u0127na.", "XV Fuq l-opri tal-karita.", "G\u0127al ebda \u0127a\u0121a tad-dinja, u g\u0127al ebda ma\u0127luq, \u0127a\u0121a \u0127a\u017cina ma g\u0127andna nag\u0127mluha; imma g\u0127all-\u0121id ta' min hu fil-b\u017conn ja\u0127bat xi drabi opra tajba t\u0127alliha, billi b'daqshekk tkun tag\u0127mel f'lokha \u0127a\u0121a a\u0127jar.", "B'daqshekk ma tkunx inqast mid-dmir tieg\u0127ek, imma tkun bdilt dik l-opra\t f'wa\u0127da a\u0127jar.", "Ming\u0127ajr l-im\u0127abba, l-eg\u0127mil ta' fuq il-qalb ma fih ebda mertu.", "Imma kulma\t nag\u0127mlu\t g\u0127all-im\u0127abba\t jkun\t ta'\t \u0121id\t g\u0127al\t ru\u0127na,\t mqar\t ikun\t ftit\t u\t \u017cg\u0127ir,\t g\u0127aliex\t Alla\t ifittex\t x'inhu\t li\t j\u0121ag\u0127alna\t nag\u0127mlu\t l-opri\t tajba,\t jew\t kemm\t nag\u0127mlu.", "Jag\u0127mel wisq min i\u0127obb wisq; u jag\u0127mel \u0127afna min l-opra jag\u0127milha sewwa.", "Jag\u0127mel tajjeb min aktar ifittex il-\u0121id tal-proxxmu, jew dak li tixtieq qalbu.", "Bosta drabi jidhrilna li l-karita \u0121\u0121ag\u0127alna nag\u0127mlu opri tajba,\t waqt\t li\t jkunu\t \u0127wejje\u0121\t aktarx\t li\t n\u0127ossu\t \u0121ibda\t lejhom;\t g\u0127ax\t wisq\t drabi\t fl-opri\t tajba\t li\t nag\u0127mlu,\t tidhol\t il-\u0121ibda\t tag\u0127na\t b\u0127ala\t bnedmin,\t jew\t xi\t fehma\t ta'\t mo\u0127\u0127na,\t jew\t xi\t tama\t li\t nit\u0127allsu\t tag\u0127hom\t jew\t xi\t xewqa\t ta'\t tpaxxija.", "Min i\u0127oss il-vera karita f'qalbu, xejn ma jqis lilu nnifsu imma jixtieq li kollox isir f'gie\u0127Alla biss.", "Bniedem hekk ma jghir g\u0127al \u0127add, g\u0127ax hu ma jfittixx il-\u0121id tieg\u0127u biss; u anqas ma jrid\t jitg\u0127axxaq\t bih\t innifsu,\t imma\t jixtieq\t jithenna\t f'Alla\t fuq\t kull\t \u0121id\t ie\u0127or.\t Il-\u0121id\t ma\t jafux\t minn\t ebda\t bniedem,\t imma\t biss\t u\t kollu\t kemm\t hu\t minn\t g\u0127and\t Alla,\t li\t minnu,\t b\u0127ala\t g\u0127ajn\t ifawwar\t il-\u0121id\t kollu,\t u\t li\t Fih\t il-Qaddisin\t kollha\t kemm\t huma\t jsibu\t l-mistrie\u0127\t ta'\t qalbhom.\t Eh!\t Min\t kellu\t mqar\t xrara\t biss\t tal-\u00advera\t karita!\t Kieku\t l-\u0127wejje\u0121\t kollha\t ta'\t din\t l-art\t ma\t konniex\t inqisuhom\t \u0127lief\t frug\u0127a.", "XVI G\u0127andna nie\u0127du pa\u010benzja bid-difetti ta' l-o\u0127rajn.", "1.Id-difetti li wie\u0127ed ma jistax isewwi fih jew fl-o\u0127rajn g\u0127andu je\u0127odhom bis-sabar sakemm Alla jikkmanda xort'o\u0127ra.", "\u0120ib quddiem g\u0127ajnejk li dawk id-difetti huma forsi g\u0127all-a\u0127jar tieg\u0127ek, biex Alla jipprova l-pa\u010benzja tieg\u0127ek; g\u0127ax ming\u0127ajr\t il-pa\u010benzja\t l-merti\t tag\u0127na\t ftit\t li\t xejn\t ji\u017cnu.\t B'dan\t kollu\t inti\t g\u0127andek\t tibqa'\t titlob\t 'l\t Alla\t jag\u0127tik\t il-g\u0127ajnuna\t tieg\u0127u,\t \u0127alli\t tifla\u0127\t tarfa'\t dawn\t id-difetti\t bil-\u00adpa\u010benzja.", "Min twiddbu g\u0127al darba, tnejn, u ma jridx jisma', la tislithiex mieg\u0127u, imma er\u0127i kollox f'idejn Alla, biex fis-servi tieg\u0127u jsir kollox kif irid Hu g\u0127all-gie\u0127 tieg\u0127u.", "Alla jaf ibiddel il-\u0127a\u017cin f'tajjeb.", "Idra\t mela\t \u0127u\t pa\u010benzja\t bid-difetti\t ta'\t l-o\u0127rajn,\t b'kulma\t jaqg\u0127u\t fih,\t g\u0127ax\t int\t ukoll,\t kos,\t g\u0127andek\t bosta\t difetti\t li\t o\u0127rajn\t ikollhom\t jitqannew\t bihom.\t Jekk\t ma\t tistax\t tbiddel\t lilek\t innifsek\t kif\t tixtieq,\t b'liema\t mod\t trid\t li\t \u0127addie\u0127or\t ikun\t skond\t ma\t titlob\t qalbek?\t Lill-o\u0127rajn\t irriduhom\t perfetti,\t u\t mbag\u0127ad\t id-\u00addifetti\t tag\u0127na\t xejn\t ma\t n\u0127abirku\t biex\t neqirduhom.", "Infatti jidhrilna li l-o\u0127rajn g\u0127andhom jin\u017cg\u0127u g\u0127al kollox mid-difetti tag\u0127hom, u fuqtag\u0127na nag\u0127alqu g\u0127ajnejna.", "Ma na\u0127mlux naraw li l-o\u0127rajn ikollhom xi ftit tal-liberta, imma mbag\u0127ad Alla \u0127ares xi \u0127add ji\u010b\u0127dilna xi \u0127a\u0121a milli nitolbu.", "Lill-o\u0127rajn irriduhom marbutin bi kmandamenti u\t obbligi,\t u\t g\u0127alina\t ma\t rridux\t \u0127lief\t \u0127lewwa\t u\t xi\t komma\t wiesg\u0127a.", "Issa dan kollu mnejn hu \u0121ej?", "Milli aktar infissdu lilna nfusna jew nag\u0127dru lill-proxxmu tag\u0127na.", "Imma ng\u0127iduha; issa li kul\u0127add kien perfett, kieku fiex ikollna nie\u0127du pa\u010benzja bl-o\u0127rajn g\u0127all-\u00adim\u0127abba t'Alla?", "G\u0127aliex, g\u0127andek taf, Alla qassamha hekk,biex nitg\u0127allmu nerfg\u0127u t-tag\u0127bija ta' xulxin: u g\u0127alhekk \u0127add ma hu bla difett, \u0127add bla toqol fuq spallej\u0127, ilkoll g\u0127andna b\u017conn tad-dawlijiet ta' xulxin; u g\u0127alhekk hemm b\u017conn\t li\t wie\u0127ed\t jag\u0127der,\t isabbar,\t ig\u0127in,\t ig\u0127allem\t u\t jwiddeb\t lil\t sie\u0127bu.\t Il-\u00ad\u0127ila ta' kull wie\u0127ed minna tidher sewwa f'xi gwaj jew g\u0127aw\u0121.", "U la tifhimx li t-tentazjonijiet\t g\u0127andhom\t iwaqqg\u0127u\t lill-bniedem:\t imma\t juru\t kemm\t jista'\t jla\u0127\u0127aq.", "XVII Fuq il-\u0127ajja fil-kunventi.", "Jekk trid tg\u0127ix bil-pa\u010bi u bil-ftehim ma' l-o\u0127rajn, ja\u0127tie\u0121lek titg\u0127allem tiksirha mieg\u0127ekinnifsek f'bosta \u0127wejje\u0121.", "Mhix \u0127a\u0121a \u017cg\u0127ira, le, g\u0127al min ig\u0127ix f'kunvent jew f'komunita, li ma jkollu x'ig\u0127id qatt ma' s\u0127abu u li\t josserva\t r-regola\t sa\t mewtu.\t Imbierek\t hu\t dak\t ir-reli\u0121ju\u017c\t li\t jg\u0127ix\t tajjeb\t fil-kunvent\t u\t jispi\u010b\u010ba\t \u0127ajtu\t b'wi\u010b\u010b\t il-\u0121id.\t Jekk\t trid\t mela\t tg\u0127ix\t tajjeb\t u\t tg\u0127addi\t 'l\t quddiem\t fil-perfezjoni,\t g\u0127andek\t i\u017c\u017comm\t ru\u0127ek\t b\u0127ala\t passi\u0121\u0121ier\t fuq\t din\t l-art;\t u\t hemm\t b\u017conn\t ukoll\t li\t ssir\t ibleh\t g\u0127al\t Kristu,\t jekk\t trid\t tg\u0127addi\t \u0127ajja\t ta'\t veru\t reli\u0121ju\u017c.", "I\u010b-\u010boqqa u \u010b-\u010birka ta\u0127sibx li huma kollox, le; huwa veru reli\u0121ju\u017c min ibiddel \u0127ajtu ujg\u0127akkes g\u0127al kollox il-passjonijiet tieg\u0127u.", "Mill-bqija min ifittex \u0127wejje\u0121 o\u0127ra barra minn Alla u mis-salvazjoni ta' ru\u0127u ma jsibx\t \u0127lief\t ta\u0127bit\t u\t g\u0127ali:\t u\t ma\t jistax\t ig\u0127ix\t fil-hena\t u\t l-pa\u010bi\t min\t ma\t jqisx\t li\t jkun\t l-i\u017cg\u0127ar\t wie\u0127ed\t fost\t l-o\u0127rajn,\t u\t li\t joqg\u0127od\t g\u0127al\t kul\u0127add.", "Ftakar li fil-kunvnet d\u0127alt, mhux biex tag\u0127milha ta' kap, i\u017cda biex isservi, ftakar li intkont imsejja\u0127 biex tbati u tit\u0127abat mhux biex toqg\u0127od b'idejk marbuta tit\u0127addet ma' dan u ma' dak.", "L-\u00adim\u0121ieba tieg\u0127ek\t hawn\t \u0121ew\t mela\t tikxef\t sewwa\t x'int\t u\t x'm'intix,\t b\u0127alma\t n-nar\t jikxef\t is-safa\t tad-\u00addeheb,\t g\u0127ax\t ebda\t bniedem\t ma\t jista'\t jg\u0127ix\t hemm\t \u0121ew\t jekk\t b'qalbu\t kollha\t u\t tabil\u0127aqq\t ma\t jkunx\t irid\t ig\u0127akkes\t il-fehmiet\t tieg\u0127u\t g\u0127all-im\u0127abba\t t'Alla.", "XVIII Fuq l-e\u017cempju tal-qaddisin.", "\u0126ares, \u0127ares ftit lejn l-e\u017cempji tal-Qaddisin, li fihom kienet tiddi l-vera perfezjoni u tjieba u g\u0127andek issib li dak li nag\u0127mlu a\u0127na huwa wisq ftit \u0127dejn tag\u0127hom, u qisu xejn.", "U x'inhi l-\u0127ajja\t tag\u0127na,\t jekk\t inqisuha\t ma'\t tag\u0127hom?\t Il-qaddisin\t u\t l-\u0127bieb\t ta'\t Kristu\t servew\t dejjem\t 'l\t Alla,\t b'\u0121u\u0127\t u\t g\u0127atx, bard u g\u0127era, ta\u0127bit u tbatija, sahriet u sawm, talb u meditazjonijiet, persukuzjonijiet u\t \u017cebli\u0127.", "Kemm ta\u0127bit raw l-Appostli, il-Martri, il-Konfessuri, il-Ver\u0121ni u dawk kollha li mxew fuq il-passi ta' Kristu!", "Bag\u0127du r-ru\u0127 tag\u0127hom fid-dinja, biex jistg\u0127u jgawduha fil-\u0127ajja ta' dejjem.", "U l-\u00adEremiti?\u2026X'\u0127ajja m\u0121ebbda u qalila g\u0127addew fid-de\u017cert!", "X'tentazjonijiet twal u qliel g\u0127addew\t minnhom!\t Kemm\t inkihom\t u\t \u0127aqarhom\t il-g\u0127adu!\t Kemm\t talb\t im\u0127e\u0121\u0121e\u0121\t kienu\t sikwit\t jag\u0127mlu\t lil\t Alla!\t Kemm sawm a\u0127rax samu !", "Kemm kellhom \u0127e\u0121\u0121a u \u0127rara g\u0127as-salvazjoni ta' ru\u0127hom!", "Kemm\t kellhom\t jit\u0127abtu\t biex\t ira\u017c\u017cnu\t l-vizzji\t tag\u0127hom.\t U\t b'liema\t rabta\t kienu\t marbutin\t m'Alla,\t b'qalbhom\t u\t mo\u0127\u0127hom!\t B'inhar\t ja\u0127dmu\t u\t jit\u0127abtu,\t u\t l-lejl\t ig\u0127addu\t nofsu\t fit-talb.\t Frattant\t avolja\t waqt\t ix-xog\u0127ol\t ta'\t b'inhar,\t kienu\t wkoll\t jag\u0127mlu\t orazjoni,\t g\u0127ax\t mo\u0127\u0127hom\t kien\t biss\t f'Alla.", "F'kull \u0127in \u0127ajjithom, \u0121id kienu jag\u0127mlu; is-sig\u0127at li jg\u0127addu m'Alla, kienu jarawhom malajr ig\u0127addu; u tant \u0127lewwa kbira kienu j\u0127ossu fl-orazjoni, li kienu drabi jinsew li l-\u0121isem ma jg\u0127addix ming\u0127ajr ikel.", "Kienu jag\u0127alqu\t qalbhom\t g\u0127al\t kull\t \u0121id,\t dinjita,\t unuri,\t \u0127bieb\t u\t qraba;\t mill-\u0127wejje\u0121\t ta'\t din\t id-dinja\t xejn\t ma\t kienu\t jixtiequ,\t bil-kemm\t kemm\t kienu\t jixtiequ\t dak\t li\t ja\u0127tie\u0121\t g\u0127all-\u0127ajja;\t u\t sa\t jixtiequ\t li\t kieku\t jistg\u0127u\t jg\u0127addu\t ming\u0127ajr\t xi\t \u0127wejje\u0121\t ta'\t din\t l-art,\t imma\t g\u0127onja\t u\t g\u0127onja\t wisq\t fil-\u00adgrazja u fil-virtu,.", "Minn barra kienu neqsin minn kollox, imma minn \u0121ewwa kienu msoqqijin u\t mxebbg\u0127in\t bil-grazzja\t u\t bil-\u0127lewwiet\t t'Alla.", "Mad-dinja kienu b\u0127allikieku barranin; imma m'Alla kienu b\u0127ala \u0121irien, b\u0127ala \u0127bieb tal-qalb.", "Im\u017cebil\u0127in minn kul\u0127add, lilhom infushom kienu jarawhom b\u0127allikieku xejn, imma f'g\u0127ajnejn Alla kienu bil-wisq eg\u0127\u017cie\u017c u ma\u0127bubin.", "\u0126ajja kollha kemm hi\t umilta\t vera\t u\t obbidjenza\t l-aktar\t kbira,\t kienu\t f'kollox\t i\u0121ibu\t ru\u0127hom\t bl-im\u0127abba\t u\t l-pa\u010benzja,\t u\t g\u0127alhekk\t kienu\t kuljum\t ig\u0127addu\t 'l\t quddiem\t fit-tjieba, mog\u0127nija minn Alla bi \u0127niniet kbar.", "Xejn mela ma hi \u0127aga kbira jekk \u0127ajjithom \u0121iet\t im\u0127ollija\t b'e\u017cempju\t lir-reli\u0121ju\u017ci\t u\t dan\t l-e\u017cempju\t g\u0127andu\t aktar\t i\u0127e\u0121\u0121i\u0121na\t li\t nitjiebu,\t milli\t kieku\t l-\u00ade\u017cempju\t tal-berdin\t i\u0127ajjarna\t nitg\u0127a\u017c\u017cnu.", "Kbira kienet il-\u0127rara tar-reli\u0121ju\u017ci kollha, g\u0127all-ewwel li bdiet ir-regola tag\u0127hom.X'devozjoni waqt it-talb tag\u0127hom B'liema \u0127rara kienu jfittxu li jg\u0127addu wie\u0127ed lill-ie\u0127or fit-tjieba!", "X'\u0121abra u xi kwiet \u0121ewwa l-kunvent!", "B'liema rispett u obbidjenza kienu josservaw ir-regola: il-ftit li nsibu miktub\t fuqhom, jixhdilna kemm tabilhaqq kienu qaddisin u perfetti, ladarba \u0127admu bil-\u0127ila tag\u0127hom\t kollha\t biex\t jirb\u0127u\t d-dinja.\t U\t llum\t jarawha\t kbira\t min\t ma\t jiksirx\t ir-regola\t jew\t jarfa'\t bil-pa\u010benzja\t x-\u00adxog\u0127ol\t li\t da\u0127al\t g\u0127alih.", "Wara dan kollu, m'hux g\u0127ajb g\u0127alina tant berdin u bla kont, li nsejna hekk malajr il-\u0127rara ta' l-\u00adewwel \u017cmien?", "\u0120ejna fi stat, li min\u0127abba fit-toqol tal-passjonijiet u l-bruda ta' qalbna nistmerru l-\u00ad\u0127ajja.", "\u0126ija,\t nixtieqlek\t b'qalbi\t kollha\t li\t ma\t tibridx\t fik\t il-\u0127rara\t tal-virtu,\t wara\t li\t kellek\t bosta\t e\u017cempji\t ta'\t niex\t qaddisin.", "XIX Kif g\u0127andu jqassam \u0127ajtu r-reli\u0121ju\u017c.", "Il-\u0127ajja ta' reli\u0121ju\u017c tajjeb g\u0127andha tiddi bir-virtu kollha, biex minn \u0121ewwa tkun taqbelma' ma dak li jidher minn barra.", "Anzi jekk irridu nit\u0127addtu sewwa, aktar g\u0127andha tkun imqaddsa minn \u0121ewwa, milli tidher minn\t barra;\t g\u0127aliex\t Alla\t hu\t dak\t li\t ji\u017cinna:\t u\t lil\t Alla\t g\u0127andna\t nag\u0127tuh\t qima\t wisq\t kbira kulfejn inkunu; u g\u0127andna n\u0121ibu ru\u0127na quddiemu sew b\u0127al An\u0121li.", "Hemm b\u017conn mela li\t kuljum\t in\u0121eddu\t l-proponimenti\t tag\u0127na,\t dak\t li\t Lilu\t weg\u0127dna\t fil-professjoni,\t u\t li\t aktar\t ninxeg\u0127lu\t bi\t \u0127rara\t kbira\t li\t nservu\u0127,\t b\u0127alikieku\t llum\t g\u0127adna\t ikkonvertejna\t lejh,\t u\t ng\u0127idulu:\t ``Ghinni,\t Sinjur,\t f'dal-\u00adproponiment\t tajjeb\t tieg\u0127i;\t g\u0127inni,\t \u0127alli\t nista'\t nservik;\t tini\t grazzja\t li\t llum\t nibda\t ng\u0127ix\t tajjeb,\t g\u0127ax\t dak\t li\t g\u0127amilt\t s'issa\t g\u0127adu\t m'hu\t xejn''.", "Ng\u0127addu 'l quddiem fit-tjieba, daqs kemm il-proponiment tag\u0127na jkun sod; u min irid tabil\u0127aqq ig\u0127addi 'l quddiem ja\u0127tie\u0121lu joqg\u0127od dejjem b'g\u0127ajnej\u0127 miftu\u0127a.", "Infatti, jekk avolja min g\u0127amel proponimenti qawwija, bosta drabi jaqa', x'isir\t minnu\t dak\t li\t jag\u0127mel\t proponiment\t bierda\t u\t darba f'tant?", "Bosta mbag\u0127ad huma l-\u0127wejje\u0121 li j\u0121ag\u0127luna nitbieg\u0127du mill-proponimenti tajba\t tag\u0127na,\t u\t jekk\t biss\t in\u0127allu\t wa\u0127da\t mill-opri\t tajba\t tag\u0127na,\t \t \u0127a\u0121a\t kbira\t biex\t fina\t ma\t ti\u0121rix\t xi\t \u0127sara.\t Imma l-proponimenti tar-rwie\u0127 tajba aktar huma marbutin mal-\u0127niena t'Alla, milli ma' xi g\u0127erf\t tag\u0127hom b\u0127ala bnedmin; billi t-tama tag\u0127hom hija dejjem fih, ikun li jkun ix-xog\u0127ol li jaqbdu\t f'idejhom. ``1I-bniedem ja\u0127seb \u0127a\u0121a, u Alla o\u0127ra:'' u mnejn g\u0127andu jg\u0127addi l-bniedem, m'hux\t f'idej\u0127.", "Jekk xi darba n\u0127allu wa\u0127da mill-opri tajba tag\u0127na ta' kuljum, g\u0127al xi devozjoni, jew biex nag\u0127mlu \u0121id lil \u0127utna, ma tkunx \u0127a\u0121a tqila li npattu minn wara.", "Imma jekk in\u0127alluha g\u0127al xejn b'xejn g\u0127ax ma jkollniex qalb, jew g\u0127ax nittraskuraw; hawn tid\u0127ol il-\u0127tija u 'l quddiem\t in\u0127ossuha\t l-\u0127sara.\t Avolja\t noqog\u0127du\t fuq\t tag\u0127na\t kemm\t nistg\u0127u,\t f'bosta\t \u0127wejje\u0121\t ni\u017colqu\t xi\t \u017celqa.\t Dejjem mela g\u0127andna nag\u0127mlu xi proponimenti tajba, l-aktar kontra dawk il-\u0127wejje\u0121 li l-i\u017cjed\t ifixkluna.\t G\u0127andna\t wkoll\t nistudjaw\t u\t nra\u017c\u017cnu\t tajjeb\t lilna\t nfusna\t minn\t barra\t u\t minn\t \u0121ewwa,\t jekk\t irridu\t ni\u0121u\t 'l\t quddiem\t fit-tjieba.", "Jekk ma tistax tin\u0121abar \u0121ewwa fik innifsek kull \u0127in, id\u0127ol da\u0127la g\u0127all-anqas darbakuljum, filg\u0127odu jew filg\u0127axija.", "Filg\u0127odu ag\u0127mel xi proponimenti tajba u filg\u0127axija ara x'g\u0127adda minn g\u0127alik mal-\u0121urnata f'dak li hu kliem, eg\u0127mil u \u0127sibijiet, g\u0127ax forsi f'dawn it-tliet \u0127wejje\u0121 tkun\t offendejt bosta drabi 'l Alla u lill-proxxmu.", "Arma ru\u0127ek b\u0127ala gwerrier kontra l \u0127a\u017cen tad-\u00addemonju;\t \t u\t l-ewwelnett\t tag\u0127milx\t g\u0127al\t \u017caqqek\t biex\t tista'\t aktar\t bla\t tbatija\t tra\u017c\u017can\t u\t traqqad\t il-\u00ad\u0121ibdiet\t \t \u0127\u017ciena\t tal-\u0121isem.\t U\t \u0127a\u0121'ohra\t wkoll:\t qatt\t la\t toqg\u0127od\t bla\t ma\t tag\u0127mel\t xejn,\t imma\t idha\t f'xi\t \u0127a\u0121a;\t aqra,\t ikteb,\t ag\u0127mel\t orazzjoni,\t immedita\t jew\t ag\u0127mel\t xi\t \u0121id\t g\u0127all-proxxmu.\t Dak\t li\t hu\t mbag\u0127ad\t tg\u0127akkis\t tal-\u0121isem,\t wie\u0127ed\t g\u0127andu\t jimxi\t bil-g\u0127aqal;\t u\t anqas\t g\u0127andu\t kul\u0127add\t jid\u0127ol\t g\u0127ali\u0127\t xorta\t wa\u0127da.", "Dawk l-opri tajba li ma g\u0127andhomx isiru flimkien ma g\u0127andniex g\u0127ax nag\u0127mluhom fejn nidhru; dawk li huma devozzjonijiet ta' kull wie\u0127ed, isiru a\u0127jar \u0121ewwa \u010b-\u010bella bil-mag\u0127luq.", "I\u017cda ma g\u0127andikx titg\u0127a\u017c\u017cen f'li g\u0127andu jsir\t minn\t kul\u0127add\t u\t bie\u017cel\t g\u0127ad-devozzjoni\t li\t huma\t g\u0127al\t qalbek;\t jekk jibqag\u0127lek xi ftit tal-\u0127in, wara li tkun g\u0127amilt dak li int marbut g\u0127ali\u0127, in\u0121abar wa\u0127dek, u\t ikkuntenta\t d-devozzjoni\t tieg\u0127ek\t kif\t tixtieq\t qalbek.", "Opra wa\u0127da ma tistax tg\u0127odd g\u0127al kul\u0127add; wie\u0127ed tiswa g\u0127ali\u0127 aktar din u l-ie\u0127or dik; u skond il-\u00ad\u0121urnata li tkun, opra tajba forsi tkun tixraq aktar minn o\u0127ra: wa\u0127da aktar issir sewwa nhar\t ta'\t festa,\t u\t o\u0127ra\t fost\t ix-xog\u0127ol.\t Xi\t opri\t na\u0127tie\u0121uhom\t waqt\t li\t nkunu\t tentati,\t u\t o\u0127rajn\t meta\t jkollna\t l-pa\u010bi\t tal-qalb.", "Xi \u0127wejje\u0121 g\u0127andna n\u0121ibuhom quddiem g\u0127ajnejna meta nkunu f'xi dwejjaq, u o\u0127rajn\t meta\t jkollna\t l-hena\t t'Alla\t fuqna.", "Fil-festi kbar g\u0127andna n\u0121eddu l-opri tajba, u nitolbu bi \u0127rara qawwija l-g\u0127ajnuna tal-\u00adQaddisin.", "Minn festa sa o\u0127ra mbag\u0127ad g\u0127andna n\u0127ejju ru\u0127na bi proponimenti tajba, sewsew b\u0127allikieku sejrin inpartu minn did-dinja, biex imorru ngawdu l-festa eterna.", "G\u0127aldaqstant fi\u017c-\u00ad\u017cmenijiet\t eg\u0127\u017cie\u017c,\t g\u0127andna\t n\u0127ejju\t ru\u0127na\t aktar\t bil-qalb,\t inqisu\t li\t d-devozzjoni\t tag\u0127na\t tkun\t akbar\t u\t li\t nosservaw\t ir-regola\t aktar\t \t bir-reqqa,\t b\u0127allikieku\t wasalna\t biex\t nir\u010bievu\t minn\t g\u0127and\t Alla\t l-\u0127las\t tax-\u00adxog\u0127ol\t tag\u0127na.", "Jekk imbag\u0127ad lil Alla jog\u0127\u0121bu jag\u0127tina g\u0127omor aktar, imissna ng\u0127idu li mela makonniex im\u0127ejjin sewwa, u li g\u0127ad ma tis\u0127oqqilniex dik il-glorja li g\u0127ad tiddi fina fi\u017c-\u017cmien miktub mn'Alla, u n\u0127abirku li nlestu\t a\u0127jar\t g\u0127al\t dis-safra.\t Hemm\t miktub\t fl-Evan\u0121elju\t ta'\t S.\t Luqa.\t ``Mbierek\t dak\t ix-xrik,\t li\t meta\t ji\u0121i\t s-sid,\t isibu\t jg\u0127asses.\t U\t jien\t nag\u0127tikom\t kelma,\t li\t dan\t jer\u0127ilu\t f'idej\u0127\t il-\u0121id\t tieg\u0127u\t kollu.''", "KAP XX G\u0127andna n\u0127obbu l-\u0121abra u s-skiet.", "Sib xi \u0127in li fih tista' toqg\u0127od wa\u0127dek, mi\u0121bur fik innifsek, u a\u0127seb spiss fuq il-\u0121id li Alla jag\u0127millek.", "La tkunx kurju\u017c fuq \u0127wejje\u0121 ta' xejn.", "U aqra \u0127wejje\u0121 li aktar jistg\u0127u inisslulek\t indiema,\t jew\t inkella\t li\t jimlewlek\t mo\u0127\u0127ok.\t Jekk\t ta\u0127rab\t il-kliem\t ta'\t bla\t b\u017conn,\t u\t l-\u0121iri\t 'l\t hawn\t u\t 'l\t hemm,\t jekk\t ma\t toqg\u0127odx\t isseksek\t u\t tistaqsi\t x'\u0121ara\t u\t x'ighidu\t n-nies;\t issib,\t tib\u017cax,\t \u017cmien\t bi\u017c\u017cejjed,\t biex\t tag\u0127mel\t meditazzjoni.\t G\u0127ax\t l-aktar\t Qaddisin\t kbar\t kienu\t jag\u0127mluha\t man-nies\t mill-anqas\t li\t jistg\u0127u:\t il-hena\t tag\u0127hom\t filli\t jservu\t 'l\t Alla\t fis-skiet.", "Qal wie\u0127ed g\u0127aref: ``Kemm-il darba noqog\u0127du npa\u010bp\u010bu bla b\u017conn.", "G\u0127ax aktar ja\u0127bat ma titkellem xejn, jew li titkellem u ma to\u0127ro\u0121lokx xi kelma \u017cejda: aktar jista' jkun li toqg\u0127od mi\u0121bur id-dar jew li\t ti\u0121\u0121erra\t mat-toroq,\t u\t tag\u0127mel\t g\u0127assa\t tajba\t fuqek\t innifsek.\t Mela\t min\t fi\t \u0127siebu\t jg\u0127ix \u0127ajja tar-ru\u0127, \u0127ajja tal-qalb, ja\u0127tie\u0121lu jwarrab minn \u0127dejn in-nies u jin\u0121abar ma' \u0120esu\t Kristu.\t \t Trid,\t meta\t to\u0127ro\u0121\t barra,\t ma\t tidnibx?\t Idra\t \u0127obb\t oqg\u0127od\t id-dar,\t --\t Trid,\t meta\t titkellem,\t ma\t ti\u017cbaljax?\t \t Idra\t \u017comm\t ilsienek.\t \u2013\t Trid\t tkun\t kap\t tajjeb?\t Kun\t af\t oqg\u0127od\t g\u0127al\t \u0127addiehor.\t \u2013\t Trid\t tkun\t taf\t tikkmanda\t sewwa?\t Tg\u0127allem\t obdi\t sewwa.", "Sakemm fit-tgawdija tag\u0127na ma jid\u0127ol ebda dnub, hemm b\u017conn li jkollna xhieda tal-kuxjenza safja.", "Infatti l-qaddisin kienu dejjem qalbhom qawwija, g\u0127ax kellhom il-bi\u017ca' t'Alla.", "Frattant b'dana kollu kienu dejjem umli u attenti mag\u0127hom infushom , ghalkemm fihom kienu jiddu l-aqwa\t virtujiet,\t u\t l-grazzja\t t'Alla\t kienet\t mag\u0127hom\t infushom,\t qalbhom\t qawwija\t bis-suppervja\t tag\u0127hom:\t fl-\u00ada\u0127\u0127ar\t din\t tqarraq\t bihom\t u\t jsibu\t ru\u0127hom\t fix-xejn.\t Int\t mela,\t \u0127ija,\t qatt\t ma\t g\u0127andek\t tg\u0127id:\t ``Jiena!\t Ma\t naqax!''\t avolja\t jidhirlek\t li\t int\t reli\u0121hu\u017c\t tajjeb\t u\t t\u0127obb\t il-\u0121abra.", "Bosta drabi dawk li huma mi\u017cmumin bl-a\u0127jar bnedmin sabu ru\u0127hom imdenlin f'xag\u0127ra, min\u0127abba filli kienu jittamaw wisq fihom infushom.", "G\u0127al x'u\u0127ud mela huwa wisq a\u0127jar li t-tentazzjonijiet ma j\u0127alluhomx g\u0127al kollox, imma li kultant juruhom; u hekk dejjem ig\u0127assu\t fuqhom\t infushom\t li\t ma\t jintef\u0127ux\t bihom\t infushomn,\t u\t ma\t jfittux\t is-sabar\t tag\u0127hom\t fi\t \u0127wejje\u0121\t ta'\t din\t l-art.\t Oh\t kemm\t i\u017comm\t il-kuxjenza\t tieg\u0127u\t nadifa\t min\t ma\t jfittix\t qatt\t il-hena\t tad-dinja;\t min\t mad-dinja\t qatt ma jkollu x'jaqsam!", "Kemm ig\u0127ix kwiet u kuntent min ike\u010b\u010bi minn mo\u0127\u0127u l-\u0127sibijiet kollha\t battala,\t min\t ja\u0127seb\t biss\t fil-\u0127wejje\u0121\t t'Alla\t u\t tar-ru\u0127,\t min\t iqieg\u0127ed\t it-tama\t kollha\t tieg\u0127u\t f'Alla\t biss.", "Il-pa\u010bi tas-smewwiet ma tin\u017cilx \u0127lief f'dik il-qalb li dejjem titnikket bl-indiema.", "Jekk trid imbag\u0127ad li qalbek t\u0127oss l-indiema, id\u0127ol \u0121ewwa kamartek, u warrab minnek il-\u0121ibdiet kollha ta' din l-art, b\u0127alma tg\u0127id l-iskrittura. `A\u0127sbuha\t bejnkom\t u\t bejn\t ru\u0127kom\t fuq\t is-sodda\t tag\u0127kom.'\t Dak\t li\t ssibux barra ssibuh \u0121ewwa \u010b-\u010bella.", "U \u010b-\u010bella, aktar ma toqg\u0127od fiha, aktar issibha g\u0127al qalbek:\t imma jekk t\u0127alliha wa\u0127idha, tibda biex tixba' minnha.", "Jekk fil-bidu tal-konversjoni tieg\u0127ek\t g\u0127ammart\t \u0121ewwa\t fiha,\t dejjem\t bejn\t dawk\t l-erba'\t \u0127itan,\t int\t ma\t ssir\t t\u0127obb\t xejn\t i\u017cjed\t minnha\t u\t fiha\t ssib\t il-hena\t tieg\u0127ek.", "Fis-skiet u l-\u0121abra wisq \u0121id tag\u0127mel lir-ru\u0127, titg\u0127allem il-g\u0127erf mistur ta' l-Iskrittuta, u xxerred wied tad-dmug\u0127, li bil-lejl ja\u0127silha u jnaddafha; u hekk aktar ma tkun bog\u0127od mill-\u0127sejjes tad-dinja, tista' aktar tindehes u\t tin\u0127abb\t mal-Kreatur\t tag\u0127ha.\t Mela\t min\t jing\u0127\u017cel\t minn\t niesu\t u\t \u0127biebu,\t Alla\t bl-\u00adan\u0121li\t ji\u0121i\t jg\u0127ammar\t mieg\u0127u.", "A\u0127jar toqg\u0127od mag\u0127luq ta\u0127seb g\u0127al ru\u0127ek, jew inkella tinsa lilek innifsek u tag\u0127mel il-mirakli.", "Jag\u0127mel wisq tajjeb dak ir-reli\u0121ju\u017c li jo\u0127ro\u0121 mill-anqas, li ma j\u0127allix min jarah; li anqas tant ifittex li jara\t n-nies.", "\u0126wejje\u0121 li ma jistg\u0127ux ikunu tieg\u0127ek g\u0127ala t\u0127ares lejhom?", "Id-dinja u x-xewqat tag\u0127ha fix-xejn jispi\u010b\u010baw.", "Ix-xewqat tal-\u0121isem ma jservux \u0127lief biex i\u0121ag\u0127luna ni\u0121\u0121errew 'l hawn u 'l hemm: imma mbag\u0127ad x'jibqg\u0127alna \u0127lief tin\u0121i\u017c\t fir-ru\u0127,\t \u0127lief\t tixrid\t f'qalbna?\t Bosta\t drabi\t no\u0127orgu,\t qalbna\t se\t ttir\t bil-fer\u0127,\t u\t nid\u0127lu\t qalbna\t sewda;\t u\t jekk\t ing\u0127addu\t lejla\t fit-tgawdija,\t l-g\u0127ada\t fil-g\u0127odu\t nisb\u0127ulek\t bi\t swied\t il-qalb.\t It-tpaxxija\t mela\t tal-\u0121isem\t toqrob\t lejna\t mlellxa\t u\t kollha\t \u0127lewwa;\t imma\t tispi\u010b\u010ba\t biex\t tigdem\t u\t toqtolna.\t Issa\t kulma\t tara\t bnadi\t o\u0127ra,\t li\t minnhom\t huma\t mag\u0127mulin\t il-\u0127wejje\u0121\t kollha\t tad-\u00addinja.", "Liema \u0127a\u0121a hi, mis-sema 'l isfel, li ma tintemmx?", "Forsi jidhirlek li g\u0127andek ixxabba 'lru\u0127ek, issibilha l-hena tag\u0127ha; imma jfallilek.", "Ag\u0127mel kont li tara kulma fiha d-dinja; xi tkun rajt, \u0127lief frug\u0127a?", "Arfa',\t arfa',\t mela,\t g\u0127ajnejk\t lejn\t Alla\t fis-smewwiet,\t u\t itolbu\t ma\u0127fra\t ta'\t dnubietek,\t tal-\u0127tijiet\t tieg\u0127ek.\t Il-\u0127wejje\u0121\t fierg\u0127a\t Hallihom\t g\u0127all-boloh:\t int\t biss\t ifta\u0127\t g\u0127ajnejk\t g\u0127al\t dak\t li\t jikkmandak\t Alla.\t Ag\u0127laq\t biebek\t u\t sejja\u0127\t lil\t Kristu\t ma\u0127bub\t tieg\u0127ek\t biex\t ji\u0121i\t \u0127dejk:\t g\u0127ammar\t mieg\u0127u\t \u0121ewwa\t \u010b-\t \u010bella\t g\u0127ax\t \u017cgur\t li\t band'o\u0127ra\t ma\t ssibx\t pa\u010bi\t hekk\t \u0127elwa.\t Li\t ma\t kont\t qatt\t \u0127ri\u0121t\t minn\t hemm\t \u0121ew\t biex\t tisma'\t l-\u0127afna g\u0127ajdut tad-dinja kieku tinsab fl-aktar pa\u010bi kbira; imma la darba kont tie\u0127u gost tisma'\t \u0127wejje\u0121\t \u0121odda,\t x'g\u0127a\u0121eb\t li\t qalbek\t \u0127assejtha\t m\u0127abbta?", "KAP XXI Fuq li g\u0127andna n\u0127ossu qalbna niedma.", "Jekk trid tg\u0127addi 'l quddiem fit-triq tat-tjieba, \u017comm dejjem ru\u0127ek fil-bi\u017ca' t'Alla, la tafdax \u017c\u017cejjed fik innifsek, g\u0127ix mar-regola, u la tintelaqx g\u0127all-g\u0127ors b\u0127all-boloh.", "Nissel qalbek l-indiema; u tib\u017cax tkun devot.", "L-indiema hija\t l-muftie\u0127\t ta'\t bosta\t \u0121id,\t illi\t l-bruda\t ttellifhulna.", "Ja\u0127asra g\u0127alina!", "A\u0127na ftit li xejn in\u0127abbtu rasna fuq in-nuqqas tag\u0127na bla xejn man\u0127abirku g\u0127as-salvazzjoni ta' ru\u0127na, fil-waqt li jmissna nibku u mhux nid\u0127ku.", "Bosta drabi meta jmissna nibku, naqbdu nid\u0127ku b\u0127all-boloh!", "Ma ting\u0127atax vera liberta' u veru fer\u0127 \u0127lief fil-bi\u017ca t'Alla msie\u0127eb ma' kuxjenza tajba.", "U g\u0127alhekk, imbierek min ike\u010b\u010bi l-\u0127sibijiet kollha fierg\u0127a, li jfixklu, u jin\u0121abar \u0121ewwa fih innifsu bl-indiema!", "Imbierek min jix\u0127et wara spallejh dak kollu li jista' jtaqqallu jew itebbag\u0127lu l-kuxjenza tieg\u0127u Ikkumbatti dejjem ta' veru suldat; drawwa \u0127a\u017cina bi drawwa tajba tinqered.", "U jekk g\u0127andek \u0127ila ta\u0127rab id-dinja u n-nies\t tag\u0127ha,\t tib\u017cax;\t huma\t j\u0127alluk\t ukoll\t tag\u0127mel\t li\t g\u0127andek\t tag\u0127mel.", "La tinda\u0127alx fi \u0127wejje\u0121 ta' l-o\u0127rajn, u timliex rasek bl-affarijiet tal-kbarat.", "L-ewwel ma g\u0127andu jimpurtak minnek innifsek; u qabel ma twissi lill-\u0127bieb tieg\u0127ek wissi lilek innifsek.", "Xejn te\u0127odha bi kbira, jekk tara li\t ma\t intix\t mi\u0121jub\t min-nies\t fuq\t l-idejn;\t g\u0127andek\t tag\u0127li\t li\t ma\t g\u0127andekx\t dik\t il-\u0121abra\t u\t dak\t il-g\u0127aqal\t li\t jixraq\t lil\t min\t hu\t serv\t t'Alla,\t lil\t min\t hu\t reli\u0121ju\u017c.", "Bosta drabi ja\u0127tilna a\u0127jar, li jkollniex x'ifarra\u0121na \u017cejjed.", "L-iktar fil-\u0127wejje\u0121 ta' din id-dinja.", "Imma mbag\u0127ad hi \u0127tija tag\u0127na., jekk qalbna ma ti\u0121i qatt imsoqqija bil-\u0127lewwiet tas-sema, jew darba fit-\u00adtant; u dana \u0121ej milli\t ma\t nfittxux\t l-indiema,\t u\t milli\t ma\t g\u0127andniex\t \u0127ila\t nag\u0127alquha\t g\u0127al\t kollox\t g\u0127all-\u00adhena\t ta'\t hawn\t isfel.", "Dejjem g\u0127id: `Ma \u0127aqqnix li Alla j\u017curni bil-hena tieg\u0127u, imma b'xi salib.'", "Min huwatabil\u0127aqq niedem, kulma hawn fid-dinja ji\u0121ih morr u jdejqu.", "U min huwa tajjeb, isib dejjem fuqhiex jibki u jisg\u0127obbih sewwa,\t ja\u0127seb\t fuqu\t nnifsu,\t u\t sewwa\t fuq\t il-proxxmu\t tieg\u0127u,\t isib\t li\t \u0127add\t ma\t hu\t ming\u0127ajr\t slaleb\t fid-dinja;\t anzi\t aktar\t ma\t ja\u0127seb\t tajjeb\t fuqu\t nnifsu,\t aktar\t isib\t fuqhiex\t jitnikket.\t Ghandna\t biex\t qalbna tu\u0121ag\u0127na u titnikket, jekk in\u0121ibu quddiem g\u0127ajnejna dnubietna u l-vizzji tag\u0127na.", "Fihom\t ninsabu\t mix\u0127utin\t u\t mg\u0127arg\u0127rin\t tant\t ikreh,\t li\t wisq\t darba\t fit-tant\t i\u0127alluna\t niftakru\t fil-\u0127wejje\u0121\t tas-\u00adSema.", "Jekk aktar ta\u0127seb fil-mewt milli ta\u0127seb li tg\u0127ix \u0127ajja twila, int \u017cgur aktar tikkonverti bil-\u0127rara.", "I\u017cjed; jekk timmedita fuq it-tbatijiet ta' l-infern jew tal-purgatorju, int ma ssir titme\u017cme\u017c mill-ebda tbatija, mill-ebda w\u0121ig\u0127, u\t ma\t tkun\t tib\u017ca'\t minn\t ebda\t qilla.\t Imma\t billi\t dawn\t il-\u0127sibijiet\t ig\u0127addu\t \u0127afif\t \u0121o\t mo\u0127\u0127na,\t u\t billi\t aktar\t in\u0127obbu\t nitpaxxew,\t nibqg\u0127u\t dejjem\t berdin\t u\t g\u0127a\u017c\u017cenin.", "Bosta drabi taf mnejn hu \u0121ej li qalbna tkun bierda g\u0127all-indiema? \u2013 Min-nuqqas tad-\u00addevozzjoni.", "Itlob 'l Alla bl-umilta kollha, li jmisslek hu lil qalbek, \u0127alli fiha titnissel l-indiema; u g\u0127id mal-profeta (David) ``Mulejja,\t itmag\u0127ni\t l-\u0127ob\u017c\t tal-biki,\t u\t isqini\t d-dmug\u0127,\t kollox\t bil-\u0127afna.''", "XXII Fuq li g\u0127andna nifhmuha tajjeb li m'a\u0127na xejn.", "Tmur fejn tmur, u kull fejn iddawwar wi\u010b\u010bek, ma ssibx fih \u0127lief g\u0127aw\u0121, barra milli jekk iddur lejn Alla.", "G\u0127ala te\u0127odha bi kbira meta \u0127a\u0121a ma ti\u0121ikx kif tixtieq qalbek?", "Huwa, min jisfag\u0127lu\t kollox\t kif\t irid hu?", "U la jien, u la int, u ebda bniedem tad-dinja.", "U \u0127a\u0121a o\u0127ra: f'din id-dinja \u0127add ma hu\t ming\u0127ajr\t xi\t salib,\t ming\u0127ajr\t xi\t dwejjaq,\t imqar\t hu\t Sultan\t jew\t Papa.\t Taf\t min\t hu\t l-a\u0127jar\t bniedem\t u\t l-\u00adaktar\t ixxurtjat?\t Min\t ibati\t xi\t \u0127a\u0121a\t g\u0127all-im\u0127abba\t t'Alla.", "Issib x'u\u0127ud, boloh u rashom fierg\u0127aig\u0127idulek: `Dak \u0127ej!", "Dak ig\u0127addiha tajjeb!", "Dakg\u0127ani, ras kbira, bis-setg\u0127a f'idej\u0127, fuq kul\u0127add, x'jonqsu?'", "Imma intu \u0127u f'idejk il-mi\u017cien tas-Sema, u ssib li dal-\u0121id kollu tad-dinja ma hu\t xejn;\t anzi\t ssib\t li\t kollu\t telfien\t u\t tfixkil;\t g\u0127ax\t min\t g\u0127andu\t dan\t il-\u0121id,\t x'aktarx\t li\t b'qalbu\t ttaqtaq\t li\t jitilfu.\t Imbag\u0127ad\t il-bniedem\t mhux\t billi\t jkollu\t bosta\t \u0121id\t ikun\t kuntent:\t it-\u00adtriq\t tan-nofs\t hi\t bi\u017c\u017cejjed\t u\t ma\t hemmx\t isba\u0127\t minnha.\t Mill-bqija,\t meta\t tg\u0127id\t \u0127ajja\t tal-bniedem,\t tkun\t qed\t tg\u0127id\t wied\t id-dmug\u0127.", "Aktar ma l-bniedem irid ig\u0127addi 'l quddiem fit-tjieba, aktar din il-\u0127ajja ti\u0121ih tqila u morra, g\u0127ax aktar jifhimha u aktar jara bi\u010b-\u010bar ix-xejn tieg\u0127u u kemm huwa xejn il-bniedem u kemm hi \u017cg\u0127ira\t \u0127iltu.\t G\u0127ax,\t ing\u0127iduha,\t din\t li\t hu\t ja\u0127tie\u0121lu\t jiekol,\t jixrob,\t jishar,\t jorqod,\t jistrie\u0127,\t jit\u0127abat\t u\t j\u0127abrek\t g\u0127all-b\u017connijiet\t l-o\u0127ra\t tal-\u0121isem,\t m'hix\t mi\u017cerja\t kbira?\t U\t lil\t min\t hu\t devot,\t min\t irid\t ig\u0127ix\t ma\u0127lul\t u\t me\u0127lus\t mid-dnub,\t ma\t sservihx\t ta'\t tfixkil?", "Il-b\u017connijiet tal-\u0121isem mela wisq itaqqluh lill-bniedem tar-ru\u0127 f'din id-dinja.", "U g\u0127alhekkil-\u00adprofeta kien jitlob bil-qalb li kieku ji\u0121i me\u0127lus minnhom, u jg\u0127id: `Minn dan it-tfixkil e\u0127lisni, Mulejja!'", "Imma \u0127a\u017cin g\u0127alih min g\u0127adu ma g\u0127arafx\t il-mi\u017cerja\t tieg\u0127u;\t u\t gwaj\t akbar\t g\u0127al\t min\t i\u0127obb\t din\t il-\u0127ajja\t kollha\t mi\u017cerja\t u\t mard.\t Imbag\u0127ad\t x'u\u0127ud\t tant\t jag\u0127mew\t warajha,\t li\t kieku\t kienu\t jistg\u0127u\t jg\u0127ixu g\u0127al dejjem fuq din l-art, qatt ma kienu ja\u0127sbu fil-\u0127wejje\u0121 t'Alla: u frattant bit-ta\u0127bit\t tag\u0127hom\t kollu\t u\t bit-tisfiq\t ta'\t wi\u010b\u010bhom\t ma\t g\u0127andhomx\t aktar\t milli\t je\u0127tie\u0121u.", "Im\u0121ienen!", "Tant huma marbutin ikreh mal-\u0127wejje\u0121 ta' l-art, li ma jafux itieg\u0127mu\u0127a\u0121'o\u0127ra \u0127lief il-\u0121ibdiet tal-\u0121isem.", "Imma fl-a\u0127\u0127ar g\u0127ad jaraw tajjeb, imsejknin!", "Kemm tabil\u0127aqq kien xejn u inqas minn xejn dak li huma\t \u0127abbew.", "Il-qaddisin t'Alla u l-veri \u0127bieb ta' Kristu qatt ma fittxew dak li jog\u0127\u0121ob lill-\u0121isem, anqas dak li jlellex fid-dinja!", "Imma t-tama u l-\u0127sibijiet tag\u0127hom kienu dejjem kollha fil-\u0127wejje\u0121 eterni, ix-xewqat tag\u0127hom kienu biss\t lejn\t is-sema,\t g\u0127al\t dawk\t il-\u0127wejje\u0121\t li\t qatt\t ma\t jintemmu,\t li\t l-g\u0127ajn\t ma\t tarahomx;\t biex\t ma\t ji\u0121rix\t li\t l-im\u0127abba\t tal-\u0127wejje\u0121\t li\t naraw\t fid-dinja\t tkarkarhom\t 'l\t isfel.\t Hekk\t int\t ukoll\t mela,\t \u0127ija,\t qatt\t la\t tidha\t tg\u0127addi\t 'l\t quddiem\t fit-tjieba,\t issa\t li\t g\u0127andek\t i\u017c-\u017cmien.", "G\u0127ala t\u0127alli mil-lum g\u0127al g\u0127ada biex tag\u0127ti ru\u0127ek 'l Alla?", "Stenbeh, rodd salib g\u0127alwi\u010b\u010bek ibda darba g\u0127al dejjem u g\u0127id ``Issa l-waqt li na\u0127dem, li nikkumbatti, li nbiddel \u0127ajti.''", "Meta tinsab imdejjaq u\t msallab,\t dak\t ikun\t g\u0127alik\t il-waqt\t li\t taqla'\t l-merti\t quddiem\t Alla.", "Sa ma tista\u0127ja u tistrie\u0127, ja\u0127tie\u0121lek, qabel xejn, tg\u0127addi minn \u0121on-nar u l-ilma.", "Mela jekk ma tinkix lilek innifsek, ma tg\u0127akkisx ebda vizzju.", "Dment li ru\u0127na miksija b'dan il-\u0121isem debboli, mid-dnubiet ma ne\u0127ilsux\t u\t lanqas\t \u0127ajjitna\t ma\t tista'\t tg\u0127addi\t lixxa\t bla\t g\u0127ali.\t \u2013\t Nafuha:\t ilkoll\t kieku\t nixtiequ\t li\t ne\u0127ilsu\t minnha\t dil-mi\u017cerja\t tag\u0127na\t ta'\t bnedmin\t li\t a\u0127na;\t min\u0127abba\t fid-dnub,\t tlifna\t l-inno\u010benza,\t u\t tlifna mag\u0127ha l-vera tgawdija.", "Mela nitqannew billi ninsabu fih, nie\u0127du pa\u010benzja, nistennew il-\u00ad\u0127niena\t t'Alla:\t sa\t jispi\u010b\u010ba\t g\u0127alina\t l-\u0127a\u017cen\t ta'\t din\t id-dinja;\t sakemm\t mill-mewt\t ing\u0127addu\t g\u0127all-\u0127ajja.", "Kemm hi kbira d-debbulizza tal-bniedem!", "Kemm hu mi\u0121bud g\u0127all-vizzji!", "Illum tqerrdnubietek, u g\u0127ada tar\u0121a' taqa' filli tkun qerrejt.", "Issa twa\u0127\u0127al f'mo\u0127\u0127ok li ma g\u0127andekx tag\u0127mel dik il-Ha\u0121a, wara sieg\u0127a tag\u0127milha b\u0127allikieku mhux int kont g\u0127amilt proponiment.", "G\u0127andna mela g\u0127ax\t numiljaw\t rwie\u0127na:\t g\u0127andna\t g\u0127ax\t in\u017commu\t ru\u0127na\t bi\t \u010bkejknin:\t kollox\t jiksirna,\t u\t ma'\t kull\t ri\u0127\t induru.\t U\t i\u017cjed;\t \u0121id\t li\t nkunu\t g\u0127amilna\t f'ru\u0127na\t b'tant\t tbatija\t bil-g\u0127ajnuna\t t'Alla,\t nitilfu\t f'daqqa\t ta'\t g\u0127ajn,\t min\u0127abba\t fli\t nintelqu\t u\t nitg\u0127a\u017c\u017cnu.", "x'ikun minn fl-a\u0127\u0127ar tal-\u0127ajja, jekk nibdew minn issa nkunu berdin?", "Gwaj g\u0127alina jekkjid\u0127lilna f'mo\u0127\u0127a li ma g\u0127andniex g\u0127ax nib\u017cg\u0127u u nserr\u0127u mo\u0127\u0127na, b\u0127allikieku ma hemmx i\u017cjed tentazzjonijiet u ta\u0127bit g\u0127alina.", "Ja\u0127asra g\u0127alina!", "Forsi lanqas sinjal ta' qdusija ma tinsab fil-\u00adkonversjoni tag\u0127na!\t Forsi kien ikun a\u0127jar g\u0127alina ner\u0121g\u0127u nroddu salib g\u0127al wi\u010b\u010bna u nibdew\t inbiddlu\t \u0127ajjitna,\t b\u0127ala\t novizzi\t tajbin,\t biex\t hekk\t inqisu\t ng\u0127addu\t dejjem\t i\u017cjed\t 'il\t quddiem\t fit-tjieba\t ta'\t ru\u0127na.", "KAP XXIII Fuq li g\u0127andna na\u0127sbu fil-mewt", "Tinsiex ma ddumx, le, ma tasallek is-sieg\u0127a tieg\u0127ek.", "Ara mela x'ji\u0121ifieri bniedem; illum hawn, g\u0127ada ma hux; u kif ma jarawhx i\u017cjed,minnufih jintesa.", "Oh, x'g\u0127ama u x'ebusija fil-qalb tal-\u00adbniedem?", "Tara biss tal-lum, u\t f'li\t g\u0127ad\t ji\u0121ri\t ma\t ta\u0127seb\t xejn.\t Fl-eg\u0127mil\t u\t fil-\u0127sibijiet\t tieg\u0127ek\t g\u0127andek\t i\u0121\u0121ib\t ru\u0127ek\t b\u0127alikieku\t illum\t l-a\u0127\u0127ar\t ta'\t \u0127ajtek!", "Li l-kuxjenza tieg\u0127ek kienet tajba, ma kontx tib\u017ca' daqshekk mill-mewt.", "A\u0127jar g\u0127alik tib\u017ca' mid-\u00addnubiet, jew mill-mewt.", "Jekk m'intix lest g\u0127all-mewt illum, kif trid tkun lest g\u0127ada?", "G\u0127ada ma tafx x'ikun minnek u mbag\u0127ad\t fejn\t taf\t jekk\t g\u0127ada\t jkunx\t tieg\u0127ek?", "X'jiswielna li ng\u0127ixu \u0127ajja twila, jekk imbag\u0127ad \u0127ajjitna ftit inbiddluha?", "Mhux kull min ig\u0127ix \u0127ajja twila, le, ibiddel \u0127ajtu g\u0127all-a\u0127jar; anzi aktarx i\u017cid mal-qatta tad-dnubiet.", "Li konna nafu ng\u0127ixu tajjeb imqar \u0121urnata\t wa\u0127da\t biss\t f'din\t id-dinja!\t Bosta\t w\u0127ud\t \t ig\u0127oddu\t s-snin\t mindu\t biddlu\t \u0127ajjithom;\t imma min jaf jekk g\u0127amlux fihom frott tajjeb?\t Il-mewt tba\u017c\u017ca' tabil\u0127aqq; imma min jaf jekk\t ing\u0127ixu\t aktar,\t ikunx\t deni\t g\u0127al\t ru\u0127na?\t Imbierek\t mela\t min\t i\u017comm\t dejjem\t il-mewt\t quddiem\t g\u0127ajnejh,\t u\t j\u0127ejji\t dejjem\t ru\u0127u\t g\u0127all-mewt.\t Qatt\t rajt\t min\t imut?\t Ftakar\t li\t int\t ukoll\t g\u0127ad\t tg\u0127addih\t dak\t il-pass.", "Fil-g\u0127odu ag\u0127mel kont li ma twassalx sa fil-g\u0127axija; u fil-g\u0127axija xejn la timla rasek lissebba\u0127.", "Kun mela lest dejjem u g\u0127ix \u0127ajja tajba li l-mewt ma ti\u0121ix fuqek g\u0127al g\u0127arrieda, bla \u0127sieb ta'\t xejn.\t \u0126afna\t jmutu\t sobtu;\t ji\u0121ifieri\t meta\t `Bin\t il-bniedem\t ji\u0121i\t f'\u0127in\t li\t ma\t jkunux\t jobsru\t bih.'\t X'\u0127in\t tasal\t fuqek\t dik l-a\u0127\u0127ar sieg\u0127a tieg\u0127ek, \u0127ajtek l-img\u0127oddija tibda taraha wisq xort'o\u0127ra mil-lum, u jibda\t jisg\u0127obbik\t jekk\t tkun\t g\u0127ixt\t bla\t kont\t u\t g\u0127al\t rajk.", "Kemm ig\u0127addiha tajjeb u kemm hu tal-g\u0127aqal min iqis ig\u0127ix b\u0127alma kieku jixtieq lijinsab f'mewtu!", "Trid ikollok tama kbira li tmut tajjeb?", "La tqisha xejn id-dinja; nissel xewqa qawwija li tg\u0127addi 'l quddiem\t fil-virtu;\t kun\t attent\t g\u0127all-\u0127wejje\u0121\t tar-ru\u0127;\t g\u0127akkes\t lilek\t innifsek,\t oqg\u0127od\t g\u0127as-\u00adsuperjur\t tieg\u0127ek,\t i\u010b\u0127ad\t ix-xewqat\t ta'\t qalbek\t u\t arfa'\t s-salib\t g\u0127all-im\u0127abba\t ta'\t Kristu.\t \t Dment\t li\t inti\t b'sa\u0127\u0127tek,\t wisq\t \u0121id\t tista'\t tag\u0127mel\t g\u0127al\t ru\u0127ek;\t imma\t la\t timrad,\t ma\t nafx\t x'til\u0127aq\t tag\u0127mel.\t Ftit\t bil-\u00admard\t isiru\t a\u0127jar!\t b\u0127alma\t ftit\t issibhom\t isiru\t qaddisin\t fost\t dawk\t li\t jduru\t wisq\t min\t na\u0127a\t g\u0127all-o\u0127ra.", "Fi \u0127siebek u qrabatek xejn la titma, u g\u0127al dak li hu salvazzjoni ta' ru\u0127ek la t\u0127allix minn \u0121urnata g\u0127all-o\u0127ra; g\u0127ax in-nies tafx kemm jinsewk malajr!", "A\u0127jar ta\u0127seb g\u0127al rasek il-lum li g\u0127andek\t i\u017c-\u017cmien,\t u\t tibda\t ta\u0127seb\t g\u0127al\t quddiem\t mil-lum\t b'xi\t opra\t tajba,\t milli\t titma'\t fl-g\u0127ajnuna\t ta'\t l-o\u0127rajn.\t Jekk\t ma\t tax\u0127sibx\t il-lum\t g\u0127alik\t innifsek,\t min\t tridu\t ja\u0127seb\t fik\t 'il\t quddiem?\t Eh!\t kemm\t jiswa\t \u017c-\u017cmien li hu f'idejna.", "Dan hu \u017c-\u017cmien tas-salvazzjoni tag\u0127na, dan hu \u017c-\u017cmien wisq mog\u0127\u0121ob\t quddiem\t Alla.", "Stenba\u0127, mela, nisrani \u0127ija, u ara minn liema Gwaj u minn liema bi\u017ca' tista' te\u0127les ru\u0127ek, jekk inti tg\u0127ix dejjem b'g\u0127ajnejk miftu\u0127a, u tiftakar spiss fil-mewt.", "\u0126ajtek g\u0127andha tkun li waqt mewtek aktar\t ikollok\t g\u0127ax\t tibda\t tg\u0127ix\t ma'\t Kristu.\t Tg\u0127allem\t issa\t armi\t kollox\t wara\t spallejk,\t biex\t f'mewtek\t tista'\t ttir\t g\u0127all-\u0127dan\t ta'\t Kristu\t bla\t ebda\t tfixkil.\t G\u0127akkes\t issa\t lil\t \u0121ismek\t bil-penitenza,\t biex\t f'mewtek\t it-tama\t tieg\u0127ek\t ma\t tfallilekx.", "Kemm int tassew bla g\u0127aqal tmur b'mo\u0127\u0127ok li ser tg\u0127ix \u0127ajja twila waqt li m'intix \u017cgurta' \u0121urnata wa\u0127da!", "Kemm u kemm sabu ru\u0127hom imqarrqin hekk, u mietu bla \u0127sieb!", "Ma smajthiex darba u\t tnejn;\t Dak\t miet\t maqtul\t b'sejf;\t dak\t miet\t img\u0127arraq;\t dak\t waqa'\t mill-g\u0127oli\t u\t kisser\t rasu;\t dak\t miet\t waqt\t l-ikel;\t dak\t li\t kien\t \t jilg\u0127ab\t u\t baqa'\t hemm.\t \u2013\t Min\t imut\t ma\u0127ruq,\t min\t bl-armi,\t min\t bil-pesta,\t min\t maqtul\t mill-\u0127allelin.\t F'kelma\t wa\u0127da,\t kul\u0127add\t jispi\u010b\u010ba\t bil-mewt,\t u\t l-\u0127ajja\t tal-bniedem\t tg\u0127addi\t f'g\u0127am\u017ca\t b\u0127al\t dell.", "Min se jiftakar fik wara mewtek?", "Min jitlob g\u0127alik?", "A\u0127dem, a\u0127dem, mela \u0127ija, a\u0127demkemm tista', g\u0127ax ma tafx meta g\u0127andek tmut, u lanqas taf x'isir minnek wara mewtek.", "Issa li g\u0127andek i\u017c-\u00ad\u017cmien, rekken\t u\t i\u0121bor\t te\u017cori\t li\t ma\t jintemmux.\t La\t t\u0127abbatx\t mo\u0127\u0127ok\t \u0127lief\t g\u0127as-salvazzjoni\t tieg\u0127ek;\t u\t ma\t g\u0127andux\t jimpurtak\t \u0127lief\t mill-\u0127wejje\u0121\t t'Alla.\t Ag\u0127mel\t \u0127bieb\t tieg\u0127ek\t il-Qaddisin\t t'Alla,\t billi\t tkun\t devot\t tag\u0127hom,\t billi\t tqassam\t \u0127ajtek\t fuq\t \u0127ajjithom.", "Fid-dinja, kun b\u0127ala wie\u0127ed passi\u0121\u0121ier li jg\u0127addi l-erbat ijiem tieg\u0127u f'art barranija,ji\u0121ifieri la timliex rasek bil-\u0127wejje\u0121 ta' din l-art.", "\u017bomm lil qalbek safja u merfug\u0127a lejn Alla, g\u0127ax hawn ma hux qg\u0127adek ta'\t dejjem.\t Kuljum\t itlob,\t olfoq\t u\t xtieq\t il-\u0121enna,\t biex\t ru\u0127ek\t tkun\t tista'\t wara\t l-mewt\t tittajjar\t g\u0127al\t \u0127dan\t Alla.", "KAP XXIV Jum il-\u0127aqq g\u0127all-midinbin.", "F'kulma tag\u0127mel, ftakar f'mewtek.", "\u0120ib quddiem g\u0127ajnejk li g\u0127ad trid tidher quddiemIm\u0127allef tal-\u0127aqq, li g\u0127ali\u0127 xejn m'hu mo\u0127bi.", "Im\u0127allef, li ma ddawrux b'rigali, u lanqas, sku\u017ci, ma tg\u0127addi\u0127 bi tkewtil; imma jag\u0127mel il-\u0127aqq\t minnek\t bis-sewwa.\t O\t midneb,\t kemm\t int\t ta'\t min\t jibkik\t g\u0127all-\u0121enn\t tieg\u0127ek!\t X'fi\t \u0127siebek\t twie\u0121bu\t lil\t dak\t Alla,\t li\t jaf\t bid-dnubiet\t tieg\u0127ek,\t int\t li\t tib\u017ca'\t tarfa'\t g\u0127ajnejk\t lejn\t wi\u010b\u010b\t ta'\t bniedem\t imqarras?\t G\u0127aliex\t mela\t ma\t tibdiex\t ta\u0127seb\t minn\t issa\t g\u0127all-\u0121urnata\t tal-\u0121udizzju?\t Dak\t in-nhar\t ma\t ssibx\t min\t jaqbe\u017c\t g\u0127alik\t u\t jg\u0127attilek;\t imma\t kul\u0127add\t ikollu\t l-pi\u017c\t tieg\u0127u\t nnifsu\t x'jarfa'\t u jkun bi\u017c\u017cejjed g\u0127ali\u0127.", "Issa l-\u0127idma tieg\u0127ek tkunlek \u0121id; issa l-biki tieg\u0127ek jiswielek: issa l-ilfiq\t tieg\u0127ek\t mismug\u0127,\t u\t l-indiema\t ta'\t qalbek\t tista'\t tpatti\t g\u0127al\t dnubietek\t u\t ssaffilek\t ru\u0127ek.", "Min jie\u0127u pa\u010benzja, qisu jag\u0127mel il-purgatorju tieg\u0127u f'din id-dinja.", "Jekk inigg\u017cu\u0127 bilsienhom, aktar jag\u0127ti g\u0127all-\u0127a\u017cen ta' min offendie\u0127, jew g\u0127ax lilu iddisprezzaw\u0127; jitlob g\u0127al min iwe\u0121\u0121ag\u0127lu qalbu, u min qalbu ja\u0127firlu talli naqsu;\t b\u0127alxejn\t jitlob\t ma\u0127fra\t lil\t sie\u0127bu,\t aktar\t malajr\t milli\t jinkorla;\t spiss jinki lilu nnifsu billi jitg\u0127akkes f'li jixtieq il-\u0121isem.", "A\u0127jar nitnaddfu issa minn dnubietna u\t naqtg\u0127u\t d-drawwiet\t \u0127\u017ciena,\t milli\t n\u0127allu\t li\t nitnaddfu\t minnhom\t fid-dinja\t l-o\u0127ra.\t Imma\t a\u0127na\t nqarrqu\t bina\t nfusna\t g\u0127all-im\u0127abba\t \u017cejda\t tag\u0127na\t nfusna.", "G\u0127idli dak in-nar x'g\u0127andu x'ja\u0127raq \u0127lief dnubietek?", "Aktar ma tikkuntenta lilek inifsek u lil \u0121ismek, wisq aktar ikollok xi t\u0127allas g\u0127ali\u0127 'il quddiem, u wisq aktar \u0127atab g\u0127an-nar issaqqaf g\u0127alik.", "Dawn il-\u0127wejje\u0121 li\t fihom\t aktar\t jidneb\t il-bniedem\t aktar\t jikkastigat\t fihom.\t Il-berdin\t fil-\u0127wejje\u0121\t t'Alla\t ji\u0121u\t mni\u0121\u0121zin\t minn\t kullimkien\t bin\u0121ie\u0121e\u017c\t mikwija;\t dawk\t li\t jag\u0127mlu\t g\u0127al\t \u017caqqhom\t ibatu\t g\u0127atx\t u\t \u0121u\u0127\t klubi;\t id-di\u017conest\t u\t dawk\t li\t jfittxu\t l-pja\u010biri\t jkunu\t m\u0127arg\u0127rin\t qalb\t i\u017c-\u017cift\t jag\u0127li\t u\t l-kubrit\t jinten;\t il-\u00adg\u0127ajjurin\t jing\u0127u\t bl-u\u0127ig\u0127\t b\u0127al\t klieb\t irrabjati.", "Hemm, kull vizzju jkollu t-turment tieg\u0127u.", "L-imkabbrin jaraw kull \u017cebli\u0127, u x'x\u0127a\u0127 ibatu l-\u00adaktar g\u0127aks kbir.", "Sieg\u0127a wa\u0127da mit-tbatija ta' hemm tkun ti\u017cen aktar minn mitt sena ta' l-aktar penitenza kbira f'din id-dinja;\t l-indannati\t ma\t g\u0127andhom\t l-ebda\t mistrie\u0127,\t ebda\t fara\u0121,\t hawn\t g\u0127all-\u00adinqas\t it-tbatija\t taqta'\t kultant,\t u\t wie\u0127ed\t jinsa\t ftit\t id-dwejjaq\t tieg\u0127u\t jifta\u0127\t qalbu\t mal-\u0127bieb.", "\u0126abrek mela issa g\u0127al ru\u0127ek u indem minn dnubietek biex nhar il-\u0121udizzju tista' tg\u0127odd ru\u0127ek mat-\u00adtajbin.", "Dak in-nhar it-tajbin joqodg\u0127u b'wi\u010b\u010bhom minn quddiem dawk li \u0127aqruhom u \u017cebil\u0127uhom.", "Dan in-nhar, jag\u0127mel il-\u0127aqq min,\t fuq\t din\t l-art,\t qag\u0127ad\t g\u0127all-\u0127aqq\t li\t g\u0127amel\t minnu\t \u0127addie\u0127or.\t Dak\t in-nhar\t il-fqajjar\t u\t l-umli\t jersaq\t b'tama\t kbira,\t u\t l-kburi\t mba\u017c\u017ca'\t u\t mkexkex\t minn\t kollox.", "Hemm jidher bi\u010b-\u010bar kemm kien g\u0127aref fid-dinja min kien jg\u0127addi ta' ible\u0127 g\u0127all-im\u0127abba ta' Kristu.", "It-tbatija li wie\u0127ed ikun bata thennilu qalbu; imma l-ilsna \u0127\u017ciena jitbikkmu u je\u0127dlu.", "Ir-ru\u0127 tajba tithenna; u jaqsam\t qalbu\t min\t ma\t jkunx\t jifra\u0127\t billi\t tg\u0127akkes\t f'din\t il-\u0127ajja,\t milli\t kieku\t g\u0127addieha\t bit-tpaxxijiet.\t Il-libsa\t tal-fqajjar\t issir\t tiddi,\t u\t tal-g\u0127ani\t tikfes.\t Aktar\t jaqla'\t tif\u0127ir\t is-seta\u0127\t tal-fqir\t mill-\u00adpalazzi\t ndurati.\t Aktar\t tiswielu\t l-pa\u010benzja\t li\t qatt\t tilef,\t milli\t s-setg\u0127a\t ta'\t din\t id-dinja.", "Dak in-nhar tferr\u0127ek kuxjenza tajba u nadifa mill-g\u0127erf kollu ta' l-art.", "Aktar ikunjiswielek id-\u00addisprezz ta' l-g\u0127ana kollu.", "Aktar tfarra\u0121 qalbek x'\u0127in tiftakar li tlabt bid-devozzjoni, milli tg\u0127axxaqt b'ikel tajjeb.", "Aktar tifra\u0127 jekk tkun\t \u017cammejt\t ilsienek,\t milli\t jekk\t tkun\t tkellimt\t \u017cejjed.\t L-opri\t tajba\t jkunu\t jiswew\t aktar\t mill-kliem\t sabi\u0127.\t Aktar\t tkun\t tog\u0127\u0121ob\t il-\u0127ajja\t mg\u0127akksa\t mill-pja\u010biri\t kollha\t ta'\t din\t l-art.", "Tg\u0127allem mela bati l-ftit ta' hawn, jekk trid te\u0127les mill-qilla ta' hemm.", "Idra ipprova hawn jekk g\u0127andekx \u0127ila ssofri f'din id-dinja l-o\u0127ra.", "Jekk il-ftit ta' din l-art ma g\u0127andekx \u0127ila tissaportih, kif trid tissaporti turmenti li ma jispi\u010b\u010baw qatt?", "Jekk illum, malli wie\u0127ed imerik f'\u0127a\u0121a ta'\t xejn\t demmek\t jixg\u0127el,\t x'fi\t \u0127siebek\t tag\u0127mel\t meta\t t\u0127a\u0121\u0121e\u0121\t \u0121ewwa\t n-nirien\t ta'\t dejjem?\t G\u0127ax,\t ftakar\t li\t ma\t mistax\t imissek\t \u0127lief\t wa\u0127da\t minn\t dawn\t it-tnejn;\t jew\t titpaxxa\t f'din\t id-dinja,\t jew\t tithenna\t fl-o\u0127ra\t ma'\t Kristu.", "Issa jekk qatt imissek li tmut dalwaqt, sobtu, g\u0127idli, x'jiswielek li tkun g\u0127addej \u0127ajteksal-lum fl-unuri u t-tpaxxija?", "Kollox mela frug\u0127a, barra milli t\u0127obb 'l Alla u lilu wa\u0127du sservi.", "G\u0127aliex min b'qalbu kollha\t j\u0127obb\t 'l\t Alla,\t u\t la\t jib\u017ca\t mill-mewt,\t u\t la\t min-nirien\t ta'\t dejjem,\t u\t la\t mill-\u0121udizzju,\t anqas\t mill-infern,\t g\u0127ax\t il-vera\t m\u0127abba\t t'Alla\t twasslek\t \u017cgur\t fil-\u0127dan\t tieg\u0127u.\t Imma\t min\t ma\t jitbeg\u0127idx\t mid-\u00addnubiet,\t x'g\u0127a\u0121eb\t li\t jib\u017ca'\t mill-mewt\t u\t mill-\u0121udizzju?", "Madankollu jiswielek illi, ma t\u0127ajrikx l-im\u0127abba, g\u0127all-inqas i\u0121\u0121ag\u0127lek tikkonverti l-bi\u017ca' ta' l-infern.", "Imma min ma jridx jaf bil-bi\u017ca' t'Alla, ma jistax ikun li jkollu ri\u017cq fl-etenita; g\u0127aliex jaqa' aktar malajr fix-xbiek tad-demonju.", "KAP XXV Fuq li g\u0127andna bi \u0127rara kbira nbiddlu l-\u0127ajja tag\u0127na kollha.", "Servi dejjem 'l Alla bi \u0127rara kbira u bil-fer\u0127a, u a\u0127seb spiss fuq dawn i\u017c-\u017cew\u0121 \u0127wejje\u0121:", "X'\u0121ejt nag\u0127mel hawn? (f'kunvent).", "U g\u0127alfejn \u0127allejtha d-dinja? \u2013 Mhux biex tg\u0127ix g\u0127al Alla, u tg\u0127addi \u0127ajja tar-ru\u0127?", "Qis mela li t\u0127addi dejjem 'l quddiem fit-tjieba, g\u0127ax ma ddumx ma tit\u0127allas g\u0127at-tbatijiet tieg\u0127ek; fl-a\u0127\u0127ar ta' \u0127ajtek ma jkunx hemm i\u017cjed lok ta' bi\u017ca' u ndiema.", "Tabil\u0127aqq li ja\u0127ti\u0121lek tit\u0127abat ftit hawn;\t imma\t wara\t ssib\t il-mistrie\u0127\t u\t l-hena\t ta'\t dejjem.", "Jekk inti ma te\u0127diex isservi 'l Alla bil-\u0127rara, Alla ma jonqosx i\u0127allsek bil-bosta.", "\u017bomm dejjem tama \u0127ajja fih, li sa fl-a\u0127\u0127ar g\u0127ad tit\u0127allas, bla ma timla rasek \u017cejjed li inti qieg\u0127ed tajjeb, li\t ma\t tibdiex\t tibred\t jew\t tintefa\u0127\t bik\t innifsek.", "\u010aertu wie\u0127ed kien jinsab bejn in-nar u l-ilma - il-bi\u017ca' mill-banda l-wa\u0127da u t-tama mill-o\u0127ra.", "Darba wa\u0127da fid-diqa tieg\u0127u, mar fi knisja u nxte\u0127et wi\u010b\u010bu fl-art quddiem altar jag\u0127mel orazzjoni.", "Beda jtalla' u\t jni\u017c\u017cel\t bejnu\t u\t bejn\t ru\u0127u\t u\t jg\u0127id:\t `Oh!\t Li\t kont\t naf\t jekk\t nibqax\t in\u017comm\t qawwi\t sal-\u00ada\u0127\u0127ar!'\t Minnufih\t sama'\t din\t ir-risposta\t li\t tah\t Alla\t \u0121ewwa\t qalbu:\t `Issa\t li\t inti\t kieku\t dan\t tafu,\t x'kont\t tag\u0127mel?\t Ag\u0127mel\t issa\t dak\t li\t kont\t tag\u0127mel\t li\t kieku\t tafu;\t u\t ma\t g\u0127andekx\t g\u0127ax\t tib\u017ca''.\t Qalbu\t mimlija,\t bil-\u0127lewwa\t u\t kollu\t mwettaq\t re\u0127a\t ru\u0127u\t f'idejn\t Alla,\t u\t ma\t baqax\t i\u017cjed\t im\u0127abbat.\t Ne\u0127\u0127a\t wkoll\t minn\t rasu\t din\t il-kur\u017cita\t \u017cejda\t li\t jrid\t jaf\t x'g\u0127ad\t ikun\t minnu.\t Biss\t kien\t ifittex\t liema\t huma\t l-\u0127wejje\u0121\t li\t jistg\u0127u\t jog\u0127\u0121bu\t 'l\t Alla,\t biex\t b'kulma\t jag\u0127mel\t jibda\t tajjeb\t u\t jispi\u010b\u010ba\t a\u0127jar.", "Jg\u0127id il-Profeta: `Itma f'Alla u ag\u0127mel is-sewwa, u g\u0127ammar fuq din l-art u tpaxxa bil-\u0121id tag\u0127ha.'", "\u0126a\u0121a wa\u0127da hemm li tfixkel bil-bosta w\u0127ud fit-triq tas-sewwa, u \u017c\u017commhom li ma jbiddlux \u0127ajjithom, ti\u0121ihom tqila\t li\t jikkumbattu,\t u\t b\u0127alxejn\t jaqtg\u0127u\t qalbhom.\t Imma\t mbag\u0127ad\t taf\t min\t huma\t dawk\t li\t jg\u0127addu\t 'l\t quddiem\t fit-tjieba\t aktar\t minn\t \u0127addie\u0127or?\t Dawk\t li\t aktar\t ma\t \u0127a\u0121a\t tkun\t tqila aktar bil-\u0127ila jid\u0127lu g\u0127aliha.", "G\u0127ax il-bniedem aktar jitjieb u jaqla' grazzja akbar f'dawk il-\u00ad\u0127wejje\u0121\t li\t fihom\t je\u0127odha\t kontra\t tieg\u0127u\t nnifsu,\t u\t jg\u0127akkes\t il-\u0121ibdiet\t tieg\u0127u.", "Imma mhux kul\u0127add g\u0127andu tfixkil xortawa\u0127da li minnhom irid jo\u0127ro\u0121 rebbie\u0127 billiji\u010b\u0127ad lilu nnifsu.", "Niftiehmu dak li hu b'seba' g\u0127ajnejn fuqu nnifsu, aktar ikollu sa\u0127\u0127a kbira u jg\u0127addi 'l quddiem fit-tjieba; minn dak\t l-ie\u0127or\t li\t g\u0127alkemm\t hu\t ta'\t \t \u0127ajja\t tajba,\t ma\t g\u0127andux\t b\u0127all-ie\u0127or\t dik\t il-\u00ad\u0127rara\t li\t jmur\t 'il\t quddiem\t fil-virtu.", "Tnejn huma l-\u0127wejje\u0121 li l-aktar ig\u0127inu g\u0127al min irid ibiddel \u0127ajtu; l-ewwel, li na\u0127arbu b'\u0127ilitna kollha minn dak li g\u0127alih ti\u0121bidna n-natura, u t-tieni, li bil-\u0127rara kollha nitolbu l-\u0121id li l-aktar ja\u0127ti\u0127ilna.", "U\t \u0127a\u0121'o\u0127ra:\t li\t \u0127wejje\u0121\t li\t ma\t jog\u0127\u0121bukx\t fl-o\u0127rajn,\t ittendi\t minnhom\t int,\t u\t a\u0127rabhom.", "Kulfejn tkun, tista' tag\u0127mel il-\u0121id g\u0127al ru\u0127ek.", "Jekk tisma' jew tara min hu tajjeb,g\u0127andek tara kif tag\u0127mel timitah.", "Jekk tara xi \u0127a\u0121a mg\u0127aw\u0121a, oqg\u0127od attent li ma tag\u0127milhiex int; jew jekk qatt tkun\t g\u0127amiltha,\t qis\t li\t tikkore\u0121i\t ru\u0127ek\t minnha.", "Kif g\u0127ajnejk jaraw lill-o\u0127rajn, hekk ukoll l-o\u0127rajn jiflu lilek.", "Kemm hi \u0127a\u0121a sabi\u0127a tara lil \u0127utek kollha \u0127rara u devozzjoni; tarahom mixjin sewwa, bla qatt ma jg\u0127aw\u0121u!", "Kemm t\u0127ossok tbati meta tara o\u0127rajn\t mixjin\t g\u0127al\t rajhom,\t u\t ma\t jkomplux\t ma'\t dak\t li\t da\u0127lu\t g\u0127alih!\t Kemm\t hu\t deni\t kbir\t g\u0127al\t ru\u0127na,\t li\t ma nag\u0127mlux l-obbligi li g\u0127alihom konna msej\u0127in, u ninda\u0127lu fi \u0127wejje\u0121 li mag\u0127hom xejn ma\t g\u0127andna\t x/naqsmu\t aktar.", "Reli\u0121ju\u017c li g\u0127andu l-vera \u0127rara jag\u0127mel bil-qalb kulma jridu minnu.", "Ie\u0127or biered u blakont g\u0127all-\u00ad\u0127wejje\u0121 t'Alla jsib ru\u0127u msallab u mdejjaq minn kullimkien g\u0127ax ma g\u0127andux dak is-sabar \u0127elu tal-\u00adqalb, u sabar barrani\t ma\t g\u0127andux\t x'iridu.", "Dak l-ie\u0127or imbag\u0127ad li ma jg\u0127ix skond ir-regola jkun qieg\u0127ed ilesti t-telfien ta' ru\u0127u.Min ifittex it-tpaxxija u l-fsied, ma jsibx \u0127lief inxief \u0121ewwa qalbu g\u0127ax \u0127a\u0121a jew o\u0127ra dejjem isib x'idejqu.", "Taf xejn kif ig\u0127ixu tant reli\u0121ju\u017ci o\u0127ra, li r-regola tag\u0127hom hija tant u tant \u0127arxa?", "\u0126ru\u0121darba fit-\u00adtant, \u0127ajja kollha penitenza, ikel ftit, qari ta' sikwit, u dejjem \u0127ajja ta\u0127t il-madmad.", "\u0126ares lejn il-\u00adKartusjani,\t i\u010b-\u010bister\u010bensi\t u\t tant\t patrijiet\t u\t sorijiet\t ta'\t kunventi\t o\u0127ra,\t ara\t kif\t f'nofs\t ta'\t lejl\t iqumulek\t mis-sodda\t jkantaw\t is-salmi,\t u\t tif\u0127ir\t ie\u0127or\t 'l\t Alla.\t G\u0127ajb\t mela\t g\u0127alik\t li\t titg\u0127a\u017c\u017cen\t fl-opri\t tajba\t fil-\u0127in\t tant\t reli\u0121ju\u017ci\t sejrin\t jibdew\t ifa\u0127\u0127ru\t 'l\t Alla.", "Eh! li ma kienx ikollna x'nag\u0127mlu \u0127a\u0121'o\u0127ra \u0127lief li b'qalbhna kollha u bil-fomm infa\u0127\u0127ru lill-\u00adMulej Alla tag\u0127na.", "Eh! li ma kienx ikollok qatt b\u017conn tiekol, tixrob u torqod li kont tista' anzi tfa\u0127\u0127ar\t dejjem\t 'l\t Alla\t u\t tfittex\t biss\t il-\u0121id\t tar-ru\u0127,\t kemm\t kieku\t tkun\t aktar\t kuntent\t milli\t int\t issa,\t li\t ja\u0127tie\u0121lek toqg\u0127od g\u0127all-b\u017connijiet tal-\u0121isem!", "Eh! li ma kienu qatt dawn il-b\u017connijiet!", "Li konna\t nistg\u0127u\t n\u0121arrbu\t biss\t il-\u0127lewwiet\t tal-qalb\t li\t a\u0127na\t wisq\t fil-bg\u0127id\t integ\u0127muhom!", "Meta bniedem jasal li ma jafx aktar jissabar f'ebda \u0127a\u0121a ma\u0127luqa jibda biex jifhem u jtieg\u0127em tabil\u0127aqq x'inhu Alla; u b'hekk jibda wkoll ikun kuntent b'kollox, ji\u0121rilu x'ji\u0121rilu.", "Jibda biex u la bir-\u00adri\u017cq\t ma\t jifra\u0127,\t jew\t anqas\t bil-g\u0127aw\u0121\t ma\t j\u0127abbat\t mo\u0127\u0127u\t g\u0127aliex\t it-tama\t tieg\u0127u\t kollha\t kemm\t hi\t f'Alla\t li\t g\u0127alih\t xejn\t ma\t jintemm\t u\t jmut,\t kollox\t joqg\u0127od\t minnufi\u0127\t g\u0127ar-rieda\t tieg\u0127u.", "Ftakar dejjem fl-a\u0127\u0127ar tieg\u0127ek, u tinsiex, li \u017c-\u017cmien l-img\u0127oddi ma jer\u0121ax lura.", "Jekk ma tkunx fuq ru\u0127ek u t\u0127abrek dejjem, ma taqla' ebda virtu; jekk ta\u0127bat tintre\u0127a, tibda minnufih sejjer lura.", "Imma jekk\t tag\u0127ti\t ru\u0127ek\t g\u0127at-tjieba\t bil-\u0127rara\t kollha,\t issib\t il-hena\t ta'\t qalbek,\t u\t t-tbatijia\t tibda\t ti\u0121ik\t \u0127afifa;\t g\u0127ax\t il-grazzja\t t'Alla\t tkun\t ta\u0127dem\t fik\t u\t int\t issir\t t\u0127obb\t il-virtu.", "Bniedem bil-\u0127rara u bie\u017cel g\u0127al ru\u0127u ssibu lest g\u0127al kollox.", "Hija tbatija akbar li te\u0127odha kontra xi drawwa jew \u0121ibda \u0127a\u017cina milli t\u0127addem idejk fix-xog\u0127ol.", "Min ma jiskanzax id-dnubiet \u017cg\u0127ar, bil-ftit il-ftit jibda jaqa' fil-kbar.", "Fil-g\u0127axija jkollok biex tifra\u0127 jekk il-\u0121urnata tg\u0127addiha tajjeb.", "Oqg\u0127od\t dejjem b'g\u0127ajnejk miftu\u0127a fuqek innifsek; qum min-ng\u0127as li tinsab fih, g\u0127asses fuqek innifsek;\t \u0127allik\t mill-o\u0127rajn\t u\t la\t tinsa\t qatt\t lilek\t innifsek.\t Tg\u0127addi\t 'l\t quddiem\t fit-tjieba\t daqskemm\t te\u0127odha\t kontra\t tieg\u0127ek\t innifsek.", "TAL-IMITAZZJONI TA' KRISTU", "TAG\u0126LIM KIF WIE\u0126ED G\u0126ANDU JMUT G\u0126AD-DINJA BIEX JG\u0126IX \u0126AJJA TAR-RU\u0126", "KAP I Kif Alla jitkellem mal-qalb tal-bniedem", "\"Is-saltna t'Alla \u0121ewwa fikom,\" ig\u0127id il-Mulej.", "Ag\u0127ti ru\u0127ek 'l Alla b'qalbek kollha, tbieg\u0127ed g\u0127al kollox min dal-wied tad-dmug\u0127, u ru\u0127ek issib il-mistrie\u0127 tag\u0127ha.", "Tg\u0127allem ix\u0127et ta\u0127t ri\u0121lejk il-\u00ad\u0127wejje\u0121 ta' din l-art, ag\u0127ti ru\u0127ek\t g\u0127all-\u0127wejje\u0121\t tar-ru\u0127,\t u\t inti\t tara\t kif\t Alla\t ji\u0121i\t jsaltan\t \u0121ewwa\t fik.\t U\t s-\u00adsaltna\t t'Alla\t taf\t x'inhi?\t Pa\u010bi\t u\t hena\t fl-Ispirtu\t Santu;\t u\t dawn\t ma\t jing\u0127atawx\t lill-\u0127\u017ciena.", "Ji\u0121i mela \u0121ewwa fik Kristu \u0120esu u jurik il-\u0127lewwiet tieg\u0127u, jekk tlestilu f'qalbek ag\u0127mara kif lilu tixraq.", "Il-glorja tieg\u0127u, il-fer\u0127 tieg\u0127u.", "Hu jsibhom \u0121ewwa l-qalb; u bihom jitg\u0127axxaq.", "Spiss Hu j\u0127obb i\u017cur il-bniedem\t mi\u0121bur\t fih\t innifsu,\t mieg\u0127u\t jit\u0127addet\t bil-\u0127lewwa;\t isawweb\t fuqu\t l-grazzja\t tieg\u0127u;\t jag\u0127tih\t pa\u010bi\t kbira,\t jin\u0127abb\t mieg\u0127u\t \u0127wejje\u0121\t tal-g\u0127a\u0121eb.", "Fittex mela, o ru\u0127 fidila, \u0127ejjilu l-qalb tieg\u0127ek lil dan il-g\u0127arus, \u0127alli jit\u0127ajjar ji\u0121i g\u0127andek u jg\u0127ammar fik.", "Isimg\u0127u x'ig\u0127id: ``Min i\u0127obbni jg\u0127o\u017c\u017c kliemi u jin\u0127abb ma' Missieri; u a\u0127na ni\u0121u g\u0127andu, u\t noqog\u0127du\t mieg\u0127u.''\t \u0126ejji\t mela\t lil\t Kristu\t ag\u0127mara\t \u0121ewwa\t fik,\t u\t t\u0127allix\t min\t jid\u0127ol\t \u0127liefu.", "Meta g\u0127andek lil Kristu, g\u0127ani int, u xejn ma jonqsok.", "Hu jid\u0127ol g\u0127alik u ja\u0127seb g\u0127alik f'kollox, u ma jkollokx b\u017conn titma fil-bnedmin.", "Il-bnedmin malajr ibiddlu l-fehma tag\u0127hom, u g\u0127alxejn b'xejn jonqsu minn kelmthom; imma Kristu jibqa' fehma wa\u0127da g\u0127al dejjem, u minn kelmtu qatt ma\t jonqsok\t sa\t l-a\u0127\u0127ar\t tieg\u0127ek.", "Tama kbira ma g\u0127andux g\u0127ax ikollok fil-bniedem tant debboli u lsir tal-mewt, g\u0127alkemm jista' jiswielek u j\u0127obbok; anqas g\u0127andek imbag\u0127ad g\u0127ax te\u0127odha bi kbira, jekk xi darba jfixklek jew imerik.", "Dawk li llum\t huma\t mieg\u0127ek,\t g\u0127ada\t g\u0127andek\t \u0127ila\t ssibhom\t kontra\t tieg\u0127ek;\t u\t minfuq\t ibiddlu\t fehmithom\t b\u0127ala\t pinnur\t mar-ri\u0127.\t Qieg\u0127ed\t it-tama\t kollha\t tieg\u0127ek\t f'Alla,\t minnu\t ib\u017ca'\t u\t lilu\t \u0127obb.\t Hu\t dejjem\t hemm\t g\u0127alik,\t u\t hu\t jag\u0127millek\t li\t ja\u0127tie\u0121lek\t g\u0127all-a\u0127jar\t tieg\u0127ek.\t Hawn\t m'hux\t pajji\u017cek\t biex\t toqg\u0127od\t fih\t g\u0127al\t dejjem\t tkun\t fejn\t tkun\t inti\t dejjem\t barrani\t u\t frustier:\t u\t mistrie\u0127\t ma\t jkollok\t qatt\t \u0127lief\t jekk\t tkun\t marbut\t minn\t qalbek\t ma'\t Kristu.", "G\u0127ala tixxennaq u t\u0127ares 'l hawn u 'l hemm, la darba m'hux il-lok tal-mistrie\u0127 tieg\u0127ek?", "Fis-\u00adsmewwiet irid ikun il-qg\u0127ad tieg\u0127ek; u l-\u0127wejje\u0121 ta' l-art, af, ma jmissekx tag\u0127tihom anqas daqqa ta' g\u0127ajn, b\u0127al\t min\t ikun\t g\u0127addej\t g\u0127al\t xog\u0127lu.\t Kollox\t jg\u0127addi,\t u\t int\t wkoll.", "Qis li ma tirtabat ma' ebda xejn, li ma tmurx tinqbad u t\u0127alli \u0121ildek.", "F'Alla g\u0127andhom ikunu l-\u00ad\u0127sibijiet tieg\u0127ek, u la tehdiex ittalla' t-talb tieg\u0127ek g\u0127al g\u0127and Kristu.", "Jekk mo\u0127\u0127ok ma jtikx li\t ta\u0127seb\t fil-\u0127wejje\u0121\t g\u0127olja\t tas-sema,\t oqg\u0127od\t a\u0127seb\t fil-passjoni\t ta'\t Kristu,\t u\t g\u0127ammar\t b'tama\t kbira\t \u0121ewwa\t l-pjagi\t mqaddsa\t tieg\u0127u.\t Jekk\t inti\t tistkenn\t bis-sedqa\t \u0121ewwa\t l-pjagi\t eg\u0127\u017cie\u017c\t ta'\t \u0120esu,\t sabar\t kbir\t issib\t meta\t tkun\t f'xi\t dwejjaq;\t u\t anqas\t \t ma\t tant\t jimpurtak\t jekk\t il-bnedmin\t i\u017cebil\u0127uk,\t u\t b\u0127alxejn\t tie\u0127u\t bis-sabar\t li\t jaqalg\u0127u\t fuqek.", "Kristu wkoll kien im\u017cebla\u0127 mill-bnedmin fid-dinja; u waqt it-ta\u0127bit, sal-\u0127bieb telqu\u0127 wa\u0127du.", "Kristu ried ibati u jkun im\u017cebla\u0127; u int ma tist\u0127ix tgemgem?", "Kristu kellu l-eg\u0127dewwa u min jaqla' fuqu, u int jidhirlek\t li\t kul\u0127add\t g\u0127andu\t jkun\t \u0127abib\t tieg\u0127ek\t u\t jag\u0127millek\t il-\u0121id?\t Kieku\t ma\t jinqalag\u0127lek\t ebda\t g\u0127aw\u0121,\t kif\t trid\t int\t il-pa\u010benzja\t tieg\u0127ek\t tkun\t im\u0127allsa?\t Kieku\t ji\u0121ik\t kollox\t g\u0127al\t qalbek,\t kif\t trid\t tkun\t \u0127abib\t ta'\t Kristu?\t \u0126u\t mela\t pa\u010benzja\t ma'\t Kristu\t u\t g\u0127all-im\u0127abba\t ta'\t Kristu,\t jekk\t trid\t issaltan\t ma'\t Kristu.", "Li d\u0127alt imqar darba biss, imma sewwa, \u0121ol-qalb ta' Kristu, u \u0121arrabt ftit mill-\u0127e\u0121\u0121a ta' l-im\u0127abba tieg\u0127u, kieku ma kontx toqg\u0127od tfittex tbatija u mhux tbatija; anzi aktar tifra\u0127 jekk ja\u0127btu jmaqdruk, g\u0127ax\t l-im\u0127abba\t ta'\t \u0120esu\t Kristu\t \u0121\u0121ieg\u0127el\t lill-bniedem\t xejn\t u\t xejn\t aktar\t ma\t jqis\t lilu\t nnifsu.", "Min i\u0127obb lil \u0120esu Kristu u s-sewwa tieg\u0127u, min hu mejjet g\u0127al din id-dinja, min ma g\u0127andu ebda \u0121ibda \u0127a\u017cina, jista' jag\u0127ti ru\u0127u 'l Alla g\u0127al kollox, jista' jog\u0127la xi \u0127a\u0121a aktar minn\t bniedem\t f'dawk\t li\t huma\t \u0127wejje\u0121\t tar-ru\u0127,\t jista'\t jgawdi\t l-veru\t mistrie\u0127.", "Min il-\u0127wejje\u0121 jaf jistmahom, mhux le skond ma tismahom id-dinja imma talli huma, dan hu tabil\u0127aqq g\u0127aref, u l-g\u0127erf tieg\u0127u \u0121ej minn g\u0127and Alla, mhux le mill-bnedmin.", "Min jimxi dritt, u l-\u00ad\u0127wejje\u0121 ma\t ji\u017cinhomx\t bil-mi\u017cien\t tad-dinja,\t ma\t jfittixx\t fejn\t u\t meta,\t biex\t jag\u0127mel\t l-opri\t tajba.\t Min\t qalbu\t hi\t mimlija\t b'Alla,\t qatt\t mo\u0127\u0127u\t ma\t jixxerred,\t g\u0127ax\t qatt\t ma\t jisker\t bil-\u0127wejje\u0121\t tad-dinja.\t Ma\t jimpurta\u0127x\t g\u0127ax\t ibati\t \u0121ismu,\t jew\t g\u0127ax\t il-\u0127in\t tieg\u0127u\t ikun\t imqassam;\t imma\t ji\u0121ri\t x'ji\u0121ri\t ssibu\t lest\t jilqa'\t kollox.", "Min f'qalbu ma g\u0127andux taqlib u ta\u0127wid ma joqg\u0127odx i\u0127ares x'jag\u0127mlu jew ma jag\u0127mlux il-\u00adbnedmin, anqas il-\u0127a\u017cen tag\u0127hom; il-bniedem isib x'ifixklu u j\u0127awwadlu mo\u0127\u0127u, skond ma jirtabat jew ma jirtabatx mal-\u0127wejje\u0121 tad-dinja.", "Jekk timxi sewwa u \u017c\u017comm ru\u0127ek safi minn kollox, kulma ji\u0121rilek ikun b'risq u \u0121id tieg\u0127ek.", "U g\u0127alhekk sal-lum bosta \u0127wejje\u0121 idejquk u j\u0127awduk; g\u0127ax g\u0127adek ma nftamtx mill-\u0127wejje\u0121 tad-\u00addinja.", "Ebda \u0127a\u0121a ma ttabba' u t\u0127awwad il-qalb tal-bniedem daqs il-\u0121ibda \u0127a\u017cina lejn il-\u0127lejjaq l-o\u0127ra.", "Kieku il-\u0127wejje\u0121 tad-dinja ma j\u0127ajrukx biex titfarra\u0121 fihom, oqg\u0127od a\u0127seb fuq il-\u0127wejje\u0121 tas-Sema, u tib\u017cax, qalbek ikollha fiex tithenna.", "KAP II G\u0127andna ner\u0127u ru\u0127na f'idejn Alla b'umilta kbira.", "La timliex rasek tg\u0127id: ``Dak i\u0121ibni; dak ma j\u0121errag\u0127nix.''", "Biss qis li Alla jkun mieg\u0127ek f'kulma tag\u0127mel.", "Ara li jkollok kuxjenza; u Alla jg\u0127inek.", "Dak li Alla mieg\u0127u, ebda \u0127a\u017cen ta' bniedem ie\u0127or\t ma\t jista'\t g\u0127alih.\t Jekk\t g\u0127andek\t \u0127ila\t tbati\t bla\t ma\t tgemgem,\t Alla\t \u017cgur\t jid\u0127ol\t g\u0127alik.\t Hu\t jaf\t meta\t u\t kif\t g\u0127andu\t je\u0127ilsek;\t u\t g\u0127alhekk\t er\u0127i\t ru\u0127ek\t f'idejk,\t g\u0127aliex\t Alla\t hu\t dak\t li\t jg\u0127inna\t u\t tag\u0127na\t minn\t kull\t dwejjaq.\t Wisq\t drabi\t \t jkun\t \u0121id\t tag\u0127na\t li\t l-o\u0127rajn\t jag\u0127arfu\t n-nuqqas\t tag\u0127na\t u\t jlumuna\t bi\u0127\t ukoll,\t biex\t dejjem\t aktar\t inkunu\t umli.", "Meta wie\u0127ed jara d-difetti tieg\u0127u u jumilja ru\u0127u, iberred aktar malajr lil min ikun mixg\u0127ul kontra tieg\u0127u.", "L-umli, Alla jie\u0127u \u0127siebu, u je\u0127ilsu, i\u0127obbu u jhenni\u0127, jin\u0121ibed lej\u0127, jag\u0127ti\u0127 grazzja qawwija; u wara\t li\t ji\u010b\u010bekken,\t ig\u0127olli\u0127\t u\t jag\u0127ni\u0127\t bil-glorja.\t Lill-umli\t juri\u0127\t il-g\u0127erf\t tieg\u0127u,\t jistiednu\t mieg\u0127u\t bil-\u00ad\u0127lewwa u ji\u0121bdu lej\u0127.", "L-umli g\u0127alkemm i\u010banfru\u0127, i\u017comm dejjem ru\u0127u fil-pa\u010bi, g\u0127aliex it-tama\t tieg\u0127u f'Alla u mhux fin-nies tad-dinja.", "Jekk ma \u017c\u017commx ru\u0127ek bl-i\u010bken fost kul\u0127add, qatt ma\t tg\u0127addi\t 'l\t quddiem\t fit-tjieba:\t ifhima\t tajjeb!", "KAP III Liema hu l-bniedem tajjeb u bil-pa\u010bi f'qalbu.", "Ibda minnek innifsek, imbag\u0127ad tkun tista' \u0121\u0121ib il-pa\u010bi fost l-o\u0127rajn.", "A\u0127jar bniedem sieket minn wie\u0127ed g\u0127aref.", "Min minn \u0121ewwa hu m\u0127awwad, sal-\u0121id jisfag\u0127lu deni, u b\u0127alxejn jemmen li jmorru jg\u0127idulu fuq \u0127addie\u0127or; imma\t min\t huwa\t sieket,\t kollox\t jie\u0127u\t b'\u0121id\t tieg\u0127u.\t Min\t g\u0127andu\t l-vera\t pa\u010bi\t tal-qalb,\t f'xejn\t ma\t ja\u0127seb\t \u0127a\u017cin\t f'\u0127addie\u0127or;\t u\t la\t jistrie\u0127u\t hu,\t u\t la\t j\u0127alli\t 'l\t min\t jistrie\u0127.\t Bosa\t drabi\t jg\u0127id\t dak\t li\t ma\t jmissux\t ig\u0127id;\t u\t dak\t li\t jmissu\t jag\u0127mel,\t u\t l-obbligi\t tieg\u0127u\t xejn\t ma\t jarahom.\t Mela\t \u0127abrek\t l-ewwel\t g\u0127alik\t innifsek,\t imbag\u0127ad\t tkun\t tista'\t ta\u0127seb\t t\u0127abrek\t g\u0127all-\u0121id\t tal-proxxmu\t tieg\u0127ek.", "Dak li tag\u0127mel int, g\u0127andek \u0127abta tg\u0127atti\u0127 u \u017c\u017cejnu bil-kliem, imma bli ta\u0127fer lil \u0127addie\u0127or ma tridx tisma'.", "Frattant kien ikun a\u0127jar tistqarr in-nuqqas tieg\u0127ek milli toqg\u0127od tug\u017ca lil sie\u0127bek.", "Issaporti lill-o\u0127rajn, jekk\t trid\t lil\t \u0127addie\u0127or\t jie\u0127u\t pa\u010benzja\t bik.\t Ara\t kemm\t g\u0127adek\t bg\u0127id\t mill-vera\t m\u0127abba\t u\t umilta!\t Kieku\t kont\t umli,\t ma\t kontx\t tis\u0127on\t \u0127lief\t g\u0127alik\t innifsek.\t N'hix\t \u0127a\u0121a\t kbira\t li\t tg\u0127ix\t mat-tajbin\t u\t l-umli\t bla\t ma\t jkollok\t xi\t tg\u0127id\t mag\u0127hom.\t Ma'\t nies\t hekk,\t kul\u0127add\t kieku\t jrid\t jag\u0127milha;\t il-kwiet\t minnu\t nnifsu\t jog\u0127\u0121ob\t lil\t kul\u0127add\t u\t kul\u0127add\t i\u0127obb\t aktar\t lil\t min\t ma\t joqg\u0127odx\t imeri\u0127.\t Imma\t li\t jkollok\t tag\u0127milha\t ma'\t rjus\t iebsa,\t ta'\t fehmiet\t img\u0127aw\u0121a,\t ma'\t min\t ma\t jridx\t jaf\t bi\t kmand,\t ma'\t min\t hu\t dejjem\t bis-sejf\t mislut,\t u\t tg\u0127ix\t bil-pa\u010bi\t mag\u0127hom,\t grazzja\t wisq\t kbira\t trid\t tkun;\t trid\t tkun\t qawwija,\t u\t ta'\t min\t ifa\u0127\u0127arha.", "Hemm x'u\u0127ud li jg\u0127ixu bil-pa\u010bi mag\u0127hom infushom u ma' l-o\u0127rajn ukoll.", "Hemm o\u0127rajn la g\u0127andhom kwiet huma u lanqas i\u0127allu bi kwiethom l-o\u0127rajn; salib lill-o\u0127rajn, u salib itqal g\u0127alihom.", "Hemm min i\u017comm dejjem\t il-pa\u010bi\t fih\t innifsu,\t u\t jfittex\t li\t jnissilha\t fl-o\u0127rajn.\t Mela\t l-pa\u010bi\t kollha\t tag\u0127na,\t f'din il-\u0127ajja tat-tbatija, taf fiex g\u0127andha tkun?", "Filli nissaportu kollox bl-umilta, u mhux filli ma\t n\u0121arrbux\t dak\t li\t ma\t na\u0127mlux.", "KAP IV X'ji\u0121ifieri fehma safja tal-qalb.", "B'\u017cew\u0121 \u0121wiena\u0127 il-bniedem jittajjar 'il fuq mid-dinja: bis-safa tal-qalb u tal-fehma.", "Bis-sedqa tal-fehma tag\u0127na, u ta' l-im\u0127abba tag\u0127na.", "B'hekk insibu 'l Alla u nin\u0121ibdu lej\u0127 u nitg\u0127axxqu bi\u0127.", "Jekk f'qalbek ma jkollok ebda\t \u0121ibda\t \u0127a\u017cina,\t ma\t tiltaqa'\t ma'\t ebda\t tfixkil\t fl-eg\u0127mil\t tieg\u0127ek\t tajjeb.\t Jekk\t int\t ma\t tfittixx\t u\t ma\t t\u0127abrikx\t g\u0127all\t ebda\t \u0127a\u0121'o\u0127ra\t li\t tog\u0127\u0121ob\t 'l\t Alla\t u\t li\t tag\u0127mel\t \u0121id\t lill-proxxmu\t tieg\u0127ek,\t qalbek\t tkun\t dejjem\t bis-sabar\t tag\u0127ha.\t Li\t qalbek\t kienet\t dejjem\t safja;\t kieku\t l-\u0127olqien\t kollu\t jkun mera g\u0127alik kif g\u0127andek tg\u0127ix, u tg\u0127allmek il-g\u0127erf tal-qdusija; g\u0127ax kemm-il \u0127a\u0121a naraw,\t avolja\t \u010bkejkna\t u\t ta'\t xejn,\t f'kollox\t naraw\t it-tjieba\t t'Alla.", "Li kellek qalbek safja u fehma tajba, kieku tara u tifhem kollox sewwa.", "Qalb nadifa tifred sas-\u00adsmewwiet u l-infern.", "Kul\u0127add jara minn barra skond ma hu minn \u0121ewwa.", "Jekk hemm xi fer\u0127 fid-dinja, issibu \u017cgur fil-\u00adbniedem li g\u0127andu qalbu safja.", "U jekk jinqalg\u0127u slaleb u dwejjaq, min g\u0127andu kuxjenza \u0127a\u017cina j\u0127osshom itqal\t minn\t \u0127addie\u0127or.\t Kif\t \u0127adida\t jekk\t ida\u0127\u0127alha\t fin-nar\t tin\u017ca'\t mis-sadid\t tag\u0127ha,\t u\t to\u0127ro\u0121\t tlellex\t bid-dija,\t hekk\t il-bniedem\t li\t jag\u0127ti\t ru\u0127u\t 'l\t Alla\t kollu\t kemm\t hu,\t titwarrab\t minnu\t l-bruda,\t u\t jitbiddel\t fi\t bniedem\t ie\u0127or.", "Malli l-bniedem jibda jirtema u jitg\u0127a\u017c\u017cen, jibda mqar l-i\u017cg\u0127ar xog\u0127ol jarah bi kbir, u qalbu tfittex is-sabar tad-dinja.", "Imma meta jibda jg\u0127akkes lilu nnifsu, u jimxi ta' r\u0121iel fit-triq t'Alla dak li dari\t kien\t ji\u0121i\u0127\t tqil\t jibda\t issa\t jsibu\t \u0127afif.", "KAP V Daqqa ta' g\u0127ajn fuqna nfusna", "Ma g\u0127andniex g\u0127ax nafdaw wisq fina nfusna, g\u0127ax bosta drabi a\u0127na jonqosna l-grazzja u d-\u00addehen.", "Wisq ftit jinsab fina; u avolja dan il-ftit, malajr nitilfuh, g\u0127ax ma nafux ing\u0127o\u017c\u017cuh.", "Bosta drabi wkoll ma\t ninteb\u0127ux\t li\t a\u0127na\t tant\t g\u0127omi\t minn\t \u0121ewwa.\t Bosta\t drabi\t nimxu\t \u0127a\u017cin,\t u\t minn\t fuq\t nisku\u017caw\t irwie\u0127na,\t u\t b'hekk\t nag\u0127mlu\t ag\u0127ar.\t Drabi\t ninxeg\u0127lu\t bil-korla\t u\t na\u0127sbu\t li\t hi\t \u0127rara\t g\u0127all-\u00ad\u0121id.\t Tarana\t n\u010banfru\t lill-o\u0127rajn\t g\u0127all-\u0127wejje\u0121\t \u017cg\u0127ar,\t u\t g\u0127all-\u0127wejje\u0121\t kbar\t tag\u0127na\t nag\u0127lqu\t g\u0127ajnejna.\t Jekk\t insofru\t xi\t \u0127a\u0121a\t minn\t \u0127addie\u0127or,\t minnufih\t in\u0127ossuha\t u\t ni\u017cnuha;\t imma\t dak\t kollu\t li\t l-o\u0127rajn\t ibatu\t min\u0127abba\t fina,\t anqas\t biss\t ig\u0127addilna\t minn\t rasna!\t Min\t ji\u017cen\t bil-mi\u017cien\t tas-sewwa\t u\t tal-\u0127aqq\t l-eg\u0127mil\t tieg\u0127u,\t l-eg\u0127mil\t ta'\t \u0127addie\u0127or\t ma\t jara\u0127x\t dinja.", "Min hu mog\u0127ti g\u0127al Alla, l-ewwel iqis li jbiddel \u0127ajtu; u min hu miedhi bi\u0127 innifsu, ma ssibux ig\u0127id fuq l-o\u0127rajn.", "Trid tkun bil-pa\u010bi f'qalbek u devot?", "\u0126iet fommok g\u0127all-eg\u0127mil tan-nies, u oqg\u0127od\t b'g\u0127ajnejk\t miftu\u0127a\t fuqek\t innifsek\t biss.\t Jekk\t ta\u0127seb\t biss\t fuqek\t u\t f'Alla,\t tara\t x'tara,\t xejn\t ma\t j\u0127abbatlek\t mo\u0127\u0127ok.\t Iss'int\t fejn\t tkun\t meta\t rasek\t tkun\t band'o\u0127ra?\t U\t meta\t tkun\t mort\t b'mo\u0127\u0127ok\t f'din\t jew\t dik\t il-\u0127a\u0121a\t xi\t tkun\t irba\u0127t?\t Jekk\t trid\t ikollok\t il-pa\u010bi\t u\t l-vera\t rabta\t m'Alla,\t ja\u0127tie\u0121lek\t tix\u0127et\t kollox\t wra\t spallejk,\t u\t ta\u0127seb\t fik\t innifsek.", "\u0120id kbir ikunlek, jekk i\u017c\u017comm ru\u0127ek ma\u0127lul mill-\u0127sibijiet tad-dinja; imma deni tag\u0127mel lilek innifsek jekk tirg\u0127eb g\u0127all-\u0127wejje\u0121 ta' din l-art.", "Ebda \u0127a\u0121a ma g\u0127andek g\u0127aliex taraha kbira, g\u0127olja, sabi\u0127a, u g\u0127al qalbek barra\t minn\t Alla,\t jew\t dak\t li\t ji\u0121i\t minn\t Alla.\t L-hena\t li\t jistg\u0127u\t jag\u0127tuk\t il-\u0127lejjaq\t kollha\t \u017commu\t bi\t frug\u0127a.\t Ir-ru\u0127\t li\t t\u0127obb\t 'l\t Alla,\t xejn\t ma\t t\u0127obbu\t dak\t kollu\t li\t mhux\t Alla.\t Biss\t Alla\t hu\t etern\t u\t \t bla\t tarf;\t hu\t li\t jimla\t kullimkien;\t hu\t jhenni\t r-ru\u0127\t u\t jimla'\t l-qalb\t b'fer\u0127\t tal-\u0121enna.", "KAP VI X'fer\u0127 i\u0121\u0121ib il-kuxjenza tajba.", "Il-g\u0127axqa tat-tajjeb hi din, li jkollu kuxjenza safja.", "Qis mela li jkollok kuxjenza tajba, u qalbek tkun dejjem fer\u0127ana.", "Il-kuxjenza tajba wisq slaleb tifla\u0127 tarfa'; u avolja fid-dwejjaq, issibha bil-wisq fer\u0127ana; imma l-kuxjenza \u0127a\u017cina dejjem imbe\u017c\u017cg\u0127a u m\u0127abba biha stess.", "Inti ikollok l-og\u0127la\t mistrie\u0127,\t jekk\t qalbek\t ma\t tnigg\u017cikx.\t Ma\t g\u0127andekx\t g\u0127ax\t tifra\u0127,\t \u0127lief,\t meta\t t\u0127oss\t li\t mxejt\t kif\t irid\t Alla.", "Qatt il-\u0127\u017ciena ma g\u0127andhom il-veru fer\u0127, anqas qatt i\u0127ossu l-fara\u0121 tal-qalb; g\u0127aliex g\u0127all-\u0127\u017ciena ma hemmx pa\u010bi, ig\u0127id Alla; U jekk tismag\u0127hom tg\u0127idu: ``A\u0127na n\u0127ossuna f'sikkitna; u min tridu jifla\u0127 g\u0127alina?'' xejn la temminhom,\t g\u0127ax\t \u0127in\t bla\t waqt\t il-qilla\t t'Alla\t tqum\t g\u0127alihom,\t l-eg\u0127mil\t tag\u0127hom\t jispi\u010b\u010ba\t fix-xejn,\t u\t l-\u0127sibijiet\t tag\u0127hom\t itiru\t mar-ri\u0127.", "Lil min i\u0127obb lil \u0120esu ma ti\u0121i\u0127x bi tqila li jifra\u0127 bid-dwejjaq, g\u0127aliex anzi l-fer\u0127 tag\u0127na g\u0127andu jkun fis-salib ta' Sidna.", "L-unur li jing\u0127ata minn bniedem lil bniedem ie\u0127or, \u0127ajja qasira g\u0127andu.", "U\t l-\u00adkobor\t ta'\t din\t id-dinja\t dejjem\t jimxi\t mieg\u0127u\t s-swied\t il-qalb\t u\t l-biki.", "Il-glorja tat-tajbin i\u0127ossuha dejjem fihom, fil-kuxjenza tag\u0127om, mhux filli jfa\u0127\u0127ruhom in-nies.", "It-\u00adtajbin jifir\u0127u b'Alla u f'Alla, u jitg\u0127axxqu bis-sewwa tieg\u0127u.", "Min irid ikun kbir tabil\u0127aqq u g\u0127al dejjem, ma g\u0127andux g\u0127aliex ifittex il-\u0127wejje\u0121\t tad-dinja.\t Imma\t min\t jirg\u0127eb\t g\u0127at-tif\u0127ir\t tan-nies,\t jew\t ma\t qisu\t xejn,\t juri\t li\t ftit\t i\u0127oss\t qalbu\t mixg\u0127ula\t g\u0127all-\u0127wejje\u0121\t tas-Sema.\t Min\t ma\t jimpurta\u0127x\t u\t la\t minn\t tif\u0127ir\t u\t la\t minn\t tag\u0127jir,\t issibu\t g\u0127andu\t pa\u010bi\t kbira\t \u0121ewwa\t qalbu.", "Min il-kuxjenza tieg\u0127u hi nadifa, aktarx ikun dejjem fer\u0127an u mo\u0127\u0127u mistrie\u0127.", "Billi jfa\u0127\u0127ruk, m'intix qaddis aktar milli int; u jekk i\u017cebil\u0127uk u jaqalg\u0127u fuqek, tibqa' li int ukoll; g\u0127aliex b'daqshekk, quddiem Alla, ma tkunx mag\u0127dud b'aktar jew anqas milli int. \u0126ares biss x'inti\t minn\t \t \u0121ewwa,\t u\t mill-bqija\t la\t tfittixx\t x'ig\u0127idu\t minnek\t in-nies.\t \u2013\t Il-bniedem\t jara\t l-wi\u010b\u010b\t \t ta'\t sie\u0127bu;\t imma Alla jara l-qalb; il-bnidem jara l-eg\u0127mil, imma Alla j\u0127ares li ji\u017cen il-fehma ta' eg\u0127mil il-\u00adbniedem.\t \u2013\t Min\t jag\u0127mel\t dejjem\t is-sewwa,\t u\t j\u017comm\t ru\u0127u\t ta'\t xejn,\t sinjal\t li\t r-ru\u0127\t tieg\u0127u\t hija\t umli.", "Min ma jfittixx is-sabar ta' ebda ma\u0127luq, sinjal li qalbu nadifa u mog\u0127nija bit-tama.", "Min ma jfittixx xhud barrani ta' kuxjenza tieg\u0127u, sinjal li hu ntelaq f'idejn Alla kollu kemm hu.", "San Pawl ig\u0127id: ``Mhux g\u0127ax wie\u0127ed jifta\u0127ar bih innifsu, hu fit-triq it-tajba; ja\u0127tie\u0121lu li jfa\u0127\u0127ru Alla.''\t Il-\u0127ajja\t ta'\t bniedem\t li\t miet\t g\u0127ad-dinja,\t hi\t din:\t illi\t hu\t jmexxi\t dejjem\t qalbu\t m'Alla,\t u\t ma\t jkollu\t ebda\t \u0121ibda\t g\u0127all-\u0127wejje\u0121\t ta'\t din\t l-art.", "KAP VII L-im\u0127abba ta' \u0120esu fuq kollox.", "Imbierek hu min jil\u0127aq jifimha x'ji\u0121ifieri t\u0127obb lil \u0120esu, u xejn ma jqis lilu nnifsu g\u0127all-im\u0127abba ta' \u0120esu.", "Ja\u0127ti\u0121ilna nitilqu kulma n\u0127obbu biex in\u0127obbu lilu biss, g\u0127ax \u0120esu jrid ikun ma\u0127bub wa\u0127du u\t fuq\t kollox\t ,\t l-im\u0127abba\t tal-bnedmin\t hi\t qarrieqa\t u\t ddur\t mar-ri\u0127;\t l-im\u0127abba\t ta'\t \u0120esu\t ma\t titbiddilx\t u\t tibqa'\t sa\t l-a\u0127\u0127ar.\t Min\t jorbot\t qalbu\t mal-\u0127wejje\u0121\t ma\u0127luqa,\t jispi\u010b\u010ba\t fix-xejn\t b\u0127alhom,\t min\t jit\u0127addan\t ma'\t \u0120esu,\t jitwie\u017cen\t fis-s\u0127i\u0127\t u\t g\u0127al\t dejjem.\t Lilu\t \u0127obb\t mela\t u\t lilu\t \u017comm\t b'\u0127abibek:\t g\u0127aliex,\t jekk\t kul\u0127add\t jitilqek,\t hu\t le\t ma\t j\u0127allikx\t u\t lanqas\t fl-a\u0127\u0127ar\t ta'\t \u0127ajtek\t ma\t j\u0127allik\t tintilef.\t U\t \u0127a\u0121'o\u0127ra:\t minn\t kul\u0127add\t ja\u0127tie\u0121lek\t tintg\u0127a\u017cel,\t trid\t jew\t ma\t tridx.", "Kun dejjem marbut ma' \u0120esu, issa u waqt il-mewt tieg\u0127ek, u er\u0127i ru\u0127ek f'idej\u0127 g\u0127ax Hu l-\u0127abib fidil tieg\u0127ek.", "Meta jinsewk l-o\u0127rajn, Hu wa\u0127du jista' jg\u0127inek.", "U ftakar dejjem li dan il-ma\u0127bub tieg\u0127ek\t ma\t jridx\t lil\t \u0127addie\u0127or\t mieg\u0127u\t fejn\t ikun\t Hu;\t imma\t jrid\t li\t qalbek\t tkun\t kollha\t tieg\u0127u\t wa\u0127du,\t biex\t fiha\t jkun\t qieg\u0127ed\t b\u0127ala\t sultan\t fuq\t it-tron\t tieg\u0127u.\t Li\t kellek\t \u0127ila\t tin\u0127all\t g\u0127al\t kollox\t mill-\u0127lejjaq\t kollha,\t kieku\t 'l\t \u0120esu\t ssibu\t jg\u0127ammar\t mieg\u0127ek.", "Dak kollu li tkun g\u0127amilt g\u0127all-bnedmin u mhux g\u0127al \u0120esu, qisek kollu ssibu mitluf.", "Xejn la tafda \u017cejjed jew anqas turbot ma' qasba mbewqa li tixxejjer mar-ri\u0127; g\u0127ax kos kemm-il bniedem hawn, qisu\t \u0127uxlief\t u\t l-kburija\t tieg\u0127u\t kollha\t tid\u0127ol\t b\u0127ala\t warda\t tal-widien.", "Kemm issib ru\u0127ek imqarraq malajr jekk timla rasek b'dak li juru minn barra l-bnedmin!", "U kos, jidhirlek li minnhom sejjer tara x \u0121id jew xi pja\u010bir, u aktarx issib ru\u0127ek imqarraq.", "Jekk f'kull \u0127a\u0121a tfittex lil \u0120esu, issib lil \u0120esu, imma jekk tfittex lilek innifsek, issib lilek innifsek, u bi \u0127sara tieg\u0127ek.", "G\u0127ax il-bniedem, jekk ma jfittixx lil \u0120esu, jag\u0127mel deni lilu nnifsu aktar\t milli\t tista'\t tag\u0127millu\t d-dinja\t kollha\t kemm\t hi,\t u\t l-eg\u0127dewwa\t tieg\u0127u\t kollha.", "KAP VIII Fuq l-im\u0127abba ta' \u0120es\u00f9.", "Meta \u0120esu hu mag\u0127na, g\u0127andna kull \u0121id, u xejn iebes ma ji\u0121ina,; imma meta \u0120esu ma nisimg\u0127u\u0127x jitkellem \u0121ewwa qalbna, ma nsibux \u0127lief hena midbiel; imma jekk \u0120esu jg\u0127id kelma wa\u0127da biss, hena\t kbir\t i\u0121\u0121arrab\t il-qalb.\t Jaqaw\t Marija\t Maddalena\t ma\t taritx\t bil-fer\u0127\t mnejn\t kienet\t mix\u0127uta\t tibki,\t meta\t Marta\t qaltilha:\t ``Hawn\t l-Img\u0127allem\t u\t qieg\u0127ed\t isejja\u0127lek?''\t Oh!\t X'\u0127in\t ta'\t fer\u0127,\t meta\t \u0120esu\t lil\t ru\u0127\t lit\t kun\t tibki,\t ig\u0127ajtilha\t biex\t tithenna!\t Kemm\t tkun\t imnikkta\t u\t bierda\t qalbek,\t meta\t mieg\u0127ek\t ma\t jkollokx\t lil\t \u0120esu!\t U\t kemm\t int\t bla\t g\u0127aaqal\t u\t fierag\u0127\t meta\t tixtieq\t \u0127a\u0121'o\u0127ra\t barra\t minn\t \u0120esu!\t Ma\t tarax\t li\t din\t g\u0127alik\t tkun\t \u0127sara\t akbar\t milli\t kieku\t titlef\t id-dinja\t kollha?", "Id-dinja ming\u0127ajr \u0120esu x'tista tie\u0127u minnha?", "Tg\u0127ix ming\u0127ajr \u0120esu mieg\u0127ek hu infern qalil: tg\u0127ix b'\u0120esu mieg\u0127ek, ebda g\u0127adu ma jista' g\u0127alik.", "Min jsib lil \u0120esu jsib te\u017cor ta' \u0121id, u ta' \u0121id akbar\t minn\t kull\t \u0121id\t ie\u0127or.\t U\t min\t jitlef\t lil\t \u0120esu\t jitlef\t wisq\t aktar\t milli\t kieku\t jitlef\t id-dinja\t kollha.\t L-akbar\t fqir\t hu\t dak\t li\t jg\u0127ix\t bla\t \u0120esu\t mieg\u0127u,\t u\t l-aqwa\t g\u0127ani,\t dak\t li\t jaf\t jin\u0127abb\t ma'\t \u0120esu.", "G\u0127erf kbir g\u0127andu min jaf jg\u0127ammar ma' \u0120esu; u g\u0127aqal kbir min jaf i\u017comm ru\u0127u \u0127abib ta' \u0120esu.", "Kun umli u bis-sabar tieg\u0127ek, u \u0120esu jg\u0127ammar fik.", "Kun devot u mi\u0121bur, u \u0120esu jibqa'\t mieg\u0127ek.\t Ma\t tridx\t wisq\t biex\t tbieg\u0127ed\t minnek\t lil\t \u0120esu\t u\t l-grazzja\t tieg\u0127u:\t bi\u017c\u017cejjed\t ixxoqq\t qalbek\t g\u0127all-\u0127wejje\u0121\t tad-dinja.\t U\t jekk\t til\u0127aq\t tbieg\u0127du\t minnek\t u\t titilfu,\t g\u0127and\t min\t tmur,\t lil\t liema\t \u0127abib\t tfittex?", "Ifhimha tajjeb bla \u0127abib ma tistax tg\u0127ix fil-hena; u jekk \u0120esu ma jkunx l-aqwa \u0127abib\t tieg\u0127ek,\t ma\t jkollokx\t \u0127lief\t swied\t ta'\t qalb\t u\t dwejjaq.\t Ta'\t ible\u0127\t mela\t tkun\t tag\u0127mel,\t jekk\t tafda\t jew\t tifra\u0127\t b'\u0127addie\u0127or,\t barra\t minnu.\t A\u0127jar\t jkollok\t kontra\t tieg\u0127ek\t id-dinja\t kollha,\t milli\t tonqos\t lil\t \u0120esu.", "F'kelma wa\u0127da, fost dawk kollha li huma g\u0127al qalbek, \u0127obb l-ewwel wie\u0127ed u l-aktar lil \u0120esu.", "\u0126obb lil kul\u0127add min\u0127abba \u0120esu, imma lil \u0120esu \u0127obbu min\u0127abba fih innifsu.", "Biss g\u0127al \u0120esu g\u0127andu jkollok im\u0127abba barranija, g\u0127aliex fost il-\u0127bieb kollha lilu ssib tajjeb u fidil mieg\u0127ek.", "Min\u0127abba fih, u g\u0127alih,\t g\u0127andek\t t\u0127obb\t sewwa\t l-\u0127bieb\t u\t sewwa\t l-eg\u0127dewwa\t wara\t \u0127add,\t imma\t qis\t li\t \u0120esu\t jkun\t is-sid\t ta'\t qalbek,\t u\t ta'\t kull\t ru\u0127\t tajba.", "\u017bomm ru\u0127ek safja u ma\u0127lula minn kul\u0127add, ji\u0121ifieri la torbot qalbek ma' ebda \u0127add.", "Jekk trid tipprova u tara kemm hu \u0127elu l-Mulej, hemm b\u017conn li \u017c\u017comm qalbek battala u safja: u dan\t ma\t t\u0127ossux\t fik,\t jekk\t minn\t qabel\t Hu\t ma\t jxerridx\t fuqek\t il-grazzja\t tieg\u0127u\t u\t biha\t ji\u0121bdek\t lejh,\t biex\t int\t twarrab lil kul\u0127add minn \u0121o qalbek, u mieg\u0127u tkun tista' ting\u0127aqad u ssir \u0127a\u0121a wa\u0127da.", "Meta\t bniedem\t ikollu\t fuqu\t l-grazzja\t t'Alla\t jsir\t jifla\u0127\t g\u0127al\t kollox;\t imma\t meta\t jitlifha,\t jiftaqar\t \t u\t jidbiel\t u\t b\u0127al\t qala'\t xebg\u0127a.\t Imma\t avolja\t jsib\t ru\u0127u\t f'dan\t l-imrar,\t ma\t g\u0127andux\t imbag\u0127ad\t jaqta'\t qalbu:\t ``Isir\t minn\t dak\t li\t jrid\t Alla,\t kulma\t ji\u0121rili\t nie\u0127du\t f'\u0121ie\u0127\t Kristu''.\t G\u0127ax\t wara\t x-xitwa\t ji\u0121i\t s-sajf,\t wara\t l-lejl\t in-nhar,\t u\t wara\t r-rwiefen\t il-bnazzi.", "KAP IX Waqt id-dwejjaq tar-ru\u0127", "Xejn m'hu g\u0127a\u0121eb li wie\u0127ed ma jag\u0127tix kont tal-hena ta; din id-dinja, meta qalbu tinsab imfawra bil-hena t'Alla.", "Imma hi \u0127a\u0121a kbira wisq, li ma jkollok u la l-fara\u0121 tal-bnedmin u lanqas t'Alla;\t hu\t g\u0127a\u0121eb\t kbir\t li\t wie\u0127ed\t f'\u0121ie\u0127\t t'Alla\t jissaporti\t bis-sabar\t kollu\t dan\t l-imrar\t tal-qalb\t bla\t xejn\t ma\t jfittex\t lilu\t nnifsu,\t jew\t anqas\t ifittex\t x'reb\u0127\t jista'\t jkollu.\t G\u0127ax\t ing\u0127iduha:\t x'g\u0127a\u0121eb\t hu\t li\t r-ru\u0127\t tkun\t fer\u0127ana\t u\t mixg\u0127ula\t bid-devozzjoni\t meta\t tkun\t mog\u0127nija\t bil-grazzja?\t Din\t \u0127a\u0121a\t li\t kul\u0127add\t jixtieqha.\t Jg\u0127addi\t 'l\t quddiem\t bla\t tbatija,\t anzi\t jittajjar\t fil-hena,\t min\t i\u0127ossu\t fuq\t il-\u0121wiena\u0127\t tal-grazzja\t t'Alla.\t X'g\u0127a\u0121eb\t li\t hu\t ma\t j\u0127ossx\t it-toqol\t tieg\u0127u,\t min\t hu\t \t mwie\u017cen\t minn\t Dak\t li\t jista'\t kollox;\t meta\t jmexxi\u0127", "Dak li wa\u0127du jista' jmexxi\u0127 b'g\u0127erf bla tarf?", "Bil-wisq ing\u0127o\u017c\u017cu dawk il-\u0127wejje\u0121 li jistg\u0127u jhennuna; u ma tantx nin\u017cg\u0127u malajr minna nfusna. \u2013 L-imqaddes martri San Lawrenz \u010ba\u0127ad id-dinja u l-im\u0127abba mill-aqwa li kellu lejn il-Papa, biex xe\u0127et ta\u0127t ri\u0121lej\u0127 dak\t kollu\t li\t fid-dinja\t sata'\t j\u0127ajru,\t u\t g\u0127all-im\u0127abba\t ta'\t Kristu,\t anqas\t ma\t \u0121ietu\t tqila\t li\t jing\u0127a\u017cel\t mill-Kbir\t Sa\u010berdot\t t'Alla\t l-Papa\t Sistur,\t avolja\t hu\t kien\t tant\t i\u0127obbu!\t Bl-im\u0127abba\t t'Alla\t reba\u0127 l-im\u0127abba tal-bniedem, u ma rahiex bi kbira jinfired mill-hena ta' bniedem b\u0127alu, biex\t ikompli ma' dak li Alla kien jitlob minnu.", "Hekk inti wkoll tg\u0127allem itlef xi \u0127abib tal-qalb, jew li\t minnu\t tara\t xi\t \u0121id,\t g\u0127all-im\u0127abba\t t'Alla.\t U\t xejn\t la\t te\u0127odha\t bi\t kbira\t meta\t xi\t \u0127abib\t i\u0127allik;\t inti\t taf\t tajjeb\t li\t darba\t jew\t o\u0127ra\t g\u0127andna\t ning\u0127a\u017clu\t minn\t xulxin.", "Je\u0127tie\u0121lu l-bniedem ira\u017c\u017can lilu nnifsu bla jehda, biex jitg\u0127allem imbag\u0127ad u jkun jista' jirba\u0127 sewwa lilu nnifsu u ma jkunx i\u0127obb \u0127lief 'l Alla biss fuq kul\u0127add.", "Min f'kull \u0127a\u0121a jfittex il-hena ta'\t din\t id-dinja,\t jaqa'\t g\u0127aliha;\t imma\t min\t i\u0127obb\t tassew\t lil\t Kristu,\t min\t jimxi\t fit-triq\t tal-virtu,\t ma\t jfittixx\t li\t jehnni lil qalbu, anqas ji\u0121ri wara l-\u0121ibdiet tad-dinja anzi jara kif jitkisser f'xog\u0127ol iebes g\u0127all-\u00adim\u0127abba\t ta'\t Kristu.", "Meta jog\u0127\u0121ob 'l Alla li jhennik b'xi fer\u0127 tar-ru\u0127, b'qalbek kollha irringrazzja\u0127; imma dejjem ibqa' g\u0127id: ``Alla g\u0127o\u0121bu jifta\u0127 idej\u0127 mieg\u0127i, imma mhux g\u0127ax \u0127aqqni.''", "U wkoll, xejn la tintefa\u0127, xejn la tifra\u0127 \u017cejjed, xejn la titkabbar: anzi kun aktar umli g\u0127al li tak, u imxi aktar bil-g\u0127aqal\t b'g\u0127ajnejk miftu\u0127a f'kulma tag\u0127mel; g\u0127ax sieg\u0127a b\u0127al dik tg\u0127addi u tmur, u stenna warajha xi\t ti\u0121rib.\t Meta\t mbag\u0127ad\t dan\t il-hena\t ma\t jibqax\t fuqek,\t xejn\t la\t taqta'\t qalbek\t bil-pacenzja\t kollha\t u\t bl-\u00adumilta\t oqg\u0127od\t stenna,\t sakemm\t Alla\t jar\u0121a'\t j\u017curek,\t g\u0127aliex\t Alla\t g\u0127andu\t mnejn\t jibg\u0127at\t fuqek\t hena\t aqwa.\t G\u0127al\t min\t hu\t mdorri\t jimxi\t fit-triq\t t'Alla,\t din\t m'hix\t \u0127a\u0121a\t \u0121dida\t jew\t li\t qatt\t ma\t nstemg\u0127et:\t l-\u00adakbar\t Qaddisin\t u\t Profeti\t antiki\t f'dan\t it-tibdil\t g\u0127addewha\t \u0127ajjithom:\t daqqa\t hekk,\t u\t o\u0127ra\t hekk.", "Wie\u0127ed minnhom, meta fih kien i\u0127oss il-grazzja t'Alla, kien ig\u0127id: ``Jiena g\u0127idt fil-qawwa tal-\u00adfer\u0127 tieg\u0127i. \u2013 Ma nit\u0127awwadx g\u0127ala dejjem.''", "Imma meta l-grazzja kienet t\u0127allih, kien hekk ifisser dak li j\u0121arrab \u0121ewwa fih:\t ``Dawwart\t wi\u010b\u010bek\t minn\t fuqi,\t u\t jien\t t\u0127awwadt.''\t Imma\t madankollu\t ma\t kienx\t jaqta'\t qalbu,\t anzi\t bi\t \u0127rara\t akbar\t kien\t jitlob\t 'l\t Alla\t u\t jg\u0127id:\t ``Lilek,\t o\t Mulejja,\t insejja\u0127,\t u\t lil\t Alla\t tieg\u0127i\t nitlob.''\t It-talb\t tieg\u0127u\t ma\t kienx\t g\u0127alxejn,\t g\u0127ax\t hu\t jistqarr\t u\t jg\u0127idilna:\t ``Semag\u0127ni\t Alla\t u\t \u0127enn\t g\u0127alija: Alla sar l-g\u0127ajnuna tieg\u0127i.''", "Isma' xi jg\u0127id. ``Biddiltli l-biki tieg\u0127i f'fer\u0127, u\t dawwartni\t bil-hena\t minn\t kullimkien.''", "Jekk dan sar fl-aqwa Qaddisin, ma g\u0127andniex naqtg\u0127u qalbna a\u0127na msejknin u morda jekk daqqa nkunu kollna \u0127rara, u daqqa berdin, g\u0127ax l-ispirtu t'Alla ji\u0121i fina u j\u0127allina skond ma jog\u0127\u0121ob lilu.", "U\t g\u0127alhekk\t il-qaddis\t \u0120obb\t qal:\t ``I\u017c\u017curu\t g\u0127al\t g\u0127arrieda,\t u\t malajr\t i\u0121\u0121arrbu.''", "Imma fiex g\u0127andna nittamaw u fiex nafdaw, \u0127lief fil-\u0127niena kbira t'Alla u fit-tama tal-grazzja tieg\u0127u?", "G\u0127ax sewwa jkolli mieg\u0127i nies tajba, jew a\u0127wa devoti, jew \u0127bieb fidili, sewwa naqra kotba eg\u0127\u017cie\u017c u sbie\u0127,\t sewwa\t nisma'\t jew\t inkanta\t inni\t \u0127elwin\t u\t devoti;\t dawn\t il-\u0127wejje\u0121\t kollha\t ftit\t \u0121id\t jistg\u0127u\t jag\u0127mluli,\t ftit\t jhennuli\t qalbi,\t jekk\t fija\t ma\t jkollix\t il-grazzja,\t jekk\t inkun\t mitluq\t fil-faqar\t tieg\u0127i.", "Meta hekk ji\u0121rili a\u0127jar g\u0127alija nie\u0127u pa\u010benzja, u jsir minni dak li jrid Alla, u mhux dak li nixtieq jien.", "Liema hu dak il-bniedem g\u0127alkemm tajjeb u qaddis, li kultant il-grazzja ma t\u0127alli\u0127x, li fih il-\u0127rara ma tibridx?", "Qatt ma nstab ebda Qaddis, g\u0127alkemm mixg\u0127ul bl-im\u0127abba u mog\u0127ni b'dawl kbir, li darba jew\t o\u0127ra\t ma\t kienx\t tentat.\t U\t hekk\t ja\u0127tie\u0121\t li\t jkun,\t g\u0127ax\t min\t ma\t batiex\t b'xi\t salib\t g\u0127all-im\u0127abba\t t'Alla\t m'hux\t denn\t li\t Alla\t jg\u0127ammar\t mieg\u0127u.\t Anzi\t meta\t nkunu\t ttantati,\t sinjal\t li\t Alla\t sejjer\t i\u017curna\t bil-\u00adhena\t tieg\u0127u.\t Taf\t g\u0127aliex?\t G\u0127ax\t hu\t wieg\u0127ed\t li\t j\u0127enni\t lil\t min\t Hu\t jkun\t bag\u0127tlu\t xi\t dwejjaq.\t Infatti\t hu\t qal:\t ``Lil\t min\t jirba\u0127,\t nag\u0127ti\u0127\t jiekol\t mis-si\u0121ra\t tal-\u0127ajja.''", "Alla mela, isawwab fuq il-bniedem il-\u0127inniet tieg\u0127u, biex aktar ikun jifla\u0127 jarfa' s-slaleb, imma mbag\u0127ad jibg\u0127atlu wkoll xi tentazzjoni, li ma jitkabbarx bi\u0127 innifsu.", "Id-demonju mhux rieqed, il-\u00ad\u0121isem tag\u0127na g\u0127adu ma \u0127edilx; la\t tibqax\t mela\t ma\t tlestix\t ru\u0127ek\t g\u0127all-gwerra,\t g\u0127ax\t minn\t kullimkien\t inti\t mdawwar\t bl-g\u0127edewwa,\t li\t \t mistrie\u0127\t ma\t g\u0127andhomx", "KAP X Fuq li g\u0127andna ni\u017c\u017cu\u0127ajr 'l Alla g\u0127all-grazzja tieg\u0127u", "Issa xi trid tfittex il-mistrie\u0127, la darba int twelidt g\u0127at-ta\u0127bit?", "Lesti ru\u0127ek g\u0127at-tbatija, mhux g\u0127at-thennija; lesti ru\u0127ek biex tarfa' s-salib, mhux g\u0127at-tgawdija.", "Liema hu dak il-bniedem, li kieku jista', ma jgawdix flimkien it-tgawdija\t ta'\t din\t id-dinja\t u\t l-hena\t tar-ru\u0127?\t Il-hena\t tar-ru\u0127\t jiskorri\t bil-\u00adwisq\t il-hena\t kollu\t tad-dinja\t u\t l-pja\u010biri\t tal-\u0121isem.\t Infatti\t l-pja\u010biri\t tad-dinja\t jew\t huma\t fierg\u0127a,\t jew\t moq\u017cie\u017ca,\t g\u0127aliex\t huma\t mnisslin\t mill-virtu\t u\t mibg\u0127utin\t minn\t Alla\t fil-qlub\t safja.\t I\u017cda\t dan\t il-hena\t tas-sema\t wie\u0127ed\t ma\t jistax\t igawdi\u0127\t kull\t meta\t jrid\t hu,\t g\u0127ax\t ming\u0127ajr\t xi\t tentazzjoni\t qatt\t ma\t nistg\u0127u\t noqog\u0127du\t \u017cmien\t twil.", "Min i\u0127obb jag\u0127mel raj\u0127 u jafda \u017cejjed fih innifsu ma jistax ikollu fih dan il-hena t'Alla.", "Alla \u0121id kbir ikun jag\u0127mel meta jag\u0127ti l-grazzja tal-\u0127lewwiet tieg\u0127u; imma l-bnidem \u0127a\u017cin ikun qed jag\u0127mel meta ma j\u0121ibx ru\u0127u tajjeb m'Alla, u jirringrazzja\u0127 mill-\u0121id li ra minnu.", "U g\u0127aliex il-grazzji t'Alla\t m'humiex\t ne\u017clin\t dejjem\t fuqna,\t g\u0127aliex\t ma\t n\u0121ibux\t ru\u0127na\t m'Alla\t kif\t imiss,\t u\t ma\t niftakrux\t f'Dak\t li\t hu\t l-g\u0127ajn\t tal-grazzji\t kollha.\t G\u0127al\t kull\t grazzja\t mela\t li\t nir\u010bievu,\t g\u0127andna\t nibqg\u0127u\t nafuhulu.\t Kif\t lill-umli\t ting\u0127ata\t l-grazzja,\t hekk\t lill-kburi\t tite\u0127idlu.", "Minn g\u0127alija, ma rridx hena hekk kbir, li jne\u0127\u0127ili l-indiema minn \u0121o qalbi; jew anqas nixtieq ikolli grazzji hekk kbar, li ma mmurx nintefa\u0127 b'xi tjieba tieg\u0127i, g\u0127ax kos, mhux kulma hu g\u0127oli\t hu\t mqaddes;\t anqas\t kulma\t hu\t \u0127elu\t hu\t tajjeb;\t anqas\t kull\t xewqa\t hija\t safja,\t anqas\t kull\t \u0127a\u0121a\t minn\t g\u0127alina\t g\u0127a\u017ci\u017ca,\t hija\t mog\u0127\u0121uba\t 'l\t Alla.\t Nilqa'\t bil-qalb\t il-grazzja,\t li\t g\u0127andna\t tag\u0127milni\t aktar\t umli\t u\t nitba\u017c\u017ca'\t minni nnifsi u aktar pront ma nqis xejn lili nnifsi.", "Min tg\u0127allem, bid-don tal-grazzja li kellu,\t imbag\u0127ad\t tilef\t \u0121ie\u0127u,\t ma\t jissugrax\t ig\u0127id:\t Dan\t il-\u0121id\t g\u0127amiltu\t jien;\t \t -\t u\t jibda\t aktarx\t jistqarr\t il-faqar\t u\t x-xejn\t tieg\u0127u", "Ag\u0127ti 'l Alla li hu t'Alla, u \u017comm g\u0127alik dak li hu tieg\u0127ek.", "Ji\u0121ifieri irringrazzja 'l Alla g\u0127all-grazzji tieg\u0127u, u minn g\u0127alik g\u0127id: Jiena \u0127ati, u \u0127aqqni n\u0127allas g\u0127all-\u0127tija tieg\u0127i.", "Oqg\u0127od dejjem fl-a\u0127\u0127ar post, u jing\u0127atalek l-ewwel wie\u0127ed.", "Kun af li ma jing\u0127atax il-g\u0127oli ming\u0127ajr il-baxx.", "Dawk li huma l-aqwa qaddisin quddiem Alla., f'g\u0127ajnejhom huma l-i\u010bken u aktar ma huma kbar, aktar issibhom\t umli\t fihom\t infushom.\t Mimlijin\t bil-verita\t u\t bil-glorja\t fierg\u0127a\t tad-\u00addinja.\t It-tama\t u\t l-wetqa\t tag\u0127hom,\t biss\t f'Alla,\t u\t g\u0127alhekk\t b'ebda\t xejn\t ma\t jitkabbru.", "Dawn ukoll, li kull \u0121id li jaraw jafuh minn g\u0127and Alla, ma jfittxux il-glorja ta' xulxin, biss jixtiequ dik il-glorja li hi \u0121ejja g\u0127and Alla.", "Il-\u0127rara tag\u0127hom hi li Alla jkun dejjem imfa\u0127\u0127ar f'kollox fihom\t infushom\t u\t fil-Qaddisin\t kollha,\t u\t l-\u0127sibijiet\t tag\u0127hom\t huma\t kollha\t fih.", "Ifra\u0127 mela bl-i\u010bken grazzji, biex tkun tista' tir\u010bievi l-kbar.", "L-i\u010bken don istma\u0127 b\u0127allikieku l-ikbar wie\u0127ed; u grazzja ta' xejn, g\u0127o\u017c\u017cha b\u0127ala wa\u0127da kbira.", "Jekk in\u0127arsu lejn il-kobor ta' Dak li minnu \u0121ejjin il-grazzji,\t insibu\t li\t ebda\t don\t ma\t nistg\u0127u\t nsej\u0127ulu\t \u010bkejken.\t Kulma\t jing\u0127ata\t mill-kbir\t Alla,\t ma\t jistax\t ikun\t \u010bkejken.", "U int g\u0127andek tirringrazzja\u0127 imqar jibg\u0127atlek kastigi u tbatija; g\u0127ax kulma jibag\u0127tilna, g\u0127all-\u0121id ta' ru\u0127na jibag\u0127tu.", "Min jixtieq li jibqa' fil-grazzja t'Alla jqis li jifra\u0127 meta Alla jibg\u0127atlu l-grazzja tieg\u0127u; jistabar, meta jog\u0127\u0121bu\t je\u0127odhielu;\t imma\t mbag\u0127ad\t ikun\t umli\t u\t joqg\u0127od\t b'g\u0127ajnej\u0127\t miftu\u0127a,\t li\t ma\t jar\u0121ax\t jitlifha.", "KAP XI Ftit huma li j\u0127obbu s-Salib ta' Kristu.", "Bosta huma dawk li j\u0127obbu s-saltna tas-sema ta' \u0120esu; imma kemm ftit huma dawk li jerfg\u0127u s-\u00adsalib tieg\u0127u.", "Bosta jixtiequ l-hena tieg\u0127u f'qalbhom; imma ftit huma li jixtiequ x-xewk.", "\u0120esu g\u0127al fuq il-mejda\t mieg\u0127u\t jsib\t bosta\t \u0127bieb;\t imma\t wisq\t ftit\t g\u0127as-sawm.\t Kul\u0127add\t irid\t igawdi\t mieg\u0127u;\t u\t ftit\t jissaportu xi \u0127a\u0121a g\u0127all-ftit jibqg\u0127u mieg\u0127u sa ji\u0121i biex jixrob il-kal\u010bi tal-passjoni.", "Wisq u\u0127ud\t jitg\u0127axxqu, jistag\u0127a\u0121bu bil-mirakli\t tieg\u0127u, imma ftit ikomplu jimxu ma\u017c-\u017cebli\u0127 tas-salib.", "Bosta\t nsara\t j\u0127obbu\t lil\t \u0120esu,\t imma\t taf\t sakemm?\t Sakemm\t ma\t jinqalax\t il-g\u0127aw\u0121.\t Wisq\t u\u0127ud\t ifa\u0127\u0127ru\u0127\t u\t jberku\u0127,\t dment\t li\t jaraw\t xi\t \u0121id\t minnu;\t imma\t jekk\t u\t jin\u0127eba\t jew\t jer\u0127ilhom\t g\u0127al\t ftit\t jaqbdu\t igemgmu,\t jew\t jaqtg\u0127u\t qalbhom.", "Imma min i\u0127obb lil \u0120esu, u mhux g\u0127al ebda \u0121id tieg\u0127u nnifsu, jibqa' jbierku sew fl-akbar hena, sew ukoll f'kull slaleb u f'kull dwejjaq ta' qalb.", "Anzi jibqa' dejjem ifa\u0127\u0127ru u dejjem jirringrazzja\u0127,\t imqar\t ma\t jog\u0127\u0121bux\t jibg\u0127atlu\t ebda\t hena\t ta'\t qalb.", "Kemm hi qawwija l-im\u0127abba safja lejn \u0120esu, li ma tkunx im\u0127allta bl-im\u0127abba tag\u0127na nfusna, li nfittxu fiha l-\u0121id tag\u0127na!", "Issa ma tg\u0127idilhomx irg\u0127ab lil dawk kollha li ma jitolbux 'l Alla \u0127lief il-hena?", "Dawk li ma jixtiqux \u0127a\u0121'o\u0127ra \u0127lief il-hena tar-ru\u0127 u li jaqbel lilhom, dawna tg\u0127id\t i\u0127obbu\t lil\t Kristu,\t jew\t lilhom\t infushom?\t Fejn\t issib\t li\t bniedem\t li\t j\u0127obb\t 'l\t Alla\t u\t jrid\t iservi\u0127,\t bla\t ma\t jfittex\t xejn\t lilu\t nnifsu?", "\u0126a\u0121a kbira wisq jekk biex jinsab bniedem hekk?", "Wisq fil-bg\u0127id tiltaqa' \u0121ibda ta' xejn lejn il-\u00adHlejjaq t'Alla.", "Fejn issibu bniedem hekk?", "Wisq fil-bg\u0127id tiltaqa' mieg\u0127u, fil-bg\u0127id il-bg\u0127id.", "Jekk stess il-bniedem jag\u0127ti l-g\u0127ana tieg\u0127u\t kollu,\t xejn\t ikun\t g\u0127adu\t ma\t g\u0127amel.\t Jekk\t jag\u0127mel\t penitenza\t \u0127arxa,\t tkun\t g\u0127adha\t \u0127a\u0121a\t wisq\t \u017cg\u0127ira;\t u\t jekk\t jitg\u0127allem\t il-g\u0127erf\t kollu;\t ikun\t g\u0127adu\t wisq\t fil-bg\u0127id;\t jekk\t ikollu\t tjieba\t kbira\t msie\u0127ba\t ma'\t devozzjoni\t l-aktar\t mixg\u0127ula,\t wisq\t ikun\t g\u0127ad\t jonqsu,\t jekk\t tonqsu\t \u0127a\u0121a\t li\t ming\u0127ajrha qisu ma g\u0127andu xejn.", "X'inhi din il-\u0127a\u0121a? \u2013 Li jag\u0127laq g\u0127ajnej\u0127 g\u0127ad-dinja, jinsa lilu\t nnifsu,\t jo\u0127ro\u0121\t g\u0127al\t kollox\t minn\t \u0121ewwa\t fi\u0127\t innifsu,\t u\t ma\t j\u017comm\t ebda\t farka\t mill-im\u0127abba\t tieg\u0127u.\t U\t mbag\u0127ad,\t meta\t jag\u0127mel\t dak\t kollu\t li\t jaf\t li\t g\u0127andu\t jag\u0127mel,\t jibda\t jifhimha\t li\t ma\t g\u0127amel\t xejn.", "Jibda biex ji\u017cen l-eg\u0127mil tieg\u0127u, u dak kollu li jista; jissejja\u0127 kbir, u g\u0127andu jsibu fil-mi\u017cien ta' ebda pi\u017c.", "U bil-qalb u tabil\u0127aqq jibda jistqarr li hu \u0127addiem ta' bla \u0127ila., b\u0127alma qal Kristu fl-\u00adEvan\u0121elju:\t ``Meta\t tag\u0127mlu\t dak\t kollu\t li\t hemm\t fil-Kamandamenti,\t g\u0127idu:\t A\u0127na\t qaddejja\t battala.''\t Hekk isir tabil\u0127aqq fqir u safi fir-ru\u0127 tieg\u0127u, u jista; jg\u0127id mal-Profeta: ``Jiena wa\u0127di u fqir.''\t Bniedem\t hekk,\t \u0127add\t ma\t hu\t u\t la\t og\u0127la\t minnu,\t u\t la\t aqwa\t minnu,\t anqas\t aktar\t b'raj\u0127\t f'idej\u0127\t minnu.\t U\t g\u0127aliex?\t G\u0127aliex\t g\u0127araf\t jiddisprezza\t lilu\t nnifsu\t u\t l-\u0127wejje\u0121\t tad-dinja,\t u\t ji\u0121\u0121enneb\t minn\t kul\u0127add.", "KAP XII It-triq tas-Salib Imqaddes hija l-vera triq.", "Bosta w\u0127ud ti\u0121ihom iebsa il-kelma: ``I\u010b\u0127ad lilek innifsek, arfa' salibek, u imxi wara \u0120esu.''", "Imma tkun \u0127a\u0121a aktar iebsa, tisma' dik il-kelma nhar il-\u0121udizzju: ``Morru minn quddiemi, mis\u0127utin, g\u0127all-\u0121ewwa n-nar ta' dejjem.''", "Min\t f'din\t il-\u0127ajja\t jisma'\t bil-qalb\t u\t jkompli\t l-kelma\t tas-salib,\t dak\t in-\u00adnhar\t ma\t jismax\t is-sentenza\t tad-dannazzjoni\t eterna.", "Dan is-sinjal tas-salib jidher fis-smewwiet, meta l-Im\u0127allef ji\u0121i jag\u0127mel il-\u0127aqq.", "Hemm is-servi kollha tas-salib, li mxew f'\u0127ajjithom ma' Kristu Msallab, jersqu wkoll b'tama kbira lejn Kristu M\u0127allef.", "Issa g\u0127aliex titme\u017cme\u017c tarfa' s-salib li bih biss tista' tasal fis-saltna tas-smewwiet?", "Fis-salib is-\u00adsa\u0127\u0127a, fis-salib il-\u0127ajja; is-salib je\u0127lisna mill-eg\u0127dewwa; bis-salib Alla jibg\u0127at fuqna l-hena tas-sema, fis-salib insibu l-hena tal-qalb; fis-salib huma mi\u0121burin il-virtu;\t fis-salib\t il-qdusija\t ssir\t perfetta.\t U\t la\t ssib\t s-sa\u0127\u0127a\t ru\u0127na,\t u\t la\t jista'\t jkollna\t tama\t tal-\u0127ajja\t ta'\t dejjem,\t \u0127lief\t fis-salib.\t Arfa'\t mela\t salibek,\t imxi\t wara\t \u0120esu,\t u\t ssib\t ru\u0127ek\t fil-\u0127ajja\t ta'\t dejjem\t \u2013\t Kristu\t mexa\t quddiemek,\t ikarkar\t salibu,\t u\t miet\t fuq is-salib min\u0127abba fik biex inti wkoll tarfa' salibek u tqis li tmut fuq is-salib.", "Jekk inti tmut\t mieg\u0127u,\t tg\u0127ix\t ukoll\t mieg\u0127u;\t u\t jekk\t tkun\t sie\u0127eb\t fit-tbatija,\t ikollok\t ukoll\t sehem\t fil-glorja\t mieg\u0127u.", "\u0126ares; is-salib huwa l-wetqa ta' kollox u fil-mewt kollox jispi\u010b\u010ba; u triq o\u0127ra, li twasslek fil-\u00ad\u0127ajja u fil-vera pa\u010bi tal-qalb, ma ting\u0127atax barra mit-triq imqaddsa tas-salib, li fiha kuljum tg\u0127akkes lilek innifsek. \u2013\t Mur\t fejn\t trid,\t fittex\t li\t trid\t u\t kemm\t jog\u0127\u0121bok\u2026..\t u\t la\t ssib\t 'il\t fuq\t triq\t og\u0127la\t u\t la\t 'l\t isfel\t triq aktar tajba mit-triq imqaddsa tas-salib.", "Qalleb u qassam l-eg\u0127mil tieg\u0127ek kif trid u kif\t jidhirlek\u2026\u2026\t g\u0127andek\t issib\t dejjem\t illi\t xi\t \u0127a\u0121a\t \t ja\u0127tie\u0121lek\t tbati,\t jew\t minn\t rajk\t jew\t bil-fors.\t F'kelma\t wa\u0127da,\t dejjem\t issib\t is-salib,\t g\u0127ax\t jew\t t\u0127oss\t xi\t w\u0121ig\u0127\t f'\u0121ismek,\t jew\t i\u0121\u0121arrab\t xi\t ta\u0127wid\t f'ru\u0127ek.", "Issa jer\u0127ik Alla g\u0127al ftit; issa j\u0127abbtuk in-nies tad-dinja; u issa (u din hi l-akbar) inti tkun imdejjaq bik innifsek.", "U ma' drabi hekk tista' ssib xi \u0127a\u0121a li sserr\u0127ek jew tfarr\u0121ek; g\u0127ax anzi\t ja\u0127tie\u0121lek\t iddum\t tar\u0121a'\t sakem\t jog\u0127\u0121ob\t 'l\t Alla.\t U\t jekk\t irid\t Hu\t drabi\t tkun\t fid-dwejjaq\t ming\u0127ajr\t ebda\t fara\u0121\t biex\t hekk\t titlaq\t ru\u0127ek\t f'idej\u0127\t g\u0127al\t kollox,\t u\t biex\t issir\t aktar\t umli\t min\u0127abba\t fit-ta\u0127bit.\t \u0126add\t ma\t jista' j\u0127oss sewwa \u0121o qalbu l-passjoni ta' Kristu, daqs min bata \u0127wejje\u0121 b\u0127al dawn.", "Kulfejn\t iddawwar\t wi\u010b\u010bek,\t mela\t f'kull\t \u0127in,\t ma\t ssibx\t \u0127lief\t is-salib.\t Tmur\t fejn\t tmur,\t ma\t tistax\t ta\u0127arbu;\t g\u0127aliex\t kullimkien\t tie\u0127u\t mieg\u0127ek\t lilek\t innifsek.\t \u0126ares\t 'il\t fuq,\t jew\t 'l\t isfel;\t \u0127ares\t 'il\t barra,\t jew\t 'il\t \u0121ewwa;\t kullimkien\t issib\t is-salib.\t Ja\u0127tie\u0121lek\t mela\t tie\u0127u\t pa\u010benzja\t kullimkien\t jekk\t trid\t ikollok\t il-pa\u010bi\t f'qalbek,\t u\t tkun\t tist\u0127oqqlok\t kuruna\t ta'\t dejjem.", "Jekk bla tgemgim tarfa' salibek, salibek jarfa' lilek, u jwasslek fejn tixtieq tasal, jif\u0121ifieri fejn it-\u00adtbatija tispi\u010b\u010ba; dik t-tbatija li fid-dinja ma setg\u0127et qatt taqta'.", "Imma jekk terfg\u0127u fuq il-qalb, ji\u0121rilek li t\u0127oss\t aktar\t it-toqol\t tieg\u0127u;\t u\t l-kbira\t hi,\t li\t ja\u0127tie\u0121lek\t bil-fors\t terfg\u0127u.\t Jekk\t tne\u0127\u0127i\t salib\t minn\t fuqek,\t int\t \u017cgur\t tar\u0121a'\t ssib\t ie\u0127or,\t u\t aktarx\t itqal.", "Ma jidhirlekx jewwilla li g\u0127andek tiskansa minn dak li \u0127add s'issa ma sata' ja\u0127arbu?", "Liema qaddis g\u0127ex f'din id-dinja ming\u0127ajr salib u ming\u0127ajr dwejjaq?", "Anqas l-istess \u0120esu Kristu, Sid tag\u0127na, ma g\u0127adda sieg\u0127a\t wa\u0127da\t bla\t tbatija,\t dment\t li\t kien\t \u0127aj.\t Infatti\t hu\t qal:\t ``Kien\t hemm\t b\u017conn\t li\t Kristu\t jbati,\t u\t jqum\t mill-mewt;\t biex\t hekk\t jid\u0127ol\t fil-glorja\t tieg\u0127u.''\t U\t kif\t mela\t trid\t int\t triq\t xort'o\u0127ra\t minn\t din\t it-\u00adtriq\t miftu\u0127a\t quddiemek,\t li\t hi\t t-triq\t imqaddsa\t tas-salib?", "Il-\u0127ajja kollha ta' Kristu kienet salib u tbatija; u inti trid li jkollok il-mistrie\u0127 u l-hena?", "Ti\u017cbalja bl-\u00adikreh jekk tfittex \u0127a\u0121'o\u0127ra \u0127lief it-tbatija; g\u0127aliex kollha kemm hi din il-\u0127ajja qasira tag\u0127na hi mimlija\t bil-mi\u017cerji,\t u\t mdawra\t bis-slaleb.\t U\t aktar\t ma\t r-ru\u0127\t tg\u0127addi\t 'l\t quddiem\t fit-tjieba\t aktar\t issib\t slaleb\t itqal;\t g\u0127aliex\t il-piena\t li\t t\u0127oss\t ir-ru\u0127\t mix\u0127uta\t f'dan\t l-e\u017cilju\t aktar\t tikber\t bl-im\u0127abba.", "Imma l-bniedem hekk, g\u0127alkemm f'bosta \u0127wejje\u0121 jinsab imsallab, g\u0127andu xi \u0127a\u0121a li ssabbru u tferr\u0127u, g\u0127ax jaf li, billi jie\u0127u pa\u010benzja bis-slaleb tieg\u0127u, \u0121id kbir ikun qed jag\u0127mel g\u0127ali\u0127 innifsu.", "Malli hu minn\t raj\u0127\t imidd\t g\u0127onqu\t g\u0127as-salib,\t l-imrar\t tad-dwejjaq\t tieg\u0127u\t jinbidel\t f'tama\t \u0127elwa\t li\t Alla\t jhennih\t bil-grazzja\t tieg\u0127u.\t L-aktar\t il-\u0121isem\t jinkedd\t bit-ta\u0127bit,\t aktar\t ir-ru\u0127\t titwettaq\t bil-grazzja\t li\t Alla\t jsawweb \u0121o fiha.", "Xi drabi wkoll tant ti\u0121i\u0127 qawwa kbira fit-ta\u0127bit u fid-dwejjaq tieg\u0127u; tant isir\t i\u0127obb\t ix-xeb\u0127\t tas-salib\t tieg\u0127u\t mas-salib\t ta'\t Kristu,\t li\t jixtieq\t li\t ma\t jkun\t qatt\t bla\t niket\t u\t gwaj,\t g\u0127aliex\t aktar\t ma\t jkun\t jifla\u0127\t jarfa'\t slaleb\t tqal\t g\u0127al\t Alla,\t aktar\t jidhirlu\t li\t hu\t jkun\t ma\u0127bub\t minnu.\t Imma\t dan\t m'hux\t \u0121ej\t mill-\u0127ila\t tal-bniedem,\t \u0121ej\t mill-grazzja\t ta'\t Kristu.\t Tant\t hi\t qawwija\t u\t tant\t din\t il-grazzja\t fil-\u00ad\u0121isem\t debboli\t tag\u0127na,\t li\t hu\t bi\t \u0127rara\t wisq\t kbira\t jg\u0127annaq\t u\t j\u0127obb\t \u0127wejje\u0121\t li\t kieku\t ming\u0127alih\t dejjem\t jobg\u0127odhom\t u\t ja\u0127rabhom.", "Nafuha: mhux g\u0127all-qalb tal-bniedem li jarfa' s-salib, li j\u0127obb is-salib, li jg\u0127akkes lil \u0121ismu, li jobdi dejjem b'g\u0127ajnej\u0127 mag\u0127luqa, u li ja\u0127rab l-unuri, u li jie\u0127u pa\u010benzja bi\u017c-\u017cebli\u0127; li xejn ma jqis lilu\t nnifsu\t u\t jixtieq\t li\t jkun\t im\u017cebla\u0127;\t li\t jifra\u0127\t b'kull\t dwejjaq\t u\t b'kull\t \u0127sara\t u\t li\t ma\t jixtieq\t ebda\t hena\t f'din\t id-dinja.\t Infatti\t jekk\t t\u0127ares\t \u0127arsa\t fuqek\t innifsek,\t issib\t li\t \u0127wejje\u0121\t b\u0127al\t dawn\t ma\t tifla\u0127x\t g\u0127alihom.\t Imma\t jekk\t inti\t titma\t f'Alla\t ting\u0127atalek\t qawwa\t mis-smewwiet,\t u\t d-dinja\t u\t l-\u0121isem\t i\u0121\u0121ibhom\t g\u0127al\t idejk.\t Anzi\t anqas\t stess\t mid-demonju\t ma\t tibqa'\t tib\u017ca',\t jekk\t tkun\t armat\t bil-fidi,\t u\t m\u017cejjen\t bis-salib\t ta'\t Kristu.", "\u0126ejji ru\u0127ek, mela, b\u0127ala qaddej tajjeb u fidil ta' Kristu, biex tarfa' bil-qalb is-salib tas-Sinjur tieg\u0127ek imsallab g\u0127all-im\u0127abba tieg\u0127ek.", "\u0126ejji ru\u0127ek g\u0127al tant g\u0127aw\u0121 u tbatija minn kull xorta f'din id-dinja mnikkta.", "Kulfejn\t tkun,\t ma\t tarax\t ma'\t wi\u010b\u010bek\t \u0127lief\t minn\t dan;\t u\t kulfejn\t tin\u0127eba\t ma\t ssibx\t \u0127lief\t minn\t dan.\t Hekk\t ja\u0127tie\u0121\t li\t jkunu\t s-slaleb\t u\t t-tbatijiet,\t u\t af\t ma\t tistax\t te\u0127les\t minnhom\t xort'o\u0127ra,\t \u0127lief\t billi titqanna bil-qalb bihom. \u2013 Ixrob bil-fer\u0127a l-kal\u010bi tas-Sinjur tieg\u0127ek, jekk trid li tkun \u0127abib\t mieg\u0127u,\t li\t jkollok\t sehem\t mieg\u0127u.\t Is-sabar\t stennieh\t minn\t g\u0127and\t Alla\t jag\u0127mel\t minnek\t kif\t l-aktar\t jog\u0127\u0121bu.\t Ming\u0127alik,\t midd\t g\u0127onqok\t g\u0127as-slaleb\t u\t anzi\t \u0127udhom\t b\u0127ala\t l-aqwa\t sabar\t tar-ru\u0127\t tieg\u0127ek;\t g\u0127aliex\t it-tbatijiet\t ta'\t din\t id-dinja\t ma\t humiex\t bi\u017c\u017cejjed,\t biex\t tkun\t tist\u0127oqqlok\t il-glorja\t tal-\u0121enna,\t anqas\t kieku\t terfag\u0127hom\t kollha\t int\t wa\u0127dek.", "Meta tasal f'dan l-istat illi t-ta\u0127bit ji\u0121ik \u0127elu, u fih issib il-hena tieg\u0127ek g\u0127al Kristu, hemm g\u0127id li int sibt il-kwiet tieg\u0127ek, g\u0127aliex tkun sibt il-\u0121enna f'din l-art.", "Meta t-tbatija te\u0127odha fuq qalbek,\t u\t tfittex\t li\t ta\u0127rabha,\t int\t issib\t ru\u0127ek\t wisq\t \u0127a\u017cin,\t u\t l-imrar\t ma\t j\u0127allikx\t \u0127in\t wie\u0127ed.", "Jekk toqg\u0127od g\u0127alih u tilqa' dak li hu s-sehem tieg\u0127ek, ji\u0121ifieri t-tbatija u l-mewt; wisq a\u0127jar ikun g\u0127alik, u ssib is-sabar ta' qalbek.", "Jekk stess titla' sat-tielet sema b\u0127al S. Pawl, ma g\u0127andux\t ig\u0127addilek\t minn\t rasek\t li\t ma\t hemmx\t ebda\t tbatija\t i\u017cjed\t g\u0127alik.\t ``Jien\t nurih,''\t qal\t \u0120esu,\t ``kemm\t g\u0127ad\t ja\u0127tie\u0121lu\t jbati\t g\u0127all-isem\t tieg\u0127i.''\t G\u0127ad\t baqag\u0127lek\t mela\t xi\t tbati,\t jekk\t trid\t tabil\u0127aqq\t t\u0127obb\t lil\t \u0120esu\t u\t taqdih\t bla\t ma\t tehda.", "Li kont jist\u0127oqqlok tbati xi \u0127a\u0121a g\u0127all-im\u0127abba ta' \u0120esu!", "Xi glorja kienet tkun g\u0127alik!", "X'fer\u0127 g\u0127all-Qaddisin kollha t'Alla!", "X'\u0121id kbir g\u0127all-proxxmu tieg\u0127ek b'dan l-e\u017cempju tieg\u0127ek!", "G\u0127ax kos il-\u00adpacenzja kul\u0127add jaraha sabi\u0127a, g\u0127alkemm\t ftit\t huma\t li\t jriduha\t g\u0127alihom.\t \u0126a\u0121a\t \u017cg\u0127ira\t imbag\u0127ad\t li\t tbati\t xi\t ftit\t g\u0127al\t Kristu,\t la\t darba\t bosta\t w\u0127ud\t ibatu\t tbatijiet\t aqwa\t g\u0127ad-dinja!", "Kun af g\u0127ix b\u0127allikieku mejjet g\u0127ad-dinja.", "U aktar ma wie\u0127ed imut g\u0127alih innifsu, aktar jista' jibda ig\u0127ix g\u0127al Alla.", "\u0126add ma jista' jifhem sewwa l-\u0127wejje\u0121 tal-\u0121enna, \u0127lief min bil-pa\u010benzja jsofri kull g\u0127aw\u0121 g\u0127al\t Kristu.\t Ebda\t \u0127a\u0121a\t ma\t hi\t mog\u0127\u0121uba\t quddiem\t Alla,\t ebda\t \u0127a\u0121a\t ma\t tag\u0127mel\t \u0121id\t lil\t ru\u0127na\t f'din\t id-dinja,\t daqs\t li\t bil-qalb\t inbatu\t g\u0127al\t Alla.\t Anzi,\t li\t kien\t f'idejk,\t aktar\t imissek\t tag\u0127\u017cel\t li\t tbati\t xi\t \u0127a\u0121a\t g\u0127al\t Kristu\t milli\t li\t tg\u0127ix\t dejjem\t qalb\t il-hena\t tar-ru\u0127.\t Hekk\t issir\t tixba\u0127\t lil\t Kristu\t u\t lill-\u00adQaddisin\t kollha\t tieg\u0127u.\t Mhux\t billi\t nkunu\t mimlijin\t bil-hena\t u\t bis-sabar,\t a\u0127na\t nkunu\t naqilg\u0127u\t l-merti\t u\t mmorru\t 'l\t quddiem;\t imma\t billi\t nerfg\u0127u\t slaleb\t tqal\t u\t nixorbu\t l-imrar\t bil-qalb\t it-tajba.", "Li kien hemm xi \u0127a\u0121a a\u0127jar g\u0127ar-ru\u0127 tal-bniedem mit-tbatija.", "Kristu kien jurihielna bil-kliem u bl-e\u017cempju.", "Anzi lid-dixxipli li marru mieg\u0127u u lil dawk kollha li jixtiequ jimxu warajh, bi\u010b-\u010bar iwissihom li g\u0127andhom jerfg\u0127u\t s-salib,\t u\t jg\u0127idilhom:\t ``Min\t irid\t ji\u0121i\t mieg\u0127i\t ji\u010b\u0127ad\t lilu\t nnifsu,\t jarfa'\t salibu\t u\t jimxi\t warajja.''\t Inti,\t mela,\t \u0127ija,\t wara\t li\t qrajt\t u\t teg\u0127imt\t dan\t kollu,\t g\u0127andek\t ti\u0121i\t fi\t kliemi:\t ``Illi\t sforz\t tant\t tbatija\t jkun\t jisst\u0127oqqilna\t nid\u0127lu\t fis-saltna\t t'Alla.''", "TAL-IMITAZZJONI TA' KRISTU", "FUQ IL-\u0126LEWWIET LI T\u0126OSS RU\u0126 IT-TAJJEB", "KAP I Kristu jit\u0127addet minn \u0121ewwa mal-qalb fidila", "Ir-Ru\u0127:", "\u0126alli nisma' x'jitkellem \u0121ewwa fija s-Sid tieg\u0127i Alla: \u010b\u010bImbierka dik illi tisma' lis-Sid tag\u0127ha jitkellem \u0121ewwa fiha, u minn fommu tie\u0127u l-kelma tas-sabar!", "Imberkin dawk il-widnejn li ji\u0121bru l-\u00adkliem t'Alla, u mit-tlablib ta'\t din\t id-dinja\t xejn\t ma\t jimpurtahom!\t Imberkin,\t iva,\t il-widnejn\t li\t jisimg\u0127u,\t mhux\t il-le\u0127en\t ta'\t barra,\t imma\t l-verita,\t li\t tg\u0127allimhom\t minn\t \u0121ewwa!\t Imberkin\t dawk\t il-g\u0127ajnejn\t li\t jing\u0127alqu\t g\u0127all-\u0127wejje\u0121\t ta'\t barra,\t i\u0127arsu\t biss\t lejn\t il-\u0127wejje\u0121\t ta'\t \u0121ewwa!\t Imberkin\t dawk\t in-nies\t li\t jid\u0127lu\t \u0121ewwa\t fihom\t infushom,\t u\t li\t bl-opri\t tajba\t ta'\t kuljum\t ifittxu\t jifhmu\t aktar\t bi\u010b-\u010bar\t il-misterji\t tas-\u00adsmewwiet!\t Imberkin\t dawk\t li\t jag\u0127tu\t ru\u0127hom\t 'l\t Alla\t u\t li\t j\u0127arsu\t ru\u0127hom\t mit-tfixkil\t kollu\t tad-dinja!''\t Ifhem\t tajjeb\t dan\t it-tag\u0127lim,\t ja\t ru\u0127\t tieg\u0127i,\t u\t ag\u0127laq\t il-bwieb\t tas-sensi\t tieg\u0127ek,\t biex\t tista'\t tisma\t dak\t li\t Alla\t Sid\t tieg\u0127ek\t jitkellem\t \u0121ewwa\t fik.", "Hekk ig\u0127id il-ma\u0127bub tieg\u0127ek:\u010b\u010bJiena s-sa\u0127\u0127a tieg\u0127ek, il-pa\u010bi tieg\u0127ek u l-hajja tieg\u0127ek.", "Kun dejjem marbut mieg\u0127i u ssib il-pa\u010bi.", "\u0126alli g\u0127al kollox il-\u0127wejje\u0121 ta' din id-dinja, fittex dak li hu ta' dejjem.''", "Il-\u0127wejje\u0121 ta' hawn x'fihom \u0127lief qerq?", "U x'\u0121id jistg\u0127u jag\u0127mlulek il-\u0127wejje\u0121 kollha\t ma\u0127luqa\t jekk\t jitbieg\u0127ed\t minnek\t il-Kreatur\t tieg\u0127ek?\t Ix\u0127et\t mela\t kollox\t wara\t spallejk,\t xte\u0127et\t f'idejn\t il-Kreatur\t tieg\u0127ek,\t imma\t tabil\u0127aqq\t u\t bil-qalb,\t biex\t tista'\t til\u0127aq\t il-vera\t thennija.", "KAP II Il-Verita titkellem \u0121ewwa fina ming\u0127ajr \u0127oss ta' kliem", "Tkellem, sinjur, g\u0127ax jisma' l-qaddej Tieg\u0127ek: Jiena l-qaddej tieg\u0127ek; tini d-dehen, \u0127alli nifhem il-li\u0121i tieg\u0127ek.", "I\u0121bidli qalbi lejn il-kliem ta' fommok; jin\u017cel b\u0127ala nida l-kliem tieg\u0127ek.", "Kienu g\u0127idu l-ulied ta' Israel lil Mose:\t \u010b\u010btkellem\t inti\t mag\u0127na,\t u\t nisimg\u0127u;\t mhux\t le\t Alla\t jitkellem\t mag\u0127na,\t g\u0127ax immutu.''", "Imma mhux hekk nitolbok, Sinjur; anzi mal-Profeta Samweli hekk nitolbok bl-\u00adumilta\t kollha\t \t u\t b'qalbi\t kollha.\t \u010b\u010bTkellem,\t Sinjur,\t \u0127alli\t jisma'\t s-serv\t tieg\u0127ek''\t Mhux\t Mose\t jit\u0127addet\t mieg\u0127i,\t anqas\t ebda\t wie\u0127ed\t mill-Profeti,\t imma\t Int,\t Sinjur\t Alla\t tieg\u0127i,\t li\t tajt\t id-dehen\t u\t d-dawl\t lill-", "Profeti kollha; g\u0127aliex Inti biss tista' ming\u0127ajrhom tag\u0127nini, u huma ming\u0127ajrek ebda \u0121id ma jistg\u0127u jag\u0127mluli.", "Forsi l-kliem tag\u0127hom ikun imqieg\u0127ed tajjeb; imma ma jnissilx fija l-ispirtu tieg\u0127ek.", "Jitkellem sabi\u0127; imma lil qalbi ma j\u0127e\u0121\u0121uhiex, jekk int tibqa' sieket.", "Isemmg\u0127uni, iva, il-kliem: imma lill-mo\u0127\u0127 int trid itti\u0127 id-dawl.", "Isemmg\u0127uni l-mi\u017cerji, imma inti tfehimhom bi\u010b-\u010bar lill-ma\u0127bubin tieg\u0127ek.\t Ig\u0127allmuni\t l-Kmandamenti;\t imma\t int\t tg\u0127inni\t biex\t inkomplihom.\t Juruni\t t-triq;\t imma\t int\t tg\u0127inni\t s-\u00adsa\u0127\u0127a\t biex\t nimxi\t fiha.\t Huma\t jkellmuni\t minn\t barra:\t imma\t int\t tg\u0127allem,\t \u0121ewwa\t l-qalb\t u\t tag\u0127tiha\t d-\u00addawl.\t Huma\t jsaqqu\t minn\t barra:\t imma\t l-\u0127ajja\t inti\t tag\u0127tiha.\t Il-kliem\t tag\u0127hom\t jid\u0127ol\t \u0121ol-widnejn;\t imma\t int\t tag\u0127ti\t l-fehma\t lis-smig\u0127.", "Mhux Mose mela jitkellem mieg\u0127i, imma int, Sinjur Alla tieg\u0127i, verita eterna, \u0127alli ma mmutx u ninsab si\u0121ra bla frott; g\u0127ax hekk ji\u0121rili; jekk b'widnejja nisma' t-twissijiet, u qalbi ma tinxeg\u0127ilx bl-im\u0127abba.", "Iva, Sinjur \u0127alli nhar il-\u0121udizzju ma \u010b\u010banfarnix: \u010b\u010bSinjur kliemi u ma\t g\u0127amiltux;\t g\u0127araftu\t u\t ma\t \u0127abbejtux,\t emmintu\t u\t ma\t qg\u0127adtx\t g\u0127alih.''\t Tkellem\t mela,\t Sinjur,\t g\u0127ax\t jisimg\u0127ek\t qieg\u0127ed\t il-qaddej\t tieg\u0127ek;\t inti\t g\u0127andek\t il-kliem\t tal-\u0127ajja\t ta'\t dejjem.\t Tkellem,\t \u0127alli\t f'qalbi\t tnissilli\t kull\t sabar,\t u\t \u0127ajti\t kollha\t titbiddel.\t Tkellem,\t u\t jkun\t b'\u0121ieh\t u\t tif\u0127ir\t lilek\t g\u0127ala\t dejjem.", "KAP III Il-kliem t'Alla g\u0127andna nisimg\u0127uh bl-umilt\u00e0", "Isma', ibni, il-kliem tieg\u0127i, kliem ta' l-akbar \u0127lewwa, li jisboq il-g\u0127erf tal-g\u0127aqal u tal-g\u0127orrief kollha ta; din id-dinja.", "Il-kliem tieg\u0127i hu \u0127ajja tar-ru\u0127; u ma g\u0127andux jinti\u017cen b\u0127alma jinti\u017cen kliem ie\u0127or.", "Kliemi ma\t g\u0127andux\t jinstama',\t hekk,\t g\u0127all-pja\u010bir\t fierag\u0127,\t imma\t bis-skiet\t u\t l-\u0121abra,\t bl-umilta\t u\t b'g\u0127o\u017c\u017ca\t kbira.", "Jiena g\u0127idt darba: \u010b\u010bImbierek dak il-bniedem, li int, Sinjur, tkun tajtu d-dehen, u g\u0127allimtu l-li\u0121i tieg\u0127ek, biex fil-\u0121ranet tal-hemm ittaffilu, u biex f'din id-dinja ma jitnikkitx.''", "Qal ukoll Alla: \u010b\u010bjien sa mill-bidu g\u0127allimt lill-Profeti; u sal-lum ukoll g\u0127adni nitkellem ma' kul\u0127add; imma bosta huma torox g\u0127al-le\u0127en tieg\u0127i, u qalbhom iebsa.''", "Bosta nies aktar jisimg\u0127u bil-qalb lid-dinja, milli 'l Alla;\t aktar\t jaqtg\u0127u\t xewqathom,\t milli\t li\t jag\u0127tu\t gost\t 'l\t Alla.\t Id-dinja\t twieg\u0127ed\t \u0127wejje\u0121 \u010bkejknin, li jmorru mar-ri\u0127, u frattant in-nies iservuha b'reg\u0127ba kbira; jien inwieg\u0127ed\t \u0127wejje\u0121\t kbar,\t li\t qatt\t ma\t jintemmu\t u\t l-qlub\t tal-bnedmin\t g\u0127alija\t jitnikktu.\t Min\t hu\t li\t lili\t jservini\t u\t jobdini f'kollox b'dik il-\u0127rara li biha n-nies taqdi d-dinja u l-kbarat tag\u0127ha?", "Ist\u0127i, Sidun ig\u0127id il-\u00adba\u0127ar.\t U\t jekk\t trid\t taf\t il-g\u0127aliex,\t oqg\u0127od\t isma'.\t G\u0127all-\u0127las\t ta'\t xejn,\t wie\u0127ed\t ma\t ti\u0121ihx\t tqila\t li\t jimxi\t triq\t twila;\t u\t g\u0127all-\u0127ajja\t ta'\t dejjem,\t bosta\t w\u0127ud\t kemm\t kemm\t tag\u0127tihom\t qalbhom\t jerfg\u0127u\t ri\u0121lejhom\t mill-\u00adart!\t T\u0127abirku\t g\u0127all\t \u0127las\t l-aktar\t \u017cg\u0127ir;\t g\u0127al\t \u0127abba\t ma\t jist\u0127ux\t ifittxu\t lil\t xulxin\t fil-qrati;\t \u0127a\u0121a\t ta'\t xejn\t li\t wie\u0127ed\t iweg\u0127idhom,\t tarahom\t jit\u0127abtu\t lejl\t u\t nhar\t g\u0127aliha.", "Imma ara mbag\u0127ad hux g\u0127ajb g\u0127alihom!", "G\u0127all-\u0121id, li ma hemmx ma' hiex tibdlu, g\u0127all-\u0127las li \u0127add ma jista' ji\u017cnu, g\u0127all-\u0121ieh l-aktar kbir, g\u0127all-glorja li qatt ma tispi\u010b\u010ba, anqas jit\u0127ajru jbatu \u0127a\u0121a ta' xejn!\t Ist\u0127i\t int\t mela,\t qaddej\t g\u0127a\u017c\u017cien\t u\t gemgumi,\t illi\t aktar\t huma\t be\u017clin\t huma\t biex\t jitilfu\t ru\u0127hom,\t milli\t int\t biex\t issalva\t ru\u0127ek,\t aktar\t jifir\u0127u\t huma\t bil-frug\u0127a\t tad-dinja,\t milli\t tifra\u0127\t int\t bil-verita\t tieg\u0127i.\t Issa\t huma\t bosta\t drabi\t jibqg\u0127u\t mqarrqin\t fit-tama\t tag\u0127hom,\t imma\t l-weg\u0127diet\t tieg\u0127i\t ma\t jonqsux;\t u\t min\t jitma\t fija,\t ma\t jitmax\t fil-fierag\u0127.\t Dak\t li\t nkun\t g\u0127idt\t inkomplih:\t bosta\t imma\t r-ru\u0127\t tibqa'\t fidila\t fl-\u00adim\u0127abba tieg\u0127i sa l-a\u0127\u0127ar.", "Jiena n\u0127allas lit-tajbin kollha; kif ukoll in\u0121arrab il-pa\u010benzja ta' l-\u00adimseddqin\t kollha.", "\u0126a\u017c\u017ce\u017c kliem \u0121ewwa qalbek, u\u017comm mieg\u0127i bil-\u0127rara kollha; u fil-\u0121ranet tad-dwejjaq issib fih il-\u00adhena tieg\u0127ek.", "Dak li drabi ma tifhmux waqt li tkun taqra, 'l quddiem, waqt li jien inkun in\u0121arrbek, g\u0127ad tag\u0127arfu, u tifhmu sewwa.", "Jien in\u0121arrabhom lill-ma\u0127bubin tieg\u0127i, daqqa bit-tentazzjoni u\t drabi\t o\u0127ra\t bil-hena\t tal-qalb.\t U\t \u017cew\u0121\t \u0127wejje\u0121\t ng\u0127allimhom\t kuljum:\t fuq\t li\t g\u0127andhom\t ja\u0127arbu\t l-vizzji\t tag\u0127hom;\t u\t billi\t n\u0127ajjarhom\t jikbru\t fil-virtu\t tag\u0127hom.\t Min\t jisma'\t kliemi\t u\t ma\t jag\u0127tix\t kontu,\t jien\t nag\u0127mel\t \u0127aqq\t minnu\t fl-a\u0127har\t jum.", "Talba biex naqilg\u0127u l-grazzja tad-devozzjoni", "Ir-Ru\u0127:", "Mulej Alla tieg\u0127i, int hu l-\u0121id tieg\u0127i kollu.", "U min jiena li nie\u0127u l-ardir nitkellem mieg\u0127ek? \u2013 Jien l-\u00adaktar fqir fost il-qaddejja tieg\u0127ek, u duda ta' l-art, ifqar u i\u010bken milli nifhem jien\t u\t milli\t g\u0127andi\t \u0127ila\t ng\u0127id.\t Ftakar\t mela,\t Mulej,\t li\t jiena\t xejn,\t li\t ma\t g\u0127andi\t xejn,\t li\t ma\t niswa\t xejn.\t Inti\t wa\u0127dek\t tajjeb,\t sewwa\t u\t qaddis;\t int\t tista'\t kollox,\t tag\u0127ti\t kollox,\t lill-midneb\t biss\t t\u0127allih\t fil-faqar\t tieg\u0127u.\t Ftakar\t fil-\u00ad\u0127niena\t tieg\u0127ek,\t u\t imla\t lil\t qalbi\t bil-grazzja\t tieg\u0127ek,\t u\t int\t lill-\u0127olqien\t tieg\u0127ek\t ma\t tridux\t fieragh.", "Kif nista' nwettaq lili nnifsi f'din il-\u0127ajja kollha mi\u017cerja, jekk il-\u0127niena u l-grazzja tieg\u0127ek ma jeqfux mieg\u0127i?", "La ddawwarx, le wi\u010b\u010bek minn fuqi; la ddumx ma ti\u0121i \u017c\u017curni; la tne\u0127\u0127ilix il-fara\u0121 tieg\u0127ek, sabiex\t ru\u0127i\t ma\t tkunx\t quddiemek\t b\u0127ala\t art\t ming\u0127ajr\t ilma.\t Mulej,\t g\u0127allimni\t nag\u0127mel\t ir-\u00adrieda\t tieg\u0127ek;\t g\u0127allimni\t ng\u0127addi\t \u0127ajja\t xierqa\t u\t umli\t quddiem\t il-wi\u010b\u010b\t tieg\u0127ek;\t g\u0127aliex\t inti\t l-g\u0127erf\t tieg\u0127i,\t int,\t iva,\t li\t taf\t sewwa\t x'jien,\t u\t g\u0127araftni\t minn\t qabel\t jien\t ma\t \u0121ejt\t fid-dinja.", "KAP IV G\u0127andna nimxu dejjem quddiem Alla bil-verita u bl-umilt\u00e0", "Ibni, imxi quddiem il-g\u0127ajnejn tieg\u0127i bil-verita, u fittex dejjem lili b'qalb safja.", "Min jimxi quddiemi bil-verita, ebda \u0127sara ma ti\u0121rilu fir-ru\u0127 u l-verita te\u0127ilsu mill-qerq u mill-ilsna tal-\u0127\u017ciena.", "Jekk il-verita te\u0127ilsek, inti tabil\u0127aqq tkun sid tieg\u0127ek innifsek; u l-kliem fieragh tan-nies ma\t jbe\u017c\u017cg\u0127ekx.", "Ir-Ru\u0127:", "Iva, Mulej, hekk hu.", "Ikun minnikif qed tg\u0127id int. Ag\u0127mel li l-verita tieg\u0127ek tg\u0127allimni, t\u0127arisna u \u017c\u017commni fit-triq tas-sewwa sa ma nsalva ru\u0127i.", "Hi g\u0127andha t\u0127arisni mill-\u0121ibdiet kollha \u0127\u017ciena u mill-\u00adpja\u010biri li ma\t jixirqux:\t u\t hekk\t jien\t inkun\t nista'\t nimxi\t mieg\u0127ek\t b'qalbi\t ma\u0127lula\t mid-dinja.", "Jien ng\u0127allmek dak li hu sewwa, u dak li tg\u0127id il-verita jog\u0127\u0121ob lili.", "Oqg\u0127od a\u0127seb fuq dnubietek b'indiema kbira u b'imrar ta' qalb, u la \u017c\u017commx ru\u0127ek li int xi \u0127a\u0121a jekk tag\u0127mel\t xi\t opra\t tajba.\t Stqarr anzi li inti midneb, imxekkel u mrabbat b'bosta passjonijiet.", "Minnek innifsek int m'intix\t mi\u0121bud \u0127lief g\u0127ax xejn, b'xejn taqa' u b'xejn tintreba\u0127, b'xejn titqawwa u b'xejn tintilef.", "Ma\t g\u0127andek\t xejn\t biex\t tifta\u0127ar\t bik\t innifsek;\t g\u0127aliex\t il-\u0127ila\t tieg\u0127ek\t hi\t i\u010bken\t milli\t tista'\t tifhem.", "Milli tag\u0127mel inti, mela, xejn ma g\u0127andek tarah kbir.", "Ebda \u0127a\u0121a ma hi kbira jew ta' min ig\u0127o\u017c\u017cha u jistag\u0127\u0121eb biha; ebda \u0127a\u0121a ma hi ta; min isemmi fuqha, ta' min ifa\u0127\u0127arha u\t jixtieqha,\t barra\t minn\t dak\t li\t hu\t ta'\t dejjem.\t Fuq\t kollox\t g\u0127andek\t t\u0127obb\t il-verita\t eterna,\t u\t dejjem\t tistmerr\t ix-xejn\t tax-xejn\t tieghek.\t Minn\t ebda\t \u0127a\u0121a\t ma\t g\u0127andek\t tib\u017ca',\t xejn\t ma\t g\u0127andek\t tmaqdar\t u\t ta\u0127rab,\t daqs\t il-vizzju\t u\t d-\u00addnubiet\t tieg\u0127ek;\t g\u0127andek\t tobg\u0127odhom\t aktar\t minn\t kull\t \u0127sara\t li\t tista'\t ti\u0121rilek.\t X'u\u0127ud\t ma\t j\u0121ibu\t xejn\t ru\u0127hom\t mieg\u0127i\t bis-sedqa;\t imma\t tarahom\t ming\u0127ajr\t ebda\t mist\u0127ija\t u\t jseksku\t u\t jridu\t jafu\t l-\u0127wejje\u0121\t mo\u0127bija\t tieg\u0127i,\t u\t jridu\t jifhmu\t l-misterji\t g\u0127oljin\t t'Alla.,\t bla\t ma\t jag\u0127tu\t ebda\t kont\t tag\u0127hom\t infushom\t u\t tas-salvazzjoni\t ta'\t ru\u0127hom.\t Bniedem\t b\u0127alhom,\t min\u0127abba\t fil-kburija\t u\t l-kur\u017cita\t tag\u0127hom,\t jaqg\u0127u\t b\u0127alxej\t f'tentazzjonijiet\t u\t fi\t dnubiet\t kbar,\t g\u0127aliex\t jien\t nilqg\u0127alhom\t u\t ner\u0127ilhom\t g\u0127al\t rashom.", "Ib\u017ca' mill-\u0121udizzji t'Alla, u mill-qilla tieg\u0127u, li jista' kollox.", "U xejn la toqg\u0127od t\u0127abbat mo\u0127\u0127ok fuq il-fehmiet t'Alla, imma g\u0127arbel ftit il-\u0127a\u017cen tieg\u0127ek, ara kemm \u0127wejje\u0121 dnibt fihom, u kemm \u0127wejje\u0121 kellek tag\u0127milhom u \u0127allejthom.", "X'u\u0127ud it-tjieba tag\u0127hom tinsab fil-kotba, o\u0127rajn fl-\u00adinkwatri\t tal-qaddisin,\t o\u0127rajn\t filli\t jroddu\t s-slaleb.\t X'u\u0127ud\t isemmuni\t b'fommhom,\t imma\t b'qalhom\t wisq\t ftit.\t Imma\t hemm\t o\u0127rajn\t imbag\u0127ad\t li\t mo\u0127\u0127hom\t mog\u0127ni\t bid-dawl\t tas-sema\t u\t qalbhom\t safja,", "ma jixtiqux \u0127lief il-\u0121id ta' l-eternita, jistmerru l-\u0127wejje\u0121 ta' din l-art; u dak li jitlob il-\u0121isem, fuq il-", "qalb jag\u0127tuhulu.", "Dawn jisimg\u0127u x'jitkellem \u0121ewwa fihom l-Ispirtu s-Santu.", "Hu jg\u0127allimhom imaqdru l-\u0127wejje\u0121 tad-dinja, u j\u0127obbu dawk tas-sema; ig\u0127allimhom jix\u0127tu ri\u0121lejhom id-dinja, u lejl u nhar jixtiequ s-sema.", "KAP V Fuq l-eg\u0127u\u0121ubijiet li tag\u0127mel l-im\u0127abba t'Alla", "Ir-Ru\u0127:", "Imbierek Missier li inti fis-smewwiet, Missier Sidna \u0120esu Kristu, li g\u0127o\u0121bok tiftakar fil-faqar tieg\u0127i.", "O missier tal-\u0127niena u Alla ta' kull sabar tal-qalb, ni\u017c\u017cik\u0127ajr, li g\u0127alkemm ma \u0127aqqni ebda fara\u0121, spiss thennini bil-\u0127lewwiet\t \t tieg\u0127ek.\t Imbierek\t u\t nag\u0127tik\t gieh\t g\u0127al\t dejjem.\t Flimkien\t ma'\t l-Iben\t tieg\u0127ek\t il-Wie\u0127ed\t u\t ma'\t l-Ispirtu\t s-Santu,\t hena\t ta'\t l-erwie\u0127\t g\u0127al\t dejjem\t u\t sa\t dejjem.\t Iva,\t Mulejja\t Alla\t tieg\u0127i,\t li\t fil-qdusija\t tieg\u0127ek\t tant\t t\u0127obbni;\t meta\t ti\u0121i\t \u0121ewwa\t fija,\t ru\u0127i\t u\t qalbi\t jittajru\t bil-fer\u0127.\t Inti\t l-glorja\t tieg\u0127i,\t int\t it-tama\t u\t l-\u0127niena\t tieg\u0127i\t fil-\u0121urnata\t tal-hemm.", "Imma billi g\u0127adni m'iniex qawwi sewwa fl-im\u0127abba u lanqas ma n\u0127ossni mwettaq fil-virtu, hemm b\u017conn li int twettaqni u thennini.", "\u017burni mela spiss, g\u0127allimni l-g\u0127erf imqaddes tieg\u0127ek: e\u0127lisni mill-passjonijiet il-\u0127\u017ciena, u fejjaqli lil\t qalbi\t mill-\u0121ibdiet\t \u0127\u017ciena\t kollha\t tag\u0127ha\t sabiex,\t imfejjaq\t u\t mnaddaf\t minn\t \u0121ewwa,\t insir\t nista'\t n\u0127obbok,\t u\t nid\u0127ol\t g\u0127at-tjieba\t u\t nibqa'\t n\u017comm\t sal-a\u0127\u0127ar\t fit-\u00adtjieba.", "\u0126a\u0121a kbira hija l-im\u0127abba, \u0121id kbirfuq kull \u0121id ie\u0127or, g\u0127aliex it-toqol m'hu xejn g\u0127aliha, u tie\u0127u kollox bil-fer\u0127 xorta wa\u0127da.", "Hi tarfa' t-toqol b\u0127allikieku m'hix img\u0127obbija, u kull imrar g\u0127aliha bnin u tajjeb.", "Kemm hija sabi\u0127a l-im\u0127abba lejn \u0120esu!", "Hi \u0121\u0121ag\u0127al lill-bniedem jag\u0127mel\t \u0127wejje\u0121 kbar li dejjem i\u017cjed jitjieb.", "Hi tfittex li dejjem titg\u0127olla 'l fuq, u l-\u0127wejje\u0121 tad-dinja ma\t j\u017commuhiex\t marbuta\t 'l\t hawn\t isfel.\t Trid\t li\t tkun\t ma\u0127lula\t u\t ming\u0127ajr\t ebda\t \u0121ibda\t lejn\t id-dinja,\t biex\t \u0121ewwa\t qalbna\t d-dawl\t ma\t ji\u0121ix\t mikfus,\t u\t biex\t ma\t ssibx\t ru\u0127ha\t mfixkla\t fil-\u0121id,\t jew\t imnikkta\t fil-hemm.\t La\t fis-sema\t u\t la\t fl-art\t ma\t hemm\t \u0127a\u0121a\t li\t fiha\t \u0127lewwa,\t qawwa,\t g\u0127oli,\t kobor,\t hena,\t milja\t u\t \u0121id\t aktar\t mill-im\u0127abba:\t g\u0127aliex\t l-im\u0127abba\t hija\t \u0121ejja\t minn\t Alla,\t u\t l-mistrie\u0127\t tag\u0127ha\t ma\t tistax\t issibu\t \u0127lief\t f'\t Alla\t u\t le\t fil-\u0127wejje\u0121\t ma\u0127luqa.", "Min i\u0127obb jittajjar, ji\u0121ri, jithenna, hu ma\u0127lul minn kollox, ebda \u0127a\u0121a ma \u017c\u017commu.", "Jag\u0127ti kollox, u g\u0127andu kollox f'kollox; ji\u0121ifieri jsib il-mistrie\u0127 tieg\u0127u f'dak li hu l-aqwa \u0121id fuq kull \u0121id ie\u0127or.", "L-im\u0127abba bosta drabi ma tafx x'inhu qies, anzi to\u0127ro\u0121 'il barra aktar milli jmissu.", "Tkun\t img\u0127obbija,\t u\t ma\t t\u0127ossx,;\t tbati,\t u\t ma\t jimpurtahiex;\t anzi\t tag\u0127mel\t aktar\t milli\t tifla\u0127;\t ebda\t \u0127a\u0121a\t ma\t taqtg\u0127ielha\t qalbha\t u\t tbe\u017c\u017cag\u0127ha,\t g\u0127ax\t anzi\t jidhrilha\t li\t hi\t tifla\u0127\t g\u0127al\t kollox,\t li\t kollox\t jixirqilha.\t Tid\u0127ol\t g\u0127al kollox u bil-\u0127rara tag\u0127ha tkompli bosta \u0127wejje\u0121 li min ma j\u0127obbx ma g\u0127andux \u0127ila jid\u0127ol\t g\u0127alihom.", "L-im\u0127abba dejjem g\u0127assa, u fir-rqad tag\u0127ha anqas la tong\u0127os.", "U la teg\u0127ija fit-ta\u0127bit tag\u0127ha, u la titqammat jekk tkun marbuta, u lanqas jag\u0127mel biha l-bi\u017ca' imma, b\u0127ala vampa \u0127ajja u m\u0127e\u0121\u0121a, dejjem tlebleb\t 'il\t fuq,\t ming\u0127ajr\t xejn\t ma\t jista'\t j\u017commha.\t Min\t i\u0127obb\t jaf\t x'isarraf\t u\t x'ig\u0127id\t dak\t il-le\u0127en\t qawwi\t dak\t l-g\u0127ajat,\t ru\u0127\t mixg\u0127ula\t bl-im\u0127abba\t twassal\t sal-widnejn\t t'Alla.\t Tg\u0127idlu:\t Alla\t tieg\u0127i,\t im\u0127abba\t tieg\u0127i,\t Int\t kollok\t tieg\u0127i\t u\t jien\t kollni\t tieg\u0127ek.", "Wessag\u0127li lil qalbi g\u0127al im\u0127abbtek, \u0127alli nista' ntieg\u0127em il-\u0127lewwa li fiha l-im\u0127abba tieg\u0127ek; u x'hena jkun g\u0127al qalbi, li nitg\u0127arg\u0127ar u ndub f'im\u0127abbtek.", "Ag\u0127mel li nkun kollni kemm jien im\u0127e\u0121\u0121e\u0121 bl-im\u0127abba tieg\u0127ek; \u0127alli\t bil-\u0127rara\t u\t l-g\u0127axqa\t ta'\t qalbi\t jiena\t ninsa\t lili\t nnifsi.\t Iva\t nkanta\t l-\u00adkantiku\t ta'\t l-im\u0127abba,\t nimxi\t warajk.\t Ma\u0127bub\t tieg\u0127i,\t sa\t l-g\u0127oli\t tas-smewwiet,\t sa\t ma\t ru\u0127i\t tog\u0127xa\t fit-\u00adtif\u0127ir\t tieg\u0127ek\t u\t tintilef\t fl-im\u0127abba.\t Ag\u0127mel\t li\t n\u0127obbok\t i\u017cjed\t minni\t stess,\t anzi\t li\t ma\t n\u0127obbx\t lili\t nnifsi\t \u0127lief\t min\u0127abba\t fik;\t ag\u0127mel\t li\t n\u0127obb\t fik\t lil\t dawk\t kollha\t li\t tabil\u0127aqq\t i\u0127obbu\t lilek,\t b\u0127alma\t titlob\t il-li\u0121i\t ta'\t l-im\u0127abba\t li\t tiddi\t bid-dawl\t tieg\u0127ek.", "L-im\u0127abba hi \u0127afifa, qalbha f'idejha, imseddqa, fer\u0127ana, fuq ru\u0127ha u qawwija; l-im\u0127abba tissaporti, ma tibdilx il-ma\u0127bub tag\u0127ha, ta\u0127dem bil-g\u0127aqal, tistenna bla ma tgemem, ma tibzax u ma tfitterx qatt lilha nfisha.", "Malli wie\u0127ed jibda jfittex lilu nnifsu, tibda tidbiel fih l-im\u0127abba.", "L-\u00adim\u0127abba\t hi\t dejjem\t b'g\u0127ajnejha\t miftu\u0127a,\t imma\t umli;\t timxi\t dritt,\t ma\t tpaxxix\t lilha\t nfisha;\t mo\u0127\u0127ha\t ma hux fi \u0127wejje\u0121 boloh u fierg\u0127a; bil-qies fix-xewqat tag\u0127ha, nadifa f'eg\u0127milha, attenta li ma\t tittajjarx\t u\t ma\t ti\u0121\u0121erriex\t 'l\t hawn\t u\t 'l\t hemm,\t u\t dejjem\t g\u0127assa\t fuq\t is-sensi\t tag\u0127ha\t kollha.\t L-im\u0127abba\t hi\t kollha\t umilta\t lejn\t is-superjuri,\t u\t l-kelma\t tag\u0127hom\t tobdi.\t Min\t i\u0127obb\t xejn\t ma\t jqis\t lilu\t nnifsu.\t Mimli\t bi\t \u0127rara\t lejn\t Alla,\t u\t fer\u0127an\t bil-\u0121id\t li\t minnu\t jir\u010bievi,\t jer\u0127i\t dejjem\t ru\u0127u\t f'idejh\t u\t fi\u0127\t jitma,\t avolja\t meta\t qalbu\t ma\t tkunx\t mimlija\t bil-\u0127lewwiet\t tieg\u0127u:\t g\u0127ax\t bla\t mrar\t ma\t ting\u0127atax\t im\u0127abba.", "8.Min m'hux pront ibati kollox jag\u0127mel kollox kif irid il-ma\u0127bub tieg\u0127u, ma jixraqlux l-isem ta' \u0127abib li jaf i\u0127obb ja\u0127tie\u0121lu jarfa' kull toqol u jixrob kull imrar g\u0127all-ma\u0127bub tieg\u0127u, u ji\u0121rilu ma g\u0127andux\t ji\u010b\u0127adlu\t l-im\u0127abba.", "KAP VI Kif ti\u0121\u0121arrab il-vera m\u0127abba.", "Ibni, l-im\u0127abba tieg\u0127ek g\u0127ad m'hix qawwija u bil-g\u0127aqal bi\u017c\u017cejjed.", "G\u0127ala, Mulejja?", "G\u0127ax g\u0127aw\u0121 ta' xejn jaqtag\u0127lek qalbek u jtellfek milli tkun bdejt, u g\u0127ax int il\u0127i\u0127 wisq tfittex is-sabar: Minn hu qawwi fl-im\u0127abba,\t it-tentazzjonijiet\t ma\t jwaqqg\u0127u\u0127x,\t u\t anqas\t iqarraq\t bih\t il-g\u0127adu\t bis-\u00adsefsif\t tieg\u0127u.\t \u0126abib\t mieg\u0127i\t fil-fer\u0127,\t u\t \u0127abib\t fil-biki\t wkoll.", "Veru \u0127abib ta' l-g\u0127aqal ma jfittixx x'jag\u0127tih dak li j\u0127obbu, imma jfittex l-im\u0127abba ta' dak li jag\u0127tih.", "Aktar i\u0127ares lejn il-qalb tal-\u0127abib tieg\u0127u, milli jifra\u0127 billi jag\u0127tih; u g\u0127ali\u0127 i\u0127alli kollox.", "X'im\u0127abba sbej\u0127a ta' x'u\u0127ud!", "Isibu l-hena tag\u0127hom mhux filli nag\u0127tihom, imma fija.", "Xejn ma\t jimporta,\t jekk\t xi\t drabi\t t\u0127oss\t li\t m'intix\t mi\u0121bud\t lejja\t jew\t lejn\t il-Qaddisin\t tieg\u0127i,\t kif\t tixtieq\t qalbek.\t Dak\t il-hena,\t dik\t il-\u0127lewwa,\t li\t kultant\t t\u0127oss\t \u0121ewwa\t fik,\t tkun\t \u0121ejja\t mill-grazzja\t tieg\u0127i,\t li\t nkun\t sawwibt\t \u0121ewwa\t fik,\t biex\t in\u0121ag\u0127lek\t ittieg\u0127em\t minn\t hawn\t it-tgawdija\t tas-smewwiet.\t Imma\t fuq\t din\t il-\u0127a\u0121a\t xejn\t ma\t g\u0127andek\t torbot\t wisq,\t g\u0127ax\t din\t ti\u0121ik,\t skond\t kif\t jog\u0127\u0121ob\t lili.\t Iva,\t g\u0127andek\t tikkumbatti\t kontra\t x-xewqat il-\u0127\u017ciena; u tag\u0127laq widnejk\t g\u0127as-sefsif tad-demonju; b'hekk ti\u0121i turi t-tjieba tieg\u0127ek;\t barra\t milli\t g\u0127ad\t tkun\t im\u0127allas\t 'il\t quddiem.", "Xejn, mela, la ddejjaq qalbek b'xi \u0127sibijiet fierg\u0127a li jg\u0127addu minn mo\u0127\u0127ok.", "\u017bomm il-fehma tieg\u0127ek marbuta m'Alla, u wettaq il-proponimenti tajba tieg\u0127ek.", "Jekk xi drabi t\u0127oss qalbek se ttir bl-im\u0127abba, u minnufih tar\u0121a'\t tibred\t kif\t kienet,\t xejn\t la\t tifhem\t li\t dan\t ikun\t taqriq\t tad-demonju.\t Dan\t mhux\t minnek\t ikun\t \u0121ej,\t ikun\t bag\u0127tulek\t Alla\t bi\t prova:\t u\t jekk\t ma\t ti\u0127ux\t gost\t bih,\t u\t jekk\t tilqag\u0127lu,\t g\u0127ad\t tkun\t im\u0127allas\t tieg\u0127u,\t mhux\t talli\t ma\t tintilifx.", "Kun af li l-g\u0127adu l-antik ifittex kemm jifla\u0127 biex jifga x-xewqat tajba tieg\u0127ek, u jbieg\u0127dek mill-\u00adeg\u0127mil it-tajjeb kollu; ji\u0121ifieri li ma tkunx devot lejn il-Qaddisin, li ma \u0121\u0121ibx quddiem g\u0127ajnejk il-\u00adPassjoni mqaddsa tieg\u0127i;\t li\t ma\t toqg\u0127odx\t tiftakar\t fi\t dnubietek;\t li\t ma\t t\u0127arisx\t sewwa\t lil\t qalbek,\t u\t li\t ma\t tag\u0127milx\t proponiment\t li\t ti\u0121i\t 'l\t quddiem\t fit-tjieba.\t Jibda\t j\u0121iblek\t f'mo\u0127\u0127ok\t \u0127afna\t \u0127sibijiet\t \u0127\u017ciena,\t biex idejqek u jaqtag\u0127lek qalbek, biex ibieg\u0127dek mill-orazzjoni u mill-kotba tar-ru\u0127.", "L-aktar li\t jinkedd\t meta\t jarak\t tag\u0127mel\t qrara\t tajba\t u\t umli,\t u\t ming\u0127alik\t \t iqis\t ifixklek\t \u0127alli\t ma\t titqarbinx.\t Imma\t xejn\t la\t temmnu,\t g\u0127alkemm\t jibda\t jonsoblok\t ix-xbiek\t tat-taqriq,\t xejn\t la\t tqisu.\t Meta\t j\u0121iblek\t f'mo\u0127\u0127ok\t \u0127sibijiet\t \u0127\u017ciena\t u\t moq\u017cie\u017ca,\t u\t int\t ma\t g\u0127andekx\t \u0127tija,\t il-\u0127tija\t ix\u0127etha\t kollha\t fuqu,\t u\t g\u0127idlu:\t Warrab\t minn\t \u0127dejja\t ja\t moq\u017cie\u017c;", "itlaqni u mur g\u0127al xog\u0127lok; lili ma g\u0127andekx xi tridni, ja \u0127a\u017cin; ebda jedd ma g\u0127andek fuqi.", "\u0120esu mieg\u0127i, jikkumbatti g\u0127alija b\u0127ala gwerrier qawwi; g\u0127alik ma hemmx \u0127lief il-mist\u0127ija.", "Irrid, iva, immut u\t nbati\t kull\t tbatija,\t imma\t le\t nag\u0127mel\t dak\t li\t tg\u0127idli\t int.\t Sikket\t ilsienek,\t tbikkem;\t ma\t rridx\t naf\t bik.\t Alla\t hu\t d-dawl\t u\t l-qawwa\t tieg\u0127i.\t Minn\t min\t nib\u017ca'?\t Mqar\t mill-qtajjiet\t s\u0127a\u0127\t ma\t nib\u017ca'\t minn\t xejn\t ma\t naqta'\t qalbi:\t Alla\t jg\u0127inni\t u\t jifdini.''", "Ikkumbatti mela b\u0127ala suldat qalbieni; u jekk xi darba min\u0127abba fid-debbulizza tieg\u0127ek taqa', itma li jkollok grazzja ikbar u targa' ti\u0121ik qawwa akbar milli kellek.", "Imma ara tinfeta\u0127 bik innifsek u titkabbar!", "Fuq\t hekk\t illi\t bosta\t jitilfu\t t-triq\t it-tajba,\t u\t j\u0121ibhom\t f'g\u0127ama\t li\t forsi\t ma\t jfiqux\t minnu.\t U\t int,\t minn\t dan\t it-telfien\t tas-suppervi\t li\t g\u0127andhom\t tama\t belha\t u\t \u017cejda\t fil-\u0127ila\t tag\u0127hom,\t tg\u0127allem\t oqg\u0127od\t b'g\u0127ajnejk\t miftu\u0127a\t fuqek\t innifsek,\t u\t kun\t umli.", "KAP VII Il-grazzja g\u0127andna n\u017commuha mo\u0127bija ta\u0127t l-umilt\u00e0", "Ibni, wisq kien ikun a\u0127jar g\u0127alik li \u017c\u017comm mo\u0127bija l-grazzja tieg\u0127i.", "Biha xejn la toqg\u0127od titkabbar, la ssemihiex wisq, anqas ta\u0127seb fuqha; ftakar li xejn ma \u0127aqqek minn dan il-\u0121id kollu.", "Meta t\u0127oss\t lil\t qalbek\t fer\u0127ana\t bil-grazzja,\t xejn\t la\t timla\t rasek\t biha;\t int\t taf\t kemm\t malajr\t qalbek\t ter\u0121a'\t g\u0127al\t li\t kienet.\t U\t meta\t l-grazzja\t tkun\t tg\u0127ammar\t fik,\t ftakar\t kemm\t tkun\t fqir\t ming\u0127ajrha.", "La tmurx b'mo\u0127\u0127ok li int il\u0127aqt xi \u0127a\u0121a g\u0127ax ikollok il-\u0127lewwa tal-grazzja tieg\u0127i, g\u0127aliex aktar tirba\u0127 fil-qdusija jekk tissabbar meta n\u010ba\u0127dek minnha; b'mod illi u la t\u0127alli g\u0127aldaqshekk l-orazzjonijiet tieg\u0127ek, u anqas ma\t titbieg\u0127ed\t mill-opri\t tajba\t li\t tag\u0127mel.\t Anzi\t ag\u0127mel,\t tib\u017cax,\t mill-a\u0127jar\t li\t tista'\t u\t mill-a\u0127jar\t li\t taf\t dak\t li\t tifla\u0127;\t u\t ma\t g\u0127andekx\t g\u0127ax\t titlaq\t ru\u0127ek\t jekk\t t\u0127oss\t bruda\t u\t frug\u0127a\t \u0121ewwa\t qalbek.", "G\u0127ax jinsabu bosta w\u0127ud li, jekk ma ji\u0121rilhomx kollox kif jixtiequ, minnufih jitilfu sabarhom u jitilqu kollox.", "Imma mhux hekk g\u0127andu jkun; g\u0127ax il-bniedem mhux dejjem jista' jimxi kif irid; g\u0127aliex f'idejn Alla\t hu\t li\t jag\u0127ti\t l-grazzja\t tieg\u0127u\t u\t jsabbar,\t meta\t jrid\t hu,\t kemm\t irid\t hu\t u\t lil\t min\t irid\t hu,\t u kif jog\u0127\u0121ob lilu u mhux i\u017cjed.", "X'u\u0127ud, neqsin mill-g\u0127aqal, biex intilfu?", "Bil-grazzja stess li Alla\t tahom; g\u0127ax riedu jag\u0127mlu aktar milli kienu jifil\u0127u.", "Ma kinux i\u0121ibu quddiem g\u0127ajnejhom il-\u0127ila\t \u010bkejkna\t tag\u0127hom;\t u\t kienu\t jintelqu\t g\u0127ax\t xewqat\t ta'\t qalbhom\t aktar\t milli\t jifil\u0127u\t g\u0127alihom,.\t U\t billi\t dehrilhom\t li\t g\u0127andhom\t jil\u0127qu\t \t aktar\t milli\t kien\t jog\u0127\u0121ob\t 'l\t Alla,\t dlonk\t tilfu\t l-grazzja\t tieg\u0127u.\t Ftaqru\t mela u tilfu l-\u0121miel ta' ru\u0127hom, billi dehrilhom li la\u0127qu l-bejta tag\u0127hom fis-smewwiet.", "Imma\t jservihom b'\u0121id; \u0127alli fil-g\u0127aks u l-faqar li fih waqg\u0127u, jitg\u0127allmu li ma g\u0127andhomx jittajru bil-\u00ad\u0121wiena\u0127\t tag\u0127hom,\t imma\t jimxu\t fuq\t it-tag\u0127lim\t tieg\u0127i\t u\t jittamaw\t fija.\t Dawk\t li\t g\u0127adhom\t \u0121odda\t u\t ma\t drawx\t g\u0127al\t kollox\t fit-triq\t t'Alla,\t b\u0127alxejn\t jistg\u0127u\t jitqarrqu\t u\t jintilfu\t jekk\t ma\t ji\u0127dux\t id-dawl\t minn\t min\t jista'\t jtihulhom,\t u\t jimxu\t bil-g\u0127aqal.", "Min aktar ifittex il-fehma ta' mo\u0127\u0127u, jew ta' min jista' jag\u0127tih id-dawl aktarx jispi\u010b\u010bah \u0127a\u017cin, jekk ma jifta\u0127x g\u0127ajnej\u0127 u jin\u017ca' mill-fehma tieg\u0127u.", "Ma jidhirlu li hu g\u0127aref wisq, darba fit-tant issibu joqg\u0127od g\u0127all-fehma ta' \u0127addie\u0127or.", "U g\u0127alhekk a\u0127jar tkun taf ftit u tkun umli milli kieku qatt\t ikollok\t xmara\t ta'\t g\u0127erf\t u\t tkun\t minfu\u0127\t bik\t innifsek:\t u\t a\u0127jar\t ikollok\t ftit,\t milli\t jkollok\t wisq;\t g\u0127ax\t bil-\u00adwisq\t g\u0127andek\t \u0127ila\t titkabbar.\t Iblah\t hu\t min\t jag\u0127ti\t ru\u0127u\t g\u0127all-fer\u0127,\t jinsa\t l-faqar\t li\t fih\t kien\t minn\t qabel,\t u\t ma\t jib\u017cax\t li\t jitlef\t il-grazzja\t sabi\u0127a\t li\t Alla\t g\u0127o\u0121bu\t isawwablu\t f'qalbu.\t Anqas\t ma\t jag\u0127mel\t sewwa\t min\t f'xi\t slaleb\t u\t f'xi\t tribulazzjoni\t jaqta';\t qalbu,\t u\t fija\t ma\t jiftakarx\t u\t lanqas\t ma\t jitttama\t kif\t imissu.", "Min fi \u017cmien il-pa\u010bi jidhirlu li \u0127add ma jista' g\u0127alih, aktar fil-gwerra ssibu ta' qalb \u010bkejkna u be\u017c\u017ciegh.", "Li kont i\u017c\u017comm ru\u0127ek dejjem umli u \u010bkejken, u teqfilhom dejjem lill-passjonijiet tieg\u0127ek, kieku ma\t taqax\t hekk\t spiss\t fit-ti\u0121rib\t u\t fid-dnub.\t Hi\t ha\u0121a\t wisq\t tajba\t li,\t meta\t l-grazzja\t tixg\u0127ellek\t ru\u0127ek\t bl-im\u0127abba,\t ta\u0127seb\t ftit\t biex\t issib\t ru\u0127ek\t meta\t hi\t t\u0127allik;\t u\t meta\t dan\t ig\u0127addi\t ming\u0127alik,\t tib\u017cax,\t \u0121ib\t quddiem\t g\u0127ajnejk\t li\t g\u0127ad\t jista'\t jkollok\t id-dawl\t imqaddes\t tieg\u0127i,\t u\t li\t meta\t n\u010ba\u0127\u0127dek\t minnu\t g\u0127al\t xi\t \u017cmien,\t ikun\t g\u0127all-\u0121id\t tieg\u0127ek\t u\t g\u0127all-glorja\t tieg\u0127i.", "Kun af li din ma tkunx \u0127lief prova, li aktar tiswielek milli kieku kollox ji\u0121ik g\u0127al qalbek.", "G\u0127ax, kos, il-merti ma jitqisux fuq li wie\u0127ed ikollu xi dehriet; fuq li qalbu tkun mimlija\t bil-hena\t tas-smewwiet,\t fuq\t li\t jkun\t g\u0127aref\t fl-Iskrittura\t Mqaddsa;\t jew\t li\t jkun\t mi\u0121jub\t fuq\t l-idejn:\t le,\t xejn\t minn\t dan\t kollu,\t imma\t hemm\t b\u017conn\t li\t hu\t jkun\t mimli\t bil-vera\t umilta\t u\t bl-im\u0127abba\t tieg\u0127i,\t li\t jfittex\t dejjem\t l-unur\t u\t l-glorja\t tieg\u0127i\t biss,\t li\t jg\u0127odd\t ru\u0127u\t ta'\t xejn;\t li\t jda\u0127\u0127alha\t f'mo\u0127\u0127u\t li\t hu\t nnifsu\t m'hu\t xejn;\t u\t li\t aktar\t jie\u0127u\t pja\u010bir\t meta\t l-o\u0127rajn\t ma\t jqisuhx\t jew\t ig\u0127ajruh\t milli\t kieku\t joqog\u0127du\t jfa\u0127\u0127ruh.", "KAP VIII Ja\u0127ti\u0121ilna nifmuha li quddiem Alla m'a\u0127na xejn", "Ir-Ru\u0127:", "Issa jien, ftit trab u rimed, g\u0127andi wi\u010b\u010b nitkellem mas-Sinjur Alla tieg\u0127i?", "Jekk ing\u0127odd ru\u0127i b'xi \u0127a\u0121a, insib lilek quddiemi, Sinjur; u minfuq, dnubieti jixhdu xhieda s\u0127i\u0127a kontra tieg\u0127i; u jien ma nistax\t dan\t ni\u010b\u0127du.\t Imma\t jekk\t jien\t nistqarr\t ix-xejn\t tieg\u0127i,\t jekk\t jien\t ebda\t kont\t ma\t nag\u0127ti\t tieg\u0127i\t nnifsi,\t anzi\t jekk\t jien\t ing\u0127odd\t ru\u0127i\t mat-trab,\t ta'\t trab\t li\t jien\t dlonk\t insib\t il-grazzji\t tieg\u0127ek\t mieg\u0127i,\t u\t d-dawl\t tieg\u0127ek\t insibu\t jiddi\t \u0121ewwa\t qalbi;\t u\t jekk\t jien\t minn\t qabel\t kont\t na\u0127sibni\t xi\t \u0127a\u0121a,\t din\t il-fehma\t tieg\u0127i\t innifsi\t teg\u0127req\t fil-mew\u0121\t tax-xejn\t tieg\u0127i,\t u\t tintemm\t g\u0127al\t dejjem.\t Hekk\t int\t turini\t x'jien,\t x'kont,\t u\t mnejn\t \u0121ejt,\t g\u0127ax\t jien\t xejn,\t u\t anqas\t kont\t nafu!\t Jekk\t ter\u0127ini\t wa\u0127di\t ma\t jibqax\t fija\t \u0127lief\t mi\u017cerji\t u\t xejn;\t imma jekk int iddawwar wi\u010b\u010bek lejja, minnufih nissa\u0127\u0127a\u0127 nimtela b'fer\u0127 \u0121did.", "U n\u0127ossni\t nistag\u0127\u0121eb x\u0127in na\u0127bat na\u0127seb, li hekk malajr int terfag\u0127na u b'tant \u0127lewwa tg\u0127annaqni,", "g\u0127alkemm bit-toqol ta' dnubieti m'jiniex mi\u0121bud \u0127lief g\u0127all-\u0127wejje\u0121 ta' l-art.", "Dan taf tag\u0127mel l-im\u0127abba tieg\u0127ek, Mulejja, qabel xejn i\u017c\u017curni ming\u0127ajr xejn ma jist\u0127oqqli biex imbag\u0127ad tieqaf mieg\u0127i f'tant \u017connijiet tieg\u0127i, t\u0127arisni minn tant ti\u0121rib kbir u minn deni (nista' ng\u0127id) bla tarf.", "Meta\t \u0127abbejt\t i\u017c\u017cejjed\t lili\t nnifsi,\t tlift\t lili\t nnifsi;\t u\t meta\t fittixt\t lilek\t biss,\t u\t b'qalbi\t kollha\t \u0127abbejtek,\t sibt\t lili\t u\t lilek\t ukoll,\t u\t bil-qawwa\t ta'\t m\u0127abbtek\t irnexxieli\t li\t tant\t \u010bekkint\t ru\u0127i\t quddiemek\t li\t sirt\t narani\t xejn.\t G\u0127aliex\t int,\t o\t \u0120esu\t \u0127elu\t tieg\u0127i,\t tag\u0127mel\t mieg\u0127i\t aktar\t milli\t \u0127aqqni,\t u\t aktar\t milli\t g\u0127andi\t \u0127ila\t nitma\t jew\t nitolbok.", "Mulejja Alla tieg\u0127i, g\u0127ax g\u0127alkemm ebda \u0121id ma \u0127aqqni, int, bil-kobor u t-\u00adtjieba tieg\u0127ek ta' bla tarf, ma te\u0127diex tag\u0127mel il-\u0121id lil min hu qalbu iebsa mieg\u0127ek, lil min i\u017comm\t ru\u0127u minnek.", "Rattbilna qalbna g\u0127alik, biex nag\u0127rfu l-\u0121id li tag\u0127mlilna, u nkunu umli u devoti;\t g\u0127aliex\t inti\t s-sa\u0127\u0127a\t tag\u0127na,\t il-g\u0127ana\t tag\u0127na\t u\t l-qawwa\t tag\u0127na.", "KAP IX F'kulma nag\u0127mlu ma g\u0127andniex infittxu \u0127lief 'l Alla", "Ibni, jien g\u0127andi nkun l-aqwa xewqa tieg\u0127ek; lili g\u0127andek tfittex fuq kollox, jekk tabil\u0127aqq tixtieq il-hena.", "Jekk timxi b'dawn il-fehmiet, titnaddaf l-im\u0127abba tieg\u0127ek, li bosta drabi hi tfittex lilek innifsek u lill-\u0127wejje\u0121 ta'\t l-art.\t G\u0127aliex\t kemm-il\t darba\t tfittex\t li\t taqta'\t x-xewqat\t ta'\t qalbek,\t inti\t dlonk\t ji\u0121rilek\t b\u0127al\t dik\t is-si\u0121ra,\t li\t tidbiel\t u\t tinxef.\t Mela\t kulma\t tag\u0127mel\t ag\u0127mlu\t g\u0127all-unur\t tieg\u0127i,\t g\u0127ax\t jiena hu li kollox tajtek.", "F'kelma wa\u0127da, kemm \u0127wejje\u0121 tara, ftakar li huma minn \u0121id kbir, u\t g\u0127alhekk\t \u0127siebek\t g\u0127andu\t jmur\t fija,\t li\t minni\t huma\t \u0121ejjin.", "Minni jimlew l-ilma tal-\u0127ajja,b\u0127alkieku minn g\u0127ajn ta' ilma \u0121ieri, i\u010b-\u010bkejken u l-kbir, il-fqir u l-\u00adg\u0127ani; u min jaqdini bil-qalb u minn rajh in\u0127allsu bil-grazzja tieg\u0127i.", "Imma mbag\u0127ad, min ifittex il-\u00adglorja u l-hena fi\t \u0127wejje\u0121\t o\u0127ra\t u\t mhux\t fija,\t dan\t ma\t jistax\t ikollu\t l-milja\t tal-hena,\t u\t minflok\t li\t qalbu\t titwassal\t g\u0127all-fer\u0127,\t aktar\t issib\t x'idejjaqha\t u\t jnikkitha.\t Mela\t jekk\t tara\t xi\t tjieba\t fik,\t xi\t virtu,\t la\t tg\u0127idx\t li\t hi\t \u0121ejja\t minnek\t jew\t minn\t xi\t bniedem\t ie\u0127or,\t imma\t mn'Alla,\t li\t ming\u0127ajru\t l-bniedem\t ebda\t \u0121id\t ma\t g\u0127andu.\t Jien\t hu\t li\t tajtek\t kulma\t g\u0127andek\t u\t li\t nixtieqlek\t li\t jkollok\t kollox,\t u\t jien\t g\u0127ajjur\t u\t rridek\t tkun\t tafhuli\t f'qalbek\t dal-\u0121id.", "Smajthiex, fhimthiex dil-verita sabi\u0127a, li g\u0127andha tbeg\u0127idlek il-frug\u0127a minn qalbek?", "Jekk fiha til\u0127aq tid\u0127ol il-grazzja tas-smewwiet u l-vera karita, u la tg\u0127ammar fiha l-g\u0127ira u la n-niket, anqas l-\u00adim\u0127abba tieg\u0127ek innifsek; g\u0127ax l-im\u0127abba t'Alla tirba\u0127 kollox u i\u017cid fis-sa\u0127\u0127a tar-ru\u0127.", "Jekk taf\t tmexxi\t sewwa\t l-\u0127sibijiet\t tieg\u0127ek,\t fija\t biss\t tkun\t tithenna,\t fija\t biss\t tkun\t tittama;\t g\u0127ax\t xejn\t ma\t hu\t tajjeb\t \u0127lief\t alla,\t li\t lilu\t jist\u0127oqq\t f'kollox\t u\t fuq\t kollox\t it-tif\u0127ir\t u\t l-barka.", "KAP X Kemm ikollna hena kbir f'qalbna, jekk nix\u0127tu d-dinja wara spallejna biex naqdu 'l Alla", "Nar\u0121a' nsejja\u0127lek, Mulejja, u nibqax sieket.", "Nersaq lejn Alla tieg\u0127i, lejn is-Sid tieg\u0127i, lejn is-", "Sultan tieg\u0127i, li hu fil-g\u0127oli tas-smewwiet, u ng\u0127idlu: Kemm huma kbar il-\u0127lewwiet li inti tfajt g\u0127al dawk li g\u0127andhom il-bi\u017ca' tieg\u0127ek!", "Mela x'tag\u0127tihom lil dawk li j\u0127obbuk, lil dawk li jaqduk b'qalbhom kollha!\t Le,\t \u0127add\t ma\t jista'\t jfisser\t il-\u0127lewwa\t li\t xxerred\t fuq\t dawk\t li\t j\u0127obbuk,\t meta\t fik\t ikunu\t ja\u0127sbu.", "Iva, Mulejja, meta \u0127laqtni mix-xejn, meta mit-triq tad-dlam fejn jien kont miexi bg\u0127id\t minnek,\t qbadtni\t minn\t idi\t u\t \u0121ag\u0127altni\t nservik\t u\t \t n\u0127obbok,\t inti\t wrejtni\t kemm\t hi\t kbira\t l-im\u0127abba\t tieg\u0127ek\t lejja.", "O g\u0127ajn ta' l-im\u0127abba eterna, x'naqbad ing\u0127id minnek!", "U kif nista' ninsa lilek li kont tant twajjeb li tiftakar fija wara li jien kont midneb u mitluf?", "Int kellek \u0127niena minni, dnub, u kont\t mitluf!\t Int\t kellek\t \u0127niena\t minni\t qaddej\t tieg\u0127ek,\t aktar\t milli\t kont\t nitma;\t u\t g\u0127anejtni\t bl-im\u0127abba\t u\t l-\u00adgrazzja\t tieg\u0127ek,\t waqt\t li\t ma\t kienx\t \u0127aqqni.\t Kif\t nista'\t npattilek\t g\u0127al\t kulma\t g\u0127amilt\t mieg\u0127i!\t G\u0127ax\t taf,\t Mulejja,\t li\t mhux\t kul\u0127add\t jista'\t j\u0127alli\t kollox\t u\t jag\u0127laq\t g\u0127ad-dinja,\t u\t jilbes\t i\u010b-\u010boqqa.\t Xejn\t mela\t ma\t tkun\t \u0127a\u0121a\t kbira\t li\t jien\t nservik;\t jaqaw\t mhux\t il-\u0127lejjaq\t kollha\t g\u0127andhom\t iservuk!\t Le,\t xejn\t ma\t hi\t \u0127a\u0121a\t kbira\t li\t nservik;\t \u0127a\u0121a\t kbira\t u\t tal-g\u0127a\u0121eb\t hi\t li\t lili,\t tant\t fqir\t u\t \u010bkejken,\t jog\u0127\u0121bok\t tilqag\u0127ni\t b\u0127ala\t qaddej\t tieg\u0127ek,\t u\t tg\u0127oddni\t mal-ma\u0127bubin\t qaddejja\t tieg\u0127ek.", "Kulma g\u0127andi u kulma ninqeda bih biex inservik, kollox tieg\u0127ek, u frattant, aktar is-servini inti milli nservik jien.", "Tarax, is-sema u l-art li int \u0127laqthom biex jaqdu l-bniedem, dejjem mieg\u0127ek biex jag\u0127mlu dak\t li\t \t trid\t minnhom.\t M'hux\t bi\u017c\u017cejjed;\t \t int\t sa\t lill-An\u0121li\t tridhom\t i\u0127arsu\t lill-bniedem.\t Imma\t fuq\t kollox\t imbag\u0127ad,\t inti\t stess,\t Mulejja,\t sa\t ridt\t isservi\t lill\t bniedem\t u\t weg\u0127idt\t li\t tag\u0127ti\t lilek\t innifsek.", "U issa jien x'nista' nag\u0127tik g\u0127aldal-\u0121id kollu li g\u0127amilt mieg\u0127i!", "Eh, li kont nista' nservik sewwa mqar \u0121urnata wa\u0127da biss!", "Iva, Mulejja, inti ta' min iservik, ta' min jag\u0127tik \u0121ieh, ta' min ifa\u0127\u0127rek, g\u0127al dejjem.", "Iva, inti s-Sid tieg\u0127i, u jien imsejken is-serv tieg\u0127ek, u g\u0127aldaqstant jien\t g\u0127andi\t nservik\t b'qawwieti\t kollha\t bla\t ma\t neg\u0127ja\t qatt\t infa\u0127\u0127rek.\t Hekk\t irrid\t u\t hekk\t nixtieq;\t u\t kompli\t int\t g\u0127an-nuqqas\t tieg\u0127i.", "Unur kbir, glorja kbira jaqla' min iservi lilek, u xejn ma jqis il-\u0127wejje\u0121 kollha ta' l-art g\u0127all-", "im\u0127abba tieg\u0127ek.", "U dawk li joqog\u0127du bil-qalb g\u0127al-li\u0121i mqaddsa tieg\u0127ek, inti tag\u0127nihom bi grazzji wisq kbar.", "Dawk li min\u0127abbha fik ma jfittxux il-pja\u010bir tal-\u0121isem isibu \u0121ewwa qalbom il-hena, il-\u00ad\u0127lewwiet kollha ta' l-Ispirtu s-Santu;\t u\t dawk\t li\t g\u0127all-\u0121isem\t imqaddes\t tieg\u0127ek\t jixte\u0127tu\t fit-triq\t tat-\u00adtbatija\t u\t xejn\t ma\t jqisu\t t-tweg\u0127ir\t tad-dinja,\t f'ru\u0127hom\t i\u0127ossu\t l-milja\t tal-mistrie\u0127.", "Oh, kemm hi sabi\u0127a u tal-hena l-\u0127ajja ta' dak li jservi 'l Alla!", "G\u0127alih jispi\u010b\u010ba l-jasar u tibda l-\u00adqdusija.", "Ibierek l-istat tal-patrijiet u s-sorijiet!", "Fih il-bniedem isir jixba\u0127 lill-An\u0121li, jog\u0127\u0121ob 'l Alla, jitkexkxu\t minnu\t d-demonji\t u\t jkunu\t l-hena\t tat-tajbin\t kollha.\t Oh,\t mela,\t \u0127ajja\t ta;\t min\t iservi\t 'l\t Alla,\t kemm\t int\t ta'\t min\t jixtieqek\t u\t j\u0127addnek!\t Waqt\t li\t bik\t il-bniedem\t isir\t jist\u0127oqqlu\t \u0121id\t ta'\t bla\t tarf,\t jaqla'\t wkoll\t bik\t hena\t li\t qatt\t ma\t jintemm.", "KAP XI Ix-xewqat tag\u0127na ja\u0127ti\u0121ilna rra\u017c\u017cnuhom", "1.Ibni, baqag\u0127lek titg\u0127allem bosta \u0127wejje\u0121 li g\u0127adek ma tafhomx sewwa.", "Ir-Ru\u0127:", "G\u0127idhomli, Mulejja.", "Ix-xewqat tieg\u0127ek, mela, g\u0127andhom ikunu skond qalbi; u hekka flok li tkun t\u0127obb lilek innifsek inti ma tfittixx \u0127lief li tog\u0127\u0121ob lili.", "Bosta drabi t\u0127oss xewqat li jixeg\u0127lulek qalbek u jqanqluhielek bil-\u00adg\u0127a\u0121la, imma\t ara\t jekkk\t intix\t qieg\u0127ed\t tixtieq\t dil-\u0127a\u0121a\t g\u0127all-unur\t tieg\u0127i,\t jew\t g\u0127ax\t jaqbel\t lilek.\t Jekk\t dix-xewqa\t tkun\t ta'\t \u0121ieh\t lili,\t int\t tintebah;\t g\u0127ax\t ji\u0121rilek\t x'ji\u0121rilek\t t\u0127oss\t \u0121ewwa\t fik\t il-hena,\t imma\t jekk\t t\u0127ossok im\u0127abbat u b'g\u0127oqla fuq qalbek, sinjal li mit-twila sal-qasira tinda\u0127al l-im\u0127abba \u017cejda\t tieg\u0127ek\t innifsek.", "La tantx mela timla rasek b'xi xewqat li ji\u0121uk ming\u0127ajr ma tkun rajt jistg\u0127ux jog\u0127\u0121bu lili; li ma jkollokx ewwilla tindem minnhom 'il quddiem, g\u0127alkemm g\u0127all-ewwel fraht bihom u dehirlek li huma kollha qdusija.", "G\u0127ax kull \u0127sieb li jidhirlek li hu tajjeb, g\u0127andek timxi mieg\u0127u b'g\u0127ajnejk\t mag\u0127luqa;\t anqas\t kull\t \u0121ibda\t li\t ta\u0127sibha\t ma\t tg\u0127oddx\t g\u0127alik,\t ma\t g\u0127andekx\t g\u0127ax\t twarrabha\t kif\t \u0121ieb\t u\t laqat.\t Xi\t drabi\t hemm\t b\u017conn\t li\t tirregola\t ru\u0127ek\t sa\t fil-\u0127wejje\u0121\t u\t fix-xewqat\t it-tajba,\t li\t ma\t ji\u0121rilekx\t li\t billi ta\u0127seb dejjem fl-istess \u0127a\u0121a, mo\u0127\u0127ok jibda jis\u0127on; biex ma tag\u0127tix skandlu lill-o\u0127rajn bin-\u00adnuqqas\t tal-qies,\t u\t biex\t meta\t ssib\t min\t jaqaflek,\t ma\t tit\u0127awwadx\t minn\t \u0121ewwa\t u\t tmur\t ukoll\t ti\u017cloq.", "Imma xi drabi jkun hemm b\u017conn ukoll li tag\u0127mel forza kontra dawn ix-xewqat tieg\u0127ek u tiqfilhom u xejn la tfittex lilek jog\u0127\u0121bukx jew le; anzi \u0121\u0121ieg\u0127el lilek innifsek toqg\u0127od g\u0127alihom.", "\u017bomm lilek innifsek\t u\t ibqa'\t \u017comm\t sa\t ma\t l-qalb\t tieg\u0127ek\t tidra\t toqg\u0127od\t g\u0127al\t ftit\t u\t ma\t tgemgimx\t g\u0127al\t xejn\t b'xejn.", "KAP XII Fuq li g\u0127andna nie\u0127du pa\u010benzja u rra\u017c\u017cnu l-passjonijiet tag\u0127na", "Ir-Ru\u0127:", "Mulejja, milli nara, ming\u0127ajr il-pa\u010benzja ma nista' nag\u0127mel xejn, g\u0127ax f'din il-\u0127ajja bosta \u0127wejje\u0121 ji\u0121ruli kontra qalbi.", "Nag\u0127mel kemm nag\u0127mel biex ing\u0127ix kwiet, ja\u0127tie\u0121 li dejjem inkun qalb in-niket u l-g\u0127aw\u0121.", "Sewwa g\u0127idt, ibni.", "Imma jien ma rridekx tfittex pa\u010bi, li tkun bla slaleb u bla g\u0127aw\u0121.", "Anzi aktar ma ssib ru\u0127ek im\u0127abbat u m\u0121arrab, aktar isserra\u0127 rasek li g\u0127all-a\u0127jar tieg\u0127ek.", "Jekk jidhirlek li ma tistax tbati wisq, kif trid 'il Quddiem issofri n-nar tal-Purgatorju!", "Minn \u017cew\u0121 \u0127sarat, dejjem ag\u0127\u017cel l-i\u017cg\u0127ar.", "Biex mela tista' te\u0127les mit-tbatija tad-dinja l-o\u0127ra, idra sofri g\u0127al Alla l-gwaj ta'\t did-dinja.\t Ma\t ta\u0127sibx\t ewwilla\t li\t n-nies\t mog\u0127tijin\t g\u0127ad-dinja\t ma\t jbatu\t xejn,\t jew\t ibatu\t ftit!\t Imqar\t l-aktar\t paxxuti\t ssibhom\t ibatu\t xi\t \u0127a\u0121a.", "Imma (ti\u0121i tg\u0127idli), g\u0127andhom bosta pja\u010biri u jag\u0127mlu rajhom, u g\u0127aldaqstant ftit i\u0127ossuhom it-tribulazzjoniet.", "Tajjeb qisu li hekk hu, u nag\u0127mlu kont li jsibu dak kollu li jixtiequ, imma kemm idumu hekk?", "B\u0127ad-du\u0127\u0127an it-tpaxxija tag\u0127hom, u anqas biss ma tibqa' tifkira tal-pja\u010biri tag\u0127hom.", "Anzi mhux dan\t biss;\t sa\t f'\u0127ajjithom\t stess,\t il-pja\u010biri\t jgawduhom\t bl-imrar,\t bid-dieqa\t u\t t-taqtiq\t ta'\t qalb.\t Mela\t dak\t stess\t li\t fih\t isibu\t l-g\u0127axqa\t tag\u0127hom\t jisqihom\t ukoll\t it-tazza\t ta'\t l-imrar,\t u\t hekk\t ja\u0127tie\u0121\t li\t jkun,\t \u0127alli\t la\t darba\t bhejjem\t fittxew\t il-pja\u010biri\t \t jgawduhom\t qalb\t it-ta\u0127bit\t u\t t-taqtiq\t ta'\t qalbhom.", "Il-pja\u010biri tad-dinja!\u2026Eh, kemm malajr jispi\u010b\u010baw u kemm huma qarrieqa!", "Ma fihomx \u0127lief suppervja u q\u017cie\u017c.", "Imma bosta bnedmin, fis-sakra u l-g\u0127ama tag\u0127hom, ma jifhmuhiex din, b\u0127ala bhejjem ipaxxu ftit lil \u0121isimhom, joqtlu l-\u0127ajja\t tar-ru\u0127\t tag\u0127hom.", "Int mela, ibni, la tikkuntentax lill-passjonijiet tieg\u0127ek, jew anqas ix-xewqat tieg\u0127ek il-\u0127\u017ciena.", "Il-\u00adg\u0127axqa tieg\u0127ek trid tkun f'Alla biex hu jag\u0127tik kulma tixtieq qalbek.", "Jekk trid li tabil\u0127aqq tifra\u0127 u ttieg\u0127em il-\u0127lewwa tal-konsolazzjoni tieg\u0127i, ix\u0127et ta\u0127t ri\u0121lejk il-\u00adpja\u010biri tad-dinja, infatam mit-tgawdija kollha ta' din l-art li fix-xejn jispi\u010b\u010baw, u tara kif ikollok il-\u00adbarka u kif \u0121ewwa qalbek\t t\u0127ossok\t tfur\t bil-hena.\t Aktar\t ma\t int\t ta\u0127rab\t il-pja\u010biri\t tal-\u0127wejje\u0121\t ma\u0127luqa,\t aktar issibhom \u0127elwin u kbar il konsolazjonijiet tieg\u0127i.", "Imma niftiehmu, biex issib fija l-hena\t tieg\u0127ek,\t hemm\t b\u017conn\t bilfors\t issofri\t xi\t dwejjaq,\t xi\t tbatija\t u\t xi\t mrar.\t L-ewwel\t t\u0127ossha\t iebsa\t li\t titlaq\t id-drawwa\t li\t jkollok;\t imma\t din\t tirba\u0127ha\t bi\t drawwa\t tajba.\t Tib\u017cax,\t nissel\t f'ru\u0127ek\t vera\t \u0127rara,\t u\t tirba\u0127\t lilek\t innifsek.\t Id-demonju\t jixg\u0127el\t g\u0127alik,\t imma\t bit-talb\t 'l\t Alla\t t\u0127arrbu;\t u\t jekk\t tqis\t ma\t toqg\u0127od\t qatt\t qieg\u0127ed,\t isib\t il-bieb\t ta'\t qalbek\t mag\u0127luq\t u\t ma\t jkunx\t jista;\t jid\u0127ol\t f'ru\u0127ek.", "KAP XIII \u0126obb oqg\u0127od g\u0127al \u0127addie\u0127or biex tixxieba\u0127 lil \u0120esu Kristu", "Ibni, min ma j\u0127obbx jobdi jbieg\u0127ed minnu l-grazzja t'Alla; u min jirg\u0127eb g\u0127al xi \u0127a\u0121a g\u0127alih jibqa' biex jitlef li jaqilg\u0127u s\u0127abu l-o\u0127rajn.", "Min ma joqg\u0127odx b'qalbu kollha b\u0127ala lsir g\u0127al dak li jrid\t minnu s-superjur, ji\u0121ifieri li l-passjonijiet tieg\u0127u jag\u0127ilbuh.", "Idra, mela, obdi malajr l-ordni tas-\u00adsuperjuri\t tieg\u0127ek,\t jekk\t tridu\t 'l\t \u0121ismek\t i\u0121\u0121ibu\t g\u0127al\t idejk\t u\t b\u0127ala\t lsir\t tieg\u0127ek.\t G\u0127ax\t meta\t lill-g\u0127adu\t ma\t t\u0127alli\u0127x\t jid\u0127ol\t \u0121ewwa,\t aktar\t tirb\u0127u\t malajr\t u\t bla\t tbatija.\t Ma\t hemmx\t g\u0127adu\t aktar\t qalil\t g\u0127al\t ru\u0127ek\t milli\t inti\t stess,\t meta\t tag\u0127laq\t widnejk\t g\u0127at-twissijiet\t ta'\t l-Ispirtu\t Santu,\t u\t jekk\t trid\t to\u0127ro\u0121\t rebbie\u0127\t mill-\u0121isem\t tieg\u0127ek,\t ja\u0127tie\u0121lek\t tg\u0127akkes\t l-ewwelnett\t lilek\t innifsek.\t U\t taf\t g\u0127aliex\t g\u0127adek\t ma\t tridx\t toqg\u0127od\t kelma\t b'kelma\t g\u0127alih\t jg\u0127idulek\t l-o\u0127rajn?\t G\u0127ax\t g\u0127adek\t t\u0127obb\t wisq\t lilek\t innifsek.", "Jaqaw jidhirlek li \u0127a\u0121a kbira, li int ftit trab, anzi xejn, min\u0127abba f'Alla tobdi f'kollox dak li jg\u0127idulek o\u0127rajn?", "\u0120ib, \u0121ib ftit quddiem g\u0127ajnejk li jien, li nista' kollox, li jien fuq kollox,\t li\t kollox\t \u0127laqt\t mix-xejn,\t min\u0127abba\t fik\t sirt\t ilsir\t tal-bniedem.\t \u010aekkint\t ru\u0127i,\t sirt\t l-i\u017cg\u0127ar\t fost\t il-bnedmin,\t biex\t bl-umilta\t tieg\u0127i\t rra\u017c\u017can\t is-suppervja\t tieg\u0127ek.\t Tg\u0127allem\t \u010bekken\t ru\u0127ek,\t tajn\t u\t \u0127ama\t l'int;\t tg\u0127allem\t tbaxxa,\t li\t kul\u0127add\t jirfes\t fuqek.\t Idra\t i\u010b\u0127ad\t il-volonta\t tieg\u0127ek,\t u\t midd\t g\u0127onqok\t g\u0127al\t kul\u0127add\t u\t g\u0127al\t kollox.", "Ikbes bi \u0127rara kontra tieg\u0127ek, u la t\u0127allix li titnissel fik il-kburija.", "Anzi kun umli u \u010bkejken, li kul\u0127add jirfsek b\u0127ala l-tajn fit-toroq.", "Int bniedem kollok frug\u0127a, mniex qatt g\u0127andek tilmenta?", "Midneb imkasbar b'kull dnub, xi trid titkellem jekk xi \u0127add imissek bi lsienu, int li tant drabi\t offendejt\t 'l\t Alla\t u\t tant\t drabi\t \u0127aqqek\t l-infern?", "Imma le; jiena \u0127firtlek g\u0127ax ru\u0127ek g\u0127a\u017ci\u017ca f'g\u0127ajnejja; biex hekk inti tista' tifhem sa fejn tasal im\u0127abbti, u tag\u0127raf kemm swejtlek; ag\u0127ti ru\u0127ek darba g\u0127al dejjem g\u0127all-ubbidjenza umli, u \u0127u pa\u010benzja jekk id-dinja\t drabi\t xejn\t ma\t tqisek.", "KAP XIV Biex ma nintef\u0127ux b'xi \u0121id li nag\u0127mlu g\u0127andna na\u0127sbu fuq il-\u0121udizzji mo\u0127bija t'Alla.", "Ir-Ru\u0127:", "Sinjur, int issamma' f'widnejja l-\u0121udizzji teig\u0127ek b\u0127ala rag\u0127da, g\u0127admi jithe\u017che\u017c bil-bi\u017ca' u t-", "treg\u0127id, ru\u0127i titkexkex.", "Ninbala' meta n\u0121ib quddiem g\u0127ajnejja li s-smewwiet m'humiex indaf quddiemek.", "Jekk int sibt xi tg\u0127id fl-An\u0121li u ma \u0127firtilhomx, x'ser ikun minni?", "Waqg\u0127u sal-kwiekeb mis-smewwiet, u jien g\u0127andi \u0127ila nittma\t fija\t nnifsi?\t Nies\t li\t dehrilna\t jag\u0127mlu\t opri\t tajba,\t i\u0121\u0121arrfu\t u\t waqg\u0127u;\t u\t o\u0127rajn,\t li\t kienu\t jitpaxxew\t bil-\u0127ob\u017c\t ta'\t l-An\u0121li,\t la\u0127qu\t kielu\t l-ikel\t ta'\t l-annimali\t moq\u017cie\u017ca.", "Mela Sinjur, minn fejn int titwarrab ma tinsabx qdusija.", "Ebda g\u0127erf ma jiswa, jekk int ma tibqax trie\u0121i.", "U liema qawwa hija bi\u017c\u017cejjed, jekk int ma tibqax twettaqha?", "Liema hi l-indafa li ma\t g\u0127andhiex tib\u017ca', jekk mq tibqax twettaqha?", "Liema hi l-indafa li ma g\u0127andhiex tib\u017ca'. jekk ma\t tibqax\t t\u0127arisha?\t Jista'\t wie\u0127ed\t joqg\u0127od\t g\u0127ajenjh\t miftu\u0127a\t kemm\t irid\u2026xejn\t ma\t jiswielu,\t jekk\t int\t ma\t t\u0127arsux.\t Jekk\t int\t ter\u0127ilna,\t nin\u017clu\t ta\u0127t\t l-ilma\t u\t neg\u0127erqu;\t imma\t jekk\t i\u017c\u017curna,\t nirtefg\u0127u\t u\t ng\u0127ixu.\t Tabil\u0127aqq\t li\t ma'\t kull\t ri\u0127\t induru;\t imma\t int\t ter\u0121a'\t tixg\u0127elna\t bi\t m\u0127abbtek.", "Oh, kemm g\u0127andi nara ru\u0127i \u010b\u010bkejken u nkun umli!", "U kemm ma g\u0127andix biex nintefa\u0127 jekk jidhirli li qed nag\u0127mel xi \u0121id!", "Kemm g\u0127andi mniex nist\u0127i minni nnifsi quddiemek, Mulejja!", "\u0126dejk ma nsibx\t li\t jien\t \u0127a\u0121'o\u0127ra\t \u0127lief\t xejn\t u\t anqas\t minn\t xejn.\t O\t toqol\t bla\t tarf!\t O\t ba\u0127ar\t bla\t fini!\t Fejn\t hi\t mela\t l-glorja\t tieg\u0127i\t mo\u0127bija?\t Fejn\t it-tama\t li\t kont\t nissilt\t fit-tjieba\t tieg\u0127i?\t Tabil\u0127aqq\t li\t jien\t m'jien\t xejn!\t Ja\u0127asra\t g\u0127alija!", "X'inhu l-bniedem quddiemek?", "Huwa t-tafal jista' jitkabbar quddiem min g\u0127amlu?", "Qalb li tabil\u0127aqq la\u0127qet irtabtet ma' Alla tista' qatt tintefa\u0127 bis-suppervja?", "Min la\u0127aq ta ru\u0127u 'l Alla, anqas jekk id-dinja kollha tfa\u0127\u0127ru, ma\t jintefa\u0127.\t U\t hekk\t hu;\t g\u0127ax\t dawk\t kollha\t li\t jitkellmu,\t xejn\t ma\t huma;\t imutu\t huma\t u\t mag\u0127hom\t il-\u0127oss\t ta'\t kliemhom;\t imma\t l-Verita\t t'Alla\t tibqa'\t g\u0127al\t dejjem.", "KAP XV Kif g\u0127andna n\u0121ibu ru\u0127na fix-xewqat tag\u0127na", "Ibni, f'kollox g\u0127andek tg\u0127id hekk:\u010b\u010bMulejja, jekk dan jog\u0127\u0121ob lilek, \u0127alli ssir dil-\u0127a\u0121a.", "Mulej, jekk hi ta' glorja tieg\u0127ek, \u0127alli ssir fl-isem tieg\u0127ek.", "Mulejja, jekk tara li hi \u0121id tieg\u0127i, tini grazzja li tg\u0127addi\t ming\u0127alija\t ad\t unur\t tieg\u0127ek.\t Imma\t jekk\t tara\t li\t din\t il-\u0127a\u0121a\t tkunli\t b'deni,\t u\t ma\t tkunx\t tisweili\t g\u0127as-salvazzjoni\t ta'\t ru\u0127i,\t ne\u0127\u0127ili\t din\t ix-xewqa\t minn\t qalbi.''\t G\u0127ax\t kun\t af,\t ibni,\t li\t mhux\t kull\t xewqa\t li\t l-\u00adbniedem\t ja\u0127sibha\t mill-Ispirtu\t Santu,\t tkun\t tajba\t u\t sewwa.\t Hi\t \u0127a\u0121a\t wisq\t tqila,\t ti\t tag\u0127raf\t jekk\t hux\t l-\u00adispirtu\t tajjeb\t jew\t il-\u0127a\u017cin\t li\t qed\t i\u0121ag\u0127lek\t tixtieq\t dil-\u0127a\u0121a\t u\t dik\t l-o\u0127ra,\t jew\t jekk\t hix\t ukoll\t l-im\u0127abba\t tieg\u0127ek\t innifsek.\t Kemm\t u\t kemm\t baqg\u0127u\t biex\t tqarrqu,\t li\t g\u0127all-ewwel\t kienu\t mexjin\t b'fehma\t tajba!", "Mela kulma tixtieq qalbek u jidhirlek li hu sewwa, xtiequ u itolbu dejjem bl-umilta u bil-bi\u017ca' t'Alla: irtabat mal-volonta tieg\u0127i, er\u0127i ru\u0127ek f'idejja u g\u0127idli: \u010b\u010bMulejja, isir minni dak li trid int. Tini\t dak\t li\t trid\t int,\t u\t kemm\t trid\t int\t u\t meta\t trid\t int.\t Ag\u0127mel\t bija\t kif\t taf\t u\t kif\t jog\u0127\u0121bok,\t basta\t jkun\t bi\t glorja\t tieg\u0127ek.\t Qeg\u0127idni\t fejn\t trid\t u\t g\u0127alija\t tib\u017ca'\t xejn,\t ag\u0127mel\t minni\t li\t trid.\t Huwa\t jien,\t Mulejja,\t jien\t lest\t g\u0127al\t kollox;\t le\t ma\t rridx\t ing\u0127ix\t g\u0127alija,\t imma\t g\u0127alik.\t U\t mhux\t li\t nista',\t ja\u0127asra,\t ng\u0127ixu\t sew\t kif\t jixraq\t lil\t nisrani!''", "Talba biex Alla jag\u0127tina grazzja li ng\u0127ixu g\u0127al qalbu", "Ir-Ru\u0127:", "Ma\u0127bub \u0120esu tieg\u0127i, tini l-grazzja tieg\u0127ek, biex hi tkun mieg\u0127i, u ta\u0127dem mieg\u0127i, u tibqa' mieg\u0127i sal-a\u0127\u0127ar.", "Ag\u0127mel li jien dejjem nixtieq u rrid dak li jog\u0127\u0121ob lilek.", "Il-volonta tieg\u0127ek tkun tieg\u0127i; anzi\t kulma\t rrid\t nixtieq\t li\t \t tkun\t ridtu\t int\t qabel,\t \u0127alli\t dejjem\t naqbel\t mieg\u0127ek\t f'kulma\t rrid.\t Trid\t u\t ma\t tridx\t int\u2026irrid\t u\t ma\t rridx\t jien;\t u\t nixtieq\t li\t ma\t nkunx\t nista'\t rrid\t \t u\t ma\t rridx\t \u0127lief\t dak\t li\t trid\t jew\t ma\t tridx\t int.", "Tini grazzja li mmut g\u0127all-\u0127wejje\u0121 kollha tad-dinja; ag\u0127mel li l-pja\u010bir tieg\u0127i jkun li min\u0127abba fik inkun im\u017cebla\u0127 u ma nkun mag\u0127ruf minn \u0127add.", "Tini grazzja li l-aqwa xewqa tieg\u0127i tkun li qalbi fik\t biss\t issib\t il-mistrie\u0127\t u\t l-pa\u010bi\t tag\u0127ha.\t Iva;\t inti\t l-vera\t pa\u010bi\t tal-qalb,\t int\t wa\u0127dek\t is-ser\u0127an\t tag\u0127ha,\t barra\t minnek\t ma\t hemmx\t \u0127lief\t g\u0127ali\t u\t ta\u0127bit.\t F'din\t il-pa\u010bi,\t Mulejja,\t ji\u0121ifieri\t fik,\t li\t wa\u0127dek\t int\t l-aqwa\t \u0121id\t tieg\u0127i\t u\t ta'\t dejjem,\t irrid\t insib\t il-mistrie\u0127\t tieg\u0127i.", "KAP XVI Il-veru hena biss f'Alla g\u0127andna nfittxuh", "Ir-Ru\u0127:", "Kulma nista' nixtieq, kull hena li mo\u0127\u0127i jista'ja\u0127seb, mhux f'dil-\u0127ajja g\u0127andi nistenna li nsibu, i\u017cda fl-o\u0127ra.", "Kieku stess il-pja\u010biri u t-tpaxxija kollha tad-dinja nista' ngawdihom wa\u0127di, jiena naf li \u017cmien twil ma nistax\t ingawdihom.\t Mela\t int,\t ru\u0127\t tieg\u0127i,\t ma\t tistax\t issib\t is-sabar\t u\t l-hena\t tieg\u0127ek\t sewwa \u0127lief f'Alla, li jhenni \u017c-\u017cg\u0127ar u jferra\u0127 l-umli.", "Stenna ftit, ru\u0127 tieg\u0127i, sakemm ise\u0127\u0127u l-\u00adweg\u0127diet t'Alla; stenna, u fis-smewwiet issib il-kotra ta' kull \u0121id.", "Jekk inti tirg\u0127eb wisq g\u0127all-\u00ad\u0127wejje\u0121\t ta'\t din\t l-art\t titlef\t il-\u0127wejje\u0121\t eterni\t tas-smewwiet.\t Ta'\t did\t \u2013dinja\t nqeda\t bihom\t g\u0127ax\t bilfors\t imma\t xtieq\t ta'\t l-o\u0127rajn\t b'qalbek\t kollha.\t Ebda\t wa\u0127da\t mill-\u0127wejje\u0121\t ta'\t din\t id-dinja,\t avolja\t tajba,\t ma\t tista'\t xxebbg\u0127ek,\t g\u0127ax\t int\t ma\t kontx\t ma\u0127luqa\t biex\t tgawdi\t dawn\t il-\u0127wejje\u0121.", "Kieku stess kemm-il \u0127a\u0121a tajba ma\u0127luqa kienet tieg\u0127ek, ma tista' qatt tkun f'siktek g\u0127al kollox.", "Il-hena u t-tgawdija tieg\u0127ek kollha tinsab f'Alla li \u0127alqek; ifhimha tajjeb: dan ma jkunx hena kif ja\u0127sbu u\t jifta\u0127ru\t bih\t dawk\t il-g\u0127omi\t li\t j\u0127obbu\t d-dinja;\t imma\t kif\t jistennewh\t il-veri\t nsara,\t u\t kif\t \u0121a\t ippruvawh sa minn dil-\u0127ajja n-nies it-tajba, li g\u0127andhom qalbhom safja, li bil-\u0127sibijiet tag\u0127hom\t ig\u0127ixu\t fis-smewwiet.\t Il-konsolazzjoni\t ta'\t l-art\t fix-xejn\t u\t malajr\t tispi\u010b\u010ba;\t il-vera\t konsolazzjoni\t hi\t dik\t li\t l-Verita\t stess\t \u0121ewwa\t fina\t tnisslilna.\t Min\t hu\t ru\u0127\t tajba,\t kull\t fejn\t imur,\t jie\u0127u\t mieg\u0127u\t l-konsolazjoni\t tieg\u0127u\t \u2013\t lil\t \u0120esu\t \u2013u\t jg\u0127idulu;\t \u010b\u010bMulejja,\t \u0120esu\t tieg\u0127i,\t kun\t mieg\u0127i\t kull\t \u0127in\t u\t kullimkien.\t Il-hena\t tieg\u0127i\t g\u0127andu\t jkun\t dan:\t li\t ndarri\t 'l\t qalbi\t li\t ma\t tfittix\t is-sabar\t minn\t bnedmin\t b\u0127ali.\t U\t jekk\t stess\t tonqosni\t l-\u00adkonsolazzjoni\t tieg\u0127ek,\t ag\u0127mel\t li\t l-akbar\t hena\t tieg\u0127i\t jkun\t dan:\t li\t nag\u0127mel\t rajk,\t u\t li\t l-eg\u0127mil\t tieg\u0127i\t ikun\t jog\u0127\u0121ob\t lilek.\t G\u0127ax\t int,\t Mulejja,\t ma\t tibqax\t dejjem\t qalil\t g\u0127alina,\t u\t anqas\t ma\t tibqa'\t theddidna\t g\u0127al\t dejjem.''", "KAP XVII In\u0127abirku biex nog\u0127\u0121bu 'l Alla biss", "Ibni \u0127allini n\u0121ib ru\u0127i mieg\u0127ek kif jidhirli, jiena naf x'inhu li jiswielek.", "Inti ta\u0127seb ta' bniedem, u bosta drabi toqg\u0127od g\u0127al li ji\u0121bduk il-passjonijiet tieg\u0127ek.", "Ir-Ru\u0127:", "Sewwa qed tg\u0127idli, Mulejja !", "Aktar ta\u0127seb u t\u0127abrek int, milli nista' na\u0127seb u nit\u0127abat jien nnifsi.", "Fuq ir-ramel jibni min ma jer\u0127ix ru\u0127u f'idejk.", "Mulejja, ag\u0127mel bija int dak li jog\u0127\u0121bok, basta\t l-volonta\t tieg\u0127i\t tkun\t marbuta\t sewwa\t ma'\t tieg\u0127ek,\t g\u0127ax\t tag\u0127mel\t minni\t li\t tag\u0127mel\t g\u0127alija\t ma\t jistax\t ikun\t \u0127lief\t \u0121id.\t Jekk\t jog\u0127\u0121bok\t thennili\t lil\t qalbi,\t ni\u017c\u017cik\u0127ajr,\t u\t jekk\t tridni\t nkun\t im\u0127abbat,\t tkun\t imbierek\t g\u0127al\t mija\t u\t elf\t darba.", "Ibni, hekk g\u0127andek i\u0121\u0121ib ru\u0127ek, jekk trid timxi mieg\u0127i.", "G\u0127andek tkun pront g\u0127at-tbatija, daqs kemm g\u0127at-tgawdija.", "Il-faqar u l-g\u0127aks ifra\u0127 bihom xorta wa\u0127da daqs kieku \u0121id u g\u0127ana.", "Ir-Ru\u0127:", "Mulejja, dak kollu li jog\u0127\u0121bok tibg\u0127atli, bil-pja\u010bir noqg\u0127od g\u0127alih g\u0127all-im\u0127abba tieg\u0127ek.", "Il-\u00ad\u0121id u d-deni, il-\u0127elu u l-morr, is-sabar u d-dwejjaq ne\u0127odhom xorta wa\u0127da mn'idejk; u f'kulma ji\u0121rili dejjem ni\u017c\u017cik\u0127ajr.", "E\u0127lisni minn kull dnub\t u\t mill-bqija,\t ma\t nib\u017cax\t u\t la\t mill-mewt\t u\t anqas\t mill-\u00adinfern.\t \u0126alli\t ji\u0121u\t fuqi\t s-slaleb\t kollha,\t xejn\t ma\t jag\u0127mluli,\t basta\t ma\t tke\u010b\u010binix\t minn\t quddiemek\t g\u0127ala\t dejjem,\t u\t ma\t t\u0127assarnix\t mill-ktieb\t tal-\u0127ajja\t ta'\t dejjem.", "KAP XVIII It-tbatijiet ta' did-dinja g\u0127andna noqog\u0127du g\u0127alihom bil-qalb it-tajba.", "Ibni, jien in\u017cilt mis-sema biex insalva lilek, u ilbist il-mi\u017cerji tieg\u0127ek, mhux g\u0127ax kelli b\u017conn, i\u017cda g\u0127ax tant \u0127abbejtek.", "Biex hekk int titg\u0127allem il-pa\u010benzja u biex il-mi\u017cerji ta' dil-\u0127ajja ma tgemgimx minnhom.\t Minn\t x\u0127in\t twelidt\t sa\t mitt\t fuq\t is-Salib,\t ebda\t sieg\u0127a\t ma\t bqajt\t bla\t tbatija.\t Minn\t \u0127wejje\u0121\t tal-\u0127ajja sibt ru\u0127i nieqes g\u0127al kollox; taqsis fuqi kull \u0127in kont nisma', \u0127ammart wi\u010b\u010b; rajt minn\t kollox,\t u\t \u0127adt\t pa\u010benzja.\t G\u0127amilt\t mirakli,\t u\t pattewli\t bid-dag\u0127a;\t g\u0127allimt\t u\t g\u0127alija\t ma\t kellhomx\t \u0127lief\t tag\u0127jir.", "Ir-Ru\u0127:", "Sinjur, la darba int sofrejt daqshekk f'\u0127ajtek, l-aktar biex tkompli r-rieda ta' Missierek, hu xieraq li jien, midneb kif jien, nie\u0127u pa\u010benzja billi ji\u0121rili, kif jog\u0127\u0121ob lilek u li jien narfa' t-toqol ta'\t din\t \u0127ajti\t kollha\t mi\u017cerji,\t sakemm\t trid\t int.\t G\u0127ax\t g\u0127alkemm\t din\t il-\u0127ajja\t jidhrilna\t li\t hi\t qalila,\t bil-grazzja\t tieg\u0127ek issir g\u0127alina ta' mertu kbir; u bl-e\u017cempju tieg\u0127ek u tal-Qaddisin tieg\u0127ek, il-\u0127ila tag\u0127na,\t g\u0127alkemm\t \u010bkejkna,\t titwettaq\t u\t mo\u0127\u0127na\t jaqla'\t dawl\t akbar.\t Anzi\t dil-\u0127ajja\t aktar\t hi\t \u0127ienja\t milli\t kienet\t fil-Li\u0121i\t l-antika,\t meta\t l-bwieb\t tas-smewwiet\t kienu\t g\u0127adhom\t mag\u0127luqa,\t u\t sa\t t-triq\t tal-\u0121enna\t kienet\t donnha\t miksija\t bid-dlamijiet,\t u\t ftit\t nies\t kienu\t j\u0127abbtu\t rashom\t fuq\t is-saltna\t tas-smewwiet.\t G\u0127aliex\t anqas\t it-tajbin\t stess\t ta'\t dak\t i\u017c-\u017cmien\t li\t kellhom\t isalvaw,\t ma\t kienu\t jistg\u0127u\t jid\u0127lu\t \u0121ewwa\t s-saltna\t tas-\u00adsema\t qabel\t il-Passjoni\t u\t l-mewt\t imqaddsa\t tieg\u0127ek.", "Kemm mela jmissni nirringrazzjak li g\u0127o\u0121bok turi lili u lill-fidili kollha t-triq tas-sewwa li twassal g\u0127as-saltna tieg\u0127ek ta' dejjem!", "Iva, Mulejja, \u0127ajtek hi t-triq tag\u0127na; nimitaw il-pa\u010benzja imqaddsa tieg\u0127ek u naslu g\u0127andek, li int il-kuruna u l-\u0127las tag\u0127na.", "Li ma kontx imxejt int quddiem u\t g\u0127allimtna bl-e\u017cempju tieg\u0127ek, min kien sa jimxi fit-triq tieg\u0127ek?", "Eh, kemm u kemm bnedmin\t kienu\t jibqg\u0127u\t lura\t u\t bog\u0127od\t minnek\t li\t ma\t kellhomx\t l-e\u017cempju\t tieg\u0127ek\t li\t jmexxihom!\t Ma\t tarax?\t Smajna\t b'tant\t mirakli\t u\t bit-tag\u0127lim\t tieg\u0127ek,\t u\t nibqg\u0127u\t berdin;\t x'kien\t ikun\t minna\t li\t ma\t kellniex\t tant\t dawl\t li\t jmexxina\t wrajh?", "KAP XIX Je\u0127tigilna nie\u0127du pa\u010benzja b'kulma nsibu ru\u0127na fi\u0127.", "Liema hu l-veru bniedem tal-\u00adpa\u010benzja", "X'inhi tg\u0127id, ibni?", "\u0126ares lejn it-tbatijiet tieg\u0127i u tal-Qaddisin, u xejn la toqg\u0127od tgemgem i\u017cjed; g\u0127adek ma wasaltx biex xerridt demmek.", "Ftit hu dak li qed tbati int, \u0127dejn dak li g\u0127addew minnu\t tant\t Qaddisin,\t ittantati\t b'kull\t mod,\t im\u0127abbtin\t u\t mdejqin\t minn\t kullimkien.\t G\u0127andek\t mela\t \u0121\u0121ib\t quddiem\t g\u0127ajnejk\t it-tbatijiet\t \u0127orox\t li\t jsofri\t \u0127addie\u0127or,\t biex\t tieg\u0127ek\t t\u0127osshom\t \u0127fief;\t u\t jekk\t inti\t ma\t ssibhomx\t \u010bkejknin,\t ag\u0127ti\t l-\u0127tija\t lilek\t innifsek,\t li\t ma\t ti\u0127ux\t pa\u010benzja\t bihom.\t Imma\t sewwa\t jkollok\t slaleb\t \u017cg\u0127ar\t sewwa\t kbar,\t qis\t li\t terfag\u0127hom\t bil-pa\u010benzja.", "Aktar ma t\u0127ejji ru\u0127ek tarfa' t-tbatija bil-pa\u010benzja, aktar issib ru\u0127ek tajjeb u jkollok mertu; g\u0127ax aktar ta\u0127seb u tit\u0127arre\u0121 fiha, aktar issibha \u0127afifa milli ti\u0121i fuqek g\u0127al g\u0127arrieda.", "Anqas ma g\u0127andek tg\u0127id: Dil-\u0127a\u0121a ma nistax insofriha minn dal-bniedem; din ma nifla\u0127x g\u0127aliha;\t dak \t g\u0127amilli \u0127sara kbira u jg\u0127ajjarni bi \u0127wejje\u0121 li qatt biss ma g\u0127addewli minn mo\u0127\u0127i; \u0127alli\t ja\u0127qarni \u0127addie\u0127or, li ma jifhmux x'ji\u0121ifieri l-virtu tal-pa\u010benzja u minn min g\u0127ad tkun im\u0127allsa;\t jaraw\t biss\t lejn\t wi\u010b\u010b\t min\t jag\u0127milhom\t id-deni\t u\t x'deni\t jag\u0127mlilhom.", "Ma jinsie\u0127x bniedem tal-pa\u010benzja min jie\u0127u pa\u010benzja kemm jidhirlu u b'min jog\u0127\u0121bu.", "Veru bniedem tal-pa\u010benzja ma j\u0127arisx minn min hu ma\u0127qur; jekk minn min hu fuqu, minn min hu ta' mparu, jew minn\t min\t hu\t anqas\t minnu;\t jekk\t minn\t bniedem\t tajjeb\t jew\t minn\t wie\u0127ed\t \u0127a\u017cin.\t Kemm-il\t darba bniedem ikun jag\u0127millu xi tort, g\u0127alkemm kbir, jie\u0127u kollox bil-fer\u0127a mn'idejn Alla, u\t jg\u0127oddu\t b'mertu\t kbir;\t g\u0127ax\t ebda\t \u0127a\u0121a,\t avolja\t \u010bkejkna;\t ma\t tkunlu\t ming\u0127ajr\t mertu\t quddiem\t Alla,\t la\t hu\t jkun\t qag\u0127ad\t g\u0127aliha\t g\u0127all-im\u0127abba\t tieg\u0127u.", "\u0126ejji mela ru\u0127ek g\u0127all-gwerra jekk trid to\u0127ro\u0121 rebbie\u0127.", "Jekk ma tikkumbattix, ma taqtax il-\u00adkuruna tal-pa\u010benzja; jekk ma tridx tbati, sinjal li ma tridx anqas il-kuruna.", "Imma jekk inti tixtieq il-\u00adkuruna, ikkumbatti b'\u0127iltek kollha\t u\t \u0127u\t pa\u010benzja\t b'kollox.\t Jekk\t int\t ma\t tit\u0127abatx,\t anqas\t tasal\t fil-\u00admistrie\u0127,\t u\t jekk\t ma\t tikkumbattix\t anqas\t tista'\t to\u0127ro\u0121\t rebbie\u0127.", "Ir-Ru\u0127:", "Sinjur, dak li ma nifla\u0127x g\u0127ali\u0127 b\u0127ala bniedem, ag\u0127mel li nista' nkomplih bil-grazzja tieg\u0127ek.", "Inti taf kemm hi \u010bkejkna l-\u0127ila tieg\u0127i; u li malli jinqalag\u0127li ftit tal-g\u0127aw\u0121, dik is-sieg\u0127a naqta' qalbi.", "Ag\u0127mel li\t kull\t salib\t li\t jog\u0127\u0121bok\t tibg\u0127atli\t nsibu\t \t \u0127elu,\t anzi\t li\t nixtiequ;\t g\u0127aliex\t hu\t ta'\t \u0121id\t kbir\t g\u0127ar-ru\u0127\t li\t nbati\t u\t nkun\t im\u0127abbat\t min\u0127abba\t fik.", "KAP XX Hawn il-bniedem jistqarr id-debbuli\u017c\u017ca tieg\u0127u u l-mi\u017cerji ta' dil-\u0127ajja", "Ir-Ru\u0127:", "Nistqarr kontra tieg\u0127i stess in-nuqqas tieg\u0127i; nistqarrlek, Sinjur, i\u010b-\u010bokon tieg\u0127i.", "Bosta drabi \u0127a\u0121a ta' xejn tne\u0127\u0127ili l-almu u tnikkitli qalbi.", "Inwa\u0127\u0127al f'mo\u0127\u0127i li n\u017comm qawwi; imma malli ti\u0121i fuqi tentazzjoni \u0127afifa, ma nibqax\t i\u017cjed\t jien.\t Bosta\t drabi\t \u0127a\u0121a\t ta'\t xejn\t i\u0121\u0121ibli\t tentazzjoni\t l-aktar\t qawwija,\t u\t waqt\t li\t jien\t jidhirli\t li\t xejn\t ma\t jista'\t g\u0127alija,\t g\u0127ax\t forsi\t ma\t jkolli\t ebda\t tentazzjoni,\t ji\u0121rili\t li\t \u017ciffa\t l-aktar\t \u0127afifa\t twaqqag\u0127ni.", "Ara ftit mela, Sinjur, il-faqar tieg\u0127i, \u0127ares lejn id-debbuli\u017c\u017ca tieg\u0127i; inti taf bi\u017c\u017cejjed kemm hi kbira.", "\u0126enn g\u0127alija; e\u0127lisni mill-g\u0127ama, \u0127alli ma nibqax fih imwa\u0127\u0127al, minsi minn kullimkien.", "Taf x'inhu li ta' sikwit\t twe\u0121\u0121ag\u0127li\t qalbi\t u\t jimlieha\t bil-bi\u017ca'\t quddiemek?\t \u2013\t Li\t tant\t hi\t \u010bkejkna\t l-\u0127ila\t tieg\u0127i,\t ma\t nifla\u0127x\t nag\u0127leb\t il-passjonijiet\t tieg\u0127i.\t U\t g\u0127alkemm\t jiena\t ma\t nag\u0127tihomx\t dejjem\t wi\u010b\u010b,\t dil-gwerra\t tg\u0127ajjini,\t ma\t nifla\u0127x\t g\u0127aliha;\t u\t jag\u0127tini\t l-biki,\t biki\t ta'\t dieqa,\t meta\t nara\t li\t ja\u0127tie\u0121li\t ng\u0127ix\t dejjem\t f'dil-\u00adgwerra.\t U\t \u0127a\u0121'o\u0127ra\t wkoll\t turini,\t kemm\t tabil\u0127aqq\t xejn\t ma\t nifla\u0127,\t li\t \u010berti\t \u0127sibijiet\t \u0127\u017ciena\t aktar\t jid\u0127lu\t malajr\t \u0121ewwa\t mo\u0127\u0127i\t milli\t jo\u0127or\u0121u.", "Iddew, mela, Alla ta' Israel li tista' kollox; inti li tant t\u0127obb ir-rwie\u0127 tal-fidili tieg\u0127ek; \u0127ares lejn it-ta\u0127bit u d-dwejjaq tieg\u0127ek; ieqaf mieg\u0127u fil-b\u017connijiet kollha li jinsab fihom.", "Wettaqni bis-\u00adsa\u0127\u0127a tas-smewwiet, biex il-bniedem\t ix-xi\u0127,\t ji\u0121ifieri\t dal-\u0121isem\t tat-trab,\t li\t s'issa\t ma\t qag\u0127adx\t g\u0127al\t kollox\t g\u0127al\t li\t titlob\t minnu\t r-ru\u0127\t tieg\u0127u\t ma\t ji\u0127ux\t ir-ri\u0127\t fuq;\t g\u0127ax\t sakemm\t nibqa;\t nie\u0127u\t n-nifs\t f'dil-\u00ad\u0127ajja\t kollha\t hemm,\t ja\u0127tie\u0121\t li\t jien\t inkun\t bix-xabla\t misluta\t g\u0127alih.\t \u2013\t Ja\u0127asra,\t x'\u0127ajja\t hi\t din\t tag\u0127na;\t li\t ma\t fihiex\t \u0127lief\t slaleb\t u\t g\u0127aw\u0121;\t u\t kulfejn\t iddawwar\t wi\u010b\u010bek\t ma\t ssibx\t \u0127lief\t xbiek\t u\t eg\u0127dewwa!\t Tkun\t g\u0127adha\t kif\t g\u0127addiet\t tribulazzjoni\t jew\t tentazzjoni\u2026\t u\t fil-Hin\t ti\u0121i\t l-o\u0127ra\t wrajha;\t anzi\t fil-waqt\t stess,\t l-\u00adimsejken\t bniedem\t g\u0127adu\t jikkumbatti\t mal-wa\u0127da,\t u\t f'daqqa\t jsib\t ru\u0127u\t f'elf\t ta\u0127bit\t ie\u0127or.", "U kif tista' t\u0127obbha 'l dil-\u0127ajja, kollha mrar, gwaj u mi\u017cerji?", "Anzi kif tista' tissejja\u0127 \u0127ajja, meta hi ma tag\u0127tix \u0127lief mewt u g\u0127aks?", "U b'dan kollu ssib min i\u0127obbha u min irid\t jithenna\t fiha.\t Kuljum\t nisimg\u0127u\t min\t jilmenta\t mid-dinja;\t li\t hi\t qarrieqa,\t li\t hi\t kollha\t frug\u0127a;\t imma\t mbag\u0127ad,\t lil\t dawn\t stess\t issibhom\t qalbhom\t marbuta\t mag\u0127ha,\t g\u0127ax\t il-\u0121ibdiet\t tal-\u0121isem\t g\u0127andhom\t jedd\t kbir\t fuqhom.\t Xi\t \u0127wejje\u0121\t i\u0121ag\u0127luna\t n\u0127obbu\t d-dinja;\t o\u0127rajn\t inisslu\t fina\t mibeg\u0127da\t lejha.\t I\u0121ag\u0127luna\t n\u0127obbuha\t l-\u00adim\u0127abba ta' \u0121isimna, ir-reg\u0127ba ta' l-g\u0127ajnejn u kburitna, li rridu nitkabbru billi g\u0127andna; imma\t mbag\u0127ad il-g\u0127ali u l-mi\u017cerji li j\u0127allu warajhom dawn it-tlieta, i\u0121ag\u0127luna nobog\u0127du d-dinja u\t nixbg\u0127u\t minnha.", "Imma, ja\u0127asra, x'g\u0127ama hu dan tag\u0127na!", "Dal-ftit ta' pja\u010bir qarrieq jie\u0127u tieg\u0127u fuq dik ir-ru\u0127 li ma tkunx daqet il-\u0127lewwa t'Alla, u anqas ma tkun rat il-\u0121miel li l-virtu tnissel \u0121ewwa l-qalb; u\t la\t tkun\t marbuta\t mad-dinja,\t jidhrilha\t li\t l-veru\t hena\t jinsab\t filli\t tikkuntenta\t xewqatha.\t Imma\t dawk\t li\t jobog\u0127du\t d-dinja\t minn\t qalbhom\t u\t jfittxu\t biss\t li\t jservu\t 'l\t Alla,\t dawn\t jafu\t x'ji\u0121ifieri\t l-\u0127lewwa\t divina\t li\t Alla\t wieg\u0127ed\t lil\t min\t ji\u010b\u0127ad\t id-dinja.\t Dawn\t jaraw\t ukoll\t a\u0127jar\t minn\t \u0127addie\u0127or\t kif\t id-dinja\t hi\t miexja\t mg\u0127awwe\u0121,\t u\t kemm\t hi\t mqarrqa.", "KAP XXI G\u0127andna nfittxu s-ser\u0127an f'Alla u f'ebda \u0127a\u0121'o\u0127ra", "Ir-Ru\u0127:", "O ru\u0127 tieg\u0127i, f'kollox u fuq kull \u0127a\u0121a itma dejjem f'Alla g\u0127aliex hu l-mistrie\u0127 tal-qaddisin.", "Tini grazzja, \u0120esu \u0127elu u ma\u0127bub tieg\u0127i, li nistrie\u0127 fik fuq kull kreatura, li ma nfittixx sa\u0127\u0127a u\t \u0121miel,\t glorja\t u\t unuri,\t qawwa\t u\t dinjita,\t g\u0127erf\t u\t mo\u0127\u0127\t jil\u0127aqli,\t \u0121id\t u\t g\u0127ana,\t fer\u0127\t u\t thenninja,\t tif\u0127ir\t u\t fama,\t \u0127lewwa\t u\t tgawdija,\t tama,\t weg\u0127diet,\t merti\t u\t xewqat.\t Ag\u0127mel\t li\t n\u0127obb\t lilek\t aktar\t minn\t kemm\t doni\t tag\u0127tini\t u\t xxerred\t fuqi;\t aktar\t minn\t kull\t g\u0127axqa\t u\t fer\u0127,\t li\t l-mo\u0127\u0127\t tal-bniedem\t jista'\t ja\u0127seb\t u\t j\u0121arrab;\t li\t n\u0127obbok\t ukoll\t aktar\t mill-An\u0121li\t u\t l-Arkan\u0121li,\t u\t l-e\u017cer\u010biti\t kollha\t tas-smewwiet;\t aktar\t mill-\u0127wejje\u0121\t kollha\t li\t jidhru\t u\t li\t ma\t jidhrux,\t f'kelma\t wa\u0127da,\t aktar\t minn\t dak\t kollu\t li\t m'hux\t int,\t o\t Alla\t tieg\u0127i.", "Iva, Sinjur Alla tieg\u0127i!", "G\u0127ax int tajjeb fuq kollox, inti wa\u0127dek il-g\u0127oli, inti wa\u0127dek il-qawwi, inti wa\u0127dek ma g\u0127andek b\u017conn ta' \u0127add u timla kollox bik; inti wa\u0127dek kollok \u0127lewwa u kollok hena,\t inti\t wa\u0127dek\t kollok\t \u0121miel\t u\t m\u0127abba,\t inti\t wa\u0127dek\t kollok\t kobor\t u\t glorja\t fuq\t kollox\t u\t inti\t fik\t il-\u0127wejje\u0121\t kollha li huma tajba, li kienu, huma, u jkunu fit-tjieba tag\u0127hom sewwa.", "Mela, dak kollu li inti\t tag\u0127tini,\t turini\t jew\t tweg\u0127dni,\t ikun\t wisq\t \u0127a\u0121a\t \u010bkejkna\t u\t lil\t qalbi\t ma\t jistax\t jikkuntentaha,\t jekk\t int\t ma\t turinix\t u\t ma\t tag\u0127tinix\t lilek\t innifsek;\t g\u0127ax\t dil-qalb\t imsejknin\t tieg\u0127i,\t ma\t tistax\t issib\t il-veru\t mistrie\u0127,\t anqas\t tkun\t kuntenta\t sewwa,\t \u0127lief\t biss\t jekk\t tistrie\u0127\t fik,\t u\t jekk\t ma\t tog\u0127liex\t 'il\t fuq\t mid-doni\t tieg\u0127ek\t u\t mill-\u0127wejje\u0121\t kollha\t ma\u0127luqa.", "O \u0120esu g\u0127arus ma\u0127bub tieg\u0127i, li t\u0127obb bi m\u0127abba pura, Int li g\u0127andek il-jedd fuq il-kreaturi kollha, oh, li kont nista' jkolli l-\u0121wiena\u0127 tal-vera liberta, \u0127alli ntir u ni\u0121i nistrie\u0127 fil-\u0127dan tieg\u0127ek!", "Meta\t nkun\t nista'\t na\u0127seb\t biss\t fik\t u\t nara\t kemm\t inti\t \u0127elu,\t o\t Sinjur\t Alla\t tieg\u0127i?\t Meta\t nkun\t nista'\t nin\u0121abar\t fik\t kolli\t kemm\t jien,\t biex\t mimli\t bl-im\u0127abba\t tieg\u0127ek\t anqas\t biss\t ma\t na\u0127seb\t fija\t nnifsi;\t \t imma\t n\u0127obb lilek biss, b'qalb, b'mo\u0127\u0127i u b'kulma fija, u mhux b'dik l-im\u0127abba li t\u0127obbok aktarx il-\u00adbnedmin?\t Issa\t Sinjur,\t ma\t nag\u0127milx\t \u0127lief\t nolfoq\t u\t nibki\t l-hemm\t li\t fih\t ninsab.\t U\t kif\t le,\t jekk\t f'dal\t wied\t tad-dmug\u0127 ma nsibx \u0127lief gwaj, li bla ebda mistrie\u0127 ihemmni, ibikkini u sad-dawl inse\u0127\u0127ili, li\t jfixkilni,\t u\t jitlifni\t li\t ji\u0121bidni\t u\t jorbotni\t biex\t hekk\t ma\t nkunx\t nista'\t nersaq\t lejk\t u\t nit\u0127addan\t mieg\u0127ek,\t b\u0127alma\t g\u0127andhom\t ix-xorti\t l-Qaddisin\t tas-sema?", "Oh, li kien mela jmisslek qalbek il-lfiq tieg\u0127i u l-hemm li fih tinsab ru\u0127i!", "O \u0120esu, dija tas-seb\u0127 ta' dejjem, fara\u0121 tar-ru\u0127 f'dan l-e\u017cilju, fommi hu sieket quddiemek, imma s-skiet tieg\u0127i jkellmek.", "Kemm sejjer jiddawwar ma ji\u0121i s-Sid tieg\u0127i Fittex ejja, Sinjur, g\u0127and is-serv fqir tieg\u0127ek u\t ferr\u0127u;\t midd\t idek\t u\t e\u0127lisni\t minn\t kull\t hemm.\t Ejja,\t ejja,\t g\u0127ax\t ming\u0127ajrek\t ebda\t \u0121urnata\t anzi\t ebda\t sieg\u0127a\t ma\t nista'\t nkun\t mo\u0127bi\t mistrie\u0127;\t g\u0127ax\t inti\t l-fer\u0127\t tieg\u0127i;\t g\u0127ax\t int\t trid\t tkun,\t biex\t insib\t il-g\u0127axqa\t tieg\u0127i.\t Ma\t tarax\t fiex\t ninsab,\t f'liema\t kalzri\t jien\t mag\u0127luq,\t u\t b'liema\t ktajjen\t jien\t img\u0127obbi?", "Biex ne\u0127les minn dan kollu, t\u0127ares int lejja bil-\u0127lewwa, li thennini bid-dawl tal-pre\u017cenza tieg\u0127ek.", "\u0126alli \u0127addie\u0127or ifittex minflokok kulma jrid; ming\u0127alija la tog\u0127\u0121obni u la tkun tog\u0127\u0121obni ebda \u0127a\u0121a \u0127lief int, Alla tieg\u0127i, tama tieg\u0127i, salvazzjoni tieg\u0127i eterna.", "Ma niskotx, ma nehdiex nitolbok, qabel ma naqla' l-grazzja\t tieg\u0127ek,\t qabel\t ma\t tkellimni\t int\t f'qalbi.", "Hawn jien; \u0121ejtek, la g\u0127ajjatli.", "Id-dmug\u0127 tieg\u0127ek, ix-xewqa ta' ru\u0127ek, il-lfiq u l-indiema ta' qalbek \u0121ibduni u \u0121ibuni sa \u0127dejk.", "Ir-Ru\u0127:", "Sinjur, jien g\u0127ajjattlek u xtaqt ingawdik, hawn jien biex nitlaq kollox g\u0127alik, g\u0127ax int \u0127e\u0121\u0121i\u0121itni biex infittxek.", "Tkun imbierek, mela, Sinjur, talli kellek dit-tjieba g\u0127as-serv tieg\u0127ek, fil-kotra kbira tal-\u0127niena tieg\u0127ek.", "U x'jista' jg\u0127id aktar quddiemek das-serv tieg\u0127ek, \u0127lief ji\u010b\u010bekken aktar\t quddiemek,\t x'\u0127in\t jiftakar\t fil-\u0127a\u017cen\t u\t x'xejn\t tieg\u0127u?\t \t G\u0127ax\t f'kemm\t hemm\t eg\u0127\u0121ubijiet\t fis-sema\t u\t fl-\u00adart,\t xejn\t ma\t jista'\t jixxebba\u0127\t lilek.\t L-eg\u0127mil\t tieg\u0127ek\t hu\t kollu\t tajjeb,\t il-\u0121udizzji\t tieg\u0127ek\t kollha\t sewwa,\t u\t l-g\u0127erf\t tieg\u0127ek\t imexxi\t kollox.\t Tkun\t mela\t mfa\u0127\u0127ar\t u\t mg\u0127olli,\t o\t G\u0127erf\t ta'\t Missierek;\t ifa\u0127\u0127ruk\t u\t jbirkuk\t il-fomm\t tieg\u0127i\t u\t ru\u0127i,\t flimkien\t mal-\u0127lejjaq\t kollha.\t KAP\t XXII\t Hawn\t il-bniedem\t jiftakar\t fil-\u0121id\t kollu\t li\t jir\u010bievi\t minn\t g\u0127and\t Alla", "Ir-Ru\u0127:", "Ifta\u0127li qalbi, Sinjur, \u0127alli tifhem il-li\u0121i tieg\u0127ek; u g\u0127allimni nimxi fit-triq tal-kmandamenti kollha.", "Ag\u0127mel li jiena nag\u0127raf ir-rieda tieg\u0127ek u li bil-qima kollha niftakar fil-\u0121id kollu li g\u0127amilt mieg\u0127i sew \u0121enerali sew ukoll\t partikulari,\t biex\t mil-lum\t 'il\t quddiem\t inkun\t nista'\t ni\u017c\u017cik\t \u0127ajr\t g\u0127alih.\t Jiena\t nag\u0127raf\t u\t nistqarr\t li\t ma\t nistax\t nirringrazzjak\t sewwa\t anqas\t mill-i\u010bken\t \u0121id\t li\t g\u0127amiltli.\t G\u0127a\u010b-\u010bokon\t tieg\u0127i, ma kien \u0127aqqni ebda wie\u0127ed mid-doni li tajtni; u meta n\u0121ib quddiem g\u0127ajnejja l-g\u0127oli\t tieg\u0127ek,\t in\u0127ossni\t nintilef\t fil-kobor\t tieg\u0127ek.", "Kulma g\u0127andna f'ru\u0127na u f'\u0121isimna; kulma jinsab fina minn barra u minn \u0121ewwa; il-\u0121miel kollu li tajtni b\u0127ala bniedem u b\u0127ala ru\u0127 li tixba\u0127 lilek; kollha huma doni tieg\u0127ek, u jg\u0127allimna msebb\u0127uh b\u0127ala\t g\u0127ajn\t ta'\t tjieba,\t \u0127lewwa\t u\t qdusija,\t li\t minnha\t nie\u017cel\t fuqna\t dan\t il-\u0121id\t kollu.\t G\u0127alkemm\t wie\u0127ed\t jinsab im\u017cejjen b'bosta doni, u l-ie\u0127or b'inqas, sewwa dawn u sewwa dawk huma kollha doni\t tieg\u0127ek; u kieku ma kontx inti ma kienx jista' jkollna anqas il-ftit.", "Dak li tajtu bosta doni, ma\t g\u0127andux\t g\u0127ax\t jintefeh\t bih\t innifsu,\t jew\t anqas\t jitkabbar\t u\t j\u017ceblah\t lill-o\u0127rajn\t g\u0127ax\t l-ikbar\t u\t l-a\u0127jar\t bniedem\t hu\t dak\t li\t j\u017comm\t ru\u0127u\t bi\t \u010bkejken,\t u\t li\t jirringrazzja\t lilek\t bl-umilta\t kollha\t u\t bid-devozzjoni.\t U\t min\t i\u017comm\t ru\u0127u\t bl-i\u017cg\u0127ar\t fost\t kul\u0127add,\t min\t ig\u0127id\t li\t hu\t ma\t \u0127aqqux\t li\t int\t tag\u0127nih\t bid-doni\t tieg\u0127ek,\t dan\t ikun\t \t qieg\u0127ed\t jistiednek\t biex\t aktar\t tag\u0127tih.", "Min imbag\u0127ad tag\u0127tih doni \u017cg\u0127ar, ma g\u0127andux g\u0127ax igemgem jew jilqag\u0127hom fuq il-qalb, anqas g\u0127andu g\u0127ax ig\u0127ir g\u0127al min hu mog\u0127ni aktar minnu; anzi g\u0127andu jservik aktar bil-qalb, u jfa\u0127\u0127ar kemm jifla\u0127 it-tjieba\t tieg\u0127ek,\t li\t biha\t tqassam\t b'idejk\t fuq\t il-bnedmin,\t bla\t ma\t t\u0127alli\t lil\t \u0127add\t ming\u0127ajr\t sehmu.\t Kollox\t hu\t \u0121ej\t minn\t g\u0127andek;\t f'kollox\t mela\t jmissek\t kull\t tif\u0127ir.\t Int\t taf\t x'jaqbel\t tag\u0127ti\t lil\t kull\t wie\u0127ed\t minna;\t inti\t taf\t g\u0127ala\t lil\t wie\u0127ed\t jixraq\t li\t tag\u0127tih\t i\u017cjed\t u\t lil\t ie\u0127or\t anqas;\t inti\t g\u0127andek\t tarah\t dan\t u\t mhux\t a\u0127na;\t g\u0127ax\t inti\t tag\u0127raf\t kemm\t \u0127aqqu\t kull\t wie\u0127ed\t minna.", "U g\u0127alhekk, Sinjur Alla tieg\u0127i, jiena nikkonsidera li jkun b'\u0121id g\u0127alija, li ma tag\u0127tinix wisq minn dawk id-doni, li jag\u0127mluni nidher kbir fid-dinja, u li jaqilg\u0127uli tif\u0127ir qarrieq, \u0127alli x\u0127in in\u0121ib quddiem g\u0127ajnejja l-faqar u x-xejn\t tieg\u0127i, mhux li ma nag\u0127tix, jew insewwed u naqta' qalbi; imma anzi\t nifra\u0127\t u\t nithenna;\t g\u0127aliex\t int,\t o\t Alla\t \u0127anin,\t i\u017c\u017comm\t bi\t \u0127bieb\t u\t b'servi\t tieg\u0127ek\t il-foqra,\t l-umli\t u\t dawk li huma m\u017cebil\u0127in mid-dinja.", "Xhieda jag\u0127tuna ta' dan kollu l-Appostli tieg\u0127ek, li inti\t g\u0127amilthom irwejjes fuq il-bnedmin kollha.", "Frattant g\u0127addew \u0127ajja l-aktar umli u mo\u0127bija bla\t tgemgim,\t anqas\t biss\t jafu\t x'inhu\t g\u0127ilt\t u\t qerq.\t Anzi\t tag\u0127hom\t kien\t li\t jaraw\t minn\t kull\t xorta\t ta'\t \u017cebli\u0127\t g\u0127all-isem tieg\u0127ek; u l-\u0127wejje\u0121 kollha li l-bnedmin jobog\u0127duhom, huma kienu j\u0127addnuhom bl-\u00adakbar\t \u0127rara.", "Mela min tabil\u0127aqq i\u0127obbok u jafjistma l-\u0121id li int tag\u0127millu b'ebda \u0127a\u0121a ma g\u0127andu jifra\u0127 daqskemm b'li sse\u0127\u0127 il-volonta tieg\u0127ek fih, u li jsir minnu dak kollu li jog\u0127\u0121ob lilek, tjieba eterna.", "Anzi\t tant\t g\u0127andu\t jkun\t kuntent\t u\t fer\u0127an\t b'din\t il-volonta\t tieg\u0127ek\t fih,\t li\t g\u0127andu\t jixtieq\t li\t jkun\t l-i\u010bken,\t daqs\t \u0127addie\u0127or\t jixtieq\t li\t jkun\t l-akbar;\t li\t jikkuntenta\t bl-a\u0127\u0127ar\t post\t daqs\t kieku\t bl-ewwel;\t li\t jixtieq\t jara\t ru\u0127u\t m\u017cebla\u0127\t u\t m\u010bekken\t u\t la\t msemmi\t u\t la\t mfa\u0127\u0127ar,\t daqs\t kemm\t \u0127addie\u0127or\t jixtieq\t l-unuri\t u\t l-glorja\t tad-dinja.\t G\u0127aliex\t il-volonta\t tieg\u0127ek\t u\t l-\u0127rara\t g\u0127all-unur\t tieg\u0127ek\t g\u0127andha\t ting\u0127add\t qabel\t kollox;\t u\t dawn\t i\u017c-\u017cew\u0121\t \u0127wejje\u0121\t aktar\t g\u0127andhom\t i\u0127ennu\t lill-bniedem\t u\t jog\u0127\u0121bu\u0127\t mid-doni\t kollha\t li\t tajtu\t u\t li\t tista'\t tag\u0127ti\u0127.", "KAP XXIII Fuq kollox, erba' \u0127wejje\u0121 huma li jnisslu l-pa\u010bi.", "Ibni, issa rrid ing\u0127allmek it-triq tal pa\u010bi u tal-vera liberta, li qalbek tkun ma\u0127lula.", "Ir-Ru\u0127:", "Sinjur, ag\u0127mel fija dak li qed tg\u0127id.", "B'fer\u0127 kbir nismag\u0127ha dil-\u0127a\u0121a.", "Qis mela, ibni, li aktar tag\u0127mel dak li jriduk l-o\u0127rajn, milli li trid int. Ag\u0127\u017cel dejjem li jkollok il-ftit u mhux il-wisq.", "Fittex dejjem l-a\u0127\u0127ar post, li tkun ta\u0127t kul\u0127add.", "Xtieq dejjem u itlob li l-\u00advolonta\t ta'\t Alla\t ssir\t s\u0127i\u0127a\t fik.\t \t B'dawn\t l-erba;\t \u0127wejje\u0121\t l-bniedem\t jil\u0127aq\t il-pa\u010bi\t u\t l-kwiet.", "Ir-Ru\u0127:", "Sinjur, dan li g\u0127idtli, g\u0127alkemm kliem ftit, fih perfezzjoni kbira.", "Diskors qasir, iva! imma mimli bil-g\u0127erf u kollu frott ta' qdusija.", "U jien li kont nista' dejjem u f'kollox nimxi fuq dan it-tag\u0127lim\t tieg\u0127ek ma kontx g\u0127al \u0127a\u0121a ta' xejn nitnikket.", "Infatti, kemm-il darba nitbeg\u0127ren jew nitlef il-\u00adpa\u010benzja,\t insibu\t li\t jiena\t nkun\t tbeg\u0127idt\t minnu.\t Mela\t int,\t li\t tista'\t kollox\t u\t li\t ma\t tridx\t \u0127lief\t il-\u0121id\t ta'\t l-\u00aderwie\u0127,\t kattar\t fija\t l-grazzja\t tieg\u0127ek,\t \u0127alli\t nkompli\t kliemek\t u\t n\u0127abrek\t g\u0127as-salvazzjoni\t tieg\u0127i.", "Talba kontra l-\u0127sibijiet \u0127\u017ciena", "Sinjur, tieg\u0127i, la titbeg\u0127idx minni!", "Alla tieg\u0127i, \u0127ares lejja u g\u0127inni, g\u0127aliex qamu g\u0127alija bosta \u0127sibijiet u bi\u017ca' li jnikktuli lil qalbi.", "Kif nista' ng\u0127addi \u0121on-nar u ma nittifisx?", "Kif ne\u0127les minnhom dawn\t il-\u0127sibijiet?", "Kif? \u2013 Jiena nimxi quddiemek, u lill-imkabbrin tad-dinja n\u010bekkinhom.", "Nifta\u0127 il-bieb tal-\u0127abs u nurik il-misterji tieg\u0127i l-mo\u0127bija.", "Ir-Ru\u0127:", "Iva, Sinjur, kif qed tg\u0127id, ag\u0127mel mieg\u0127i; u l-\u0127sibijiet \u0127\u017ciena ja\u0127arbu minn quddiem wi\u010b\u010bek.", "F'dan biss tinsab it-tama u s-sabar tieg\u0127i, li f'kull tribulazzjoni ni\u0121ri g\u0127al g\u0127andek; noqg\u0127od \u017cgur fuq il-weg\u0127diet tieg\u0127ek, ing\u0127ajjatlek mill-qieg\u0127 ta' qalbi, u nistenna bil-pa\u010benzja sakemm jog\u0127\u0121bok\t thennini.", "Talba biex naqilg\u0127u d-dawl tal-mo\u0127\u0127", "\u0120esu tieg\u0127i kollok tjieba, ag\u0127tini d-dawl, ibg\u0127at id-dija tieg\u0127ek \u0121ewwa fija, u warrab minn \u0121ewwa qalbi d-dlamijiet kollha.", "Tara kif il-\u0127sibijiet tieg\u0127i huma mxerrda; ag\u0127tini l-\u0121abra u g\u0127akkes it-tentazjonijiet li \u0127adu l-jedd fuqi.\t Id\u0127ol\t inti\t g\u0127alija\t bil-qawwa\t tieg\u0127ek,\t u\t ra\u017c\u017can\t fija\t dawn\t il-\u0121ibdiet\t il-\u0127\u017ciena li \u0127adu tag\u0127hom fuq il-\u0121isem tieg\u0127i: \u0127alli bil-qawwa tieg\u0127ek in\u0127oss il-pa\u010bi, u t-tif\u0127ir\t jinstama'\t \u0121ewwa\t l-ag\u0127mara\t mqaddsa,\t ji\u0121ifieri\t \t \u0121ewwa\t l-kuxjenza\t safja.\t Samma'\t l-kmand\t tieg\u0127ek\t lir-\u00adrjie\u0127\t u\t d-dg\u0127aben;\t g\u0127id\t lill-ba\u0127ar:\t Oqg\u0127od;\t u\t lir-ri\u0127:\t Orqod;\t u\t taqa'\t kalma\t l-aktar\t kbira\t dik\t is-sieg\u0127a.", "Ibg\u0127at id-dawl u s-sewwa tieg\u0127ek, \u0127alli jag\u0127tu d-dawl lill-art; g\u0127ax jiena qisni art fierg\u0127a u mudlama dment li int ma tag\u0127tinix id-dawl.", "Sawwab fuqi l-grazzja tieg\u0127ek; saqqili 'l qalbi bin-nida tas-smewwiet; xerred l-ilma tal-\u0127rara, \u0127alli jie\u0127u r-ru\u0127 il-wi\u010b\u010b ta' l-art, u hi tag\u0127ti frott tajjeb.\t Serra\u0127li\t mo\u0127\u0127i\t mg\u0127obbi\t bit-toqol\t tad-dnubiet,\t u\t i\u0121bidli\t x-xewqat\t kollha\t tieg\u0127i\t lejn\t is-sema;\t \u0127alli\t x\u0127in\t intieg\u0127em\t il-\u0127lewwa\t tal-\u0121enna,\t insir\t nistmerr\t u\t sa\u0127ansitra\t anqas\t irrid\t na\u0127seb\t fil-\u0127wejje\u0121\t ta'\t l-\u00adart.", "Ifridni, ofroqni mill-hena tal-\u0127lejjaq kollha li ftit tista' ddum; g\u0127ax ebda \u0127a\u0121a ma\u0127luqa ma tista; tikkuntenta u xxabba' sewwa x-xewqat tieg\u0127i.", "Orbotni mieg\u0127ek b'rabta ta' m\u0127abba li b'xejn ma tin\u0127all; g\u0127ax int wa\u0127dek\t bi\u017c\u017cejjed\t g\u0127al\t min\t i\u0127obbok,\t ming\u0127ajrek\t kollox\t frug\u0127a.", "KAP XXIV Ma g\u0127andniex g\u0127ax noqog\u0127du naraw fuq il-\u0127ajja ta' l-o\u0127rajn", "Ibni, la tkunx kurju\u017c u la titg\u0127abbiex b'salib \u0127addie\u0127or.X'jimpurtak minn dan jew minn dak l-\u00adie\u0127or?", "Int imxi warajja.", "X'jimpurtak jekk dak hux mag\u0127mul hekk jew xorta o\u0127ra: jew dak l-ie\u0127or kif i\u0121ib ru\u0127u jew jit\u0127addet?", "Int ma g\u0127andekx tag\u0127ti kont ta' l-o\u0127rajn, imma biss tieg\u0127ek innifsek.\t G\u0127aliex\t mela\t titg\u0127abba\t bihom\t il-\u0127sibijiet\t ta'\t l-o\u0127rajn?", "Jien hu li naf lil kul\u0127add, u nara kulma jsir ta\u0127t ix-xemx, naf x'ji\u017cen kull bniedem, x'ja\u0127seb, x'jixtieq, u x'inhi l-fehma tieg\u0127u.", "U g\u0127alhekk dawn il-\u0127sibijiet kollha \u0127allihom g\u0127alija: a\u0127seb g\u0127al rasek.", "U\t min\t ma\t g\u0127andux\t sabar,\t \u0127sieb\t ru\u0127u:\t \u0121urnata\t g\u0127ad\t idur\t b'rasu\t g\u0127al\t dak\t kollu\t li\t g\u0127amel\t u\t \u0127aseb,\t g\u0127aliex\t bija\t ma\t jistax\t tqarraq.", "La timliex mo\u0127\u0127ok billi xi bniedem kbir ikun i\u0121ibek, anqas billi tkun mid\u0127la ta' bosta nies,", "anqas billi x'u\u0127ud ikun j\u0127obbuk.", "Dawn il-\u0127wejje\u0121 ixxerdulek mo\u0127\u0127ok, u f'qalbek i\u0121ibulek id-\u00addlamijiet.", "Kemm kont nit\u0127addet mieg\u0127ek bil-qalb u ng\u0127arrfek il-misterji tieg\u0127i, li kont toqg\u0127od tismag\u0127ni meta ni\u0121i n\u017curek, u int tifta\u0127 qalbek mieg\u0127i!", "Dejjem a\u0127seb g\u0127al li jista' ji\u0121ri, tehdiex titlob, u kun fommok sieket.", "KAP XXV Liema hi l-vera pa\u010bi tal-qalb u l-vera tjieba", "Ibni, jiena darba kont g\u0127idt lil tax-xirka tieg\u0127i: In\u0127allilkom il-pa\u010bi tieg\u0127i: il-pa\u010bi li nag\u0127tikom jien m'hix b\u0127al dik li tag\u0127ti d-dinja.", "Issa l-pa\u010bi kul\u0127add jixtieqha; imma mhux kul\u0127add i\u0127abrek g\u0127al dawk il-\u0127wejje\u0121 li\t jistg\u0127u\t j\u0121ibuhielu.\t Il-pa\u010bi\t tieg\u0127i\t hija\t g\u0127al\t dawk\t li\t g\u0127andhom\t l-umilta\t u\t l-\u0127lewwa\t tal-qalb.", "Mela int, jekk il-fehma ta' mo\u0127\u0127ok tkunx taqbel ma' dak tisma' minni u timxi fuq it-\u00adtag\u0127lim\t tieg\u0127i,\t int,\t tib\u017cax,\t pa\u010bi\t jkollok.", "Ir-Ru\u0127:", "G\u0127idli mela x'g\u0127andi nag\u0127mel.", "F'kull \u0127a\u0121a li tag\u0127mel, jew li tg\u0127id, oqg\u0127od b'g\u0127ajnejk miftu\u0127in fuqek innifsek u ara jekk il-\u00adfehma ta' mo\u0127\u0127ok tkunx taqbel ma' dak li jog\u0127\u0121ob lili, b'mod illi barra minni, u la tixtieq u\t anqas\t tfittex\t ebda\t \u0127a\u0121a.\t Dak\t imbag\u0127ad\t li\t jag\u0127mlu\t u\t jg\u0127idu\t l-o\u0127rajn,\t la\t ti\u017cnux\t kif\t \u0121ieb\t u\t la\u0127aq\t u\t kif\t ig\u0127idlek\t mo\u0127\u0127ok:\t u\t \u0127wejje\u0121\t li\t ma\t jimpurtakx\t minnhom,\t tinda\u0127alx\t fihom.\t Jekk\t i\u0121\u0121ib\t ru\u0127ek\t kif\t qed\t ing\u0127idlek,\t wisq\t ftit\t u\t darba\t fit-tant\t qalbek\t titlef\t il-mistrie\u0127\t tag\u0127ha.\t Imma\t niftiehmu,\t imbag\u0127ad\t la\t tistenniex\t li\t ma\t g\u0127andu\t jkollok\t qatt\t xejn\t li\t j\u0127abbtek,\t li\t ma\t t\u0127ossx\t x'iwe\u0121\u0121g\u0127ek\t jew\t f'\u0121ismek\t jew\t f'qalbek.\t Dan\t ma\t tistax\t tag\u0127tih\t dil-\u0127ajja,\t imma\t l-o\u0127ra\t tal-mistrie\u0127\t ta'\t dejjem.", "U \u0127a\u0121'o\u0127ra: ara ta\u0127seb li sibt il-vera pa\u010bi jekk jidhirlek li ma g\u0127andek xejn x'itaqqlek; jew li inti sejjer tajjeb, jekk ma jkollok \u0127add kontra tieg\u0127ek; jew li t-tjieba tieg\u0127ek xejn ma jonqosha,\t jekk\t tara\t li\t kollox\t ikunlek\t kif\t tixtieq\t qalbek.\t Anqas\t g\u0127andek\t idda\u0127\u0127al\t f'mo\u0127\u0127ok\t li\t int\t sirt\t a\u0127jar\t milli\t kont,\t jew\t li\t int\t l-aktar\t ma\u0127bub\t minn\t Alla,\t jekk\t t\u0127oss\t f'qalbek\t devozzjoni\t kbira\t u\t \u0127lewwa.\t Dan\t ma\t jfissirx\t li\t ru\u0127ek\t tkun\t t\u0127obb\t tabil\u0127aqq\t il-virtu;\t u\t mhux\t b'daqshekk\t int\t tg\u0127addi\t 'l\t quddiem\t fil-virtu\t u\t ssir\t tajjeb.", "Ir-Ru\u0127:", "Biex mela, Sinjur?", "Billi toffri lilek innifsek b'qalbek kollha lill-volonta t'Alla, billi ma tfittixx lilek innifsek u la fil-\u00ad\u0127wejje\u0121 \u017cg\u0127ar jew anqas fil-kbar, u la f'dil-\u0127ajja u la fl-o\u0127ra.", "Mela, ji\u0121rilek x'ji\u0121rilek, sewwa ta' fer\u0127 u\t sewwa\t ta'\t g\u0127ali\t g\u0127andek\t dejjem\t b'wi\u010b\u010b\t fer\u0127an\t xorta\t wa\u0127da\t tibqa;\t tafhuli,\t u\t ti\u017cen\t kollox\t b'mi\u017cien\t wie\u0127ed.- Li kont dejjem xorta wa\u0127da qawwi fit-tama tieg\u0127ek, kieku qalbek dejjem lesta ssofri\t tribulazzjoni\t akbar,\t avolja\t jien\t noftmok\t g\u0127al\t ftit\t mill-\u0127lewwiet\t tieg\u0127i;\t li\t kont\t f'kull\t \u0127a\u0121a\t li\t ji\u0121rilek,\t ma\t tg\u0127idx:\t Jien\t ma\t \u0127aqqnix\t inbati\t daqshekk,\t anzi\t f'kulma\t nibg\u0127atlek,\t tg\u0127id\t li\t jien\t qieg\u0127ed\t nag\u0127mel\t is-sewwa,\t u\t tfa\u0127\u0127ar\t l-isem\t tieg\u0127i\t u\t tbierku,\t int\t tkun\t qieg\u0127ed\t timxi\t fit-triq\t vera\t u\t dritta\t tal-pa\u010bi,\t u\t g\u0127andek\t titma\t (u\t ma\t jfallilekx)\t u\t li\t g\u0127ad\t tara\t l-wi\u010b\u010b\t tieg\u0127i\t u\t tithenna.\t Jekk\t imbag\u0127ad\t til\u0127aq\t tasal\t li\t ssir\t tobg\u0127od\t sa\t barra\t lilek\t innifsek,\t kun\t \u017cgur\t li\t hemm\t ikollok\t l-akbar\t mistrie\u0127\t tar-ru\u0127,\t daqs\t kemm\t jista'\t jitgawda\t f'dil-\u0127ajja.", "KAP XXVI Fuq il-\u0121miel tar-ru\u045b mifhuma minn kull rabta tad-dinja.", "Ir-Ru\u0127:", "Sinjur, m'hix \u045ba\u0121a ta' xejn illi wie\u045bed ig\u045bix mo\u045b\u045bu dejjem fil-\u045bwejje\u0121 tas-sema, u li, g\u045balkemm qalb it-ta\u045bbit tad-dinja, ig\u045bi b\u045bal kieku ma g\u045bandux \u045bsibijiet ta' hawn; u mhux le b\u045bal wie\u045bed ta' bla\t kont,\t imma\t qalbu\t ma\u045blula\t minn\t kollox,\t li\t ma\t jirtabatx\t b'\u0121ibda\t \u017cejda\t ma'\t ebda\t \u045blejqa.", "Nitolbok, Sinjur tal-\u045bniena, li te\u045blisni mill-\u045bsibijiet \u017cejda ta' din id-dinja, \u045balli ma nsibx ru\u045bi fit-\u00adtfixkil.", "Ag\u045bmel li \u0121ismi ftit \u045bwejje\u0121 jitlobni, \u045balli ma nsirx ilsir tal-\u0121ibdiet tieg\u045bu; li ru\u045bi ma ssibx x'ifixkilha, \u045balli\t ma\t naqtax\t qalbi,\t neg\u045bja\t u\t naqa'\t f'nofs\t ta'\t triq.\t M'jiniex\t ing\u045bidlek,\t le,\t g\u045bax\t dawk\t il-\u00ad\u045bwejje\u0121\t li\t l-frug\u045ba\t tad-dinja\t b'rebg\u045ba\t kbira\t tixtieqhom,\t imma\t g\u045bal\t dawk\t il-mi\u017cerji,\t li\t huma\t l-kastig\t tal-bnedmin\t kollha,\t li\t tant\t itaqqlu\t u\t jg\u045bajju\t r-ru\u045b\t tal-qaddej\t tieg\u045bek,\t u\t ma\t j\u045balluhiex\t til\u045baq\t il-vera\t pa\u010bi\t kif\t kieku\t tixtieqha.", "O Alla, \u045blewwa bla tarf, biddilli fi mrar it-tpaxxija kollha tal-\u0121isem, li ma tbeg\u045bdnix mill-\u00adim\u045babba tal-\u045bwejje\u0121 ta' dejjem; u billi \u0121\u0121ag\u045balni n\u045bobb pja\u010biri ta' ftit \u045bin, tista; tkun it-telfien ta' ru\u045bi.", "O Alla\t tieg\u045bi,\t t\u045ballix\t lil\t \u0121ismi\t u\t lil\t demmi\t jo\u045bor\u0121u\t rebbie\u045ba\t fuqi;\t jew\t li\t d-dinja\t u\t l-frug\u045ba\t tag\u045bha\t tqarraq bija, u d-demonju u l-malazzja tieg\u045bu ixebbg\u045buni.", "Ag\u045btini l-qawwa biex nieqfilhom, il-\u00adpa\u010benzja\t li\t nsofri\t kollox;\t u\t \u045bila\t li\t ma\t naqax\t g\u045balihom.\t U\t flok\t il-pja\u010bir\t tad-dinja,\t ag\u045btini\t l-grazzja\t \u045belwa\t ta'\t l-Ispirtu\t Santu\t tieg\u045bek;\t minflok\t l-im\u045babba\t tieg\u045bi\t nnifsi,\t nissel\t fija\t l-im\u045babba\t ta'\t l-isem\t tieg\u045bek.", "G\u045bal dik ir-ru\u045b li hi kollha \u045brara g\u045balik, l-ikel, ix-xorb, ilbies u l-\u045bwejje\u0121 l-o\u045bra, kollha li jitlob il-", "\u0121isem, huma toqol u tfixkil.", "Tini grazzja li dawn il-\u045bwejje\u0121 ninqeda bihom biss kemm jag\u045bti\u0121uli u mhux li nirg\u045beb g\u045balihom.", "Li ma nfittex ebda \u045ba\u0121a minn dawn ma jistax ikun g\u045bax b\u045bala \u045baj\t g\u045bandi\t nitmantna;\t imma\t mbag\u045bad\t li\t nirg\u045beb\t g\u045bal\t \u045bwejje\u0121\t \u017cejda,\t jew\t li\t fihom\t it-tpaxxija,\t il-li\u0121i\t mqaddsa\t tieg\u045bek ma tridux, g\u045bax inkella l-\u0121isem jirvella kontra r-ru\u045b.", "Nitolbok mela, Sinjur, li kif ninsab\t hemm\t bejn\t in-nar\t u\t l-ilma,\t tmexxini\t \t u\t twi\u017cinni\t l-id\t imqaddsa\t tieg\u045bek,\t biex\t ma\t no\u045bor\u0121x\t mit-triq.", "KAP XXVII Fuq li l-im\u045babba tag\u045bna nfusna tbeg\u045bidna mill-\u0121id tar-ru\u045b", "Ibni, jekk trid taqla' kollox minn g\u045band Alla; trid tibda biex tag\u045bti ru\u045bek b'kollox 'l Alla, ming\u045bajr ma \u017c\u017comm ebda \u045ba\u0121a g\u045balik.", "Kun af li l-im\u045babba tieg\u045bek innifsek aktar tag\u045bmillek g\u045bajb minn kull\t \u045ba\u0121a\t tad-dinja.\t Skond\t ma\t \u045ba\u0121a\t tkun\t t\u045bobbha\t u\t tin\u0121ibed\t lejha,\t qalbek\t tirtabat\t mag\u045bha.\t Jekk\t l-im\u045babba\t tieg\u045bek\t tkun\t safja,\t u\t ming\u045bajr\t ebda\t rabta\t ma'\t \u045bwejje\u0121\t o\u045bra,\t qalbek\t ma\t tkunx\t ilsira\t tad-dinja.\t \u0126a\u0121a\t li\t ma\t tistax\t tkun\t tieg\u045bek,\t li\t ma\t tg\u045boddx\t g\u045balik,\t la\t tixtiqhiex;\t u\t tbieg\u045bed\t minn\t dak\t li\t jista'\t jkunlek\t bi\t tfixkil\t u\t jtellfek\t il-pa\u010bi\t tal-qalb.\t Narah\t \u0121enn\t li\t inti\t ma\t ter\u045bix\t f'idejja\t b'qalbek\t kollha\t lilek\t innifsek\t u\t kulma\t tixtieq\t jekk\t ikollok.", "G\u045baliex titg\u045babba u tinkedd bil-\u045bsibijiet \u017cejda?", "Oqg\u045bod g\u045bal dak li nitlob minnek jien, u xejn ma jkun jonqsok.", "Int, issa trid dil-\u045ba\u0121a u issa dik; issa tixtieq\t tkun hawn, issa hemm, tfittex it-tpaxxija tieg\u045bek, u li kollox jirnexxilek skond xewqtek, imma\t b'daqshekk\t qatt\t ma\t ssib\t il-mistrie\u045b\t u\t l-pa\u010bi,\t g\u045bax\t kull\t \u045ba\u0121a\t g\u045bandha\t l-imma\t tag\u045bha;\t u\t tmur\t fejn\t tmur,\t g\u045bandek\t tiltaqa'\t ma'\t min\t imerik.", "Taf x'inhu li jista' jnissel fik il-pa\u010bi?", "Mhux li \u045ba\u0121a tfaddalha jew tkattarha; imma li xejn ma tqisha u teqridha minn \u0121o qalbek.", "U tifhimx li qed ng\u045bidlek biss g\u0127all-\u0121id u g\u045ball-g\u045bana; g\u045bandek\t tifhem\t ukoll\t reg\u045bba\t ta'\t l-unuri\t u\t tat-tif\u045bir\t tan-nies;\t \u045bwejje\u0121\t fierg\u045ba\t u\t li\t jintemmu\t mad-dinja.\t Ftit\t jew\t xejn\t jiswielek\t li\t tkun\t qieg\u045bed\t f'lok\t g\u045bal\t qalbek,\t jekk\t ru\u045bek\t m'hix\t im\u045be\u0121\u0121a\t bil-\u045brara;\t u\t l-pa\u010bi\t li\t tkun\t tfittex\t fil-\u045bwejje\u0121\t tad-dinja\t ftit\t iddum\t tg\u045bammar\t fik,\t jekk\t int\t ma\t torbotx\t qalbek\t ma'\t tieg\u045bi.\t Ji\u0121ifieri\t jekk\t inti\t ma\t tin\u0121abarx\t fik\t innifsek\t billi\t tbiddel\t minn\t post\t g\u045bal\t ie\u045bor\t xejn\t ma\t jiswielek,\t g\u045bax\t malli\t ssib\t ru\u045bek\t f'tentazzjoni\t u\t ma\t tilqg\u045balhiex,\t issib\t ru\u045bek\t fit-tfixkil\t l'int\t deherlek\t li\t \u045brabt\t minnu,\t u\t xi\t ftit\t ag\u045bar\t ukoll.", "Talba biex naqilg\u045bu l-indafa tal-qalb u l-g\u045berf tas-sema", "Ir-Ru\u0127:", "Sinjur, wettaqni fil-\u0121id bil-grazzja ta' l-Ispirtu Santu.", "Qawwili din ru\u0127i sabiex qalbi ma timteliex bi \u0127sibijiet u taqtiq bla b\u017conn, u ma tkunx ilsira ta' xewqat ta' bosta \u0127wejje\u0121, sewwa \u010bkejknin u sewwa\t kbar;\t u\t jien\t nifhimha\t tajjeb\t li\t kollox\t jispi\u010b\u010ba,\t u\t li\t jien\t ukoll\t nispi\u010b\u010ba;\t g\u0127ax\t mis-sema\t 'l\t isfel\t xejn\t ma\t g\u0127andu\t \u0127ajja\t twila,\t u\t kollox\t hu\t frug\u0127a,\t u\t niket\t tar-ru\u0127.\t Kemm\t tabil\u0127aqq\t hu\t g\u0127aref\t min\t jifhimha\t hekk!.", "Ag\u0127tini, sinjur il-g\u0127erf tas-smewwiet, \u0127alli nitg\u0127allem infittex u nsib lilek fuq kollox, bik nitpaxxa u lilek in\u0127obb fuq kollox; u mill-bqija l-\u0127wejje\u0121 ma\u0127luqa nistmahom skond ma \u0127aqqhom u kif jitlob il-g\u0127erf tieg\u0127ek.", "Tini\t g\u0127aqli\t bi\u017c\u017cejjed\t biex\t nag\u0127laq\t widnejja\t g\u0127at-tif\u0127ir\t u\t nista'\t nkompli\t b'wi\u010b\u010b\t il-\u0121id\t fit-triq\t it-tajba\t li\t ma\t ndurx\t mar-ri\u0127\t ta'\t kull\t kliem,\t li\t ma\t nag\u0127tix\t widen\t g\u0127as-sefsif\t ta'\t min\t ifa\u0127\u0127arni.\t B'hekk\t biss\t nie\u0127u\t sabar\t b'min\t ilumni.\t Dan\t hu\t g\u0127aqal\t kbir;\t li\t ma\t t\u0127allix\t titqanqal\t minn\t kull\t kelma\t ta'\t tif\u0127ir,\t u\t lanqas\t ma\t toqg\u0127od\t tisma'\t kliem\t fieragh.\t U\t b'hekk\t tkun\t tista'\t timxi\t dejjem\t aktar\t 'il\t quddiem.", "KAP XXVIII Fuq dawk li jqassu fuq in-nies", "Ibni, la tarahiex kbira jekk in-nies ma j\u017commukx tant b'tajjeb, jew jaqilg\u045bu fuqek li ma jog\u045b\u0121bokx.", "Anzi ja\u045btie\u0121lek illi int idda\u045b\u045balha f'mo\u045b\u045bok li \u017c\u017comm ru\u045bek b'ag\u045bar milli jistmawk l-\u00ado\u045brajn, u temmen li ma\t ting\u045batax\t \u045bila\t i\u010bken\t minn\t tieg\u045bek.", "Jekk f'qalbek ikollox il-\u045bajja tal-grazzja tieg\u045bi, ma tantx toqg\u045bod t\u045babbat rasek bi kliem \u045baddie\u045bor, g\u045bax il-kliem itir b\u045bal \u017ciffa.", "Hu g\u045baqal kbir li f'xi burraxxka li tinqalag\u045blek, toqg\u045bod sieket u tfittex lili, bla ma t\u045bares x'ig\u045bidu n-\u00adnies.", "Il-pa\u010bi tieg\u045bek ma g\u045bandekx tfittixha filli jg\u045bidu n-nies fuqek; g\u045baliex sewwa jg\u045bidu l-\u0121id u sewwa d-deni, tibqa' li kont.", "Il-vera pa\u010bi u l-\u0121ieh fejn jinsabu \u045blief fija?", "Min ma jfittixx li jog\u045b\u0121ob lill-\u00adbnedmin, u ma jib\u017cax x'\u045bin ma jimxix g\u045bal qalbhom, isib mistrie\u045b kbir.", "Kemm ta\u045bwid ta' qalb,\t kemm tixrid ta' mo\u045b\u045b jing\u045bataw, taf mniex inhuma \u0121ejjin?", "Mil-im\u045babba \u017cejda u mill-bi\u017ca' bla\t b\u017conn.", "KAP XXIX F'kull gwaj li ninsabu fih, g\u0127andna nsej\u0127u 'l Alla u nbirkuh", "Ir-Ru\u0127:", "Ikun imbierek g\u0127al dejjem l-isem imqaddes tieg\u0127ek,, Mulejja, l'int g\u0127o\u0121ob tibg\u0127atli dan is-\u00adsalib.", "Na\u0127rab minnu, jien ma nistax; imma anqas ma nista' ma nirrikorrix g\u0127al g\u0127andek sabiex tg\u0127inni, biex hekk nerfg\u0127u bil-\u0127effa.", "Sinjur, tara f'liema ba\u0127ar ninsab' qalbi ebda fara\u0121 ma\t g\u0127andha;\t u\t l-gwaj\t li\t fih\t ninsab,\t ebda\t nifs\t ma\t jag\u0127tini.\t X'ing\u0127idlek\t mela,\t Missier\t ma\u0127bub\t tieg\u0127i?\t Jiena ninsab f'bosta dwejjaq; e\u0127lisni minn dan il-waqt!", "U \u0121ejt nitolbok issa, biex glorja akbar\t ting\u0127atalek\t la\t darba\t int\t tkun\t umiljajtni\t u\t \u0127listni.\t Iddew\t mela,\t Sinjur,\t e\u0127lisni;\t fil-faqar\t tieg\u0127i\t x'nista'\t nag\u0127mel?\t U\t ming\u0127ajrek\t fejn\t immur?\t Tini\t l-pa\u010benzja,\t Sinjur,\t f'waqt\t it-ta\u0127bit\t tieg\u0127i.\t G\u0127inni,\t o\t Alla\t tieg\u0127i;\t u\t ma\t nib\u017cax\t jekk\t inkun\t imsallab\t kemm\t inkun.", "Fratttant, filli ninsab fih, x'naqbad ing\u0127id?", "Sinjur, ikun dak li trid int. Jien im\u0127abbat u msallab, iva; imma \u0127aqqni, ja\u0127tie\u0121li mela nsofri; u jalla nie\u0127u kollox bil-pa\u010benzja, sa ma tg\u0127addi din ir-\u00adrewwixta, u\t l-hemm\t g\u0127alija\t jispi\u010b\u010ba.", "L-id tieg\u0127ek hija qawwija, bi\u017c\u017cejjed hi biex te\u0127lisni minn dit-tentazzjoni wkoll, u biex traqqad il-qilla tag\u0127ha, \u0127alli ma ji\u0121rilix li nibqa' minn ta\u0127t g\u0127al kollox.", "Bosta drabi ma'issa lura hekk ukoll g\u0127amiltli.", "Alla\t tieg\u0127i,\t \u0127niena\t tieg\u0127i.\t U\t daqskemm\t hi\t tqila\t g\u0127alija,\t daqshekk\t ie\u0127or\t hi\t \u0127afifa\t g\u0127alik\t din\t it-tibdila\t tal-lemenija\t tal-kbir\t Alla.", "KAP XXX Fuq li g\u0127andna nitolbu l-g\u0127ajnuna 'l Alla, u nittamaw li ner\u0121g\u0127u naqilg\u0127u l-grazzja tieg\u0127u", "Ibni, jien hu dak Alla li nag\u0127ti l-qawwa fil-jum tat-ta\u0127bit.", "Ejja g\u0127al g\u0127andi kulmeta tinsab im\u0127abbat.", "Taf x'inhu l-aktar li jtellfek il-pa\u010bi u l-\u0127lewwa tas-smewwiet?", "Li int ma tantx tag\u0127ti ru\u0127ek malajr g\u0127at-talb.\t G\u0127ax\t int\t qabel\t ma\t titlobni\t bil-qalb,\t mo\u0127\u0127ok\t li\t tfittex\t il-pa\u010bi\t fil-\u0127wejje\u0121\t ma\u0127luqa\t u\t l-pja\u010biri\t tad-dinja.\t Imma,\t dawn\t ftit\t u\t xejn\t ig\u0127oddu\t g\u0127alik.", "Ifhimha tajjeb; jien wa\u0127di hu li ne\u0127les lil dawk li jittamaw fija; u barra minni ma hemmx u la g\u0127ajnuna tajba u la tiskir li jiswa, u anqas tiswija li ddum.", "Imma fl-a\u0127\u0127ar\t wara\t li\t tg\u0127addi\t t-ta\u0127bit,\t qawwi\t qalbek\t u\t twettaq\t mill-\u0121did\t bid-dawl\t tal-\u0127niena\t tieg\u0127i;\t g\u0127ax\t jien\t ninsab\t ma'\t \u0121enbek\t (ig\u0127id", "Alla) biex insewwi l-\u0127sarat kollha mill-bidu sal-a\u0127\u0127ar, anzi xi \u0127a\u0121a aktar milli hemm b\u017conn.", "Liema hi l-\u0127a\u0121a li jien ma nistax nag\u0127milha?", "\u0126sibtnix jaqaw b\u0127al dak li jg\u0127id bosta kliem u eg\u0127mil ta' xejn?", "Fejn hi t-tama tieg\u0127ek? |omm dejjem fil-fehma tajba bla ma tar\u0121a' lura.", "\u0126u\t pa\u010benzja\t u\t kun\t qalbek\t qawwija;\t il-\u0127lewwa\t tieg\u0127I\t tin\u017cel\t fuqek\t fil-waqt.\t Stennieni,\t tib\u017cax,\t stennieni;\t jiena ni\u0121i u nfejqek.", "Din li qieg\u0127da t\u0127abbtek mhix \u0127lif tentazzjoni, u dal-bi\u017ca' fuqek kollu bi\u017ca'\t g\u0127alxejn.", "Xi trid toqg\u0127od ta\u0127seb x'g\u0127ad ig\u0127addi ming\u0127alik?", "B'daqshekk ma tag\u0127milx \u0127lief izzid\t swied\t il-qalb\t fuq\t swied\t il-qalb.\t Kull\t \u0121urnata\t li\t tisbah\t g\u0127andha\t l-gwaj\t tag\u0127ha.\t Barra\t milli\t xejn\t ma\t jiswielek\t hija\t \t bluha\t li\t tib\u017ca'\t jew\t tifra\u0127\t billi\t g\u0127ad\t jista'\t ji\u0121rilek;\t g\u0127ax\t forsi\t minn\t dan\t kollu\t ma\t jkun\t xejn.", "Imma naf; il-bniedem hu mag\u0127mul hekk, li l-\u0127sibijiet ta' mo\u0127\u0127u j\u0127awduh; u min i\u0127alli l-g\u0127adu tieg\u0127u jilg\u0127ab bih u jdawru kif irid hu, juri li \u0127ila u sa\u0127\u0127a \u010bkejkna g\u0127andu.", "G\u0127ax dal-g\u0127adu ma\t jimpurta\u0127x li jqarraq u jg\u0127addi \u017c-\u017cmien bik bi \u0127wejje\u0121 minnhom u mhux minnhom; u anqas li\t jaqtag\u0127lek\t qalbek\t billi\t j\u0121ag\u0127lek\t t\u0127obb\t dak\t li\t issa\t naraw,\t jew\t tib\u017ca'\t minn\t dak\t li\t g\u0127ad\t irid\t ji\u0121i.\t Xejn\t mela\t ma\t g\u0127andha\t g\u0127ax\t tit\u0127awwad\t qalbek,\t anqas\t g\u0127ax\t tib\u017ca'\t emmen\t fija,\t u\t itma'\t fil-\u0127niena\t tieg\u0127i.\t Meta\t ta\u0127bat\t jidhirlek\t li\t tbeg\u0127idt\t minnek,\t jien\t aktarx\t inkun\t ma'\t \u0121enbek;\t meta\t jidhirlek\t li\t kulma\t int\t g\u0127amilt\t tqisu\t mitluf\t g\u0127al\t kollox,\t wisq\t drabi\t tkun\t qieg\u0127ed\t fit-triq\t li\t fiha\t tista'\t taqla'\t merti\t akbar.\t Mhux\t g\u0127ax\t xi\t drabi\t ji\u0121rilek\t kontra\t li\t trid\t qalbek\t g\u0127andek\t tifhem\t li\t kollox\t mitluf.\t U\t anqas\t g\u0127andek\t tie\u0127u\t l-\u0127wejje\u0121\t kif\t ja\u0127sel\t ig\u0127idlek\t mo\u0127\u0127ok\t dak\t il-\u0127in;\t u\t meta\t ti\u0121ik\t xi\t tribulazzjoni,\t ti\u0121i\t mnejn\t ti\u0121i;\t la\t taqtax\t qalbek,\t b\u0127alkieku\t m'hemmx\t tama\t i\u017cjed\t li\t te\u0127les\t minnha.", "Jekk jien xi darba nibg\u0127atlek g\u0127al \u017cmien xi salib, jew inkella n\u010ba\u0127\u0127dek g\u0127al ftit mill-\u0127lewwa tieg\u0127i, la dda\u0127\u0127alx f'mo\u0127\u0127ok li jien tlaqtek g\u0127al kollox; billi hekk ja\u0127tie\u0121 tasal fis-saltna tas-\u00adsmewwiet.", "U oqg\u0127od \u017cgur\t li\t sewwa\t lilek\t u\t sewwa\t lis-servi\t tieg\u0127i\t kollha\t jkunilkom\t \u0121id\t akbar\t li\t tkunu\t m\u0127abbtin,\t milli\t kieku\t ji\u0121ri\t kollox\t kif\t tixtiequ.\t Jien\t nag\u0127raf\t il-\u0127sibijiet\t mo\u0127bija\t ta'\t qalbek\t u\t naf\t li\t hu\t \u0121id\t kbir\t g\u0127al\t ru\u0127ek\t li\t kull\t tant\t in\u0127allik\t ming\u0127ajr\t il-\u0127lewwiet\t tas-sema;\t g\u0127ax\t kieku\t ji\u0121ik\t dritt,\t g\u0127andek\t mnejn titkabbar jew tifrah bik innifsek, u ta\u0127seb li int dak li m'intix.", "Dak li tajtek, nista'\t ne\u0127odhulek;\t u\t nista'\t nar\u0121a'\t nag\u0127tihulek\t kull\t meta\t jog\u0127\u0121obni.", "Meta nag\u0127tik, inkun tajtek minn tieg\u0127i; meta ne\u0127odlok, ma nkunx \u0127adtlek tieg\u0127ek; g\u0127ax il-\u00adgrazzi kollha u d-doni kollha l-aktar sbie\u0127, tieg\u0127i huma.", "Jekk qatt nibg\u0127atlek xi salib jew xi g\u0127aw\u0121, la te\u0127odhiex bi\t kbira,\t anqas\t la\t taqta'\t qalbek;\t g\u0127ax\t jiena\t nista'\t malajr\t in\u0127affek\t minn\t kull\t toqol\t anzi\t inbiddihulek\t f'fer\u0127.\t U\t kun\t af\t li\t jien\t inkun\t nag\u0127mel\t is-sewwa,\t u\t li\t int\t imissek\t tibqa'\t tafhuli\t meta\t n\u0121ib\t ru\u0127i\t mieg\u0127ek\t hekk.", "Jekk tie\u0127u l-\u0127wejje\u0121 kif imiss u ma jkollokx g\u0127amad fuq g\u0127ajnejk, int ma jmissek qatt tant issewwed u taqta' qalbek; anzi aktar tifrah u tirringrazzjani.", "Anzi dan g\u0127andu jkun l-aqwa fer\u0127 tieg\u0127ek, li nibg\u0127atlek xi hemm, u ma nib\u017cax g\u0127alik.", "Infatti jien lid-dixxipli ma\u0127buba tieg\u0127i\t g\u0127idtilhom darba; \"Kif \u0127abbni Missieri n\u0127obbkom jien.\"", "U frattant jien ma g\u0127arg\u0127arthomx fil-\u00adpja\u010biri\t tad-dinja,\t anzi\t bg\u0127atthom\t \t jikkumbattu;\t tajthom\t mhux\t l-unuri\t tad-dinja,\t imma\t \u017c-\u017cebli\u0127\t tan-\u00adnies;\t mhux\t it-tpaxxija\t tal-qg\u0127ad,\t imma\t ta\u0127bit\t bla\t tarf;\t ma\t r\u0127ejtilhomx\t jistrie\u0127hu,\t anzi\t ridt\t li\t huma\t jrodduli\t bosta\t frott\t billi\t jbatu\t u\t jie\u0127du\t pa\u010benzja.\t \u2013\t Ftakar,\t ibni,\t ftakar\t f'dak-kliem.", "KAP XXXI Ma g\u0127andna xejn inqisuhom il-\u0127wejje\u0121 ma\u0127luqa kollha, jekk irridu nirtabtu ma' min", "\u0127alaqhom", "Ir-Ru\u0127:", "Sinjur, tabil\u0127aqq li g\u0127andi b\u017conn ta' grazzja wisq akbar, jekk irrid nasal fejn ebda bniedem, ebda \u0127a\u0121a ma\u0127luqa ma tista' i\u017comm i\u017cjed.", "Sakemm xi \u0127a\u0121a tibqa' \u017c\u017commnimarbut, jien ma nistax intir sewwa g\u0127al\t \u0127dejk.\t Kien\t jixtieq\t itir\t bla\t xkiel\t dak\t li\t kien\t ig\u0127id:''Min\t itini\t l-\u0121wiena\u0127\t b\u0127al\t \u0127amiema,\t \u0127alli\t ntir\t u\t nsib\t il-mistrie\u0127\t tieg\u0127i?''\t Min\t g\u0127andu\t pa\u010bi\t akbar\t minn\t dak\t il-bniedem\t li\t g\u0127andu\t qalbu\t safja?", "U min hu aktar f'siktu minn dak li f'did-dinja ma jixtieq xejn?", "Ja\u0127tie\u0121lu mela l-bniedem\t jog\u0127la,\t li\t jittajjar\t og\u0127la\t mill-\u0127wejje\u0121\t ma\u0127luqa;\t li\t jinsa\t g\u0127al\t kollox\t lilu\t nnifsu\t bla\t ma\t jiftakar\t xejn\t fid-\u00addinja;\t u\t li\t jifhimha\t sewwa\t ''Int\t \u0127laqt\t kollox\t u\t xejn\t ma\t hawn\t fost\t il-\u0127lejjaq\t kollha\t li\t jla\u0127\u0127aq\t mal-\u0121miel\t tieg\u0127ek.", "Min hu ma\u0127lul mill-kreaturi kollha, jista' jag\u0127ti ru\u0127u sewwa g\u0127all-\u0127wejje\u0121 t'Alla; u\t g\u0127alhekk\t ftit\t jinsabu\t li\t l-\u0127sibijiet\t tag\u0127hom\t huma\t fik\t biss,\t g\u0127aliex\t ftit\t huma\t dawk\t li\t jinfatmu\t g\u0127al\t kollox\t mill-\u0127wejje\u0121\t li\t jg\u0127addu\t u\t jmorru,\t mill-\u0127wejje\u0121\t ma\u0127luqa.", "Biex ikun dan, ta\u0127tie\u0121 grazzja wisq kbira, li tarfa' r-ru\u0127 u tg\u0127olliha aktar 'il fuq mnejn til\u0127aq hi.", "U hekk il-bniedem ma jkollux il-\u0127sibijiet tieg\u0127u 'l fuq: jekk ma jkunx ma\u0127lul mill-kreaturi kollha\t u\t marbut\t kollu\t kemm\t hu\t m'Alla,\t jista;\t jkun\t g\u0127aref\t kemm\t ikun,\t jista'\t jkollu\t d-doni\t li\t jkollu,\t dan\t ftit\t jew\t xejn\t jiswielu.\t Jibqa'\t \u010bkejken\t \u017cmien\t twil,\t jibqa'\t jkarkar\t ma'\t l-art\t min\t i\u0127obb\t \u0127wejje\u0121\t o\u0127ra\t barra\t minn\t dak\t li\t wa\u0127du\t hu\t \u0121id\t bla\t tarf,\t \u0121id\t ta'\t dejjem.\t Dak\t kollu\t li\t m'hux\t Alla,\t xejn\t ma\t hu\t u\t b'xejn\t g\u0127andu\t wie\u0127ed\t iqisu.", "Tg\u0127addi differenza kbira bejn il-g\u0127aqal ta' ru\u0127 devota u mog\u0127nija bid-dawl tas-sema u bejn il-g\u0127erf ta' wie\u0127ed li g\u0127adda \u0127ajtu fuq il-kotba u l-istudju.", "Il-g\u0127erf li Alla jibg\u0127at minn fuq, hu wisq isba\u0127\t u\t og\u0127na\t minn\t dak\t il-g\u0127erf\t li\t l-bniedem\t ji\u0121bor\t sforz\t tant\t tbatija\t u\t tag\u0127lim.", "Bosta w\u0127ud jixtiequ jag\u0127mlu l-orazzjoni bil-\u0127rara, imma mbag\u0127ad ma jag\u0127mlux dak li hemm b\u017conn biex ise\u0127\u0127 dan fihom.", "L-aktar \u0127a\u0121a li tfixkel u ttellef hi li n\u0127allu lil qalbna titqanqal u tin\u0121ibed lejn\t il-\u0127wejje\u0121\t ta'\t did-dinja,\t u\t li\t xejn\t ma\t ng\u0127akksu\t lilna\t nfusna.", "Kif a\u0127na mela?", "Liema spirtu hu li qed imexxina?", "X'inhu li rridu?", "Tassew li a\u0127na nies tar-ru\u0127; u frattant x'nit\u0127abtu g\u0127all-\u0127wejje\u0121 li fix-xejn jispi\u010b\u010baw, u l-\u0127sibijiet tag\u0127na huma kollha fihom; imbag\u0127ad il-\u0127wejje\u0121 ta'\t ru\u0127na\t rari\t na\u0127sbu\t fihom\t u\t anqas\t kif\t imissna.", "Ja\u0127asra g\u0127alina!", "Kif nid\u0127lu g\u0127al ftit fina nfusna, dik is-sieg\u0127a ner\u0121g\u0127u nxerrdu l-\u0127sibijiet tag\u0127na 'l hawn u 'l hemm u l-eg\u0127mil tag\u0127na ma ng\u0127arblu\u0127x bir-reqqa li ta\u0127tie\u0121.", "Ma nfittxu xejn qalbna fejn kienet\t mix\u0127uta,\t u\t ma\t nibkux\t it-tkasbir\t tag\u0127ha.\t \u2013\t Id-diluvju\t kien\t \u0121ie,\t g\u0127ax\t kul\u0127add\t kien\t t\u0127assar\t u\t g\u0127awe\u0121\t it-triq\t tieg\u0127u.\t Meta\t l-\u0121ibdiet\t ta'\t qalbna\t jkunu\t \u0127\u017ciena,\t l-g\u0127emil\t tag\u0127na\t jit\u0127assar\t ukoll.\t Biss\t qalb\t safja\t tista'\t tag\u0127ti\t frott\t ta'\t \u0127ajja\t tajba.", "Tarana nsaqsu: Dak x'g\u0127amel? \u2013 Imma mbag\u0127ad ftit ji\u0121ina f'mo\u0127\u0127na li nsaqsu jekk it-tali hux f'sa\u0127\u0127t g\u0127ani, sabi\u0127, jinqalax, jekk jiktibx tajjeb, jekk ikantax sabi\u0127, jekk hux gwapp fis-seng\u0127a; imbag\u0127ad \u0127add ma jfittex\t jara\t jekk\t hux\t mog\u0127ni\t bil-pa\u010benzja\t u\t l-umilta,\t jekk\t hux\t bniedem\t tar-ru\u0127\t miftum\t mid-dinja.\t Il-bniedem\t i\u0127ares\t lejn\t il-qoxra\t ta'\t barra;\t imma\t r-ru\u0127\t t\u0127ares\t lejn\t r-ru\u0127\t tieg\u0127u.\t Il-\u00adbniedem\t wisq\t drabi\t jitqarraq;\t imma\t r-ru\u0127\t titma\t f'Alla\t biex\t ma\t titqarraqx.", "KAP XXXII G\u0127andu l-bniedem ig\u0127akkes lilu nnifsu u jinfatam mix-xewqat \u0127\u017ciena", "Ibni, ma tistax tkun bla xkiel g\u0127al kollox, jekk ma ti\u010b\u0127adx f'kollox lilek innifsek.", "Jinsabu marbutin b\u0127ala lsiera dawk kollha li j\u0127obbu lilhom infushom, ix-x\u0127a\u0127, il-kurju\u017ci, ix-xalaturi, dawk li jfittxu dejjem it-tpaxxija, bla ma jimpurtahom xejn mit-tag\u0127lim ta' \u0120esu Kristu; u dejjem jaraw\t x'jaqilg\u0127u\t biex\t jaqtg\u0127u\t xewqathom.\t Imma\t dak\t kollu\t li\t m'hux\t \u0121ej\t mn'Alla\t jisfa'\t fix-xejn.", "\u017bomm mela f'mo\u0127\u0127ok dal-ftit kliem, li fi\u0127 x'ittieg\u0127em: ''\u0126alli kollox u ssib kollox; ke\u010b\u010bi r-rebg\u0127a u ssib il-mistrie\u0127.'' \u2013 Xtarru tajjeb f'mo\u0127\u0127ok: u meta tkun g\u0127amilt kif g\u0127idtlek, hemm issir tifhmu sewwa.", "Ir-Ru\u0127:", "Sinjur, din m'hix \u0127a\u0121a ta' \u0121urnata, jew xi log\u0127ob tat-tfal; f'dawn l-erba' kelmiet tinsab mi\u0121bura l-perfezzjoni tan-nies tar-ru\u0127.", "Ibni, ma g\u0127andekx g\u0127ax taqta' qalbek meta tisma' kif inhuma mixjin in-nies it-tajba; anzi aktar g\u0127andek t\u0127abrek biex tg\u0127addi 'l quddiem fit-tjieba, jew g\u0127all-anqas tnissel xewqa kbira li ti\u0121i 'l quddiem!", "Li\t kont\t tasal\t f'dan\t l-istat\t li\t ma\t t\u0127obbx\t lilek\t innifsek,\t imma\t li\t toqg\u0127od\t biss\t g\u0127al\t dak\t li\t rrid\t jien\t u\t li\t jrid\t dak\t li\t jien\t tajtek\t b\u0127ala\t missier\t tieg\u0127ek,\t kieku\t wisq\t aktar\t issir\t tog\u0127o\u0121obni,\t u\t \u0127ajtek\t kont\t tg\u0127addiha\t kollha\t fil-hena\t u\t l-pa\u010bi.\t G\u0127ad\t baqag\u0127lek\t bosta\t \u0127wejje\u0121\t x'tarmi\t wara\t spallejk;\t u\t jekk\t ma\t tag\u0127milx\t hekk\t min\u0127abba\t fija,\t int\t ma\t taqlax\t dak\t li\t titlob.\t Isma;\t minni:\t ixtri\t minn\t g\u0127andi\t d-deheb\t img\u0127oddi\t min-nar,\t \u0127a'\t tistag\u0127na,\t ji\u0121ifieri\t l-g\u0127erf\t tas-Sema;\t u\t itfa'\t ta\u0127t\t saqajk\t il-\u0127wejje\u0121\t kollha\t tad-dinja.\t G\u0127al\t dal-g\u0127erf\t g\u0127andek\t t\u0127alli\t l-g\u0127erf\t l-ie\u0127or\t tad-dinja\t u\t ma\t toqg\u0127odx\t tfittex\t li\t tog\u0127\u0121ob\t lin-nies,\t jew\t anqas\t li\t tag\u0127ti\t gost\t lilek\t innifsek.", "Jiena \u0121a g\u0127idtlulek; dak kollu li n-nies ig\u0127o\u017c\u017cuh u jistmawh, ixtri bih \u0127wejje\u0121 li ftit jew xejn huma stmati.", "Niftiehmu; il-veru g\u0127erf tas-sema.", "Issa dan, id-dinja mhux tistma\u0127x, anzi tiddisprezzah, u kwa\u017ci nsietu;\t dal-g\u0127erf\t ma\t jintefa\u0127x\t bih\t innifsu,\t anqas\t ifittex\t li\t jkun\t imfa\u0127\u0127ar\t f'did-\u00addinja,\t dal-g\u0127erf\t jfa\u0127\u0127ruh\t b'fommhom,\t imma\t mbag\u0127ad\t \u0127ajjithom\t xejn\t ma\t taqbel\t mieg\u0127u;\t dan\t hu\t dik\t il-\u0121awhra\t tant\t fina\t li\t bosta\t mo\u0127bija\t g\u0127alihom.", "KAP XXXIII Fuq kemm tbiddel il-qalb tal-bniedem.", "Dak li nag\u0127mlu jrid ikun bil-fehma li nog\u0127\u0121bu 'l Alla", "Ibni, dak li titlob qalbek issa xejn la torbot fuqu; minn hawn u ftit ie\u0127or g\u0127andek mnejn ta\u0127sibha xort'o\u0127ra.", "Sakemm tibqa' \u0127aj, int dejjem tbiddel il-\u0127sieb tieg\u0127ek; tixtieq \u0127a\u0121a u tar\u0121a' ma tridhiex;\t g\u0127ax\t issa\t fer\u0127an,\t u\t issa\t qalbek\t sewda:\t issa\t kollok\t kwiet,\t u\t issa\t m\u0127awwad;\t issa\t devot,\t u\t issa\t biered;\t issa\t bie\u017cel,\t u\t issa\t g\u0127a\u017c\u017cien;\t issa\t tqil,\t u\t issa\t \u0127afif.", "Imma min g\u0127andu l-g\u0127aqal u mkisser sewwa fir-ru\u0127, ma ssibux idur ma' kull ri\u0127 ma jimpurta\u0127x qalbu g\u0127alfejn hi mi\u0121buda, anqas li r-ri\u0127 fiha jilg\u0127ab 'l hawn u 'l hemm; biss iqis li l-fehma ta'\t mo\u0127\u0127u twasslu fejn jixtieq hu.", "G\u0127aliex b'dan il-mod jista; wie\u0127ed jibqa' dejjem sod fil-fehmiet\t tajba;\t ji\u0121rilu\t x'ji\u0121rilu,\t dejjem\t il-\u0127sibijiet\t u\t l-fini\t tieg\u0127u\t huma\t fija.", "Aktar ma l-fehma tkun safja, ming\u0127ajr ta\u0127lit ta' \u0127wejje\u0121 barranin, aktar wie\u0127ed jista' jimxi fi\u017c-", "\u017cgur qalb it-taqlib tad-dinja.", "Imma bosta w\u0127ud g\u0127andhom g\u0127ajnejhom img\u0127ammdin b'xi fehma o\u0127ra minni; issib min jieqaf, jog\u0127xa fuq \u0127a\u0121a li tag\u0127tih gost; g\u0127ax rari biex issib qalb li fiha ma tid\u0127ol ebda\t xejn\t l-im\u0127abba\t tag\u0127ha\t nfisha.\t Hekk\t fi\u017c-\u017cmien\t ta'\t ilu,\t il-Lhud\t marru\t f'Betanja\t g\u0127and\t Marta\t u\t Marija,\t mhux\t biss\t min\u0127abba\t f'\u0120esu\t imma\t biex\t jaraw\t lil\t Lazzru\t wkoll.", "Mela hemm b\u017conn li l-fehma tkun safja; hemm b\u017conn li ma tkunx im\u0127allta bi \u0127wejje\u0121 o\u0127ra; li ma tkunx img\u0127aw\u0121a ; li tkun t\u0127ares biss lejja, bla ma xejn jista' jfixkilha.", "KAP XXXIV Min i\u0127obb 'l Alla fuq kollox ma jsib xejn ohla minnu", "Ir-Ru\u0127:", "Inti hu Alla tieg\u0127i, u g\u0127alija inti kollox.", "X'nista' nixtieq ohla minnek?", "O kelma kollox \u0127lewwa, g\u0127al min i\u0127obb il-Verb etern, mhux lid-dinja u l-\u0127wejje\u0121 li fiha!", "Alla tieg\u0127i li fik insib kollox.", "G\u0127al min jaf jifhem dal-ftit hu bi\u017c\u017cejjed; u min jaf i\u0127obb, jithenna jg\u0127idhom u jtennihom.", "Fejn tkun int, kollox hena; fejn ma tkunx int, kollox dwejjaq.", "Int\t issabbar\t il-\u00adqalb;\t int\t issawwab\t il-pa\u010bi\t u\t l-fer\u0127.\t Int\t kollox\t i\u0121\u0121ag\u0127lu\t ji\u0121ina\t \u0127elu,\t u\t \u0121\u0121ag\u0127alna\t nfa\u0127\u0127ruk\t f'kollox.\t Ming\u0127ajrek\t ebda\t \u0127a\u0121a\t ma\t tista'\t ddum\t ting\u0127o\u0121ob;\t u\t biex\t \u0127a\u0121a\t tag\u0127tina\t gost\t u\t thennina,\t hemm\t b\u017conn\t li\t fil-qalb\t ikun\t hemm\t il-grazzja\t tieg\u0127ek\t u\t li\t hi\t tkun\t mog\u0127nija\t bil-g\u0127erf\t tieg\u0127ek.", "Min isib fik il-hena tieg\u0127u fiexjista' ma ji\u0127ux gost?", "U min ma dieqx il-\u0127lewwa ta' m\u0127abbtek, liema \u0127a\u0121a tista' thennih?", "Imma l-g\u0127orrief tad-dinja, u dawk li jfittxu l-pja\u010biri tal-\u0121isem, dawn ma jistg\u0127ux itieg\u0127mu\t l-g\u0127erf\t tieg\u0127ek;\t g\u0127ax\t il-g\u0127erf\t tag\u0127hom\t hu\t kollu\t frug\u0127a,\t u\t l-pja\u010biri\t tag\u0127hom\t ma\t j\u0121ibux\t \u0127lief\t mewt.\t Imma\t dawk\t li\t jiddisprezzaw\t id-dinja,\t u\t jikkastigaw\t lil\t \u0121isimhom,\t biex\t jimxu\t wrajk,\t dawn\t huma\t veri\t g\u0127orrief\t g\u0127aliex\t i\u0127allu\t l-qerq\t g\u0127all-verita,\t u\t l-\u0121isem\t g\u0127ar-ru\u0127.\t Dawn\t jafu\t x'ji\u0121ifieri\t Alla: u jekk fil-kreaturi jsibu xi \u0121id, iservi biex huma jfa\u0127\u0127ru lil Dak li \u0127alaqhom.", "X'g\u0127andhom\t x'jag\u0127mlu\t ma'\t xulxin\t il-\u0127lewwa\t ta'\t min\t \u0127alaq,\t u\t ta'\t \u0127a\u0121a\t ma\u0127luqa\t ta'\t l-eternita\t u\t ta\u017c-\u017cmien,\t tad-\u00addawl\t u\t tad-dawl\t li\t \u0121ej\t minnu?", "O dawl etern, li tikfes kull dawl ie\u0127or ma\u0127luq, ibg\u0127atli d-dija tieg\u0127ek mill-g\u0127oli tas-smewwiet, \u0127alli ddawwalli l-qieg\u0127 ta' qalbi.", "Saffi, ferra\u0127 dawwal u ag\u0127ti l-\u0127ajja lir-ru\u0127 tieg\u0127i, kif inhu u sa fejn jil\u0127aq;\t \u0127alli\t nirtabat\t mieg\u0127ek\t b'tant\t fer\u0127a\t kbira\t li\t no\u0127ro\u0121\t barra\t minn\t g\u0127aqli.\t Meta,\t meta\t tasak\t dik\t is-sieg\u0127a\t \t \u0127ienja\t u\t mixtieqa,\t li\t int\t ix-xebbag\u0127ni\t bik\t innifsek,\t li\t fik\t insib\t kulma\t nixtieq?\t Sakemm\t dis-\u00adsieg\u0127a\t tasal,\t ebda\t fer\u0127\t ma\t jista'\t jkun\t fil-milja\t tieg\u0127u\t fija.", "Kemm jisg\u0127obbija, x\u0127in niftakar li l-bniedem l-antik (il-passjonijiet \u0127\u017ciena tieg\u0127i),g\u0127adu m'hux imra\u017c\u017can g\u0127al kollox, g\u0127adu ma mietx tassew!", "G\u0127adu b'le\u0127\u0127a kbira jnissel fija xewqa bil-maqlub milli trid ir-ru\u0127, iqajjimli gwerer \u0127orox fija,\t u\t ma\t j\u0127allix\t lil\t ru\u0127i\t bis-sabar\t tag\u0127ha.", "Imma int g\u0127andek jedd fuq il-ba\u0127ar, u traqqad il-mew\u0121 tieg\u0127u, qum u g\u0127inni.", "\u0126arrab lil dawn in-nies (il-passjonijiet) li ma jridulix \u0127lief gwerra; \u0127arrabhom bil-qawwa tieg\u0127ek.", "Uri, iddew, il-\u00adkobor tieg\u0127ek, g\u0127aliex ma g\u0127andix\t f'min\t nitma\t u\t fejn\t nistkenn,\t \u0127lief\t g\u0127andek,\t Mulejja\t Alla\t tieg\u0127i.", "KAP XXXV F'dil-\u0127ajja b\u0127alxejn jista' wie\u0127ed jaqa' fid-dnub", "Ibni, f'dil \u0127ajja kul\u0127add jista' jsib ru\u0127u f'xi tentazzjoni; mela dment li int fuq l-art, g\u0127andek dejjem b\u017conn ta' l-armi tar-ru\u0127.", "Int miexi qalb l-eg\u0127dewwa li jinbxuk minn hawn u minn hemm; mela\t jekk\t ma\t ti\u0127ux\t mieg\u0127ek\t kulfejn\t tmur\t it-tarka\t tal-pa\u010benzja,\t f'qasir\t \u017cmien\t tindarab.", "Imma hemm \u0127a\u0121'o\u0127ra.", "Jekkma torbotx ferm qalbek mieg\u0127i,b'fehma soda u qawwija li ssofri kollox min\u0127abba fija, int ma jkollokx \u0127ila tilqa' b'sidrek dawn il-battalji qawwija, anqas tista' til\u0127aq il-\u00adglorja tal-beati.", "Ja\u0127tie\u0121lek mela tissaporti\t kollox\t b'qawwa\t kbira,\t u\t b'\u0127iltek\t kollha\t te\u0127odha\t ma'\t l-\u00adeg\u0127dewwa kollha; g\u0127ax g\u0127al min jo\u0127ro\u0121 rebbie\u0127 hemm il-premju; u g\u0127al min jirtema, g\u0127aks u\t faqar.", "Jekk il-mistrie\u0127 tfittxu f'dil \u0127ajja, kif fi \u0127siebek tasal fil-mistrie\u0127 ta' dejjem?", "G\u0127andek t\u0127ejji ru\u0127ek g\u0127al mistrie\u0127 kbir, imma g\u0127al-pa\u010benzja kbira.", "Il-vera pa\u010bi tfittixhiex fuq l-art, i\u017cda fis-\u00adsmewwiet; mhux fil-bnedmin, anqas fil-kreaturi l-o\u0127ra, imma f'Alla biss.", "G\u0127all-im\u0127abba t'Alla\t g\u0127andek\t mela\t tissaporti\t kollox\t bil-qalb.\t \u2013\t tbatijiet,\t u\u0121ig\u0127,\t tentazzjonijiet,\t inkejja,\t dwejjaq,\t g\u0127aks,\t mard,\t tag\u0127jir,\t malafami,\t \u010banfir\t ta'\t wi\u010b\u010b,\t mist\u0127ija,\t twiddib,\t \u017cebli\u0127.\t Dan\t kollu\t jg\u0127inek\t biex\t tikber\t fik\t il-\u00advirtu,\t i\u0127arr\u0121ek\t fit-triq\t ta'\t Kristu\t u\t jinsi\u0121lek\t kuruna\t g\u0127as-smewwiet.\t Jien\t il-ftit\t tat-ta\u0127bit\t in\u0127allsu\t bi\t \u0127las\t ta'\t dejjem;\t u\t l-ftit\t tal-mist\u0127ija\t f'did-dinja,\t bi\t glorja\t bla\t tarf.", "Ta\u0127seb int li l-\u0127lewwiet tas-sema g\u0127andhom jin\u017clu fuqek kulmeta trid int?", "Il-Qaddisin tieg\u0127i, mhux dejjem, le, kien ikollhom dan il-hena; anzi dejjem kienu jkunu ttantati u m\u0127abbtin, u f'ba\u0127ar ta' dwejjaq.", "Imma b'kollox\t kienu\t jie\u0127du\t pa\u010benzja,\t u\t aktar\t kienu\t jirtabtu\t mieg\u0127i,\t milli\t j\u0127obbu\t lilhom\t infushom;\t g\u0127ax\t kienu\t jafu\t li\t t-tbatijiet\t tad-dinja\t xejn\t m'huma\t \u0127dejn\t il-glorja\t li\t bihom\t jistg\u0127u\t jirb\u0127u\t fis-smewwiet.\t Kif\t trid\t li\t int\t jkollok\t hekk\t malajr\t dawk\t il-grazzi,\t li\t lil\t bosta\t o\u0127rajn\t ma\t tajthomlhomx\t \u0127lief\t wara\t tant\t biki\t u\t ta\u0127bit?\t Ixxennaq\t dejjem\t g\u0127al\t Alla,\t rabbi\t l-\u0127ila\t u\t l-qawwa,\t la\t taqtax\t qalbek\t u\t minni\t la\t titbeg\u0127idx,\t anzi\t b'\u0121ismek\t u\t ru\u0127ek\t a\u0127dem\t g\u0127all-glorja\t t'Alla.\t Jiena\t n\u0127allsek\t bil-bosta;\t jiena\t nkun\t mieg\u0127ek\t fid-dwejjaq\t tieg\u0127ek.", "KAP XXXVI Xejn ma jg\u0127odd li n-nies ja\u0127sbu \u0127a\u017cin fuqna", "Ibni, orbot ru\u0127ek b'tama kbira f'Alla, u tib\u017cax milli ja\u0127sbu l-bnedmin fuqek meta l-kuxjenza tg\u0127idlek li inti nadif u safi.", "Hu \u0121id u xorti kbira li ji\u0121rilek hekk; u min hu ta' qalb\t umli\t u\t jitma\t aktar\t f'Alla\t milli\t fih\t innifsu,\t xejn\t ma\t jaraha\t bi\t kbira.\t Bosta\t w\u0127ud\t g\u0127andhom\t ilsienhom\t twil;\t u\t g\u0127alhekk\t ftit\t huma\t ta'\t min\t jemminhom.\t U\t \u0127a\u0121a\t o\u0127ra:\t anqas\t jista'\t jkun\t li\t tog\u0127\u0121ob\t lil\t kul\u0127add.\t Tarax:\t San\t Pawl,\t g\u0127alkemm kien ifittex li jog\u0127\u0121ob lil kul\u0127add g\u0127all-im\u0127abba t'Alla, ftit kien jimpurtah x'ja\u0127sbu u\t x'ig\u0127idu\t fuqu\t n-nies.", "G\u0127as-salvazzjoni u g\u0127all-\u0121id ta' l-o\u0127rajn g\u0127amel kemm sata' u kemm fela\u0127; u b'dan kollu ma baqg\u0127ux ma qalg\u0127ux fuqu li riedu.", "Kien jer\u0127i ru\u0127u f'idejn Alla, li jaf kollox, u iddefenda ru\u0127u bl-\u00adumilta\t u\t l-pa\u010benzja\t mill-ilsna,\t mill-ilsna\t ta'\t dawk\t li\t ja\u0127sbu\t \u0127a\u017cin,\t li\t j\u0127obbu\t jqassu,\t li\t jitilqu\t l-kliem\t kif\t jidhrilhom.", "Imma \u0121ew ukoll waqtiet li hu \u010banfarhom nies b\u0127al dawn sabiex min mo\u0127\u0127u ma\t jil\u0127aqlux\t ma\t jimliex\t rasu\t b'dan\t il-kliem\t tag\u0127hom.", "Int taf int x'int: g\u0127ala tib\u017ca' minn bniedem li g\u0127andu jmut!", "Illum \u0127aj, g\u0127ada ma jsebba\u0127x.", "Ib\u017ca' mn'Alla, u mill-bnedmin ma tibqax tib\u017ca'.", "X'jista' jag\u0127millek dak il-bniedem bi kliemu u bit-tag\u0127jir?", "Aktar jag\u0127mel\t deni\t lilu\t nnifsu,\t inkella\t lilek;\t u\t jkun\t min\t ikun,\t ma\t jistax\t ja\u0127rab\t mill-\u0127aqq\t t'Alla.\t Int\t \u017comm dejjem\t 'l Alla quddiem g\u0127ajnejk u tislithiex mal-\u0121ellieda.", "U jekk stess f'dil-\u0127ajja tidher\t i\u010b\u010bekkint\t jew\t issofri\t xi\t mist\u0127ija\t li\t ma\t tkunx\t tis\u0127oqqlok,\t la\t to\u0127odhiex\t bi\t kbira,\t u\t la\t titlifx\t is-sabar\t tieg\u0127ek,\t \u0127alli\t ma\t \u010b\u010bekkinx\t il-kuruna\t tieg\u0127ek.\t G\u0127andek,\t iva,\t t\u0127ares\t Lejja\t fis-smewwiet,\t g\u0127ax\t niksta'\t ne\u0127ilsek\t minn\t kull\t mist\u0127ija\t u\t minn\t kull\t tag\u0127jir,\t u\t n\u0127allas\t lil\t kul\u0127add\t skond\t eg\u0127milu.", "KAP XXXVII G\u0127andna ner\u0127u ru\u0127na f'idejn Alla, biex qalbna tkun ma\u0127lula minn kollox", "Ibni, insa lilek u ssib lili: Qis li g\u0127alik ikun kollox xorta wa\u0127da, la tirtabatx mal-\u0127wejje\u0121 tad-\u00addinja, u tirba\u0127 dejjem.", "Hekk kif tag\u0127laq g\u0127ajnejk g\u0127all-\u0127wejje\u0121 tad-dinja u tinsa lilek innifsek il-\u00adgrazzja tieg\u0127i ti\u017cdied\t fik.", "Ir-Ru\u0127:", "Sinjur, kemm-il darba, u f'liema \u0127wejje\u0121 g\u0127andi ner\u0127i ru\u0127i f'idejk u ninsa lili nnifsi?", "Dejjem, u f'kull \u0127in; sew fil-\u0127wejje\u0121 \u017cg\u0127ar u sew fil-kbar.", "Ma n\u0127alli barra xejn; jien irrid insibek miftum minn kollox, g\u0127aliex inkella kif tista' tkun tieg\u0127i u jiena tieg\u0127ek, jekk int ma tin\u017cax\t mill-\u00advolonta\t tieg\u0127ek\t minn\t \t barra\t u\t minn\t \u0121ewwa?\t Aktar\t ma\t dan\t ise\u0127\u0127\t fik\t malajr,\t tant\t a\u0127jar\t g\u0127alik;\t u\t aktar\t ma\t ti\u010b\u0127ad\t lilek\t innifsek\t sewwa\t u\t bil-qalb,\t aktar\t tista'\t tog\u0127\u0121obni\t u\t aktar\t tista'\t tirba\u0127.", "X'u\u0127ud jer\u0127u ru\u0127hom f'idejn Alla, tabil\u0127aqq; imma j\u017commu xi teftifa g\u0127alihom.", "Dawn issibhom dejjem ja\u0127sbu fl-affarijiet tag\u0127hom, g\u0127ax ma jkollhomx vera tama f'Alla.", "O\u0127rajn ukoll l-\u00adewwel joffru ru\u0127hom g\u0127al kollox, imma mal-ewwel tentazzjoni\t li\t ti\u0121ihom\t jer\u0121g\u0127u\t g\u0127al\t li\t kienu;\t u\t dawn\t ftit\t jistg\u0127u\t jg\u0127addu\t 'l\t quddiem\t fil-virtu.\t Dawn\t ma\t jistg\u0127u\t jkollhom\t qatt\t qalbhom\t ma\u0127lula,\t u\t anqas qatt ma jgawdu l-\u0127lewwa li \u0121\u0121ib il-grazzja tieg\u0127i, meta tg\u0127ammar fil-qalb tal-bniedem.\t Hemm b\u017conn li jer\u0127u ru\u0127hom f'idejja g\u0127al kollox, u qabel xejn joffru ru\u0127hom lili kuljum b\u0127ala\t vittma,\t g\u0127ax\t inkella\t ma\t nistax,\t u\t la\t issa\t u\t la\t qatt,\t insir\t \u0127a\u0121a\t wa\u0127da\t mag\u0127hom.", "G\u0127idtlek bosta drabi u nar\u0121a' ng\u0127idulek: Er\u0127i ru\u0127ek f'idejja, \u0127alli nie\u0127u \u0127siebek jien, u pa\u010bi kbira jkollok \u0121o qalbek.", "Ag\u0127ti kollox g\u0127al kollox, la tirg\u0127eb g\u0127al ebda \u0127a\u0121a.", "La titlob xejn, irtabat mieg\u0127i\t g\u0127al\t kollox\t li\t xejn\t ma\t jkun\t jista'\t jqanqlek;\t u\t jien\t inkun\t tieg\u0127ek.\t Qalbek\t tkun\t ma\u0127lula,\t u\t d-\u00addlamijiet\t ma\t jqarrqux\t bik.\t G\u0127al\t dan\t g\u0127andek\t t\u0127abrek,\t dan\t itlob,\t u\t dan\t xtieq;\t sabiex,\t miftum\t mill-\u00ad\u0121id\t tad-dinja,\t tista'\t timxi\t wara\t \u0120esu;\t sabiex\t tista'\t tmut\t g\u0127alik\t innifsek\t u\t tg\u0127ix\t mieg\u0127i\t g\u0127ala\t dejjem.\t Hemm\t jispi\u010b\u010bawlek\t il-\u0127sibijiet\t kollha\t li\t ma\t g\u0127andekx\t xi\t tridhom,\t dawk\t li\t j\u0127awdulek\t u\t jkasbrulek\t mo\u0127\u0127ok, u l-\u0127sibijiet g\u0127all-\u0127wejje\u0121 tad-dinja.", "Hemm imutlek il-bi\u017ca' \u017cejjed u mieg\u0127u l-im\u0127abba\t \u017cejda\t tieg\u0127ek\t innifsek.", "KAP XXXVIII Kif g\u0127andna n\u0121ibu ru\u0127na tajjeb u fit-ti\u0121rib infittxu 'l Alla", "Ibni, hawn g\u0127andhom ikunu l-\u0127sibijiet tieg\u0127ek kollha, li kulfejn tkun, f'kulma tag\u0127mel, f'kulma jg\u0127addi minn mo\u0127\u0127ok, int tkun ma\u0127lul minn kollox u g\u0127al kollox, b'rajk f'idejk, u ebda \u0127a\u0121a ma tkun imjassar mag\u0127ha,\t li\t tkun\t sid\t tal-eg\u0127mil\t tieg\u0127ek,\t u\t mhux\t xi\t lsir\t tal-passjonijiet\t tieg\u0127ek.\t Qis\t li\t \u0127add\t u\t ebda\t \u0127a\u0121a\t ma\t jkollha\t jedd\t fuqek,\t \u0127alli\t jkollok\t dik\t ix-xorti\t sabi\u0127a\t li\t g\u0127andhom\t l-ulied\t t'Alla\t li\t ssibhom\t miftumin\t minn\t kollox;\t li\t jirfsu\t fuq\t din\t l-art,\t imma\t l-\u0127sibijiet\t tag\u0127hom\t fis-sema;\t li\t l-\u0127wejje\u0121\t ta'\t din\t l-art\t i\u0127arsu\t lejhom\t b'g\u0127ajnhom\t ix-xellugija,\t u\t tas-sema\t bil-leminija;\t illi\t l-\u0127wejje\u0121\t ta'\t \t hawn\t ma ji\u0121bduhomx biex i\u0127obbuhom, anzi huma ji\u0121bdu lilhom biex jinqdew bihom g\u0127all-fehmiet li\t g\u0127alihom\t \u0121ew\t ma\u0127luqin\t mn'Alla\t li\t ma\t \u0127alaq\t xejn\t g\u0127al\t xejn.", "Jekk kulma ji\u0121rilek ma t\u0127arisx lejh skond ma jidher minn barra; jekk dak li tara jew li tisma; ma tifli\u0127x bil-g\u0127ajnejn tal-\u0121isem; imma f'kull \u0127a\u0121a li ji\u0121rilek tersaq minnufih b\u0127al Mose, lejn it-\u00adtabernaklu u titlob id-dawl 'l Alla u hemm tisma' x'iwie\u0121eb Hu, hemm titg\u0127allem bi\u017c\u017cejjed fuq\t bosta\t \u0127wejje\u0121\t li\t tinsab\t fihom,\t u\t li\t g\u0127ad\t ji\u0121u\t fuqek.\t Infatti\t Mose,\t kemm-il\t darba\t kellu\t b\u017conn\t ta'\t xi\t dawl\t u\t ta'\t xi\t g\u0127ajnuna,\t it-Tabernaklu\t fittex;\t u\t biex\t je\u0127les\t minn\t kull\t ti\u0121rib\t mill-\u0127a\u017cen\t tal-bnedmin,\t fittex\t il-wetqa\t tieg\u0127u\t fit-talb.\t Hekk\t ukoll\t int\t g\u0127andek\t fis-skiet\t ta'\t qalbek,\t u\t titlob\t aktar\t bil-\u0127rara\t il-\u00adg\u0127ajnuna t'Alla.", "U g\u0127alhekk kif naqraw fl-Iskrittura, \u0120oswe,\t u wlied Israel qarrqu bihom il-\u00adGabaoniti,\t g\u0127ax\t ma\t marrux\t minn\t qabel\t jaraw\t Alla\t x'jg\u0127idilhom;\t u\t \u0121ew\t imqarrqin\t mill-\u0127niena\t falza,\t billi\t mlew\t rashom\t bil-kliem\t \u0127elu\t ta'\t l-g\u0127edewwa.\t KAP\t XXXIX\t Il-bniedem\t m'g\u0127andux\t ikun\t il\u0127ih\t f'ebda\t \u0127a\u0121a", "Ibni f'kull \u0127a\u0121a li jkollok, \u0127allini dejjem nag\u0127mel jien; jien, tib\u017cax, immexxi kollox g\u0127all-a\u0127jar fil-waqt tieg\u0127u.", "\u0126allini nag\u0127mel jien, imbag\u0127ad tara kif kollox ikun g\u0127all-\u0121id tieg\u0127ek.", "Ir-Ru\u0127:", "Sinjur, jien bil-qalb kollha nitlaq ru\u0127i f'idejk; g\u0127ax jien na\u0127seb kemm na\u0127seb ftit nista' insewwi g\u0127alija nnifsi.", "Eh, li kont tag\u0127tini grazzja li ma n\u0127abbatx mo\u0127\u0127i wisq fuq li g\u0127ad jista' ji\u0121rili, imma\t ner\u0127i\t ru\u0127i\t li\t jsir\t minn\t f'kollox\t kif\t jog\u0127\u0121ob\t lilek.", "Ibni, bosta drabi l-bniedem wisq jit\u0127abat sa ma jaqla' dak li jkun jixtieq; imma mbag\u0127ad, meta dil-\u0127a\u0121a tkun tieg\u0127u jibda jaraha xort'o\u0127ra; g\u0127aliex il-qalb tal-bniedem ma tistax iddum mi\u0121buda \u017cmien twil fejn \u0127a\u0121a\t wa\u0127da;\t issibha\t illum\t t\u0127obb\t \u0127a\u0121a\t u\t g\u0127ada\t o\u0127ra.\t Mela\t min\t ji\u010b\u0127ad\t u\t jg\u0127akkes\t lilu\t nnifsu,\t avolja\t fi\t \u0127wejje\u0121\t \u017cg\u0127ar,\t ma\t jkunx\t jag\u0127mel\t \u0127a\u0121a\t ta'\t xejn.", "Il-vera perfezzjoni tal-bniedem hi din li ji\u010b\u0127ad lilu nnifsu; u l-bniedem li jasal f'dan, ma g\u0127andu g\u0127ax jib\u017ca' minn xejn aktar.", "Imma l-g\u0127adu l-antik, li j\u0127obb ifixkel il-\u0127wejje\u0121 tajba kollha, ma je\u0127dux jittanta; lejl u nhar idur u jonsob ix-xbiek, biex jara jistax iqarraq b'min hu b'g\u0127ajnejh mag\u0127luqa, u jda\u0127\u0127lu \u0121ewwa x-xibka tieg\u0127u.", "U\t g\u0127alhekk\t qal\t Alla:\t ''\t Ishru\t u\t itolbu\t li\t ma\t taqg\u0127ux\t fit-ti\u0121rib.''", "KAP XL Il-bniedem ma g\u0127andu minnu nnifsu ebda \u0121id, u anqas ma jista'' jifta\u0127ar bl-ebda \u0127a\u0121a", "Ir-Ru\u0127:", "Sinjur, x'inhu l-bniedem, biex int tiftakar fih?", "Jew l-iben tal-bniedem, biex int i\u017c\u017curu?", "X'sata' \u0127aqqu l-bniedem biex tajtu l-grazzja tieg\u0127ek?", "Sinjur, u jien x'jedd g\u0127andi ngemgem, jekk inti tinsieni?", "Jew kif nista' mmur nistaqsik g\u0127aliex ma tag\u0127milx li nitolbok?", "Anzi nista' na\u0127seb \u0121ewwa fija u ma jkunx ifallili u ng\u0127id: Sinjur, jiena m'jien\t xejn,\t jien\t ma\t nista'\t xejn;\t minni\t nnifsi\t ma\t fini\t ebda\t \u0121id;\t anzi\t f'kollox\t g\u0127andi\t n-nieqes,\t u\t ni\u0121bed\t lejn\t ix-xejn.\t \t U\t li\t ma\t kienx\t g\u0127ax\t tg\u0127inni\t int,\t u\t f'qalbi\t tag\u0127tini\t d-dawl,\t kieku\t nibred\t g\u0127al\t kollox\t u\t nsir\t bla\t kont.", "Imma int, Sinjur, dejjem int l-istess u tibqa' g\u0127al dejjem tajjeb, sewwa u qaddis; tibqa' tag\u0127mel u tqassam kollox bit-tjieba, bis-sewwa, bil-qdusija u bil-g\u0127erf.", "Imma jien, li aktar jien mi\u0121bud g\u0127all-img\u0127awe\u0121 milli g\u0127as-sewwa,\t qatt\t ma\t n\u017comm\t \u017cmien\t twil\t f'\u0127a\u0121a\t wa\u0127da,\t g\u0127aliex\t seba'\t \u017cminijiet\t jew\t seba'\t tibdiliet\t ig\u0127addu\t minn\t fuqi.\t U\t g\u0127alhekk\t wisq\t a\u0127jar\t ikun\t g\u0127alija\t meta\t jog\u0127\u0121bok\t tmidd\t idejk\t fuqi\t tg\u0127inni;\t g\u0127ax\t int\t wa\u0127dek\t hu\t li\t ma\t g\u0127andekx\t b\u017conn\t ta'\t \u0127addie\u0127or\t biex\t tg\u0127inni\t u\t twettaqni;\t b'mod\t illi\t wi\u010b\u010bi\t ma\t jinbidilx\t i\u017cjed,\t u\t qalbi\t ting\u0127ata\t lilek\t wa\u0127dek\t u\t fik\t tistrie\u0127.", "Mela li kelli tabil\u0127aqq il-\u0127ila ma nag\u0127tix kont i\u017cjed tal-hena li qatt jista' jag\u0127tini bniedem ie\u0127or, jew biex naqla' l-virtu tad-devozzjoni, jew inkella g\u0127ax in\u0127oss x'i\u0121ag\u0127alni nfittex lilek (g\u0127ax ebda bniedem ma jista'\t jhennili\t sewwa\t lil\t qalbi),\t kieku\t nista'\t nittama\t fil-grazzja\t tieg\u0127ek,\t u\t nifra\u0127\t bil-\u0127lewwa\t \t li\t tkun\t sawwabt\t \u0121ewwa\t fija.", "Ni\u017c\u017cik\u0127ajr, Sinjur, g\u0127ax minn g\u0127andek nafu kemm-il \u0121id ji\u0121rili.", "Jiena \u0127dejk m'jiniex \u0127lief frug\u0127a u xejn, bniedem li ndur ma' kull ri\u0127 u ta' \u0127ila wisq \u010bkejkna.", "Biex mela nista' nitkabbar, jew g\u0127aliex\t irrid\t li\t nkun\t imsemmi?\t Bix-xejn?\t Frug\u0127a\t kbira\t tkun\t din\t tieg\u0127i.\t Anzi\t ng\u0127id\t i\u017cjed\t glorja\t belg\u0127a\t b\u0127al\t din,\t hi\t pesta\t u\t ntiena,\t frug\u0127a\t l-aktar\t kbira;\t g\u0127aliex\t tbeg\u0127idna\t mill-vera\t glorja,\t u\t n\u017cajna\t mill-grazzja\t tas-smewwiet.", "Dment li l-bniedem jag\u0127ti gost lilu nnifsu, ma jistax jog\u0127\u0121ob lilek; dment li jintefa\u0127 bit-tif\u0127ir tal-\u00adbniedem, tkun qed jinfatam mill-veri virtujiet.", "Il-vera glorja, il-fer\u0127 imqaddes, hu dan, li l-bniedem jifta\u0127ar bik u le bih innifsu; li jifrah bl-\u00adisem tieg\u0127ek, mhux bil-virtu tieg\u0127u; u li ma jitg\u0127axxaqx f'ebda kreatura, \u0127lif im\u0127abba fik.", "\u0126alli jkun imfa\u0127\u0127ar\t ismek,\t mhux\t ismi;\t \u0127alli\t jitfa\u0127\u0127ru\t l-opri\t tieg\u0127ek,\t u\t mhux\t tieg\u0127i;\t \u0127alli\t jkun\t imbierek\t l-isem\t imqaddes\t tieg\u0127ek,\t u\t lili\t ma\t g\u0127andu\t x'iridni\t ebda\t xejn\t it-tif\u0127ir\t tan-nies.\t Int\t biss\t il-glorja\t tieg\u0127i,\t int\t il-\u00adfer\u0127 ta' qalbi.", "Bik nitkabbar u bik nifra\u0127 \u0127ajti kollha; ming\u0127alija ma nfa\u0127\u0127arx fija nnifsi \u0127lief il-\u00admi\u017cerji\t tieg\u0127i.", "Il-glorja li jista' jag\u0127ti bniedem lil ie\u0127or, \u0127alli jfittxuh bejniethom dawk li jriduha; jiena nixtieq dik il-glorja li Alla biss jista' jag\u0127tiha.", "Il-glorja tal-bnedmin, l-unuri ta' hawn, il-g\u0127oli tad-dinja, dawn meta nxebba\u0127hom mal-glorja\t tieg\u0127ek\t ta'\t dejjem\t insib\t li\t m'humiex\t \u0127lief\t frug\u0127a\t u\t bluha.", "O verita tieg\u0127i u \u0127niena tieg\u0127i, Alla tieg\u0127i.", "Lilek biss jing\u0127ata tif\u0127ir, \u0121ieh, qawwa u sebh g\u0127al dejjem ta' dejjem.", "KAP XLI G\u0127andna nix\u0127tu ta\u0127t ri\u0121lejna l-unuri ta' did-dinja", "Ibni, xejn la tag\u0127ti jekk tara li d-dinja lilek i\u017c\u017cebil\u0127ek 'l isfel.", "Arfa' qalbek lejja fis-smewwiet, u xejn ma tibqa' taraha bi kbira li l-bnedmin fid-dinja j\u017cebil\u0127uk.", "Sinjur, a\u0127na fil-g\u0127ama, u ftit irridu biex il-frug\u0127a tqarraq bina.", "Jekk ni\u017cen bil-mi\u017cien tas-sewwa lili nnifsi, ja\u0127tie\u0121li ng\u0127id li ebda \u0127add ma g\u0127amilli qatt deni, li g\u0127alih nista' bir-ra\u0121un nilminta minnek.", "Anzi billi\t dnibt\t bosta\t u\t dnibt\t ikreh\t kontra\t tieg\u0127ek,\t imissni\t li\t l-kreaturi\t \t jduru\t kollha\t kontra\t tieg\u0127i.\t Mela\t lili\t jmissni\t li\t bil-qalb\t li\t jmaqdruni\t u\t jzebil\u0127uni,\t u\t lilek\t tif\u0127ir,\t \u0121ieh\t u\t sebh.\t U\t jekk\t jien\t ma\t n\u0127ejjix\t ru\u0127i\t nsofri\t bil-qalb\t li\t nkun\t im\u017cebla\u0127\t u\t mitluq\t minn\t kul\u0127add,\t li\t nkun\t meqjus\t b\u0127ala\t xejn,\t ma\t nkun\t nista'\t qatt\t ikolli\t l-pa\u010bi\t tal-qalb\t u\t l-wetqa,\t fija\t ma\t nistax\t ikolli\t d-dawl\t tieg\u0127ek\t tar-ru\u0127,\t anqas\t nista'\t ning\u0127aqad\t mieg\u0127ek\t g\u0127al\t kollox.\t KAP\t XLII\t Il-pa\u010bi\t ta'\t qalbna\t mhux\t fuq\t il-bnedmin\t g\u0127andna\t nibnuha", "Ibni, jekk trid issib il-pa\u010bi tieg\u0127ek f'xi bniedem b\u0127alek, g\u0127ax issibu jog\u0127\u0121bok, jew g\u0127aliex t\u0127obb toqg\u0127od mieg\u0127u, int ma tkun sod f'xejn u ssib ru\u0127ek im\u0127awwad; imma jekk tfittex lill-Verita dejjem \u0127ajja u\t li\t qatt\t ma\t tispi\u010b\u010ba,\t tara\t kif,\t sew\t jekk\t imutlek\t \u0127abib,\t u\t sew\t jitilqek,\t qalbek\t ma\t te\u0127odhiex\t bi\t kbira\t \u017cejjed.", "Int g\u0127andek t\u0127obb fija u min\u0127abba fija lill-\u0127abib tieg\u0127ek, u wkoll kemm-il \u0127a\u0121a tidhirlek tajba, jew li hi g\u0127a\u017ci\u017ca g\u0127andek f'dil-\u0127ajja.", "Kull \u0127biberija, jekk ma tkunx marbuta mieg\u0127i, u la tiswa xejn, anqas\t iddum\t \u017cmien\t twil;\t u\t l-im\u0127abba\t li\t ma\t tkunx\t img\u0127aqqda\t bija\t m'hix\t safja\t jew\t qawwija.\t L-im\u0127abba\t ta'\t \u0127biebek trid tqisha b\u0127al imbieg\u0127da minn qalbek, u trid tixtieq tista' tg\u0127ix ming\u0127ajr il-hena\t tag\u0127hom, safejn ji\u0121i minnek, biex ma ssibx ru\u0127ek imfixkel fl-im\u0127abba t'Alla.", "Aktar ma bniedem\t ja\u0127rab\t mill-hena\t li\t tag\u0127ti\t d-dinja,\t aktar\t jersaq\t lejn\t Alla.\t U\t aktar\t ma\t jni\u017c\u017cel\t 'l\t isfel\t lilu\t nnifsu\t u\t j\u017comm\t ru\u0127u\t bi\t \u010bkejken,\t aktar\t jog\u0127la\t quddiem\t Alla.", "Min imbag\u0127ad, xi \u0121id \u010bkejken li jkollu, jifhem li jkun \u0121ej minnu, ma j\u0127allihiex tin\u017cel fih il-\u00adgrazzja t'Alla; g\u0127aliex il-grazzja ta' l-Ispirtu Santu dejjem tfittex qalb umli.", "Li kellek \u0127ila \u010b\u010bekken lilek innifsek, sa tasal fix-xejn, u tinfatam mill-im\u0127abba tal-\u0127wejje\u0121 kollha ma\u0127luqa, kieku tara kif\t inxerred\t fuqek\t il-kotra\t tal-grazzja\t tieg\u0127i.\t Meta\t tmur\t b'mo\u0127\u0127ok\t fil-kreaturi,\t ma\t tistax\t tibqa'\t tara\t aktar\t lil\t min\t \u0127alaqhom.", "Jekk til\u0127aq tidra tra\u017c\u017can lilekinnifsek f'kull \u0127a\u0121a min\u0127abba fil-kreatur tieg\u0127ek, int tkun tista' tag\u0127raf lili.", "\u0126a\u0121a tkun \u010bkejkna kemm tkun, jekk int t\u0127obbha u t\u0127ares lejha mhux kif imiss, tbieg\u0127dek mill-\u00adog\u0127la \u0121id, li\t hu\t jien,\t u\t t\u0127assarlek\t qalbek.", "KAP XLIII Il-G\u0127erf ta' did-dinja kollu frug\u0127a", "Ibni, xejn timla rasek bi kliem sabi\u0127 u g\u0127aref tal-bniedem.", "Kun af li s-saltna t'Alla m'hijiex fill-\u00adkliem, imma fil-qdusija.", "Kun b'widnejk miftu\u0127a g\u0127all-kliem tieg\u0127i, li jixg\u0127el il-qalb u jag\u0127ti d-dawl lill-mo\u0127\u0127; li jnissel\t l-indiema,\t u\t \u0127lewwa\t kbira\t j\u0121iblek.\t Qatt\t ma\t g\u0127andek\t taqra\t ktieb\t b'xi\t fehma\t li\t to\u0127ro\u0121\t aktar\t ta'\t g\u0127aref\t u\t ta'\t bil-g\u0127aqal\t milli\t kont.\t Qis\t li\t tmewwet\t fik\t id-drawwiet\t \u0127\u017ciena;\t dan\t aktar\t jiswielek\t milli\t kieku\t ssir\t tag\u0127raf\t bosta\t \u0127wejje\u0121\t tal-g\u0127erf.", "Inqisu li inti taqra u ssir taf bosta \u0127wejje\u0121; dan kollu xejn ma jg\u0127odd, g\u0127ax ja\u0127tie\u0121lek dejjem tfittex f'ras il-g\u0127ajn.", "Jiena hu li ng\u0127allem il-g\u0127erf lill-bnedmin, u lit-trabi nag\u0127tihom dehen akbar milli bniedem\t jista'\t jg\u0127allem.\t Dik\t ir-ru\u0127,\t li\t jien\t nitkellem\t mag\u0127ha,\t malajr\t joktor\t fija\t l-g\u0127erf\t u\t wisq\t ti\u017cdied\t fiha\t l-qdusija.", "\u0126a\u017cin ja\u0127btu dawk li jseksku u jridu jitkixxfu \u0127afna \u0127wejje\u0121, u ftit li xejn iqisu li jitg\u0127allmu kif iservuni!", "G\u0127ad ji\u0121i \u017cmien, iva, li jidher l-Img\u0127allem ta' l-img\u0127allmin, Kristu, Sid l-An\u0121li, biex jisma'\t l-\u00adlezzjoni\t ta'\t kul\u0127add,\t ji\u0121ifieri\t biex\t jg\u0127arbel\t lil\t kull\t wie\u0127ed.\t Dak\t in-nhar\t \u0120erusalemm\t tinfela\t tajjeb\t b'dawl\t il-musbie\u0127,\t u\t dak\t li\t hu\t mo\u0127bi\t fid-dlamijiet\t ji\u0121i\t mxandar\t u\t lsien\t in-nies\t jiskot.", "Jien hu li f'qasir \u017cmien ing\u0127olli 'l fuq il-mo\u0127\u0127 umli, li b'hekk isir jifhem veritajiet eterni aktar milli kieku jdum i\u0127abbat rasu g\u0127axar snin fl-iskejjel.", "Fejn ing\u0127allem jien, u la jinstama' ag\u0127jat ta'\t kliem\t u\t la\t fehmiet\t ma\t jaqblux,\t u\t la\t pika,\t anqas\t \u0121lied\t ta'\t min\t jirba\u0127\t lil\t sie\u0127bu.\t Jiena\t hu\t li\t ng\u0127allmek\t tag\u0127laq\t g\u0127ajnejk\t g\u0127al\t \u0127wejje\u0121\t ta'\t l-art;\t tistmerr\t dil-\u0127ajja;\t tixtieq\t il-\u0121id\t etern;\t titg\u0127axxaq\t bil-\u0127wejje\u0121\t ta'\t dejjem;\t ta\u0127rab\t l-unuri;\t tie\u0127u\t pa\u010benzja\t bi\t lsien\t in-nies;\t tqieg\u0127ed\t it-tama\t tieg\u0127ek\t kollha\t fija;\t ma\t tixtieq\t xejn\t \u0127lief\t lili;\t u\t tinxeg\u0127el\t g\u0127alija\t bl-im\u0127abba\t fuq\t kollox.", "G\u0127ax kien hemm xi \u0127add li \u0127abbni sa fejn tista' til\u0127aq im\u0127abba ta' bniedem, u jien g\u0127allimtu wisq \u0127wejje\u0121 g\u0127oljin, u g\u0127erf tal-g\u0127a\u0121eb stama' minn fommu.", "Aktar tg\u0127allem billi rema kollox wara spallejh\t jew\t billi\t tg\u0127allem\t mill-g\u0127erf.", "Jien lil x'u\u0127ud nit\u0127addet mag\u0127hom kif nit\u0127addet ma' kul\u0127add, u lil x'u\u0127ud, g\u0127alihom wa\u0127idhom; lil x'u\u0127ud nidhrilhom mill-bog\u0127od b\u0127ala sinjal jew e\u017cempju, imma lil o\u0127rajn nurihom il-misterji tieg\u0127i b'dija l-aktar kbira.", "Il-kotba dejjem\t jitkellmu\t xorta\t wa\u0127da;\t imma\t mhux\t lil\t kul\u0127add\t ig\u0127allmu\t xorta\t wa\u0127da;\t g\u0127aliex\t jiena\t hu\t li\t ng\u0127allem\t il-verita,\t li\t nissonda,\t l-qlub,\t li\t nifhem\t il-\u0127siebijiet,\t li\t nnebbeh\t ir-\u00adru\u0127\t bl-eg\u0127mil\t it-tajjeb,\t u\t li\t nag\u0127ti\t lil\t kul\u0127add\t skond\t ma\t jidhirli\t jist\u0127oqqlu.", "KAP XLIV Ma g\u0127andniex nireg\u0127bu g\u0127all-\u0127wejje\u0121 tad-dinja", "Ibni, f'bosta ja\u0127tie\u0121lek tqis li ma tarax, u tag\u0127mel ru\u0127ek b'mejjet fuq din l-art, b\u0127alikieku ming\u0127alik id-dinja msallba u mejta.", "Ja\u0127tie\u0121lek ukoll tkun g\u0127al bosta \u0127wejje\u0121, ta\u0127seb aktarx x'inhu li jista' jag\u0127tik il-pa\u010bi.\t A\u0127jar\t iddawwar\t g\u0127ajnejk\t minn\t fuq\t xi\t \u0127a\u0121a\t li\t ma\t tog\u0127\u0121obx,\t u\t t\u0127alli\t lil\t kul\u0127add\t bil-fehma tieg\u0127u, milli toqg\u0127od tag\u0127ti ru\u0127ek g\u0127at-tmerija u l-\u0121lied.", "Jekk tkun sewwa m'Alla, u\t dejjem\t tiftakar\t li\t hu\t g\u0127ad\t irid\t ig\u0127arblek,\t ma\t te\u0127odhiex\t bi\t kbira\t li\t titlaqhom\t jirb\u0127uk.", "Ir-Ru\u0127:", "Nibku \u0127sara ta' did-dinja, g\u0127al ftit qlig\u0127 nit\u0127abtu u ni\u0121\u0121erew, imbag\u0127ad il-\u0127sara ta' ru\u0127na ninsewha g\u0127al kollox, u jekk na\u0127sbu fuqha fl-a\u0127\u0127ar ta' \u0127ajjitna.", "\u0126siebna fi \u0127wejje\u0121 li ftit\t jew\t xejn\t jistg\u0127u\t jiswewlna,\t biex\t dawk\t li\t ja\u0127tie\u0121u\t fuq\t kollox\t in\u0127alluhom\t fil-\u00ad\u0121enb\t b\u0127alikieku\t xejn.\t Dan\t hu\t l-bniedem;\t jag\u0127ti\t ru\u0127u\t g\u0127al\t kollox,\t g\u0127all-\u0127wejje\u0121\t tad-dinja,\t u\t jekk\t ma\t jifta\u0127x\t g\u0127ajnejh\t minnufi\u0127\t jibqa'\t marbut\t mag\u0127hom\t g\u0127al\t dejjem.", "KAP XLV Mhux lil kul\u0127add ja\u0127ti\u0121ilna nemmnuh, u kemm ma trid xejn biex tonqos bil-kliem", "Ir-Ru\u0127:", "Id\u0127ol g\u0127alija, Sinjur, fil-hemm tieg\u0127i g\u0127aliex il-g\u0127ajnuna tal-bniedem m'hix \u0127lief frug\u0127a.", "Kemm drabi, lil min kont nifhem li hu fidil ma \u0127adt xejn minnu!", "U kemm drabi, min ma kelli ebda tama fih, qabe\u017c g\u0127alija!", "Mela ibleh hu min jitma fil-bnedmin, waqt li t-tajbin, minnek, o Alla,\t jistennew\t il-\u0127niena.\t \u2013\t Tkun\t imbierek,\t Sinjur\t Alla\t tieg\u0127i,\t f'kulma\t ji\u0121rilna.\t Il-\u0127ila\t tag\u0127na\t hi\t \u010bkejkna\t wisq,\t u\t fit-tjieba\t ftit\t in\u017commu;\t u\t g\u0127alhekk\t b'xejn\t nitqarrqu\t u\t ma'\t kull\t ri\u0127\t induru.", "Liema hu dak il-bniedem li g\u0127andu \u0127ila joqg\u0127od b'g\u0127ajnejh tant miftu\u0127a fuqu nnifsu, li darba jew o\u0127ra ma jsibx ru\u0127u mqarraq jew f'xi dieqa?", "Imma min jitma fik, o Sinjur, u jfittxek b'qalb\t safja\t u\t nadifa,\t ma\t jaqax\t tant\t malajr;\t u\t jekk\t \t stess\t ji\u0121i\t xi\t salib\t fuqu,\t ikun\t tqil\t kemm\t ikun,\t int\t minnufih\t te\u0127ilsu,\t jew\t tag\u0127ti\u0127\t is-sabar\t tieg\u0127ek,\t g\u0127ax\t int\t ma\t tafx\t titlaq\t lil\t min\t jitma\t fik\t sal-a\u0127\u0127ar.\t \u0126abib\t li\t jibqa'\t fidil\t mal-\u0127abib\t tieg\u0127u\t f'kulma\t ji\u0121rilu,\t hu\t \u0127a\u0121a\t wisq\t fil-bg\u0127id.\t Int,\t Sinjur,\t int\t wa\u0127dek\t fidil\t f'kollox,\t u\t barra\t minnek\t ma\t jing\u0127atax\t ie\u0127or.", "Oh, kemm kellha g\u0127aqal dik ir-ru\u0127 qaddisa li qalet: ''Ir-ru\u0127 tieg\u0127i ng\u0127aqdet u twettqet f'\u0120esu Kristu.''", "Eh li kont hekk jien ukoll, kieku ma tantx qalbi ttaqtaq bil-bi\u017ca' tal-bnedmin, u anqas it-\u00adtaqsis tan-nies\t ma\t tantx\t jag\u0127mel\t bija.\t Min\t hu\t dak\t li\t jista'\t jara\t d-deni\t li\t jista'\t ji\u0121i\t fuqu,\t u\t jiskansa\t ru\u0127u\t minnu?\t Jekk\t id-deni\t li\t nkunu\t lma\u0127nieh\t \u0121ej\t fuqna\t minn\t qabel,\t bosta\t drabi\t ma\t ne\u0127ilsux\t minnu,\t kif\t ma\t jhemmniex\t bl-a\u0127rax\t id-deni\t li\t xejn\t ma\t nkunu\t bsarna\t bih?\t Imma\t g\u0127ala,\t msejken\t li\t jien,\t ma\t \u0127adtx\t \t aktar\t \u0127sieb\t tieg\u0127i\t nnifsi?\t U\t g\u0127ala\t emmint,\t mort\t tibla'\t l-kliem\t tan-nies?\t Imma\t bnedmin\t a\u0127na,\t u\t xi\t bnedmin\t \u2013\t li\t b'xejn\t nirteb\u0127u,\t avolja\t bosta\t w\u0127ud\t i\u017communa\t b'tajbin\t u\t jsej\u0127ulna\t an\u0121li.", "Lil min nemmen, Sinjur, \u0127lief lilek?", "Inti Verita li ma tqarraqx u ma tistax tqarraq.", "In\u017cid ing\u0127id: kull bniedem hu giddieb; \u0127iltu \u010bkejkna; fehemtu fjakka; fl-anqas \u0127a\u0121a ji\u017cloq, l-aktar fil-kliem, ara kemm li\t jekk\t stess\t is-sewwa\t jidher\t pin\u0121ut\t fuq\t wi\u010b\u010bu,\t bil-kemm\t il-kemm\t g\u0127andna\t nemmnu\u0127.", "Kemm g\u0127amilt sewwa, Sinjur, meta wissejtna li ma nafdawx fil-bnedmin, li l-eg\u0127dewwa tal-\u00adbniedem huma fih innifsu, u anqas ma g\u0127andna nemmnu 'l min ji\u0121i jg\u0127idilna; ''Kos, arah hawn , jew arah hemm.'' \u2013\t tg\u0127allimt\t spejje\u017c\t tieg\u0127i;\t imma\t \u0127alli,\t bosta\t jservi\t biex\t aktar\t nifta\u0127\t g\u0127ajnejja,\t u\t ma\t nar\u0121ax\t g\u0127all-g\u0127ama\t li\t kont\t fih.\t La\t titkellimx\t (ig\u0127idli\t xi\t \u0127add).\t Kun\t fommok\t sieket,\t ara\t turih\t lil\t xi\t \u0127add\t dak\t li\t g\u0127idtlek!\t Frattant\t jien\t in\u0127it\t \u0127alqi,\t g\u0127alija\t kollox\t midfun,\t imbag\u0127ad\t hu\t jitlaq\t ilsienu,\t jibda\t jxandar\t ma'\t kullimkien\t dak\t li\t kien\t qalli\t ma\t nurix;\t iqarraq\t bih\t u\t bija,\t u\t j\u0127allini.", "Minn bnedmin b\u0127al dawn minn kliem b\u0127al dan e\u0127lisni, Mulejja, tini grazzja li ma niltaqax mag\u0127hom, li ma ji\u0121rili qatt hekk lili wkoll.", "Tini grazzja li lsieni ma jg\u0127idx \u0127lief is-sewwa, li ma\t jaqbilx\t il-kliem: il-kliem b'\u017cew\u0121t u\u010buh bieg\u0127du minni.", "Jien imbag\u0127ad, li ma rridx insib ru\u0127i fih, g\u0127andi\t n\u0127ares\t ru\u0127i\t minnu\t b'g\u0127ajnejja\t miftu\u0127a.", "Kemm kont ing\u0127ix bil-kwiet, kemm kien ikun a\u0127jar g\u0127alija, li fuq in-nies ma nit\u0127additx; li ma mmurx ng\u0127idha lil min insib quddiemi, li ma nifta\u0127x qalbi ma' kul\u0127add, li dejjem inqis li int\t taqrali\t qalbi,\t li\t ma\t nbiddilx\t fehemti\t ma'\t kull\t kliem\t li\t nisma',\t u\t li\t nixtieq\t li\t fija\t jsir\t dejjem\t kif\t int\t trid,\t sew\t minn\t \u0121ewwa\t u\t sew\t minn\t barra!", "Sabiex il-grazzja tas-sema tibqa' tg\u0127ammar fina, ja\u0127tie\u0121 li a\u0127na ma nifittxux nuru ru\u0127na u niskansaw minn kull \u0127a\u0121a li biha nistg\u0127u nag\u0127tu wisq fil-g\u0127ajnejn, u fil-\u0127in in\u0127abirku b'\u0127ilitna kollha g\u0127al dawk il-\u0127wejje\u0121 li\t jistg\u0127u\t ibiddlulna\t \u0127ajjitna\t u\t jnisslu\t fina\t d-devozzjoni.", "Kemm deni kien g\u0127al bosta nies, li t-tjieba tag\u0127hom \u0121iet mag\u0127rufa u mfa\u0127\u0127ra qabel il-waqt.", "U kemm swielhom lil o\u0127rajn li \u017cammew il-grazzja u t-tjieba tag\u0127hom mo\u0127bija f'din il-\u0127ajja ta' tfixkil, li tinsieh\t tentazzjoni\t u\t gwerra\t mill-bidu\t sal-a\u0127\u0127ar\t tag\u0127ha!", "KAP XLVI Meta iqumu g\u0127alina l-ilsna l-\u0127\u017ciena, g\u0127andha t-tama tag\u0127na tkun f'Alla", "Ibni, kun qawwi u itma fija; x'inhu l-kliem \u0127lief kliem?", "Itir mar-ri\u0127, imma lill-\u0121ebel xejn ma jag\u0127milllu.", "Jekk g\u0127andek id-dnub, arak if tag\u0127mel fittex biddel \u0127ajtek; imma jekk ma tafx li g\u0127andek ebda \u0127tija, ftakar, ftakar li l-kliem tan-nies g\u0127andek tissaportih bil-qalb it-tajba g\u0127all-im\u0127abba\t t'Alla.", "\u0126a\u0121a \u017cg\u0127ira li tie\u0127u pa\u010benzja bil-kliem, la darba ma g\u0127andekx \u0127ila toqg\u0127od g\u0127as-swat.", "U g\u0127aliex \u0127wejje\u0121 hekk \u017cg\u0127ar jag\u0127mlu tant bik, \u0127lief g\u0127ax g\u0127adek marbut mad-dinja, u g\u0127ax timla rasek aktar milli jmissek\t billi\t jg\u0127idu\t l-bnedmin?\t Int\t taraha\t bi\t kbira\t u\t ma\t tridx\t tkun\t mi\u017cmum\t \u0127a\u017cin\t man-nies,\t u\t g\u0127alhekk\t ma\t t\u0127obbx\t min\t iwiddbek\t min-nuqqas\t tieg\u0127ek\t u\t tfittex\t dejjem\t tistkenn\t wara\t sebg\u0127ek.", "Imma ag\u0127ti daqqa ta' g\u0127ajn sewwa lejk innifsek, u g\u0127andek issib li g\u0127adha \u0127ajja fik id-dinja u l-\u00adim\u0127abba belha li tog\u0127\u0121ob lin-nies.", "La darba g\u0127adek taraha bi kbira meta jsemmulek fuq in-nuqqas tieg\u0127ek,\t ji\u0121ifieri\t m'intix\t tabil\u0127aqq\t umli,\t u\t li\t ma\t mittx\t sewwa\t g\u0127ad-dinja;\t li\t d-dinja\t g\u0127adek\t mi\u0121bud\t lejha.\t Imma\t isma'\t l-kliem\t tieg\u0127i;\t imbag\u0127ad\t ma\t jkunx\t jimpurtak\t minn\t g\u0127axart\t elef\t diskors\t tan-nies.\t Arax\t infatti;\t b'kemm-il\t lsien\t in-nies\t taqla'\t fuqek,\t x'deni\t jista'\t jag\u0127millek,\t jekk\t ter\u0127ilu\t jg\u0127addi\t mar-\u00adri\u0127,\t u\t ma\t tqisux?\t Jista'\t b'daqshekk\t jaqlag\u0127lek\t xag\u0127ra\t wa\u0127da\t minn\t rasek?", "Min ma j\u017commx qalbu mi\u0121bura \u0121ewwa fih, u ma j\u017commx 'l Alla quddiem g\u0127ajnejh, b'kelma li jg\u0127idu fuqu n-nies, jintilef.", "I\u017cda min jitma fija, u ma jixtieqx li jg\u0127ix skond il-fehma ta mo\u0127\u0127u,\t ma\t j\u0127abbattx\t rasu\t fuq\t li\t jg\u0127idu\t n-nies.\t G\u0127ax\t jien\t hu\t li\t nag\u0127raf\t u\t nag\u0127mel\t \u0127aqq\t ta'\t kulma\t hu\t mo\u0127bi;\t jien\t naf\t kif\t saret\t it-tali\t \u0127a\u0121a;\t jien\t naf\t min\t hu\t dak\t li\t g\u0127ajar\t u\t min\t hu\t l-img\u0127ajar.\t Minn\t fommi\t \u0127ar\u0121et\t dik\t il-\u00adkelma,\t g\u0127ax\t bis-sensja\t tieg\u0127i\t \u0127ar\u0121et\t dik\t il-\u0127a\u0121a;\t \u0127alli\t ji\u0121u\t mag\u0127rufa\t l-\u0127sibijiet\t ta'\t bosta\t qlub.\t Jien\t g\u0127ad\t nag\u0127mel\t \u0127aqq\t mill-\u0127ati\t u\t minn\t min\t m'hux;\t imma\t qabel\t xejn\t nag\u0127mel\t dan,\t jog\u0127\u0121obni\t n\u0121arrab\t lill-wie\u0127ed\t u\t lill-ie\u0127or.", "Ix-xhieda tal-bnedmin bosta drabi tqarraq; il-\u0127aqq tieg\u0127i hu minnu, u jibqa' dejjem li hu, bla xejn ma jista' jbiddlu.", "Minn xi drabi ma ji\u0121ix mag\u0127ruf, jew f'xi \u0127wejje\u0121 jag\u0127arfuh x'u\u0127ud biss; imma qatt\t ma\t ji\u017cbalja\t u\t anqas\t jista'\t ji\u017cbalja,\t avolja\t f'g\u0127ajnejn\t il-boloh\t ma\t jidhrilhomx\t li\t sewwa.\t Mela,\t kulmeta\t d-dinja\t ta\u0127seb\t \u0127a\u017cin\t fuqek,\t fittex\t lili,\t u\t xejn\t la\t toqg\u0127od\t g\u0127al\t li\t jg\u0127idlek\t mo\u0127\u0127ok.\t \u2013\t Min\t hu\t tajjeb\t xejn\t le\t ma\t jit\u0127awwad,\t meta\t Alla\t j\u0127alli\t li\t ti\u0121rilu\t xi\t \u0127a\u0121a:\t u\t jekk\t fuqu\t jing\u0127ad\t xi\t kliem\t b'ie\u0127or,\t ma\t tantx\t je\u0127odha\t bi\t kbira.\t Imma\t mbag\u0127ad\t anqas\t g\u0127andu\t g\u0127ax\t jifrah\t \u017cejjed\t jekk\t in-nies\t i\u017c\u017comm\t mieg\u0127u.\t I\u0121ib\t quddiem\t g\u0127ajnejh\t li\t jien\t naf\t x'hemm\t fil-mo\u0127\u0127;\t u\t li\t jien\t ma\t niqafx\t f'dak\t li\t jaraw\t in-nies.\t G\u0127aliex\t tarax;\t \u0127a\u0121a\t li\t fil-fehema\t tan-nies\t hi\t ta'\t min\t ifa\u0127\u0127arha,\t bosta\t drabi\t g\u0127ajnejja\t jsibu\t fiha\t xi\t \u0127tija.", "Ir-Ru\u0127:", "Sinjur Alla, im\u0127allef tas-sewwa, kollok qawwa u sabar, li taf il-bniedem kemm hu ta' \u0127ila \u010bkejkna, u kemm hu mi\u0121bud g\u0127all-\u0127a\u017cen; kun int il-qawwa tieg\u0127i u t-tama tieg\u0127i f'kollox; g\u0127aliex ming\u0127alija xejn ma\t ninqala'!\t Int\t taf\t dak\t li\t ma\t nafx\t jien;\t u\t g\u0127alhekk,\t kulmeta\t j\u0127ammruli\t wi\u010b\u010bi\t jmissni\t mni\u017c\u017cel\t rasi\t u\t ru\u0127i\t u\t nie\u0127u\t kollox\t bil-pa\u010benzja.\t A\u0127firli,\t Sinjur\t kollok\t \u0127niena,\t ta'\t kemm-il\t darba\t ma\t \u0121ibtx\t ru\u0127i\t hekk;\t u\t darb'o\u0127ra\t tini\t l-grazzja\t li\t nirba\u0127\t lili\t nnifsi.\t Aktar\t tiswieli,\t biex\t naqla'\t l-ma\u0127fra,\t il-\u00ad\u0127niena\t kbira\t tieg\u0127ek,\t mit-tjieba\t kollha\t li\t na\u0127seb\t li\t g\u0127andi,\t biex\t ing\u0127atti\t u\t na\u0127bi\t lili\t nnifsi\t ing\u0127id\t li\t jien\t safi:\t g\u0127ax\t li\t ma\t kinitx\t il-\u0127niena\t tieg\u0127ek,\t ebda\t bniedem\t ma\t jista'\t jg\u0127addiha\t \u0127afif\t quddiem\t il-\u00adg\u0127ajnejn\t tieg\u0127ek.", "KAP XLVII Biex naqilg\u0127u l-\u0127ajja l-\u0127ajja ta' dejjem ja\u0127ti\u0121ilna nerfg\u0127u s-salib", "Ibni, ma g\u0127andhomx ig\u0127ajjuk it-tbatijiet kollha li sofrejt g\u0127alija, u anqas jaqtg\u0127ulek qalbek id-\u00addwejjaq; ftakar fil-kelma li tajtek li g\u0127andha twettqek u tag\u0127tik is-sabar f'kulma ssib ru\u0127ek fih.", "Jiena g\u0127andi bi\u017c\u017cejjed mnejn in\u0127allsek\t u\t wisq\t aktar\t minn\t kemm\t \u0127aqqek.", "Inti mhux g\u0127al dejjem, le, g\u0127andek tibqa' im\u0127abbat u mnikket.", "\u0126u pa\u010benzja ftit ie\u0127or, u tara kif malajr jispi\u010b\u010ba l-hemm tieg\u0127ek kollu.", "G\u0127ad ti\u0121i sieg\u0127a li jispi\u010b\u010baw g\u0127alik it-ta\u0127bit u t-tbatija.", "Dak kollu\t hu\t \u0127a\u0121a\t ta'\t xejn.", "Ag\u0127mel dak li g\u0127andek tag\u0127mel, a\u0127dem ta' fidil fil-qasam tieg\u0127i; jien inkun il-\u0127las tieg\u0127ek.", "Ikteb, aqra, kanta, olfoq, oqg\u0127od sieket, itlob, issaporti bil-qawwa l-g\u0127aw\u0121 kollu; il-\u0127ajja eterna hi ta; min jikkumbatti g\u0127aliha b'kull\t mod\t u\t kontra\t l-aqwa\t eg\u0127dewwa.", "\u0120urnata, li Alla jaf meta hi, g\u0127ad ti\u0121ik il-pa\u010bi; u dik il-\u0121urnata ma jkunx fiha nhar u lejl kif issa, imma jkun dawl g\u0127al dejjem, dija bla tarf, pa\u010bi ta' dejjem, u mistrie\u0127\t li\t ma\t jistax\t jintilef.\t Hemm\t ma\t tibqax\t tg\u0127id:\t ''Min\t je\u0127lisni\t minn\t dal-\u0121isem\t li\t l-mewt\t g\u0127andha\t l-jedd\t fuqu?''\t U\t anqas\t tibqa'\t titniehed:\t ''Eh,\t ja\u0127asra kemm sa jitwal dat-turufnament tieg\u0127i?''", "Il-mewt tinqered fl-abbissi, u g\u0127at-tajjeb ikun\t hemm\t thennija\t g\u0127ala\t dejjem\t xorta\t wa\u0127da,\t bla\t ebda\t niket,\t bla\t taqtiq\t ta'\t qalb,\t u\t tgawdija\t bla\t mrar,\t bi\t \u0127biberija\t l-aktar\t \u0127elwa\t u\t sabi\u0127a\t mal-Qaddisin.", "Eh, li kont tista' tara l-kuruni eterni li g\u0127andhom il-Qaddisin fis-sema; u li kont biss tista' taf f'liema glorja jinsabu dawk li fid-dinja ma kellhomx \u0127lief \u017ceblih, li kemm kemm in-nies kienu jriduhom ma' dwarhom.", "Kieku minnufih tumilja ru\u0127ek sal-art, u aktar tag\u0127\u017cel lit kun ilsir ta'\t kul\u0127add,\t milli\t tkun\t tikkmanda\t fuq\t wie\u0127ed\t biss.\t Kieku\t ma\t tixtieqx\t li\t tg\u0127addi\t \u0127ajtek\t fit-tgawdija;\t anzi\t li\t tarak\t tbati\t f'\u0121ieh\t Alla;\t u\t ma\t tarax\t \u0121id\t akbar\t milli\t tkun\t mi\u017cmum\t b\u0127ala\t xejn\t mill-bnedmin.", "Ah, li kont til\u0127aq tifhem dan kollu: li kien jid\u0127ollok sewwa \u0121o qalbek!", "Kont kieku tilmenta mqar darba biss?", "U g\u0127all-\u0127ajja eterna mhux kull tbatija g\u0127andu wie\u0127ed isofri?", "Jaqaw hi \u0127a\u0121a \u017cg\u0127ira li\t wie\u0127ed\t jitlef\t jew\t jirba\u0127\t is-saltna\t t'Alla?\t Arfa'\t mela\t g\u0127ajnejk\t lejn\t is-sema.\t Hemm\t issib\t lili,\t u\t mieg\u0127i\t l-qaddisin\t kollha\t tieg\u0127i.\t \u0126ajjithom\t ma\t kinetx\t \u0127lief\t battalja\t wa\u0127da\t l-aktar\t kiefra;\t imma\t issa\t huma\t qeg\u0127din\t igawdu\t kull\t xorta\t ta'\t thennija,\t u\t qeg\u0127din\t fil-mistrie\u0127\t tas-saltna\t ta'\t Missieri.", "KAP XLVIII Fuq il-jum ta' dejjem u n-niket ta' dil-\u0127ajja", "Ir-Ru\u0127:", "O hena ta' min ig\u0127ammar fil-Belt tas-smewwiet!", "O jum ta' Eternita, kollok dija!", "Int ebda lejl ma jdallmek, imma l-Verita eterna dejjem tiddi fuqek; jum dejjem \u0127ieni, jum li xejn ma jista' jtellfek,\t u\t li\t qatt\t ma\t jitbiddel.", "Oh, li kien fl-a\u0127\u0127ar jiddi dan il-jum, u li kienu jispi\u010b\u010baw g\u0127alijal-\u0127wejje\u0121 kollha ta' did-dinja!", "Dal-jum jiddi b'dija li qatt ma tehda fuq il-Qaddisin; imma a\u0127na li g\u0127adna fuq din l-art, ma nilm\u0127u\u0127x\t \u0127lief\t mill-bg\u0127id;\t u\t b\u0127alikieku\t minn\t bejn\t \u017c\u0121ie\u0121a.", "L-an\u0121li u l-Qaddisin jafu jg\u0127idu x'hena fih dak il-jum, u wlied Eva jibku u jolfqu l-imrar ta' dil-\u00ad\u0127ajja.", "Il-\u0121ranet ta' dil-\u0127ajja huma qsar, mimlijin b'kull gwaj, g\u0127ali u mizerji; u fihom id-dnubiet ikasbru ru\u0127 il-bniedem, il-passjonijiet idejquh, il-bi\u017ca' j\u0127abbtu, il-\u0127sibijiet jg\u0127ajjulu mo\u0127\u0127u, il-\u00adkur\u017cita\t xxieg\u0127lu,\t il-frug\u0127a\t tg\u0127abbih,\t id-dlam\t jag\u0127mih,\t it-ta\u0127bit\t ikissru,\t it-tentazjonijiet\t ig\u0127ajjuh,\t it-\u00adtpaxxija\t t\u0127allih\t bla\t \u0127ila\t ta'\t xejn,\t u\t l-faqar\t ig\u0127akksu.", "Meta, meta jispi\u010b\u010baw dal-gwajjijiet kollha?", "Meta ne\u0127les mill-jasar ikreh tad-dnub?", "Meta, Sinjur, inkun nista' ma na\u0127sibx \u0127lief fik?", "Meta nista' nithenna bik sewwa?", "Meta inkun ma\u0127lul g\u0127al kollox u bla xkiel ta' xejn\t f'ru\u0127i\t u\t \u0121ismi?\t Meta\t nista'\t ngawdi\t l-pa\u010bi\t soda,\t bla\t ta\u0127wid\t u\t bla\t bi\u017ca',\t pa\u010bi\t minn\t \u0121ewwa\t u\t minn\t barra,\t pa\u010bi\t s\u0127i\u0127a\t minn\t kullimkien?", "O \u0120esu kollok tjieba, meta jkunu jistg\u0127u g\u0127ajnejja jithennew bik g\u0127al dejjem?", "Meta nista' nitg\u0127axxaq bis-sebh tas-saltna tieg\u0127ek?", "Meta f'kull \u0127a\u0121a inti tkun g\u0127alija kollox?", "Meta nkun mieg\u0127ek fis-saltna tieg\u0127ek li inti \u0127ejjejt\t g\u0127all-ma\u0127bubin,\t tieg\u0127ek\t sa\t minn\t dejjem?\t In\u0127ossni\t fqir\t u\t turufnat\t f'art\t l-eg\u0127dewwa,\t u\t fiha\t ma\t nsibx\t \u0127lief\t gwerer\t kuljum\t u\t deni\t bla\t tarf.", "F'dan wied id-dmug\u0127 ibg\u0127atli int xi \u0127lewwa, dewwili n-niket tieg\u0127i; ma nixtieqx \u0127lief lilek, ma nitnehidx \u0127lief g\u0127alik.", "Dak kollu li d-dinja \u0121\u0121ib quddiemi biex thennini, ma nsibux \u0127lief toqol.", "Nixtieq bi \u0127rara\t kbira\t li\t n\u0127addnek\t mieg\u0127I;\t imma\t nara\t li\t ma\t nistax\t \t nil\u0127qek.\t Kieku\t rrid\t nirtabat\t biss\t mal-\u0127wejje\u0121\t tas-sema;\t imma\t jer\u0121g\u0127u\t ji\u0121bduni\t 'l\t isfel\t il-\u0127wejje\u0121\t tad-dinja\t u\t l-passjonijiet\t il\u0127a\u0127.\t Ru\u0127i\t trid kieku ttir 'il fuq mid-dinja; imma \u0121ismi jar\u0121a' kontra qalbi, jassarni g\u0127al kollox.", "U hekk,\t im\u0127abbat\t dejjem,\t ja\u0127tie\u0121li\t ne\u0127odha\t mieg\u0127i\t nnifsi;\t sirt\t niddejjaq\t minni\t nnifsi,\t g\u0127ax\t ru\u0127i\t ttellag\u0127ni\t 'l\t fuq\t u\t \u0121ismi\t jni\u017c\u017cilni\t 'l\t isfel\t bit-toqol\t tieg\u0127u.", "Oh kemm inbati u x'nara, meta fit-talb tieg\u0127i nkun na\u0127seb fi \u0127wejje\u0121 tas-sema, u l-\u0127sibijiet tad-dinja ji\u0121u qatta quddiem mo\u0127\u0127i?", "Imma int, o Alla tieg\u0127i, la titbeg\u0127idx minni, u la titwarrabx mis-serv tieg\u0127ek\t fil-qilla\t tieg\u0127ek;\t ibg\u0127at\t il-le\u0127\u0127a\t tad-dija\t tieg\u0127ek,\t u\t ke\u010b\u010bi\t dawn\t il-\u0127sibijiet\t kollha\t qarrieqa;\t waddab\t il-vle\u0121e\u0121\t u\t jg\u0127ibu\t ix-xbihat\t kollha\t li\t j\u0121ibli\t quddiemi\t l-g\u0127adu\t tieg\u0127i.\t I\u0121borli\t fik\t is-\u00adsensi\t tieg\u0127i\t kollha;\t tini\t grazzja\t li\t ninsa\t d-dinja,\t u\t li\t bla\t reqqa\t ta'\t qalb\t nix\u0127et\t wara\t spallejja\t anzi\t ta\u0127t\t ri\u0121lejja\t t-tifkira\t tal-\u0127wejje\u0121\t ta'\t l-art.", "G\u0127inni int, o Verita eterna,sabiex ebda frug\u0127a ma tag\u0127mel bija.", "Kun mieg\u0127i, o \u0127lewwa tas-\u00adsmewwiet, u \u0127arrab minn quddiemek kull \u0127a\u0121a li m'hix safja.", "A\u0127firli, u jkollok \u0127niena minni, ta' kemm-il darba fit-talb\t tieg\u0127i\t \u0127sibt\t fi\t \u0127wejje\u0121\t o\u0127ra\t li\t m'humiex\t int.\t Iva,\t nistqarr\t minn\t qalbi,\t li\t mo\u0127\u0127i\t hu dejjem imxerred 'l hawn u 'l hemm.", "Infatti bosta drabi, m'jiniex fejn ninsab b'\u0121ismi, aktarx\t inkun\t fejn\t in\u0127alli\t je\u0127duni\t l-\u0127sibijiet\t tieg\u0127i.\t Fejn\t ikun\t mo\u0127\u0127i\t ninsab\t jien;\t u\t mo\u0127\u0127i\t jkun\t fejn\t tkun\t il-\u00ad\u0127a\u0121a\t li\t n\u0127obb.\t \u0126a\u0121a\t li\t tog\u0127\u0121obni\t minnha\t nfisha,\t jew\t inkun\t imdorri\t biha,\t f'dik\t l-ewwel\t ma\t jmur\t mo\u0127\u0127i.", "U dan u li lilek, o Verita eterna, \u0121ag\u0127lek tg\u0127id bi\u010b-\u010bar:''Fejn ikun it-te\u017cor tieg\u0127ek, hemm ukoll tkun qalbek.''", "Jekk jiena n\u0127obb is-sema, jekk in\u0127obb id-dinja, nithenna bil-pja\u010biri tad-dinja, u nistmerr l-imrar tag\u0127ha.", "Jekk\t in\u0127obb\t il-\u0121isem,\t ma\t n\u0121ibx\t quddiem\t g\u0127ajnejja\t \u0127lief\t il-pja\u010biri\t tal-\u0121isem;\t jekk\t in\u0127obb\t lil\t ru\u0127i,\t il-pja\u010bir\t li\t na\u0127seb\t biss\t fil-\u0127wejje\u0121\t tar-ru\u0127;\t g\u0127ax\t jien\t in\u0127obb\t nit\u0127addet\t u\t nisma;\t 'l\t min\t jit\u0127addet\t fuq\t dawk\t il-\u0127wejje\u0121\t li\t mag\u0127hom\t qalbi\t tkun\t marbuta;\t u\t \u0127sibijiet\t b\u0127al\t dawn\t dejjem\t mo\u0127\u0127i\t mimli\t bihom.", "Imbierek imma hu dak il-bniedem li min\u0127abba fik, o Sinjur, jitlaq il-\u0127wejje\u0121 kollha ma\u0127luqa, li dejjem i\u010ba\u0127\u0127ad lilu nnifsu u g\u0127all-im\u0127abba tieg\u0127ek ig\u0127akkes il-\u0121ibdiet il-\u0127\u017ciena tal-\u0121isem, sabiex b'ru\u0127 safja t-talb tieg\u0127u jitla' kollu\t \u0127e\u0121\u0121a\t sa\t quddiemek;\t u\t hekk,\t wara\t li\t jkun\t \u0127eles\t minn\t barra\t u\t minn\t \u0121ewwa\t mill-\u0127wejje\u0121\t kollha\t ta'\t din\t l-art,\t g\u0127ad\t jist\u0127oqqlu\t li\t jid\u0127ol\t mal-kori\t ta'\t l-an\u0121li\t ieg\u0127ek\t ifa\u0127\u0127rek\t g\u0127al\t dejjem.", "KAP XLIX Fuq ix-xewqa tal-\u0127ajja eterna, u fuq il-glorja li hi mwieg\u0127da lil min i\u0127abrek g\u0127aliha", "Ibni, meta t\u0127oss li ni\u017clet fik mill-g\u0127oli tas-sema x-xewqa tat-tgawdija eterna, u tixtieq li ru\u0127ek to\u0127ro\u0121 minn dal-\u0121isem tat-trab, \u0127alli tista' titg\u0127axxaq bid-dija tieg\u0127i ming\u0127ajr dell u anqas tibdil, wassa' aktar qalbek, u\t bix-xewqat\t tieg\u0127ek\t kollha\t ilqa'\t dan\t ir-ra\u0121\u0121\t imqaddes.Irringrazzjah\t b'kemm\t ittik\t qabek\t lill-\u0120id\t bla\t tarf,\t li\t g\u0127o\u0121bu\t jag\u0127tik\t dil-grazzja,\t i\u017curek\t b'tant\t im\u0127abba,\t jixg\u0127ellek\t qalbek\t b'tant\t \u0127rara,\t iwie\u017cnek\t b'tant\t qawwa\t kbira,\t \u0127alli\t t-toqol\t tieg\u0127ek\t ma\t jkarkrekx\t lejn\t l-art.\t U\t la\t tmurx\t b'rasek\t li\t dan\t \u0121ralek\t minn\t jeddek\t jew\t bil-\u0127idma\t ta'\t mo\u0127\u0127ok,\t imma\t g\u0127ax\t hekk\t g\u0127o\u0121ob\t lill-\u0127niena\t tieg\u0127i,\t u\t g\u0127ax\t jien\t \u0127aristek\t \u0127alli\t int\t tkattar\t fil-virtu\t u\t fl-umilta,\t biex\t t\u0127ejji\t ru\u0127ek\t g\u0127all-kumbatt\t li\t \u0121ej,\t \u0127alli\t bil-wetqa\t kollha\t ta'\t qalbek\t tirtabat\t mieg\u0127i,\t u\t tfittex\t li\t sservini\t bi\t \u0127rara\t l-aktar\t mixg\u0127ula.", "Ibni, iva, bosta drabi n-nar i\u0127e\u0121\u0121e\u0121; imma l-vampa ma tlebibx 'il fuq ming\u0127ajr du\u0127\u0127an.", "Hekk ukoll ix-xewqat ta' x'u\u0127ud huma m\u0127e\u0121\u0121a g\u0127all-\u0127wejje\u0121 tas-sema u frattant it-tentazzjonijiet tal-\u00ad\u0121isem ma j\u0127alluhomx kwieti g\u0127al kollox: g\u0127alhekk\t mhux\t kulma\t jitolbu\t b'xewqa\t kbira,\t jag\u0127mluh\t biss\t g\u0127all-glorja\t t'Alla.\t Hekk\t huma\t spiss\t ix-xewqat\t tieg\u0127ek,\t li\t g\u0127alik\t kienu\t tant\t insistenti;\t g\u0127ax\t \u0127a\u0121a\t li\t fiha\t tinda\u0127al\t l-im\u0127abba\t tieg\u0127ek\t innifsek\t ma\t tistax\t tkun\t bla\t tebg\u0127a\t u\t tajba\t minn\t kollox.", "Itlob mhux dak li jag\u0127ti gost lilek u ma jkiddekx, imma dak li jista' jog\u0127\u0121ob lili u jag\u0127tini \u0121ieh, g\u0127ax jekk tara sewwa l-\u0127wejje\u0121, ir-raj tieg\u0127ek u dak kollu li tista' tixtieq, g\u0127andek\t i\u0121\u0121ennbu\t biex\t timxi\t kif\t nikkmanda\t jien.", "Ix-xewqat tieg\u0127ek g\u0127arafthom jien, u l-ilfiq tieg\u0127ek ta' sikwit smajtu.", "Li kien ming\u0127alik kieku \u0121a tinsab fil-glorja ta' wlied Alla; kieku \u0121a qieg\u0127ed tgawdi l-ag\u0127mara eterna, il-\u0121miel tal-\u0121enna mimlija b'kull thennina; imma g\u0127adha ma wasletx din is-sieg\u0127a, g\u0127adu\t g\u0127alik \u017cmien ie\u0127or, \u017cmien ta'\t gwerra,\t tat-tbatija\t u\t t-ti\u0121rib.\t I\u017cjed:\t inti\t tixtieq\t li\t tkun\t mimli\t bil-\u0121id\t fuq\t kull\t \u0121id\t ie\u0127or.\t Imma\t dan\t ma\t jistax\t ikunlek\t f'did-dinja.\t ''\t Jien\t hu\t dan\t il-\u0121id\t -\t \t ig\u0127id\t Alla\t \u2013\t stennieni\t sa\t ma\t ti\u0121i\t s-saltna\t tieg\u0127i.''", "Hemm b\u017conn li inti tkun im\u0121arrab i\u017cjed fuq din l-art; b\u017conn li titg\u0127arbel i\u017cjed.", "Ti\u0121ik kultant xi \u0127ajta dawl tal-hena; imma qatt ma jkun li inti tgawdi hena sa barra.", "Twettaq, mela, u\t kun\t qawwi\t \u0127alli\t tista'\t tag\u0127mel\t u\t ssofri\t dak\t li\t lilek,\t b\u0127ala\t bniedem,\t ma\t jistax\t jog\u0127\u0121ob.\t Ja\u0127tie\u0121lek\t issir\t il-bniedem\t \u0121did,\t titbiddel\t fi\t bniedem\t ie\u0127or,\t ja\u0127tie\u0121lek\t ta'\t sikwit\t tag\u0127mel\t li\t ma\t tridx,\t u\t ma\t tag\u0127milx\t li\t jog\u0127\u0121bok.\t Dak\t li\t jridu\t l-o\u0127rajn,\t tara\u0127\t ise\u0127\u0127,\t u\t dak\t lit\t rid\t int,\t ma\t jg\u0127addix\t 'l\t quddiem.\t Il-kliem\t ta'\t l-o\u0127rajn\t ji\u0121i\t mismug\u0127,\t u\t meta\t tg\u0127id\t \u0127a\u0121a\t int,\t b\u0127alikieku\t ma\t g\u0127idt\t xejn.\t L-o\u0127rajn\t jitolbu\t u\t jaqilg\u0127u,\t inti\t titlob\t u\t ma\t taqlax.", "L-o\u0127rajn jissemmew ma' kullimkien; u int anqas biss \u0127add ma jsemmi ismek.", "Issa jqabbduhom jag\u0127mlu \u0127a\u0121a u issa o\u0127ra u inti tit\u0127alla fil-\u0121enb b\u0127alikieku m'int tajjeb g\u0127al xejn.", "Dana g\u0127andu bilfors iwe\u0121\u0121ag\u0127lek qalbek, u tkun \u0127a\u0121a kbira jekk ma tgemgimx.", "Min hu serv t'Alla fi\t \u0127wejje\u0121\t b\u0127al\t dawn\t juri\t hux\t tassew\t fidil\t lejh:\t ji\u010b\u0127ad\t lilu\t nnifsu\t u\t jmur\t kontra\t x-xewqat\t tal-volonta\t tieg\u0127u.", "Jekk hemm \u0127a\u0121a li fiha g\u0127andek tmut g\u0127alik innifsek, tafx liema hi?", "Meta jkollok tara u ssofri \u0127wejje\u0121 li ma ta\u0127milhomx; l-aktar imma meta j\u0121ag\u0127luk tag\u0127mel \u0127wejje\u0121 li jidhirlek li m'hemmx g\u0127alfejn, jew\t ta'\t xi\t ksir\t ir-ras.\t U\t hemm\t \u0127a\u0121'o\u0127ra.\t Inti\t billi\t qieg\u0127ed\t ta\u0127t\t il-kmand\t ta'\t \u0127addie\u0127or,\t ja\u0127tie\u0121lek\t toqg\u0127od\t g\u0127alih,\t g\u0127alkemm\t ti\u0121ik\t tqila\t li\t trid\t timxi\t g\u0127all-qalb\t ta'\t \u0127addie\u0127or,\t u\t r-raj\t tieg\u0127u\t ma\t tqisu\t xejn.", "\u0120ib imma quddiem g\u0127ajnejk, ibni, li dit-tbatija ma ddumx ma tispi\u010b\u010ba, u li l-\u0127las tag\u0127ha jkun bla tarf.", "Jekk ta\u0127seb f'dan, xejn ma t\u0127oss tqil, anzi l-pa\u010benzja tieg\u0127ek titwettaq.", "G\u0127al \u0127a\u0121a \u010bkejkna li\t f'din\t il-\u0127ajja\t ti\u010b\u0127ad\t lilek\t innifsek,\t li\t ma\t tg\u0127addix\t tieg\u0127ek,\t fis-sema\t ssib\t kulma\t trid\t u\t kulma\t tista'\t tixtieq qalbek u hemm ikollok kull xorta ta' \u0121id, bla bi\u017ca' li qatt tista; titilfu; hemm il-volonta\t tieg\u0127ek\t tkun\t \u0127a\u0121a\t wa\u0127da\t ma'\t tieg\u0127i\t b'mod\t illi\t ma\t tkun\t ma\t tkun\t tixtieq\t ebda\t \u0127a\u0121a\t barra\t minni,\t jew\t g\u0127alik\t wa\u0127dek:\t u\t la\t \u0127add\t ikun\t imerik\t u\t anqas\t igemgem\t minnek;\t u\t la\t \u0127add\t i\u017commok,\t u\t anqas\t \u0127add\t ma\t jfixklek;\t imma\t kulma\t tixtieq,\t ikunlek,\t u\t hekk\t qalbek\t tkun\t dejjem\t kuntenta,\t bla\t xejn\t ma\t jkun\t jonqosha.", "Fil-\u0121enna n\u0127allsek bil-glorja g\u0127a\u017c-\u017ceblih lit kun rajt; id-dwejjaq nibdilhomlok f'fer\u0127, u l-akbar post fis-saltna ta' dejjem.", "Hemm tara kemm tkun swietlek l-obbidjenza; hemm, g\u0127all-pa\u010benzja li tkun g\u0127ext umli lejn min hu fuqek, inti\t jkollok\t kuruna\t tal-glorja.", "Baxxi mela rasek bl-umilta kollha ta\u0127t l-idejn ta' kul\u0127add, u xejn tfittex min hu li jkun ikkmandak.", "Imma l-aktar qis li tie\u0127u pa\u010benzja u tag\u0127mel b'qalbek kollha kulma jitolbuk u kulma juruk li\t jridu\t minnek;\t tfittixx\t jekk\t ikun\t akbar\t minnek,\t i\u010bken\t minnek\t jew\t b\u0127alek.\t \u0126alli\t dan\t ifittex\t \u0127a\u0121a\t u\t dak\t o\u0127ra;\t \u0127alli\t t-tali\t jkun\t imfa\u0127\u0127ar\t elf\t g\u0127al\t elf\t darba;\t inti\t g\u0127andek\t tifra\u0127,\t mhux\t b'din\t anqas\t b'dik\t il-\u0127a\u0121a,\t imma\t billi\t tara\t lilek\t innifsek\t im\u017cebla\u0127,\t billi\t tag\u0127mel\t il-volonta\t tieg\u0127i\t u\t tag\u0127tini\t \u0121ieh.", "Int dan g\u0127andek tixtieq, li sewwa fil-\u0127ajja jew wara mewtek, dejjem tag\u0127ti \u0121ieh 'l Alla.", "KAP L F'kull hemm li jinsab fih il-bniedem, g\u0127andu jer\u0127i ru\u0127u f'idejn Alla", "Ir-Ru\u0127:", "Sinjur Alla, Missier imqaddes, tkun imbierek issa u g\u0127al dejjem; g\u0127aliex kif trid int isir, u kulma tag\u0127mel int hu kollu tajjeb.", "Fik g\u0127andu jifra\u0127 is-serv tieg\u0127ek, mhux fih innifsu, anqas f'ebda \u0127a\u0121a\t o\u0127ra;\t g\u0127aliex\t int\t wa\u0127dek\t int\t il-veru\t fer\u0127,\t int\t it-tama\t u\t l-kuruna\t tieg\u0127i,\t int\t il-hena\t u\t l-\u0121ie\u0127\t tieg\u0127i,\t Mulejja.\t Kulma\t g\u0127andu\t s-serv\t tieg\u0127ek,\t mhux\t minn\t g\u0127andek\t \u0121iebu,\t g\u0127alkemm\t ma\t kienx\t \u0127aqqu?\t Kulma\t tajtni\t u\t kulma\t g\u0127amilt\t mieg\u0127i,\t hu\t kollu\t tieg\u0127ek.\t Jiena\t fqir\t u\t mrobbi\t fit-tbatija\t minn\t \u017cg\u0127u\u017citi,\t u bosta drabi ru\u0127i tant tiddejjjaq li tibki biki tad-dmug\u0127, u drabi o\u0127ra, tit\u0127awwad u tib\u017ca',\t min\u0127abba\t fil-passjonijiet\t li\t jkunu\t sejrin\t jag\u0127ilbuha.", "Jiena nixtieq il-hena tal-pa\u010bi, u nitolbok il-pa\u010bi ta' l-ulied tieg\u0127ek, li inti tpaxxihom, bid-dawl tal-\u0127lewwa tieg\u0127ek.", "Jekk tag\u0127tini l-pa\u010bi, jekk int tnissel fiha l-hena mqaddes, ir-ru\u0127 tas-serv tieg\u0127ek timtela b'kant tal-\u0127lewwa, tfa\u0127\u0127ar l-isem tieg\u0127ek b'im\u0127abba mixg\u0127ula .", "Imma jekk int t\u0127allini,\t b\u0127alma\t til\u0127aq\t tag\u0127mel\t bosta\t drabi,\t ma\t tkunx\t tista'\t din\t ru\u0127i\t timxi\t fit-triq\t tal-kmandamenti\t tieg\u0127ek.\t Imma b'dan kollu, aktar in\u0127abbat fuq sidri u noqg\u0127odlok g\u0127arkubbtejja quddiemek, g\u0127ax ma\t g\u0127adnix\t b\u0127alma\t dari,\t meta\t d-dawl\t tieg\u0127ek\t kien\t jiddi\t fuqi,\t u\t ta\u0127t\t id-dell\t tal-\u0121wiena\u0127\t tieg\u0127ek\t kont\t in\u0127ossni\t me\u0127lus\t mit-tentazzjonijiet\t li\t kienu\t ja\u0127btu\t g\u0127alija.", "Missier kollok sewwa u ta' min ifa\u0127\u0127rek g\u0127al dejjem, waslet is-sieg\u0127a li s-serv tieg\u0127ek ikun im\u0121arrab.", "Missier li tmissek kull im\u0127abba, hi \u0127a\u0121a xieraq li s-serv tieg\u0127ek isofri xi tbatija f'din is-\u00adsieg\u0127a.", "Missier\t li\t \u0127aqqek\t qima\t g\u0127al\t dejjem,\t waslet\t fuqi\t dik\t is-sieg\u0127a\t minnek\t mag\u0127rufa\t sa\t minn\t dejjem, li fiha s-serv tieg\u0127ek jinkedd g\u0127al ftit \u017cmien minn barra f'\u0121ismu, \u0127alli mbag\u0127ad ig\u0127ix\t mieg\u0127ek\t g\u0127al\t dejjem\t minn\t \u0121ewwa\t fil-qalb\t tieg\u0127u.\t \u0126alli\t g\u0127al\t ftit\t ikun\t im\u017cebla\u0127,\t imra\u017c\u017can\t u\t xejn\t meqjus\t mill-bnedmin;\t \u0127alli,\t iva,\t il-passjonijiet\t u\t l-mard\t i\u0127abbtuh;\t basta\t ma'\t seb\u0127\t id-dawl\t il-\u0121id\t ikun\t mieg\u0127ek,\t u\t jithenna\t fid-dija\t tas-smewwiet.\t Missier\t tal-qdusija,\t inti\t hekk\t ikkmandajt\t u\t hekk\t ridt,\t u\t kif\t g\u0127idt\t int\t hekk\t g\u0127adda\t ming\u0127alija.", "Din \u0127I l-grazzja li jkollu min hu \u0127abib mieg\u0127ek \u2013 li jbati u kun im\u0127abbat min\u0127abba fik, u kemm-il darba u minn kemm-il bniedem jidhirlek int. Xejn ma jsir fid-dinja ming\u0127ajr il-g\u0127aqal u\t l-\u00adg\u0127erf\t tieg\u0127ek\t li\t kollox\t imexxi.\t \u0120id\t kien\t g\u0127alija,\t Sinjur,\t li\t umiljajtni;\t \u0127allini\t nitg\u0127allem\t nag\u0127raf\t is-\u00adsewwa\t tieg\u0127ek,\t u\t nke\u010b\u010bi\t minn\t qalbi\t l-kburija\t u\t r-ri\u0127\t \u017cejjed.\t Swieli\t li\t bil-mist\u0127ija\t \u0127ammartli\t wi\u010b\u010bi,\t \u0127alli\t meta\t jkolli\t b\u017conn\t x'isabbarni,\t lilek\t infittex\t u\t mhux\t lill-bnedmin.\t U\t tg\u0127allimt\t ukoll\t \u0127a\u0121a\t o\u0127ra\t minn\t dan\t kollu\t \u2013\t li\t nib\u017ca'\t mill-\u0121udizzji\t tieg\u0127ek\t li\t ebda\t \u0127add\t ma\t jista'\t jag\u0127rafhom.\t Nara\t infatti\t li\t inti\t tg\u0127akkes\t \u0127in\t wie\u0127ed\t it-tajjeb\t u\t l-\u0127a\u017cin,\t imma\t kollox\t bis-sewwa\t u\t bil-\u0127aqq.", "Ni\u017c\u017cik\u0127ajr li ma \u0127firtix il-kastigi li kien \u0127aqqni, imma ni\u017c\u017cilt idek fuqi u bl-imrar kollu sqejtni duluri u bg\u0127attli niket niket minn barra u minn \u0121ewwa.", "Minn kull ma hemm fis-sema u fl-art,\t ebda\t \u0127a\u0121a\t ma\t tista'\t ddewwili\t din\t qalbi,\t \u0127lief\t int\t biss.\t Mulejja,\t Alla\t tieg\u0127I;\t tabib\t ta'\t l-erwie\u0127,\t li\t twa\u0121\u0121a'\t u\t ddewwi,\t tni\u017c\u017cel\t sal-qiegh\t u\t tar\u0121a'\t ttalla'\t fil-wi\u010b\u010b.\t It-tag\u0127lim\t tieg\u0127ek\t g\u0127andu\t jifta\u0127li\t g\u0127ajnejja,\t u\t s-\u00adswat\t tieg\u0127ek\t ig\u0127allimni.", "Missier ma\u0127bub tieg\u0127i, f'idejk ninsab jien: inbaxxi g\u0127onqi ta\u0127t l-\u0127atar tal-kastig tieg\u0127ek, \u0127alli nifta\u0127 g\u0127ajnejja.", "Ni\u017c\u017cel daqqiet tieg\u0127ek fuq dahri u fuq g\u0127onqi, \u0127alli t-tag\u0127wi\u0121 u l-ebusija tieg\u0127i in\u0121ibhom g\u0127al rajk.", "Agmilni dixxiplu tieg\u0127ek tajjeb u umli kif int g\u0127andek \u0127ila tag\u0127mel lili u 'l\t \u0127addie\u0127or,\t \u0127alli\t f'kollox\t nimxi\t g\u0127al\t qalbek.\t Ner\u0127i\t ru\u0127i\t u\t kulma\t fija\t f'idejk,\t \u0127alli\t \u0121\u0121ibni\t fit-triq\t tas-\u00adsema,\t g\u0127ax\t a\u0127jar\t inkun\t ikkastigat\t hawn,\t milli\t fid-dinja\t l-o\u0127ra.\t Inti\t taf\t kollox\t \u0127a\u0121a\t b'\u0127a\u0121a,\t u\t f'ru\u0127\t il-\u00adbniedem\t xejn\t ma\t hemm\t mo\u0127bi\t g\u0127alik.\t Int\t taf,\t x'inhu\t dak\t li\t jiswieli\t g\u0127all-\u0121id\t tieg\u0127i,\t u\t kemm\t iservu\t s-slaleb\t biex\t jitne\u0127\u0127a\t s-sadid\t tad-drawwiet\t \u0127\u017ciena.\t Tini\t grazzja\t li\t jsir\t minni\t dak\t li\t jog\u0127\u0121ob\t lilek,\t u\t la\t t\u0127arisx\t b'g\u0127ajnejn\t tal-qilla\t lejn\t il-\u0127ajja\t tieg\u0127i\t midinba,\t li\t \u0127add\t ma\t jafha\t tajjeb\t u\t bir-reqqa\t \u0127liefek.", "Ag\u0127mel, Mulejja, li jien inkun naf dak li g\u0127andi nkun naf, li n\u0127obb dak li g\u0127andi n\u0127obb, li nfa\u0127\u0127ar dak li jog\u0127\u0121ob lilek l-aktar; li n\u017comm ma' dak li hu g\u0127a\u017ci\u017c g\u0127alik; li\t nobg\u0127od\t dak\t li\t g\u0127ajnejk\t ma\t ja\u0127mluhx.\t T\u0127allinix\t nifhem\t il-\u0127wejje\u0121\t skond\t kif\t jaraw\t g\u0127ajnejja\t minn\t barra,\t anqas\t nit\u0127addet\t skond\t ma\t nisma'\t b'widnejja,\t kif\t jag\u0127mlu\t n-nies\t ta'\t bla\t g\u0127aqal:\t imma\t tini\t grazzja\t li\t nara\t kollox\t kif\t imissni,\t ji\u0121ifieri\t nag\u0127\u017cel\t minn\t xulxin\t il-\u0127wejje\u0121\t tar-ru\u0127\t u\t fuq\t kollox\t infittex\t dak\t li\t l-aktar\t jog\u0127\u0121ob\t lilek.", "Il-bnedmin bosta drabi jitqarrqu filli jg\u0127idilhom mo\u0127\u0127hom; u jitqarrqu wkoll il-bnedmin tad-\u00addinja, li j\u0127obbux \u0127lief dak li jaraw b'g\u0127ajnejhom.", "Bniedem, li minn bniedem ie\u0127or ikun mi\u017cmum bi kbir, b'daqshekk isir a\u0127jar milli jkun?\t Bit-tif\u0127ir\t ta'\t xulxin\t ji\u0121ri\t li\t qarrieq\t iqarraq\t b'qarrieq\t ie\u0127or,\t kburi\t jqarraq\t b'ie\u0127or,\t g\u0127ama\t jqarraq\t b'ie\u0127or,\t marid\t iqarraq\t b'ie\u0127or;\t u\t dan\t it-tif\u0127ir\t barra\t minn\t \u017cmienu\t ma\t jag\u0127milx\t \u0127lief\t ig\u0127arraq.\t San\t Fran\u0121isk,\t fl-umilta\t tieg\u0127u\t kien\t ig\u0127id,\t li\t bniedem\t hu\t kbira\t daqs\t kemm\t jarawh\t g\u0127ajnejh\t u\t xejn\t aktar.", "KAP LI Meta ma nistg\u0127ux nag\u0127mlu l-\u0127wejje\u0121 kbar, g\u0127andna nqisu li nag\u0127mlu \u017c-\u017cg\u0127ar", "Ibni, inti ma tistax i\u017c\u017comm dejjem qalbek mixg\u0127ula bix-xewqa tal-virtu, anqas mo\u0127\u0127ok medhi bil-\u0127sibijiet tal-\u0121enna; imma ja\u0127tie\u0121lek kultant, billi int \u0121ej minn g\u0127ajn imdardra, tin\u017cel ni\u017cla 'l isfel, u tarfa' t-toqol ta' dil-\u0127ajja\t kollha\t mi\u017cerji,\t avolja\t kontra\t qalbek\t u\t bi\t tbatija.\t Sakemm\t ru\u0127ek\t tibqa'\t marbuta\t ma'\t \u0121ismek,\t it-toqol\t u\t d-dwejjaq\t ta'\t qalb\t ma\t jonqsukx.\t Sakemm\t ru\u0127ek\t tibqa'\t f'\u0121ismek,\t ikollok\t spiss\t tolfoq\t bit-toqol\t ta'\t \u0121ismek\t li\t ma\t j\u0127allikx\t tittendi\t bla\t ma\t tehda\t g\u0127all-\u0127wejje\u0121\t tar-ru\u0127,\t u\t ta\u0127seb\t fi\t \u0127wejje\u0121\t t'Alla.", "Meta ji\u0121rilek hekk, g\u0127andek taqbad tag\u0127mel xi opri tal-umilta, tedha b'xi \u0127idma, u titfarra\u0121 b'xi eg\u0127mil tajjeb.", "G\u0127andek b'tama kbira tistenna li ni\u0121i jien fik in\u017curek u nag\u0127tik il-grazzja tas-\u00adsema; tie\u0127u pa\u010benzja bit-turufnament tieg\u0127ek u bil-g\u0127aja ta' mo\u0127\u0127ok, sakemm nar\u0121a' n\u017curek\t darb'o\u0127ra,\t u\t ne\u0127ilsek\t mid-dwejjaq\t tieg\u0127ek\t kollha.\t Jien\t in\u0121ag\u0127lek\t tinsa\t t-tbatija\t kollha\t u\t tgawdi\t s-\u00adser\u0127an tal-qalb.", "Nifta\u0127lek quddiem g\u0127ajnejk il-\u0121miel ta' l-Iskrittura mqaddsa, sabiex b'qalbek\t mixg\u0127ula\t tibda\t timxi\t b'\u0127effa\t kbira\t fit-triq\t tal-kmandamenti\t tieg\u0127i.\t Hemm\t tibda\t tg\u0127id:''\u0126a\u0121a\t wisq\t \u017cg\u0127ira\t huma\t t-tbatijiet\t ta'\t dil-\u0127ajja,\t \u0127dejn\t il-hena\t li\t hemm\t lesta\t g\u0127alina,\t kif\t Alla\t g\u0127ad\t jurihielna.''", "KAP LII Ma g\u0127andniex inda\u0127\u0127lu f'mo\u0127\u0127na li \u0127aqqna ngawdu l-hena t'Alla imma li jmissna t-\u00adtbe\u017cbi\u017c", "Ir-Ru\u0127:", "Sinjur,ma \u0127aqqnix li tag\u0127tini l-konsolazzjoni tieg\u0127ek, jew li \u017c\u017curli qalbi bil-grazzja tieg\u0127ek; u g\u0127ahekk, meta t\u0127allini fil-faqar tieg\u0127i, sewwa tkun tag\u0127mel mieg\u0127i.", "Kieku stess kont nista' nxerred dmug\u0127 daqs kemm fih ilma l-ba\u0127ar,\t ma\t jkunx\t \u0127aqqni\t li\t int\t ixxerred\t il-\u0127lewwa\t tieg\u0127ek\t fuqi.\t Le:\t ma\t \u0127aqqnix\t \u0127lief\t li\t tikkastigani\t u\t tbe\u017cbi\u017cni;\t g\u0127aliex\t inqastek\t bosta\t drabi\t u\t nqastek\t bl-ikreh,\t u\t f'bosta\t \u0127wejje\u0121\t dnibt.\t Jekk\t in\u0121ib\t dan\t kollu\t quddiem\t g\u0127ajnejja,\t nara\t li\t ma\t \u0127aqqnix\t anqas\t l-i\u010bken\t wa\u0127da\t mill-konsolazzjonijiet\t tieg\u0127ek.", "Imma int, Sinjur tal-\u0127niena u Kollok \u0127lewwa, li ma tridx li l-bniedem mag\u0127mul mill-idejn tieg\u0127ek jintilef; biex turi l-kobor tat-tjieba tieg\u0127ek, tifta\u0127 idejk tal-\u0127niena, u tag\u0127ti l-hena tieg\u0127ek lis-serv tieg\u0127ek, avolja xejn ma\t \u0127aqqu\t mill-hena\t li\t l-\u0127wejje\u0121\t tad-dinja\t ma\t jistg\u0127ux\t jag\u0127tuh.\t G\u0127aliex\t il-hena\t tieg\u0127ek\t ma\t g\u0127andu\t x'jaqsam\t xejn\t mal-hena\t kollu\t li\t jistg\u0127u\t jag\u0127tu\t l-bnedmin\t tad-dinja\t bi\t kliemhom.", "U jien x'\u0121id hu li g\u0127amilt, Sinjur, biex tag\u0127tini l-konsolazzjoni tieg\u0127ek tas-sema?", "Jien ma niftakarx li qatt g\u0127amilt ebda \u0121id: naf iva li dejjem kont mi\u0121bud g\u0127ad-dnub, u ftit li xejn \u0127abrikt biex\t inbiddel\t \t \u0127ajti.\t Daqshekk\t hu\t u\t ma\t nistax\t ni\u010b\u0127ad.\t Jekk\t ing\u0127id\t xort'o\u0127ra,\t int\t tiqafli\t kontra\t tieg\u0127i\t u\t ma\t jkolli\t qatt\t min\t jaqbe\u017c\t g\u0127alija.", "Jien x'\u0127aqqni g\u0127al dnubieti, \u0127lief l-infern u nar ta' dejjem?", "Nistqarr is-sewwa u ng\u0127id, li \u0127aqqni nkun im\u017cebla\u0127 u mkag\u0127bar minn kul\u0127add u li ma jmissnix inkun mag\u0127dud ma' l-ulied tajba tieg\u0127ek.", "U g\u0127alkemm kontra qalbi dan qieg\u0127ed nistqarru, aktar jaqbilli nqerr dnubieti, biex aktar nista'\t naqla'\t l-ma\u0127fra\t tieg\u0127ek\t tal-\u0127niena.", "X'naqbad ing\u0127id, \u0127ati kif jienu kollni mist\u0127ija?", "Ma g\u0127andix \u0127ila nifta\u0127 fommi u nitkellem, \u0127lief dil-kelma.", "''Dnibt, Mulejja, dnibt; ikollok \u0127niena minni, a\u0127firli ftit, \u0127alli nibki dnubieti qabel ma mmur fl-art il-mudlama, miksija\t bid-dell\t tal-mewt.''", "X'inhu li int tant tixtieq mill-\u0127ati u mill-imsejkenn midneb, \u0127lief li hu jindem u jumilja ru\u0127u g\u0127ad-\u00addnubiet tieg\u0127u?", "Mill-vera ndiema u min-niket tal-qalb titnissel it-tama tal-ma\u0127fra; biha r-ru\u0127 im\u0127awda ssib il-pa\u010bi tag\u0127ha, tar\u0121a\t tinqala'\t l-grazzja\t mitlufa,\t il-bniedem\t je\u0127les\t mill-qilla\t tad-dinja\t l-\u00ado\u0127ra\t u\t jiltaqg\u0127u\t wi\u010b\u010b\t ma'\t wi\u010b\u010b,\t b'bewsa\t tal-qdusija,\t Alla\t u\t r-ru\u0127\t niedma.", "L-indiema tad-dnubiet imsie\u0127ba ma' l-umilta, o Sinjur, hija sagrifi\u010b\u010bju wisq mog\u0127\u0121ub quddiemek; il-fwie\u0127a tag\u0127ha hija quddiemek o\u0127la mill-fwie\u0127a ta' l-in\u010bens.", "Din kienet dak l-\u00adungwent \u0127elu, li bid ridt li ri\u0121lejk l-imqaddsa ji\u0121u midluka;\t g\u0127aliex\t int\t qatt\t ma\t dawwart\t wi\u010b\u010bek\t minn\t qalb\t niedma\t u\t umli.", "L-indiema hi l-kenn tag\u0127na biex nistkennew minn wi\u010b\u010b il-qilla tal-g\u0127adu.", "Biha l-bniedem jaqta' d-\u00addrawwiet \u0127\u017ciena kollha, u jissaffa mit-tkasbir kollu li bih tkasbar.", "KAP LIII Il-gra\u017c\u017cja t'Alla ma ting\u0127atax lil dawk li j\u0127obbu d-dinja", "Ibni, il-grazzja tieg\u0127i hija wisq g\u0127a\u017ci\u017ca; ma ta\u0127milx li tit\u0127allat ma' \u0127wejje\u0121 barranin, anqas mal-\u00adfer\u0127 tad-dinja.", "Ja\u0127tie\u0121lek mela teqred minn qalbek dak kollu li jista' jtelliflek il-grazzja, jekk int trid li hi tg\u0127ammar\t fik.\t Ag\u0127\u017cel\t xi\t lok\t imwarrab,\t \u0127obb\t oqg\u0127od\t wa\u0127dek,\t u\t tfittixx\t il-kliem\t \u017cejjed\t ta'\t \u0127add;\t imma\t qis\t li\t titlob\t dejjem\t niedma\t u\t bil-kuxjenza\t nadifa.\t Id-dinja\t kollha\t kemm\t hi\t la\t tistmaha\t xejn;\t u\t g\u0127al\t dawk\t li\t huma\t \u0127wejje\u0121\t t'Alla,\t \u0127alli\t l-\u0127wejje\u0121\t l-o\u0127ra\t kollha.\t G\u0127ax\t ma\t jistax\t ikun\t li\t sservi\t lili,\t u\t fl-\u00adistess\t \u017cmien\t t\u0127obb\t il-\u0127wejje\u0121\t li\t jg\u0127addu.\t Hemm\t b\u017conn\t li\t ting\u0127a\u017cel\t minn\t \u0127biebek\t u\t minn\t niesek,\t u\t twarrab minn mo\u0127\u0127ok ix-xewqat ta' din id-dinja.", "Hekk jitlob l-Appostlu San Pietru, li l-insara\t jg\u0127oddu\t ru\u0127hom\t b\u0127ala\t frustieri\t u\t b\u0127ala\t nies\t g\u0127as-safar\t f'did-dinja.", "0h, x'tama jkollu waqt il-mewt dak il-bniedem li ebda \u0127a\u0121a ma ti\u0121bdu bl-im\u0127abba tag\u0127ha lejn id-dinja!", "Imma ru\u0127 marida anqas biss tista' tifhem li l-qalb tista' tkun daqshekk miftuma minn kollox, u bniedem\t mog\u0127ti\t g\u0127ad-dinja\t ma\t jistax\t jifhem\t x'ji\u0121ifieri\t li\t bniedem\t mog\u0127ti\t g\u0127al\t Alla\t ma\t hu\t lsir\t ta'\t xejn.\t Hekk\t immela\t l-bniedem,\t jekk\t irid\t tabil\u0127aqq\t li\t jg\u0127ix\t \u0127ajja\t tar-ru\u0127,\t ja\u0127tie\u0121lu\t jinsa\t sewwa\t dak\t li\t hu\t ma'\t \u0121enbu\t u\t sewwa\t dak\t li\t hu\t bg\u0127id\t minnu,\t u\t ma\t jib\u017ca'\t minn\t \u0127add\t daqs\t kemm\t minnu\t nnifsu.\t Jekk\t til\u0127aq\t tirba\u0127\t sewwa\t lilek\t innifsek\t il-\u0127wejje\u0121\t l-o\u0127ra\t kollha\t \u0121\u0121ibhom\t g\u0127al\t idejk\t kif\t trid.\t L-\u00adaqwa\t reb\u0127\t tafx\t liema\t hu?\t Ta'\t meta\t tirba\u0127\t lilek\t innifsek.\t Min\t g\u0127andu\t \u0127ila\t jra\u017c\u017can\t lilu\t nnifsu\t b'mod\t illi\t l-\u0121isem\t jobdi\t lir-ru\u0127\t u\t r-ru\u0127\t f'kull\t \u0127a\u0121a\t tobdi\t lili,\t dan\t ikun\t tabil\u0127aqq\t rebbieh\t tieg\u0127u\t nnifsu\t u\t sid\t tad-dinja.", "Jekk trid tasal f'dal-g\u0127oli, int ja\u0127tie\u0121lek tkun ra\u0121el mill-ewwel, tag\u0127ti daqqa ta' mannara fuq il-\u00adg\u0127erq, \u0127alli ta\u0127sad u teqred kemm-il \u0121ibda mg\u0127aw\u0121a ta' din l-art.", "Minn dal-mard, li l-bniedem i\u0127obb lilu nnifsu b'im\u0127abba ta' bla qies, \u0121ejjin dawk il-vizzji kollha, li ja\u0127tie\u0121lu jeqridhom mill-\u00adg\u0127erq;\t u\t jekk\t jirnexxilu\t li\t lil\t dil-passjoni\t jirba\u0127ha\t u\t j\u0121ibha\t g\u0127al\t idejh,\t ma\t joqsuh\t qatt\t pa\u010bi\t u\t thennija\t bla\t tarf.", "Billi ftit huma dawk li j\u0127abirku li jmutu g\u0127alihom u jra\u017c\u017cnu l-\u0121ibdiet img\u0127aw\u0121a tag\u0127hom, il-bi\u010b\u010ba l-\u00adkbira mill-bnedmin jibqg\u0127u dejjem fid-dlam tal-qalb u ma jistg\u0127ux jerfg\u0127u r-ru\u0127 tag\u0127hom lejn il-\u00ad\u0127wejje\u0121 t'Alla.", "Imma min jixtieq\t jimxi\t mieg\u0127i,\t li\t xejn\t ma\t jkun\t ifixklu,\t ja\u0127tie\u0121lu\t jg\u0127akkes\t il-\u0121ibdiet\t kollha\t \u0127\u017ciena\t u\t mg\u0127aw\u0121a,\t u\t li\t ma\t jirtabat\t ma'\t ebda\t kreatura\t g\u0127aliex\t tkun\t g\u0127al\t qalbu.\t KAP\t LIV\t X'differenza\t tg\u0127addi\t bejn\t dak\t li\t jitlob\t il-\u0121isem\t u\t dak\t li\t titlob\t ir-ru\u0127", "Ibni, oqg\u0127od \u0127ares tajjeb x'inhu li jitlob il-\u0121isem u x'inhu li tag\u0127mel il-grazzja tieg\u0127i g\u0127aliex g\u0127alkemm huma kontra xulxin, wisq trid tibqa' t\u0127ares bir-reqqa biex tag\u0127\u017cilhom: ara kemm, li jekk ma jkunx bniedem\t tar-ru\u0127\t u\t qalbu\t mog\u0127nija\t b'dawl\t is-sema,\t \u0127addie\u0127or\t kemm\t kemm\t jag\u0127rafhom\t minn\t xulxin.\t It-tajjeb\t kul\u0127add\t jixtiequ\t g\u0127alih,\t u\t kul\u0127add\t jidhirlu\t li\t fi\t kliemu\t jew\t f'eg\u0127milu\t jinsab\t xi\t \u0121id;\t u\t g\u0127alhekk\t bosta\t w\u0127ud\t jitqarrqu\t min\u0127abba\t filli\t jidhrilhom\t li\t din\t jew\t dik\t il-\u0127a\u0121a\t hi\t tajba.", "In-natura ( ji\u0121ifieri l-bniedem b\u0127ala bniedem ) hi mog\u0127tija g\u0127all-malizzja, tkarkar urajha bosta w\u0127ud, idda\u0127\u0127alhom fl-ingassa, tqarraq bihom u f'kulma tag\u0127mel ma tfittixx \u0127lief lilha nfisha.", "Imma l-Grazzja timxi b'qalbha f'idejha, ta\u0127rab minnufih\t sahansitra\t dell\t il-\u0127a\u017cen,\t il-qerq\t ma\t tafx\t bih,\t u\t tag\u0127mel\t kollox\t g\u0127al\t Alla;\t dak\t Alla\t li\t fih\t hi\t tfittex\t il-mistrie\u0127\t tag\u0127ha\t ta'\t dejjem.", "In-Natura minkejja fiha titra\u017c\u017can; u la trid min idejjaqha, u la min jirba\u0127ha, u la tkun ilsira ta' \u0127add; u jekk i\u010b\u010bedi, g\u0127ax bil-fors.", "U l-Grazzja?", "Din tfittex kif tg\u0127akkes lilha nfisha; tissielet\t mal-\u00ad\u0121isem; trid li tkun ikkmandata minn \u0127addie\u0127or; tixtieq li tkun mirbu\u0127a, bla xejn ma tfittex id-\u00addrittijiet\t tag\u0127na.\t T\u0127obb\t li\t jkollha\t min\t i\u017commilha\t l-i\u0121iem;\t tixtieq\t mhux\t biss\t li\t ma\t tkun\t tikkmanda\t fuq\t l-o\u0127rajn,\t imma\t li\t tg\u0127ix\t ta\u0127t\t il-kmand\t ta'\t \u0127addie\u0127or,\t u\t g\u0127all-im\u0127abba\t t'Alla\t dejjem\t lesta\t li\t toqg\u0127od\t g\u0127al\t li\t jitlob\t minnha\t l-anqas\t bniedem.", "In-Natura tit\u0127abat biss g\u0127al fejn jaqbel lilha, u mo\u0127\u0127ha dejjem ja\u0127dem kif tista' taqilg\u0127elha xi \u0121id mill-o\u0127rajn.", "Imma l-Grazzja t\u0127ares mhux lejn dak li jiswa lilha jew ja\u0127jiha, imma lejn dak li jista'\t jag\u0127mel\t \u0121id\t lil\t bosta.", "In-Natura t\u0127obb l-unuri, u li jag\u0127tuha \u0121ie\u0127.", "I\u017cda l-Grazzja f'kollox tag\u0127ti \u0121ieh u seb\u0127 'l Alla minn qalbha.", "In-Natura ma tridx taf b'min i\u0121ag\u0127alha tist\u0127i u min i\u017cebla\u0127ha.", "Imma l-Grazzja tithenna meta g\u0127all-isem ta' \u0120esu tbati t-tkasbir.", "In-Natura t\u0127obb il-g\u0127a\u017c\u017c u t-tpaxxija tal-\u0121isem.", "U l-Grazzja?", "Il-Grazzja battala ma tafx toqg\u0127od, anzi tmidd g\u0127onqha g\u0127ax-xog\u0127ol bil-fer\u0127.", "In-Natura t\u0127obb li jkollha xi \u0127wejje\u0121 gustu\u017ci u sbie\u0127; u \u0127wejje\u0121 ta' l-o\u0127xon jew ta' ftit siwi, xejn ma tqishom.", "Il-Grazzja i\u017cda t\u0127obb \u0127wejje\u0121 mill-e\u0127fef u r\u0127as; u lbies qodma u ta' l-o\u0127xon,\t li\t ma\t tiddejjaqx\t bihom.", "In-Natura t\u0127ares; il-\u0127sara lejn il-\u0127wejjeg ta' did-dinja; tifra\u0127 bil-qligh; il-\u0127sara ssewdilha qalbha, u b'kelma ta' xejn tixg\u0127el.", "Naraw il-Grazzja.", "\u0126siebha fil-\u0127wejje\u0121 ta' dejjem; qalbha ma torbotx mal-\u0127wejje\u0121 ta' din l-art; jekk titlef \u0127a\u0121a,\t ma\t tiddejjaqx,\t u\t g\u0127all-kliem\t a\u0127rax\t ma\t tisbilx,\t g\u0127ax\t it-te\u017cor\t tag\u0127ha\t u\t l-hena\t tag\u0127ha\t tistenna\t li\t ssibhom\t fis-sema,\t fejn\t xejn\t ma\t jintemm.", "In-Natura hi rg\u0127iba, aktar t\u0127obb li jag\u0127tuha milli tag\u0127ti, u t\u0127obb li jkollha l-\u0127a\u0121a tag\u0127ha li tag\u0127ha.", "Imma l-Grazzja hi qalbha tajba u tixtieq il-\u0121id lil kul\u0127add; \u0127a\u0121a g\u0127aliha w\u0127idha, ta\u0127rabha; bi ftit\t tikkuntenta,\t u\t aktar\t tkun\t fer\u0127ana\t meta\t tag\u0127ti\t milli\t meta\t jag\u0127tuha.", "In-Natura ti\u0121bed il-bniedem lejn il-kreaturi, lejn il-\u0121isem, lejn il-frug\u0127a u lejn it-tlablib.", "I\u017cda l-\u00adGrazzja ti\u0121bdu lejn Alla u lejn il-virtu; g\u0127ajnejha u qalbha huma mag\u0127luqin g\u0127all-\u0127wejje\u0121 ma\u0127luqa; ta\u0127rab mid-dinja; tobg\u0127od ix-xewqat tal-\u0121isem; il-\u0121iri\t 'l\t hemm\t u\t 'l\t hawn\t ma\t tafx\t bih,\t u\t tist\u0127i\t tidher\t quddiem\t in-nies.", "In-Natura hi mlebilba tfittex \u0127a\u0121a li xxeg\u0127ilha, u li tag\u0127tiha gost fis-sensi tag\u0127ha.", "Imma l-\u00adGrazzja tfittex is-sabar tag\u0127ha biss f'Alla, u ma tafx titg\u0127axxaq \u0127lief f'dak li hu l-aqwa \u0121id fuq il-\u00ad\u0127wejje\u0121 kollha\t li\t jidhru.", "In-Natura tag\u0127mel kollox g\u0127all-flus jew g\u0127ax jaqbel lilha; g\u0127al xejn ma tag\u0127mel xejn; jekk tag\u0127mel xi \u0121id lil xi \u0127add tag\u0127mlu g\u0127ax titma li tkun im\u0127allsa b'daqshekk ie\u0127or, jew b'aktar jew bit-\u00adtif\u0127ir jew\t b'xi\t favuri,\t u\t jidhrilha\t li\t l-ftit\t li\t hi\t tag\u0127mel\t jew\t tag\u0127ti,\t g\u0127andu\t jkun\t mi\u017cnun\t tajjeb.\t Il-Grazzja\t i\u017cda,\t il-\u0127wejje\u0121\t ta'\t din\t l-art\t ma\t jag\u0127mlux\t biha,\t u\t bi\t \u0127las\t ma\t titlobx\t \u0127a\u0121'o\u0127ra\t \u0127lief\t Alla;\t u\t mill-\u0121id\t tad-dinja\t ma\t tixtieqx\t \u0127lief\t kemm\t g\u0127andha\t b\u017conn\t biex\t til\u0127aq\t il-\u0127wejje\u0121\t ta'\t dejjem.", "14.In-Natura t\u0127obb li jkollha bosta \u0127bieb u qraba; tintefa\u0127 jekk tkun f'xi post g\u0127oli, jew jekk tkun \u0121ejja minn xi nobbli; mal-kbarat issibha kollha zokkor, i\u017c\u017cieg\u0127el bil-g\u0127onja, u tfa\u0127\u0127ar lil min hu b\u0127alha.\t U\t l-Grazzja?\t Il-Grazzja\t sal-eg\u0127dewwa\t t\u0127obb;\t ma\t tintefa\u0127x\t billi\t g\u0127andha\t bosta\t \u0127bieb,\t u\t fil-\u00adbnedmin\t ma\t tistmax\t il-post\t li\t jkunu\t fih,\t jew\t ir-razza\t li\t minnha\t jkunu\t \u0121ejjin.,\t \u0127lief\t jekk\t ma'\t dan\t kollu\t jkunu\t m\u017cejnin\t b'tjieba\t kbira,\t issibha\t mi\u0121buda\t aktar\t lejn\t il-fqir\t milli\t lejn\t il-g\u0127ani;\t aktar\t i\u017c\u017comm\t ma'\t l-\u00adinno\u010benti milli mas-setg\u0127anin tifra\u0127 b'min jimxi dritt mhux b'min hu qarrieq.", "Twissi dejjem lit-\u00adtajbin\t li\t j\u0127abirku\t biex\t titkabbar\t fihom\t il-Grazzja\t t'Alla,\t u\t li\t jixxiebhu\t lill-Iben\t t'Alla\t billi\t huma\t jg\u0127ixu\t \u0127ajja\t qaddisa.", "15.In-Natura, il-faqar u t-tbatija ma tifla\u0127x g\u0127alihom, malajr titbekka.", "Il-Grazzja, b'qalb ta' sur tid\u0127ol g\u0127all-faqar.", "16.In-Natura jidhrilna li kulma jsir, g\u0127aliha, g\u0127al wi\u010b\u010bha; tikkumbatti u tmieri fejn jinda\u0127al l-unur tag\u0127ha.", "Naraw i\u017cda l-Grazzja.", "Kif il-\u0127wejje\u0121 kollha huma \u0121ejjin mn'Alla, hekk ukoll trid hi l-fehma tag\u0127hom tkun Alla; jekk\t hi\t tag\u0127mel\t xi\t opra\t tajba,\t tg\u0127id\t li\t m'hix\t \u0121ejja\t minnha,\t u\t anqas\t ma\t tafda\t fuq\t \u0127ilitha;\t u\t la\t tmieri,\t u\t anqas\t trid\t li\t kliemha\t jg\u0127addi\t b'li\u0121i;\t imma\t sa\t tag\u0127mel\t fehma,\t tqis\t li\t dil-fehma\t tkun\t img\u0127oddija\t u\t mog\u0127\u0121uba\t mill-Gherf\t Etern\t li\t hu\t Alla.", "17.In-Natura tixtieq taf il-\u0127wejje\u0121 mo\u0127bija, u x'g\u0127andna mill-\u0121did; trid tidher minn barra, u li fis-\u00adsensi tag\u0127ha \u0121\u0121arrab bosta \u0127wejje\u0121, tixtieq li tkun mag\u0127rufa minn kul\u0127add, u li tag\u0127mel \u0127wejje\u0121 li g\u0127alihom tkun imfa\u0127\u0127ra,\t li\t kul\u0127add\t jistag\u0127\u0121eb\t biha.\t Imma\t l-Grazzja\t ma\t tfittixx\t li\t tisma'\t \u0127wejje\u0121\t \u0121odda,\t anqas\t li\t tara\t \u0127wejje\u0121\t kurju\u017ci,\t g\u0127ax\t dan\t kollu\t \u0121ej\t mill-\u0127sara\t ta'\t qalb\t il-bniedem;\t mill-bqija\t xejn ma hawn \u0121did u ta' \u0127ajja twila fid-dinja.", "Fuq hekk il-Grazzja tg\u0127allem lill-bniedem li\t j\u017commilhom\t lis-sensi\t tieg\u0127u,\t li\t g\u0127andu\t ja\u0127rab\t dawk\t il-\u0127wejje\u0121\t kollha,\t li\t bihom\t qalbu\t tista'\t tinfetah\t u\t titkabbar,\t g\u0127alkemm\t m'humiex\t \u0127lief\t frug\u0127a,\t li\t ja\u0127bi\t ta\u0127t\t mant\t ta'\t l-umilta\t dawk\t il-\u0127wejje\u0121\t kollha\t li huma tabil\u0127aqq\t ta' min ifa\u0127\u0127arhom u ta' min jistag\u0127\u0121eb bihom; li f'kull \u0127a\u0121a li tg\u0127addi\t ming\u0127alih,\t jew\t li\t jitg\u0127allem,\t ifittex\t il-\u0121id\t ta'\t ru\u0127u,\t u\t l-glorja\t u\t t-tif\u0127ir\t biss\t t'Alla.\t I\u017cjed\t il-Grazzja\t u\t la\t trid\t min\t ifa\u0127\u0127ar\t lilha\t anqas\t dak\t kollu\t li\t hu\t tag\u0127ha;\t imma\t tixtieq\t u\t titlob\t li\t g\u0127ad-doni\t li\t bihom\t tinsab\t im\u017cejna,\t ji\u0121i\t mbierek\t u\t mfa\u0127\u0127ar\t Alla,\t li\t jqassam\t id-doni\t tieg\u0127u\t lill-bniedem\t g\u0127all\t im\u0127abba\t kbira\t li\t g\u0127andu\t lejh.", "18.U x'inhi dil-Grazzja?", "Il-Grazzja hi dawl imma dawl tas-smewwiet, hi don l-aktar g\u0127a\u017ci\u017c t'Alla, hi s-sinjal tal-veri ulied mag\u0127\u017culin, u rahan tas-salvazzjoni eterna; hi qawwa li tarfa' lill-bniedem minn dan l-art biex isir\t i\u0127obb\t il-\u0127wejje\u0121\t tal-\u0121enna,\t u\t \u0121\u0121ag\u0127lu\t jinsa\t li\t hu\t tad-demm\t u\t l-la\u0127am\t biex\t ja\u0127seb\t biss\t f'ru\u0127u.", "Mela aktar ma ng\u0127akksu u nsallbu fina n-Natura, aktar Alla jxerred fuqna l-Grazzja, u billi hu jibda aktar ta' sikwit i\u017cur il-qalb tag\u0127na, \u0121urnata aktar mill-o\u0127ra n\u0127ossu ru\u0127na tin\u0121ibed lejh u aktar a\u0127na\t nixxieb\u0127u\t 'l\t Alla.", "KAP LV Fuq in-natura m\u0127assra tal-bniedem u fuq il-wetqa tal-grazzja t'Alla", "Ir-Ru\u0127:", "Mulejja, Ala tieg\u0127i, li \u0127laqtni xbieha tieg\u0127ek, tini din il-grazzja, li int urejtni li hi tant kbira u tant ta\u0127tie\u0121 g\u0127as-salvazzjoni, \u0127alli nista.", "Nirba\u0127 in-natura m\u0127assra tieg\u0127i, li ma tridx \u0127lief ti\u0121bidni g\u0127ad-dnubiet u g\u0127at \u2013telfien tieg\u0127i.", "U kif mhux hekk?", "Jiena n\u0127oss f'\u0121ismi l-\u0121ibda tad-dnub, li\t tistmerr wa\u0127da fil-li\u0121i tar-ra\u0121un tieg\u0127i, biex tkarkarni b\u0127al ilsir lejn it-ti\u0121bid tad-dinja.", "Nara,\t Mulejja,\t li\t jien\t ma\t nifla\u0127x\t neqfilhom\t il-passjonijiet\t tal-\u0121isem,\t jekk\t ma\t tkunx\t mieg\u0127i\t tg\u0127inni\t l-grazzja\t mqaddsa\t tieg\u0127ek,\t li\t int\t tkun\t xg\u0127eltli\t b\u0127ala\t nar\t \u0121ewwa\t l-qalb\t tieg\u0127i.", "Ja\u0127tie\u0121li l-grazzja tieg\u0127ek u ma tridx tkun kbira ftit sabiex nirba\u0127 lili nnifsi, dejjem mi\u0121bud g\u0127all-\u0127a\u017cen sa minn tfuliti.", "Billi din-natura t\u0127assret \u0127tija tal-waqg\u0127a ta' l-ewwel bniedem Adam, illi dik in-natura (li int\t kont\t \u0127laqtha\t tajba\t u\t safja),\t issa\t tinsab\t im\u0127assra\t u\t marida;\t g\u0127ax\t il-\u0121ibdiet\t tajba\t li\t int \u017cejjintha bihom, twarrbet minnhom biex ja\u0127asra t\u0127oss ru\u0127ha mi\u0121buda g\u0127all-\u0127a\u017cen u g\u0127all-\u00ad\u0127wejje\u0121\t ta'\t din\t l-art.\t U\t l-ftit\t tal-qawwa\t li\t baqg\u0127elha,\t qisha\t b\u0127ala\t daqsxejn\t ta'\t xrara\t nar\t mo\u0127bija\t ta\u0127t\t l-irmied.\t Din\t ix-xrara\t hi\t r-ra\u0121uni\t li\t g\u0127andu\t l-bniedem,\t g\u0127ad\t li\t miksija\t bi\t dlamijiet\t kbar,\t imma\t li\t g\u0127adha\t tag\u0127raf\t il-\u0121id\t mid-deni,\t is-sewwa\t mill-gideb;\t g\u0127alkemm\t ma\t tifla\u0127x\t tkompli\t ma'\t dak\t kollu\t li\t tara\t li\t hu\t tajjeb,\t jew\t titg\u0127axxaq\t b'kollu\t kemm\t hu\t d-dawl\t tas-sewwa\t jew\t anqas\t t\u0127obb\t il-\u0127wejje\u0121\t tar-\u00adru\u0127\t bil-wetqa\t safja\t ta'\t darba.", "U minn dan \u0121ej, o Alla tieg\u0127i, li jien nitg\u0127axxaq bil-li\u0121i tieg\u0127ek, b\u0127ala bniedem li nib\u017ca' g\u0127al ru\u0127i; g\u0127ax naf li l-kmandamenti tieg\u0127ek huma tajba sewwa u mqaddsa, u nara li g\u0127andi na\u0127rab\t kull\t \u0127a\u017cen\t u\t kull\t dnub.\t Imma\t f'dak\t li\t hu\t \u0121isem,\t jiena\t n\u0127ossni\t marbut\t mal-li\u0121i\t tad-dnub,\t la\t darba\t aktar\t insibni\t mi\u0121bud\t lejn\t il-\u0121isem\t milli\t lejn\t ir-ra\u0121uni.\t Minn\t hawn\t \u0121ej\t li\t n\u0127ossni\t rrid\t nag\u0127mel\t is-sewwa\t imma\t mbag\u0127ad\t insib\t x'ji\u0121bidni\t 'l\t isfel\t u\t ma\t nifla\u0127x\t nag\u0127mlu.\t Minn\t dan\t \u0121ej\t li\t bosta\t drabi\t nag\u0127mel\t f'mo\u0127\u0127i li nbiddel \u0127ajti g\u0127all-a\u0127jar, imma billi l-grazzja tieg\u0127ek ma tkunx mieg\u0127i biex tg\u0127inni,\t b'\u0127a\u0121a\t ta'\t xejn\t li\t nsib\t tfixkilni,\t nar\u0121a'\t lura\t u\t nitlaq\t kollox.\t Minn\t hawn\t hu\t \u0121ej\t ukoll\t li\t t-triq\t tas-sewwa\t nag\u0127raf\t liema\t hi,\t u\t nara\t \u010bar\t kif\t g\u0127andi\t n\u0121ib\t ru\u0127i;\t imma\t mbag\u0127ad\t it-toqol\t tal-mard\t tieg\u0127i\t j\u017commni\t 'l\t isfel\t u\t ma\t j\u0127allinix\t nog\u0127la\t 'l\t fuq\t biex\t nag\u0127mel\t dak\t li\t hu\t a\u0127jar\t g\u0127al\t ru\u0127i.", "O sinjur, kemm ta\u0127tie\u0121li l-grazzja tieg\u0127ek, biex nibda t-triq it-tajba, biex inkompli fiha, u nispi\u010b\u010ba b'wi\u010b\u010b il-\u0121id dak li d\u0127alt g\u0127alih!", "Ming\u0127ajrha jiena xejn ma nista' nag\u0127mel; imma bik nista' kollox, meg\u0127jun mill-grazzja tieg\u0127ek.", "O grazzja tabil\u0127aqq tas-smewwiet, li ming\u0127ajrha u la l-merti tal-bniedem, u la d-doni tan-natura ma jsarrfu xejn!", "U la s-seng\u0127a\t ta'\t l-idejn\t u\t la\t l-\u0121id,\t u\t la\t l-\u0121miel,\t u\t la\t l-qawwa,\t u\t la\t l-g\u0127erf\t u\t la\t l-kliem\t sabi\u0127,\t ma\t huma\t mag\u0127dudin\t xejn\t quddiemek.\t Sinjur,\t ming\u0127ajr\t il-Grazzja.\t Infatti\t dawn\t id-doni\t kollha\t tan-natura\t jing\u0127ataw\t xorta\t wa\u0127da\t lit-tajbin\t u\t lill-\u0127\u017ciena,\t imma\t l-veru\t don\t tal-ma\u0127bubin\t tieg\u0127ek\t hi\t l-Grazzja, ji\u0121ifieri l-im\u0127abba tieg\u0127ek; u dawk li huma mog\u0127nija bil-Grazzja, dawn tkun\t tist\u0127oqqilhom\t il-\u0127ajja\t ta'\t dejjem.\t Dil-grazzja\t hi\t \u0127a\u0121a\t tant\t g\u0127olja\t u\t sabi\u0127a,\t li\t ming\u0127ajrha\t m'huma\t xejn,\t u\t la\t d-don\t tal-profezija,\t u\t la\t l-\u00adeg\u0127mil\t tal-mirakli,\t u\t anqas\t il-g\u0127erf\t ta'\t l-og\u0127la\t \u0127wejje\u0121.\t Anzi\t hemm\t i\u017cjed\t il-fidi\t stess,\t it-tama\t u\t l-\u00advirtujiet\t l-o\u0127ra,\t m'humiex\t mog\u0127\u0121uba\t quddiemek\t ming\u0127ajr\t l-im\u0127abba\t u\t l-grazzja.", "O Grazzja ta' l-akbar \u0127lewwa!", "Int lil min hu nieqes f'ru\u0127u tag\u0127nih bil-virtu, u min hu g\u0127ani b'bosta \u0121id tag\u0127mlu umli f'qalbu.", "Iddew ejja, in\u017cel fija, imlieni minn fil-g\u0127odu bil-hena tieg\u0127ek; sabiex ir-ru\u0127\t tieg\u0127i,\t g\u0127ajjiena\t b'tant\t taqbid\t ma\t tintelaqx\t g\u0127al\t kollox\t u\t taqa'\t f'nofs\t ta'\t triq.\t Nitolbok,\t Sinjur,\t la\t \u010b\u010ba\u0127\u0127adnix\t mill-grazzja\t tieg\u0127ek,\t bi\u017c\u017cejjed\t g\u0127alija\t l-grazzja\t tieg\u0127ek,\t imqar\t imbag\u0127ad\t nibqa'\t nieqes\t minn\t dak\t kollu\t li\t tixtieq\t in-Natura.\t Jekk\t inkun\t im\u0121arrab\t u\t m\u0127abbat\t bis-slaleb,\t na\t g\u0127andix\t g\u0127ax\t noqg\u0127od\t nib\u017ca'\t minn\t ebda\t hemm,\t la\t darba\t l-grazzja\t tieg\u0127ek\t tkun\t mieg\u0127i.\t Hi\t l-qawwa\t tieg\u0127i;\t hi\t li\t tag\u0127tini\t d-dawl\t u\t s-sa\u0127\u0127a.\t Hi\t aqwa\t mill-eg\u0127dewwa\t kollha,\t u\t eg\u0127ref\t mill-g\u0127orrief\t kollha.", "Dil-grazzja tieg\u0127ek tg\u0127allem kull sewwa u kull g\u0127erf, hi tag\u0127ti d-dawl lill-qalb, u s-sabar fil-\u00adhemm; tbieg\u0127ed is-swied il-qalb, twarrab il-bi\u017ca' tnissel id-devozzjoni u tqanqal id-dmug\u0127 ta' l-\u00adindiema.", "Ming\u0127ajrha x'jien, \u0127lief \u0127atba niexfa, ma\t tiswiex\t \u0127lief\t g\u0127an-nar?\t Ag\u0127mel\t mela,\t Sinjur,\t illi\t l-\u00adgrazzja\t dejjem\t tqabbadni\t t-triq\t u\t tibqa'\t \t miexja\t mieg\u0127i;\t u\t li\u017c\u017commni\t dejjem\t marbut\t ma'\t l-eg\u0127mil\t it-\u00adtajjeb,\t f'\u0121ieh\t \u0120esu\t Kristu.\t Amen.", "KAP LVI G\u0127andna ni\u010b\u0127du lilna nfusna u nixxieb\u0127u lil Kristu fir-rfigh tas-Salib", "Ibni, aktar ma int tin\u0127all minnek innifsek, aktar tista' tirtabat mieg\u0127i.", "Kif jekk ma tixtieq xejn mill-\u0127wejje\u0121 tad-dinja titnissel il-pa\u010bi \u0121ewwa qalbek, hekk ukoll, jekk int tinsa u tmaqdar lilek innifsek, qalbek tkun\t marbuta\t m'Alla.\t Irrid\t li\t int\t titg\u0127allem\t ti\u010b\u0127ad\t lilek\t innifsek,\t tag\u0127mel\t il-volonta\t tieg\u0127i; imma mhux fuq il-qalb, u minkejja fik.", "Imxi wrajja; jiena jien it-triq, is-sewwa, u l-\u0127ajja.\t Ming\u0127ajr\t is-sewwa\t xejn\t ma\t jista'\t jkun\t mag\u0127ruf;\t ming\u0127ajr\t \u0127ajja,\t ma\t hemmx\t g\u0127ajxien.\t Jiena\t jien\t it-\u00adtriq li mag\u0127ha g\u0127andek timxi; is-sewwa l'int g\u0127andek temmen; il-\u0127ajja li g\u0127andek tittama fiha.\t Jiena\t jien\t it-triq\t li\t ma\t tistax\t titbiddel;\t is-sewwa\t li\t ma\t tista'\t qatt\t titqarraq;\t jien\t il-\u0127ajja\t li\t ma\t fihiex\t tmiem.\t Jiena\t t-triq\t id-dritta;\t is-sewwa\t f'kollox,\t il-\u0127ajja\t \u0127ienja,\t il-\u0127ajja\t bla\t ma\u0127luqa.\t Jekk\t i\u017c\u017comm\t mat-triq\t tieg\u0127i,\t tag\u0127raf\t is-sewwa\t u\t s-sewwa\t te\u0127ilsek\t mix-xkiel,\t u\t tirba\u0127\t il-\u0127ajja\t ta'\t dejjem.", "Jekk trid tid\u0127ol fil-\u0127ajja, oqg\u0127od g\u0127all-kmandamenti; jekk trid tag\u0127raf is-sewwa, emmen fija; jekk trid tkun perfett, bigh kollox; jekk trid tkun tax-xirka tieg\u0127i, i\u010b\u0127ad lilek innifsek; jekk trid tirba\u0127 il-\u0127ajja ta' dejjem, tqishiex\t din\t il-\u0127ajja;\t u\t jekk\t trid\t tkun\t img\u0127olli\t fis-smewwiet,\t g\u0127akkes\t ru\u0127ek\t f'din\t id-dija;\t jekk\t trid\t issaltan\t mieg\u0127i,\t arfa'\t salibek\t mieg\u0127i;\t g\u0127aliex\t dawk\t biss\t li\t jerfg\u0127u\t s-salib\t isibuha\t t-\u00adtriq\t tal-\u0127ajja\t u\t tad-dawl\t tar-ru\u0127.", "Ir-Ru\u0127:", "Mulejja, \u0120esu tieg\u0127i, la darba t-triq tieg\u0127ek dejqa u d-dinja tmaqdarha, ag\u0127tini grazzja li nixxiebe\u0127 lilek bla ma nfittex il-g\u0127ajdut tad-dinja.", "G\u0127ax il-qaddej mhux aqwa mis-sid tieg\u0127u, anqas ix-xrik ma hu og\u0127la mill-img\u0127allem\t tieg\u0127u.\t Oh\t li\t kont\t nista;\t jien,\t qaddej\t tieg\u0127ek,\t na\u0127seb\t fuq\t il-\u0127ajja\t tieg\u0127ek!\t G\u0127aliex\t fiha\t tinsab\t il-fidwa\t ta'\t ru\u0127i\t u\t s-sedqa\t tieg\u0127i.\t Naqra\t li\t naqra,\t u\t nisma'\t li\t nisma',\t jekk\t ma\t jkunx\t fuq\t il-\u0127ajja\t tieg\u0127ek\t u\t la\t jferra\u0127li\t u\t anqas\t ihennili\t ru\u0127i.", "Ibni, la darba qrajt dan kollu u issa tafu, imbierek int jekk tg\u0127ix skond dat-tag\u0127lim.", "Min jisma' l-kmandament tieg\u0127i u joqg\u0127od g\u0127alihom, dan tabil\u0127aqq i\u0127obbni; u jien insir in\u0127obbu, u nurih lili nnifsi\t kollni\t kemm\t jien,\t u\t n\u0121ag\u0127lu\t joqg\u0127od\t ma'\t \u0121enbi\t f'saltnet\t Missieri.", "Ir-Ru\u0127:", "Mulejja, \u0120esu tieg\u0127i, dak li g\u0127idtli u weg\u0127idtni, ag\u0127mel li jse\u0127\u0127 fija, u li jien inkun jist\u0127oqqli dal-\u0127las.", "Is-salib minn idejk \u0127adtu; jien nerfg\u0127u, u nerfg\u0127u sal-mewt, kif ridtni int. Iva: il-\u0127ajja ta'\t reli\u0121ju\u017c tajjeb hija salib; imma salib li jwasslu fil-\u0121enna.", "La darba d\u0127alna f'dit-triq, ma ja\u0127batx\t ner\u0121g\u0127u\t lura\t u\t nitilquha.", "Ejjew, a\u0127wa tieg\u0127i, nimxu flimkien; \u0120esu mag\u0127na, G\u0127all-im\u0127abba ta' \u0120esu, a\u0127na rfajna dan is-\u00adsalib, g\u0127all-im\u0127abba ta' \u0120esu, nibqg\u0127u nerfg\u0127uh sal-mewt.", "Hu, li qabbadna t-triq u mexa fiha qabilna, hu jkun il-g\u0127ajnuna.", "Arawh dan\t is-sultan\t tag\u0127na,\t miexi\t quddiemna,\t hu\t jislet\t is-sejf\t g\u0127all-\u00adeg\u0127dewwa\t tag\u0127na.\t Nimxu\t wrajh\t b'qalbna\t kollha,\t ma\t g\u0127andniex\t imniex\t nib\u017cg\u0127u\t nag\u0127mlu\t \u0127ilitna\t kollha\t u\t mqar\t in\u0127allu\t \u0127ajjitna\t f'din\t il-gwerra,\t imma\t le\t nitilfu\t \u0121ie\u0127na\t nitwarrbu\t mis-Salib.", "KAP LVII Il-bniedem ma g\u0127andux g\u0127ax jaraha bi kbira \u017cejjed meta jaqa' f'xi dnub", "Ibni, lili aktar tog\u0127\u0121obni l-pa\u010ben\u017cja u l-umilta f'xi tribulazzjoni, milli l-pa\u010bi tal-qalb u l-\u0127rara tad-devozzjoni, meta kollox g\u0127al qalbek.", "G\u0127ala tant tiddejjaq, meta wie\u0127ed ig\u0127id \u0127a\u0121a ta' xejn fuqek?", "Imqar kienet akbar, ma\t g\u0127andekx\t g\u0127aliex\t timla\t rasek.\t \u0126alliha\t tg\u0127addi\t ma'\t l-o\u0127rajn;\t u\t la\t hi\t l-\u00adewwel\t u\t anqas\t hi\t \u0127a\u0121a\t \t \u0121dida;\t u\t anqas\t tkun\t l-a\u0127\u0127ar,\t jekk\t Alla\t jtik\t g\u0127omor\t twil.\t Meta\t ma\t g\u0127andekx\t x'i\u0127abbtek,\t tarax,\t g\u0127andek\t qalb\t ta'\t sur.\t Tinqala'\t wkoll\t biex\t twissi\t lill-o\u0127rajn\t u\t ssabbarhom.\t Imma\t meta\t f'biebek\t ji\u0121i\t j\u0127abbat\t xi\t salib\t g\u0127al\t g\u0127arrieda,\t tinsa\t l-\u0127ila\t li\t g\u0127amilt\t lil\t \u0127addie\u0127or.\t Ag\u0127ti\t daqqa\t ta'\t g\u0127ajn\t ta'\t g\u0127ajn\t lilek\t innifsek\t u\t tara\t kif\t infxilt\t g\u0127al\t \u0127a\u0121a\t ta'\t xejn,\t u\t ftakar\t li\t dawn\t il-\u0127wejje\u0121\t u\t o\u0127rajn\t b\u0127alhom,\t meta\t ji\u0121rulek,\t g\u0127all-\u0121id\t ta'\t ru\u0127ek\t ji\u0121rulek.", "Warrab in-niket minn qalbek mill-a\u0127jar li tista' u jekk ji\u0121ik xi gwaj, xejn la tirtema, anqas la toqg\u0127od tberren fuqhom.", "G\u0127all-anqas, jekk ma t\u0127ossokx tista' tifra\u0127 bis-slaleb, \u0127udhom bis-sabar.", "Jekk qalbek tu\u0121g\u0127ek g\u0127ax tisma' li ntqalet xi kelma fuqek, u t\u0127ossok se jitlag\u0127lek, tra\u017c\u017can u qis li minn fommok ma to\u0127ro\u0121 ebda kelma\t li\t minnha\t jistg\u0127u\t jie\u0127du\t skandlu\t \u017c-\u017cg\u0127ar.\t L-g\u0127adba\t malajr\t tibridlek,\t u\t l-imrar\t ta'\t qalbek\t jitbiddel fi \u0127lewwa, jekk biss nersaq lejk bil-grazzja tieg\u0127i; ''G\u0127adni \u0127ajjien (ig\u0127id Alla), dejjem\t mieg\u0127ek\t biex\t ing\u0127inek\t u\t nsabbrek\t aktar\t milli\t dari,\t jekk\t inti\t tibqa'\t marbut\t mieg\u0127i\t u\t ssejja\u0127li\t bil-\u00ad\u0127e\u0121\u0121a.''", "Qawwi qalbek u lesti ru\u0127ek biex tifla\u0127 g\u0127al \u0127wejje\u0121 akbar.", "Mhux kollox g\u0127al xejn u mitluf, le, jekk tara ru\u0127ek fid-dwejjaq aktar ta' sikwit, jew im\u0121arrab bl-a\u0127rax.", "Bniedem int, m'intix xi Alla; tad-\u00addemm\t u\t l-la\u0127am\t int,\t mhux\t xi\t An\u0121lu.\t Kif\t jista'\t jkun\t tibqa'\t dejjem\t l-istess\t g\u0127oli\t ta'\t qdusija,\t jekk\t l-An\u0121li\t stess\t fis-sema,\t u\t l-ewwel\t bniedem\t fil-\u0121enna\t ta'\t l-art,\t naqsitilhom\t dil-qawwa.\t Jiena\t hu\t li\t n\u0127enni\t l-\u00adimnikktin,\t u\t nressaq\t lejja\t dawk\t li\t jistqarru\t x-xejn\t tag\u0127hom", "Ir-Ru\u0127:", "Mulejja, tkun imbierka l-kelma tieg\u0127ek, o\u0127la mill-g\u0127asel u mix-xehda tal-g\u0127asel g\u0127al fommi.", "X'kont nag\u0127mel f'tant ta\u0127bit u f'tant dwejjaq tieg\u0127i, li ma kontx issabbarni int bil-kliem imqaddes tieg\u0127ek?", "X'ikun \u0121ara li nkun rajt\t tant\t tbatijiet\t kbar,\t jekk\t fl-a\u0127\u0127ar\t nasal\t fil-port\t tas-salvazzjoni\t tieg\u0127i.\t Tini\t grazzja\t li\t nispi\u010b\u010ba\t tajjeb;\t tini\t grazzja\t li\t no\u0127ro\u0121\t b'wi\u010b\u010b\t il-\u0121id\t minn\t did-dinja.\t Ftakar\t fija,\t Sinjur,\t mexxini\t fit-triq\t it-tajba\t tas-saltna\t tieg\u0127ek.\t Amen", "KAP LVIII Ma g\u0127andniex inqisu li nid\u0127lu fil-fehmiet mo\u0127bija t'Alla", "Ibni, ma g\u0127andekx g\u0127alfejn toqg\u0127od tist\u0127arre\u0121 fuq it-triqat mo\u0127bija t'Alla; ma g\u0127andekx g\u0127alfejn trid taf g\u0127ala dan donnu minsi mn'Alla u dak \u0121ie mg\u0127olli fi grazzja hekk kbira; g\u0127ala dan \u0121ew\u0127 tant slaleb,\t u\t dak\t \u0121ie\t msejja\u0127\t g\u0127al\t \u0127wejje\u0121\t kbar,\t Il-mo\u0127\u0127\t tal-bniedem\t m'hux\t bi\u017c\u017cejjed\t biex\t jifhem\t dawn\t il-\u0127wejje\u0121\t u\t kollu\t \u017cejjed\t li\t wie\u0127ed\t i\u0127abbat\t mo\u0127\u0127u\t u\t jitlewwem\t biex\t jikxef\t il-fehma\t t'Alla.\t Meta\t l-g\u0127adu\t tar-ru\u0127\t ji\u0121i\t jsefsiflek\t \u0127wejje\u0121\t b\u0127al\t dawn,\t jew\t xi\t bnedmin\t jit\u0127addtu\t fuq\t hekk,\t int\t we\u0121ibhom\t bi\t kliem\t il-Profeta:\t ''Mulejja,\t inti\t kollok\t sewwa,\t u\t tal-\u0127aqq\t il-fehma\t tieg\u0127ek;''\t jew\t b'dal-\u00adkliem l-ie\u0127or: ''Il-fehmiet t'Alla huma minnhom, u mill-ewwel sal-a\u0127\u0127ar tas-sewwa.''", "Il-fehmiet\t tieg\u0127i,\t iva,\t ta'\t min\t jib\u017ca'\t minnhom,\t u\t mhux\t ta'\t min\t joqg\u0127od\t jitlewwem\t fuqhom:\t g\u0127aliex\t mo\u0127\u0127\t il-\u00adbniedem\t ma\t jil\u0127aqx\t mag\u0127hom.", "U \u0127a\u0121'o\u0127ra; la toqg\u0127odx tist\u0127arre\u0121 u titlewwem fuq il-kobor tal-Qaddisin, fuq min hu aktar qaddis mill-ie\u0127or, jew min fosthom hu l-akbar fis-saltna tas-smewwiet.", "Dan it-tilwim hu \u0127tija aktarx ta' \u0127afna \u0121lied, u jnissel\t il-kburija\t u\t l-frug\u0127a\t u\t l-g\u0127ira,\t g\u0127ax\t wie\u0127ed\t irid\t i\u017comm\t ma'\t dan\t il-Qaddis,\t u\t l-ie\u0127or\t ma'\t dak:\t u\t kul\u0127add\t iridha\t tg\u0127addi\t tieg\u0127u.\t Billi\t trid\t taf\t u\t titkixxef\t dawn\t il-\u0127wejje\u0121,\t ebda\t \u0121id\t ma\t tag\u0127mel;\t \t u\t xejn\t la\t ta\u0127seb\t li\t sejjer\t tog\u0127\u0121ob\t lill-Qaddisin,\t g\u0127ax\t jien\t m'jiniex\t Alla\t tal-\u0121lied,\t imma\t tal-pa\u010bi,\t u\t dil-pa\u010bi\t aktar\t tinsab\t fil-vera\t umilta,\t milli\t filli\t wie\u0127ed\t jitkabbar\t bih\t innifsu.", "X'u\u0127ud, bil-\u0127rara ta' l-im\u0127abba aktar huma mi\u0121burin lejn dawn jew dawk il-Qaddisin; imma din l-im\u0127abba tkun \u0121ejja mill-bniedem, mhux mn'Alla.", "Jiena hu li lill-Qaddisin g\u0127amilthom qaddisin; jien g\u0127anejthom bil-grazzja, jien \u0127ejjejtilhom il-glorja.", "Jien li g\u0127araft\t il-merti ta' kull wie\u0127ed\t minnhom, u jien qabel xejn, waqaft mag\u0127hom bil-barka tal-\u0127lewwa tieg\u0127i.", "Jien kont naf liema\t huma l-ma\u0127bubin tieg\u0127i minn qabel ma beda \u017c-\u017cmien; jien \u0127tarthom mid-dinja, u mhux huma\t g\u0127a\u017clu\t lili.\t Jiena\t \u0127ajjarthom\t bil-grazzja\t tieg\u0127i,\t u\t \u0121bidthom\t lejja\t bil-\u0127niena\t tieg\u0127i;\t jien\t wassalthom\t bis-sliema\t minn\t fost\t it-ti\u0121rib\t li\t sabu\t ru\u0127hom\t fih.\t Jien\t sawwibt\t f'qalbhom\t il-hena\t kbir\t tieg\u0127i;\t jien\t tajthom\t il-qawwa\t biex\t jistg\u0127u\t ikomplu;\t u\t jien\t \u0127allast\t bis-seb\u0127\t tas-smewwiet\t g\u0127as-sabar\t tag\u0127hom.", "Jien nag\u0127raf liema hu l-ewwel u liema hu l-a\u0127\u0127ar fost il-bnedmin ; jien in\u0127addan mieg\u0127i lil kul\u0127add bi m\u0127abba li \u0127add ma jista' jfissirha.", "Jien g\u0127andi nkun imfa\u0127\u0127ar fil-qaddisin kollha tieg\u0127i; jien g\u0127andi\t nkun\t imbierek\t fuq\t kollox,\t u\t lili\t \u0127aqqni\t l-gieh\t f'kemm-il\t wie\u0127ed\t g\u0127o\u0121obni\t ng\u0127olli\t f'tant\t glorja\t kbira\t u\t nag\u0127\u017clu\t minn\t dejjem\t g\u0127al\t mieg\u0127i,\t ming\u0127ajr\t ma\t kellu\t ebda\t mertu\t minn\t tieg\u0127u.\t Min\t mela\t jmaqdar\t l-i\u017cg\u0127ar\t wie\u0127ed\t fost\t il-Qaddisin\t tieg\u0127i,\t ma\t jkunx\t qieg\u0127ed\t b'daqshekk\t jag\u0127ti\t \u0121ieh\t \t lill-\u00adkbir\t fosthom;\t g\u0127ax\t i\u017c-\u017cg\u0127ir\t u\t l-kbir\t jien\t g\u0127amilthom.\t U\t min\t i\u010b\u010bekken\t lil\t xi\t Qaddis,\t ikun\t i\u010b\u010bekken\t lili\t wkoll,\t u\t lil\t dawk\t kollha\t li\t jinsabu\t fis-saltna\t tas-smewwiet.\t Il-Qaddisin\t huma\t kollha\t \u0127a\u0121a\t wa\u0127da\t bir-\u00adrabta\t ta'\t l-im\u0127abba;\t kollha\t fehma\t wa\u0127da,\t kollha\t jridu\t \u0127a\u0121a\t wa\u0127da,\t kollha\t j\u0127obbu\t lil\t xulxin\t f'Alla,\t li\t hu\t \u0127a\u0121a\t wa\u0127da\t fihom\t ukoll.", "U mbag\u0127ad wisq aktar minn hekk: g\u0127ax huma aktar i\u0127obbu lili milli j\u0127obbu lilhom infushom u l-merti tag\u0127hom.", "G\u0127aliex bil-g\u0127axqa ta' m\u0127abba li g\u0127andhom lejja, jinsew lilhom infushom, u j\u0127ossu ru\u0127hom b\u0127al \u0127a\u0121a\t wa\u0127da\t mieg\u0127i\t g\u0127all-im\u0127abba\t li\t j\u0121ibuli,\t u\t fija\t jistrie\u0127u.\t Ebda\t \u0127a\u0121a\t ma\t tista'\t tbeg\u0127idhom minn din l-im\u0127abba jew tberridielhom, g\u0127ax mimlija kif inhuma bis-sewwa\t t'Alla\t j\u0127ossu ru\u0127hom dejjem im\u0127e\u0121\u0121in bin-nar ta' din l-im\u0127abba li ebda xejn ma jista' jitfih.", "Ma\t g\u0127andhomx\t mela\t g\u0127ax\t jitlewmu,\t le,\t il-bnedmin\t tad-dinja\t \t u\t dawk\t li\t j\u0127obbu\t lilom\t infushom,\t fuq\t il-\u00adglorja\t tal-Qaddisin:\t nies\t b\u0127al\t dawn\t ma\t jafux\t \t i\u0127obbu\t \u0127lief\t it-tpaxxija\t tag\u0127hom.\t Inaqqsu\t skond\t ma\t jidhrilhom\t bil-\u0121ibdiet\t img\u0127aw\u0121a\t tag\u0127hom\t u\t mhux\t skond\t ma\t jog\u0127\u0121ob\t lis-sewwa\t t'Alla.", "Bosta w\u0127ud issibhom mo\u0127\u0127hom ma jla\u0127\u0127aqx g\u0127al dawn il-\u0127wejje\u0121, l-aktar jekk neqsin mid-\u00addawl tas-sema; u kif tridhom dawn i\u0127obbu bniedem bi m\u0127abba tar-ru\u0127?", "Issibhom jag\u0127mlu \u0127bieb - \u0127biberija tad-dinja \u2013 issa ma' dan\t u\t issa\t ma'\t dak,\t skond\t lejn\t min\t ti\u0121bidhom\t qalbhom;\t u\t ja\u0127sbu\t \t li\t kif\t jing\u0127aqdu bejniethom malajr il-\u0127bieb tad-dinja, hekk ukoll jist\u0127ajluhom g\u0127andhom jin\u0127abbu, l-\u00adQaddisin\t u\t l-\u0127wejje\u0121\t tas-sema!\t Imma\t x'g\u0127andu\t x'jaqsam\t dak\t li\t ja\u0127sbu\t n-nies\t tad-dinja\t ma'\t dak\t li\t jifhmu\t l-bnedmin\t mog\u0127nijin\t bid-dawl\t tas-sema,\t li\t Alla\t bosta\t \u0127wejje\u0121\t jurihom.", "Ifta\u0127 mela g\u0127ajnejk, ibni; la t\u0127abbatx mo\u0127\u0127ok biex tag\u0127raf dawk il-\u0127wejje\u0121 li ma twassalx g\u0127alihom.", "\u0126abrek anzi u ara kif tag\u0127mel li tkun imqar l-inqas wie\u0127ed fis-saltna t'Alla.", "Issa kieku stess wie\u0127ed ikun\t jaf\t liema\t Qaddis\t hu\t itjeb\t mill-ie\u0127or,\t jew\t liema\t hu\t l-akbar\t fis-saltna\t tas-Sema,\t X'ikun\t jiswielu\t jekk\t hu\t wara\t li\t jaf\t dan\t kollu\t ma\t ji\u010b\u010bekkinx\t quddiemi,\t u\t ma\t jfa\u0127\u0127arx\t b'tif\u0127ir\t akbar\t l-\u00adisem\t tieg\u0127i?\t Aktar\t jin\u0121ibed\t lejn\t Alla\t min\t i\u0121ib\t quddiem\t g\u0127ajnejh\t il-kruha\t ta'\t dnubietu,\t u\t kemm\t hu\t lura\t fi\t qdusitu\t ,\t u\t kemm\t bg\u0127id\t mill-perfezzjoni\t tal-Qaddisin;\t minn\t dak\t l-ie\u0127or\t li\t joqg\u0127od\t jitlewwem\t fuq il-kobor jew i\u010b-\u010bokon tag\u0127hom.", "A\u0127jar titlob lill-Qaddisin bid-devozzjoni u bid-dmug\u0127, u\t titlobhom\t bl-umilta\t kollha\t li\t jieqfu\t mieg\u0127ek\t bil-g\u0127ajnuna\t qawwija\t tag\u0127hom,\t milli\t toqg\u0127od\t t\u0127abbat\t mo\u0127\u0127ok\t fuqhom\t tara\t min\t st\u0127aqqlu\t wie\u0127ed\t aktar\t mill-ie\u0127or.", "Il-Qaddisin g\u0127andhom il-milja tal-hena; u li kienu l-bnedmin jifhmuha tajjeb, jaqtg\u0127u il-kliem fiera\u0121h ta' lsienhom fuqhom.", "Xejn il-Qaddisin ma jintef\u0127u bil-merti tag\u0127hom; g\u0127ax anzi jistqarru li, jekk g\u0127andhom xi \u0127a\u0121a tajba, ma hix \u0121ejja minnhom, i\u017cda minni, g\u0127ax kulma g\u0127andhom jien\t tajthulhom,\t mill-im\u0127abba\t tieg\u0127i\t bla\t tarf.\t Il-Qaddisin\t huma\t tant\t mimlijin\t bl-im\u0127abba\t t'Alla\t u\t bil-\u00adhena\t tas-smewwiet\t li\t l-glorja\t u\t tgawdija\t tag\u0127hom\t huma\t s\u0127a\u0127\t g\u0127all-a\u0127\u0127ar.\t Il-Qaddisin\t kollha\t aktar\t ma\t huma\t mg\u0127ollijin\t fil-glorja\t aktar\t huma\t umli\t fihom\t infushom,\t u\t dejjem\t aktar\t joqorbu\t lejja\t u\t aktar\t jin\u0127abbtu\t mieg\u0127i.\t G\u0127alhekk\t l-Iskrittura\t tg\u0127id;\t ''Warrbu\t l-kuruna\t tag\u0127hom\t quddiem\t Alla,\t u\t xte\u0127tu\t wi\u010b\u010bhom\t fl-art\t quddiem\t il-\u0126aruf,\t u\t aduraw\t lil\t Dak\t li\t hu\t \u0127aj\t minn\t dejjem\t sa\t dejjem.''", "X'u\u0127ud iridu jafu liema hu l-akbar fis-saltna t'Alla, mbag\u0127ad ma jafux jekk g\u0127adx imisshom li jkunu mag\u0127dudin ma' l-i\u017cg\u0127ar.", "Ta' min jifra\u0127, iva, li tkun imqar ma' l-i\u010bken fil-\u0121enna, fejn kul\u0127add ikun kbir,\t g\u0127ax\t kul\u0127add\t ikun\t jissejja\u0127,\t u\t jkun\t tabil\u0127aqq,\t iben\t t'Alla.\t Min\t hu\t l-i\u017cg\u0127ar\t wie\u0127ed\t fid-dinja\t jsir\t jiswa\t elf\t fis-sema,\t u\t l-midneb\t ta'\t mitt\t sena\t jmut.\t Meta\t dawk\t tax-xirka\t ta'\t \u0120esu\t staqsewh\t min\t hu l-akbar\t wie\u0127ed fis-saltna tas-smewwiet, kellhom minni din it-twe\u0121iba: ''Jekk ma tbiddlux\t \u0127ajjitkom u ssiru b\u0127ala trabi, ma tid\u0127lux fis-saltna tas-smewwiet.", "Mela min ji\u010b\u010bekken b\u0127al dit-\u00adtarbija\t jkun\t l-akbar\t fis-saltna\t tas-smewwiet.''", "\u0126a\u017cin ja\u0127btu dawk li jitkabbru u ma jridux ji\u010b\u010bekknu b\u0127ala trabi; g\u0127ax il-bieb tas-saltna tas-\u00adsema qasir, u ma jid\u0127lux minnu.", "\u0126a\u017cin ja\u0127btu l-g\u0127onja li jfittxu t-tgawdija tag\u0127hom fuq din l-art; g\u0127ax meta l-foqra\t jid\u0127lu\t fis-saltna\t \t Alla,\t huma\t msejknin\t jibqg\u0127u\t minn\t barra\t jitbekkew.\t Intom,\t ja\t umli,\t ifi\u0127u,\t intom\t ukoll,\t ja\t foqra,\t g\u0127ax\t is-saltna\t t'Alla\t hija\t tag\u0127kom;\t basta\t g\u0127allanqas\t timxu\t fit-triq\t tas-sewwa.", "KAP LIX It-tama tag\u0127na g\u0127andha tkun f'Alla biss", "Ir-Ru\u0127:", "Mulejja, x'tama hi din tieg\u0127i f'din il-\u0127ajja?", "Jew inkella x'hena kbir jistg\u0127u jag\u0127tuni kemm \u0127wejje\u0121 hemm mis-sema 'l isfel?", "Int biss, it-tama u l-hena tieg\u0127i, Mulejja, Alla tieg\u0127i, li l-\u0127niena tieg\u0127ek ma fihiex\t tarf.\t Fejn\t qatt\t thennejt\t ming\u0127ajrek?\t Jew\t meta\t qatt\t kelli\t lilek\t mieg\u0127i\t u\t sibt\t ru\u0127i\t \u0127a\u017cin?", "A\u0127jar inkun fqir g\u0127all-im\u0127abba tieg\u0127ek, milli g\u0127ani ming\u0127ajrek.", "Aktar nag\u0127\u017cel li nibqa'\t turufnat\t u\t mieg\u0127ek\t f'dina\t l-art\t milli\t kieku\t ng\u0127ammar\t fis-sema\t ming\u0127ajrek.\t Fejn\t tkun\t int\t hemm\t il-\u00ad\u0121enna;\t u\t fejn\t ma\t tkunx\t int\t mewt\t u\t infern.\t Int\t il-mistrie\u0127\t tieg\u0127i;\t u\t g\u0127alhekk\t ma\t nistax\t ma\t molfoqx\t g\u0127alik,\t u\t ma\t nsejja\u0127lekx\t u\t ma\t notolbokx\t li\t tieqaf\t mieg\u0127i.\t Ma\t nistax\t nitma\t s\u0127i\u0127\t f'\u0127add,\t li\t jkun\t jista'\t jg\u0127inni\t fil-b\u017connijiet\t tieg\u0127i,\t \u0127lief\t biss\t fik,\t o\t Alla\t tieg\u0127i.\t Int\t biss\t it-tama\t tieg\u0127i;\t bik\t mo\u0127\u0127i\t mistrie\u0127,\t int\t hu\t li\t thennili\t din\t qalbi;\t u\t fost\t kul\u0127add\t lilek\t sibt\t fidil\t mieg\u0127i\t f'kollox.", "Kul\u0127add i\u0127abrek g\u0127alih innifsu; int ma tfittixx \u0127lief il-fidwa tieg\u0127i u l-qdusija ta' ru\u0127i, u tag\u0127mel li kollox jisfag\u0127li b'\u0121id.", "Tabil\u0127aqq li \u0121\u0121arrabtni b'bosta slaleb u dwejjaq; imma dan tag\u0127mlu g\u0127all-\u0121id tieg\u0127i, g\u0127ax int minn dejjem i\u0121\u0121arrab f'bosta xorti lill-ma\u0127bubin tieg\u0127ek.", "U fuq hekk,\t \u0127aqqek\t li\t tkun\t ma\u0127bub\t u\t mfa\u0127\u0127ar,\t mhux\t anqas\t minn\t meta\t timlieli\t qalbi\t bil-hena\t tas-smewwiet.", "Fik mela, Mulejja Alla tieg\u0127i, inqieg\u0127ed it-tama tieg\u0127i kollha, u f'idejk ner\u0127i ru\u0127i: fi \u0127siebek in\u0127alli t-tribulazzjoni u d-dwejjaq tieg\u0127i kollha; g\u0127aliex kulfejn in\u0127ares, barra minnek, insibu frug\u0127a u kollox idur mar-ri\u0127.", "G\u0127aliex\t u\t la\t l-\u0127afna\t \u0127bieb\t tieg\u0127i\t ma\t jiswewli;\t u\t la\t l-qawwijin\t jistg\u0127u\t jg\u0127inuni;\t u\t la\t n-nies\t tal-g\u0127aqal\t jag\u0127tuni\t parir\t tajjeb,\t u\t la\t l-kotba\t tal-g\u0127orrief\t isabbruni;\t u\t la\t l-g\u0127ana\t je\u0127lisni\t mill-jasar; u la ebda mkien imwarrab u sabi\u0127 ja\u0127jini jekk int ma tg\u0127innix, u tieqaf mieg\u0127i u\t ssabbarni\t u\t tg\u0127allimni\t u\t t\u0127arisni.", "Dak kollu li jidhrilna li j\u0121ib f'qalbna l-pa\u010bi u l-hena, jekk ma tkunx hemm int ukoll, xejn ma jiswa u anqas jista' jnissel f'ru\u0127na l-hena li nixtiequ.", "Int hu mela l-g\u0127ajn ta' kull\t \u0121id,\t is-sabar\t tal-\u00ad\u0127ajja\t u\t l-bidu\t ta'\t kull\t g\u0127erf;\t u\t l-akbar\t tgawdija\t tal-qaddejja\t tieg\u0127ek,\t li\t jittamaw\t fik\t fuq\t kollox.\t Lejk\t narfa'\t g\u0127ajnejja,\t Alla\t tieg\u0127i;\t fik\t nitma,\t Missier\t ta'\t kull\t \u0127niena.\t Bierek\t u\t qaddes\t ir-ru\u0127\t tieg\u0127i\t bil-barka\t tas-smewwiet,\t \u0127alli\t ssir\t ag\u0127mara\t mqaddsa\t tieg\u0127ek\t u\t tron\t tal-glorja\t tieg\u0127ek\t eterna,\t biex\t f'dan\t it-\u00adtempju\t tal-kobor\t tieg\u0127ek\t ma\t jinsab\t xejn\t li\t jista'\t jonqsok\t fil-\u0121ieh\t li\t jist\u0127oqqlok.\t F'\u0121ieh\t il-kobor\t tat-\u00adtjieba\t tieg\u0127ek,\t u\t f'\u0121ieh\t il-kotra\t tal-\u0127niniet\t tieg\u0127ek,\t dawwar\t lejja\t l-g\u0127ajnejn\t tieg\u0127ek\t u\t isma'\t t-talb\t tal-imsejken qaddej tieg\u0127ek, li ji\u0121\u0121erra bg\u0127id minnek f'artijiet id-dlam tal-mewt.", "F'tant ti\u0121rib li\t tinsab\t fiha\t dil-\u0127ajja,\t \u0127ares\t lejh\t din\t ir-ru\u0127\t tas-serv\t tieg\u0127ek\t u\t \u017comm\t idejk\t fuqha;\t u\t bil-grazzja\t tieg\u0127ek\t mexxiha\t int,\t mat-triq\t tal-pa\u010bi\t g\u0127ad-dawl\t u\t l-hena\t ta'\t dejjem.\t Amen.", "TAL-IMITAZZJONI TA' KRISTU", "FUQ IS-SAGRAMENT TA' L-ALTAR", "Sej\u0127a \u0127elwa g\u0127at-tqarbin imqaddes", "''Ersqu lejja, intom ilkoll l-im\u0127abbtin u li t\u0127ossu t-toqol tat-tag\u0127bija, u jien inserra\u0127kom'' ig\u0127id il-\u00adMulej.", "Il-\u0127ob\u017c li nag\u0127tikom hu l-\u0121isem tieg\u0127i g\u0127all-\u0127ajja tad-dinja.", "\u0126udu u kulu, dan hu l-\u0121isem tieg\u0127i, li jkun mog\u0127ti\t g\u0127alikom;\t dan\t ag\u0127mluh\t b'tifkira\t tieg\u0127i.\t Min\t jiekol\t il-\u0121isem\t tieg\u0127i\t u\t jixrob\t id-\u00addemm\t tieg\u0127i\t jkun\t fija\t u\t jien\t fih.\t Il-kliem\t li\t g\u0127idtilkom,\t hu\t ru\u0127\t u\t \u0127ajja.''", "KAP I B'liema qima g\u0127andna nir\u010bievu lil Kristu", "Ir-Ru\u0127:", "1.Dan hu kliem tieg\u0127ek, o \u0120esu, is-sewwa ta' dejjem g\u0127alkemm ma ntqalx \u0127abta wa\u0127da u anqas inkiteb imkien wie\u0127ed.", "La darba mela dan hu kliem tieg\u0127ek kollu minnu, ja\u0127tie\u0121li nilqg\u0127u bil-fer\u0127 u noqg\u0127od\t g\u0127alih\t bis-sedqa\t kollha.\t Kliemek\t hu,\t iva,\t u\t inti\t g\u0127idtu;\t imma\t hu\t tieg\u0127i\t wkoll,\t g\u0127ax\t g\u0127all-\u00ad\u0121id\t tieg\u0127i\t int\t g\u0127idtu.\t Bil-fer\u0127a\t nisimg\u0127u\t minn\t fommok,\t biex\t aktar\t ing\u0127o\u017c\u017cu\t f'qalbi.\t Kliem\t b\u0127al\t dan\t kollu\t \u0127niena,\t \u0127lewwa\t u\t m\u0127abba,\t jimlieni\t bil-\u0127ila;\t imma\t mbag\u0127ad\t dnubieti\t jkexkxuni\t u\t l-kuxjenza\t bit-tkasbir\t tag\u0127ha\t ma\t t\u0127allinix\t nilqa'\t misteri\t tant\t kbar.\t Il-\u0127lewwa\t ta'\t kliemek\t ti\u0121bidni\t lejk:\t imma\t l-\u00adkotra\t u\t t-toqol\t ta'\t dnubieti\t jg\u0127attuni.", "2.Int tridni nersaq lejk b\u0127ala iben, biex ikolli sehem mieg\u0127ek; tridni niekol dak l-ikel ta \u0127ajja ta' dejjem, jekk irrid nirba\u0127 il-\u0127ajja u l-glorja ta' bla tmiem.", "Inti tg\u0127id: ''Ejjew g\u0127andi intom ilkoll\t li\t ta\u0127dmu\t u\t li\t tinsabu\t m\u0127abbtin,\t u\t jien\t inserra\u0127kom.\t ''O\t kelma\t \u0127elwa\t u\t ta'\t l-aqwa\t m\u0127abba\t f'widnejn\t il-midneb,\t li\t biha\t int,\t Sinjur\t Alla\t tieg\u0127i,\t tistieden\t g\u0127at-tqarbin\t tal-\u0120isem\t imqaddes\t tieg\u0127ek\t lil\t min\t hu\t fqir\t u\t min\t xejn\t ma\t g\u0127andu!\t G\u0127ax\t jien\t min\t jien,\t Mulejja,\t biex\t nissogra\t nersaq\t lejk?\t Oh,\t x'g\u0127a\u0121eb!\t Is-\u00adsmewwiet\t tas-smewwiet\t ma\t jesg\u0127ukx;\t u\t mbag\u0127ad\t int\t tg\u0127id:\t ''Ejjew\t ilkoll\t g\u0127andi.''", "Xi jfisser din l-umilta tieg\u0127ek tant \u0127elwa, din istedina kollha m\u0127abba?", "Kif sejjer nissogra nersaq lejk, jien li ma nafx li g\u0127amilt ebda \u0121id, li bih nista' nqawwi qalbi?", "Kif nista, nistiednek \u0121ewwa\t dari,\t jien\t li\t tant\t drabi\t reg\u0127extek?\t L-An\u0121li\t u\t l-Arkan\u0121li\t jag\u0127tuk\t qima;\t il-Qaddisin\t u\t t-tajbin\t quddiemek\t jitrieg\u0127du;\t u\t mbag\u0127ad\t tg\u0127id\t lilna:\t ''Ejjew\t ilkoll\t g\u0127andi?''\t U\t li\t ma\t kienx\t g\u0127ax\t tg\u0127idu\t int\t dal-kliem,", "Sinjur, min jista' jemmen li hu minnu?", "U li ma kontx int li trid hekk, min ikollu l-\u0127ila jersaq lejk?", "Jekk Noe, ra\u0121el sewwa, dam ja\u0127dem mitt sena sa bena l-arka li fiha kellhom je\u0127ilsu mill-g\u0127arqa tmienja min-nies, kif nista' jien in\u0127ejji ru\u0127i f'sieg\u0127a, biex nilqa' fija kif jixraq lil Dak li \u0127alaq\t id-dinja?\t Mose,\t il-qaddej\t kbir\t tieg\u0127ek\t u\t l-\u0127abib\t tieg\u0127ek\t tal-qalb,\t \u0127adem\t arka\t ta'\t l-injam\t li\t ma\t jsewwisx\t u\t ksieha b'deheb l-aktar fin, biex iqieg\u0127ed fiha t-twavel tal-Li\u0121i; \t u jien, daqsxejn ta' bniedem\t imkasbar,\t g\u0127andi\t \u0127ila\t nersaq\t u\t nilqa'\t lilek,\t li\t g\u0127amilt\t il-Li\u0121i\t u\t li\t tag\u0127ti\t l-\u0127ajja?\t Salamun,\t l-eg\u0127ref\t fost\t is-slaten\t ta'\t Israel,\t seba'\t snin\t dam\t jibni\t dak\t it-tempju\t l-aktar\t sabi\u0127,\t g\u0127at-tif\u0127ir\t ta'\t l-isem\t tieg\u0127ek.\t Tmint\t ijiem\t dam\t jag\u0127mel\t il-festa\t tat-ti\u0121did\t tieg\u0127u;\t offra\t elf\t vittma\t tas-sliem,\t u\t fost\t id-daqq\t tat-\u00adtrombi\t u\t l-fer\u0127\t qieg\u0127ed\t b'qima\t kbira\t l-Arka\t tal-pa\u010bi\t fil-lok\t li\t hu\t kien\t \u0127ejja\t g\u0127aliha.\t U\t jien\t imbag\u0127ad\t kollni\t tbajja',\t u\t l-ifqar\t fost\t il-bnedmin,\t kif\t sejjer\t inda\u0127\u0127lek\t \u0121ewwa\t dari\t jekk\t bil-kemm\t naf\t nin\u0121abar\t in\u0127ejji ru\u0127i dik in-nofs sieg\u0127a bil-\u0127rara?", "U jalla mqar darba wa\u0127da n\u0121bart kif imiss dik in-nofs\t sieg\u0127a!", "X'\u0127in niftakar, o Alla tieg\u0127i, f'kemm g\u0127amlu u kemm t\u0127abtu dawk l-o\u0127rajn biex jog\u0127\u0121buk, kemm narani tassew bqajt lura mieg\u0127ek.", "Kemm qasir \u017cmien in\u0127ejji ru\u0127i g\u0127at-Tqarbin!", "Bil-kemm nil\u0127aqq nin\u0121abar fija nnifsi, g\u0127aliex aktarx\t mo\u0127\u0127i\t jmur\t f'xi\t \u0127a\u0121'o\u0127ra!\t U\t b'dan\t kollu\t jien\t naf\t li\t quddiem\t il-\u00adQdusija\t tieg\u0127ek,\t ebda\t \u0127sieb\t li\t m'hux\t mill-aktar\t safi\t ma\t g\u0127andu\t ji\u0121ini,\t f'ebda\t ma\u0127luq\t ma\t g\u0127andi\t niftakar\t jew\t imissni\t mmur\t b'mo\u0127\u0127i,\t la\t darba\t sejjer\t nilqa'\t \u0121ewwa\t fija\t mhux\t xi\t An\u0121lu,\t imm\t s-Sid\t ta'\t l-\u00adAn\u0121li.", "Xejn, imbag\u0127ad, ma g\u0127andha x'taqsam l-Arka tal-Li\u0121i b'ta' \u0121o fiha, mal-\u0120isem tieg\u0127ek l-aktar safi u l-virtu tieg\u0127u, li ebda \u0127add ma jista' jfissirhom; xejn ma g\u0127andhom x'jag\u0127mlu dawk is-sagrifi\u010b\u010bI tal-Li\u0121i l-qadima mal-vera Ostja, mal-veru sagrifi\u010b\u010bju tal-\u0120isem tieg\u0127ek, li fih \u0121ew mitmuma s-\u00adsagrifi\u010b\u010bi\t kollha\t ta'\t dak\t i\u017c-\u017cmien.", "G\u0127ala ma n\u0127ossnix jien im\u0127e\u0121\u0121e\u0121 bl-aqwa \u0127rara meta nsib ru\u0127i quddiemek?", "G\u0127ala ma narax kif nag\u0127mel in\u0127ejji ru\u0127i a\u0127jar, biex nilqa' f'qalbi l-\u0120isem tieg\u0127ek, x'\u0127in niftakar fl-imqaddsa Patrijarki u l-Profeti, u s-Slaten ta'\t dari\t li\t flimkien\t mal-poplu\t kollu\t b'tant\t \u0127rara\t u\t m\u0127abba\t kbira\t kienu\t juruk\t il-\u00adqima\t li\t tist\u0127oqqlok?", "Is-Sultan David, daqskemm kien mixg\u0127ul bl-im\u0127abba lejk, kien ji\u017cfen kemm jifla\u0127 quddiem l-Arka t'Alla, u jfa\u0127\u0127ar bil-g\u0127ana tieg\u0127u l-\u0121id kbir illi int kont g\u0127amilt lil missirijietu.", "Hu \u0127adem g\u0127odda tad-\u00addaqq minn kull xorta,\t u\t kiteb\t Salmi,\t u\t ried\t li\t jitkantaw\t bil-fer\u0127;\t imqar\t hu\t kien\t ta'\t sikwit\t ikanta\t fuq\t l-\u00adarpa;\t u\t mimli\t bil-grazzja\t ta'\t l-Ispirtu\t Santu\t kien\t ig\u0127allem\t il-\u0121ens\t ta'\t Israel\t ifa\u0127\u0127ar\t 'l\t Alla\t bil-qalb\t kollha;\t u\t jbierku\t u\t jag\u0127tih\t gie\u0127\t kuljum\t g\u0127alenija.\t Jekk\t mela\t dak\t i\u017c-\u017cmien\t kienu\t jqimu\t b'\u0127e\u0121\u0121a\t hekk\t kbira\t l-Arka\t tat-Testment;\t jekk\t it-tif\u0127ir\t t'Alla\t kien\t isir\t b'tant\t festa\t kbira;\t liema\t qima,\t liema\t \u0127rara\t ma\t g\u0127andux\t ikolli\t jien\t u\t kull\t min\t hu\t nisrani,\t quddiem\t is-Sagrament\t Imqaddes\t u\t x'\u0127in\t ni\u0121u\t biex\t nilqg\u0127u\t f'qalbna\t l-\u0120isem\t g\u0127a\u017ci\u017c\t ta'\t \u0120esu\t Kristu?", "\u0126afna jmorrulek bosta bnadi biex i\u017curu r-relikwi tal-Qaddisin; u x'\u0127in jisimg\u0127u bl-eg\u0127emil ta' \u0127ajjithom, jistag\u0127\u0121bu g\u0127all-a\u0127\u0127ar; u jaraw il-\u0121miel tal-knejjes tag\u0127hom; u jbusu l-g\u0127adam imqaddes tag\u0127hom mi\u017cmum \u0121ol-\u0127arir u d-deheb.", "U int arak\t quddiemi\t fuq\t dan\t l-altar,\t o\t Alla\t tieg\u0127i,\t Qaddis\t tal-Qaddisin,\t Kreatur\t tal-bnedmin,\t u\t sid\t ta'\t l-Angli!\t Bosta\t drabi\t n-nies\t imorru\t jaraw\t dal-\u00ad\u0127wejje\u0121 g\u0127ax ti\u0121bidhom il-kur\u017cita u jkunu mixtiqin jarawhom, u jibqg\u0127u ftit li xejn ma jbiddlu\t \u0127ajjithom, l-aktar meta jmorru biex ji\u0121ru \u0121irja u mhux bil-fehma tal-\u0121id ta' ru\u0127hom.", "Imma fis-\u00adSagrament ta' l-Altar tinsab int kollok kemm int, o Alla tieg\u0127i, \u0120esu Kristu, Alla u Bniedem; u\t kemm-il\t darba\t wie\u0127ed\t jilqg\u0127ek\t kif\t imissu\t jkun\t qieg\u0127ed\t jirba\u0127\t il-fidwa\t tieg\u0127u\t ta'\t dejjem.\t I\u017cda\t lejk\t ti\u0121bidna\t fuq\t kollox\t mhux\t le\t l-kur\u017cita\t jew\t xewqat\t o\u0127ra,\t imma\t fidi\t \u0127ajja,\t tama\t m\u0127e\u0121\u0121a\t u\t m\u0127abba\t mseddqa.", "O Alla li \u0127laqt id-dinja, kemm hi tal-g\u0127a\u0121eb il-\u0127niena tieg\u0127ek mag\u0127na!", "Kemm \u0127lewwa ta' m\u0127abba int turi lill-mag\u0127\u017culin tieg\u0127ek, meta tag\u0127ti ru\u0127ek lilhom fis-Sagrament Imqaddes!", "G\u0127a\u0121eb ta' l-eg\u0127\u0121ubijiet li l-mo\u0127\u0127 ta' ebda bniedem\t ma\t jista'\t jifhmu,\t u\t li\t fuq\t kollox\t ji\u0121bed\t lejk\t il-qlub\t ta'\t l-\u00adimseddqin\t tieg\u0127ek\t u\t jixg\u0127elhom\t bl-im\u0127abba.\t G\u0127aliex\t dawk\t li\t huma\t tabil\u0127aqq\t mi\u0121budin\t lejk\t u\t ma\t jfittxux\t g\u0127ajr\t li\t jbiddlu\t \u0127ajjithom,\t isibu\t f'dan\t is-Sagrament\t Imqaddes\t il-g\u0127ajn\t ta'\t kull\t virtu\t u\t ta'\t l-\u00adaqwa\t m\u0127abba.", "Oh, li kont tista' tobsor x'g\u0127a\u0121eb kbir hu dan is-Sagrament, u kemm grazzi j\u0121ib mieg\u0127u li biss il-\u00adfidili ta' Kristu jafu bihom, imma l-\u0127\u017ciena u l-ilsiera tad-dnub ma jistg\u0127ux i\u0121arrbuhom!", "Dan is-\u00adSagrament jag\u0127ni\t lir-ru\u0127\t bil-grazzja\t tas-sema\t u\t j\u0121edded\t fiha\t l-virtu\t li\t tkun\t tilfet\t u\t l-\u0121miel\t li\t d-dnub\t ikun\t tfielha.\t Dil-grazzja\t xi\t drabi\t hi\t tant\t qawwija,\t li\t bil-\u0127rara\t li\t tnissel,\t mhux\t biss\t ir-ru\u0127,\t imma\t wkoll\t il-\u0121isem\t \t midbiel\t i\u0127oss\t fih\t innifsu\t l-wetqa\t tas-sa\u0127\u0127a.", "Kemma a\u0127na i\u017cda ta' min jibkina g\u0127all-bruda u l-g\u0127a\u017c\u017c tag\u0127na, li ma ninxeg\u0127lux bi \u0127rara akbar biex nilqg\u0127u lil Kristu \u0120esu, li fih biss tinsab it-tama u l-mertu tas-salvazzjoni tag\u0127na!", "G\u0127aliex hu li\t qaddsilna\t ru\u0127na\t u\t li\t fdieha;\t hu\t s-sabar\t tag\u0127na\t f'dal-wied\t tad-dmug\u0127,\t u\t t-thennija\t ta'\t dejjem\t tal-\u00adQaddisin.\t Iva:\t ta'\t min\t jibkih\t il-g\u0127ama\t ta'\t dawk\t il-bosta\t w\u0127ud\t li\t ftit\t li\t xejn\t jiftakru\t f'dan\t il-misterju\t tas-sa\u0127\u0127a tar-ru\u0127, li jimla s-sema bil-hena u jwettaq id-dinja kollha.", "O g\u0127ama u ebusija tal-\u00adbniedem,\t meta\t xejn\t ma\t jqisha\t grazzja\t b\u0127al\t din;\t u\t fuq\t li\t jista'\t mqar\t kuljum\t jersaq\t jitqarben\t donnu\t jibqa'\t biex\t jibred\t g\u0127al\t kollox!", "Kieku dan is-Sagrament Imqaddes kien jin\u017camm banda wa\u0127da biss, u kien ikun ikkunsagrat minn sa\u010berdot wie\u0127ed biss fid-dinja, b'liema \u0127rara, b'liema xewqat kieku mmorru l-bnedmin f'dan l-imkien wie\u0127ed u g\u0127and dan il-qassis t'Alla,\t biex\t naraw\t jitqaddes\t dan\t il-Misterju?\t U\t frattant\t illum\t jinsabu\t bosta\t sa\u010berdoti,\t u\t \u0120esu\t Kristu\t ji\u0121i\t offert\t f'bosta\t na\u0127iet\t biex\t aktar\t ma\t jixxerred\t mad-dinja\t t-\u00adtqarbin\t imqaddes\t aktar\t tidher\t il-grazzja\t u\t l-im\u0127abba\t t'Alla\t fil-bnedmin.", "Ni\u017c\u017cik\u0127ajr, mela, o \u0120esu ta' l-aktar tjieba, rag\u0127aj etern ta' rwie\u0127na, li g\u0127o\u0121bok tpaxxina, lilna msejknin tturufnati, bil-\u0121isem u d-Demm g\u0127a\u017ci\u017c tieg\u0127ek, u tistedinna biex nilqg\u0127u f'qalba dawn il-\u00admisterji, u tg\u0127idilna bil-kelma tal-fomm\t tieg\u0127ek:\t ''Ersqu\t lejja,\t intom\t ilkoll\t li\t tinsabu\t m\u0127abbtin\t u\t fin-\u00adniket,\t u\t jien\t inserra\u0127kom.''", "KAP II F'dan is-Sagrament Alla juri lill-bniedem it-tjieba u l-im\u0127abba tieg\u0127u bla tarf", "Ir-Ru\u0127:", "Kollni tama fit-tjieba u l-\u0127niena tieg\u0127ek, Mulejja, nersaq lejk, marid kif jien lejn is-Salvatur tieg\u0127i, bil-\u0121uh u bil-g\u0127atx lejn il-g\u0127ajn tal-\u0127ajja, fqir lejn is-Sultan tas-Smewwiet, ilsir lejn is-Sid tieg\u0127i, \u0127olqien lejn min \u0127alqu, u mnikket kif jien lejn min jista' jsabbarni.", "Imma kif inhi din li inti ti\u0121i\t g\u0127andi?", "X'jiena jien biex tag\u0127tini lilek innifsek?", "Kif g\u0127andu \u0127ila midneb b\u0127ali jersaq biss\t quddiemek?\t U\t kif\t qatt\t imbag\u0127ad\t titbaxxa\t ru\u0127ek\t i\u017c\u017cur\t wie\u0127ed\t midneb?\t Int\t tafu\t l-qaddej\t tieg\u0127ek,\t u\t taf\t ukoll\t li\t xejn\t ma\t \u0127aqqu\t milli\t qieg\u0127ed\t tag\u0127mel\t mieg\u0127u!\t Int\t tafu\t l-qaddej\t tieg\u0127ek,\t u\t taf\t ukoll\t li\t xejn\t ma\t \u0127aqqu\t milli\t qieg\u0127ed\t tag\u0127mel\t mieg\u0127u!\t Nistqarr\t mela\t l-faqar\t tieg\u0127i,\t u\t fil-\u0127in\t it-tjieba\t tieg\u0127ek;\t infa\u0127\u0127ar il-\u0127niena tieg\u0127ek, u ni\u017c\u017cik\u0127ajr g\u0127all-im\u0127abba tieg\u0127ek bla tarf.", "G\u0127all-\u0127niena tieg\u0127ek int\t tag\u0127mlu\t dan,\t u\t mhux\t le\t g\u0127ax\t jist\u0127oqqli\t g\u0127all-merti\t tieg\u0127i,\t \u0127alli\t \t hekk\t insir\t jien\t aktar\t nag\u0127raf\t it-\u00adtjieba\t tieg\u0127ek,\t u\t f'qalbi\t hekk\t jog\u0127\u0121ob\t lilek,\t u\t int\t trid\t li\t jkun\t dan,\t ir-rieda\t tieg\u0127ek\t noqg\u0127od\t g\u0127aliha.\t Mhux\t li\t ja\u0127asra\t l-\u0127a\u017cen\t tieg\u0127i\t ma\t jkunx\t ta'\t tfixkil\t g\u0127alija!", "\u0120esu kollok tjieba u kollok \u0127niena!", "Kemm int ta' min jag\u0127tik qima, ji\u017c\u017cik\u0127ajr u jfa\u0127\u0127rek g\u0127ala dejjem, talli tajtna l-\u0120isem imqaddes tieg\u0127ek, li l-kobor tieg\u0127u ebda \u0127add ma jista' jfissru!", "Imma f'dat-Tqarbin imqaddes\t x'sejjer\t nitolbok\t jien\t x\u0127in\t nersaq\t \u0127dejn\t is-Sid\t tieg\u0127i\t u\t na\u0127seb\t li\t qatt\t ma\t nista' nag\u0127tik il-gieh li jmissek fil-waqt li nixtieq nir\u010bevik bil-\u0127e\u0121\u0121a ta' l-im\u0127abba?", "Fiex naqbad\t na\u0127seb\t li\t jkun\t ta'\t l-akbar\t \u0121id\t g\u0127al\t ru\u0127i\t \u0127lief\t ni\u010b\u010bekken\t g\u0127al\t kollox\t quddiemek\t u\t nfa\u0127\u0127ar\t b'qalbi\t kollha\t l-\u0127niena\t tieg\u0127ek\t bla\t tarf?\t Infa\u0127\u0127rek,\t o\t Alla\t tieg\u0127i,\t u\t nsebb\u0127ek\t g\u0127al\t dejjem.\t U\t nara\t x-xejn\t tieg\u0127i,\t u\t ner\u0127i\t ru\u0127i\t f'idejk.", "Iva, Sinjur, int il-Qaddis tal-Qaddisin; u jien ja\u0127asra, l-akbar midneb.", "Int titbaxxa lejja, li anqas ma \u0127aqqni biss narfa' g\u0127ajnejja lejk.", "Int trid ti\u0121i g\u0127andi.", "Inti trid u tixtieq titg\u0127annaq mieg\u0127i, Int tistedinni g\u0127all-mejda tieg\u0127ek.", "Int t\u0127ajjarni niekol l-ikel tas-sema, il-\u0127ob\u017c ta' l-An\u0121li, li ma hux\t \u0127a\u0121'o\u0127ra\t \u0127lief\t inti\t nnifsek.\t \u0126ob\u017c\t tas-sema\t \u0127aj\t li\t n\u017cilt\t mis-smewwiet,\t u\t tag\u0127ti\t \u0127ajja\t lid-dinja.", "O Sinjur, x'umilta kbira tiddi minn din il-G\u0127ajn ta' l-im\u0127abba!", "U kif qatt sejrin ni\u017c\u017cuk\u0127ajr u nfa\u0127\u0127ruk bi\u017c\u017cejjed g\u0127al din l-im\u0127abba u l-umilta tieg\u0127ek!", "O kemm kien ta' \u0121id kbir g\u0127al ru\u0127na dak\t il-\u0127sieb\t tieg\u0127ek\t ta'\t meta\t g\u0127amilt\t dan\t is-Sagrament!\t U\t x'mejda\t \u0127elwa\t u\t ta'\t hena,\t ta'\t meta\t tajt\t lilek\t innifsek\t b'ikel\t tag\u0127na!\t Kemm\t hu\t tal-g\u0127a\u0121eb\t l-eg\u0127mil\t tieg\u0127ek,\t Mulejja!\t Kemm\t hi\t qawwija\t s-setg\u0127a\t tieg\u0127ek!\t U\t min\t qatt\t iwassal\t biex\t jifhem\t il-wetqa\t tas-sewwa\t tieg\u0127ek!\t G\u0127ax\t int\t g\u0127edt\t kelma\t u\t kollox\t in\u0127alaq;\t g\u0127al\t kelma\t tieg\u0127ek\t sar\t li\t ridt!", "Oh, x'\u0127a\u0121a tal-g\u0127a\u0121eb li l-fidi biss tista' tifhimha, imma l-mo\u0127\u0127 ta' bniedem ma jwassalx g\u0127aliha!", "Int, Sinjur Alla tieg\u0127i, veru Alla u veru bniedem, tinsab kollox kemm int fid-daqsxejn ta' \u0127ob\u017c u nbid;\t u\t min\t jitqarben\t jiekol\t lilek\t bla\t ma\t jtemmek.\t Int\t Sid\t tal-\u0127olqien\t kollu,\t li\t ma\t g\u0127andek\t x'tambi\t lil\t \u0127add,\t ridt\t b'dan\t is-Sagrament\t tieg\u0127ek\t tg\u0127ammar\t \u0121ewwa\t fina.\t Nitolbok\t mela\t \u017c\u017commli\t safjin\t lil\t qalbi\t u\t lil\t \u0121ismi,\t biex\t jien\t b'kuxjenza\t fer\u0127ana\t u\t nadifa\t nkun\t nista'\t aktar\t sikwit\t infa\u0127\u0127ar\t dan\t il-misterju,\t u\t nilqg\u0127u\t b'\u0121id\t ta'\t dejjem\t g\u0127al\t ru\u0127i,\t la\t darba\t int\t g\u0127amiltu\t u\t ridtu\t g\u0127all-\u0121ieh\t tieg\u0127ek\t u\t b'tifkira\t tieg\u0127ek\t ta'\t dejjem.", "Ifra\u0127, o ru\u0127 tieg\u0127i, u i\u017c\u017ci\u0127ajr 'l Alla g\u0127al dan il- \u0121id hekk kbir li hu \u0127allielek b'fara\u0121 tieg\u0127ek f'dan wied id-dmug\u0127.", "Kemm-il darba int ittenni dan il-misterju (bil-quddiesa) u tilqa' f'qalbek il-\u0120isem\t ta'\t Kristu,\t tkun\t qieg\u0127ed\t i\u0121\u0121edded\t l-opra\t tal-fidwa\t tieg\u0127ek\t u\t jmissek\t sehem\t mill-merti\t kollha\t ta'\t Kristu;\t g\u0127aliex l-im\u0127abba \u0127anina ta' Kristu ma ti\u0121i qatt nieqsa, u l-kobor tal-\u0127niena tieg\u0127u qatt ma\t jintemm.\t Mela\t int\t g\u0127andek\t dejjem\t t\u0127ejji\t ru\u0127ek\t biex\t tilqg\u0127u\t b'\u0127e\u0121\u0121a\t u\t \u0127rara\t mill-aqwa\t u\t ta\u0127seb\t fuq\t dan\t il-misterju\t tal-fidwa\t tag\u0127na\t fil-\u0121abra\t \t u\t l-qima\t kollha.\t Sewwa\t tkun\t tqaddes,\t sewwa\t tkun\t tisma'\t l-quddiesa,\t dan\t is-sagrifi\u010b\u010bju\t jrid\t ikun\t g\u0127alik\t ta'\t l-aqwa\t fer\u0127,\t daqs\t kieku\t Kristu\t dak\t il-\u0127in\t ni\u017cel\t fil-\u0121uf\t ta'\t Marija\t Ver\u0121ni\t u\t sar\t bniedem,\t jew\t inkella\t qisu\t fuq\t is-Salib,\t qieg\u0127ed\t ibati\t u\t jmut\t g\u0127all-fidwa\t tal-\u00adbniedem.", "KAP III Kemm hi \u0127a\u0121a tal-wetqa li wie\u0127ed jitqarben spiss", "Ir-Ru\u0127:", "1.Nersaq mela lejk, o Sinjur, biex b'dan Id-don imqaddsa tieg\u0127ek ru\u0127i ssib il-wetqa tag\u0127ha, \u0127alli nifra\u0127 jien bil-mejda mqaddsa tieg\u0127ek, int li bi \u0127nientek, Alla tieg\u0127i, \u0127jejtni fil-faqar tieg\u0127i.", "Fik jinsab dak kollu\t li\t nista'\t u\t jmissni\t nixtieq;\t inti\t s-sa\u0127\u0127a\t u\t l-fidwa,\t it-tama\t u\t l-qawwa\t tieg\u0127i,\t il-\u0121ieh\t u\t s-\u00adseb\u0127\t tieg\u0127i.\t Farra\u0121lu\t mela\t qalbu\t llum\t lill-qaddej\t tieg\u0127ek,\t g\u0127aliex\t lejk,\t Mulejja,\t \u0120esu\t tieg\u0127i,\t erfajt\t jien\t ir-ru\u0127\t tieg\u0127i.\t Nixtieq\t il-lum\t nilqg\u0127ek\t bil-\u0127e\u0121\u0121a\t kollha\t u\t l-qima;\t nixtieq\t b'qalbi\t kollha\t nda\u0127\u0127lek\t \u0121ewwa\t dari,\t sabiex\t b\u0127al\t \u017bakkew\t ie\u0127or,\t nista'\t jist\u0127oqqli\t nkun\t imbierek\t minnek,\t u\t mag\u0127dud\t ma'\t wlied\t Abram.\t Ir-ru\u0127\t tieg\u0127i\t u\t kollni\t kemm\t jien\t nixxennaq\t g\u0127alik,\t u\t qalbi\t tixtieq\t ting\u0127aqad\t mieg\u0127ek.", "2.Ag\u0127tini lilek innifsek, u xejn ma rrid i\u017cjed g\u0127aliex barra minnek ebda \u0127a\u0121a ma tista' sabbarni Ming\u0127ajrek ma nistax ing\u0127addi; u jekk ma \u017c\u017curnix int, ma hemmx le \u0127ajja g\u0127alija.", "G\u0127alhekk ja\u0127tie\u0121li ta'\t sikwit\t nersaq\t lejk,\t u\t nilqg\u0127ek\t f'dari\t g\u0127as-sa\u0127\u0127a\t ta'\t ru\u0127i:\t g\u0127ax\t inkella\t naqa'\t g\u0127axi\t fit-triq,\t jekk\t ji\u0121i\t jonqosni dan l-ikel tas-sema.", "G\u0127aliex int, o \u0120esu kollok \u0127niena, meta tg\u0127allem lill-\u0121nus u\t tfejjaqhom mill-mardiet tag\u0127hom, kont g\u0127idt: ''Ma rridx nibg\u0127athom f'darhom sajmin, biex ma\t jog\u0127xewx\t fit-triq.''\t Imxi\t mela\t hekk\t mieg\u0127i,\t int\t li\t \u0127allejtilna\t lilek\t innifsek\t f'dan\t is-Sagrament\t g\u0127all-\u00adfara\u0121\t ta'\t l-imseddqin\t tieg\u0127ek.\t G\u0127aliex\t inti\t int\t il-g\u0127ajxien\t \u0127elu\t tar-ru\u0127;\t u\t min\t jieklok\t kif\t jixraq\t isir\t werriet\t u\t jmissu\t sehem\t mill-glorja\t eterna.\t Billi\t jiena\t ta'\t sikwit\t ni\u017cloq\t fid-dnub,\t u\t b\u0127alxejn\t nibred\t u\t nitg\u0127a\u017c\u017cen, ja\u0127tie\u0121li bit-talb fil-\u0121abra u l-qrar u bit-tqarbin ta' \u0120ismek l-Imqaddes, ni\u0121\u0121edded,\t nitnaddaf,\t u\t nit\u0127e\u0121\u0121e\u0121\t bl-im\u0127abba,\t g\u0127aliex\t aktar\t ma\t nitbieg\u0127ed\t mit-tqarbin\t ,\t aktar\t ma\t n\u017commx\t mal-fehmiet\t tieg\u0127i\t t-tajba.", "3.Naf, Sinjur, illi l-bniedem mi\u0121bud g\u0127all \u0127a\u017cen sa minn tfulitu; u jekk ma tkunx int g\u0127alih bil-\u00adg\u0127ajuniet tieg\u0127ek, jaqa' fi dnubiet akbar.", "G\u0127aliex it-Tqarbin imqaddes ibieg\u0127ed il-bniedem mill-\u00ad\u0127a\u017cen, u jwettqu fis-sewwa.", "Jekk imqar\t meta\t nitqarben\t (jew\t inqaddes)\t in\u0127ossni\t wisq\t drabi\t tqil\t u\t biered;\t x'kien\t ikun\t minni\t li\t ma\t kontx\t infittex\t dil-g\u0127ajnuna\t tant\t kbira?\t U\t g\u0127alkemm\t mhux\t kuljum\t in\u0127ossni\t m\u0127ejji\t bi\u017c\u017cejjed\t g\u0127at-tqarbin\t (jew\t g\u0127all-quddiesa),\t nag\u0127mel\t kemm\t nista'\t biex\t jist\u0127oqqli\t nirba\u0127\t sehem\t minn\t grazzja\t tant\t kbira.\t Dan\t hu\t l-akbar\t hena\t tar-ru\u0127\t imseddqa,\t dment\t li\t hi\t tibqa'\t bg\u0127id\t minnek\t marbuta\t ma'\t dal-\u0121isem\t li\t jmut,\t illi\t mg\u0127annqa\t ma'\t Alla,\t tilqa'\t dan\t il-Ma\u0127bub\t tag\u0127ha\t fil-\u0121abra\t ta'\t l-im\u0127abba\t lejh.", "4.Oh, il-kobor tal-\u0127niena tieg\u0127ek lejna kemm hu tabil\u0127aqq tal-g\u0127a\u0121eb!", "Mela int, Sinjur Alla tieg\u0127Ii li \u0127laqt u tag\u0127ti l-\u0127ajja lill-erwie\u0127 kollha, trid ti\u0121i f'din ir-ru\u0127 tant fqira, u bid-divinita u l-umanita kollha tieg\u0127ek ixxabba' l-\u0121u\u0127 tag\u0127ha!", "Oh, ix-xorti ta' din il-qalb!", "Oh, x'hena ta' dir-ru\u0127 li\t jist\u0127oqqilha\t bl-im\u0127abba\t tilqa'\t lilek,\t Sid\t u\t Alla\t tag\u0127ha,\t biex\t Int\t timlieha\t bil-fer\u0127\t tas-smewwiet\t x\u0127in\t lilek\t tilqg\u0127ek\t fiha!\t Oh,\t x'Sinjur\t kbir\t sejra\t tilqa'\t u\t l-\u0127lewwa\t tieg\u0127u\t kemm\t hi\t kbira!\t X'\u0127abib\t tal-qalb\t sejra\t tilqa'\t \u0121ewwa\t darha.\t X'g\u0127arus\t ta'\t l-aqwa\t \u0121miel\t sejra\t tg\u0127annaq,\t o\u0127la\t mill-ma\u0127bubin\t kollha,\t u\t aktar ta' min i\u0127obbu mill-\u0127wejje\u0121 l-o\u0127ra kollha li tista' tixtieq!", "\u0126alli jisktu mela quddiemek, o\t Ma\u0127bub\t tieg\u0127i,\t is-sema\t u\t l-art\t bil-\u0121miel\t kollu\t tag\u0127hom,\t g\u0127aliex\t bil-\u0121miel\t kollu\t tag\u0127hom\t u\t kulma\t bih\t g\u0127andhom\t x'jifta\u0127ru,\t kollox\t minnek\t jafuh\t u\t ma\t jistg\u0127u\t qatt\t jil\u0127qu\t mal-\u0121miel\t ta'\t l-isem\t tieg\u0127ek\t int\t li\t d-dehen\t tieg\u0127ek\t hu\t bla\t tarf.", "KAP IV Alla jxerred bl-abbundanza l-grazzji tieg\u0127u fuq dawk li jitqarbnu bil-\u0127e\u0121\u0121a ta' l-im\u0127abba", "Ir-Ru\u0127:", "Sinjur Alla tieg\u0127i, trid tibda biex tg\u0127inni int lili qaddej tieg\u0127ek, bil-barka tal-\u0127lewwa tieg\u0127ek, sabiex nista' nersaq kif xieraq u bil-\u0127rara lejn dan is-Sagrament tieg\u0127ek ta' l-akbar g\u0127a\u0121eb.", "Ixg\u0127elli qalbi bl-im\u0127abba lejk, u qajjimni minn dan-ng\u0127as tqil li fih ninsab.", "Ejja u xerred fuqi l-grazzja\t tieg\u0127ek,\t \u0127alli\t tista'\t din\t ru\u0127i\t dduq\t il-\u0127lewwa\t tieg\u0127ek,\t li\t tinsab\t mo\u0127bija\t f'dan\t is-Sagrament,\t g\u0127ajn\t ta'\t l-aqwa\t \u0121id\t tar-ru\u0127.\t Ag\u0127tini\t d-dawl\t ukoll\t f'g\u0127ajnejja,\t sabiex\t nista'\t n\u0127ares\t lejn\t dal-misterju\t tant\t kbir;\t u\t nitwettaq\t dejjem\t aktar\t fil-fidi\t tieg\u0127i.\t G\u0127aliex\t dan\t is-Sagrament\t hu\t eg\u0127mil\t tieg\u0127ek,\t mhux\t tal-\u0127ila\t tal-bnedmin;\t int\t \u0127allejtu\t lilna\t u\t mhux\t il-bnedmin\t twebblu\t bih.\t Ebda\t bniedem\t ma\t jinsab\t li\t g\u0127andu\t \u0127ila\t jifhem\t jew\t jaqbad\t \u0127wejje\u0121\t tal-g\u0127a\u0121eb\t b\u0127al\t dawn,\t g\u0127aliex\t anqas\t l-An\u0121li\t bid-dehen\t tag\u0127hom\t ma\t jwasslu\t sa\t daqshekk.\t U\t jien\t midneb\t li\t jien,\t ftit\t trab\t u\t rmied,\t kif\t nista'\t ila\u0127\u0127aq\t u\t nifhem\t dan\t il-\u00admisterju\t mqaddes?", "B'qalbi f'idejja, b'fidi qawwija u umli u biex noqg\u0127od g\u0127ar-rieda tieg\u0127ek, jien nersaq lejk, Mulejja, bit-tama u l-qima u nemmen tabil\u0127aqq li int tinsab f'dan is-Sagrament, veru Alla u veru Bniedem.", "G\u0127aliex inti\t tridni\t nilqg\u0127ek\t f'qalbi\t u\t mieg\u0127ek\t nitg\u0127annaq\t bl-im\u0127abba\t u\t issa\t nitlob\t minnek\t g\u0127all-\u0127niena\t tieg\u0127ek\t li\t int\t tag\u0127tini\t l-grazzja\t tieg\u0127ek;\t imma\t grazzja\t mill-aqwa,\t sabiex\t qalbi\t tfur\t bl-\u00adim\u0127abba\t tieg\u0127ek,\t u\t jien\t le\t ma\t nfittex\t ebda\t hena\t ie\u0127or\t g\u0127al\t qalbi.\t G\u0127aliex\t das-Sagrament\t tant\t g\u0127oli\t u\t g\u0127a\u017ci\u017c\t hu\t s-sa\u0127\u0127a\t tar-ru\u0127\t u\t tal-\u0121isem,\t hu\t d-duwa\t tal-mardijiet\t kollha\t tar-ru\u0127;\t hu\t jfejjaqni\t mill-\u00advizzji tieg\u0127I u jg\u0127akkisli l-passjonijiet \u0127\u017ciena; bih nirba\u0127 it-tentazzjonijiet jew irra\u017c\u017can il-qawwa\t tag\u0127hom; hu jsawweb fuqi grazzi akbar, ikattar fija l-virtu, iqawwi fija l-fidi, iwettaqli t-tama u\t jixg\u0127el\t u\t jkabbar\t fija\t l-im\u0127abba\t tieg\u0127ek.", "U tabil\u0127aqq li inti f'dan is-Sagrament bosta doni tajt, u g\u0127adek tag\u0127ti spiss lil dawk li jitqarbnu bil-\u0127rara; o Alla tieg\u0127i.", "Feddej tieg\u0127i, qawwa tad-dinja, u thennija ta' ru\u0127 il-bnedmin.", "F'kull tribulazzjonijiet li\t jinsabu\t fihom,\t int\t ixxerred\t fuqhom\t il-\u0127lewwa\t kbira\t tal-hena\t tieg\u0127ek,\t u\t mill-faqar\t u n-niket li jkunu fih, int twizinhom bit-tama tas-setg\u0127a tieg\u0127ek, u tferr\u0127ilhom u ddawlilhom\t qalbhom\t bi\t grazzja\t \u0121dida\t u\t b'dal-mod,\t dawk\t li\t qabel\t it-tqarbin\t kienu\t berdin\t u\t bl-ebda\t \u0127rara,\t wara\t li\t jilqg\u0127u\t f'qalbhom\t l-ikel\t u\t x-xorb\t tas-sema,\t i\u0127ossu\t ru\u0127hom\t mibdulin\t g\u0127all-a\u0127jar.", "Dan li int tag\u0127mel mal-ma\u0127bubin tieg\u0127ek hu \u0121ej mill-g\u0127erf kbir tieg\u0127ek; sabiex huma jaraw bis-\u00adsewwa u jifhmuha kemm tabil\u0127aqq hi \u017cg\u0127ira l-\u0127ila tag\u0127hom, u liema \u0121id u xi grazzi kbar inti tag\u0127ti.", "Berdin,\t ebsin\t u\t tqal\t minnhom\t infushom,\t inti\t t\u0127e\u0121\u0121i\u0121hom\t bl-im\u0127abba,\t tixg\u0127elhom\t bix-xewqa\t u\t bid-\u00addevozzjoni.\t Min\t hu\t dak\t li\t resaq\t bl-umilta\t lejn\t din\t il-g\u0127ajn\t tal-\u0127lewwa,\t u\t baqa'\t ma\t xorobx\t xi\t ftit\t is-\u00ads\u0127ana\t tieg\u0127u?\t Int\t hu\t dik\t il-g\u0127ajn\t dejjem\t mimlija\t u\t mfawra,\t dak\t in-nar\t im\u0127a\u0121\u0121e\u0121\t li\t qatt\t ma\t jbatti.", "Mela, jekk jiena ma nistax nimla mill fawwara ta' dil-g\u0127ajn jew anqas ma nista' naqta' l-g\u0127atx tieg\u0127i, \u0127allini talanqas nersaq b'fommi lejn dil-g\u0127ajn tas-sema, biex minnha nixrob qatra wa\u0127da, u nista\u0127ja mill-g\u0127atx tieg\u0127i,\t imqar\t biex\t ma\t nog\u0127xiex.\t U\t jekk\t ma\t nistax\t inkun\t vampa\t nar\t ta'\t im\u0127abba,\t b\u0127all-Kerubini\t u\t s-Serafini,\t nara\t kif\t g\u0127all-inqas\t innissel\t f'qalbi\t d-devozzjoni\t u\t n\u0127ejji\t ru\u0127i\t biex\t bit-\u00adTqarbin ta' dan is-Sagrament tal-\u0127ajja jmissni mqar xrara \u010bkejkna mill-\u0127u\u0121\u0121ie\u0121a ta' l-im\u0127abba\t divina\t tieg\u0127ek.\t Dak\t kollu\t li\t hu\t nieqes\t fija,\t \u0120esu\t \u0127anin\t u\t Salvatur\t imqaddes\t tieg\u0127i,\t iva,\t komplih\t inti\t f'ru\u0127i\t bil-\u0127niena\t u\t l-grazzja\t tieg\u0127ek;\t int\t li\t g\u0127o\u0121bok\t issejja\u0127\t lil\t kul\u0127add\t g\u0127al\t mieg\u0127ek\t meta\t g\u0127idt:\t ''Ejjew\t intom\t li\t tinsabu\t m\u0127abbtin\t u\t fin-niket,\t u\t jiena\t nserra\u0127kom.''", "Jien ninsab im\u0127abbat, xhieda l-g\u0127araq ta' \u0121bini; in\u0127ossni qalbi mnikkta bl-imrar; ninsab imtaqqal bid-dnubiet, im\u0127abbat bit-tentazzjonijiet, imdawwar u msallab b'bosta \u0121ibdiet \u0127\u017ciena, u ma g\u0127andix min iwi\u017cinni, ja\u0127jieni, \u0127lief lilek, o Sinjur Alla\t tieg\u0127i,\t Salvatur\t tieg\u0127i.\t F'idejk\t ru\u0127i\t ner\u0127i\t u\t kulma\t g\u0127andi,\t biex\t int\t i\u017c\u017comm\t idejk\t fuqi\t u\t twassalni\t fil-\u0127ajja\t ta'\t dejjem.\t \u0126udni\t g\u0127all-gieh\t u\t l-glorja\t ta'\t l-isem\t tieg\u0127ek,\t inti\t li\t \u0127ejjejtli\t \u0120ismek\t u\t Demmek\t b'ikel\t u\t xorb\t tieg\u0127i.\t Ag\u0127tini\t grazzja,\t Sinjur\t Alla\t tieg\u0127i,\t Salvatur\t tieg\u0127i,\t li\t bit-Tqarbin\t ta'\t sikwit\t tikber\t fija\t l-\u0127rara\t u\t l-im\u0127abba.", "KAP V Fuq il-kobor tas-Sagrament u l-istat tas-Sa\u010berdot", "Kieku stess int kellek il-purita u l-qdusija ta ' l-An\u0121li u l-qdusija ta' San \u0120wann Battista, ma kontx jist\u0127oqqlok tilqa' dan is-Sagrament, jekk anqas tmissu b'idejk; g\u0127ax il bniedem mhux g\u0127all-merti tieg\u0127u jikkunsagra,\t u\t jie\u0127u\t f'idejh\t is-Sagrament\t ta'\t Kristu,\t u\t jiekol\t il-\u0127ob\u017c\t ta'\t l-An\u0121li.\t Kemm\t hu\t kbir\t mela\t dan\t il-misterju,\t u\t kemm\t \t hu\t g\u0127oli\t l-\u0121ieh\t ta'\t Sa\u010berdot,\t li\t jista'\t jag\u0127mel\t dak\t li\t anqas\t l-An\u0121li\t ma\t jistg\u0127u\t jag\u0127mlu!\t G\u0127aliex\t is-Sa\u010berdot\t biss\t ordnati\t li\t imiss\t mill-Knisja,\t jistg\u0127u\t jikkunsagraw\t u\t joffru\t l-\u00ad\u0120isem.\t Iva,\t is-Sa\u010berdot\t hu\t l-ministru\t t'Alla,\t u\t jg\u0127id\t il-kelma\t ta'\t Alla\t nnifsu\t meta\t waqqaf\t dan\t is-", "Sagrament: imma fil-konsagrazzjoni Alla hu dak li jkun jikkonsagra u jbiddel il-\u0127ob\u017c u l-inbid fil-\u00ad\u0120isem tieg\u0127u, g\u0127alkemm g\u0127ajnejn il-bniedem ma jarawhx, g\u0127aliex kollox isir kif irid hu, kollox joqg\u0127od g\u0127ar-rieda tieg\u0127u!", "F'dan is-Sagrament hekk kbir, mela, aktar g\u0127andek temmen f'Alla li jista' kollox milli lis-sensi tieg\u0127ek u lil dak li jidher.", "G\u0127alhekk g\u0127andek tersaq lejh b'bi\u017ca' u qima kbira.", "Ag\u0127ti mela daqqa ta' g\u0127ajn lilek innifsek, u ara ta' min sirt ministru, meta l-Isqof qieg\u0127ed idejh fuq rasek.", "Inti sirt\t Sa\u010berdot,\t \u0121ejt\t ikkonsagrat\t biex\t tg\u0127id\t il-quddiesa;\t qis\t mela\t issa,\t li\t f'\u0127inu\t u\t f'waqtu\t toffri\t 'l\t Alla\t dan\t is-Sagrifi\u010b\u010bju bil-\u0121abra u bid-devozzjoni, u l-kuxjenza tieg\u0127ek tkun bla ebda tebg\u0127a.", "Int issa ma\t \u0127affiftx, le, it-tag\u0127bija tieg\u0127ek, anzi rtabatt b'rabta aktar qawwija u \u0127ajtek ja\u0127ti\u0121ilha tkun ta' l-\u00adakbar\t qdusija.\t Is-Sa\u010berdot\t irid\t ikun\t im\u017cejjen\t bil-virtu\t kollha,\t u\t jag\u0127ti\t lill-o\u0127rajn\t e\u017cempju\t ta'\t \u0127ajja\t qaddisa.\t \u0126ajtu\t ma\t tridx\t tkun\t b\u0127al\t tal-bnedmin\t l-o\u0127ra\t li\t jg\u0127ixu\t fid-dinja,\t imma\t b\u0127al\t ta'\t l-An\u0121li\t fis-\u00adsema\t u\t ta'\t l-erwie\u0127\t it-tajba\t ta'\t fuq\t l-art.", "3.Is-Sa\u010berdot liebes l-ilbies imbierek, hu b\u0127al Kristu ie\u0127or, biex jitlob 'l Alla bil-\u0127rara u bl-umilta g\u0127alih innifsu u g\u0127al kul\u0127add.", "Fuq sidru u fuq dahru hu j\u0121ib is-sinjal tas-Salib ta' Kristu, b'tifkira tal-\u00adPassjoni\t ta'\t Kristu.\t Quddiemu\t j\u0121ib\t is-salib\t fil-pjaneta\t biex\t i\u0127ares\t dejjem\t lejn\t il-passi\t ta'\t Kristu,\t biex\t jimxi fuqhom bil-\u0127erqa kollha.", "Fuq dahru j\u0121ib is-salib, biex kemm mo\u0127qrija jara min-nies, hu\t je\u0127odha\t bis-sabar\t g\u0127al\t Alla.\t U\t j\u0121ib\t is-salib\t quddiem,\t biex\t jibki\t dnubietu;\t u\t j\u0121ibu\t warajh\t biex\t jibki,\t daqskemm\t i\u0127enn\t g\u0127alihom,\t id-dnubiet\t ta'\t l-o\u0127rajn\t ukoll;\t biex\t jiftakar\t li\t Alla\t qieg\u0127ed\t is-sa\u010berdot\t bejnu u bejn il-midneb; u biex ma jeg\u0127jiex jitlob u joffri s-sagrifi\u010b\u010bju mqaddes, minn qabel ma\t jist\u0127oqqlu\t jaqla'\t l-\u0127niena\t u\t l-ma\u0127fra.", "Waqt il-quddiesa tieg\u0127u, is-Sa\u010berdot ikun qieg\u0127ed jag\u0127ti gieh 'l Alla, l-An\u0121li jifir\u0127u bil-hena, il-Knisja titg\u0127axxaq bih, iwettaq il-mistrie\u0127 lill-mejtin u jaqlla' g\u0127alih innifsu sehem ta' kull \u0121id g\u0127ar-ru\u0127.", "KAP VI Hawn ir-Ru\u0127 titlob lil Kristu jg\u0127allimha kif g\u0127andha tit\u0127ejja g\u0127at-Tqarbin", "Ir-Ru\u0127:", "1.Meta n\u0121ib quddiem g\u0127ajnejja, Mulejja, il-kobor tieg\u0127ek u x-xejn tieg\u0127i, nirtoqg\u0127od bil-bi\u017ca' u n\u0127ossni nit\u0127awwad.", "G\u0127ax jekk ma nersaqx inkun qieg\u0127ed na\u0127rab mill-\u0127ajja, u jekk nersaq ming\u0127ajr l-indafa u l-\u0127rara li jixirqu, jiena nkun nonqsok.", "X'nibda nag\u0127mel mela, o Alla tieg\u0127i, g\u0127ajnuna\t tieg\u0127i,\t int\t li\t tag\u0127tini\t d-dawl\t fit-tfixkil\t tieg\u0127i?", "2.Int g\u0127allimni t-triq li minnha g\u0127andi ng\u0127addi, u nissilli f'qalbi xi t\u0127ejjija qasira g\u0127at-Tqarbin imqaddes.", "Jiswieli wisq li nkun naf kif g\u0127andi n\u0127ejjilek qalbi fil-\u0121abra u l-qima, biex nilqa' b'\u0121id tieg\u0127i s-Sagrament imqaddes\t tieg\u0127ek,\t jew\t biex\t intemm\t das-Sagrifi\u010b\u010bju\t divin\t hekk\t kbir.", "KAP VII Fuq l-e\u017cami tal-kuxjenza fuq il-fehma li wie\u0127ed tbiddel \u0127ajtu", "1.Qabel xejn hemm b\u017conn li s-Sa\u010berdot t'Alla j\u0127ejji ru\u0127u biex jikkonsagra, joffri u jir\u010bievi dan is-\u00adSagrament, b'umilta u b'qima l-aktar kbira, b'fidi qawwija, b'fehma s\u0127i\u0127a li dan sejjer jag\u0127mlu g\u0127all-\u0121ieh t'Alla.", "G\u0127arbel mela\t tajjeb\t il-kuxjenza\t tieg\u0127ek,\t u\t mill-a\u0127jar\t li\t tista'\t saffiha\t b'indiema\t vera\t u\t bi\t qrara\t umli;\t b'mod\t illi\t fuq\t qalbek\t ma\t t\u0127oss\t ebda\t toqol\t li\t jniggi\u017cha,\t jew\t li\t j\u017commok\t u\t ma\t j\u0127allikx\t tersaq\t tqaddes.\t Nissel\t fik\t indiema\t ta'\t dnubietek\t kollha,\t imma\t l-aktar\t ibki\t u\t olfoq\t g\u0127al\t dawk\t il-\u0127tijiet\t li\t taqa'\t fihom\t ta'\t kuljum;\t u\t jekk\t ikollok\t \t \u0127in,\t stqarr\t 'l\t Alla\t \u0121ewwa\t qalbek\t il-mi\u017cerji\t kollha\t li\t fihom\t i\u0121ibuk\t il-passjonijiet\t tieg\u0127ek.", "2.Ibki u tniehed fuq li int g\u0127adek hekk marbut mal-\u0127wejje\u0121 tad-dinja, ilsir tal-passjonijiet tieg\u0127ek, mimli \u0121ibdiet \u0127\u017ciena; u fuq li int ftit li xejn ma tra\u017c\u017can lis-sensi tieg\u0127ek, u tinsab mimli bi \u0127sibijiet\t fierg\u0127a;\t li\t int\t tant\t mi\u0121bud\t g\u0127all-\u0127wejje\u0121\t ta'\t barra,\t bla\t xejn\t ma\t tag\u0127ti\t kont\t ta'\t dawk\t ta'\t ru\u0127ek;\t li\t int\t tant\t mog\u0127ti\t g\u0127ad-da\u0127k\t u\t g\u0127a\u010b-\u010bajt,\t u\t tant\t ti\u0121ik\t tqila\t tibki\t dnubietek\t u\t tindem\t minnhom;\t li\t tant\t t\u0127obb\t it-tgawdija\t u\t l-pja\u010biri\t tad-dinja,\t u\t tant\t ti\u0121ik\t bi\t tqila\t t-tbatija\t u\t tarahom\t \u017cejda\t l-\u0127wejje\u0121\t tar-\u00adru\u0127;\t li\t int\t tant\t mo\u0127\u0127ok\t biex\t tisma'\t x'hemm\t mill-\u0121did\t u\t ddawwar\t g\u0127ajnejk\t fuq\t xi\t \u0127a\u0121a\t sabi\u0127a,\t u\t tant\t titme\u017cme\u017c\t mit-tmaqdir\t u\t \u017c-\u017cebli\u0127;\t li\t int\t tant\t tirg\u0127ib\t biex\t ta\u0127\u017cen\t ta\u0127t\t idejk,\t tant\t x\u0127i\u0127\t li\t ma\t tag\u0127tix\t minn\t tieg\u0127ek,\t tant\t idek\t mag\u0127luqa\t biex\t ma\t ter\u0127ix\t minn\t ta\u0127t\t idejk:\t li\t inti\t xejn\t kliemek\t ma\t tqishom\t u\t tant\t ti\u0121ik\t id-dinja\t tqila\t li\t toqg\u0127od\t sieket;\t li\t tant\t \u0127ajtek\t hi\t laxka;\t li\t int\t tant\t il\u0127i\u0127\t f'kulma\t tag\u0127mel;\t li\t int\t tant\t t\u0127obb\t l-ikel\t tajjeb,\t u\t tag\u0127laq\t widnejk\t g\u0127all-kelma\t t'Alla;\t li\t tfittex\t il-mistrie\u0127,\t u\t titwarrab\t mix-\u00adxog\u0127ol;\t u\t biex\t tisma'\t l-\u0127rejjef,\t in-ng\u0127as\t ma\t tafx\t bih,\t u\t mbag\u0127ad\t g\u0127all-\u0127wejje\u0121\t t'Alla,\t ti\u0121ik\t id-dinja\t tqila;\t li\t jkollok\t mitt\t sena\t biex\t te\u0127les\t mit-talb\t u\t tg\u0127idu\t mferfex\t \u0127a\t t\u0127affef\t u\t te\u0127les;\t tant\t traskurat\t biex\t tg\u0127id\t l-offizzju,\t tant\t biered\t fil-Quddiesa,\t u\t fit-tqarbin\t tieg\u0127ek\t b\u0127alxejn\t t\u0127alli\t l-\u0127sibijiet\t tieg\u0127ek\t jixxerrdu, u \u0127a\u0121a kbira li tkun mi\u0121bur sewwa fik innifsek; li int tant malajr jitlag\u0127lek u tisbel u\t lsienek\t jaqta',\t li\t int\t tant\t \u0127afif\t biex\t taqta'\t l-\u0127aqq\t mill-o\u0127rajn,\t u\t tant\t a\u0127rax\t i\u010b\u010banfarhom;\t li\t tant\t tifra\u0127\t meta\t kollox\t ji\u0121ik\t g\u0127al\t qalbek\t u\t mbag\u0127ad\t tintelaq\t la\t ji\u0121ik\t xi\t g\u0127aw\u0121;\t li\t sikwit\t tag\u0127mel\t proponimenti\t tajba,\t biex\t imbag\u0127ad\t ftit\t u\t xejn\t toqg\u0127od\t g\u0127alihom.", "3.La d-difetti u dan in-nuqqas tieg\u0127ek u o\u0127rajn b\u0127alhom tkun qerrejthom u bkejthom bi ndiema u sog\u0127ba kbira ta' qalbek, ag\u0127mel proponiment qawwi li tbiddel \u0127ajtek u li tg\u0127addi 'l quddiem fil-\u00advirtu.", "Imbag\u0127ad\t er\u0127i\t g\u0127al\t kollox\t ru\u0127ek\t f'idejja,\t u\t bir-raj\t tieg\u0127ek\t kollu\t offri\t lilek\t innifsek\t fuq\t l-altar,\t g\u0127all-\u0121ieh\t tal-isem\t tieg\u0127i\t b'offerta\t g\u0127ala\t dejjem;\t ji\u0121ifieri\t ntelaq\t f'idejja,\t bla\t ma\t \u017c\u017comm\t xejn\t g\u0127alik.\t B'dak\t mod\t tkun\t tista'\t ersaq\t lejja\t biex\t toffri\t s-Sagrifi\u010b\u010bju\t 'l\t Alla\t u\t tilqa'\t f'qalbek\t is-Sagrament\t tal-\u00ad\u0120isem\t tieg\u0127i\t b'\u0121id\t ta'\t ru\u0127ek.", "4.Ma tistax issir offerta isba\u0127 u \u0127las akbar g\u0127all-ma\u0127fra tad-dnubiet, milli wie\u0127ed joffri lilu nnifsu kollu kemm hu u b'qalb safja, flimkien mas-Sagrifi\u010b\u010bju tal-\u0120isem ta' Kristu, fil-Quddiesa u fit-\u00adtqarbin.", "Jekk il-bniedem jag\u0127mel \u0127iltu\t kollha\t u\t jindem\t tabil\u0127aqq\t minn\t dnubietu,\t ta'\t kull\t darba\t li\t jersaq\t jitlobni\t l-ma\u0127fra\t u\t l-\u0127niena\t tieg\u0127i,\t jiena\t ng\u0127idlu:\t ''Kif\t inhu\t minnu\t li\t \u0127aj\t jien,\t ma\t rridhiex\t il-\u00admewt tal-midneb, imma li jbiddel triqtu u jg\u0127ix; u fi dnubietu ma niftakarx i\u017cjed, imma kollha\t jin\u0127afrulu.''", "KAP VIII Fuq il-mewt ta' Kristu fuq is-Salib u li a\u0127na nag\u0127tu rwie\u0127na 'l Alla", "1.Kif jiena b'dirg\u0127ajja miftu\u0127a fuq is-Salib u g\u0127eri offrejt ru\u0127i minn jeddi lil Alla l-Missier g\u0127ad-\u00addnubiet tieg\u0127ek b'mod illi ma baqa' xejn fija li ma tajthulux lil Missier biex intaffi l-qilla tieg\u0127u, hekk imissek int ukoll toffri ru\u0127ek lili b'qalbek kollha b\u0127ala vittma safja u mqaddsa, kuljum fil-\u00adquddiesa, bl-im\u0127abba kollha ta' qalbek, u l-\u0127e\u0121\u0121a kollha.", "X'inhu li nitlob minnek jien, \u0127lief li\t t\u0127abrek\t li\t tag\u0127ti\t ru\u0127ek\t lili\t g\u0127al\t kollox?\t Tag\u0127tini\t x'tag\u0127tini\t jekk\t ma\t tag\u0127tinix\t lilek\t innifsek,\t jien\t xejn\t ma\t nqisu;\t g\u0127ax\t ma\t n\u0127arisx\t lejn\t il-\u0127a\u0121a\t li\t tag\u0127tini;\t lilek\t irrid\t jien.", "2.B\u0127alma int, kieku jkollok id-dinja kollha tieg\u0127ek, ma tkunx f'sessik sewwa jekk ma jkollokx lili, hekk ukoll jien tag\u0127tini x'tag\u0127tini, ma jistax ikun g\u0127al qalbi, jekk ma tag\u0127tinix lilek innifsek.", "Offri u ag\u0127ti\t ru\u0127ek\t lili\t kollok\t kemm\t int\t g\u0127all-im\u0127abba\t t'Alla,\t u\t l-offerta\t tieg\u0127ek\t tkun\t mog\u0127\u0121uba.\t Ara\t jien,\t jien\t offrejt\t ru\u0127i\t kollni\t lill-Missier\t min\u0127abba\t fik;\t jien\t lilek\t tajtek\t \u0120ismi\t u\t Demmi\t b'ikel\t tieg\u0127ek,\t biex\t inkun\t kollni\t tieg\u0127ek,\t u\t inti\t tibqa'\t tieg\u0127i.\t Imma\t jekk\t int\t tibqa'\t marbut\t mieg\u0127ek\t innifsek\t u\t ma\t ter\u0127ix\t ru\u0127ek\t f'idejja\t kollok\t kemm\t int,\t l-offerta\t tieg\u0127ek\t ma\t tkunx\t s\u0127i\u0127a,\t u\t bejnietna\t ma\t tistax\t issir\t il-vera\t rabta.\t Mela\t jekk\t int\t trid\t tkun\t tabil\u0127aqq\t b'rajk\t f'idejk,\t jekk\t int\t trid\t ikollok\t fik\t il-\u0127niena\t tieg\u0127i,\t ja\u0127tie\u0121lek\t qabel\t xejn\t tag\u0127mel\t ebda\t \u0127a\u0121a,\t ter\u0127i\t ru\u0127ek\t f'idejn\t Alla.\t G\u0127alhekk\t ftit\t huma\t dawk\t li\t qalbhom\t hi\t m\u017cejna bid-dawl tas-sema u ma\u0127lula mid-dinja: g\u0127aliex ma jafux ji\u010b\u0127du g\u0127al kollox lilhom\t infushom.\t Kelma\t wa\u0127da\t ng\u0127id\t jien,\t u\t ma\t nar\u0121ax\t minnha\t lura:\t ''Min\t ma\t jix\u0127etx\t kulma\t g\u0127andu\t wara\t spallejh,\t ma\t jistax\t ikun\t minn\t tax-xirka\t tieg\u0127i.''\t Mela\t int,\t jekk\t tixtieq\t li\t tkun\t minn\t ta'\t ma\t '\t dwari,\t offri\t ru\u0127ek\t lili,\t bix-xewqat\t kollha\t ta'\t qalbek.", "KAP IX Ja\u0127tie\u0121 noffru ru\u0127na u kulma fina 'l Alla u nitolbu g\u0127al kul\u0127add", "Ir-Ru\u0127:", "1.Sinjur, kulma jinsab fis-sema u l-art hu tieg\u0127ek; jien nixtieq noffri ru\u0127i lilek minn qalbi, u nibqa' tieg\u0127ek g\u0127al dejjem.", "Sinjur, b'qalbi marbuta biss mieg\u0127ek, noffri ru\u0127i llum lilek b'qaddej tieg\u0127ek g\u0127al dejjem, b'qima, b'sagrifi\u010b\u010bju ta' tif\u0127ir li qatt ma g\u0127andu jaqta'.", "Int ilqag\u0127ha din l-offerta\t mqaddsa flimkien mal-\u0120isem tieg\u0127ek; offerta, li llum qed nag\u0127millek quddiem l-An\u0121li li hawn\t jinsabu\t ma'\t dwarek\t bla\t ma\t narahom,\t \u0127alli\t hi\t tkun\t b'\u0121id\t tieg\u0127i\t u\t tal-poplu\t tieg\u0127ek\t kollu.", "Sinjur fuq dan l-altar tas-sliem noffrilek il-\u0127a\u017cen u d-dnubiet tieg\u0127i kollha, li g\u0127amilt quddiemek u quddiem l-An\u0121li mqaddsa tieg\u0127ek, u minn dik il-\u0121urnata li fiha dnibt l-ewwel darba sa dal-\u0127in: sabiex int ta\u0127raqhom\t u\t ttemmhom\t kollha\t bin-nar\t ta'\t l-im\u0127abba\t tieg\u0127ek;\t tne\u0127\u0127ili\t t-tbajja'\t kollha\t ta'\t dnubieti;\t tnaddafli\t l-kuxjenza\t tieg\u0127i\t minn\t kull\t dnub;\t tar\u0121a'\t tag\u0127tini\t l-\u0127niena\t tieg\u0127ek,\t li\t bid-dnub\t jien\t tlift;\t ta\u0127firli\t kollox\t u\t g\u0127all-\u0127niena\t tieg\u0127ek\t tilqag\u0127ni\t g\u0127all-bewsa\t tal-pa\u010bi.", "X'nista' nag\u0127mel g\u0127al dnubieti, \u0127lief li bl-umilta kollha nqerrhom u nibkihom, u bla ma nehda nitolbok l'int ta\u0127firhomli?", "Nitolbok li tismag\u0127ni bil-\u0127niena kif ninsab hawn quddiemek, o Alla tieg\u0127i.", "Jisg\u0127obbija minn qalbi g\u0127al\t dnubieti;\t le,\t ma\t n\u017cidx\t nag\u0127milhom,\t imma\t nindem\t minnhom\t u\t nibqa'\t nindem\t sakemm\t nibqa'\t \u0127aj,\t pront\t biex\t nag\u0127mel\t penitenza\t u\t n\u0127allas\t g\u0127alihom\t sakemm\t ikolli\t nifs.", "A\u0127firli, Sinjur, a\u0127firhomli dnubieti f'\u0121ieh l-Isem imqaddes tieg\u0127ek: salvali lil ru\u0127i, li int fdejtha b'Demmek il-g\u0127a\u017ci\u017c.", "Iva, ner\u0127i ru\u0127i fil-\u0127niena tieg\u0127ek, nitlaq ru\u0127i f'idejk; ag\u0127mel minni skond ma tg\u0127idlek it-tjieba u l-\u0127niena tieg\u0127ek,\t mhux\t kemm\t jitlob\t il-\u0127aqq\t g\u0127all-\u0127a\u017cen\t tieg\u0127i.", "4.Noffrilek ukoll il-\u0121id kollu li g\u0127amilt g\u0127alkemm hu ftit u \u0127a\u0121a ta' xejn, sabiex inti ssaffih u tqaddsu; sabiex ikun mog\u0127\u0121ub quddiemek, ikun g\u0127al qalbek, u dejjem i\u0121\u0121ibu g\u0127all-a\u0127jar; billi lili, \u0127atba battala\t u\t li\t ma\t tiswa\t g\u0127al\t xejn,\t twassalni\t b'wi\u010b\u010b\t il-\u0121id\t fit-tmiem\t tal-g\u0127omor\t tieg\u0127i.", "5.Noffrilek ukoll ix-xewqat devoti tar-rwie\u0127 tajba; il-b\u017connijiet ta' qrabati, ta' \u0127uti, ta' \u0127biebi, ta' dawk kollha li jien n\u0127obb; ta' dawk li g\u0127all-im\u0127abba tieg\u0127ek g\u0127amlu l-\u0121id lili u lil \u0127addie\u0127or; ta' dawk kollha\t li\t xtiequ\t jew\t talbu\t li\t nitlob\t jew\t inqaddes\t g\u0127alihom\t u\t g\u0127all-b\u017connijiet\t tag\u0127hom,\t sew\t \u0127ajjin,\t sew\t mejtin;\t sabiex\t lilhom\t kollha\t tg\u0127inhom\t bil-grazzja\t tieg\u0127ek,\t thennihom\t bil-konsolazzjoni\t tieg\u0127ek,\t t\u0127arishom\t mit-ti\u0121rif\t u\t te\u0127lishom\t mid-dwejjaq;\t u\t biex,\t kif\t tkun\t \u0127listhom\t minn\t kull\t deni,\t ji\u017c\u017cuk\u0127ajr\t bil-fer\u0127\t mill-qieg\u0127\t ta'\t qalbhom.", "6.Noffrilek ukoll it-talb tieg\u0127i u din il-vittma tal-pa\u010bi, l-aktar g\u0127al dawk li we\u0121\u0121\u0127uni, bekkewni, jew \u0127aqruni bi lsienhom jew li g\u0127amluli xi deni; g\u0127al dawk ukoll li jien xi darba bekkejthom, \u0127abbatthom, dejjaqthom\t jew\t tajthom\t skandlu\t bi\t kliemi\t u\t bl-eg\u0127mil\t sewwa\t kont\t naf\t bih,\t sewwa\t ma\t ntba\u0127tx,\t sabiex\t int\t ta\u0127fer\t lilna\t wkoll\t dnubietna\t u\t d-deni\t li\t g\u0127amilna\t lil\t xulxin.\t Bieg\u0127ed,\t Sinjur,\t minn\t qlubna\t l-\u0127sibijiet\t \u0127\u017ciena\t fuq\t il-proxxmu,\t il-g\u0127adab,\t il-\u0121lied\t u\t dak\t kollu\t li\t jista'\t jag\u0127mel\t \u0127sara\t fl-im\u0127abba\t u\t jnaqqas\t fl-im\u0121iba\t t-tajba\t ta'\t bejn\t l-a\u0127wa.\t \u0126enn,\t Sinjur,\t \u0127enn\t g\u0127alina\t li\t nitolbuk\t il-\u0127niena\t tieg\u0127ek;\t ag\u0127ti\t l-grazzja\t tieg\u0127ek\t lil\t minn\t g\u0127andu\t b\u017conn;\t u\t ag\u0127mel\t li\t a\u0127na\t ng\u0127ixu\t \u0127ajja,\t li\t g\u0127aliha\t tis\u0127oqqilna\t l-grazzja\t tieg\u0127ek\t u\t li\t nirb\u0127u\t l-\u0127ajja\t ta'\t dejjem.\t Amen.", "KAP X Fuq li ma g\u0127andniex in\u0127allu t-Tqarbin g\u0127al xejn b'xejn", "1.G\u0127andek spiss tersaq lejn il-g\u0127ajn tal-grazzja u tal-\u0127niena t'Alla, lejn il-g\u0127ajn tat-tjieba u ta' kull indafa, sabiex inti tfiq mill-passjonijiet u mid-drawwiet il-\u0127\u017ciena tieg\u0127ek, u jkun jist\u0127oqqlok li titqawwa dejjem aktar biex tkun taf tilqa' lit-tentazzjonijiet kollha u lill-qerq tad-demonju.", "Il-\u00adg\u0127adu,\t billi\t jaf\t xi\t frott\t u\t x'qawwa\t kbira\t tinsab\t fit-Tqarbin\t imqaddes,\t sejjer\t idur\t u\t jfittex\t it-toroq\t kollha\t u\t jag\u0127mel\t kemm\t jifla\u0127\t biex\t lill-erwie\u0127\t it-tajba\t ibeg\u0127idhom\t mit-Tqarbin.", "2.G\u0127aliex u\u0127ud, waqt li j\u0127ejju ru\u0127hom g\u0127at-Tqarbin imqaddes, isofru minn \u0121ewwa tentazzjonijiet kbar mid-demonju, billi dan ir-ru\u0127 tal-\u0127a\u017cen (kif jinsab miktub fil-ktieb ta' \u0120ob), jindehes fost ulied Alla, i\u0127awdilhom mo\u0127\u0127hom biex, bil-qerq tieg\u0127u,\t jara\t kif\t jimlielhom\t rashom\t bil-bi\u017ca'\t \u017cejjed\t bil-\u00adfehma li b'daqshekk inaqqsilhom il-\u0127e\u0121\u0121a tag\u0127hom jew itektilhom fuq il-fidi bit-tama li\t jberridhielhom, jew tal-anqas i\u0121ag\u0127alhom i\u0127allu t-Tqarbin g\u0127al kollox, jew jersqu jitqarbnu fuq\t qalbhom.\t Imma\t wie\u0127ed\t ma\t g\u0127andux\t jag\u0127ti\t kont\t ta'\t dan\t il-qerq\t tieg\u0127u,\t jew\t anqas\t tal-q\u017cie\u017c\t u\t l-\u00ad\u0127a\u017cen\t li\t ji\u0121iblu\t quddiem\t g\u0127ajnejh;\t anzi\t jmissu\t jxejjirlu\t g\u0127al\t rasu\t l-\u0127sibijiet\t kollha\t li\t jkun\t fesfislu.\t Xejn\t la\t tqisu\t u\t ibag\u0127tu\t 'l\t barra\t lid-demonju,\t imma\t t-Tqarbin\t imqaddes\t la\t t\u0127allihx\t fuq\t daqshekk.", "3.Drabi wkoll il-\u0127rara \u017cejda biex wie\u0127ed-inissel id-devozzjoni f'qalbu, u l-\u0127afna ta\u0127bit ta' mo\u0127\u0127 fuq il-qrar, ibieg\u0127du mit-Tqarbin.", "Imma int imxi fuq il-parir tal-g\u0127orrief u \u0127allik minn dan-niket u minn dawk l-iskrupli, g\u0127ax dawn ifixkluk u jtellfulek il-grazzja t'Alla, u jitfulek in-nar tar-ru\u0127.", "G\u0127al\t daqsxejn\t ta'\t \u0127sieb\t li\t jg\u0127addilek\t minn\t mo\u0127\u0127ok\t u\t g\u0127al\t skruplu\t ta'\t xejn,\t la\t t\u0127allix\t it-Tqarbin\t imqaddes:\t ersaq\t qerr\t bla\t telf\t ta' \u017cmien u a\u0127fer minn qalbek lill-proxxmu tieg\u0127ek g\u0127al kulma naqsek; jekk\t imbag\u0127ad\t tkun\t g\u0127amiltlu\t d-deni\t int,\t itolbu\t ma\u0127fra\t bl-umilta,\t u\t Alla\t ja\u0127fer\t lilek\t minnufih.", "4.Issa x'tie\u0127u billi tiddawwar \u017cmien twil ma tersaq tqerr, jew t\u0127alli t-Tqarbin mil-lum g\u0127al g\u0127ada, x'sejjer tirba\u0127?", "Issaffa mill-aktar fis mill-velenu li jtebbag\u0127lek qalbek; fittex \u0127u d-duwa; u kif issib ru\u0127ek a\u0127jar milli\t kieku\t toqg\u0127od\t iddum.\t Jekk\t int\t illum\t ma\t tersaqx\t titqarben\t g\u0127al\t dil-\u0127a\u0121a,\t g\u0127ada\t forsi\t ti\u0121rilek\t wa\u0127da\t akbar,\t u\t hekk\t g\u0127andek\t almu\t titbieg\u0127ed\t \u017cmien\t twil\t mit-Tqarbin\t u\t dejjem\t aktar\t ru\u0127ek\t tibred.", "Stenbah mill-aktar fis mill-g\u0127a\u017c\u017c u mill-bruda li tinsab fihom; af li xejn ma jiswielek toqg\u0127od tnikker qalbek u t\u0127alli mil-lum g\u0127al g\u0127ada u titbieg\u0127ed mill-\u0127wejje\u0121 t'Alla min\u0127abba fit-tfixkil li kuljum tiltaqa' mag\u0127hom.", "Ta\u0127bat\t wisq\t ag\u0127ar\t jekk\t iddum\t ma\t titqarben;\t g\u0127ax\t dan\t ma\t jistax\t i\u0121iblek\t \u0127lief\t bruda\t u\t toqla\t kbira.\t Eh\t x'g\u0127ama!\t X'u\u0127ud,\t ta'\t qalbhom\t birda\t u\t ta'\t \u0127ajja\t laxka,\t b\u0127alxejn\t i\u0127allu\t l-qrar\t u j\u0127allu mil-lum g\u0127al g\u0127ada t-Tqarbin, biex b\u0127alkieku ma jkunx ja\u0127ti\u0121ilhom joqog\u0127du b'seba'\t g\u0127ajnejn\t fuqhom\t infushom.", "5.Eh, ja\u0127asra g\u0127alihom kemm g\u0127andhom ftit im\u0127abba u kemm hi bierda d-devozzjoni ta' dawk li g\u0127all-inqas \u0127a\u0121a ta' xejn jibqg\u0127u ma jitqarbnux!", "X'hena j\u0127oss f'qalbu u kemm hu mog\u0127\u0121ub minn Alla dak il-bniedem li dejjem iqis ig\u0127ix sewwa u j\u017comm il-kuxjenza tieg\u0127u nadifa, biex imqar\t mixg\u0127ul dejjem bl- im\u0127abba t'Alla, kuljum jersaq jitqarben, u jekk jista' jkun bla ma jag\u0127ti\t f'g\u0127ajnejn\t in-nies!", "Imma niftiehmu; jekk wie\u0127ed xi darba jil\u0127aq ma jersaqx jitqarben g\u0127all-umilta, jew g\u0127aliex jinqalag\u0127lu xi g\u0127aw\u0121 li tabil\u0127aqq ikun i\u017commu, dan ta' min ifa\u0127\u0127ru g\u0127all-qima li g\u0127andu lejn is-\u00adSagrament; imma, imbag\u0127ad, jekk i\u0127oss\t li\t b'daqshekk\t tibda\t tirkbu\t l-bruda,\t g\u0127andu\t jqis\t li\t j\u0127e\u0121\u0121e\u0121\t lilu\t nnifsu,\t u\t jag\u0127mel\t dak\t kollu\t li\t jista'\t biex\t ma\t jitlifx\t it-Tqarbin\t u\t Alla\t jwettqu\t fix-xewqa\t tieg\u0127u\t g\u0127aliex\t dan\t li\t Alla\t jixtieq.", "6.Jekk imbag\u0127ad tabil\u0127aqq wie\u0127ed ikollu x'i\u017commu li ma jitqarbinx, imma g\u0127andu xewqa kbira u fehma s\u0127i\u0127a li jitqarben ma jitlifx b'daqshekk il-\u0121id tas-Sagrament.", "Kull min g\u0127andu kuxjenza tajba, jista' kuljum u kull \u0127in jag\u0127mel tqarbina spiritwali, u din ebda \u0127a\u0121a ma tista' ttellifhielu, u \u0121id kbir tag\u0127mel fir-ru\u0127; imma mbag\u0127ad kultant, f'\u010berti \u0121ranet g\u0127andu jersaq b'qima\t u\t bi\t m\u0127abba\t kbira\t jir\u010bievi\t s-Sagrament\t tal-\u0120isem\t tar-Redentur\t tieg\u0127u,\t u\t ming\u0127alih\t aktar\t ifittex\t li\t jfa\u0127\u0127ar\t u\t jag\u0127ti\t \u0121ieh\t 'l\t Alla\t milli\t l-hena\t ta'\t qalbu.", "U hemm \u0127a\u0121'o\u0127ra: kemm-il darba n-nisrani joqg\u0127od ja\u0127seb bid-devozzjoni fuq il-misteru ta' l-\u00adInkarnazzjoni ta' Kristu u fuq il-Passjoni tieg\u0127u u j\u0127e\u0121\u0121e\u0121 qalbu bl-im\u0127abba lejh, ikun qieg\u0127ed jag\u0127mel Tqarbina spiritwali, u ru\u0127u dejjem aktar\t tit\u0127e\u0121\u0121e\u0121\t bl-im\u0127abba\t t'Alla.", "7.Imma min i\u0127ejji ru\u0127u g\u0127at-Tqarbin biss meta tkun t-tali festa, jew g\u0127ax hu mdorri jitqarben it-tali \u0121urnata, aktarx ma jkunx i\u0127ejji ru\u0127u tajjeb.", "Imbierek min joffri ru\u0127u 'l Alla b'vittma ta' kull darba\t li\t jqaddes,\t jew\t jersaq\t jitqarben.", "U la g\u0127andek tkun twil wisq, anqas img\u0127a\u0121\u0121el i\u017c\u017cejjed: int ag\u0127mel b\u0127alma jag\u0127mlu l-\u00adbi\u010b\u010ba l-kbira tas-Sa\u010berdoti li qed tg\u0127ix mag\u0127hom.", "Ma g\u0127andekx iddejjaq u xxabba' lil \u0127add; imma imxi fit-triq li fiha mxew ta' qalbek; u aktar g\u0127andek tfittex li tkun ta' \u0121id lill-proxxmu jew li\t tikkuntenta\t d-devozzjoni\t tieg\u0127ek\t u\t l-im\u0127abba\t ta'\t qalbek..", "KAP XI Ru\u0127 in-Nisrani ma tg\u0127addix ming\u0127ajr il-\u0121isem ta' Kristu u ming\u0127ajr il-Kotba Mqaddsa", "Ir-Ru\u0127:", "1.O Sinjur \u0120esu tieg\u0127i kollok \u0127lewwa kemm hu kbir il-hena ta' dik ir-ru\u0127 devota li tersaq mieg\u0127ek fuq il-mejda tieg\u0127ek fejn l-ikel tag\u0127ha m'hux \u0127a\u0121'o\u0127ra \u0127lief inti stess, il-ma\u0127bub tag\u0127ha, li hi l-aktar\t xewqa fuq ix-xewqat kollha ta' qalbha!", "Li kont nista', b\u0127all-Maddalena, kollha m\u0127e\u0121\u0121a bl-\u00adim\u0127abba\t lejk,\t inxerred\t id-dmug\u0127\t mill-qieg\u0127\t ta'\t qalbi\t quddiemek\t u\t b\u0127alha\t na\u0127sel\t ri\u0121lejk\t bid-dmug\u0127\t tieg\u0127i!", "Imma fejnha did-devozzjoni!", "U mnejn in\u0121ibu dan id-dmug\u0127 imqaddes?", "U frattant\t quddiemek\t u\t quddiem\t l-An\u0121li\t mqaddsa\t tieg\u0127ek,\t qalbi\t kien\t imissha\t tixg\u0127el\t kollha\t bl-im\u0127abba,\t u\t tibki bil-fer\u0127, la darba jien g\u0127andi lilek tabil\u0127aqq quddiemi fis-Sagrament imqaddes, g\u0127alkemm\t mistur\t ta\u0127t\t xbieha\t o\u0127ra.", "2.U kif sata' qatt kien xort'o\u0127ra?", "G\u0127aliex kieku g\u0127ajnejja ma jifil\u0127ux i\u0127arsu lejk imdawwar kif int b'dik id-dija tieg\u0127ek u d-dinja kollha kemm hi ma kinitx tista' tibqa' wieqfa bid-dija tal-kobor tieg\u0127ek!", "Meta\t int\t mela\t tinsatar\t fis-Sagrament,\t int\t tag\u0127mlu\t g\u0127aliex\t i\u0121\u0121ib\t quddiem\t g\u0127ajnejk\t ix-xejn\t tieg\u0127i.\t Jiena\t g\u0127andi\t quddiemi\t u\t nag\u0127ti\t qima\t lil\t Dak\t li\t l-An\u0121li\t jadurawh\t fis-sema;\t imma,\t jien\t b\u0127alissa\t bil-fidi,\t u\t huma\t wi\u010b\u010b\t imbwi\u010b\u010b\t u\t bla\t mistur.\t Jien\t ja\u0127tie\u0121li\t nitfarra\u0121\t bid-dawl\t ta'\t fidi\t \u0127ajja\t sakemm\t g\u0127ad\t jiddi\t fuqi l-jum tad-dawl ta' dejjem, u jkun g\u0127adda g\u0127alija \u017cmien it-tixbihat.", "G\u0127aliex meta mbag\u0127ad\t nasal\t f'dan\t l-istat\t li\t xejn\t ma\t jkun\t jonqosni,\t anqas\t ma\t jkun\t hemm\t i\u017cjed\t is-Sagramenti;\t billi\t l-Beati,\t fil-glorja\t tas-smewwiet,\t ma\t ta\u0127ti\u0121ihomx\t aktar\t il-g\u0127ajnuna\t tas-Sagramenti.\t Mog\u0127nijin\t bil-pre\u017cen\u017ca\t t'Alla,\t huma\t jgawdu\t bla\t ma\t jehdew\t u\t jitg\u0127axxqu\t bil-glorja\t tieg\u0127u\t wi\u010b\u010b\t imbwi\u010b\u010b;\t u\t g\u0127addejjjin\t minn\t fo\u0127rija\t g\u0127al\t fo\u0127rija,\t sakemm\t jil\u0127qu\t l-kobor\t t'Alla\t bla\t tarf;\t u\t ji\u0121u\t mibdulin\t fih\t g\u0127al\t kollox\t u\t jgawdu\t l-\u00adVerb\t t'Alla\t mag\u0127mul\t bniedem,\t kif\t kien\t mill-bidu\t u\t kif\t jibqa'\t g\u0127ala\t dejjem.", "3.Meta niftakar f'dawn l-eg\u0127\u0121ubijiet is-sabar stess li inti bih tag\u0127ni lil ru\u0127i, ebda hena ma j\u0127allili; g\u0127ax sakemm ma narax bla g\u0127amad lis-Sinjur fil-glorja tieg\u0127u, xejn ma nqisu dak kollu li nara u\t nisma'\t fid-dinja.\t Int\t tixhidli,\t o\t Alla\t tieg\u0127i,\t li\t ebda\t \u0127a\u0121a\t ma\t tista'\t thennini,\t ebda\t \u0127olqien\t ma\t jista'\t jag\u0127tini s-sabar tieg\u0127i, \u0127add \u0127lief int, Alla tieg\u0127i, li nixtieq nitg\u0127axxaq bik g\u0127ala dejjem.", "Imma\t dment\t li\t nibqa'\t fuq\t din\t l-art,\t dan\t ma\t jistax\t ise\u0127\u0127\t fija.", "Ja\u0127tie\u0121li mela nwettaq din ru\u0127i bl-aqwa sabar u f'kulma tixtieq int minni, noqg\u0127od g\u0127alih kif jog\u0127\u0121ob lilek.", "G\u0127aldaqshekk il-Qaddisin tieg\u0127ek li jinsabu llum fil-hena mieg\u0127ek fis-saltna tas-\u00adsmewwiet, f'\u0127ajjithom kienu jistennew il-mi\u0121ja tal-glorja tieg\u0127ek bl-aqwa b'fidi tas-smewwiet,\t f'\u0127ajjithom kienu jistennew il-mi\u0121ja tal-glorja tieg\u0127ek bl-aqwa b'fidi u tama s\u0127i\u0127a.", "Dak li huma\t kienu\t jemmnu,\t jiena\t nemmnu,\t dak\t li\t huma\t kienu\t jittamaw\t fih\t jiena\t nitma\t fih;\t fejn\t waslu\t huma,\t g\u0127andi tama jiena wkoll li nasal.", "U fil-waqt, jien nimxi mimli bil-fidi, mwettaq bl-e\u017cempju tal-\u00adQaddisin.\t G\u0127andi\t wkoll\t il-Kotba\t Mqaddsa\t biex\t ihennuli\t qalbi,\t u\t jg\u0127allmuni\t kif\t g\u0127andi\t ng\u0127ix;\t u\t fuq\t kollox,\t g\u0127andi\t l-\u0120isem\t imqaddes\t tieg\u0127ek,\t b\u0127ala\t duwa\t tieg\u0127i\t u\t fara\u0121\t tieg\u0127i.", "4.G\u0127aliex jien nara tabil\u0127aqq li tnejn huma fuq kollox il-\u0127wejje\u0121 li l-aktar lili jin\u0127ti\u0121uli f'din il-\u0127ajja, u li ming\u0127arhom ma nistax ing\u0127addi f'din il-\u0127ajja kollha ta\u0127bit.", "Mi\u017cmum kif ninsab \u0121ewwa l-\u0127abs tal-\u00ad\u0121isem, nistqarr\t li\t jien\t g\u0127andi\t b\u017conn\t ta'\t \u017cew\u0121\t \u0127wejje\u0121:\t ikel\t u\t dawl.\t B\u0127ala\t marid\t li\t jien,\t tajtni\t l-\u0120isem\t imqaddes\t tieg\u0127ek,\t biex\t bih\t inpaxxi\t r-ru\u0127\t tieg\u0127i\t u\t 'l\t \u0121ismi;\t u\t tajtni\t wkoll\t il-kelma\t tieg\u0127ek:\t biex\t tkun\t dawl\t li\t jmexxi\t r-ri\u0121lejn\t tieg\u0127i.", "Ming\u0127ajrhom dawn it-tnejn, ma nafx kif kont nista' ng\u0127ix' g\u0127ax il-Kelma t'Alla hi d-dawl ta' ru\u0127i, u s-Sagrament tieg\u0127ek il-\u0127ob\u017c tal-\u0127ajja.", "Dawn nista; nsej\u0127ilhom ukoll i\u017c-\u017cew\u0121 imwejjed imqeg\u0127din wa\u0127da hawn u o\u0127ra hemm fit-te\u017cor tal-Knisja Mqaddsa tieg\u0127ek.", "Il-wa\u0127da hi l-mejda ta' l-Altar\t imqaddes, bil-\u0127ob\u017c imqaddes fuqha, ji\u0121ifieri l-\u0120isem g\u0127a\u017ci\u017c ta' Kristu; l-o\u0127ra hi l-mejda tal-Li\u0121i\t t'Alla,\t li\t fiha\t jinsab\t mi\u0121bur\t it-tag\u0127lim\t imqaddes,\t li\t tg\u0127allem\t li\t g\u0127andna\t nemmnu\t u\t li\t jwassalna,\t bl-\u00adebda\t bi\u017ca'\t li\t nintilfu,\t il\t \u0121ewwa\t mill-velu\t fejn\t jinsab\t mistur\t il-Qaddis\t tal-Qaddisin.", "5.Ni\u017c\u017cik\u0127ajr, mela, Mulejja \u0120esu tieg\u0127i, dawl tad-dawl etern, li g\u0127o\u0121bok t\u0127ejjilna l-mejda tat-\u00adtag\u0127lim imqaddes tieg\u0127ek, bil-fomm tal-qaddejja tieg\u0127ek, il-Profeti, l-Appostli u l-G\u0127orrief l-o\u0127ra.", "Ni\u017c\u017cik\u0127ajr ukoll int li \u0127laqt u fdejt il-bnedmin, li biex\t turi\t lid-dinja\t kollha\t l-im\u0127abba\t tieg\u0127ek,\t \u0127ejjejt\t \u010bena kbira fejn mhux ix-xbieha ta' \u0127aruf tal-Li\u0121i l-qadima, imma l-\u0120isem u d-Demm imqaddes\t tieg\u0127ek int \u0127ejjejt g\u0127all-ikel tag\u0127na.", "F'din l-istedina mqaddsa, int thenni l-imseddqin kollha u\t tfarra\u0121hom bil-kal\u010bi tal-fidwa tag\u0127hom, fiha jinsabu t-thennijiet kollha tal-\u0120enna, u fejn l-An\u0121li\t imqaddsin\t jitpaxxew\t ukoll\t mag\u0127na\t (g\u0127al\t kemm\t b\u0127ala\t erwie\u0127)\t u\t j\u0127ossu\t hena\t wisq\t aqwa.", "6.Kemm hi kbira u ta' l-aqwa g\u0127o\u017c\u017ca d-dinjita tas-Sa\u010berdoti, li g\u0127andhom ix-xorti jikkonsagraw bi kliem imqaddes 'l Alla ta' l-aqwa Maesta, u li jbirkuh b'xufftejhom u j\u017commuh b'idejhom u jilqg\u0127uh \u0121ewwa l-fomm tag\u0127hom,\t u\t li\t jqassmuh\t lill-o\u0127rajn!\t Kemm\t g\u0127andu\t tassew\t ikun\t safi\t dak\t il-fomm,\t kemm\t g\u0127andu\t jkun\t qaddis\t dak\t il-\u0121isem,\t kemm\t tassew\t trid\t tkun\t bla\t tebg\u0127a\t l-qalb\t tas-Sa\u010berdot\t li\t fiha jid\u0127ol tant drabi Dak li hu Alla ta' l-indafa!", "Mill-fomm tas-Sa\u010berdot, li hekk spiss jir\u010bievi s-\u00adSagrament\t ta'\t Kristu,\t ma\t jixraqx\t li\t to\u0127ro\u0121\t kelma\t li\t ma\t tkunx\t tal-qdusija,\t ma\t g\u0127andux\t jinstama'\t \u0127lief\t kliem\t tal-\u0121id\t tar-ru\u0127.", "7.G\u0127ajnejn is-Sa\u010berdot, li kuljum i\u0127arsu lejn il-\u0120isem ta' Kristu, iridu jkunu bla tebg\u0127a u kollhom \u0121abra; u dawk idejh li ta' kuljum ig\u0127annqu lil Dak li \u0127alaq is-sema u l-art, indaf, u merfug\u0127in\t lejn\t is-\u00adsema.\t G\u0127alihom\t is-Sa\u010berdot\t l-aktar\t li\t ntqalu\t dawn\t il-kelmiet\t tal-Li\u0121i\t (fil-Levitiku):\t ''Kunu\t qaddisin,\t g\u0127ax\t jien,\t il-Mulej\t Alla\t tag\u0127kom,\t jien\t qaddis.''", "8.G\u0127inna, Mulejja li tista' kollox, bil-grazzja tieg\u0127ek: biex, kif \u0121ejna mg\u0127ollijin fil-grad ta' Sa\u010berdoti, inkunu nistg\u0127u, kif jixraqlek, inservuk bil-qima kollha, b'qalb safja u b'kuxjenza tajba.", "U jekk ma nistg\u0127ux ing\u0127addu \u0127ajjitna f'dik\t l-inno\u010benza,\t f'dik\t l-indafa\t li\t jmissna,\t ag\u0127tina\t grazzja\t g\u0127all-inqas\t li\t nibku\t d-dnubiet\t li\t waqajna\t fihom\t u\t li\t r-ru\u0127\t tag\u0127na\t tilbes\t l-umilta\t u\t \u017c\u017comm\t qawwi\t fil-fehma\t t-tajba,\t biex\t g\u0127al\t li\t \u0121ej\t aktar\t naqduk\t bil-\u0127rara.", "KAP XII B'liema \u0127rara g\u0127andu wie\u0127ed i\u0127ejji ru\u0127u g\u0127at-Tqarbin", "1.Jiena n\u0127obb l-indafa, jiena li nag\u0127ti kull qdusija.", "Jiena nfittex qalb safja u fiha n\u0127oss ru\u0127i fil-\u00admistrie\u0127 tieg\u0127i.", "\u0126ejjili g\u0127all-ikel sala kbira u sabi\u0127a, \u0127alli nag\u0127mel il-G\u0127id g\u0127andek mad-dixxipli tieg\u0127i.", "Jekk tridni ni\u0121i\t g\u0127andek,\t u\t nibqa'\t g\u0127andek,\t ne\u0127\u0127i\t l-\u0127mira\t l-qadima\t u\t naddaf\t l-ag\u0127mara\t ta'\t qalbek.\t Ke\u010b\u010bi\t minnha\t l-\u0127wejje\u0121\t tad-dinja,\t t\u0127allix\t vizzjijiet\t jie\u0127du\t r-ri\u0127\t fuqha,\t oqg\u0127od\t fuq\t il-bejt\t b\u0127al\t g\u0127asfur\t wa\u0127du,\t u\t fl-imrar\t ta'\t qalbek\t \u0121ib\t quddiem\t g\u0127ajnejk\t il-\u0127a\u017cen\t ta'\t qalbek.\t Kull\t minn\t i\u0127obb,\t isib\t i\u0127ejji\t l-a\u0127jar\t u\t l-isba\u0127\t kamra\t g\u0127al\t dak\t li\t hu\t j\u0127obb,\t g\u0127ax\t hawn\t tidher\t l-im\u0127abba\t ta'\t dak\t li\t jkun\t sa\t jilqa'\t l-ma\u0127bub\t tieg\u0127u.", "Kun af, i\u017cda, li minnek innifsek ma tistax t\u0127ejji ru\u0127ek sewwa, avolja ddum t\u0127ejji ru\u0127ek sena s\u0127i\u0127a, u ma ta\u0127sibx fi \u0127wejje\u0121 o\u0127ra \u0127lief fija.", "Il-\u0127niena u l-grazzja tieg\u0127i huma dawk li j\u0127alluk\t tersaq\t lejn\t il-mejda\t tieg\u0127i;\t b\u0127alkieku\t wie\u0127ed\t fqir\t ji\u0121i\t b'\u0127a\u0121a\t o\u0127ra\t \u0127lief\t billi\t jumilja\t ru\u0127u\t u\t jirringrazzjah.\t Ag\u0127mel dak li tista' tag\u0127mel u ag\u0127mlu bil-\u0127rara; u l-\u0120isem tal-ma\u0127bub Sinjur u Alla tieg\u0127ek, li\t ndenja ru\u0127u ji\u0121i g\u0127andek, ilqg\u0127u mhux g\u0127ax ikun wasal i\u017c-\u017cmien, jew g\u0127ax g\u0127al xi \u0127a\u0121a, ikun\t ja\u0127tie\u0121lek titqarben; imma ilqg\u0127u bil-bi\u017ca', bil-qima u bl-im\u0127abba.", "Jien hu li sejjaa\u0127tlek, jien li\t rridek\t titqarben;\t dak\t li\t hu\t nieqes\t fik\t inkomplih\t jien:\t ejja\t u\t ilqag\u0127ni\t f'qalbek.", "Meta nag\u0127nik bil-grazzja tad-devozzjoni f'qalbek, irringrazzja lil Alla tieg\u0127ek; dan inkun g\u0127amiltu mhux g\u0127ax ikun \u0127aqqek, imma g\u0127ax inkun \u0127ennejt g\u0127alik.", "Jekk ma t\u0127ossokx tit\u0127e\u0121\u0121e\u0121 imma t\u0127ossok b\u0127al biered, kun aktar il\u0127i\u0127 fit-talb,\t u\t \u0127abbat\t il-bieb;\t u\t la\t tiskotx\t sa\t qabel\t ma\t taqla'\t farka\t jew\t qatra\t wa\u0127da\t mill-grazzja\t tal-\u0121enna;\t int\t g\u0127andek\t b\u017conni,\t mhux\t jien\t na\u0127tie\u0121lek.\t U\t anqas\t \u0121ejt\t biex\t tqaddisni,\t imma\t jien\t \u0121ejt\t biex\t inqaddsek,\t u\t nag\u0127mlek\t a\u0127jar.\t Inti\t ti\u0121i\t g\u0127andi\t biex\t minni\t tkun\t imqaddes u ting\u0127aqad mieg\u0127i; biex taqla' grazzja \u0121dida, u biex tinxeg\u0127el mill-\u0121did bil-\u0127rara li\t tbiddel\t \u0127ajtek.\t Ag\u0127raf\t g\u0127o\u017c\u017cha\t din\t il-grazzja:\t \u0127ejji\t ru\u0127ek\t mill-a\u0127jar\t li\t tista',\t u\t ilqa'\t fiha\t lill-Ma\u0127bub\t tieg\u0127ek.", "Hemm b\u017conn i\u017cda, mhux biss li int t\u0127e\u0121\u0121e\u0121 qalbek bl-im\u0127abba qabel it-Tqarbin, imma wkoll li inti li \u017c\u017commha \u0127ajja wara li tkun ir\u010bevejt is-Sagrament; u daqskemm hemm b\u017conn li t\u0127ejji ru\u0127ek minn qabel\t bid-devozzjoni,\t daqstant\t ie\u0127or\t ja\u0127tie\u0121lek\t tib\u017ca'\t g\u0127al\t din\t il-grazzja.\t Meta\t wie\u0127ed\t jag\u0127raf\t ig\u0127o\u017c\u017c\t din\t il-grazzja,\t ikun\t qieg\u0127ed\t i\u0127ejji\t t-triq,\t biex\t 'il\t quddiem\t jaqla'\t grazzja\t akbar.", "Min wara li jitqarben, jar\u0121a jag\u0127ti ru\u0127u g\u0127all-frug\u0127a tad-dinja, jitlef kulma g\u0127amel.", "Int oqg\u0127od sieket, in\u0121abar fil-kwiet, u tpaxxa b'Alla tieg\u0127ek; g\u0127aliex meta g\u0127andek lil Dak li d-dinja kollha ma tistax te\u0127odhulek, x'jonqsok?\t Lili\t int\t imissek\t tag\u0127ti\t ru\u0127ek\t g\u0127al\t kollox;\t imma\t b'mod\t li\t g\u0127al\t li\t \u0121ej\t tg\u0127ix\t mhux\t fik,\t imma\t fija,\t bla\t ma\t tfittex\t xejn\t aktar\t lilek\t innifsek.", "KAP XIII Ir-ru\u0127 devota, fis-Sagrament tat-Tqarbin, g\u0127andha tfittex b'qalbha kollha li tirtabat ma' Kristu.", "Ir-Ru\u0127:", "1.Oh, li kont nista' Sinjur, insib lilek wa\u0127dek, u mieg\u0127ek qalbi kollha u ngawdik, daqskemm tixtieq ru\u0127i u b'hekk ebda \u0127add ma jkun jista' jmerini, u ebda \u0127a\u0121a ma\u0127luqa ma tkun tista' tqanqalli\t qalbi\t u tix\u0127et g\u0127ajnejha fuqi; imma int biss tkun tkellimni u jien inkellem lilek biss, kif il-ma\u0127bub\t jit\u0127addet\t mal-ma\u0127buba\t tieg\u0127u\t u\t kif\t il-\u0127abib\t ig\u0127ix\t qalb\t wa\u0127da\t mal-\u0127abib\t tieg\u0127u!", "Dan nitlob, dan nixtieq, li nkun \u0127a\u0121a wa\u0127da mieg\u0127ek; li noftom qalbi mill-\u0127lejjaq kollha, u li bit-\u00adTqarbin Imqaddes u bil-Quddies ta' kuljum nitg\u0127allem intieg\u0127em il-\u0127wejje\u0121 tas-sema u ta' dejjem.", "Eh, Sinjur Alla tieg\u0127i,\t meta\t sejjer\t ninsa\t g\u0127al\t kollox\t lili\t nnifsi,\t u\t li\t nkun\t img\u0127annaq\t mieg\u0127ek\t u\t mitluf\t fil-kobor\t tieg\u0127ek?\t Inti\t fija\t u\t jiena\t fik,\t iva,\t Mulejja\t Alla\t tieg\u0127i,\t ag\u0127mel\t li\t a\u0127na\t nkunu\t \u0127a\u0121a\t wa\u0127da.", "2.Iva: int il-ma\u0127bub tieg\u0127i, li ting\u0127araf fost l-eluf, int li ru\u0127i tixtieq tg\u0127ammar fik matul il-\u0127ajja kollha.", "Iva: int il-g\u0127axqa tieg\u0127i, g\u0127ax fik insib is-sabar tieg\u0127i, int fuq kollox u l-veru mistrie\u0127 tieg\u0127i;\t u\t barra\t minnek\t kollox\t hu\t tbatija,\t g\u0127ali\t u\t mi\u017cerja\t bla\t tarf.\t Iva:\t int\t tabil\u0127aqq\t Alla\t mo\u0127bi:\t int\t mal-\u0127\u017ciena\t ma\t g\u0127andekx\t x'taqsam;\t u\t l-kliem\t tieg\u0127ek\t ma'\t l-umli\t u\t ma'\t ta'\t qalbhom\t safja.", "Kemm tabil\u0127aqq hi \u0127elwa, Sinjur, ir-Ru\u0127 tieg\u0127ek, li biex turi l-im\u0127abba tieg\u0127ek lejn uliedek, int tpaxxihom bil-\u0127ob\u017c tal-\u0127ajja nie\u017cel mis-Sema!", "G\u0127aliex, liema \u0121ens hu hekk kbir li g\u0127andu l-allat qrib lejh, b\u0127alma hu l-Mulej, Alla tag\u0127na, kull meta nsej\u0127ulu?", "(Dewteronomju IV, 7)\t li, sabiex\t kuljum thennihom u terf\u0127alhom qalbhom lejn is-sema, tag\u0127tihom lilek innifsek b'ikel u b'fara\u0121\t tag\u0127hom?", "3.Fejn insib poplu ie\u0127or tant ixxurtjat b\u0127alna l-Insara?", "Jew liema hi l-kreatura mis-sema 'l isfel, tant ma\u0127buba mn'Alla b\u0127ar-ru\u0127 devota, li tilqa' \u0121ewwa fiha 'l Alla, biex ipaxxiha bil-\u0120isem glorju\u017c tieg\u0127u?", "O grazzja,\t li\t ebda\t lsien\t ma\t jista'\t qatt\t ifissirha!\t O\t umilta\t tal-g\u0127a\u0121eb!\t O\t m\u0127abba\t bla\t tarf,\t mog\u0127tija\t biss\t lill-bniedem!", "Imma x'nag\u0127tih lis-Sinjur tieg\u0127i g\u0127al grazzja b\u0127al din, g\u0127al im\u0127abba tant kbira?", "Ma nistax nag\u0127mel \u0127a\u0121'o\u0127ra li biha jie\u0127u gost, daqs li nag\u0127ti qalbi kollha kemm hi lil Alla tieg\u0127i, u ng\u0127aqqadha ma'\t tieg\u0127u.\t Hemm\t qalbi\t ttir\t bil-fer\u0127\t meta\t ru\u0127i\t tkun\t marbuta\t sewwa\t m'Alla:\t u\t Alla\t jg\u0127idli:\t ''Jekk\t inti\t trid\t toqg\u0127od\t mieg\u0127i,\t jiena\t inkun\t mieg\u0127ek:\t g\u0127aliex\t ma\t nixtieqx\t \u0127a\u0121a\t o\u0127ra\t \u0127lief\t li\t qalbi\t tkun\t \u0127a\u0121a\t wa\u0127da\t mieg\u0127ek.''", "KAP XIV B'liema \u0127e\u0121\u0121a ta' m\u0127abba xi erwie\u0127 devoti jir\u010bievu l-\u0120isem ta' Kristu", "Ir-Ru\u0127:", "1.Kemm hi kbira, Mulejja, dik \u0127nientek, li int ta\u0127\u017cen g\u0127al dawk li g\u0127andhom il-be\u017cg\u0127a tieg\u0127ek.", "Meta niftakar f'dawk ir-rwie\u0127 devoti, li jersqu lejn is-Sagrament tieg\u0127ek, Sinjur, bi \u0127rara mixg\u0127ula, bi m\u0127abba kbira kbira,\t kemm\t tassew\t in\u0127ossni\t nit\u0127awwad\t \u0121ewwa\t fija\t u\t nist\u0127i\t minni\t nnifsi!\t Narani\t nersaq\t lejn\t l-altar\t tieg\u0127ek\t u\t lejn\t il-mejda\t tat-Tqarbin\t imqaddes\t kollni\t bruda\t mieg\u0127i,\t b'din\t qalbi\t samma\t bla\t xejn\t ma\t tit\u0127e\u0121\u0121e\u0121;\t bla\t xejn\t ma\t ninxeg\u0127el\t kollni\t kemm\t jien\t bl-im\u0127abba\t quddiemek,\t o\t Alla\t tieg\u0127i,\t bla\t ma\t n\u0127oss\t x'imissli\t qalbi\t u\t ji\u0121bidni\t lejk,\t b\u0127alma\t ji\u0121rilhom\t bosta\t erwie\u0127\t tajba,\t li\t bix-\u00adxewqa kbira tat-Tqarbin, u bin-nar ta' l-im\u0127abba li j\u0127ossu f'qalbhom, ma jistg\u0127ux i\u017commu d-\u00addmug\u0127.\t B'qalbhom\t u\t ru\u0127hom\t ilebilbu\t g\u0127alik,\t o\t Alla,\t g\u0127ajn\t tal-\u0127ajja\t u\t kollok\t \u0127lewwa,\t u\t ma\t jistg\u0127ux\t isikktu\t u\t jxebbg\u0127u\t l-\u0121uh\t tag\u0127hom\t \t xort'o\u0127ra,\t \u0127lief\t billi\t jir\u010bievu\t l-\u0120isem\t tieg\u0127ek,\t g\u0127aliex\t b\u0127al\t \u0121enn\t ta'\t fer\u0127\t u\t reg\u0127ba\t mqaddsa\t j\u0127ossu\t fihom\t ta'\t m\u0127abba\t g\u0127alik!", "2.Kemm tabil\u0127aqq hi mixg\u0127ula l-fidi tag\u0127hom!", "Tarahom hekk, aktar t\u0127ossok tikber fik il-fidi li inti tinsab tabil\u0127aqq fis-Sagrament imqaddes!", "Dawn, iva, i\u0127ossuh \u0121o qalbhom lis-Sinjur tag\u0127hom f'dan il-\u0127ob\u017c li jinkiser u jitqassam lill-fidili.\t Li\t ma\t kinux\t i\u0127ossuh\t mag\u0127hom,\t kif\t kienet\t tkun\t qalbhom\t hekk\t mixg\u0127ula\t b'\u0120esu\t qisu\t miexi\t ma'\t \u0121enbhom?", "Im\u0127abba u devozzjoni b\u0127al din, \u0121ibda tant qawwija u \u0127rara tant mixg\u0127ula, huma bg\u0127id, wisq bg\u0127id minni.", "Ikollok mela \u0127niena minni, \u0127anin \u0120esu, kollok \u0127lewwa u karita, u ag\u0127ti grazzja lil dan il-\u00adqaddej\t fqajjar\t tieg\u0127ek\t li\t fit-Tqarbin\t imqaddes\t hi\t j\u0127oss\t imqar\t kultant\t u\t daqsxejn\t wa\u0127da\t minn\t din\t il-\u00ad\u0127lewwa\t qawwija\t ta'\t l-im\u0127abba\t tieg\u0127ek;\t sabiex\t il-fidi\t tieg\u0127i\t aktar\t titwettaq,\t tikber\t it-tama\t tieg\u0127i\t fit-\u00adtjieba\t tieg\u0127ek;\t u\t l-im\u0127abba,\t imbag\u0127ad,\t la\t darba\t til\u0127aq\t tixg\u0127el\t u\t dduq\t il-manna\t tas-smewwiet,\t ma\t tintefa\t qatt\t i\u017cjed\t fija.", "3.G\u0127all-\u0127niena tieg\u0127ek, \u0120esu, ag\u0127tihieli, nitolbok b'qalbi kollha, din il-grazzja li nixtieq li g\u0127ad tasal il-\u0121urnata li tog\u0127\u0121ob lilek li t\u0127e\u0121\u0121i\u0121li ru\u0127i bin-nar ta' l-im\u0127abba tieg\u0127ek.", "G\u0127aliex g\u0127alkemm m'jiniex mix\u0127ul b'dik ix-xewqa tant qawwija\t ta'\t dawn\t il-kbar\t u\t devoti\t servi\t tieg\u0127ek,\t g\u0127all-\u0127niena\t tieg\u0127ek\t nixtieq\t li\t jkolli\t din\t ix-xewqa\t tant\t qawwija\t u\t m\u0127e\u0121\u0121a,\t biex\t 'il\t quddiem\t nista'\t jkolli\t sehem\t ma'\t dawn\t il-\u0127bieb\t tieg\u0127ek,\t kollhom\t im\u0127abba\t lejk\t u\t g\u0127ad\t inkun\t wie\u0127ed\t fosthom.", "KAP XI Il-grazzja tad-devozzjoni tirtebah bl-umilta u billi wie\u0127ed ji\u010b\u0127ad lilu nnifsu", "1.Il-grazzja tad-devozzjoni ja\u0127tie\u0121lek tfittixha b'le\u0127\u0127a kbira, titlobah bil-\u0127rara, tistennieha bil-\u00adpa\u010benzja u bit-tama, tilqag\u0127ha bil-fer\u0127, tib\u017ca' g\u0127aliha bl-umilta, tinqeda biha bil-g\u0127aqal, u t\u0127alli f'idejn Alla \u0127a jzurek hu meta jrid u kif jidhirlu.", "Ja\u0127tie\u0121lek\t li\t int\t ti\u010b\u010bekken\t l-aktar\t meta\t t\u0127oss\t \u0121ewwa\t fik\t devozzjoni\t bierda\t jew\t mejta,\t imma\t mhux\t imbag\u0127ad\t li\t taqta'\t qalbek\t u\t tag\u0127mel\t ru\u0127ek\t b'mitluf.\t Bosta\t drabi\t Alla\t jag\u0127ti\t f'\u0127in\t wie\u0127ed\t dak\t li\t hu\t jkun\t ilu\t ji\u010b\u0127adlek\t \u017cmien\t twil;\t u\t xi\t drabi\t wkoll\t jag\u0127ti\t fl-\u00ada\u0127\u0127ar\t tat-talb\t dak\t li\t hu\t ma\t kienx\t ried\t jisimg\u0127u\t g\u0127all-ewwel.", "2.Li l-grazzja kienet ting\u0127ata dejjem malajr u ma' l-ewwel talba., kieku l-bniedem, ta' sa\u0127\u0127a hekk \u010bkejkna, ma jifla\u0127x g\u0127aliha, u g\u0127alhekk in-nisrani g\u0127andu jistennieha bis-sabar, u jittamaha bl-\u00adumilta.", "U int, meta Alla ma jtihilekx, jew je\u0127odhielek bil-mo\u0127bi, ag\u0127ti l-\u0127tija lilek innifsek u lil\t dnubietek.\t Drabi\t \u0127a\u0121a\t ta'\t xejn\t tkun\t qieg\u0127da\t ttelfek\t jew\t tfixkel\t il-grazzja\t jekk\t tista'\t tissejja\u0127\t \u0127a\u0121a\t ta'\t xejn\t dik\t li\t ttellfek\t \u0127a\u0121a\t tant\t kbira.\t Int\t imbag\u0127ad,\t jekk\t jirnexxilek\t li\t tag\u0127leb\t u\t tirba\u0127\t g\u0127al\t kollox\t din\t il-\u00ad\u0127a\u0121a\t \u010bkejkna\t jew\t kbira\t li\t tkun,\t tibqa'\t sa\t taqla'\t li\t tkun\t tlabt\t u\t xtaqt\t b'qalbek\t kollha.", "3.Malli inti tag\u0127ti ru\u0127ek lil Alla b'qalbek kollha u ma tfittixx x'jog\u0127\u0121ob lilek u ma jog\u0127\u0121obx, anzi ter\u0127i, ru\u0127ek f'idejh g\u0127al kollox, issibek img\u0127annaq mieg\u0127u, u t\u0127oss f'qalbek il-vera pa\u010bi; g\u0127ax ebda \u0127a\u0121a\t ma\t tkun\t tag\u0127tik\t gost,\t daqs\t li\t tag\u0127mel\t dak\t li\t jog\u0127\u0121ob\t 'l\t Alla.\t Kull\t min\t mela,\t b'qalb\t safja,\t jarfa'\t l-\u00ad\u0127sibijiet\t tieg\u0127u\t lejn\t Alla\t b'mod\t illi\t u\t la\t jirtabat\t \u017cejjed\t jew\t anqas\t ma\t jistmerr\t ebda\t \u0127a\u0121a\t ma\u0127luqa,\t dan\t ikun\t i\u0127ejji\t ru\u0127u,\t biex\t jilqa'\t fih\t il-grazzja,\t u\t jist\u0127oqqlu\t li\t Alla\t jag\u0127tih\t id-don\t tad-devozzjoni.\t G\u0127ax\t Alla\t jsawweb\t il-barka\t tieg\u0127u\t f'dawk\t il-qlub\t li\t ma\t jsibhomx\t mimlijin\t b'\u0127a\u0121a\t o\u0127ra;\t u\t aktar\t ma\t wie\u0127ed\t jix\u0127et\t wara\t spallejh\t il-\u0127wejje\u0121\t tad-dinja\t u\t jmut\t g\u0127alih\t innifsu\t billi\t ma\t jag\u0127tix\t kont\t tieg\u0127u\t innifsu,\t aktar\t il-grazzja\t ti\u0121ih\t malajr,\t aktar\t timlielu\t qalbu\t bl-abbundanza,\t u\t tg\u0127ollihielu\t 'l\t fuq\t min\u0127abba\t s-\u00adsafa\t tag\u0127ha.", "4.Hemm il-bniedem i\u0127oss fih innifsu l-milja ta' kull \u0121id, u qalbu tkun f'siktha titwassa' \u0121ewwa fih, g\u0127aliex id Alla tkun mieg\u0127u la darba hu jkun telaq ru\u0127u g\u0127al kollox f'idejh, u g\u0127ala dejjem.\t Hekk\t il-\u00adbarka\t t'Alla\t tin\u017cel\t fuq\t il-bniedem\t li\t jfittex\t 'l\t Alla\t b'qalbu\t kollha,\t u\t ru\u0127u\t ma\t jir\u010bevihiex\t g\u0127al\t xejn.\t U\t g\u0127alhekk,\t meta\t jilqa'\t f'qalbu\t l-Ewkaristija\t mqaddsa,\t ikun\t jistieden\t il-grazzja\t biex\t ting\u0127aqad\t mieg\u0127u;\t g\u0127aliex\t ma\t jfittixx\t li\t qalbu\t tixg\u0127el\t bid-devozzjoni\t biex\t fiha\t jsib\t il-hena\t tieg\u0127u,\t daqskemm\t bil-fehma\t li\t jag\u0127ti\t \u0121ieh\t u\t glorja\t 'l\t Alla.", "KAP XVI Fuq li g\u0127andna nift\u0127u qalbna m'Alla g\u0127al li ja\u0127ti\u0121ilna, u nitolbuh jag\u0127tina l-grazzja", "Ir-Ru\u0127:", "1.O Sinjur tieg\u0127i, kollok \u0127lewwa u m\u0127abba, kemm nixtieq bi \u0127rara kbira jien nilqg\u0127ek f'qalbi!", "Int taf il-mard tieg\u0127i u l-b\u017connijiet li g\u0127andi; inti taf f'liema \u0127sara u f'liema vizzjijiet ninsab mix\u0127ut, u\t kif\t ta'\t sikwit\t ninsab\t ta\u0127t\t it-toqol\t tat-tentazzjonijiet\t u\t mkag\u0127bar\t u\t mkasbar\t bi\t dnubieti!\t Quddiemek\t jien\t ninxte\u0127et\t biex\t nitolbok\t tfejjaqni\t u\t ssabbarni\t u\t twi\u017cinni.\t Hemm\t tajjeb\t li\t qed\t nitkellem\t ma'\t min\t jaf\t kollox,\t ma'\t min\t qieg\u0127ed\t jara\t x'g\u0127andi\t \u0121ewwa\t qalbi,\t u\t jista'\t jsabbarni\t darba\t g\u0127al\t dejjem\t u\t jg\u0127inni.\t Inti\t taf\t liema\t huma\t l-\u0127wejje\u0121\t li\t aktar\t ja\u0127tie\u0121uli\t u\t kemm\t jien\t nieqes\t mill-virtu.", "2.\u0126ares lejja, Sinjur, arani kif ninsab quddiemek fqir u fil-g\u0127era tieg\u0127i; \u0121ejt nitolbok il-\u0127niena tieg\u0127ek bid-dmug\u0127 f'g\u0127ajnejja.", "Xabba' l-\u0121u\u0127 ta' dal-fqajjar tieg\u0127ek; kebbes il-bruda tieg\u0127i bin-nar ta' l-im\u0127abba tieg\u0127ek; ag\u0127ti d-dawl lill-g\u0127ama tieg\u0127i\t bid-dija\t tal-pre\u017cenza\t tieg\u0127ek.\t Biddilli\t l-\u0127wejje\u0121\t kollha\t tad-dinja\t fi\t mrar;\t g\u0127allimni\t nie\u0127u\t pa\u010benzja\t b'kull\t g\u0127aw\u0121\t u\t bis-slaleb,\t u\t li\t nix\u0127et\t ta\u0127t\t ri\u0121lejja\t u\t ninsa\t g\u0127al\t kollox\t il-\u0127wejje\u0121\t ta'\t din\t l-art.\t Erfag\u0127li\t qalbi\t lejn\t is-Sema,\t u\t la\t ter\u0127ilix\t ni\u0121\u0121iera\t mad-dinja.\t Ag\u0127mel\t li\t minn\t dal-\u0127in\t sal-a\u0127\u0127ar\t ta\u017c-\u017cminijiet\t jien\t fik\t biss\t insib\t il-g\u0127axqa\t tieg\u0127i;\t g\u0127ax\t int\t wa\u0127dek\t int\t l-ikel\t u\t x-xorb\t tieg\u0127i,\t l-im\u0127abba\t u\t l-hena\t tieg\u0127i,\t il-\u0127lewwa\t u\t l-\u0121id\t tieg\u0127i.", "3.Mhux li, ja\u0127asra, Mulejja Alla tieg\u0127i, int kont tkebbisni kollni kemm jien bil-pre\u017cenza tieg\u0127ek u ttemmni u tbiddilni fik; \u0127alli nsir ru\u0127 wa\u0127da mieg\u0127ek, bir-rabta qawwija tal-grazzja u bil-\u0127e\u0121\u0121a tan-\u00adnar ta' l-im\u0127abba tieg\u0127ek.", "La t\u0127allinix nitbieg\u0127ed minn quddiemek bil-\u0121uh u bil-g\u0127atx imma jkollok \u0127niena minni., kif bosta drabi b'idejk miftu\u0127a \u0127ennejt g\u0127all-Qaddisin tieg\u0127ek.", "X'g\u0127a\u0121eb jekk jien nikbes kollni kemm jien bin-nar tieg\u0127ek u mmut g\u0127alija nnifsi,\t la\t darba\t inti\t nar\t li\t qatt\t ma\t jintefa,\t im\u0127abba\t li\t ssaffi\t l-qlub\t u\t li\t tag\u0127ti\t d-dawl\t lid-dehen?", "KAP XVII B'liema m\u0127abba u \u0127rara g\u0127andna nilqg\u0127u lil \u0120esu f-sidirna", "Ir-Ru\u0127:", "1.Nixtieq, Mulejja, nilqg\u0127ek b'devozzjoni kbira u bi m\u0127abba mixg\u0127ula, bil-\u0121ibda u l-\u0127rara kollha ta' qalbi, b\u0127alma xtiequ jil\u0127qug\u0127uk fit-Tqarbin tag\u0127hom bosta Qaddisin u erwie\u0127 tajba, li g\u0127exu g\u0127al qalbek bi qdusija l-aktar kbira,\t kollhom\t im\u0127e\u0121\u0121in\t bl-im\u0127abba.\t O\t Alla\t tieg\u0127i,\t im\u0127abba\t ta'\t dejjem,\t l-\u00adaqwa\t \u0121id\t tieg\u0127i,\t hena\t bla\t tarf;\t nixtieq\t nilqg\u0127ek\t f'qalbi\t b'dik\t ix-xewqa\t tant\t qawwija,\t b'dik\t il-qima\t tant\t umli,\t li\t qatt\t kellu\t jew\t sata'\t jkollu\t kull\t wie\u0127ed\t mill-Qaddisin\t tieg\u0127ek.", "2.U g\u0127alkemm ma tist\u0127oqllix dik il-\u0121ibda kollha ta' devozzjoni, noffrilek l-im\u0127abba kollha ta' qalbi, b\u0127alikieku dawk ix-xewqat mixg\u0127ula u \u0127elwin tal-qaddisin kienu kollha mnisslin f'qalbi.", "Anzi dak kollu qaddisin kienu kollha mnisslin f'qalbi\t .\t Anzi\t dak\t kollu\t li\t tista'\t t\u0127oss\t u\t tixtieq\t ru\u0127\t tajba,\t noffrih\t lilek\t b'qima\t kbira\t u\t bi\t \u0127rara\t l-aktar\t qawwija.\t G\u0127alija\t ma\t rrid\t in\u017comm\t xejn;\t imma\t lili\t nnifsi\t u\t kulma\t g\u0127andi\t nitilqu\t bil-qalb\t u\t bil-fer\u0127a\t f'idejk.", "Mulejja, Alla tieg\u0127i, Kreatur u Feddej tieg\u0127i, nixtieq illum nir\u010bevik b'dik il-\u0127rara u qima, tif\u0127ir u \u0121eih; b'dik il-fer\u0127a, umilta u m\u0127abba; b'dik il-fidi, tama u ndafa, li biha r\u010bevietek u xtaqitek l-Omm\t imqaddsa\t tieg\u0127ek,\t il-glorju\u017ca\t Ver\u0121ni\t Marija,\t meta\t lill-An\u0121lu\t li\t \u0121ibilha\t l-bxara\t tal-g\u0127a\u0121eb\t tal-misterju\t ta'\t l-Inkarnazzjoni\t we\u0121bitu\t minnufih\t bl-umilta\t u\t bid-devozjoni:\t ''Jiena\t l-qaddejja\t t'Alla:\t ikun\t minni\t skond\t kelmtek.''", "3.U kif l-imqaddes Prekursur tieg\u0127ek, il-kbir fost il-Qaddisin \u0120wann Battista, quddiem il-pre\u017cen\u017ca tieg\u0127ek qabe\u017c bil-fer\u0127 ta' l-Ispirtu Santu waqt li kien g\u0127adu fil-\u0121uf t'ommu; u 'l quddiem, meta ltaqa' ma' \u0120esu jimxi mal-bnedmin,\t b'umilta\t kbira,\t u\t mkebbes\t bl-im\u0127abba,\t infexx\t ig\u0127id:\t ''Il-\u0127abib\t tal-G\u0127arus,\t li\t jkun\t mieg\u0127u\t u\t jisimg\u0127u,\t jimtela\t bil-fer\u0127,\t x'\u0127in\t jisma'\t l-le\u0127en\t tal-G\u0127arus.''\t Hekk\t jien\t ukoll\t nixtieq\t nixg\u0127el\t b'xewqat\t kbar\t u\t mqaddsa,\t u\t nersaq\t quddiemek\t b'qalbi\t m\u0127e\u0121\u0121a\t bl-im\u0127abba.\t U\t g\u0127alhekk\t noffrilek\t il-fer\u0127\t tal-qalb\t ta'\t l-erwie\u0127\t it-tajba\t kollha,\t l-im\u0127abba\t mixg\u0127ula\t tag\u0127hom,\t l-estasi\t tag\u0127hom,\t id-dawl\t tar-ru\u0127\t li\t g\u0127andhom\t mis-sema;\t flimkien\t mad-doni\t kollha\t u\t l-virtujiet\t li\t bihom\t mog\u0127nijin minnek, u l-qdusija u t-tif\u0127ir li jistg\u0127u jroddulek il-\u0127elejjaq kollha fis-sema u fl-art: u\t noffrihomlok\t g\u0127alija\t u\t g\u0127al\t dawk\t kollha\t li\t jixtiquni\t niftakar\t fihom\t fit-talb\t tieg\u0127i,\t biex\t hekk\t int\t tkun\t imfa\u0127\u0127ar\t u\t imwe\u0121\u0121eh\t kif\t jixraqlek\t issa\t u\t g\u0127al\t dejjem\t mill-bnedmin\t kollha.", "4.Ilqa', Mulejja, Alla tieg\u0127i, dawn ix-xewqat tieg\u0127i, u l-fehma tieg\u0127i, u l-fehma tieg\u0127i li nfa\u0127\u0127rek u nbierkek kif jixraqlek g\u0127all-kobor tieg\u0127ek bla tarf, li \u0127add ma jista' jfissru.", "Dan iroddhulek u nixtieq inroddlok\t ta'\t kuljum\t u\t ta'\t kull\t \u0127in;\t u\t nitlob\t b'\u0127ilti\t u\t bil-\u0127e\u0121\u0121a\t kollha\t ta'\t qalbi\t u\t n\u0127ajjar\t l-erwie\u0127\t kollha\t tas-sema\t u\t l-imseddqin\t tieg\u0127ek\t kollha\t biex\t lilek\t ji\u017c\u017cu\u0127ajr\t u\t jfa\u0127\u0127ruk\t mieg\u0127i.", "5.\u0126alli jfa\u0127\u0127ruk mela n-nies tad-dinja kollha, u l-\u0121nus u l-ilsna kollha, u jg\u0127ollu b'fer\u0127 kbir u bl-aqwa m\u0127abba l-isem imqaddes tieg\u0127ek bil-qima u d-devozzjoni kollha; u jfa\u0127\u0127ru s-Sagrament kbir tieg\u0127ek, u jir\u010bevuh b'fidi\t \u0127ajja,\t u\t jaqilg\u0127u\t minn\t g\u0127andek\t il-grazzja\t u\t l-\u0127niena,\t u\t jkun\t ta'\t \u0121id\t g\u0127alija,\t imsejken\t ta'\t midneb;\t ag\u0127mel\t li\t meta\t huma\t jkunu\t tbieg\u0127du\t mill-mejda\t mqaddsa\t tieg\u0127ek\t mixg\u0127ulin\t b'dik l-im\u0127abba tas-sema, u marbutin b'rabta \u0127elwa mieg\u0127ek, imwettqin bil-hena ta' qdusitek\t wara\t t-Tqarbin\t tag\u0127hom,\t jiftakru\t wkoll\t fil-faqar\t ta'\t l-imsejkna\t ru\u0127\t tieg\u0127i.\t KAP\t XVIII\t Aktar\t ja\u0127batlu\t lin-nisrani\t jimxi\t wara\t Kristu\t b'fidi\t \u0127ajja,\t milli\t joqg\u0127od\t jist\u0127arre\u0121\t fuq\t dan\t is-Sagrament", "1..La toqg\u0127odx tist\u0127arre\u0121 fuq dan is-Sagrament hekk g\u0127oli li ma ssibx ru\u0127ek im\u0127awwad u rasek b\u0127al xejn tis\u0127on: min jil\u0127aq mieg\u0127u?", "Ig\u0127id Salamun: ''Min l-g\u0127oli jfittex, ja\u0127tie\u0121lu bit-tag\u0127bija jitqanna.''", "Jistax Alla jag\u0127mel eg\u0127\u0121ubijiet,\t aktar\t milli\t l-bniedem\t jista'\t qatt\t jifhimhom?\t Min\t jixtieq\t jitg\u0127allem is-sewwa, \u0127a\u0121a tajba li jist\u0127arre\u0121 bl-umilta kollha, imma jrid jag\u0127mlu bil-fehma li\t jitg\u0127allem,\t u\t jrid\t jimxi\t fuq\t il-G\u0127orrief\t tal-Knisja.", "2.Imberkin dawk l-erwie\u0127 tajba li ma joqog\u0127dux jitlewmu fuq il-\u0127wejje\u0121 tqal tal-fidi, imma jimxu mat-triq watja u soda tal-kmandament t'Alla!", "Kemm u kemm u\u0127ud tilfu d-devozzjoni g\u0127ax riedu jist\u0127arr\u0121u fuq xi Misterji t'Alla!\t Alla\t tafx\t x'jitlob\t minnek?\t Il-fidi\t u\t l-\u0127ajja\t tajba;\t mhux\t li\t jkollok\t g\u0127erf\t jew\t li\t tifhem\t il-g\u0127oli\t tal-misterji\t t'Alla.\t Jekk\t int\t ma\t tistax\t tifhem\t dak\t li\t hu\t 'l\t isfel\t minnek,\t kif\t tista'\t tifhem\t dak\t li\t hu\t og\u0127la\t minnek?\t Obdi\t 'l\t Alla\t u\t umilja\t s-sensi\t tieg\u0127ek\t lejn\t il-fidi;\t u\t Alla,\t tib\u017cax,\t jag\u0127tik\t id-dawl\t tal-g\u0127erf\t daqs\t kemm\t ikun\t ja\u0127tie\u0121lek.", "3.Issib drabi xi nisrani ttantat bl-ikreh fuq il-fidi u fuq is-Sagrament: issa billi?", "Dan ma jkunx \u0121ej minnu, imma mill-g\u0127adu.", "Il-\u0127sibijiet li jil\u0127qu jg\u0127addulek minn mo\u0127\u0127ok xejn la tag\u0127ti kashom, itlaqhom, la toqg\u0127odx\t tissielet\t mag\u0127hom;\t u\t jekk\t id-demonju\t jibda\t jberrinlek\t xi\t \u0127a\u0121a\t fuq\t hekk,\t \t xejn\t la\t tqisu;\t i\u017cda\t emmen\t il-kelma\t t'Alla,\t emmen\t il-Qaddisin\t tieg\u0127u\t u\t l-Profeti;\t u\t l-g\u0127adu\t ja\u0127rab\t minnek\t bil-\u0127a\u017cen tieg\u0127u.", "Aktarx \u0121id ikun g\u0127al dik ir-ru\u0127 li ssofri dawn id-dwejjaq; g\u0127aliex id-demonju\t xejn \t ma g\u0127andu x'iridhom lill-midinbin u n-nies il-\u0127\u017ciena, g\u0127ax huma \u0121a tieg\u0127u. waqt li lill-\u00adimseddqin\t u\t lir-rwie\u0127\t tajba\t jittantahom\t u\t ma\t jag\u0127tihomx\t nifs.", "4.Emmen mela b'fidi s\u0127i\u0127a u qawwija, u ersaq lejn is-Sagrament bil-qima kollha ta' qalbek; u dak li ma tistax tifhem ag\u0127laq g\u0127ajnejk u er\u0127ilu f'idejn Alla.", "Alla ma jqarraqx bik: jitqarraq iva dak li\t jemmen\t wisq\t fih\t innifsu.\t Alla\t jimxi\t mal-bniedem\t ta'\t qalb\t safja,\t juri\t ru\u0127u\t lill-umli,\t jag\u0127ti\t l-g\u0127erf\t li\u017c-\u00ad\u017cg\u0127ar, jag\u0127ti d-dawl lil ta' qalbhom safja; u ja\u0127bi l-grazzja tieg\u0127u lill-kurju\u017ci u lil dawk li huma\t mimlijin\t bihom\t infushom.\t Id-dehen\t tal-bniedem\t ftit\t iwassal,\t u\t b\u0127alxejn\t jitqarraq;\t i\u017cda\t l-fidi\t \u0127ajja\t ma\t tistax\t titqarraq.", "5.Id-dehen tal-bniedem u safejn ila\u0127\u0127aq bih, g\u0127andu jimxi fuq il-fidi u joqg\u0127od g\u0127aliha.", "G\u0127aliex f'dan is-Sagrament imqaddes u ta' g\u0127oli li \u0127add ma jil\u0127aq mieg\u0127u, il-fidi u l-im\u0127abba huma dawk li l-aktar ig\u0127oddu\t u\t jistg\u0127u\t jmexxuna\t f'dawn\t il-\u0127wejje\u0121\t il-misturin\t g\u0127alina.", "Dak Alla li minn dejjem u bla tarf is-setg\u0127a tieg\u0127u \u0127add ma jil\u0127aq mag\u0127ha, jag\u0127mel eg\u0127\u0121ubijiet li d-\u00addehen tal-bniedem ma jista' jag\u0127mel xejn mag\u0127hom fis-sema u fl-art.", "Li kieku l-opri t'Alla kien il-\u00adbniedem\t bid-dehen\t tieg\u0127u\t jista'\t b\u0127alxejn\t jifhimhom,\t ma\t kinux\t ikunu\t tal-g\u0127a\u0121eb,\t u\t anqas\t ma\t kien\t jista'\t jing\u0127ad\t g\u0127alihom\t li\t \u0127add\t jifhimhom."], "category": "nonfiction", "url": "https://academia.edu", "source": "Extracted from L-Imitazzjoni-ta-Kristu.docx"}
{"text": ["Lil Dun Karm \"nirringrazzjah u nibqa' nqimu\"", "Tliet awturi Maltin jintervistaw lill-Kardinal Prospero Grech", "B'introduzzjoni ta' Ivan Said", "Fit-30 ta' Di\u010bembru 2019 miet il-Kardinal Prospero Grech OSA, fl-et\u00e0 ta' 94 sena.", "L-Eminenza Tieg\u0127u Mons. Grech, it-tieni kardinal Malti wara l-Kardinal Fabrizio Sceberras Testaferrata (1757-1843), kien i\u0127obb \u0127afna l-Malti u b'mod partikolari lil Dun Karm u l-poe\u017ciji tieg\u0127u.", "Deskritt minn The Telegraph ta' Londra b\u0127ala wie\u0127ed mill-il\u0127na l-aktar influwenti fil-Vatikan, il-Prin\u010bep Malti tal-Knisja Kattolika, barra l-Malti u l-Ingli\u017c, kien jitkellem tajjeb it-Taljan, il-Fran\u010bi\u017c, il-\u0120ermani\u017c, l-Olandi\u017c, ilLatin, il-Grieg u l-Ebrajk.", "Fl-1957, bis-sa\u0127\u0127a ta' bor\u017ca ta' studju mill-British Council, Patri Grech beda jistudja l-lingwi Semiti\u010bi fl-Universit\u00e0 ta' Oxford.", "Kien f'dan i\u017c-\u017cmien li, fuq rakkomandazzjoni tal-Professur \u0120u\u017c\u00e8 Aquilina, beda jassisti lill-Professur Arthur John Arberry (1905-1969), studju\u017c tal-G\u0127arbi, il-Persjan u l-Istudji I\u017clami\u010bi tal-Universit\u00e0 ta' Cambridge, fil-\u0121abra u t-traduzzjoni g\u0127all-Ingli\u017c ta' xog\u0127lijiet letterarji Maltin, fosthom l-aqwa poe\u017ciji ta' Dun Karm.", "B'ri\u0127et hekk fl-1958 Patri Grech i\u010b\u010baqlaq g\u0127all-Universit\u00e0 ta' Cambridge biex ikompli l-istudju tal-lingwi Semiti\u010bi hemm u jsir research assistant tal-Professur Arberry.", "Frott din il-kollaborazzjoni fl-1960 il-Professur Arberry \u0127are\u0121 A Maltese Anthology, \u0121abra ta' xog\u0127lijiet letterarji Maltin maqlubin g\u0127all-Ingli\u017c, mitbug\u0127a mill-Clarendon Press ta' Oxford.", "Din il-\u0121abra kienet tinkludi taqsima ddedikata lill-\u0127rejjef u l-proverbji Maltin.", "Fl-1961 Cambridge University Press \u0127ar\u0121et Dun Karm \u2013 Poet of Malta, \u0121abra ta' ftit mill-aqwa poe\u017ciji tal-poeta nazzjonali maqlubin g\u0127all-Ingli\u017c mill-", "Il-Kardinal Prospero Grech OSA jikkwota minn Dun Karm", "Dan il-ktieb jinkludi introduzzjoni (pp. 1-52), noti dwar il-poe\u017ciji (pp. 194-199) u glossarju ta' xi termini li hemm fil-poe\u017ciji mfissra bl-Ingli\u017c u, xi kultant, sa\u0127ansitra bl-Isqalli u bl-G\u0127arbi (pp. 200-215), mi\u0121bura u miktubin minn Patri Grech.", "\u0126afna studju\u017ci Maltin jemmnu li ma jafux fejn seta' jasal il-Professur Arberry fil-qlib ta' dawn il-poe\u017ciji mill-Malti g\u0127all-Ingli\u017c li kieku ma kellux l-g\u0127ajnuna ta' Patri Grech, minkejja li dan il-professur Ingli\u017c kien jaf sew l-ilsna Semiti\u010bi, b'mod partikolari l-G\u0127arbi u xi djaletti tieg\u0127u, u li tul \u0127ajtu kollha ppubblika f'ismu xi 50 ktieb.", "Fil-fatt fid-da\u0127la tal-ktieb, filwaqt li jsejja\u0127 lil Patri Grech \"a learned Maltese and a remarkable linguist\", jistqarr li", "kien hu li \u0127effiflu t-toqol tax-xog\u0127ol li da\u0127al g\u0127alih hu stess u li kontinwament baqa' \u0127dejh \"as I wrestled with the interpretation of these poems\".", "It-traduzzjonijiet bl-Ingli\u017c li dehru fi\u017c-\u017cew\u0121 kotba kienu akkumpanjati mix-xog\u0127lijiet ori\u0121inali Maltin li nqalbu.", "Min-na\u0127a ta' Patri Grech din ma kinitx l-ewwel darba li ppubblika kummenti dwar xog\u0127lijiet ta' poeti Maltin.", "Fl-1960 kiteb artiklu f'The Sunday Times of Malta bit-titlu \"Karmenu Vassallo's Magnum Opus \u2013 An intense Faith in God and in the Mysteries of Christianity\", u fl-1969 rajna fl-istess gazzetta l-kummenti tieg\u0127u dwar Vatum Consortium, il-\u0121abra ta' poe\u017ciji li l-istess poeta \u0127are\u0121 fl-1968.", "Il-Kardinal Grech g\u0127allem f'diversi universitajiet u istituti presti\u0121ju\u017ci, fosthom b\u0127ala professur tat-teolo\u0121ija Biblika fl-Universit\u00e0 tal-Lateran, li fi \u0127danha fl-1970, flimkien ma' Patri Agostino Trap\u00e8, waqqaf l-Istitut tal-Patristika, l-Augustinianum, u serva b\u0127ala l-president tieg\u0127u bejn l-1971 u l-1979.", "Skont in-nekrolo\u0121ija li dehret f'The Telegraph ta' Londra fit-22 ta' Jannar 2020,3 sa minn kmieni kien rikonoxxut b\u0127ala brillanti, u l-\u0127atra tieg\u0127u b\u0127ala kardinal fl-et\u00e0 ta' 86, ming\u0127ajr id-dritt li jie\u0127u sehem f'konklavi, ma kienet xejn g\u0127ajr oma\u0121\u0121 lill-fama tieg\u0127u ta' studju\u017c.", "Meta Malta kienet waslet biex ti\u010b\u010belebra l-50 anniversarju tal-mewt tal-poeta nazzjonali, Toni Cortis, \u017bebbu\u0121i bi m\u0127abba kbira g\u0127al Dun Karm u Mikiel Anton Vassalli, \u0127a l-inizjattiva li jorganizza intervista mal-Kardinal Grech dwar il-ktieb Dun Karm \u2013 Poet of Malta.", "Cortis stieden lill-awturi Achille Mizzi, \u0120or\u0121 Peresso u \u0120or\u0121 Borg jipprovdulu xi mistoqsijiet dwar dan il-ktieb diretti lill-Kardinal Grech.", "Bl-assistenza ta' Catherine Tabone l-mistoqsijiet in\u0121abru u ntbag\u0127tu lill-Kardinal Agostinjan biex eventwalment saret l-intervista, li \u0121iet irre\u0121istrata bil-video mir-Rev.", "Dr Jonathan Farrugia, dak i\u017c-\u017cmien sa\u010berdot student tal-Patristika u li kien qed isegwi xi korsijiet tal-Kardinal Grech f'Ruma.4 Din li \u0121ejja hi t-traskrizzjoni ta' dik l-intervista, b'xi editjar u xi noti ta' qieg\u0127 il-pa\u0121na, li saret fis-16 ta' Ottubru 2011 fl-Augustinianum, Ruma, fejn kien jg\u0127allem il-Kardinal Grech, u li qed tixxandar g\u0127all-ewwel darba hawnhekk f'Il-Malti.", "G\u0127idilna xi \u0127a\u0121a dwar kif tnissel u se\u0127\u0127 il-ktieb tal-poe\u017ciji tradotti Dun Karm \u2013 Poet of Malta permezz tal-kollaborazzjoni tieg\u0127ek mal-Professur Arberry.", "Arthur John Arberry kien professur tal-G\u0127arbi u tal-Persjan fl-Universit\u00e0 ta' Cambridge.", "Kien awtur ta' aktar minn 50 ktieb.", "Darba mar Malta u ltaqa' ma' Dun Karm.5 \u0126a grazzja mieg\u0127u b\u0127ala persuna kif ukoll g\u0127o\u0121buh il-poe\u017ciji tieg\u0127u bil-Malti g\u0127aliex interessa ru\u0127u \u0127afna fuq irrelazzjoni tal-Malti mal-G\u0127arbi.", "U permezz tal-G\u0127arbi tieg\u0127u, anke l-G\u0127arbi djalettali, beda jifhem xi \u0127a\u0121a bil-Malti.", "Allura tkellem mal-Professur \u0120u\u017c\u00e8 Aquilina, li a\u0127na konna \u0127bieb \u0127afna, u staqsieh jekk hemmx xi Malti illi jista' jg\u0127inu ftit fuq it-traduzzjoni ta' Dun Karm u ta' xi poe\u017ciji Maltin.", "Jien dak i\u017c-\u017cmien kont Oxford, wara li kienu tawni British Council Scholarship.", "Niftakar li mort ma' [Godfrey] Wettinger: huwa mar Londra u jien mort Oxford.", "Jien mort hemm biex nistudja l-lingwi Semiti\u010bi.", "Allura l-Professur Aquilina qal lil Professor Arberry li \"hemm wie\u0127ed Oxford, Fr Grech, \u0127alli nistaqsuh jekk g\u0127andux pja\u010bir illi ji\u0121i jg\u0127inek hu.\"", "Kitibli u jien naturalment pja\u010bir kelli illi mmur Cambridge minn Oxford u nkun research assistant ta' Professor Arberry.", "Oxford kont qed nistudja l-Ebrajk, imma mbag\u0127ad ma' Professor Arberry bdejt l-G\u0127arbi.", "Ng\u0127idlek il-veru, ftit kont naf fuq il-letteratura Maltija; kelli nibda mill-abc u kelli", "Professor Arthur nag\u0127mel sena studju serju, kemm biex nifhem xi \u0127a\u0121a", "John Arberry dwar il-letteratura Maltija u fuq Dun Karm, kif ukoll biex nikteb dak li kont ktibt.", "Imma insomma, flimkien imbag\u0127ad g\u0127amilna \u017cew\u0121 kotba: wie\u0127ed huwa A Maltese Anthology (The Clarendon Press, 1960), antolo\u0121ija ta' letteratura Maltija: letteratura li tibda minn stejjer fuq \u0120a\u0127an u mbag\u0127ad tkompli b'poe\u017ciji u pro\u017ca i\u017cjed serji.", "Imbag\u0127ad Dun Karm \u2013 Poet of Malta (Cambridge University Press, 1961), illi tieg\u0127u jien g\u0127amilt \"Introduction, Notes and Glossary\".", "Imbag\u0127ad l-Introduzzjoni \u0121iet maqluba bil-Malti \u0121entilment minn Mons. Lawrenz Cachia, Dun Karm \u2013 Il-Poeta Nazzjonali (1999), ji\u0121ifieri tistg\u0127u taqrawha wkoll bil-Malti.", "Id-differenza bejn A Maltese Anthology u Dun Karm \u2013 Poet of Malta hija dina: fil-Maltese Anthology, Professor Arberry xtaq illi anke fit-traduzzjoni Ingli\u017ca tibqa' t-tog\u0127ma tal-lingwa Maltija, ji\u0121ifieri \u010berti fra\u017cijiet illi setg\u0127u jkunu tradotti bl-Ingli\u017c Ingli\u017c, \u0127alliehom bil-Malti, kwa\u017ci bl-Ingli\u017c Malti, biex jag\u0127ti i\u017cjed it-tog\u0127ma tal-lingwa Maltija.", "Xi \u0127add ikkritikah fuq dina imma na\u0127seb li kellu ra\u0121un, g\u0127ax huwa ried almenu jg\u0127arraf il-letteratura Maltija barra minn Malta, lil dawk il-pajji\u017ci tal-lingwa Ingli\u017ca.", "Imbag\u0127ad g\u0127a\u017cel il-poeta li kien jammira u dde\u010bieda li jag\u0127mel antolo\u0121ija b'introduzzjoni fuq dak il-poeta.", "Fiex kienet tikkonsisti l-g\u0127ajnuna li tajt lill-Professur Arberry?", "Xi ftit mill-g\u0127a\u017cla tal-poe\u017ciji g\u0127amilnieha flimkien, sija tal-poe\u017ciji tal-Maltese Anthology u sija l-poe\u017ciji ta' Dun Karm.", "Jien g\u0127amilt l-Introduzzjoni ta' Dun Karm, kif g\u0127edt, u anke n-noti u l-glossarju.", "Il-glossarju huwa dak il-kliem, ng\u0127idu a\u0127na Malti, illi wie\u0127ed li ma jafx it-Taljan jew ma jafx l-G\u0127arbi ji\u0121ih diffi\u010bli.", "Allura l-glossarju huwa l-kliem Malti kif jikkorrispondi ng\u0127idu a\u0127na mal-kliem tal-Classical Arabic.", "It-traduzzjonijiet naturalment \u0127afna g\u0127amilthom jiena, imma waqt illi fil-Maltese Anthology \u0127allejniehom kif inhuma, ng\u0127idu a\u0127na, kif g\u0127edna, bit-tog\u0127ma Maltija, fl-antolo\u0121ija ta' Dun Karm imbag\u0127ad Professor Arberry stess tahom i\u017cjed forma letterarja u poetika.", "Fil-volum imsemmi inti ktibt introduzzjoni elaborata dwar Dun Karm u l-poe\u017cija Maltija, b'firxa ta' e\u017cempji u kummenti.", "Fiha semmejt li Dun", "Karm la\u0127aq il-qu\u010b\u010bata tal-poe\u017cija Maltija ta' \u017cmienu.", "Tista' tg\u0127idilna b'liema mod sar dan?", "Il-poe\u017cija li kien hemm qabel Dun Karm kienet poe\u017cija tajba, poe\u017cija ispirata \u0127afna mill-poe\u017cija Taljana, u kien hemm \u0127afna esperimenti.", "L-ilsien Malti tana prova illi jista' jkun hemm poe\u017cija serja.", "Barra minn dak il-manuskritt tas-seklu \u0127mistax, illi nstab xi 20 sena ilu (sic),6 il-poe\u017cija Maltija tista' tg\u0127id bdiet b'mod sempli\u010bi \u0127afna fis-seklu tmintax.", "Imma mbag\u0127ad sija fis-seklu dsatax u partikolarment fis-seklu g\u0127oxrin kien hemm \u0127afna, ng\u0127idu a\u0127na, poeti Maltin bravi.", "Jien g\u0127edt illi la\u0127qet il-maturit\u00e0 tag\u0127ha g\u0127aliex hawnhekk sibna lingwa u lingwa\u0121\u0121 ta' Dun Karm illi l-ewwel \u0127a\u0121a, huwa Malti pur, it-tieni mbag\u0127ad, Malti li jifhmu kul\u0127add.", "Ma qag\u0127adx ifittex fid-dizzjunarji G\u0127arbin biex ng\u0127idu kif suppost illi ng\u0127idu, imma u\u017ca Malti li kien jitkellem fi \u017cmienu, illi g\u0127allmitu ommu.", "Imbag\u0127ad naturalment hemm is-sentimenti ta' poeta illi hu verament poeta; mhux g\u0127ax l-o\u0127rajn ma kinux, imma hawnhekk la\u0127aq il-maturit\u00e0 tieg\u0127u.7", "Dun Karm kien ispirat minn Malta ta' \u017cmienu u mill-kultura letterarja Taljana li xorob f'\u017cg\u0127o\u017citu.", "Kif tara l-influwenza tieg\u0127u fuq il-kittieba Maltin li \u0121ew warajh?", "Il-kittieba Maltin li \u0121ew warajh naturalment \u0127aduh b\u0127ala mudell.", "A\u0127na nsej\u0127u lil xi \u0127add klassiku meta l-ewwel \u0127a\u0121a jifta\u0127 u jfetta\u0127 il-lingwa\u0121\u0121, ji\u0121ifieri kwa\u017ci jo\u0127loq lingwa\u0121\u0121 i\u017cjed wiesa' minn dak li huwa wiret.", "Hu mhux biss fil-lingwa\u0121\u0121, g\u0127ax il-lingwa\u0121\u0121 mhix biss huwa l-lingwa, l-ilsien Malti, imma l-lingwa\u0121\u0121 huwa kif ja\u0127seb bniedem, kif jesprimi ru\u0127u sija fil-poe\u017cija, sija fil-mu\u017cika, sija fl-arti, sija fl-arkitettura, sija fis-so\u010bjet\u00e0 stess, ji\u0121ifieri f'dan is-sens.", "Il-poeti li \u0121ew wara Dun Karm kellhom mudelli o\u0127rajn.", "Dun Karm fassal il-poe\u017cija tieg\u0127u fuq il-poe\u017cija Taljana, li huwa kien jaf sew.", "Imma g\u0127all\u0121enerazzjonijiet li \u0121ew wara Dun Karm kien hemm il-poe\u017cija Ingli\u017ca, li kibru fuqha sija fl-iskejjel u anke, naturalment, il-poe\u017cija Ingli\u017ca kontemporanja minn T. S. Eliot (1888-1965), W. H. Auden (1907-1973), u 'l quddiem, illi kul\u0127add kien jaf, kul\u0127add kien jaqraha, u kellhom mudelli o\u0127rajn.", "Imma jien na\u0127seb illi kull wie\u0127ed minnhom, anke l-poeti u dawk li kitbu fuq il-letteratura Maltija wara Dun Karm, baqg\u0127u b'obbligazzjoni lejh talli wriehom kif tikteb poe\u017cija bil-lingwa li tinftiehem.", "F'dan l-istudju tieg\u0127ek int ukoll ikkomparajt il-poe\u017ciji li Dun Karm kiteb bit-Taljan ma' dawk li kiteb bil-Malti.", "Tista' tg\u0127idilna xi \u0127a\u0121a dwar dan?", "Fl-istess studju inti kont ikkummentajt li Dun Karm kellu \u0127sieb \u010bar u pre\u010bi\u017c fil-poe\u017ciji, u kien igawdi dik li [Carl Gustav] Jung (1875-1961) isej\u0127ilha \"personalit\u00e0 integra\".", "Kellimna xi ftit dwar din id-dimensjoni fil-\u0127ajja tal-poeta nazzjonali.", "Jung jiddistingwi fil-psike uman, anima u animus, forsi bejn yin u yang bi\u010b-\u010aini\u017c.", "Ji\u0121ifieri hemm aspett femminili u hemm aspett maskili f'kull ru\u0127 jew f'kull mo\u0127\u0127 tal-bniedem.", "Dana xi kultant jippredomina l-aspett maskili u xi kultant jippredomina l-aspett femminili.", "'Integrated personality' hija meta jkun hemm ekwilibriju bejn dawn i\u017c-\u017cew\u0121 elementi fil-mo\u0127\u0127 jew fir-ru\u0127 ta' bniedem.", "U Dun Karm l-element femminili xorbu \u0127afna mill-omm.", "G\u0127andu \u0127afna poe\u017ciji fuq ommu u jsemmiha spiss \u0127afna.", "Fl-Introduzzjoni tieg\u0127i jiena ddedikajt xi pa\u0121ni lil Dun Karm b\u0127ala qassis u \u010b-\u010belibat tieg\u0127u.", "I\u010b-\u010belibat tieg\u0127u qatt ma kellu diffikultajiet, ji\u0121ifieri kien bniedem integru di\u0121\u00e0.", "Imma naturalment qassis ma jistax jixrob l-element femminili b\u0127al ra\u0121el mi\u017c\u017cewwe\u0121 jew sekular.", "Imma Dun Karm xorob \u0127afna minn ommu; minn ommu naturalment u minn dawk ta' madwaru, il-familja u l-\u0127bieb.", "U l-personalit\u00e0 tieg\u0127u li tant impressjonat lill-Professur Arberry hi forsi din l-integrit\u00e0 ta' bniedem matur.", "Fid-da\u0127la g\u0127all-ktieb Dun Karm \u2013 Poet of Malta inti semmejt ukoll il-kapa\u010bit\u00e0 ta' Dun Karm b\u0127ala poeta mill-i\u017cjed validu li jinterpreta l-esperjenza tieg\u0127u f'versi.", "Forsi tista' tag\u0127tina xi e\u017cempji pratti\u010bi ta' dan?", "B\u0127ala e\u017cempji pratti\u010bi nista' ni\u010b\u010bita xi \u0127a\u0121a.", "Pere\u017cempju nie\u0127u silta minn Dell u Dija (Shadow and Light):", "Ji\u0121ifieri minn hawnhekk \u0121ab il-versi tieg\u0127u, proprju mill-art ta' Malta.", "Kien bniedem li kellu widnejh mal-art biex jisma' kull ta\u0127bita ta' qalb Malta.", "\u010aitazzjoni o\u0127ra \u2013 li tag\u0127ti e\u017cempju ie\u0127or \u2013 hija me\u0127uda minn Lill-Kanarin Tieg\u0127i (To my Canary).", "Din poe\u017cija illi Dun Karm kitibha fi \u017cmien ikrah li kellu f'\u0127ajtu; il-kanarin kien kwa\u017ci l-uniku \u0127abib tieg\u0127u u seta' jifta\u0127 qalbu biss mieg\u0127u:", "Xi jrid jg\u0127id hawnhekk Dun Karm?", "Illi l-esperjenzi tieg\u0127u, anke dawk koroh, ikkontribwew g\u0127all-poe\u017cija tieg\u0127u.", "Mentri aspett ie\u0127or imbag\u0127ad insibuh f'Il-Vjatku.", "Illum min jaqra Il-Vjatku ma jifhimhiex din il-poe\u017cija, g\u0127aliex m'g\u0127adux isir il-vjatku kif kien isir meta jien kont tifel.", "Meta xi \u0127add kien qieg\u0127ed imut, kienet iddoqq il-qanpiena tal-vjatku fil-parro\u010b\u010ba u mbag\u0127ad jin\u0121abru fi pro\u010bessjoni xi qassisin, imma \u0127afna \u0127afna sekulari wkoll, li kienu jmorru fi pro\u010bessjoni bil-fanali f'idejhom ta\u0127t id-dar ta' dak li kien qieg\u0127ed imut, imbag\u0127ad il-kappillan jew il-qassis jitla' fuq biex jassisti lil dak li kien qieg\u0127ed imut, waqt li ta\u0127t id-dar kul\u0127add jg\u0127id ir-ru\u017carju.", "Dan kien il-vjatku.", "U din il-poe\u017cija ta' Dun Karm tirrifletti l-u\u017canzi ta' \u017cmienu \u2013 ta' \u017cmieni nista' ng\u0127id.", "Ara ftit kif jiddeskrivi s-sitwazzjoni:", "Dawn it-tliet e\u017cempji illi tajt, wie\u0127ed min-natura ta' Malta stess, ie\u0127or esperjenza tieg\u0127u f'\u0127ajtu u ie\u0127or mill-u\u017canzi ta' \u017cminijietu \u2013 ta' \u017cminijieti, nista' ng\u0127id, allura dan li \u0121abar Dun Karm u po\u0121\u0121ieh fil-poe\u017ciji tieg\u0127u.", "Fl-istess ktieb inti semmejt li Dun Karm huwa profeta u mhux predikatur.", "X'idea kellek f'mo\u0127\u0127ok ta' poeta profeta?", "Profeta \u0121eneralment, almenu fil-lingwa\u0121\u0121 komuni li nu\u017caw, huwa wie\u0127ed li jitkellem fuq il-futur.", "Imma profeta mhux hekk biss \u2013 il-kelma 'profeta', almenu fil-Bibbja, \u0121ejja mill-kelma Griega prophemi15 \u2013 hu wie\u0127ed illi jitkellem minflok xi \u0127add.", "Il-profeta, b\u0127al I\u017caija u l-profeti kollha tal-Antik Testment, hekk anke tal-\u0120did Testment, kienu jitkellmu f'isem Alla.", "Issa Dun Karm ma kienx jippretendi li huwa profeta illi jitkellem f'isem Alla; kien jitkellem ukoll f'isem il-poplu tieg\u0127u.", "Imma l-profeta mbag\u0127ad kien wie\u0127ed illi jinterpreta \u017c-\u017cminijiet tieg\u0127u fid-dawl t'Alla, ji\u0121ifieri kien jag\u0127mel ese\u0121esi, kien jag\u0127mel e\u017cami u jg\u0127addi \u0121udizzju anke sija morali u sija anke kulturali fuq i\u017c-\u017cminijiet tieg\u0127u, imma mhux minn mo\u0127\u0127u; kien jag\u0127milha sub luce aeternitatis,16 ji\u0121ifieri kwa\u017ci kif jarahom Alla.", "U \u0127afna mill-poe\u017ciji ta' Dun Karm, partikolarment dawk li jitkellmu fuq il-morali ta' \u017cminijietu, li huwa kien kritiku \u0127afna tag\u0127hom, g\u0127alkemm mhux li kien imaqdar imma kien jag\u0127milha ta' profeta f'dan is-sens.", "Huwa \u0121abar, barra mill-fidi tieg\u0127u f'Alla, ir-ru\u0127 stess ta' Malta u tan-nazzjon Malti, u minn dan il-point of view allura seta' jg\u0127addi \u0121udizzju fuq il-mores, fuq dak li kien qed ji\u0121ri fis-so\u010bjet\u00e0 fi \u017cmienu.", "Fil-kitba kritika tieg\u0127ek inti qist lil Dun Karm b\u0127ala Klassiku i\u017cda li kellu x-xejriet Romanti\u010bi tieg\u0127u.", "Fissrilna ftit dan l-aspett.", "Di\u0121\u00e0 tkellimt x'inhu Klassiku: huwa dak li jfetta\u0127 il-lingwa, il-lingwa\u0121\u0121, u illi jsir mudell, sija tal-pittura, jista' jkun tal-mu\u017cika, jista' jkun tal-poe\u017cija g\u0127al dawk kollha li ji\u0121u warajh.", "Ji\u0121ifieri m'hemmx b\u017conn li nopponu Klassiku u Romantiku.", "Ir-Romanti\u010bi\u017cmu ta' Dun Karm nistg\u0127u naqrawh ukoll f'silta ta' Wordsworth.", "Issa Wordsworth huwa Klassiku fil-letteratura Ingli\u017ca, imma naturalment Romantiku.", "Ir-Romanti\u010bi\u017cmu ta' Wordsworth kif jo\u0127ro\u0121?", "Jiena na\u0127seb li kieku Dun Karm \u2013 na\u0127seb li kien jafha wkoll Dun Karm \u2013 dan il-paragrafu kien jiffirma ta\u0127tu, g\u0127ax dak kien il-\u0127sieb tieg\u0127u.", "Ta\u0127seb li l-poe\u017ciji ta' Dun Karm g\u0127ad g\u0127andhom rilevanza f'Malta tallum?", "Na\u0127seb li \u017cgur, alla\u0127ares ma kienx.", "Dun Karm huwa Klassiku, huwa dejjem mudell, ji\u0121ifieri r-ru\u0127 Maltija g\u0127adha dik li kienet fi \u017cmien Dun Karm jew inbidlet?", "Il-mentalit\u00e0 Maltija?", "Naturalment f'dawn l-a\u0127\u0127ar 50 sena \u2013 u mhux biss f'dawn l-a\u0127\u0127ar 50 sena, imma anke waqt il-\u0127ajja ta' Dun Karm stess \u2013 kien hemm revoluzzjoni kbira f'Malta.", "Barra li nistg\u0127u nitkellmu fl-evoluzzjoni politika, l-Indipendenza tag\u0127na, imbag\u0127ad illum er\u0121ajna lura, ng\u0127idu a\u0127na, g\u0127all-Malti, dak li nsej\u0127ulu 'safi', illi alla\u0127ares tg\u0127id xi kelma Taljana u xi kelma bl-Ingli\u017c g\u0127aliex m'g\u0127adekx Malti u forsi, kif kont g\u0127edt qabel, toqg\u0127od tqalleb id-dizzjunarju G\u0127arbi biex no\u0127olqu xi kliem ta' ori\u0121ini Semitika kif dawk li kellna.", "Imma mbag\u0127ad hemm illum poe\u017cija o\u0127ra fuqiex nimmodellaw il-poe\u017cija tag\u0127na.", "Jekk a\u0127na nitkellmu fuq il-letteratura Ingli\u017ca, Shakespeare g\u0127adu \u0127aj?", "Alla\u0127ares tg\u0127id hekk.", "Shakespeare Klassiku, mhux Romantiku, huwa Klassiku kemm trid, imma jibqa' \u0127aj fil-lingwa Ingli\u017ca tal-lum.", "Anke Dun Karm, jista' forsi g\u0127adda \u017cmienu, imma l-lingwa\u0121\u0121 tieg\u0127u, il-\u0127sieb tieg\u0127u, dejjem jg\u0127ix fir-ru\u0127 tal-bqija tal-lum, anke jekk i\u010b-\u010birkostanzi nbidlu.19", "Dun Karm kien u g\u0127adu figura nazzjonali.", "X'ta\u0127seb li kien l-impatt tieg\u0127u fuq l-identit\u00e0 u l-kultura Maltija?", "Dak li g\u0127adni kif g\u0127edt.", "L-identit\u00e0 tal-kultura Maltija huwa xorobha proprju mill-art ta' Malta.", "L-art ta' Malta anke bidlet l-istorja ta' Malta; g\u0127adha l-istess.", "It-tradizzjoni Maltija g\u0127adha l-istess.", "A\u0127na l-istess poplu, anke jekk inbidlu", "\u010b-\u010birkostanzi politi\u010bi u so\u010bjali tag\u0127na.", "Ji\u0121ifieri hija din ir-ru\u0127 tradizzjonali Maltija illi tesprimi ru\u0127ha sija fil-\u0127ajja li ng\u0127ixu kuljum, sija wkoll fir-reli\u0121jon tag\u0127na, fil-fidi tag\u0127na, illi tikkwalifikana b\u0127ala Maltin, u m'g\u0127andniex nist\u0127u minnha.", "A\u0127na Maltin, twelidna hawnhekk, bil-grazzja t'Alla twelidna f'Malta.", "Jien nid\u0127ak hawnhekk g\u0127ax ilni barra minn Malta xi 60 sena imma bqajt Malti f'ru\u0127i, anke jekk g\u0127andi kulturi o\u0127rajn, imma bqajt Malti f'ru\u0127i u na\u0127seb li nifhem lil Malta, naraha mill-bog\u0127od u nifhimha a\u0127jar milli jifhmuha l-Maltin li jg\u0127ixu hemm u illi jikkritikawha.", "Inti g\u0127ext il-bi\u010b\u010ba l-kbira ta' \u0127ajtek barra minn Malta; g\u0127adek t\u0127ares lejn Dun Karm b\u0127ala dak li jirrappre\u017centa l-figura tassew Maltija b'dak kollu li jag\u0127milna Maltin?", "It-twe\u0121iba hija iva, u nirringrazzjah u nibqa' nqimu.", "Nixtieq nirringrazzja lir-Rev.", "Dr Jonathan Farrugia talli qrali l-iste\u017cura ta' dan l-artiklu qabel ma ssottomettejtu lil Il-Malti g\u0127all-pubblikazzjoni.", "Nirringrazzja wkoll lil Toni Cortis, lil Catherine Tabone u kull min kien involut fl-intervista."], "category": "nonfiction", "url": "https://academia.edu", "source": "Extracted from Lil_Dun_Karm_nirringrazzjah_u_nibqa_nqim.docx"}
{"text": ["\uf0a7 Da\u0127la", "Ir-rumanz \u00c0 la recherche du temps perdu ta' Marcel Proust, tradott bil-Malti b\u0127ala G\u0127at-Tfittxija ta\u017c\u017bmien Mitluf, hu mequs mill-parti l-kbira tal-kriti\u010bi letterarji b\u0127ala l-akbar xog\u0127ol tal-letteratura Fran\u010bi\u017ca tas-seklu g\u0127oxrin.", "Sa\u0127ansitra fil-qoxra tal-ktieb tieg\u0127u Leighton Hodson jiddeskrivih b\u0127ala:", "Kif jg\u0127id sew ukoll Walter A. Strauss:", "U ma' dan li qed jg\u0127id Strauss nixtieq in\u017cid li mhux biss dan ix-xog\u0127ol hu katedral i\u017cda hu wkoll labirint li mhux fa\u010bli g\u0127all-qarrej li jsib triqtu fih, tkun xi tkun il-lingwa li biha jkun qed javvi\u010binah.", "Madankollu, l-g\u0127an tieg\u0127i hu li din it-traduzzjoni sservi b\u0127all-kobba ta' Arjadne sabiex tiggwida lqarrej Malti \u0121o dan il-labirint b\u0127alma l-lingwa Fran\u010bi\u017ca tiggwida fih lil dak Fran\u010bi\u017c.", "Effettivament dan il-katedral-labirint letterarju, permezz tat-titlu \u0121enerali tieg\u0127u, ji\u0121bor fih seba' taqsimiet li \u0127ar\u0121u b\u0127ala kotba separati fis-sekwenza kronolo\u0121ika (mog\u0127tija bejn il-parentesijiet) li qed tidher hawn ta\u0127t:", "B'hekk, ir-rumanz dam jinkiteb g\u0127al madwar 28 [sic 16-il] sena, ji\u0121ifieri bejn l-1906 u l-1922, u \u0121ie ppubblikat bejn l-1913 u l-1927.", "L-isem \u0121eneriku ta' \u00c0 la recherche du temps perdu ji\u0121bor u jag\u0127ti tema \u0121enerali lil dawn is-seba' rumanzi.", "Bl-u\u017cu ta' isem komuni g\u0127ar-rumanzi tieg\u0127u Proust kompla fuq il-mudell mibdi minn Honor\u00e9 de Balzac li \u0127oloq La Com\u00e9die humaine/Il-Kummiedja Umana (li tinkludi fiha madwar 90 rumanz) \u2013 mudell li aktar tard kien adottat ukoll b'su\u010b\u010bess, qabel Proust, minn \u00c9mile Zola fis-sensiela ta' rumanzi tieg\u0127u bl-isem \u0121enerali ta' Les Rougon-Macquart (li tammonta g\u0127al 20 rumanz ie\u0127or).", "Fil-ka\u017c ta' traduzzjoni dan ifisser li biex nispi\u010b\u010ba x-xog\u0127ol kollu fuq La Recherche je\u0127tie\u0121li nittradu\u010bi s-seba' rumanzi kollha \u2013 pro\u0121ett li mhux fa\u010bli u li biex ji\u0121i komplut je\u0127tie\u0121lu impenn fit-tul g\u0127al snin s\u0127a\u0127.", "Dan l-impenn mhux biss iebes min\u0127abba t-tul tarrumanzi i\u017cda wkoll min\u0127abba l-fatt li l-istil tal-kitba ta' Proust hu wie\u0127ed kumpless u elaborat g\u0127alla\u0127\u0127ar.", "Sa\u0127ansitra, il-kritika letterarja Valerie Minogue, hi u tiddeskrivi lil Proust u tqabbel ix-xog\u0127ol tieg\u0127u ma' xog\u0127lijiet ta' awturi o\u0127rajn, tara fih u f'xog\u0127lu: \"the ailing but indefatigable creator of a work whose length and complexity make the average novel look as insubstantial as the back of a cornflakes packet.\"", "G\u0127alhekk, apparti li b\u0127ala traduttur naf kemm hu impenjattiv li ta\u0127dem fuq Proust, naf ukoll li hu daqstant ie\u0127or ta' impenn u sforz kbir li wie\u0127ed jaqrah.", "B'hekk, biex kemm jien kif ukoll il-qarrej bilMalti nsibuha aktar fa\u010bli li nissieltu mal-qari ta' dawn ir-rumanzi, idde\u010bidejt li naqsamhom f'partijiet skont il-qsim intern ta' kull rumanz kif stabbilit minn Proust innifsu.", "G\u0127alhekk, dan l-avvi\u010binament prattiku qed napplikah g\u0127ax hu ta' vanta\u0121\u0121 kemm g\u0127alija b\u0127ala traduttur kif ukoll g\u0127al dawk li jit\u0127ajru jaqrawh.", "B'dan il-mod Du c\u00f4t\u00e9 de chez Swan, li bil-Malti qed ji\u0121i tradott Mix-Xaqliba ta' Dar Swann, hu l-ewwel ktieb fis-sensiela li be\u0127siebni nippubblikah fi tliet kotba differenti.", "Fil-fatt, Combray hu l-ewwel parti minnu billi Chez Swann mag\u0127mul minn tliet partijiet: (a) Combray I, II", "(ji\u0121ifieri jinkludi \u017cew\u0121 taqsimiet distinti i\u017cda li j\u0127addnu fihom l-istess tema); (b) Un amour de Swann; u (\u010b) Les noms de pays: Le nom.", "Il-fatt li qed nippubblikah fi tliet kotba, u mhux fi ktieb wie\u0127ed, qed jag\u0127tini \u010b-\u010bans li nirrifletti aktar dwar ix-xog\u0127ol, li na\u0127kem a\u0127jar l-istil kumpless ta' Proust u kif dan g\u0127andu ji\u0121i tradott bl-a\u0127jar mod g\u0127all-Malti, u li finalment narah jinbena bi\u010b\u010ba bi\u010b\u010ba biex b'hekk ma narahx b\u0127ala xog\u0127ol interminabbli.", "Mill-banda l-o\u0127ra, billi dan hu stil li l-qarrej lokali mhux imdorri bih g\u0127ax qatt ma ltaqa' mieg\u0127u f'kitba bil-Malti, il-benefi\u010b\u010bju g\u0127alih hu li meta jaqrah ftit ftit hu wkoll jiffamiljarizza ru\u0127u mal-istil tal-kitba Proustjana, jaqrah u jassimilah gradwalment, u b'hekk ma jaqtax qalbu mill-kumplessit\u00e0 intrinsika li fuqha hu mibni.", "Din l-istess kapa\u010bit\u00e0 ta' Proust li j\u0127addimha fil-pasti\u010b\u010bi preparatorji tin\u0127ass ukoll fil-kapulavur tieg\u0127u.", "G\u0127alhekk, min qara r-rumanzetti ta' Balzac li di\u0121\u00e0 ttradu\u010bejt, ji\u0121ifieri Il-Qattus bir-Rakketta f'Idu u Il-Kapillan ta' Tours, kif ukoll ir-rumanz ta' Flaubert Salammb\u00f4, di\u0121\u00e0 g\u0127andu \u0127jiel ta' xi jfisser stil kumpless \u2013 li Proust innifsu xorob minnu \u2013 spe\u010bjalment fid-deskrizzjonijiet elaborati li jinsabu fihom u sa j\u0127oss dan ixxebh fl-istil ta' dawn il-kittieba \u0121ganti tal-letteratura Fran\u010bi\u017ca.", "G\u0127alhekk, il-qarrej tax-xog\u0127lijiet tradotti ta' Proust g\u0127andu jsib xi ftit jew wisq l-istess elaborazzjonijiet deskrittivi li madankollu spiss huma aktar kumplikati minn dawk ta' Balzac u Flaubert billi, fost \u0127wejje\u0121 o\u0127rajn, is-sekwenza tal-\u0127sieb fis-sentenzi twal ta' Proust \u0127afna drabi ti\u010b\u010bara lilha nfisha lejn tmiem issentenza.", "Nixtieq ukoll f'dawn il-kelmtejn nirreferi g\u0127all-qoxra tal-ktieb, flimkien mal-qxur \u0121ejjiena talpubblikazzjonijiet sussegwenti tal-partijiet u r-rumanzi l-o\u0127rajn.", "Biex norbot il-qoxra mal-parti tarrumanz li nkun qed nippubblika qed nag\u0127\u017cel li nuri fiha pittura li Proust isemmi fit-test.", "Din l-idea \u0127adtha meta jien u nfittex kotba dwar Proust iltqajt mal-ktieb Paintings in Proust: A Visual Companion to 'In Search of Lost Time' ta' Eric Karpeles li dwar G\u0127at-Tfittxija, dwar Proust u l-ktieb ta' Karpeles il-websajt tal-Book Depository jg\u0127id:", "G\u0127alhekk, g\u0127al din l-ewwel parti qed jidher fuq il-qoxra wie\u0127ed mill-affreski ta' Giotto li jirrappre\u017centa l-virt\u00f9 tal-Karit\u00e0 li fir-rumanz tissemma fost o\u0127rajn f'din is-silta:", "Is-sena li fiha kilna tant spra\u0121, is-seftura tal-k\u010bina li s-soltu kienet inkarigata li \"tnittfu\" kienet kreatura povra marradija, fi stat di\u0121\u00e0 avvanzat ta' tqala mal-wasla tag\u0127na fl-G\u0127id, u konna tassew niskantaw li Fran\u00e7oise kienet i\u0121\u0121eg\u0127elha tag\u0127mel tant xiri u xog\u0127ol, billi kienet bdiet i\u0121\u0121orr b'mod diffi\u010bli quddiemha l-qoffa misterju\u017ca, kuljum aktar mimlija, li tag\u0127ha stajna nindunaw ta\u0127t l-ilbiesi mla\u0127al\u0127in bil-forma manjifika.", "Dawn kienu jfakkru fl-imnatar li jkeffnu lil \u010berti figuri simboli\u010bi ta' Giotto li tag\u0127hom M. Swann kien tani xi fotografiji.", "Kien hu stess li kien \u0121eg\u0127elna nirrimarkaw dan u meta kien jistaqsina dwar is-seftura tal-k\u010bina, kien jg\u0127idilna: \"Kif inhi l-Karit\u00e0 ta' Giotto?\"", "Naraw li permezz ta' din it-teknika letterarja, Proust jasso\u010bja l-persuna\u0121\u0121i tieg\u0127u ma' karattri misjubin f'pitturi famu\u017ci u f'pitturi li hu stess jo\u0127loq b'mod imma\u0121inarju.", "B'dan it-t\u0127addim metaforiku u simboliku Proust ju\u017ca kontinwament l-intertestwalit\u00e0 fil-livell letterarju u l-ekfra\u017ci li ssib is-sorsi tag\u0127ha fl-arti vi\u017civa, fl-arkitettura, fil-mu\u017cika, fl-istorja, fil-\u0121eografija u fix-xjenza.", "Fi ftit kliem Proust hu fil-vera sens tal-kelma en\u010biklopediku i\u017cda l-en\u010biklopedija Proustjana tissawwar u tissarraf fi stil ta' pro\u017ca poetika li tifli b'mod profond dak li jkun qed jing\u0127ad.", "\uf0a7 Tag\u0127rif dwar Mix-Xaqliba ta' Dar Swann \u2013 Combray", "Kif spjegajt hawn fuq Chez Swann hu l-ewwel ktieb ta' La Recherche.", "Hawnhekk sintendi sa nitkellem dwar l-ewwel parti ta' Dar Swann li kemm fit-test ori\u0121inali kif ukoll f'dak tradott i\u0121\u0121ib l-isem ta' Combray.", "Din il-parti hi maqsuma f'\u017cew\u0121 taqsimiet Combray I u Combray II.", "Dwar it-tieni u t-tielet parti ta' Du c\u00f4t\u00e9 de chez Swann nittama li jkolli \u010bans nikteb dwarhom meta ji\u0121u ppubblikati aktar 'il quddiem fis-snin li \u0121ejjin.", "\u0126afna jqisu din l-ewwel parti ta' dan ir-rumanz b'seba' frieg\u0127i kandelabri b\u0127ala l-preludju jew ilftu\u0127 orkestrali tat-tema prin\u010bipali, ji\u0121ifieri t-tfittxija ta\u017c-\u017cmien mitluf li effettivament tirriferi g\u0127allimg\u0127oddi jew b'mod ambigwu g\u0127all-\u0127in mitluf.", "I\u017c-\u017cmien hu l-akbar u l-ifjen \u0127alliel; jisirqilna \u0127inna l\u0127in kollu u \u0127add ma g\u0127andu s-setg\u0127a j\u017commu!", "I\u017cda Proust jipprova juri li g\u0127alkemm i\u017c-\u017cmien jinsterqilna u jintilfilna xorta wa\u0127da ninsabu f'qag\u0127da li ner\u0121g\u0127u nsibuh, kemm b'mod volontarju kif ukoll b'mod involontarju.", "Kif jg\u0127id Bowie Malcolm fix-xog\u0127ol ta' Proust: \"Time may be measured as a connected series of physical events, sense-perceptions, and mental promptings (\u2026).\"12 B'hekk, irrumanz jibda f'wie\u0127ed mill-mumenti li fih in-narratur \u2013 li jibqa' sal-a\u0127\u0127ar ta' Combray ming\u0127ajr ma ji\u017cvela ismu billi jirreferi g\u0127alih innifsu b\u0127ala \"je\" (\"jien/a\") u li aktar tard fir-rumanz jidentifika ru\u0127u b\u0127ala Marcel (li jinkorpora fih kemm lil Marcel in-narratur kif ukoll lil Marcel l-awtur awtobijografist) \u2013 jiftakar fit-ta\u0127wid li jg\u0127addi minn mo\u0127\u0127u meta jkun qed jistenba\u0127 mill-irqad u jqabbel l-istat li jkun fih f'dak il-mument b\u0127allikieku kien wie\u0127ed li jse\u0127\u0127 wara spe\u010bi ta' metempsikosi (riinkarnazzjoni).", "Dan il-mument li fih il-konxju jkun g\u0127adu ta\u0127t l-influwenza tal-irqad i\u0121ieg\u0127lu jiftakar fil-kmamar tas-sodda differenti li raqad fihom, u fil-pro\u010bess jiftakar fi tfulitu meta f'okka\u017cjoni minnhom \u0121ie m\u010ba\u0127\u0127ad mill-bewsa li ommu bi drawwa kienet tag\u0127tih qabel jorqod.", "B'dan il-mod Proust i\u0121eg\u0127elna nirrealizzaw li a\u0127na, b\u0127ala individwi, mag\u0127mulin minn dimensjonijiet distinti minn xulxin, frott id-dimensjonijiet spazjali u temporali li ng\u0127addu minnhom u li jittrasformawna.", "B'hekk kull pre\u017cent li nsibu ru\u0127na fih jista' jqanqal il-memorja ta' dawn l-e\u017cistenzi permezz tas-sensi li jwassluna sabiex nasso\u010bjaw dak li naraw, dak li a\u0127na, u dak li nisimg\u0127u filpre\u017cent ma' dak li rajna, dak li konna, u dak li smajna fil-passat.", "Il-memorja tg\u0127aqqad dawn le\u017cistenzi differenti u tg\u0127inna ner\u0121g\u0127u n\u0121edduhom, b'mod spe\u010bjali meta din titqanqal involontarjament permezz tal-\u0127ames sensi tag\u0127na.", "F'din il-parti ta' Dar Swann niltaqg\u0127u wkoll mal-famu\u017ca petite madeleine li n-narratur xappap fitte u li tevokalu l-belt ta' Combray li b\u0127allikieku b'bakketta ma\u0121ika to\u0127ro\u0121 bit-tifkiriet kollha tag\u0127ha minn \u0121ol-kikkra tat-te tieg\u0127u!", "B'hekk niltaqg\u0127u, fost persuna\u0121\u0121i u affarijiet o\u0127rajn, ma' Swann li dwaru g\u0127ad irridu nsiru nafu aktar fit-tieni parti tar-rumanz; mal-prozija u ma' bintha z-zija L\u00e9onie u l-e\u010b\u010bentri\u010bitajiet li kellhom; ma' Fran\u00e7oise, is-seftura, u l-im\u0121iba ambigwa tag\u0127ha; mal-im\u0127abba li nnarratur g\u0127andu g\u0127as-si\u0121ar ta\u017c-\u017cag\u0127run; mal-\u0127olm dwar il-Prin\u010bipessa de Guermantes; mal-pajsa\u0121\u0121, il-knisja u l-\u0127wienet ta' Combray; mal-kampnari ta' Martinville, e\u010b\u010b. G\u0127alhekk, fil-persuna\u0121\u0121i li jidhru f'Combray nibdew naraw kif: \"The Proustian character represents the different events or transformations in society brought on by time, external events, and personal development.\"", "Dan li\u017cvilupp tal-persuna\u0121\u0121i jse\u0127\u0127 kontinwament tul is-seba' rumanzi u b'hekk Proust jirnexxilu jag\u0127mel dak li Balzac kien xtaq i\u017cda li l-mewt \u010ba\u0127\u0127ditu milli jag\u0127mel, ji\u0121ifieri, li ji\u017cviluppa l-persuna\u0121\u0121i tieg\u0127u fil-milja ta' \u017cmienhom u l-effetti li dan i\u0127alli fuqhom.", "\uf0a7 Traduzzjoni", "Din it-traduzzjoni ta' Proust bil-Malti sa tag\u0127milha e\u0127fef g\u0127al min jixtieq jaqra dan ix-xog\u0127ol monumentali bi lsien pajji\u017cna milli kieku jaqrah b'lingwa o\u0127ra.", "E\u0127fef g\u0127ax jitne\u0127\u0127a l-ostaklu tallingwa sors, anke g\u0127al min g\u0127andu g\u0127arfien tag\u0127ha.", "It-traduzzjoni tag\u0127milha aktar fa\u010bli li wie\u0127ed jaqrah bil-Malti milli bil-Fran\u010bi\u017c minkejja li l-lessiku u\u017cat bil-Malti joqrob b'mod kemm jista' jkun fidil lejn dak u\u017cat fit-test ori\u0121inali li \u0127afna minnu fil-pro\u010bess tat-traduzzjoni \u0127tie\u0121li nfittxu bir-reqqa min\u0127abba l-pre\u010bi\u017cjoni me\u0127tie\u0121a waqt dan il-pro\u010bess.", "Din il-pre\u010bi\u017cjoni mhux ne\u010bessarjament tit\u0127addem waqt il-pro\u010bess ta' sempli\u010bi qari tat-test, anke jekk dan isir bil-lingwa Fran\u010bi\u017ca.", "Dan jg\u0127odd ukoll g\u0127all-istil ta' Proust li \u0127allejtu intatt kif sibtu u b'hekk f'dan il-livell il-qarrej je\u0127tie\u0121lu jag\u0127mel l-istess sforz b\u0127alma jag\u0127mlu qarrejja o\u0127rajn li jaqraw La Recherche, kemm bil-Fran\u010bi\u017c kif ukoll b'lingwi o\u0127rajn.", "Il-problemi li ltqajt mag\u0127hom waqt il-pro\u010bess tat-traduzzjoni m'iniex sa nitkellem dwarhom fid-dettall f'din id-da\u0127la.", "B\u0127ala postskritt be\u0127siebni, li meta nasal g\u0127all-pubblikazzjoni tat-tielet u liqsar parti ji\u0121ifieri ta' Les noms de pays: Le nom, nikteb fid-dettall dwar il-problemi u s-soluzzjonijiet applikati li bihom dawn \u0121ew solvuti.", "\uf0a7 G\u0127eluq", "Kif g\u0127idt dan hu pro\u0121ett ambizzju\u017c u je\u0127tie\u0121 nifs twil biex jitlesta.", "Xewqti hi li jinqara u li ji\u0121i apprezzat.", "Nittama li nippersevera sabiex intemmu biex b'hekk ikollna s-sodisfazzjon ng\u0127idu li bilMalti tinsab ukoll wa\u0127da mill-isba\u0127 opri letterarji li qatt inkitbu.", "U li t-traduzzjoni bl-g\u0127odda flessibbli tal-Malti kapa\u010bi twassalha bi lsien pajji\u017cna."], "category": "nonfiction", "url": "https://academia.edu", "source": "Extracted from Marcel_Proust_Ghat_Tfittxija_taz_Zmien_M.docx"}
{"text": ["Apparti l-ftit studenti postsekondarji u universitarji li studjaw jew li qed jistudjaw illetteratura Fran\u010bi\u017ca na\u0127seb li ftit huma l-qarrejja Maltin li semg\u0127u b'Alain-Fournier, l-awtur ta' Le Grand Meaulnes, li b'xorti \u0127a\u017cina g\u0127al-letteratura Fran\u010bi\u017ca u dik dinjija kellu jtemm \u0127ajtu \u0127esrem u tra\u0121ikament fl-et\u00e0 ta' 27 sena fil-kamp tal-battalja matul l-Ewwel Gwerra Dinjija.", "Id-de\u010bi\u017cjoni li nittradu\u010bi dan ir-rumanz g\u0127all-Malti \u0127adtha madwar g\u0127oxrin sena ilu meta hu kien jag\u0127mel parti mit-taqsima tal-letteratura tas-sillabu g\u0127all-Matrikola Avvanzata tal-e\u017cami tal-Fran\u010bi\u017c.", "Fattur ie\u0127or importanti g\u0127ala \u0127adt din id-de\u010bi\u017cjoni kien li hu kien ukoll l-ewwel ktieb tal-letteratura Fran\u010bi\u017ca li g\u0127allimt fil-livell postsekondarju, g\u0127alkemm din ma kenitx lewwel darba li ltqajt mal-awtur, billi snin qabel b\u0127ala student niftakar e\u017cattament li fl-e\u017cami tal-Matrikola Avvanzata, li fih kienet g\u0127adha ssir it-traduzzjoni, kellna nittradu\u010bu silta minnu g\u0127all-Ingli\u017c.", "Kien hemm \u017cmien meta kont waqaft na\u0127dem fuq it-traduzzjoni ta' dan ir-rumanz billi kont qed naqta' qalbi li xi darba nispi\u010b\u010bah min\u0127abba impenji o\u0127ra li ftit li xejn \u0127allewli \u0127in g\u0127alih.", "Madankollu, idde\u010bidejt li nkompli nittradu\u010bih billi nemmen li t-traduzzjoni ta' kitbiet letterarji minn lingwi barranin g\u0127all-Malti \u017c\u017cid l-g\u0127a\u017cla, li g\u0127adha kemxejn limitata, g\u0127allqarrej li j\u0127obb jaqra bil-Malti.", "G\u0127alhekk ix-xewqa tieg\u0127i b'din it-traduzzjoni hi li nkompli n\u017cid mal-g\u0127add ta' xog\u0127lijiet letterarji tradotti g\u0127all-Malti minn diversi lingwi barranin f'dawn l-a\u0127\u0127ar de\u010bennji minn tradutturi b\u0127al Toni Aquilina, Charles Briffa, Alfred Palma, Paul Sammut, Pietru Pawl Saydon, Karmenu Vassallo, Victor Xuereb u o\u0127rajn, tradutturi li taw jew qed jag\u0127tu kontribut enormi u fejjiedi lill-ilsien Malti u fuq kollox lil-letteratura lokali g\u0127ax g\u0127al diversi ra\u0121unijiet, kif isostnu bosta teoristi tat-traduzzjoni, il-letteratura tradotta fl-a\u0127\u0127ar mill-a\u0127\u0127ar tispi\u010b\u010ba ssir parti integrali mil-letteratura lokali avolja l-ori\u0121ini tag\u0127ha tkun lil hinn mill-fruntieri nazzjonali u kulturali tal-lingwa li fiha ssir it-traduzzjoni.", "Liema qarrej, ikun ta' liema pajji\u017c ikun, ma j\u0127ossx il-kotba sagri b\u0127ala parti mil-letteratura ta' pajji\u017cu?", "Jew liema studju\u017c tal-letteratura ma jqisx b\u0127ala seminali l-epi\u010bi Griegi li disg\u0127a u disg\u0127in fil-mija llum il-\u0121urnata jinqraw biss minn sorsi tradotti?", "Meta fl-Ewropa l-lingwi vernakulari \u0127adu post il-Latin bdiet mew\u0121a ta' traduzzjonijiet tal-", "Bibbja u ta' xog\u0127lijiet klassi\u010bi lejn u bejn il-lingwi tal-popli Ewropej.", "G\u0127alhekk, filwaqt li flIngli\u017c, il-Fran\u010bi\u017c, il-\u0120ermani\u017c u t-Taljan, biex insemmu biss xi w\u0127ud mil-lingwi ewlenin, ilpro\u010bess ta' traduzzjoni beda sekli ilu, fil-Malti dan g\u0127adu nistg\u0127u ng\u0127idu fil-fa\u017ci bikrija jew embrijonika tieg\u0127u.", "Bi\u017c\u017cejjed wie\u0127ed jinnota li l-ver\u017cjoni integrali tal-Bibbja bil-Malti tradotta minn Saydon kellha tistenna sal-1965 biex tkun ippubblikata f'volum wie\u0127ed meta bl-Ingli\u017c il-King James Bible tlestiet fl-1568.", "Filwaqt li biex ikollna bi lsien pajji\u017cna l-epi\u010bi Omeri\u010bi (L-Ilijade u L-Odissea) u l-epika Latina ta' Vir\u0121ilju (L-Enejde) kellna nistennew sala\u0127\u0127ar tas-seklu g\u0127oxrin mentri, biex inkomplu bl-e\u017cempju fl-Ingli\u017c, George Chapman ippubblika l-ver\u017cjoni tieg\u0127u tax-xog\u0127lijiet ta' Omeru fl-1616.", "Meta l-Grieg u spe\u010bjalment il-Latin ma baqg\u0127ux jintu\u017caw b\u0127ala lingwi franki, li bihom kellu jsir it-tag\u0127lim, in\u0127olqu kurrenti ta' traduzzjonijiet bejn il-lingwi prin\u010bipali Ewropej.", "B'hekk ma damitx ma n\u0127asset il-\u0127tie\u0121a li tissawwar progressivament industrija s\u0127i\u0127a ta' traduzzjoni.", "Nistg\u0127u g\u0127alhekk ng\u0127idu li l-iskop tat-tag\u0127lim wassal finalment g\u0127all-kummer\u010bjalizzazzjoni tat-traduzzjoni li, fortunatament jew sfortunatament, ta' spiss illum il-\u0121urnata hi l-aktar fattur importanti biex ktieb, kemm xjentifiku jew letterarju, ji\u0121i tradott f'lingwi barranin.", "Bi\u017c\u017cejjed wie\u0127ed i\u0127ares lejn u jie\u0127u b\u0127ala e\u017cempju t-traduzzjonijiet re\u010benti g\u0127al bosta lingwi tattrilo\u0121ija ta' J.R.R. Tolkien wara s-su\u010b\u010bess li kellu l-iffilmjar ta' Lord of the Rings.", "F'lingwi b\u0127at-Taljan u l-Fran\u010bi\u017c li g\u0127andhom tradizzjoni qawwija ta' traduzzjonijiet ta' xog\u0127lijiet letterarji spe\u010bjalment ta' kotba Ingli\u017ci, ix-xog\u0127ol ta' Tolkien kien \u0121ie tradott bit-Taljan bejn l1967 u l-1970 minn Vittoria Alliata di Villafranca bl-isem ta' Il Signore degli Anelli u bilFran\u010bi\u017c bejn l-1972 u l-1973 minn Francis Ledoux bit-titlu Le Seigneur des Anneaux.", "\u010aertament dawn i\u017c-\u017cew\u0121 traduzzjonijiet saru ming\u0127ajr l-aspettattivi u l-interessi kummer\u010bjali li wasslu g\u0127at-traduzzjonijiet re\u010benti f'lingwi o\u0127rajn b'ri\u017cultat tas-su\u010b\u010bess kbir li kellu l-film tad-direttur Peter Jackson.", "F'Malta, il-limitazzjoni tas-suq tal-kotba bil-Malti li min\u0127abba ddaqs tal-popolazzjoni u l-bilingwi\u017cmu essenzjalment se tibqa' perenni, \u017cgur li l-interess kummer\u010bjali mhux il-fattur ewlieni li jiddetermina g\u0127andhiex issir traduzzjoni ta' ktieb jew le.", "G\u0127alhekk, \u0127afna drabi jirri\u017culta li l-g\u0127a\u017cla tat-traduzzjoni kemm letterarja jew xjentifika g\u0127as-suq lokali tiddependi l-aktar fuq il-gosti tat-traduttur innifsu.", "Hu impossibbli li wie\u0127ed ja\u0127kem il-lingwi kollha li je\u017cistu jew li e\u017cistew; g\u0127alhekk ittraduzzjoni, billi tne\u0127\u0127i l-ostakoli lingwisti\u010bi, isservi ta' muftie\u0127 li jifta\u0127 ix-xatba biex jiddakkar il-\u0121nien letterarju dinji.", "Marcel Proust, il-\u0121gant tal-letteratura Fran\u010bi\u017ca tal-bidu tasseklu g\u0127oxrin, jammetti li l-aktar ktieb li influwenzah kien Mill on the Floss ta' George Eliot, ktieb li kien jemozzjonah u li hu kien jg\u0127addi \u017c-\u017cmien jittradu\u010bi flimkien ma' ommu qabel ma kien biss g\u0127ad \u0127olom li jikteb \u00c0 la recherche du temps perdu.", "Dan l-e\u017cempju juri li lletteratura ma g\u0127andhiex fruntieri fissi; g\u0127al din ir-ra\u0121uni tori\u0121ina minn fejn tori\u0121ina hi t\u0127alli influwenza fuq kittieba o\u0127rajn li jappartjenu g\u0127al-lingwi differenti.", "Mela, jekk il-kittieb Malti jrid jil\u0127aq il-livell tal-kittieba barranin ma jistax jiddependi biss fuq il-kreattivit\u00e0 artistika li jitwieled biha i\u017cda je\u0127tie\u0121lu wkoll jibni l-intertestwalit\u00e0 personali tieg\u0127u billi jaqra bla hedu u jistruwixxi lilu nnifsu fil-letteratura lokali u dinjija \u2013 f'din tal-a\u0127\u0127ar mhux biss bil-lingwi ori\u0121nali i\u017cda wkoll fejn mhux kapa\u010bi jag\u0127mel dan u fejn dan hu possibbli bi traduzzjonijiet ta' xog\u0127lijiet letterarji bil-Malti.", "B'hekk l-intertestwalit\u00e0 akkwistata mill-qari personali tisqi lkitba tal-awtur kemm minn xog\u0127lijiet letterarji bil-Malti u b'lingwi barranin li kapa\u010bi jaqra bihom kif ukoll minn xog\u0127lijiet barranin b'lingwi o\u0127rajn li ma g\u0127andux g\u0127arfien tag\u0127hom u li bis-sa\u0127\u0127a tat-traduzzjoni jkunu \u0121ew adottati mill-Malti.", "Ta' min isemmi wkoll li barra milli tintrodu\u010bi fil-Malti forom u stili ta' kitba \u0121odda kemm fil-pro\u017ca kif ukoll fil-poe\u017cija, ittraduzzjoni tippre\u017cerva l-idjoma u l-vokabularju Malti u to\u0127loq terminolo\u0121ija \u0121dida f'diversi livelli li bl-u\u017cu tidda\u0127\u0127al kemm fil-lingwa \u0127alli jonqsu n-nuqqasijiet lessikali kif ukoll fiddizzjunarji Maltin meta dawn ji\u0121u a\u0121\u0121ornati.", "I\u017c-\u017cieda ta' rumanz ie\u0127or Fran\u010bi\u017c b\u0127al Meaulnes it-Twil ma' rumanzi o\u0127rajn barranin li jistg\u0127u jinqraw bil-Malti g\u0127andha g\u0127alhekk isservi biex jissa\u0127\u0127u l-ideal u l-mira li b\u0127ala Maltin, safejn hu possibbli, ma jkollniex b\u017conn nirreferu g\u0127al traduzzjonijiet b'lingwi o\u0127rajn ta' xog\u0127lijiet letterarji li m'a\u0127niex kapa\u010bi naqraw bil-lingwa ori\u0121inali.", "Personalment, billi sfortunatament ma nafx il-Grieg Klassiku mhux biss \u0127adt gost naqra L-Ilijade u L-Odissea bil-Malti b\u0127alma kont \u0127adt gost naqrahom bl-Ingli\u017c u b'diversi lingwi o\u0127rajn, i\u017cda \u0127assejtni tassew kburi li fl-a\u0127\u0127ar stajt naqrahom ukoll bi lsien twelidi.", "Xi \u0127a\u0121a li g\u0127amilt g\u0127al darba darbtejn u li bi\u0127siebni nkompli nag\u0127mel.", "\u017bgur li hu ta' vanta\u0121\u0121 kbir g\u0127alina li jkollna fuq lixkafef tal-kotba tag\u0127na l-akbar g\u0127add possibbli ta' xog\u0127lijiet letterarji dinjin ewlenin billingwa nazzjonali.", "Mhux fa\u010bli imma l-anqas ma hu impossibbli li jintla\u0127aq ideal ta' din ixxorta u biex dan verament isir bosta tradutturi o\u0127rajn je\u0127ti\u0121ilhom ixammru kmiemhom.", "G\u0127alhekk, kull meta ji\u017cdied ktieb ie\u0127or tradott bil-Malti mal-g\u0127add li di\u0121\u00e0 \u0121ew tradotti tkun donnha qed tintefa' \u010bag\u0127ka o\u0127ra li timla dan il-vojt immens li g\u0127adu je\u017cisti u jin\u0127ass minna li tassew ng\u0127o\u017c\u017cu lsien pajji\u017cna u li lesti ninvestu fih kemm il-\u0127in kif ukoll il-kapa\u010bitajiet intellettwali tag\u0127na.", "L-istorja tar-rumanz Le Grand Meaulnes li bil-Malti kif jidher fil-qoxra qed nittradu\u010bih b\u0127ala", "Meaulnes it-Twil issib il-\u0121enesi tag\u0127ha f'\u0127ajjet l-awtur stess.", "Fil-fatt u\u0127ud mill-kriti\u010bi jqisu dan ir-rumanz b\u0127ala l-aktar rumanz awtobijografiku fil-letteratura Fran\u010bi\u017ca sa\u0127ansitra anki meta jitqabbel max-xog\u0127ol monumentali ta' \u00c0 la recherche du temps perdu ta' Proust.", "Ilpo\u017cizzjoni tag\u0127hom f'dan ir-rigward hi bba\u017cata fuq il-fatt li n-narrattiva, il-persuna\u0121\u0121i, illokalitajiet u sa\u0127ansitra \u010bertu diskors li niltaqg\u0127u mieg\u0127u fir-rumanz, ilkoll isibu b'xi mod jew ie\u0127or l-ori\u0121ini tag\u0127hom fil-\u0127ajja qasira tal-awtur innifsu.", "Bi\u017c\u017cejjed wie\u0127ed isemmi li ttliet persuna\u0121\u0121i prin\u010bipali Fran\u00e7ois Seurel, Augustin Meaulnes (fit-traduzzjoni Wistin Meaulnes) u Frantz de Galais mhumiex \u0127lief riflessjonijiet tal-karattru ta' Alain-Fournier innifsu.", "Filwaqt li l-persuna\u0121\u0121 ta' Yvonne de Galais hu msejjes fuq Yvonne de Qui\u00e9vrecourt li Alain-Fournier kien raha g\u0127all-ewwel darba f'Pari\u0121i u li kien kellimha darba biss qabel ma \u017c\u017cew\u0121et lil \u0127addie\u0127or.", "Yvonne infatwatu g\u0127all-kumplament ta' \u0127ajtu bi m\u0127abba li ma setax je\u0127les minnha \u0127lief billi jo\u0127loq il-persuna\u0121\u0121 fittizju tag\u0127ha fl-uniku rumanz li la\u0127aq kiteb.", "Nistg\u0127u ng\u0127idu ming\u0127ajr tlaqliq ta' xjen li l-passjoni li Alain-Fournier kellu g\u0127al Yvonne de Qui\u00e9vrecourt qanqlet fih il-mu\u017ca li wasslitu biex nise\u0121 il-\u0121rajja ta' Meaulnes it-Twil.", "B'xi ftit e\u010b\u010bezzjonijiet il-persuna\u0121\u0121i l-o\u0127rajn kollha, ibda mis-Sur Seurel u spi\u010b\u010ba fl-aktar wie\u0127ed sekondarju, ilkoll kemm huma jikkorrispondu ma' persuni li kienu jag\u0127mlu parti minn \u0127ajjet l-awtur.", "L-istess b\u0127all-persuna\u0121\u0121i, il-\u0121eografija li tinsab fir-rumanz hi simetrikament imfassla fuq dik ta' \u0127ajjet l-awtur li min\u0127abba l-ossessjoni nostal\u0121ika li kellu lejn tfulitu u \u017cg\u0127oritu rnexxielu jo\u0127loq illu\u017cjoni li biha kisser il-konfini li je\u017cistu bejn ir-realt\u00e0 u d-dinja imma\u0121inarja.", "Hu u jaqra Meaulnes it-Twil il-qarrej forsi jista' jitqarraq billi jie\u0127u l-impressjoni li r-rumanz mhux \u0127lief sempli\u010bi rakkont ta' avventuri li se\u0127\u0127ew f'dinja imma\u0121inarja.", "Madankollu, jekk hu jfittex u jinteressa ru\u0127u fil-\u0127ajja tal-awtur u fl-istess waqt joqg\u0127od attent g\u0127al dak li jkun qed jaqra g\u0127andu jinduna kemm dan ir-rumanz, fejn id-dinja reali ting\u0127a\u0121en mad-dinja mist\u0127ajla, jista' joffrilu \u0127afna aktar x'jomg\u0127od milli jidher.", "Je\u017cistu fih g\u0127aldaqstant bosta temi profondi li Robert Gibson, wie\u0127ed mill-istudju\u017ci ewlenin ta' Alain-Fournier, jelabora dwarhom.", "Fost dawn it-temi hemm dawk tat-tfulija, tan-nostal\u0121ija, tad-differenza bejn \u00eatre u para\u00eetre (dak li jidher u dak li hu mist\u0127ajjel), il-\u0127biberija, is-simboli\u017cmi li jori\u0121inaw millideali li kellu l-awtur fost \u0127wejje\u0121 o\u0127ra tal-kampanja u tal-ba\u0127ar, it-tema tal-\u0127arba, u mhux anqas minnhom it-temi tal-mewt u tat-tbatija li jfakkru lill-qarrej li l-\u0127ajja ta' spiss, kif jg\u0127id il-Malti, mhix \u0127lief boqqa \u0127elwa u bettija morr.", "Il-karattri li niltaqg\u0127u mag\u0127hom fir-rumanz ilkoll g\u0127andhom sa \u010bertu punt l-idjosinkraziji tag\u0127hom li jiddistingwuhom minn xulxin, i\u017cda meta wie\u0127ed janalizzahom jiskopri li g\u0127emilhom u l-\u0127olqien tag\u0127hom jirri\u017culta kemm millimma\u0121inazzjoni tal-awtur kif wkoll minn \u0127ajtu; mill-va et viens (i\u010b-\u010baqliq minn na\u0127a g\u0127al o\u0127ra) li dan jo\u0127loq bejn l-imma\u0121inarju u dak li hu minnu biex b'hekk b'dan i\u010b-\u010baqliq il-qarrej kontinwament jg\u0127addi minn dinja konkreta g\u0127al wa\u0127da ta' fantasija misterju\u017ca.", "Fir-rumanz it-tema tat-tfulija, li Alain-Fournier jasso\u010bjaha mal-istat idilliku tal-\u0120enna talArt/l-Arkadja/l-Utopja, li ladarba jintilef ma jistax jer\u0121a' ji\u0121i akkwistat lura, hi l-aktar wa\u0127da b'sa\u0127\u0127itha.", "B'hekk fir-rumanz tin\u0127oloq atmosfera ta' nostal\u0121ija misterju\u017ca u stramba b'effetti misti\u010bi fejn simbolikament l-adolexxenza toqtol l-inno\u010benza u s-safa li jikkaratterizzaw ittfulija.", "Hu u jaqra r-rumanz il-qarrej i\u0127oss ukoll l-effett ta\u010b-\u010biklu tal-\u0127ajja fejn it-tfulija, i\u017c\u017cg\u0127orija jitqiesu b\u0127ar-rebbieg\u0127a, is-sajf li fl-a\u0127\u0127ar mill-a\u0127\u0127ar iwasslu g\u0127all-\u0127arifa,ix-xitwa li jeqirdu kollox i\u017cda li paradossalment jer\u0121g\u0127u jwasslu g\u0127al bidu \u0121did tal-istess ritwal tale\u017cistenza tal-bniedem u tan-natura.", "Il-kri\u017ci spiritwali li l-awtur kien g\u0127addej minnha matul i\u017c-\u017cmien li fih dam jikteb ir-rumanz tin\u0127ass ukoll fit-tfittxija g\u0127as-sens tal-\u0127ajja li wara li tg\u0127addik minn dar is-sliema, l-istat utopiku, to\u0127or\u0121ok minnha bit-telf tal-inno\u010benza u s-safa li tag\u0127mel x'tag\u0127mel qatt ma tista' ter\u0121a' takkwistahom lura f'din il-\u0127ajja.", "Forsi l-memorja biss g\u0127andha s-sa\u0127\u0127a li tre\u0121\u0121a' lura larlo\u0121\u0121 lejn dan l-istat ta' perfezzjoni; per\u00f2, it-tre\u0121\u0121ig\u0127 lura tieg\u0127u mill-memorja finalment mhux \u0127lief illu\u017cjoni li tg\u0127atti l-aspett lineari u irriversibbli ta\u017c-\u017cmien u li fil-pro\u010bess to\u0127loq sens ta' nostal\u0121ija ma\u0121ika mimlija lacrymae rerum g\u0127all-img\u0127oddi mitluf li jwassal mieg\u0127u ttelf tal-inno\u010benza u s-safa tat-tfulija.", "Ma' dan l-aspett tar-rumanz wie\u0127ed irid i\u017cid u j\u017comm quddiem g\u0127ajnejh it-tema tal-mors et fatum (il-mewt u d-destin) li l-iskop tag\u0127ha hu li \u0121\u0121ieg\u0127el lill-qarrej jirrifletti dwar is-sens u t-tifsira tal-\u0127ajja.", "F'Meaulnes it-Twil jin\u0127ass sew l-isfruttament tal-intertestwalit\u00e0 mill-awtur.", "Din tirri\u017culta min\u0127abba li Alain-Fournier innifsu kien qarrej prolifiku.", "Fl-awtur \u017cag\u0127\u017cug\u0127 li kien g\u0127adu qed jesperimenta bl-istil letterarju tieg\u0127u jinsabu tra\u010b\u010bi u jin\u0127assu sew l-influwenzi ta' awturi li kienu stabbiliti fosthom Andr\u00e9 Gide (id-djarju ta' Meaulnes fl-a\u0127\u0127ar tar-ruman\u017c jixbah liddjarju ta' Alissa f'La Porte \u00e9troite), Dostoevsky (l-attitudni lejn l-hena fi\u017c-\u017cwie\u0121 li g\u0127andhom Meaulnes u Frantz tixbah lil dik tal-eroj epilettiku ta' L-Idjota), u Victor Hugo (l-azzjoni melodrammatika li \u0121\u0121ieg\u0127el lil Meaulnes josserva l-\u0127alfa li jkun ta lil Frantz mhix \u0127lief l-eku ta' dak li niltaqg\u0127u mieg\u0127u fid-dramm romantiku Hernani li ttalla' g\u0127all-ewwel darba minn Hugo fl-1830).", "Mhux esklu\u017c ukoll li Alain-Fournier, li kien mid\u0127la u influwenzat mill-kitba tal-filosfu Kattoliku Blaise Pascal u tax-xog\u0127lijiet ta' Paul Claudel, l-esponent ewlieni taddramm Kattoliku Fran\u010bi\u017c tas-seklu g\u0127oxrin, seta' waqa' wkoll matul il-kri\u017ci spiritwali tieg\u0127u ta\u0127t l-influwenza tal-Konfessjonijiet ta' Santu Wistin.", "Ix-xebh bejn l-episodju tat-tfal jisirqu l\u0127aw\u0127 mill-\u0121nien fil-bidu ta' Meaulnes it-Twil mal-episodju li fih Santu Wistin jirrakkonta meta fi tfulitu fl-et\u00e0 ta' sittax-il sena kien da\u0127al ma' \u010borma tfal tamparu jisirqu l-lan\u0121as minn \u0121nien vi\u010bin tal-g\u0127alqa tad-dwieli tag\u0127hom jindika din l-influwenza.", "L-istqarrijiet spiritwali ta' Santu Wistin jittrattaw ukoll dak li jwassal g\u0127at-telfa tas-safa min\u0127abba l-\u0121ibdiet u ddg\u0127ufijiet tal-bniedem, tema li kontinwament niltaqg\u0127u mag\u0127ha f'Meaulnes it-Twil.", "Barra minn hekk, je\u017cisti wkoll xebh bejn l-u\u017cu simboliku tal-funtana fir-rumanz u l-idea mistika tag\u0127ha fil-konfessjonijiet tad-duttur tal-Knisja.", "Finalment, f'dan ir-rigward ta' min isemmi wkoll li hemm xebh bejn id-diskors tal-Isqof ta' Ippona dwar il-memorja, li nsibuh fl-G\u0127axar Ktieb tieg\u0127u tal-Konfessjonijiet, u l-mod kif permezz tat-teknika tal-mise en ab\u00eeme, ji\u0121ifieri tar-rakkont ta' storja fi storja, tit\u0127addem il-memorja tal-awtur li qed jikteb dwar tifkirietu bissa\u0127\u0127a tal-memorja ta' Francois Seurel in-narratur prin\u010bipali u ta' Wistin Meaulnes meta dan ju\u017ca l-memorja biex jirrakkonta minn xiex g\u0127adda u biex jirrikostitwixxi dak li kien nesa biex jasal g\u0127al dak li kien tilef jew li kien mitluf.", "B'kuntrast mat-tfulija kif nafuha llum, meta tfal ta' \u0127dax/tnax-il sena di\u0121\u00e0 jkunu tilfu b'mod bikri l-inno\u010benza ta' tfulithom kaw\u017ca ta' dak kollu li toffri d-dinja materjalista ta\u017c-\u017cminijiet li qed ng\u0127ixu fihom, ninnotaw fir-rumanz li t-tfulija tal-karattri testendi \u2013 in\u010bidentalment b\u0127alma ji\u0121ri fil-ka\u017c tal-kitba ta' Santu Wistin li se\u0127\u0127et kwa\u017ci elf u \u0127ames mitt sena ilu \u2013 g\u0127all-et\u00e0 ta' sittax/sbatax-il sena u aktar: il-perjodu intermedjarju bejn it-tfulija u \u017c-\u017cg\u0127o\u017cija li jwassal g\u0127all-istat adult.", "Kwa\u017ci kwa\u017ci wie\u0127ed jasal biex jg\u0127id li t-telf tat-tfulija esti\u017ca jew le jwassal g\u0127at-telf tal-inno\u010benza fil-bniedem.", "Telf li fl-a\u0127\u0127ar mill-a\u0127\u0127ar hu inevitabbli min\u0127abba l-fatt li xi darba l-bniedem irid jew ma jridx ikollu j\u0127alli tfulitu warajh.", "G\u0127alhekk, l-im\u0127abba fir-rumanz tibda b\u0127ala wa\u0127da inno\u010benti, pura u idealizzata li aktar tixbah lil dik li nsibu fil-\u0127rejjef kavallereski medjevali (b\u0127al-le\u0121\u0121endi tar-Re Arturu u l-Kavallieri tal-Mejda Tonda) li fihom din issir \u017cienja meta titlef l-inno\u010benza tat-tfulija biex b'hekk l-eroj jitlef ilperfezzjoni spiritwali ori\u0121inali tieg\u0127u u jispi\u010b\u010ba vittma tar-rimors kiefer tal-kuxjenza."], "category": "nonfiction", "url": "https://academia.edu", "source": "Extracted from Meaulnes_it_Twil_Dahla_minn_Paul_Zahra_t.docx"}
{"text": ["Meaulnes it-Twil : \u0120rajja ta' fer\u0127 u niket kitba ta' Paul Zahra", "Fil-bidu ta' Meaulnes it-Twil, l-uniku rumanz ippubblikat minn Alain-Fournier qabel mewtu, Wistin Meaulnes jasal l-iskola ta' Sant-Agata, villa\u0121\u0121 fil-qalba tal-kampanja Fran\u010bi\u017ca, lejn la\u0127\u0127ar snin tas-seklu dsatax.", "Is-Sur Seurel, missier in-narratur, li kien imexxi l-iskola, ja\u010b\u010betta t-talba tas-Sinjura Meaulnes sabiex binha ji\u0121i a\u010b\u010bettat b\u0127ala intern g\u0127as-sena skolastika.", "Fran\u00e7ois Seurel, in-narratur, hu i\u017cg\u0127ar minn Wistin i\u017cda hu mill-ewwel jin\u0121ibed lejh g\u0127ax din kienet opportunit\u00e0 li kien ilu jistennieha sabiex filg\u0127axijiet ma jsibx ru\u0127u aktar wa\u0127du fil-bini tal-iskola u biex jie\u0127u sehem fl-avventuri mat-tfal l-o\u0127rajn wara li jiskulaw.", "Sa mill-bidu nett Fran\u00e7ois jinduna li Wistin kien se jaqliblu \u0127ajtu ta' ta\u0127t fuq.", "L-avventura, madankollu, tibda meta Meaulnes ja\u0127rab mill-iskola u jissellef ming\u0127ajr permess debba b'karrettun biex imur i\u0121ib lin-nanniet ta' Fran\u00e7ois mill-istazzjon tal-ferrovija.", "Fi triqtu lejn l-istazzjon Wistin jintilef u ming\u0127ajr ma jaf kif isib ru\u0127u f'dominju misterju\u017c fil-kampanja fejn kienet qed isse\u0127\u0127 festa stramba.", "Hu jiddeffes fil-festa bla stedina, u jissogra jie\u0127u sehem fl-attivitajiet li kienu g\u0127addejjin.", "Hemm jiltaqa' ma' Yvonne de Galais, li xi ftit jew wisq kienet tixbah perfettament lit-tfajla li Wistin kien dejjem jo\u0127lom li jiltaqa' mag\u0127ha.", "Imbag\u0127ad, min\u0127abba \u010birkostanzi li ma kinux qed ibassruhom, il-festa tieqaf \u0127esrem; Meaulnes ikollu jmur lura lejn Sant'Agata u l-\u0127ajja kemm g\u0127alih kif ukoll g\u0127al Fran\u00e7ois il-\u0127abib fidil tieg\u0127u tinbidel b\u0127al-lejl minn nhar.", "L-imkejjen fejn kien jinsab id-dominju misterju\u017c kienu donnhom mitlufin g\u0127al dejjem g\u0127assubien ta' Sant'Agata; is-sejba tag\u0127hom kienet qed turi li saritilhom kwa\u017ci impossibbli.", "Fla\u0127\u0127ar madankollu jirnexxilhom isibu d-dominju l-mitluf, i\u017cda kien g\u0127adu dan l-istess post talmeravilji b\u0127alma kien matul il-festa misterju\u017ca? \u2026", "Meaulnes it-Twil g\u0127andu l-ingredjenti ta' rumanz kbir.", "Essenzjalment dan hu dovut g\u0127all-fatt li jinsabu fih livelli differenti ta' interpretazzjoni.", "Il-qarrej jista' jaqrah sempli\u010bement b\u0127ala storja i\u017cda jista' wkoll jaqrah fost livelli ta' interpretazzjoni o\u0127rajn b\u0127ala semi-awtobijografija tal-awtur, b\u0127ala allegorija mimlija simboli u metafori kif ukoll b\u0127ala vja\u0121\u0121 spiritwali bl-g\u0127an li jinstab is-sens tal-\u0127ajja.", "Hu joffri wkoll emozzjonijiet differenti b'mod spe\u010bjali dawk surrealisti\u010bi li j\u0121ieg\u0127luk t\u0127oss li r-realt\u00e0 te\u017cisti mhux biss fid-dinja li naraw i\u017cda wkoll fi bnadi o\u0127rajn fil-\u0127olm tag\u0127na.", "U l-punt komuni bejn dawn i\u017c-\u017cew\u0121 dimensjonijiet kif jidher firrumanz hu misteru fih innifsu.", "Mimli intertestwalit\u00e0 minn awturi b\u0127al Victor Hugo, Andr\u00e9 Gide u Daniel Defoe r-rumanz hu stess isir sors ta' intertestwalit\u00e0 g\u0127al awturi prominenti o\u0127rajn b\u0127al Francis Scott Key Fitzgerald (The Great Gatsby 1925), Andr\u00e9 Dh\u00f4tel (Le Pays o\u00f9 l'on n'arrive jamais 1955) u John Fowles (The Magus 1966).", "It-traduzzjoni ta' Le Grand Meaulnes b\u0127ala Meaulnes it-Twil ma kinitx xi \u0127a\u0121a \u0127afifa.", "Meta kien qed jikteb ir-rumanz Alain-Fournier kien g\u0127adu qed jesperimenta bl-istil ta' kitbitu.", "Listruttura tas-sentenzi tieg\u0127u hi kultant ferm diffi\u010bli biex tinqaleb g\u0127all-Malti billi l-awtur ta' spiss jaqleb is-sekwenza lo\u0121ika tas-sentenza Fran\u010bi\u017ca li tant hi simili g\u0127all-binja tas-sentenza bil-Malti.", "Nemmen tassew li l-iskopos tat-traduzzjoni letterarja g\u0127andu jkun l-ekwivalenza letterarja u l-qlib tal-binja tas-sentenzi Fran\u010bi\u017ci g\u0127all-Malti kienet wa\u0127da mid-diffikultajiet ewlenin biex jintla\u0127aq dan il-g\u0127an.", "Madankollu, il-pro\u010bess tat-traduzzjoni ta' dan ir-rumanz li min\u0127abba ra\u0121unijiet ta' spazju mhux se nitkellem dwaru f'dan l-artiklu evidentement jinvolvi diffikultajiet o\u0127rajn.", "I\u017cda hemm wa\u0127da partikulari fost dawn id-diffikultajiet li nixtieq insemmi billi din hi marbuta ma' dak li miktub hawn fuq rigward il-livelli ta' interpretazzjoni tal-letteratura b'valur estetiku.", "Kunxju ta' dawn l-aspetti differenti tar-rumanz, g\u0127amilt g\u0127alhekk dak kollu possibbli biex inwassal b'mod validu l-livelli differenti ta' interpretazzjoni li wie\u0127ed jista' jattribbwixxilu.", "B\u0127ala e\u017cempju partikulari ta' din ix-xorta ta' diffikult\u00e0 nirriferi l-qarrej g\u0127all-interpretazzjoni simbolika mifruxa f'Meaulnes it-Twil.", "Kliem b\u0127al ba\u0127ar (mer) u omm (m\u00e8re) fost o\u0127rajn hu u\u017cat simbolikament fir-rumanz u g\u0127alhekk kelli ni\u017cgura li n\u017comm b'attenzjoni kbira dan l-element simboliku fit-test kollu tat-traduzzjoni.", "U dan minkejja l-fatt, kif jidher mill-e\u017cempju, li ma tistax tin\u017camm l-ekwivalenza fonetika tieg\u0127u.", "Il-qari ta' rumanzi b\u0127al Le Grand Meaulnes / Meaulnes it-Twil mhux biss hu gost fih innifsu i\u017cda joffri wkoll mumenti ta' riflessjoni dwar is-sens tal-e\u017cistenza tag\u0127na u dwar i\u010b-\u010biklu rikorrenti tal-\u0127ajja.", "Is-se\u0127er tar-rumanz ta' Alain-Fournier hu li l-qarrejja jindunaw bl-effetti veri tal-\u0127olm mitluf f'dinja mimlija nostal\u0121ija g\u0127all-inno\u010benza ta\u017c-\u017cg\u0127urija u g\u0127all-purit\u00e0 ta\u017c\u017cg\u0127o\u017cija.", "Bla dubju ta' xejn hu joffri storja ta' fer\u0127 u ta' niket i\u017cda fuq kollox hu storja b'tema dwar dak kollu li jse\u0127\u0127 fil-\u0127ajja, li la darba jkun se\u0127\u0127 ma jkunx jista' jinkiseb lura."], "category": "nonfiction", "url": "https://academia.edu", "source": "Extracted from Meaulnes_it_Twil_Grajja_ta_ferh_u_niket.docx"}
{"text": ["\u0126arsa mqar \u0127afifa lejn l-istorja tal-qlib g\u0127all-Malti tal-Bibbja dlonk turina li kienet il-professjoni tat-traduzzjoni li laqqg\u0127et lil Giuseppe Cannolo", "(1756-1845) ma' Mikiel Anton Vassalli (1764-1829).", "Barra minn hekk, dettal \u017cg\u0127ir minn din l-istorja jurina li r-relazzjoni ta' bejniethom ma kinitx ward u \u017cahar.", "Hekk kif l-Ingli\u017ci rifsu fuq Malta fl-1800 u bdew bil-mod ja\u0127kmuha u jag\u0127mluha tag\u0127hom, f'pajji\u017cna bdew jaslu \u017celoti Protestanti bil-\u0127sieb li jxerrdu twemminhom hawn u ju\u017caw il-\u0121\u017cira b\u0127ala ba\u017ci biex jippenetraw il-Mediterran u pajji\u017ci o\u0127ra: L-ewwel \u0127jiel tal-\u0127idma tal-Protestanti f'pajji\u017cna narawh fl-1809 (Bonnici, 1957: 105).", "\u0126afna mill-fatti li ser naqraw dwarhom f'dan l-artiklu \u0121raw fl-ewwel kwart tas-seklu dsatax.", "Matul dan il-perjodu se\u0127\u0127ew \u017cviluppi li kienu kru\u010bjali kemm g\u0127all-i\u017cvilupp so\u010bjopolitiku ta' pajji\u017cna kif ukoll g\u0127at-tis\u0127i\u0127 ta' ilsienna: fl-1813 Malta \u0121iet iddikjarata kolonja tal-imperu Ingli\u017c u \u0121iet ikkonfermata tali bit-Trattat ta' Pari\u0121i tal-1814 u fil-Kungress ta' Vjenna fl-1815 (Davis & Hough, 2007: 387).", "Fl-1813 f'Malta faqqg\u0127et il-pesta li qatlet xi 4,500 ru\u0127 u li kattret l-g\u0127aks li kien hawn f'pajji\u017cna.", "It-traduzzjonijiet g\u0127all-Malti li dehru f'dan i\u017c-\u017cmien u stigati mill-Protestanti kienu fundamentali g\u0127all-i\u017cvilupp tal-Malti.", "Kemm Cannolo kif ukoll Vassalli \u0127admu bi \u0127las g\u0127all-Protestanti f'Malta billi qalbu g\u0127all-Malti bosta kotba reli\u0121ju\u017ci u mhux.", "Tal-ewwel beda jittradu\u010bi g\u0127allProtestanti ferm qabel Vassalli, aktarx fl-1817 (Sant, 1975: 24), u baqa' jaqdihom wara l-mewt ta' Missier l-Ilsien Malti fl-1829: fil-fatt naqraw li b\u0127ala \"ra\u0121el xi\u0127, kien baqa' j\u017cur il-Protestanti\" (Cachia, 1994: 107) u jg\u0127inhom fit-traduzzjonijiet g\u0127all-Malti, anke mhux Bibli\u010bi (Vella, 2007: 159).", "Cannolo kien l-ewwel traduttur tal-Van\u0121elu ta' San \u0120wann bil-Malti, ma\u0127ru\u0121 fl-1822, filwaqt Vassalli qaleb g\u0127allMalti L-Erba' Van\u0121eli u l-Atti tal-Appostli, ma\u0127ru\u0121 fl-1829.", "Il-Van\u0121elu ta' San \u0120wann ta' Cannolo u L-Erba' Van\u0121eli u l-Atti tal-Appostli ta' Vassalli.", "Ittnejn \u0121ew stampati f'Londra g\u0127and R. Watts", "I\u010b-Church Missionary Society", "Fl-1815 bdiet topera f'Malta \u010b-Church Missionary Society (CMS) ta\u0127t ittmexxija tar-rev. william jowett, bl-iskop li xxerred l-Anglikani\u017cmu f'Malta u filMediterran.", "Qabel il-wasla ta' din l-g\u0127aqda, kienu diversi l-g\u0127aqdiet Protestanti li ppruvaw ixerrdu l-Protestanti\u017cmu f'pajji\u017cna u fil-Mediterran fosthom, il-British and Foreign Bible Society (BFBS) (Sant, 1975: 2).", "I\u017cda s-CMS kienet l-ewwel g\u0127aqda Protestanta li kellha interess li tikkultiva l-ilsien Malti biex til\u0127aq l-iskopijiet missjunrarji tag\u0127ha.", "Il-mezzi u l-g\u0127odda biex til\u0127aq il-g\u0127an tag\u0127ha kienu d-distribuzzjoni u t-traduzzjoni tal-Bibbja u kotba o\u0127ra, bil-Malti u lingwi o\u0127ra.", "Biex twettaq dan, hi qabbdet tradutturi Maltin, fosthom lil Cannolo u lil Vassalli u tradutturi barranin, fosthom lil Ahmad Faris alShidyaq1 (1804-1887). waqqfet stamperija f'pajji\u017cna fl-1822, li minnha \u0127ar\u0121u", "1 Maronita mil-Libanu li qaleb g\u0127all-Protestanti\u017cmu.", "Kien lessikografu, \u0121urnalista u poeta.", "Beda ja\u0127dem g\u0127all-Protestanti fl-1833, jg\u0127in lil Schlienz fil-produzzjoni ta' kotba bl-G\u0127arbi.", "Bejn l-1838 u l-1848 kien jg\u0127allem l-G\u0127arbi fl-universit\u00e0 ta' Malta (Agius, 1989-1990: 52, 53).", "g\u0127add \u0121mielu ta' pubblikazzjonijiet, mhux biss Bibli\u010bi, imma anke letterarji u edukattivi, bil-Malti, fosthom tliet pubblikazzjonijiet ta' Vassalli, bl-Ingli\u017c (Vella, 2006: 40) kif ukoll b'lingwi o\u0127ra inklu\u017c l-G\u0127arbi.2", "Din l-g\u0127aqda Anglikana waslet f'pajji\u017cna wara li fl-1811 ir\u010beviet talba ming\u0127and Dr Cleardo naudi (1781-1837) \"biex jibag\u0127tu missjunarji fil-Lvant\" wara li \"ilPropoganda Fide, kellha tirtira l-missjunarji Kattoli\u010bi tag\u0127ha min\u0127abba t-telf talfondi li kellha.\"", "Is-CMS ma kinetx l-ewwel g\u0127aqda Protestanta li Dr naudi li pprova jinde\u0127es mag\u0127ha: Fl-1808 kien di\u0121\u00e0 \u0127a l-inkarigu li jqassam itTestment il-\u0121did bit-Taljan li l-BFBS kienet bag\u0127tet f'Malta (Sant, 1975: 3).", "Dan ittabib, imwieled u mg\u0127ammed b\u0127ala Kattoliku l-Belt Valletta, kien l-ewwel professur tal-kimika tal-universit\u00e0 ta' Malta u anke professur tal-Istorja naturali tal-istess universit\u00e0.", "Sar Protestant imma qabel ma miet re\u0121\u00e0 \u0127addan il-Kattoli\u010bi\u017cmu (ellulMicallef, 2010: 323).", "Qaleb g\u0127all-Malti, Tag\u0127lim Nisrani, mehud mill-Katekizmu Kattoliku ta' Douay u mill Katekizmu Kattoliku ta' l-Abbati Fleury (Vella, 2006: 4).", "Aktarx li qaleb g\u0127all-Malti s-Salmi li dehru fi Ktyb yl qari fuq bosta huejjeg mahtura myn kotba Kattolici tal-1832 (Cassar Pullicino 1980: 3; Vella, 2005: 22).", "Kien hu li rrakkomanda bil-miktub lil Cannolo lis-CMS fl-1813 (Sant, 1975: 23).", "Cannolo kien ra\u0121el fqir, isinn is-skieken f'\u0127anut tax-xog\u0127ol biswit bi\u010b\u010berija talla\u0127am fi Strada Stretta, il-Belt.", "Ta' 53 sena Cannolo i\u017c\u017cewwe\u0121 lil Maria Antonia Azzopardi li aktar tard kellha problemi mentali. jowett, li kien imexxi s-CMS dak i\u017c-\u017cmien, jiddeskrivi lil Cannolo b\u0127ala e\u010b\u010bentriku, tant li kien diffi\u010bli li ma ta\u0127sbux mi\u0121nun.", "G\u0127alih Cannolo kien stramb, dommatiku u dominanti.", "Il-qassis Anglikan ikompli jg\u0127id li x-xwejja\u0127 kien \u0121enju tant li ma kellux pa\u010benzja jkun g\u0127alliem sistematiku.", "Dejjem skont jowett, Cannolo kien studja l-G\u0127arbi3 u fi \u017cmien l-ordni kien interpretu g\u0127all-iskjavi Torok.", "Meta naudi kien qed jintrodu\u010bi lil Cannolo ma' jowett, iddeskrivieh b\u0127ala", "\"professsur tal-lingwi, bniedem infurmat sew u studju\u017c tajjeb tal-Kotba Mqaddsa.\"4", "Cannolo kien qaleb it-Testment il-\u0121did u kwa\u017ci t-Testment il-Qadim kollu (Sant, 1975: 24).", "Minkejja li s-CMS qabbditu jaqleb g\u0127all-Malti t-Testment il-Qadim, il-Van\u0121elu ta' San \u0121wann u L-Imitazzjoni ta' Kristu ta' Thomas Kempis, fil-fatt stampatlu biss il-Van\u0121elu ta' San \u0121wann.", "Qaleb ukoll mit-Taljan g\u0127all-Malti ktejjeb ta' 16-il pa\u0121na, Il-Via Sagra, u it-triex[q] ghaziza", "Li ghamel Sidna u Mulejna \u0120esu Cristu u kien involut fit-traduzzjoni tal-", "Kateki\u017cmu tal-\u0121eografija ta' william Pinnock.", "Cannolo kien i\u0127obb il-Malti", "jowett jg\u0127idilna li Cannolo kien je\u0127odha kontra \u0127utu Maltin talli ma kinux jirrikonoxxu l-valur tal-lingwa tag\u0127hom stess.", "Dwar Cannolo, ir-rev.", "Schlienz, li kien isejja\u0127lu Peppu, sa\u0127ansitra qal:", "B'referenza g\u0127at-talenti ta' Cannolo, jowett i\u017cid li \"Hu jie\u0127u gost jaqra t-Testment Syrjak u, hekk kif il-vanit\u00e0 tit\u0127allat mal-kwalitajiet e\u010b\u010bellenti tieg\u0127u, kien jifta\u0127ar jg\u0127id kemm sabu \u0127afif.\"5 (Sant, 1973-1974: 9).", "Is-CMS timpjega lil Vassalli", "L-inkwiet g\u0127al Cannolo beda hekk kif Vassalli beda ja\u0127dem ta' traduttur g\u0127allProtestanti fl-1823 wara li dan tal-a\u0127\u0127ar \u0121ie introdott lil jowett, aktarx minn Sir john Hookham Frere (1769-1846), \u0127abib kbir6 ta' Vassalli, diplomatiku, poeta u studju\u017c Ingli\u017c li g\u0127ix f'Malta bejn l-1821 u l-1846 (Cassar, 1984: 60). jidher li t-traduzzjonijiet ta' Cannolo ma kinux ta' kwalit\u00e0 g\u0127olja u kienu qed jinvolvu \u0127afna revi\u017cjoni min-na\u0127a ta' jowett li flimkien ma' naudi kien qed iqatta' diversi sig\u0127at kuljum jikkore\u0121i x-xog\u0127ol bil-Malti ta' Cannolo.", "Sa\u0127ansitra naqraw li darba minnhom \u0121ieg\u0127el lil Cannolo jittradu\u010bi mill-\u0121did l-erba' Van\u0121eli.", "Ilqassis Anglikan kien lest iwaqqaf kumitat biex jaqra u jirran\u0121a l-ver\u017cjoni sabiex ti\u0121i tag\u0127mel bi\u017c\u017cejjed sens.", "Silta mi\u0121juba mill-Ingli\u017c.", "\u0126bieb tassew kienu Sir john u Vassalli: kien bis-sa\u0127\u0127a ta' Frere li Vassalli la\u0127aq l-ewwel professur tal-Malti tal-universit\u00e0 ta' Malta, kien sa\u0127ansitra j\u0127allaslu l-paga tal-porfessorat.", "Kien Frere u s\u0127abu l-Ingli\u017ci Anglikani li \u0127asbu u \u0127allsu g\u0127ad-difna ta' Vassalli: Frere \u0127are\u0121 20 skud g\u0127al dan u sa\u0127ansitra ried jag\u0127millu monument fuq qabru (Cremona 1974: 69, 70).", "Mhux ta' b'xejn li Vassalli ddedika l-ktieb tieg\u0127u Motti, aforismi e proverbii maltesi \"a sua Signoria onorabile, il Signor john Hookham Frere\" (1828: iii-iv).", "Dwar is-so\u0121\u0121orn ta' Frere f'Malta u l-\u0127biberija tieg\u0127u ma' Vassalli ara John Hookham Frere in Malta (1821-1846) - A link with our social and cultural past ta' Dr Paul Cassar.", "Mhux ta' b'xejn meta impjega lil Vassalli b\u0127ala traduttur, jowett fera\u0127 mhux ftit. u filwaqt li ddeskriva lil Vassalli b\u0127ala \"l-a\u0127jar wie\u0127ed fil-g\u017cira, sew g\u0127al dik li hija \u0127ila kemm g\u0127al dak li hu isem,\" jg\u0127id li l-istil tieg\u0127u hu \u0127afna superjuri g\u0127al dak ta' Cannolo u naudi.", "L-inkwiet bejn Cannolo u Vassalli", "Charles Louis Dessoulavy (1875-1945),7 dak li kixef \u0127afna dokumenti dwar Vassalli u l-attivit\u00e0 tas-CMS f'Malta u g\u0127addiehom lil ninu Cremona, l-ewwel bijografu ta' Vassalli, jiddeskrivi lil Cannolo b\u0127ala \"\u0127addiem fqir li kien jit\u0127allas ta' traduttur mi\u010b-Church Missionary Society, i\u017cda li tilef l-impjieg tieg\u0127u meta M. A. Vassalli \u0121ie impjegat\".8 (1943: 186).", "Hu jirrakkontalna li:", "Dessoulavy jissuspetta li l-vera ra\u0121uni tal-antipatija ta' Cannolo g\u0127al Vassalli ma kinitx l-istorja tas-sitwazzjoni matrimonjali ta' Vassalli imma fil-verit\u00e0 g\u0127aliex Cannolo \u0127ass:", "li kien inferjuri g\u0127al Vassalli li min\u0127abba fih kien kien qed jitlef l-impjieg tieg\u0127u;", "li Vassalli probabbli kien jaf bil-frodi li Cannolo kellu sehem fih ftit tas-snin qabel.", "Dwar il-kwalit\u00e0 tax-xog\u0127ol ta' Cannolo meta mqabbla ma' dik ta' Vassalli, m'g\u0127andix b\u017conn nelabora peress li rajna di\u0121\u00e0 l-opinjoni ta' jowett aktar 'il fuq9.", "\u0126afna mir-ri\u010berka ba\u017cika u bikrija li g\u0127andna dwar Mikiel Anton Vassalli u Giuseppe Cannolo nafuha lil \u0121u\u017c\u00e8 Gatt u lir-rev.", "Charles Louis Dessoulavy li g\u0127addewha lil ninu Cremona li kompla \u017cid mag\u0127ha biex kiteb Mikiel Anton Vassalli u \u017bminijietu.", "Dessoulavy (jew CLD, kif kien i\u0127obb jiffirma,) kien qassis Ingli\u017c imwieled l-I\u017cvizzera li \"kien wie\u0127ed li g\u0127all-\u0121ibda li kellu g\u0127al Malta u g\u0127all-Malti kien i\u0127oss ru\u0127u\u2026. aktar Malti milli Ingli\u017c.\"", "Hu kien jg\u0127in \u0127afna kittieba u ri\u010berkaturi Maltin billi jfittxilhom dawk id-dokumenti u l-kotba li jonqsulhom, f'libreriji u arkivji f'Londra, il-belt fejn kien stabbilit biex jaqdi d-dmirijiet pastorali tieg\u0127u.", "Kien membru onorarju tal-G\u0127aqda Kittieba tal-Malti [illum l-Akkademja] u kiteb artikli u kummenti filolo\u0121i\u010bi g\u0127al Il-Malti, l-organu tal-G\u0127aqda (Aquilina, 1945: 29).", "Silta mi\u0121juba mill-Ingli\u017c.", "Il-kwalit\u00e0 tat-traduzzjoni ta' Cannolo mhix li tarmiha.", "Meta kien qed jikkummenta dwar ittraduzzjoni tal-Van\u0121elu ta' San \u0121wann ta' Cannolo, il-biblista Mons. Pietru Pawl Saydon kellu dan xi jg\u0127id: \"Can[n]olo mexa bil-\u0127sieb li jfisser bir-reqqa t-test Latin u b'mod \u010bar u \u0127afif ming\u0127ajr ma qag\u0127ad ifittex it-tirqim ta' stil.", "Xi tibdil \u010bkejken, b\u0127alma ng\u0127idu a\u0127na, taqlib ta' kliem, tibdil ta' kelma ma' o\u0127ra, t\u0127assir ta' kelma \u017cejda, u \u017cieda ta' parti\u010bella, kien isebba\u0127 u jag\u0127ti qawwa lill-kliem \u2026 i\u017cda wie\u0127ed jistqarr illi t-traduttur [Cannolo] xi min daqqiet jikser il-\u0127emda tal-istil billi dlonk il-kliem jibnih fuq ix-xe\u0127ta Semitika.", "Fuq hekk it-traduzzjoni ta' Can[n]olo ti\u0121i \u0127abtet tisboq lil dik ta' sie\u0127bu", "Vassalli li g\u0127ex u kiteb fi \u017cmienu u mi\u017cmum b\u0127ala traduttur a\u0127jar minnu.\"", "Cannolo tilef \u0127ob\u017cu min\u0127abba Vassalli huwa verament improbabbli: g\u0127andna evidenza li turi li, wara li impjegaw lil Vassalli, il-Protestanti \u0127allewh ja\u0127dem fuq it-traduzzjoni tat-Testment il-Qadim minkejja li qatt ma ppubblikawhulu (Sant, 1975: 24).", "Barra minn hekk, hekk kif rajna fil-bidu ta' dan l-artiklu, jidher li Cannolo baqa' mid\u0127la sew tal-Protestanti wara l-1829. jibqa' g\u0127aldaqstant li wie\u0127ed jist\u0127arre\u0121 l-istat \u010bivili ta' Vassalli u l-ka\u017c ta' falsifikazzjoni li, skont Dessoulavy, kien involut fih Cannolo.", "I\u017c-\u017cwie\u0121 u l-familja ta' Vassalli", "Ma nafux x'seta' wassal lil Cannolo biex \u010banfar lil Vassalli g\u0127an-nuqqas ta' \u017cwie\u0121 ma' Katerina i\u017cda f'din ir-relazzjoni hemm nieqes element verament importanti: i\u010b-\u010bertifikat ta\u017c-\u017cwie\u0121 li \u0127afna studju\u017ci fittxew u s'issa qatt ma sabu.10", "Vassalli rritorna Malta wara dsatax-il sena e\u017cilju fi Franza fid-19 ta' \u0121unju 1820. e\u017cattament xahrejn qabel, f'ittra bil-Fran\u010bi\u017c lill-Ministru tal-Intern ta' Franza filwaqt li talbu jkoprilu l-ispejje\u017c tal-vja\u0121\u0121 g\u0127al Malta, peress li ma kellux mezzi u ri\u017corsi biex imantni lil familtu, isemmi li kien \"mg\u0127obbi birreponsabbilt\u00e0 tal-mara u l-erba' subien li g\u0127andi, tlieta minnhom minorenni ta' 7, 6, u 3 snin.\"", "Meta f'din l-ittra bil-Fran\u010bi\u017c Vassalli kiteb \"ma femme\", hu kien qed jirreferi g\u0127al Katerina Formosa de Fremaux li \u0127afna studju\u017ci jg\u0127idu li \u017c\u017cewwi\u0121ha fi Franza g\u0127all-\u0127abta tal-1813 minkejja li s'issa m'g\u0127andniex dokumenti li jixhdu dan.", "Isem din il-mara jidher b\u0127ala Katerina Vassallo flimkien mal-ismijiet ta' uliedha, Lorenzo11, Grabiel, Saver u Mikiel Anton fir-re\u0121istru tal-port fid-d\u0127ul tag\u0127hom mill-\u0121did f'Malta fit-2 ta' ottubru 1820.", "F'dan l-isfond wie\u0127ed mill-uni\u010bi dokumenti li jitfa' ftit dawl fuq il-familja Vassalli sabulna Cremona: Dan hu \u010b-\u010bertifikat tal-mewt ta' Grabiel (ritratt lemin), iben Vassalli, li jg\u0127id li miet il-Furjana fit-30 ta' Lulju 1863 u li twieled f'Marsilja fl-1814.", "F'Mikiel Anton Vassalli u \u017bminijietu Cremona j\u017cid:", "Fuq dak li tarrfitli dik ix-xwej\u0127a ta' neputija tieg\u0127u [ta' Vassalli, bint ibnu Grabiel], huwa kien mi\u017c\u017cewwe\u0121 lil \u010berta Katerina Formosa de Fremaux li aktarx li sar jafha meta kien fi Franza, e\u017ciljat minn Malta.", "Din il-mara ma jidhirx li kien i\u017c\u017cewwi\u0121ha hawn Malta, g\u0127aliex dan i\u017c-\u017cwie\u0121 ma jinsab imni\u017c\u017cel fl-ebda parro\u010b\u010ba ta' Malta u G\u0127awdex.", "Mill-et\u00e0 \u010bkejkna tat-tfal tieg\u0127u fl-1829, fissena li fiha Vassalli g\u0127alaq g\u0127ajnejh, a\u0127na ma nistg\u0127u lanqas ing\u0127idu illi huwa \u017c\u017cewwe\u0121 lil din il-mara fi \u017cmien li kien jinsab imsiefer qabel l-1796.", "G\u0127alhekk g\u0127andna na\u0127sbu illi dan i\u017c-\u017cwie\u0121 sar bejn l-1801 u sena 1813 meta hu kien jinsab itturufnat minn Malta \u0121ewwa l-art ta' Franza.", "\u0126arsa \u0127afifa lejn in-noti, il-korrispondenza u xi dokumenti li g\u0127enu lil Cremona jikteb Mikiel Anton Vassalli u \u017bminijietu (MS 222 Vassalli Miscellanea, il-Librerija Melitensia tal-universit\u00e0 ta' Malta) turina li Cremona g\u0127amel sforz kbir biex jivverifika dak li qatlu n-neputija ta' Vassalli u jistabbilixxi bl-e\u017cattezza d-data u l-post ta\u017c-\u017cwie\u0121 ta' Vassalli u d-data u l-post tat-twelid ta' uliedu i\u017cda baqa' b'xiber imnie\u0127er.", "\"Peress li s-Sur Vassalli kien di\u0121\u00e0 \u0127a l-ewwel erba' ordnijiet ta' Qassis Kattoliku ruman,\" jg\u0127idilna Schlienz, \"\u0121ejt mg\u0127arraf li verament ma kienx possibbli g\u0127alih li ji\u017c\u017cewwe\u0121 legalment fil-Knisja Kattolika.\"12 (Sant 1993: 58).", "Li Vassalli \u0127a l-ordnijiet minuri g\u0127al sa\u010berdot minkejja li qatt ma da\u0127al is-Seminarju tal-Imdina jikkonfermah b'dokumenti l-istoriku Ciappara (1993: 46) i\u017cda Cachia, li barra li kiteb dwar \u0127ajjet Vassalli hu wkoll Monsinjur tal-Kaditral b'esperjenza fit-Tribunal ekklesjastiku, jg\u0127id li dawn l-ordnijiet mhumiex ta' impediment g\u0127a\u017c-\u017cwie\u0121 Kattoliku (2016: xlix).", "Fil-kuntest Malti ta' dak i\u017c-\u017cmien, jekk wie\u0127ed ma kienx ikun \"legalment mi\u017c\u017cewwe\u0121 fil-Knisja Kattolika\" kien ifisser li ma kienx ikun mi\u017c\u017cewwe\u0121 lanqas \u010bivilment.", "G\u0127all-kurat tal-Parro\u010b\u010ba ta' San Pawl, il-Belt, li kienet tkopri d-dar ta' Vassalli f'Tal-Piet\u00e0, Vassalli kien \"sospetto\" li skont Sant kienet tfisser li \u017c-\u017cwie\u0121 ta' Vassalli ma kienx regolari u g\u0127alhekk ma setax jippermettilu difna Kattolika (1980: 5).", "I\u017cda g\u0127al Ciappara \"sospetto\" kienet tfisser li kien suspettat li kien Protestant (2004: 135) minkejja li Schlienz, meta kien qed jikkummenta wara mewtu dwar iddifna tieg\u0127u, qalilna: \"Peress li s-Sur Vassalli qatt ma stqarr li hu Protestant xtaqna li nidfnuh f'\u010bimiterju Kattoliku.\"13 (Sant, 1993: 57).", "L-istorja ta' falsifikazzjoni", "Skont Dessoulavy, Cannolo kien involut fi storja ta' frodi li probabbli Vassalli kien jaf biha.", "Il-qassis Ingli\u017c jg\u0127id li Cannolo kien involut fil-falsifikazzjoni ta' kitba bilingwa, bil-Grieg u l-Feni\u010bju, li kien hemm fuq \u0127a\u0121ra Punika antika li suppost instabet fl-Imdina, li skont dawk li sabuha, dil-belt hija id-dar irjali fuq il-qu\u010b\u010bata tal-Mutanja Atlas.", "Is-sehem ta' Cannolo, skont Dessoulavy, kien il-kitba Feni\u010bja, li tant kellha influss tal-Malti li nkixef l-ingann.", "L-atturi prin\u010bipali ta' din l-istorja ta' falsifikazzjoni kienu Grognet,14 in\u0121inier ta' dixxendenza Fran\u010bi\u017ca li kien joqg\u0127od Malta, \u0121u\u017ceppi Feli\u010b Galea, qassis mill-Imdina, Cannolo, Domeni di rienzi u Pezzali Pargiota.", "I\u017cda Ganado jag\u0127ti ver\u017cjoni differenti ta' din l-istorja u jeskolpa lil Cannolo, sa\u0127ansitra jidher li kien vittma ta' pla\u0121jari\u017cmu minn Grognet li min-na\u0127a tieg\u0127u qal li din kienet traduzzjoni ta' Cannolo ta' kitba Atlantiko-Feni\u010bju - li \u0127oloq Grognet innifsu - li kien hemm fuq \u0127a\u0121ra li skont Grognet instabet minn Dun \u0121u\u017cepp Feli\u010b Galea waqt skavar fond fl-Imdina.", "Fil-verit\u00e0, skont Ganado, qabel din l-istorja ta' falsifikazzjoni, Cannolo tqabbad jittradu\u010bi kitba Feni\u010bja li kien hemm fuq \u0127a\u0121ra b'iskrizzjoni bil-Grieg u l-Feni\u010bju, misjuba fl-Afrika ta' Fuq mill-orjentalista Luis-Domeny de rienzi fl-1819.", "Tabil\u0127aqq Grognet abbu\u017ca minn din it-traduzzjoni ta' Cannolo min\u0127abba l-fissazzjoni tieg\u0127u li jsib il-kontinent mitluf ta' Atlantis.", "(Ganado, 2009: 30).15 Fil-verit\u00e0, fil-waqt li g\u0127al Dessoulavy Cannolo kien falsifikatur, g\u0127al Ganado, li f'idu kellu \u0127afna aktar ri\u010berka dwar din il-kwistjoni, Cannolo kien bniedem \u0121enju b'\u0127afna talenti, inklu\u017c li kapa\u010bi jaqra u jittradu\u010bi l-Feni\u010bju, anke jekk b'diffkultajiet.", "Battibekki bejn Cannolo u ulied Vassalli", "Mid-dehra, wara l-mewt ta' Vassalli, Cannolo kompla bil-battibekki ma' ulied Vassalli.", "Schlienz, il-qassis Anglikan li, wara jowett, \u0127a t-tmexxija tal-istamperija tas-CMS fejn kienu ja\u0127dmu ulied Vassalli, jirrakkonta li ta' spiss kien jaqbad ma' iben Vassalli, Grabiel, kemm min\u0127abba l-kitbiet ta' missieru kif ukoll dwar l-prin\u010bipji reli\u0121ju\u017ci tieg\u0127u.", "Darba minnhom, jirrakkonta Schlienz, Cannolo qal lil Grabiel li ma kienx sew li wie\u0127ed jitlaq twemminu.", "\"Sewwa,\" wie\u0121bu t-tifel, \"mela San Pawl g\u0127amel \u017cball li ma baqax Lhudi u sar nisrani \u017celoti.\"16 (Ciappara, 2004: 137).", "Drabi o\u0127ra kienu jkunu it-tfal ta' Vassalli li jaqbdu ma' Cannolo: \"It-tfal ta' Vassalli, li wara l-mewt ta' missierhom kienu saru Protestanti, biex jittantaw lil Cannolo kienu jg\u0127idulu: 'Inti sirt Protestant b\u0127alna.'", "Cannolo kien jibda jitmas\u0127an u jmerihom, g\u0127aliex hu kien baqa' Kattoliku.\"", "L-istess Schlienz jiddeskrivi lil Cannolo b\u0127al Kattoliku ruman \u017celota. nafu fi\u017c\u017cgur li Cannolo baqa' Kattoliku sal-mewt g\u0127ax, kuntrarjament g\u0127al Vassalli, ma kellux problemi biex jindifen fi\u010b-\u010bimiterju ta' San Publiju, il-Furjana, meta miet fit-23 ta' Di\u010bembru 1845 (Ganado, 2012: 35).", "Konklu\u017cjoni", "Dan l-artiklu jurina li kemm Cannolo kif ukoll Vassalli, allafini, minkejja l-\u0127iliet intellettwali kbar tag\u0127hom, kienu nies tad-demm u l-la\u0127am b\u0127alna, bil-pre\u0121ji u n-nuqqasijiet tag\u0127hom u bil-faqar li kien jg\u0127aqqadhom. jurina wkoll li, fir-rigward ta' dawn i\u017c-\u017cew\u0121 tradutturi, g\u0127ad hemm mistoqsijiet kbar li g\u0127ad irid jitwie\u0121bu: G\u0127ala Cannolo qanqal ir-relazzjoni ta' Vassalli ma' Katerina?", "Kien jaf xi \u0127a\u0121a li a\u0127na ma g\u0127adna ma nafux?", "Min kien Lorenzo?", "Seta' kien li Katerina kienet armla meta \"\u017c\u017cew\u0121et\" lil Vassalli u dan Lorenzo kien wild tal-ewwel \u017cwie\u0121?", "Sewwasew kemm kellu \u017cmien dan Lorenzo meta wasal Malta fl-1820? nittama li xi ri\u010berkatur ikompli fejn \u0127allew ta' qablu jipprova jirrispondi dawn ilmistoqsijiet.", "Kien bis-sa\u0127\u0127a tat-t\u0127e\u0121\u0121i\u0121 ta' \u0127abibi Toni Cortis li dan ix-xog\u0127ol ra d-dawl.", "Ta' dan jien grat lejh kif jien grat lejn l-istaff tal-Librerija tal-Melitensia tal-Universit\u00e0 ta' Malta tal-g\u0127ajnuna li jag\u0127tuni kull darba li n\u017curhom."], "category": "nonfiction", "url": "https://academia.edu", "source": "Extracted from Meta_zewg_tradutturi_jitlewmu_Inkwiet_be.docx"}
{"text": ["Mitbug\u0127,stampat u pprintjat: sinonimi jew kwa\u017ci-sinonimi?", "Introduzzjoni", "\u0126afna jqisu t-tliet lessemi mitbug\u0127, stampat u pprintjat b\u0127ala l-e\u017cempju klassiku tas-sinonimija fil-Malti.", "I\u017cda \u0127arsa fuq fuq lejn il-kuntesti li possibbilment jintu\u017caw fihom dawn it-tliet lessemi di\u0121\u00e0 turi kemm aspetti komuni kif ukoll xi differenzi bejniethom.F'dan l-istudju be\u0127siebni nist\u0127arre\u0121 liema huma ttifsiriet u l-u\u017ci li jkopru bejniethom it-tliet lessemi ta\u0127t il-lenti.", "Minn anali\u017ci tat-tifsira (jew tifsiriet) ta' kull lessema g\u0127al rasha, imbag\u0127ad, inkun nista' nara liema huma dawk l-u\u017ci u t-tifsiriet li g\u0127all-inqas par jew aktar jaqsmu bejniethom u liema huma dawk it-tifsiriet u l-u\u017ci li huma attribwiti biss g\u0127al kelma wa\u0127da mit-tlieta.", "Permezz tal-korpus se nanalizza l-kliem li l-aktar jikkolloka ma' stampat, ipprintjat, u mitbug\u0127 g\u0127aliex spiss ji\u0121ri li l-kuntest ikun i\u010b-\u010bavetta li tifta\u0127 il-bieb tat-tifsir tal-kliem.", "G\u0127aldaqstant f'dan l-istudju lkollokazzjonijiet se jkunu ta' g\u0127ajnuna l-aktar biex jin\u0127ar\u0121u d-differenzi fit-tifsir ta' kull wa\u0127da minn dawn it-tliet lessemi.", "\u0126arsa lejn il-letteratura", "Hu u jitkellem dwar il-firxa wiesg\u0127a tal-vokabolarju Ingli\u017c Howard Jackson (2009:10) jinnota li b\u0127ala konsegwenza diretta tal-istorja rikka tal-Ingilterra u l-kuntatti li l-kelliema Ingli\u017ci \u017cviluppaw ma' kelliema ta' ilsna o\u0127ra, il-vokabolarju tal-Ingli\u017c hu l-aktar wie\u0127ed li xorob minn sorsi differenti.", "Is-sottostrat huwa Anglo-Sassonu, warajh hemm saff ta' lessiku Rumanz, l-aktar Fran\u010bi\u017c, segwit minn saff ta' Latin.", "Ma' dawn, imbag\u0127ad Crystal (1995:126) i\u017cid jg\u0127id li l-Ingli\u017c g\u0127amel tieg\u0127u kliem minn diversi lingwi o\u0127ra mxerrda madwar id-dinja u g\u0127adu jissellef b'dan il-mod sal-lum.", "G\u0127alkemm fuq skala wisq u wisq i\u017cg\u0127ar, hemm xi xebh mal-istorja li g\u0127adda minnha l-Malti; fis-sens li hu wkoll, b'ri\u017cultat tal-istorja li g\u0127addiet minnha l-G\u017cira u l-kuntatti tal-Maltin mal-barranin li minn \u017cmien g\u0127al \u017cmien kienu f'pajji\u017cna, \u017cviluppa saffi differenti.", "Brincat (2011:39) juri li ma hemmx tra\u010b\u010bi jekk issottostrat huwiex Puniku, Latin jew Grieg, i\u017cda s-sa\u0127\u0127a tas-saffi l-o\u0127ra \u2013 l-G\u0127arbi, l-Isqalli, it-Taljan u lIngli\u017c\u2013 hija evidenti fl-oqsma kollha tal-lingwa b\u0127all-fonolo\u0121ija, il-morfolo\u0121ija, is-sintassi u iktar u iktar illessiku.", "Studju li mexxa Brincat dwar il-kwantit\u00e0 u l-kompo\u017cizzjoni tal-lessiku Malti mi\u0121bur fid-dizzjunarju ta' Aquilina juri li 32% hu ta' nisel G\u0127arbi, 52% mit-Taljan u l-Isqalli waqt li 6% \u0121ej mill-Ingli\u017c (Brincat 2006:195).", "Barra minn dan, il-fatt li llum il-\u0121urnata, kelliem normali tal-Malti f'kuntesti differenti huwa espost g\u0127al tliet lingwi \u2013 il-Malti, it-Taljan u l-Ingli\u017c (Brincat 2011:373) \u2013 juri li l-pro\u010bess naturali tali\u017cvilupp tal-lingwa permezz tal-kuntatti li l-kelliema tag\u0127ha jkollhom ma' lingwi o\u0127ra se jibqa' g\u0127addej.", "Kemm b'ri\u017cultat tal-i\u017cvilupp storiku tal-Malti u kemm min\u0127abba r-relazzjonijiet tieg\u0127u ma' lingwi o\u0127ra filpre\u017cent, fil-qasam tal-lessiku xi drabi ji\u0121ri li f'termini Saussurejani tista' ssir referenza g\u0127all-istess signifi\u00e9 permezz ta' signifiants differenti u hekk allura jistg\u0127u jintu\u017caw forom grafi\u010bi u foneti\u010bi differenti g\u0127allistess tifsira.", "Xi pari minn dawn mag\u0127rufa huma: jum-\u0121urnata; lewn-kulur; moxt-pettne; ilsien-lingwa; ilsir-skjav; sliem-pa\u010bi.", "I\u017cda jista' jkun ukoll li l-g\u0127a\u017cla tkun ferm aktar vasta.", "Hekk ng\u0127idu a\u0127na g\u0127all-idea \u0121enerali tal-kelma Ingli\u017ca mother bil-Malti nistg\u0127u nu\u017caw omm,ma, mam\u00e0, mamma, mummy u xi\u0127a; bxara, a\u0127bar, novit\u00e0, notizja unewsukoll jaqsmu bejniethom l-istess spazju lessikali, b\u0127alma jag\u0127mlu wkoll, ng\u0127idu a\u0127na, grada, xatba, kan\u010bell u gate.", "Issa hawn tqum diskussjoni kbira dwar jekk dawn is-signifiants humiex tabil\u0127aqq jirreferu g\u0127all-istess signifi\u00e9s.", "Imqieg\u0127da b'mod sempli\u010bi: ir-relazzjoni bejn il-pari ta' lessemi lewn u kulur jew moxt u pettnetista' titqieg\u0127ed fuq l-istess livell tar-relazzjoni, ng\u0127idu an\u0127na, bejn grada u gate jew omm u xi\u0127a?", "Hemm dibattitu s\u0127i\u0127 dwar x'inhi sinonimija u fejn g\u0127andha titpo\u0121\u0121a l-linja fina \u0127afna bejn issinonimija,is-sinonimija assoluta u l-kwa\u017ci-sinonimija jew psewdo-sinonimija.", "G\u0127al Saeed (2009:65) is-sinonimi huma kelmiet differenti fonolo\u0121ikament li g\u0127andhom l-istess tifsira jew inkella tifsira qrib \u0127afna ta' xulxin.", "Madankollu jirrikonoxxi l-fatt li \"true or exact synonyms are very rare\" (65) u jikkwota lil Palmer (1981) li min-na\u0127a tieg\u0127u jinnota li s-sinonimi (kif isej\u0127ilhom hu) jitqassmu f'numru ta' parametri.", "Skont Collison (Ullmann:Kap 6) u mi\u0121juba g\u0127all-Malti minn Friggieri (726) hemm disa' differenzi tipi\u010bi bejn is-sinonimi: 1. kelma hi aktar \u0121enerali minn o\u0127ra (karab-beka); 2. kelma hi aktar intensa minn o\u0127ra (wissa-widdeb); 3. kelma hi aktar emottiva minn o\u0127ra (parpar-telaq); 4. kelma tista' timplika \u010bensura jew approvazzjoni morali (berbaq-nefaq); 5. kelma hi aktar professjonali jew teknika minn o\u0127ra (omi\u010bidju-qtil); 6. kelma hi aktar letterarja minn o\u0127ra (\u0127ajr-ringrazzjament); 7. kelma hi aktar kurrenti jew diskursiva minn o\u0127ra (xag\u0127ar-dliel); 8. kelma hi aktar djalettali jew lokali minn o\u0127ra (mano\u010b\u010ba-tajra) u 9. wa\u0127da mis-sinonimi hi me\u0127uda mit-ta\u0127dit tat-tfal (pappa-ikel).", "Fid-da\u0127la tieg\u0127u g\u0127ad-dizzjunarju tas-sinonimi Webster's New Dictionary of Synonyms (1984), l-Editur Philip B. Gove (5a) juri kif sa mill-isem stess tal-ewwel ktieb dwar is-sinonimi fl-Ingli\u017c li \u0127are\u0121 fl-1766 minn John Trusler \u2013 The Difference between Words Esteemed Synonymous \u2013 jintefa' dubju dwar kemm bosta mill-kliem li huma komunement meqjusa b'sinonimi, g\u0127alkemm \u0121eneralment jaqsmu t-tifsira ewlenija, \u0127afna drabi jkollhom sfumaturi differenti.", "F'din it-tradizzjoni komplew o\u0127rajn b\u0127al Piozzi, Perry, Taylor, Crabb, Whately, Roget, Smith, Soule u o\u0127rajn.", "B'mod partikolari jispikka l-kumment ta' Whately li hi u tifta\u0127 dwar il-psewdo-sinonimi tg\u0127id li dawn g\u0127andhom\"sufficient resemblance of meaning to make them liable to be confounded together.", "Fl-istudju tag\u0127ha dwar it-tliet kelmiet \u0127ieles, liberu u indipendenti Ellul (2014:15) tirrikonoxxili filwaqt li tta\u0127lit tal-lingwi jag\u0127ti lok g\u0127all-\u0127olqientas-sinonimi, b\u0127al \u0127ieles mill-G\u0127arbi u liberu mit-Taljan, din ma hix l-unika ra\u0121uni min\u0127abba li jista' jkun hemm ukoll qrubija kbira fit-tifsir ta' kliem li \u0121ej mill-istess lingwa b\u0127al liberu u indipendenti mit-Taljan.", "2.2 Mitbug\u0127, Stampat u Pprintjat fid-dizzjunarji u t-te\u017cawri ewlenin", "2.2.1 Tebag\u0127", "Tiftixa g\u0127al tebag\u0127fil-Maltese-English Dictionary ta' \u0120u\u017c\u00e8 Aquilina tirreferik g\u0127all-varjant taba' bilparti\u010bipju passiv mitbug\u0127.", "It-tifsira li jag\u0127ti Aquilina bl-Ingli\u017c hija to print.", "Jiddefinixxi n-nom verbali tbig\u0127 b\u0127ala printing u jorbtu mal-qasam tal-kotba bl-e\u017cempju tbig\u0127 il-kotba.", "G\u0127an-nom verbali tal-unit\u00e0 tebg\u0127a, minbarra t-tifsira aktar komuni ta' stain, mark, spot u l-bqija jag\u0127ti wkoll tifsira o\u0127ra: impression of a book.", "Madankollu Erin Serracino-Inglott, f'Il-Miklem Malti jwessa' aktar il-kuntest u jorbot tebag\u0127u l-varjant taba' kemm ma' marka bil-linka fuq \u0127wejje\u0121 b\u0127al karta, gazzetta, ktieb,drapp u l-bqija; kemm mal-fatt li ssir permezz ta' magna; kemm mal-ikkupjar ta' diversi kopji stampati minn matri\u010bi; u kemm mal-\u0121bid ta' stampi, in\u010bi\u017cjonijiet, ritratti u l-bqija.", "Tiftixa g\u0127al mitbug\u0127 turik sempli\u010bement li hu l-parti\u010bipju passiv ta' taba' u tirreferik g\u0127all-istess lemma.", "Id-Dizzjunarji Malti u Te\u017cawru ta' Malti M\u0127addem ta' Mario Serracino-Inglott jag\u0127ti dawn l-hekk imsej\u0127a sinonimi g\u0127al tebag\u0127: stampa, immarka, ipprintja, ippubblika, \u0127alla g\u0127elm/disinn fuq drapp/gazzetta.", "Ta\u0127t mitbug\u0127, min-na\u0127a l-o\u0127ra jag\u0127ti: ma\u0127ru\u0121, stampat u ppubblikat; filwaqt li ta\u0127t mitbag\u0127 jag\u0127ti: stamperija, tipografija, post fejn jistampaw kotba/gazzetti e\u010b\u010b.", "F'It-Te\u017cawru ta' Albert W. Agius ma hemm ebda lemma li b'xi mod g\u0127andha x'taqsam mal-g\u0127erq T-B-G\u0126 b'tifsira li mhix relatata mas-sens ta' stain li jag\u0127ti Aquilina.", "Aquilina jag\u0127ti \u0127ames tifsiriet ta\u0127t il-lemmastampa li kollha huma pertinenti g\u0127al dan l-istudju.", "Dawn huma 1. print (e\u017c. stampa kbira); 2. press (e\u017c. libert\u00e0 tal-istampa); 3. printed matter (e\u017c. provi talistampa); 4. picture (e\u017c. ktieb fih \u0127afna stampi); 5. (i) to stamp/to print (e\u017c. stampajt ismi fuq il-bagalja), (ii) to publish/to print (e\u017c. stampa ktieb ta' pro\u017ca u ie\u0127or ta' poe\u017cija, (iii) to coin (e\u017c. mela jien qed nistampahom!)", "Erin Serracino-Inglott jara li l-kelma stampa g\u0127andha sitt tifsiriet li jqeg\u0127edhom ta\u0127t \u017cew\u0121 lemmi separati: wa\u0127da fil-funzjoni ta' verb u l-o\u0127ra f'dik ta' nom.", "Fost it-tifsiriet li jg\u0127oddu g\u0127al dan l-istudju hemm: 1. \u0127alla l-marka, l-g\u0127eliem, billi g\u0127afas fuq il-forma tag\u0127hom wara li \u017celli\u0121hom; 2. \u0127alla warajh makkatura tidher sewwa ta' daqqa, \u0127abta, \u0127arqa e\u010b\u010b. Hawn jiddedika ftit linji biex ifisser xi idjomi b\u0127al stampahielu u stampahielu f'mo\u0127\u0127u; 3. inqeda bi stamperija jew pressa biex \u0127are\u0121 g\u0127add ta' kopji \u2026 \u0127are\u0121 g\u0127all-bejg\u0127, ippubblika, xandar.", "Ta\u0127t it-tieni lemma ta' stampa, fejn titfisser b\u0127ala nom, imbag\u0127ad, jag\u0127ti dawn it-tifsiriet: 1. kull \u0127a\u0121a stampata; il-gazzetti kollha in\u0121enerali; il-\u0127ru\u0121 ta' kotba stampati; il-pubblikazzjoni; ir-reklami \u2026 2. xbieha, kopja mag\u0127mula fuq ritratt jew pittura \u2026 3. kull xorta ta' marka li tit\u0127alla fuq xi mkien minn daqqa, \u0127abta, ti\u010bpisa e\u010b\u010b. Ifisser ukoll li l-idjoma stampa fil-mo\u0127\u0127 hija memorja li ma tit\u0127assarx.", "Mario Serracino-Inglott jag\u0127ti tebag\u0127, immarka, ipprintja, ippubblika u wkoll merrek, stigmatizza u \u0127alla g\u0127elm ta\u0127t stampa fil-funzjoni ta' verb.", "G\u0127all-istess kelma u\u017cata b\u0127ala nom, min-na\u0127a l-o\u0127ra, jag\u0127ti xbieha, ritratt, pittura u wkoll is-seng\u0127a tal-istampatur; il-\u0121urnalisti kollha flimkien; ilgazzetti/kotba/pubblikazzjoni/reklami stampati jew g\u0127elm, marka, merk u ti\u010bpisa.", "Agius ukoll jiddistingwi bejn i\u017c-\u017cew\u0121 funzjonijiet tal-kelma stampa.", "Fost is-sinonimi li jag\u0127ti g\u0127all-funzjoni verbali hemm ipprintja, ippubblika u tebag\u0127 flimkien ma' kliem jew espressjonijiet o\u0127ra b\u0127al: \u0121ibed kopji minn; \u0127alla g\u0127eliem/stampa fuq, \u0127alla xbieha fi, imprima, immarka, ippressa bil-metall.", "Ta\u0127t stampa filfunzjoni ta' nom, min-na\u0127a l-o\u0127ra, jag\u0127ti atar, boll, dehra li tolqtok, figura ttimbrata, forma, g\u0127elm, in\u010bi\u017cjoni, illustrazzjoni, inkwatru, kopja ta', kwadru, marka, merk, pittura, rappre\u017centazzjoni, ritratt, sawn, ti\u010bpisa, timbru, tpin\u0121ija u xbieha.", "Min-na\u0127a l-o\u0127ra ta\u0127t il-parti\u010bipju passiv stampat, li i\u017cda hu jag\u0127rfu b\u0127ala a\u0121\u0121ettiv fil-maskil, jag\u0127ti: illustrat, imbullat, imprimat, ikkupjat, ma\u0127ru\u0121 f'g\u0127add ta' kopji, ma\u0127ru\u0121 minn matri\u010bi, mg\u0127ellem, mi\u0121bud, mitbug\u0127, immarkat, immerrek, ippubblikat u stigmatizzat.", "Aquilina jiddefinixxi pprintja b\u0127ala to print (e\u017c.", "Kemm-il ktieb ipprintjajt?) fil-Maltese-English Dictionary.Madankollu tiftixa g\u0127al print fl-English-Maltese Dictionary tag\u0127tik \u017cew\u0121 ri\u017cultati g\u0127all-istess kelma u\u017cata b\u0127ala nom u b\u0127ala verb.", "Fost it-tifsiriet li jag\u0127ti hemm 1. stampa, tebg\u0127a (e\u017c. large print: karattri kbar); 2. stampa kkupjata minn pittura \u2026 jew kopja ta' ritratt minn negattiva; 3. drapp b'xi disinn stampat (e\u017c. a print dress: libsa b'xi disinn); 4. pubblikazzjoni stampata l-aktar gazzetta u 5. ktieb e\u010b\u010b. stampat f'tiratura wa\u0127da.", "Jiddefinixxi wkoll numru ta' idjomi u xi kliem kompost.", "Ta\u0127t il-kelma-ras print fil-funzjoni ta' verb, Aquilina jag\u0127ti t-tliet kelmiet ta\u0127t il-lenti f'dan l-istudju: 1. stampa, ipprintja, tebag\u0127 (e\u017c. to print a book: stampa ktieb).", "Fost tifsiriet o\u0127ra nsibu 2. stampa bilpressa; 3. g\u0127amel ritratt minn negattiva; 4. ttrasferixxa disinn kulurit jew mhux minn fuq il-karta e\u010b\u010b. g\u0127al fuq superfi\u010bje ta\u010b-\u010beramika.", "Ta\u0127t il-kelma-ras printer, min-na\u0127a l-o\u0127ra, Aquilina jag\u0127ti \u017cew\u0121 tifsiriet: 1. stampatur (fis-sens ta' sid stamperija) u 2. apparat li jistampa, l-aktar dak ta' mal-kompjuter.", "Ta\u0127t printing, imbag\u0127ad, jag\u0127ti 1. listampar (e\u017c. the invention of printing: l-invenzjoni tal-istampar) u 2. tiratura/l-g\u0127add ta' kopji ta' ktieb e\u010b\u010b. stampati.", "Tiftixa g\u0127al ipprintja f'Mario Serracino-Inglott tirreferik mill-ewwel g\u0127al stampa (Ara taqsima 2.2.2 ta' dan l-istudju) filwaqt li la fit-te\u017cawru ta' Agius u lanqas fil-miklem ta' Serracino-Inglott ma hemm ebda realizzazzjoni taz-zokk PRINT, anke jekk tal-a\u0127\u0127ar jag\u0127ti forom ta' nisel Ingli\u017c b\u0127al fri\u0121\u0121 u sa\u0127ansitra bejbi.", "Metodolo\u0121ija", "It-tliet lessemianalizzatipermezz tal-korpus tal-Malti (l-MLRS)huma mitbug\u0127, stampat u pprintjat.", "Intg\u0127a\u017clet ir-realizzazzjoni fil-parti\u010bipju passiv \u2013 u mhux ng\u0127idu a\u0127na xi parti o\u0127ra tad-diskors b\u0127al pere\u017cempju l-verbi teba', stampa u pprintja \u2013 kemm min\u0127abba li l-ebda tip ta' inflessjoni tal-verb G\u0127arbi ma titfa\u010b\u010ba f'tiftixa fil-korpus u kemm min\u0127abba li tiftixa g\u0127all-verb stampa to\u0127loq numru ta' problemi.", "Diffikult\u00e0 minnhom hi l-istess kelma stampa tista' tintu\u017ca kemm b\u0127ala verb u kemm b\u0127ala nom.", "Problema o\u0127ra li tin\u0127oloq hi li l-istess kelma tag\u0127mel parti minn kliem kompost b\u0127al ng\u0127idu a\u0127na konferenza-stampa u lampa stampa.", "Tiftixa g\u0127all-okkorrenzi tal-inflessjonijiet kollha ta' mitbug\u0127 (mitbug\u0127, mitbug\u0127a, mitbug\u0127in) u ta' pprintjat(ipprintjat, ipprintjata, ipprintjati)ittella' biss 145 u 81 ri\u017cultat rispettivament.", "Tiftixa g\u0127allessema stampat(stampat, stampata, stampati) min-na\u0127a l-o\u0127ra, ittella' mal-2,134 ri\u017cultat.", "Dan juri li dan il-parti\u010bipju passiv hu l-aktar u\u017cat fosthom it-tlieta.", "G\u0127aldaqstant se ne\u017camina kampjun ta' 150 okkorrenza tal-parti\u010bipju passiv stampatu hekk l-anali\u017ci tissejjes fuq l-okkorrenzi kollha tal-parti\u010bipju passiv G\u0127arbi u Ingli\u017c u fuq kampjun li jikkompara tajjeb \u0127afna mag\u0127hom fil-ka\u017c tal-parti\u010bipju passiv Taljan.", "Minbarra li jista' jkun hemm varjanti, b\u0127al ng\u0127idu a\u0127na bl-'i' tal-le\u0127en jew ming\u0127ajrha fil-ka\u017c ta' pprintjat, it-tiftix se jsir ukoll g\u0127al kull forma o\u0127ra possibbli, u hawn qed ninkludi wkoll ka\u017cijiet fejn ilparti\u010bipji passivi inkwistjoni ma jkunux miktuba b'mod korrett ortografikament.", "Ir-ra\u0121uni hija li l-forma ortografika jew fonolo\u0121ika ma taffettwa b'ebda mod is-semantika ta' lessema, dejjem jekk ikun \u010bar li rreferenza hi g\u0127all-istess lessema.", "G\u0127aldaqstant kemm fit-tiftixiet u kemm fir-ri\u017cultati inkludejt il-forma *mitbuh i\u017cda mhux midbu\u0127 li tfisser xi \u0127a\u0121a o\u0127ra.", "Din hija l-lista tal-varjanti jew kelmiet li mhumiex korretti ortografikament li fittixt g\u0127all-parti\u010bipju passiv ipprintjat: ipprintjat/-a/-i; *iprintjat/-a/-i; printjat/-a/-i.", "Min-na\u0127a l-o\u0127ra, fil-ka\u017c tal-inflessjonijiet ta' stampat, la je\u017cistu varjanti u lanqas jidher li hemm ri\u017cultati fil-korpus ta' kliem miktub \u0127a\u017cin.", "Bis-sa\u0127\u0127a tal-MLRS se nara wkoll ma' liema kelmiet o\u0127ra l-aktar li jikkollokaw dawn it-tliet parti\u010bipji passivi.Il-kliem mag\u0127\u017cul kien dak li jaqa' ta\u0127t firxa simetrika ta' \u0127ames kelmiet: ji\u0121ifieri fil-lista talkollokazzjonijiet hemm l-aktar kliem frekwenti li jidher \u0127ames kelmiet qabel u \u0127ames kelmiet wara lparti\u010bipju passiv mist\u0127arre\u0121.", "Hawn ta' min insemmi li l-lista tal-kollokazzjonijiet se ting\u0127ata kollha fil-ka\u017c ta' mitbug\u0127 u pprintjat g\u0127aliex il-kelmiet li jikkollokaw mag\u0127hom dawn il-lessemi huma relattivament ftit.", "Min-na\u0127a l-o\u0127ra, tiftixa g\u0127all-kliem li jikkolloka ma' stampatittella' 3,789 kelma u g\u0127aldaqstant hawnhekk se nkun qed in\u0121ib biss l-ewwel \u0127amsin kelma-kontenut (e\u017c. materjal u stampat) filwaqt li nelimina kull kelma-funzjoni li titla'(e\u017c. jew u f').", "Barra minn hekk se ne\u017camina mill-qrib it-tifsiriet u l-u\u017ci (kollha, u tal-kampjun fil-ka\u017c ta' stampat) tal-lessemi mag\u0127\u017cula u nikkummenta dwarhom.", "Bis-sa\u0127\u0127a t'hekk imbag\u0127ad ikun jista' jidher a\u0127jar kemm-il tifsira jaqsmu bejniethom u f'liema tifsiriet huma differenti minn xulxin dawn it-tliet lessemi u hekk wie\u0127ed ikun jista' ji\u0121bed il-konklu\u017cjoni jekk dawn ittliet lessemi humiex sinonimi assoluti jew inkella kwa\u017ci-sinonimi.", "Ir-ri\u017cultati li se jintwerew fit-tabellima jinkludux \u010bifri ta' inqas minn 0.5%.", "Kif jidher f'tabella 1 l-aktar lessema mifruxa u u\u017cata hija stampat b'90.7%; warajha, i\u017cda wisq u wisq inqas popolari b'6.16% hemm pprintjat, segwita minn mitbug\u0127 bi 3.1% biss.Dan di\u0121\u00e0 jindika lprobabbilt\u00e0 li stampat g\u0127andha ferm aktar u\u017ci mil-lessemi l-o\u0127ra.", "Ta' min jg\u0127id li hekk kif jidher f'tabella 2 l-inflessjoni fil-maskil mitbug\u0127 hija l-aktar popolari.", "Sintattikament din issegwi nomi b\u0127al rapport, ktieb, dokument, kliem u test.", "Min-na\u0127a l-o\u0127ra l-forma talparti\u010bipju passiv mitbug\u0127a tista' tintu\u017ca kemm mal-femminil u kemm mal-plural, g\u0127aldaqstant titlob anali\u017ci aktar iddettaljata.", "L-okkorrenzi ta' mitbug\u0127a, tista' tg\u0127id jinqasmu nofs bin-nofs bejn il-femminil bi 28 okkorrenza u l-plural b'27 okkorrenza.", "Mitbug\u0127a fil-femminil intu\u017ca, ng\u0127idu a\u0127na, ma' kopja, imma\u0121ni, pubblikazzjoni kif ukoll ma' ismijiet ta' gazzetti, novelli jew poe\u017ciji min\u0127abba li s-singular tal\u0121eneru rispettiv hu wkoll fil-femminil: gazzetta, novella u poe\u017cija.", "Mitbug\u0127a fil-plural, min-na\u0127a l-o\u0127ra, intu\u017cat fost o\u0127rajn ma'vrus, pubblikazzjonijiet, ismijiet, poe\u017ciji u kotba.", "L-u\u017cu ta' mitbug\u0127a fil-plural jitfa' dawl \u0121did fuq tabella 2 g\u0127aliex issa jidher li hemm biss 28 okkorrenza ta' mitbug\u0127a u\u017cat mal-femminil filwaqt li mitbug\u0127a ntu\u017ca 27 darba g\u0127al mal-plural.", "G\u0127aldaqstant, minkejja li mal-ewwel daqqa t'g\u0127ajn lejn tabella 2 jidher li l-parti\u010bipju passiv fil-plural mitbug\u0127in ftit li xejn huwa u\u017cat, g\u0127al dan qed tpatti lformamitbug\u0127a u\u017cata fil-plural.", "Meta tqis dan kollu ssib li forma jew o\u0127ra tal-parti\u010bipju passiv fil-plural intu\u017cat g\u0127al 30 darba filwaqt li issa r-referenzi g\u0127al mitbug\u0127a b\u0127ala femminil ni\u017clu minn 55 g\u0127al 28.", "Tabella 3 turi li l-parti\u010bipju passiv stampat hu l-aktar wie\u0127ed u\u017cat fost it-tliet inflessjonijiet tal-\u0121ens b'928 okkorrenza.", "Sintattikament isegwi nomi b\u0127al rapport, xog\u0127ol, ballun, librett u materjal.", "Min-na\u0127a l-o\u0127ra stampati, li hija t-tieni l-aktar inflessjoni u\u017cata b'671 okkorrenza, issegwi nomi b\u0127al kopji, \u0121urnali, kotba, slowgans, atti notarili u inkwatri filwaqt li stampata g\u0127andha 535 okkorrenza u tintu\u017ca, fost o\u0127rajn ma' nomi b\u0127al epika, karta, ese\u0121esi, media u tbissima.", "Ta' min jinnota wkoll li mill-kampjun ta' 150 okkorrenza ta' stampatjidher li tista' tintu\u017ca bi tliet modi differenti: b\u0127ala parti\u010bipju passiv (e\u017c. materjal stampat) u b\u0127ala verb fil-femminil (e\u017c.", "LaSicilia li stampatartiklu dwar l-unur \u2026) U\u017cu ie\u0127or partikolari ta' stampat huwa tal-parti\u010bipju passiv b'funzjoni nominali, fejndil-kelma tintu\u017ca wkoll b\u0127ala nom li jirreferi g\u0127al dak il-materjal kollu li b'xi mod huwa stampat.", "Dan l-u\u017cu jintu\u017ca esklussivament fil-qasam tal-li\u0121i b\u0127alma jidher, ng\u0127idu a\u0127na fis-sentenza: Dan l-artikolu jispjega li r-reati msemmija f'din il-li\u0121i jsiru permezz tal-pubblikazzjoni jew tqassim f'Malta ta' stampat, ikun xi jkun il-post li minnu jori\u0121ina dak l-istampatjew bil-mezz ta' xi xandir.", "Madankollu xorta jidher li l-aktar u\u017cu mifrux ta' stampat huwa b\u0127ala parti\u010bipju passiv b'147 okkorrenza minn kampjun ta' 150 (98%).", "L-u\u017cu ta' stampat b\u0127ala nom fir-re\u0121istru tal-li\u0121i jidher biss tliet darbiet filkampjun e\u017caminat u g\u0127alhekk jammonta g\u0127al 2%.", "Ta' min jinnotawkoll li l-istess kelma u\u017cata b\u0127ala verb fil-femminil ma rri\u017cultatx darba fil-kampjun u g\u0127alhekk g\u0127all-iskop ta' dan l-istudju hija negli\u0121ibbli.", "Anke din l-informazzjoni titfa' dawl \u0121did fuq tabella 3 g\u0127aliex issa jrid jing\u0127ad ukoll li mid-928 okkorrenza ta' stampat fl-inflessjoni tal-maskil, 2% li jammontaw g\u0127al madwar 19-il okkorrenza, g\u0127alkemm fil-forma tal-parti\u010bipju passiv g\u0127andhom funzjoni nominali u g\u0127aldaqstant g\u0127andhom jitqiesu b\u0127ala tali.", "Tabella 4 turi li l-inflessjonijiet ta' pprintjat huma aktar ibbilan\u010bjati b'21 okkorrenza minn 73 g\u0127allinflessjoni fil-maskil, 25 g\u0127all-femminil u 27 g\u0127all-plural.", "Hawn ukoll irid ji\u0121i nnotat li pprintjat tista' tintu\u017ca wkoll b\u0127ala verb fil-femminil b\u0127al ng\u0127idu a\u0127na L-Awtorit\u00e0 tad-Djar ipprintjatavvi\u017c.", "Minn total ta' 21 okkorrenza g\u0127al ipprintjat, madanakollu, tnejn biss kienu u\u017cati b\u0127ala verbi.", "G\u0127aldaqstant, ilpersenta\u0121\u0121i tal-parti\u010bipji passivi (u allura l-verbi huma esklu\u017ci) jridu jing\u0127addu fid-dawl ta' 71 okkorrenza b\u0127ala parti\u010bipju passiv u ji\u0121u hekk: 26.76% \u2013 maskil; 35.21% \u2013 femminil; 38.03% \u2013 plural.Ipprintjat tintu\u017ca l-aktar ma' nomi b\u0127al abbozz ta' li\u0121i, numru u materjal.", "Ipprintjata tintu\u017ca l-aktar ma' nomi b\u0127al gazzetta, \u010bifra u kopja filwaqt li pprintjati tintu\u017ca l-aktar ma' nomi b\u0127al rapporti, kopji u kards.", "\u0126arsa \u0127afifa lejn tabelli minn 5 sa 7 turi li l-istampa hija l-aktar kuntest li fih jintu\u017caw l-aktar it-tliet parti\u010bipji passivi b'67.59% fil-ka\u017c ta' mitbug\u0127, 52.2% fil-ka\u017c ta' stampat u 42.47% fil-ka\u017c ta' pprintjati.", "Irri\u017cultati ta' stampat u mitbug\u0127 jixxiebhu ferm g\u0127aliex filwaqt li t-tieni l-aktar kuntest popolari g\u0127al stampat huwa d-dibattiti parlamentari bi 22.45%, fit-tieni post fil-ka\u017c ta' mitbug\u0127 hemm ukoll id-dibattiti parlamentari b'9.66%: \u010bifra li madankollu hija identika g\u0127all-kuntest tal-internet \u0121enerali.", "Min-na\u0127a lo\u0127ra l-kuntest tal-internet \u0121enerali jinsab fit-tieni post b'27.4% g\u0127al ipprintjat filwaqt li g\u0127all-istess kelma fit-tielet post hemm id-dibattiti parlamentari b'26.03%.", "Min-na\u0127a l-o\u0127ra l-kuntest tal-li\u0121i ji\u0121i fit-tielet post kemm fil-ka\u017c ta' stampat bi 15.04% u kemm fil-ka\u017c ta' mitbug\u0127bi 8.3%.", "Il-kuntesti li l-aktar jokkorru fihom il-lessemi ta\u0127t il-lenti di\u0121\u00e0 jistg\u0127u jag\u0127tu xi indikazzjonijiet b\u0127al ng\u0127idu a\u0127na mitbug\u0127 u stampat jaf ikollhom tifsira xi ftit aktar formali min\u0127abba l-u\u017cu tag\u0127hom fl-oqsma li jidhru fit-tabelli t'hawn fuq.", "Madanakollu ma jistg\u0127ux ji\u0121u injorati kuntesti fejn jew ma hemm ebda okkorrenza, jew l-okkorrenza hija inqas minn 0.5% (u g\u0127alhekk mhijiex rappre\u017centata f'tabelli 5-7), jew inkella fejn il-persenta\u0121\u0121i tal-okkorrenzi huma relattivament baxxi.", "Mitbug\u0127 ma jokkorri ebda darba f'testi akkademi\u010bi, mixxellanji, reli\u0121ju\u017ci u fit-ta\u0127dit.", "Jintu\u017ca l-inqas fil-qasam tal-letteratura b'0.69% u filWikipedia b'4.14%.", "Stampat ma jintu\u017ca qatt f'testi mixxellanji filwaqt li jag\u0127ti ri\u017cultati negli\u0121ibbli ta' 0.05% fit-ta\u0127dit, 0.19% f'testi reli\u0121ju\u017ci, 0.33% fil-Wikipedia, 0.52 f'testi letterarji, 1.08% f'testi akkademi\u010bi u 8.15% fuq l-internet \u0121enerali.", "Ir-ri\u017cultati ta' pprintjat huma aktar skjetti.", "Ma jokkorri lanqas darba f'testi akkademi\u010bi, letterarji, mixxellanji, reli\u0121ju\u017ci, fit-ta\u0127dit u fil-Wikipedia.", "Ironikament l-aktar persenta\u0121\u0121 baxx (4.11%) jag\u0127mel il-qasam tal-li\u0121i r-raba' l-aktar kuntest popolari g\u0127al ipprintjat.", "Diskussjoni", "Dak li x-xju\u0127 tag\u0127na ilhom is-sekli li g\u0127allmuna \"G\u0127idli ma' min tag\u0127milha u ng\u0127idlek x'int\" illum tlibbes libsa ifjenu qed jintu\u017ca wkoll f'oqsma b\u0127al tas-semantika u tal-word sense disambiguation (Ara, ng\u0127idu a\u0127na, Kilgarrif, A. 1997).Firth (Bordag:68) japplika l-qawl g\u0127at-tifsir tal-kliem meta jg\u0127id \"You shall know a word by the company it keeps\".", "Minbarra li jis\u0127aq li t-tifsira ma tistax tinfatam mill-kuntest, Firth introdu\u010ba l-kun\u010bett tal-kollokazzjoni fil-livell lessikali u ddefinieha b\u0127ala \"the consistent co-occurrence of a word pair within a given (syntactical) context.\"", "Evert (2005:24)hu tal-fehma li dizzjunarju kemm monolingwi u kemm bilingwi g\u0127andu jkun g\u0127ani kemm jista' jkun fil-kollokazzjonijiet biex jg\u0127in lillkelliema mhux nattivi fil-produzzjoni tal-lingwa u dan min\u0127abba li l-kollokazzjonijiet jag\u0127tu dik li jsej\u0127ilha relevanza kuntrastiva u jekk il-fittiex i\u0127ares lejhom aktarx jifhem a\u0127jar id-differenzi sottili li jkun hemm bejn it-tifsir tal-kliem.", "Kif rajna f'taqsima 2.2.3 Aquilina, fl-English-Maltese Dictionary iqis li stampa, ipprintja u tebag\u0127 b\u0127ala lekwivalenti bil-Malti g\u0127al to print.", "Tant hu hekk li fl-e\u017cempju li jag\u0127ti stampa ktieb maqlub g\u0127all-passiv g\u0127all-fini ta' dan l-istudju b\u0127ala ktieb stampat, it-tliet parti\u010bipji passivi, mal-ewwel daqqa t'g\u0127ajn, joqog\u0127du ming\u0127ajr ebda diffikult\u00e0 u hekk wie\u0127ed jista' jg\u0127id kemm ktieb stampat, kemm ktieb mitbug\u0127 u kemm ktieb ipprintjat.", "I\u017cda anali\u017ci aktar mill-qrib tal-kuntesti u aktar u aktar tal-kollokazzjonijiet ta' dawn it-tliet lessemi tissu\u0121\u0121erixxi li sa\u0127ansitra hawnhekk jista' jkun hemm xi differenzi fit-tifsir.", "Mir-ri\u017cultati li jidhru f'tabella 1 jidher \u010bar li l-u\u017cu ta' stampat huwa ferm aktar mifrux (90.7%) minn dak ta' mitbug\u0127 (3.1%) u pprintjat (6.16%) u g\u0127aldaqstant dan juri kemm it-tifsir tal-parti\u010bipju passiv ta' nisel Taljan ikopri ferm aktar spazju lessikali.", "\u0126a\u0121a li tipprova dan hija n-numru kbir ta' kliem li jikkolloka ma' stampat: 351 inklu\u017c ukoll il-kliem-funzjoni.", "Min-na\u0127a l-o\u0127ra mitbug\u0127 jikkolloka ma' 29 kelma li fosthom erbg\u0127a biss huma kelmiet-kontenut (ktieb, direttorju, press u kopja), filwaqt li pprintjat jikkolloka ma' disa' kelmiet-funzjoni u kelma kontenut wa\u0127da: karta.", "Jidher bi\u010b-\u010bar li pprintjat skont tabella 8 jikkolloka biss ma' karta.", "Madankollu \u0127arsa aktar mill-qrib lejn it-73 okkorrenza ta' pprintjat tissu\u0121\u0121erixxi li dan il-parti\u010bipju jaqbel sintattikament ma': Gazzetta talGvern, \u010bifra, rapporti, kopji, karti, applikazzjoni, \u010bavetta, statut, OC Magazine, ritratt fuq CD, kartolina, kontijiet, voting documents, avvi\u017ci, pittura ta' San Mikiel, fuljetti, newsletter, pubblikazzjoni u te\u017ci fost o\u0127rajn.", "Interessanti immens li minkejja li pprintjat jintu\u017ca ma' pubblikazzjonijiet b\u0127al gazzetta, fuljetti, pubblikazzjoni, magazine, newsletter u te\u017ci ma hemmx okkorrenza wa\u0127da tal-kelma ktieb li \u0121ie pprintjat.", "Dan jista' jindika li pprintjatg\u0127andha konnotazzjoni ta' xi \u0127a\u0121a li hija inqas awtorevoli jew forsi aktar volatili (u g\u0127alhekk l-unika kollokazzjoni hija ma' karta), fis-sens li tista' sa\u0127ansitra taqra xi \u0127a\u0121a pprintjata u tarmiha e\u017cattament wara.Ta' min jinnota wkoll li pprintjat jintu\u017ca wkoll ma' \u0127wejje\u0121 relattivament moderni b\u0127al ng\u0127idu a\u0127na \u010bavetta li tifta\u0127 il-manetti pprintjata fil-\u0120ermanja permezz ta' 3D printer.", "Il-fatt li pprintjata ntu\u017cat ukoll fil-kuntest ta' pittura ta' San Mikiel jista' jinftiehem a\u0127jar millkuntest, fejn f'gazzetta lokali kien qed ji\u0121i spjegat it-terminu tekniku oljografija.", "Mitbug\u0127, min-na\u0127a l-o\u0127ra jikkolloka ma' ktieb, direttorju, press u kopja; g\u0127aldaqstant abba\u017ci talkollokazzjonijiet di\u0121\u00e0 tidher \u010bara differenza sottili bejn mitbug\u0127 u pprintjat g\u0127aliex ktieb u direttorjujintu\u017caw kemm-il darba ma' mitbug\u0127 u l-fatt li dawn mhumiex pubblikazzjonijiet ta' natura volatili u huma aktarx meqjusa aktar awtorevoli jkompli jsa\u0127\u0127a\u0127 l-argument li pprintjat timplika volatilit\u00e0 u nuqqas ta' awtorevolezza.", "Min-na\u0127a l-o\u0127ra, \u0127arsa mill-qrib lejn l-okkorrenzi tal-kelma press torbot ilparti\u010bipju passiv mitbug\u0127 ma' tifsira partikolari li ting\u0127ata kemm minn Aquilina u kemm minn Erin Serracino Inglott, is-sens tat-tbig\u0127 ta' materjal \u0121o stamperija.", "Tant hu hekk li jissemmew mill-inqas tmien stamperiji: il-Lewis Press, il-Progress Press,in-New City Press, is-St Paul's Press, il-GozoPress, il-Gutenberg Press,l-Independence Print u l-Marsa Press.", "Kliem ie\u0127or li jaqbel sintattikament mal-inflessjonijiet ta' mitbug\u0127 hu: test, inviti,kopja, materjal, kontribuzzjoni, ismijiet ta' xog\u0127lijiet letterarji, business report, statistical review, direzzjonijiet, mapep, volum, xog\u0127ol, muniti, ta\u0127t it-titlu ta' (ippubblikat), ittra u o\u0127rajn.", "Hawn ukoll jistg\u0127u jsiru xi osservazzjonijiet.", "L-u\u017cu ta' nomenklaturi Ingli\u017ci b\u0127al business report u statistical review jimplikaw li dawn ix-xog\u0127lijiet huma ta' \u010berta importanza u serjet\u00e0; b\u0127alma hu wkoll il-ka\u017c ta' mapep.", "Min-na\u0127a l-o\u0127ra ta' min jinnota li filwaqt li pprintjat intu\u017cat ukoll ma' \u010bavetta li din kemm \u0121iet stampata b\u0127allikieku fuq karta, fir-rigward tal-munitihemm implikat pro\u010bess aktar manwali li jrid isir bilfors fiz-zekka permezz ta' makkinarju apposta li jitbog\u0127 fuq il-muniti.", "Stampat jippre\u017centa l-aktar firxa wiesg\u0127a ta' kollokazzjonijiet.", "Kif jidher f'tabella 8 fost l-aktar kollokazzjonijiet popolari hemm materjal, \u0121urnali\u017cmu, karta, kotba, stamperija, o\u0121\u0121etti, kopji, gazzetta, kartolini, bolli, pubblikazzjonijiet, press, mappa, graphs, gazzetti, direttorju u media.", "Dawn ilkollokazzjonijiet di\u0121\u00e0 jkopru bejniethom il-wisa' lessikali li pproponejt li jokkupaw i\u017c-\u017cew\u0121 parti\u010bipji passivi l-o\u0127ra: kemm \u0127wejje\u0121 volatili u inqas awtorevoli (e\u017c. gazzetti), kemm l-involviment ta' magni tattbig\u0127 (e\u017c. press imma wkoll offset u Gutenberg) u kemm pubblikazzjonijiet li jdumu ferm aktar fi\u010b\u010birkolazzjoni u meqjusa b\u0127ala aktar awtorevoli (e\u017c. ktieb, ktejjeb u direttorju).", "Interessanti \u0127afna li fit-tiftix fl-MLRS jitla' l-u\u017cu ta' stampat li xi ftit jew wisq jersaq lejn kif, ng\u0127idu a\u0127na, jag\u0127tih Serracino Inglott fil-Miklem: \u0127alla warajh makkatura tidher sewwa ta' daqqa, \u0127abta, \u0127arqa e\u010b\u010b. u dan jidher l-aktar f'artikli sportivi dwar il-futbol fil-\u0121urnali tant li wieqfa u mimduda huma \u017cew\u0121 kelmiet li jikkollokaw ma' stampat u li jindikaw li xutt tant jista' jkun b'sa\u0127\u0127tu li j\u0127alli l-marka fuq il-lasta lmimduda jew wa\u0127da mill-weqfin.\u017bgur li din hija tifsira li ma titfa\u010b\u010bax fil-parti\u010bipji passivi l-o\u0127ra.", "Tifsira o\u0127ra ta' dan it-tip, mog\u0127tija wkoll minn Erin Serracino Inglott, hi ta' stampahielu f'mo\u0127\u0127u.", "Okkorrenza partikolari ta' dan l-u\u017cu fl-MLRS, biex nag\u0127ti e\u017cempju hija: Dawk li rawh [il-film Ben Hur] baqg\u0127et stampata f'mo\u0127\u0127hom ix-xena tat-ti\u0121rija tal-karrijiet \u2026", "Konklu\u017cjoni", "6.1 \u0120abra fil-qosor tar-ri\u017cultati", "L-ewwel osservazzjoni li tista' ssir hija li l-okkorrenzi ta' mitbug\u0127, stampat, u pprintjatfuq l-MLRS ma jikkonfermawx it-tifsiriet kollha mog\u0127tija fid-dizzjunarji u t-te\u017cawri ewlenin \u0127lief fil-ka\u017c ta' pprintjat.", "Filka\u017c ta' stampat, fil-kampjun analizzat ma nstabet ebda okkorrenza tat-tifsira ta' stigmatizza li jag\u0127ti Mario Serracino Inglott.", "Lanqas ma telg\u0127u okkorrenzi ta' atar u sawn skont it-te\u017cawru ta' Agius.", "Minna\u0127a l-o\u0127ra nstab e\u017cempju li ma jissemmiex b'mod dirett fid-dizzjunarji u te\u017cawri msemmija: it-tat\u00f9 b\u0127al fl-e\u017cempju ta' tfajla bis-salib tal-Kavallieri stampatma' wi\u010b\u010bha.", "Min-na\u0127a l-o\u0127ra fil-ka\u017c ta' mitbug\u0127 lokkorrenzi fl-MLRS jaqblu kollha mad-definizzjonijiet tad-dizzjunarji u s-sinonimi fit-te\u017cawri ewlenin \u0127lief g\u0127all-idea ta' Erin Serracino Inglott ta' \u0121bid ta' stampi, in\u010bi\u017cjonijiet, ritratti u l-bqija.", "Jekk wie\u0127ed janalizza r-ri\u017cultati jsib li g\u0127alkemm xi drabi tfi\u0121\u0121 e\u010b\u010bezzjoni 'l hawn u 'l hemm hemm \u010berti tendenzi li diffi\u010bilment ji\u0121u injorati.", "Konklu\u017cjonijiet dwar mitbug\u0127:", "aktarx li jintu\u017ca aktar ma' pubblikazzjonijiet ta' xe\u0127ta awtorevoli u inqas volatili, b\u0127al ng\u0127idu a\u0127na kotba u direttorji;", "aktarx li jintu\u017ca aktar ma' xog\u0127lijiet ta' importanza kbira b\u0127al ng\u0127idu a\u0127na business plan u statistical review;", "huwa marbut intimament mat-tbig\u0127 manwali fl-istamperija jew f'postijiet ta' natura simili b\u0127al ng\u0127idu a\u0127na z-zekka fejn it-tbig\u0127 isir ukoll fuq muniti.", "Konklu\u017cjonijiet dwar ipprintjat:", "aktarx li jintu\u017ca aktar ma' pubblikazzjonijiet ta' xe\u0127ta inqas awtorevoli u aktar volatili b\u0127al karti u kontijiet;", "aktarx li jintu\u017ca aktar ma' gadgets moderni b\u0127al ng\u0127idu a\u0127na \u010bavetta f'forma ta' kard.", "Konklu\u017cjonijiet dwar stampat:", "Filwaqt li stampat jinkludi t-tifsiriet kollha marbuta ma' mitbug\u0127 u pprintjat twessa' bi\u017c\u017cejjed lessikalment biex jinkludi wkoll u\u017ci metafori\u010bi b\u0127al stampa mal-mimduda u baqg\u0127et stampata f'mo\u0127\u0127hom ix-xena \u2026", "Din l-anali\u017ci, g\u0127alhekk, issa\u0127\u0127a\u0127 fehmiet b\u0127al ta' Leibniz li \"M'int qatt se ssib \u017cew\u0121 bajdiet, jew werqiet, jew \u017cew\u0121 \u0127axixiet fi \u0121nien li jkunu e\u017catt l-istess b\u0127al xulxin\" u ta' Lyons li hu tal-fehma li \"complete synonymy oflexemes is relatively rare in natural languagesand [\u2026] absolute synonymy [\u2026] is almostnonexistent\" (Lyons 1981:148).", "G\u0127aldaqstant, g\u0127alkemm \u0127afna mit-tifsiriet tat-tliet lessemi analizzati huma qrib \u0127afna ta' xulxin, xorta wa\u0127da kull wa\u0127da minnhom g\u0127andha l-karatteristi\u010bi individwali tag\u0127ha u min\u0127abba f'hekk ma jistax jing\u0127ad li mitbug\u0127, stampat u pprintjat huma sinonimi assoluti i\u017cda huma kwa\u017ci-sinonimi.", "6.2 Spunti g\u0127al aktar ri\u010berka", "Min\u0127abba li dan hu biss studju g\u0127al assenjament u mhux xi studju e\u017cawrjenti ma setg\u0127ux ji\u0121u analizzati forom o\u0127ra li huma derivazzjonijiet mill-istess g\u0127erq jew zkuk.", "Studju simili fuq dawn il-forom jistg\u0127u jag\u0127tu ri\u017cultati simili jew differenti minn dawk ippre\u017centati f'dan l-istudju.", "Meta to\u0127ro\u0121 il-ver\u017cjoni li jmiss tal-korpus tal-MLRS g\u0127andu mnejn ikun hemm aktar okkorrenzi g\u0127al mitbug\u0127 u pprintjat u l-kampjun ta' pprintjat ikompli jissa\u0127\u0127a\u0127 u g\u0127alhekk ir-ri\u017cultati jissejsu fuq ba\u017ci aktar soda."], "category": "nonfiction", "url": "https://academia.edu", "source": "Extracted from Mitbugh_stampat_u_pprintjat_sinonimi_jew.docx"}
{"text": ["Proposta g\u0127all-kritika ta' xog\u0127lijiet lessikografi\u010bi u \u0127arsa kritika lejn it-te\u017cawru manuskritt ta' Michael Agius", "F'dan l-artiklu nist\u0127arre\u0121 modi differenti ta' kif xog\u0127ol lessikografiku jista' jitqieg\u0127ed ta\u0127t lenti kritika.", "Wara ng\u0127addi biex, skont qafas li qed nipproponi, ng\u0127addi kummenti kriti\u010bi dwar itte\u017cawru manuskritt ta' Michael Agius Ftit Sinonomi w Antonomi Maltin [sic].", "Lejn l-g\u0127arfien kritiku ta' xog\u0127ol lessikografiku", "Il-ferg\u0127a metalessikografika tal-kritika tad-dizzjunarji, g\u0127alkemm g\u0127andha storja twila (Jackson 173), g\u0127adha ma \u0121ietx diskussa kif xieraq (182).", "Bi\u017c\u017cejjed jing\u0127ad li sal-2008 Swanepoel kien g\u0127adu qed jipproponi qafas g\u0127ad-deskrizzjoni u l-evalwazzjoni ta' kriterji li bis-sa\u0127\u0127a tag\u0127hom ikun jista' ji\u0121i evalwat dizzjunarju (Swanepoel 207-231).", "Minkejja dan, Jackson (173-184) jitkellem relattivament fit-tul dwar il-kritika taddizzjunarji u jiddeskrivi l-metalessikografija b\u0127ala r-ri\u010berka u t-tag\u0127lim dwar \"the whole business of making dictionaries\" kif ukoll il-kritika tad-dizzjunarji b\u0127ala \"the process of critiquing and reviewing dictionaries\" (173).", "Skont Jackson (175) u Svens\u00e9n (484) il-kritika g\u0127andha tibda billi wie\u0127ed isir familjari mad-dizzjunarju: jaqra l-pa\u0121ni preliminari (id-da\u0127la, ilgwida g\u0127all-u\u017cu, l-udjenza fil-mira, il-lista ta' min \u0127adem fuqu, il-konsulenti u l-bqija) u lappendi\u010bi, kif ukoll jaqra xi entrati biex jie\u0127u tog\u0127ma ta' x'joffri d-dizzunarju.", "Jackson (176) jafferma li l-kriterji li bihom jista' ji\u0121i evalwat dizzjunarju jistg\u0127u jo\u0127or\u0121u minn \u017cew\u0121 sorsi li hu sej\u0127ilhom kriterji interni u kriterji esterni.", "Huwa jargumenta li l-kriterji interni jo\u0127or\u0121u minn dak li l-pubblikatur (jew xi drabi l\u0121abbar) stess jg\u0127id dwar id-dizzjunarju, jew liema huma l-funzjonijiet li dan qed jippretendi li d-dizzjunarju se jaqdi.", "\u0126afna dizzjunarji stampati ji\u0121bru l-karatteristi\u010bi po\u017cittivi tag\u0127hom filqoxra ta' wara biex juru g\u0127aliex ix-xog\u0127ol tag\u0127hom jisboq lil tal-kompetituri, u g\u0127alhekk kritiku jista' jara jekk fir-realt\u00e0 l-kontenut jaqbilx jew le mal-pretensjonijiet li jkun hemm fuq il-qoxra.", "Il-kriterji esterni, min-na\u0127a l-o\u0127ra, jo\u0127or\u0121u mill-metalessikografija (l-istudju akkademiku tad-dizzjunarji) u jqisu wkoll \u0127wejje\u0121 b\u0127ad-disinn u l-produzzjoni, kif ukoll x'inhu me\u0127tie\u0121 lingwistikament biex deskrizzjoni lessikali tkun wa\u0127da tajba.", "Hu u ju\u017ca l-kriterji esterni, il-kritiku ma jibdiex mill-qoxra ta' wara jew mid-da\u0127la g\u0127ad-dizzjunarju.", "Jackson juri li xi drabi din id-dikotomija tista' tkun falza min\u0127abba li l-pre\u017centazzjoni u lkontenut jid\u0127lu \u0127afna f'xulxin.", "Huwa (177) jorbot il-pre\u017centazzjoni u l-a\u010b\u010bessibilit\u00e0 mat-tqassim tal-pa\u0121ni (l-", "impa\u0121nar), it-tqassim u t-tul tal-entrati u l-abbrevjazzjonijiet.", "Jis\u0127aq ukoll li, g\u0127alkemm b'mod \u0121enerali l-kriti\u010bi jag\u0127fsu l-aktar fuq il-kontenut, il-pre\u017centazzjoni u l-a\u010b\u010bessibilit\u00e0 m'g\u0127andhomx ji\u0121u injorati g\u0127aliex jistg\u0127u jiddeterminaw kemm l-utent se jirnexxilu jasal g\u0127allinformazzjoni li je\u0127tie\u0121 (178).", "Biex Jackson jag\u0127ti lista ta' x'g\u0127andu ji\u0121i nnutat mill-kontenut ta' dizzjunarju, jibni fuq Hudson (310-12) u Ilson (291-298) u jag\u0127ti din il-lista:", "o il-firxa tal-vokabolarju o il-formazzjoni tal-kliem o l-omografi o it-tqassim tat-tifsiriet differenti ta' kelma o id-definizzjonijiet o aspetti o\u0127ra tal-im\u0121iba lessikali ta' kelma li jmorru lil hinn mid-denotazzjoni, pere\u017cempju s-sinonimija u l-kollokazzjonijiet o it-tlissin o il-grammatika o l-e\u017cempji o l-etimolo\u0121ija u o karatteristi\u010bi spe\u010bjali.", "Fl-a\u0127\u0127ar nett Jackson (182) jargumenta li dizzjunarju jista' ji\u0121i kkritikat minn tliet perspettivi differenti:", "tal-lingwista akkademiku u tal-metalessikografu,", "tal-utent a\u0127\u0127ari (target user) u", "tal-g\u0127alliem tal-lingwa.", "Min-na\u0127a l-o\u0127ra, Chapman (ikkwotat f'Jackson, 176) jissu\u0121\u0121erixxi li, biex wie\u0127ed je\u017camina b'mod dettaljat l-entrati ta' dizzjunarju, g\u0127andu jittie\u0127ed kampjun randomizzat, pere\u017cempju l-g\u0127axar entrata ta' kull g\u0127oxrin pa\u0121na.", "Imbag\u0127ad jipproponi li kull entrata ti\u0121i skrutinizzata bir-reqqa g\u0127all-e\u017cattezza, il-kompletezza, i\u010b-\u010barezza, is-sempli\u010bit\u00e0 u l-modernit\u00e0.", "Madankollu l-kritiku g\u0127andu jara li l-kampjun ikun rappre\u017centattiv, fis-sens li jkollu kliem minn partijiet tad-diskors differenti, kliem polisemiku, g\u0127a\u017cla bejn lessiku \u0121enerali u spe\u010bifiku kif ukoll, fil-ka\u017c tal-Malti, li jkunu rappre\u017centati l-g\u0127ejun ewlenin li xorob minnhom ji\u0121ifieri sSemitiku, ir-Rumanz u l-Ingli\u017c.", "Svens\u00e9n (484) ukoll jippromwovi li jsir dan meta jg\u0127id li l-kritiku g\u0127andu jaqra bi\u010b\u010biet minn hawn u minn hemm biex jie\u0127u idea \u0121enerali tad-dizzjunarju, i\u017cda barra minn hekk g\u0127andu jie\u0127u wkoll kampjun rappre\u017centattiv u je\u017caminah minn diversi", "Skont Mdee (370-371), McMillan fassal tliet kategoriji: il-kwantit\u00e0 tal-informazzjoni, ilkwalit\u00e0 tal-informazzjoni, u l-effettivit\u00e0 tal-pre\u017centazzjoni: po\u017cizzjoni identika g\u0127al dik ta' Battenburg (130-134).", "Bi kwantit\u00e0, McMillan jifhem in-numru tal-entrati, in-numru ta' tifsiriet, kemm fih kliem \u0121did meta mqabbel ma' dizzjunarji o\u0127ra, is-sinonimi, it-tlissin, letimolo\u0121ija, kif ukoll l-u\u017cu tat-tikketti li jimmarkaw l-u\u017cu tal-kliem f'kuntesti partikolari.", "L-aktar aspetti marbuta mal-kwalit\u00e0 huma: kemm l-informazzjoni hija pre\u010bi\u017ca, s\u0127i\u0127a u \u010bara, issempli\u010bit\u00e0 fil-pre\u017centazzjoni u l-modernit\u00e0 tad-dizzjunarju fis-sens ta' kemm hemm kliem modern li dda\u0127\u0127al fid-dizzjunarju.", "Fl-a\u0127\u0127ar, McMillan jis\u0127aq ukoll fuq il-\u0127tie\u0121a li linformazzjoni ti\u0121i ppre\u017centata b'mod effettiv, u hawn iridu jitqiesu l-aktar fatturi b\u0127at-tqassim tal-entrati, fejn se jitqieg\u0127ed it-tag\u0127rif etimolo\u0121iku, u l-pre\u017centazzjoni ta' kif g\u0127andha titlissen kelma.", "B\u0127al Jackson (175), McMillan jinnota li g\u0127andhom jinqraw ukoll kemm il-pa\u0121ni preliminari u kemm l-appendi\u010bi.", "Svens\u00e9n (482) ukoll jis\u0127aq li dizzjunarju g\u0127andu ji\u0121i evalwat skont il-kwalitajiet li jg\u0127id li g\u0127andu l-pubblikatur.", "I\u017cda jinnota li l-pubblikaturi ta' diversi dizzjunarji mhux dejjem jikkommettu ru\u0127hom, u g\u0127alhekk l-evalwazzjonijiet g\u0127andhom dejjem isiru skont sett ta' kriterji a\u010b\u010bettati b'mod \u0121enerali u indipendentement mid-dizzjunarju li jkun \u0127a ji\u0121i analizzat.", "Huwa jqieg\u0127ed g\u0127all-kunsiderazzjoni tal-qarrejja 32 kriterju me\u0127udin minn Bergenholtz (ikkwotat fi Svens\u00e9n 483) u Nielsen (ikkwotat fi Svens\u00e9n 483), fosthom:", "o il-funzjonijiet tad-dizzjunarju o l-utenti o il-prezz o it-tqassim tal-pa\u0121ni jew tas-sit o ir-referenza g\u0127al re\u010bensjonijiet o\u0127ra o it-tqassim tal-entrati o il-grammatika o l-ortografija o il-punte\u0121\u0121jatura o l-e\u017cempji o il-kollokazzjonijiet o is-sinonimija/l-antonimija u o ir-referenzi.", "Jikkummenta li, biex re\u010bensjoni tkun meqjusa perfettament sodisfa\u010benti, mhux bilfors trid tikkunsidra dawn il-fatturi kollha, i\u017cda kull wie\u0127ed minnhom g\u0127andu jing\u0127ata l-importanza li tixraqlu skont id-dizzjunarju inkwistjoni.", "Fuq kollox, Nielsen (ikkwotat fi Svens\u00e9n 483) jis\u0127aq li l-kritika g\u0127andha tkun \u0121usta u g\u0127al dan jipproponi erba' prerekwi\u017citi: il-kritika trid tkun relevanti u utli g\u0127all-utenti fil-mira; trid tiffoka fuq il-karatteristi\u010bi essenzjali; trid tkun affidabbli u g\u0127alhekk ma jkunx fiha \u017cbalji u ine\u017cattezzi; u trid tkun newtrali, fis-sens li tinkludi l-punti di vista essenzjali kollha.", "Qafas g\u0127all-anali\u017ci tat-te\u017cawru manuskritt ta' Michael Agius \"Ftit Sinonomi w Antonomi Maltin\" [sic]", "Kif jissu\u0121\u0121erixxu Jackson (176) u Svens\u00e9n (482), fost o\u0127rajn, se nibda l-kritika tieg\u0127i dwar ix-xog\u0127ol ta' Michael Agius billi l-ewwel nanalizza dawk li Jackson isej\u0127ilhom kriterji interni, ji\u0121ifieri x'jg\u0127id il-kompilatur stess dwar il-manuskritt innifsu fi \"D\u0127ul il-Ktieb\".", "Wara ng\u0127addi biex nara kemm dak li jg\u0127id huwa tassew minnu billi, kif jissu\u0121\u0121erixxu Jackson (175) u Svens\u00e9n (482), niffamiljarizza ru\u0127i ma' xi entrati ming\u0127ajr ebda ordni partikolari, biex nie\u0127u idea \u0121enerali tax-xog\u0127ol lessikografiku.", "Imbag\u0127ad nanalizza kampjun rappre\u017centattiv skont kif jissu\u0121\u0121erixxi Chapman (ikkwotat f'Jackson 176).", "G\u0127all-kampjun \u0127adt l-a\u0127\u0127ar entrata ta' kull 10 pa\u0121ni tat-te\u017cawru ta' Michael Agius.", "Il-kliem li jifforma l-kampjun mit-te\u017cawru manuskritt ta' Agius huwa: \"biered\",", "\"dardir\", \"esti\u017c\", \"fwie\u0127a\", \"g\u0127a\u0121\u0121ieli\", \"g\u0127ul\", \"\u0127awwad\", \"i\u010b\u010baqlaq\", \"in\u010bensat\",", "\"ipprojbixxa\", \"kibi\", \"lqug\u0127i\", \"m\u010ber\u010ber\", \"mhejjem\", \"mis\u0127i\", \"mqartas\", \"m\u017cu\u017ci\", \"ordni\",", "\"qalbieni\", \"raqqad\", \"r\u017cu\u0127a\", \"sfortuna\", \"stmerra\", \"stkerrih\", \"tarxien\", \"tg\u0127akkes\", \"tg\u0127allel\", \"tigdis\", \"tmaqdar\", \"tnaqqas\", \"twebbil\", \"st\u0127ajjil\", \"wera\", \"xuxa\" u \"\u017cvojtat\".", "Imbag\u0127ad niffoka fuq il-kriterji esterni (Jackson 176) u nikkummenta b'mod \u0121enerali dwar il-pre\u017centazzjoni.", "Billi t-te\u017cawru huwa manuskritt, hawn nillimita ru\u0127i biex nanalizza, ng\u0127idu a\u0127na, it-tul u t-tqassim tal-entrati kif ukoll l-u\u017cu tal-abbrevjazzjonijiet.", "Wara nist\u0127arre\u0121 il-kliem ewlieni tal-kampjun skont diversi kriterji msemmija minn Jackson, Hudson, Ilsen u Svens\u00e9n li jaqblu l-aktar mal-ferg\u0127a tad-dizzjunarju li \u0127adem fuqha Agius: it-te\u017cawru.", "o il-firxa tal-vokabolarju o it-trattament tal-omonimi u l-omografi o it-trattament tal-lessemi polisemi\u010bi o it-tqassim tat-tifsiriet differenti ta' kelma o id-definizzjonijiet o is-sinonimija o l-antonimija o il-grammatika o l-ortografija u o l-u\u017cu tat-tikketti li jindikaw il-kuntest.", "Ta' min jinnota wkoll li, mid-diversi kriterji li jelenkaw l-istudju\u017ci msemmija, ikolli n\u0127alli barra mill-anali\u017ci tieg\u0127i dawk il-kriterji li mhijiex il-prassi li jin\u0121iebu f'te\u017cawru, b\u0127arrappre\u017centazzjoni tat-tlissin bl-Alfabett Fonetiku Internazzjonali jew b'xi mod ie\u0127or u t-tag\u0127rif etimolo\u0121iku.", "Permezz ta' din il-metodolo\u0121ija nkun qieg\u0127ed nanalizza mhux biss il-kwantit\u00e0 u l-", "kwalit\u00e0 tal-informazzjoni i\u017cda wkoll l-effettivit\u00e0 tal-kriterji esterni, kif jissu\u0121\u0121erixxu McMillan, Battenburg u o\u0127rajn.", "Fl-istess waqt inqabbel ir-ri\u017cultati li nsib ma' dak li jafferma l-\u0121abbar u hekk inkun nista' ng\u0127addi l-kritika tieg\u0127i skont il-ka\u017c.", "Anali\u017ci ta' kampjun minn \"Ftit Sinonimi w Antonomi Maltin\" [sic]", "Il-mikrostruttura tal-entrati fihom innifishom hija mag\u0127mula minn lista ta' lessemi li jsegwu l-kelma ewlenija kemm fin-na\u0127a tas-sinonimija fix-xellug tal-pa\u0121na u l-istess f'dik talantonimija fuq il-lemin.", "Il-listi tal-kliem mhumiex imqieg\u0127da f'ordni alfabetiku u fil-fatt ma jidhru li jsegwu ebda ordni o\u0127ra.", "Karatteristika li tissu\u0121\u0121erixxi li l-kumpilatur qieg\u0127ed fuq quddiem il-kliem li fil-fehma tieg\u0127u jaqsam l-akbar affinit\u00e0 mal-kelma ewlenija hija li, f'ammont kbir ta' ka\u017ci meta l-kelma ewlenija jkollha g\u0127erq u fil-lista tas-sinonimi jkun hemm lessemi bl-istess g\u0127erq, dawn ji\u0121u l-ewwel fil-lista.", "Fost l-entrati ta' dan it-tip insibu:", "\"fwie\u0127a\" (sinonimi: tifwi\u0127, ri\u0127a \u0127elwa; antonimi: \"mintna\": mentna, intiena); \"qalbieni\"", "(sinonimi: qlubi, kura\u0121\u0121ju\u017c [sic], valoru\u017c) u \"r\u017cu\u0127a\" (sinonimi: re\u017c\u0127a, r\u017ci\u0127, tir\u017ci\u0127, kes\u0127a kbira).", "Madankollu dan mhux dejjem huwa l-ka\u017c.", "Ng\u0127idu a\u0127na fl-entrata ta' \"m\u010ber\u010ber\" l-ewwel sinonimu huwa \"m\u010bewla\u0127\" u warajh isegwu \"\u010ber\u010bur\", \"mqatta'\", \"ma\u0127mu\u0121\" u l-bqija.", "Karatteristika po\u017cittiva ta' Agius hi li, b'mod \u0121enerali, fejn ikun hemm kelmiet ewlenin li g\u0127andhom tifsiriet differenti, jag\u0127\u017cel bejn is-sinonimi u l-antonimi li jikkorrispondu g\u0127at-tifsira partikolari.", "Dan jag\u0127mlu jew billi j\u0127alli spazju abjad fejn jista' bejn grupp ta' kliem u ie\u0127or, inkella, fejn l-ispazju ma jippermettix, permezz tal-punt u virgola.", "Dan jidher ukoll fi\u017c-\u017cidiet li g\u0127amel il-\u0121abbar b'idejh wara l-kitba bit-typewriter, li jikxfu li qag\u0127ad attent li kelma jqeg\u0127edha fejn i\u0127oss li hemm kliem ie\u0127or li jaqsam l-akbar affinit\u00e0 mag\u0127ha.", "Ng\u0127idu a\u0127na fl-entrata tal-antonimi tal-kelma ewlenija \"i\u010b\u010baqlaq\" [sic], \u017cied \"baqa' kif kien\", \"keda\" wara \"issoda\" [sic], \"intrabat\" [sic] u \"ssa\u0127\u0127a\u0127\" u mhux ma', ng\u0127idu a\u0127na, \"\u0121ie\", \"deher\" u \"fe\u0121\u0121\".", "It-tqassim tas-sinonimi fl-entrata ta' \"biered\" ukoll jag\u0127ti x'jifhem li hemm \u017cew\u0121 tifsiriet ewlenin: tifsir letterali marbut mat-temperatura (\"bardan\", \"kiesa\u0127\", \"fietel\", \"frisk\", \"diefi\", \"mberred\", \"mkessa\u0127\") u, aktar 'l isfel wara spazju abjad, tifsir metaforiku jew idjomatiku (li fi \"D\u0127ul il-Ktieb\" isejja\u0127lu \"figurattiv\") li jag\u0127mel referenza g\u0127all-qag\u0127da emozzjonali tal-bniedem (\"kalm\", \"kwiet\", \"ikkwitat\" [sic], \"demm is-si\u010b\u010b\").", "Ter\u0121a', filkolonna tal-antonimi hemm aktar b'tifsir figurattiv (e\u017c. \"xewqan\", \"mlebleb\", \"mdag\u0127dag\u0127\", \"inkurlat\") milli b'tifsir letterali (e\u017c. \"ja\u0127raq\", \"jag\u0127li\", \"mikbus\", \"\u0127ami\" u \"\u0127ieraq\").", "Sabiex jiffa\u010bilita x-xog\u0127ol tal-fittiex, il-\u0121abbar jindika b'mod espli\u010bitu meta l-kliem li se jsegwi jintu\u017ca biex ji\u0121i deskritt xi partitarju; dan jag\u0127mlu billi jda\u0127\u0127al il-kelma \"partitarju\" bejn il-parentesi qabel kliem b\u0127al \"iebes\", \"fanatku\" u \"akkanit\".", "E\u017cempju ie\u0127or li juri li Agius iqieg\u0127ed ilkliem g\u0127alih billi jifred bi spazju abjad huwa fl-antonimi g\u0127al \"wera\", filwaqt li e\u017cempju fejn din id-differenza jag\u0127milha permezz tal-punt u l-virgola huwa s-sinonimi ta' \"xuxa\".", "I\u017cda hemm ukoll xi entrati fejn il-fittiex ma jag\u0127tix g\u0127ajnuniet, ng\u0127idu a\u0127na fil-ka\u017c tal-kelma ewlenija \"\u0127awwad\" fejn fl-istess lista u ming\u0127ajr ebda tip ta' ordni jag\u0127ti s-sinonimi ta' tliet tifsiriet distinti minn xulxin (\"qalleb\", \"g\u0127affe\u0121\", \"g\u0127assed\"; \"gerfex\", \"fixel\", \"fixkel\", \"\u0127allat\", \"skun\u010berta\", \"ikkonfonda\"; u \"bag\u0127bas\", \"g\u0127aqqex\", \"\u0127amme\u0121\").", "Fl-entrata ta' \"dardir\" il-fittiex isib referenza g\u0127al \"safa\".", "Hawn g\u0127andna ka\u017c \u010bar ta' omonimija li l-\u0121abbar jittrattah f'\u017cew\u0121 entrati distinti minn xulxin.", "L-ewwel grupp ta' sinonimi jag\u0127mel referenza g\u0127al temp tajjeb (e\u017c. \"i\u010b\u010bara\" [sic], \"ibbnazza\" [sic], \"feta\u0127\") filwaqt li fit-tieni entrata l-kamp lessikali kopert huwa dak metaforiku (e\u017c. \"inno\u010benza\",", "\"mist\u0127ija\", \"purit\u00e0\", \"ver\u0121init\u00e0\").", "Fl-entrata tal-verb transittiv \"ipprojbixxa [sic]\" hemm biss referenza g\u0127all-verb \"mana'\".", "G\u0127alkemm il-kelma ta' nisel Taljan hi l-unika wa\u0127da u\u017cata, il-fatt li f'tal-ewwel jag\u0127mel biss referenza g\u0127al tat-tieni jista' jimplika li l-kumpilatur iqis lil tal-ewwel b\u0127ala barbari\u017cmu (terminu u\u017cat minnu stess fi \"D\u0127ul il-Ktieb\").", "Il-fatt li xorta wa\u0127da, imbag\u0127ad, ittliet sinonimi mi\u0121juba huma \"imnosta\" [sic], \"ipprojbixxa\" [sic] u \"o\u0121\u0121ezzjona\", ilkoll ta' nisel Sqalli jew Taljan, ikompli jikxef kemm l-g\u0127an ta' Agius huwa li jag\u0127ti prominenza lill-kliem ta' nisel G\u0127arbi.", "Dan jag\u0127mlu wkoll f'\"in\u010bensat\" fejn jirreferi lill-fittiex g\u0127al \"mfa\u0127\u0127ar\".", "Minkejja dan, f'entrati o\u0127ra, b\u0127al \"esti\u017c\" u \"sfortuna\", m'hemmx referenzi g\u0127al entrati o\u0127ra, anke jekk fost is-sinonimi hemm kliem ta' nisel G\u0127arbi b\u0127al \"mtawwal\" u \"g\u0127aw\u0121\" rispettivament.", "Xi drabi Agius jag\u0127ti prominenza lill-kliem ta' nisel G\u0127arbi anke a skapitu ta' sinonimi li, kieku tqieg\u0127du b\u0127ala kelma ewlenija, kienu fa\u010bilment jinftiehmu iktar.", "\u017bew\u0121 e\u017cempji ta' dan it-tip huma l-lemmi \"kibi\" (\"r\u017cana\", \"ti\u010bkin\", \"umilt\u00e0\", \"mist\u0127ija\", \"modestja\", \"\u0121widija\") u \"g\u0127ul\" (\"barr\" u \"de\u017cert\").", "Hemm lista s\u0127i\u0127a ta' lessemi l-aktar ta' nisel G\u0127arbi (i\u017cda mhux biss) li ftit li xejn huma mag\u0127rufa.", "Fost dawn insibu: \"\u0127lusi\", \"\u0127arkien\", \"g\u0127akriek\", \"wa\u0127\u0127ari\", \"g\u0127ul\", \"g\u0127aqqex\", \"g\u0127odban\", \"mxemnaq\", \"imnosta\" [sic], \"r\u017cana\", \"\u017cmarr\", \"mraddad\", \"mbekkek\" u \"m\u017cu\u017ci\".", "Kliem b\u0127al dan xorta wa\u0127da ma j\u0127ajjarx lill-fittiexa biex jibdew ju\u017cawh u dan g\u0127al tliet ra\u0121unijiet prin\u010bipali.", "Min\u0127abba n-natura ta' te\u017cawru, il-kliem mhuwiex imfisser b\u0127al f'dizzjunarju, u l-fittiexa xorta se jibqg\u0127u sajmin mit-tifsir tieg\u0127u.", "Imbag\u0127ad ma jg\u0127in lanqas xejn il-fatt li ma hemmx e\u017cempji fejn jit\u0127addem dan il-kliem u lanqas ma hemm indikata lparti tad-diskors li jag\u0127mel mag\u0127ha.", "Anke jekk din ma kinitx il-prassi la ta' meta n\u0121abar u lanqas tal-pre\u017cent, \u017cgur li kienet tg\u0127in bil-bosta lil min ikun interessat.", "G\u0127alkemm, kif jg\u0127id hu stess fi \"D\u0127ul il-Ktieb\", dan hu te\u017cawru u allura fih neqsin xi karatteristi\u010bi li \u0121eneralment il-fittiex jippretendi li jkollu f'dizzjunarju, xorta wa\u0127da hemm sforz \u0121enwin tal-\u0121abbar biex ine\u0127\u0127i xi ambigwitajiet li jistg\u0127u jin\u0127olqu, ng\u0127idu a\u0127na billi jehme\u017c it-tikketti fejn i\u0127oss il-b\u017conn.", "Skont Jackson (180) dizzjunarju \u0121eneralment jehme\u017c tikketti marbuta ma' \u017cmien (e\u017c. mejta, arkajka); formalit\u00e0 (e\u017c. kollokjali, informali); evalwazzjoni (e\u017c. ewfemi\u017cmu, pe\u0121orattiv, derogatorju); status (e\u017c. slang, tab\u00f9); u g\u0127alqa lessikali (e\u017c. astronomija, mu\u017cika).", "Fit-te\u017cawru ta' Agius hemm indikazzjonijiet li g\u0127andhom x'jaqsmu l-aktar mal-u\u017cu tal-kelma f'g\u0127alqa lessikali, ng\u0127idu a\u0127na \"(partitarju)\", \"(mo\u0127\u0127)\", \"(temp)\", \"(passjoni)\", \"(frieg\u0127i tal-\u0127amrija)\" u \"(bhejjem)\".", "Minkejja li fi \"D\u0127ul il-Ktieb\" iwissi li fit-te\u017cawru ma hemmx it-tifsir tal-fra\u017cijiet u lidjomi li m'hemmx antonimi g\u0127alihom, xorta wa\u0127da ma joqg\u0127odx lura milli jda\u0127\u0127alhom kull fejn i\u0127oss li t-tifsira tag\u0127hom toqg\u0127od b\u0127ala sinonimu jew antonimu g\u0127al kelma jew o\u0127ra.", "I\u017c\u017cew\u0121 kolonni f'\u017cew\u0121 na\u0127at differenti tal-istess pa\u0121na, wa\u0127da g\u0127al \"biered\" u l-o\u0127ra g\u0127al \"s\u0127un\", huma sinjuri f'dan is-sens g\u0127aliex fit-tnejn li huma nsibu idjoma.", "\"Demm is-si\u010b\u010b\" ting\u0127ata b\u0127ala idjoma sinonima g\u0127al \"biered\" filwaqt li \"demmu spont\" ting\u0127ata g\u0127al \"s\u0127un\".", "B\u0127ala parti mill-entrata g\u0127al \"qalbieni\" hemm l-idjomi \"li g\u0127andu qalb ta' sur\" u \"li g\u0127andu qalb ta' ljun\".", "Asso\u010bjata ma' \"nadif\", imbag\u0127ad, hemm l-idjoma \"tar-ru\u0127\".", "F'dawn le\u017cempji me\u0127uda mill-kampjun, l-idjomi ma jitqeg\u0127dux dejjem fl-istess post u g\u0127alhekk fosthom hemm u\u0127ud li huma fil-bidu tal-entrata u o\u0127rajn aktarx lejn l-a\u0127\u0127ar.", "Id-daqs tal-entrati jvarja u hemm minnhom li jikkonsistu biss minn erba' lessemi meta jing\u0127addu kemm is-sinonimi u kemm l-antonimi, b\u0127al fil-ka\u017c ta' \"fwie\u0127a\" (sinonimi: \"tifwi\u0127\" u \"ri\u0127a \u0127elwa\") u \"mintna\" (antonimi: \"mentna\", \"intiena\" [sic]).", "Hemm o\u0127rajn, imbag\u0127ad, li ji\u017ceg\u0127du fil-lessemi, tant li n-numru jitla' anke sa 34 fil-ka\u017c ta' \"biered\" u 26 filka\u017c ta' \"ordni\".", "I\u017cda, g\u0127alkemm fil-lingwa n-numru ta' sinonimi jew antonimi huwa importanti g\u0127aliex joffri g\u0127a\u017cla akbar g\u0127all-kittieb, ftit jista' jkun ta' g\u0127ajnuna jekk it-tifsir tallessemi mi\u0121juba ma jkunx tabil\u0127aqq qrib dak tal-kelma ewlenija.", "Jidher li Agius qag\u0127ad attent \u0127afna biex ma jag\u0127milx dan l-i\u017cball g\u0127aliex b'mod \u0121enerali mhux biss it-tifsir tallessemi mog\u0127tija huwa relevanti, i\u017cda wkoll fejn hemm b\u017conn ma joqg\u0127odx lura milli joffri spettru kemm jista' jkun wiesa' ta' possibilitajiet billi jesplora tifsiriet differenti li jista' jkollha kelma u li je\u017cistu sinonimi jew antonimi g\u0127alihom.", "Konklu\u017cjoni", "Biex wie\u0127ed jag\u0127raf il-merti u n-nuqqasijiet tat-te\u017cawru manuskritt ta' Agius kif imsemmija hawn fuq, wie\u0127ed ma jridx jinsa li l-\u0121abbar kien pijunier f'dan il-qasam g\u0127aliex ma kellu ebda mudell lokali li seta' jsegwi u fi kliemu stess \"ix-xog\u0127ol, tista' tg\u0127id, inbena mix-xejn.\"", "Id-difett ewlieni li nsib f'dan ix-xog\u0127ol huwa li jxaqleb ferm favur il-Malti Semitiku tant li xi drabi joqrob lejn il-preskrizzjoni aktar milli lejn id-deskrizzjoni f'dan ir-rigward.", "Minna\u0127a l-o\u0127ra, jidher li l-kompilatur segwa l-kurrent ta' x'kien qed ji\u0121ri fil-qasam internazzjonalment u addotta l-po\u017cittiv kollu li seta' g\u0127al dan ix-xog\u0127ol ewlieni tieg\u0127u.", "B'mod \u0121enerali, Agius ifittex li jag\u0127ti g\u0127ajnuniet lill-fittiex, pere\u017cempju billi ju\u017ca tikketti li jindikaw il-qasam semantiku fejn aktarx tintu\u017ca kelma partikolari; jittratta l-omonimi separatament; jifred bejn tifsiriet differenti tal-kelma ewlenija; jippre\u017centa l-idjomi fost issinonimi u l-antonimi u fejn in-natura semantika tal-kelma ewlenija tippermetti, l-g\u0127a\u017cliet ta' sinonimi u antonimi huma kotrana.", "Barra minn dan, it-tqassim tas-sinonimi jew l-antonimi flistess entrata hu mifrud skont jekk it-tifsir tieg\u0127u huwiex letterali jew metaforiku.", "G\u0127aldaqstant na\u0127seb li dan ix-xog\u0127ol ta' Michael Agius huwa wie\u0127ed serju u g\u0127alhekk g\u0127andu jing\u0127ata l-attenzjoni ta' kull min jinteressawh ix-xog\u0127lijiet lessikografi\u010bi."], "category": "nonfiction", "url": "https://academia.edu", "source": "Extracted from Proposta_ghall_kritika_ta_xoghlijiet_les.docx"}
{"text": ["RIEQED IR-RAQDA TAL-MEWT: \u0126SIBIJIET FUQ 'IR-RAQDA TAL-MEWT'", "Indirizz qasir waqt \u010berimonja organizzata mill-Akkademja tal-Malti fl-okka\u017cjoni talmitt sena mit-twelid ta' Anton Buttigieg, fil-Palazz ta' Verdala, 25 ta' Mejju 2012", "Fl-1974, sentejn wara li Anton Buttigieg g\u0127alaq sittin sena, \u0127ar\u0121et il-\u0121abra LG\u0127anja tas-Sittin, li biha huwa ried ji\u010b\u010belebra din l-okka\u017cjoni.", "Hija \u0121abra pjuttost im\u0127allta: bejn ele\u0121iji, kummentarji politi\u010bi, umori\u017cmu u xi drabi satira toqros filpoe\u017ciji \u010bajtiera.", "Jien u ner\u0121a' naqra x-xog\u0127lijet ta' Buttigieg wara l-istedina biex nag\u0127mel dan l-intervent qasir, l-attenzjoni tieg\u0127i n\u0121ibdet u n\u017cammet fuq poe\u017cija li tidher f'din il-\u0121abra: \"Ir-Raqda tal-Mewt\".", "Domt ftit mhux \u0127a\u017cin biex fhimt g\u0127ala waqt il-qari tieg\u0127i din il-poe\u017cija we\u0127let f'mo\u0127\u0127i sakemm g\u0127amilt \u017cew\u0121 osservazzjonijiet li llejla, fil-qosor \u0127afna, se naqsam mag\u0127kom.", "Bejn l-1520 u l-1522, il-pittur Hans Holbein i\u017c-\u017bg\u0127ir pitter wie\u0127ed mill-aktar kwadri kurju\u017ci u diskussi fl-istorja tal-arti vi\u017civa tal-Punent: Kristu Mejjet fil-Qabar, mi\u017cmum fil-Kunstmuseum Basel.", "Il-kwadru, fid-dimensjoni partikolari \u0127afna ta' \u017cew\u0121 metri bi tletin \u010bentimetru, juri l-katavru ta' Kristu ftit \u0127in wara li dan indifen.", "Ma' dan il-kwadru hemm marbuta diversi anedotti, fosthom li Holbein u\u017ca katavru li nstab mg\u0127arraq fir-Rhine b\u0127ala mudell, u li meta ra dan il-kwadru Fjodor Dostojevski baqa' miblug\u0127 i\u0127ares lejh, tant li martu kellha tinsisti mieg\u0127u biex jibqg\u0127u mixjin g\u0127ax be\u017cg\u0127et li l-emozzjoni li \u0127akmitu kienet se tikkaw\u017calu attakk tal-epilessija min\u0127abba li Dostojevski kien ibati b'din il-kondizzjoni.", "Il-kittieb Russu bilfors li impressjona ru\u0127u \u0127afna b'dan ix-xog\u0127ol tant li fir-raba' kaptlu tar-rumanz tieg\u0127u L-Idjota, ma\u0127ru\u0121 sentejn wara li ra l-kwadru, il-prin\u010bep Myshkin jara riproduzzjoni ta' xog\u0127ol Holbein g\u0127and Rogozhin u jiddikjara li dak il-korp mejjet kellu setg\u0127a kbira li jtellef il-fidi lil kull min i\u0127ares lejh.", "F'\"Ir-Raqda tal-Mewt\" Buttigieg, b\u0127al Holbein, jiffissa \u0127arstu lejn il-\u0121isem mejjet ta' Kristu.", "Il-korp ippre\u017centat, b\u0127al dak fil-kwadru ta' Holbein, huwa wie\u0127ed de\u010bimat, u x-xbieha sfigurata ta' Kristu hija stabbilita mill-ewwel strofa tal-poe\u017cija, b'versi qosra li kull wie\u0127ed jispjega minn xiex g\u0127adda dan il-\u0121isem.", "It-tieni strofa, imbag\u0127ad, titkellem fuq il-mewt ta' Kristu, mewta li hija ri\u017cultat dirett tal-vjolenza li \u0121arrab dan il-\u0121isem li issa ntelaq bla \u0127ajja, kif spjegata b'mod mill-iktar skjett flewwel strofa.", "Dak li Buttigieg jag\u0127tina f'din l-istrofa u ta' warajha hija l-mewt assoluta ta' Kristu, mewta totali ming\u0127ajr ebda \u0127jiel ta' ti\u017cjin u wisq inqas ta' glorja.", "B\u0127alma tikkummenta Julia Kristeva fl-anali\u017ci twila tag\u0127ha tal-kwadru ta' Holbein, id-differenza bejn ix-xog\u0127ol tal-pittur \u0120ermani\u017c u dik ta' pitturi o\u0127rajn, partikolarment Taljani li ttrattaw l-istess su\u0121\u0121ett, hija li x-xog\u0127ol \u0120ermani\u017c joqg\u0127od lura milli jeroti\u010bizza l-korp ta' Kristu mejjet, ine\u0127\u0127i kull \u0127jiel, \u017cg\u0127ir kemm hu \u017cg\u0127ir, ta' \u0121miel. u jippre\u017centa \u0121isem mejjet, \u0121isem li spi\u010b\u010ba.", "B\u0127alha nixtieq nikkwota d-deskrizzjoni li Ippolit, karattru ie\u0127or fix-xog\u0127ol ta' Dostojevski:", "Ma kien hemm xejn artistiku (f'dak il-kwadru), i\u017cda x-xbieha skomodatni.", "Kristu kien g\u0127adu kemm tni\u017c\u017cel mis-salib.", "Jidhirli li l-pitturi, b\u0127ala regola, jippre\u017centaw lis-Salvatur, kemm fuq is-salib u kemm meta jitni\u017c\u017cel, bi \u0121miel kbir fuq wi\u010b\u010bu.", "Jag\u0127mlu minn kollox biex jippriservaw dan il-\u0121miel meravilju\u017c anki fl-ag\u0127ar mumenti tal-agunija u l-passjoni tieg\u0127u.", "Imma (f'dak il-kwadru) ma kien hemm ebda \u0121miel.", "Dak kien ir-riproduzzjoni ta' \u0121isem imbi\u010b\u010ber li g\u0127adda minn tbatija kbira qabel ma ssallab, mimli \u0121rie\u0127i u tben\u0121il, marki tal-vjolenza tas-suldati u nnies, u tal-qawwa tal-mument meta Kristu waqa' bis-salib \u2013 u dan kollu marbut mat-tbatija tal-kru\u010bifissjoni nfisha.", "Il-wi\u010b\u010b ippre\u017centat b\u0127allikieku g\u0127adu jbati, b\u0127allikieku l-\u0121isem, li g\u0127adu kemm miet, kien g\u0127adu qieg\u0127ed jirtog\u0127od bl-agunija.", "Il-pittura hija wa\u0127da naturali, g\u0127aliex il-wi\u010b\u010b mhuwiex imsebba\u0127 mill-artist, imma m\u0127olli kif \u0127allietu n-natura wara dik it-tbatija kollha.", "Naf li l-fidi Nisranija minn kmieni g\u0127allmet li s-Salvatur bata verament u mhux metaforikament, u li anki filka\u017c tieg\u0127u n-natura \u0127adet il-kors tag\u0127ha anki meta \u0121ismu kien fuq is-salib.", "Kemm hi \u0127a\u0121a stramba li t\u0127ares lejn dik ix-xbieha tal-bi\u017ca' tal-katavru mbi\u010b\u010ber tal-Mulej, u tistaqsi lilek innifsek: \"\u0126alli nissoponu li d-dixxipli tieg\u0127u, l-appostli, in-nisa li mxew warajh u waqfu mieg\u0127u \u0127dejnis-salib, dawn kollha li emmnu fih u qimuh; nissoponu li raw dak il-\u0121isem ittorturat tieg\u0127u, dak il-wi\u010b\u010b imbi\u010b\u010ber u mben\u0121el (u bilfors li rawh) \u2013 kif setg\u0127u i\u0127arsu lejn dik ix-xbieha tal-wa\u0127x u xorta jemmnu li kellu jqum mill-mewt?", "F'din il-poe\u017cija tieg\u0127u Buttigieg jag\u0127mel l-istess: Kristu huwa mejjet; Kristu rieqed ir-raqda tal-mewt.", "Kuntrarju g\u0127al dik ta' Holbein, ix-xbieha tal-katavru ta' Kristu fil-poe\u017cija nieqsa mid-dettalji grafi\u010bi u drammati\u010bi li poeti o\u0127rajn, b\u0127al Marjanu Vella, inkludew fil-kitba tag\u0127hom.", "I\u017cda, l-istess sens ta' tmiem li Holbein jpitter filqabar li \u0127ejja lill-korp ta' Kristu, jinstab fil-poe\u017cija ta' Buttigieg malli dan i\u017cid li din ir-raqda tal-mewt hija raqda eterna, anki jekk il-\u0127assieb Michel Onfray, fl-anali\u017ci tieg\u0127u tal-kwadru, jemfasizza li g\u0127ajnejn u l-\u0127alq tal-katavru huma miftu\u0127in, b\u0127al spe\u010bi Kristu g\u0127adu jara u g\u0127adu jitkellem.", "It-tag\u0127lim Kattoliku jis\u0127aq fuq il-qawmien mill-imwiet, tag\u0127lim derivat millmessa\u0121\u0121 Pawlin: \"Jekk Kristu hu mxandar li qam mill-imwiet, kif jg\u0127idu xi w\u0127ud minnkom li ma hemmx qawmien tal-mejtin?", "Jekk ma hemmx qawmien tal-mejtin, anqas Kristu ma qam mill-imwiet.", "Imma jekk Kristu ma qamx mill-imwiet, fierg\u0127a hi l-predikazzjoni tag\u0127na u fierg\u0127a wkoll il-fidi tag\u0127kom.\" (1 Kor 15: 12-14).", "G\u0127aldaqstant Buttigieg jiddevja minn dan il-messa\u0121\u0121, ipo\u0121\u0121i t-toqol tal-g\u0127ata talqabar tistrie\u0127 fuq il-korp ming\u0127ajr ebda \u0127jiel ta' \u0121miel (b\u0127alma jag\u0127mel Marjanu Vella) u ri\u017currezzjoni.", "Dak li Buttigieg jara fil-kur\u010bifiss li ispiralu din il-poe\u017cija hija biss mewt, mewt eterna, rebbie\u0127a, anki jekk, bis-sa\u0127\u0127a tag\u0127ha, dan il-\u0121isem mhux se jbati aktar.", "\"Ir-Raqda tal-Mewt\", meta titpo\u0121\u0121a fil-kuntest tal-\u0121abra kollha li minnha hija misluta, hija poe\u017cija unika li tkexkex partikolarment fil-mod kif Kristu jsir ilbniedem li miet u mhux Alla l-artist, il-\u0127allieq, il-qawwa.", "Ftit snin wara \"Ir-Raqda tal-Mewt\", fl-1980, Anton Buttigieg ing\u0127atatlu l-a\u0127bar li kellu marda terminali.", "Fl-14 ta' Lulju ta' dik is-sena, fi Bristol, Buttigieg jikteb lewwel minn sensiela ta' poe\u017ciji li permezz tag\u0127hom ried jaffa\u010b\u010bja din ir-realt\u00e0 krudili, spe\u010bi tal-g\u0127anja a\u0127\u0127arija ta\u010b-\u010binju.", "Seta' \u0127ass l-istess toqol u kes\u0127a talqabar ta' Holbein, l-istess dalma u l-istess eternit\u00e0 qattiela li \u0127ass f'\"Ir-Raqda talMewt\".", "Minflok, il-poe\u017ciji tat-tmiem jimtlew b'dak il-prin\u010bipju Pawlin li kien nieqes fil-poe\u017cija li kkon\u010bentrajt fuqha llejla.", "Issa jibdew numru ta' referenzi g\u0127al vja\u0121\u0121 li kellu jintemm banda o\u0127ra, g\u0127al riinkontri ma' nies li kien ilu ma jara, b\u0127al ommu u missieru; dwal li anki jekk baxxi ma jintfewx; qawsalel li ma jisparixxux u ilmijiet ta' m\u0127abba (\"Il-\u0126awt\", \"Il-Mulej fix-Xita\"; \"Tama\"); fjuri, tjur u tbissim (\"Il-Vjoli u tTajra\"); xmux u ra\u0121\u0121i tad-dawl (\"It-Triq tax-Xemx\"); fuq kollox djalogu kontinwu ma' Alla.", "L-a\u0127bar kerha li kull wie\u0127ed minna jistkerrah u jittama li qatt ma ting\u0127atalu, f'Buttigieg tbexxaq aktar milli tag\u0127laq il-qabar, u b'hekk jid\u0127ol id-dawl, tid\u0127ol l-arja u l-\u0127ajja.", "Il-mewt hija tema rikorrenti fil-kitba ta' Buttigieg, mill-ewwel sal-a\u0127\u0127ar \u0121abra tieg\u0127u.", "I\u017cda meta wie\u0127ed jaqra l-a\u0127\u0127ar poe\u017ciji tieg\u0127u, jifhem aktar kemm \"Ir-Raqda tal-Mewt\" hija mument partikolari, nasal ng\u0127id uniku, fil-poetika ta' Buttigieg.", "Kien proprju g\u0127alhekk li minn tant punti li stajt inqajjem illejla, kienet din il-poe\u017cija li \u0121ibditli l-attenzjoni u xtaqt nitkellem fuqha, aktar u aktar meta wie\u0127ed jikkuntrasta din il-poe\u017cija mal-a\u0127\u0127ar \u017cew\u0121 versi li Buttigieg kellu l-\u0127in jikteb.", "Alla twajjeb dejjem, l-aktar meta ji\u0121i biex jaqta'."], "category": "nonfiction", "url": "https://academia.edu", "source": "Extracted from RIEQED_IR_RAQDA_TAL_MEWT_HSIBIJIET_FUQ_I.docx"}
{"text": ["Fi tmiem it-Tielet Gwerra Punika meta Xipju Emiljanu amar il-\u0127ruq ta' Karta\u0121ni fis-sena 146", "QK l-annali ta' Karta\u0121ni n\u0127arqu u nqerdu g\u0127alkollox mag\u0127ha.", "B'hekk dak kollu li nafu dwar il-belt Karta\u0121ini\u017ca nsibuh minn sorsi Griegi u Rumani, spe\u010bjalment ming\u0127and Flavju \u0120u\u017ceppi li f'kitbietu jirreferi g\u0127all-annali tal-ibliet Feni\u010bi tal-Lvant Qarib.", "Karta\u0121ni li fiha jo\u0127odna Flaubert hi dik ta' wara l-Ewwel Gwerra Punika (264 \u2013 241 QK) li wara t-telfa tal-gwerra kontra Ruma, kellha \u010b\u010bedi Sqallija, minn fejn \u0120isko b'mod g\u0127aqli ordna lill-istakkamenti tarre\u0121imenti Mer\u010benarji biex jirritornaw ftit ftit lejn Karta\u0121ni sabiex jit\u0127allsu kif kien jixirqilhom tas-servizz li kienu taw lir-Repubblika u jirritornaw lura lejn pajji\u017chom.", "Madankollu, b'nuqqas kbir ta' bonsens il-Karta\u0121ini\u017ci rrifjutaw li j\u0127allsuhom u \u0127allewhom, kontra l-parir g\u0127aqli ta' \u0120isko, jin\u0121abru fiha u fl-in\u0127awi ta' madwarha.", "Minkejja li Karta\u0121ni kellha t\u0127allas somom kbar ta' flus u tissagrifika Sqallija u g\u017cejjer o\u0127rajn biex tag\u0127mel tajjeb g\u0127ar-ri\u017corsi li Ruma kienet \u0127liet fil-gwerra xorta wa\u0127da kienet g\u0127adha f'qag\u0127da finanzjarja li t\u0127allas lill-Mer\u010benarji li b\u0127ala \u0121ellieda professjonali kienu \u0121\u0121ieldu f'isimha.", "I\u017cda l-Karta\u0121ini\u017ci, bi \u017cball li arralhom bi kbir, ma ammettewx li huma stess kienu l-kaw\u017ca tat-telfa tag\u0127hom u rra\u0121unaw li la l-gwerra kienet intilfet ma kellhomx ikomplu jberbqu flushom billi j\u0127allsu s-salarji lil dawk li s-servizzi tag\u0127hom ma \u0127allewlhom ebda frott.", "Wara kollox il-Mer\u010benarji g\u0127alihom ma kinux \u0127lief Barbari (ji\u0121ifieri frustieri u mhux Karta\u0121ini\u017ci) u fil-gwerra kontra Ruma ma kellhom ebda sens ta' m\u0127abba jew ta' patrijotti\u017cmu lejn Karta\u0121ni.", "L-uniku rbit ta' lealt\u00e0 li kellhom kien biss il-\u0127las li kien dovut lilhom fit-tmiem il-kuntratt tal-inga\u0121\u0121 militari tag\u0127hom.", "\u017bbaljat Karta\u0121ni li ma \u0127allsitx g\u0127ax il-Mer\u010benarji, kif jirrakkonta Polibju (200 \u2013 118 QK) u kif se naraw f'Salammb\u00f4 (1862), ma qag\u0127dux b'idejhom marbutin fuq \u017caqqhom jittewbu jistennew li jit\u0127allsu; irvellaw kontriha u mag\u0127hom kaxkru lill-popolazzjonijiet Libjani (Afrikani) sa\u0127ansitra anke lil dawk ta' nisel", "B'hekk Karta\u0121ni mill-\u0121did sabet lilha nfisha fi gwerra li damet g\u0127addejja tliet snin u li kwa\u017ci waslitha f'xifer l-irdum.", "Kien ikun ferm e\u0127fef u or\u0127os g\u0127aliha li kieku qabdet u \u0127allset lill-Mer\u010benarji bil-qalb it-tajba u \u0127elset minnhom.", "I\u017cda kienet ukoll flistess waqt xortiha tajba li kellha lil \u0126amilkar Barka li l-\u0127ila militari tieg\u0127u, wara qtig\u0127 il-qalb kontinwu, \u0121abet fi tmiemha din il-gwerra atro\u010bi li n\u0127olqot kaw\u017ca tar-reg\u0127ba ta' dawk li kellhom fuq li kellhom biex i\u0127allsu i\u017cda li kienu qatg\u0127uha li ma j\u0127allsux.", "Il-Mer\u010benarji, b\u0127alma kien jaf \u0126amilkar, kienu qdew dmirhom kif kien mistenni minnhom.", "Ir-reb\u0127iet Karta\u0121ini\u017ci tal-battalji fuq l-art kontra r-Rumani kienu kollha dovuti g\u0127all-kura\u0121\u0121, issagrifi\u010b\u010bju u s-sens ta' dover ta' dawn l-ir\u0121iel, avventuriera mi\u0121burin mill-ba\u010bir kollu talMediterran.", "Din hi l-istorja fi ftit kliem kif sabha Gustave Flaubert fl-Ewwel Ktieb ta' Polibju.", "I\u017cda lintenzjoni ta' Flaubert ma kinitx li jieqaf safejn wasal l-istoriku Grieg.", "Wara s-su\u010b\u010bess li kellu bir-rumanz Madame Bovary (1856) u l-problemi li kienu nqalg\u0127ulu min\u0127abba l-akku\u017ci li bih ipprova jimmina l-fibra morali tal-istutizzjoni matrimonjali u fuq kollox imxabba' blipokrizija so\u010bjali u politika ta' \u017cmienu ried g\u0127al kollox jikteb xi \u0127a\u0121a li tbieg\u0127du g\u0127all-a\u0127\u0127ar minn din is-sitwazzjoni li kienet saret g\u0127alih intollerabbli u ina\u010b\u010bettabbli.", "Flaubert, b\u0127al bosta kittieba Fran\u010bi\u017ci o\u0127rajn tas-seklu dsatax fosthom Balzac, Janin, Mercier, Beauchesne, Bertin, Lecouturier u Berthet, kien jasso\u010bja d-dekadenza ta' \u017cmienu u jqabbilha mad-destin li g\u0127addew minnu l-ibliet ta\u017c-\u017cmien il-qedem, primarjament il-Belt talBabilonja, Ruma, Alessandrija (Lixandra) u Karta\u0121ni.", "Fuq kollox kienu jqisu d-destin li g\u0127addew minnu dawn l-ibliet b\u0127ala twiddiba melankonika g\u0127all-\u0121ejjieni ta' Pari\u0121i .", "I\u017cda minkejja din il-per\u010bezzjoni Flaubert f'Salammb\u00f4 jevita li jsemmi data wa\u0127da biss.", "Dan jag\u0127mlu biex l-azzjoni tisfuma fl-istess waqt fi \u017cmien il-qedem u f'dak modern li g\u0127alih aktarx kien qed ibassar il-\u0121ejjieni.", "Kif tg\u0127id Anne Green ir-rumanz jista' jitqies fil-kwadru tal-klima so\u010bjali u politika ta\u017c-\u017cmien li fih inkiteb, fejn Flaubert g\u0127a\u017cel li je\u017camina, f'kuntest mhux familjari, xi w\u0127ud mis-sentimenti u l-preokkupazzjonijiet tieg\u0127u dwar Franza ta' \u017cmienu 2.", "I\u017cda Green issostni wkoll li s-similaritajiet li jinsabu fih ma jikkostitwixxux minna\u0127a ta' Flaubert tentattiv deliberat biex ting\u0127ata stampa ta' xebh spe\u010bifiku ma' persuna\u0121\u0121i me\u0127udin mis-seklu 19 fi sfond Karta\u0121ini\u017c .", "Flaubert \u0127a aktar minn \u0127ames snin biex kiteb dan ir-rumanz li fih irnexxielu jo\u0127loq strate\u0121ija individwali ta' kif g\u0127andu jinkiteb rumanz storiku.", "Wettaq ri\u010berka en\u010biklopedika biex i\u0127allat flimkien il-fatti mal-imma\u0121inazzjoni.", "Effettivament, in-narrattiva tinkorpora fiha dettalji fattwali u imma\u0121inarji spe\u010bjalment dwar l-Orjent li fir-rumanz hu msawwar fuq ilfantasija, kemm senswali kif ukoll illu\u017corja.", "Orjent, imma\u0121inarju, kimeriku u li \u017c-\u017cmien ma j\u0127alli ebda effett fuqu, li jori\u0121ina mill-fantasija popolari: stampa e\u017cotika u pittoreska fejn irreli\u0121jon u l-Istorja jservu ta' sfond.", "Biex g\u0127amel dan Flaubert osserva pitturi, \u0121abar kemm seta' tag\u0127rif mill-esperjenza diretta li kellu waqt il-vja\u0121\u0121 u l-mawra tieg\u0127u fl-Orjent, kif ukoll kemm fela\u0127 informazzjoni fattwali mill-qari ta' testi klassi\u010bi u bibli\u010bi.", "L-Orjent g\u0127alhekk offrielu l-opportunit\u00e0 li jikteb rumanz b'aspetti e\u017coti\u010bi u misti\u010bi spiss asso\u010bjati mieg\u0127u.", "I\u017cda g\u0127aliex kellha tkun Karta\u0121ni, belta Afrikana minsija minn kul\u0127add, u mhux belt tal-qedem o\u0127ra?", "Fis-seklu dsatax kienu saru u g\u0127adhom qed isiru skoperti u skavi arkeolo\u0121i\u010bi spettakulari fosthom: it-tempju ta' Abu Simbel fl-1819, it-tempji Megaliti\u010bi tal\u0120gantija f'G\u0127awdex misjubin fl-1830 (li kienu bi \u017cball asso\u010bjati mal-pre\u017cenza Punika f'Malta), it-t\u0127affir fl-ibliet ta' Pompej u \u0126erkulanju, u t-tfittxija g\u0127all-Belt ta' Trojja.", "Mentri inkwantu g\u0127al Karta\u0121ni, billi r-Rumani kienu qerduha g\u0127alkollox, ftit li xejn kien hemm interess arkeolo\u0121iku fiha.", "Il-pubbliku Ewropew kien nesa li din kienet ukoll wa\u0127da mill-ibliet ewlenin tal-qedem li fi \u017cmienha kellha l-potenzjal li tissupera lil Ruma u li kieku dan se\u0127\u0127 listorja kif nafuha llum kienet \u017cgur tg\u0127addi minn mog\u0127dijiet differenti.", "G\u0127alhekk Flaubert \u0127alef li jer\u0121a' jirxoxta lil Karta\u0121ni u jo\u0127ro\u0121ha mid-difna li kienet tinsab fiha.", "Ried permezz tar-rumanz jafferma l-evidenza storika tal-e\u017cistenza tag\u0127ha u biex jag\u0127mel dan \u0127tie\u0121lu jibniha mill-\u0121did.", "Kellu g\u0127alhekk jibnilha s-swar, it-toroq, l-imsiera\u0127, il-palazzi, it-tempji, iddistretti, il-port, fi kliem ie\u0127or il-kartografija intiera tag\u0127ha i\u017cda fuq kollox kellu jer\u0121a' jqajjem mid-damnatio memoriae l-poplu Karta\u0121ini\u017c bi drawwietu u bi m\u0121ibtu kif seta' jirrikostruwixxihom mis-sorsi tal-letteratura klassika u tat-testi bibli\u010bi.", "I\u017cda Salammb\u00f4 jmur lil hinn mir-rumanz storiku.", "Flaubert, hu u ja\u0127dem mill-\u0121did in-nis\u0121a kif mog\u0127tija f'Polibju, jo\u0127loq minn din il-\u0121rajja storika rumanz b'diversi livelli allegori\u010bi.", "B'hekk permezz tal-istil allegoriku m\u0127addem minnu hu jibdel il-vi\u017cjoni tieg\u0127u f'kitba.", "U bissa\u0127\u0127a t'hekk Flaubert jirnexxilu jg\u0127aqqad flimkien is-su\u0121\u0121etttivit\u00e0, l-Istorja, i\u017c-\u017cmien u lkitba.", "I\u017cda minkejja li l-livelli allegori\u010bi jwasslu g\u0127al tifsiriet o\u0127rajn, fir-rumanz dawn xorta wa\u0127da huma marbutin mal-livell letterali bl-istess mod li fih l-istil jinsab f'kuntrast mallingwa naturali.", "B'dan il-mod f'Salammb\u00f4 l-allegoriji huma t-tieni livell interpretattiv tallivell letterali tat-tifsira.", "G\u0127alhekk, dawn mhumiex g\u0127ajr ir-rappre\u017centazzjoni ta' kulma hu simboliku u metaforiku fih.", "L-istruttura simbolika u metaforika infinita tal-allegoriji tieg\u0127u tinbena skont Flaubert mill-qari, il-kitba, l-istil, il-kulur, is-sbu\u0127ija, u l-vi\u017cjoni li lkoll flimkien iwasslu g\u0127all-estetika tar-rumanz.", "Biex jasal g\u0127al dan Flaubert, kif se nuri hawn ta\u0127t, jag\u0127mel u\u017cu intensiv mill-intertestwalit\u00e0 spe\u010bjalment dik biblika, i\u017cda hu jmur lil hinn missempli\u010bi u\u017cu intertestwali billi jibdel dak li jie\u0127u minn bnadi o\u0127ra f'allegoriji li jirrappre\u017centaw kemm is-so\u010bjet\u00e0 ta' \u017cmienu li hu kien imxabba' minnha u l-kurrenti li kienu qed jifnuha, kif ukoll il-mistoqsijiet universali li l-bniedem g\u0127adu sal-lum il-\u0121urnata ma jistax ja\u0127rab minnhom.", "Wie\u0127ed mil-livelli allegori\u010bi li jinsab f'Salammb\u00f4 jsib l-g\u0127eruq tieg\u0127u fin-nekropoli fil\u0127olqien mill-\u0121did ta' belt midfuna bla fdalijiet.", "B'hekk l-allegorija tikkonsagra l-art li tinsab meqruda.", "Livell allegoriku ie\u0127or hu l-\u0121lieda bejn il-klassijiet so\u010bjali.", "Bosta studju\u017ci ta' Salammb\u00f4 f'ambitu Marxista jaraw fih ir-rappre\u017centazzjoni tal-\u0121lieda bejn il-borge\u017cija u l\u0127addiema .", "Il-Karta\u0121ini\u017ci (ji\u0121ifieri l-borge\u017cija) jirrifjutaw \u0127las xieraq lill-Mer\u010benarji (ji\u0121ifieri lill-\u0127addiema) g\u0127al xog\u0127olhom.", "Insibu wkoll id-dikotomija bejn l-istat primittiv rappre\u017cenat b'M\u00e2tos u l-Barbari u \u010b-\u010bivilt\u00e0 rappre\u017centata b'Salammb\u00f4 u Karta\u0121ni.", "Mentri l-\u0121lieda simbolika bejn Tanit (l-alla tal-im\u0127abba u l-fertilit\u00e0) u Molok (l-alla tal-gwerra u l-mibeg\u0127da) mhix g\u0127ajr livell allegoriku ie\u0127or li jirrappre\u017centa l-kunflitt bejn it-tajjeb u l-\u0127a\u017cin inklu\u017c dak bejn Tanatos u Eros 6.", "Il-qarrej ma jistax g\u0127alhekk jaqra r-rumanz ming\u0127ajr ma jieqaf, ja\u0127seb u jifli dawn it-temi infilsati fih.", "L-element epiku hu aspett ie\u0127or li jispikka f'Salammb\u00f4.", "Effettivament g\u0127alkemm hu mhux miktub b\u0127ala poe\u017cija jista' xorta wa\u0127da jitqies sa \u010bertu punt b\u0127ala epika miktuba bil-pro\u017ca.", "Meta nanalizzawh nindunaw li jinsabu fih bosta mill-aspetti li normalment insibuhom flepika b'xi nuqqasijiet li ma jag\u0127mluhx g\u0127alkollox epika kif sikwit definita.", "Jekk nag\u0127tu \u0127arsa lejn L-Ill\u00ecjadi naraw li fit-Tieni Ktieb tag\u0127ha jing\u0127ata l-\"Katalgu tal-I\u0121fna\" li jag\u0127ti l-ori\u0121ini u l-ismijiet ta' dawk li pparte\u010bipaw fil-gwerra .", "L-istess insibu f'Salammb\u00f4 li fih Flaubert jag\u0127ti lista' s\u0127i\u0127a (xi ftit sparpaljata) tar-razez u l-ori\u0121ini tal-Mer\u010benarji/Barbari.", "Element ie\u0127or li nsibu fl-epika Griega hu l-intervent tal-allat.", "F'Salammb\u00f4 naraw id-duwali\u017cmu bejn lallat fuq na\u0127a u l-bniedem fuq in-na\u0127a l-o\u0127ra.", "\u017bew\u0121 e\u017cistenzi, dik divina u dik umana, li jwasslu g\u0127all-koe\u017cistenza parallela bejn l-allat u l-bnedmin.", "Sintendi din il-koe\u017cistenza f'Salammb\u00f4 tie\u0127u xejra xi ftit differenti minn dik li nsibu f'L-Ill\u00ecjadi, L-Odissea jew LEnejde: il-pre\u017cenza tal-allat f'Karta\u0121ni hi aktar dovuta g\u0127al reli\u0121jon istituzzjonalizzata milli g\u0127all-intervent dirett tal-allat fi \u0127wejje\u0121 il-bniedem.", "I\u017cda l-intervent sopranaturali xorta wa\u0127da jinsab fir-rumanz; pere\u017cempju, dan jidher b'mod \u010bar meta tin\u017cel ix-xita wara ssagrifi\u010b\u010bju lil Molok tat-tfal Karta\u0121ini\u017ci.", "Insibu fir-rumanz ukoll anali\u017ci tal-frug\u0127a talbniedem li spiss tidher fl-epi\u010bi klassi\u010bi spe\u010bjalment fil-kundanna tal-gwerra.", "Il-paradoss epiku hu li filwaqt li l-epika tinkiteb biex tfa\u0127\u0127ar u jin\u017cammu \u0127ajjin l-g\u0127emejjel tal-eroji hi fl-istess waqt isservi ta' messa\u0121\u0121 biex tikkundanna l-gwerra u turi l-mi\u017cerja li fiha twassal il-bniedem.", "F'Omeru u f'Vir\u0121ilju n\u0127ossu l-poeti jg\u0127annu l-gwerra u fl-istess waqt juru l-futilit\u00e0 tag\u0127ha.", "Flaubert ma jg\u0127annix il-gwerra i\u017cda b'mod sieket u newtrali juri din il-kundanna u g\u0127alhekk b'differenza g\u0127al dak li nsibu fl-epi\u010bi klassi\u010bi ebda persuna\u0121\u0121 mir-rumanz tieg\u0127u ma jing\u0127atalu dimensjoni erojka.", "Nindunaw li g\u0127all-kuntrarju ta' Omeru u ta' Vir\u0121ilju, Flaubert ma juri ebda simpatija lejn il-persuna\u0121\u0121i involuti f'din il-gwerra mdemmija u bla \u0127niena.", "Pjuttost il-persuna\u0121\u0121i tieg\u0127u jaqg\u0127u fil-kategorija tal-antieroj u l-unika erojina mhix g\u0127ajr Salammb\u00f4 nnifisha li madwarha jintise\u0121 dan ir-rumanz semi-epiku b'episodji drammati\u010bi m\u0127addma u mitmuma fuq linji ta' destin tra\u0121iku.", "Is-similitudnijiet u l-metafori wkoll jorbtu dan ir-rumanz mal-epika Griega li bosta drabi jmorru lil hinn minnha wkoll min\u0127abba ddeskrizzjonijiet barokki li nsibu sparpaljati fih.", "L-u\u017cu lingwistiku u stilistiku ripetittiv talperifra\u017cijiet li jsegwu l-ismijiet u li juru fatturi li jispikkaw, p.e.", "Moloch-\u00e0-t\u00eate-detaureau/Molok b'ras ta' barri, les Mangeurs-de-choses-immondes/il-Wikkiela tal-\u0126wejje\u0121 Imni\u0121\u0121sin u le Suff\u00e8te-de-la-mer/is-Sufet tal-ba\u0127ar, ukoll isib l-ori\u0121ini tieg\u0127u fl-istil epiku .", "Apparti l-intertestwalit\u00e0 stilistika li torbot lil Salammb\u00f4 mal-epika Griega nsibu wkoll lintertestwalit\u00e0 simbolika estratta mill-Bibbja li Flaubert jirnexxilu jinsi\u0121aha fit-test narrattiv.", "Salammb\u00f4 hu mi\u017cg\u0127ud b'simboli u allu\u017cjonijiet bibli\u010bi f'kuntest Semitiku u Orjentali.", "Kwa\u017ci kwa\u017ci nasal biex ng\u0127id li hu g\u0127all-a\u0127\u0127ar rumanz bibliku.", "Bint \u0126amilkar fil-kapitlu \"Ta\u0127t itTinda\" mhix g\u0127ajr \u0120uditta o\u0127ra li tmur g\u0127and M\u00e2tos biex to\u0127odlu lura \u017c-\u017caimf u jekk hemm b\u017conn tag\u0127millu dak li \u0120uditta g\u0127amlet lil Oloferne.", "L-iljuni, il-persuna\u0121\u0121i msallbin, il-via sacra ta' M\u00e2tos fl-a\u0127\u0127ar tar-rumanz kollha jfakkruna f'episodji mit-testi sagri.", "Salammb\u00f4 wkoll tmut mewta biblika.", "Mietet g\u0127ax misset il-velu ta' Tanit b\u0127alma fl-Antik Testment G\u0127u\u017c\u017ca miet talli miss l-Arka tal-Mulej .", "B'hekk, kif qed naraw, ir-rumanz hu mimli b'influwenzi \u0120udeo-Kristjani f'kuntest g\u0127alkollox pagan.", "L-element bibliku jin\u0127ass ukoll fid-deskrizzjonijiet u fid-dettalji misjubin spe\u010bjalment fejn jid\u0127lu l-flus u l-qisien Karta\u0121ini\u017ci.", "L-ismijiet tal-flus tista' tg\u0127id kollha jinsabu fil-Bibbja g\u0127ax Flaubert \u0127adhom minnha.", "Ma ninsewx li hu kellu ftit li xejn fuq xiex jibni l-istori\u010bit\u00e0 ta' Karta\u0121ni u ta' niesha.", "G\u0127alih l-ori\u0121ini tal-Karta\u0121ini\u017ci kienet mill-Feni\u010bja, l-art biblika.", "G\u0127al din ir-ra\u0121uni fin-nuqqas ta' dokumentazzjoni diretta dwar Karta\u0121ni, hu jassumi \u2013 b\u0127alma jag\u0127mlu bosta stori\u010bi fosthom Gilbert Charles Picard u Colette Picard \u2013 li l-Karta\u0121ini\u017ci kienu bejn wie\u0127ed u ie\u0127or jitkellmu bl-istess mod b\u0127al-Lhud u li drawwiethom kienu b\u0127al dawk tal-popli Semiti\u010bi l-o\u0127rajn.", "G\u0127alhekk Flaubert ikkalkula li l-aktar li seta' joqrob lejn stampa awtentika ta' Karta\u0121ni kien billi jibba\u017ca \u0127afna mid-dettalji tieg\u0127u fuq il-Bibbja spe\u010bjalment fejn din tikxef id-drawwiet tal-popli Semiti\u010bi, fosthom il-Feni\u010bi li etnikament ma kinux g\u0127ajr l-antennati tal-Karta\u0121ini\u017ci.", "G\u0127al dan l-g\u0127an hu kkonsulta b'mod estensiv ittmintax-il volum tal-Bibbja ta' Samwel Cahen (inklu\u017ci l-kummentarji) u L'Encyclop\u00e9die catholique 11.", "Mal-popli Semiti\u010bi tin\u0127ass ukoll il-pre\u017cenza u l-influwenza tal-E\u0121izzjani talQedem li g\u0127al \u017cmien twil kienu ja\u0127kmu fuqhom.", "Sorsi klassi\u010bi li Flaubert ju\u017ca jinkludu fost o\u0127rajn lil Aristotle, lil Prokopju, lil Korippu dwar il-gwerra Numidjana, lil Silju Italiku, lil I\u017cidoru, lil Selden Bronju, lil Plinju x-Xi\u0127, lil", "Atenews, lil Plutarku, lil \u017benofon u lil Tu\u010bidide.", "Pere\u017cempju l-qag\u0127da tal-Mer\u010benarji wara li jid\u0127lu fin-nassa ta' \u0126amilkar tixbah lil dik li nsibu f'Tu\u010bidide meta jirrakkonta dwar iddisfatta tal-Atenjani f'Siraku\u017ca.", "It-tislib tal-iljuni u tal-Barbari jfakkruna mhux biss filGolgota i\u017cda wkoll fis-tislib ta' Spartaku u s\u0127abu minn Krassu kif spjegat minn Plutarku.", "Isserqa ta' M\u00e2tos u Spendju ta\u017c-\u017caimf mit-tempju ta' Tanit, il-protettri\u010bi ta' Karta\u0121ni, tfakkarna fis-serqa tal-palladju ta' Trojja minn Dijomede u Odissews.", "L-ewwel tnejn f'Salammb\u00f4 jg\u0127addu mill-akkwadott biex jaslu sas-santwarju ta' Tanit filwaqt li Dijomede u Odissews jirnexxilhom jaslu sal-istatwa ta' Atene fi Trojja minn passa\u0121\u0121 sigriet.", "Dawk kollha mid\u0127la tat-testi klassi\u010bi, kemm stori\u010bi kif ukoll ta' natura o\u0127ra, jindunaw b'dan is-self ta' Flaubert.", "Madankollu l-iskop ta' Flaubert ma kienx li jikkopja i\u017cda li joffri lill-qarrej kuntest ma\u0127dum mill-\u0121did li s-sorsi tieg\u0127u jafu l-or\u0121ini tag\u0127hom fi\u017c-\u017cminijiet tal-qedem.", "Apparti minn dawn is-sorsi klassi\u010bi Flaubert ju\u017ca fid-deskrizzjonijiet tieg\u0127u l-osservazzjonijiet li g\u0127amel waqt ilvja\u0121\u0121 u l-mawra tieg\u0127u fil-Lvant Qarib, fl-E\u0121ittu, fit-Tuni\u017cija u sa\u0127ansitra f'Malta u G\u0127awdex.", "Il-fatt li fi triqtu lejn l-Orjent Flaubert g\u0127adda tlett ijiem fil-G\u017cejjer Maltin jorbot lil pajji\u017cna mal-\u0121enetika ta' dan ir-rumanz.", "Kif jispjega Arthur Hamilton b'referenza g\u0127allKorrispondenza tal-awtur parti mid-deskrizzjoni tat-tempju ta' Tanit fir-rumanz hi mfassla fuq l-impressjoni li \u0127allew fuq Flaubert it-Tempji tal-\u0120gantija li min\u0127abba li kienu nstabu fihom xi fdalijiet Puni\u010bi bosta studju\u017ci ta' dak i\u017c-\u017cmien, inklu\u017c Flaubert innifsu, kellhom limpressjoni \u017cbaljata li dawn kienu fdalijiet ta' xi tempju Puniku jew Karta\u0121ini\u017c.", "Hemm bosta temi li wie\u0127ed jista' janalizza u japprezza f'Salammb\u00f4.", "Se nsemmi w\u0127ud minnhom biex il-qarrej ikun jista' jifhem sew il-kobor tieg\u0127u.", "Nibda b'dik tal-patrijarkat u kif dan jikkontrolla l-\u0127ajja u d-destin tal-ulied .", "Tema o\u0127ra hi dik tal-mara Orjentali asso\u010bjata ma' dak kollu li hu erotiku pparagunat mal-pudur tal-mara Fjaminga: kuntrast ta' spiss misjub fost il-pitturi li kien i\u0127obb jifli Flaubert.", "Apparti dan, Salammb\u00f4, b\u0127ala l-mara", "Orjentali pere\u010b\u010bellenza, hi intru\u017cjoni billi Flaubert jinkwadra xog\u0127lu skont dokumenti dwar l-", "Orjent u l-istorja ta' Karta\u0121ni; b'hekk permezz tag\u0127ha l-fittizju jinterrompi d-diskors tal-", "Istorja kif insibuh f'Polibju.", "Dan g\u0127ax filwaqt li l-bi\u010b\u010ba l-kbira tal-persuna\u0121\u0121i g\u0127andhom mudelli stori\u010bi, bint \u0126amilkar hi purament ta' Flaubert .", "It-tema tal-mara Orjentali hi marbuta wkoll ma' dik tal-femme fatale li kienet tant taffaxxina lil Flaubert b\u0127all-pitturi u lkittieba o\u0127rajn ta' nofs is-seklu dsatax fosthom Gustave Moreau, Gustav Klimt, Oscar Wilde u Sacher Masoch.", "Kwadri ta' pitturi bit-tema ta' \u0120uditta u Oloferne, \u017cew\u0121 persuna\u0121\u0121i kemm bibli\u010bi kif ukoll Orjentali, impittrin minn Vernet (\u0120uditta tipprepara biex taqta' ras Oloferne), minn Steuben u Gentileschi (li jpin\u0121u l-att innifsu tal-qtug\u0127 ir-ras) u minn Veronese (li juri ras Oloferne fi xkora) kienu studjati minn Flaubert biex jakkwista tag\u0127rif li seta' jag\u0127mel u\u017cu minnu f'Salammb\u00f4 u li aktar tard u\u017cah fir-rakkont tieg\u0127u ta' H\u00e9rodias/Erodja fi Trois Contes/Tliet \u0126rejjef (1877).", "Ta\u0127t it-tinda b\u0127al \u0120uditta, il-femme fatale li fi\u017cikament taqta' ras Oloferne, Salammb\u00f4 simbolikament taqta' ras M\u00e2tos.", "Dan l-att simboliku jwassal g\u0127ar-rovina tieg\u0127u.", "L-uroboru (is-serp qed jigdem denbu) hu tema simbolika importanti o\u0127ra.", "Dan is-simoblu mistiku spiss jintu\u017ca biex jirrappre\u017centa fost \u0127wejje\u0121 o\u0127rajn l-espjazzjoni: it-turija tal-indiema u t-tpattija g\u0127al xi g\u0127emil \u0127a\u017cin.", "G\u0127alhekk b\u0127at-testi misti\u010bi l-uroboru anki fi Flaubert g\u0127andu funzjoni ermenawtika.", "Tispikka wkoll fir-rumanz it-tema tal-im\u0121iba politika mibnija fuq", "Makjavelli\u017cmu sfrenat li japprezza biss ir-ri\u017cultat a\u0127\u0127ari akkost tas-sagrifi\u010b\u010bji umani.", "\u0126amilkar kien lest jeqred parti sostanzjali mill-e\u017cer\u010btu tieg\u0127u bla kompassjoni basta jda\u0127\u0127al il-Mer\u010benarji f'nassa strate\u0121ika li kellha trebba\u0127lu l-gwerra.", "Hu jissagrifika wkoll iben wie\u0127ed mill-ilsiera tieg\u0127u basta jsalva lil ibnu \u0126annibal mis-sagrifi\u010b\u010bju ordnat mix-Xju\u0127 Karta\u0121ini\u017ci.", "Tema qawwija o\u0127ra hi d-disprament li jwassal lejn id-disprezz tal-valuri umani: il-kannibali\u017cmu fost il-Mer\u010benarji u s-sagrifi\u010b\u010bju lil Molok tat-tfal Karta\u0121ini\u017ci minn missirijiethom.", "Xeni ta' wa\u0127x u ta' awtodistruzzjoni bejn i\u017c-\u017cew\u0121 antagonisti tal-gwerra.", "Lapostasija hi tema sinifikanti o\u0127ra fejn id-dubju jwassal g\u0127a\u010b-\u010ba\u0127da tat-twemmin li jispi\u010b\u010ba jimtela bi twemmin oppost.", "Marbuta mar-reli\u0121jon u l-politika nsibu wkoll l-ipokrezija.", "\u0126amilkar li b\u0127ala politiku (ji\u0121ifieri r-rappre\u017centant tal-klassi politika) juri pubblikament li jemmen fl-allat i\u017cda li g\u0127all-finijiet tieg\u0127u kien lest li jg\u0127addihom bi\u017c-\u017cmien.", "Il-vi\u017cjoni ko\u017cmika hi wkoll inklu\u017ca fost dawn it-temi li Flaubert jesponi f'dan ir-rumanz partikulari.", "Din essenzjalment tin\u0127ass fil-qima li kellhom in-nies tal-qedem spe\u010bjalment dawk Semiti\u010bi lejn il-kostellazzjonijiet \u010belesti u li minnhom jo\u0127or\u0121u l-prin\u010bipji tal-mara u tar-ra\u0121el.", "Je\u017cistu wkoll fir-rumanz temi varji o\u0127rajn b\u0127al dik tas-supplikazzjoni fil-kulturi tal-qedem 16 (p.e. ilmod li bih Salammb\u00f4 tissupplika lil missierha) kif ukoll dik tal-ospitalit\u00e0 u kif kienu j\u0127arsu lejha fl-img\u0127oddi antik: apparti li kien qed ji\u0121\u0121ieled f'isem ir-Repubblika \u0126amilkar, b\u0127al Odissews fl-a\u0127\u0127ar ta' L-Odissea, jesi\u0121i \u0127aqq talli l-Barbari fil-festa li biha jifta\u0127 ir-rumanz i\u0127arbtulu daru.", "Niltaqg\u0127u wkoll mat-tema tal-okka\u017cjonijiet mitlufin ta' spiss im\u0127addma firrumanzi ta' Flaubert: M\u00e2tos jilmenta li tilef bosta drabi l-opportunit\u00e0 li jikkumbatti ma'", "\u0126amilkar; il-Mer\u010benarji jitilfu l-opportunit\u00e0 li jirb\u0127u Karta\u0121ni avolja kellhom forzi numerikament bil-bosta superjuri g\u0127al dawk tal-Karta\u0121ini\u017ci; Salammb\u00f4 ta\u0127t it-tinda titlef lopportunit\u00e0 li toqtol lil M\u00e2tos; Spendju lejn l-a\u0127\u0127ar tar-rumanz jitlef i\u010b-\u010bans li jinfed bis-sajf lil \u0126amilkar u jiddekapita l-e\u017cer\u010btu Karta\u0121ini\u017c.", "Fl-a\u0127\u0127ar nett ma nixtieqx ninsa nsemmi ttema tal-omosesswalit\u00e0 li Flaubert jittrattaha \u0127afif \u0127afif f'Salammb\u00f4 i\u017cda li jelabora aktar dwarha fl-a\u0127\u0127ar rumanz tieg\u0127u Bouvard et P\u00e9cuchet (1881).", "Flaubert kien jg\u0127id li dak li l-aktar kien jispirah fl-arti kienet il-kapa\u010bit\u00e0 li \"j\u0121ieg\u0127el lil minn jo\u0127lom\", u f'dan ir-rigward hu jixbah lil Diderot, lil Delacroix u lil Baudelaire .", "Madankollu kif tistqarr il-kritika Diana Knight l-intenzjoni \u010bentrali ta' Flaubert f'Salammb\u00f4 hi kif jg\u0127id hu stess fil-Korrispondenza tieg\u0127u li jo\u0127loq mira\u0121\u0121 billi japplika fuq \u017cmien ilqedem it-tekniki tar-rumanz modern .", "U permezz ta' dan hu jirnexxilu jikseb bilan\u010b delikat bejn ir-realt\u00e0 storika u l-imma\u0121inazzjoni.", "Dejjem jekk nikkon\u010bedu li l-kitba tal-Istorja hi riflessjoni tar-realt\u00e0 hu mhux ukoll imma\u0121inazzjoni fiha nfisha."], "category": "nonfiction", "url": "https://academia.edu", "source": "Extracted from Salammbo_DAHLA_minn_Paul_Zahra.docx"}
{"text": ["Dan l-artiklu jipprova jistabbilixxi l-kriterji li jiddistingwu ttraduzzjoni letterarja mill-adattament letterarju.", "Jibda billi jing\u0127ataw l-g\u0127anijiet tat-traduzzjoni.", "Fih ti\u0121i diskussa l-ekwivalenza letterarja u kif din tista\u201f titwassal billi ti\u0121i evitata l-lokalizzazzjoni kif proposta minn Nida u Taber u r-rilevanza kif su\u0121\u0121erita minn Gutt.", "Fl-artiklu jintwera wkoll kif il-lokalizzazzjoni twassal g\u0127al adattament u kif traduzzjoni kelma b\u201fkelma jew dik interlineari permezz tal-istrutturi paralleli aktar twassal g\u0127al traduzzjoni diretta u g\u0127al ekwivalenza intenzjonata jew g\u0127al replikazzjoni tax-xog\u0127ol letterarju tradott.", "Jing\u0127ataw e\u017cempji minn xog\u0127lijiet tradotti bil-Malti biex jintwera kif anali\u017ci testwali li twassal g\u0127al \u010berti persenta\u0121\u0121i tista\u201f tistabbilixxi jekk xog\u0127ol tradott jirri\u017cultax fi traduzzjoni jew adattament.", "Dan lartiklu janalizza wkoll it-traduzzjoni biblika u l-ekwivalenza letterarja fit-traduzzjoni jew fl-adattament tal-isem ta\u201f xog\u0127ol letterarju.", "traduzzjoni, adattament, ekwivalenza, replika, replikazzjoni, letterarju/letterarja, traduzzjoni diretta, traduzzjoni indiretta, lokalizzazzjoni, esternalizzazzjoni, persenta\u0121\u0121, anali\u017ci, interlineari, struttura parallela, lingwa sors, lingwa mira, traduttur, awtur, kampjuni, testwali, bibliku, biblika.", "L-g\u0127anijiet tat-traduzzjoni", "I\u017c-\u017cew\u0121 g\u0127anijiet ewlenin tat-traduttur letterarju g\u0127andhom ikunu dawk li jwasslu lil qarrej tal-lingwa mira \u2013 min\u0127abba li dan ma g\u0127andux g\u0127arfien tallingwa sors \u2013 it-test letterarju kemm jista\u201f jkun e\u017cattament kif jinsab fillingwa ori\u0121inali u li jevita jekk jista\u201f jkun li jaqa\u201f fin-nassa tal-adattament sakemm dan ma jkunx l-intenzjoni espressa minnu.", "G\u0127alhekk is-su\u010b\u010bess ta\u201f xog\u0127ol letterarju tradott jiddependi g\u0127alkollox fuq kemm jintla\u0127qu dawn i\u017c\u017cew\u0121 g\u0127anijiet.", "Traduzzjoni tajba toffri lill-qarrej li ma jafx il-lingwa sors il-possibbilt\u00e0 li jaqra xog\u0127ol letterarju b\u201fmod awtentiku f\u201flingwa li kapa\u010bi jifhimha.", "Persuna li qatt ma tg\u0127allmet il-Fran\u010bi\u017c u li tixtieq taqra b\u201fmod mhux mimsus ixxog\u0127lijiet ta\u201f Balzac fost awturi Fran\u010bi\u017ci o\u0127rajn g\u0127andha dawn i\u017c-\u017cew\u0121 g\u0127a\u017cliet quddiemha:", "li titg\u0127allem il-Fran\u010bi\u017c biex b\u201fhekk taqra lil Balzac b\u201fdik il-lingwa \u2013 attivit\u00e0 li \u017cgur se te\u0127odilha g\u0127add konsiderevoli ta\u201f snin; jew", "li taqra x-xog\u0127ol ta\u201f Balzac tradott b\u201flingwa li tkun kapa\u010bi tifhem \u2013 dan mhux ne\u010bessarjament g\u0127andu jkun bil-lingwa materna, pere\u017cempju jekk it-traduzzjonijiet ta\u201f Balzac ma je\u017cistux bil-Malti wie\u0127ed dejjem jista\u201f jaqrahom bi lsien ie\u0127or li jkun kapa\u010bi jaqra bih ng\u0127idu a\u0127na fil-ka\u017c ta\u201f bosta Maltin bl-Ingli\u017c jew bit-Taljan.", "Madankollu jibqa\u201f firxa ta\u201f qarrejja li assolutament ma jafux jaqraw b\u201flingwi barranin u l-unika lingwa li jafu biha hi biss dik ta\u201f lsien pajji\u017chom, pere\u017cempju, bosta Ingli\u017ci ma g\u0127andhomx kompetenza bi\u017c\u017cejjed fl-Ispanjol biex jaqraw lil Cervantes fl-ori\u0121inal, g\u0127alhekk biex igawdu l-kitba tieg\u0127u je\u0127ti\u0121ilhom jirriferu g\u0127at-traduzzjoni Ingli\u017ca ta\u201f xog\u0127lijietu.", "In-nuqqas ta\u201f qari b\u201flingwi barranin b\u0127ala regola ma japplikax g\u0127alina l-Maltin g\u0127ax filbi\u010b\u010ba l-kbira tag\u0127na, jekk xog\u0127ol letterarju g\u0127adu ma \u0121iex tradott g\u0127allMalti, kapa\u010bi naqrawh tal-anqas bl-Ingli\u017c; il-problema f\u201fMalta hi pjuttost bilmaqlub: bosta Maltin ma j\u0127obbux jaqraw bil-Malti u jippreferu anki jekk je\u017cistu traduzzjonijiet bil-lingwa Maltija li jirrikorru g\u0127al wa\u0127da bl-Ingli\u017c jew xi ftit anqas minna b\u201fxi lingwa barranija o\u0127ra!", "Madankollu fil-ka\u017c ta\u201f dawk fostna li ma jafux jaqraw \u0127lief bi lsien pajji\u017chom hi t-traduzzjoni billingwa materna biss li tista\u201f twasslilhom bl-aktar mod prattiku l-ekwivalenza letterarja tat-testi ori\u0121inali.", "It-traduzzjoni g\u0127andha tibqa' fidila lejn is-sors", "Jekk traduttur jixtieq jakkwista l-fidu\u010bja tal-qarrejja tieg\u0127u, hu dejjem g\u0127andu j\u017comm f\u201fmo\u0127\u0127u l-g\u0127anijiet ewlenin tat-traduzzjoni li saret referenza g\u0127alihom hawn fuq.", "B\u201fhekk hu g\u0127andu jitlaq mill-premessa li t-traduzzjoni g\u0127andha tkun kemm jista\u201f jkun possibbli fidila lingwistikament, stilistikament u kulturalment g\u0127all-kitba ori\u0121inali.", "Fil-fatt it-traduzzjoni g\u0127andha tkun sa fejn hu possibbli replika tal-ori\u0121inal.", "Il-pro\u010bess tattraduzzjoni mhux g\u0127ajr dak tar-replikazzjoni tat-test sors fil-lingwa mira.", "G\u0127alhekk it-traduttur ma g\u0127andux jinterpreta t-test letterarju (fis-sens li jag\u0127ti fi kliemu g\u0127amla ta\u201f kitba li ma tistax titqies b\u0127ala traduzzjoni/replikazzjoni), i\u0127alli aspetti barra jew i\u017cid jew jelabora fejn ma g\u0127andux jag\u0127mel dan.", "Min ja\u0127dem b\u201fdan il-mod ikun qed ji\u017cvija mill-g\u0127an tat-traduzzjoni u jsir sempli\u010bement \"interpretu\" ta\u201f test miktub minflok ta\u201f wie\u0127ed mitkellem.", "Kif jg\u0127id tajjeb Longfellow:", "Ir-rwol tat-traduttur mhux li ju\u017curpa dak tal-awtur l-anqas li jikkore\u0121ih jew li jeditjah.", "Pere\u017cempju fit-traduzzjoni tieg\u0127i ta\u201f Salammb\u00f4 min\u0127abba li jien inti\u017c fl-istorja Rumana indunajt li Flaubert fir-rumanz mhux kredibbli meta p.e. jg\u0127id li \u0126anno wie\u0127ed mis-sufeti Karta\u0121ini\u017ci ma kienx jaf jitkellem bil-Grieg.", "Sorsi dokumentati kif ukoll arkeolo\u0121i\u010bi li kienu di\u0121\u00e0 je\u017cistu sa\u0127ansitra fi \u017cmien Flaubert jag\u0127tu xhieda li f\u201fKarta\u0121ni l-kitba uffi\u010bjali kienet dejjem tkun kemm bil-Puniku kif ukoll bil-Grieg.", "Mela kif qatt seta\u201f \u0126anno", "\u2013 wie\u0127ed mill-aktar persuna\u0121\u0121i influwenti f\u201fKarta\u0121ni fi\u017c-\u017cmien ir-rewwixta tal-Mer\u010benarji \u2013 ma jkunx jaf il-Grieg!", "E\u017cempju ie\u0127or hu li fl-istess rumanz Flaubert jag\u0127ti \u0127afna attributi lill-Karta\u0121ini\u017ci li normalment nasso\u010bjawhom mar-Rumani p.e. meta jirreferi g\u0127all-formazzjonijiet militari Karta\u0121ini\u017ci b\u0127ala koorti jew le\u0121juni.", "Il-fatt li indunajt b\u201fdawn l-ine\u017cattezzi ma jag\u0127tinix madankollu d-dritt li nikkore\u0121ihom jew l-obbligu li noqg\u0127od nispjegahom lill-qarrej b\u0127alma jissu\u0121\u0121erixxi li g\u0127andu jsir Ernst-August Gutt li jimxi fuq Sperber u Wilson f\u201fdik li tissejja\u0127 it-teorija tar-rilevanza.6 Kif jg\u0127id tajjeb Longfellow xog\u0127ol it-traduttur hu biss dak li jwassal kemm jista\u201f jkun kopja ekwivalenti tat-test ori\u0121inali sa\u0127ansitra kif kont spjegajt fl-introduzzjoni ta\u201f Id-Dar tal-Qattus bir-Rakketta f'Idu bl-i\u017cbalji kollha li jinsabu fih u xejn aktar.", "Meta dan l-g\u0127an jintla\u0127aq it-traduzzjoni ssir ver\u017cjoni/replika tat-test letterarju ori\u0121inali, dan ifisser li l-ver\u017cjoni Fran\u010bi\u017ca pere\u017cempju ta\u201f La maison du chat-qui-pelote ta\u201f Balzac ikollha l-ver\u017cjonijiet daqsinsew ekwivalenti tag\u0127ha b\u201flingwi o\u0127rajn pere\u017cempju bil-Malti, f\u201fdan il-ka\u017c Id-Dar tal-Qattus bir-Rakketta f'idu jew bl-Ingli\u017c At the Sign of the Cat and Racket e\u010b\u010b. Fil-\u0127olqien tal-ver\u017cjoni b\u201flingwa \u0121dida t-traduttur g\u0127andu g\u0127alhekk joqrob kemm jista\u201f jkun lejn l-ekwivalenza letterarja u xejn aktar.", "Hu ma g\u0127andux jittradixxi la lill-awtur, la lill-qarrej u wisq anqas lilu nnifsu u g\u0127andu jevita g\u0127all-a\u0127\u0127ar li jirrendi t-test letterarju mil-lingwa sors b\u201ftali mod li dan ikun e\u0127fef biex jinqara bil-lingwa mira milli kieku kellu jinqara bil-lingwa li ori\u0121inalment inkiteb biha.", "L-isku\u017ca li traduttur qed jag\u0127ti traduzzjoni e\u0127fef mill-ver\u017cjoni ori\u0121inali biex iwassal it-tifsira tal-messa\u0121\u0121 a\u0127jar mhix g\u0127ajr mod kif jg\u0127atti n-nuqqasijiet tieg\u0127u milli jwassal ix-xog\u0127ol ori\u0121inali minn kif effettivament hu.", "Fi kliem ie\u0127or biex traduzzjoni tkun tajba l-qarrej li jaqraha ma jrid ikun qed jitlef jekk jista\u201f jkun xejn mill-elementi li jinsabu fit-test ori\u0121inali u dan jinkludi kemm il-forma kif ukoll it-tifsiriet mag\u0127\u017culin mill-awtur innifsu.", "Jekk dan in-nuqqas ikun jin\u0127ass allura ttraduzzjoni tkun falliet milli til\u0127aq l-g\u0127anijiet ewlenin tag\u0127ha u tkun waqfet f\u201fnofs it-triq li twassalha lejn l-ekwivalenza letterarja.", "F\u201fka\u017cijiet b\u0127al dawn it-traduttur jitlef mir-rwol tieg\u0127u ta\u201f medjatur bejn l-awtur u l-qarrej li ma g\u0127andux g\u0127arfien s\u0127i\u0127 tal-lingwa li minnha tkun qed issir it-traduzzjoni.", "Ikun sempli\u010bement interpretu li jg\u0127id fi kliemu dak li jidhirlu u kif jidhirlu hu bilkonsegwenza li wie\u0127ed ma jkunx jista\u201f jafda t-tag\u0127rif li jkun qed iwassal lil min ma jifhimx dak li jing\u0127ad fl-ori\u0121inal.", "Kif jista' traduttur iwassal din l-ekwivalenza u jevita l-adattament?", "Biex inwie\u0121bu din il-mistoqsija je\u0127ti\u0121ilna nifhmu li l-aktar \u0127a\u0121a importanti, li kull traduzzjoni trid titlaq minnha, hi l-kompetenza tattraduttur innifsu fil-lingwa sors.", "Biex nag\u0127ti e\u017cempju klassiku, Jean-Fran\u00e7ois Champollion irnexxielu jsib it-tifsira tal-\u0120ebla ta\u201f Ro\u017cetta g\u0127ax kellu g\u0127arfien aktar profond tal-Koptiku milli kellhom ir-rivali tieg\u0127u.", "Min ma jafx is-sors bi\u017c\u017cejjed jista\u201f jag\u0127mel \"traduzzjoni\" i\u017cda r-ri\u017cultati f\u201ftermini ta\u201f ekwivalenza letterarja \u017cgur li ma jkunux l-istess b\u0127al dawk li jikseb min ikun g\u0127adda \u0127ajtu jistudja l-lingwa li minnha jkun qed jittradu\u010bi.", "Id f\u201fid it-tieni laktar importanti hu li t-traduttur ikollu \u0127akma s\u0127i\u0127a tal-lingwa mira li preferibbilment tkun il-lingwa materna ming\u0127ajr ma din tkun mittiefsa millingwi barranin li jkun tg\u0127allem.", "Je\u0127tie\u0121lu jkun kapa\u010bi ja\u0127kem l-g\u0127odod li lsien pajji\u017cu kapa\u010bi joffrilu biex hu jasal g\u0127all-prodott finali, spe\u010bjalment dawk tal-idjoma u tal-ortografija, fejn tal-ewwel hi kru\u010bjali u tat-tieni hi sekondarja g\u0127as-su\u010b\u010bess tat-traduzzjoni.", "Din ir-riflessjoni tg\u0127odd g\u0127allkuntest lokali fejn niltaqg\u0127u ma\u201f bosta persuni li g\u0127andhom kemm g\u0127arfien tajjeb ta\u201f lingwi barranin kif ukoll \u0127akma fuq l-idjoma Maltija i\u017cda li jbatu meta ji\u0121u biex jiktbu bil-Malti.", "Dawn sfortunatament jaqtg\u0127u qalbhom g\u0127ax ja\u0127sub li l-ortografija bil-Malti hi kollox u ma jifhmux li din mhix g\u0127ajr ta\u201f importanza sekondarja.", "U min\u0127abba din ix-xorta ta\u201f ra\u0121unament \u0127afna drabi ma jinvolvux ru\u0127hom fil-kamp tat-traduzzjoni.", "Fix-xena lokali dan hu telf kbir meta wie\u0127ed iqis li nies b\u0127al dawn g\u0127andhom bosta x\u201fjoffru lill-Malti billi jistg\u0127u jwessg\u0127ulu l-firxa tax-xog\u0127lijiet letterarji tradotti fih u fl-istess waqt i\u017cidu l-g\u0127add ta\u201f kotba bil-Malti fuq l-ixkefef tal-librariji tag\u0127na.", "Ittielet element importanti hu li t-traduttur ta\u201f test letterarju jrid qabel xejn jifhem l-awtur, \u017cminijietu u x-xog\u0127ol letterarju li jkun qed jittradu\u010bi u dan jista\u201f jag\u0127mlu biss billi jirri\u010berka dwarhom u jiskopri xi nkiteb mill-kriti\u010bi u l-istudju\u017ci dwar ix-xog\u0127ol u l-awtur partikulari li jkun qed jittradu\u010bi.", "Traduttur li ma jag\u0127milx dan jissogra fost \u0127wejje\u0121 o\u0127rajn:", "li ma jwassalx dak li hu kulturalment konnotattiv;", "li ja\u0127arbulu detalji li jistg\u0127u jg\u0127inuh biex i\u017comm l-estetika tat-test ori\u0121inali; u", "(\u010b) li jitlef milli jwassal l-istil proprju tal-awtur li jkun qed jittradu\u010bi.", "Fi ftit kliem it-traduzzjoni letterarja je\u0127ti\u0121ilha anali\u017ci testwali li tmur lil hinn mill-aspetti lingwisti\u010bi.", "Din l-anali\u017ci tista\u201f ssir biss b\u201fri\u010berka mittraduttur fil-kamp letterarju li tkun tinvolvi l-awtur li fuqu jkun qed ja\u0127dem.", "Se nag\u0127ti e\u017cempji ta\u201f kif irnexxieli bis-sa\u0127\u0127a tar-ri\u010berka neg\u0127leb dawn iddiffikultajiet fit-traduzzjonijiet li saru minni li s\u201fissa \u0121ew ippubblikati u qed jinqraw mill-pubbliku.", "Fil-ka\u017c tal-punt (a) hawn fuq se nie\u0127u e\u017cempju mittraduzzjoni ta\u201f Le Grand Meaulnes/Meaulnes it-Twil fejn kif se jintwera fil-kwotazzjonijiet t\u201fhawn ta\u0127t l-a\u0121\u0121ettiv muni\u010bipali jintu\u017ca minn AlanFournier tliet darbiet biss fir-rumanz kollu.", "Dawn huma:", "Dik il-\u0127abta, sakemm kien ikun g\u0127adu d-dawl, kont noqg\u0127od fil-bini muni\u010bipali, maqful fl-uffi\u010b\u010bju tal-arkivji mimli dubbien mejjet, b\u201fkarti tal-avvi\u017ci j\u0127abbtu bir-ri\u0127, u noqg\u0127od naqra bilqieg\u0127da fuq si\u0121\u0121u jitbandal \u0127dejn it-tieqa li kienet tag\u0127ti g\u0127al fuq il-\u0121nien. p. 10.", "\u2026 Bilkemm konna \u0127ri\u0121na mill-bieb il-kbir li, minn wara l-mi\u017cien muni\u010bipali, li kien iserra\u0127 mal-\u0127ajt tal-bit\u0127a tag\u0127na, g\u0127addew b\u201f\u0121irja wa\u0127da, donnhom \u017cew\u0121 fa\u0121ani ma\u0127sudin, \u017cew\u0121 individwi b\u201frashom mg\u0127ottija b\u201fbarnu\u017ca. p. 90", "Wistin u ommu kienu joqog\u0127du f\u201fdar qadima ta\u201f skola.", "Meta miet missieru, li g\u0127al \u017cmien twil kien ilu rtirat mix-xog\u0127ol u li kien stag\u0127na bil-wirt, Meaulnes kien xtaq li jixtru l-iskola fejn l-g\u0127alliem xi\u0127 kien g\u0127allem g\u0127al g\u0127oxrin sena, fejn hu stess kien tg\u0127allem jaqra.", "Ma tantx kellha dehra tant amabbli: kienet dar wiesg\u0127a forma ta\u201f kaxxa mibnija biex tintu\u017ca b\u0127ala bini muni\u010bipali; it-twieqi tas-sular t\u201fisfel li kienu jag\u0127tu g\u0127at-triq kienu tant fl-g\u0127oli li \u0127add ma seta\u201f jittawwal minnhom; u l-bit\u0127a ta\u201f wara, fejn ma kienx hemm si\u0121ra wa\u0127da u li b\u201f\u0127ajt g\u0127oli kienet tg\u0127atti d-dehra tal-kampanja, kienet tabil\u0127aqq bit\u0127a ta\u201f skola abbandunata li qatt ma kont rajt o\u0127ra niexfa u m\u0127arbta daqsha \u2026 p. 165.", "Biex wie\u0127ed jifhem sew g\u0127aliex in-narratur jg\u0127id li \"kont noqg\u0127od fil-bini muni\u010bipali\" jew g\u0127aliex il-mi\u017cien muni\u010bipali kien jinsab \u0127dejn il-bieb il-kbir tal-iskola u g\u0127aliex l-iskola li jixtri Meaulnes kienet \"mibnija biex tintu\u017ca b\u0127ala bini muni\u010bipali\" wie\u0127ed je\u0127tie\u0121lu jkun jaf li fl-img\u0127oddi fi Franza spe\u010bjalment fil-kampanja l-g\u0127alliem kien jie\u0127u \u0127sieb tal-uffi\u010b\u010bju muni\u010bipali li kien jag\u0127mel sewwa sew parti mill-bini tal-iskola.", "It-traduttur je\u0127tie\u0121lu jifhem din il-konnotazzjoni kulturali i\u017cda mill-banda l-o\u0127ra, kif di\u0121\u00e0 stqarrejt aktar 'il fuq, hu u jittradu\u010bi t-test fil-lingwa mira mhux marbut li jkun espli\u010bitu f\u201fdan ir-rigward.", "Fir-rumanz Salammb\u00f4 ta\u201f Flaubert il-punt (b) g\u0127eni biex in\u0127alli l-a\u010b\u010bent \u010birkonfless fuq l-ismijiet Salammb\u00f4 u M\u00e2tos.", "Mirri\u010berka li g\u0127amilt skoprejt li l-a\u010b\u010bent fuq l-/\u00f4/ ta\u201f dawn i\u017c-\u017cew\u0121 persuna\u0121\u0121i g\u0127andu rabta estetika u li kieku ma sirtx konxju minnha kieku kont inwarrab l-a\u010b\u010bent \u010birkonfless u b\u201fhekk kont inkun qed innaqqas mill-ekwivalenza letterarja billi n\u010ba\u0127\u0127ad lill-ver\u017cjoni bil-Malti minn din ir-rabta unika.", "G\u0127allpunt (\u010b) se nirreferi lil qarrej ta\u201f dan l-artiklu g\u0127at-traduzzjoni tieg\u0127i ta\u201f La maison du chat-qui-pelote/Id-Dar tal-Qattus bir-Rakketta f'Idu.", "L-ewwel \u0127a\u0121a li wie\u0127ed jinnota f\u201fdan ir-rakkont huma l-paragrafi estremament twal, ta\u201f spiss aktar minn pa\u0121na wa\u0127da, li jistg\u0127u jidhru li mhumiex adatti g\u0127allMalti.", "Pere\u017cempju t-tieni paragrafu tan-novella jibda f\u201fpa\u0121na 18 u jispi\u010b\u010ba f\u201fpa\u0121na 23!", "I\u017cda dan mhux superfluwu g\u0127ax Balzac fil-paragrafi tieg\u0127u kif skoprejt mill-qari u r-ri\u010berka tieg\u0127i dwaru kien jipprova jpitter bil-kliem dak li pittur ipitter bi\u017c-\u017cejt fuq tila.", "L-istil ta\u201f Balzac jista\u201f jitqies b\u0127ala pro\u017capittura.", "Jekk il-paragrafi ta\u201f Balzac jinqasmu f\u201fparagrafi iqsar b\u0127alma jsir pere\u017cempju fil-ver\u017cjoni Ingli\u017ca ta\u201f Clara Bell li \u0121\u0121ib l-isem At the Sign of the Cat and Racket l-istil tieg\u0127u jkun qed jintilef.", "Fil-fatt min\u0127abba dan l-ind\u0127il ta\u201f Bell, dak li kellu f\u201fmo\u0127\u0127u l-awtur ma jing\u0127atax fil-ver\u017cjoni Ingli\u017ca bilkonsegwenza li din titlef f\u201fdan il-livell wie\u0127ed mill-aspetti tal-ekwivalenza letterarja, li jirrifletti l-istil Balzacjan.", "L-esperjenza li akkwistajt bittraduzzjoni ta\u201f Balzac wasslitni biex niddistakka lili nnifsi g\u0127alkollox minn Nida u Taber meta dawn isostnu li:", "Fi kliem ie\u0127or Nida u Taber \u2013 apparti li in\u0121ustament qed ji\u0121\u0121eneralizzaw dwar it-tradutturi tal-passat u jakku\u017cawhom li ma jag\u0127tux l-istess importanza lill-messa\u0121\u0121 tax-xog\u0127lijiet tradotti minnhom b\u0127alma kienu jag\u0127tu lill-forom tag\u0127hom \u2013 qed jag\u0127tu x\u201fwie\u0127ed jifhem li t-traduzzjoni g\u0127andha ssir adattament biex jitwassal il-messa\u0121\u0121 permezz tal-ekwivalenza dinamika u li titwarrab il-forma letterarja tax-xog\u0127lijiet letterarji!", "Dan l-avvi\u010binament ifisser li t-traduttur a priori jirra\u0121una fost affarijiet o\u0127rajn li l-qarrejja tallingwa mira huma anqas intelli\u0121enti mill-qarrejja tal-lingwa sors u li biex ittraduzzjoni tieg\u0127u tkun ta\u201f su\u010b\u010bess je\u0127tie\u0121lu jitmag\u0127hom bl-img\u0127arfa!", "Ifisser ukoll li jekk p.e. qed nittradu\u010bi u niltaqa\u201f mal-isem Stonehenge jkolli nittradu\u010bih b\u0127ala \u0126a\u0121ar Qim billi dawn it-tnejn huma tempji megaliti\u010bi u lMaltin li qatt ma \u017caru Stonehenge qatt ma jistg\u0127u jikkon\u010bepixxuh \u0127lief billi ssir sostituzzjoni kulturali permezz ta' post lokali li jista' ji\u0121i b'xi mod asso\u010bjat mieg\u0127u!", "It-traduttur g\u0127all-kuntrarju ta\u201f dak li jissu\u0121\u0121erixxu Nida u", "Taber g\u0127andu jqarreb xog\u0127lu kemm jista\u201f jkun possibbli lejn il-forma u\u017cata mill-awtur imbag\u0127ad b\u0127alma jsir fl-ori\u0121inal permezz tag\u0127ha jwassal ilmessa\u0121\u0121 intenzjonat fil-livelli lingwisti\u010bi u kulturali kollha ma\u0127subin millistess awtur.", "Meta traduttur josserva dak li ntqal hawn fuq ikun qed jibni xog\u0127lu b\u201ftali mod u manjiera li jevita l-adattament letterarju.", "Aktar mat-traduttur jifhem u jirri\u010berka x-xog\u0127ol li jkun qed ja\u0127dem fuqu aktar jirnexxilu jwassal traduzzjoni awtentika fil-lingwa mira milli kieku jipprova jinterpreta xxog\u0127ol sempli\u010bement fuq ba\u017ci personali.", "L-evitar tal-lokalizzazzjoni", "Dan g\u0127andu jsir g\u0127ax wie\u0127ed je\u0127tie\u0121lu jifhem li l-awtur jikteb g\u0127al pubbliku ta\u201f pajji\u017cu u li hu primordjali li t-traduttur \u2013 jekk verament ma jridx ikun traditur b\u0127alma jg\u0127idu t-Taljani \u2013 iwassal lill-qarrejja tieg\u0127u dak li l-awtur xtaq/jixtieq jg\u0127addi lill-pubbliku ta' \u017cmienu u ta' pajji\u017cu fi kliem ie\u0127or tal-kuntest li fih \u0121ie ppubblikat xog\u0127lu.", "G\u0127alhekk it-test tradott g\u0127andu jsir Malti kemm jista\u201f jkun fl-element lingwistiku biss, i\u017cda jibqa\u201f ankrat filkultura u fi\u017c-\u017cmien li g\u0127alih kien ma\u0127sub.", "Dan mhux fa\u010bli u l-i\u010bken dettall jista\u201f g\u0127aldaqstant ifixklek milli tag\u0127mel dan.", "Se nag\u0127ti e\u017cempju ta' dan minn Meaulnes it-Twil.", "Fejn fit-test ori\u0121inali tintu\u017ca l-kelma kilom\u00e8tre tradu\u010bejtha bil-kelma mil billi fl-1913 meta \u0121ie ppubblikat g\u0127all-ewwel darba r-rumanz il-kelma kilometru ma kinitx g\u0127adha qed tintu\u017ca fil-Malti.", "Dan kien att ta\u201f lokalizzazzjoni g\u0127alhekk ta\u201f adattament li fa\u010bilment stajt g\u0127addejt ming\u0127ajru g\u0127ax wara kollox il-qarrej kontemporanju tat-traduzzjoni jifhem perfettament it-terminu kilometru.", "I\u017cda billi t-traduzzjoni b\u0127al kull kitba o\u0127ra hi pro\u010bess ta\u201f ra\u0121unament f\u201fdak il-mument kont \u0127sibt li kien ikun a\u0127jar u aktar korrett li nimxi fuq il-pariri ta\u201f Nida u ta\u201f Taber u nillokalizza dan laspett tar-rumanz g\u0127all-Malti kif kien jintu\u017ca fl-1913.", "Madankollu, illum wara riflessjoni jkolli nammetti li mil-lat formali u kulturali na\u0127seb li kont inkun aktar pre\u010bi\u017c li kieku \u017cammejt mal-ori\u0121inal u minflok mil u\u017cajt kilometru.", "Dan mhux g\u0127ajr punt trivjali u ma j\u0127assarx il-valur tat-test tradott i\u017cda dak li nixtieq nuri b\u201fdan l-e\u017cempju hu li l-esternalizzazzjoni g\u0127andha ting\u0127ata aktar importanza mil-lokalizzazzjoni g\u0127as-sempli\u010bi ra\u0121uni li xog\u0127ol letterarju barrani je\u0127tie\u0121 li jing\u0127ata lill-pubbliku lokali bl-istess mod li jkun g\u0127addih l-awtur lill-pubbliku f\u201fpajji\u017cu.", "Wara kollox, il-qarrej lokali li jit\u0127ajjar jaqra xog\u0127lijiet letterarji tradotti bil-Malti jag\u0127mel dan g\u0127ax juri xxewqa li jiffamiljarizza ru\u0127u ma\u201f dik il-kultura barranija partikulari.", "Jekk ittraduttur jillokalizza xog\u0127lu jkun qed in\u0121ustament i\u010ba\u0127\u0127ad lill-qarrej tallingwa mira milli jiskopri fost affarijiet o\u0127rajn il-kultura tal-lingwa sors.", "E\u017cempju tipiku, fejn din ix-xorta ta\u201f lokalizzazzjoni twassal g\u0127al adattament hu mhux g\u0127al traduzzjoni, iltqajt mieg\u0127u fid-dissertazzjoni tal-MA fittraduzzjoni ta' Rebecca Cachia fejn din g\u0127amlet it-traduzzjoni g\u0127all-Malti ta\u201f The Colonel's Lady ta\u201f William Somerset Maugham.", "Cachia, li flopinjoni tieg\u0127i b'mod \u0121enerali g\u0127amlet bi\u010b\u010ba xog\u0127ol tajba u li tista\u201f fa\u010bilment ti\u0121i ppubblikata, f'\u010berti mumenti, xeqilbet ftit i\u017c\u017cejjed lejn iddomestikazzjoni tat-test permezz tal-lokalizzazzjoni.", "E\u017cempju li kont ikkummentajt dwaru kienet it-\"traduzzjoni\" ta' selling like hot cakes14 fejn hi tissu\u0121\u0121erixxi qed jinbig\u0127 b\u0127all-pastizzi.15 Fl-opinjoni tieg\u0127i Cachia kienet tkun aktar korretta li kieku \u017cammet f'mo\u0127\u0127ha li min\u0127abba l-bilingwi\u017cmu f'Malta kul\u0127add jaf x'inhuma hot cakes u ttradu\u010biet din ir-referenza kulturali kelma b'kelma billi t\u0127alliha kif misjuba fit-test bl-Ingli\u017c.", "Jew inkella billi sempli\u010bement sabet idjoma Maltija li toqrob aktar lejn dik Ingli\u017ca b\u0127al ng\u0127idu a\u0127na kien qed jinbieg\u0127 b\u0127al pasti s\u0127an jew qisu qed jing\u0127ata b'xejn.", "Kieku segwiet il-parir ta' Schleiermacher li ma jaqbilx mat-ta\u0127lit taddomestikazzjoni u l-esternalizzazzjoni fit-traduzzjoni milli dak ta' Umberto Eco li hu favur dan it-tip ta' ta\u0127lit kieku l-e\u017cempju partikulari li g\u0127adni kif tajt kien f\u201fdan ir-rigward ikun javvi\u010bina aktar lejn it-traduzzjoni milli lejn ladattament.", "Fil-kuntest g\u0127all-a\u0127\u0127ar Anglo-Sassonu li fih hu ambjentat The Colonel's Lady il-kelma pastizzi tidher g\u0127al kollox b\u0127ala intru\u017cjoni.", "Illum il-\u0121urnata na\u0127seb li l-unika lokalizzazzjoni li je\u0127ti\u0121ilha ssir hi lbidla lingwistika mil-lingwa sors g\u0127al-lingwa mira.", "Din sintendi g\u0127andha tinkludi l-lokalizzazzjoni tal-ismijiet \u0121eo\u0121rafi\u010bi u dawk ta\u201f persuna\u0121\u0121i stori\u010bi u\u017cati b\u201fmod universali u sa \u010bertu punt stabbiliti; madankollu fir-rigward talismijiet ta\u201f postijiet u tal-persuna\u0121\u0121i li je\u017cistu fil-fittizzju wie\u0127ed je\u0127tie\u0121lu jelabora aktar fit-tul.", "Pere\u017cempju dilemma li nqalg\u0127etli jien u nittradu\u010bi Salammb\u00f4 kienet jekk kellix nittradu\u010bi Alexandrie u l-isem tal-belt ta\u201f Tunis b\u0127ala Lixandra u Tune\u017c rispettivament.", "Lixandra da\u0127let fil-Malti millIsqalli filwaqt li Tune\u017c hi l-ver\u017cjoni Taljana tal-belt Tune\u017cina.", "G\u0127a\u017cilt li nu\u017ca Alessandrija u Tunis g\u0127ar-ra\u0121uni li l-kartografija ta\u201f \u017cmien il-qedem g\u0127andha \u017c\u017comm mal-ismijiet kif kienu u\u017cati dak i\u017c-\u017cmien u ma g\u0127andhiex ti\u0121i adattata g\u0127all-ismijiet kif jintu\u017caw illum il-\u0121urnata.", "Pere\u017cempju, listudju\u017ci Ingli\u017ci tal-Istorja ta\u201f Ruma g\u0127andhom l-g\u0127a\u017cla li ju\u017caw Londinium meta jkunu qed jirreferu g\u0127al London isem il-belt kapitali Ingli\u017ca kif nafuh llum, g\u0127alhekk ma narax g\u0127aliex fil-Malti g\u0127andna nillimitaw ru\u0127na u nu\u017caw Lixandra flok Alessandrija meta l-forma Lixandra ma tmurx lura g\u0127al \u017cmien il-qedem.", "Sa\u0127ansitra anke fit-Taljan tintu\u017ca l-kelma Alessandria g\u0127al belt li \u0121\u0121ib l-isem ta\u201f Alessandru l-Kbir.", "E\u017cempju ie\u0127or li jista\u201f jing\u0127ata hu dak talbelt ta\u201f Kostantinopli li llum il-\u0121urnata nafuha b\u0127ala Istanbul.", "\u010aertament li ma jkunx adatt li wie\u0127ed li jkun qed jittradu\u010bi dan l-isem ju\u017ca l-isem Istanbul meta jkun qed jirreferi g\u0127all-perjodu Bi\u017cantin!", "Il-lokalizzazzjoni twassal g\u0127all-adattament u mhux g\u0127at-traduzzjoni", "Bla dubju ta' xejn il-lokalizzazzjoni kulturali tressaq xog\u0127ol tradott lejn ladattament (bil-mertu kollu tieg\u0127u billi dan jista\u201f jitqies ukoll b\u0127ala att kreattiv) i\u017cda xi ftit jew wisq tbieg\u0127du mill-ekwivalenza letterarja tax-xog\u0127ol ori\u0121inali.", "L-adattament fejn fost aspetti o\u0127rajn il-lokalizzazzjoni tiddomina jaqdi qabel kollox il-funzjoni tal-gost tal-qari bil-lingwa mira u mhux lekwivalenza letterarja bl-og\u0127la limitu li tista\u201f toqrob lejha traduzzjoni ta\u201f min joqg\u0127od fuqha.", "Dan li qed ng\u0127id japplika b\u201fmod spe\u010bjali g\u0127al testi letterarji b\u201frabta storika.", "Ng\u0127idu a\u0127na jekk l-Ill\u00ecjade bil-Malti ta\u201f Victor Xuereb \u0121iet tradotta b\u201fdan il-mod ikun ifisser li hi tilfet mill-veri\u010bit\u00e0 storika li tinsab fiha.", "Testi klassi\u010bi tradotti li huma studjati g\u0127al finijiet stori\u010bi jkunu qed jirrendu ru\u0127hom inutli g\u0127al dan il-g\u0127an jekk isirulhom adattamenti li jinkludu fosthom il-lokalizzazzjoni.", "L-istess jista\u201f jing\u0127ad g\u0127at-traduzzjoni biblika.", "Hawnhekk g\u0127al darb\u201fo\u0127ra ma naqbilx ma dak li jissu\u0121\u0121erixxi Nida li jekk lInnuit fl-Alaska qatt ma raw \u0127rief je\u0127tie\u0121lek tirriferi g\u0127alihom billi minflok tu\u017ca foki g\u0127ax kulturalment fl-Alaska jitqiesu li huma l-ekwivalenti g\u0127all\u0127rief fil-Palestina!", "X\u201fji\u0121ri mbag\u0127ad mill-aspetti simboli\u010bi u allegori\u010bi li l\u0127aruf g\u0127andu fl-istudji bibli\u010bi?", "B\u201fdan ir-ra\u0121unament a\u0127na l-Maltin nispi\u010b\u010baw irridu nfittxu kliem g\u0127al annimali fost \u0127wejje\u0121 o\u0127rajn li ma jinsabux f\u201fMalta p.e. l-iljuni, it-tigri, l-ilpup e\u010b\u010b. Jekk it-traduzzjoni tkun lokalizzata b\u201fdan ilmod allura je\u0127ti\u0121ilha li titqies b\u0127ala adattament tal-ori\u0121inal u xejn aktar.", "Dan ma jfissirx kif di\u0121\u00e0 semmejt li adattament g\u0127andu jintrema jew jitwarrab.", "L-adattament g\u0127andu wkoll l-importanza tieg\u0127u fl-iskala taxxog\u0127lijiet letterarji u g\u0127andu ji\u0121i valutat skont il-mertu tieg\u0127u i\u017cda bl-ebda mod ma g\u0127andu jing\u0127ata l-mertu tal-ekwivalenza letterarja tax-xog\u0127ol ori\u0121inali.", "Kif g\u0127andu ji\u0121i determinat jekk xog\u0127ol letterarju tradott hux adattament jew traduzzjoni?", "F\u201fdan l-istadju wie\u0127ed g\u0127andu j\u017comm f\u201fmo\u0127\u0127u li ebda traduzzjoni letterarja ma tista\u201f tkun mija fil-mija ekwivalenti g\u0127ax-xog\u0127ol ori\u0121inali.", "Kull traduzzjoni je\u0127ti\u0121ilha xi forma jew o\u0127ra ta\u201f tibdil: ta' adattament.", "G\u0127alhekk biex naslu g\u0127al valutazzjoni li biha xog\u0127ol jista\u201f jissejja\u0127 traduzzjoni jew adattament je\u0127ti\u0121ilna nirrikorru g\u0127all-anali\u017ci tas-sentenzi.", "Jekk dawn juru li jistg\u0127u jwasslu g\u0127all-hekk imsej\u0127a traduzzjoni lura allura jkun ifisser li jkun intla\u0127aq il-livell mixtieq tal-ekwivalenza biex ix-xog\u0127ol ji\u0121i deskritt b\u0127ala traduzzjoni affidabbli.", "Minn din il-perspettiva t-test jissejja\u0127 traduzzjoni jekk il-persenta\u0121\u0121 tas-sentenzi fit-test s\u0127i\u0127 tax-xog\u0127ol letterarju jkun ta\u201f 75% jew aktar ibba\u017cat fuq traduzzjoni kelma b\u201fkelma jew diretta (spe\u010bjalment fejn jid\u0127lu l-forma u l-kontenut tal-elementi lessikali u listrutturi sintatti\u010bi tag\u0127hom dik li tissejja\u0127 ukoll traduzzjoni interlineari) u jekk il-25% l-o\u0127rajn ikunu biss tibdiliet fil-livell tas-sintassi u dak idjomatiku li jori\u0121inaw min\u0127abba d-differenzi bejn il-lingwa sors u l-lingwa mira.", "Inklu\u017ci f'dawn il-25% hemm ukoll id-difetti b\u0127al ommissjonijiet jew lokalizzazzjonijiet kulturali li jistg\u0127u ji\u0121u evitatati jew ikkore\u0121uti.", "Lattribuzzjoni ta' traduzzjoni ting\u0127ata min\u0127abba li fl-eventwalit\u00e0 ta\u201f traduzzjoni lura ma jkun hemm ebda problema fil-bi\u010b\u010ba l-kbira tal-livelli lingwisti\u010bi biex ter\u0121a\u201f tinkiseb il-kwa\u017ci totalit\u00e0 tat-test ori\u0121inali.", "B\u201fhekk aktar mal-persenta\u0121\u0121 ikun qed ji\u017cdied lejn it-tibdiliet fis-sentenzi u jonqos mit-traduzzjoni kelma b\u201fkelma aktar ir-ri\u017cultat a\u0127\u0127ari jkun javvi\u010bina ladattament.", "Hu wisq laborju\u017c li wie\u0127ed joqg\u0127od janalizza test letterarju s\u0127i\u0127 spe\u010bjalment meta jkun jinvolvi mijiet ta\u201f pa\u0121ni g\u0127alhekk din l-anali\u017ci tista\u201f ssir bl-g\u0127a\u017cla ta\u201f kampjuni li jittie\u0127du b\u201fmod xjentifikament validu u li jwasslu g\u0127al statistika korretta.", "Biex nag\u0127ti e\u017cempji ta' kif din l-anali\u017ci tista\u201f ssir se nag\u0127ti daqqa t'g\u0127ajn \u0127afifa lejn ix-xog\u0127lijiet li \u0121ejjin: Candide ta' Alfred Palma, Il-Grajja ta' \u017bew\u0121t Ibliet ta' Karmenu Vassallo, Il-Vja\u0121\u0121 tal-Beagle ta' Paul Sammut, L-Avvanz tal-Pellegrin ta' Joseph Farrugia, Il-Glorja ta' Missieri ta' Josette Attard u fl-a\u0127\u0127ar nett lejn it-tliet rumanzi tradotti minni ji\u0121ifieri: Meaulnes it-Twil, Id-Dar tal-Qattus bir-Rakketta f'Idu, u Salammb\u00f4.", "Candide ta' Alfred Palma", "Candide \u00e9coutait attentivement, et croyait Candide kien jisma' b'attenzjoni, u bi innocemment; car il trouvait mademoiselle twemmin assolut; g\u0127ax lil Lady Cunegonde Cun\u00e9gonde extr\u00eamement belle, quoiqu'il ne kien jaraha sabi\u0127a g\u0127all-a\u0127\u0127ar g\u0127ad li qatt pr\u00eet jamais la hardiesse de le lui dire. ma kollu l-kura\u0121\u0121 ig\u0127idilha hekk. p.16", "Fis-sentenza hawn fuq fejn Voltaire jg\u0127id li \"Candide \u2026 croyait innocemment\" Palma jag\u0127ti \"Candide \u2026 bi twemmin assolut\" u b'hekk jibdel dak li kiteb Voltaire.", "Dan is-segment tas-sentenza seta' fa\u010bilment \u0121ie tradott: \"Candide \u2026 kien jemmen inno\u010bentament\" b'hekk fit-test Malti ming\u0127ajr bdil ta' xejn kien jitwassal il-messa\u0121\u0121 ta' Voltaire.", "\u0126a\u0121a o\u0127ra li tidher f'din issentenza hu l-u\u017cu ta' Lady biex ti\u0121i \"tradotta\" l-kelma mademoiselle.", "Hawnhekk Palma qed ju\u017ca kelma Ingli\u017ca g\u0127al wa\u0127da Fran\u010bi\u017ca u", "jillokalizzaha f\u201fkuntest Malti!", "Li kieku kellha ssir traduzzjoni lura lejn ilFran\u010bi\u017c Lady jkollha ti\u0121i tradotta madame u mhux mademoiselle!", "Din issitwazzjoni setg\u0127et fa\u010bilment ti\u0121i evitata bl-u\u017cu fit-test Malti tal-kelma ma\u017cma\u017cella kif mog\u0127tija fid-dizzjunarju ta' Joseph Aquilina.", "L-a\u0127\u0127ar parti ta' din is-sentenza turi wkoll, minn na\u0127a ta' Palma, interpretazzjoni tat-test miktub li fl-opinjoni tieg\u0127i seta' ji\u0121i tradott prattikament kelma b'kelma: \"billi kien isib lill-ma\u017cma\u017cella estremament sabi\u0127a, g\u0127alkemm qatt ma kellu l-kura\u0121\u0121 li jg\u0127idilha dan.\"", "F'din is-sentenza hawn fuq se nibda biex nirrimarka dwar l-ommissjonijiet li jinsabu fit-test \"tradott\".", "Fit-test ta' Palma s-segwenza numerika mog\u0127tija minn Voltaire hi nieqsa.", "Dan ovvjament iwassal g\u0127al telf flekwivalenza letterarja u jressaq ix-xog\u0127ol ta' Palma aktar lejn l-adattament milli lejn it-traduzzjoni.", "B'hekk, min\u0127abba dawn l-ommissjonijiet Palma jitlef l-okka\u017cjoni li jwassal lill-qarrej Malti u finalment lil-letteratura Maltija l-istil Votairejan kif jinsab fix-xog\u0127ol ori\u0121inali.", "Ta' min jinnota wkoll li Palma javvi\u010bina aktar lejn l-adattament meta jag\u0127milha e\u0127fef g\u0127all-qarrej billi jag\u0127ti \"le plus grand philosophe de la province\" b\u0127ala \"l-akbar filosfu f'Westphalia\"!", "Il-Grajja ta' \u017bew\u0121t Ibliet ta' Karmenu Vassallo", "Kif qed ninnotaw f'din is-sentenza Vassallo j\u0127alli barra of Our Lord li setg\u0127et fa\u010bilment tit\u0127alla bil-Malti: \"Kienet is-sena tal-Mulej elf seba' \u2026 .\"", "Hawn min forsi jo\u0121\u0121ezzjona u jg\u0127id li qed niffitta xi ftit i\u017c\u017cejjed u li Vassallo ma kellux g\u0127aliex jittradu\u010bi din il-fra\u017ci i\u017cda f'dan il-ka\u017c l-anqas Dickens ma kellu g\u0127aliex ju\u017caha biex iwassal dak li kellu f'mo\u0127\u0127u!", "Madankollu la Dickens u\u017caha t-traduttur je\u0127tie\u0121lu j\u0127alliha g\u0127ax fra\u017cijiet b\u0127al dawn jiffurmaw parti intrinsika mill-istil kumpless tal-kitba ta' Dickens.", "Spiritual revelations were conceded to Kif g\u0127adu ji\u0121ri s\u201fissa kien ukoll dik il-\u0127abta England at that favoured period, as at this. (\u017cmien imbierek tassew!) p. 19.", "Kif nistg\u0127u naraw it-\"traduzzjoni\" ta' din is-sentenza g\u0127all-Malti mhix qed ting\u0127ata g\u0127ajr fi kliem Vassallo.", "Ta' min jinnota wkoll il-parentesijiet u\u017cati minn Vassallo li ma jinsabux fl-ori\u0121inal.", "G\u0127al darb'o\u0127ra f'din is-sentenza nosservaw adattament ta' Dickens g\u0127allMalti u mhux traduzzjoni.", "Ta' min jg\u0127id ukoll li billi n-norma hi li test tradott \u0127afna drabi jkun xi ftit itwal minn dak tal-ori\u0121inal jidher \u010bar li Vassallo f\u201fdawn il-kampjuni qed jag\u0127mel adattament jew traduzzjoni indiretta u mhux traduzzjoni tat-test letterarju.", "Il-Vja\u0121\u0121 tal-Beagle ta' Paul Sammut", "Fit-traduzzjoni ta\u201f din is-sentenza Sammut i\u017comm mal-ori\u0121inal.", "In our passage to the Plata, we saw nothing Fil-vja\u0121\u0121 tag\u0127na g\u0127all-Plata ma ltqajna ma' particular, excepting on one day a great xejn ta' interess \u0127lief, f'\u0121urnata minnhom, shoal of porpoises, many hundreds in ma' \u0121liba kbira ta' mijiet kbar ta' fo\u010beni. p. number. \t26.", "F\u201fdin is-sentenza ninnotaw it-tibdil fil-po\u017cizzjoni tal-punte\u0121\u0121atura li setg\u0127et fa\u010bilment tin\u017camm fil-Malti b\u0127alma hi fl-Ingli\u017c.", "Sammut jitbieg\u0127ed xi ftit mit-test ori\u0121inali i\u017cda ma ja\u0127rabx minnu.", "L-ewwel \u0127a\u0121a li wie\u0127ed jinnota hi l-qsim fi tnejn tas-sentenza misjuba f\u201fDarwin.", "Jispikka wkoll il-fatt li s-sentenza bil-Malti hi iqsar minn dik blIngli\u017c.", "Dan jirri\u017culta mill-adattament li Sammut jag\u0127mel billi jg\u0127id fi kliemu dak li jinsab fit-test Ingli\u017c.", "Dan it-tip ta\u201f adattament ji\u010b\u0127ad l-istil ta\u201f Darwin billi jo\u0127loq paw\u017ca u jibdel ir-ritmu tas-sentenza.", "Fis-sentenza bil-Malti hemm nieqes il-kliem these animals.", "Din hi ommissjoni aktarx intenzjonata mit-traduttur li fl-opinjoni tieg\u0127i mhix \u0121ustifikata.", "L-avverbju very jinsab nieqes fis-sentenza bil-Malti.", "Postu qed jitte\u0127idlu minn g\u0127adu li fl-Ingli\u017c kieku kellha ssir traduzzjoni lura jing\u0127ata t-tifsira ta' still.", "F\u201fdin is-sentenza tit\u0127alla barra l-kelma dark u l-virgola wara noises.", "Dawn huma ommissjonijiet bla b\u017conn u nuqqasijiet fit-traduzzjoni bil-Malti li jqarrbuha lejn l-adattament.", "L-Avvanz tal-Pellegrin ta' Joseph Farrugia", "Jispikka fit-test bil-Malti l-korsiv tal-ismijiet personalizzati tan-nomi astratti: \u0126olma, Fidil u Pa\u010bpa\u010bi.", "Farrugia apparentament \u0127ass li ma kienx bi\u017c\u017cejjed li dawn jinkitbu b\u201fittra kapitali b\u0127alma jsir fit-test originali ta\u201f Bunyan.", "Ta\u201f min josserva wkoll l-u\u017cu tal-parentesijiet li huma assenti fl-ori\u0121inal u g\u0127alhekk g\u0127andhom jitqiesu b\u0127ala \u017cidiet li jwasslu g\u0127al tibdil fl-istil ta\u201f Bunyan.", "Din is-senteza toffri xifts sintassi\u010bi ming\u0127ajr ma titbieg\u0127ed mit-traduzzjoni.", "Il-Glorja ta' Missieri ta' Josette Attard", "Un beau jeudi matin, nous p\u00fbmes installer, le G\u0127odwa wa\u0127da tal-\u0126amis, fl-a\u0127\u0127ar konna long du corridor de l'immeuble, le mobilier kapa\u010bi niskjeraw l-g\u0127amara kollha tal-btajjel des grandes vacances. isfel tul il-kuritur. p. 62.", "F\u201fdin is-sentenza l-kliem grandes vacances qed ji\u0121i maqlub g\u0127all-Malti b\u0127ala btajjel.", "Dan i\u0127alli barra l-idea li l-grandes vacances huma l-vaganzi tas-sajf meta l-iskejjel jag\u0127lqu g\u0127al kollox.", "Attard setg\u0127et u\u017cat il-vaganzi tassajf u l-qarrej kien jasal wa\u0127du g\u0127all-konnotazzjoni tal-iskejjel li jwassal ilkliem Fran\u010bi\u017c grandes vacances.", "L-a\u0121\u0121ettiv beau jit\u0127alla barra mittraduzzjoni filwaqt li fil-Malti jidda\u0127\u0127al l-avverbju fl-a\u0127\u0127ar li mhux u\u017cat minn Pagnol.", "Tibdiliet b\u0127al dawn iqarrbu x-xog\u0127ol ta\u201f Attard lejn ladattament aktar milli lejn it-traduzzjoni ta\u201f Pagnol.", "Hawnhekk naraw tibdil fil-punte\u0121\u0121atura fejn jid\u0127lu l-virgoli u l-a\u0127\u0127ar parti tas-sentenza qed ting\u0127ata fi kliem Attard g\u0127alkemm is-sens tal-ori\u0121inal jin\u017camm dan jag\u0127milha diffi\u010bli li kieku kellha ssir traduzzjoni lura.", "I\u017c-\u017ciju beda jammira u r-re\u0121ettier beda jfa\u0127\u0127ar bi kliem ta\u201f espert. p. 62.", "G\u0127al darb\u201fo\u0127ra naraw l-intru\u017cjoni ta\u201f element li ma jinsabx fit-test ori\u0121inali din id-darba tal-verb beda li jidher darbtejn f\u201fdin is-sentenza qasira.", "Nistg\u0127u ng\u0127idu li din is-sentenza mhix g\u0127ajr adattament tas-sentenza ori\u0121inali.", "Il loua les tenons, il approuva les mortaises, Huwa kellu kliem ta' tif\u0127ir g\u0127all-min\u010botti, et trouva les collages parfaits. approva l-ingasti tag\u0127hom u ddikjara li lmunta\u0121\u0121 kien perfett. p. 62.", "Hawnhekk Attard tittradu\u010bi l-verb loua b\u0127ala kellu kliem ta' tif\u0127ir meta fa\u010bilment setg\u0127et u\u017cat il-verb Malti fa\u0127\u0127ar.", "Je\u017cisti wkoll fis-sentenza Maltija tibdil fil-punta\u0121\u0121etura li jbieg\u0127ed mill-istil tat-test Fran\u010bi\u017c.", "Il-verb trouva qed jing\u0127ata b\u0127ala ddikjara meta fa\u010bilment seta\u201f ntu\u017ca l-verb sab.", "F\u201fdin is-sentenza naraw adattament fi kliem Attard tas-sentenza misjuba f\u201fPagnol.", "Attard ta\u0127rab mill-ekwivalenza formali u inkonxjament tippreferi dik dinamika bil-konsegwenza li t-traduzzjoni tispi\u010b\u010ba f'adattament u titbieg\u0127ed mill-ekwivalenza letterarja tat-test ori\u0121inali.", "Meaulnes it-Twil ta' Paul Zahra", "F\u201fdin is-sentenza pjutost twila qed nimxi kelma b\u201fkelma mat-test ori\u0121inali biex b\u201fhekk in\u0127addem it-traduzzjoni diretta jew interlineari \u2013 li kuntrarjament g\u0127al dak li ja\u0127sbu bosta teoristi fil-qasam tat-traduzzjoni \u2013 hi possibbli jekk issir bir-reqqa biex b\u201fhekk ji\u0121i evitat l-adattament u tkun fa\u010bilitata t-traduzzjoni lura.", "F\u201fdin is-sentenza deherli li jkun a\u0127jar li jing\u0127ata s-sens milli ssir traduzzjoni kelma b\u201fkelma.", "Madankollu g\u0127alkemm qed isir dan, is-sentenza tradotta mhix ting\u0127ata fi kliemi ji\u0121ifieri mhix qed jidda\u0127\u0127lu fost o\u0127rajn elementi li ma jinstabux fit-test ori\u0121inali.", "Meaulnes marchait de long en large, allait Meaulnes kien qed jippassi\u0121\u0121a minn na\u0127a aupr\u00e8s des fen\u00eatres, regardait dans le jardin, g\u0127al o\u0127ra, jersaq lejn it-twieqi, i\u0127ares lejn ilpuis revenait et regardait vers le bourg, \u0121nien; imbag\u0127ad jer\u0121a\u201f lura u j\u0127ares lejn iscomme s'il e\u00fbt attendu quelqu'un qui ne subborg, b\u0127allikieku kien qed jistenna lil xi viendrait certainement pas. \u0127add li \u017cgur ma kellux jer\u0121a\u201f ji\u0121i lura. p. 120.", "F\u201fdin is-sentenza \u017cammejt kemm jista\u201f jkun mat-test ori\u0121inali kemm fil-livell tas-sintassi kif ukoll f'dak lessikali.", "Id-Dar tal-Qattus bir-Rakketta f'Idu ta' Paul Zahra", "Hawnhekk qed issir traduzzjoni kelma b\u201fkelma u tit\u0127addem it-teknika talistruttura parallela.", "L-istil tas-sentenzi twal ta\u201f Balzac jin\u017camm ming\u0127ajr ma ji\u0121i mbag\u0127bas biex l-effett tal-pro\u017ca-pittura li kellu f\u201fmo\u0127\u0127u l-awtur jippersisti fil-Malti.", "Din is-sentenza hi e\u017cempju ie\u0127or tat-traduzzjoni diretta jew interlineari.", "L-istess kummenti, li g\u0127amilt g\u0127as-sentenza ta\u201f qabel din, jg\u0127oddu g\u0127al din is-sentenza.", "L-ewwel preferenza fi traduzzjoni diretta dejjem g\u0127andha", "G\u0127al darb\u201fo\u0127ra naraw it-t\u0127addim dirett tat-traduzzjoni interlineari bba\u017cata fuq il-preservazzjoni tal-istruttura tat-test ori\u0121inali biex b\u201fhekk jin\u0127oloq paralleli\u017cmu bejn it-test sors u t-test mira.", "Kif qed nuri fit-test hawn fuq fit-traduzzjoni tieg\u0127i mxejt kelma b'kema mattest ta' Flaubert.", "La t-test ippermettieli nag\u0127mel dan ma rajtx g\u0127aliex kelli noqg\u0127od indawwar l-istruttura tas-sentenza.", "Anke fuq livell lessikali \u017cammejt kemm stajt mal-forma u mal-kontenut.", "Dan hu e\u017cempju \u010bar ie\u0127or tat-traduzzjoni interlineari jew diretta li tista\u201f tit\u0127addem irrispettivament middiversi stili ta\u201f awturi differenti.", "L-istess kummenti, li g\u0127amilt g\u0127as-sentenza ta' qabel din, jg\u0127oddu g\u0127al din", "bog\u0127od kultant id-du\u0127\u0127an ta\u201f sagrifi\u010b\u010bju li kien g\u0127adu qed jin\u0127araq kien qed ja\u0127rab minn bejn il-madum tal-bron\u017c, u \u017c-\u017ciffa tqila kienet qed i\u0121\u0121ib mag\u0127ha l-irwejja\u0127 aromati\u010bi m\u0127alltin mar-ri\u0127a tal-ba\u0127ar u nnef\u0127a tas-swar imsa\u0127\u0127nin mix-xemx. p. 38.", "B'din l-a\u0127\u0127ar sentenza minn Salammb\u00f4 qed nuri li bir-reqqa \u017cammejt malprin\u010bipju li nimxi kelma b'kema mat-test ming\u0127ajr ma nirrikorri g\u0127al \"traduzzjoni\" fi kliemi.", "Ta' minn jinnota li g\u0127al kelma hydrauliques stajt u\u017cajt il-kelma idrolo\u0121ika madankollu tal-ilma hi perfettament g\u0127a\u017cla tajba g\u0127ax ma xxekkilx it-traduzzjoni lura lejn il-Fran\u010bi\u017c.", "Kif qed naraw fl-e\u017cempji ta' hawn fuq meta ssir anali\u017ci testwali li tinvolvi t-tqabbil tat-test sors ma' dak tat-test mira wie\u0127ed ikun jista' jasal biex jistabbilixxi jekk ix-xog\u0127ol ji\u0121ix definit b\u0127ala traduzzjoni jew adattament.", "Fix-xog\u0127lijiet li s'issa \u0121ew tradotti minni nasal biex ng\u0127id, i\u017cda dejjem f\u201fdan l-istadju fuq impressjoni, li: Meaulnes it-Twil fih 90% traduzzjoni u 10% adattament; Id-Dar tal-Qattus bir-Rakketta f'Idu fih 95% traduzzjoni u 5% adattament; u Salammb\u00f4 fih 95% traduzzjoni u 5% adattament.", "Nixtieq ng\u0127id ukoll li l-persenta\u0121\u0121 tal-adattament li qed nirriferi g\u0127alih hawnhekk kien wie\u0127ed immirat lejn l-ekwivalenza letterarja u mhux wie\u0127ed im\u0127addem biex ting\u0127ata \"traduzzjoni\" fi kliemi.", "Jinkludi wkoll forsi xi nuqqasijiet b\u0127al ommissjonijiet jew \u017cidiet li b\u201fnuqqas ta\u201f attenzjoni stajt ikkaw\u017cajt fit-testi tradotti.", "\u0126add m'hu infallibbli u t-traduzzjonijiet tieg\u0127i jistg\u0127u f\u201fxi mumenti juru wkoll dawn id-dg\u0127ufijiet.", "Madankollu l-g\u0127an a\u0127\u0127ari tieg\u0127i b\u0127ala traduttur, sa fejn umanament hu possibbli, hu dejjem dak tal-perfezzjoni.", "L-adattament fit-traduzzjoni biblika", "E\u017cempju ie\u0127or ta\u201f kemm xog\u0127ol tradott jista\u201f jvarja bejn it-traduzzjoni u ladattament hu offrut mit-traduzzjonijiet ta\u017c-\u017cew\u0121 ver\u017cjonijiet tal-Bibbja bilMalti: dik ta\u201f Pietru Pawl Saydon u l-o\u0127ra tal-G\u0127aqda Biblika Maltija.", "Saydon \u017camm aktar mal-aspett letterarju u mal-hekk imsejja\u0127 Malti safi milli g\u0127amlet l-G\u0127aqda.", "Min\u0127abba dan fuq il-livell letterarju l-ver\u017cjoni biblika ta\u201f Saydon hi superjuri g\u0127al dik tal-G\u0127aqda u aktar toqrob fil-forma mat-testi ori\u0121inali.", "Dan g\u0127ax l-g\u0127an ewlieni tal-G\u0127aqda Biblika Maltija kien wie\u0127ed kommunikattiv mhux wie\u0127ed letterarju u min\u0127abba dan l-iskop il-prodott a\u0127\u0127ari jista\u201f jitqies b\u0127ala adattament tax-xog\u0127ol ta\u201f Saydon sabiex illingwa\u0121\u0121 ikun jixbah aktar lil-lingwa mitkellma.", "Dan it-tip ta\u201f kuntrast lessikali bejn i\u017c-\u017cew\u0121 ver\u017cjonijiet fost o\u0127rajn jinsab f\u201fdawn l-e\u017cempji u juri dak li qed nipprova nispjega hawnhekk:", "Ta\u201f min jinnota l-u\u017cu tal-isem Lixandra (Atti 18:24).", "Fil-fatt, huma u jittradu\u010bu l-Atti t-tradutturi bibli\u010bi ltaqg\u0127u mal-isem Lixandra li jien ukoll iltqajt mieg\u0127u f\u201fSalammb\u00f4 u li g\u0127alih g\u0127amilt referenza aktar 'il fuq.", "I\u017c-\u017cew\u0121 ver\u017cjonijiet i\u017commu mal-isem li da\u0127al fil-Malti mill-Isqalli, mentri g\u0127allisem tal-abitanti ta\u201f Alessandrija (l-isem tal-belt li effettivament kien jintu\u017ca fil-qedem) Saydon donnu b'mod aktar korrett \u0127ass u qorob xi ftit jew wisq lejn dak li g\u0127amilt jien f'Salammb\u00f4 ji\u0121ifieri g\u0127a\u017cel il-kelma Alessandrini u mhux Lixandrini kif g\u0127amlet l-G\u0127aqda Biblika Maltija.", "Analizi tat-traduzzjoni jew adattament ta' titlu ta' xog\u0127ol letterarju", "Fil-livell tat-titlu ta\u201f xog\u0127ol letterarju wkoll tid\u0127ol id-dikotomija bejn traduzzjoni u adattament.", "Rigward id-diffikultajiet li kelli biex nittradu\u010bi lisem tar-rumanz Meaulnes it-Twil nissu\u0121\u0121erixxi lill-qarrej ta' din ilkontribuzzjoni sabiex jaqra l-introduzzjoni li ktibt fl-istess rumanz.", "It-titlu ta' La maison du chat-qui-pelote ma' \u0127oloqlix problemi billi fa\u010bilment ittradu\u010bejtu kelma b'kelma.", "Rigward Salammb\u00f4 kelli n\u0127alli l-forma Fran\u010bi\u017ca g\u0127all-ra\u0121unijiet esteti\u010bi li wkoll spjegajthom fl-introduzzjoni tieg\u0127u.", "Ng\u0127addi g\u0127alhekk biex nanalizza t-titlu tat-traduzzjoni tal-Pilgrim's", "Farrugia \"jittradu\u010bih\" b\u0127ala L-Avvanz tal-", "Pellegrin li fl-opinjoni tieg\u0127i hu aktar adattament milli traduzzjoni.", "Fittixt ftit f'Wikipedia biex nivverifika kif jing\u0127ata t-titlu ta' dan ir-rumanz b'lingwi o\u0127rajn u fost il-lingwi li stajt nifhem sibt:", "Kif qed naraw bil-Fran\u010bi\u017c u bil-Portugi\u017c qed tintu\u017ca l-kelma vja\u0121\u0121 flok avvanz kif jag\u0127mel Farrugia.", "Mentri fil-ver\u017cjoni Spanjola qed tintu\u017ca l-kelma progresso.", "It-traduttur Spanjol g\u0127a\u017cel li j\u017comm mal-forma u l-kontenut talkelma progress u b'hekk wassal l-ekwivalenza letterarja li toqrob l-aktar lejn dak li kellu f\u201fmo\u0127\u0127u Bunyan.", "Fost dawn it-tradutturi Farrugia hu l-anqas wie\u0127ed li wasal lejn traduzzjoni adatta tat-titlu.", "Anki, Aquilina fiddizzjunarju Ingli\u017c/Malti joqrob aktar lejn l-ekwivalenza letterarja milli g\u0127amel Farrugia.", "F\u201fpa\u0121na 2425 Aquilina effettivament jag\u0127ti \"traduzzjoni\" kemxejn a\u0127jar ta' dan it-titlu partikulari b\u0127ala l-vja\u0121\u0121 tal-pellegrin.", "Fil-fehma tieg\u0127i Farrugia seta\u201f bla xkiel ta\u201f xejn jittradu\u010bih b\u201fmod dirett jew interlineari b\u0127ala Il-Progress tal-Pellegrin.", "Konklu\u017cjoni", "Nixtieq nikkonkludi dan l-artiklu billi nistqarr li kontrarjament g\u0127al dak li jinsab f\u201f\u010berti oqsma tat-teorija tat-traduzzjoni l-esternalizzazzjoni twassal g\u0127at-traduzzjoni filwaqt li d-domestikazzjoni jew il-lokalizzazzjoni tqarreb aktar lejn l-adattament.", "It-teoriji li jappo\u0121\u0121jaw traduzzjoni dinamika u li jenfasizzaw ir-rilevanza fil-kuntest tal-lingwa sors iwasslu g\u0127all-adattament u mhux g\u0127at-traduzzjoni jew g\u0127ar-replika mistennija mill-qarrej tal-lingwa mira.", "B\u201fhekk f\u201fdan l-artiklu ppruvajt ukoll inne\u0127\u0127i l-istigmatizzazzjoni minn fuq it-traduzzjoni kelma b'kelma.", "Kull traduttur hu u jittradu\u010bi g\u0127andu dejjem jag\u0127ti l-ewwel preferenza lit-traduzzjoni diretta jew interlineari li twasslu biex i\u0127addem it-teknika tal-istruttura parallela.", "Dan l-avvi\u010binament fil-fehma u mill-esperjenza tieg\u0127i jwassal g\u0127al ekwivalenza letterarja u jevita l-adattament letterarju.", "It-traduzzjoni indiretta jew l-adattament f\u201ftesti letterarji tradotti g\u0127andu jintu\u017ca biss fejn assolutament me\u0127tie\u0121 u ji\u0121i evitat kemm jista\u201f jkun biex ix-xog\u0127ol ori\u0121inali mil-lingwa sors ikun verament rifless fit-traduzzjoni.", "It-traduzzjoni lura l-aktar li tista' ssir hu meta tit\u0127addem traduzzjoni diretta jew kelma b'kelma fi kliem ie\u0127or interlineari.", "It-traduzzjoni lura hi mezz li bih jista\u201f ji\u0121i stabbilit il-livell traduttiv jew ta\u201f adattament ta\u201f test letterarju.", "Il-metodu su\u0121\u0121erit minni kif jintwera hawn fuq hu dak ta\u201f anali\u017ci ta\u201f kampjuni me\u0127udin b\u201fmod xjentifiku li permess tag\u0127hom ikunu jistg\u0127u jing\u0127ataw il-persenta\u0121\u0121i li wie\u0127ed jasal g\u0127alihom li jistabbilixxu jekk xog\u0127ol tradott hux verament traduzzjoni b'ekwivalenza letterarja jew inkella jxeqlibx lejn l-adattament letterarju."], "category": "nonfiction", "url": "https://academia.edu", "source": "Extracted from Traduzzjoni_letterarja_jew_adattament_le.docx"}
{"text": ["Billi x-xog\u0127lijiet ta' kittieba Fran\u010bi\u017ci ma jdurux daqstant ta' spiss fl-orbita tal-qarrej Malti meta ltqajt g\u0127all-ewwel darba f'Servitude et grandeur militaires ta' Alfred de Vigny e\u017cattament mal-kapitlu li proprjament i\u0121ib l-isem 'Malte' \u0127assejtni intrigat.", "G\u0127alhekk idde\u010bidejt nittradu\u010bi bil-Malti din is-silta qasira biex b'hekk naqsam din l-esperjenza ma' min hu interessat fil-letteratura Fran\u010bi\u017ca u ma' dawk li tinteressahom l-istorja ta' Malta fi \u017cmien issentejn tal-\u0127akma Napoleonika u li ma jafux jaqraw bil-Fran\u010bi\u017c.", "U fuq kollox biex naqsam din ir-referenza g\u0127al pajji\u017cna mag\u0127mula minn dan il-kittieb Fran\u010bi\u017c mal-qarrejja li j\u0127obbu jaqraw bil-Malti.", "Il-poeta, drammaturgu u rumanzier Alfred Victor de Vigny twieled fis-27 ta' Marzu 1797 u miet fis-17 ta' Settembru 1863.", "G\u0127alhekk ta' min jinnota li Vigny ma setax kien pre\u017centi g\u0127ad-d\u0127ul ta' Bonaparti f'Malta fl-1798.", "Madankollu dak li jirrakkonta l-persuna\u0121\u0121 tieg\u0127u, ilKaptan Renaud, dwar id-d\u0127ul tal-Fran\u010bi\u017ci f'Malta hu bba\u017cat fuq informazzjoni storika li", "Vigny akkwista minn sorsi dokumentati kontemporanji Fran\u010bi\u017ci.", "Jissemmew pere\u017cempju lKaptan ta' l'Orient Luce de Casabianca, il-\u0120eneral Desaix, il-frejgata la Junon u l-\u0120eneral", "Vaubois u l-erbat elef suldat tieg\u0127u li t\u0127allew Malta.", "Jing\u0127ata wkoll tag\u0127rif dwar it-tluq ta' wie\u0127ed mit-tliet konvojs li telaq minn Korsika lejn Malta g\u0127all-E\u0121ittu (hawnhekk ma rridux ninsew li t-te\u0127id ta' Malta kien ippjanat u mhux a\u010b\u010bidentali) u fl-a\u0127\u0127ar nett tissemma d-data li fiha wasal Malta Bonaparti.", "Sfortunatament, is-silta li fir-rumanz tirreferi g\u0127al Malta hi qasira u mhix g\u0127ajr xena deskrittiva u drammatika me\u0127tie\u0121a min-narrattiva.", "I\u017cda minkejja l-qosor tag\u0127ha ta' min japprezzaha billi g\u0127andna nkunu kburin b'kull referenza g\u0127al pajji\u017cna f'xog\u0127lijiet letterarji ta' awturi tal-kalibru ta' Vigny u fuq kollox importanti li wie\u0127ed ikun jaf dwar referenzi ta' din ix-xorta f'ka\u017c li jkun hemm b\u017conn li ssir referenza g\u0127alihom."], "category": "nonfiction", "url": "https://academia.edu", "source": "Extracted from Traduzzjoni_ta_silta_minn_Servitude_et_g.docx"}
{"text": ["Il-Varjetajiet tal-Malti, li hu s-77 ktieb fil-Kullana Kulturali, g\u0127adu kif issie\u0127eb mal-kotba l-o\u0127rajn li fis-sensiela jittrattaw il-lingwa Maltija.", "Fost dawn insibu: Il-Malti Elf Sena ta' Storja (Nru 10) ta' Joseph Brincat, Il-Kitba bil-Malti sal-1870 (Nru 31) u Kitbiet O\u0127ra tas- Seklu Dsatax (Nru 37) ta' \u0120u\u017ce Cassar Pullicino, L-Istorja tal-Alfabett Malti (Nru 62) ta' Marisa Farrugia u Dizzjunarju tal-Kullana Kulturali (Nru 73) ta' Charles Briffa.", "F'Il-Varjetajiet tal-Malti l-Professur Charles Briffa rnexxielu jg\u0127aqqad fi ktieb wie\u0127ed loqsma kollha li fihom ilu ja\u0127dem bla heda g\u0127al dawn l-a\u0127\u0127ar de\u010bennji.", "F'din il-\u0127ar\u0121a talKullana Kulturali li tag\u0127ha Briffa hu l-editur \u0121enerali, hu jittratta b'mod pragmatiku lvarjetajiet li je\u017cistu fil-Malti billi j\u0127ares lejhom kemm mil-lentijiet tal-lingwistika, illetteratura u l-\u0121urnali\u017cmu kif ukoll minn dawk tat-traduzzjoni u t-terminolo\u0121ija.", "Fl-ewwel tliet taqsimiet u fit-tliet appendi\u010bijiet tal-ktieb, Briffa jag\u0127mel dak li wie\u0127ed jista' jsejja\u0127lu studju antropolo\u0121iku/etnografiku tal-u\u017cu tal-varjetajiet tal-kitba bil-Malti b\u0127ala riflessjoni tal-lingwa mitkellma fil-\u0127ajja so\u010bjali Maltija.", "Dan jag\u0127mlu billi janalizza b'mod kemm dijakroniku kif ukoll sinkroniku t-t\u0127addim tar-re\u0121istri tal-Malti f'kuntesti u perjodi differenti tal-kultura Maltija.", "L-istudju deskrittiv tieg\u0127u hu bba\u017cat fuq anali\u017ci mifruxa talvarjetajiet li nsibu fil-G\u017cejjer Maltin u lil hinn minnhom fejn il-Maltin jg\u0127ixu f'komunita f'pajji\u017ci barranin.", "Fost dawn il-pajji\u017ci g\u0127all-ewwel darba, fi ktieb ta' din ix-xorta, qed jissemmew, fit-test kif ukoll fit-tielet appendi\u010bi, il-komunitajiet Maltin fi Brussell u fil-Lussemburgu.", "Il-qofol talistudju ta' Briffa jirri\u017culta wkoll mill-osservazzjonijiet u l-kuntatti li kellu mal-erba'rkejjen ta' Malta u G\u0127awdex matul i\u017c-\u017cmien li fih wettaq ir-ri\u010berka estensiva tieg\u0127u.", "Permezz ta' lingwa\u0121\u0121 li jiftehem fa\u010bilment, Briffa jag\u0127milha possibbli li anki l-qarrej li ma g\u0127andux g\u0127arfien s\u0127i\u0127 tat-termini lingwisti\u010bi jkun jista' jifhem dak li qed jispjega fit-test tieg\u0127u.", "Hu ji\u017cgura dan billi kull terminu lingwistiku jing\u0127atalu spjegazzjoni bejn parentesi li l-qarrej fa\u010bilment jista' jsegwiha.", "B'hekk dan tal-a\u0127\u0127ar ikun jista' jixtarr bla diffikulta u \u0127ela ta' \u0127in dak li jkun qed ji\u0121i diskuss mill-kittieb.", "Ming\u0127ajr dubju ta' xejn, Il-Varjetajiet tal-Malti g\u0127andu jservi b\u0127ala sors ta' riflessjoni g\u0127al min hu impenjat bit-traduzzjonijiet ta' testi li spiss l-istil tag\u0127hom ivarja minn wie\u0127ed g\u0127all-ie\u0127or.", "Dan l-g\u0127an jintla\u0127aq b'su\u010b\u010bess minn Briffa permezz tal-e\u017cempji li jag\u0127ti, janalizza u jiddiskuti.", "Bis-sa\u0127\u0127a ta' din il-metodolo\u0121ija li fa\u010bilment ti\u0121i segwita lqarrej/traduttur jasal jiddistingwi bejn id-diversi forom ta' kitba jew stili ta' pro\u017ca me\u0127tie\u0121a li kif jg\u0127id Briffa stess ta' spiss jintu\u017caw g\u0127al skopijiet partikulari.", "Fir-raba' taqsima tal-ktieb Briffa jelabora b'mod espli\u010bitu fuq it-traduzzjoni spe\u010bjalment dwar il-kun\u010bett tal-ekwivalenza kemm fil-livell lessikali kif ukoll f'dak tal-fra\u017ci u tassentenza.", "Bl-e\u017cempji li jag\u0127tina, jirnexxilu jo\u0127ro\u0121 fid-dieher kemm l-ekwivalenza hi kun\u010bett ba\u017ciku fl-istudju tat-traduzzjoni.", "Kun\u010bett li t-traduttur irid jifhmu sew biex tassew jirnexxi f'xog\u0127lu.", "Fost aspetti o\u0127rajn marbutin mal-varjetajiet lingwisti\u010bi hemm spjegat ukoll fir-raba' taqsima l-u\u017cu newbi (alternat) li t-traduttur kontinwament ikollu jag\u0127mel meta j\u0127addem laspett denotattiv jew konnotattiv ta' tifsir il-kliem.", "Niltaqg\u0127u wkoll mal-fenomenu talespressjonijiet fissi missellfa mill-Ingli\u017c b\u0127al answering machine u air-freshener li ma jistg\u0127ux ji\u0121u tradotti bil-Malti.", "Id-diskussjoni dwar il-varjetajiet vis-\u00e0-vis it-traduzzjoni tissokta billi tag\u0127ti \u0127arsa wkoll lejn ir-rwol importanti li l-kultura g\u0127andha biex il-varjetajiet ikunu jistg\u0127u ji\u0121u tradotti kemm lejn il-Malti kif ukoll lejn l-Ingli\u017c.", "Wara kollox it-traduzzjoni, kif jag\u0127ti x'jifhem l-awtur, hi wkoll e\u017cer\u010bizzju interkulturali.", "G\u0127al din ir-ra\u0121uni, it-traduttur b\u0127ala medjatur bejn i\u017c-\u017cew\u0121 kulturi je\u0127tie\u0121lu joqg\u0127od b'seba' g\u0127ajnejn biex ma jispi\u010b\u010bax ji\u0121\u0121ustifika l-g\u0127ajdut Taljan u jirrendi lilu nnifsu traditur kulturali!", "S'issa fil-Malti ftit sar xog\u0127ol dwar il-varjabbilt\u00e0 li, b\u0127al-lingwi l-o\u0127rajn, tant hu m\u0127awwar biha.", "G\u0127al din ir-ra\u0121uni Il-Varjetajiet tal-Malti hu xog\u0127ol seminali li \u017cgur se jservi b\u0127ala punt ta' referenza fi studji li g\u0127ad iridu jsiru fil-Malti, spe\u010bjalment fl-oqsma tat-traduzzjoni u tatterminolo\u0121ija.", "G\u0127alhekk, min g\u0127andu g\u0127al qalbu t-traduzzjoni jiswielu ta' \u0121id li ma jitlifx lopportunit\u00e0 li jaqra u fl-istess waqt jifli dan ix-xog\u0127ol bir-reqqa u jduq b'mod dirett it-ta\u0127wir kollu li joffrulna l-varjetajiet ta' lsien pajji\u017cna."], "category": "nonfiction", "url": "https://academia.edu", "source": "Extracted from Zieda_fil_varjeta_tal_Kullana_Kulturali.docx"}
{"url": "https://loghobmalti.com/?lang=mt", "category": "entertainment, culture, folklore, traditions, games", "text": ["TREASURE HUNTS LOGHOB TRADIZZJONALI PRIVATE TOURS Log\u0127ob Malti \u0126afna minna l-Maltin iqisu li r-rikkezza tal-istorja u l-kultura tag\u0127na b\u0127ala xi \u0127a\u0121a g\u0127at-turisti biss, u ma tantx nippruvaw niskopruha a\u0127na stess.", "Loghobmalti.com \u0127ejja programmi li jqanqlu kur\u017cit\u00e0 u joffru lilek u lill-grupp tieg\u0127ek l-opportunit\u00e0 li tid\u0127lu fil-fond fil-pre\u017cent u l-passat ta' Malta permezz ta' log\u0127ob u attivitajiet divertenti u b'mod interattiv.", "Hemm firxa ta' attivitajiet: log\u0127ob Malti tradizzjonali li jer\u0121a' jag\u0127ti l-\u0127ajja lill-ispirtu ferrie\u0127i tal-komunitajiet tal-img\u0127oddi, ka\u010b\u010ba g\u0127at-te\u017cor li permezz tag\u0127ha l-grupp tieg\u0127ek isir jaf fatti u informazzjoni fuq Malta, u dawriet spe\u010bjalizzati ma' Malta u G\u0127awdex minn prespettiva Maltija.", "G\u0127al min huma dawn il-programmi?", "Huma addattati g\u0127al \u0127afna okka\u017cjonijiet u g\u0127al gruppi differenti.", "Jistg\u0127u jkunu g\u0127a\u017cla mill-aqwa b\u0127ala avvenimenti organizzati minn kumpaniji u attivitajiet ta' team building, kif ukoll b\u0127ala \u0127ar\u0121iet divertenti g\u0127all-iskejjel li jg\u0127aqqdu flimkien l-attivit\u00e0 fi\u017cika u t-tag\u0127lim tal-kultura.", "Permezz tag\u0127hom il-kunsilli lokali jistg\u0127u ikattru l-g\u0127aqda fost il-komunitajiet tag\u0127hom waqt li l-paro\u010b\u010bi ikollhom xi j\u017cidu ma\u010b-\u010belebrazzjonijiet ta' \u017cmien il-festa.", "Loghob Tradizzjonali Malti", "\u0120ieli tixxennaq g\u0127al dawk i\u017c-\u017cminijiet \u0127elwin tat-tfulija?", "Jew, forsi, tixtieq i\u017c\u017cur \u017cmien img\u0127oddi meta l-\u0127ajja kienet iktar sempli\u010bi, inqas mg\u0127a\u0121\u0121la u meta g\u0127ad-divertiment ma kienx hemm b\u017conn it-teknolo\u0121ija avvanzata?", "Read More Loghob Tradizzjonali Malti"]}
{"url": "https://loghobmalti.com/", "category": "entertainment, culture, folklore, traditions, games", "text": ["Loghob Tradizzjonali Malti", "Read More Loghob Tradizzjonali Malti"]}
{"url": "https://loghobmalti.com/min-ahna/?lang=mt", "category": "entertainment, culture, folklore, traditions, games", "text": ["Din il-pagna fiha informazzjoni dwar min ahna."]}
{"url": "https://loghobmalti.com/tours-privati-malta/?lang=mt", "category": "entertainment, culture, folklore, traditions, games", "text": ["Tours Privati Ilna norganizzaw tours f'Malta g\u0127al \u0127afna snin u permezz ta' din l-esperjenza sirna nafu il-vja\u0121\u0121atur sofistikat x'ikun qed ifittex: li jkollu esperjenza tal-kutura bil-\u0127afna aspetti tag\u0127ha minn kif jaraha il-popu tal-post.", "E\u017cattamemt min\u0127abba din ir-ra\u0121uni, qeg\u0127din noffru sit tours privati spe\u010bjalizzati fi gruppi intimi ta' bejn 2 -8 persuni.", "Is-sitt tours huma dawn:", "\u2013 Tour Privat tat-Tliet Ibliet u l-Kavallieri", "\u2013 Il-Belt Valletta tul i\u017c-\u017bminijiet Tour Privat", "\u2013 It-Tour Privat tal-Imdina u Tnaqqir ta' Ikel Malti", "\u2013 L-Esperjenza tal-Passi\u0121\u0121ata Mo\u0127bija Mal-Kosta Tour Privat", "\u2013 Ir-Rabat u l-Esperjenza Ikonika tal-\u0120ebla Tour Privat", "\u2013 L-Esperjenza ta' Ghar Lapsi and u l-Qtates Maltin Tour Privat", "\u2013 Is-Se\u0127er Mo\u0127bi ta' G\u0127awdex Tour Privat", "Dawn it-tours privati huma addattati \u0127afna g\u0127al dawk il-vja\u0121\u0121aturi li jixtiequ jitbieg\u0127du mill-mog\u0127dijiet li jg\u0127addi minnhom kul\u0127add u, minflok, iterrqu minn fejn jistg\u0127u jifhmu il-g\u017cejjer Maltin billi j\u0127arsu lejkom minn g\u0127ajnejn il-Maltin.", "Dawn it-tours jippermettulek li tifhem il-ba\u017ci tal-\u0127ajja Maltija tal-lum billi te\u017camina l-istorja.", "Tqatta' kemm tqatta' \u017cmien f'Malta, dejjem se ssib affarijiet li jqanqlulek interess.", "Bilkemm temmen kif pajji\u017c daqshekk \u017cg\u0127ir huwa mi\u017cg\u0127ud b'tant faxxinu u misteru.", "Kemm jekk qieg\u0127ed Malta l-ewwel darba u tixtieq tiskopri dawn il-g\u017cejjer minn perspettiva iktar personali u lokali, u kemm jekk ilek Malta imma tixtieq tid\u0127ol aktar fil-fond, tour privat ma' gwida ta' esperjenza huwa dak li te\u0127tie\u0121 biex issir taf mill-qrib dawn l-g\u0127e\u0121ubjiet.", "Billi tkun fi grupp \u017cg\u0127ir, tiffranka l-konfu\u017cjoni u l-\u0127ela ta' \u0127in ta' tour bi grupp kbir u jkollok esperjenza informattiva u ming\u0127ajr stress ma' gwida Malti li huwa espert kbir tax-xena Maltija u jsegwiha b'passjoni liema b\u0127alha.", "Jekk l-ebda wie\u0127ed minn dawn is-seba' tours ma huwa e\u017catt dak li qed tfittex waqt i\u017c-\u017cjara tieg\u0127ek f'Malta, tista' tikuntattjana u jkun pja\u010bir tag\u0127na li nfasslulek tour li jkun e\u017catt kif jixtiequ l-grupp tieg\u0127ek.", "G\u0127alina huwa ta' sodisfazzjon ng\u0127inuk issib it-ta\u0127lita perfetta ta' elemnti li min\u0127abba fihom, i\u017c-\u017cjara tag\u0127hom f'Malta tkun wa\u0127da li ma jinsewhiex.", "It-tour jitfassal skont l-interessi u x-xewqat tal-grupp tieg\u0127ek kemm jekk huma l-k\u010bina Maltija, l-arkitettura, il-festi, l-arkeolo\u0121ija, xi interess storiku partikolari jew kwalunkwe \u0127a\u0121a o\u0127ra li g\u0127andha mnejn ti\u0121bdek lejn Malta.", "It-Tour Privat tat-Tliet Ibliet u l-Kavallieri", "Jekk hemm wa\u0127da fost is-setg\u0127at li \u0127akmet lil Malta li \u0127alliet wirt li g\u0127ad idum is-sekli, din hija l-Ordni qalbiena ta' San \u0120wann.", "Fis-16-il seklu \u0121abet l-fama u l-\u0121id f'Malta, wara wie\u0127ed mill-e\u0127rex konflitti fl-istorja \u2013 l-Assedju l-Kbir tal-1565.", "Il-Belt Valletta tul i\u017c-\u017bminijiet Tour Privat", "Il-Belt Valletta, hija wa\u0127da mill-ibliet kapitali Ewropej li forsi mhix apprezzata bi\u017c\u017cejjed u li, sa ftit ilu, ftit li xejn kienet mag\u0127rufa .", "Fil-fatt hija \u0127a\u0121ra prezzju\u017ca dehbiena.", "Veru li \u017cg\u0127ira, imma x'rikkezza storika g\u0127andha u kemm stejjer li jsa\u0127\u0127ruk g\u0127andha x'tirrakkonta.", "Il bini ta' dan il-belt stupenda beda fl-1565, e\u017catt wara l-Assedju l-Kbir.", "Il-vi\u017cjoni kienet ta' belt fortizza li b'xejn ma tinterba\u0127, anke jekk kellu jkun hemm inva\u017cjoni Ottomama o\u0127ra \u2013 li fil-fatt qatt ma se\u0127\u0127et.", "L-Esperjenza ta' G\u0127ar Lapsi u l-Qtates ta' Malta Tour Privat", "Bla dubju, wie\u0127ed mill-aqwa sigrieti li l-Maltin i\u0127obbu jostru, hija dik id-da\u0127la kwieta u pittoreska mag\u0127rufa lokalment b\u0127ala G\u0127ar Lapsi.", "Dan l-ir\u0127ajjel \u0127elu huwa ma\u0127bub \u0127afna mal-Maltin u popolari fix-xhur tas-sajf , imma t-turisti ftit li xejn jersqu 'l hemm, u bil-kemm jisimg\u0127u bih.", "Il-Maltin hekk iridu: iqisuh b\u0127ala roqg\u0127a mill-\u0120enna li hija tag\u0127hom biss.", "l-Esperjenza tal-Passi\u0121\u0121ata Sigrieta Tul Il-Kosta Tour Privat", "Malta hija mbierka b'rikkezza ta' xenarju tul il-kosta li bis-sa\u0127\u0127a tag\u0127ha passi\u0121\u0121ata ssir esperjenza mill-aktar pja\u010bevoli.", "Se no\u0127dukom passi\u0121\u0121ata mal-kosta li ftit jafu biha; tibda mill-\u0120nejna fil-Majjistral tal-g\u017cira.", "It-Tour Privat tal-Imdina u t-Tnaqqir tal-Ikel Malti", "Malta saret nazzjon \u017cg\u0127ir ko\u017cmopolita li jista' jifta\u0127ar li jag\u0127tik i\u010b-\u010bans li tiekol ikel minn madwar id-dinja kollha.", "Filwaqt li din hija \u0127a\u0121a tajba, min\u0127abba f'hekk jaf ikun diffi\u010bli li wie\u0127ed isir jaf liema huma l-ispe\u010bjalitajiet awtenti\u010bi tal-k\u010bina Maltija, dawk li l-Maltin trabbew bihom u li jikluhom illum fil-kommunitajiet tag\u0127hom.", "Ir-Rabat u l-Esperjenza Ikonika tal-\u0120ebla Tour Privat", "\u0126afna semg\u0127u bl-Imdina, il-belt kapitali antika u majestu\u017ca, imma mhux \u0127afna huma dawk li jafu lir-Rabat is-subborg li huwa affaxxinanti daqs l-Imdina.", "Fi \u017cmien ir-Rumani, il-belt tal-Imdina kienet tokkupa l-parti l-kbira tal-in\u0127awi li llum huma mag\u0127rufa b\u0127ala r-Rabat.", "Imma llum ir-Rabat sar importanti fih innifsu.", "Kemm b\u0127ala arkitettura u kemm b\u0127ala storja, ir-Rabat g\u0127andu \u0127afna x'joffri g\u0127ax fih nistg\u0121u naraw l-iktar arkitettura attraenti mibnija bil-\u0121ebla tal-\u0121ir tul diversi sekli.", "Read More Is-Se\u0127er Mo\u0127bi ta' G\u0127awdex Tour Privat", "\u017bjara f'Malta \u017cgur ma tkunx kompluta jekk ma tinkludix il-g\u017cira msa\u0127\u0127ra ta' G\u0127awdew \u2013 dik li \u017c-\u017cmien ma jg\u0127addix minn fuqha.", "Din il-g\u017cira tnixxi l-karattru Mediterraneju pur.", "Hekk kif jin\u017clu minn fuq il-vapur, kemm it-turisti u kemm il-Maltin jinteb\u0127u li l-\u0127ajja f'G\u0127awdex hija iktar kajmana.", "Donnu l-istess art qed tg\u0127id: tant rajt \u0127wejje\u0121 ji\u0121u u jmorru tul l-eluf ta' snin li ili hawn li m'hemmx g\u0127alfejn ninkwetaw jew in\u0127allu l-istress ja\u0127kimna.", "Diffi\u010bli temmen li G\u0127awdex g\u0127andu rikkezza tant kbira ta' lokalitajiet x'tara, meta tqis id-daqs \u017cg\u0127ir tieg\u0127u.", "Knejjes grandju\u017ci kull wa\u0127da daqs kattidral \u2013 li jidhru barra minn lokhom g\u0127ax i\u0127arsu mill-g\u0127oli lejn r\u0127ula rusti\u010bi \u017cg\u0127ar \u2013 xenarji drammati\u010bi ta'rdumijiet, widien mill-isba\u0127, xtajtiet li j\u0127ajruk , da\u0127liet blatin u nies d\u0127ulin: G\u0127awdex issib minn kollox.", "It-tour privat tieg\u0127ek jista' jkollu massimu ta' tmien persuni u jippermettilek i\u017c\u017cur u\u0127ud mill- lokalitajiet li ma tistax ma tarax, b\u0127alma hija \u010b-\u010aitadella imponenti.", "Tist\u0127ajjilha kastell minn dinja ta' fantasija, l-iktar waqt in\u017cul ix-xemx meta s-swar qishom jiddawlu b'nar tad-deheb.", "Imma mhux dan biss; no\u0127duk fuq vja\u0121\u0121 mhux tas-soltu sakemm inti jirnexxilek t\u0127oss tassew lil G\u0127awdex kif inhu.", "In\u017curu l-G\u0127ar ta' Calypso li jing\u0127ad li hija l-grotta msemmija minn Omeru fl-Odissea.", "F'din il-poe\u017cija in-ninfa sbej\u0127a Clypso i\u017c\u017comm lil Odissew \u0127absi tal-im\u0127abba g\u0127al seba' snin.", "Naraw salini antiki e\u017catt mat-tarf tal-ilma, bil-kuntrast brillanti ta' kulurhom dehbi mal-ik\u0127al tal-ba\u0127ar.", "L-esperjenza tinkludi wkoll l-irdumijiet straordinarji ta' G\u0127awdex."]}
{"url": "https://loghobmalti.com/loghob-tradizzjonali-malti/?lang=mt", "category": "entertainment, culture, folklore, traditions, games", "text": ["Loghob Tradizzjonali Malti \u0120ieli tixxennaq g\u0127al dawk i\u017c-\u017cminijiet \u0127elwin tat-tfulija?", "Jew, forsi, tixtieq i\u017c\u017cur \u017cmien img\u0127oddi meta l-\u0127ajja kienet iktar sempli\u010bi, inqas mg\u0127a\u0121\u0121la u meta g\u0127ad-divertiment ma kienx hemm b\u017conn it-teknolo\u0121ija avvanzata?", "Log\u0127ob Tradizzjonali Malti j\u0127allik tag\u0127ti daqqa t'g\u0127ajn lil dak id-divertiment tal-img\u0127oddi waqt li tkun qed titg\u0127allem fuq il-kultura \u0121enwinament Maltija \u2013 jekk mhux ukoll tg\u0127ixha.", "Il-bi\u010b\u010ba l-kbira tal-log\u0127ob li Loghob Tradizzjonali Malti joffri la\u0127aq il-qu\u010b\u010bata tal-popolarit\u00e0 fi \u017cmien l-Ingli\u017ci meta fil-g\u017cejjer Maltin kien hawn \u010berta stabilit\u00e0.", "G\u0127al \u0127afna familji l-\u0121ugarelli kienu lussu u fit-toroq ftit li xejn kien ikun hemm traffiku.", "It-tfal kienu jivvintaw il-log\u0127ob u d-divertiment huma stess billi ju\u017caw il-ftit mezzi li kellhom.", "Loghob Tradizzjonali Malti se jg\u0127inek tiskopri jew ter\u0121a' tiskopri log\u0127ob li \u0121enerazzjonijiet ilu kien jintlag\u0127ab Malta u li jista' jkun Malti minn \u0121uf ommu, jew addattat minn pajji\u017ci o\u0127ra fil-Mediterran jew misluf minn in\u0127awi iktar imbieg\u0127da.", "Dan il-log\u0127ob kollu kien jintlag\u0127ab hawn Malta f'\u017cg\u0127o\u017citna, jew inkella minn missirijietna u nannietna.", "Kien log\u0127ob sempli\u010bi imma li jqanqal sentiment, li ta sens lill-kultura u li lil xi w\u0127ud se j\u0121ibilhom lura memorji qawwija u li lil dawk li m'ilhomx wisq li twieldu se jsa\u0127\u0127arhom.", "Li ner\u0121g\u0127u nqajmu dan il-log\u0127ob u ng\u0127allmhom lill-\u0121enerazzjoni i\u017cg\u0127ar ifisser li dan il-log\u0127ob ma jmutx \u2013 u ma jibqax biss parti mill-istorja.", "It-tfal Maltin tal-\u0121enerazzjonijiet ta' qabilna kellhom ikunu kreattivi biex ikunu jistg\u0127u jie\u0127du pja\u010bir \u0121aladarba kienu jg\u0127ixu f'dinja li kien g\u0127ad ma kellhiex teknolo\u0121ija.", "Issa g\u0127andna divertiment kemm irridu, minnufih, u ming\u0127ajr ma jkollna n\u0127addmu mo\u0127\u0127na jew \u0121isimna.", "Log\u0127biet b\u0127alma huma \u010b-\u010airku, il-Passju u l-Bo\u010b\u010bi tal-\u0126\u0121ie\u0121 u \u0127afna o\u0127rajn, fi \u017cmien in-nanniet tag\u0127na kienu ma\u0127buba madwar il-Mediterran.", "A\u0127na, li \u0121ejna warajhom, g\u0127andna xhieda ta' kif kienu jintlag\u0127bu.", "Mhumiex biss pja\u010bir, imma wkoll storja \u0127ajja.", "Dan il-log\u0127ob huwa ideali g\u0127al attivitajiet ta' team building li jistg\u0127u ikunu mezz ta' g\u0127aqda g\u0127al membri ta' kommunitajiet b\u0127al parro\u010b\u010bi, ir\u0127ula u skejjel, u, fl-istess \u0127in, jg\u0127inuhom biex jg\u0127ixu mill-\u0121did l-img\u0127oddi kuturali tag\u0127hom.", "Din il-log\u0127ba li trid \u0121iri b'\u0127effa kbira hija ta' pja\u010bir kbir g\u0127al min jilg\u0127abha u toffrilek i\u010b-\u010bans ta' e\u017cer\u010bizzju mill-aqwa.", "Trid spazju \u0121mielu biex tilg\u0127ab din il-log\u0127ba.", "Wie\u0127ed mill-parte\u010bipanti jg\u0127olli l-ballun u jsejja\u0127 isem wie\u0127ed mill-parte\u010bpianti l-o\u0127ra li jrid jara kif jag\u0127mel u jaqbad il-ballun qabel ma jmiss mal-art.", "Bocci tal-H\u0121ie\u0121 (Marbles)", "Meta konna tfal, ta' sikwit konna nqattg\u0127u s-sig\u0127at nokkempetu bl-a\u0127rax biex nirb\u0127u l-bo\u010b\u010bi ta' s\u0127abna.", "Kienet tkun kompetizzjoni akkanita u min jirba\u0127 kien ikun kburi immens li kiseb \u0127afna bo\u010b\u010bi.", "Kien hemm anke aspett ta' spettaklu g\u0127aliex il-bo\u010b\u010bi kienu jkunu ta' kulur u g\u0127amla differenti.", "Il-Brilli, li mkien fid-dinja m'hawn e\u017catt b\u0127ala, tintlag\u0127ab b'dawk li bl-Ingli\u017c jg\u0127idulhom 'skittles' .", "Il-log\u0127ba tal-Brilli ilha mag\u0127rufa sa minn qabel ma \u0121ew il-Kavalieri ta' San \u0120wann u tixbah lit-10-pin bowling li jintlag\u0127ab ta\u0127t is-saqaf, imma tintlag\u0127ab g\u0127all-apert.", "Jintu\u017caw disa' brilli u ballun tal-injam.", "Ir-regoli huma kemxejn ikkumplikati.", "Kien hemm g\u0127add ta' \u0121ugarelli mag\u0127mula bl-idejn g\u0127at-tfal: papri tal-injam, klieb, \u017cwiemel, trenijiet, trakkijiet, djar tal-pupa u \u010bippitati.", "Il-bniet kienu jilag\u0127bu bil-pupi tad-drapp u \u0121ugarelli ma\u0127dumin bis-suf.", "Kienu jag\u0127mluha tan-nisa tad-dar u er\u0127ilhom jag\u0127\u0121nu t-tajn f'forma ta' \u0127ob\u017ciet \u017cg\u0127ar", "Wa\u0127da mil-log\u0127biet li ma tantx tara b\u0127alha hija \u010b-\u010airku.", "Anke jekk qatt ma rajt lil \u0127add jilg\u0127ab din il-log\u0127ba fir-realt\u00e0, jaf rajtha f'xi film antik li, permezz tag\u0127ha kien jipprova jo\u0127loq l-ambjent tal-in\u0127awi \u010bentrali tal-Mediterran qabel is-snin sittin.", "Fil-fatt hija marbuta mill-qrib ma' din in-na\u0127a tad-dinja.", "Il-Fatt", "Il-Fatt hija log\u0127ba sempli\u010bi imma popolari \u0127afna li kient tintlag\u0127ab fit-toroq tal-ir\u0127ula Maltin u llum, sfortunatament, kwa\u017ci ntesiet g\u0127al kollox.", "Il-\u0120bid tal-\u0126abel (Tug of War)", "G\u0127all-kuntrarju ta' xi w\u0127ud mil-log\u0127biet l-o\u0127ra, g\u0127all-\u0120bid tal-\u0126abel trid is-sa\u0127\u0127a aktar milli strate\u0121ija u kordinazzjoni bejn l-idejn u l-g\u0127ajnejn.", "Il-Karretta u Il-Iskuter", "B\u0127alma \u0127afna minna jafu, it-toroq f'Malta kienu \u0127afna inqas traffiku\u017ci milli huma llum, u dan kien jippermetti lil \u0127afna tfal u \u017cg\u0127a\u017cag\u0127 jie\u0127du sehem f'log\u0127ob, li ta' sikwit kien jikkonsisti fi tlielaq ta' skuters u go-carts, mag\u0127mulin b'mod sempli\u010bi imma li kienu jdumu jservu \u017cmien twil.", "Forsi l-iktar log\u0127ba antika li jilag\u0127bu l-Maltin hija l-bo\u010b\u010bi.", "Fi \u017cmien il-Kavalieri ta' San \u0120wann, log\u0127ba jisimha ''Maglio'' kient tintlag\u0127ab Malta u kienet tixbah \u0127afna l-log\u0127ba li kien li kellha tkun mag\u0127rufa b\u0127ala Bo\u010b\u010bi.", "Il-Log\u0127ba tal-Maktur tixbah \u0127afna lill-Ballun Stop f'dawk li huma livelli ta' ener\u0121ija u e\u010b\u010bitament.", "Dil-il-log\u0127ba jilag\u0127buha \u017cew\u0121 timijiet li jissieltu bejniethom biex jiksbu maktur.", "Il-Qbiz tal-Habel", "Il-Qbi\u017c tal-\u0126abel f'xi forma jew o\u0127ra ilu mag\u0127na minn \u017cmien \u017cem\u017cem u \u0127add ma jaf fejn jew meta tnissel; imma nafu li l-Feni\u010bi u l-E\u0121izzjani kienu jaqb\u017cu l-\u0127abel.", "Fl-Ewropa din l-attivit\u00e0 saret popolari fost l-Olandi\u017ci, li fis-sittax-il seklu \u0127aduha mag\u0127hom l-Amerika.", "Il-Qbiz tal-Lastiku", "Il-Qbi\u017c tal-Lastiku hija log\u0127ba li trid \u0127afna ener\u0121ija li tikxef kemm dawk li jilag\u0127buha g\u0127andhom bilan\u010b u nifs.", "Kif juri l-isem, Il-Qbi\u017c tal-Lastikuj intlag\u0127ab b'bi\u010b\u010ba lastiku twila u fl-img\u0127oddi kien popolari mal-bniet li kien g\u0127adhom imorru l-iskola.", "Il-Wadab (slingshot)", "Il-Wadab (jew \u017cbandola) modern ilu mag\u0127na minn, bejn wie\u0127ed u ie\u0127or, l-1839, meta l-ispi\u017cjar Amerikan Charles Goodyear ivvinta l-lastiku vulkanizzat.", "Dan il-\u0121ugarell \u017cg\u0127ir u arma sempli\u010bi kien jog\u0127\u0121ob lil \u0127afna tfal, l-iktar lis-subien.", "It-Tlieqlaq ta 'Tliet Saqajn (3 legged race)", "B\u0127al \u0127afna mil-log\u0127ob tal-antik, il-bidu tat-Tlielaq ta' Tliet Saqajn huwa m\u010bajpar, imma \u010bertament kienu l-Ingli\u017ci, li j\u0127obbu \u0127afna din l-attivit\u00e0, i \u0121abuha Malta.", "Il-Passju (Hopscotch bl-Ingli\u017c) tnissel fil-Brittanja fi \u017cmien l-Imperu Ruman.", "Ori\u0121inarjament, il-passju kien jintlag\u0127ab fuq meded ta' art li kienu jkunu twal aktar minn 100 pied u li kienu jintu\u017caw g\u0127at-ta\u0127ri\u0121 tas-suldati.", "Waqqa' il-Landa", "Log\u0127ba komuni li kienet tintlag\u0127ab f'g\u0127amliet differenti f'\u0127afna kulturi madwar id-dinja, inklu\u017c f'Malta.", "Biex tiftakar kif kienet titlag\u0127ab fl-g\u0127amlit bikrin tag\u0127ha din il-log\u0127ba , irid ikollok aktar minn 50 jew sa\u0127ansitra 60 sena.", "Dawn i\u017c-\u017cugragi kienu mag\u0127mula b'mod li jg\u0127a\u0121\u0121bek u kienu jsiru biex joffru divertiment sempli\u010bi u biex idumu jservu."]}
{"url": "https://loghobmalti.com/kacca-ghat-tezor-malta/?lang=mt", "category": "entertainment, culture, folklore, traditions, games", "text": ["Ka\u010b\u010ba g\u0127at-te\u017cor fi bliet u r\u0127ula differenti Il-ka\u010b\u010ba g\u0127at-te\u017cor hija attivit\u00e0 mill-aqwa g\u0127at-team building; dawk li jie\u0127du sehem fiha jid\u0127lu fiha b'ru\u0127hom u \u0121isimhom.", "Malta hija post e\u010b\u010bellenti g\u0127al attivit\u00e0 b\u0127al din.", "Hemm varjeta' ta' loklitajiet \u2013 u mhux imbieg\u0127da minn xulxin \u2013 kollha kemm huma konnessi mill-qrib mal-istorja, addattati \u0127afna g\u0127al din l-attivit\u00e0 .", "Ma tantx se ssib a\u0127jar minnhom g\u0127al attivitajiet g\u0127al kumpanija jew g\u0127al team building.", "Noffru firxa wiesg\u0127a ta' attivitajiet ta' ka\u010b\u010ba g\u0127at-te\u017cor li jg\u0127oddu g\u0127al etajiet differenti u l-\u0127ti\u0121ijiet ta' gruppi partikolari.", "Il-grupp tieg\u0127ek se jiskopri aspetti ta' Malta li ma kienx jaf bihom; noffrulhom sfida iebsa li se tag\u0127tihom esperjenza rikka, kompetittiva u divertenti se jibqg\u0127u jiftakruha g\u0127al \u017cmien twil, billi nag\u0127mlu u\u017cu bl-aspetti uni\u010bi, il-\u0121ografija u l-istorja intriganti ta' lokalitajiet varji madwar Malta.", "Organizzajna diversi attivitajiet ta' ka\u010b\u010ba g\u0127at-te\u017cor f'lokalitajiet mill-aktar interessanti f'dawn il-g\u017cejjer, imma nistg\u0127u nadattawhom g\u0127al ir\u0127ula u lokalitajiet f'Malta skont il-\u0127ti\u0121ijiet tag\u0127kom.", "L-e\u010b\u010bitament tal-ka\u010b\u010ba m'hawnx b\u0127alu.", "Il-parte\u010bipanti jikkompetu f'timijiet kontra xulxin f'attivita li tirrikjedi strate\u0121ija, konoxxenzi u velo\u010bit\u00e0.", "Noffru ka\u010b\u010ba g\u0127at-te\u017cor kemm bil-mixi u kemm bil-karozzi f'Malta u G\u0127awdex.", "It-tnejn li huma joffri sfidi diretti differenti \u0127alli l-grupp tag\u0127kom ikollu fiex jog\u0127xa.", "It-timijiet fil-ka\u010b\u010ba g\u0127at-te\u017cor bil-mixi jing\u0127ataw \u0127jilijiet li jwassluhom minn na\u0127a g\u0127al o\u0127ra waqt li ji\u0121bru informazzjoni u punti sakemm jaslu sad-destinazzjoni finali li toffri l-akbar g\u0127add ta' punti.", "Imma din mhix garanzija ta' reb\u0127a g\u0127ax matul il-kompetizzjoni jistg\u0127u jin\u0127abru punti u punti ta' bonus.", "A\u0127na \u010berti li jekk il-grupp jew il-komunit\u00e0 ikunu \u0127adu sehem f'attivit\u00e0 minn dawn, ter\u0121g\u0127u ti\u0121u g\u0127andna drabi o\u0127ra.", "Dawk li qatt \u0127adu sehem f'ka\u010b\u010ba g\u0127at-te\u017cor bil-karozzi g\u0127andhom assolutament jippruvawha.", "Hemm elementi li f'ka\u010b\u010ba g\u0127at-te\u017cor bil-mixi ma ssibhomx, g\u0127ax trid tkopri firxa ta' art ikbar u dawk li jie\u0127du sehem iridu juru x'jafu f'dawk li huma l-istorja, \u0121ografija u kultura ta' Malta u G\u0127awdex.", "Dawn l-attivitajiet ta' ka\u010b\u010ba g\u0127at-te\u017cor huma ideali b\u0127ala log\u0127ob li jsa\u0127\u0127a\u0127 it-teamwork g\u0127ax i\u0127ajru lill-parte\u010bipanti ja\u0127dmu strateti\u0121akment flimkien bl-g\u0127an li jirb\u0127u.", "Ka\u010b\u010ba g\u0127at-Te\u017cor bil-karozzi fi\u010b-\u010bentru ta' Malta", "In-Na\u0127a tan-Nofs ta' Malta hija ta\u0127lita tan-Na\u0127a t-Isfel u n-Na\u0127a ta' Fuq.", "Filwaqt li n-Nofsinhar huwa iktar wati u jg\u0127odd fih lil-bliet u l-ir\u0127ula l-aktar qodma, in-Na\u0127a ta' Fuq hija aktar ri\u010benti bl-art ta' sikwit bit-tlug\u0127 u l-in\u017cul u spazji miftu\u0127a, I\u010b-\u010bentru huwa ta\u0127lita ta' dawn l-g\u0127amliet kollha.", "Din il-ka\u010b\u010ba g\u0127at-te\u017cor taqsam lil G\u0127awdex mit-tul u mill-wisa', u, tista' tg\u0127id, tg\u0127addi minn kull rokna tieg\u0127u, ibda mill-belt brillanti u glorju\u017ca tar-Rabat u \u010b-\u010bittadella tag\u0127ha, -irdumijiet maestu\u017ci , il-lokalitajiet fejn saru films mag\u0127rufa, da\u0127liet fil-ba\u0127ar, monumenti stori\u010bi, u mkejjen imwarrba li l-bi\u010b\u010ba l-kbira tal-Maltin qatt ma jaraw meta j\u017curu lil G\u0127awdex.", "Ka\u010b\u010ba g\u0127at-Te\u017cor bil-karozzi G\u0127awdex", "Ka\u010b\u010ba G\u0127at-Te\u017cor fit-Tramuntana ta' Malta", "Mela, ejjew skopru dawn l-in\u0127awi permezz ta-ka\u010b\u010ba g\u0127at-Te\u017cor u taraw it-Tramuntana minn angolu differenti, filwaqt li tkunu qeg\u0127din tie\u0127du pja\u010bi sfrenat ma' s\u0127abkom il-\u0127in kollu.", "G\u0127al \u0127afna Maltin in-na\u0127a t'Isfel hija darhom.", "Imma kemm tafu tassew dwar in-na\u0127a t'Isfel?", "G\u0127aliex ma turux lil kul\u0127add x'issarrfu tassew u tie\u0127du rikba e\u010b\u010bitanti permezz tal-Ka\u010b\u010ba g\u0127at-Te\u017cor tan-Nofsinhar?", "Ka\u010b\u010ba G\u0127at-Te\u017cor fin-Nofsinhar ta' Malta", "Ka\u010b\u010ba G\u0127at-Te\u017cor fil-Punent ta' Malta", "Il-Punent ta' Malta mimli sa ru\u0127 ommu b'xenarju li jg\u0127a\u0121\u0121bek u storja ta' sekli s\u0127a\u0127.", "Hawn fejn issib l-Irdumijiet ta' \u0126ad-Dingli, il-belt kapitali l-qadima ta' Malta u xtajtiet mill-isba\u0127.", "Dawn kollha se tiltaqa' mag\u0127hom fil-Ka\u010b\u010ba g\u0127at-Te\u017cor tal-Punent ta' Malta.", "Jekk il-programmi ta' Ka\u010b\u010ba g\u0127at-Te\u017cor tag\u0127na mhumiex dawk li l-grupp jew organizajjoni tag\u0127kom kellu f'mo\u0127\u0127u, nistg\u0127u nfasslu wie\u0127ed skont il-\u0127ti\u0121ijiet spe\u010bifi\u010bi tag\u0127kom.", "Forsi tridu li l-Ka\u010b\u010ba g\u0127at-Te\u017cor tag\u0127kom issir f'lokalit\u00e0 partikulari jew inkella li tkun ibba\u017cata fuq tema li tag\u0127\u017clu intom.", "Ka\u010b\u010ba g\u0127at-Te\u017cor Mfassla G\u0127alik", "Ka\u010b\u010ba g\u0127at-Te\u017cor bil-mixi fl-Imdina", "L-Imdina hija \u0121awhra ta\u017c-\u017cminijiet Medjevali, im\u017cejna b'\u0127afna sbu\u0127ija arkitettonika u storja twila, tistrie\u0127 fl-g\u0127oli t\u0127ares lejn i\u010b-\u010bentru ta' Malta kif ilhas tag\u0127mel sekli s\u0127a\u0127.", "Jista' jkun hawn lokalit\u00e0 iktar ideali g\u0127al ka\u010b\u010ba g\u0127at-te\u017cor f'Malta?", "Vittoriosa (Birgu) hija lokalit\u00e0 o\u0127ra li kwa\u017ci titlob b'le\u0127en awtorevoli li norganizzaw fiha Ka\u010b\u010ba g\u0127at-Te\u017cor.", "U proprju dik li se nag\u0127tukom \u2013 u wa\u0127da spe\u010bjali wkoll.", "Hemm \u0127afna x'tiskopri f'din il-belt straordinarja; x'hemm a\u0127jar minn kompetizzjoni b\u0127alma hija ka\u010b\u010ba g\u0127at-te\u017cor biex issr taf x'g\u0127andha x'toffri.", "Il-Ka\u010b\u010ba G\u0127at-Te\u017cor bil-mixi fil-Vittoriosa (Birgu)", "Ka\u010b\u010ba g\u0127at-Te\u017cor bil-mixi fil-Belt Valletta", "Il-Belt Valletta , il-kapitali ta' Malta, hija wa\u0127da mill-iprem bliet Rinaxximentali fid-dinja; imma kemm tafu fuqha?", "G\u0127aliex ma tg\u0127aqqdux xi gruppi u to\u0127duha ma' gruppi o\u0127ra u tara kif tmorru?"]}
{"url": "https://loghobmalti.com/outdoor-team-building-activities/", "category": "entertainment, culture, folklore, traditions, games", "text": ["Bocci tal-H\u0121ie\u0121 (Marbles)", "Il-Fatt", "Il-\u0120bid tal-\u0126abel (Tug of War)", "Il-Karretta u Il-Iskuter", "Il-Qbiz tal-Habel", "Il-Qbiz tal-Lastiku", "Il-Wadab (slingshot)", "It-Tlieqlaq ta 'Tliet Saqajn (3 legged race)", "Waqqa' il-Landa"]}
{"url": "https://loghobmalti.com/malta-private-tours/", "category": "entertainment, culture, folklore, traditions, games", "text": ["G\u0127ar Lapsi & Maltese Cats Experience Private Tour"]}
{"url": "https://loghobmalti.com/tours-privati-malta/rabat-the-iconic-maltese-stone-experience-private-tour/?lang=mt", "category": "entertainment, culture, folklore, traditions, games", "text": ["Ir-Rabat u l-Esperjenza Ikonika tal-\u0120ebla Tour Privat \u0126afna semg\u0127u bl-Imdina, il-belt kapitali antika u majestu\u017ca, imma mhux \u0127afna huma dawk li jafu lir-Rabat is-subborg li huwa affaxxinanti daqs l-Imdina.", "Fi \u017cmien ir-Rumani, il-belt tal-Imdina kienet tokkupa l-parti l-kbira tal-in\u0127awi li llum huma mag\u0127rufa b\u0127ala r-Rabat.", "Imma llum ir-Rabat sar importanti fih innifsu.", "Kemm b\u0127ala arkitettura u kemm b\u0127ala storja, ir-Rabat g\u0127andu \u0127afna x'joffri g\u0127ax fih nistg\u0121u naraw l-iktar arkitettura attraenti mibnija bil-\u0121ebla tal-\u0121ir tul diversi sekli.", "Jekk Malta g\u0127andha ri\u017corsa prezzju\u017ca barra l-kreattivit\u00e0 ta' niesha, din hija l-\u0121ebla tal-\u0121ir li tinstab mal-\u0127zejjer kollha fil-bini storiku ta' Malta.", "Il-\u0121ebla mhix iebsa u fa\u010bli li ta\u0127dimha f'disinji u", "g\u0127amliet kkumplikati li tista' gtarahom fil-gallariji, tur\u0121ien u fa\u010b\u010batri tal-bini madwar il-\u0121\u017cejjer Maltin, spe\u010bjalment ir-Rabat, li huwa l-post ideali biex taraha.", "F' dan it-tour se ssir taf fuq il-kwalitajiet straordinarji ta' din il-\u0121ebla u t-tipi differenti ta\u017c \u0121ebal ta' din ix-xorta li jinstabu madwar Malta, kif ukoll dwar kif u g\u0127aliex f'Malta tintu\u017ca biex jinbnew id-djar, knejjes u palazzi."]}
{"url": "https://loghobmalti.com/tours-privati-malta/mdina-the-maltese-nibbles-private-tour/?lang=mt", "category": "entertainment, culture, folklore, traditions, games", "text": ["It-Tour Privat tal-Imdina u t-Tnaqqir tal-Ikel Malti Malta saret nazzjon \u017cg\u0127ir ko\u017cmopolita li jista' jifta\u0127ar li jag\u0127tik i\u010b-\u010bans li tiekol ikel minn madwar id-dinja kollha.", "Filwaqt li din hija \u0127a\u0121a tajba, min\u0127abba f'hekk jaf ikun diffi\u010bli li wie\u0127ed isir jaf liema huma l-ispe\u010bjalitajiet awtenti\u010bi tal-k\u010bina Maltija, dawk li l-Maltin trabbew bihom u li jikluhom illum fil-kommunitajiet tag\u0127hom.", "\u017c-\u017cjara f'Malta jkollha xi \u0127a\u0121a nieqsa jekk ma dduqx xi ftit mill-ikel delizzju\u017c tradizzjonali b\u0127al pere\u017cempju l-pastizzi (ming\u0127and il-famu\u017c Serkin tal-Crystaal Palace, qag\u0127aq tal-g\u0127asel (l-eqdem u l-iktar de\u017certa mag\u0127rufa, u l-\u0127ob\u017c Malti (tassew delizzju\u017c u g\u0127adu \u0127iere\u0121 mill-forn ta' \u0127anut tradizzjonali).", "M'hemm imkien a\u0127jar mill-belt antika tal-Imdina u l-madwar fejn idduq dawn, u ikel ie\u0127or.", "Hawnhekk tista' tgawdi dan l-ikel li j\u0127ajrek f'kuntest Malti mill-aktar tradizzjonali.", "Il-gwida jkun fejn tista' dduq l-aqwa minn dan l-ikel: forn tal-\u0127ob\u017c li \u0127afna lanqas biss jindunaw bih u dak li aktarx hija l-iprem pastizzerija li hawn f'Malta.", "U, jekk dan m jkunx bi\u017c\u017cejjed, se jkollok l-esperjenza grandju\u017ca tal-Imdina u l-arkitettura meravilju\u017ca tag\u0127ha."]}
{"url": "https://loghobmalti.com/tours-privati-malta/maltas-hidden-coastal-walk-experience-private-tour/?lang=mt", "category": "entertainment, culture, folklore, traditions, games", "text": ["l-Esperjenza tal-Passi\u0121\u0121ata Sigrieta Tul Il-Kosta Tour Privat Malta hija mbierka b'rikkezza ta' xenarju tul il-kosta li bis-sa\u0127\u0127a tag\u0127ha passi\u0121\u0121ata ssir esperjenza mill-aktar pja\u010bevoli.", "Se no\u0127dukom passi\u0121\u0121ata mal-kosta li ftit jafu biha; tibda mill-\u0120nejna fil-Majjistral tal-g\u017cira.", "Filwaqt li hija poplari mal-Maltin li jg\u0127ixu f'dawk l-in\u0127awi, Il-\u0120nejna (wa\u0127da mit-tliet bajjiet, flimkien mal-Mixquqa u G\u0127ajn Tuffie\u0127a, qrib xulxin f'dawk in-na\u0127at) hija \u017cgur l-inqas wa\u0127da frekwentata mit-Turisti.", "Se nimir\u0127u tul il-kosta bil-ba\u0127ar turkin ma' na\u0127a wa\u0127da u l-blajjet \u0121ganteski ma' na\u0127a o\u0127ra sakemm naslu f'da\u0127liet \u017cg\u0127ar blatin.", "Tul it-triq taraw il-fjuri u l-\u0127xejjex tipikament Mediterranji bil-fwejja\u0127 uni\u010bi tag\u0127hom.", "Bis-sa\u0127\u0127a ta' din l-esperjenza tibqg\u0127u tiftakru \u017c-\u017cmien li qattajtu Malta g\u0127al \u0127afna snin.", "Tal-istag\u0127\u0121ib li, anke hawn, f'din il-parti i\u017colata ta' Malta, issib l-istorja permezz tat-Torri tal-Lippija imperre\u010b fuq irdum li jag\u0127ti fuq il-bajja.", "Huwa wie\u0127ed minn diversi torrijiet tal-g\u0127assa li jdawru l-kosta Maltija u li kienu jservu biex jag\u0127tu sinjal bikri ta' xi inva\u017cjoni jew attakk mill-furbani.", "It-torri imponenti, l-irdumijiet, l-g\u0127oljiet imtarr\u0121in u l-ba\u0127ar ik\u0127al kollha flimkien ipaxxu l-g\u0127ajn u s-sensi l-o\u0127ra."]}
{"url": "https://loghobmalti.com/tours-privati-malta/ghar-lapsi-maltese-cats-experience/?lang=mt", "category": "entertainment, culture, folklore, traditions, games", "text": ["L-Esperjenza ta' G\u0127ar Lapsi u l-Qtates ta' Malta Tour Privat Bla dubju, wie\u0127ed mill-aqwa sigrieti li l-Maltin i\u0127obbu jostru, hija dik id-da\u0127la kwieta u pittoreska mag\u0127rufa lokalment b\u0127ala G\u0127ar Lapsi.", "Dan l-ir\u0127ajjel \u0127elu huwa ma\u0127bub \u0127afna mal-Maltin u popolari fix-xhur tas-sajf , imma t-turisti ftit li xejn jersqu 'l hemm, u bil-kemm jisimg\u0127u bih.", "Il-Maltin hekk iridu: iqisuh b\u0127ala roqg\u0127a mill-\u0120enna li hija tag\u0127hom biss.", "Nibdew nimxu matul l-irdum sabi\u0127 tan-na\u0127a t'isfel ta' Malta lejn G\u0127ar Lapsi, waqt li ngawdu l-veduti tal-ba\u0127ar li jg\u0127a\u0121\u0121buk u nie\u0127du pja\u010bir bil-fwejja\u0127 tal-flora Mediterranja.", "F'\u0120\u0127ar Lapsi, ikollna \u0127in li ngawdu dawk l-in\u0127awi u l-arja safja tal-ba\u0127ar.", "Nammiraw l-ilma \u010bar kristall ta' din id-da\u0127la li qisha \u0121nien imsa\u0127\u0127ar ta\u0127t l-ilma.", "Minbarra s-sbu\u0127ija naturali, dawk li j\u0127obbu l-qtates \u017cgur japprezzaw il-kolonja ta' qtates li tinstab hawn.", "Veru li jg\u0127ixu fit-triq, imma lanqas tinduna li huma hekk.", "Il-Maltin i\u0127obbhum lill-qtates u dawn mitmug\u0127in kif suppost u kkurati tajjeb, u allura huma f'sa\u0127\u0127ithom u d\u0127ulin g\u0127ax imdorrijin bl-attenzjoni li kemm il-Maltin u kemm it-turisti jag\u0127tuhom."]}
{"url": "https://loghobmalti.com/kacca-ghat-tezor-malta/valletta-treasure-hunt/?lang=mt", "category": "entertainment, culture, folklore, traditions, games", "text": ["Ka\u010b\u010ba g\u0127at-Te\u017cor bil-mixi fil-Belt Valletta Il-Belt Valletta , il-kapitali ta' Malta, hija wa\u0127da mill-iprem bliet Rinaxximentali fid-dinja; imma kemm tafu fuqha?", "G\u0127aliex ma tg\u0127aqqdux xi gruppi u to\u0127duha ma' gruppi o\u0127ra u tara kif tmorru?", "Din il-ka\u010b\u010ba g\u0127at-te\u017cor hija mfassla b'mod li tridu turu x'tafu fuq il-Belt Valletta, imma wkoll tridu jkollkom il-\u0127ila analitika, u l-intelli\u0121enza li ssolvu \u0127a\u0121a mo\u0127\u0121a\u0121a u log\u0127ob misterju\u017c biex tlestu l-bi\u010b\u010biet tax-xog\u0127ol mistennija minnkom.", "Dan kollu jrid isir waqt li tkunu qeg\u0127din t\u0127affu mat-toroq stori\u010bi tal-Belt biex tiksbu r-reb\u0127a finali.", "G\u0127all-inqas dik tkun ix-xewqa tag\u0127kom g\u0127ax ir-rivali tag\u0127kom ukoll se jkunu determinati li jirb\u0127u.", "Il-Belt tant hemm x'tara, x'tisma' u xi xxomm li mhux se tkun \u0127a\u0121a sempli\u010bili tifhem il-\u0127jilijiet u lnqas mhu se jkun fa\u017cli li tag\u0127mlu dak li jkun mitlub minnkom wara li tkunu sibtu t-twe\u0121ibiet, U tintilfux f\u017cli ssibu madwarkom u lanqas m\u017cg\u0127andu jkun mo\u0127\u0127kom fin-nies li taraw, g\u0127aliex g\u0127an wie\u017ced biss g\u0127andu jkollkom \u2013 ir-reb\u0127a.", "A\u0127na \u010berti li se tie\u0127du pja\u010bir \u2013 li se ter\u0121g\u0127u ti\u0121u drabi o\u0127ra."]}
{"url": "https://loghobmalti.com/kacca-ghat-tezor-malta/west-of-malta-car-treasure-hunt/?lang=mt", "category": "entertainment, culture, folklore, traditions, games", "text": ["Ka\u010b\u010ba G\u0127at-Te\u017cor fil-Punent ta' Malta Il-Punent ta' Malta mimli sa ru\u0127 ommu b'xenarju li jg\u0127a\u0121\u0121bek u storja ta' sekli s\u0127a\u0127.", "Hawn fejn issib l-Irdumijiet ta' \u0126ad-Dingli, il-belt kapitali l-qadima ta' Malta u xtajtiet mill-isba\u0127.", "Dawn kollha se tiltaqa' mag\u0127hom fil-Ka\u010b\u010ba g\u0127at-Te\u017cor tal-Punent ta' Malta.", "Din in-na\u0127a ta' Malta hija forsi r-re\u0121jun l-iktar i\u017colat u l-anqas mag\u0127ruf ta' pajji\u017cna.", "Il-popolazzjoni mhix daqshekk sfiqa f'Malta m'hawn imkien li g\u0127andu dashekk spazju miftu\u0127.", "\u0126uf mag\u0127na f'din in-na\u0127a ta' Malta u ssir taf lill-pajji\u017c a\u0127jar.", "Ma rridux nikxfu wisq fuq x'g\u0127andna lest g\u0127alik, imma hemm inklu\u017ci diversi lokalitajiet li l-bi\u010b\u010ba l-kbira tal-Maltin qatt ma \u017caru.", "Din il-ka\u010b\u010ba g\u0127at-te\u017cor tista' turik lil Malta kif qatt ma rajtha s'issa u twasslek biex issir taf sbu\u0127itha.", "Din il-Ka\u010b\u010ba g\u0127at-Te\u017cor tal-Punent tibda mill-parke\u0121\u0121 ta' Ra\u0127al is-Snajja' ta' Ta' Qali."]}
{"url": "https://loghobmalti.com/kacca-ghat-tezor-malta/south-of-malta-car-treasure-hunt/?lang=mt", "category": "entertainment, culture, folklore, traditions, games", "text": ["Ka\u010b\u010ba G\u0127at-Te\u017cor fin-Nofsinhar ta' Malta G\u0127al \u0127afna Maltin in-na\u0127a t'Isfel hija darhom.", "Imma kemm tafu tassew dwar in-na\u0127a t'Isfel?", "G\u0127aliex ma turux lil kul\u0127add x'issarrfu tassew u tie\u0127du rikba e\u010b\u010bitanti permezz tal-Ka\u010b\u010ba g\u0127at-Te\u017cor tan-Nofsinhar?", "L-ammont ta' kultura u storja li hemm f'din in-na\u0127a ta' Malta bilkemm jitwemmen.", "Fost il-ir\u0127ula hemm u\u0127ud li huma tassew antiki u j\u0121orru mag\u0127hom sekli ta' storja.", "B'tant aspetti u bi\u010b\u010biet ta' informazjoni interessanti marbutin ma' dan ir-re\u0121jun, din il-ka\u010b\u010ba g\u0127at-te\u017cor \u017cgur se tkun ta' sfida \u2013 imma g\u0127alhekk se toffri gost u pja\u010bir.", "Dawn l-in\u0127awi jinkludu Marsaxlokk, is-Si\u0121\u0121iewi, \u0126al-Qormi, \u0126a\u017c-\u017bebbu\u0121, \u0126al-G\u0127axaq, u \u017c-\u017burrieq, fost o\u0127rajn.", "Dun il-ka\u010b\u010ba g\u0127at-te\u017cor fiha minn kollox.", "Din Il-Ka\u010b\u010ba g\u0127at-Te\u017cor fiha minn kollox, ba\u0127ar, knejjes, djar, \u0121onna, lukandi u \u0127afna aktar.", "Ikun hemm b\u017conn t\u0127addmu mo\u0127\u0127kom.", "Din il-Ka\u010b\u010ba g\u0127at-Te\u017cor tibda minn \u0127dejn it-Torri ta' San Lu\u010bjan, Marsaxlokk."]}
{"url": "https://loghobmalti.com/kacca-ghat-tezor-malta/north-of-malta-car-treasure-hunt/?lang=mt", "category": "entertainment, culture, folklore, traditions, games", "text": ["Ka\u010b\u010ba G\u0127at-Te\u017cor fit-Tramuntana ta' Malta Forsi g\u0127alik in-na\u0127a ta' Fuq ta' Malta hija x-xtajtiet pja\u010bevoli u l-post minn fejn bilfors trid titlaq biex tasal G\u0127awdex, imma fil-fatt kemm tafha sew din in-na\u0127a ta' Malta, asso\u010bjata mal-vaganzi?", "It-Tramuntana ta' Malta mhix biss lukandi u xtajtiet.", "Il-Mellie\u0127a li tinstab fil-qalba go\u0121rafika tat-Trumantana, hija r-ra\u0127al li l-aktar jolqtok f'Malta, bil-knisja maestu\u017ca tieg\u0127u mitluqa fuq g\u0127olja qisha tal-kotba tal-\u0127rejjef, t\u0127ares kburija lejn il-medda ba\u0127ar ik\u0127al skur mag\u0127ruf b\u0127ala l-Bajja tal-Mellie\u0127a.", "It-Tramuntana t\u0127addan fiha topgrafija varjata li fit li xejn issib b\u0127alha f'Malta u toffri veduti drammati\u010bi li huma Meditarrenji sa g\u0127arqubhom.", "Imma l-faxxinu ta' dan ir-re\u0121jun ma jiqafx hawn: it-torrijiet li ilhom mibnija sekli s\u0127a\u0127 issibhom mal-kosta flimkien ma' kappelli mistura u u lokalitajiet o\u0127ra ftit li xejn mag\u0127rufa.", "Huwa pja\u010bir kbir li tmur in-na\u0127a ta' Fuq ta' Malta, u b'din il-ka\u010b\u010ba g\u0127at-Te\u017cor bil-karozzi se jkollok sku\u017ca o\u0127ra biec i\u017c\u017curha.", "Mela, ejjew skopru dawn l-in\u0127awi permezz ta-ka\u010b\u010ba g\u0127at-Te\u017cor u taraw it-Tramuntana minn angolu differenti, filwaqt li tkunu qeg\u0127din tie\u0127du pja\u010bi sfrenat ma' s\u0127abkom il-\u0127in kollu.", "Tkunu qeg\u0127din ti\u0121ru wara l-\u0127jilijiet biex tispi\u010b\u010baw fl-ewwel post u jkollkom is-sodisfazzjon li l-grupp tag\u0127kom kien jaf l-iktar, imma anke jekk titilfu se tkunu qattajtu saghtejn mill-aqwa.", "Din il-Ka\u010b\u010ba g\u0127at-Te\u017cor tibda qudddiem il-Palazz ta' Selmun."]}
{"url": "https://loghobmalti.com/kacca-ghat-tezor-malta/gozo-car-treasure-hunt/?lang=mt", "category": "entertainment, culture, folklore, traditions, games", "text": ["Ka\u010b\u010ba g\u0127at-Te\u017cor bil-karozzi G\u0127awdex Lil G\u0127awdex kul\u0127add i\u0127obbu.", "Kif tista' ma t\u0127obbux?", "Gzira li ssa\u0127\u0127rek mimlija serenit\u00e0, storja misterju\u017ca, kosta mill-isba\u0121, ir\u0127ula rusti\u010bi donnhom bin-ng\u0127as u trankwillit\u00e0 unika g\u0127alih.", "G\u0127awdex jog\u0127\u0121ob li\u017c-\u017cg\u0127a\u017cag\u0127 u x-xju\u0127, u din il-g\u017cira hija \u0120enna tal-Art g\u0127al dawk li j\u0127obbu l-ka\u010b\u010ba g\u0127at-te\u017cor, min\u0127abba l-konfini \u0121ografi\u010bi u t -toroq \u0127iemda.", "Imma tintilfux fl-isfond qisu tal-istampi li g\u0127andu, g\u0127ax se jkollkom il-mistoqsijiet misterju\u017ci u l-\u0127a\u0121a mo\u0127\u0121a\u0121a x'issolvu u l-isfidi x'taffrontaw jekk tridu tkunu t-tim rebbie\u0127.", "Din il-ka\u010b\u010ba g\u0127at-te\u017cor taqsam lil G\u0127awdex mit-tul u mill-wisa', u, tista' tg\u0127id, tg\u0127addi minn kull rokna tieg\u0127u, ibda mill-belt brillanti u glorju\u017ca tar-Rabat u \u010b-\u010bittadella tag\u0127ha, -irdumijiet maestu\u017ci , il-lokalitajiet fejn saru films mag\u0127rufa, da\u0127liet fil-ba\u0127ar, monumenti stori\u010bi, u mkejjen imwarrba li l-bi\u010b\u010ba l-kbira tal-Maltin qatt ma jaraw meta j\u017curu lil G\u0127awdex.", "Sag\u0127tejn forsi mhumiex twal, imma dejjem tistg\u0127u ter\u0121g\u0127u tmorru dduru kif tispi\u010b\u010ba l-ka\u010b\u010ba g\u0127at-te\u017cor.", "Mela, ejja u ssie\u0127eb mag\u0127na g\u0127al din l-esperjeza unika."]}
{"url": "https://loghobmalti.com/kacca-ghat-tezor-malta/central-malta-car-treasure-hunt/?lang=mt", "category": "entertainment, culture, folklore, traditions, games", "text": ["Ka\u010b\u010ba g\u0127at-Te\u017cor bil-karozzi fi\u010b-\u010bentru ta' Malta In-Na\u0127a tan-Nofs ta' Malta hija ta\u0127lita tan-Na\u0127a t-Isfel u n-Na\u0127a ta' Fuq.", "Filwaqt li n-Nofsinhar huwa iktar wati u jg\u0127odd fih lil-bliet u l-ir\u0127ula l-aktar qodma, in-Na\u0127a ta' Fuq hija aktar ri\u010benti bl-art ta' sikwit bit-tlug\u0127 u l-in\u017cul u spazji miftu\u0127a, I\u010b-\u010bentru huwa ta\u0127lita ta' dawn l-g\u0127amliet kollha.", "Din il-ka\u010b\u010ba g\u0127at-te\u017cor se tippermettilkom tesploraw xi aspetti ewlenin ta\u010b-\u010aentru ta' Malta b\u0127alma huma t-Tliet Ir\u0127ula antiki u gustu\u017ciu l-Mosta bil-koppla tal-knisja , kif ukoll dettalji o\u0127ra lil lil dak li jkun spiss jaqb\u017culu imma li tant jarrikkixxu l-in\u0127awi.", "Ma rridux nikxfu wisq x'hemm lest g\u0127alikom u n\u0127assrulkom is-sorpri\u017ci; kemm ti\u0121u u tippruvaw.", "A\u0127na \u010berti li se tiskopru lokalitakijiet li qatt ma rajtu, jew smajtu bihom.", "L-isba\u0127 \u0127a\u0121a hi li se tag\u0127mlu dan b\u0127ala grupp u tg\u0127inu lil xulxin tmorru tajjeb \u0127afna fil-kompetizzjoni u, fl-istess \u0127in, issiru tafu karatteristi\u010bi \u0121odda ta' dan in-na\u0127a ta' Malta.", "Din il-Ka\u010b\u010ba g\u0127at-Te\u017cor tibda fil-parke\u0121\u0121 ta' Ra\u0127al is-Snajja' ta' Ta' Qali."]}
{"url": "https://loghobmalti.com/kacca-ghat-tezor-malta/vittoriosa-treasure-hunt/?lang=mt", "category": "entertainment, culture, folklore, traditions, games", "text": ["Il-Ka\u010b\u010ba G\u0127at-Te\u017cor bil-mixi fil-Vittoriosa (Birgu) G\u0127alkemm inqas mag\u0127rufa mill-Belt jew l-Imdina, il-belt nobbli tal- Vittoriosa (Birgu) mhix inqas mg\u0127addsa fl-istorja.", "Imsemmija g\u0127ar-reb\u0127a tal-Assedju l-Kbir tal-1565, din il-belt g\u0127andha l-po\u017cizzjoni ewlenija fl-istorja ta' Malta g\u0127ax kien proprju hemm li nkisbet l-ikbar reb\u0127a fl-istorja ta' Malta.", "Jg\u0127addi kemm jg\u0127addi \u017c-\u017cmien din ir-reb\u0127a se tibqa' mfakkra.", "Vittoriosa (Birgu) hija lokalit\u00e0 o\u0127ra li kwa\u017ci titlob b'le\u0127en awtorevoli li norganizzaw fiha Ka\u010b\u010ba g\u0127at-Te\u017cor.", "U proprju dik li se nag\u0127tukom \u2013 u wa\u0127da spe\u010bjali wkoll.", "Hemm \u0127afna x'tiskopri f'din il-belt straordinarja; x'hemm a\u0127jar minn kompetizzjoni b\u0127alma hija ka\u010b\u010ba g\u0127at-te\u017cor biex issr taf x'g\u0127andha x'toffri.", "Mill-forti kolossali ta' Sant'An\u0121lu sal-knejjes barokki grandju\u017ci u t-toroq antiki u gustu\u017ci li jserrpu mal-belt, se tg\u0127inek biex tapprezzaw aspetti ta' din il-\u0121awhra ta' belt li qatt ma bsartu li kellha.", "Il-velo\u010bit\u00e0 u l-e\u010b\u010bitament ta' din il-Ka\u010b\u010ba g\u0127at-Te\u017cor \u010bertament se tibqg\u0127u tiftakruhom g\u0127al \u017cmien twilu, m\u017cg\u0127andniex dunju li se j\u0127ajrukom ter\u0121g\u0127u tid\u0127lu g\u0127al din l-isfida mill-\u0121did."]}
{"url": "https://loghobmalti.com/kacca-ghat-tezor-malta/mdina-treasure-hunt/?lang=mt", "category": "entertainment, culture, folklore, traditions, games", "text": ["Ka\u010b\u010ba g\u0127at-Te\u017cor bil-mixi fl-Imdina L-Imdina hija \u0121awhra ta\u017c-\u017cminijiet Medjevali, im\u017cejna b'\u0127afna sbu\u0127ija arkitettonika u storja twila, tistrie\u0127 fl-g\u0127oli t\u0127ares lejn i\u010b-\u010bentru ta' Malta kif ilhas tag\u0127mel sekli s\u0127a\u0127.", "Jista' jkun hawn lokalit\u00e0 iktar ideali g\u0127al ka\u010b\u010ba g\u0127at-te\u017cor f'Malta?", "Mag\u0127luqa fil-konfini tal-\u0127itan maestu\u017ci tag\u0127ha, it-timijiet se jo\u0127duha kontra xulxin bies isibu t-twe\u0121ibiet g\u0127al \u0127jilijiet fl-iiqsar \u017cmien \u0127alli jaslu g\u0127ar-reb\u0127a.", "Mhix fa\u010bli imma fiha mitt gost.", "Id-daqs \u017cg\u0127ir tal-belt u t-toroq dojoq ikomplu j\u017cidu mal-e\u010b\u010bitament tal-kompetizzjoni tal-Ka\u010b\u010ba g\u0127at-Te\u017cor fl-Imdina.", "Mhux biss il-\u0127in kollu se tiskopru lokalitajiet u fatti interessanti u \u0121odda li forsi ma kontx taf bihom qabel imma se tid\u0127qu bil-kbir tul il-kompetizzjoni g\u0127ax se jkollkom tag\u0127mlu attivitajiet li jnisslu tbissima biex tippruvaw li t-tim tag\u0127kon fehem il-\u0121jiel u solva l-misteru."]}
{"url": "https://loghobmalti.com/kacca-ghat-tezor-malta/tailor-made-treasure-hunt/?lang=mt", "category": "entertainment, culture, folklore, traditions, games", "text": ["Ka\u010b\u010ba g\u0127at-Te\u017cor Mfassla G\u0127alik (Marbles) Jekk il-programmi ta' Ka\u010b\u010ba g\u0127at-Te\u017cor tag\u0127na mhumiex dawk li l-grupp jew organizajjoni tag\u0127kom kellu f'mo\u0127\u0127u, nistg\u0127u nfasslu wie\u0127ed skont il-\u0127ti\u0121ijiet spe\u010bifi\u010bi tag\u0127kom.", "Forsi tridu li l-Ka\u010b\u010ba g\u0127at-Te\u017cor tag\u0127kom issir f'lokalit\u00e0 partikulari jew inkella li tkun ibba\u017cata fuq tema li tag\u0127\u017clu intom.", "A\u0127na nifhmu li kull grupp ikun qieg\u0127ed ifittex li Ka\u010b\u010ba g\u0127at-Te\u017cor li tag\u0127tih xi \u0127a\u0121a unika, kemm jekk l-iskop ikun li jinbena t-tim, kemm jekk il-membri tal-grupp ikunu jixtiequ jirrilassaw jew jedukaw ru\u0127hom u kemm jekk ikunu sempli\u010biment jixtiequ l-e\u010b\u010bitament tal-ka\u010b\u010ba; ikunu xi jkunu \u010b-\u010birkustanzi nfasslulkom kompetizzjoni li dda\u0127\u0127alkom fl-ispirtu tag\u0127ha u tkun ta' sfida, u e\u010b\u010bitanti, g\u0127al dawk kollha li jie\u0127du sehem.", "Inqabbdu individwi ta' esperjenza li kapa\u010bi jo\u0127olqu avvenimenti ta' Ka\u010b\u010ba g\u0127at-Te\u017cor professjonali, differenti u ima\u0121inattivi li jispirawkom.", "A\u0127na norganizzaw Ka\u010b\u010ba g\u0127at-Te\u017cor g\u0127al istituzzjonijiet negattivi, kunsilli lokali, kumpaniji, g\u0127aqdiet volontarji, klabbijiet sportivi jew anke gruppi ta' \u0127bieb li jkunu qeg\u0127din ifittxu divertiment li b\u0127alu ma ssibx.", "Il-lokalit\u00e0 tista' tkun anke fl-istess binja tal-g\u0127aqda tag\u0127komjew fi kwalunkwe lokalit\u00e0 o\u0127ra fil-g\u017cejjer Maltin.", "Xi ng\u0127idu fuq it-temi?", "Na\u0127sbu li a\u0127na nistg\u0127u norganizzaw Ka\u010b\u010ba g\u0127at-Te\u017cor dwar kwa\u017ci kull tema li ti\u0121ikom f'raskom.", "Pere\u017cempju, forsi tixtiequ tema bba\u017cata fuq \"Id-Diversifikazzjoni tal-Isport f'Malta'' g\u0127al istituzzjoni edukattiva jew klabb sportiv, jew ka\u010b\u010ba g\u0127at-te\u017cor g\u0127al dawk li qeg\u0127din jattendu konferenza medika jew tema bba\u017cata fuq perjodu partikolari.", "Jekk il-grupp tag\u0127kom huwa mag\u0127mul minn individwi li jqisu lilhom infushom fanati\u010bi tal-moda, g\u0127aliex ma tippruvax tema konnessa max-shopping.", "M'hemmx limitu g\u0127all-possibiltajiet.", "Nie\u0127du gost meta tisfidawna bit-talbiet tag\u0127kom."]}
{"url": "https://loghobmalti.com/outdoor-team-building-activities/il-karretta-u-il-iskuter/", "category": "entertainment, culture, folklore, traditions, games", "text": ["How to play About Il-Karretta u Il-Iskuter"]}
{"url": "https://loghobmalti.com/loghob-tradizzjonali-malti/waqqa-il-landa/?lang=mt", "category": "entertainment, culture, folklore, traditions, games", "text": ["Waqqa' il-Landa Draw Waqqa' il-Landa Log\u0127ba komuni li kienet tintlag\u0127ab f'g\u0127amliet differenti f'\u0127afna kulturi madwar id-dinja, inklu\u017c f'Malta.", "Kif Tilg\u0127ab Waqqa' l-Landa L-idea hija sempli\u010bi.", "Bottijiet bit-toqol fihom jitqieg\u0127du bil-galbu f'linja u fuq xulxin f'forma ta' torri.", "L-g\u0127an, naturalment, huwa li twaqqag\u0127hom permezz ta' ballun tal-lastku minn po\u017cizzjoni wieqfa ftit metri 'l bog\u0127od."]}
{"url": "https://loghobmalti.com/loghob-tradizzjonali-malti/passju/?lang=mt", "category": "entertainment, culture, folklore, traditions, games", "text": ["Passju Il-Passju Il-Passju (Hopscotch bl-Ingli\u017c) tnissel fil-Brittanja fi \u017cmien l-Imperu Ruman.", "Ori\u0121inarjament, il-passju kien jintlag\u0127ab fuq meded ta' art li kienu jkunu twal aktar minn 100 pied u li kienu jintu\u017caw g\u0127at-ta\u0127ri\u0121 tas-suldati.", "Is-suldati Rumani, libsin l-armatura tal-gwerra s\u0127i\u0127a u j\u0121orru l-bar\u017cakki tal-ikel kienu ji\u0121ru tul il-medda kollha biex isa\u0127\u0127u ri\u0121lejhom, tista' tg\u0127id b\u0127alma l-players tal-football illum meta ji\u0121ru wadwar it-tyres tal-karozzi.", "It-tfal Rumani fasslu meded ta' art i\u017cg\u0127ar, \u017ciedu sistema ta' marki biex jikkalkulaw min kien ikun reba\u0127, u l-log\u0127ba nfirxet mal-Ewropa.", "Kien ta\u0127t l-Ingli\u017ci li l-Passju, kif saret mag\u0127rufa fil-g\u017cejjer tag\u0127na, saret popolari \u0127afna u kienet tinlag\u0127ab \u0127afna fl-iskejjel u mit-tfal fl-ir\u0127ula sa ftit g\u0127axriet tas-snin ilu.", "B'xorti \u0127a\u017cina, il-popolarit\u00e0 ta' din il-log\u0127ba naqset bil-kbir u ftit li xejn g\u0127adek tara t-tfal jie\u0127du pj\u010bir jilag\u0127buha.", "Kif Tilg\u0127ab il-Passju", "Kull min jilg\u0127ab ikollu \u0121eneralment \u0121ebla komuni.", "L-ewwel tifel jix\u0127et il-\u0121ebla fl-eqrab kaxxa mmarkata fl-art.", "Il-\u0121ebla riedet tasal fil-kaxxa li suppost tin\u017cel fiha ming\u0127ajr ma tmiss mallija jew taqbe\u017c 'il barra mil-linji.", "Jekk ma ji\u0121rix hekk, jew jekk il-\u0121ebla tin\u017cel f'kaxxa \u0127a\u017cina, it-tifel li jkun lag\u0127ab jitlef it-tefg\u0127a.", "Jekk il-\u0121ebla tin\u017cel fejn suppost, it-tifel jaqbe\u017c fuq sieq wa\u0127da u jibda mill-kaxxa numru wie\u0127ed.", "It-tifel irid jaqbe\u017c fil-kaxxi ma\u0121enb xulxin bis-sieq ix-xellugiija tin\u017cel fil-kaxxa x-xellugija u s-sieq il-leminija fil-kaxxa l-leminija.", "Fejn isib kaxxa wa\u0127idha, it-tifel irid jaqbe\u017c \u0121o fiha fuq sieq wa\u0127da; jag\u0127\u017cel hu liema tkun.", "Fil-kaxxi we\u0127idhom li jmiss, it-tifel irid jaqbe\u017c darba b'sieq u darba b'o\u0127ra."]}
{"url": "https://loghobmalti.com/loghob-tradizzjonali-malti/it-tlieqlaq-ta-tliet-saqajn-3-legged-race/?lang=mt", "category": "entertainment, culture, folklore, traditions, games", "text": ["It-Tlieqlaq ta 'Tliet Saqajn (3 legged race) Dwar It-Tlieqlaq ta 'Tliet Saqajn (3 legged race) B\u0127al \u0127afna mil-log\u0127ob tal-antik, il-bidu tat-Tlielaq ta' Tliet Saqajn huwa m\u010bajpar, imma \u010bertament kienu l-Ingli\u017ci, li j\u0127obbu \u0127afna din l-attivit\u00e0, u \u0121abuha Malta.", "Kif Tilg\u0127ab It-Tlieqlaq ta 'Tliet Saqajn (3 legged race)", "Tellieqa tat-tliet saqajn hija kompetizzjoni li fiha jie\u0127du sehem pari ta' parte\u010bipanti li ji\u0121ru bis-sieq ix-xellugija ta' parte\u010bipant minnhom marbuta ma' sieq il-leminija ta' sie\u0127bu.L-g\u0127an tal-attivit\u00e0 huwa li \u017c-\u017cew\u0121 parte\u010bipanti li ji\u0121ru flimkien jaslu sal-linja tat-tmiem qabel il-kompetituri l-o\u0127ra.", "Log\u0127ba b\u0127al din tg\u0127in biex jinbena spirtu ta' kommunit\u00e0, g\u0127ax g\u0127alkemm hija tellieqa titlag\u0127ab g\u0127all-pja\u010bir u tqanqal \u0127afna da\u0127q hekk kif dawk li jie\u0127du sehem ja\u0127dmu flimkien biex joqomsu lejn il-linja tat-tmiem \u2013 spiss jaqg\u0127u mal-art b'mod ftit u xejn goff."]}
{"url": "https://loghobmalti.com/loghob-tradizzjonali-malti/il-wadab-slingshot/?lang=mt", "category": "entertainment, culture, folklore, traditions, games", "text": ["Il-Wadab (slingshot) Dwar Il-Wadab (slingshot) Il-wadab (jew \u017cbandola) modern ilu mag\u0127na minn, bejn wie\u0127ed u ie\u0127or, l-1839, meta l-ispi\u017cjar Amerikan Charles Goodyear ivvinta l-lastiku vulkanizzat.", "Dan il-\u0121ugarell \u017cg\u0127ir u arma sempli\u010bi kien jog\u0127\u0121ob lil \u0127afna tfal, l-iktar lis-subien.", "Kif Tilg\u0127ab bil-Wadab (slingshot)", "l-G\u0127amla klassika tikkonsisti f'zokk jew plastik forma ta' Y bil-lastiku marbut mag\u0127ha.", "Dak li jkun kien ji\u0121bed lura l-\u0121ilda, bil-\u0121ebla \u0121o fiha, u jimmira lejn il-bottijiet tal-metall mqieg\u0127da fuq \u0127ajt.", "Kienet me\u0127tie\u0121a \u010berta \u0127ila biex timmira bi pre\u010bi\u017cjoni u twaqqa' l-bottijiet, wie\u0127ed, wie\u0127ed, minn fuq il-\u0127ajt."]}
{"url": "https://loghobmalti.com/outdoor-team-building-activities/bocci-tal-hgieg-marbles/", "category": "entertainment, culture, folklore, traditions, games", "text": ["How to play Bocci tal-H\u0121ie\u0121 (Marbles)"]}
{"url": "https://loghobmalti.com/loghob-tradizzjonali-malti/il-qbiz-tal-lastiku/?lang=mt", "category": "entertainment, culture, folklore, traditions, games", "text": ["Il-Qbiz tal-Lastiku Dwar Il-Qbiz tal-Lastiku Il-Qbiz tal-Lastiku hija log\u0127ba li trid \u0127afna ener\u0121ija li tikxef kemm dawk li jilag\u0127buha g\u0127andhom bilan\u010b u nifs.", "Kif juri l-isem, Il-Qbi\u017c tal-Lastikuj intlag\u0127ab b'bi\u010b\u010ba lastiku twila u fl-img\u0127oddi kien popolari mal-bniet li kien g\u0127adhom imorru l-iskola.", "Fis-snin 60 u 70 kient log\u0127ba komuni u anke fis-snin ta' wara kont issibha imma mhux daqs qabel.", "Kif Tilg\u0127ab Il-Qbiz tal-Lastiku", "Bi\u010b\u010ba lastiku kbira titge\u017cwer ma' saqajn tnejn min-nies bilwieqfa b'saqajhom miftu\u0127inu diversi passi 'l bog\u0127od minn xulxin.", "Tifla o\u0127ra taqbe\u017c filwaqt li t-tnejn l-o\u0127ra (u anke min ikun qieg\u0127ed jara, jekk ikun hemm nies) ilissnu taqbila biex jg\u0127inu li dik li qed tkun taqbe\u017c i\u017c\u017comm itr-ritmu.", "It-tnejn li jkollhom il-lastiku madwar saqajhom jibdlu l-g\u0127oli tal-lastiku billi jg\u0127olluha sal-pexxun imbag\u0127ad sal-irkoppa.", "Dan jag\u0127milha aktar diffi\u010bli g\u0127al dik li tkun qieg\u0127da taqbe\u017c biex tog\u0127la aktar 'il fuq u \u017c\u017comm il-bilan\u010b.", "Jirba\u0127 min jirnexxilu jaqbe\u017c il-livelli differenti kollha kemm huma ta' g\u0127oli ming\u0127ajr ma jag\u0127mel \u017cball jew jitfixkel fil-lastiku.", "Bi\u010b\u010ba xog\u0127ol \u0121mielu."]}
{"url": "https://loghobmalti.com/loghob-tradizzjonali-malti/il-qbiz-tal-habel/?lang=mt", "category": "entertainment, culture, folklore, traditions, games", "text": ["Il-Qbi\u017c tal-\u0126abel Dwar Il-Qbi\u017c tal-\u0126abel Il-Qbiz tal-\u0126abel (skipping rope)f'xi forma jew o\u0127ra ilu mag\u0127na minn \u017cmien \u017cem\u017cem u \u0127add ma jaf fejn jew meta tnissel; imma nafu li l-Feni\u010bi u l-E\u0121izzjani kienu jaqb\u017cu l-\u0127abel.", "Fl-Ewropa din l-attivit\u00e0 saret popolari fost l-Olandi\u017ci, li fis-sittax-il seklu \u0127aduha mag\u0127hom l-Amerika.", "L-Ewropej kien ilhom jaqb\u017cu l-\u0127abel sekli, imma l-Ingli\u017ci ma kinux dilettanti wisq, u aktarx li ma kinux huma li da\u0127\u0127lu din l-attivit\u00e0 f'Malta fejn damet popolari g\u0127al snin twal.", "Kif isir Il-Qbi\u017c tal-\u0126abel", "Hemm diversi modi kif din l-attivit\u00e0 kienet issir.", "Kien jintu\u017ca \u0127abel twil bi tnejn min-nies, xi tnax-il pied imbeg\u0127din minn xulxin, i\u017commu tarf kull wie\u0127ed.", "Dawn it-tnejn min-nies kienu jdawru l-\u0127abel b'mod li dan jifforma ark u jaqbdu ritmu.", "Waqt li diversi g\u0127anjiet kienu jitkantaw, il-parte\u010bipanti kienu jaqb\u017cu l-\u0127abel flimkien meta l-\u0127abel kien ikun fil-baxx jew imiss mal-art.", "Jekk ma taqbi\u017cx fil-waqt pre\u010bi\u017c, kont itellef ir-ritmu tat-tidwir tal-\u0127abel u jeliminawk mil-log\u0127ba.", "Dan kin ikompli sakemm ikunu eliminati l-kompetituri kollha barra wa\u0127da, li, kienet tkun ir-rebbie\u0127a."]}
{"url": "https://loghobmalti.com/loghob-tradizzjonali-malti/il-loghba-tal-maktur-lions-tigers/?lang=mt", "category": "entertainment, culture, folklore, traditions, games", "text": ["Il-Loghba tal-Maktur (Lions & Tigers) Dwar Il-Loghba tal-Maktur (Lions & Tigers) Il-Log\u0127ba tal-Maktur tixbah \u0127afna lill-Ballun Stop f'dawk li huma livelli ta' ener\u0121ija u e\u010b\u010bitament.", "Dil-il-log\u0127ba jilag\u0127buha \u017cew\u0121 timijiet li jissieltu bejniethom biex jiksbu maktur.", "Kif Tilg\u0127ab Il-Loghba tal-Maktur (Lions & Tigers)", "Ir-regoli tal-log\u0127ba huma sempli\u010bi.", "Kull membru ta\u017c-\u017cew\u0121 timijiet jing\u0127ata numru (pere\u017cempju, jekk ikun hemm tmienja min-nies f'kull tim, Tim Nru 1 ikollu parte\u010bipanti bin-numri minn 1-8.", "Parte\u010bipant newtrali joqg\u0127od fin-nofs i\u017comm maktur u jg\u0127ajjat numru bl-addo\u010b\u010b.", "I\u017c-\u017cew\u0121 parte\u010bipanti mit-timijiet b'dak in-numru jo\u0127or\u0121u bil-\u0127effa, jippruvaw jie\u0127du l-maktur u ji\u0121ru lejn il-linja tat-tim tag\u0127hom qabel mal-avversarju tag\u0127hom jil\u0127aq imisshom.", "It-tim li jakkwista l-aktar imkatar jo\u0127ro\u0121 rebbie\u0127.", "Il-livell ta' diffikulta' u l-e\u010b\u010bitament ji\u017cdiedu jekk ikun hemm aktar minn parte\u010bipant wie\u0127ed f'kull tim bl-istess numru, g\u0127ax ikun hemm erba' parte\u010bipanti jikkompetu g\u0127all-maktur."]}
{"url": "https://loghobmalti.com/loghob-tradizzjonali-malti/il-loghba-tal-bocci/?lang=mt", "category": "entertainment, culture, folklore, traditions, games", "text": ["Il-log\u0127ba tal-Bo\u010b\u010bi Dwar Il-Log\u0127ba tal-Bo\u010b\u010bi Forsi l-iktar log\u0127ba antika li jilag\u0127bu l-Maltin hija l-bo\u010b\u010bi.", "Fi \u017cmien il-Kavalieri ta' San \u0120wann, log\u0127ba jisimha ''Maglio'' kient tintlag\u0127ab Malta u kienet tixbah \u0127afna l-log\u0127ba li kien li kellha tkun mag\u0127rufa b\u0127ala Bo\u010b\u010bi.", "Hemm \u0127afna provi li l-Bo\u010b\u010bi ilha tintlag\u0127ab f'Malta.", "Wah\u0127a minn dawn il-provi hija l-fatt li l-Ingli\u017ci riedu jda\u0127\u0127lu f'Malta l-log\u0127ba li kienu akkaniti fuqha jisimha Bowls, li tixbah lill-Bo\u010b\u010bi (g\u0127alkemm l-art li tintalg\u0127ab fuqha differenti hafna min dik tal-Bo\u010b\u010bi) imma ma rnexxilhomx g\u0127ax il-Bo\u010b\u010bi kienet qabdet sew f'Malta.", "Kif Tilg\u0127ab il-Log\u0127ba tal-Bo\u010b\u010bi", "Il-Log\u0127ba tal-Bo\u010b\u010bi tintlag\u0127ab fuq wi\u010b\u010b \u010batt miksi bir-ramel u kull tim ikollu tliet players.", "Il-bo\u010b\u010ba msej\u0127a l-likk hija bejn wie\u0127ed u ie\u0127or daqs bo\u010b\u010ba tal-\u0127\u0121ie\u0121 li jiag\u0127bu biha t-tfal.", "Il-bo\u010b\u010bi l-o\u0127ra qishom bo\u010b\u010bi tal-isnooker.", "Wie\u0127ed mit-timijiet jilg\u0127ab bil-bo\u010b\u010bi l-\u0127omor, l-ie\u0127or bil-blu.", "It-tir tal-log\u0127ba huwa li tqarreb kemm tista' l-bo\u010b\u010bi tat-tim tieg\u0127ek lejn il-likk.", "Ir-regoli g\u0127andhom \u0127abta jinbidlu minn klabb g\u0127all-ie\u0127or."]}
{"url": "https://loghobmalti.com/loghob-tradizzjonali-malti/il-gbid-tal-habel-tug-of-war/?lang=mt", "category": "entertainment, culture, folklore, traditions, games", "text": ["Bocci tal-H\u0121ie\u0121 (Marbles) Dwar Il-\u0120bid tal-\u0126abel (Tug of War) G\u0127all-kuntrarju ta' xi w\u0127ud mil-log\u0127biet l-o\u0127ra, g\u0127all-\u0120bid tal-\u0126abel trid is-sa\u0127\u0127a aktar milli strate\u0121ija u kordinazzjoni bejn l-idejn u l-g\u0127ajnejn.", "M'hemmx g\u0127alfejn ikollok et\u00e0 avvanzata biex tiftakar din il-log\u0127ba.", "Imma hija \u0127afna anqas popolari llum milli kienet meta \u0127afna minnhom kien g\u0127adhom tfal.", "Kif Tilg\u0127ab Il-\u0120bid tal-\u0126abel (Tug of War)", "Kull wie\u0127ed minn \u017cew\u0121 timijiet ta' perte\u010bpanti jaqbad it-tarf ta' \u0127abel twil u o\u0127xon u waqt li ji\u0121bdu b'sa\u0127\u0127ithom kollha jippruvaw ikaxkru lill-avversarji lil hinn mil-linja tan-nofs.", "Dak it-tim li jirnexxilu jag\u0127mel hekk jirba\u0127."]}
{"url": "https://loghobmalti.com/loghob-tradizzjonali-malti/il-fatt/?lang=mt", "category": "entertainment, culture, folklore, traditions, games", "text": ["Il-Fatt Dwar Il-Fatt Il-Fatt hija log\u0127ba sempli\u010bi imma popolari \u0127afna li kient tintlag\u0127ab fit-toroq tal-ir\u0127ula Maltin u llum, sfortunatament, kwa\u017ci ntesiet g\u0127al kollox.", "Kif tilg\u0127ab il-Fatt It-tfal kienu jpin\u0121u \u017cew\u0121t i\u010brieki fuq il-bankina jew fit-triq, wie\u0127ed minnhom i\u017cg\u0127ar mill-ie\u0127or u \u0121o fih.", "Imbag\u0127ad kien jqieg\u0127du muniti jew (jekk ma kienx ikollhom muniti) qxur tal-\u0121ellew\u017c (ming\u0127ajr il-\u0121ewwieni, imma bi\u010b-\u010bomb biex itaqqal il-qxur) \u0121o\u010b-\u010birku \u017c-\u017cg\u0127ir ta' gewwa.", "L-iskop tal-log\u0127ba kien li wie\u0127ed jipprova jtajjar il-muniti jew il-\u0121ellew\u017c 'il barra mi\u010b-\u010birku ta' \u0121ewwa.", "Il-player li itajjar l-aktar jo\u0127ro\u0121 rebbie\u0127."]}
{"url": "https://loghobmalti.com/loghob-tradizzjonali-malti/ic-cirku/?lang=mt", "category": "entertainment, culture, folklore, traditions, games", "text": ["I\u010b-\u010airku Ic-Cirku Wa\u0127da mil-log\u0127biet li ma tantx tara b\u0127alha hija \u010b-\u010airku.", "Anke jekk qatt ma rajt lil \u0127add jilg\u0127ab din il-log\u0127ba fir-realt\u00e0, jaf rajtha f'xi film antik li, permezz tag\u0127ha kien jipprova jo\u0127loq l-ambjent tal-in\u0127awi \u010bentrali tal-Mediterran qabel is-snin sittin.", "Fil-fatt hija marbuta mill-qrib ma' din in-na\u0127a tad-dinja.", "Kif Tilg\u0127ab i\u010b-\u010airku", "Kont te\u0127tie\u0121 il-\u0127ila li tikkontrolla rota antika dejqa, parti minn bicycle,f'xi triq dejqa permezz ta' bastun b'bi\u010b\u010ba wire irqiq imwa\u0127\u0127al mieg\u0127u.", "It-tfal fl-ir\u0127ula \u017c-\u017cg\u0127ar f'Malta kienu jtellqu dawn i\u010b-\u010brieki b'\u0127effa kbira f'toroq u sqaqien kemxejn g\u0127an-ni\u017cla, u l-pika kienet tkun \u0127arxa."]}
{"url": "https://loghobmalti.com/loghob-tradizzjonali-malti/brilli/?lang=mt", "category": "entertainment, culture, folklore, traditions, games", "text": ["Brilli Dwar Brilli Il-Brilli, li mkien fid-dinja m'hawn e\u017catt b\u0127ala, tintlag\u0127ab b'dawk li bl-Ingli\u017c jg\u0127idulhom 'skittles' .", "Il-log\u0127ba tal-Brilli ilha mag\u0127rufa sa minn qabel ma \u0121ew il-Kavalieri ta' San \u0120wann u tixbah lit-10-pin bowling li jintlag\u0127ab ta\u0127t is-saqaf, imma tintlag\u0127ab g\u0127all-apert.", "Jintu\u017caw disa' brilli u ballun tal-injam.", "Ir-regoli huma kemxejn ikkumplikati.", "Kif Tilg\u0127ab Il-Brilli", "Il-brilli jkunu skjerati f'forma ta' djamant-kwadru, fi tliet fillieri bi tlieta.", "It-tir tal-log\u0127ba huwa li twaqqa' l-brilli u ttella' l-punti.", "Biex jirba\u0127, min qed jilg\u0127ab irid itella' 24 punt e\u017catt.", "Jekk xi \u0127add itella' aktar minn hekk, ikun eliminat sal-log\u0127ba li jmiss.", "Hemm brilli differenti li g\u0127andhom isem u jiswew punti differenti.", "Tan-nofs jissejja\u0127 'is-sultan' u jiswa 9 punti.", "Il-brilli tat-truf jg\u0127idulhom 'sekondi' u jiswew 6 punti.", "Il-bqija jg\u0127idulhom 'qarmu\u010b' u jiswew punt wie\u0127ed biss.", "Kull parte\u010bipant jilg\u0127ab darbtejn.", "L-ewwel darba jitfa' l-ballun min post miftiehem minn qabel u t-tieni darba minn fejn ikun waqaf il-ballun.", "Biex il-log\u0127ba tkun aktar interessanti, l-ewwal tefg\u0127a tag\u0127ti aktar punti mit-tieni wa\u0127da: ittik id-doppju tal-punti.", "Imma, jekk jekk iktar minn tip wie\u0127ed ta' brilla jitwaqqa' fl-ewwel tefg\u0127a (is-sultan, is-sekondi u l-qarmu\u010b), min qed jilg\u0127ab jie\u0127u biss 2 punti ta' kull brilla.", "Is-sempli\u010bit\u00e0 ta' din il-log\u0127ba flimkien mas-sistema ta' punte\u0121\u0121 interessanti u l-\u0127tie\u0121a li tu\u017ca l-istrate\u0121ija i\u0121eg\u0127lek tilg\u0127abha u ter\u0121a' tilg\u0127abha.", "G\u0127aliex m'g\u0127andikx tie\u0127u gost tilg\u0127abha u, fl-istess \u0127in, tg\u0127in biex i\u017c\u017comm \u0127ajja din it-tradizzjoni li b\u0127alha m'hawnx?", "Log\u0127ba li tag\u0127ti pja\u010bir immens!"]}
{"url": "https://loghobmalti.com/loghob-tradizzjonali-malti/bocci-tal-hgieg-marbles/?lang=mt", "category": "entertainment, culture, folklore, traditions, games", "text": ["Bocci tal-H\u0121ie\u0121 (Marbles) Dwar il-Bo\u010b\u010bi tal-\u0126\u0121ie\u0121 (Marbles) Meta konna tfal, ta' sikwit konna nqattg\u0127u s-sig\u0127at nokkempetu bl-a\u0127rax biex nirb\u0127u l-bo\u010b\u010bi ta' s\u0127abna.", "Kienet tkun kompetizzjoni akkanita u min jirba\u0127 kien ikun kburi immens li kiseb \u0127afna bo\u010b\u010bi.", "Kien hemm anke aspett ta' spettaklu g\u0127aliex il-bo\u010b\u010bi kienu jkunu ta' kulur u g\u0127amla differenti.", "L-ewwel bo\u010b\u010bi li nafu bihom instabu f'Mojenjo-daro, f'dak li illum huwa l-Pakistan, u jmorru lura xi 2,500 sena Q.K..", "Kienu jkunu blalen tal-\u0121ebel innaqqxa b'mod mirqum.", "Anke fil-Me\u017copotamja u l-E\u0121ittu tal-qedem kienu ju\u017caw il-bo\u010b\u010bi, li kienu jkunu tat-tafal, \u0121ebel, jew anke \u0127\u0121ie\u0121.", "Tal-\u0127\u0121ie\u0121 wara baqg\u0127u popolari anke fi\u017c-\u017cminijiet moderni.", "Kif tilg\u0127ab bil-Bo\u010b\u010bi tal-\u0126\u0121ie\u0121 (Marbles)", "Hemm \u0127afna tipi ta' log\u0127ob differenti li jista' jintlag\u0127ab bil-bo\u010b\u010bi, imma l-iktar komuni huwa dak li fih dawk li jilag\u0127bu ipin\u0121u \u010birku jew kwadru fl-art u kull wie\u0127ed iqieg\u0127ed numru spe\u010bifiku ta' bo\u010b\u010bi \u2013 kultant ta' g\u0127amla partikulari \u2013 f'dan i\u010b-\u010birku jew kwadru.", "Pere\u017cempju, jekk ikun hemm erbat itfal jilag\u0127bu, kull wie\u0127ed minnhom iqieg\u0127ed tliet bo\u010b\u010bi fil-kwadru u b'hekk ikun hemm 12-il bo\u010b\u010ba fin-nofs.", "Dawk li jkunu qeg\u0127din jilaghbu jiftiehmu fuq id-distanza u jpin\u0121u linja minfejn iwaddbu l-bo\u010b\u010ba tag\u0127hom.Wie\u0127ed, wie\u0127ed iwaddbu l-bo\u010b\u010ba tag\u0127hom fil-kwadru u jippruvaw itajru l-bo\u010b\u010ba tar-rivali tag\u0127hom barra 'il barra mill-kwadru, u b'hekk jirb\u0127uha.Din tkompli sakemm il-bo\u010b\u010bi kollha jispi\u010b\u010baw barra mill-kwadru.", "Ir-rebbie\u0127 kien ikun dak li jkollu l-aktar bo\u010b\u010bi.", "L-g\u0127an kien li jkollok jkollok akatr bo\u010b\u010bi minn dawk li bdejt bihom."]}
{"url": "https://loghobmalti.com/loghob-tradizzjonali-malti/ballun-stop/?lang=mt", "category": "entertainment, culture, folklore, traditions, games", "text": ["Ballun Stop Dwar Ballun Stop Din il-log\u0127ba li trid \u0121iri b'\u0127effa kbira hija ta' pja\u010bir kbir g\u0127al min jilg\u0127abha u toffrilek i\u010b-\u010bans ta' e\u017cer\u010bizzju mill-aqwa.", "Kif Tilg\u0127ab Ballun Stop Trid spazju \u0121mielu biex tilg\u0127ab din il-log\u0127ba.", "Wie\u0127ed mill-parte\u010bipanti jg\u0127olli l-ballun u jsejja\u0127 isem wie\u0127ed mill-parte\u010bpianti l-o\u0127ra li jrid jara kif jag\u0127mel u jaqbad il-ballun qabel ma jmiss mal-art.", "Jekk jirnexxilu, imiss lilu li jitfa' l-ballun 'il fuq.", "Jekk ma jaqbadx il-ballun dak li jkun irid jolqot lil wie\u0127ed mit-tfal l-o\u0127ra billi jitfag\u0127lhom il-ballun waqt li huma jippruvaw jiskappaw milli jintlaqtu.", "Jekk dak li jwaddab il-ballun ma jolqotx lil dak li jimmira lejh, jinqala' mil-log\u0127ba.", "L-istess ji\u0121ri lil kull parte\u010bipant li jintlaqat erba' darbiet.", "Din il-log\u0127ba kapa\u010bi tkun ta' mog\u0127dija ta\u017c-\u017cmien e\u010b\u010bellenti g\u0127all-avvenimenti organizzati mill-kumpaniji."]}
{"url": "https://loghobmalti.com/tours-privati-malta/3-cities-the-knights-of-malta-private-tour/?lang=mt", "category": "entertainment, culture, folklore, traditions, games", "text": ["It-Tour Privat tat-Tliet Ibliet u l-Kavallieri Jekk hemm wa\u0127da fost is-setg\u0127at li \u0127akmet lil Malta li \u0127alliet wirt li g\u0127ad idum is-sekli, din hija l-Ordni qalbiena ta' San \u0120wann.", "Fis-16-il seklu \u0121abet l-fama u l-\u0121id f'Malta, wara wie\u0127ed mill-e\u0127rex konflitti fl-istorja \u2013 l-Assedju l-Kbir tal-1565.", "Dwar l-istorja tal-Kavallieri ta' San \u0120wann tista' fa\u010bilment issir sensiela ta' g\u0127axar films mill-kbar nett ta' Hollywood.", "Minn \u017cmien \u017cem\u017cem, dawk li j\u0127obbu l-istejjer jin\u0127allu wara l-r-rakkonti ta' galanterija, qlubija, sagrifi\u010b\u010bju u meta \u010b-\u010bkejken jo\u0127ro\u0121 rebbie\u0127.", "L-istorja tal-Kavallieri ta' \u0120erusalemm u ta' Rodi u ta' Malta g\u0127andha dawn l-elementi kollha, imma g\u0127all-kuntrarju tal-\u0127rejjef tal-films, hija mibnija fuq fatti stori\u010bi li se\u0127\u0127ew tassew.", "Dan it-tour, immexxi minn gwida espert, jippermettilkom li tiskopruhom.", "Issiru tafu dan kollu e\u017cattament f'dawk il-postijiet fejn il-Kavallieri la\u0127qu l-qu\u010b\u010bata tal-fama tag\u0127hom."]}